
ჩვენ დავასრულეთ თანაზიარება ადამიანთა გულების მოგებასთან დაკავშირებით, რაც ანტიქრისტეების მიერ ადამიანებზე კონტროლის დამყარების პირველი გამოვლინებაა, ახლა კი ვითანაზიარებთ მეორე გამოვლინებაზე. მეორე საშუალება, რომელსაც ანტიქრისტეები ადამიანების გასაკონტროლებლად იყენებენ, არის განსხვავებული აზრის მქონე პირებზე თავდასხმა და მათი გარიყვა. პირველი ხერხი გულისხმობს ადამიანების შეცდომაში შეყვანას და მათი გულების მოგებას; ასეთი ადამიანი გარეგნულად თითქოს ძალიან რბილად და ადამიანურ წარმოდგენებთან შესაბამისობაში საუბრობს და სხვებს ზიანს არ აყენებს; ის შედარებით ტაქტიანი და ბუნდოვანია; სხვები ვერ ხედავენ მის ბოროტ განზრახვებსა და მზაკვრულ, სისხლიან და მებრძოლ გამოვლინებებს; ის მხოლოდ ვერაგულ მეთოდებს იყენებს. მეორე საშუალება, განსხვავებული აზრის მქონე პირებზე თავდასხმა და მათი გარიყვა, უფრო აშკარაა. სიტყვების „თავდასხმა და გარიყვა“ მნიშვნელობიდანვე ჩანს, რომ ისინი დადებითი კი არა, დამამცირებელია. თავდასხმა და გარიყვა ისეთი რამ არის, რაც აშკარად საჯაროა და ყველას შეუძლია დანახვა. ეს ქუჩაში ანჩხლი ქალების ჩხუბს ჰგავს, სადაც ერთმანეთის ნაკლოვანებებს ამხილენ, სიტყვები გულახდილი და პირდაპირია და ყველასთვის გასაგები. ამ სიტყვებში გარკვეული აგრესიულობა იგრძნობა, ისინი მოთმინებას კი არ იჩენენ, არამედ თავდასხმაზეც გადმოდიან. ანტიქრისტეთა მიერ ადამიანების საჯარო დათრგუნვა, გარიყვა, მათზე თავდასხმა და ადამიანთა პრობლემების მხილება - ყოველივე ეს მიზანმიმართულია. ეჭვგარეშეა, ისინი იყენებენ ამგვარ ხერხებს მათ წინააღმდეგ, ვინც ჭეშმარიტებას ესწრაფვის და შეუძლია მათი გარჩევა. ამ ადამიანების გატეხვით, ისინი საკუთარი პოზიციის განმტკიცების მიზანს აღწევენ. ასეთ ადამიანებზე თავდასხმა და მათი გარიყვა თავისი ბუნებით ბოროტი საქციელია. მათ ენასა და საუბრის მანერაში აგრესიაა: მხილება, დაგმობა, ცილისწამება და ბოროტი ხმების გავრცელება. ისინი ფაქტებსაც კი ამახინჯებენ და პოზიტიურ მოვლენებზე ისე საუბრობენ, თითქოს ნეგატიური იყოს, ნეგატიურზე კი - თითქოს პოზიტიური. თეთრის შავად წარმოჩენა და სწორისა და მცდარის ამგვარი არევა ემსახურება ანტიქრისტეთა მიზანს, დაამარცხონ ადამიანები და მათ სახელი შეუბღალონ. განსხვავებული აზრის მქონე პირებზე ამგვარ თავდასხმასა და მათ გარიყვას ხელს როგორი აზროვნება უწყობს? უმეტესწილად, ეს შურისგან მოდის. ბოროტ ხასიათში შურს თან სდევს ძლიერი სიძულვილი; და შურის შედეგად, ანტიქრისტეები თავს ესხმიან და რიყავენ ადამიანებს. ასეთ ვითარებაში, თუ ანტიქრისტეებს ამხელენ, დაასმენენ, თუ ისინი დაკარგავენ სტატუსს და დარტყმას მიიღებენ, ისინი იქნებიან გამომწვევები და უკმაყოფილონი და კიდევ უფრო მარტივად შეიძლება გახდნენ სასტიკად შურისმაძიებელნი. შურისმაძიებლობა აზროვნების ტიპია და ასევე, გახწნილი ხასიათის სახეობაა. როდესაც ანტიქრისტენი ხედავენ, რომ ვიღაცის ქმედებამ მათ ავნო, რომ სხვები მათზე მეტად უნარიანები არიან, ან სხვისი განცხადებები და წინადადებები მათზე უკეთესი ან გონივრულია და ყველა ეთანხმება ამ ადამიანის განცხადებებსა და სიტყვებს, ანტიქრისტენი გრძნობენ, რომ მათ პოზიციას საფრთხე ემუქრება, მათ გულებში შური და სიძულვილი იბადება, ისინი თავს ესხმიან სხვებს და შურს იძიებენ. შურისძიებისას ანტიქრისტეები, როგორც წესი, წინასწარ დარტყმას აყენებენ თავიანთ სამიზნეს. ისინი პროაქტიულად ესხმიან თავს და ტეხენ ადამიანებს, სანამ მეორე მხარე არ დანებდება. მხოლოდ ამის შემდეგ გრძნობენ, რომ ბოლი გამოუშვეს. ადამიანებზე თავდასხმისა და გარიყვის კიდევ რა გამოვლინებებია? (სხვების დაკნინება.) სხვების დაკნინება ერთ-ერთი გზაა, რითაც ეს ვლინდება; რაც უნდა კარგი საქმე გააკეთო, ანტიქრისტენი მაინც დაგაკნინებენ ან დაგგმობენ, სანამ არ გახდები ნეგატიურად განწყობილი და სუსტი და ფეხზე დგომას ვერ შეძლებ. მაშინ ისინი ბედნიერები იქნებიან და თავიანთ მიზანს მიაღწევენ. დაგმობა არის სხვების დაკნინების ნაწილი? (დიახ.) როგორ გმობენ ანტიქრისტეები ადამიანებს? ისინი ბუზისგან სპილოს ქმნიან. მაგალითად, შენ გააკეთე ისეთი რამ, რაც პრობლემას არ წარმოადგენდა, მაგრამ მათ სურთ ამისგან დიდი ამბავი ატეხონ, რათა დაგთრგუნონ, ამიტომ ეძებენ ყოველგვარ გზას, რომ ეს შენს წინააღმდეგ, ბერკეტად გამოიყენონ და დაგგმონ უმნიშვნელო წვრილმანის გაზვიადებით, ისე, რომ სხვებს, ვინც უსმენს, ეგონოთ, რომ ანტიქრისტეთა ნათქვამს აზრი აქვს და შენ რაღაც დააშავე. ამით ანტიქრისტენი თავიანთ მიზანს აღწევენ. ეს არის განსხვავებული აზრის მქონეთა დაგმობა, მათზე თავდასხმა და გარიყვა. რას ნიშნავს გარიყვა? ეს ნიშნავს, რომ მათ გულში იციან, რომ ის, რაც შენ გააკეთე, სწორი იყო, მაგრამ შურთ შენი და სძულხარ, განზრახ ცდილობენ დაგთრგუნონ, ამიტომ ამბობენ, რომ რაც გააკეთე, მცდარი იყო. შემდეგ ისინი გამოიყენებენ საკუთარ შეხედულებებსა და მცდარ მოსაზრებებს, რათა გძლიონ დებატებში, საუბრობენ დამაჯერებლად, ისე, რომ ყველა მსმენელმა იფიქროს, თითქოს რასაც ისინი ამბობენ, მართალია და კარგად ნათქვამი; მაშინ ყველა ის ადამიანი მოუწონებს მათ საქციელს და მათ მხარეს, შენს წინააღმდეგ დადგება. ანტიქრისტეები ამას შენზე თავდასხმისთვის იყენებენ, რათა ნეგატიურად განგაწყონ და დაგასუსტონ. ამით ისინი აღწევენ განსხვავებული აზრის მქონე პირებზე თავდასხმისა და გარიყვის მიზანს. განსხვავებული აზრის მქონე პირთა გარიყვა ზოგჯერ პირისპირ დებატების სახით ხდება, ზოგჯერ კი ვინმეს განსჯით, შუღლის ჩამოგდებით, მათი ცილისწამებით და ზურგს უკან ტყუილების შეთხზვით. მაგალითად, როდესაც ანტიქრისტეს განსხვავებული აზრის მქონე პირის გარიყვა სურს, ის ჯერ არკვევს, ვისთან აქვს ამ ადამიანს კარგი ურთიერთობა. შემდეგ მიდის იმ პიროვნებასთან და ეუბნება: „იცი, ამა და ამან თქვა, რომ შენ გაკლია შესაძლებლობები, გაქვს აღქმის სუსტი უნარი, არ გაქვს სულიერი გაგება და შენს მოვალეობებს უპრინციპოდ ასრულებ. მე ვეკამათე მათ, რადგან ვფიქრობ, რომ შენ სინამდვილეში საკმაოდ კარგი ადამიანი ხარ“. ამგვარი შუღლის ჩამოგდების შემდეგ, ამ ორ ადამიანს შორის ურთიერთობა უარესდება. ანტიქრისტე განზე დგება და მუდმივად აღვივებს შუღლის ალს, სანამ ურთიერთობა საბოლოოდ არ დაიშლება. ამგვარად, ანტიქრისტე ადამიანებსა და განსხვავებული აზრის მქონეს შორის განხეთქილებას თესავს, ხალხს აიძულებს, დისტანცია დაიჭირონ მათგან, რათა მათი იზოლირების მიზანს მიაღწიოს. ისინი გამუდმებით ეძებენ შანსს, რომ მოიპოვონ ბერკეტი განსხვავებული აზრის მქონე პირის წინააღმდეგ, სანამ ის არ დამარცხდება და მისი სახელი არ შეილახება. ანტიქრისტე ამას ხედავს, როგორც მოწინააღმდეგის დამხობას, რათა ამ პიროვნებამ საფრთხე არ შეუქმნას მის სტატუსს. ანტიქრისტეს სჯერა, რომ ყველაფერს განსხვავებული აზრის მქონე პირის დამორჩილება სჯობს, მაგრამ თუ მისი დამორჩილება შეუძლებელია, მაშინ ანტიქრისტე ყველაფერს აკეთებს მისი იზოლირებისა და შემდეგ გარიყვისთვის. თუ მისი გარიყვა ვერ ხერხდება, ანტიქრისტე აგრძელებს იზოლირებას, საბოლოოდ კი მუხლებზე აჩოქებს და აიძულებს წყალობის თხოვნას. ანტიქრისტე იკრებს და იყენებს გარკვეულ ძალებს იმ ადამიანებზე თავდასასხმელად, რომლებიც ჭეშმარიტებას ესწრაფვიან ან რომელთა აზრიც მათსას არ ემთხვევა. ისინი ანგრევენ ეკლესიას და ხლეჩენ მას ფრაქციებად, საბოლოოდ კი ეკლესია ორ ან სამ დაჯგუფებად იყოფა — ერთი, რომელიც მათ უსმენს, მეორე, რომელიც არ უსმენს და მესამე, რომელიც ნეიტრალურია. მათი „ბრწყინვალე“ გაძღოლით, სულ უფრო მეტი ადამიანი უსმენს მათ და სულ უფრო ცოტა - არა. მეტი ადამიანი ნებდება მათ, ხოლო ისინი, ვისაც ანტიქრისტესგან განსხვავებული აზრი აქვთ, იზოლირებულნი ხდებიან და ხმის ამოღებას ვერ ბედავენ. სულ უფრო ცოტა ადამიანს შეუძლია მათი გარჩევა ან მათთვის წინააღმდეგობის გაწევა და ამგვარად, ანტიქრისტე ეკლესიაში ადამიანთა უმრავლესობაზე კონტროლს თანდათანობით ამყარებს და ხელისუფლის პოზიციას იკავებს. ეს არის მიზანი, რომლისკენაც ანტიქრისტე ისწრაფვის. იმ ადამიანებთან ურთიერთობისას, რომლებსაც მისგან განსხვავებული აზრი აქვთ, ანტიქრისტე ნულოვან შემწყნარებლობას ავლენს. ის ფიქრობს: „თუნდაც განსხვავებული აზრი გქონდეს, შენ უნდა დაემორჩილო ჩემს წინამძღოლობას, რადგან ახლა ბოლო სიტყვა ჩემზეა. შენ ჩემზე დაბლა დგახარ. თუ დრაკონი ხარ, უნდა დაიკლაკნო; თუ ვეფხვი ხარ, უნდა გაირინდო; რა უნარებიც უნდა გქონდეს, სანამ მე აქ ვარ, უპირატესობის მოპოვება ან არეულობის მოწყობა დაივიწყე!“ ეს არის მიზანი, რომლისკენაც ანტიქრისტე ისწრაფვის - ერთპიროვნულად აკონტროლოს ეკლესია და აკონტროლოს ღვთის რჩეული ხალხი.

რა არის ანტიქრისტეს მთავარი ამოცანა, როდესაც ის განსხვავებული აზრის მქონე პირს თავს ესხმის და რიყავს? ისინი ცდილობენ, ეკლესიაში ისეთი ვითარება შექმნან, სადაც არ იქნება ხმები, რომლებიც მათ ეწინააღმდეგება, სადაც მათი ძალაუფლება და წინამძღოლობა აბსოლუტური იქნება, სადაც მათი სიტყვები აბსოლუტური იქნება და მათ ყველა უნდა ითვალისწინებდეს და სადაც იმ შემთხვევაშიც კი, თუ ვინმეს განსხვავებული აზრი აქვს, ის არ უნდა გამოხატონ, არამედ გულში ჩაიკლან. ნებისმიერი, ვინც გაბედავს მათთან ღიად დაპირისპირებას, მათი მტერი ხდება და ისინი გამოიყენებენ ყველა შესაძლო მეთოდს მათ დასატანჯად და ძლიერ ინატრებენ მათ გაქრობას. ეს არის ერთ-ერთი გზა, რითაც ანტიქრისტე თავს ესხმის და რიყავს განსხვავებული აზრის მქონე პირს, ახდენს თავისი სტატუსის კონსოლიდირებას და თავის ძალაუფლებას იცავს. ისინი ფიქრობენ: „არა უშავს, თუ განსხვავებული აზრები გაქვს, მაგრამ უფლება არ გაქვს, წახვიდე და მათზე სურვილისამებრ ისაუბრო, მით უმეტეს, საფრთხე შეუქმნა ჩემს ძალაუფლებასა და სტატუსს. თუ პრეტენზია გაქვს, შეგიძლია პირადად მე მითხრა. თუ ამას ყველას წინაშე იტყვი და სახეს დამაკარგვინებ, ესე იგი შარს ეძებ და მე მომიწევს შენი მიხედვა!“ ეს როგორი ხასიათია? ანტიქრისტე სხვებს თავისუფლად საუბრის უფლებას არ აძლევს. თუ სხვა ადამიანებს აქვთ პრეტენზია ანტიქრისტეს მიმართ ან აზრი ნებისმიერ სხვა რამეზე, მათ არ შეუძლიათ უბრალოდ თავისუფლად გამოთქვან ის; მათ უნდა გაითვალისწინონ ანტიქრისტეს სიამაყე. თუ არა, ანტიქრისტე მათ მოექცევა, როგორც მტერს, თავს დაესხმება და გარიყავს მათ. რა სახის ბუნებაა ეს? ეს არის ანტიქრისტეს ბუნება. და რატომ აკეთებენ ისინი ამას? ისინი არ აძლევენ ეკლესიას უფლებას, რაიმე ალტერნატიული ხმა ჰქონდეს, ისინი არ უშვებენ ეკლესიაში არავითარ განსხვავებულ აზრს და არ აძლევენ ღვთის რჩეულ ხალხს უფლებას, იყვნენ ჭეშმარიტების ღიად თანაზიარნი და ადამიანები განასხვაონ. მათ ყველაზე მეტად რისიც ეშინიათ, არის ის, რომ ადამიანები ამხელენ და განარჩევენ; მათ სურთ, უზრუნველყონ, რომ ძალაუფლება და სტატუსი, რომელიც ადამიანთა გულებში უკავიათ, ყოველთვის განმტკიცებული იყოს და არასოდეს შეირყეს. მათ არ შეუძლიათ აიტანონ ისეთი რამ, რაც საფრთხეს უქმნის ან გავლენას ახდენს მათ სიამაყეზე, რეპუტაციაზე ან მათ პოზიციასა და ღირებულებაზე, როგორც წინამძღოლისა. განა ეს არ არის ანტიქრისტეების ბოროტი ბუნების გამოვლინება? არ კმაყოფილდებიან რა იმ ძალაუფლებით, რომელსაც უკვე ფლობენ, მათ სურთ მისი განმტკიცება და დაცვა და ამგვარად, მარადიული ბატონობის მიღწევა. მათ სურთ არა მხოლოდ სხვების ქცევის, არამედ მათი გულების კონტროლიც. ეს მეთოდები, რომლებსაც ანტიქრისტენი იყენებენ, მხოლოდ მათი ძალაუფლებისა და სტატუსის დასაცავადაა და მთლიანად ძალაუფლების შენარჩუნების სურვილის შედეგია. ანტიქრისტენი რომ ღიად, პატიოსნად და ჭეშმარიტების შესაბამისად მოქმედებდნენ, მაშინ რატომ შეეშინდებოდათ სხვების მიერ ხმის ამოღების, განსხვავებული წინადადებების შეთავაზების და მათი მხილების? ეს იმიტომ ხდება, რომ მათ აქვთ მზაკვრული მოტივები და დანაშაულის გრძნობით დამძიმებული სინდისი. ანტიქრისტეებმა იციან, რომ მათ ბევრი ბოროტი საქმე აქვთ ჩადენილი და როგორც კი მხილებულნი იქნებიან, არა მხოლოდ სტატუსის შენარჩუნება გაუჭირდებათ, არამედ მოცილების ან განდევნის საფრთხეც დაემუქრებათ. ამიტომ, ისინი ძალ-ღონეს არ იშურებენ სხვების შესაზღუდად და დასაბრკოლებლად, რათა ხელი შეუშალონ მათ ჭეშმარიტების თანაზიარებას და გარჩევის უნარის გამოვლენას. განსაკუთრებით კი ისინი, ვისაც სამართლიანობის ძლიერი გრძნობა აქვთ ან ვინც ბოროტი ადამიანების მხილებას ბედავს, არიან ეკალი ანტიქრისტეს თვალში, მათი მუდმივი გაღიზიანების წყარო. ანტიქრისტენი ფიქრობენ, რომ თუ სამართლიანობის გრძნობის მქონე ადამიანებს დათრგუნავენ და სახელს გაუტეხენ, ვერავინ ვეღარ გაბედავს მათ მხილებას და აღარ იქნება განსხვავებული აზრი, რაც ანტიქრისტეს უსაფრთხოების განცდას აძლევს. ეს ანტიქრისტეს მუდმივი ტაქტიკაა. ისინი არავითარ შემთხვევაში არ შეასუსტებენ ძალაუფლბას და არც ძალისხმევას დაიშურებენ მის განსამტკიცებლად - ყოველი წინადადება, რომელსაც ისინი ამბობენ და ყველაფერი, რასაც აკეთებენ, მიზნად ისახავს მათი ძალაუფლებისა და სტატუსის დაცვას. ეს განსაკუთრებით ისეთ შემთხვევებს ეხება, როდესაც განსხვავებული აზრის მქონე პირი მათთან იმყოფება და ანტიქრისტეს ესმის, რომ განსხვავებული აზრის მქონე პირმა მათზე რაღაც თქვა ან ზურგს უკან გააკრიტიკა. ასეთ შემთხვევაში, ისინი ამ საკითხს უმოკლეს დროში მოაგვარებენ, თუნდაც ეს ერთი ღამის უძილობისა და ერთი დღის უჭმელობის ფასად დაუჯდეთ. როგორ ახერხებენ ასეთი ძალისხმევის გაღებას? ეს იმიტომ ხდება, რომ გრძნობენ, მათ სტატუსს საფრთხე ემუქრება, ის გამოწვევის წინაშეა. ისინი გრძნობენ, რომ თუ ამგვარ ზომებს არ მიმართავენ, მათი ძალაუფლება და სტატუსი საფრთხეში აღმოჩნდება - რომ როგორც კი მათი ბოროტი საქმეები და სამარცხვინო საქციელი გამჟღავნდება, ისინი არა მხოლოდ სტატუსისა და ძალაუფლების შენარჩუნებას ვერ შეძლებენ, არამედ მათ განდევნიან ან ეკლესიიდან გარიცხავენ. სწორედ ამიტომ, ისინი გამუდმებით ეძებენ გზებს ამ საკითხის ჩასახშობად და მათთვის საშიში ნებისმიერი ფარული საფრთხის გასანეიტრალებლად. მხოლოდ ასე შეუძლიათ შეინარჩუნონ საკუთარი სტატუსი. ანტიქრისტეთათვის სტატუსი სასიცოცხლო ჰაერივითაა. როგორც კი გაიგებენ, რომ ვინმე მათ მხილებას ან დასმენას აპირებს, ისინი შეშინებულნი და მშფოთვარენი ხდებიან, ეშინიათ, რომ ხვალინდელი დღის დადგომასთან ერთად დაკარგავენ თავიანთ სტატუსს და ვეღარასოდეს გამოიყენებენ იმ პრივილეგიას, რაც სტატუსს მოჰქონდა, ვეღარც სტატუსის სიკეთეებს მიიღებენ. მათ ეშინიათ, რომ აღარავინ დაემორჩილება და გაჰყვება, რომ აღარავინ ეცდება მათი კეთილგანწყობის მოვოპებას და მათ ბრძანებებს აღარ შეასრულებენ. მაგრამ მათთვის ყველაზე აუტანელი არა მხოლოდ სტატუსისა და ძალაუფლების დაკარგვაა, არამედ ისიც, რომ შეიძლება მოიცილონ ან განდევნონ კიდეც. თუ ეს მოხდება, ყველა ის უპირატესობა და პრივილეგიის განცდა, რაც მათ ძალაუფლებამ და სტატუსმა მისცა, ისევე როგორც ღვთისადმი რწმენით მიღებული ყველა კურთხევისა და ჯილდოს იმედი, უმალ დაიკარგება. ეს პერსპექტივა მათთვის ყველაზე რთული ასატანია. როგორც კი იმ უპირატესობებსა და პრივილეგიის განცდას დაკარგავენ, რაც მათმა ძალაუფლებამ და სტატუსმა მისცა, მათი კარგი დღეები დასრულდება. ასევე, ბევრი ბოროტი საქმის ჩადენის გამო, ისინი უბედურებაში აღმოჩნდებიან და ღვთის სასჯელს დაელოდებიან.

რას ნიშნავს განსხვავებული აზრის მქონე პირი? ვინ არიან ადამიანები, რომლებსაც ანტიქრისტე განსხვავებული აზრის მქონე პირებად მიიჩნევს? მინიმუმ, ისინი არიან ადამიანები, ვინც სერიოზულად არ აღიქვამენ ანტიქრისტეს, როგორც წინამძღოლს, რაც იმას ნიშნავს, რომ ისინი მას არ აღმერთებენ და არ ეთაყვანებიან, არამედ ექცევიან, როგორც ჩვეულებრივ ადამიანს. ეს ერთ-ერთი კატეგორიაა. შემდეგ ისეთები არიან, ვისაც ჭეშმარიტება უყვარს, ჭეშმარიტებას ესწრაფვის, თავისი ხასიათის ცვლილებას ესწრაფვის და ღვთის სიყვარულს ესწრაფვის; ისინი ანტიქრისტესგან განსხვავებულ გზას ადგანან და ანტიქრისტეს თვალში ისინი განსხვავებული აზრის მქონე პირები არიან. სხვებიც არიან? (ისინი, ვინც მუდმივად რჩევებს აძლევენ ანტიქრისტეებს და ვინც მათ მხილებას ბედავს.) ნებისმიერი, ვინც ბედავს ანტიქრისტესთვის საკუთარი რჩევების შეთავაზებას და მათ მხილებას, ან ვისი შეხედულებებიც მათგან განსხვავდება, მათ მიერ განსხვავებული აზრის მქონე პირებად აღიქმება. და არსებობს კიდევ ერთი კატეგორია: ისეთები, ვინც კალიბრითა და უნარიანობით უტოლდება ანტიქრისტეს, ვისი საუბრისა და მოქმედების უნარიც მათი მსგავსია, ან ვისაც ისინი საკუთარ თავზე ზემდგომად მიიჩნევენ და შეუძლიათ მათი გარჩევა. ანტიქრისტესთვის ეს მიუღებელია, მისი სტატუსისთვის საფრთხეა. ასეთი ადამიანები ანტიქრისტეს ყველაზე მნიშვნელოვანი განსხვავებული აზრის მქონე პირები არიან. ანტიქრისტე ვერ ბედავს ასეთი ადამიანების შეუფასებლობას ან ოდნავ მოდუნებას. ისინი მათ მოიაზრებენ, როგორც ეკალს, მუდმივი გაღიზიანების წყაროს, ყოველთვის ფხიზლად არიან და თავს იცავენ მათგან და ერიდებიან ყველაფერში, რასაც აკეთებენ. განსაკუთრებით მაშინ, როდესაც ანტიქრისტე ხედავს, რომ განსხვავებული აზრის მქონე პირი მათ გარჩევას და მხილებას აპირებს, მათ განსაკუთრებული პანიკა იპყრობს; ისინი სასოწარკვეთილნი ცდილობენ ასეთი განსხვავებული აზრის მქონე პირის გარიყვასა და დათრგუნვას, ისე, რომ არ დაკმაყოფილდებიან, სანამ ამ განსხვავებული აზრის მქონე პირს ეკლესიიდან გააძევებენ. ასეთი აზროვნებითა და ამგვარი რამეებით სავსე გულით, მათ რისი გაკეთება შეუძლიათ? ამ ძმებსა და დებს მტრებივით მოექცევიან და მათი დამხობის და ჩამოშორების გზებზე იფიქრებენ? ისინი დანამდვილებით ასე მოიქცევიან. ისინი გონებას დაძაბავდნენ იმ გზების მოსაფიქრებლად, როგორ დაიმორჩილონ განსხვავებული აზრის მქონე პირები და ყველაფერს გააკეთებენ მათ დასამარცხებლად, არა? განსხვავებული აზრის მქონე პირთა დამორჩილება ნიშნავს, რომ ანტიქრისტე ყველას აიძულებს, მას მოუსმინონ, ისე აკეთებს, რომ ვერავინ გაბედოს სხვა რამის თქმა, ან განსხვავებული აზრის ქონა, მხილებაზე ხომ საუბარი ზედმეტია. განსხვავებული აზრის მქონე პირის დამარცხება ნიშნავს, რომ ანტიქრისტე მათ ცილს სწამებს და გმობს, ქმნის გარკვეულ მცდარ შთაბეჭდილებებს, რათა განსხვავებული აზრის მქონე პირი სულელად ჩათვალონ და გასხლან, რითაც მათი რეპუტაცია ფსკერამდე დაეცემა. განა ამგვარი რამის გაკეთება ყველაზე დიდი ბოროტი საქმე არ არის? განა ეს არ შეურაცხყოფს ღვთის ხასიათს? ანტიქრისტეს ბევრი ხერხი და მეთოდი აქვს განსხვავებული აზრის მქონე პირთა დასათრგუნად და გასარიყად. საჯარო დაპირისპირებისა და უარყოფის გარდა, მათი ყველაზე ძლიერი იარაღი განსხვავებული აზრის მქონე პირთა მოზიდვა და გადაბირებაა, რათა ყველამ მათ მოუსმინოს. თუ განსხვავებული აზრის მქონე პირები არ უსმენენ, ანტიქრისტე დათრგუნავს მათ, ჩაახშობს მათ და სახელს გაუტეხს მათ, ისევე, როგორც პოლიტიკურ ოპონენტებს ექცევიან ურწმუნოები. აი, რამდენად ბოროტები და სასტიკები არიან ანტიქრისტენი. მაგრამ ზოგჯერ ანტიქრისტენი ადამიანების მოსაზიდად რბილ მიდგომას იყენებენ. მაგალითად, თუ არსებობს განსხვავებული აზრის მქონე პირი, რომლის აზრი მათსას არ ემთხვევა, ისინი დააკვირდებიან, თუ რა მოსწონს ამ ადამიანს და რა არის მისი სუსტი წერტილები და ყოველგვარ საზიზღარ საშუალებას გამოიყენებენ მათ დასამორჩილებლად. ან თავს მოაჩვენებენ, თითქოს მორჩილნი არიან და განსხვავებული აზრის მქონე პირის წინაშე თავიანთ შეცდომებს აღიარებენ, ან ყველაფერს გააკეთებენ იმისთვის, რომ განსხვავებული აზრის მქონე პირს სარგებელი მოუტანონ და დააკმაყოფილონ ისინი, ან შესაძლოა, განსხვავებული აზრის მქონე პირი ახლო მეგობრებს დაარწმუნებინონ; და შემდეგ, ისინი თავს მოაჩვენებენ, თითქოს იმ განსხვავებული აზრის მქონე პირთან ჭეშმარიტების თანაზიარნი არიან, ამბობენ რა: „ეკლესიის საქმეში ჩვენი დაწყვილება უბრალოდ, იდეალურია; მომავალში ჩვენ შეგვიძლია, ეს ეკლესია ორად გავიყოთ. მიუხედავად იმისა, რომ მე წინამძღოლი ვარ, მოვუსმენ ნებისმიერ წინადადებას, რაც შენ გაქვს. ფაქტობრივად, სწორედ მე ვითანამშრომლებ შენთან“. თუ განსხვავებული აზრის მქონე პირი არის ადამიანი, რომელსაც არ ესმის ჭეშმარიტება, მაშინ ანტიქრისტესთვის მისი გადაბირება ადვილი იქნება. ვისაც ჭეშმარიტებას ესმით, მაშინვე მიხვდებიან ამას და იტყვიან: „ეს ვიღაც ნამდვილად ინტრიგანია; ისინი ღიად არ უტევენ, არამედ ხრიკს იყენებენ - მკაცრი ტაქტიკის ნაცვლად, ისინი რბილად მოდიან“. ანტიქრისტესთვის განსხვავებული აზრის მქონე პირი საფრთხეა მისი სტატუსისა და ძალაუფლებისთვის. ანტიქრისტენი ყველაფერს გააკეთებენ მათ „მოსავლელად“, ვინც მათ სტატუსსა და ძალაუფლებას ემუქრება, ვინც არ უნდა იყოს ის. თუ ამ ადამიანების დამორჩილება ან გადაბირება ნამდვილად შეუძლებელია, მაშინ ანტიქრისტეები მათ დაამცირებენ, ან გააძევებენ. საბოლოოდ, ანტიქრისტეები მიაღწევენ თავიანთ მიზანს, ჰქონდეთ აბსოლუტური ძალაუფლება და თავად იყვნენ საკუთარი თავის კანონი. ეს არის ერთ-ერთი ტექნიკა, რომელსაც ანტიქრისტეები ჩვეულებრივ იყენებენ თავიანთი სტატუსისა და ძალაუფლების შესანარჩუნებლად - ისინი განსხვავებული აზრის მქონე პირებს თავს ესხმიან და მათ რიყავენ.

რა წარმომავლობააქვს იმ მეთოდებს, გამოვლინებებს, მოქმედების მოტივებსა და მოქმედების წყაროებს, რომლებიც ანტიქრისტეებს განსხვავებული აზრის მქონე პირებზე თავდასხმისა და გარიყვისას აქვთ? (სატანა.) უფრო კონკრეტულად, ისინი გამომდინარეობენ ადამიანის ამბიციებიდან და სურვილებიდან და სატანის ბუნებიდან. მაშინ რა არის ანტიქრისტეს მიზანი? მათი მიზანია ძალაუფლების ხელში ჩაგდება, ადამიანთა გულების გაკონტროლება და თავიანთი სტატუსის სარგებლით ტკბობა. სწორედ ეს არის ის, რაც ნამდვილ ანტიქრისტეს ქმნის. ადამიანთა გულების მოგებისა და განსხვავებული აზრის მქონე პირებზე თავდასხმისა და გარიყვის ორი საკითხის პერსპექტივიდან, როგორ განმარტავს ანტიქრისტე სიტყვა „წინამძღოლის“ მნიშვნელობას და იმ როლს, რომელსაც წინამძღოლი ასრულებს? მათ სჯერათ, რომ წინამძღოლი არის ის, ვინც ფლობს ძალაუფლებასა და სტატუსს, რომ მათ აქვთ ბრძანების გაცემის, გადაბირების, შეცდომაში შეყვანის, დაშინებისა და იმ ადამიანების გაკონტროლების ძალა, რომლებსაც ისინი წინამძღოლობენ. აი, როგორ ესმით მათ სიტყვა „წინამძღოლი“. ამიტომ, როდესაც ისინი წინამძღოლის როლში არიან, თავიანთ საქმეში ამ ტაქტიკებს იყენებენ და თავიანთ მოვალეობებს ასე ასრულებენ. მაშინ რას აკეთებენ ისინი სინამდვილეში, როდესაც თავიანთ მოვალეობებს ასრულებენ? დამაჯერებლად შეიძლება ითქვას, რომ ისინი ბოროტ საქმეებს სჩადიან და უფრო ზუსტად, ისინი თავიანთ დამოუკიდებელ სასუფეველს ქმნიან, ღმერთს ეჯიბრებიან რჩეული ხალხისთვის, ადამიანთა გულებისა და სტატუსისთვის. მათ სურთ, ადამიანთა გულებში შეცვალონ ღვთის ადგილი, რათა აიძულონ ადამიანები, მათ ეთაყვანონ. განა თქვენ ხშირად არ ატარებთ ასეთ განზრახვებსა და მოტივაციებს და ავლენთ ასეთ ქცევებსა და პრაქტიკებს? განა ხშირად არ ავლენთ ამ სატანურ ხასიათებს? (ჩვენ ვავლენთ.) რამდენად სერიოზული შეიძლება იყოს ამ სატანური ხასიათების გამოვლენა? მიაღწია თუ არა იმ წერტილს, სადაც საკუთარ თავს ვეღარ აკონტროლებთ? როდესაც ეს ხდება, შეგიძლიათ, გქონდეთ გარკვეული შემეცნება, თავშეკავება და დისციპლინა? (დიახ.) მითხარით, არსებობს ვინმე, ვისაც საერთოდ არ სურს ძალაუფლება? არსებობს ვინმე, ვისაც არ მოსწონს ძალაუფლება? არსებობს ვინმე, ვისაც არ სწადია სტატუსის სარგებელი? არა, არ არსებობს. რა არის ამის მიზეზი? ის, რომ ყველა ადამიანი სატანის მიერ იქნა გახრწნილი; ყველას აქვს სატანური ბუნება. ერთი რამ, რაც ყველა ადამიანს საერთო აქვს, არის ის, რომ მათ მოსწონთ ძალაუფლება, სტატუსი და სტატუსის სარგებლით ტკბობა. ეს არის თვისება, რომელიც ყველა ადამიანს გააჩნია. მაშინ რატომ ითვლება ზოგიერთი ადამიანი ანტიქრისტედ, როცა სხვები უბრალოდ ანტიქრისტეს ბუნებას ავლენენ, ან ანტიქრისტეს გზას მიუყვებიან? რა განსხვავებაა ამ ორ ჯგუფს შორის? პირველ რიგში, მე ვისაუბრებ განსხვავებაზე მათ ადამიანობაში. ანტიქრისტეებს აქვთ ადამიანობა? რა განსხვავებაა იმ პირთა ადამიანობას შორის, რომლებიც მიუყვებიან ანტიქრისტეს გზას და თავად ანტიქრისტეებს შორის? (ანტიქრისტეებს არ აქვთ სინდისი და გონიერება, მათ არ აქვთ ადამიანობა, მაშინ როცა ადამიანებს, რომლებიც მიუყვებიან ანტიქრისტეს გზას, ჯერ კიდევ აქვთ ცოტაოდენი სინდისი და გონიერება. მათ ჯერ კიდევ შეუძლიათ ჭეშმარიტების მიღება და ღვთის განსჯისა და გაკიცხვის მიღება, ასევე, ჭეშმარიტი სინანულის გამოვლენა). მონანიება განმასხვავებელი წერტილია. იციან ანტიქრისტეებმა სინანული? (არა, მათ არ იციან). ანტიქრისტეები საერთოდ არ იღებენ ჭეშმარიტებას; თუნდაც კედელს შეეჯახონ, ისინი არ მოინანიებენ. ისინი არასოდეს შეიცნობენ საკუთარ თავს. რაც შეეხება ადამიანობას, სხვა საშუალებაც არსებობს, რაც ანტიქრისტეებისგან განასხვავებს ადამიანებს, რომლებიც ანტიქრისტეს გზას მიუყვებიან; ეს არის განსხვავება საშუალო კეთილ ადამიანსა და ბოროტ ადამიანს შორის. კეთილი ადამიანები ამბობენ და აკეთებენ ყველაფერს სინდისითა და გონიერებით, მაშინ როცა ბოროტ ადამიანებს არ აქვთ სინდისი და გონიერება. როდესაც ბოროტი ადამიანები რამე ცუდს აკეთებენ და მათ ამხელენ, ისინი არ არიან დამყოლნი: „ჰმ, თუნდაც ყველამ იცოდეს, შეუძლიათ კი რამის გაკეთება ამასთან დაკავშირებით? მე გავაკეთებ იმას, რაც მსურს! არ მაინტერესებს, ვინ მამხელს ან მაკრიტიკებს. რეალურად, ვინმეს მემთვის რის გაკეთება შეუძლია?“ რამდენი ცუდი საქმეც უნდა ჩაიდინოს ბოროტმა ადამიანმა, ის არ გრძნობს სირცხვილს. როდესაც ჩვეულებრივი ადამიანი სჩადის რამე ცუდს, ამის შენიღბვა და დაფარვა სურთ. თუ ვინმე მათ ამხელს, ისინი იმდენად შერცხვენილები არიან, რომ ვერავის უყურებენ და ცხოვრების გაგრძელებაც კი არ სურთ: „ოჰ, როგორ შემეძლო ასეთი რამის გაკეთება? მე ნამდვილად უსირცხვილო ვარ!“ ისინი ძლიერ ინანიებენ და თავსაც კი წყევლიან, ფიცულობენ, რომ მსგავს რამეს აღარასოდეს გააკეთებენ. ამ ტიპის ქცევა იმის მტკიცებულებაა, რომ მათ აქვთ სირცხვილის გრძნობა, რომ მათ ჯერ კიდევ აქვთ გარკვეული ადამიანობა. ვინც უსირცხვილოა, არ აქვს სინდისი და გონიერება, ყველა ბოროტი ადამიანი უსირცხვილოა. არ აქვს მნიშვნელობა, ბოროტი ადამიანი რა სახის ცუდ საქმეს სჩადის, ეს მათ სახეს არ გაუწითლებს და არ აუჩქარებს გულისცემას და ისინი მაინც დაუფიქრებლად დაიცავენ თავიანთ ქმედებებს, ნეგატიურ ასპექტებს პოზიტიურად გადააქცევენ და ცუდ საქმეებზე ისე ისაუბრებენ, თითქოს ისინი კარგი იყოს. აქვს ასეთ ადამიანს სირცხვილის გრძნობა? (არა). თუ მათ ამ ტიპის დამოკიდებულება აქვთ, მომავალში ისინი ჭეშმარიტად მოინანიებენ? (არა). ისინი მოქმედებას მხოლოდ ისე განაგრძობენ, როგორც აქამდე იქცეოდნენ. ეს ნიშნავს, რომ ისინი უსირცხვილონი არიან, ხოლო უსირცხვილობა ნიშნავს სინდისისა და გონიერების არქონას. სინდისიან და გონიერ ადამიანებს ძალიან რცხვენიათ სხვათა შეხედვა მას შემდეგ, რაც მხილებულნი არიან ცუდი საქმის კეთების გამო და ისინი აღარასოდეს აკეთებენ ამას. რატომ ხდება ეს? ისინი გრძნობენ, რომ ეს იყო სამარცხვინო საქციელი და იმდენად სავსე არიან სირცხვილით, რომ ვერავის უყურებენ; მათ ადამიანობაში არის სირცხვილის გრძნობა. განა ეს არ არის ნორმალური ადამიანობის მინიმალური სტანდარტი? (არის). შეიძლება, რომ ადამიანს, რომელსაც სირცხვილის განცდაც კი არ აქვს, კვლავ უწოდო ადამიანი? არ შეიძლება. აქვს ნორმალური გონება ადამიანს, რომელიც სირცხვილს არ გრძნობს? (არა). მათ არ აქვთ ნორმალური გონება, სიკეთეების სიყვარულზე ხომ საუბარი ზედმეტია. მათთვის სინდისისა და გონიერების ქონა ძალიან მაღალი სტანდარტია, რომელსაც ვერ აკმაყოფილებენ. ამგვარად, რა არის ყველაზე ძირეული განსხვავება ანტიქრისტეებსა და მათ შორის, ვინც ანტიქრისტეს გზას მიუყვება? როდესაც ადამიანს, რომელიც ფლობს ანტიქრისტეს არსს, სხვა ადამიანი ამხელს ღმერთთან სტატუსისთვის პაექრობის გამო, ისინი არ იფიქრებენ, რომ არასწორად მოიქცნენ. მოგვიანებით, ისინი არამხოლოდ არ ისწავლიან თავიანთ გაკვეთილს და არ მიუბრუნდებიან ღმერთს, არამედ, პირიქით, როგორც კი ექნებათ შანსი, არჩეული იქნენ წინამძღოლად ან მუშაკად, ისინი კვლავ გააგრძელებენ სტატუსისთვის ღმერთთან პაექრობას, გააგრძელებენ ისევე, როგორც ადრე, უმალ მოკვდებიან ვიდრე მოინანიებენ. ამ ადამიანებს რაიმე რაციონალობა გააჩნიათ? (არა). და ადამიანები, რომლებსაც არ გააჩნიათ რაციონალობა, რაიმე სირცხვილს გრძნობენ? (არა). ასეთ ადამიანებს არ აქვთ რაციონალობა და არ აქვთ სირცხვილის გრძნობა. როდესაც ადამიანები, რომლებიც ფლობენ ნორმალურ ადამიანობას, სინდისსა და გონიერებას, ისმენენ სხვებისგან, რომ ისინი ღმერთს ეპაექრებიან სტატუსისთვის, ისინი იფიქრებენ: „ოჰ არა, ეს სერიოზული საკითხია! მე ღვთის მიმდევარი ვარ! როგორ შემეძლო მასთან სტატუსისთვის პაექრობა? რა სამარცხვინოა ღმერთთან სტატუსისთვის მეტოქეობა! რა დაჩლუნგებული, რა სულელი, რა არაგონივრული გავმხდარვარ, რომ ეს გავაკეთე! როგორ შემეძლო ასეთი რამის გაკეთება?“ ისინი იგრძნობენ უხერხულობას და სირცხვილს იმის გამო, რაც გააკეთეს და მსგავს სიტუაციებში მოხვედრისას, სირცხვილის გრძნობა შეზღუდავს მათ ქცევას. ყველა ადამიანის ბუნება-არსებაის არსი, სატანის ბუნების არსია, მაგრამ მათ, ვინც ფლობს ნორმალური ადამიანობის გონიერებას, ექნებათ სირცხვილის გრძნობა და მათი ქცევები იქნება შეზღუდული. თანდათან ღრმავდება რა ადამიანის მიერ ჭეშმარიტების გააზრება, სიღრმეს იძენს ღმერთის შესახებ მათი ცოდნა და გაგება და ჭეშმარიტებისადმი მორჩილება, ეს სირცხვილის გრძნობა აღარ იქნება მინიმალური ზღვარი. ისინი სულ უფრო მეტად შეიზღუდებიან ჭეშმარიტებითა და თავიანთი ღვთისმოშიში გულით. ისინი განაგრძობენ საკუთარი თავის გაუმჯობესებას და უფრო და უფრო მეტად იმოქმედებენ ჭეშმარიტების შესაბამისად. მაგრამ ანტიქრისტეები ჭეშმარიტებას ეძიებენ? საერთოდ არა. მათ არ გააჩნიათ ნორმალური ადამიანური გონიერება, არ იციან, რას ნიშნავს ჭეშმარიტების ძიება და არიან ჭეშმარიტების მოწინააღმდეგენი და არ აქვთ მისი სიყვარულის ნატამალიც კი, მაშ როგორ შეძლებდნენ ჭეშმარიტების ძიებას? ჭეშმარიტებისკენ სწრაფვა არის ნორმალური ადამიანობის საჭიროება; მხოლოდ მათ ეყვარებათ ჭეშმარიტება და ესწრაფვიან მას, ვისაც შია და სწყურია სამართლიანობა. მათ, ვინც არ ფლობს ნორმალურ ადამიანობას, ჭეშმარიტებას არასოდეს ეძიებენ.

ადამიანები, რომლებიც ანტიქრისტეს გზას მიუყვებიან, ნამდვილი ანტიქრისტეებისგან განსხვავდებიან. ზოგიერთი ადამიანი ხედავს, რომ ისინი სავსე არიან ანტიქრისტეს ხასიათით, ისინი ესწრაფვიან და ღრმად აფასებენ დიდებას, სარგებელსა და სტატუსს და არასოდეს შეუძლიათ მათი დათმობა. მათ მტკიცედ სწამთ, რომ ანტიქრისტეს ბუნება აქვთ და ხსნა შეუძლებელია. თუ შენ საკუთარ თავს ჭეშმარიტად არ იცნობ და არ იცი, ხარ თუ არა ანტიქრისტე ან ბოროტი ადამიანი, მაშინ უნდა დაფიქრდე, გაქვს თუ არა სირცხვილის რამე შეგრძნება. თუ არ გაქვს, მაშინ საფრთხეში ხარ და შეიძლება ითქვას, რომ ფლობ ბოროტი ადამიანის ან ანტიქრისტეს ბუნება-არსებას. თუნდაც ახლა არ იყო ანტიქრისტე, შეიძლება მომავალში გახდე. მათ, ვინც არ ესწრაფვის ჭეშმარიტებას, ყველაზე ნაკლებად საკუთარ თავზე დაფიქრება და საკუთარი თავის შეცნობა სურთ. ისინი ამბობენ: „არ მაინტერესებს, ვინ ამბობს, რომ მე ანტიქრისტე ვარ. ვის არ მოსწონს დიდება, სარგებელი და სტატუსი? ნებისმიერი, ვინც ამბობს, რომ არ მოსწონს დიდება, სარგებელი და სტატუსი, ცრუობს. ვის შეუძლია, ჰქონდეს სტატუსი და არ ტკბებოდეს მისი სარგებლით? მხოლოდ სულელს შეუძლია, იყოს ასეთი. სტატუსის სარგებლით ტკბობის უნარი - ამას შესაძლებლობა ჰქვია!“ როგორი ადამიანი ამბობს მსგავს რამეებს? განა ეს ის არ არის, ვინც ჭეშმარიტების მოწინააღმდეგეა? ასეთი ადამიანი შეუპოვრად ჯიუტია - შეიძლება თუ არა მათი გადარჩენა? მათი გადარჩენა აბსოლუტურად შეუძლებელია, რადგან ღმერთი არ გადაარჩენს ბოროტ ადამიანებს; ასეთი ადამიანები სატანის მოდგმიდან არიან, ისინი მხეცები არიან. ზოგიერთმა არ იცის, შეიძლება თუ არა, ღვთის ხსნის ობიექტები იყვნენ. ასეთ შემთხვევაში, როდესაც ღვთის სიტყვები ამხელს შენს ბუნება-არსებას და შენს გახრწნილ ხასიათს, დააკვირდი, შეგიძლია თუ არა ამის შეგრძნება და შინაგანად სირცხვილის განცდა და ფიქრობ თუ არა, რომ ის, რასაც ღმერთი ამხელს, შენი ნამდვილი სახეა, რაც შემდეგ გამოიწვევს სირცხვილის შეგრძნებას და განცდას, რომ დასამალი ადგილი არ გაქვს. თუ სირცხვილის ეს გრძნობა გაგაჩნია, თუ ეს ცნობიერება გაქვს, კარგია. ისეთი ადამიანებიც არსებობენ, რომლებიც ამბობენ: „ღვთის სიტყვებმა სრულად მამხილა. ისე მრცხვენია, რომ ვერავის ვუყურებ და დასამალი ადგილი არსად მაქვს. ვფიქრობ, რომ ჯოჯოხეთში უნდა გამაგზავნონ, მე არ ვიმსახურებ ღვთის მიერ ხსნას. ჩემი ნეგატიურობა იმდაგვარია, რომ არც კი მგონია, ცოცხლად ყოფნას ვიმსახურებდე. უბრალოდ უნდა მოვკვდე და დავამთავრო ყველაფერი“. ასეთი შეგრძნება კარგია თუ ცუდი? ეს კარგი რამ არის. ზოგიერთს არ ესმის და ამბობს: „როგორ შეიძლება ეს კარგი რამ იყოს?“ (ეს აჩვენებს, რომ ამ ადამიანს სირცხვილის გრძნობა გააჩნია.) ეს სირცხვილით არ განისაზღვრება. პირველ რიგში, ასეთი შეგრძნების ქონა ნიშნავს, რომ, სულ მცირე, გესმის ღვთის სიტყვების. მეორე, რა არის შენი თვითშემეცნების საფუძველი? (ღვთის სიტყვების მიღება.) სწორია. შენ აღიარებ, რომ ღვთის სიტყვები ჭეშმარიტებაა, რაც ნიშნავს, რომ შენ ღვთის სიტყვებს სტანდარტად იყენებ, რათა შეაფასო, შეგიძლია თუ არა გადარჩენა და როგორი ტიპის ადამიანი ხარ - შენ უკვე აქციე მისი სიტყვები თვითშეფასების სტანდარტად. ეს ამტკიცებს, რომ შენ მათი ჭეშმარიტი რწმენა გაქვს. მხოლოდ მაშინ, როდესაც ღვთისადმი ჭეშმარიტი რწმენა გაქვს, შეგიძლია მისი სიტყვები მიიღო როგორც ჭეშმარიტება, როგორც თვითშეფასების სტანდარტი. ვისაც ეს შეუძლია, მას აქვს გადარჩენის შანსი - ეს არ არის ისეთი მარტივი, როგორც მხოლოდ სირცხვილის გრძნობის არსებობა-არარსებობა“.

რაც შეეხება ამ გამოვლინებას — ანტიქრისტეების მიერ განსხვავებული აზრის მქონე პირებზე თავდასხმა და მათი გარიყვა — ჩვენ უკვე განვიხილეთ სიტყვა „განსხვავებული აზრის მქონე პირის“ განსაზღვრება. მაშ, რომელი ადამიანები განეკუთვნებიან ამ ტერმინს? ძირითადად, ეს არიან ისინი, ვისაც ანტიქრისტეებისგან განსხვავებული შეხედულებები აქვთ საკითხებზე და ვინც მათგან განსხვავებულ გზებს ადგანან. ანტიქრისტეების თვალში ეს ადამიანები ყველანი ხდებიან განსხვავებული აზრის მქონე პირები და ისინი ანტიქრისტეების თავდასხმების სამიზნეები არიან. ანტიქრისტეებს სწამთ, რომ განსხვავებული აზრის მქონე პირებზე თავდასხმა და მათი გარიყვა სრულიად გამართლებულია, რომ ეს ღვთის სახლის საქმის დაცვა და ეკლესიის ცხოვრების დაცვაა, მაშინ როცა სინამდვილეში, ეს მათივე სტატუსისა და ძალაუფლების დაცვის საშუალება და მეთოდია. ეს ღვთის სახლის საქმის დაცვას სულაც არ ემსახურება, მით უმეტეს, არ ინარჩუნებს ეკლესიის ცხოვრების ნორმალურ წესრიგს ღვთის რჩეული ხალხისთვის. აქ ნახსენები ზოგიერთი განსხვავებული აზრის მქონე პირი ადამიანია, რომელიც ესწრაფვის ჭეშმარიტებას. ჩვენ შეგვიძლია, ამაში დარწმუნებულნი ვიყოთ, რადგან ანტიქრისტეები ეწინააღმდეგებიან მათ, ვინც ჭეშმარიტებას ესწრაფვიან და მხოლოდ მათ, ვინც ჭეშმარიტებას ესწრაფვიან, შეუძლიათ ანტიქრისტეების გარჩევა.

პუნქტი მესამე: ჭეშმარიტების მაძიებელთა გარიყვა და მათზე თავდასხმა

ანტიქრისტეების მიერ ადამიანთა გასაკონტროლებლად გამოყენებული მესამე მეთოდი: ჭეშმარიტების მაძიებელთა გარიყვა და მათზე თავდასხმა. ზოგიერთ ადამიანს უყვარს პოზიტიური მოვლენები, სამართლიანობა და სინათლე, ასევე ჭეშმარიტების თანაზიარება. ისინი ხშირად ეძებენ დებსა და ძმებს, რომლებიც მიისწრაფვიან და ეძებენ ჭეშმარიტებას თანაზიარებისთვის. ამის დანახვაზე ანტიქრისტე რისხდება. მას ყველა, ვინც ჭეშმარიტებისკენ მიისწრაფვის, თვალში ეკალივით ესობა; მას სურს, რომ ყველა, ვინც ჭეშმარიტებისკენ მიისწრაფვის, მისი თავდასხმის, გარიყვისა და შეტევების სამიზნედ აქციოს. რა თქმა უნდა, ანტიქრისტე ამ ადამიანებს მხოლოდ ისეთი სასტიკი და ველური მეთოდებით არ დაესხმება თავს, რომელთა ამოცნობაც ხალხისთვის მარტივი იქნება. ის მიმართავს ჭეშმარიტების თანაზიარების მანერას და რამდენიმე სიტყვითა და მოძღვრებით განსჯის და თავს ესხმის ადამიანებს. ეს ადამიანებს აფიქრებინებს, რომ მისი ქმედება მართებული და გონივრულია, რომ ის სხვებს ეხმარება და მის საქციელში ცუდი არაფერია. რა არის მისი ეს „მართებული და გონივრული“ მეთოდები? (ის იშველიებს ღვთის სიტყვებს, რათა განსაჯოს ადამიანები და თავს დაესხას მათ.) სწორია — ის იშველიებს ღვთის სიტყვებს ადამიანთა გამოსააშკარავებლად და მათ განსასჯელად. ეს მისი ყველაზე გავრცელებული მეთოდია. ერთი შეხედვით, საუბრის ეს მანერა სამართლიანი, გონივრული და სრულიად მართებული ჩანს, მაგრამ შინაგანად მათი მიზანი სხვების დახმარება და მათთვის სარგებლის მოტანა კი არ არის, არამედ მათი გამოაშკარავება, განსჯა, დაგმობა და დამცირებაა. სწორედ ამის მიღწევას ისახავს ის მიზნად. მაშასადამე, პრობლემა მის ამოსავალ წერტილშია. გამჭრიახი ადამიანები ხედავენ, რომ ის ამას იმიტომ აკეთებს, რომ ის ადამიანები მიისწრაფვიან ჭეშმარიტებისკენ და უყვართ ის, რაც ანტიქრისტესთვის საფრთხეს წარმოადგენენ. და რა არის ეს საფრთხე? რით უშლის ხელს ანტიქრისტეს მათი სიყვარული ჭეშმარიტებისადმი? (მათ შეუძლიათ მისი რეალური სახის დანახვა და გარჩევა.) სწორია. ყველაზე დიდი საფრთხე, რასაც ჭეშმარიტების ეს მოყვარულები უქმნიან ანტიქრისტეს არის ის, რომ მათ შეუძლიათ ამოიცნონ ნებისმიერი ცუდი ქმედება, რასაც ანტიქრისტე ჩადის, რაც არ უნდა იყოს ეს; შეუძლიათ დაინახონ მისი რეალური არსი და მზად არიან ნებისმიერ ადგილას და ნებისმიერ დროს გამოააშკარავონ, ამხილონ და სინათლეზე გამოიყვანონ ის, შემდეგ კი დაგმონ, უარყონ და განწმინდონ მისგან ეკლესია. თუ ეს მოხდებოდა, ანტიქრისტე სამუდამოდ დაკარგავდა თავის სტატუსსა და ძალაუფლებას, კურთხევის მიღების მისი პერსპექტივა კი სრულიად განადგურდებოდა. სწორედ ამიტომ ანტიქრისტესთვის ეს ადამიანები, რომლებიც ჭეშმარიტებისკენ მიისწრაფვიან, საეკლესიო განხეთქილების ჩამომგდებთა გარდა, ყველაზე დიდ საფრთხეს წარმოადგენენ.

გარდა ისეთი გარეგნულად მართებული მეთოდებისა, როგორიცაა ღვთის სიტყვების თანაზიარების გამოყენება ჭეშმარიტების მაძიებელ ადამიანებზე თავდასხმისა და მათი განსჯის მიზნით, ანტიქრისტეები მათ წინააღმდეგ რადიკალურ ზომებსაც იღებენ. რას წარმოადგენს ეს რადიკალური ზომები? მაგალითად, ისინი ჩაეჭიდებიან წინამძღოლის ან მუშაკის წუთიერ გადაცდომას მიუხედავად მისი კონტექსტისა, მიუხედავად იმისა, მიიღო თუ არა ამ ადამიანმა აქედან გაკვეთილი და შეეძლო თუ არა მონანიება და მიუხედავად იმისა, არის თუ არა იგი ჭეშმარიტების მაძიებელი, ისინი გააზვიადებენ ამ გადაცდომის მნიშვნელობას, რათა განსაჯონ ეს ადამიანი, დაგმონ და თავიდან მოიშორონ. ანტიქრისტეებს მიაჩნიათ, რომ ბალახის მოსაშორებლად ფესვი უნდა ამოძირკვო, ამიტომ ასეთ ადამიანებს ეკლესიიდან იშორებენ, რათა მათ ანტიქრისტეების სტატუსს საფრთხე აღარ შეუქმნან. ყველა ბოროტი ადამიანი და ანტიქრისტე ოსტატურად ეჭიდება ისეთ ფაქტებს, რომელთა გამოყენებაც წინამძღოლებისა და მუშაკების წინააღმდეგ არის შესაძლებელი და როგორც კი ხელთ იგდებენ მათ, მაშინვე გმობენ ამ ადამიანებს, როგორც ცრუ წინამძღოლებსა და ანტიქრისტეებს. ეს სულაც არ არის მცირე ბრალდება! წინამძღოლებსა და მუშაკებს ღვთის რჩეული ხალხი ირჩევს; რატომ უნდა ებღაუჭებოდე გამუდმებით ისეთ რამეებს, რასაც მათ წინააღმდეგ გამოიყენებ? რა არის შენი მიზანი ამ ბერკეტის მოპოვებისას? გსურს, რომ მათი ადგილი დაიკავო და თავად გახდე წინამძღოლი? როგორც კი ბოროტი ადამიანი წინამძღოლს ან მუშაკს ბრალს დასდებს იმაში, რომ იგი ცრუ წინამძღოლი და ანტიქრისტეა, თუკი მას შემდგომ შეეძლება ცოცხალი მაგალითების მოყვანა და ღვთის რჩეული ხალხისთვის იმის დაჯერება, რომ ეს ფაქტებს შეესაბამება, ეს უკვე სერიოზულ პრობლემას ქმნის. ეს წინამძღოლი ან მუშაკი შეიძლება საკმაოდ მარტივად მოიშორონ ეკლესიიდან. ცრუ წინამძღოლობა ან ანტიქრისტეობა იმდენად დიდი დანაშაულია, რომ როგორც კი ეს დანაშაული დამტკიცდება, ბრალდებულს გმობენ და მისი, როგორც ღვთის მორწმუნის, დრო სრულდება. ეს ხომ მათ უბრალოდ გაანადგურებს? რაოდენ დიდი ბოროტებაა ეს! უფრო მეტიც, თუკი ანტიქრისტე გამოიყენებს ამ შესაძლებლობას, რათა თავად აირჩიონ წინამღოლად და ეკლესიაზე კონტროლი დაამყაროს, განა ღვთის რჩეული ხალხი ანტიქრისტეს კონტროლქვეშ არ მოექცევა? განა ეს ეკლესია ანტიქრისტეს სამეფოდ არ გადაიქცევა? (გადაიქცევა.) ეს სერიოზული საფრთხეა! გააჩნიათ თუ არა ბოროტ ადამიანებსა და ანტიქრისტეებს სხვა მეთოდები ჭეშმარიტების მაძიებელთა გასარიყად და მათზე თავს დასასხმელად? განა ზოგიერთი მათგანი იმ დებსა და ძმებს, რომლებიც ჭეშმარიტებისკენ მიისწრაფვიან, სამუშაოდ ყველაზე საშიშ ადგილებში არ გზავნის, რათა ძალაუფლება ჩაიგდოს ხელში და საკუთარი სტატუსი განიმტკიცოს? ისინი ამბობენ: „არსებობს ახლად დაარსებული ეკლესია, სადაც ბევრი ისეთი და და ძმაა, ვინც ახლად არის რწმენაში შესული. მათ არ აქვთ საძირკველი და აკლიათ სიბრძნე. მათ სჭირდებათ ვინმე, ვისაც ესმის ჭეშმარიტება, რათა მორწყოს და უზრუნველყოს ისინი. შენ გესმის ხილვების ჭეშმარიტება; იმ ახალმოსულებს სჭირდებათ შენნაირი ვინმე, რათა წავიდეს და მორწყოს ისინი. სხვა არავინაა ამის შესაფერისი.“ და ამით, ანტიქრისტე თავიდან იშორებს სერიოზულ ფარულ საფრთხეს. სინამდვილეში, ნუთუ ისინი მართლა იმისთვის აკეთებენ ამას, რომ ამ ადამიანმა ეკლესიას უხელმძღვანელოს და უზრუნველყოს იგი? (არა.) არა; ისინი ამას იმიტომ აკეთებენ, რომ ის ადგილი მტრული და საშიში გარემოა. ისინი ამ ადამიანს ეკლესიის საქმის საკეთებლად სადმე საშიშ ადგილას გზავნიან და მოუთმენლად ელიან, როდის ჩაიგდებს მას ხელში დიდი წითელი დრაკონი. თუ ეს ადამიანი დაიჭირეს, აღარავინ დარჩება ისეთი, ვინც ანტიქრისტეს სტატუსს საფრთხეს შეუქმნის და მათ შეეძლებათ ეკლესიაზე კონტროლის დამყარება. განა ეს მათი ერთ-ერთი ტაქტიკა არ არის? ისინი ამ ადამიანს იმ საბაბით გზავნიან, თითქოს ის ზედგამოჭრილია ახალმოსულების მოსარწყავად და ამრიგად, ვერავინ ხედავს მათსავე ბოროტ განზრახვებს. განა ჭკვიანური არ არის ეს მათი მხრიდან? დებსა და ძმებს კი ჰგონიათ, რომ ანტიქრისტე ჭკვიანი და ბრძენია ასეთი ღონისძიებების გატარებისთვის, რომ იგი ღვთის განზრახვებთან თანხვედრაში მყოფი ადამიანია, თუმცა აღმოჩნდება, რომ ანტიქრისტე ატყუებდა და თვალს უხვევდა მათ. ანტიქრისტეს ეს მეთოდი სრულიად გულწრფელი ჩანს; არავის შეუძლია ნათლად დაინახოს, თუ რა ხდება სინამდვილეში და საბოლოოდ, ყველა შეცდომაში შედის. ის ადამიანები, რომლებიც შეცდომაში შედიან, ფიქრობენ, რომ რასაც ანტიქრისტე აკეთებს, სამართლიანი და გონივრულია, რომ ისინი ამას საქმეზე ზრუნვის გამო აკეთებენ — მაგრამ არავის შეუძლია მათი ნამდვილი განზრახვის დანახვა. ანტიქრისტეები ბოროტები არიან, განა ასე არ არის? სადაც საფრთხეა, სწორედ იქ გიშვებენ შენ და თავისთვის ამბობენ: „განა შენ არ მიისწრაფვი ჭეშმარიტებისკენ? განა შენ არ მიპირისპირდები? განა ყოველთვის არ არჩევ ჩემს საქციელს და არ ებღაუჭები ისეთ ფაქტებს, რასაც ჩემ წინააღმდეგ გამოიყენებ? ძალიან კარგი, მაშინ: მე გამოვიყენებ ამ შესაძლებლობას და პირდაპირ აქედან მოგიშორებ. საუკეთესო იქნება, თუ დაგიჭერენ — ფეხზე ვეღარასოდეს წამოდგები!“ უდავოა, რომ ეკლესიაში იმ ადამიანთა უმეტესობა, ვისაც ანტიქრისტეები მახეს უგებენ და დევნიან, ისინი არიან, ვისაც მეტი სწრაფვა გააჩნიათ. როგორ უყურებენ ანტიქრისტეები ამ ადამიანებს, როდესაც ისინი იდევნებიან და გარიყულნი არიან? ისინი თავისთვის ამბობენ: „ეს ადამიანები მუდმივად ისმენენ ქადაგებებს; მათ ესმით გარკვეული ჭეშმარიტებები. უბრალოდ არ შემიძლია, მოსმენა ავუკრძალო: ქადაგებები ყველასთვისაა განკუთვნილი, ამიტომ არანაირი გამართლება არ აქვს მათთვის მოსმენის აკრძალვას. მაგრამ, დავუშვათ, მივეცი მოსმენის უფლება, რადგან ამ ქადაგებებში ნათქვამის დიდი ნაწილი ცრუ წინამძღოლებსა და ანტიქრისტეებს ააშკარავებს, კარგად წარიმართება ჩემი საქმე, თუ ისინი საკმარისს მოისმენენ და გაგებასა და გარჩევის უნარს შეიძენენ? ადრე თუ გვიან ხომ მომიწევს წინამძღოლის პოზიციიდან გადადგომა? ეს არ გამოგვადგება. პირველი ნაბიჯი მე უნდა გადავდგა.“ როგორც კი ანტიქრისტეს ასეთი განზრახვა გაუჩნდება, ის მაშინვე მოქმედებაზე გადადის. ჭეშმარიტება რომ არ ესმოდეთ, ადამიანთა მცირე ნაწილიც კი ვერ შეძლებდა ანტიქრისტეს ამოცნობას. რატომ ხდება ისე, რომ ანტიქრისტეებს ეს შერჩებათ ხოლმე, ხოლო ადამიანები, რომლებიც ჭეშმარიტებისკენ მიისწრაფვიან, მსხვერპლნი ხდებიან? აქ ნამდვილად არსებობს ერთი მიზეზი: ამ ადამიანებს შეიძლება გულში გარკვეულწილად უყვართ ჭეშმარიტება და პოზიტიური მოვლენები და შეიძლება ჰქონდეთ კიდეც ჭეშმარიტებისკენ სწრაფვის სურვილი, მაგრამ ისინი უბრალოდ მეტისმეტად ლაჩრები არიან. მათ არ ესმით ჭეშმარიტება, აკლიათ გარჩევის უნარი და იმდენად სულელები არიან, რომ არ შეუძლიათ ანტიქრისტეს რეალური არსის დანახვა და ვერასოდეს ბედავენ მის გამოაშკარავებას, რაც ანტიქრისტეს პირველი ნაბიჯის გადადგმისა და მათთვის ზიანის მიყენების საშუალებას აძლევს. თუ ეს არის ის შედეგი, რასაც ისინი იღებენ ან რამდეც მიდიან, როგორ მოხდა ეს? განა ისინი ანტიქრისტეს მიერ არ იქნებიან სასტიკად დაჩაგრულნი? (იქნებიან.) რა გაკვეთილი უნდა ისწავლონ აქედან ადამიანებმა, რომლებიც ჭეშმარიტებისკენ მიისწრაფვიან? როგორი დამოკიდებულება უნდა ჰქონდეთ ადამიანებს წინამძღოლის ან მუშაკის მიმართ? თუ ის, რასაც წინამძღოლი ან მუშაკი აკეთებს, სწორია და თანხვედრაშია ჭეშმარიტებასთან, მაშინ შეგიძლია დაემორჩილო მას; თუ რასაც აკეთებენ, არასწორია და არ არის თანხვედრაში ჭეშმარიტებასთან, მაშინ არ უნდა დაემორჩილო და შეგიძლია გამოააშკარავო, შეეწინააღმდეგო მათ და განსხვავებული აზრი გამოთქვა. თუ მათ არ შეუძლიათ რეალური საქმის კეთება ან სჩადიან ბოროტებას, რაც ეკლესიის მუშაობას ხელს უშლის და გამოაშკარავდება, რომ ისინი ცრუ წინამძღოლები, ცრუ მუშაკები ან ანტიქრისტეები არიან, მაშინ შეგიძლია ამოიცნო, გამოააშკარავო და ამხილო ისინი. თუმცა, ღვთის რჩეული ხალხიდან ზოგიერთს არ ესმის ჭეშმარიტება და განსაკუთრებით ლაჩარია; მათ ეშინიათ ცრუ წინამძღოლებისა და ანტიქრისტეების მიერ დაჩაგვრისა და ტანჯვის, ამიტომ ვერ ბედავენ პრინციპების დაცვას. ისინი ამბობენ: „თუ წინამძღოლი გამაგდებს, ჩემი საქმე დასრულებულია; თუ ის ყველას ჩემს გამოაშკარავებას ან მიტოვებას აიძულებს, მაშინ ვეღარ შევძლებ ღვთის რწმენას. თუ ეკლესიიდან გამდევნიან, მაშინ ღმერთს აღარ ვენდომები და აღარ მიხსნის. და განა ჩემი რწმენა ფუჭი არ იქნება?“ განა ასეთი აზროვნება აბსურდული არ არის? აქვთ კი ასეთ ადამიანებს ღვთის ჭეშმარიტი რწმენა? განა ცრუ წინამძღოლი ან ანტიქრისტე ღმერთს წარმოადგენს, როცა შენ განგდევნის? როდესაც ცრუ წინამძღოლი ან ანტიქრისტე გტანჯავს და გდევნის, ეს სატანის საქმეა და არანაირი კავშირი არ აქვს ღმერთთან; როდესაც ადამიანებს თავიდან იშორებენ ან ეკლესიიდან გარიყავენ, ეს ღვთის განზრახვებთან თანხვედრაში მხოლოდ მაშინ არის, როდესაც არსებობს ერთობლივი გადაწყვეტილება ეკლესიასა და ღვთის ყველა რჩეულს შორის და როდესაც ეს მოშორება ან გარიყვა სრულად შეესაბამება ღვთის სახლის საქმის მოწყობასა და ღვთის სიტყვების ჭეშმარიტების პრინციპებს. როგორ შეიძლება ცრუ წინამძღოლის ან ანტიქრისტეს მიერ გარიყვა ნიშნავდეს იმას, რომ შენი ხსნა შეუძლებელია? ეს სატანისა და ანტიქრისტეს მხრიდან დევნაა და არ ნიშნავს იმას, რომ ღმერთი არ გიხსნის. ის, გიხსნის თუ არა შენ ღმერთი, მასზეა დამოკიდებული. არცერთ ადამიანს არ აქვს უფლება გადაწყვიტოს, გიხსნის თუ არა ღმერთი. ეს ნათლად უნდა გესმოდეს. და შენი გარიყვა ცრუ წინამძღოლის ან ანტიქრისტეს მიერ აღიქვა ისე, თითქოს ღმერთმა განგდევნა — განა ეს ღვთის არასწორად გაგება არ არის? ნამდვილად არის. და ეს მხოლოდ ღვთის არასწორად გაგება კი არა, ღვთის წინააღმდეგ ამბოხებაცაა. ეს, ერთგვარად, ღვთის გმობაც არის. და განა ღვთის ამგვარად არასწორად გაგება უმეცრება და სისულელე არ არის? როდესაც ცრუ წინამძღოლი ან ანტიქრისტე განგდევნის, რატომ არ ეძებ ჭეშმარიტებას? რატომ არ ეძებ ვინმეს, ვისაც ესმის ჭეშმარიტება, რათა გარჩევის უნარი შეიძინო? და რატომ არ ატყობინებ ამას ზემდგომებს? ეს ამტკიცებს, რომ არ გწამს, თითქოს ჭეშმარიტება უზენაესია ღვთის სახლში; ეს აჩვენებს, რომ არ გაქვს ღვთის ჭეშმარიტი რწმენა, რომ არ ხარ ის, ვისაც ჭეშმარიტად სწამს ღმერთი. თუ გწამს ღვთის ყოვლისშემძლეობის, რატომ გეშინია ცრუ წინამძღოლის ან ანტიქრისტეს შურისძიების? შეუძლიათ მათ შენი ბედის განსაზღვრა? თუ გაქვს გარჩევის უნარი და ამჩნევ, რომ მათი ქმედებები ეწინააღმდეგება ჭეშმარიტებას, რატომ არ ურთიერთობ ღვთის რჩეულ ხალხთან, რომელსაც ესმის ჭეშმარიტება? პირი გაქვს, მაშ, რატომ ვერ ბედავ ხმის ამოღებას? რატომ გეშინია ასე ძალიან ცრუ წინამძღოლის ან ანტიქრისტეს? ეს ამტკიცებს, რომ ხარ ლაჩარი, უმაქნისი, სატანის ლაქია. თუ ცრუ წინამძღოლის ან ანტიქრისტეს მუქარისას ვერ ბედავ მათ შესახებ ზემდგომებისთვის შეტყობინებას, ეს აჩვენებს, რომ უკვე შებოჭილი ხარ სატანის მიერ და მათთან ერთსულოვანი ხარ; განა ეს სატანის მიყოლა არ არის? როგორ შეიძლება ასეთი ადამიანი ღვთის რჩეული ხალხის ნაწილი იყოს? ისინი სუფთა წყლის ნაძირალები არიან. ყველა, ვინც ერთსულოვანია ცრუ წინამძღოლებთან და ანტიქრისტეებთან, არასოდეს იქნება რაიმე კარგი; ისინი ბოროტმოქმედნი არიან. ასეთი ადამიანები დაბადებულნი არიან ეშმაკის მსახურებად — ისინი სატანის ლაქიები არიან და მათი ხსნა შეუძლებელია. ყველა, ვინც ვერ ბედავს ანტიქრისტეების გამოაშკარავებას, როცა ხედავს, რომ ისინი ბოროტებას სჩადიან, ვისაც ეშინია ანტიქრისტეების განაწყენების, ვინც მათ მფარველობს და ემორჩილება კიდეც — განა ისინი სულელი, უმეცარი ადამიანები არ არიან? თუ სრულად აცნობიერებ ჭეშმარიტების პრინციპებს, მაგრამ მაინც არღვევ მათ და ბოროტ ადამიანებთან და ანტიქრისტეებთან ალიანსებსა და დაჯგუფებებს ქმნი, განა არ მოქმედებ როგორც სატანის თანამზრახველი და მსახური? მაშ, განა არ იმსახურებ იმას, რომ საბოლოოდ ისე მოგექცნენ, როგორც ბოროტ ადამიანსა და ანტიქრისტეების თანამზრახველს? თუ გწამს ღმერთის, მაგრამ ღვთის მიყოლის ნაცვლად მიჰყვები ანტიქრისტეებს, მოქმედებ რა როგორც ერთ-ერთი მათი მსახური ან თანამზრახველი, განა საკუთარ საფლავს არ თხრი და საკუთარ სასიკვდილო განაჩენს არ აწერ ხელს? თუ გწამს ღმერთის, მაგრამ ღვთისადმი მორჩილების ნაცვლად ნებდები და თავს აფარებ ღვთის მტრებს — ანტიქრისტეებს, და შედეგად, ეს ანტიქრისტეები შენით მანიპულირებენ და შეურაცხყოფას გაყენებენ, მაშინ შენ ეს თავად დაიტეხე თავს. განა არ იმსახურებ ამას? თუ ანტიქრისტეს ეპყრობი როგორც შენს ბატონს, როგორც შენს წინამძღოლს, როგორც დასაყრდენს, მაშინ შენ თავს აფარებ სატანას, შენ მიჰყვები სატანას, რაც იმას ნიშნავს, რომ გზას აცდი, არასწორ გზას დაადექი და შეუდექი გზას, საიდანაც დაბრუნება შეუძლებელია. რა დამოკიდებულება უნდა გქონდეს ანტიქრისტეების მიმართ? უნდა გამოააშკარავო და ებრძოლო მათ. თუ მხოლოდ ერთი ან ორი ხართ და მეტისმეტად სუსტები ხართ იმისთვის, რომ მარტონი დაუპირისპირდეთ ანტიქრისტეებს, ძალები უნდა გააერთიანოთ რამდენიმე ადამიანთან, ვისაც ესმის ჭეშმარიტება, რათა შეატყობინოთ და გამოააშკარავოთ ეს ანტიქრისტეები, და უნდა განაგრძოთ მანამ, სანამ მათ თავიდან არ მოიშორებენ. მსმენია, რომ ბოლო ორი წლის განმავლობაში მატერიკულ ჩინეთში ზოგიერთ სამრევლო ტერიტორიაზე ღვთის რჩეული ხალხი გაერთიანდა, რათა ცრუ წინამძღოლები და ანტიქრისტეები თანამდებობებიდან გადაეყენებინათ; ზოგიერთი ცრუ წინამძღოლი და ანტიქრისტე გადაწყვეტილების მიმღები ჯგუფების ხელმძღვანელიც კი იყო, თუმცა ღვთის რჩეულმა ხალხმა ისინი მაინც გადააყენა. ღვთის რჩეულ ხალხს არ დასჭირვებია ზემდგომებისგან თანხმობის ლოდინი; ჭეშმარიტების პრინციპებზე დაყრდნობით მათ შეძლეს ამოეცნოთ ეს ცრუ წინამძღოლები და ანტიქრისტეები — რომლებიც არ აკეთებდნენ რეალურ საქმეს და მუდმივად ტანჯავდნენ დებსა და ძმებს, რომლებიც მოქმედებდნენ თავაშვებულად და ხელს უშლიდნენ ღვთის სახლის საქმეს — და დაუყოვნებლივ მიიღეს ზომები მათ წინააღმდეგ. ზოგიერთი გადაწყვეტილების მიმღები ჯგუფიდან გააძევეს, ზოგი კი ეკლესიიდან მოიშორეს — რაც შესანიშნავია! ეს აჩვენებს, რომ ღვთის რჩეული ხალხი უკვე დაადგა ღვთის რწმენის სწორ გზას. ღვთის რჩეული ხალხიდან ზოგიერთმა უკვე გაიგო ჭეშმარიტება და ახლა მცირედი სულიერი სიმწიფე გააჩნია, ისინი აღარ არიან კონტროლირებადნი და მოტყუებულნი სატანის მიერ, ისინი ბედავენ ფეხზე წამოდგომას და სატანის ბოროტ ძალებთან ბრძოლას. ეს ასევე აჩვენებს, რომ ეკლესიაში ცრუ წინამძღოლებისა და ანტიქრისტეების ძალებს აღარ აქვთ უპირატესობა. ამიტომ, ისინი ვეღარ ბედავენ თავიანთ სიტყვებსა და ქმედებებში ასეთი თავხედები იყვნენ. როგორც კი თავიანთ ნამდვილ სახეს გამოაჩენენ, ვინმე აუცილებლად გამოჩნდება, რათა გააკონტროლოს, ამოიცნოს და უარყოს ისინი. ანუ მათ გულებში, ვისაც ჭეშმარიტად ესმის ჭეშმარიტება, ადამიანის სტატუსი, რეპუტაცია და ძალაუფლება დომინანტურ ადგილს აღარ იკავებს. ასეთი ადამიანები ამ ყველაფერს მნიშვნელობას არ ანიჭებენ. როდესაც ადამიანს შეუძლია საკუთარი ინიციატივით ეძიოს ჭეშმარიტება და თანაეზიაროს მას და როდესაც იწყებს გადაფასებასა და იმაზე ფიქრს, თუ რა გზით უნდა იარონ ღვთის მორწმუნე ადამიანებმა და როგორ უნდა მოეპყრონ წინამძღოლებსა და მუშაკებს, თუ ვის უნდა მისდიონ ადამიანებმა, რომელი ქცევები მეტყველებს ადამიანის მიმდევრობაზე და რომელი - ღვთის მიმდევრობაზე,და რამდენიმე წლის განმავლობაში ამ ჭეშმარიტებების ძიებისა და მათი გამოცდის შემდეგ, როდესაც ადამიანი გაუცნობირებლად იწყებს გარკვეული ჭეშმარიტებების გაგებას და უყალიბდება გარჩევის უნარი — მაშინ ის უკვე იძენს გარკვეულ სულიერ სიმწიფეს. გქონდეს უნარი, ყველაფერში ეძიო ჭეშმარიტება, ნიშნავსღვთის რწმენის სწორ გზაზე დადგომას.

ეს კარგია, კარგი მოვლენაა, როდესაც ღვთის რჩეულ ხალხს შეუძლია ამოიცნოს და უარყოს ცრუ წინამძღოლები და ანტიქრისტეები. ზოგიერთ წინამძღოლს არ შეუძლია რეალური საქმის კეთება; ისინი მხოლოდ ჩაშლასა და არეულობას იწვევენ ისე, რომ ეკლესიურ ცხოვრებაში აღარ არის სიმშვიდე. ყველა დისა და ძმისთვის ისინი მიუღებელნი არიან და საბოლოოდ უარყოფენ მათ. სწორია ეს მათი მხრიდან? (სწორია.) არიან სხვებიც, რომლებსაც წინამძღოლებად ირჩევენ და თავდაპირველად დები და ძმები ამბობენ: „ისინი ჩვენ ავირჩიეთ, ამიტომ უნდა ვითანამშრომლოთ მათთან.“ გარკვეული დროის შემდეგ აღმოჩნდება, რომ ისინი არასწორად ყოფილან არჩეულნი: ღვთის რწმენასთან მიმართებში ენთუზიაზმით გამოირჩევიან, მაგრამ არ გააჩნიათ სულიერი გაგება. ისინი მიდრეკილნი არიან დამახინჯებისკენ, არიან ამპარტავანნი და თვითკმაყოფილნი; საკითხებს სხვებთან არ განიხილავენ და არაფერს აკეთებენ პრინციპების მიხედვით, არამედ უბრალოდ წინდაუხედავად მოქმედებენ. ეს იწვევს უსაფრთხოების დარღვევებს; ეკლესიის დებსა და ძმებს მუდმივად აპატიმრებენ, ეკლესიური საქმე კი მძიმე ზარალს განიცდის. წინამძღოლი არა მხოლოდ არ აანალიზებს საკუთარ ქმედებას, არამედ იმართლებს თავს, კამათობს საკუთარი პოზიციის დასაცავად და ირიდებს პასუხისმგებლობას. საბოლოოდ, ჯგუფი მას თანამდებობიდან ათავისუფლებს. როგორ ფიქრობ, სწორად მოაგვარეს მათ ეს სიტუაცია? (დიახ.) დიახ, ნამდვილად! და ამ ადამიანის მიმართ ზომების მიღებისთანავე ისინი ირჩევენ სხვას და გარკვეული დროის შემდეგ ყველასთვის ცხადი ხდება, რომ ეს პიროვნება ბევრად უკეთესია იმ ცრუ წინამძღოლზე, რაც ამტკიცებს, რომ ჯგუფს გააჩნია გარჩევის უნარი და ის გაიზარდა. ეს არის ის პროცესი, რომლის მეშვეობითაც ღვთის რჩეული ხალხი იზრდება სიცოცხლეში. ეს სრულიად ნორმალურია. გეგონა, რომ როდესაც ადამიანები ამდენი წლის განმავლობაში ისმენენ ქადაგებებს, ყველას უყალიბდება გარჩევის უნარი და აკეთებენ სწორ არჩევანს თითოეული წინამძღოლისა და მუშაკის შემთხვევაში — რომ ვისაც აირჩევენ, სწორედ ის დაიკავებს თანამდებობას? განა ასე ხდება? (არა.). როდესაც ადამიანებს არ ესმით ჭეშმარიტების პრინციპები, წინამძღოლის არჩევისას ისინი ყოველთვის ფოკუსირდებიან ისეთი ადამიანის არჩევაზე, ვისაც მოქნილი გონება აქვს, კარგად საუბრობს და ნიჭიერია. მხოლოდ მას შემდეგ უყალიბდებათ ადამიანებს გარჩევის უნარი, რაც ეს პიროვნება თანამდებობაზე ყოფნის გარკვეული დროის შემდეგ ცრუ წინამძღოლად ან ანტიქრისტედ გამოვლინდება; ამის შემდეგ ისინი ასეთ ადამიანს აღარ აირჩევენ. მაშ, ზუსტად ვინ უნდა აირჩიონ წინამძღოლებისა და მუშაკების არჩევისას? არ არსებობს დადგენილი წესები. ეს ყველაზე მეტად იმაზეა დამოკიდებული, არის თუ არა იგი სწორი ადამიანი და მიისწრაფვის თუ არა ჭეშმარიტებისკენ. ნებისმიერ შემთხვევაში თუ ვინმე ბოროტი ადამიანი ან ანტიქრისტეა, შენ არ უნდა აირჩიო იგი, როგორი ადამიანიც არ უნდა იყოს ის. თუ ასე მოიქცევი, საკუთარ თავს ორმოს გაუთხრი. განა ასე არ არის? (ასეა.)

დავუბრუნდეთ თემას, რომელზეც ახლახან ვსაუბრობდით, კერძოდ, ანტიქრისტეთა მიერ ჭეშმარიტების მაძიებელთა გარიყვასა და მათზე თავდასხმას: ჩვენ, ძირითადად, უკვე ვთქვით ის, რაც ამის შესახებ უნდა გვეთქვა, განა ასე არ არის? როგორ რიყავენ და თავს ესხმიან ანტიქრისტეები იმ ადამიანებს, რომლებიც ჭეშმარიტებისკენ მიისწრაფვიან? ისინი ხშირად იყენებენ ისეთ მეთოდებს, რომლებიც სხვებს გონივრულად და მართებულად მიაჩნიათ და ჭეშმარიტების შესახებ კამათობენ კიდეც უპირატესობის მოსაპოვებლად, რათა თავს დაესხან, დაგმონ და შეცდომაში შეიყვანონ სხვა ადამიანები. მაგალითად, ანტიქრისტე ფიქრობს, რომ თუ მისი პარტნიორები ჭეშმარიტებისკენ მიისწრაფვიან, მათ შეუძლიათ საფრთხე შეუქმნან მის სტატუსს და ამიტომ, ანტიქრისტე წარმოთქვამს მაღალფარდოვან ქადაგებებს და განიხილავს სულიერ თეორიებს ადამიანთა შეცდომაში შესაყვანად და იმისათვის, რომ ხალხს მასზე მაღალი წარმოდგენა შეექმნას. ამგვარად, მათ შეუძლიათ დაამცირონ და დათრგუნონ თავიანთი პარტნიორები და თანამშრომლები და ხალხს აგრძნობინონ, რომ მიუხედავად იმისა, მათი წინამძღოლის პარტნიორები ჭეშმარიტებისკენ მიისწრაფვიან, სულიერი მონაცემებისა და უნარების თვალსაზრისით ისინი თავიანთი წინამძღოლის თანასწორნი არ არიან. ზოგიერთი ადამიანი იმასაც კი ამბობს: „ჩვენი წინამძღოლის ქადაგებები მაღალფარდოვანია და მას ვერავინ შეედრება.“ ანტიქრისტესთვის ამგვარი კომენტარის მოსმენა უკიდურესად სასიამოვნოა. ის თავისთვის ფიქრობს: „შენ ჩემი პარტნიორი ხარ, განა არ გაგაჩნია ჭეშმარიტების გარკვეული რეალობები? რატომ არ შეგიძლია ისეთივე მჭევრმეტყველებითა და ამაღლებულად საუბარი, როგორც მე? ახლა შენ სრულიად დამცირებული ხარ. უნარი არ გაგაჩნია და მაინც ბედავ ჩემთან დაპირისპირებას!“ სწორედ ამას ფიქრობს ანტიქრისტე. რა არის ანტიქრისტეს მიზანი? ის ყველა შესაძლო საშუალებით ცდილობs სხვების დათრგუნვას, დამცირებას და საკუთარი თავის სხვა ადამიანებზე მაღლა დაყენებას. სწორედ ასე ექცევა ანტიქრისტე ყველას, ვინც ჭეშმარიტებისკენ მიისწრაფვის ან თანამშრომლობს მათთან. რასაც არ უნდა აკეთებდეს ანტიქრისტე, ყველაფერი მისსავე ძალაუფლებასა და სტატუსზეა ფოკუსირებული და მიზნად ისახავს სხვებისგან პატივისცემისა და თაყვანისცემის მოპოვებას. ის არავის აძლევს უფლებას, მათ აჯობონ; ნებისმიერი, ვინც მათზე უკეთესია, განწირულია მათ მიერ დამცირების, გარიყვისა და დათრგუნვისთვის. ანტიქრისტეებს გააჩნიათ მოტივები და მიზნები ყველა იმ მეთოდის მიღმა, რასაც ისინი ჭეშმარიტების მაძიებელთა წინააღმდეგ იყენებენ. ნაცვლად იმისა, რომ ცდილობდნენ ღვთის სახლის საქმის დაცვას, მათი მიზანია დაიცვან საკუთარი ძალაუფლება და სტატუსი, ასევე თავიანთი პოზიცია და იმიჯი ღვთის რჩეული ხალხის გულებში. მათი მეთოდები და ქმედებები ხელს უშლის და არეულობას იწვევს ღვთის სახლის საქმეში და მათ ასევე დამანგრეველი გავლენა აქვთ ეკლესიურ ცხოვრებაზე. განა ეს ანტიქრისტეს ბოროტი საქმეების ყველაზე გავრცელებული გამოვლინება არ არის? ამ ბოროტი საქმეების გარდა ანტიქრისტეები კიდევ უფრო საზიზღარ რამეს სჩადიან: ისინი ყოველთვის ცდილობენ გამოძებნონ გზა, თუ როგორ მოიპოვონ ბერკეტი მათზე, ვინც ჭეშმარიტებისკენ მიისწრაფვის. მაგალითად, თუ ზოგიერთმა ადამიანმა იმრუშა ან რაიმე სხვა გადაცდომა ჩაიდინა, ანტიქრისტეები ებღაუჭებიან ამას, როგორც ბერკეტს მათზე თავს დასასხმელად, ეძებენ შესაძლებლობებს მათი შეურაცხყოფისთვის, გამოსააშკარავებლად და ცილის საწამებლად, იარლიყებს აწებებენ მათ, რათა დაუკარგონ თავიანთი მოვალეობების შესრულების ენთუზიაზმი, რათა მათ თავი ნეგატიურად იგრძნონ. ანტიქრისტეები ასევე აღძრავენ ღვთის რჩეულ ხალხს, რომ დისკრიმინაციულად მოეპყრონ მათ, მოერიდონ და უარყონ ისინი, რათა ჭეშმარიტებისკენ მისწრაფებული ადამიანები იზოლირებულნი აღმოჩნდნენ. საბოლოოდ, როდესაც ყველა, ვინც ჭეშმარიტებისკენ მიისწრაფვის, თავს ნეგატიურად და სუსტად გრძნობს, აღარ ასრულებს აქტიურად თავის მოვალეობებს და აღარ სურს შეკრებებზე დასწრება, ანტიქრისტეთა მიზანი მიღწეულია. რადგან ისინი, ვინც ჭეშმარიტებისკენ მიისწრაფვიან, აღარ წარმოადგენენ საფრთხეს მათი სტატუსისა და ძალაუფლებისთვის და ვეღარავინ ბედავს მათ შესახებ შეტყობინებას ან მათ გამოაშკარავებას, ანტიქრისტეებს შეუძლიათ მშვიდად იგრძნონ თავი. ეკლესიაში ანტიქრისტეს ყველაზე მეტად ისინი სძულს, ვინც ჭეშმარიტებისკენ მიისწრაფვის, განსაკუთრებით კი სამართლიანობის გრძნობის მქონენი, რომლებიც გაბედავენ ცრუ წინამძღოლისა და ანტიქრისტეს გამოაშკარავებასა და მათ შესახებ ინფორმაციის მიწოდებას. ანტიქრისტესთვის ასეთი ადამიანები თვალში ეკალივით არიან. თუ ის დაინახავს ვინმეს, ვინც ჭეშმარიტებისკენ მიისწრაფვის და ხალისით ასრულებს თავის მოვალეობას, მის გულში ღვარძლი და მტრობა იღვიძებს სიყვარულის მცირედი ნატამალის გარეშე. ანტიქრისტე არა მხოლოდ არ დაეხმარება ან მხარს არ დაუჭერს იმ ადამიანებს, რომლებიც ჭეშმარიტებისკენ მიისწრაფვიან, მიუხედავად მათი სირთულეებისა ან იმისა, თუ რამდენად სუსტები და ნეგატიურები შეიძლება იყვნენ ისინი — ის ამას უბრალოდ არ უგულებელყოფს. პირიქით, მას ფარულად გაუხარდება ეს. და თუ ვინმემ ბრალი დასდო ან გამოააშკარავა იგი, გამოიყენებს შესაძლებლობას, რათა წაქცეულს წიხლი დააჭიროს, დასდოს მას ბრალი ყოველგვარ დანაშაულში ჭკუის სასწავლებლად, დაგმოს იგი, წასასვლელი გზა მოუჭრას და საბოლოოდ იმდენად ნეგატიურად განაწყოს, რომ მან თავისი მოვალეობის შესრულება ვეღარ შეძლოს. ამ დროს ანტიქრისტე ამაყობს საკუთარი თავით და ამ ადამიანის უბედურებით ხარობს. სწორედ ამის კეთება ეხერხებათ ანტიქრისტეებს ყველაზე კარგად; იმ ადამიანთა გარიყვა, მათზე თავდასხმა და მათი დაგმობა, რომლებიც ჭეშმარიტებისკენ მიისწრაფვიან, მათი ყველაზე დიდი ოსტატობაა. რას ფიქრობენ ანტიქრისტეები, რაც მათ ასეთი ბოროტების ჩადენის უნარს ანიჭებს? „თუ ისინი, ვინც ჭეშმარიტებისკენ მიისწრაფვიან, ხშირად ისმენენ ქადაგებებს, ერთ დღესაც შეიძლება ამოიცნონ ჩემი ქმედებები და მაშინ ისინი აუცილებლად გამომააშკარავებენ და ჩამანაცვლებენ. სანამ ისინი თავიანთ მოვალეობებს ასრულებენ, ჩემს სტატუსს, პრესტიჟსა და რეპუტაციას საფრთხე ემუქრება“. აჯობებს პირველმა დავარტყა, გამოვძებნო შესაძლებლობები, რათა ჩავებღაუჭო ბერკეტს მათ შესაწუხებლად და დასაგმობად და ნეგატიურად განვაწყო ისინი, რათა თავიანთი მოვალეობების შესრულების ყოველგვარი სურვილი დაკარგონ. მე ასევე გამოვიწვევ კონფლიქტებს წინამძღოლებსა და მუშაკებსა და მათ შორის, ვინც ჭეშმარიტებისკენ მიისწრაფვის, რათა წინამძღოლებმა და მუშაკებმა შეიძულონ ისინი, დისტანცირდნენ მათგან და აღარ დააფასონ ან დააწინაურონ. ამგვარად, მათ აღარ ექნებათ ჭეშმარიტებისკენ მისწრაფების ან თავიანთი მოვალეობების შესრულების არანაირი სურვილი. საუკეთესო ვარიანტია, თუ ისინი, ვინც ჭეშმარიტებისკენ მიისწრაფვიან, ნეგატიურ განწყობაზე დარჩებიან.“ ეს არის ის მიზანი, რომლის მიღწევაც ანტიქრისტეებს სურთ. როდესაც ანტიქრისტე ან ბოროტი ადამიანი თავისი ეშმაკობით მახეს გიგებს, გგმობს და გამცირებს, შეგიძლია თუ არა ამოიცნო რა ხდება? შეგიძლია სატანის ხრიკების დანახვა? უნდა ისწავლო გარჩევა: „რაც მათ თქვეს, სავსებით სწორად ჟღერდა, მაგრამ რატომ დამეუფლა ნეგატიური განწყობა მათი მოსმენის შემდეგ? რატომ აღარ მინდა ჩემი მოვალეობის შესრულება? რატომ მიჩნდება ეჭვები ღმერთის მიმართ? იყო თუ არა რაიმე პრობლემა იმაში, რაც მათ თქვეს? რატომ იქონია ამან ნეგატიური გავლენა? რატომ წამოვედი იქიდან ღმერთის შესახებ გაუგებრობებითა და წარმოდგენებით და რატომ აღარ მსურს მორჩილება? რატომ აღარ მაქვს წინანდელი ენთუზიაზმი და მზაობა, რომ თავი მივუძღვნო ღმერთს? და უეცრად, ეჭვები მიჩნდება ღვთის საქმესთან დაკავშირებით — ვგრძნობ, რომ ჩემი ხილვები აღარ არის ნათელი. არ ვიცი, რა აზრი აქვს ამგვარად ჩემი მოვალეობის შესრულებას და ვგრძნობ, თითქოს არაფერი მომიპოვებია ღვთის რწმენაში გატარებული ამ რამდენიმე წლისა და გადატანილი სიძნელეების მიუხედავად. ჩემს გულში ახლა რაღაც სიბნელეა.“ ეს ცოტა არანორმალურია. რატომ უნდა იწვევდეს ისეთი სიტყვების მოსმენა, რომლებიც ერთი შეხედვით სწორად ჟღერს, ასეთ შედეგებს? ხომ არ გრძნობ, რომ ამ სიტყვებში რაღაც რიგზე არ არის? მაშინ, რა სახის სიტყვებია ეს, რომლებიც მოსმენისას შენში ასეთ რეაქციებს იწვევს? რა სახის სიტყვებია, რომელთა მოსმენაც შენ ღვთის მიმართ უნდობლობით განგაწყობს? უპირველეს ყოვლისა, ერთი რამ ცხადია: ანტიქრისტეების ყველა სიტყვა შეცდომაში შემყვანია; გველის მსგავსად, ისინი ადამიანს აცდუნებს, რომ შესცოდოს, დაშორდეს ღმერთს და უარყოს იგი. მათ არცერთ სიტყვას არ მოაქვს სარგებელი ან ეხმარება ადამიანებს. საიდან მოდის მათი სიტყვები? სატანისა და ეშმაკებისგან. გაქვთ თუ არა თქვენ გარჩევის უნარი იმ სიტყვების მიმართ, რომლებსაც ანტიქრისტეები იყენებენ მათზე თავდასასხმელად და მათ დასაგმობად, ვინც ჭეშმარიტებისკენ მიისწრაფვის? ერთადერთი, რისიც ანტიქრისტეებს ეშინიათ, იმ ადამიანთა არსებობაა, რომლებიც ჭეშმარიტებისკენ მიისწრაფვიან. მათ ეშინიათ ადამიანების, რომლებიც ემორჩილებიან ღმერთს, ადამიანების, რომლებიც აღდგებიან ღვთის გასაყოლად და ქმნილებათა მოვალეობის შესასრულებლად; მათ ეშინიათ ადამიანების, რომლებიც მოდიან ღვთის წინაშე და ეძებენ ჭეშმარიტებას. სწორედ ამისი ეშინიათ მათ ყველაზე მეტად. ეს იმიტომ ხდება, რომ როგორც კი ღვთის რჩეული ხალხი შეუდგება ჭეშმარიტებისკენ სწრაფვის გზას, მათი სიცოცხლეში ზრდა ჩქარდება და ამასთან ერთად ისინი სულ უფრო მეტ სულიერ სიმწიფეს იძენენ და როდესაც ჭეშმარიტება გამეფდება ადამიანთა გულებში და გახდება მათი სიცოცხლე, ეს ანტიქრისტეთათვის უკანასკნელი დღე იქნება: მაშინ ისინი აღმოჩნდებიან დაგმობის, გამოაშკარავებისა და განდევნისა და სრული მიტოვების საფრთხის წინაშე. სწორედ ამიტომ, ანტიქრისტეებს ყველაზე მეტად სძულთ ისინი, ვინც ჭეშმარიტებისკენ მიისწრაფვიან. ანტიქრისტეს თვალში ისინი, ვინც ჭეშმარიტებას ეძიებენ, საძულველი მტრები არიან; ისინი არიან მათი თავდასხმებისა და იძულების, სიძულვილისა და მიტოვების, ზიანის მიყენებისა და შეურაცხყოფის სამიზნეები და კიდევ უფრო მეტიც, ისინი შეცდომაში შესაყვან სამიზნეებს წარმოადგენენ. ანტიქრისტეებს არ შეუძლიათ, რომ შეცდომაში შეიყვანონ, გააკონტროლონ ან მახეში გააბან ჭეშმარიტების მაძებელთა გულები; არც მათი აშკარად გარიყვა და მათზე განურჩევლად თავდასხმა არ შეუძლიათ,ამიტომ ერთადერთი, რაც მათ დარჩენიათ, არის სწორი და სასიამოვნო სიტყვების თქმა რბილი ტაქტიკის გამოყენებით, რათა ადამიანები თავიანთ დონემდე დაამდაბლონ. და თუ ეს ადამიანები არ მიჰყვებიან მათ და მათთვის გამოსადგნი არ იქნებიან, ისინი ყველანაირ მდაბალ ხერხს მიმართავენ მათ გასარიყად, მათ ნეგატიურ და სუსტ მდგომარეობაში ჩასაგდებად და იქამდე მისაყვანადაც კი, რომ მათ აღარ სურდეთ თავიანთი მოვალეობის შესრულება და საბოლოოდ მიატოვონ ღმერთი. ეს არის ანტიქრისტეების ერთ-ერთი უმთავრესი ბოროტი საქმე და მათი ბუნება-არსების კიდევ ერთი განმასხვავებელი თვისება. მათი ბუნების რა თვისებაა ეს? მათი ვერაგობა, ცბიერება დაბოროტგანზრახულობა. ეკლესიაში ბატონობის საკუთარი ამბიციისა და მიზნის მისაღწევად ანტიქრისტეები გამუდმებით მიმართავენ ჭეშმარიტების მაძიებელთა შეცდომაში შეყვანას, გარიყვასა და მათზე თავდასხმას. ისინი ამას თავიანთი გამოუთქმელი მიზნის მისაღწევად აკეთებენ, რათა ჭეშმარიტების ყველა მაძიებელი გახადონ ნეგატიური და სუსტი, რწმენის მიმართ გულგრილი და ღვთი მიმართ - გაუგებრობით აღსავსე. რადგან როგორც კი ამ ადამიანებში ღვთის მიმართ გაუგებრობები და საყვედურები გაჩნდება, ისინი აღარც შეჭმარიტებისკენ ისწრაფვიან და აღარც თავიანთ მოვალეობას ასრულებენ ხალისით და ამგვარად, ისინი საბოლოოდ დაშორდებიან ღმერთს. და რას ნიშნავს ეს ანტიქრისტესთვის? უპირველეს ყოვლისა, ეს ნიშნავს, რომ არავინ შეუქმნის საფრთხეს მის პოზიციას; მეორეც, როგორც კი ეს პოზიტიური ფიგურები ნეგატიურები და სუსტები გახდებიან და დაშორდებიან ღმერთს, ანტიქრისტეს ექნება სრული თავისუფლება ეკლესიაში, რათა შეცდომაში შეიყვანოს და შეზღუდოს ადამიანები და გააკონტროლოს ღვთის რჩეული ხალხი, რათა ისინი მიჰყვნენ და მხარი დაუჭირონ მას და ქედი მოიხარონ მის წინაშე მორჩილებაში. ამგვარად, ანტიქრისტეს მიზანი მიღწეულია. ასრულებენ თუ არა ანტიქრისტეები თავიანთ მოვალეობას ამგვარი ქმდებით? (არა.) მაშინ რა არის მათი ყველა ქმედების ბუნება? (ისინი ბოროტებას სჩადიან.) „ბოროტების ჩადენა“ გარკვეულწილად ფართო ნათქვამია; კერძოდ, ისინი აწუხებენ და აფერხებენ ადამიანებს, ხელს უშლიან მათ ჭეშმარიტების ძიების გზაზე სიარულსა და ღვთისგან ხსნის მოპოვებაში. როდესაც ანტიქრისტე ხედავს ვინმეს, ვინც ჭეშმარიტებისკენ მიისწრაფვის, იგი რისხვით ინთება; მას სძულს იგი. რამდენად შორს მიდის ეს სიძულვილი? როდესაც ისინი ხედავენ ვინმეს, ვინც მიისწრაფვის ჭეშმარიტებისკენ და მიჰყვება ქრისტეს, არ მიჰყვება ან არ ეთაყვანება მათ და არ ადგას მათსავე გზას, ისინი თავს ესხმიან, რიყავენ და თრგუნავენ ამ ადამიანს იმის მძაფრი სურვილით, რომ იგი საერთოდ გააქრონ. სწორედ აქამდე მიდის მათი სიძულვილი. მოკლედ რომ ვთქვათ, ანტიქრისტეების ამგვარ გამოვლინებებზე დაყრდნობით, შეგვიძლია განვსაზღვროთ, რომ ისინი არ ასრულებენ წინამძღოლის მოვალეობას, რადგან არ მიუძღვებიან ადამიანებს ღვთის სიტყვების შეცნობისკენ ან ჭეშმარიტების თანაზიარებისკენ და არ ასაზრდოვებენადამიანებს, რათა მათ ჭეშმარიტების მოპოვების საშუალება მისცენ. ნაცვლად ამისა, ისინი არღვევენ და აწუხებენ ეკლესიის ცხოვრებას, შლიან და აფერხებენ ეკლესიის საქმეს და აბრკოლებენ ადამიანებს ჭეშმარიტების ძიებისა და ხსნის მოპოვების გზაზე. მათ სურთ, რომ ღვთის რჩეული ხალხი გზას ააცდინონ და ხსნის მიღების შანსი დააკარგვინონ. ეს არის ის საბოლოო მიზანი, რომლის მიღწევაც ანტიქრისტეებს სურთ ეკლესიის საქმეში არეულობისა და შფოთის შეტანით.

როგორ უნდა მოექცეს ღვთის რჩეული ხალხი ანტიქრისტეებს? მათ უნდა ამოიცნონ, ამხილონ, შეატყობინონ მათ შესახებ და უარყონ ისინი. მხოლოდ ამის შემდეგ იქნება გარანტირებული ღვთის ბოლომდე მიყოლა და მისადმი რწმენის სწორ გზაზე დადგომა. ანტიქრისტეები შენი წინამძღოლები არ არიან მიუხედავად იმისა, თუ როგორ შეიყვანეს სხვები შეცდომაში, რათა ისინი წინამძღოლებად აერჩიათ. არ აღიარო ისინი და არ მიიღო მათი წინამძღოლობა — უნდა ამოიცნო და უარყო ისინი, რადგან მათ არ შეუძლიათ დაგეხმარონ ჭეშმარიტების გაგებაში და არც შენი მხარდაჭერა ან შენთვის საზრდოს მოცემა ძალუძთ. ეს ფაქტებია. თუ მათ არ შეუძლიათ შენი წარმართვა ჭეშმარიტება-რეალობაში, ისინი არ არიან შესაფერისნი, რომ იყვნენ წინამძღოლები ან მუშაკები. თუ მათ არ შეუძლიათ შენი წარმართვა ჭეშმარიტების შესაცნობად და ღვთის საქმის გამოცდილებაში შესაცნობად, ისინი ღვთის მოწინააღმდეგენი არიან და უნდა ამოიცნო, ამხილო და უარყო ისინი. ყველაფერი, რასაც ისინი აკეთებენ, მიზნად ისახავს შენს შეცდომაში შეყვანას, რათა გაჰყვე მათ და შეუერთდე მათ დაჯგუფებას ეკლესიის საქმის ძირის გამოსათხრელად და შესაფერხებლად, რათა ჩაგითრიონ და ანტიქრისტეთა გზაზე დაგაყენონ ისევე, როგორც თავად ადგანან. მათ სურთ, ჯოჯოხეთში ჩაგითრიონ! თუ არ შეგიძლია მათი ნამდვილი სახის ამოცნობა და გჯერა, რომ რადგან ისინი შენი წინამძღოლები არიან, უნდა დაემორჩილო და დაუთმო მათ, შენ ხარ ადამიანი, რომელიც ღალატობს როგორც ჭეშმარიტებას, ისე ღმერთს და ასეთი ადამიანები ხსნას ვერ მიიღებენ. თუ გსურს გადარჩენა, არა მხოლოდ დიდი წითელი დრაკონის ბარიერი უნდა გადალახო და არა მხოლოდ დიდი წითელი დრაკონის ამოცნობა უნდა შეგეძლოს, რათა დაინახო მისი საზარელი სახე და სრულად აჯანყდე მის წინააღმდეგ, არამედ ანტიქრისტეების ბარიერიც უნდა გადალახო. ეკლესიაში ანტიქრისტე არა მხოლოდ ღვთის, არამედ ღვთის რჩეული ხალხის მტერიცაა. თუ არ შეგიძლია ანტიქრისტეს ამოცნობა, დიდია ალბათობა, რომ შეცდომაში შეგიყვანონ და გადაგიბირონ, გაიარო ანტიქრისტეს გზა და დაგწყევლოს და დაგსაჯოს ღმერთმა.. თუ ეს მოხდება, შენი ღმერთისადმი რწმენა სრულად კრახს განიცდის. რა უნდა გააჩნდეთ ადამიანებს ხსნის მისაღებად? პირველ რიგში, მათ უნდა ესმოდეთ მრავალი ჭეშმარიტება და შეეძლოთ ანტიქრისტეს არსის, ხასიათისა და გზის ამოცნობა. ეს არის ერთადერთი გზა, რომ ღვთისადმი რწმენისას ადამიანებს არ სცეთ თაყვანი და არ გაჰყვეთ მათ და ერთადერთი გზა ღვთისადმი ბოლომდე ერთგულების შესანარჩუნებლად.მიყოლა მხოლოდ იმ ადამიანებს, რომლებსაც შეუძლიათ ანტიქრისტეს ამოცნობა, ძალუძთ ჭეშმარიტად ირწმუნონ, გაჰყვნენ და დაამოწმონ ღმერთი ზოგიერთი მაშინ იტყვის: „რა უნდა გავაკეთო, თუ ამჟამად არ გამაჩნია ამისთვის საჭირო ჭეშმარიტება?“ დაუყოვნებლივ უნდა აღიჭურვო ჭეშმარიტებით; უნდა ისწავლო ადამიანებისა და საგნების არსში წვდომა. ანტიქრისტეს ამოცნობა მარტივი საქმე არ არის და მოითხოვს მათი არსის ნათლად დანახვის უნარს, აგრეთვე იმ შეთქმულებების, ხრიკების, განზრახვებისა და მიზნების განჭვრეტას, რომლებიც მათ ყოველ ქმედებას უდევს საფუძვლად. ამგვარად, ისინი ვერ შეგიყვანენ შეცდომაში და ვერ გაგაკონტროლებენ და შეძლებ მტკიცედ დგომას, უსაფრთხოდ და საიმედოდ ჭეშმარიტების ძიებას და სიმტკიცის შენარჩუნებას ჭეშმარიტების ძიებისა და ხსნის მოპოვების გზაზე. თუ არ შეგიძლია ანტიქრისტეების ბარიერის გადალახვა, მაშინ შეიძლება ითქვას, რომ დიდ საფრთხეში ხარ და დიდია ალბათობა, რომ ანტიქრისტემ შეცდომაში შეგიყვანოს და დაგატყვევოს, რის შედეგადაც სატანის გავლენის ქვეშ აღმოჩნდები. შესაძლოა თქვენ შორის იყვნენ ისეთები, რომლებიც აფერხებენ და აბრკოლებენჭეშმარიტების მაძიებელ ადამიანებს და ისინი ამ ადამიანების მტრები არიან. იღებთ ამას? არიან ისეთებიც, რომლებიც ვერ ბედავენ ამ ფაქტისთვის თვალის გასწორებას და ვერც მის ფაქტად მიღებას ბედავენ. მაგრამ ანტიქრისტეების მიერ ადამიანების შეცდომაში შეყვანა ნამდვილად ხდება ეკლესიებში და თანაც ხშირად; უბრალოდ ადამიანებს არ შეუძლიათ ამის ამოცნობა. თუ არ შეგიძლია ამ გამოცდის — ანტიქრისტეთა გამოცდის — ჩაბარება, მაშინ ან შეცდომაში შეგიყვანენ და გაგაკონტროლებენ ანტიქრისტეები, ან მათ მიერ იქნები დატანჯული, ნაწამები, გარიყული, დაჩაგრული და შეურაცხყოფილი. საბოლოოდ, შენი უბადრუკი მცირე სიცოცხლე დიდხანს ვერ გაუძლებს და დაჭკნება; აღარ გექნება ღმერთისადმი რწმენა და იტყვი: „ღმერთი არც კი არის სამართლიანი! სად არის ღმერთი? ამქვეყნად არ არსებობს სამართლიანობა ან სინათლე და არ არსებობს ღმერთის მიერ კაცობრიობის ხსნა. აჯობებს, ჩვენი დღეები სამსახურში სიარულსა და ფულის შოვნაში გავატაროთ!“ შენ უარყოფ ღმერთს, შორდები მას და აღარ გჯერა მისი არსებობის ყოველგვარი იმედი იმისა, რომ ხსნას მოიპოვებ, სრულად გამქრალია. ამიტომ, თუ გსურს მიაღწიო იქამდე, რომ ხსნა მოგენიჭოს, პირველი გამოცდა, რომელიც უნდა ჩააბარო, არის სატანის აღქმისა და მისი ნამდვილი სახის დანახვის უნარი და ასევე უნდა გეყოს გამბედაობა, რომ წინ აღუდგე, ამხილო და უარყო სატანა. მაშ, სად არის სატანა? სატანა შენ გვერდით და შენ გარშემოა; ის შეიძლება შენს გულშიც კი ცხოვრობდეს. თუ სატანის ხასიათით ცხოვრობ, შეიძლება ითქვას, რომ სატანისგან ხარ. არ შეგიძლია დაინახო ან შეეხო სულიერი სამყაროს სატანასა და ბოროტ სულებს, მაგრამ სატანები და ცოცხალი ეშმაკები, რომლებიც რეალურ ცხოვრებაში არსებობენ, ყველგან არიან. ნებისმიერი ადამიანი, რომელიც ეწინააღმდეგება ჭეშმარიტებას, ბოროტია და ნებისმიერი წინამძღოლი ან მუშაკი, რომელიც არ იღებს ჭეშმარიტებას, ანტიქრისტე ან ცრუ წინამძღოლია. განა ასეთი ადამიანები სატანები და ცოცხალი ეშმაკები არ არიან? ეს ადამიანები შეიძლება სწორედ ისინი იყვნენ, ვისაც თაყვანს სცემ და პატივს მიაგებ; ისინი შეიძლება შენი წინამძღოლები იყვნენ ან ადამიანები, რომლებითაც დიდი ხანია აღფრთოვანებული ხარ, ენდობი, ეყრდნობი და ვისზეც გულში იმედს ამყარებ. თუმცა, სინამდვილეში, ისინი შენს გზაზე აღმართული დაბრკოლებები არიან, რომლებიც ხელს გიშლიან ჭეშმარიტების ძიებასა და ხსნის მოპოვებაში; ისინი ცრუ წინამძღოლები და ანტიქრისტეები არიან. მათ შეუძლიათ გააკონტროლონ შენი სიცოცხლე და ის გზა, რომელსაც ადგახარ, და გაანადგურონ შენი ხსნის მიღების შანსი. თუ ვერ შეძლებ მათ ამოცნობას და მათი ნამდვილი სახის დანახვას, მაშინ ნებისმიერ მომენტში შეიძლება შეცდომაში შეგიყვანონ და დაგატყვევონ. ამგვარად, დიდ საფრთხეში ხარ. თუ არ შეგიძლია ამ საფრთხისგან თავის დაღწევა, სატანის მსხვერპლი ხარ. ასეა თუ ისე, ადამიანები, რომლებიც შეცდომაში შედიანსხვის კონტროლს ემორჩილებიან და ანტიქრისტეს მიმდევრები ხდებიან, ვეღარასოდეს მოიპოვებენ ხსნას. რადგან მათ არ უყვართ და არ ეძიებენ ჭეშმარიტებას, გარდაუვალია, რომ ისინი შეცდომაში შევიდნენ და ანტიქრისტეს გაჰყვნენ.

ზოგიერთი ფიქრობს, რომ ჭეშმარიტებისკენ მიისწრაფვის და ამბობს, რომ შეუძლია ანტიქრისტეთა ამოცნობა. განა ისინი ზედმეტად არ აფასებენ საკუთარ თავს? თუ წააწყდები აშკარა ანტიქრისტეს, რომელიც ავლენს თავის ბოროტ ბუნებას, არის ცუდი ადამიანი და ჩადენილი აქვს ბოროტი საქმეები, ბუნებრივია, შეძლებ მის ამოცნობას. მაგრამ თუ წააწყდები ანტიქრისტეს, რომელიც ღვთისმოსავი ჩანს, მომხიბვლელად საუბრობს და კარგ ადამიანად გამოიყურება — ანტიქრისტეს, რომელიც შეესაბამება ადამიანთა წარმოდგენებს — კვლავ გეყოფა გამბედაობა განაცხადო, რომ შეგიძლია მისი ნამდვილი სახის დანახვა? გაბედავ მის ანტიქრისტედ შერაცხვას? თუ არ შეგიძლია მისი ამოცნობა, აუცილებლად აღფრთოვანდები მისით და კეთილგანწყობილი იქნები მის მიმართ, ამ შემთხვევაში კი მისი ქცევა, მისი შეხედულებები და მოსაზრებები, მისი ქმედებები — ჭეშმარიტების მისეული გაგებაც კი — აუცილებლად იქონიებს შენზე გავლენას. რამდენად იქონიებს ეს ყველაფერი შენზე გავლენას? შეგშურდება ანტიქრისტესი, მიბაძავ მას, მის მაგალითს აიღებ, გაჰყვები მას, რაც გავლენას მოახდენს შენს სიცოცხლეში შესვლაზე; ეს გავლენას მოახდენს შენს ჭეშმარიტების ძიებასა და რეალობაში შესვლაზე, ეს გავლენას მოახდენს შენს დამოკიდებულებაზე ღვთის მიმართ და ეს გავლენას მოახდენს იმაზე, ჭეშმარიტად დაემორჩილები თუ არა ღმერთს და გაჰყვები თუ არა მას ბოლომდე. საბოლოოდ, ანტიქრისტე შენს კერპად იქცევა, ის დაიკავებს ადგილს შენს გულში და ვეღარ შეძლებ მისგან თავის დაღწევას. როდესაც ასეთ დონეზე შეგიყვანენ შეცდომაში, გადარჩენის მხოლოდ ძალიან მცირე იმედიღა გექნება, რადგან ღმერთთან შენი ურთიერთობა დაინგრევა, დაკარგავ მასთან ნორმალურ კავშირს და დიდი საფრთხის წინაშე აღმოჩნდები. და ეს უბედურებაა თუ კურთხევა შენთვის? რა თქმა უნდა, ეს უბედურებაა; ეს სრულიადაც არ არის კურთხევა. მიუხედავად იმისა, რომ მცირე საკითხებში ზოგიერთ ანტიქრისტეს შეუძლია დაგეხმაროს და სარგებელი მოგიტანოს ან გიქადაგოს სიტყვები და მოძღვრებანი შენს განსანათლებლად, როგორც კი შეცდომაში შეგიყვანენ და მათ თაყვანისცემასა და მიყოლას დაიწყებ, სავალალო მდგომარეობაში აღმოჩნდები. საკუთარ თავს დაიღუპავ და ხსნის შანსს დაკარგავ. ზოგიერთი ამბობს: „ისინი არ არიან სატანა ან ბოროტმოქმედი, ისინი სულიერ ადამიანს ჰგვანან, ისეთს, ვინც ჭეშმარიტებისკენ მიისწრაფვიან.“ შეესაბამება ეს სიტყვები სიმართლეს? (არა.) რატომ არა? ნებისმიერი ადამიანის შემთხვევაში, ვინც გულწრფელად მიისწრაფვის ჭეშმარიტებისკენ, მათი წინამძღოლობის, დახმარებისა და საზრდოს მიცემის გავლენა ან სარგებელი ემსახურება ღვთის წინაშე შენს მიყვანას, რათა ეძიო მისი სიტყვები და ჭეშმარიტება, წარდგე ღვთის წინაშე და ისწავლო მასზე მინდობა და მისი ძიება და შენი ურთიერთობა მასთან სულ უფრო ახლოგახდეს. პირიქით, რა მოჰყვება იმას, თუ შენი ურთიერთობა ანტიქრისტესთან სულ უფრო და უფრო მჭიდრო გახდება, სანამ მათ სრულ მორჩილებაში არ აღმოჩნდები? მცდარ გზაზე გადაუხვევ და თავს დაიღუპავ. როდესაც მჭიდრო ურთიერთობა გაქვს ანტიქრისტესთან, შენი ურთიერთობა ღმერთთან ცივდება. და რა არის ამის შედეგი? ისინი მიგიყვანენ თავიანთ წინაშე და შენ დაშორდები ღმერთს. თუ გულში კერპი გყავს, როგორც კი გაგიჩნდება წარმოდგენები ღვთის სიტყვებსა და საქმეზე, ან როდესაც ღვთის სიტყვები ამხელს შენს კერპს, დაუყოვნებლივ ამბოხდები ღვთის წინააღმდეგ და შესაძლოა წინ აღუდგე და უღალატო კიდეც ღმერთს; დადგები შენი კერპის მხარეს და წინ აღუდგები ღმერთს. ეს ხშირად ხდება. როდესაც ზოგიერთ ცრუ წინამძღოლსა და ანტიქრისტეს თანამდებობიდან ათავისუფლებენ ან გარიყავენ, მათი თანამზრახველები და მსახურნი იწყებენ მათ გამოსარჩლებასა და წუწუნს; ზოგიერთი უარყოფითადაც კი განეწყობა წყვეტს ღმერთის რწმენას. ეს ჩვეულებრივი მოვლენაა, არა? და რატომ წყვეტენ ისინი ღმერთის რწმენას? ისინი ამბობენ: „ჩვენი წინამძღოლი გაათავისუფლეს და გარიყეს, მაშ რა იმედი მაქვს მე, რიგით მორწმუნეს?“ განა ეს სისულელე არ არის? მათი სიტყვები მიუთითებს, რომ ისინი მიჰყვებიან ანტიქრისტეს, რომ ანტიქრისტემ სრულად შეიყვანა ისინი შეცდომაში. და რა არის მათი შეცდომაში შეყვანის შედეგი? ანტიქრისტე იქცა კერპად, რომელსაც ისინი თაყვანს სცემენ; ანტიქრისტე მათი წინაპარივით გახდა: როგორ არ წავიდოდნენ, როცა მათი წინაპარი გარიყეს? ისინი მხოლოდ ანტიქრისტეს უსმენენ და მისი სრული კონტროლის ქვეშ არიან. მათ ჰგონიათ, რომ ყველაფერი, რასაც ანტიქრისტე ამბობს და აკეთებს, სწორია და უნდა მიიღონ და დაემორჩილონ მას, როგორც ჭეშმარიტებას და ამიტომ ისინი ვერ იტანენ, როცა ღვთის სახლში ვინმე გამოააშკარავებს და გმობს ანტიქრისტეს. როგორც კი ღვთის სახლი გარიყავს ანტიქრისტეს, ისინი, ვინც მიჰყვებიან მას, თავად ტოვებენ ეკლესიას; როგორც იტყვიან, „ხე დაეცემა და მაიმუნები გაიფანტებიან“. ასეთი რამ ამტკიცებს, რომ ანტიქრისტენი და მათი მიმდევრები სატანის მსახურნი არიან, რომლებიც მოვიდნენ ღვთის საქმეში არეულობისა და შფოთის შესატანად. როგორც კი ღვთის რჩეული ხალხი გამოავლენს, გამოააშკარავებს და უარყოფს მათ, მათი ღმერთისადმი რწმენა სრულდება. ანტიქრისტეთა მიმდევრებს ყველას აქვთ ერთი ნათლად შესამჩნევი თვისება: მათამდე არ აღწევს არავის სიტყვები; ისინი მხოლოდ ანტიქრისტეებს უსმენენ. და როგორც კი ანტიქრისტენი შეცდომაში შეიყვანენ მათ, ისინი წყვეტენ ღვთის სიტყვების მოსმენას და მხოლოდ ანტიქრისტეს აღიარებენ თავიანთ უფლად. განა ამით ისინი შეცდომაში არ შედიან? განა მათ არ აკონტროლებენ? მხოლოდ ანტიქრისტეთა მიმდევრები შეეცდებიან მათ გამოსარჩლებას. როდესაც ანტიქრისტეებს ამოიცნობენ და გამოააშკარავებენ, მათი მიმდევრები შფოთავენ მათ გამო, ცრემლებს ღვრიან მათთვის, ჩივიან მათ გამოსასარჩლებლად და ცდილობენ მათ დაცვას. ასეთ დროს მათ დავიწყებული ჰყავთ ღმერთი და აღარ ლოცულობენ ღვთის მიმართ ან აღარ მიისწრაფვიან ჭეშმარიტებისკენ; მხოლოდ ანტიქრისტეებს იცავენ და მათ გამო თავს იტეხენ; ღმერთსაც კი აღარ ცნობენ. ჭეშმარიტად სწამთ მათ ღმერთი? სინამდვილეში ვისი სწამთ მათ? ეს უკვე სრულიად ნათელია. რასაც არ უნდა ამბობდნენ ან აკეთებდნენ, ანტიქრისტეებს მხოლოდ ერთი მიზანი აქვთ: ადამიანების წინამძღოლობა, მათი უფლობა და სურთ, რომ ყველა მონურად მიჰყვებოდეს და ემორჩილებოდეს მათ და საბოლოოდ ისე მიაგებდნენ პატივს, როგორც ღმერთს. რით განსხვავდება ეს პავლეს მიერ გავლილი გზისგან? როდესაც პავლეს საქმემ დასასრულს მიაღწია, მან გულიდან ამოთქვა სიტყვები; პავლემ თქვა, რომ მისთვის სიცოცხლე ქრისტე იყო და ამის თქმის მიზანი იყო, რომ ყველა, ვისაც უფლის სწამდა, მიებაძა მისთვის, გაჰყოლოდა მას და ისეთივე პატივი მიეგო მისთვის, როგორც ღმერთისთვის. განა ეს არ იყო პავლეს მიზანი ამ სიტყვების თქმისას? და თუ ანტიქრისტეების საქმე მართლაც მიაღწევს იმ წერტილს, როდესაც ადამიანები თაყვანს სცემენ და ემორჩილებიან მათ, ღმერთს აღარ ექნება ადგილი ამ ადამიანების გულებში; მათ გულებს უკვე ანტიქრისტეები დაეუფლებიან. ეს არის შედეგი. ამბობ, რომ არ წუხხარ ანტიქრისტეს მიერ შეცდომაში შეყვანის გამო, რომ არ გეშინია ანტიქრისტეს მიყოლის, მაგრამ ამის მტკიცებას აზრი არ აქვს. ეს აბსურდული ნათქვამია. ეს იმიტომ ხდება, რომ თუ არ ეძიებ ჭეშმარიტებას და ყოველთვის თაყვანს სცემ და მიჰყვები ადამიანებს, მაშინ გაუცნობიერებლად დაადგები ანტიქრისტეთა გზას. ის, რომ რამდენიმე წელი გწამდეს ღმერთის, მაგრამ არ გაგაჩნდეს გამოცდილებითი დამოწმება, და არა მხოლოდ ვერ მოიპოვო ჭეშმარიტება და სიცოცხლე, არამედ ღვთის მოწინააღმდეგედ იქცე: ეს არის ანტიქრისტეების მიყოლის საბოლოო შედეგი, და ეს არის ის, რასაც თავს ვერ დააღწევ, ეს უცვლელი ფაქტია. ეს ზუსტად ისეა, როგორც ელექტროდენთან შეხებისას: დენი აუცილებლად დაგარტყამს. ზოგიერთმა შეიძლება თქვას: „მე ამის არ მჯერა; არ მეშინია“ — მაგრამ განა ეს იმაზეა დამოკიდებული, გჯერა თუ არა ამის, ან გეშინია თუ არა? შეეხე დენს და ბამ! დენი დაგარტყამს. არდაჯერება არ გიშველის. არდაჯერება უმეცრებაა; ამის თქმა უპასუხისმგებლობაა. ამიტომ, გსურს თუ არა ანტიქრისტეს მიყოლა, თუ არ მიისწრაფი ჭეშმარიტებისკენ და შენი ძალისხმევა ყოველთვის მიმართულია დიდების, სარგებლისა და სტატუსისკენ, უკვე დაადექი ანტიქრისტეთა გზას. ეს შედეგი ნელ-ნელა გამოჩნდება, როგორც წყლის ზედაპირზე ამოტივტივებული ნარჩენები. ეს გარდაუვალია. ანტიქრისტეთა ქმედება ისაა, რომ ადამიანები მიიყვანონ თავიანთ წინაშე, ისინი აიძულებენ, მიიღონ მათი კონტროლი და მანიპულირება ნაცვლად იმისა, რომ მიიღონ ღვთის წარმართვა და განგება ან დაემორჩილონ ღვთის მეუფებას. ანტიქრისტეებს სურთ ადამიანთა გულების მოგება, სურთ მათი მოპოვება, მათი მიზანია გააკონტროლონ ღვთის ყველა რჩეული, გააკონტროლონ ღვთის რჩეული ხალხი თავიანთ ხელში; ისინი ადამიანებით მოვაჭრენი არიან. და რას იყენებენ ანტიქრისტეები ადამიანების გაკონტროლების მიზნის მისაღწევად? ისინი იყენებენ სულიერ მოძღვრებას, რომელსაც ადამიანები თაყვანს სცემენ, იყენებენ ერთი შეხედვით სწორ თეორიებს, სარგებლობენ ადამიანთა გახრწნილი მენტალიტეტით, რომელიც თაყვანს სცემს თეორიას, რათა ილაყბონ და შეალამაზონ, რათა შეცდომაში შეიყვანონ ადამიანები. მოკლედ, ყველაფერი, რასაც ისინი ამბობენ, მხოლოდ სიტყვები და მოძღვრებანი, ცარიელი თეორია, ისეთი რამეებია, რაც მოჩვენებითად სწორია და ეწინააღმდეგება ჭეშმარიტებას. თუ ადამიანებს არ ესმით ჭეშმარიტება, ისინი აუცილებლად შეცდომაში შევლენ; სულ მცირე გარკვეული დროით მაინც იქნებიან შეცდომაში შეყვანილნი, სანამ გონს მოეგებიან. ისინი გონს მაშინ მოეგებიან, როდესაც ანტიქრისტეებს ნიღაბი ეხსნებათ და ამ დროს ისინი უდიდეს სინანულს გრძნობენ. ანტიქრისტეთა მიმდევრებს დიდი ხანია დაკარგული აქვთ სულიწმიდის მოქმედება; ეს იმიტომ ხდება, რომ ისინი გულებში კერპებს სცემენ თაყვანს, მიჰყვებიან ადამიანებს და უარყოფილნი არიან ღვთის მიერ; ღმერთმა კი ისინი გვერდზე გადადო მათ გამოსააშკარავებლად. ამიტომ, ანტიქრისტეთა მიყოლა უკიდურესად სახიფათოა; ანტიქრისტეთა მსგავსად, ადამიანები, რომლებიც ანტიქრისტეებს მიჰყვებიან, ღმერთს ყველაზე მეტად სძულს. და რა არის ღვთის მიზანი ამ ადამიანების გვერდზე გადადებისას? ეს არის ლოდინი, რომ ღვთის რჩეული ხალხი გონს მოეგოს, შეძლოს ანტიქრისტეთა ამოცნობა და მხილება და საფუძვლიანად უარყოს ეს ანტიქრისტეები, რა დროსაც ანტიქრისტეთა უკანასკნელი დღეები დადგება. განა ყველაფერი, რასაც ანტიქრისტეები აკეთებენ, საზიანო არ არის ადამიანთათვის? ისინი არ მიისწრაფვიან ჭეშმარიტებისკენ და ცდილობენ შეცდომაში შეიყვანონ და გააკონტროლონ ღვთის რჩეული ხალხი, ისინი არ აძლევენ ადამიანებს ჭეშმარიტებისკენ სწრაფვის საშუალებას, არ ემორჩილებიან ღვთის საქმეს და ცდილობენ შეცდომაში შეიყვანონ ღვთის რჩეული ხალხი, რათა გაჰყვნენ მათ — ყოველივე ეს აჩვენებს, რომ ანტიქრისტეებს საერთოდ არ აქვთ ღვთისმოშიში და ღვთისადმი მორჩილი გული, არც ჭეშმარიტების სიყვარული გააჩნიათ. ამის ნაცვლად, ისინი ყველანაირად ცდილობენ მოიპოვონ სტატუსი და ძალაუფლება, რათა წინ აღუდგნენ ღმერთს, შეეცილონ მას ღვთის რჩეული ხალხის გამო და საბოლოოდ შექმნან საკუთარი სამეფო ღვთის საწინააღმდეგოდ — ყოველივე ეს აჩვენებს, რომ ანტიქრისტენი განკაცებული ღვთის მოსისხლე მტრები და ღვთის მიერ გასანადგურებელი სამიზნეები არიან. ადამიანების ღვთის რწმენაში არაფერია იმაზე სახიფათო ვიდრე ის, როდესაც ანტიქრისტეები შეცდომაში შეიყვანენ და გააკონტროლებენ მათ. თუ ადამიანებმა უკვე დაიწყეს ანტიქრისტეთა მიყოლა, თუ ისინი უკვე მთლიანად ანტიქრისტეთა მხარეს არიან, მაშინ ისინი არიან ადამიანები, რომლებმაც უღალატეს ღმერთს და წინ აღუდგნენ მას, რა შემთხვევაშიც მათი ხვედრი თავისთავად ცხადია.

მეტ-ნაკლებად ეს არის ის, რაზეც უნდა გვეწარმოებინა თანაზიარება ანტიქრისტეების მიერ ჭეშმარიტების მაძიებელთა გარიყვასა და მათზე თავდასხმასთან დაკავშირებით. ჭეშმარიტების მაძიებელთა გარიყვისა და მათზე თავდასხმის მიზანი და განზრახვა, და ის დამოკიდებულება, მეთოდები და ხერხები, რომლებითაც ისინი ეპყრობიან ჭეშმარიტების მაძიებელ ადამიანებს, ასევე ის სამოქმედო გზები ანტიქრისტეების მიმართ, რომლებიც ჭეშმარიტების მაძიებელ ადამიანებს უნდა ჰქონდეთ — ჩვენ თითოეულ მათგანზე მცირედით ვითანაზიარეთ, თუმცა ჯერ არა ამომწურავად. სამომავლო თანაზიარება შესაძლოა კვლავ შეეხოს ჭეშმარიტებას ამ სფეროებში, კონკრეტული გარემოებებისა და კონკრეტული შემთხვევების შესაბამისად. ასეთ კონკრეტულ თემაზე თანაზიარებისას, როგორი დამოკიდებულება უნდა ჰქონდეთ ქადაგების მსმენელებს? მათ ყურადღება უნდა მოიკრიბონ, დამშვიდდნენ ღვთის წინაშე და არ გაეფანტოთ გონება, რადგან ჭეშმარიტების თითოეულ ასპექტს აქვს კონკრეტული განცხადებები და განმარტებები, და თითოეულს გააჩნია კონკრეტული შინაარსი და პრაქტიკის პრინციპები. უფრო მეტიც, ჩვენ ვისაუბრებთ სხვადასხვა კუთხით და სხვადასხვა გზით იმ კონცეპტუალურ საკითხებზე, რომლებიც მოიცავს ჭეშმარიტებას თითოეული შინაარსობრივი სფეროს ფარგლებში, ასევე იმ ჭეშმარიტებებზე, რომლებიც ადამიანებს უნდა ესმოდეთ და იმ გზაზე, რომელიც პრაქტიკაში უნდა განახორციელონ. ყოველივე ამაზე საჭიროა თანაზიარება და დაფიქრება სრულ სიცხადემდე, და მხოლოდ ამის შემდეგ გამოიღებს ის შედეგს. ჩვენ ახლა ვხედავთ, ჩვენი დეტალური თანაზიარების მეშვეობით, რომ მოვალეობის შესრულებასთან დაკავშირებული ჭეშმარიტება-პრინციპები არ არის ისეთი მარტივი, როგორც ადამიანებს ჰგონიათ. ჭეშმარიტების გაგება ნამდვილ სირთულეს წარმოადგენს მათთვის, ვისაც არ გააჩნია წვდომის უნარი. ჭეშმარიტების გაგება, უნივერსიტეტში სწავლის მსგავსად, გარკვეულ სირთულესთან არის დაკავშირებული, მაგრამ ადამიანი ამ სირთულეს ვერ იგრძნობს, თუ მას წვდომის უნარი გააჩნია. თუ ადამიანს შეუძლია ჭეშმარიტების გაგება მისი მოსმენის შემდეგ, მას ბუნებრივად ექნება მისი პრაქტიკაში განხორციელების გზა, და რაც უფრო მეტად გაიწვრთნება ჭეშმარიტების პრაქტიკაში განხორციელებაში, მით უფრო ფართო იქნება მისი გზა მის პრაქტიკაში გამოსაყენებლად, და უფრო ზუსტად ჩასწვდება პრინციპებს. მეორე მხრივ, თუ არ მოუსმენ ასეთ დეტალურ თანაზიარებას და მხოლოდ განზოგადებულ და კონცეპტუალურ საკითხებს გაიგებ, პრაქტიკაში განხორციელებისას ხელ-ფეხი შეკრული გექნება. როდესაც ჭეშმარიტება-პრინციპებს ეძიებ, მოგეჩვენება, რომ ყოველი შენი ნაბიჯი მცდარია, და იგრძნობ, რომ არ შეგიძლია მათი ზუსტად წვდომა, რასაც არ უნდა აკეთებდე. მაგრამ ახლა, ასეთი კონკრეტული განმარტებებითა და დაზუსტებებით, როდესაც არეალი შემცირდა და ჭეშმარიტება დაკონკრეტდა, ბევრად უფრო თავისუფალი იქნები, როდესაც კვლავ დაიწყებ ჭეშმარიტების პრაქტიკაში განხორციელებას, რადგან ის დეტალურია. მაგალითად, ვთქვათ, გთხოვე რვეულის ყიდვა. თუ მხოლოდ ისეთ ძირითად მოთხოვნებს წაგიყენებდი, როგორიცაა მისი ზომა, სისქე და ფასი, შესაძლოა გარკვეული ძალისხმევა დაგჭირვებოდა ამ პრინციპების ჩასაწვდომად და პრაქტიკაში გამოსაყენებლად. მაგრამ თუ გეტყოდი ისეთ დეტალებს, როგორიცაა რვეულის კონკრეტული ფერი, ზომა, ფურცლების რაოდენობა, კონკრეტული ფორმატი და ქაღალდის ხარისხი — მაშინ, ასეთი დეტალების ცოდნის შემდეგ, განა ის პრინციპები, რომლებსაც ჩასწვდებოდი, უფრო კონკრეტული არ იქნებოდა? და თუ კიდევ უფრო დავაკონკრეტებდი, მოგცემდი ფურცელს და გთხოვდი გეყიდა რვეული, რომლის ქაღალდიც იდენტური ხარისხის, სისქის, ფერის, უჯრების ზომისა და რაოდენობის იქნებოდა, ან თუ მოგცემდი მითითებებს თითოეული მახასიათებლის დასაშვები გადახრების შესახებ, როდესაც მის საყიდლად წახვიდოდი, განა არჩევანის არეალი არ შემცირდებოდა? (შემცირდებოდა.) განა შესაბამისი პრინციპები უფრო კონკრეტული და მარტივი არ გახდებოდა შენთვის პრაქტიკაში განხორციელებისას? დაგეხმარებოდა თუ ხელს შეგიშლიდა ეს პრაქტიკაში განხორციელებისას? (დამეხმარებოდა.) სინამდვილეში, ეს დამხმარე უნდა იყოს, რადგან ჭეშმარიტების სხვადასხვა ასპექტი უფრო კონკრეტულად და დეტალურად ითქვა, დაწყებული იმით, თუ როგორ უნდა მივუდგეთ კონკრეტულ საკითხებს, კონკრეტული გამოვლინებებით და პრაქტიკაში განხორციელების დეტალებით დამთავრებული — ყოველივე ეს ამომწურავად გეუწყა. თუ მაინც არ შეგიძლია მისი პრაქტიკაში განხორციელება, მაშინ საერთოდ არ გაგაჩნია ჭეშმარიტების წვდომის უნარი.

გაქვთ თუ არა ახლა ჭეშმარიტების წვდომის უნარი, გადამწყვეტია იმისთვის, შეძლებთ თუ არა ჭეშმარიტების მოპოვებას და სრულყოფილნი გახდეთ. ახლა, მე იქამდე მივედი, რომ მოვალეობის სტანდარტის შესაბამისად შესრულებასთან დაკავშირებული ჭეშმარიტებები ექვს ტიპად დავყავი, იმ პერსონალის მიხედვით, რომელიც თითოეულ მოვალეობას ასრულებს; თითოეული ეს ტიპი შემდგომში იყოფა კონკრეტულ კატეგორიებად, და თითოეულ კატეგორიაში არის დეტალური თანაზიარების ქვეგანყოფილებები. თქვენს შემთხვევაში, ამგვარი ქადაგება და ასეთი ჭეშმარიტებების თანაზიარება გეხმარებათ ჭეშმარიტების უკეთ გაგებაში და გაძლევთ მეტ პრინციპს პრაქტიკაში გამოსაყენებლად, თუ ართულებს პრინციპების პოვნას? (ამის გამო მეტი პრინციპი გვაქვს.) ის უკეთეს გაგებამდე უნდა მიგიძღვეთ, და თუ ასეა, ჩემი დეტალური ქადაგება თქვენთვის სასარგებლო უნდა იყოს. მან მეტი სიცხადე უნდა მოგცეთ და არა მეტი დაბნეულობა. ყველაფერი დადის იქამდე, აქვს თუ არა ადამიანს ჭეშმარიტების წვდომის უნარი. თუ ადამიანი ჭეშმარიტად კარგი სულიერი მონაცემების მქონეა და აქვს სულიერი გაგება, ის სულ უფრო მეტ სიცხადეს იგრძნობს; თუ ადამიანი ცუდი სულიერი მონაცემების მქონეა და აკლია სულიერი გაგება, ის ნაკლებად შეძლებს მის გაგებას და სულ უფრო და უფრო დაიბნევა. ზოგიერთმა შეიძლება თქვას: „ადრე ვგრძნობდი, რომ ცოტა რამ მესმოდა, მაგრამ ახლა, რაც უფრო მეტს ვისმენ, მით უფრო ვიბნევი, თითქოს ჩემში აღარაფერი დარჩა. რა ხდება?“ თუ სიცოცხლეში შესვლის შესახებ საუბარი ზედმეტად დეტალურია, ადამიანებისთვის რთულია მისი გაგება, თუ მათ აკლიათ გამოცდილება და ცუდი სულიერი მონაცემები აქვთ. რაც უფრო დეტალურია საუბარი, მით უფრო დიდია ალბათობა, რომ ცუდი სულიერი მონაცემების მქონე ადამიანები ჩიხში შევიდნენ. რატომ არის დიდი ალბათობა, რომ ისინი ჩიხში შევიდნენ? ამაში რამდენიმე მდგომარეობა არსებობს. ერთი ის არის, რომ ასეთ ადამიანებს აკლიათ სულიერი გაგება. მათ არ ესმით ჭეშმარიტება — ანუ, არ ესმით, რა არის ჭეშმარიტება ან რა არის კონკრეტული მდგომარეობა. მათ არ ესმით ეს საკითხები. ეს მდგომარეობა არის ჭეშმარიტების წვდომის უნარის არქონა. ასეთი ადამიანების მიმართ მხოლოდ ერთი, საბოლოო ზომის მიღება შეიძლება: კონკრეტულად ვუთხრათ მათ, რა უნდა გააკეთონ, როდესაც რაღაც ხდება მათ თავს, ზუსტად ისე, როგორც რობოტის დაპროგრამება ბრძანებების შესასრულებლად. საკმარისია მხოლოდ ის, რომ მათ წესები დაიცვან. ამ მეთოდს შეუძლია შედეგის გამოღება ასეთ ადამიანებში; მათთან სხვა გზა არ არსებობს. მე ახლა ამ საბოლოო ზომას ვიყენებ, ვსაუბრობ უდიდესი დეტალებით, ყველაზე კონკრეტულ საკითხებამდე — ვმუშაობ ყველაზე კონკრეტულ საკითხებამდე. ზოგიერთი ამბობს, რომ მაინც არ ესმის, ამიტომ მე გავაგრძელებ და კონკრეტულად ვეტყვი მათ, როგორ მიუდგნენ და გაუმკლავდნენ ყველაფერს, რაც მათ გზაზე შეხვდებათ. მე მათ ვავალებ წესების დაცვას; ეს არის ყველაფერი, რისი გაკეთებაც შემიძლია, რადგან მათ არ აქვთ ჭეშმარიტების წვდომის უნარი. ყველას მდგომარეობა ზუსტად ერთნაირი არ არის, მაგრამ განსხვავებები მცირეა. თუ გსურთ, რომ თითოეულ მათგანზე კონკრეტულად და ნათლად გესაუბროთ, სათითაოდ, გამიჭირდება ყველასთან მისვლა, რადგან თქვენ შორის ძალიან ბევრია ისეთი, ვისი სულიერი მონაცემებიც ცუდია. აუცილებელია, რომ თქვენ შორის მათ, ვისაც აქვს სულიერი გაგება და ჭეშმარიტების წვდომის უნარი, შეასრულონ საქმის ეს ნაწილი. მე უკვე საფუძვლიანად შევასრულე ჩემი საქმე. ეს არის მაქსიმუმი, რისი მიღწევაც შესაძლებელია; მე გავაკეთე ყველაფერი, რაც შემეძლო. ხორცშესხმული ღვთის მიერ შესრულებული მთელი საქმე და წარმოთქმული ყველა სიტყვა გასაგები და ხელმისაწვდომია ჩვეულებრივი ადამიანისთვის. ეს არის მაქსიმუმი, რისი გაკეთებაც შეიძლება იმ ადამიანებთან, რომლებსაც აქვთ ნორმალური ადამიანობის აზროვნება და რეაქციები. ზოგიერთი კითხულობს: „განა ღმერთი არ მოახდენს სასწაულებს?“ ღმერთი არ ახდენს სასწაულებს; ყოველივე ეს უნდა გაკეთდეს რეალური, პრაქტიკული გზით. ეს ზუსტად ისეა, როგორც ღვთის საქმე სამ ეტაპად: დაწყებული კაცობრიობისთვის რჯულის გამოცემით, რათა წარემართა ისინი მათ ცხოვრებაში, შემდეგ ჯვარცმით და გამოსყიდვის საქმის შესრულებით, და იქიდან უკანასკნელ დღეებამდე, როდესაც ღვთის განკაცება გამოხატავს ყველა ჭეშმარიტებას, რომელიც იხსნის კაცობრიობას — თითოეული ეტაპი სრულდება რეალური, პრაქტიკული გზით, საუბრითა და მუშაობით, ადამიანთან პირისპირ. მასში არ არის სასწაულები. ყველაზე დიდი სასწაული ის არის, რომ თავად ღმერთი საუბრობს და მუშაობს პირადად, და რა მეთოდებსაც არ უნდა იყენებდეს, ის საბოლოოდ სრულქმნის ადამიანთა ერთ ჯგუფს და მოიპოვებს მათ. ეს უდავოდ აღსრულდება; ეს მხოლოდ დროის საკითხია. ეს არის ყველაზე დიდი ნიშანი და სასწაული, და ღმერთი არ გამოიყენებს სხვა ზებუნებრივ მეთოდს ადამიანის გულში ჭეშმარიტების დასანერგად. ახლა, როდესაც ამ ჭეშმარიტებებზე ასე დეტალურად ვითანაზიარეთ, თუ გაქვს წვდომის უნარი და მართლაც ხარ ის, ვინც ეძიებს ჭეშმარიტებას, მაშინ, თუ ჭეშმარიტად მიაქცევ ყურადღებას და მცირე ძალისხმევას გამოიჩენ, შეუძლებელი იქნება შენთვის არ გაიგო ჭეშმარიტება ან პრაქტიკის პრინციპები. არიან ისეთებიც, რომლებიც ამბობენ, რომ უყვართ ჭეშმარიტება, მაგრამ ამდენი წლის განმავლობაში ქადაგებების მოსმენის შემდეგ, რატომ მაინც არ ესმით ის? ორი შესაძლებლობა არსებობს. ერთი ის არის, რომ მათ საერთოდ არ აქვთ სულიერი გაგება და არ შეუძლიათ ჭეშმარიტების წვდომა; მეორე ის არის, რომ მათ სინამდვილეში არ უყვართ ჭეშმარიტება და არასოდეს გამოუჩენიათ ძალისხმევა მის ძიებაში. ეს ორი შესაძლო მიზეზია. ზოგიერთი სხვა ადამიანი ამბობს, რომ არ ესმის ჭეშმარიტება, რადგან დიდი ხანია არ სწამს ღმერთი, არ მოუსმენია ბევრი ქადაგება და არ აქვს დიდი გამოცდილება. ეს კიდევ ერთი მიზეზია. თუმცა, თუ ხარ ადამიანი, რომელსაც მართლაც უყვარს ჭეშმარიტება, მაშინ, რაც უფრო მეტი წელი გადის შენი ღმერთისადმი რწმენიდან, მით უფრო გაიზრდება შენი ჭეშმარიტების გაგება და მით უფრო გაიზრდება შენი სულიერი სიმწიფე.

ჭეშმარიტების ნებისმიერ ასპექტზე თანაზიარებისას, მხოლოდ რამდენიმე სიტყვა არ არის საკმარისი მის სრულად გადმოსაცემად ისე, რომ პრობლემების გადაჭრა გახდეს შესაძლებელი. დღევანდელი ადამიანებისთვის ზოგადი საუბარი მხოლოდ მოძღვრებაა, მხოლოდ თეორიაა. მაშ, როგორ შემიძლია გავაგებინო ადამიანებს და შევაძლებინო, რომ მას შემდეგ, რაც რაღაცას მიიღებენ, თავიანთი პრაქტიკის პრინციპებად აქციონ ის? მე უფრო კონკრეტულად და დეტალურად უნდა ვისაუბრო. მიუხედავად იმისა, ისტორიას ვყვები, ჭეშმარიტებაზე ვითანაზიარებ თუ პრაქტიკაზე ვსაუბრობ, მთლიანობაში, ისინი უფრო დეტალური და კონკრეტული უნდა იყოს. კონკრეტული საუბარი თქვენთვის სასარგებლოა. ამიტომ, მუდამ თავს ვიტეხ, რათა მოვიფიქრო ისტორიები და მაგალითები თქვენთვის, რათა ცოტა მეტი გაიგოთ. მე ამ ჭეშმარიტებებს თითოეულ მოვლენაში ვაკონკრეტებ და ჩემ მიერ ნათანაზიარებ ჭეშმარიტებებს ვუკავშირებ ყოველ მოვლენას, რომელსაც ვყვები, რათა გონებაში გქონდეთ სურათი, რომელსაც შეადარებთ საკუთარ თავს, რათა დაინახოთ, ოდესმე თუ მოქცეულხართ ასე, ან თუ მოიქცევით ასეთი ადამიანის მსგავსად, ან ოდესმე თუ გიფიქრიათ ასე, ან ოდესმე თუ ყოფილხართ მოქცეული ასეთ მდგომარეობაში. როდესაც ამ ჭეშმარიტებებს უსმენთ, მე ისე ვაკეთებ, რომ მუდმივად გქონდეთ მათი ხატოვანი აღქმა, თითქოს მათში ხართ ჩაფლულნი. სწორედ ამიტომ ვყვები ისტორიებს და მომყავს მაგალითები. ზოგიერთი მოთმინებას კარგავს, როგორც კი ისტორიის დაწყებას გაიგონებს. „კიდევ ერთი ისტორია? ვინ ვარ, სამი წლის ბავშვი?“ შეიძლება წლებით პატარა არ ხარ, მაგრამ ღმერთისადმი რწმენისა და ჭეშმარიტების ძიების გზაზე, შესაძლოა სამ წელზე უმცროსიც კი იყო — ეს არის რეალობა. ამიტომ, თქვენდამი ისეთი მოპყრობა, როგორც სამ წლამდე ასაკის ბავშვებისადმი, არ არის თქვენი შეურაცხყოფა და სულაც არ არის გადაჭარბებული; ჩემი აზრით, ეს თქვენი ზედმეტად დაფასებაა. როგორც კი სამი წლის ბავშვი გაიგონებს ზრდასრულის ნათქვამს, რომ მაკრატელი ბასრია და არ უნდა შეეხოს მას, ის ამას პრინციპად დაიმახსოვრებს. ის არ შეეხება მას და არც კი გაეკარება მის მსგავს იარაღებსა თუ პირებს. მან იცის, რომ ყველა მათგანი ბასრია; მან იცის, რომ უნდა აითვისოს ეს პრინციპი. მაშ, შეუძლიათ ადამიანებს იპოვონ პრინციპები იმაში, რაც მათ თანმიმდევრულად რამდენჯერმე გამოცდილებით შეიცნეს თავიანთ პრაქტიკაში? ანუ, შეგიძლია გაიგო ღვთის ქმედებების მიღმა არსებული განზრახვები, მისი მოთხოვნები შენდამი და რა არის მისი მოთხოვნილი სტანდარტები ამა თუ იმ საკითხში? ნორმალური ადამიანის გონიერებიდან გამომდინარე, უნდა შეგეძლოს ამ საკითხების გაგება. მაშინ რა არის ის გარემოებები, რომლებშიც ადამიანებს არ ესმით ისინი, რასაც არ უნდა ვამბობდე? ამის მთავარი მიზეზი, პირველ რიგში, დაკავშირებულია იმ ხმაურიან გარემოსთან, რომელშიც ადამიანები ცხოვრობენ, სადაც იმდენი წვრილმანი და დამამძიმებელი საქმე აქვთ მოსაგვარებელი, რომ არ არიან განწყობილნი ღვთის სიტყვის გულდასმით ლოცვით წასაკითხად; ისინი არავითარ ძალისხმევას არ იჩენენ ჭეშმარიტების მიმართ. ეს მიზეზის ერთი ასპექტია; მეორე მხარე ის არის, რომ ადამიანთა წყურვილი და სიყვარული ჭეშმარიტების მიმართ იმდენად მცირეა, რომ ათქულიანი შეფასების სისტემით, ჭეშმარიტებისადმი თქვენი სიყვარულის ამჟამინდელი ხარისხი მაქსიმუმ სამით ან ხუთით შეფასდებოდა. ამიტომ, იმ მიზეზის უდიდესი ნაწილი, რის გამოც ადამიანებს არ ესმით ჭეშმარიტება და საბოლოოდ ვერ მოიპოვეს ის, არის ის, რომ მათ არ გამოუჩენიათ ძალისხმევა, და ასევე ის, რომ გულს არ დებენ ამაში, და გულის სიღრმეში მათ საერთოდ არ უყვართ ჭეშმარიტება ასე ძალიან. ადამიანთა სიყვარული ჭეშმარიტების მიმართ არასაკმარისია თავისი ხარისხით. ეს მხოლოდ მცირეოდენი ინტერესია; ის არ გადაიზრდება სიყვარულში. ეს მხოლოდ იმიტომ ხდება, რომ ადამიანებმა იმდენი მარცხი და ტანჯვა განიცადეს წუთისოფელში, რომ ცხოვრების გაგრძელება აღარ შეეძლოთ, და რადგან დაინახეს, რომ ღმერთი ყოველდღიურად მუშაობს ადამიანთა გადასარჩენად და ჭეშმარიტებაზე თანაზიარებს, და დაინახეს იმ ყველაფრის სიუხვე, რითაც ის უზრუნველყოფს ადამიანს, გრძნობენ, რომ ღმერთია კეთილი, და უჩნდებათ სურვილი, წაიკითხონ მისი სიტყვები და ისწრაფვონ ჭეშმარიტებისკენ. სწორედ ეს არის ის მცირეოდენი ინტერესი, რაც მათ გააჩნიათ. რაზეა მიპყრობილი ადამიანთა გულები დროის უმეტეს ნაწილს? ისინი ყველა ჩაფლულნი არიან მრავალ წვრილმან საქმეში, დაკავებულნი არიან ემოციური ურთიერთობების, პიროვნებათაშორისი ურთიერთობების, სტატუსისა და პატივმოყვარეობის, და საზოგადოების ტენდენციების ყოველგვარი საკითხით. არიან ისეთი ადამიანებიც კი, რომლებიც თავიანთი დროისა და ენერგიის უმეტეს ნაწილს საჭმელს, ტანსაცმელს, ჩაცმულობასა და ხორციელ სიამოვნებებს უთმობენ. ისინი ჭეშმარიტად ძვირფას დღეებს ამ რაღაცებზე ფლანგავენ და ამას დიად საქმედ წარმოაჩენენ: „მე ღვთისათვის ვიღებ თავს!“ საბოლოოდ, დასასრულს, ისინი უკან იხედებიან და ხედავენ, რომ ღმერთმა ამდენი სიტყვა თქვა და ამდენ ხანს იმუშავა, თუმცა მათ ვერ მოიპოვეს ჭეშმარიტება. ეს იმიტომ კი არ ხდება, რომ ღმერთმა არ უბოძა მათ ის, არამედ იმიტომ, რომ მათ გულით არ მიიღეს ჭეშმარიტება, ან არ გამოიჩინეს ძალისხმევა ჭეშმარიტების მიმართ, მიუხედავად იმისა, რომ ხედავდნენ, როგორ გამოხატავდა ღმერთი ამდენს. სწორედ ამან გამოიწვია ის, რომ ღმერთისადმი რწმენის მრავალი წლის განმავლობაში მათ ვერ მოიპოვეს ჭეშმარიტება და სიცოცხლე, და საბოლოოდ მოკვეთილ იქნენ.

პუნქტი მეოთხე: საკუთარი თავის განდიდება და საკუთარი თავის დამოწმება

დანართი: ვირთხებზე ნადირობა

ცოტა ხნის წინ, ერთმა ამბავმა მიიპყრო ჩემი ყურადღება. მოუსმინეთ და დაფიქრდით — თუ როგორ აისახება იგი ადამიანთა ქცევებსა და განწყობებზე, ასევე თუ რაზეა ეს ისტორია და რა სახის პრობლემას გვიჩვენებს. როცა ჩინელები ამერიკაში ჩავიდნენ, მათ არა მხოლოდ შენიშნეს ის, რომ იქაური სოციალური გარემო და ატმოსფერო მნიშვნელოვნად განსხვავდებოდა ჩინეთისგან, არამედ ისიც, რამაც განსაკუთრებულად მიიქცია მათი ყურადღება და დააინტერესა ისინი. საქმე ის იყო, რომ იმ ქვეყანაში არა მხოლოდ ადამიანები იყვნენ თავისუფალნი, არამედ ყოველი სულიერი არსება და პირუტყვიც კი თავისუფლად სუნთქავდა, და არავინ აღმართავდა ხელს მათზე. ადამიანის თავისუფლება, რასაკვირველია, საზოგადოებრივი წყობის ნაყოფია, მაგრამ რა ძალა ანიჭებს თავისუფლებას ყოველ ცოცხალ ქმნილებასა თუ არსებას? ნუთუ ესეც სოციალური სისტემის ნაწილია? (დიახ, არის). დიახ, იგი კავშირშია იმასთან, თუ როგორ იცავს და მართავს საზოგადოებრივი წყობა და სახელმწიფო პოლიტიკა მთელ ბუნებრივ გარემოს. აქ ველური ცხოველები ყველგან არიან და მათი ნახვა ყველგან შეიძლება. მაგალითად, გზატკეცილის პირას გაშლილ მინდვრებში ხშირად ნახავთ ველურ ბატებს, მშვიდად რომ კენკავენ ბალახს; ასევე ბევრი შეხვდება ირემს, დათვებსა და მგლებს, ასევე ინდაურებს, ხოხბებსა და მრავალფეროვან ფრინველსა თუ სხვა ველურ არსებას პარკებში, ველებსა თუ ტყეებში. რა არის პირველი შთაბეჭდილება, რაც ადამიანებს ეუფლებათ, როცა ასეთ სურათს ხედავენ? (ისინი გრძნობენ, რომ ბუნებას ხედავენ.) და რა გრძნობები იბადება მათში ბუნების ნახვისას? განა არ იტყვიან ისინი: „ნახეთ მათი ქვეყანა — აქ არა მხოლოდ ადამიანები არიან თავისუფალნი, არამედ თვით პირუტყვიც კი თავისუფალია. ნუთუ უკეთესი არ იქნებოდა, ამ ადგილას ცხოველად შობილიყო ადამიანი, ვიდრე ჩინეთში კაცად ეცხოვრა, რადგან აქ თვით ცხოველიც თავისუფალია და არავინ ეპყრობა მათ სისასტიკით?“ განა მათ ასეთი განცდები არ ეუფლებათ? (ეუფლებათ). თუმცა ისინი, ვინც დიდი ხანია აქ ცხოვრობენ, შეეჩვივნენ ამას და უჩვეულო მათთვის ამაში აღარაფერი აღარ არის; მათთივის ეს ბუნებრივი და ნორმალურია. თუმცა ზოგ ადამიანს, რომლებიც შეჩვეულნი და შეგუებულნი არიან ამგვარ გარემოს, აქტიურად უჩნდებათ ასეთი ფიქრები: „ეს ცხოველები ასე თავისუფლად რომ არიან, არც არავინ დარაჯობს მათ და არავინ ადევნებს თვალს — ნუთუ ვერ შევძლებ მათ მონადირებას? კარგი იქნებოდა მათი ხორცის დაგემოვნება, მაგრამ ცხადია, ამას დაუფიქრებლად ვერ ჩავიდენ, რადგან ვინ იცის, იქნებ კანონი იცავს მათ. ჯობს მეტი გავიგო ამის შესახებ“. საკმარისი ცნობების მოძიებით, ისინი ხვდებიან, რომ კანონი მკაფიოდ ადგენს, რომ ველური ცხოველები ერთნაირად დაცულნი არიან სახელმწიფოს მიერ და ადამიანს არ ეძლევა უფლება საკუთარი სურვილისამებრ ინადიროს და დახოცოს ისინი. თუ ვინმე ნადირობას მოისურვებს, ეს უნდა აღსრულდეს მხოლოდ სახელმწიფოს მიერ განსაზღვრულ სანადირო სივრცეებში; ასევე საჭიროა ნებართვის აღება და შესაძლო საფასურის გადახდაც ნანადირევზე. საგულისხმოა, რომ კანონი იცავს ამ ველურ ცხოველებს და მათ შესახებ მკაფიო წესებს ადგენს. ზოგიერთისთვის ეს კანონი გარეული ცხოველების დაცვის შესახებ კვლავაც გაუგებრად რჩება და ამიტომ უჩნდებათ კითხვა: „ამდენი ველური ნადავლი და დელიკატესია გარშემო, ხელისუფლება კი მაინც არ გვრთავს ნებას, მოვინადიროთ ისინი ჩვენი სურვილისამებრ. რა სამწუხაროა! ჩინეთში არავინ აქცევს ამას ყურადღებას: „თუ არავინაა, ვინც ამ ამბავს ხელისუფლებას შეატყობინებს, მაშინ გამოძიებაც არ დაიწყება“. თუკი არავინ იცის ამის შესახებ, მაშინ თავისუფლად შეგიძლია დაიჭირო და მიირთვა გარეული ცხოველი. საგულისხმოა, რომ დემოკრატიულ ქვეყანაში ასე ვერ მოიქცევი. აქ სამართლებრივი რეგულაციები არსებობს და სხვის მიწაზე ვერ იზამ იმას, რაც მოგესურვება. მაგრამ ისინი ხომ გარეული ცხოველები არიან; რა დასანანია, რომ მათ მხოლოდ თვალს ვადევნებთ და არ მივირთმევთ! რამე გამოსავალი უნდა მოვძებნო. როგორ შეიძლება ამ გარეული ცხოველების ისე დაგემოვნება, რომ ვერავინ შეამჩნიოს ეს და არც კანონი დავარღვიო?“ ზოგი ადამიანი ეშმაკურ ხრიკის მოიფიქრებს და იტყვის: „თუ გალიას გავაკეთებ და გარეული ცხოველების მოსაზიდად შიგ რაიმე გემრიელობას მოვათავსებ, და ამით რამდენიმე პატარა ზომის გარეულ ცხოველს მოვინადირებ, მაგალითად ველურ კურდღელს, მერე ისეთ ადგილას წავიყვან, სადაც ვერავინ დამინახავს და იქ მოვკლავ და შევჭამ მათ — განა ამით კანონს დავარღვევ? ამ პატარა ცხოველებს სახელმწიფო არც კი იცავს და კანონში მათზე არაფერი განსაკუთრებული არ წერია. თუკი ასე მოვიქცევი, ველური ნადავლის შეჭმასაც შევძლებ და იმასაც, რომ კანონი არ დავარღვიო. ეს ხომ ორივე მხრივ საუკეთესო გამოსავალი იქნება.“ როცა ასეთი აზრი გაუჩნდებათ, გალიას შეკრავენ და ნადირობას შეუდგებიან. ორი დღეც არ იქნება გასული, როცა გალიაში ვირთხა შეძვრება; ისინი სწრაფად დაიჭერენ, მოკლავენ და შეჭამენ მას და ეგონებათ, რომ გარეული ცხოველი მოინადირეს! და რა დასკვნის გამოტანა შეუძლიათ მათ ამის შემდეგ? ის, რომ „ველურ ცხოველებს საკმაოდ კარგი გემო აქვთ და ამიერიდან სხვა სახეობების დაჭერის გზებზეც დაიწყებენ ფიქრს. უკვე ნანადირევის ჭამის აღარც კი შეეშინდებათ, თუკი ამით კანონს არ დაარღვევენ.“ აქ სრულდება ეს ამბავი.

ზოგი იკითხავს: „ეს ნამდვილი ამბავია თუ გამოგონილი?“ ნუ იდარდებთ იმაზე, რამდენად სიმართლეა ეს, ან მოგონილი, ან თუნდაც მოხდა თუ არა ის სინამდვილეში. უბრალოდ დაფიქრდით, რა სჭირთ ამ ამბავში მოთხრობილ ადამიანებს, ვინც ასე იქცევა. ითვლება თუ არა ამგვარი ქცევა მძიმე შეცდომად? არის თუ არა ეს ქმედება კანონის დარღვევა? ეწინააღმდეგება თუ არა იგი ზნეობრივ სამართლიანობას? (ეწინააღმდეგება.) რომელს უფრო ეწინააღმდეგება, ზნეობრივ სამართლიანობას თუ ადამიანურობას, თუ კიდევ სხვა რამეს? ჯერ მითხარით: ეს საქციელი ქების ღირსია თუ დაგმობის? რომელ მხარეს ირჩევთ თქვენ? (დაგმობის.) განურჩევლად იმისა, რამდენად ეწინააღმდეგება იგი ზნეობრივ სამართლიანობას, კანონს, თუ ადამიანურობას — ნებისმიერ შემთხვევაში, ასეთი ქცევა არის ცუდი და არ არის იმ ადამიანთა საქციელი, ვისაც ადამიანურობა გააჩნია. მაშინ, რა არის ეს? წარმოადგენს თუ არა ამგვარი დამოკიდებულება თუ ქცევა სერიოზულ პრობლემას? როგორ შეაფასებდით ამ საკითხს თქვენივე სტანდარტებით? განა არ არის ამგვარი ქცევა როგორც ყოველდღიურ ცხოვრებაში, ასევე საზოგადოების ფართო წრეებში ჩვეულებრივი მოვლენა? (არის.) ეს განსაკუთრებულად არც მზაკვრულია და არც უკიდურესად ბოროტული საქციელია, მაგრამ უღირსია და ნორმალური ადამიანობის მქონე ხალხს არ უნდა ახასიათებდეს. მაშ, ზუსტად რისი გამოვლინებაა იგი? თქვით, როგორ დაახასიათებდით მას. რა სახის ქცევაა ეს? უნდა წახალისდეს? (არა.) ცხადია, ეს არც წასახალისებელია და არც ადამიანთა ქებას იმსახურებს; პირიქით, დასაგმობი და აბუჩადასაგდებია. ამგვარი ქცევა როგორც ყოველდღიურ ცხოვრებაში, ასევე საზოგადოების ფართო წრეებში, ჩვეულებრივ მოვლენას წარმოადგენს, ხშირად ვაწყდებით ასეთ ქცევას და არიან ადამიანები, ვინც საკმაოდ ხშირად იქცევიან ასე. ამიტომ, მართლაც ღირს ამ ქცევის სხვებისგან გამოყოფა და ისე განხილვა, რომ თითოეულმა ადამიანმა ამ ქცევის ზუსტი განსაზღვრება შეძლოს და ასევე მისგან დისტანცირებაც მოახერხოს, არა? განა ეს კარგი არ იქნება? (იქნება.) მაშ, განვსაზღვროთ — რა ტიპის ქცევაა ეს? არის ის ქედმაღლობა? შეურიგებლობა? მზაკვრობა? (არა.) არის ის ბოროტება? (ცოტათი.) დიახ, გარკვეულწილად ახლოსაა ამ უკანასკნელთან. იმ სიტყვებს შორის, რაც გისწავლიათ და გესმით შინაარსი, არის კი ისეთი, რომელიც ამგვარ ქცევას კარგად აღწერს? (უღირსი). უღირსი, დიახ, ამ თვისების კვალი ნამდვილად აქვს ამ სიტყვას. ეს სიტყვა ამგვარი ქცევის ნაწილსა და არსს კარგად აღწერს, მაგრამ სრულად და ამომწურავად ვერ აჯამებს მას. ეს ქცევა ბოროტ განზრახვად ვერ ჩაითვლება, ვინაიდან თუ ვირთხის მოკვლას ბოროტ განზრახვად ჩავთლით, მაშინ ვირთხების გაჟლეტაც უარყოფით ქმედებად უნდა მივიჩნიოთ. ვირთხები ზიანს აყენებენ ადამიანებს, ამიტომ მათი განადგურება სწორია. მაგრამ მათ გაჟლეტვასა და ჭამას შორის ხომ არის განსხვავება? (არის.) მაშ, როგორ შეგვიძლია ამ ქცევის შეჯამება? რა სიტყვები გახსენდებათ, რომლებიც ამგვარ ქცევასთან არის კავშირში? (საძაგელი.) (მდაბალი ზნეობის) მდაბალი ზნეობის, უღირსი და საძაგელი. ყოველდღიურ ცხოვრებაში, რა სიტყვით აღიწერება მდაბალი ქცევა და ის, როცა ადამიანი თავის საკადრის საქმეს არ ასრულებს? (ნაძირლობა). ეს უკანასკნელი ზუსტად და გამჭოლი სიზუსტით აჯამებს ამგვარ ქცევას. რატომ განისაზღვრება ეს როგორც „ნაძირლობა“? თუ ადამიანს უღირსად, ეგოისტად ან საძაგლად მიიჩნევენ, ეს მხოლოდ ერთ-ერთი გამოვლინებაა, რომელსაც ნაძირალა ადამიანები ავლენენ. „ნაძირლობა“ მრავალ სხვა მნიშვნელობასაც ატარებს — იყო უღირსი, ზნეობრივად დაცემული, საძაგელი, ეგოისტი, ამორალური, შეუფერებელი საქციელის მქონე, საქმეში გულწრფელობასა და პირდაპირობას მოკლებული, ამის ნაცვლად, ფარულად და მზაკვრულად მოქმედი და მხოლოდ არასწორი საქციელის ჩამდენი. ეს არის ნაძირალა ადამიანებისთვის დამახასიათებელი ქცევები და გამოვლინებები. მაგალითად, თუ ნორმალურ ადამიანს რაიმე სწორი საქმის კეთება სურს, იგი ამას ღიად და პატიოსნად აკეთებს, მაგრამ, თუკი გაარკვევს, რომ მისი ქმედებით კანონს არღვევს, მაშინ უარს იტყვის და აღარ გააკეთებს ამას. ნაძირლური ბუნების ადამიანები ასეთები არ არიან. ისინი დასახულ მიზანს ხრიკებითა და ეშმაკობით მაინც აღწევენ და ყოველთვის გამონახავენ გზებს კანონის შეზღუდვების დასაძლევად. ისინი კანონს გვერდს უვლიან და საკუთარი მიზნების მისაღწევად გზებს ეძებენ, შესაძლო სავალალო შედეგებისა და მათი ქმედებების ეთიკურ, ზნეობრივ თუ ადამიანურ ჩარჩოებთან შეუსაბამობის მიუხედავად. მათ არ აინტერესებთ ეს ყველაფერი და მხოლოდ საკუთარი მიზნების ნებისმიერი გზით მიღწევას ცდილობენ. აი, სწორედ ეს არის „ნაძირლობა“. აქვთ კი ნაძირლური ბუნების ადამიანებს ღირსება ან თავმოყვარეობა? (არა.) კეთილშობილნი არიან ისინი თუ მდაბალი ზნეობის? (მდაბალი ზნეობის.) რაში ვლინდება მათი მდაბალი ზნეობა? (მათ ქცევას არ გააჩნია ზნეობრივი საფუძველი.) სწორედ ასეა — ამგვარ ადამიანს საკუთარ ქცევაში არც ზღვარი აქვს და არც პრინციპი; შედეგებზე არ ფიქრობს და ისე იქცევა, როგორც სურს. მათ არ ადარდებთ კანონი, არც მორალი, არც ის, რამდენად აწუხებთ სინდისი მათივე საქციელის გამო, არც ის, დაგმობს თუ არა ვინმე მათ, ან განსჯის თუ გაამტყუნებს. ისინი ყოველივე ამის მიმართ გულგრილნი არიან და არაფრად მიიჩნევენ ამას, მთავარია სარგებელი მიიღონ და თავად დარჩნენ კმაყოფილნი. მათი საქმის კეთების პრინციპი ამორალური და მანკიერია, მათი აზროვნება საზიზღარი და ორივე ერთად სამარცხვინო. აი, ეს არის ნაძირლობა. შეიძლება კი სიტყვა „ნაძირლობა“ ჩანაცვლდეს იმ რამდენიმე განწყობის გამოვლინებით, რაზეც ადრე ვსაუბრობდით?“ ეს ნამდვილად ვერ გამოვა, რადგან სიტყვა „ნაძირლობა“ საკმაოდ განსაკუთრებულია. მაშ, ნაძირლობა განსაკუთრებული ტიპის ადამიანებს ახასიათებთ? არა, არ აქვთ. არის თქვენში ნაძირლური ბუნების რაიმე მსგავსი? (არის.) კონკრეტულად რაში ვლინდება იგი? (ზოგჯერ ადამიანი პირს რომ დაიბანს, ნიჟარის ირგვლივ წყალს ტოვებს და არ წმენდს. როცა ჭამას მორჩება, ბრინჯის მარცვლებისა და ბოსტნეულის წვნიანის ნარჩენებისგან მაგიდას არ ასუფთავებს. როცა ტანსაცმელი დაესვრება, უბრალოდ მიაგდებს სადღაც, დაკეცვის გარეშე. ვფიქრობ, ესენიც ნაძირლობის გამოვლინებებია). სინამდვილეში, ეს ყველაფერი ყოველდღიური ცხოვრების წვრილმანი დეტალებია, ხოლო არაჰიგიენურობა თავისთავად ნაძირლობა არ არის; ეს უფრო ადამიანის ყოფით თვისებებსა და ადამიანურ ქცევას ასახავს. თუ ჯგუფში ყოფნისას ადამიანი სხვებისთვის სასიკეთოს არაფერს აკეთებს, თუ სათანადოდ არ არის აღზრდილი და ქცევის წესებს არ იცავს, ასევე სხვების უკმაყოფილებას იწვევს და ადამიანებს თავს აძულებს, ან თუ არ იცის, როგორ დაიცვას იმ ადგილის წესები და მოერგოს იმ წყობას, სადაც მიდის, და ეს შეგნება მას არ აქვს — მაშინ, მის ადამიანობას რაღაც არ აკლია? (აკლია.)“ რის სიმცირესთან გვაქვს აქ საქმე? — გონიერების ნაკლებობასთან. ნუთუ ასეთ ადამიანებს ღირსება არ აკლიათ? (აკლიათ.) მათ არც ღირსება აქვთ, არც პატიოსნება და ცუდადაც არიან აღზრდილნი. ეს, ცხადია, საკუთარი ქცევის ზნეობრივ საფუძვლებსა და ნორმალურ ადამიანურ ყოფას უკავშირდება. თუკი ადამიანებს ამ სტანდარტების დაკმაყოფილებაც კი არ შეუძლიათ, მაშინ როგორ შეძლებენ ისინი ჭეშმარიტების პრაქტიკაში გადმოტანას? ან როგორ შეძლებენ ღმერთის განდიდებას? როგორ გამოუვათ ასეთ ადამიანებს ჭეშმარიტი პრინციპების შესაბამისად მოქმედება? ისინი ყოველივე ამისგან ძალზედ შორს დგანან. ასეთი ტიპის ადამიანებს არც სინდისი აქვთ და არც გონიერება — რამდენად ადვილია მათი კონტროლი? ან მათი შეცვლა? ეს მარტივი სრულიადაც არ არის. მაშ, როგორ უნდა შეიცვალონ ისინი? ეს დიდწილად დამოკიდებული იქნება იმ ადამიანებზე, რომლებიც ზედამხედველობას გაუწევენ, შეაკავებენ და წაახალისებენ მათ. განსაკუთრებულ შემთხვევებში, ყველამ დაუფარავად უნდა აკრიტიკოს ისინი. და რა არის ამ კრიტიკის მიზანი? ამის მიზანია მათი დახმარება, რათა მოიქცნენ სათანადოდ და შეწყვიტონ სამარცხვინო და მდარე საქმეების კეთება. მაშ ასე, ადამიანში ნაძირლური ბუნება ზუსტად რას უნდა გულისხმობდეს? რა არის მისი მთავარი მახასიათებლები და გამოვლინებები? ნახეთ, სწორია თუ არა ჩემი შეჯამება. რას შეიძლება გაუტოლდნენ ნაძირლური ბუნების მქონე ადამიანები? ისინი მოუთვინიერებელ, ცუდად აღზრდილ, ველურ ცხოველებს ჰგვანან და ამის უმთავრესი გამოვლინებებია ამპარტავნება, უხეშობა, თავშეუკავებლობა, დაუფიქრებლად მოქმედება, ჭეშმარიტების სრულად უგულებელყოფა, საკუთარი სურვილისამებრ მოქმედება, არავის მოსმენა, დაუმორჩილებლობა, კადნიერება და სხვისადმი ანგარიშის გაუწევლობა. მითხარით, რამდენად მძიმე და სერიოზულია ნაძირლობის ამგვარი გამოვლინებები? (ნამდვილად არის.) სულ მცირე, ქედმაღლობის უგუნურებისა და დაუფიქრებელად მოქმედების ამგვარი ხასიათი მეტად მძიმე და სერიოზულია. მაშინაც კი, თუკი ასეთი ადამიანი თავისი ამპარტავანი ხასიათის გამო, მისი ქმედებით, არც ღმერთის განსჯასა და არც მის წინააღმდეგ წასვლას გამოხატავს, მაინც ძალიან დიდია ალბათობა იმისა, რომ იგი ბოროტებას ჩაიდენს და ღმერთს დაუპირისპირდება. მისი ყოველი ქმედება გახრწნილი ბუნების გამოვლინებაა. როცა ადამიანში ნაძირლობა გარკვეულ ზღვარს აღწევს, იგი ყაჩაღად და დემონად იქცევა; ხოლო ყაჩაღები და დემონები ჭეშმარიტებას არასოდეს აღიარებენ — ისინი მხოლოდ განადგურებას იმსახურებენ.“

ღირს კი ამ ამბავზე საერთოდ საუბარი? (ღირს.) მიუხედავად იმისა, რომ ეს ამბავი უშუალოდ ადამიანის ბუნება-არსებას ან განწყობას არ ეხება, მას ადამიანის ქცევასთან მაინც აქვს შეხება, რომელიც არც ისე განსხვავებული და მოწყვეტილია მის არსებასთან. რა უნდა ერქვას ამ ამბავს? მოდით, ისეთი სახელი დავარქვათ, რომელსაც ალეგორიული შინაარსი ექნება და ზედმეტად პირდაპირი არ იქნება. (ვირთხებზე ნადირობა.) „ვირთხებზე ნადირობა“ საკმაოდ კარგი ვერსიაა. ვიღაცამ „სრულიად კანონიერად“ დაიჭირა ვირთხა და თქვა: „რა ვქნა? თვითონ შემოვიდა აქ და მეც დამენანა, თანაც, დაშავებულია. თუ ისევ უკან გაიქცევა, დაიღუპება და მერე, სხვა ცხოველები მაინც შეჭამენ, მაშ რატომ არ უნდა შევჭამო მე? განა ეს „სრულიად კანონიერი“ არ იქნება?“ იმისათვის, რომ ეს ვირთხა შეეჭამა, ყველა ეს გამართლება შეთხზა და მრავალი მიზეზი მოიგონა, შემდეგ კი სრულიად სუფთა სინდისით შეჭამა იგი. აი, ეს არის ნაძირლური ბუნება. საქმე იმაში არ არის, თითქოს ამერიკაში ადამიანებს ხორცის ჭამა არ შეეძლოთ; ამიტომ არ ღირს ამგვარი რამეებისათვის ამდენი ძალისხმევის გაწევა. სწორედ ასეთ რამეებს სჩადიან ნაძირლური ბუნების მქონე ადამიანები. ნორმალური ადამიანები არ აკეთებენ ამგვარ რამეს? არც ადამიანობის და პატიოსნების მქონე ადამიანები? (არა.) რატომ არ აკეთებენ ისინი ამას? იმიტომ, რომ ეს პატიოსნებას უკავშირდება. ისინი, ვინც ბუნებით გამოუსწორებელი ქურდები არიან, მუდამ ქურდობენ, იპარავენ და სამარცხვინო საქმეებს სჩადიან. ნუთუ მათ რაიმე აკლიათ სახლში? სულაც არა. ისინი ნაძირლები არიან და ქურდობით საკუთარ სურვილებსა და დაუოკებელ სიხარბეს იკმაყოფილებენ. ასეთი საქციელი მათ გულს სიამოვნებას ჰგვრის; თუ ამას არ გააკეთებენ, დაუკმაყოფილებლობას გრძნობენ. აი, ეს არის ნაძირლური ბუნება. ახლა კი, ამ ამბავს აქ დავასრულებ და მთავარ თემაზე გადავალ.

სანამ მთავარ თემაზე საუბარს დავიწყებ, ჯერ მიმოვიხილოთ ჩვენი წინა თანაზიარების შინაარსი. მოვალეობები, რომლებსაც ღმერთის რჩეული ადამიანები ასრულებენ, შესაძლოა ექვს ძირითად კატეგორიად დაიყოს. ჩვენ უკვე დავასრულეთ პირველი კატეგორიის განხილვა, ეს ის ხალხია, ვინც სახარების ქადაგების მოვალეობას ასრულებს. მეორე კატეგორიაში შედიან ისინი, ვინც ეკლესიაში სხვადასხვა დონეზე ხელმძღვანელობისა და მსახურების მოვალეობებს ასრულებენ. ამ კატეგორიის წევრები, ძირითადად, ორ მთავარ ტიპად შეიძლება დაიყოს, და წინა შეხვედრაზე სწორედ ერთ-ერთ ამ ტიპზე ვისაუბრეთ — კერძოდ, ანტიქრისტეებზე. როგორ მოქმედებენ ანტიქრისტეები, რაში გამოიხატება ეს და რა ქმედებები ახასიათებთ მათ, რაც ანტიქრისტეებად წარმოაჩენთ. ჩვენ ამ გამოვლინებებისა და განწყობების კლასიფიცირება მოვახდინეთ. რომელი კონკრეტული პუნქტები გამოვყავით აქ? პუნქტი პირველი: ისინი ცდილობენ ადამიანთა გულების მოგებას; პუნქტი მეორე: განსხვავებული აზრის მქონე პირებზე თავდასხმა და მათი გარიყვა; პუნქტი მესამე: ჭეშმარიტების მაძიებელთა გარიყვა და მათზე თავდასხმა; პუნქტი მეოთხე: საკუთარი თავის განდიდება და საკუთარი თავის დამოწმება; პუნქტი მეხუთე: მათ მიერ ადამიანთა შეცდომაში შეყვანა, მიზიდვა, დაშინება და კონტროლი). ბოლოს ხუთი პუნქტი დავახარისხეთ და თქვენ ყველა მათგანი ჩაინიშნეთ. ახლაც ჩაინიშნეთ შემდეგი. პუნქტი მეექვსე: ისინი იქცევიან მზაკვრულად, არიან თვითნებურნი და დიქტატორულნი, არასოდეს აქვთ თანაზიარება სხვებთან და აიძულებენ სხვებს მორჩილებას; პუნქტი მეშვიდე: ისინი არიან ბოროტნი, მზაკვარნი და მატყუარანი; პუნქტი მერვე: მათ სურთ, რომ სხვები მხოლოდ მათ დაემორჩილონ და არა ჭეშმარიტებას ან ღმერთს; პუნქტი მეცხრე: ისინი თავიანთ მოვალეობას მხოლოდ საკუთარი თავის გამოსაჩენად და პირადი ინტერესებისა და ამბიციების დასაკმაყოფილებლად ასრულებენ. ისინი არასოდეს ითვალისწინებენ ღვთის სახლის ინტერესებს და ღალატობენ კიდეც მათ პირადი დიდების სანაცვლოდ; პუნქტი მეათე: მათ ეზიზღებათ ჭეშმარიტება, ურცხვად არღვევენ პრინციპებს და უგულებელყოფენ ღვთის სახლის განგებულებებს; პუნქტი მეთერთმეტე: ისინი არ იღებენ გასხვლას და არ გრძნობენ სინანულს შეცდომის დაშვებისას; პირიქით, ავრცელებენ მცდარ წარმოდგენებს და საჯაროდ განიკითხავენ ღმერთს; პუნქტი მეთორმეტე: მათ სურთ უკან დაიხიონ, როდესაც აღარ გააჩნიათ სტატუსი ან კურთხევის მიღების იმედი; პუნქტი მეცამეტე: ისინი აკონტროლებენ ეკლესიის ფინანსებს და ასევეადამიანთა გულებს; პუნქტი მეთოთხმეტე: ისინი ღვთის სახლს ისე ეპყრობიან, როგორც საკუთარ პირად სამფლობელოს; პუნქტი მეთხუთმეტე: მათ არ სჯერათ ღმერთის არსებობის და უარყოფენ ქრისტეს არსს. სულ 15 პუნქტია და თითოეული მათგანი ანტიქრისტეთა სხვადასხვა გამოვლინებას აანალიზებს და ააშკარავებს. ეს 15 პუნქტი, არსებითად, აჯამებს იმ განსხვავებულ ქცევებს, გამოვლინებებსა და განწყობებს, რომლებიც მათ ახასიათებთ. ზოგიერთი მათგანი ერთი შეხედვით, ქცევას ჰგავს, თუმცა ამ ქცევების მიღმა ანტიქრისტეთა ფარული ხასიათი-არსი და განწყობა იმალება. თავისი პირდაპირი მნიშვნელობით, ნუთუ ამ 15 განმარტების გაგება მარტივი არ არის? ისინი ყველა გასაგები ენით არის გადმოცემული და ერთი მხრივ, ადვილად გასაგებია. ამასთანავე, თითოეული მათგანი ეხება ადამიანის გამოვლინებებსა და მის არსს. ცხადია, რომ ყოველი მათგანი ხასიათის ტიპს წარმოადგენს, ეს არ არის დროებითი ქცევა ან წამიერი აზრი. რა არის ხასიათი და როგორ შეიძლება მისი ახსნა? ხასიათი არის ის, როდესაც ადამიანის აზრები, შეხედულებები, ქცევის პრინციპები, მოქმედების მეთოდები და მიზნები დროისა და გეოგრაფიული გარემოს ცვლილების მიუხედავად არ იცვლება. თუკი ადამიანის ქცევის წესი გარემოს ცვლილებასთან ერთად ქრება, ეს მისი მორალურად გახრწნილი ხასიათის გამოვლინება კი არა, არამედ დროებითი ქცევაა. მაშ, რას გულისხმობს ნამდვილი ხასიათი? (მას ნებისმიერ დროსა და ნებისმიერ ადგილას შეუძლია ადამიანის მართვა.) სწორედ ასეა — მას შეუძლია მართავდეს ადამიანის სიტყვებსა და ქმედებებს დროისა და ადგილის მიუხედავად, ყოველგვარი პირობითი შეზღუდვებისა და გავლენების გარეშე; სწორედ ეს არის მისი არსი. არსი არის ის, რაზეც ადამიანი ეყრდნობა, რათა გადარჩეს; იგი არ იცვლება დროის, ადგილის ან სხვა გარეგანი ფაქტორების ცვლილებასთან ერთად. ეს არის ადამიანის არსი. ზოგი იტყვის: „ანტიქრისტესთვის დამახასიათებელი და ჩამოთვლილი ამ 15 გამოვლინებიდან უმეტესობა მეც მახასიათებს, მაგრამ სტატუსს არ ვესწრაფვი და არც ამბიციებით არ დავბადებულვარ. გარდა ამისა, ამჟამად არავითარი პასუხისმგებლობა არ გამაჩნია; არც წინამძღოლი და არც მუშაკი ვარ, და არც ყურადღების ცენტრში ყოფნა მიყვარს, მაშ, რანაირად არის ანტიქრისტეს ბუნება-არსება ჩემთან კავშირში? და თუ არ არის, მაშინ რა საჭიროა ვუსმინო ამ თანაზიარებებს ან საკუთარი თავი ვადარო მათ? არის თუ არა ეს ყველაფერი ასე? (არა.) მაშ, როგორ უნდა მივუდგეთ ანტიქრისტეთა ამ გამოვლინებებს? როგორ უნდა მივუდგეთ იმ ჭეშმარიტებებს, რომელთა თანაზიარებაც ამ გამოვლინებებთან დაკავშირებით მოხდა? ადამიანმა საჭიროა ჭეშმარიტების გაგება შეძლოს და ამ თანაზიარებათა ფარგლებში შეიცნოს საკუთარი თავი და შეიძინოს ის პრინციპები, რაც საკუთარი მოვალეობისა და ღვთის მსახურების შესრულებაში დაეხმარება. მხოლოდ ასე შეძლებენ ისინი ანტიქრისტეს გზიდან გადახვევას და სრულყოფის გზაზე შედგომას. თუ შეძლებთ ანტიქრისტეების ამ გამოვლინებების საკუთარ თავთან დაკავშირებას, მაშინ ეს იქნება თქვენთვის გაფრთხილება, შეხსენება, მხილება და სამსჯავრო. თუკი მათ საკუთარ თავს ვერ დაუკავშირებთ, მაგრამ მაინც იგრძნობთ, რომ მსგავსი განცდები თქვენთვის უცხო არ არის, მაშინ უნდა დაფიქრდეთ, უკეთ გაიცნოთ საკუთარი თავი და ეძებოთ ჭეშმარიტება მათ გადასაჭრელად. მხოლოდ ამ გზით შეძლებთ თანდათან გათავისუფლდეთ გახრწნილი ხასიათისგან და თავი აარიდოთ ანტიქრისტეს გზას.

ანტიქრისტეთა მიერ საკუთარი თავის განდიდებისა და საკუთარი თავის დამოწმების ანალიზი

დღევანდელი განხილვა ანტიქრისტეთა სხვადასხვა გამოვლინებიდან მეოთხე პუნქტს ეხება — საკუთარი თავის განდიდებასა და საკუთარი თავის დამოწმებას. საკუთარი თავის განდიდება და საკუთარი თავის დამოწმება, საკუთარი თავის გამოჩენა, მცდელობა, რომ ადამიანებმა მაღალი წარმოდგენა იქონიონ და თაყვანი სცენ მას — გახრწნილ კაცობრიობას ამ ყველაფრის უნარი შესწევს. ასე რეაგირებენ ადამიანები ინსტინქტურად, როდესაც მათ საკუთარი სატანური ბუნება მართავს და ეს საერთოა მთელი გახრწნილი კაცობრიობისთვის. ჩვეულებრივ როგორ განადიდებენ და მოწმობენ ადამიანები საკუთარ თავს? როგორ აღწევენ ისინი იმ მიზანს, რომ სხვებს მათზე მაღალი წარმოდგენა შეუქმნან და თაყვანი სცენ მათ? ისინი მოწმობენ იმაზე, თუ რამდენი იშრომეს, რამდენი იტანჯნენ, როგორ დაიხარჯნენ და რამდენად დიდი ფასი გადაიხადეს. ისინი საკუთარ თავს განადიდებენ თავიანთ კაპიტალზე საუბრით, რათა სხვების გულებში უფრო მაღალი, მყარი და საიმედო ადგილი დაიმკვიდრონ და ამგვარად მიაღწიონ იმას, რომ უფრო მეტმა ადამიანმა დააფასოს ისინი, მათზე დიდი წარმოდგენა ჰქონდეს, შურდეს მათი და თაყვანიც კი სცეს, პატივისცემით შეხედოს და მიჰყვეს მათ. ამ მიზნის მისაღწევად, ადამიანები ბევრ რამეს აკეთებენ, რაც გარეგნულად ღმერთს მოწმობს, მაგრამ არსებითად საკუთარ თავს განადიდებენ და მოწმობენ. აქვთ თუ არა მათ გონიერება ასე მოქმედებისას? ისინი რაციონალურობის ფარგლებს მიღმა არიან და სირცხვილის გრძნობა არ გააჩნიათ. ისინი ურცხვად მოწმობენ იმის შესახებ, თუ რა გააკეთეს ღვთისთვის და რამდენი დაითმინეს მის გამო. ისინი თავიანთი ნიჭით, ტალანტით, გამოცდილებით, განსაკუთრებული უნარებით, ამქვეყნიური საქმეებისთვის განკუთვნილი გონივრული ხერხებით, ადამიანებით სათამაშოდ გამოყენებული საშუალებებითა და სხვა მსგავსი რამეებითაც კი ტრაბახობენ. საკუთარი თავის განდიდებისა და საკუთარი თავის დამოწმების მათი ერთ-ერთი მეთოდი საკუთარი, თავის წარმოჩენა და სხვების დამცირებაა. ისინი ასევე ინიღბებიან და ადამიანებისგან მალავენ თავიანთ სისუსტეებს და ნაკლოვანებებსა და ადამიანებს მხოლოდ თავიანთ ბრწყინვალებას აჩვენებენ. ისინი ვერც კი ბედავენ სხვებისთვის იმის თქმას, როდესაც ნეგატიურად არიან განწყობილნი და არ ჰყოფნით გამბედაობა, რომ გაიხსნან და მათთან ურთიერთობა იქონიონ. როდესაც ისინი რაღაცას არასწორად აკეთებენ, ყველაფერს აკეთებენ მის დასამალად. ისინი არასოდეს ახსენებენ იმ ზიანს, რომელიც თავიანთი მოვალეობის შესრულებისას ეკლესიას მიაყენეს. თუმცა, როდესაც რაიმე მცირე წვლილი შეაქვთ ან მცირე წარმატებას აღწევენ, ისინი მაშინვე ჩქარობენ ამის გამოჩენას. მათ თავგამოდებით სურთ, მთელმა მსოფლიომ გაიგოს, რა შეუძლიათ, რამდენად მაღალია მათი კალიბრი, რამდენად გამორჩეულები არიან და რამდენად უკეთესები არიან ჩვეულებრივ ადამიანებზე. განა ეს საკუთარი თავის განდიდებისა და საკუთარი თავის დამოწმების გზები არ არის? განა საკუთარი თავის განდიდება და საკუთარი თავის დამოწმება ისეთი რამ არის, რასაც სინდისისა და გონიერების მქონე ადამიანი აკეთებს? არა. მაშ, როდესაც ადამიანები ასე იქცევიან, ჩვეულებრივ რა ხასიათი ვლინდება? ამპარტავნება. ეს არის ერთ-ერთი მთავარი გამოვლენილი ხასიათი, რომელსაც მოსდევს მზაკვრობა, რაც გულისხმობს ყველაფრის გაკეთებას იმისათვის, რომ სხვებმა ისინი დიდ პატივში ამყოფონ. მათი სიტყვები სრულიად უნაკლოა და აშკარად შეიცავს მოტივებსა და მზაკვრულ გეგმებს, ისინი თავს იწონებენ, თუმცა ამ ფაქტის დამალვა სურთ. მათი ნათქვამის შედეგი ის არის, რომ ადამიანებს უჩნდებათ განცდა, თითქოს ისინი სხვებზე უკეთესები არიან, რომ მათ ბადალი არ ჰყავთ და ყველა დანარჩენი მათზე დაბლა დგას. განა ეს შედეგი მალული ხერხებით არ მიიღწევა? რა ხასიათი დგას ასეთი ხერხების მიღმა? და არის მასში ბოროტების ელემენტები? (არის.) ეს არის ერთგვარი ბოროტი ხასიათი. ჩანს, რომ ეს საშუალებები, რომლებსაც ისინი იყენებენ, მართულია მაცდური ხასიათით — მაშ, რატომ ვამბობ, რომ ეს ბოროტებაა? რა კავშირი აქვს ამას ბოროტებასთან? თქვენ რას ფიქრობთ: შეუძლიათ მათ იყვნენ გულახდილები თავიანთი მიზნების შესახებ საკუთარი თავის განდიდებასა და დამოწმებაში? მათ ეს არ შეუძლიათ. მაგრამ მათი გულის სიღრმეში, ყოველთვის არის სურვილი და ის, რასაც ისინი ამბობენ და აკეთებენ, ამ სურვილის ხელშესაწყობადაა, ხოლო მათი ნათქვამისა და ნამოქმედარის მიზნები და მოტივები ძალიან საიდუმლოდ ინახება. მაგალითად, ამ მიზნების მისაღწევად, ისინი გამოიყენებენ გზა-კვალის აბნევას ან რაიმე საეჭვო ტაქტიკას. განა ასეთი გასაიდუმლოება თავისი ბუნებით ეშმაკური არ არის? განა ასეთ სიეშმაკეს არ შეიძლება ეწოდოს ბოროტება? (დიახ.) მას ნამდვილად შეიძლება ეწოდოს ბოროტება და ის უფრო ღრმაა, ვიდრე თვალთმაქცობა. ისინი იყენებენ გარკვეულ გზებსა თუ მეთოდებს თავიანთი მიზნების მისაღწევად. ეს ხასიათი მზაკვრობაა. თუმცა, მათ გულებში ღრმად არსებული ამბიცია და სურვილი იმისა, რომ ხალხი ყოველთვის მათ მიჰყვებოდეს, მათ უყურებდეს და თაყვანს სცემდეს, ხშირად უბიძგებს მათ საკუთარი თავის განდიდებისა და საკუთარი თავის დამოწმებისკენ და ამ ყველაფრის უსინდისოდ და ურცხვად კეთებისკენ. რა არის ეს ხასიათი? ეს ბოროტების დონემდე აღწევს. ბოროტება უფრო მეტია, ვიდრე უბრალო შეზღუდულობა ან მზაკვრობა და ტყუილი. თუ ადამიანს შეუძლია ჩვეულებრივი გახრწნილობიდან ბოროტების დონემდე ავიდეს, განა ეს იმას არ ნიშნავს, რომ ის უფრო ღრმად არის გახრწნილი? (ნიშნავს.) მაშინ აღწერეთ ბოროტების დონე — როგორ შეიძლება ამის შესაფერისად თქმა? რატომ გადადის ადამიანი ჩვეულებრივი გახრწნილობიდან ბოროტებაზე? ამ საკითხს ნათლად იაზრებთ? რა განსხვავებაა მზაკვრობასა და ბოროტებას შორის? მათი გამოვლინების თვალსაზრისით, ბოროტება და მზაკვრობა მჭიდრო კავშირშია, მაგრამ ბოროტება უფრო მძიმეა — ეს არის უკიდურესობამდე მიყვანილი მზაკვრობა. თუ ამბობენ, რომ ადამიანს ბოროტი ხასიათი აქვს, მაშინ ეს ადამიანი არ არის უბრალოდ მზაკვარი, რადგან ჩვეულებრივი მზაკვრობა შეიძლება უბრალოდ ნიშნავდეს იმას, რომ ის ჩვეული მატყუარაა ან არცთუ ისე პატიოსანია თავის ქმედებებში, მაშინ როდესაც ბოროტება უფრო მძიმეა და მზაკვრობაზე უფრო ღრმა დონეზეა. ბოროტი ხასიათის მქონე ადამიანის მზაკვრობა უფრო დიდი და მძიმეა, ვიდრე საშუალო ადამიანისა და მისი მოქმედების ხერხები და მეთოდები, ისევე როგორც მისი ქმედებების მიღმა არსებული ხრიკები, გაცილებით უფრო ცბიერი და ფარულია და ადამიანების უმეტესობა მათ ვერ ხედავს. აი, ეს არის ბოროტება.

რით განსხვავდება ანტიქრისტეს მიერ საკუთარი თავის განდიდება და საკუთარი თავის დამოწმება, ჩვეულებრივი ადამიანის მიერ იმავეს გაკეთებისგან? ჩვეულებრივი ადამიანი ხშირად ტრაბახობს და თავს იწონებს, რათა ხალხმა მასზე მაღალი წარმოდგენა იქონიოს და მას ასევე ექნება ამ ხასიათების და მდგომარეობების გამოვლინებები, მაშ, რით განსხვავდება ანტიქრისტეს მიერ საკუთარი თავის განდიდება და საკუთარი თავის დამოწმება ჩვეულებრივი ადამიანების მიერ იმავეს გაკეთებისგან? განსხვავება რაში მდგომარეობს? თქვენ ნათლად უნდა გესმოდეთ ეს — ნუ მოაქცევთ საკუთარი თავის დროდადრო განდიდების ან ტრაბახის ყველა გამოვლინებას ანტიქრისტეების კატეგორიაში. განა ეს არ არის კონცეპტუალური შეცდომა? (არის.) მაშინ, როგორ შეიძლება ამ საკითხის ნათლად გამიჯვნა? განსხვავება რაში მდგომარეობს? თუ შენ შეგიძლია, ეს ნათლად ჩამოაყალიბო, შენ შეგიძლია, საფუძვლიანად გაიგო, თუ რა არის ანტიქრისტეს არსი. სცადე. (ანტიქრისტეს მოქმედების წესი უფრო შეფარულია; ისინი იყენებენ გარკვეულ საშუალებებს, რომლებიც ძალიან მართებული ჩანს ხალხის შეცდომაში შესაყვანად. ისინი თითქოს მართებულ საკითხზე საუბრობენ, მაგრამ სანამ ამას მიხვდები, ისინი იწყებენ საკუთარი თავის განდიდებასა და დამოწმებას ისე, რომ ვერავინ ამჩნევს. მათი საშუალებები შედარებით შეფარულია.) შედარებით ფარული საშუალებები — ეს არის მათი გარჩევა საკუთარი თავის განდიდებისა და საკუთარი თავის დამოწმების გზით. კიდევ არის რამე? მითხარით, რა არის არსობრივი განსხვავება საკუთარი თავის გაცნობიერებულად განდიდებასა და საკუთარი თავის დამოწმებასა და ამის გაუცნობიერებლად გაკეთებას შორის? (განზრახვები განსხვავებულია.) განა სწორედ ამაში არ მდგომარეობს განსხვავება? (დიახ.) როდესაც გახრწნილი ბუნების მქონე ჩვეულებრივი ადამიანი საკუთარ თავს განადიდებს და თავს იწონებს, ეს მხოლოდ თავის გამოსაჩენად ხდება. როგორც კი თავს გამოიჩენს, ამით ყველაფერი მთავრდება და მას არ ადარდებს, სხვები მასზე მაღალი წარმოდგენის იქნებიან თუ არა. მათი განზრახვა არც ისე მკაფიოა, ეს მხოლოდ მათში გაბატონებული ხასიათია, ხასიათის გამოვლინება. სულ ეს არის. ადვილია ასეთი ხასიათის შეცვლა? თუ მოცემული პიროვნება ჭეშმარიტებას ეძიებს, ის შეძლებს თანდათან შეიცვალოს, როდესაც გასხვლას, განკითხვასა და სასჯელს გამოცდის. მას თანდათან უფრო მეტად გაუჩნდება სირცხვილის გრძნობა და გონიერება და სულ უფრო და უფრო ნაკლებად გამოავლენს ამგვარ ქცევას. ის დაგმობს ამ ტიპის ქცევას, გამოიჩენს თავშეკავებას და თავს მოთოკავს. ეს არის საკუთარი თავის გაუცნობიერებლად განდიდება და დამოწმება. მიუხედავად იმისა, რომ საკუთარი თავის გაცნობიერებულად განდიდებასა და დამოწმებაში და ამის გაუცნობიერებლად კეთებაში არსებული განწყობები ერთნაირია, ამ ორის ბუნება განსხვავებულია. რით განსხვავდება მათი ბუნება? საკუთარი თავის გაცნობიერებულად განდიდება და დამოწმება განზრახ ხდება. ადამიანები, რომლებიც ასე იქცევიან, უბრალოდ არ საუბრობენ — ყოველ ჯერზე, როდესაც ისინი საკუთარ თავს განადიდებენ და ამოწმებენ, მათ გარკვეული განზრახვები და ფარული მიზნები აქვთ და ისინი ამას სატანური ამბიციებითა და სურვილებით აკეთებენ. გარეგნულად ეს ერთი და იმავე სახის გამოვლინებას ჰგავს. ორივე შემთხვევაში, ადამიანები საკუთარ თავს განადიდებენ და მოწმობენ, მაგრამ როგორ განსაზღვრავს ღმერთი საკუთარი თავის გაუცნობიერებლად განდიდებასა და დამოწმებას? როგორც გახრწნილი ხასიათის გამოვლინებას. და როგორ განსაზღვრავს ღმერთი საკუთარი თავის შეგნებულად განდიდებასა და დამოწმებას? როგორც ვინმეს სურს ხალხის შეცდომაში შეყვანა, ვისაც განზრახული აქვს, რომ ხალხს მასზე დიდი წარმოდგენა ჰქონდეს, თაყვანი სცენ მას, უყურონ მას და შემდეგ გაჰყვნენ მას. მათი მოქმედება თავისი ბუნებით, შეცდომაში შემყვანია. ასე რომ, როგორც კი მათ უჩნდებათ ხალხის შეცდომაში შეყვანისა და ხალხის დაუფლების განზრახვა, რათა მათ გაჰყვნენ და თაყვანი სცენ, ისინი ლაპარაკისა და მოქმედებისას გამოიყენებენ გარკვეულ საშუალებებსა და მეთოდებს, რომლებსაც შეუძლიათ ადვილად შეიყვანონ შეცდომაში და გზა აუბნიონ მათ, ვისაც არ ესმის ჭეშმარიტება და აკლია ღრმა საფუძველი. ასეთ ადამიანებს არა მხოლოდ აკლიათ გამჭრიახობა, პირიქით, ისინი ფიქრობენ, რომ რასაც ეს ადამიანი ამბობს, სწორია და შესაძლოა პატივს სცემდნენ და დიდად აფასებდნენ მათ, დროთა განმავლობაში კი თაყვანს სცემდნენ და მიჰყვებოდნენ კიდეც მათ. ყოველდღიურ ცხოვრებაში ყველაზე გავრცელებული მოვლენაა ის, რომ ვინმეს ქადაგების მოსმენის შემდეგ თითქოს კარგად ესმისის, მაგრამ მოგვიანებით, როდესაც მათ რამე შეემთხვევათ, არ იციან, როგორ გადაჭრან ის. ისინი მიდიან ღვთის წინაშე საძიებლად, მაგრამ ამას შედეგი არ მოაქვს და ბოლოს, ისინი უნდა მივიდნენ თავიანთ ლიდერთან, რათა იკითხონ ამ საკითხის შესახებ და სთხოვონ მას გამოსავალი. ყოველთვის, როცა მათ რამე შეემთხვევათ, მათ სურთ, თავიანთ ლიდერს ამის მოგვარება სთხოვონ. ეს ჰგავს იმას, თუ როგორ ხდება ოპიუმის მოწევა ზოგიერთი ადამიანისთვის დამოკიდებულება და ჩვევა და დროთა განმავლობაში ისინი ვეღარ შეძლებენ მის გარეშე ცხოვრების გაგრძელებას. ასე რომ, ანტიქრისტეების მიერ საკუთარი თავის განდიდება და დამოწმება შეუმჩნევლად იქცევა ერთგვარ ნარკოტიკად მცირე აღნაგობის, გამჭრიახობას მოკლებული, უგუნური და უმეცარი ადამიანებისთვის. როდესაც მათ რამე შეემთხვევათ, ისინი მიდიან ანტიქრისტესთან ამის საკითხავად და თუ ანტიქრისტე ბრძანებას არ გასცემს, ისინი ვერაფრის განხორციელებას ვერ ბედავენ, მაშინაც კი, როცა ყველამ უკვე დაასრულა ამ საკითხის განხილვა და საკითხზე ერთსულოვნებას მიაღწია. მათ ეშინიათ ანტიქრისტეს ნების წინააღმდეგ წასვლისა და დათრგუნვის, ამიტომ ყოველ საკითხში ისინი მოქმედებას მხოლოდ მას შემდეგ ბედავენ, რაც ანტიქრისტე თავის სიტყვას იტყვის. მაშინაც კი, როცა მათ ნათლად აქვთ გააზრებული ჭეშმარიტების პრინციპები, ისინი ვერ ბედავენ გადაწყვეტილების მიღებას ან საკითხის მოგვარებას, ნაცვლად ამისა, ისინი ელიან საბოლოო განაჩენსა და გადაწყვეტილებას იმ „ბატონისგან“, რომელსაც შეჰყურებენ. თუ მათი ბატონი არაფერს იტყვის, ვინც საქმეს განაგებს, დაიბნევა იმაში, თუ რა უნდა გააკეთოს. განა ეს ხალხი არ მოწამლულა? (მოიწამლნენ.) აი, რას ნიშნავს, იყო მოწამლული. იმისთვის, რომ ისინი ასე ღრმად მოიწამლონ, რამდენი უნდა იშრომოს ანტიქრისტემ და რამდენი საწამლავი უნდა შეაპაროს მათ? ანტიქრისტეს ხშირად რომ გაეანალიზებინა და შეეცნო საკუთარი თავი და ხშირად გამოეტანა თავისი სისუსტეები, შეცდომები და გადაცდომები სააშკარაოზე ხალხის დასანახად, განა ყველა კვლავ ასე სცემდა მას თაყვანს? რა თქმა უნდა, არა. როგორც ჩანს, ანტიქრისტე დიდ ძალისხმევას ხარჯავს საკუთარი თავის განდიდებასა და დამოწმებაში, სწორედ ამიტომ მიაღწია მან ასეთ „წარმატებას“. ეს არის ის შედეგი, რომელიც მას სურს. მის გარეშე არავინ იცოდა, როგორ შეესრულებინა თავისი მოვალეობები ჯეროვნად და ყველა სრულიად გზააბნეული იქნებოდა. აშკარაა, რომ ამ ადამიანების კონტროლისას ანტიქრისტე მათ ფარულად ბევრ საწამლავს აპარებს და დიდ ძალისხმევას დებს! მხოლოდ რამდენიმე სიტყვა რომ ეთქვა, განა ეს ადამიანები მაინც ასე იქნებოდნენ მისით შებოჭილნი? რა თქმა უნდა, არა. როდესაც ანტიქრისტე ახერხებს თავისი მიზნის მიღწევას, აიძულოს ადამიანები, თაყვანი სცენ მას, მას შეჰყურებდნენ და ყოველ საკითხში მას უსმენდნენ, განა მაშინ მას ბევრი რამ არ გაუკეთებია და ბევრი სიტყვა არ უთქვამს საკუთარი თავის განსადიდებლად და დასამოწმებლად? რა შედეგს აღწევენ ისინი ამით? ეს ისაა, რომ ადამიანებს გზა დაეკარგებოდათ და მის გარეშე ცხოვრების გაგრძელებას ვერ შეძლებდნენ — თითქოს მის გარეშე ცა ჩამოიქცეოდა და დედამიწა ბრუნვას შეწყვეტდა, ღვთის რწმენას კი არავითარი ფასი ან აზრი არ ექნებოდა და ქადაგებების მოსმენა უსარგებლო იქნებოდა. ეს ასევე ისაა, რომ ადამიანები გრძნობენ, თითქოს მათ ცხოვრებაში რაღაც იმედი არსებობს, როდესაც ანტიქრისტე მათ გვერდითაა, და ყოველგვარ იმედს დაკარგავდნენ, ანტიქრისტე რომ მომკვდარიყო. განა ეს ადამიანები სატანას არ ჰყავს დატყვევებული? (ჰყავს.) და განა ასეთი ადამიანები ამას არ იმსახურებენ? (იმსახურებენ.) რატომ ვამბობთ, რომ ისინი ამას იმსახურებენ? ღმერთი არის ის, ვისიც შენ გწამს, მაშ, რატომ სცემ თაყვანს და მიჰყვები ანტიქრისტეებს, და რატომ აძლევ მათ უფლებას, ყოველ ნაბიჯზე შეგზღუდონ და გაკონტროლონ? გარდა ამისა, მიუხედავად იმისა, თუ რა მოვალეობას ასრულებს ადამიანი, ღვთის სახლმა ხალხს ნათელი პრინციპები და წესები მისცა. თუ არსებობს სირთულე, რომელსაც ადამიანი დამოუკიდებლად ვერ გადაჭრის, მან დახმარება უნდა სთხოვოს მას, ვისაც ესმის ჭეშმარიტება, ხოლო უფრო სერიოზულ საკითხებში – ზემდგომს მიმართოს. თუმცა შენ არა მხოლოდ არ ეძებ ჭეშმარიტებას, არამედ პირიქით, თაყვანს სცემ ადამიანებს და მათ შეჰყურებ, გჯერათ იმისა, რასაც ეს ანტიქრისტეები ამბობენ. შენ სატანის ხელქვეითად იქეცი და განა ეს მხოლოდ საკუთარ თავს არ უნდა დააბრალო? განა ამას არ იმსახურებ? საკუთარი თავის განდიდება და დამოწმება ანტიქრისტეებისთვის დამახასიათებელი საერთო ქცევა და გამოვლინებაა და ეს ერთ-ერთი ყველაზე გავრცელებული გამოვლინებაა. რა არის იმის მთავარი მახასიათებელი, თუ როგორ განადიდებენ და იმოწმებენ ანტიქრისტეები საკუთარ თავს? რით განსხვავდება ეს იმისგან, თუ როგორ განადიდებს და იმოწმებს საკუთარ თავს ჩვეულებრივი ადამიანი? საქმე ისაა, რომ ანტიქრისტეებს ამ ქმედების მიღმა საკუთარი განზრახვა აქვთ და ამას აბსოლუტურად არ აკეთებენ გაუცნობიერებლად. პირიქით, მათ აქვთ გარკვეული განზრახვები, სურვილები და ამბიციები, ხოლო მათი მხრიდან საკუთარ თავზე ამგვარად დამოწმების შედეგები იმდენად საშინელია, რომ ძნელი წარმოსადგენია — მათ შეუძლიათ ადამიანები შეცდომაში შეიყვანონ და გააკონტროლონ.

მოდით, მოგიყვანთ მაგალითს. შეგიძლიათ დაფიქრდეთ იმაზე, არის თუ არა ამგვარი გამოვლინება და განწყობა საკუთარი თავის განდიდებასა და საკუთარი თავის დამოწმებასთან დაკავშირებული. ერთხელ, იყო ერთი ლიდერი, რომელიც გარკვეულ ადგილას ორი-სამი წლის განმავლობაში ასრულებდა საეკლესიო საქმეს. ის დადიოდა ეკლესიებში და ბოლოს იქ ფესვები გაიდგა. რას ნიშნავს მან ფესვები გაიდგა? ეს ნიშნავს, რომ ადამიანების უმეტესობა იცნობდა მას და მასზე დიდი წარმოდგენის იყო და რომ ის იმ ადგილას შედარებით კარგად ცნობილი იყო. როგორც კი ხალხი მას დაინახავდა, მიეგებებოდნენ, თავიანთ ადგილებს სთავაზობდნენ და რაიმე გემრიელს აძლევდნენ საჭმელად. არ ისმოდა საწინააღმდეგო აზრი, არ იყვნენ ადამიანები, რომლებიც მას ეწინააღმდეგებოდნენ; ყველა საკმაოდ კარგად იცნობდა ამ ლიდერს და გულის სიღრმეში ყველა საკმაოდ იწონებდა იმას, თუ როგორ აკეთებდა ის საქმეს და აღიარებდა მის ლიდერობას. გაურკვეველია, რა მოცულობის სამუშაო შეასრულა ლიდერმა იქ, რამდენს საუბრობდა, ან რაზე საუბრობდა; ეს დეტალები უცნობია, მაგრამ მოკლედ რომ ვთქვათ, ადამიანების უმეტესობა საკმაოდ იწონებდა მის ლიდერობას. გარკვეული დროის შემდეგ, ლიდერმა თქვა: „აქაური და-ძმა, ყველა მორჩილი და დამყოლია და ეკლესიაში საქმეები ყველა მხრივ კარგად მიდის. სამწუხაროდ, არის ერთი რამ, რაც მთლად დამაკმაყოფილებელი არ არის, კერძოდ კი ის, რომ აქაური გარემო საშინელია. გარემო რომ შესაფერისი იყოს, ჩვენ ვიპოვიდით კარგ, მზიან დღეს, რათა წავსულიყავით დიდ პარკში ათასობით ადამიანთან ერთად, დიდი შეკრების მოსაწყობად, მიკროფონისა და დიდი დინამიკების გამოყენებით გავაჟღერებდით ჭეშმარიტებას, რათა მეტ ადამიანს ერწმუნა ღმერთის. განა მაშინ ჩვენი შრომა ნაყოფს არ გამოიღებდა?“ ამის გაგონებისას ყველამ თქვა „ამინ“ და მოიწონა ეს. მითხარით, არის თუ არა რაიმე პრობლემა ფრაზაში „ჩვენ გავაჟღერებდით ჭეშმარიტებას“? (დიახ.) რა არის პრობლემა? (ლიდერი საკუთარ თავს ღმერთად მიიჩნევდა.) თქვენ ყველამ დაინახეთ, რომ ამაში პრობლემაა, მაგრამ იქ მყოფმა გონებაარეულმა ადამიანებმა ეს ვერ დაინახეს. მათ ამ წინადადებაზე „ამინითაც“ კი უპასუხეს! განა ეს ლიდერი ჭეშმარიტებას ავრცელებს? ის ვინ არის? ის ჩვეულებრივი ლიდერია; მან რამდენიმე წელი იმუშავა და შემდეგ დაიწყო ფიქრი, რომ ყველაზე აღმატებული იყო და დაავიწყდა, ვინ იყო და ჭეშმარიტების გამოხატვაც კი მოინდომა — ეს მისთვის ზედმეტად რთული ამოცანა იქნებოდა. ეს რას ამტკიცებს? ეს ამტკიცებს, რომ მან არ იცოდა, ვინ იყო და არ იცოდა, რა მოვალეობას ასრულებდა. რადგან მას ასეთი ხასიათი აქვს, არის კი მისი ჩვეული საქმიანობის ან საუბრის რომელიმე ნაწილი ჭეშმარიტებასთან შესაბამისობაში? მისი ჩვეული საქმიანობა და საუბარი ნამდვილად სავსეა ბუნდოვანი და ეშმაკისეული სიტყვებით და აბსოლუტურად ვერ აღწევს ეკლესიის მომარაგებისა და მორწყვის შედეგს. მან არ იცის, რა არის ჭეშმარიტება, მით უმეტეს, რას ნიშნავს ჭეშმარიტების გამოხატვა. სადმე, სულ რაღაც ორი-სამი წლის მუშაობის შემდეგ, მან იგრძნო, რომ გარკვეული პრესტიჟი და კაპიტალი ჰქონდა, შემდეგ კი დაივიწყა, ვინ იყო, საკუთარი თავით კმაყოფილი დარჩა და ჭეშმარიტების გამოხატვა მოინდომა. განა ასეთი მცდარი წარმოდგენის ქონა ამაზრზენი არ არის? საიდან მოდის ეს მცდარი წარმოდგენა? მას ფსიქიკური აშლილობა ჰქონდა, თუ ეს წამიერი იმპულსი იყო? მან მცირეოდენი სამუშაო შეასრულა, ადგილობრივ ეკლესიაში მას არავინ დაუპირისპირდა და ყველაფერი თითქოს შეუფერხებლად მიდიოდა, ამიტომ მან დაიჯერა, რომ ყველაფერი მისი შესრულებული სამუშაოს შედეგი იყო და უცებ იგრძნო, რომ შეეძლო, ეს თავის დამსახურებად მიეწერა. მან გაიფიქრა: „თუ ასეთი მნიშვნელოვანი საქმის გაკეთება შემიძლია, განა ღმერთი არ ვარ? და თუ ღმერთი ვარ, მაშინ ახლა საშინლად ვიზღუდები — გარე პირობები უკეთესი რომ ყოფილიყო, ჭეშმარიტების გამოხატვას შევძლებდი!“ ეს აზრი მას თავში სრულიად მოულოდნელად მოუვიდა. განა მის თავში რაღაც არ არის წესრიგში? (დიახ.) მის გონებას რაღაც სჭირს. განა მას გონიერება არ აკლია? განა შეიძლება სატანებისა და ანტიქრისტეების მოქმედებებსა და სიტყვებს ნორმალური კაცობრიობის გონიერება ჰქონდეს? მათ ეს აბსოლუტურად არ შეუძლიათ. ამ ლიდერმა ცოტაოდენი სამუშაო შეასრულა და გარკვეულ შედეგებს მიაღწია, შემდეგ კი უცებ დაავიწყდა, რომ ადამიანი იყო. განა ის, რომ მას ასეთი უგუნური სიტყვების წამოროშვა შეუძლია, მის ხასიათთან არ არის დაკავშირებული? (დიახ, არის.) როგორ არის ეს დაკავშირებული? თავის ხასიათით, არის ის მზად, რომ მიმდევარი იყოს? იცის მან, რომ ის მხოლოდ ღვთის ჩვეულებრივი მიმდევარია? აბსოლუტურად არა. მას სჯერა, რომ მისი სტატუსი და იდენტობა მეტისმეტად პატივსაცემი და ყველაზე აღმატებულია.განა არ იცნობთ ამგვარ ქცევას და მის ხასიათს? სატანა ჰაერში რატომ გადმოაგდეს? (მას სურდა ღმერთთან თანასწორი ყოფილიყო.) საქმე ისაა, რომ მას სურდა, ღმერთთან თანასწორი ყოფილიყო. რადგან სატანამ არ იცოდა თავისი ადგილი სამყაროში, არ იცოდა ვინ იყო და არ იცოდა საკუთარი ზომა, როდესაც ღმერთმა სატანას მასთან ერთად, იმავე სივრცეში ყოფნის ნება დართო, სატანამ დაიწყო ფიქრი, რომ ის ღმერთი იყო. მას სურდა გაეკეთებინა ის, რასაც ღმერთი აკეთებდა, სურდა მისი წარმოდგენა, მისი ჩანაცვლება და მისი არსებობის უარყოფა და შედეგად, იგი ჰაერში გადმოაგდეს. ანტიქრისტეები მსგავს რაღაცებს აკეთებენ, მათი მოქმედებების ბუნება იგივეა და მათ სატანასთან ერთი წყარო აქვთ. ანტიქრისტესთვის ასეთი გამოვლინება არ არის შემთხვევითი გამოცხადება, ან ახირების შედეგი — ეს არის მათი სატანური ბუნების აბსოლუტური გაბატონება და მათი სატანური ხასიათის ბუნებრივი გამოცხადება. როგორია იმ ლიდერის გამოვლინების ბუნება, რომელზეც ახლახან ვისაუბრე? (ეს ანტიქრისტეს ბუნებაა.) რატომ განვიხილავთ ამ გამოვლინებას საკუთარი თავის განდიდებისა და საკუთარ თავის დამოწმების საკითხთან დაკავშირებით? როგორ არის ამ გამოვლინების ბუნება დაკავშირებული საკუთარი თავის განდიდებასა და საკუთარი თავის დამოწმებასთან? როგორი იყო მის მიერ ნათქვამი სიტყვების — „ჭეშმარიტების გაჟღერების“ — ბუნება? რატომ ვამბობ, რომ ეს სიტყვები დაკავშირებულია საკუთარი თავის განდიდებასა და საკუთარი თავის დამოწმებასთან? (ლიდერს სჯეროდა, რომ მას ადამიანებისთვის ჭეშმარიტების მიცემა შეეძლო.) ის სწორედ ამას გულისხმობდა. როდესაც ის ასეთ რამეებს ამბობდა, ადამიანები, რომლებსაც ეს ესმოდათ, ფიქრობდნენ: „შენ ისეთი შთამბეჭდავი მანერები გაქვს და შეგიძლია ასეთი ტონით ისაუბრო — განა ეს არ არის ისეთი ტონი, რომლითაც ღმერთი უნდა საუბრობდეს? განა ეს არ არის ისეთი შთამბეჭდავი მანერა და ფართო აზროვნება, რომელიც ღმერთს უნდა ჰქონდეს?“ განა ამ ლიდერმა არ მიაღწია საკუთარი თავის განდიდებისა და დამოწმების მიზანს? მან ადამიანებს გაუცნობიერებლად გაუჩინა მის მიმართ პატივისცემის, თაყვანისცემისა და აღტაცების გრძნობები. განა ასე არ იყო? (დიახ.) ეს არის ანტიქრისტეს საზარელი სახე; ეს არის ანტიქრისტე, რომელიც ფარულად განადიდებს და ამოწმებს საკუთარ თავს.

არსებობს თუ არა საკუთარი თავის განდიდებისა და საკუთარი თავის დამოწმების სხვა გამოვლინებები? ყველანი უნდა დაფიქრდეთ საკუთარ თავზე ამ საკითხთან დაკავშირებით. გააკეთებდით ისეთ რამეს, როგორიც საკუთარი თავის დამოწმებაა? შეგიძლია, სინდისითა და გონიერებით შეიკავო თავი და არ დაუშვა ასეთი სამარცხვინო საქციელის ჩადენა? თუ თავის შეკავება შეგიძლია, ეს ამტკიცებს, რომ გონიერება გაგაჩნია და ანტიქრისტეებისგან განსხვავდები. თუ ამ გონიერებას არ ფლობ, გაქვს ამგვარი ამბიციები და სურვილები და ასევე შეგიძლია ისეთი რამის გაკეთება, როგორიც საკუთარი თავის დამოწმებაა, მაშინ შენ ანტიქრისტესნაირი ხარ. მაშ, თქვენს შემთხვევაში საქმე როგორაა? თავს იკავებთ? თუ გაქვს ღვთისმოშიში გული, სირცხვილის გრძნობა და გონიერება, მაშინ, მიუხედავად იმისა, რომ ამის გაკეთება გსურს, იფიქრებ, რომ ეს ღმერთს შეურაცხყოფს და მისთვის საძულველი იქნება, ამიტომ შეძლებ თავის შეკავებას და საკუთარი თავის დამოწმებას ვერ გაბედავ. თუ ერთხელ და შემდეგ ორჯერ შეიკავებ თავს, გარკვეული დროის შემდეგ, ეს იდეები, ეს განზრახვები და ფიქრები ნელ-ნელა, თანდათანობით შემცირდება. შენ გექნება ამ იდეების გარჩევის უნარი და იგრძნობ, რომ ისინი საზიზღარი და ამაზრზენია, ასეთი რამეების კეთების იმპულსები და სურვილები შემცირდება და თანდათან შეძლებ საკუთარი თავის მოთოკვასა და კონტროლს იმ დონემდე, რომ ეს იდეები სულ უფრო და უფრო იშვიათად გაგიჩნდება. თუ აცნობიერებ მათ, მაგრამ არ შეგიძლია თავის შეკავება და განსაკუთრებით ძლიერ განზრახვებს ატარებ, მხოლოდ იმის სურვილით, რომ ხალხმა თაყვანი გცეს და უკმაყოფილო ხარ, თუ არავინ გცემს თაყვანს, ან არ მოგყვება და სიძულვილით ივსები და რაიმეს გაკეთება გსურს და ურცხვად საკუთარი თავის დამოწმება და თავის მოწონება შეგიძლია — მაშინ შენ ანტიქრისტე ხარ. თქვენს შემთხვევაში, საქმე როგორ არის? (როდესაც მათ ვაცნობიერებ, თავის შეკავება შემიძლია.) თავის შესაკავებლად რას ეყრდნობით? (ღვთის გარკვეულ შემეცნებას და ღვთისმოშიშ გულს ვეყრდნობი.) თუ ადამიანს ღვთისმოშიში გული აქვს, მას თავშეკავების გამოჩენა შეუძლია. თავშეკავება არ მიიღწევა საკუთარი თავის შეკავებით, ან საკუთარი თავის დაბრკოლებით, არამედ ეს უფრო ჭეშმარიტების წვდომისა და ღვთისმოშიშების შედეგია. ადამიანი თავს იკავებს გონიერებისა და შემეცნების გზით და ამავდროულად, თავშეკავებას ავლენს, რადგან მას აქვს მცირედი ღვთისმოშიში გული და მისი განაწყენების ეშინია. თუ შენი გონიერება ვერ გაკავებს და ასევე არ გაქვს ღვთისმოშიში გული და თუ არ გრძნობ სირცხვილს საკუთარი თავის დამოწმებისას და გსურს, ეს დაჟინებით განაგრძო, მანამ არ დანებდე, სანამ შენს მიზანს მიაღწევ, მაშინ ამის ბუნება სხვაგვარია — შენ ანტიქრისტე ხარ.

ანტიქრისტეების მიერ საკუთარი თავის განდიდებისა და დამოწმების ტექნიკები და გამოვლინებები მრავალფეროვანია. ზოგიერთი მათგანი გულისხმობს ანტიქრისტეების მიერ საკუთარი თავის პირდაპირ განდიდებასა და დამოწმებას და საკუთარ ყველა ღირსებაზე საუბარს, მაშინ როცა სხვები გულისხმობს გზების პოვნას ირიბი ფრაზების ან მეთოდების გამოსაყენებლად, რათა ფარულად აიძულონ ადამიანები მათზე მაღალი წარმოდგენისანი იყვნენ და მიაღწიონ თავიანთ მიზანს — ხალხმა მათ პატივი სცეს, თაყვანი სცეს და გაჰყვეს მათ, და ადამიანების გულებში ადგილიც კი დაიკავონ — ასეთია ამგვარი ქცევის ბუნება. ანტიქრისტეს განწყობა საკუთარი თავის განდიდებისა და დამოწმების მიმართ, განსხვავდება ჩვეულებრივი ადამიანების განწყობისგან თავისი ბუნებით, შედეგებით, რომლებსაც ის იწვევს, ასევე მისი გამოვლინების გზებით და მისი საფუძვლად არსებული ზრახვებითა და მიზნებით. გარდა ამისა, განა ადამიანები, რომლებიც საკუთარ თავს განადიდებენ და მოწმობენ, უბრალოდ თავიანთ ყველა ღირსებაზე საუბრობენ? ზოგჯერ ისინი თავიანთ ცუდ მხარეებზეც საუბრობენ, მაგრამ განა ისინი მართლა აანალიზებენ და ცდილობენ საკუთარი თავის შეცნობას, როდესაც ამას აკეთებენ? (არა.) მაშინ, როგორ უნდა აღმოაჩინოს ადამიანმა, რომ მათი თვითშემეცნება არ არის რეალური და რომ ის, პირიქით, გაჯერებულია მინარევებით და მის მიღმა განზრახვა იმალება? როგორ შეიძლება ამ საკითხის საფუძვლიანად გაგება? აქ მთავარი ის არის, რომ იმ დროს, როდესაც ისინი საკუთარი თავის შეცნობას და თავიანთი სისუსტეების, ნაკლოვანებების, ხარვეზებისა და გახრწნილი ხასიათის მხილებას ცდილობენ, საკუთარი თავის დანაშაულისგან გასათავისუფლებლად, ისინი ასევე გამართლებასა და მიზეზებს ეძებენ. ისინი ფარულად ეუბნებიან ადამიანებს: „არა მხოლოდ მე, შეცდომის დაშვება ყველას შეუძლია. თქვენც, ყველას შეგიძლიათ შეცდომების დაშვება. შეცდომა, რომელიც მე დავუშვი, საპატიებელია; ეს მცირე შეცდომაა. თქვენ რომ იგივე შეცდომა დაგეშვათ, ეს გაცილებით მძიმე შემთხვევა იქნებოდა, ვიდრე ჩემი, რადგან თქვენ არ დაფიქრდებოდით და საკუთარ თავს არ გააანალიზებდით. მიუხედავად იმისა, რომ შეცდომებს ვუშვებ, მე თქვენზე უკეთესი ვარ და მეტი კეთილგონიერება და პატიოსნება მაქვს“. როდესაც ყველა ამას ისმენს, ფიქრობენ: „შენ სრულიად მართალი ხარ. შენ ასე კარგად გესმის ჭეშმარიტება და ნამდვილად გაქვს სულიერი სიმწიფე. როდესაც შეცდომებს უშვებთ, თქვენ შეგიძლიათ, საკუთარ თავზე დაფიქრდეთ და საკუთარი თავი გააანალიზოთ; თქვენ ჩვენზე ბევრად უკეთესები ხართ. თუ ჩვენ ვუშვებთ შეცდომებს, ჩვენ არ ვფიქრდებით და არ ვცდილობთ საკუთარი თავის შეცნობას, ხოლო შერცხვენის შიშით ვერ ვბედავთ საკუთარი თავის გაანალიზებას. შენ ჩვენზე დიდი სიდიადე და სიმამაცე გაქვს“. ამ ადამიანებმა დაუშვეს შეცდომები, თუმცა, მაინც მოიპოვეს სხვების პატივისცემა და საკუთარ თავს ხოტბას ასხამდნენ — რა ხასიათია ეს? ზოგიერთი ანტიქრისტე განსაკუთრებით დახელოვნებულია თვალთმაქცობაში, ადამიანების მოტყუებასა და ფასადის შექმნაში. როდესაც ისინი ხვდებიან ადამიანებს, რომლებსაც ესმით ჭეშმარიტება, ისინი იწყებენ საუბარს საკუთარი თავის შეცნობაზე და ასევე ამბობენ, რომ ისინი არიან ეშმაკი და სატანა, რომ მათი ადამიანობა ცუდია და რომ ისინი წყევლის ღირსნი არიან. დავუშვათ, თქვენ მათ ჰკითხავთ: „რაკი ამბობ, რომ ეშმაკი და სატანა ხარ, რა ბოროტი საქმეები ჩაიდინე?“ ისინი იტყვიან: „მე არაფერი გამიკეთებია, მაგრამ მე ვარ ეშმაკი. მე არა მხოლოდ ეშმაკი, არამედ სატანაც ვარ!“ შემდეგ შენ მათ ეკითხები: „რაკი ამბობ, რომ ეშმაკი და სატანა ხარ, ეშმაკისა და სატანის რომელი ბოროტი ქმედებები ჩაიდინე და როგორ გაუწიე წინააღმდეგობა ღმერთს? შეგიძლია თქვა სიმართლე იმ ბოროტ საქმეებზე, რაც ჩაიდინე?“ ისინი იტყვიან: „მე არაფერი ბოროტი არ გამიკეთებია!“ შემდეგ შენ კიდევ უფრო მეტად ჩაეძიები და ეკითხები: „თუ არაფერი ბოროტი არ გაგიკეთებია, მაშინ რატომ ამბობ, რომ ეშმაკი და სატანა ხარ? რის მიღწევას ცდილობ ამის თქმით?“ როდესაც მათთან ასე სერიოზულად დაიჭერთ საქმეს, მათ სათქმელი აღარაფერი ექნებათ. სინამდვილეში, მათ ბევრი ცუდი რამ აქვთ გაკეთებული, მაგრამ ამის შესახებ ფაქტებს თქვენ აბსოლუტურად არ გაგიზიარებენ. ისინი უბრალოდ მაღალფარდოვან სიტყვებს იტყვიან და რაღაც დოქტრინებს წამოროშავენ, რათა საკუთარი თავის შეცნობაზე ფუჭად ისაუბრონ. როდესაც საქმე ეხება იმას, თუ კონკრეტულად როგორ იზიდავდნენ ხალხს, ატყუებდნენ მათ, იყენებდნენ მათ საკუთარი გრძნობების მიხედვით, ვერ მოეკიდნენ სერიოზულად ღვთის სახლის ინტერესებს, ეწინააღმდეგებოდნენ სამუშაო განრიგს, ატყუებდნენ ზემდგომს, და-ძმას რაღაცებს უმალავდნენ და რამდენად დააზიანეს ღვთის სახლის ინტერესები, ისინი ამ ფაქტების შესახებ ერთ სიტყვასაც არ იტყვიან. არის ეს საკუთარი თავის ჭეშმარიტი შეცნობა? (არა.) იმის თქმით, რომ ისინი ეშმაკი და სატანა არიან, განა არ თვალთმაქცობენ თვითშემეცნებას, რათა საკუთარი თავი განადიდონ და დაამოწმონ? განა ეს არ არის მეთოდი, რომელსაც ისინი იყენებენ? (დიახ.) ჩვეულებრივი ადამიანი ამ მეთოდს ვერ ხედავს. როდესაც ზოგიერთ ლიდერს ათავისუფლებენ, მათ მალევე ხელახლა ირჩევენ და როდესაც ამის მიზეზს კითხულობთ, ზოგიერთი ამბობს: „ეს ლიდერი კარგი მონაცემებისაა. მათ იციან, რომ ეშმაკი და სატანა არიან. კიდევ ვის აქვს ცოდნის ასეთი დონე? მხოლოდ ადამიანები, რომლებიც ნამდვილად მიჰყვებიან ჭეშმარიტებას, ფლობენ ასეთ ცოდნას. ჩვენგან ვერავინ შეძლებს საკუთარ თავზე ასეთი ცოდნის შეძენას; ჩვეულებრივ ადამიანს ასეთი სულიერი დონე არ აქვს. ამ მიზეზით, ყველამ კვლავ ისინი აირჩია“. აქ რა ხდება? ეს ხალხი შეცდომაში შეიყვანეს. ამ ლიდერმა იცოდა, რომ ისინი ეშმაკი და სატანა არიან, მაგრამ მაინც ყველამ აირჩია, ასე რომ, რა გავლენა და შედეგი აქვს ადამიანებზე იმის თქმას, რომ ისინი ეშმაკი და სატანა არიან? (ეს ადამიანებს აიძულებს, მათზე დიდი წარმოდგენა ჰქონდეთ.) მართალია, ეს აიძულებს ადამიანებს, მათზე კიდევ უფრო დიდი წარმოდგენა ჰქონდეთ. ურწმუნოები ამ მეთოდს უწოდებენ „უკან დახევას წინსვლისთვის“. ეს ნიშნავს, რომ იმისთვის, რათა ადამიანებს მათზე უფრო დიდი წარმოდგენა შეექმნათ, ისინი ჯერ საკუთარ თავზე ამბობენ ცუდს, რათა სხვებმა დაიჯერონ, რომ მათ შეუძლიათ გაიხსნან და შეიცნონ საკუთარი თავი, რომ მათ აქვთ სიღრმე და გამჭრიახობა და ღრმა გაგება და ამის გამო, მათ ყველა უფრო მეტად სცემს თაყვანს. რა არის იმის შედეგი, რომ მათ ყველა უფრო მეტად სცემს თაყვანს? როდესაც კვლავ დადგება ლიდერების არჩევის დრო, ისინი კვლავ მიიჩნევიან ამ როლისთვის სრულყოფილ ადამიანებად. განა ეს მეთოდი საკმაოდ ჭკვიანური არ არის? ისინი ასე რომ არ საუბრობდნენ საკუთარი თავის შეცნობაზე და არ ეთქვათ, რომ ეშმაკები და სატანები არიან და ამის ნაცვლად, უბრალოდ ნეგატიურები ყოფილიყვნენ, სხვები ამის დანახვისას იტყოდნენ: „როგორც კი შენ გაგათავისუფლეს და სტატუსი დაკარგე, მაშინვე ნეგატიური გახდი. შენ გვასწავლიდი, რომ ნეგატიურები არ ვყოფილიყავით, ახლა კი შენი ნეგატივიზმი ჩვენსაზე უფრო მძაფრია. ჩვენ შენ აღარ აგირჩევთ“. ამ ლიდერზე აღარავინ იქნებოდა მაღალი წარმოდგენის. მიუხედავად იმისა, რომ ყველას კვლავ აკლდებოდა მათ მიმართ გარჩევის უნარი, ყოველ შემთხვევაში, მათ აღარ აირჩევდნენ ლიდერად და ეს ადამიანი ვერ მიაღწევდა თავის მიზანს, რომ სხვებს მასზე მაღალი წარმოდგენა ჰქონოდათ. მაგრამ ეს ლიდერი ინიციატივას იჩენს და ამბობს: „მე ეშმაკი და სატანა ვარ; დაე, დამწყევლოს ღმერთმა, ჯოჯოხეთის მეთვრამეტე შრეში გამგზავნოს და რეინკარნაციის უფლება სამუდამოდ არ მომცეს!“ ზოგიერთს ამის მოსმენისას, ეცოდება ისინი და ამბობენ: „ჩვენმა ლიდერმა იმდენი იტანჯა. ო, როგორ დაიჩაგრა! თუ ღმერთი მას ლიდერობის უფლებას არ აძლევს, მაშინ მას ჩვენ ავირჩევთ“. ყველა ისე უჭერს მხარს ამ ლიდერს, განა ისინი შეცდომაში არ არიან შეყვანილნი? მათი სიტყვების თავდაპირველი განზრახვა დადასტურდა, რაც ამტკიცებს, რომ მათ ნამდვილად ამგვარად შეჰყავთ ადამიანები შეცდომაში. სატანა ზოგჯერ ადამიანებს საკუთარი თავის განდიდებითა და დამოწმებით შეჰყავს შეცდომაში, ზოგჯერ კი, როცა სხვა გზა არ აქვს, შეუძლია ირიბად აღიაროს თავისი შეცდომები, მაგრამ ეს ყველაფერი ფასადია და მისი მიზანი ხალხის თანაგრძნობისა და გაგების მოპოვებაა. ის იმასაც კი იტყვის: „არავინ არის სრულყოფილი. ყველას აქვს გახრწნილი ხასიათი და ყველას შეუძლია შეცდომების დაშვება. სანამ ადამიანს შეუძლია თავისი შეცდომების გამოსწორება, ის კარგი ადამიანია“. როდესაც ადამიანები ამას ისმენენ, ისინი გრძნობენ, რომ ეს სწორია და აგრძელებენ სატანის თაყვანისცემასა და მის მიყოლას. სატანის მეთოდია, პროაქტიულად აღიაროს თავისი შეცდომები და ფარულად განადიდოს საკუთარი თავი და აიმაღლოს თავისი მდგომარეობა ადამიანთა გულებში, რათა ადამიანებმა მიიღონ ყველაფერი მის შესახებ — მისი შეცდომებიც კი — შემდეგ კი აპატიონ ეს შეცდომები, თანდათან დაივიწყონ ისინი და საბოლოოდ, სრულად მიიღონ სატანა, გახდნენ მისი ერთგულნი სიკვდილამდე, არასოდეს დატოვონ, ან მიატოვონ იგი და მას ბოლომდე გაჰყვნენ. განა ეს არ არის სატანის მოქმედების მეთოდი? აი, ასე მოქმედებს სატანა და ანტიქრისტეებიც ამგვარ მეთოდს იყენებენ თავიანთი მოქმედებისას, რათა აისრულონ თავიანთი ამბიციები და მიზნები, რომ ადამიანებმა თაყვანი სცენ და გაჰყვნენ მათ. შედეგები, რომლებამდეც ეს მიგვიყვანს, იგივეა და სულაც არ განსხვავდება იმ შედეგებისგან, რომლებსაც სატანის მიერ ადამიანების შეცდენა და გახრწნა იწვევს.

როდესაც ზოგიერთი ადამიანი საკუთარი თავის შეცნობაზე საუბრობს, ისინი საკუთარ თავს სრულად გაპარტახებულად და არაფრისმაქნისად წარმოაჩენენ, იმასაც კი ამბობენ, რომ ეშმაკები და სატანები არიან, რომ წყევლას იმსახურებენ და არ დაიჩივლებდნენ, ღმერთს რომ ისინი მოეკვეთა. თუმცა, ამ ადამიანებს არ გააჩნიათ თავიანთი ბუნება-არსების ან გახრწნილი ხასიათის ჭეშმარიტი გაგება და არ შეუძლიათ რაიმეს გაზიარება თავიანთი რეალური მდგომარეობის შესახებ. ამის ნაცვლად, ისინი ცდილობენ გამოიყენონ ნიღაბი სხვების შეცდომაში შესაყვანად და იყენებენ საკუთარი შეცდომების პროაქტიულად აღიარებისა და „წინსვლისთვის უკან დახევის“ მეთოდსა და ტექნიკას, რათა თვალი აუხვიონ და მოატყუონ ადამიანები, და შემდეგ მიაღწიონ იმას, რომ ხალხს მათზე კარგი წარმოდგენა შეექმნას. ეს არის ანტიქრისტეთა პრაქტიკა. შემდეგ ჯერზე, როდესაც თქვენ ასეთ ადამიანს წააწყდებით, როგორ უნდა მოექცეთ მას? (ჩავეძიოთ დეტალებში.) სწორია, უნდა ისწავლოთ საკითხის გამოკვლევა და დეტალებში ჩაძიება. რამდენად ღრმად უნდა გამოიკვლიოთ? აკეთეთ ეს იქამდე, სანამ ისინი არ შეევედრებიან შეწყალებას და არ იტყვიან: „ აღარასოდეს შეგიყვანთ შეცდომაში. თქვენ რომ წინამძღოლადამირჩიოთ, ამ როლს მაინც არ ვიკისრებ.“ უთხარით მათ: აღარასოდეს მოგატყუებინებთ თავს და აღარასოდეს აგირჩევთ ჩვენს წინამძღოლად, ასე რომ, შეწყვიტე ოცნება!“ რას იტყვით ამაზე? ყველანი, ვინც გაზვიადებულად საუბრობს საკუთარი თავის შეცნობაზე და საკუთარ თავსაც კი წყევლის, ისე, რომ ამაში არაფერია ჭეშმარიტება, არიან ცრუ სულიერი და თვალთმაქცი ადამიანები და მათი ყოველი სიტყვა შეცდომაში შემყვანია. ასეთი ადამიანების საუბარს აქვს ერთი მახასიათებელი და რამდენიმე დეტალი, რომელთა გარჩევაც შენ უნდა შეგეძლოს. მაგალითად, მითხარი, თუ ვინმეს სთხოვენ დაწეროს ფიცი შესაწირავების დასაცავად, რა უნდა ეწეროს ფიცის პირველ წინადადებაში? რას დაწერდა გონივრულობისა და ადამიანობის მქონე პიროვნება? რა ტონსა და ფრაზებს გამოიყენებდნენ ისინი, რათა დამდგარიყვნენ თავიანთ სათანადო პოზიციაზე და გამოეხატათ თავიანთი დამოკიდებულება? როდესაც ჩვეულებრივი ადამიანები საუბრობენ, ყველას შეუძლია იგრძნოს, რომ ისინი ნორმალურად საუბრობენ, მაგრამ ამბიციურ პირებს, რომლებიც ბოროტმოქმედები ან ანტიქრისტეები არიან, საუბრისას განსაკუთრებული ტონი აქვთ, რომელიც განსხვავდება ჩვეულებრივი ადამიანის ტონისგან. მაგალითად, ისინი ამბობენ: „თუ მე, ამან და ამან, ღვთის შესაწირავების ერთი თეთრიმივითვისო, დაე, საშინელი სიკვდილით მოვკვდე — დაე, მანქანამ გამიტანოს!“ როგორი ტონია ეს? ისინი იწყებენ სიტყვით „მე“ და იღებენ ყველაზე მაღალფარდოვან ტონს — მათი ტონისა და საუბრის მანერის მიღმა არსებული მოტივაცია შეიძლება შეინიშნოს უშუალოდ იმ სიტყვებში, რომლებსაც ისინი იყენებენ. პირველი სიტყვა არის „მე“ — ისინი იღებენ ყველაზე მაღალფარდოვან ტონს და ასეთ მაღალ რეგისტრს — განა ეს არ არის მაღალფარდოვანი ფიცი? რას უწოდებენ ამგვარ ფიცს? მას უწოდებენ მაღალფარდოვანსა და თვალთმაქცურს. ფიცის ასეთი აგრესიულობით დაწერა — როგორი ხასიათია ეს? ეს არის ფიცი, მაშ, ვის აძლევ შენ ამ ფიცს? შენ ამ ფიცს აძლევ ღმერთს, მაშ, როგორ უნდა ისაუბროს ნორმალურმა ადამიანმა ამ შემთხვევაში? მან უნდა ისაუბროს თავმდაბლად, დადგეს თავის სათანადო პოზიციაზე, ილოცოს ღვთის მიმართ და ისაუბროს გულით. მან არ უნდა გამოიყენოს მაღალფარდოვანი სიტყვები და არ იყოს აგრესიული. ასეთი ადამიანები ფიცის დადების დროსაც კი ასეთი აგრესიულები არიან — მათი სატანური ხასიათი ასეთი მძიმეა! რთული სათქმელია, მათი ფიცი ჭეშმარიტია თუ ყალბი. რასაც ისინი გულისხმობენ, არის: „შენ არ მენდობი? შენ გეშინია, რომ მე ბოროტად ვსარგებლობ ღვთის სახლით და შესაწირავებს ვიპარავ? შენ მიყენებ მე, მაგრამ არ მენდობი და მთხოვ ფიცის დადებას — მაშინ მე დავდებ ფიცს, შენ უბრალოდ მიყურე და ნახე, გავბედავ თუ არა ამ ფიცის დადებას! არ მჯერა, რომ მსგავსი რამის გაკეთება შემეძლოს.“ როგორი დამოკიდებულებაა ეს? ეს არის აგრესიულობა და უპრინციპობა. მათ იმის კადნიერებაც კი აქვთ, რომ ღვთის წინააღმდეგ ხმა აიმაღლონ და ფიცი გამოიყენონ საკუთარი თავის გასამართლებლად და ადამიანების შეცდომაში შესაყვანად. არის ეს ღვთისმოშიშება? ამაში საერთოდ არ არის ღვთისმოსაობა. ამგვარი ადამიანი სატანა და ანტიქრისტეა; სწორედ ასე საუბრობენ ანტიქრისტეები. ფიცის დადება ხმის ამაღლების ქვეტექსტით — როგორი ხასიათია ეს? შეუძლია თუ არა ამგვარ ადამიანს ხსნის მოპოვება? შეხვედრიხართ თუ არა თქვენ ასეთ ადამიანს წარსულში? თქვენ არ იცით, როგორ გაარჩიოთ ეს გამოვლინებები, გამჟღავნებები ან ხასიათი, რომელსაც ისინი ავლენენ, არა? ზოგიერთ ადამიანს ისიც კი სჯერა, რომ ამგვარი ადამიანი არის საღად მოაზროვნე, ფლობს სულიერ გაგებას, არის პატიოსანი და ღვთის ერთგული. განა ეს უგუნურება არ არის? განა ეს გარჩევის უნარის ნაკლებობა არ არის? ეს საშინელი ქცევა და ხასიათი შეიძლება დავინახოთ უშუალოდ მათი ფიცის სიტყვებსა და ფრაზებში, მაგრამ ხალხს მაინც ჰგონია, რომ ეს ანტიქრისტე საკმაოდ კარგია. ესმით ამ ადამიანებს ჭეშმარიტება? როგორც ჩანს, ყველაფერი, რაც თქვენ გესმით, მხოლოდ მოძღვრებებია, რომ თქვენ მხოლოდ მოძღვრებებზე საუბარი და ცარიელი სიტყვების ფრქვევა შეგიძლიათ და რომ არ გაგაჩნიათ გარჩევის უნარი, როდესაც საქმე კონკრეტულ საკითხებსა და პრობლემებს ეხება. მომავალში, თუ წააწყდებით ამგვარ საკითხებს, გექნებათ გარჩევის უნარი? (დიახ, გვექნება.) ადამიანები, რომლებიც ასეთ ფიცებს წერენ, მხეცები არიან და ყველას აკლია ადამიანობა. გინახავთ ამგვარი ფიცი წარსულში? დაგიწერიათ თქვენ ასეთი ფიცი წარსულში? (დიახ.) ჰქონდა მას იგივე ტონი და იგივე დასაწყისი, რაც ამას? (ის არ იყო ასეთი პირდაპირი.) მაშინ მისი ბუნება იგივე იყო? (დიახ.) მისი ბუნება იგივე იყო. ფიცის დადება არ ჰგავს ბრძოლის ველზე გასვლას, რაც გმირული თავგანწირვის სულისკვეთებას მოითხოვს. ის არ მოითხოვს ამგვარ სულისკვეთებას. როდესაც ღმერთს ფიცს აძლევ, შენ საფუძვლიანად უნდა დაფიქრდე ამაზე და გაიგო, რატომ გჭირდება ამ ფიცის დაწერა და ვის აძლევ ამ ფიცს და ვის წინაშე დებ ამ აღთქმას. ის, რაც ღმერთს სურს, არის ადამიანის დამოკიდებულება და არა რაიმე სულისკვეთება. შენი ეს სულისკვეთება აგრესიული და გამომწვევია; ეს სატანის ამპარტავანი ხასიათის გამოვლინებაა. ეს არ არის ღვთისმოსაობა და არც ის გამოვლინებაა, რომელიც ქმნილებებს უნდა ჰქონდეთ, მით უმეტეს, ეს არ არის ის პოზიცია, რომელიც ქმნილებებმა უნდა დაიკავონ. განა ის ადამიანები, რომლებიც ამგვარ გამოვლინებას აჩვენებენ, ეროვნული გმირობის გავლენის ქვეშ არ მოექცნენ? არის ეს ამასთან დაკავშირებული? ადამიანები მეტისმეტად ღრმად არიან მოწამლულნი — როგორც კი ფიცს ან აღთქმას წერენ, მაშინვე ახსენდებათ ყველა დროის ის ცნობილი მოღვაწეები, რომლებიც თავიანთი ქვეყნისა და ხალხის ერთგულნი იყვნენ. ეს ცნობილი მოღვაწეები სატანის ხროვის ნაწილს წარმოადგენდნენ და უპრინციპოდ მოქმედებდნენ, რათა თავი გამოეჩინათ და საკუთარი თავი დაემოწმებინათ, რათა ადამიანთა გულებში ადგილი დაემკვიდრებინათ და საკუთარი თავისთვის კარგი რეპუტაცია დაეტოვებინათ, რათა ისტორიაში შესულიყვნენ და მარადიული სახელი მოეხვეჭათ. მომავალი თაობები ამას აფასებდნენ, როგორც თავიანთი ქვეყნებისადმი ბრმა თავდადებას. შენ ფიქრობ, რომ ისინი მართლაც ბრმები იყვნენ? სინამდვილეში რა არის ეს სიბრმავე? ეს არის ყველაზე ვერაგული, ბოროტი ქმედება და მასში პირადი განზრახვა დევს. ეს არ არის სიბრმავე და ნამდვილად არ არის თავდადება — ეს ბოროტებაა.

ჩვენ უკვე ბევრი განვიხილეთ ანტიქრისტეთა მიერ საკუთარი თავის დამოწმების შესახებ. არის თუ არა ამ თემასთან დაკავშირებული კიდევ რაიმე საკითხი, რომელიც თქვენ ჯერ კიდევ საფუძვლიანად არ გესმით? ზოგიერთი ადამიანი სიტყვიერად ამოწმებს საკუთარ თავს და ამბობს ისეთ სიტყვებს, რითაც თავს იწონებს, მაშინ როცა სხვები ამისთვის ქცევებს იყენებენ. როგორია იმ ადამიანის გამოვლინებები, რომელიც საკუთარი თავის დასამოწმებლად ქცევებს იყენებს? გარეგნულად, ისინი ისეთ ავლენენ, რომლებიც საკმაოდ შეესაბამება ადამიანთა წარმოდგენებს, ადამიანთა ყურადღებას იპყრობს და ადამიანების მიერ აღიქმება, როგორც საკმაოდ კეთილშობილური და მორალური სტანდარტების შესაბამისი. ეს ქცევები ადამიანებს აფიქრებინებს, რომ ისინი პატივსაცემნი არიან, რომ აქვთ ზნეობა, რომ ნამდვილად უყვართ ღმერთი, ძალიან ღვთისმოსავნი არიან და ნამდვილად გააჩნიათ ღვთისმოშიში გული და რომ ისინი არიან ადამიანები, რომლებიც ჭეშმარიტებას ეძიებენ. ისინი ხშირად ავლენენ გარკვეულ გარეგნულ კეთილ ქცევებს ადამიანების შეცდომაში შესაყვანად — განა აქედანაც საკუთარი თავის განდიდებისა და საკუთარი თავის დამოწმების მყრალი სუნი არ ასდის? ჩვეულებრივ, ადამიანები საკუთარ თავს განადიდებენ და მოწმობენ სიტყვების მეშვეობით, იყენებენ მკაფიო საუბარს იმის გამოსახატავად, თუ რით განსხვავდებიან მასისგან და როგორ აქვთ სხვებზე უფრო ბრძნული მოსაზრებები, რათა ადამიანებს მათზე მაღალი წარმოდგენა შეექმნათ და პატივისცემით შეხედონ მათ. თუმცა, არსებობს ზოგიერთი მეთოდი, რომელიც არ მოიცავს პირდაპირ საუბარს, სადაც ადამიანები ამის ნაცვლად იყენებენ გარეგნულ პრაქტიკებს იმის დასამოწმებლად, რომ სხვებზე უკეთესები არიან. ამგვარი პრაქტიკები კარგად არის გააზრებული, მათ თან ახლავს მოტივი და გარკვეული განზრახვა და ისინი საკმაოდ მიზანმიმართულია. ისინი ისეა შეფუთული და დამუშავებული, რომ რასაც ადამიანები ხედავენ, არის გარკვეული ქცევები და პრაქტიკები, რომლებიც შეესაბამება ადამიანის წარმოდგენებს, არის კეთილშობილური, ღვთისმოსაური და შეესაბამება წმინდანის ღირსებას და არის ღვთისმოყვარე, ღვთისმოშიში და ჭეშმარიტების შესაბამისიც კი. ამით მიიღწევა საკუთარი თავის განდიდებისა და საკუთარი თავის დამოწმების იგივე მიზანი და ეს უბიძგებს ადამიანებს იმისკენ, რომ, მაღალი წარმოდგენა ჰქონდეთ მათზე და თაყვანი სცენ მათ. თქვენ ოდესმე შეხვედრიხართ ან გინახავთ მსგავსი რამ? გაქვთ თქვენ ეს გამოვლინებები? არის თუ არა ეს საკითხები და ეს თემა, რომელსაც მე განვიხილავ, რეალობას მოწყვეტილი? სინამდვილეში, არ არის. მე ძალიან მარტივ მაგალითს მოვიყვან. როდესაც ზოგიერთი ადამიანი თავის მოვალეობას ასრულებს, გარეგნულად ისინი უკიდურესად დაკავებულნი ჩანან; ისინი მიზანმიმართულად განაგრძობენ მუშაობას მაშინ, როცა სხვები ჭამენ ან სძინავთ, ხოლო როცა სხვები იწყებენ თავიანთი მოვალეობების შესრულებას, ისინი მიდიან საჭმელად ან დასაძინებლად. რა არის მათი მიზანი ამის კეთებისას? მათ სურთ ყურადღების მიპყრობა და ყველასთვის იმის ჩვენება, რომ ისე არიან დაკავებულნი თავიანთი მოვალეობების შესრულებით, რომ ჭამის ან ძილის დრო არ აქვთ. ისინი ფიქრობენ: „თქვენ ნამდვილად არ ატარებთ ტვირთს. როგორ ხართ ასეთი მოწადინებულნი ჭამასა და ძილში? თქვენ, უმაქნისებო! შემომხედეთ, მე ვმუშაობ, სანამ თქვენ ჭამთ და ღამითაც ვმუშაობ, როცა თქვენ გძინავთ. შეძლებდით თქვენ ასე ტანჯვას? მე შემიძლია ამ ტანჯვის ატანა; მე ჩემი ქცევით მაგალითს ვაძლევ.“ რას ფიქრობთ თქვენ ამგვარ ქცევასა და გამოვლინებაზე? განა ეს ადამიანები ამას განზრახ არ აკეთებენ? ზოგიერთი ადამიანი ამას განზრახ აკეთებს და როგორი ქცევაა ეს? ამ ადამიანებს სურთ იყვნენ სხვებისგან გამორჩეულები; მათ სურთ იყვნენ მასისგან განსხვავებულნი და აჩვენონ ხალხს, რომ მთელი ღამე დაკავებულნი არიან თავიანთი მოვალეობების შესრულებით და რომ განსაკუთრებით შეუძლიათ ტანჯვის ატანა. ამგვარად, ყველას განსაკუთრებით შეეცოდება ისინი და განსაკუთრებულ თანაგრძნობას გამოიჩენს მათ მიმართ, რადგან იფიქრებენ, რომ მათ მხრებზე მძიმე ტვირთი აწევთ, იმდენად, რომ ყელამდე საქმეში არიან ჩაფლულნი და ზედმეტად დაკავებულნი არიან იმისთვის, რომ ჭამონ ან დაიძინონ. თუ ისინი ხსნას ვერ პოვებენ, მაშინ ყველა შეევედრება ღმერთს მათთვის, მათ მაგივრად სთხოვს ღმერთს და ილოცებს მათთვის. ამით, ეს ადამიანები იყენებენ კეთილ ქცევებსა და პრაქტიკებს, რომლებიც შეესაბამება ადამიანის წარმოდგენებს, როგორიცაა სირთულეების ატანა და საფასურის გადახდა, რათა თვალი აუხვიონ სხვა ადამიანებს და თაღლითურად მოიპოვონ მათი თანაგრძნობა და ქება. რა არის ამის საბოლოო შედეგი? ყველა, ვინც მათთან კონტაქტში შევიდა და დაინახა, თუ როგორ იხდიდნენ ისინი საფასურს, ერთხმად იტყვის: „ჩვენი წინამძღოლი ყველაზე კომპეტენტურია, ყველაზე მეტად შეუძლია ტანჯვის ატანა და საფასურის გადახდა!“ განა მათ არ მიაღწიეს თავიანთ მიზანს ადამიანების შეცდომაში შეყვანის კუთხით? შემდეგ ერთ დღეს, ღვთის სახლი ამბობს: „თქვენი წინამძღოლი არ ასრულებს რეალურ საქმეს. ისინი ფაციფუცობენ და უმიზნოდ მუშაობენ; ისინი დაუფიქრებლად მოქმედებენ და არიან თვითნებური და დიქტატორული. მათ არიეს ეკლესიის საქმე, არ შეუსრულებიათ არცერთი საქმე, რომელიც უნდა შეესრულებინათ, არ შეუსრულებიათ სახარებისეული საქმე ან კინოწარმოების საქმე და ეკლესიური ცხოვრებაც ასევე არეულია. დებსა და ძმებს არ ესმით ჭეშმარიტება, არ აქვთ სიცოცხლეში შესვლა და არ შეუძლიათ დამოწმების სტატიების დაწერა. ყველაზე სამწუხარო ის არის, რომ მათ არც კი შეუძლიათ ცრუ წინამძღოლებისა და ანტიქრისტეების ამოცნობა. ამგვარი წინამძღოლი მეტისმეტად არაკომპეტენტურია; ის არის ცრუ წინამძღოლი, რომელიც უნდა გათავისუფლდეს!“ ასეთ ვითარებაში, ადვილი იქნება მათი გათავისუფლება? ეს შეიძლება რთული იყოს. ვინაიდან ყველა და-ძმა იწონებს და მხარს უჭერს მათ, თუ ვინმე შეეცდება ამ წინამძღოლის გათავისუფლებას, დები და ძმები პროტესტს გამოთქვამენ და ზემდგომს მიმართავენ თხოვნით, რომ ისინი შეინარჩუნონ. რატომ დადგება ასეთი შედეგი? იმიტომ, რომ ეს ცრუ წინამძღოლი და ანტიქრისტე იყენებს გარეგნულ კეთილ ქცევებს, როგორიცაა სირთულეების ატანა და საფასურის გადახდა, ასევე სასიამოვნოდ მჟღერ სიტყვებს, რათა ადამიანებს გული აუჩუყოს, მოისყიდოს და შეცდომაში შეიყვანოს. როგორც კი ისინი გამოიყენებენ ამ ყალბ გარეგნობას ადამიანების შეცდომაში შესაყვანად, ყველა მათ სასარგებლოდ ისაუბრებს და ვერ შეძლებს მათ მიტოვებას. მათ ნათლად იციან, რომ ამ წინამძღოლს ბევრი რეალური საქმე არ შეუსრულებია და რომ მას არ წაუძღვია ღვთის რჩეული ხალხი ჭეშმარიტების გასაგებად და სიცოცხლეში შესასვლელად, მაგრამ ეს ადამიანები მაინც მხარს უჭერენ მათ, იწონებენ მათ და მიჰყვებიან მათ, არც კი ადარდებთ, თუ ეს ნიშნავს, რომ ისინი ვერ მოიპოვებენ ჭეშმარიტებასა და სიცოცხლეს. ამასთან ერთად, ამ წინამძღოლის მიერ შეცდომაში შეყვანის გამო, ეს ადამიანები ყველანი თაყვანს სცემენ მას, არ იღებენ არცერთ სხვა წინამძღოლს მის გარდა და ღმერთიც კი აღარ სურთ. განა ისინი ამ წინამძღოლს ღმერთივით არ ეპყრობიან? თუ ღვთის სახლი იტყვის, რომ ეს პიროვნება არ ასრულებს რეალურ საქმეს და რომ ის არის ცრუ წინამძღოლი და ანტიქრისტე, ხალხი მათ ეკლესიაში პროტესტს გამოთქვამს და აჯანყდება. მითხარით, რა ზომამდე შეიყვანა ამ ანტიქრისტემ ის ადამიანები შეცდომაში? თუ ეს სულიწმიდის საქმეა, მაშინ ადამიანების მდგომარეობა მხოლოდ გაუმჯობესდება და ისინი უფრო მეტად გაიგებენ ჭეშმარიტებას, უფრო მორჩილნი გახდებიან ღვთის მიმართ, უფრო მეტი ადგილი ექნებათ ღვთისთვის თავიანთ გულებში და უკეთესად შეძლებენ ცრუ წინამძღოლებისა და ანტიქრისტეების ამოცნობას. ამ თვალსაზრისით, სიტუაცია, რომელიც ახლახან განვიხილეთ, აბსოლუტურად არ არის სულიწმიდის საქმე — მხოლოდ ანტიქრისტეებსა და ბოროტ სულებს შეუძლიათ ადამიანების ასეთ ზომამდე შეცდომაში შეყვანა გარკვეული პერიოდის განმავლობაში მუშაობის შემდეგ. ბევრი ადამიანი შეცდომაში იქნა შეყვანილი და გაკონტროლებული ამ ანტიქრისტეების მიერ და მათ გულებში მხოლოდ ანტიქრისტეებისთვის აქვთ ადგილი და არავითარი ადგილი არ აქვთ ღვთისთვის. ეს არის საბოლოო შედეგი, რომელსაც ანტიქრისტეები აღწევენ საკუთარი თავის განდიდებითა და დამოწმებით გარეგნული კეთილი ქცევების მეშვეობით. ისინი იყენებენ სირთულეების ატანისა და საფასურის გადახდის გარეგნულ კეთილ ქცევებს საკუთარი თავის განსადიდებლად და დასამოწმებლად, რაც არის ერთ-ერთი საშუალება, რომელსაც ანტიქრისტეები იყენებენ ადამიანების შეცდომაში შესაყვანად და გასაკონტროლებლად. თქვენ ახლა ამ საკითხს ნათლად ხედავთ, ხომ?განა ანტიქრისტეს მიერ სირთულეების ატანისა და საფასურის გადახდის გარეგნული კეთილი ქცევების გამოყენება ადამიანების შეცდომაში შესაყვანად არ არის ძალიან ცბიერი და ვერაგული? განა თქვენც არ აკეთებთ ამას ზოგჯერ? ზოგიერთი ადამიანი საღამოს ყავას სვამს ენერგიის მოსამატებლად, რათა მოემზადოს გვიანობამდე ფხიზლად ყოფნისთვის თავისი მოვალეობების შესასრულებლად. და-ძმები წუხან მათ ჯანმრთელობაზე და მათთვის ქათმის ბულიონს ამზადებენ. როდესაც ისინი ბულიონს ამთავრებენ, ეს ადამიანები ამბობენ: „მადლობა ღმერთს! მე დავტკბი ღვთისს მადლით. მე არ ვიმსახურებ ამას. ახლა, როცა ეს ქათმის ბულიონი დავამთავრე, ~ ჩემი მოვალეობების შესრულებაში უფრო ეფექტური უნდა ვიყო!“ სინამდვილეში, ისინი განაგრძობენ თავიანთი მოვალეობების შესრულებას ისევე, როგორც ჩვეულებრივ აკეთებენ, ყოველგვარი ეფექტურობის გაზრდის გარეშე. განა ისინი არ თვალთმაქცობენ? ისინი თვალთმაქცობენ და ამგვარი ქცევა ასევე არის ფარულად საკუთარი თავის განდიდება და საკუთარი თავის დამოწმება; მისი შედეგი ის არის, რომ უბიძგებს ადამიანებს, მოიწონონ ისინი, დიდი წარმოდგენა ჰქონდეთ მათზე და გახდნენ მათი ერთგული მიმდევრები. თუ ადამიანებს აქვთ ამგვარი მენტალიტეტი, განა მათ არ დაივიწყეს ღმერთი? მათ აღარ ჰყავთ ღმერთი თავიანთ გულებში, მაშ, ვინ არის ის, ვისზეც ისინი დღე და ღამე ფიქრობენ? ეს არის მათი „კარგი წინამძღოლი“, მათი „საყვარელი ადამიანი“. ზოგიერთი ანტიქრისტე ზედაპირულად ძალიან მოსიყვარულეა ადამიანთა უმეტესობის მიმართ დასაუბრისას გარკვეულ ტექნიკებს იყენებენ, რათა ადამიანებმა დაინახონ, რომ ისინი მოსიყვარულენი არიან და მათთან დაახლოების სურვილი გაუჩნდეთ. ისინი თბილად უღიმიან ყველას, ვინც უახლოვდება და ურთიერთობს მათთან და ასეთ ადამიანებს ძალიან ნაზი ტონით ესაუბრებიან. თუნდაც ხედავდნენ, რომ ზოგიერთი და-ძმა უპრინციპოდ მოქმედებს და ამით ზიანი მიაყენა ეკლესიის ინტერესებს, ისინი ოდნავადაც არ სხლავენ მათ, მხოლოდ შეაგონებენ და ანუგეშებენ მათ და ეპირფერებიან მათ, როდესაც ისინი თავიანთ მოვალეობებს ასრულებენ — ისინი მანამ ეპირფერებიან და ეპირფერებიან ადამიანებს, სანამ ყველას თავის წინაშე არ მოიყვანენ. ადამიანები თანდათან იხიბლებიან ამ ანტიქრისტეებით; ყველა ძალიან იწონებს მათ მოსიყვარულე გულებს და მათ ღვთისმოყვარე ადამიანებს უწოდებს. საბოლოოდ, ყველა მათ სცემს თაყვანს და ყოველ საკითხში მათთან თანაზიარებას ეძიებს, და ამ ანტიქრისტეებს თავიანთ ყველა შინაგან ფიქრსა და გრძნობას უმხელენ, იქამდე,, რომ აღარც ღვთის მიმართ ლოცულობენ და აღარც ჭეშმარიტებას ეძიებენ ღვთის სიტყვებში. განა ეს ხალხი ამ ანტიქრისტეებმა არ შეიყვანეს შეცდომაში? ეს არის კიდევ ერთი საშუალება, რომელსაც ანტიქრისტეები ადამიანების შეცდომაში შესაყვანად იყენებენ. როდესაც თქვენ ამგვარ ქცევებსა და პრაქტიკებს მიმართავთ ან გაქვთ ეს განზრახვები, აცნობიერებთ თუ არა, რომ ამაში პრობლემაა? და როდესაც ამას აცნობიერებ, შეგიძლია თუ არა შეცვალო შენი მოქმედების გეზი? თუ შეგიძლია საკუთარ თავზე დაფიქრდე და ჭეშმარიტი სინანული იგრძნო, როდესაც აცნობიერებ და იკვლევ, რომ შენი ქცევა, პრაქტიკები ან განზრახვები პრობლემურია, ეს ამტკიცებს, რომ შენ შეიცვალე გეზი. თუ აცნობიერებ შენს პრობლემებს, მაგრამ უბრალოდ თვალს ხუჭავ მათზე და მოქმედებ შენი საკუთარი განზრახვების შესაბამისად, და სულ უფრო და უფრო ღრმად ეშვები, სანამ არ მიაღწევ იმ წერტილს, საიდანაც თავის დაღწევა აღარ შეგიძლია, მაშინ შენ არ შეგიცვლია გეზი და განზრახ უპირისპირდები ღმერთს, საკუთარ თავს განადიდებ და საკუთარ თავს მოწმობ და უხვევ ჭეშმარიტი გზიდან. როგორი ხასიათია ეს? ეს ანტიქრისტეს ხასიათია. სერიოზულია ეს? (დიახ.) რამდენად სერიოზულია? იმ ადამიანის ქმედების შედეგი, რომელიც იყენებს უფრო ვერაგულ და მზაკვრულ საშუალებებს, იყენებს სირთულეების ატანასა და საფასურის გადახდას ადამიანების შეცდომაში შესაყვანად და ცდილობს მიაღწიოს იმას, რომ თაყვანი სცენ და გაჰყვნენ მას, იგივეა, რაც იმ ადამიანისა, რომელიც ღიად ეწევა საკუთარი თავის განდიდებასა და საკუთარი თავის დამოწმებას — ეს ერთი და იმავე ბუნებისაა. მიუხედავად იმისა, თუ რომელ საშუალებას იყენებ საკუთარი თავის განსადიდებლად და საკუთარი თავის დასამოწმებლად, იქნება ეს მკაფიო საუბარი თუ გარკვეული აშკარა კეთილი ქცევები, ეს ყველაფერი თავისი არსით ერთი და იგივეა. მასში არის ანტიქრისტეს თვისება და ღმერთთან ბრძოლის თვისება მისი რჩეული ხალხის გამო. რა ფორმაც არ უნდა მიიღოს შენმა გამოვლინებებმა ან რა საშუალებაც არ უნდა გამოიყენო, სანამ შენი განზრახვა არ იცვლება და შედეგები იგივე რჩება, ბუნებით ყველა ერთნაირია. აქედან ნათელია, რომ ანტიქრისტეები ძალიან ცბიერები არიან. მათ არ უყვართ და არ ეძიებენ ჭეშმარიტებას, მაგრამ შეუძლიათ გამოიყენონ სირთულეების ატანა და საფასურის გადახდა ადამიანთა შეცდომაში შესაყვანად— ეს არის ანტიქრისტეთა ბოროტება.

ზოგიერთი ადამიანი საუბრობს აბსურდულ თეორიებსა და აბსტრაქტულ არგუმენტებზე, რათა ადამიანებს აფიქრებინოს, რომ ისინი ინტელექტუალურები და მცოდნენი არიან და რომ მათი ქმედებები ძალიან ღრმაა, და ამით აღწევენ თავიანთ მიზანს, რომ ადამიანებმა თაყვანი სცენ მათ. ანუ, მათ ყოველთვის სურთ მონაწილეობის მიღება და თავიანთი აზრის გამოთქმა ყველა საკითხში, და მაშინაც კი, როდესაც ყველამ უკვე მიიღო საბოლოო გადაწყვეტილება, თუ ისინი არ არიან ამით კმაყოფილნი, აფრქვევენ მაღალფარდოვან იდეებს თავის გამოსაჩენად. განა ეს არ არის საკუთარი თავის განდიდებისა და საკუთარი თავის დამოწმების საშუალება? ზოგიერთ საკითხთან დაკავშირებით, ყველამ სინამდვილეში უკვე განიხილა ყველაფერი, მოეთათბირა ერთმანეთს, იპოვა პრინციპები და გადაწყვიტა მოქმედების გეგმა, მაგრამ ისინი არ იღებენ ამ გადაწყვეტილებას და უგუნურად აფერხებენ საქმეს, და ამბობენ: „ასე არ გამოვა. თქვენ არ განგიხილავთ ეს ყოველმხრივ. გარდა იმ რამდენიმე ასპექტისა, რაზეც ვისაუბრეთ, მე კიდევ ერთი მოვიფიქრე.“ სინამდვილეში, ის ასპექტი, რომელიც მათ მოიფიქრეს, უბრალოდ რაღაც აბსურდული თეორიაა; ისინი უბრალოდ წვრილმანებს ეძიებიან. მათ კარგად იციან, რომ წვრილმანებს ეძიებიან და სხვებს საქმეს ურთულებენ, მაგრამ მაინც აკეთებენ ამას. რა არის მათი მიზანი ამაში? ის, რომ აჩვენონ ხალხს, თითქოს განსხვავებულნი არიან, თითქოს სხვებზე ჭკვიანები არიან. ამით იმის თქმა სურთ: „ესე იგი, თქვენ ყველანი ამ დონეზე ხართ? მე უნდა გაჩვენოთ, რომ უფრო მაღალ დონეზე ვარ.“ ისინი, როგორც წესი, უგულებელყოფენ ყველაფერს, რასაც სხვები ამბობენ, მაგრამ როგორც კი რაიმე მნიშვნელოვანი ჩნდება, იწყებენ საქმის არევას. რას უწოდებენ ამგვარ ადამიანს? სასაუბრო ენაში მას შარიანსა და ნაძირალას უწოდებენ. როგორია შარიანი ადამიანის ჩვეული მიდგომები? მათ სიამოვნებთ მაღალფარდოვანი იდეების ფრქვევა და ზოგიერთ საძაგელ და მრუდ პრაქტიკაში ჩაბმა. შენ რომ სთხოვო მათ მოქმედების სწორი გეგმის წარმოდგენა, ისინი ამას ვერ შეძლებენ, და შენ რომ სთხოვო მათ რაიმე სერიოზული საქმის მოგვარება, ვერც ამას შეძლებენ. ისინი მხოლოდ საძაგელ საქმეებს აკეთებენ და ყოველთვის სურთ ადამიანებს „სიურპრიზი“ მოუწყონ და თავიანთი შესაძლებლობებით თავი მოიწონონ. როგორ არის ის ფრაზა? „მოხუცი ქალი ტუჩსაცხს ისვამს — რათა სანახაობა მოგიწყოს.“ ეს ნიშნავს, რომ მათ ყოველთვის სურთ თავიანთი შესაძლებლობებით თავის მოწონება და მიუხედავად იმისა, შეუძლიათ თუ არა ამის კარგად გაკეთება, სურთ ხალხს დაანახონ: „მე თქვენზე გამორჩეული ვარ. თქვენ ყველანი უმაქნისები ხართ, თქვენ უბრალო მოკვდავები, რიგითი ადამიანები ხართ. მე არაორდინარული და აღმატებული ვარ. მე გაგიზიარებთ ჩემს იდეებს, რათა გაგაოცოთ და მერე დაინახავთ, ვარ თუ არა თქვენზე აღმატებული.“ განა ეს საქმის არევა არ არის? ისინი განზრახ ურევენ საქმეს. როგორი ქცევაა ეს? ისინი იწვევენ ჩაშლასა და არევ-დარევას. ამით იმის თქმა სურთ: მე ჯერ არ მიჩვენებია, რა ჭკვიანი ვარ ამ საკითხში, ამიტომ ვისი ინტერესებიც არ უნდა დაზარალდეს და ვისი ძალისხმევაც არ უნდა დაიკარგოს ფუჭად, მე ჩავშლი ამას, სანამ ყველა არ ირწმუნებს, რომ მე ვარ აღმატებული, უნარიანი და კომპეტენტური. მხოლოდ ამის შემდეგ მივცემ ამ საქმეს შეუფერხებლად გაგრძელების საშუალებას. არსებობენ ასეთი ცუდი ადამიანები? გაგიკეთებიათ თქვენ მსგავსი რამ წარსულში? (დიახ. ზოგჯერ სხვები ამთავრებდნენ საკითხის განხილვას და პოულობდნენ შესაფერის გეგმას, მაგრამ რადგან გადაწყვეტილების მიღების პროცესში არ მაცნობეს, მე განზრახ ვპოულობდი მასში რაღაც ნაკლოვანებებს.) როდესაც ამას აკეთებდი, იცოდი თუ არა შენს გულში, სწორი იყო ეს თუ არასწორი? იცოდი თუ არა, რომ ამ პრობლემის ბუნება სერიოზულია, რომ ის იწვევს ჩაშლასა და არევ-დარევას? (მე იმ დროს არ ვაცნობიერებდი ამას, მაგრამ ჩემი დებისა და ძმების მიერ მკაცრად გასხვლისა და ღვთის სამსჯავროსა და გაკიცხვის სიტყვების ჭამა-სმის მეშვეობით, დავინახე, რომ ეს პრობლემა თავისი ბუნებით სერიოზულია, რომ ის იწვევს ეკლესიის საქმის ჩაშლასა და არევ-დარევას და არის ერთგვარი სატანური ქცევა.) რადგან შენ გააცნობიერე, რამდენად სერიოზულია ეს, როდესაც ამის შემდეგ მსგავსი რამ შეგემთხვა, შეძელი თუ არა ოდნავ შეცვლა და გქონდა თუ არა რაიმე შესვლა შენი მიდგომის კუთხით? (დიახ. როდესაც ასეთ ფიქრებსა და იდეებს ვავლენდი, ვაცნობიერებდი, რომ ეს იყო სატანური ხასიათი, რომ არ შემეძლო ასე მოქმედება და შევძელი შეგნებულად მელოცა ღვთის მიმართ და გამეწია წინააღმდეგობა ამ არასწორი ფიქრებისა და იდეებისთვის.) შენ შეძელი გარკვეულწილად შეცვლა. როდესაც გაქვს გახრწნილების ასეთი პრობლემები, შენ უნდა ეძიო ჭეშმარიტება მათ მოსაგვარებლად, შეიკავო თავი და ილოცო ღვთის მიმართ. როდესაც ფიქრობ, რომ სხვები ზემოდან გიყურებენ, რომ მათ არ აქვთ შენზე მაღალი წარმოდგენა ან სერიოზულად არ აღგიქვამენ და შესაბამისად, გსურს არეულობის გამოწვევა, როდესაც ეს ფიქრი გიჩნდება, უნდა აცნობიერებდე, რომ ის არ მოდის ნორმალური ადამიანობისგან, არამედ სატანური ხასიათისგან და რომ, თუ ასე გააგრძელებ, პრობლემები შეგექმნება და დიდი ალბათობით, შეურაცხყოფ ღვთის ხასიათს. შენ ჯერ უნდა იცოდე, როგორ შეიკავო თავი და შემდეგ წარდგე ღვთის წინაშე, რათა ილოცო მის მიმართ და შეცვალო შენი გეზი. როდესაც ადამიანები ცხოვრობენ საკუთარ ფიქრებში, თავიანთ გახრწნილ ხასიათში, არაფერი, რასაც ისინი აკეთებენ, არ შეესაბამება ჭეშმარიტებას და არ შეუძლია ღვთის დაკმაყოფილება; ყველაფერი, რასაც ისინი აკეთებენ, მის მიმართ მტრულია. თქვენ შეგიძლიათ ახლა ამ ფაქტის გაცნობიერება, არა? მუდმივი სურვილი, იბრძოლო დიდებისა და სარგებლისთვის და არ მოგერიდოს ეკლესიის საქმის ჩაშლა და არევ-დარევა რეპუტაციისა და სტატუსის მოსაპოვებლად, ანტიქრისტეთა ყველაზე აშკარა გამოვლინებებია. სინამდვილეში, ყველა ადამიანს გააჩნია ეს გამოვლინებები, მაგრამ თუ შენ შეგიძლია ამის გაცნობიერება და აღიარება, და შემდეგ იცვლი შენს გეზს, იღებ ჭეშმარიტი მონანიების დამოკიდებულებას ღვთის წინაშე და ცვლი შენს მიდგომას, ქცევებსა და ხასიათს, მაშინ შენ ხარ ადამიანი, რომელიც ეძიებს ჭეშმარიტებას. თუ შენ არ აღიარებ ამ რეალურ პრობლემებს, შენ ნამდვილად არ გაქვს მონანიების დამოკიდებულება და არ ხარ ადამიანი, რომელიც ეძიებს ჭეშმარიტებას. თუ შენ ჯიუტად განაგრძობ ანტიქრისტეს გზაზე სიარულს და მიჰყვები ამ გზას ბოლომდე, და მაინც ფიქრობ, რომ ეს არ არის პრობლემა და არ გსურს მონანიება, ჯიუტად განაგრძობ ასე მოქმედებას და მუშაკებთან და წინამძღოლებთან დიდებისა და სარგებლისთვის კონკურენციას, ჯიუტად ცდილობ სხვებზე მეტად გამორჩევას, მასისგან გამოყოფას და სხვებზე უკეთესად ყოფნას, მიუხედავად იმისა, რომელ ჯგუფში ხარ, მაშინ შენ შარში ხარ! თუ შენ განაგრძობ რეპუტაციისა და სტატუსის ძიებას და ჯიუტად ამბობ უარს მონანიებაზე, მაშინ შენ ხარ ანტიქრისტე და განწირული ხარ საბოლოოდ დასასჯელად. ღვთის სიტყვები, ჭეშმარიტება და სინდისი და გონიერება არ მოქმედებს შენზე და შენ აუცილებლად გაიზიარებ ანტიქრისტეთა აღსასრულს. შენ ვერ მოიპოვებ ხსნას და შენი გამოსყიდვა შეუძლებელია! შეძლებენ თუ არა ადამიანები ხსნის მოპოვებას და ღვთისმოშიშებისა და ბოროტებისგან განრიდების გზაზე დადგომას, დამოკიდებულია იმაზე, ავლენენ თუ არა ისინი ჭეშმარიტი მონანიების გამოვლინებებს საკუთარი თავის შეცნობის შემდეგ და რა დამოკიდებულებით უდგებიან ისინი ჭეშმარიტებას, ასევე იმ გზაზე, რომელსაც ისინი ირჩევენ. თუ შენ არ მიატოვებ ანტიქრისტეს გზას და ამის ნაცვლად აირჩევ საკუთარი ამბიციებისა და სურვილების დაკმაყოფილებას, ურცხვად წახვალ ჭეშმარიტების წინააღმდეგ და დაუპირისპირდები ღმერთს, მაშინ შენი გამოსყიდვა შეუძლებელია. თუ ადამიანმა არ იცის შიში, მიუხედავად მისი შეცდომების მასშტაბისა ან იმისა, თუ რამდენ ბოროტ საქმეს სჩადის ის, და არ გრძნობს დანაშაულს და განაგრძობს საკუთარი თავის გამართლებას სინანულის ნატამალის გარეშე, მაშინ ის არის ნამდვილი ანტიქრისტე და ეშმაკი. თუ ადამიანს უბრალოდ გააჩნია ანტიქრისტეთა სხვადასხვა გამოვლინება, მაგრამ შეუძლია თავისი შეცდომების აღიარება, უკან მობრუნება და აქვს მომნანიებელი გული, მაშინ ეს თავისი ბუნებით განსხვავდება ანტიქრისტეებისგან და სრულიად სხვა საკითხია. ამგვარად, იმის გასაღები, შეძლებს თუ არა ადამიანი ხსნის მოპოვებას, მდგომარეობს იმაში, შეუძლია თუ არა მას საკუთარ თავზე დაფიქრება, აქვს თუ არა მას მონანიების გული და შეუძლია თუ არა მას ჭეშმარიტების ძიების გზაზე დადგომა.

მეოთხე პუნქტი - საკუთარი თავის განდიდება და დამოწმება, ანტიქრისტეების მუდმივი მიდგომაა. შეგიძლიათ ამოიცნოთ ის აშკარა საშუალებები, გზები და მეთოდები, რომლებითაც ანტიქრისტეები საკუთარ თავს განადიდებენ და საკუთარ თავზე მოწმობენ, მაგრამ შეგიძლიათ ამოიცნოთ უფრო ფარული ქცევები და გამოვლინებები? რაც შეეხება ისეთ აშკარა რამეებს, როგორიცაა სიტყვების გამოყენება საკუთარი თავის განსადიდებლად და დასამოწმებლად, თქვენ ამას ამხელთ, გინახავთ, როგორ ამხელენ ამას სხვებიც და შეგიძლიათ მათი ამოცნობა. მაგრამ თუ სიტყვებს არ წარმოთქვამენ და არსებობს მხოლოდ ქცევითი გამოვლინებები ა, მაინც შეძლებთ მათ ამოცნობას? შეიძლება ითქვას, რომ ადამიანთა უმეტესობას ეს არ შეუძლია. მაშ, რა მახასიათებლები აქვს იმ ქცევებს, რომლებითაც ანტიქრისტეები საკუთარ თავს განადიდებენ და საკუთარ თავზე მოწმობენ? მათი ქცევა ნამდვილად შეესაბამება ადამიანის წარმოდგენებს, ფანტაზიებს, ზნეობას, სინდისსა და გრძნობებს. კიდევ რა? (ის მოიპოვებს ადამიანთა მოწონებასა და თაყვანისცემას.) ის მოიპოვებს მოწონებასა და თაყვანისცემას; ეს არის ის შედეგი, რომელსაც ის იძლევა. შედეგიდან გამომდინარე, ამ ქცევას ნამდვილად აქვს შეცდომაში შემყვანი თვისება. ამ ქმედების ბუნების მიხედვით, ის ძალიან მიზანმიმართულია. მაგალითად, როდესაც ვინმე ავად ხდება, თუ მას სურს ადამიანების შეცდომაში შეყვანა და უნდა, რომ მასზე მაღალი წარმოდგენა ჰქონდეთ, მაშინ ის წამალს ხალხის წინაშე დალევს თუ მაშინ, როცა გარშემო არავინაა? (ხალხის წინაშე.) განა ამის მიღმა განზრახვა არ დგას? ეს ნიშნავს, რომ ისინი ძალიან მიზანმიმართულად მოქმედებენ. რა არის მათი რეალური მიზანი წამლის ამგვარად მიღებისას? მათ სურთ, ამით საკუთარ თავს მიაწერონ დამსახურება და გითხრან: „შეხედე, მოვალეობის შესრულებით ისე დავიღალე, რომ ავად გავხდი და მაინც არ დამიჩივლია და ერთი ცრემლიც არ ჩამომვარდნია. მე ვმკურნალობ ჩემს ავადმყოფობას, მაგრამ წამლების მიღების დროსაც კი შემიძლია განვაგრძო ჩემი მოვალეობის შესრულება.“ სინამდვილეში ისინი ამ დაავადებით სულაც არ დაავადებულან მოვალეობის შესრულებისას გადაღლილობისგან ან მას შემდგ, რაც ღმერთი ირწმუნეს. ისინი უბრალოდ ცდილობენ გამოიყენონ ყოველგვარი ქცევა, რათა ადამიანებს გადასცენ გზავნილი, რომელიც მდგომარეობს იმაში, რომ ისინი ითმენენ ტანჯვას და იხდიან საფასურს, რომ მათ ამ გარემოში ამდენი გაჭირვება გადაიტანეს, მაგრამ ერთხელაც არ დაუჩივლიათ და მაინც ასე აქტიურად ასრულებენ თავიანთ მოვალეობას და რომ მათ გააჩნიათ ტანჯვის ატანის სიმტკიცე. რას მიანიშნებს ეს ადამიანებს ფარულად? იმას, რომ მათი ერთგულება ღვთისადმი უეჭველია. რისი გამოხატვაც მათ სურთ, არის ის, რომ ისინი ერთგულნი არიან და მზად არიან საფასურის გადასახდელად. განა ესსაკუთარი თავის ფარულად განდიდების ფორმა არ არის? მათ რომ გონიერება ჰქონოდათ, ისინი არ წამოჭრიდნენ ამ საკითხს, ისინი ილოცებდნენ ღვთის მიმართ მაშინ, როცა არავინ იქნებოდა გარშემო, გამოხატავდნენ თავიანთ სიმტკიცეს და შეეცდებოდნენ საკუთარი თავის შეცნობას, ან უბრალოდ ჩვეულებრივ მიიღებდნენ წამალს. მოკლედ რომ ვთქვათ, ისინი არ გამოიყენებდნენ ამ გარეგნულ ქცევებს, რათა ეთქვათ ადამიანებისთვის, რომ იტანჯებიან, რომ ერთგულად ასრულებენ თავიანთ მოვალეობებს და რომ ჯილდოს იმსახურებენ.. მათ ასეთი განზრახვები არ ექნებოდათ. თუმცა, თუ ისინი განსაკუთრებულად საჩვენებლად მოქმედებენ, სურთ რა, რომ ადამიანებს მათზე მაღალი წარმოდგენა ჰქონდეთ და აქებდნენ მათ, მაშინ ეს ძალიან მიზანმიმართულია. და რა არის მათი მიზანი? ეს არის საკუთარი თავის განდიდებისა და საკუთარი თავის დამოწმების შედეგის მიღწევა იმ გზავნილის მეშვეობით, რომელსაც ისინი ადამიანებს გადასცემენ. თუ ისინი ერთგულნი არიან, ღმერთს ეცოდინება ეს; მაშ, რატომ უნდა დაიკვეხნონ ამით სხვა ადამიანებთან და რატომ უნდა გააგებინონ ეს ყველას? რა არის მათი მიზანი იმაში, რომ ყველას გააგებინონ ეს? ეს არის ის, რომ ადამიანებს მათზე მაღალი წარმოდგენა ჰქონდეთ. მათ რომ ეს მიზანი არ ამოძრავებდეთ, მაშინ ისინი განზრახვების გარეშე იმოქმედებდნენ და სხვები ვერ დაინახავდნენ, როგორ აკეთებენ ისინი ამ რამეებს. თუ ისინი ძალიან მიზანმიმართულნი არიან, ისინი გაზომავენ თავიანთი ქმედებების მასშტაბს, ატეხენ აურზაურს და საგანგებოდ შეარჩევენ დროსა და ადგილს, დაელოდებიან, სანამ ყველა იქ შეიკრიბება, რათა სთხოვონ ვინმეს წამლის მოტანა და ამას საჯაროდ და დიდი ზარ-ზეიმით გააკეთებენ. ამას ძალიან მკაფიო მიზანი აქვს. მათ რომ ეს მიზანი არ ჰქონდეთ, მაშინ წამალს დალევდნენ, როდესაც გარშემო არავინ იქნებოდა. მზადყოფნა, აიტანო ტანჯვა და გადაიხადო საფასური, ეხება ღმერთთან ურთიერთობას; არ არის საჭირო ეს სხვებს გააგებინოთ და მათთვის ცნობილი გახადოთ. თუ ამას სხვებს დაანახებთ, რა შეუძლიათ მათ მოგცენ? მათი თანაგრძნობისა და ქების მოპოვების გარდა, არის კიდევ რამე, რისი მიღებაც მათგან შეგიძლია? არა, არაფერი. როდესაც იტან გარკვეულ ტანჯვას და იხდი გარკვეულ საფასურს მოვალეობის შესრულებისას, ერთი მხრივ, ეს არის ის, რაც უნდა გააკეთო და რისი გაკეთების სურვილიც გაქვს და ასრულებ საკუთარ მოვალეობას. მეორე მხრივ, ეს არის გამოვლინებები, რომლებიც, როგორც ქმნილებამ, უნდა აჩვენო შემოქმედის მიმართ; მაშ, რატომ უნდა გაასაჯაროო ისინი? როდესაც მათ ასაჯაროებ, ისინი ამაზრზენი ხდება; რად იქცევა ასეთი ქცევის ბუნება? ის იქცევა საკუთარი თავის განდიდებად და დამოწმებად და სხვების შეცდომაში შეყვანად — ბუნება იცვლება. მაგალითად, ზოგიერთი ადამიანი სხვების წინაშე ყოველთვის იფხანს თავს და როდესაც ვინმე ეკითხება ამის შესახებ, ისინი ამბობენ: „10 დღეზე მეტია, თმა არ დამიბანია — სახარების პოტენციურ მიმღებებს ერთმანეთის მიყოლებით ვხვდებოდი. წინა დღეს ვცადე დროის გამონახვა თმის დასაბანად, მაგრამ შემდეგ სახარების პოტენციური მიმღები მოვიდა გამოსაკვლევად და წასვლა ვერ შევძელი.“ სინამდვილეში, ისინი განზრახ არ იბანენ თმას, რათა ადამიანებს შეუქმნან შთაბეჭდილება, რომ თავიანთი მოვალეობების შესრულებით ძალიან დაკავებულნი არიან. ამას თავის მოჩვენება ჰქვია. რა არის ამ თავის მოჩვენების მიზანი? ეს არის ის, რომ ადამიანებს მათზე მაღალი წარმოდგენა ჰქონდეთ და ამ ქცევის ბუნება საკუთარი თავის განდიდება და დამოწმებაა. ასეთ მცირე საკითხსაც კი არ ტოვებენ უყურადღებოდ, მაინც სურთ მისი გაზვიადება, მის ერთგვარ ღირებულ ბერკეტად ქცევა, რომელსაც გამოიყენებენ თავის მოსაწონებლად, თავიანთი ამბიციებისა და სურვილების დასაკმაყოფილებლად და იმ მიზნის მისაღწევად, რომ ადამიანებს მათზე მაღალი წარმოდგენა ჰქონდეთ და თაყვანს სცემდნენ მათ. განა ეს სამარცხვინო არ არის? ეს სამარცხვინო და საზიზღარია. საიდან მოდის ყოველივე ეს? ეს მომდინარეობს სატანის გახრწნილი ხასიათიდან, რომელშიც თვალთმაქცობა, მზაკვრობა, ბოროტება და ამბიციები დევს. ასეთი ადამიანები მუდმივად ფიქრობენ თავიანთ იმიჯზე, სტატუსსა და რეპუტაციაზე. ისინი არაფერს ტოვებენ უყურადღებოდ, ყოველთვის ეძებენ გზებს, რათა ეს ყველაფერი კაპიტალად, იმ ბერკეტებად აქციონ, რომლებსაც გამოიყენებენ იმისთვის, რომ ადამიანებს მათზე მაღალი წარმოდგენა ჰქონდეთ და თაყვანს სცემდნენ მათ. საბოლოოდ, როდესაც თავიანთ მიზანს აღწევენ, ისე იქცევიან, თითქოს ეს არ ადარდებთ. ესეც ერთგვარი ყალბი გარეგნობაა, შინაგანად კი სინამდვილეში ფარულად ზეიმობენ და საკუთარი თავით კმაყოფილნი არიან. განა ეს კიდევ უფრო საზიზღარი არ არის? ნათელია, რომ მათ უკვე აქვთ ძალიან მაღალი სტატუსი, რომ ყველა პატივს სცემს, პატივისცემით უყურებს, ემორჩილება და მიჰყვება მათ, მაგრამ გარეგნულად მაინც ისე აჩვენებენ თავს, თითქოს სტატუსი არ მოსწონთ. ეს კიდევ უფრო თვალთმაქცურია. საბოლოოდ, მათ ყველა შეცდომაში შეჰყავთ ამბობენ, რომ ისინი ყოველგვარი ამბიციების გარეშე დაიბადნენ, რომ ისინი საქმის ადამიანები არიან. სინამდვილეში, მცირე გამოცდას შეუძლია ამის გამოაშკარავება: თუ მათ სტატუსს ჩამოართმევენ, ისინი დაუყოვნებლივ შეწყვეტენ თავიანთი მოვალეობების შესრულებას. ეს ასე სწრაფად მოხდება; ერთი მცირე რამ გამოააშკარავებს მათ ამბიციებს. ეს არის ის ქცევები და მიდგომები, რომლებსაც სატანის გახრწნილი ხასიათი ავლენს ადამიანებში ისევე, როგორც ადამიანთა სხვადასხვა მახინჯი მდგომარეობა. ამ გამოვლინებებიდან ჩანს, რომ ადამიანებს მოსწონთ სტატუსი და სურთ სხვების გულებში ადგილის დაკავება. მათ სურთ სხვათა გულების დაუფლება, სხვათა გულების მოგება და იმის მიღწევა, რომ სხვები თაყვანს სცემდნენ, პატივისცემით უყურებდნენ და მიჰყვებოდნენ კიდეც მათ, რითაც სხვა ადამიანების გულებში ღვთის ადგილს დაიკავებენ. ეს არის სურვილი, რომელიც თითოეულ ადამიანს დაბადებიდანვე გააჩნია. და რას ამტკიცებს ეს? იმას, რომ ადამიანთა ცხოვრებაში ის, რაც მათ აკონტროლებს, სატანის ხასიათია. გახრწნილ კაცობრიობაში არ მოიძებნება არცერთი ადამიანი, ვისაც სტატუსი არ მოსწონს — სულელებსაც კი სურთ თანამდებობის პირები გახდნენ და გონებაჩლუნგებსაც კი სურთ სხვების მართვა. ყველას მოსწონს სტატუსი, ყველა აკეთებს რაღაცას სტატუსის გულისთვის და სტატუსისთვის ღმერთს ეჯიბრება. ყველას აქვს ამგვარი ქცევები და მიდგომები, ისევე როგორც ამგვარი ხასიათი. ამიტომ, როდესაც ვამხელთ ანტიქრისტეების მიერ საკუთარი თავის განდიდებასა და დამოწმებას, ჩვენ ასევე ვამხელთ თითოეული ადამიანის გახრწნილ ხასიათს. რა არის ამ მხილების მიზანი? ეს არის ის, რომ ადამიანებს გავაგებინოთ, რომ საკუთარი თავის განდიდებისა და დამოწმების ეს ქცევები და გამოვლინებები არ არის ის, რაც ნორმალურ ადამიანობას უნდა გააჩნდეს, არამედ ეს არის გახრწნილი ხასიათის გამოვლინებები და ნეგატიური, საძულველი რამ. რაც არ უნდა ჭკვიანური იყოს საკუთარი თავის განდიდებისა და დამოწმების მეთოდები და რაც არ უნდა ფარული იყოს ქმედებები, არცერთი მათგანი არ არის ისეთი რამ, რაც ნორმალურ ადამიანობას უნდა ახასიათებდეს და ყველა მათგანი ღვთის მიერ არის შეძულებული, დაგმობილი და დაწყევლილი. ამიტომ, ყველამ უნდა უარყოს ეს მიდგომები. საკუთარი თავის განდიდება და დამოწმება არ არის ინსტინქტი, რომელიც ღმერთმა ადამიანისთვის შექმნა — პირიქით, ეს სატანის გახრწნილი ხასიათის ერთ-ერთი ყველაზე ტიპური გამოაშკარავებაა და უფრო მეტიც, ეს არის სატანის გახრწნილი არსის ერთ-ერთი ყველაზე ტიპური და კონკრეტული ხასიათი და მიდგომა.

გეხმარებათ თუ არა ზოგიერთ კონკრეტულ მაგალითზე თანაზიარება საკუთარი თავის განდიდებისა და დამოწმების სხვადასხვა გამოვლინების გაგებაში, იქნება ეს საუბრისა და მოქმედების აშკარა თუ უფრო ფარული გზები? (დიახ, გვეხმარება.) რაში გეხმარებათ ის? ის ეხმარება ადამიანებს საკუთარი თავისა და სხვების გარჩევაში. ეს მდგომარეობები, გამოვლინებები და გამოაშკარავებები, რომლებზეც ვსაუბრობ, არის ის, რასაც ხშირად ავლენთ და საკუთარი მდგომარეობები მათ უნდა შეადაროთ, რათა გაიგოთ, ზუსტად ვინ ხართ, ზუსტად რა არის ის სიცოცხლე, რომელზეც ხართ დამოკიდებულნი და რომელსაც ეყრდნობით არსებობისთვის, ზუსტად რა დევს ამ სიცოცხლეში, ზუსტად რის გაკეთებას აიძულებს ეს ხასიათი ადამიანებს და რის ცხოვრებაში გამოვლენას აიძულებს მათ. ამ კონკრეტული ქცევების, გამოვლინებების, მიდგომებისა და ხასიათის გაგებით, ადამიანებს შეუძლიათ თანდათანობით გაკვეთონ და შეიცნონ საკუთარი თავი, საკუთარი არსი და ბუნება, რომელიც ღვთისადმი მტრულად არის განწყობილი, და ამგვარად უარყონ ეს მიდგომები, წარდგნენ ღვთის წინაშე, ჭეშმარიტად შეიცვალონ, ჭეშმარიტება პრაქტიკაში განახორციელონ და ცხოვრებაში გამოავლინონ იგი. ზოგიერთი ადამიანი ამბობს: „რადგან საკუთარი თავის განდიდება და დამოწმება არის მიდგომა, რომელიც არ შეესაბამება ჭეშმარიტებას და სატანისა და ანტიქრისტეებისგანაა, თუ არაფერს ვიტყვი ან გავაკეთებ, განა ეს არ ნიშნავს, რომ საკუთარ თავს არ განვადიდებ და საკუთარ თავზე არ ვმოწმობ?“ ეს არ არის სწორი. მაშ, მოქმედების რომელი გზა არ არის საკუთარი თავის განდიდება და დამოწმება? თუ რაიმე საკითხთან დაკავშირებით თავს იწონებ და საკუთარ თავზე მოწმობ, მიაღწევ იმ შედეგს, რომ ზოგიერთ ადამიანს შენზე მაღალი წარმოდგენა ექნება და თაყვანს გცემს. მაგრამ თუ იმავე საკითხთან დაკავშირებით გულს გადაშლი და საკუთარი თავის შეცნობას გააზიარებ, ამის ბუნება განსხვავებულია. განა ასე არ არის? გულის გადაშლა და საკუთარი თავის შეცნობის გაზიარება არის ის, რაც ნორმალურ ადამიანობას უნდა გააჩნდეს. ეს დადებითი რამ არის. თუ ნამდვილად იცნობ საკუთარ თავს და შენს მდგომარეობაზე ზუსტად, გულწრფელად და მკაფიოდ საუბრობ; თუ აზიარებ ცოდნას, რომელიც მთლიანად ღვთის სიტყვებზეა დაფუძნებული; თუ შენი მსმენელები რწმენაში ძლიერდებიან და სარგებელს იღებენ ამით; თუ მოწმობ ღვთის საქმეზე და განადიდებ მას, ეს ღვთის დამოწმებაა. თუ გულის გადაშლისას ბევრს საუბრობ შენს ძლიერ მხარეებზე და იმაზე, თუ როგორ დაიტანჯე და რა საფასური გადაიხადე და მტკიცედ იდექი შენს მოწმობაში და შედეგად, ადამიანებს შენზე მაღალი წარმოდგენა აქვთ და თაყვანს გცემენ, მაშინ ეს არის საკუთარი თავის დამოწმება. უნდა შეგეძლოს ამ ორი გამოვლინების ერთმანეთისგან გარჩევა. მაგალითად, იმის მოყოლა, თუ რა სუსტი და ნეგატიური იყავი განსაცდელების წინაშე და როგორ გაიგე საბოლოოდ ღვთის განზრახვა ლოცვისა და ჭეშმარიტების ძიების შემდეგ, მოიპოვე რწმენა და მტკიცედ იდექი შენს დამოწმებაში, არის ღვთის განდიდება და დამოწმება. ეს ნამდვილად არ არის თავის მოწონება და საკუთარი თავის დამოწმება. ამიტომ, იწონებ თავს და მოწმბ საკუთარ თავზე თუ არა, ძირითადად დამოკიდებულია იმაზე, საუბრობ თუ არა შენს რეალურ გამოცდილებაზე და აღწევ თუ არა ღვთის დამოწმების შედეგს; ასევე აუცილებელია იმის დანახვა, თუ რა არის შენი განზრახვები და მიზნები, როდესაც შენს გამოცდილებით დამოწმებაზე საუბრობ. ასე მოქცევა გააადვილებს ამ ორი გამოვლინების გარჩევას. თუ მოწმობის გაზიარებისას სწორი განზრახვა გაქვს, მაშინაც კი, თუ ადამიანებს შენზე მაღალი წარმოდგენა აქვთ და თაყვანს გცემენ, ეს ნამდვილად არ არის პრობლემა. თუ არასწორი განზრახვა გაქვს, მაშინაც კი, თუ არავის აქვს შენზე მაღალი წარმოდგენა ან არავინ გცემს თაყვანს, ეს მაინც პრობლემაა — და თუ ადამიანებს მართლაც აქვთ შენზე მაღალი წარმოდგენა და თაყვანს გცემენ, მაშინ ეს კიდევ უფრო დიდი პრობლემაა. ამიტომ, მხოლოდ შედეგებს ვერ დაეყრდნობი იმის განსასაზღვრად, განადიდებს და მოწმობს თუ არა ადამიანი საკუთარ თავზე. უპირველესად მათ განზრახვას უნდა შეხედო; ამ ორი გამოვლინების ერთმანეთისგან ზუსტად გარჩევა განზრახვების საფუძველზეა შესაძლებელი. თუ ამის გარჩევას მხოლოდ შედეგებზე დაყრდნობით შეეცდები, დიდია ალბათობა, რომ კარგ ადამიანებს ტყუილად დასდო ბრალი. ზოგიერთი ადამიანი განსაკუთრებით გულწრფელ მოწმობას აზიარებს და შესაბამისად, ზოგიერთ სხვას მათზე მაღალი წარმოდგენა უჩნდება და თაყვანს სცემს მათ — შეგიძლია თქვა, რომ ეს ადამიანები საკუთარ თავზე მოწმობენ? არა, არ შეგიძლია. ამ ადამიანებთან დაკავშირებით არანაირი პრობლემა არ არსებობს, მათ მიერ გაზიარებული მოწმობა და შესრულებული მოვალეობა სხვებისთვის სასარგებლოა და მხოლოდ სულელი და უგუნური ადამიანები, რომლებსაც უკუღმართი გაგება აქვთ, თაყვანს სცემენ მათ. იმის გასარკვევად, განადიდებენ და მოწმობენ თუ არა ადამიანები საკუთარ თავზეს, არის მომხსენებლის განზრახვის დანახვა. თუ განზრახვაა, ყველას დაანახო ის გახრწნილება, რომელიც გამოავლინე და ის, თუ როგორ შეიცვალე და მისცე მათ ამით სარგებლის მიღების საშუალება, მაშინ სიტყვები გულწრფელი და ჭეშმარიტია და ფაქტებს შეესაბამება. ასეთი განზრახვა სწორია და შენ თავს არ იწონებ ან საკუთარ თავზე არ მოწმობ. თუ განზრახვაა, ყველას დაანახო, რომ რეალური გამოცდილება გაქვს და რომ შეიცვალე და ჭეშმარიტება-რეალობას ფლობ, რათა მათ შენზე მაღალი წარმოდგენა ჰქონდეთ და თაყვანი გცენ, მაშინ ეს განზრახვა არასწორია. ეს თავის მოწონება და საკუთარი თავის დამოწმებაა. თუ გამოცდილებითი დამოწმება, რომელზეც საუბრობ, ყალბი და შერყვნილია და მიზნად ისახავს ადამიანების მოტყუებას, რათა ვერ დაინახონ ნამდვილი მდგომარეობა და რათა განზრახვები, გახრწნილება, სისუსტე ან ნეგატიურობა სხვების წინაშე არ გამოაშკარავდეს, მაშინ ამგვარად საუბარი ადამიანების მოტყუება და შეცდომაში შეყვანაა. ეს ცრუ მოწმობის გაცემაა, ეს ღვთის მოტყუების მცდელობაა, ეს ღვთის შერცხვენაა და ეს არის ის, რაც ღმერთს ყველაზე მეტად სძულს. ამ მდგომარეობებს შორის მკაფიო განსხვავებებია და ყველა მათგანის გარჩევა განზრახვების საფუძველზეა შესაძლებელი. თუ შეგიძლია სხვების გარჩევა, შეძლებ მათ მდგომარეობებში ჩაწვდომას და შემდეგ საკუთარი თავის გარჩევასაც შეძლებ და საკუთარ მდგომარეობებსაც ჩასწვდები.

ამ ქადაგებების მოსმენის შემდეგ, ზოგიერთი ადამიანი კვლავაც განაგრძობს საკუთარი თავის განდიდებასა და საკუთარი თავის დამოწმებას ისე, როგორც ამას ადრე აკეთებდა. როგორ უნდა მოეპყროთ ასეთ ადამიანებს? გამოიჩინეთ მათ მიმართ გარჩევის უნარი, ამხილეთ ისინი და დაიჭირეთ მათგან დისტანცია. თუ მათ სიტყვებს აქვს ღირებულება, როგორც ორიენტირს, მაშინ შეგიძლიათ მიიღოთ ეს სიტყვები, მაგრამ თუ მათ არანაირი საორიენტაციო ღირებულება არ გააჩნიათ, უნდა უარყოთ ისინი და არ მოექცეთ მათი გავლენის ქვეშ. თუ ეს ადამიანები წინამძღოლები არიან, მაშინ ამხილეთ ისინი, განაცხადეთ მათ შესახებ, უარყავით ისინი და არ მიიღოთ მათი წინამძღოლობა. თქვით ასე: „შენ ყოველთვის საკუთარ თავს მოწმობდა საკუთარ თავს განადიდებ, ყოველთვის გვაბრუებ, გვაკონტროლებ და შეცდომაში შეგვყავხარ. ჩვენ ყველანი დავშორდით ღმერთს და ღმერთი გულებშიც კი აღარ გვყავს — იქ მხოლოდ შენ ხარ. ახლა ჩვენ წინ აღვდგებით და უარგყოფთ შენ.“ თქვენ ასე უნდა იმოქმედოთ, ზედამხედველობა უნდა გაუწიოთ ერთმანეთს, ზედამხედველობა გაუწიოთ როგორც საკუთარ თავს, ისე სხვებს. განა ხშირად არ მოგიფხანიათ თავი სხვების წინაშე, ან არ გითქვამთ ადამიანებისთვის, რომ რამდენიმე კვება გამოტოვეთ, მაშინ როცა სინამდვილეში მათ ზურგს უკან უამრავ წასახემსებელს მიირთმევდით? როდესაც ზოგჯერ გარემო არ იძლევა ამის საშუალებას, ნორმალურია, რომ ადამიანებმა ერთი თვის განმავლობაში არ მიიღონ შხაპი, ან გამოტოვონ შხაპის მიღება ან თმის დაბანა, რადგან ძალიან დაკავებულნი არიან საქმით. ეს ყველაფერი ჩვეულებრივი მოვლენაა და ეს არის ის საფასური, რომელიც ადამიანებმა უნდა გადაიხადონ. ეს არ არის დიდი პრობლემა — ნუ აზვიადებთ. თუ ვინმე მართლაც აზვიადებს ასეთ საკითხებს, განზრახ იფხანს თავს სხვების წინაშე და ამბობს, რომ რამდენიმე დღეა თმა არ დაუბანია, განზრახ იღებს წამალს სხვების წინაშე, ან თავს ისე აჩვენებს, თითქოს გადაღლილია და ძალიან ცუდ ფიზიკურ მდგომარეობაშია, მაშინ ყველა წინ უნდა აღუდგეს მათ სამხილებლად და უკმაყოფილება გამოხატოს მათ მიმართ. ამგვარად, ამ უსირცხვილო ადამიანის შეზღუდვა შესაძლებელი გახდება. ისინი თვალთმაქცობენ, სხვების დასანახად თავს იკატუნებენ და მაინც ცდილობენ, რომ ადამიანებმა მოწონება გამოხატონ მათი ქცევის მიმართ, შეხედონ მათ შურით, აღტაცებითა და მადლიერებით. განა ისინი არ ატყუებენ ადამიანებს? ეს მიდგომები იგივეა, რაც მაშინ, როდესაც ფარისევლებს წმინდა წერილები ეჭირათ და ლოცულობდნენ ღვთის მიმართ ქუჩის კუთხეებში. ისინი არაფრით განსხვავდებიან ამისგან. როგორც კი ვინმე ახსენებს ფარისევლებს, რომლებსაც წმინდა წერილები ეჭირათ და იდგნენ ქუჩის კუთხეებში, კითხულობდნენ წერილებს ან ლოცულობდნენ, ეს ადამიანები ფიქრობენ: „ეს ძალიან სამარცხვინოა. მე ასეთ რამეს არ გავაკეთებდი.“ თუმცა, ისინი განზრახ იღებენ წამალს ან იფხანენ თავს სხვების წინაშე, ვერ აცნობიერებენ რა, რომ რასაც ისინი აკეთებენ, იგივე ბუნებისაა. მათ არ შეუძლიათ ამის არსში ჩაწვდომა. მოგვიანებით, როდესაც ასეთ საკითხებს წააწყდებით, უნდა ისწავლოთ ასეთი ადამიანების გარჩევა და მხილება, მათი მთელი თვალთმაქცობის მხილება — მაშინ ისინი ვეღარ გაბედავენ ასე მოქცევას. თქვენ მათზე ცოტა ზეწოლა უნდა მოახდინოთ და აფიქრებინოთ, რომ ასეთი მიდგომები, ქცევები და ხასიათი სამარცხვინოა და ყველასთვის ძალიან საძულველია. თუ ადამიანებს ასე სძულთ ისინი, სძულს თუ არა ისინი ღმერთს? მას ისინი კიდევ უფრო მეტად სძულს. არსებითად, არაფერს წარმოადგენ. უკვე საკმარისად შესაბრალისი ხარ, მაშინაც კი, თუ საკუთარ თავს არ განადიდებ და საკუთარ თავს არ მოწმობ, ამიტომ თუ ასეთი შესაბრალისი ხარ და მაინც განადიდებ და მოწმობ საკუთარ თავს. განა ეს ადამიანებში ზიზღს არ გამოიწვევს? არასოდეს შეგისრულებია მოვალეობა ერთგულად, არასოდეს გიმოქმედია პრინციპებით და არცერთ ასპექტში არ დაგიკმაყოფილებია ღვთის მოთხოვნები. უკვე პრობლემებში ხარ, ამიტომ თუ საკუთარ თავსაც განადიდებ და საკუთარ თავსაც მოწმობ, განა შენთვის ყველაფერი კიდევ უფრო არ გართულდება? კიდევ უფრო დაშორდები ღვთის მოთხოვნებს და კიდევ უფრო მეტად დაშორდები ხსნის მოპოვების სტანდარტის მიღწევას.

მითხარით, რა არის საკუთარი თავის განდიდებისა და საკუთარი თავის დამოწმების პრობლემის ბუნება? სატანამ ადამიანები ისეთ დონემდე გახრწნა; განა მათი ადამიანობა და გონიერება აღარ არის ნორმალური? გქონიათ თუ არა საკუთარი თავის განდიდებისა და საკუთარი თავის დამოწმების გამოვლინებები თქვენი მოვალეობების შესრულებისას? ვის შეუძლია ამაზე საუბარი? (მქონია ასეთი გამოვლინება. როდესაც ჩემს მოვალეობას გვიან ღამემდე ვასრულებ, შეკრების ჯგუფში ვაგზავნი შეტყობინებას, რათა სხვებმა იცოდნენ, რომ ამ დროს ჯერ კიდევ არ მძინავს და იფიქრონ, რომ შემიძლია ტანჯვის ატანა და საფასურის გადახდა. მე ეს თავად გამიკეთებია და ხშირად მინახავს, რომ სხვებიც ასე იქცევიან.) როგორც ჩანს, ასეთი ადამიანები ბევრნი არიან და ნამდვილად არ არიან უმცირესობაში. განა ასეთი ქმედება უადგილო არ არის? რა სისულელეა! კიდევ ვის სურს რამის თქმა? (მქონია ასეთი გამოვლინება. როდესაც ვხედავ, რომ ეკლესიის საქმეში გარკვეული პრობლემები არსებობს, მათ მოსაგვარებლად ვიწყებ მოქმედებას, რითაც ადამიანებს ვუქმნი ცრუ შთაბეჭდილებას, რომ დიდი ენთუზიაზმით ვარ განწყობილი, მაგრამ უმეტესწილად,სინამდვილეში არაფერს ვაკეთებ. ჩემი ქმედებები არ ვითარდება და არაეფექტურია და საბოლოოდ პრობლემა მოუგვარებელი რჩება, საკითხი კი — გადაუჭრელი. მე ვიყენებ ჩემს ზედაპირულ ენთუზიაზმს ადამიანების მოსატყუებლად და იმ ფაქტის დასაფარად, რომ ჭეშმარიტებას პრაქტიკაში არ ვანხორციელებ.) ცარიელ სიტყვებს ამბობ, ტრაბახობ და არანაირ რეალურ ქმედებას არ ახორციელებ. აძლევ ადამიანებს საშუალებას, დაინახონ შენი ენერგიულობა, თითქოს ჭეშმარიტებას პრაქტიკაში ახორციელებ, მაგრამ როდესაც რაღაცის გაკეთების დრო დგება, ამას პრაქტიკულად და საქმისადმი სერიოზული მიდგომით არ აკეთებ და მხოლოდ ლოზუნგებს გაიძახი. საბოლოოდ, საქმეს დიდი ენთუზიაზმით იწყებ და უშედეგოდ ამთავრებ, საკითხი კი დაუსრულებელი რჩება. ასეთი გამოვლინებაც შეცდომაში შემყვანია. მომავალში, როდესაც მსგავსი რამ შეგემთხვევა, გამოიჩენ თუ არა გარჩევის უნარს ამ საკითხთან მიმართებაში? (ახლა შემიძლია მისი მეტ-ნაკლებად გარჩევა.) მაშინ იცი,, რა მიმართულებით უნდა შეცვალო შენი გეზი? თუ მსგავსი რამ კვლავ შეგემთხვევა, შეგიძლია გადადგა ორი ნაბიჯი: პირველი ნაბიჯია იმის განსჯა, რეალურად შეგიძლია თუ არა ამ საკითხის მოგვარება. თუ შეგიძლია, მაშინ მას სერიოზულად და პრაქტიკულად უნდა მიუდგე. მეორე ნაბიჯია ღვთის წინაშე ლოცვა და მისთვის თხოვნა, რომ წარგმართოს ამ საკითხში, და როდესაც იმოქმედებ, ასევე უნდა მიიღო ყველას ზედამხედველობა, ამავდროულად გქონდეს სიმტკიცე, რომ შეასრულო შენი წილი სამუშაო და ითანამშრომლო ყველასთან ამ ამოცანის დასასრულებლად. თუ ისწავლი საქმის ეტაპობრივად კეთებას და პრაქტიკულად და საქმისადმი სერიოზული მიდგომით მუშაობას, მაშინ ამ პრობლემას გადაჭრი. თუ ყოველთვის ცარიელ სიტყვებს ამბობ, ტრაბახობ, ბევრს ლაყბობ, საქმის კეთებისას მხოლოდ ზედაპირულად მოქმედებ და საერთოდ არ უდგები საქმეს სერიოზულად და პრაქტიკულად, მაშინ საძაგელი ხარ. ვინაიდან შეგიძლია დაინახო, რომ ეკლესიის საქმესთან დაკავშირებით პრობლემაა და შეგიძლია შესთავაზო მოგვარების გზები,ეს ამტკიცებს, რომ შესაძლოა პოტენციალი გაგაჩნდეს და გქონდეს მუშაობის უნარი ამ საკითხის მოსაგვარებლად. ერთადერთი ისაა, რომ შენს ხასიათშია პრობლემა — დაუფიქრებლად მოქმედებ, არ გსურს საფასურის გადახდა და მხოლოდ ცარიელი ლოზუნგების ძახილზე ხარ ფოკუსირებული. როგორც კი პრობლემას აღმოაჩენ, ჯერ შეხედე, შეგიძლია თუ არა მისი გადაჭრა და თუ შეგიძლია, მაშინ ითავე ეს ამოცანა და ბოლომდე მიიყვანე, გადაჭერი პრობლემა, შეასრულე და აღასრულე პასუხისმგებლობა და ღმერთს ანგარიში ჩააბარე. სწორედ ამას ნიშნავს მოვალეობების შესრულება და საკუთარი თავის პრაქტიკულად და საქმისადმი სერიოზული მიდგომით წარმართვა. თუ არ შეგიძლია ამ პრობლემის გადაჭრა, მაშინ განაცხადე ამის შესახებ წინამძღოლთან და ნახე, ვინ არის ყველაზე შესაფერისი ამ საკითხის მოსაგვარებლად. პირველ რიგში, უნდა შეასრულო პასუხისმგებლობა; ამგვარად, შეინარჩუნებ მოვალეობას და სწორ პოზიციაზე იდგები. პრობლემის აღმოჩენის შემდეგ, თუ არ შეგიძლია მისი გადაჭრა, მაგრამ შეგიძლია ამის შესახებ განაცხადო, მაშინ შეგისრულებია პირველი პასუხისმგებლობა. თუ გრძნობ, რომ ეს არის მოვალეობა, რომელიც უნდა შეასრულო და შეგწევს ძალა ამ ამოცანის შესასრულებლად, მაშინ დახმარება უნდა სთხოვო დებსა და ძმებს, ჯერ ითანაზიარო პრინციპებზე და შეადგინო გეგმა, შემდეგ კი ჰარმონიულად ითანამშრომლოთ ამ საკითხის მოსაგვარებლად. ეს შენი მეორე პასუხისმგებლობაა. თუ შეგიძლია ორივე ამ პასუხისმგებლობის ტვირთვა, მაშინ ჯეროვნად შეასრულებ მოვალეობებს და იქნები ქმნილება, რომელიც სტანდარტს შეესაბამება. ადამიანთა მოვალეობები მხოლოდ ამ ორი ასპექტისგან შედგება. თუ შეგიძლია იტვირთო ის, რასაც ხედავ და რისი გაკეთებაც შეგიძლია და ჯეროვნად შეასრულო მოვალეობები, მაშინ ღვთის განზრახვების შესაბამისად მოქმედებ.

არსებობს საკუთარი თავის განდიდებისა და საკუთარი თავის დამოწმების სხვა გამოვლინებები? (მე ახლახან მქონდა ასეთი გამოვლინება. როდესაც ჩემს მოვალეობებს ვასრულებდი, მთელი დღე საქმეებით ვიყავი დაკავებული და ეკლესიაში იყო გარკვეული პრობლემები, რომლებიც პრაქტიკულად არ მომიგვარებია და ამის ნაცვლად, მხოლოდ ზედაპირულად მივუდექი. თუმცა, ზოგიერთმა ადამიანმა დაინახა, რომ ყოველდღე დაკავებული ვიყავი ჩემი მოვალეობის შესრულებით, ამიტომ მათ ჩემზე მაღალი წარმოდგენა შეექმნათ და აღფრთოვანდნენ ჩემით. განა ეს ქცევა ასევე არ შეიცავს საკუთარი თავის განდიდებისა და საკუთარი თავის დამოწმების ელემენტებს? მე არ შემიძლია ამ საკითხის არსში ჩაწვდომა და ყოველთვის ოდნავ შებოჭილად ვგრძნობ თავს.) არის ეს საკუთარი თავის დამოწმება? თუ დაკავებული ხარ მოვალეობების შესრულებით, შეგიძლია ტანჯვის ატანა და არ წუწუნებ და ღვთის რჩეულ ხალხს შენზე მაღალი წარმოდგენა აქვს და აღფრთოვანებულია შენით, ეს ნორმალურია და არ არის გამოწვეული საკუთარი თავის დამოწმებით. უბრალოდ დაკავებული ხარ მოვალეობების შესრულებით და არ ტრაბახობ ან თავს არ იწონებ და მუდმივად არ საუბრობ შენს ტანჯვის გამოცდილებაზე, ამიტომ ეს არ უკავშირდება საკუთარი თავის დამოწმებას. თუმცა, ბევრი ადამიანი მოვალეობების შესრულებისას გარეგნულად დაკავებული ჩანს, მაშინ როცა, სინამდვილეში, მათ მუშაობას არანაირი შედეგი არ მოუტანია და არცერთი პრობლემა არ გადაუჭრიათ. იწონებს თუ არა ღმერთი ადამიანებს, რომლებიც ამგვარად არიან დაკავებულნი? თუ მთელი დღე დაკავებული ხარ მარტივი პრობლემებით, რომელთა მოგვარებაც ჭეშმარიტების მცოდნე და პრინციპებში გარკვეულ ადამიანებს ორ საათში შეუძლიათ და თავს საკმაოდ გადაღლილად გრძნობ და ფიქრობ, რომ ბევრი იტანჯე, განა უბრალოდ არაფრის კეთებით არ ხარ დაკავებული და უმიზნოდ არ დარბიხარ? შეგიძლია მოიპოვო ღვთის მოწონება შენი მოვალეობების ამგვარად შესრულებით? (არა.) ძალიან არაეფექტურად მუშაობ! ამ საკითხთან დაკავშირებით, უნდა ეძიო ჭეშმარიტება-პრინციპები. ზოგჯერ ადამიანებს ბევრი საქმე აქვთ და მართლაც დაკავებულნი არიან, რაც ნორმალურია, მაგრამ ზოგჯერ მათ ბევრი არაფერი აქვთ გასაკეთებელი და მაინც დაკავებულნი არიან. რა იწვევს ამას? ერთი მიზეზი ის არის, რომ შენი სამუშაო არ არის გონივრულად დაგეგმილი და ორგანიზებული. უნდა ჩასწვდე ძირითად სამუშაო მოვალეობებს, გონივრულად დაგეგმო და მოაწყო ისინი და მოვალეობები უფრო ეფექტურად შეასრულო. უმიზნოდ სირბილი და ამაოდ ფაციფუცი ღვთის მიერ არ იქნება მოწონებული. სხვა სიტუაციაა, როდესაც შენი განზრახვაა, ადამიანებს აფიქრებინო, რომ დაკავებული ხარ და ამ საშუალებასა და ყალბ გარეგნობას სხვების მოსატყუებლად იყენებ. შეკრებების დროს ზოგიერთი წინამძღოლი და მუშაკი არ აგვარებს რეალურ პრობლემებს და ამის ნაცვლად უაზრო შენიშვნებს აკეთებს, მუდმივად უხვევს თემიდან და დაუსრულებლად საუბრობს ისე, რომ მთავარ საკითხზე არ გადადის. ამგვარად დაკავებულობას — როდესაც არ ისწრაფვიან ეფექტურობისკენ ან წინსვლისკენ — არაფრის კეთებით დაკავებულობა ჰქვია. როგორი დამოკიდებულებაა ეს? ეს არის სამუშაოს მხოლოდ ფორმალურად შესრულება, ზედაპირულობა, დროის გაყვანა და საბოლოოდ მაინც იმის ფიქრი: „რაც არ უნდა იფიქრონ სხვა ადამიანებმა ან ღმერთმა, სანამ სინდისი სუფთა მაქვს, კარგად ვიქნები. ყოველ შემთხვევაში, უსაქმოდ არ ვარ, ყოველ შემთხვევაში, მუქთახორა არ ვარ.“ გარეგნულად შეიძლება ჩანდეს, რომ უსაქმოდ არ ხარ, რომ მუქთახორა არ ხარ, რომ ყოველდღე ან შეკრებებს ესწრები, ან მოვალეობას ასრულებ და რომ ყველაფერი, რასაც აკეთებ, ეკლესიის საქმეს უკავშირდება, მაგრამ სინამდვილეში, გულის სიღრმეში იცი, რომ ის, რასაც აკეთებ, საერთოდ არ არის სასარგებლო ან ღირებული და რომ მხოლოდ ფორმალურად მოქმედებ. ეს პრობლემატურია. მაშ, რამდენად კარგად ასრულებ შენს მოვალეობას? ძალიან კარგად იცი, რომ პრობლემა გაქვს, მაგრამ არ ეძიებ ჭეშმარიტებას მის მოსაგვარებლად — ეს არის ზედაპირულობა, გულგრილობა და შეუვალობა. რა შედეგი მოჰყვება მოვალეობის შესრულებისას ზედაპირულობასა და საქმის გაჭიანურებას? ნამდვილად ვერ მოიპოვებ ღვთის მიერ მოწონებას, რადგან არ მოქმედებ პრინციპებით ან ეფექტურობით და მოვალეობის ამგვარად შესრულება წმინდა წყლის შრომაა. თუ გსხლავენ და გეხმარებიან, მაგრამ მაინც არ ინანიებ და წუწუნებ კიდეც, ნეგატიური ხარ და მუშაობისას ზარმაცობ, მაშინ მხოლოდ განკვეთა გელის. ამიტომ, თუ არ ეძიებ ჭეშმარიტებას ზედაპირულობის პრობლემის მოსაგვარებლად, რაც არ უნდა დიდხანს ასრულებდე შენს მოვალეობებს, ამას აზრი არ ექნება და ვერ დააკმაყოფილებ მოვალეობების ერთგულად შესრულების სტანდარტებს. ამ პრობლემაზე დაფიქრება ღირს. ღმერთი მოითხოვს, რომ ადამიანებმა იმოქმედონ პრინციპებით, პრაქტიკაში განახორციელონ ჭეშმარიტება და იყვნენ პატიოსნები. თუ ადამიანი შეძლებს ამ ჭეშმარიტებებში შესვლას, მაშინ ის მიაღწევს შედეგებს თავისი მოვალეობების შესრულებისას და სულ მცირე, შეძლებს პრინციპებით მოქმედებას. საკუთარი ეფექტურობის ამაღლების საფუძველი და გასაღები სწორედ აქ დევს. თუ ადამიანს არ გააჩნია ჭეშმარიტება-პრინციპები, მაშინ რაც არ უნდა დაკავებული იყოს თავისი მოვალეობების შესრულებით და რაც არ უნდა დიდხანს მუშაობდეს ყოველდღე, ის ვერ დაინახავს ჭეშმარიტ შედეგებს. როდესაც ღმერთი განსჯის, ასრულებენ თუ არა ადამიანები თავიანთ მოვალეობებს ერთგულად, ის უყურებს არა იმას, თუ რამდენ ხანს ასრულებენ ისინი თავიანთ მოვალეობებს, არამედ მათ პრაქტიკულ შედეგებსა და მუშაობის ეფექტურობას და იმას, მოქმედებენ თუ არა ისინი პრინციპებით და ჭეშმარიტების შესაბამისად. მარტივად რომ ვთქვათ, ის უყურებს, აქვთ თუ არა ადამიანებს ჭეშმარიტი გამოცდილებითი დამოწმება და სიცოცხლეში შესვლა თავიანთი მოვალეობების შესრულებისას. თუ ადამიანებს არ გააჩნიათ ჭეშმარიტება-რეალობა, მაშინ ისინი მხოლოდ მსახურების შემსრულებლები არიან, მაგრამ თუ მათ შეუძლიათ ჭეშმარიტების პრაქტიკაში განხორციელება და პრინციპებით მოქმედება, მაშინ ეს იმის ნიშანია, რომ ისინი თავიანთ მოვალეობებს ასრულებენ, როგორც ღვთის ხალხი. ამ შედარების მეშვეობით შეიძლება გავიგოთ, რომ მხოლოდ ისინი, ვინც თავიანთი მოვალეობების შესრულებისას სტანდარტს შეესაბამებიან, არიან ღვთის ხალხი. ისინი, ვინც თავიანთი მოვალეობებით არ შეესაბამებიან სტანდარტს, ვინც ყოველთვის ზედაპირულები არიან, მსახურების შემსრულებლები არიან. თუ ადამიანი შეძლებს ჭეშმარიტების გაგებას და პრინციპებით მოქმედებას, მაშინ ნებისმიერი მოვალეობის შესრულება არ იქნება პრობლემა და თუ გარკვეული დროის განმავლობაში გზას გაიკვლევს, საბოლოოდ თავის მოვალეობებს ისე შეასრულებს, რომ სტანდარტს დააკმაყოფილებს. რაც შეეხება მათ, ვისაც ძალიან დაბალი სულიერი მონაცემები აქვთ ან ყოველთვის ზედაპირულები არიან, მათთვის რთული იქნება მოთხოვნების დაკმაყოფილება და მათი მოვალეობების შესრულება სხვა არაფერია, თუ არა შრომა. რაც შეეხება დაბნეულ ადამიანებს, ჩერჩეტებსა და ცუდი ადამიანობის მქონე პირებს, რომლებიც არ ასრულებენ სათანადო სამუშაოს, არ იღებენ ჭეშმარიტებას, რაც არ უნდა ეთანაზიარონ მათ, და განაგრძობენ დაუფიქრებლად მოქმედებას, მათი მხოლოდ განდევნაა შესაძლებელი და უნდა მიუშვან, რომ სწამდეთ ღმერთი ისე, როგორც თავად სურთ. ამიტომ, თუ ადამიანი თავის მოვალეობას პრინციპებით არ ასრულებს და ყოველდღე უმიზნოდ დარბის და არაფრის კეთებით არის დაკავებული, მაშინ მან სწრაფად უნდა ეძიოს ჭეშმარიტება ამის მოსაგვარებლად და იმოქმედოს პრინციპებით. მათ უნდა შეეძლოთ თავიანთი მოვალეობის ნორმალურად შესრულება ყოველდღე და არ უნდა კმაყოფილდებოდნენ მხოლოდ იმით, რომ დიდხანს იმუშავეს, არამედ მნიშვნელობა უნდა მიანიჭონ ეფექტურობას და მიაღწიონ რეალურ შედეგს. ისინი, ვინც ერთგულად ასრულებენ თავიანთ მოვალეობებს, — მხოლოდ ასეთი ადამიანები არიან ღვთის მიერ მოწონებულნი.

დღეს მრავალია ისეთი, ვინც ღმერთს მიჰყვება და საკუთარ მოვალეობას ასრულებს, მაგრამ მათ ნაწილს ჭეშმარიტება არასოდეს უძიებია და მოვალეობების შესრულებისას საკუთარი ნება-სურვილით მოქმედებენ და აკეთებენ იმას, რაც სურთ. ისინი დიდ შეცდომებს არ უშვებენ, მაგრამ გამუდმებით უშვებენ მცირე შეცდომებს; განსაკუთრებით კი, ყოველდღიურად თავს ისე აჩვენებენ, თითქოს საქმით არიან დაკავებულნი, რეალურად კი არავითარი არსებითი საქმე არ გაუკეთებიათ და დროს ფუჭად კარგავენ. შეიძლება ითქვას, რომ ისინი თავიანთ საქმეს მხოლოდ ზერელედ ასრულებენ. განა ასეთი ადამიანები საფრთხეში არ არიან? თუ ადამიანი თავის მოვალეობებსა და ღვთიურ მისიას ყოველთვის ასეთი უპატივცემულო დამოკიდებულებით უდგება, რა შედეგები მოჰყვება ამას? უნაყოფო შრომა და მოვალეობებიდან გათავისუფლება მსუბუქი შედეგია — თუ ადამიანი სხვადასხვა სახის ბოროტ საქმეს სჩადის, მაშინ ის უნდა მოიცილონ და ღმერთი ასეთ ადამიანს სატანას გადასცემს. რას ნიშნავს სატანისთვის გადაცემა? ეს ნიშნავს, რომ ღმერთი მათზე აღარ იზრუნებს, რომ ღმერთი არ გადაარჩენს მათ და რომ ისინი მცდარ გზას დაადგებიან და შემდეგ დაისჯებიან. ხომ გესმით ეს? ახლა ის დროა, როდესაც ღმერთი ააშკარავებს ადამიანებს და თუ დროებით არ მიჰყვები სწორ გზას, მაშინ ღმერთი გამოიყენებს პრაქტიკულ გარემოს, რათა შეიცნო საკუთარი შეცდომები. თუმცა, როგორც კი მიხვდები, რომ ღმერთმა მოგცა დრო დასაფიქრებლად, რომ იგი გაძლევს უკანასკნელ შანსს, თუ მაინც არ მობრუნდები და ჯიუტად განაგრძობ შენი მოვალეობის ზედაპირულად შესრულებას, მაშინ ღმერთი იმოქმედებს. როდესაც ღმერთმა ნინევეს განადგურება განიზრახა, ნუთუ დაუყოვნებლივ აღასრულა ეს? არა. რა იყო ღვთის პირველი ნაბიჯი, როდესაც იმოქმედა? მან ჯერ იონას აცნობა და მკაფიოდ უთხრა მას, თუ როგორ წარიმართებოდა მთელი პროცესი და რა იყო მისი განზრახვა. ამის შემდეგ იონა წავიდა ნინევეში, შემოიარა მთელი ქალაქი და აცხადებდა: „კიდევ ორმოცი დღე და დაიქცევა ნინევე“ (იონა 3:4). ეს ცნობა ყველას ყურამდე მივიდა; კაცებმა და ქალებმა, ახალგაზრდებმა და მოხუცებმა და საზოგადოების ყველა ფენის წარმომადგენელმა გაიგო ამის შესახებ. ეს ამბავი თითოეულ ოჯახში გახდა ცნობილი და მათმა მეფემაც კი მოისმინა. რატომ იმოქმედა ღმერთმა ამგვარად? ამ საკითხზე დაკვირვებით შეიძლება დავინახოთ, რომ, მიუხედავად იმისა, გადაარჩენს ის ადამიანებს, ამჟღავნებს თუ სჯის მათ, ადამიანებისადმი მისი მოპყრობის გზებს ყოველთვის გააჩნია პროცედურები და პრინციპები. ის არ მოქმედებს უეცარი ახირებით და არავის გაანადგურებს დაუყოვნებლივ, მხოლოდ იმიტომ, რომ ის არ მოსწონს. პირიქით, ის გარკვეულ დროს აძლევს მათ. რა არის ამ დროის მიცემის მიზანი? (მონანიების შესაძლებლობა). ეს კეთდება იმისთვის, რომ ნინევეს ხალხმა იცოდეს, რის გაკეთებას აპირებს იგი, დაფიქრდნენ, ნელ-ნელა გაიგონ მისი განზრახვები და თანდათანობით დაიწყონ მობრუნება. ამ ყველაფრის გაცნობიერებას გარკვეული დრო სჭირდება, და ეს ორმოცი დღე სწორედ ის პერიოდია, რომელიც ღმერთმა ადამიანებს მოსაბრუნებლად მისცა. თუ ისინი ორმოცი დღის შემდეგაც არ მობრუნდებიან და არ აღიარებენ მის წინაშე თავიანთ ცოდვებს, მაშინ ღმერთი ნათქვამისამებრ აღასრულებს ამ საქმეს. ეს იმიტომ, რომ ღმერთი თავისი სიტყვის ერთგულია და რასაც ამბობს, ის აღსრულდება, მის სიტყვებში სიყალბე არ არსებობს. მაშ, როგორი იყო ნინევეს ხალხის რეაქცია, როდესაც მათ ეს ცნობა მიიღეს? მაშინვე შეიმოსნენ ჯვალოთი და ნაცარი დაიყარეს? არა, ყველაფერი თანდათან მოხდა. თავდაპირველად, ადამიანებს, შესაძლოა, ეჭვი ეპარებოდათ: „ღმერთი ჩვენს განადგურებას აპირებს? მართლა ეს თქვა? რა დავაშავეთ?“ ამის შემდეგ, ყველა ოჯახმა აცნობა ერთმანეთს ამ საკითხის შესახებ და ყველამ ერთად დაიწყო ამაზე მსჯელობა. მიხვდნენ, რომ უდიდესი კრიზისის წინაშე იდგნენ და რომ ისინი სიკვდილ-სიცოცხლის გზაჯვარედინზე იდგნენ. მაშ, რა უნდა გაეკეთებინათ? უნდა ეღიარებინათ და მოენანიებინათ თავიანთი დანაშაული, თუ სკეპტიკურად განწყობილიყვნენ და წინააღმდეგობა გაეწიათ? თუ ისინი მართლაც სკეპტიციზმსა და წინააღმდეგობის გაწევას აირჩევდნენ, ორმოცი დღის შემდეგ აუცილებლად განადგურდებოდნენ, მაგრამ თუ ისინი თავიანთ ცოდვებს აღიარებდნენ და მობრუნდებოდნენ, კვლავ ექნებოდათ გადარჩენის შანსი. მრავალდღიანი განხილვის შემდეგ, მოქალაქეთა უკიდურესმა უმცირესობამ შეძლო ცოდვების აღიარება და გამოსწორების გზაზე დადგომა. მათ შეძლეს თაყვანსაცემად დამხობა, მსხვერპლის შეწირვა თუ გარკვეული კარგი ქცევებისა და გამოვლინებების ჩვენება. თუმცა, ამ ქალაქის გადარჩენაში ყველაზე გადამწყვეტი როლი ერთმა ადამიანმა ითამაშა — ვინ იყო ეს? ეს იყო ნინევეს მეფე. მან მთელ ქვეყანას უბრძანა, მეფიდან დაწყებული რიგითი მოქალაქით დამთავრებული, რომ შეემოსათ ჯვალო და ნაცარი დაეყარათ, რათა ეღიარებინათ თავიანთი ცოდვები და მოენანიებინათ იეჰოვა ღმერთის წინაშე. ასეთი ბრძანების გაცემის შემდეგ, გაბედავდა კი ქალაქში ვინმე მის შეუსრულებლობას? მეფეს ხომ უდიდესი ძალაუფლება აქვს. მას რომ თავისი ძალაუფლება ცუდი საქმეების საკეთებლად გამოეყენებინა, მაშინ ქვეყნის მოსახლეობას დიდი უბედურება დაატყდებოდა თავს, მაგრამ ამის ნაცვლად მან ეს ძალაუფლება გამოიყენა კარგი საქმეების საკეთებლად, ღვთის თაყვანისცემისა და მისკენ მობრუნების საქმეებისთვის, შედეგად, ქალაქი გადარჩა, მთელი ქვეყნის ხალხი დაიხსნა და მათ მიტევების იმედი მიეცათ. განა ეს ყველაფერი ამ მეფის ერთადერთმა ფიქრმა არ გადაწყვიტა? მას რომ ეთქვა: „მიუხედავად იმისა, გსურთ თუ არა მონანიება, მე ამას არ გავაკეთებ; თქვენს თავს მიხედეთ. მე ასეთი რაღაცების არ მჯერა, თანაც, არავითარი ბოროტება არ ჩამიდენია. უფრო მეტიც, მე სტატუსი მაქვს, მაშ, რა უნდა მიქნას ღმერთმა? შეუძლია მას ტახტიდან ჩამომაგდოს? თუ ქალაქი განადგურდება, დაე, ასე იყოს. ამ რიგითი მოქალაქეების გარეშეც ვიქნები მეფე, ზუსტად ისე, როგორც აქამდე ვიყავი!“ რა მოხდებოდა, მას რომ ასეთი აზრი, ასეთი აზროვნება ჰქონოდა? მაშინ გაცილებით ნაკლები რიგითი ადამიანი გადარჩებოდა და ღმერთი საბოლოოდ, შესაძლოა, შერჩევით გამოიყვანდა იმ ადამიანებს, რომლებსაც მონანიება სურდათ. მათი გამოყვანის შემდეგ, ისინი, ვინც მონანიებას სიკვდილს ამჯობინებდნენ, ქალაქთან ერთად განადგურდებოდნენ და, რა თქმა უნდა, მეფეც მათ შორის იქნებოდა. რაც შეეხება მათ, ვისაც მონანიება სურდა, ისინი შეძლებდნენ სიცოცხლის გაგრძელებას მას შემდეგ, რაც ღმერთი მათ ქალაქიდან გამოიყვანდა. თუმცა, ამაში საუკეთესო ის იყო, რომ ნინევეს მეფემ შეძლო, პირველს შეემოსა ჯვალო და ნაცარი დაეყარა, და ასევე, ებრძანა ქალაქის რიგითი მოქალაქეებისთვის, ქალებისთვის თუ კაცებისთვის, ახალგაზრდებისთვის თუ მოხუცებისთვის — ვინც არ უნდა ყოფილიყვნენ ისინი, რაოდენ მაღალი რანგის ჩინოვნიკები თუ რიგითი გლეხები — არისტოკრატებიდან დაწყებული რიგითი მოქალაქეებით დამთავრებული, რომ ყველას უნდა შეემოსა ჯვალო, ნაცარი დაეყარა და იეჰოვა ღმერთის წინაშე თაყვანსაცემად პირქვე დამხობილიყო და ეღიარებინა თავისი ცოდვები, გამოეხატა მობრუნების დამოკიდებულება, გადაეხვია თავისი ბოროტი გზიდან და მიეტოვებინა თავის ხელთ არსებული ბოროტება, მოენანიებინა ღვთის წინაშე და ელოცა, რომ ღმერთს ისინი არ გაენადგურებინა.. ნინევეს მეფემ პირველმა მოინანია და აღიარა თავისი ცოდვები ღვთის წინაშე და ამით ქალაქის მთელი მოსახლეობა იხსნა, რითაც ბევრმა ადამიანმა მიიღო სარგებელი მასთან ერთად. მისი ამგვარი ინიციატივით, მისმა ძალაუფლებამ ფასი შეიძინა. ის, რომ მეფემ საკუთარ ხალხს უწინამძღოლა ღმერთთან მისაბრუნებლად, არის საქმე, რომელსაც ღმერთი ყოველთვის იმახსოვრებს.

აქვს თუ არა თქვენთვის რაიმე სარგებელი ანტიქრისტეების მიერ საკუთარი თავის განდიდებისა და საკუთარი თავის დამოწმების შინაარსზე ასეთ დეტალურ თანაზიარებას? კვლავ და კვლავ მსგავსად თანაზიარება, მაგალითების მოყვანა, ისტორიების მოყოლა, სხვადასხვა საშუალებისა და ტერმინის გამოყენება მის აღსაწერად და განსასაზღვრად — თუ ადამიანებს მაინც არ ესმით, მაშინ მათ ნამდვილად აკლიათ სულიერი გაგება და ასეთი ადამიანები გამოუსწორებლები არიან. რა არის ასეთი დეტალური თანაზიარების მიზანი? ის, რომ ამ სიტყვების მოსმენისას ადამიანებმა აღიქვან და მიიღონ არა უბრალო მოძღვრება, სიტყვასიტყვითი მნიშვნელობები ან კონკრეტული გამოთქმები, არამედ რეალური ჭეშმარიტება მოვლენათა არსზე; და ზოგიერთი ჭეშმარიტება და პრინციპი, რომელიც დაკავშირებულია ადამიანების არსთან, მათ არსებობასა და მათ ცხოვრებასთან. თუ შეგიძლიათ, ეს ნათქვამი ან ის მაგალითები, რომლებზეც ვისაუბრე, შეადაროთ თქვენს რეალურ მდგომარეობას ან იმას, რასაც ცხოვრებაში ავლენთ, მაშინ შეგიძლიათ გაიგოთ ჭეშმარიტება და იმასაც დაამტკიცებთ, რომ სულიერი გაგების მქონე ადამიანები ხართ. შედარება სწორედ იმას ნიშნავს, რომ თითოეული განხილული საკითხი თუ მაგალითი საკუთარ თავს მოარგოთ, ხოლო თანაზიარებული ჭეშმარიტების ყოველი ასპექტი თქვენს პირად მდგომარეობასა და ქმედებებს დაუკავშიროთ. თუ იცი, როგორ დააკავშირო ეს ყველაფერი ერთმანეთთან და გამოიყენო პრაქტიკაში, მაშინ გაქვს სულიერი გაგება, გაქვს ჭეშმარიტება-რეალობაში შესვლის იმედი და შეგიძლია ჭეშმარიტების გაგება. თუ არ გესმის, რაც არ უნდა ითქვას, თუ არ შეგიძლია ამ საკითხების საკუთარ თავთან დაკავშირება, თუ გრძნობ, რომ რასაც არ უნდა ისმენდე, მას არაფერი აქვს საერთო შენს გამოვლინებებთან და შენს საკუთარ ბუნება-არსებასთან და თუ ვერ პოულობ კავშირს, მაშინ სრულიად უგუნური ხარ და თავში არაფერი შეგდის; გაკლია სულიერი გაგება. ასეთი ადამიანები, რომლებსაც სულიერი გაგება აკლიათ, მხოლოდ შრომისთვის არიან გამოსადეგნი და არ შეუძლიათ ჭეშმარიტება-რეალობაში შესვლა. ადამიანები, რომლებსაც ხსნის მოპოვება სურთ, უნდა შევიდნენ ჭეშმარიტება-რეალობაში, ხოლო ჭეშმარიტება-რეალობაში შესასვლელად ადამიანს უნდა ესმოდეს ეს სიტყვები და ესმოდეს ის ისტორიები და გარემოებები, რომლებზეც ვისაუბრე, ასევე ის, თუ რას წარმოადგენს თითოეული საკითხი, თითოეული ტიპის გამოვლინება და თითოეული ტიპის ადამიანის არსი, მათი გამოვლინებები და მდგომარეობები და უნდა შეეძლოს ამ ყველაფრის საკუთარ თავთან შედარება. მხოლოდ ამგვარად შეუძლიათ მათ ჭეშმარიტების გაგება; თუ ისინი ამ წერტილს ვერ მიაღწევენ, მას ვერასდროს გაიგებენ. ეს თითქმის იგივეა, ქათამი რომ გაზარდო: თუ ადამიანი ნახევარი წელი ზრდის ქათამს და მას ჯერ კიდევ არ დაუდია კვერცხი, შეიძლება ითქვას, რომ ეს ქათამი კვერცხს არ დებს? (არა). თუ პატრონს ეს ქათამი სამი წელი ჰყავს და კვებავს მას მარცვლეულითა და მწვანილით, ის კი, რაც არ უნდა ჭამოს, კვერცხს მაინც არ დებს, მაშინ შეიძლება ითქვას, რომ ეს ქათამი კვერცხს არ დებს? (დიახ). ასეა ადამიანების შემთხვევაშიც, ზოგიერთ მათგანს არ ესმის, რა ქადაგებებსაც არ უნდა უსმენდეს და როგორც არ უნდა უზიარებდე ჭეშმარიტებას. ეს არის სულიერი გაგების არმქონე ადამიანი. თუმცა, არსებობს სხვა ტიპის ადამიანიც, ისეთი, რომელსაც შეუძლია გაიგოს ის, რაც მოისმინა, მაგრამ პრაქტიკაში არ ახორციელებს, არ ბრუნდება. ამ ტიპის ადამიანი განწირულია და სოდომის ქალაქის მცხოვრებთა მსგავსია — განადგურების ობიექტად არის განწირული. ანტიქრისტეები ადამიანთა ამ კატეგორიას განეკუთვნებიან; ისინი არ მობრუნდებიან, როგორც არ უნდა უზიარებდე ჭეშმარიტებას. განა ეს მხოლოდ ჯიუტი ხასიათის ბრალია? (არა). მათ აქვთ ბუნება-არსება, რომელიც ეწინააღმდეგება ღმერთს და მტრულად არის განწყობილი ჭეშმარიტების მიმართ და ასეთი ადამიანისთვის ჭეშმარიტების გაგება გამორიცხულია. ისინი მტრობენ და ეწინააღმდეგებიან ჭეშმარიტებას და ღმერთს და მტრულად არიან განწყობილნი დადებითი რაღაცების მიმართ, ამიტომ, როდესაც ჭეშმარიტებას უზიარებ, ისინი მას არ ეპყრობიან როგორც ჭეშმარიტებას, არამედ როგორც ერთგვარ თეორიას, მეცნიერებას ან მოძღვრებას. თანაზიარების მოსმენის შემდეგ, ისინი ამით ივსებენ გულებს, რათა შემდგომში თავი მოიწონონ და მოიპოვონ საკუთარი ინტერესები, სტატუსი, დიდება და სარგებელი. ეს არის მათი მიზანი. როგორც არ უნდა ჩაატარო თანაზიარება ჭეშმარიტებაზე და რომელი მაგალითებიც არ უნდა განიხილო, ვერ გამოასწორებ მათ და ვერ შეცვლი მათ განზრახვებსა თუ მათი მოქმედების წესს. ისინი არ ეძიებენ ჭეშმარიტებას. ადამიანები, რომლებიც მოსმენის შემდეგ არ იღებენ და პრაქტიკაში არ იყენებენ ჭეშმარიტებას, ვერ შეიცვლებიან ჭეშმარიტებით და ღმერთი არ გადაარჩენს ასეთ ადამიანებს. ამგვარი ადამიანები არსებითად შეიძლება დახასიათდნენ, როგორც ჭეშმარიტების მიმართ მტრულად განწყობილი პირები, უფრო კონკრეტულად კი, ანტიქრისტეებად. ეს არის განსხვავება ანტიქრისტეებსა და ჩვეულებრივ ადამიანებს შორის.

ზოგიერთ ადამიანს ანტიქრისტეს ხასიათი აქვს და ხშირად ავლენს გარკვეულ გახრწნილ ხასიათს, მაგრამ ამგვარი გამოვლინებების პარალელურად, ის ასევე ფიქრდება და შეიცნობს საკუთარ თავს, შეუძლია ჭეშმარიტების მიღება და პრაქტიკაში გამოყენება და გარკვეული დროის შემდეგ, მასში ცვლილება შეინიშნება. ასეთი ადამიანები ხსნის შესაძლო ობიექტები არიან. არიან ისეთებიც, რომლებსაც გარეგნულად თითქოსდა შეუძლიათ უარყონ ყველაფერი, დაიხარჯონ, დაითმინონ გასაჭირი და გაიღონ საფასური, მაგრამ თავიანთი ბუნება-არსებით, ისინი ზიზღით არიან განწყობილნი ჭეშმარიტების მიმართ და სძულთ იგი. როდესაც მათთან ჭეშმარიტებაზე თანაზიარებ, ისინი ზიზღით განეწყობიან და წინააღმდეგობას უწევენ მას. შეკრებებისა და ქადაგებების დროს ისინი თვლემენ და იძინებენ. მათთვის ეს მოსაწყენია და თუნდაც ესმოდეთ ის, რასაც ისმენენ, პრაქტიკაში არ იყენებენ. არიან სხვებიც, რომლებიც გარეგნულად თითქოს გულმოდგინედ უსმენენ ქადაგებებს, მაგრამ მათ გულებს არ სწყურიათ ჭეშმარიტება და ღვთის სიტყვების მიმართ მათი დამოკიდებულება ისეთია, რომ მათ ერთგვარ სულიერ ცოდნად ან თეორიად აფასებენ. ამიტომ, რამდენი წელიც არ უნდა იყვნენ მორწმუნენი, ღვთის რამდენი სიტყვაც არ უნდა ჰქონდეთ წაკითხული ან რამდენი ქადაგებაც არ უნდა ჰქონდეთ მოსმენილი, არავითარი ცვლილება არ ხდება სტატუსის ძიებისა და ძალაუფლების თაყვანისცემისადმი მათ შეხედულებაში, ან ჭეშმარიტებისადმი ზიზღის, ჭეშმარიტების სიძულვილისა და ღვთისადმი წინააღმდეგობის გაწევის მათ დამოკიდებულებაში. ისინი ტიპური ანტიქრისტეები არიან. თუ ამხელ მათ და ეტყვი: „რასაც აკეთებ, ეს არის ის, რომ ცდილობ ადამიანთა გულების მოგებას და როდესაც საკუთარ თავს ადიდებ და მოწმობ, შეცდომაში შეგყავს ადამიანები და ღმერთს სტატუსში ეცილები. ეს სატანისა და ანტიქრისტეების ქმედებებია“, შეუძლიათ მიიღონ ასეთი დაგმობა? ნამდვილად არა. რას ფიქრობენ ისინი? „მე მართალი ვარ, როცა ასე ვიქცევი, ამიტომაც ვიქცევი ასე. როგორც არ უნდა მგმობდე, რასაც არ უნდა ამბობდე და რაოდენ სწორადაც არ უნდა ჟღერდეს ეს, მე არ ვაპირებ უარი ვთქვა მოქმედების ამ წესზე, ამ სურვილსა და ამ მისწრაფებაზე.“ მაშასადამე, გადაწყვეტილია: ესენი ანტიქრისტეები არიან. რასაც არ უნდა ამბობდე, ვერაფერი შეცვლის მათ შეხედულებებს, განზრახვას, გეგმებს, ამბიციებსა თუ სურვილებს. ეს არის ანტიქრისტეების ტიპური ბუნება-არსება; ვერავინ შეცვლის მათ. როგორც არ უნდა ითანაზიარონ ადამიანებმა მათთან ჭეშმარიტებაზე, ან რა ენაც და სიტყვებიც არ უნდა გამოიყენონ, რა დროც, სივრცეც ან კონტექსტიც არ უნდა იყოს, მათ ვერაფერი შეცვლის. როგორც არ უნდა შეიცვალოს მათი გარემო, როგორც არ უნდა შეიცვალოს მათ გარშემო არსებული ადამიანები, მოვლენები და საგნები და როგორც არ უნდა შეიცვალოს დრო, ან რამხელა ნიშნები და სასწაულებიც არ უნდა აჩვენოს ღმერთმა, რამდენი მადლიც არ უნდა მიანიჭოს მათ ღმერთმა, ან თუნდაც როგორაც არ უნდა დასაჯოს ისინი ღმერთმა, საგნებისადმი მათი ხედვა და მათი გეგმები არასოდეს შეიცვლება და ძალაუფლების ხელში ჩაგდების მათი ამბიცია და სურვილი არასოდეს შეიცვლება. საკუთარი თავის წარმართვისა და სხვებთან ურთიერთობის მათი წესი არასოდეს შეიცვლება, ისევე როგორც ჭეშმარიტებისა და ღვთის სიძულვილის მათი დამოკიდებულება. როდესაც სხვები მიუთითებენ, რომ მათი ქმედებები არის საკუთარი თავის განდიდება და საკუთარი თავის დამოწმება და ადამიანთა შეცდომაში შეყვანის მცდელობა, ისინი საუბრის მანერას ისე იცვლიან, რომ სხვებმა ვერ შეძლონ ნაკლის პოვნა ან მათი ამოცნობა. ისინი კიდევ უფრო მზაკვრულ საშუალებებს იყენებენ, რათა განაგრძონ საკუთარი საქმის განხორციელება და მიაღწიონ თავიანთ მიზანს — ღვთის რჩეულ ხალხზე ბატონობასა და მათ კონტროლს. სწორედ ეს ვლინდება ანტიქრისტეში და ეს ანტიქრისტეს არსით არის გამოწვეული. ღმერთს რომც ეთქვა მათთვის, რომ დაისჯებოდნენ, რომ მათი აღსასრული დადგა, რომ ისინი დაწყევლილნი იყვნენ, შეცვლიდა ეს მათ არსს? შეცვლიდა ეს ჭეშმარიტებისადმი მათ დამოკიდებულებას? შეცვლიდა ეს სტატუსის, დიდებისა და სარგებლისადმი მათ სიყვარულს? არ შეცვლიდა. ის, რომ სატანის მიერ გახრწნილი ადამიანები იქცნენ ნორმალური ადამიანობის მქონე, ღვთის თაყვანისმცემელ ადამიანებად, ღვთის საქმეა; ამის მიღწევა შესაძლებელია. მაგრამ შესაძლებელია თუ არა დემონების, ადამიანის ტყავში გახვეული, მაგრამ სატანური არსის მქონე და ღვთის მიმართ მტრულად განწყობილი პირების ნორმალურ ადამიანებად ქცევა? ეს შეუძლებელი იქნებოდა. ღმერთი არ ასრულებს ამგვარ საქმეს; ეს ადამიანები არ შედიან მათ რიცხვში, ვისაც ღმერთი იხსნის. მაშ, როგორ გამოაქვს ღმერთს განაჩენი ასეთი ადამიანებისთვის? ისინი სატანისგან არიან. ისინი არ არიან ღვთის არჩევანის ან ხსნის ობიექტები; ღმერთს არ სურს ასეთი ადამიანები. რამდენი ხანიც არ უნდა სწამდეთ ღმერთი, რამდენიც არ უნდა ეტანჯათ ან რისთვისაც არ უნდა მიეღწიათ, მათი გეგმები არ შეიცვლება. ისინი უარს არ იტყვიან თავიანთ ამბიციებსა თუ სურვილებზე, მით უმეტეს, არ დათმობენ თავიანთ მოტივაციასა და ლტოლვას, რომ ღმერთს სტატუსსა და ადამიანებში შეეცილონ. ასეთი ადამიანები ნამდვილი ანტიქრისტეები არიან.

ზოგიერთი ადამიანი ამბობს: „განა ანტიქრისტეები წამიერი დაბნეულობის გამო არ სჩადიან ბოროტებას და არ უწევენ წინააღმდეგობას ღმერთს? ღმერთს რომ გარკვეული ნიშნები და სასწაულები ეჩვენებინა ან ოდნავ დაესაჯა ისინი, რათა ღმერთი ეხილათ, განა მაშინ ვერ შეძლებდნენ ღვთის აღიარებასა და მისადმი დამორჩილებას? განა მაშინ ვერ შეძლებდნენ იმის მიღებასა და აღიარებას, რომ ღმერთი ჭეშმარიტებაა და აღარ შეეცილებოდნენ ღმერთს სტატუსში? განა ასე არ არის, რომ მათ არ აქვთ რწმენა, რადგან არ უნახავთ ღვთის მიერ მოვლენილი ნიშნები და სასწაულები ან არ უხილავთ ღვთის სულიერი სხეული და ამიტომ ძალიან სუსტები არიან და შემდეგ სატანა ატყუებთ?“ არა, ასე არ არის. ანტიქრისტეების ამბიციები, სურვილები და არსი აბსოლუტურად მკვეთრად განსხვავებული და გამიჯნულია იმისგან, როდესაც ადამიანი დროებით მოტყუებული და სულელია და არ ესმის ჭეშმარიტება. ანტიქრისტეები თანდაყოლილად ფლობენ სატანურ ბუნებას და ისინი დაბადებიდანვე ზიზღით არიან განწყობილნი ჭეშმარიტების მიმართ და სძულთ ჭეშმარიტება. ისინი ღმერთთან შეურიგებელი სატანები არიან, რომლებიც ეწინააღმდეგებიან ღმერთს და ბოლომდე ეცილებიან ღმერთს და ისინი არიან ცოცხალი სატანები, რომლებსაც ადამიანის ტყავი აცვიათ. ასეთი ადამიანები თავიანთი ბუნება-არსების მიხედვით განისაზღვრებიან როგორც ანტიქრისტეები, და მაშ, რა როლის თამაში და რა საქმეების კეთება შეუძლიათ მათ ღვთის სახლში? ისინი აფერხებენ, არღვევენ, ანგრევენ და ანადგურებენ ღვთის საქმეს. ამ ადამიანებს უბრალოდ არ შეუძლიათ, არ აკეთონ ეს ღვთის სახლში. ასეთია მათი არსი, მათ სატანური ბუნება აქვთ და ეს ჰგავს ფარაში მგლების შეპარვას, რომელთა მიზანი ცხვრების შეჭმაა — ეს არის მათი ერთადერთი მიზანი. სხვა კუთხით რომ შევხედოთ, რატომ უშვებს ღმერთი ამ ადამიანების გამოჩენას თავის სახლში? ეს ხდება იმისთვის, რათა ღვთის რჩეულ ხალხს გარჩევის უნარი გაეზარდოს. შეუძლიათ კი ადამიანებს ნათლად დაინახონ, თუ რას წარმოადგენს ეშმაკი სატანა, რა არის მისი სიტყვებისა და ქმედებების არსი, რა ხასიათს ავლენს იგი, ან როგორ შეჰყავს შეცდომაში ადამიანები და როგორ ეწინააღმდეგება ღმერთს წუთისოფელში? როდესაც ეშმაკი სატანაა ნახსენები, ადამიანებს არ შეუძლიათ მკაფიოდ თქვან, ზუსტად ეშმაკია ის თუ სატანა; მათთვის ეს აბსტრაქტული და ცარიელია, არასაკმარისად კონკრეტული. „სად არის სატანა?“ — კითხულობენ ისინი. „ჰაერში,“ — ისმის პასუხი. „მაშინ, რამხელაა სატანა? კონკრეტულად რა სასწაულებს ახდენს იგი? კონკრეტულად როგორ ეწინააღმდეგება ღმერთს? რა არის მისი ბუნება-არსება?“ ისინი გრძნობენ, რომ ეს ყველაფერი ძალიან აბსტრაქტული, ბუნდოვანი და ცარიელია. თუმცა, ანტიქრისტეების გამოვლინებებისა და მხილებების მეშვეობით, მათ შეუძლიათ დააკავშირონ ეს ყველაფერი იმასთან, რასაც სატანა აკეთებს და მის ბუნება-არსებასთან, და შემდეგ ეს ყველაფერი კონკრეტული ხდება და აღარ არის აბსტრაქტული ან ცარიელი. როგორც კი ეს ყველაფერი კონკრეტული ხდება, ადამიანებს უკვე შეუძლიათ მოისმინონ მისი საუბარი, დაინახონ მისი ქცევა და ყურადღებით შეიცნონ მისი ბუნება-არსება. ამგვარად, განა ისინი არ გრძნობენ, რომ ეშმაკი სატანის არსი, რომელზეც ღმერთი საუბრობს, უფრო კონკრეტული და რეალური ხდება და მათ შეუძლიათ პრაქტიკულად დაუკავშირონ ის რეალურ გამოვლინებებს? ზოგიერთი ადამიანი სულიერად მოუმწიფებელია და არ ესმის ჭეშმარიტება, და წამიერი სისულელის გამო ანტიქრისტეები ატყუებენ და შეცდომაში შეჰყავთ ისინი, რის გამოც დაახლოებით ერთი წლით ტოვებენ ეკლესიას. როდესაც ისინი ღვთის სახლში ბრუნდებიან, აცნობიერებენ, რომ სატანის მიყოლას კარგი არაფერი მოაქვს. როდესაც ეს ადამიანები პირველად იწყებენ ანტიქრისტეების მიყოლას, გრძნობენ, რომ საკმარისი მიზეზი და დიდი თავდაჯერებულობა აქვთ და ამბობენ: „ზემდგომს არ სურს, რომ ანტიქრისტეებს მივყვეთ, მაგრამ ჩვენ მაინც მივყვებით მათ და ერთ დღესაც დამტკიცდება, რომ მართლები ვიყავით!“ ამის შედეგი კი ის არის, რომ გარკვეული დროის შემდეგ ისინი გრძნობენ, რომ დაკარგეს სულიწმიდის საქმე და გულში ვეღარავითარ დასტურს ვეღარ გრძნობენ. მათ ისეთი განცდა აქვთ, თითქოს ღმერთი აღარ არის მათთან, რომ მათმა რწმენამ დაკარგა აზრი და მიმართულება და თანდათანობით სულ უფრო მეტად უვითარდებათ ანტიქრისტეების გარჩევის უნარი. ადრე ეგონათ, რომ ანტიქრისტეებს მართლაც ესმოდათ ჭეშმარიტება და მათი მიყოლით რწმენაში არ შეცდებოდნენ, მაგრამ ახლა ხედავენ, რომ ანტიქრისტეებს სერიოზული პრობლემები აქვთ, რომ ანტიქრისტეები ისე საუბრობენ, თითქოს ესმით ჭეშმარიტება, თუმცა არასოდეს იყენებენ ჭეშმარიტებას პრაქტიკაში — ეს ფაქტია. ისინი ხედავენ, რომ ამდენი ხანი მიჰყვებოდნენ ანტიქრისტეებს და არავითარი ჭეშმარიტება არ მოუპოვებიათ, და რომ ანტიქრისტეების მიყოლის გაგრძელება მართლაც ძალიან საშიშია, ამიტომ ნანობენ, უარყოფენ ანტიქრისტეებს და უჩნდებათ ღვთის სახლში დაბრუნების სურვილი. მას შემდეგ, რაც ღვთის სახლი ასეთ ადამიანებს უკან იღებს, მათ სთხოვენ თავიანთი გამოცდილების მოყოლას და ისინი ამბობენ: „ის ანტიქრისტე ისე ოსტატურად შეჰყავდა ხალხი შეცდომაში. მაშინ, როგორც არ უნდა მეფიქრა, ის მართალი ადამიანი მეგონა, მაგრამ შედეგი ის იყო, რომ არაფერი მიმიღია, არავითარი ჭეშმარიტება არ გამიგია და მასზე ერთ წელზე მეტი ხნის მიყოლის შემდეგ ჭეშმარიტება-რეალობის ნატამალიც კი არ გამაჩნდა. ძვირფასი დრო დავკარგე. მართლაც ძალიან დიდი ზარალი განვიცადე!“ მარცხის ეს გამოცდილება მათ ყველაზე ღრმა მოგონებად იქცევა. ღვთის სახლში დაბრუნების შემდეგ, რაც უფრო მეტს უსმენენ ქადაგებებს, მით უფრო მეტად ესმით ჭეშმარიტება და მით უფრო უნათდებათ გულები. როდესაც იხსენებენ იმ დროს, რომელიც ანტიქრისტეების მიყოლაში გაატარეს და ხედავენ, თუ რამხელა ზარალი განიცადეს, გრძნობენ, რომ ანტიქრისტეები მართლაც სატანები არიან და არსებითად არ გააჩნიათ ჭეშმარიტება, რომ მხოლოდ ღმერთია ჭეშმარიტება და ვეღარ ბედავენ სხვა ადამიანის მიყოლას. როდესაც კვლავ დგება წინამძღოლის არჩევის დრო, ისინი ძალიან ფრთხილად აძლევენ ხმას და ფიქრობენ: „თუ ხმას ამა და ამ ადამიანს მივცემ, შესაძლოა ხელი შევუწყო ანტიქრისტეს არჩევას. თუ ხმას არ მივცემ, ამით შესაძლოა თავიდან ავიცილო ანტიქრისტეს არჩევა. ფრთხილად უნდა ვიყო და ადამიანები პრინციპების მიხედვით შევაფასო.“ განა ახლა მათი ქმედებები პრინციპებსა და სტანდარტებს არ ეფუძნება? (დიახ, ასეა.) ეს კარგია. ზოგიერთ ადამიანს ანტიქრისტეები შეცდომაში შეჰყავთ და ისინი ამბობენ: „რატომ დაგვემართა ეს? ღმერთმა მიგვატოვა? აღარ ზრუნავს ის ჩვენზე?“ ასეთ სიტუაციაში, დათანხმდებოდი, ღმერთს რომ ეთქვა, არ გაჰყოლოდი ანტიქრისტეებს? არა, არ დათანხმდებოდი. მაინც ჯიუტად გაჰყვებოდი მათ და ღმერთს სხვა არაფერი დარჩებოდა, გარდა იმისა, რომ ამის ნება დაერთო და შემდეგ ფაქტების გამოყენებით ჭკუა ესწავლებინა. ანტიქრისტეების გარკვეული დროით მიყოლის შემდეგ, უცებ გონს ეგები და ხედავ, რომ შენს სიცოცხლეში ზარალი განიცადე და მხოლოდ მაშინ გრძნობ სინანულს და გიჩნდება სურვილი, უარყო ანტიქრისტეები და კვლავ დაბრუნდე ღვთის წინაშე. შენდა საბედნიეროდ, ღმერთი შემწყნარებელი და მოწყალეა და მას კვლავ სურხარ. ასე რომ არ იყოს, მაშინ სრულიად განადგურდებოდი, ხსნის მოპოვების შანსი აღარ გექნებოდა — ანტიქრისტეების მიყოლას კარგი დასასრული არ აქვს.

ნათლად უნდა დაინახოთ ანტიქრისტეები და სწორად ამოიცნოთ ისინი. უნდა იცოდეთ, როგორ გაარჩიოთ ანტიქრისტეების სხვადასხვა გამოვლინება და ამავდროულად, ნათლად უნდა იცოდეთ, რომ ბევრი რამ არის ისეთი, რაც თქვენს საკუთარ ბუნება-არსებას საერთო აქვს ანტიქრისტეებთან. ეს იმიტომ, რომ ყველანი სატანის მიერ გახრწნილ კაცობრიობას მიეკუთვნებით და ერთადერთი განსხვავება ისაა, რომ ანტიქრისტეები მთლიანად სატანის კონტროლის ქვეშ არიან, ისინი სატანის თანამზრახველები გახდნენ და მისი სახელით საუბრობენ. გახრწნილ კაცობრიობასაც მიეკუთვნები, მაგრამ შეგიძლია ჭეშმარიტების მიღება და გაქვს ხსნის მოპოვების იმედი. თუმცა, არსის თვალსაზრისით ბევრი რამ გაქვს საერთო ანტიქრისტეებთან და შენი მეთოდები და გეგმებიც იგივეა. უბრალოდ, მას შემდეგ, რაც მოისმენ ჭეშმარიტებას და მოუსმენ ქადაგებებს, შეგიძლია გეზის შეცვლა, და გეზის შეცვლის უნარი განაპირობებს იმას, რომ გაქვს ხსნის მოპოვების იმედი — ეს არის განსხვავება შენსა და ანტიქრისტეებს შორის. ამიტომ, როდესაც ანტიქრისტეებს ვამხელ, შენც უნდა გააკეთო შედარება და შეიცნო, რა საერთო გაქვს ანტიქრისტეებთან და რომელ გამოვლინებებს, ხასიათსა და არსის ასპექტებს იზიარებ მათთან. ამის კეთებით, განა უკეთ ვერ შეძლებ საკუთარი თავის შეცნობას? თუ ყოველთვის გრძნობ წინააღმდეგობას, გჯერა, რომ არ ხარ ანტიქრისტე, გრძნობ ძლიერ სიძულვილს ანტიქრისტეების მიმართ და არ გსურს ამ შედარების გაკეთება ან საკუთარ თავზე დაფიქრება და იმის გაგება, თუ რომელ გზას მიჰყვები, მაშინ რა იქნება ამის შედეგი? სატანური ხასიათით, ძალიან დიდი ალბათობაა, რომ ანტიქრისტე გახდე. ეს იმიტომ, რომ არცერთი ანტიქრისტე მიზანმიმართულად არ ესწრაფვის ანტიქრისტედ გახდომას და შემდეგ ხდება ასეთი; ეს იმიტომ ხდება, რომ ისინი არ ეძიებენ ჭეშმარიტებას და ბუნებრივია, საბოლოოდ ანტიქრისტეთა გზას ადგებიან. განა რელიგიურ სამყაროში ყველა ის ადამიანი, ვისაც არ უყვარს ჭეშმარიტება, ანტიქრისტე არ არის? თითოეული ადამიანი, ვისაც არ ესმის თავისი ბუნება-არსება და არც უფიქრდება მას და რომელსაც ღმერთი თავისი წარმოდგენებისა და ფანტაზიების მიხედვით სწამს, ანტიქრისტეა. როგორც კი ანტიქრისტეთა გზას დაადგები, როგორც კი სტატუსს მოიპოვებ, რასაც ემატება ის ფაქტი, რომ გაქვს გარკვეული ნიჭი და ცოდნა და ყველას აღაფრთოვანებ, მაშინ, რაც უფრო იზრდება შენი მუშაობის დრო, მით უფრო იკავებ ადგილს ადამიანთა გულებში. რაც უფრო იზრდება შენს პასუხისმგებლობაში მყოფი საქმის მასშტაბი, სულ უფრო მეტ ადამიანს მიუძღვები, სულ უფრო მეტ კაპიტალს აგროვებ და შემდეგ ნამდვილ პავლედ იქცევი. შენზეა ეს ყველაფერი დამოკიდებული? არ გქონდა ამ გზაზე სიარულის გეგმა, მაგრამ როგორ მოხდა, რომ გაუცნობიერებლად დაადექი ანტიქრისტეთა გზას? ამის ერთ-ერთი მნიშვნელოვანი მიზეზი ის არის, რომ თუ არ ეძიებ ჭეშმარიტებას, აუცილებლად დაუწყებ ძიებას სტატუსსა და პრესტიჟს, განახორციელებ შენს საკუთარ საქმეს, სანამ საბოლოოდ, გაუცნობიერებლად, ანტიქრისტეთა გზას არ გაჰყვები. თუ ადამიანები, რომლებიც ანტიქრისტეთა გზას მიჰყვებიან, დროულად არ შეიცვლიან გეზს, მაშინ სტატუსის მოპოვებისას ისინი დიდი ალბათობით ანტიქრისტეებად იქცევიან — ეს შედეგი გარდაუვალია. თუ მათ არ შეუძლიათ ამ საკითხის ნათლად დანახვა, მაშინ ისინი საფრთხეში არიან, რადგან ყველას აქვს გახრწნილი ხასიათი და ყველას უყვარს რეპუტაცია და სტატუსი; თუ მათ არ უყვართ ჭეშმარიტება, მაშინ ძალიან ადვილად ეცემიან რეპუტაციისა და სტატუსის გამო. ღვთის სამსჯავროსა და გაკიცხვის გარეშე, ყველა ანტიქრისტეთა გზას გაჰყვებოდა და რეპუტაციისა და სტატუსის გამო დაეცემოდა, და ეს ისაა, რასაც ვერავინ უარყოფს. ამბობ: „ეს გამოვლინებები მხოლოდ დროდადრო მაქვს, ისინი მხოლოდ დროებითი გამოვლინებებია. მიუხედავად იმისა, რომ ანტიქრისტეების იდენტური არსი მაქვს, მაინც განვსხვავდები ანტიქრისტეებისგან, რადგან არ მაქვს ისეთი დიდი ამბიციები, როგორიც მათ. ასევე, ჩემი მოვალეობის შესრულებისას მუდმივად ვფიქრდები საკუთარ თავზე, ვგრძნობ სინანულს, ვეძიებ ჭეშმარიტებას და ვმოქმედებ ჭეშმარიტება-პრინციპების შესაბამისად. ჩემი ქცევიდან გამომდინარე, არ ვარ ანტიქრისტე და არც მინდა ვიყო, ამიტომ შეუძლებელია ანტიქრისტე გავხდე.“ შეიძლება ახლა არ ხარ ანტიქრისტე, მაგრამ შეგიძლია უზრუნველყო, რომ არ გაჰყვები ანტიქრისტეთა გზას და არ გახდები ანტიქრისტე? შეგიძლია ამის გარანტიის მიცემა? არა, არ შეგიძლია. მაშ, როგორ შეგიძლია ასეთი გარანტიის მიცემა? ამის ერთადერთი გზა ჭეშმარიტების ძიებაა. მაშინ როგორ უნდა ეძიო ჭეშმარიტება? გაქვს ამის გზა? პირველ რიგში, უნდა აღიარო ის ფაქტი, რომ ანტიქრისტეების იდენტური ხასიათი-არსი გაქვს. მიუხედავად იმისა, რომ ახლა არ ხარ ანტიქრისტე, რა არის შენთვის ყველაზე მომაკვდინებელი და საშიში? ის, რომ ანტიქრისტეების იდენტური ბუნება-არსება გაქვს. კარგია ეს შენთვის? (არა.) ნამდვილად არ არის. ეს მომაკვდინებელია შენთვის. ამიტომ, როდესაც უსმენ ამ ქადაგებებს, რომლებიც ამხელს ანტიქრისტეების სხვადასხვა გამოვლინებას, ნუ იფიქრებ, რომ ამ ყველაფერს შენთან არავითარი კავშირი არ აქვს; ეს არასწორი დამოკიდებულებაა. მაშ, როგორი დამოკიდებულება უნდა გქონდეს ამ ფაქტებისა და გამოვლინებების მისაღებად? შეადარე შენი თავი მათ, აღიარე, რომ გაქვს ანტიქრისტეს ბუნება-არსება და შემდეგ გამოიკვლიე საკუთარი თავი, რათა გაარკვიო, შენი რომელი გამოვლინებები და გამჟღავნებული თვისებებია ანტიქრისტეების იდენტური. პირველ რიგში, აღიარე ეს ფაქტი — ნუ ეცდები შენიღბვას ან საკუთარი თავის შეფუთვას. გზა, რომელსაც მიჰყვები, ანტიქრისტეთა გზაა, ამიტომ ფაქტებს შეესაბამება იმის თქმა, რომ ანტიქრისტე ხარ; უბრალოდ, ღვთის სახლს ჯერ არ დაუხასიათებიხარ ასეთად და გაძლევს მონანიების შანსს, სულ ეს არის. გესმის? პირველ რიგში, მიიღე და აღიარე ეს ფაქტი და შემდეგ ის უნდა გააკეთო, რომ წარდგე ღვთის წინაშე და სთხოვო მას, გაგწვრთნას და შეგზღუდოს. ნუ განშორდები ღვთის თანდასწრების ნათელს და ნუ მიატოვებ მის მფარველობას და ამგვარად, შენი სინდისი და გონიერება შეგზღუდავს, როდესაც რამეს აკეთებ, და ასევე გექნება ღვთის სიტყვები, რათა გაგინათოს, წაგიძღვეს და შეგზღუდოს. გარდა ამისა, გექნება სულიწმიდის საქმე, რათა წაგიძღვეს, წარმართოს და განაგოს შენ გარშემო არსებული ადამიანები, მოვლენები და საგნები, რათა ისინი გაფრთხილებად იქცნენ შენთვის და გაგწვრთნან. როგორ გაფრთხილებს ღმერთი? ღმერთი მრავალი გზით მოქმედებს. ზოგჯერ ღმერთი ისე აკეთებს, რომ გულში აშკარა გრძნობა გიჩნდება, რაც საშუალებას გაძლევს ნათლად გააცნობიერო, რომ შეზღუდვა გჭირდება, რომ არ შეგიძლია იმოქმედო თვითნებურად, რომ თუ არასწორად იმოქმედებ, სირცხვილს მოუტან ღმერთს და თავს სასაცილოდ ჩაიგდებ, და ამიტომ თავს იკავებ. განა ეს არ არის ღვთის მფარველობა? ეს ერთი გზაა. ზოგჯერ ღმერთი შინაგანად გსაყვედურობს და ნათელ სიტყვებს წარმოგიდგენს, რათა გითხრას, რომ ამგვარად მოქმედება სამარცხვინოა, რომ მას სძულს ეს, რომ ეს დაწყევლილია, ანუ ის იყენებს ნათელ სიტყვებს შენს შესაგონებლად, რათა შედარება გააკეთო საკუთარ თავთან. რა არის ღვთის მიზანი შენი ამგვარად შეგონებისას? ის ამას აკეთებს იმისთვის, რომ შენმა სინდისმა რაღაც იგრძნოს და როდესაც რაღაცას იგრძნობ, დაფიქრდები გავლენაზე, შედეგებსა და საკუთარ სირცხვილის გრძნობაზე და გარკვეულ თავშეკავებას გამოიჩენ შენს ქმედებებსა და პრაქტიკაში. როგორც კი ბევრ ასეთ გამოცდილებას მიიღებ, აღმოაჩენ, რომ მიუხედავად იმისა, რომ ეს გახრწნილი ხასიათი ადამიანებშია ფესვგადგმული, როდესაც ადამიანები შეძლებენ ჭეშმარიტების მიღებას და ნათლად დაინახავენ თავიანთი საკუთარი გახრწნილი ხასიათის ნამდვილ სახეს, მათ შეუძლიათ მიზანმიმართულად აუჯანყდნენ საკუთარ ხორცს; როდესაც ადამიანები შეძლებენ ჭეშმარიტების პრაქტიკაში გამოყენებას, მათი სატანური ხასიათი განიწმინდება და იცვლება. ადამიანის სატანური ხასიათი არ არის ურღვევი ან უცვლელი — როდესაც შეძლებ ჭეშმარიტების მიღებას და ჭეშმარიტების პრაქტიკაში გამოყენებას, შენი სატანური ხასიათი ბუნებრივად დაიმსხვრევა და ჩანაცვლდება. როგორც კი იგემებ, რა ტკბილია ჭეშმარიტების პრაქტიკაში გამოყენება, იფიქრებ: „ადრე ისეთი უსირცხვილო ვიყავი. რაოდენ ურცხვად ვსაუბრობდი ან როგორ ვადიდებდი საკუთარ თავს, რათა სხვებს თაყვანი ეცათ ჩემთვის, სირცხვილს არ ვგრძნობდი და ამის შემდეგ არავითარი შეგნება არ მქონდა. ახლა ვგრძნობ, რომ ამგვარად მოქმედება არასწორი იყო და სახელი გავიტეხე, და ვგრძნობ, თითქოს ბევრი თვალი მიყურებს.“ ეს ღვთის საქმეა. ის გაძლევს გრძნობას და იგრძნობ, თითქოს საკუთარ თავს საყვედურობ და შემდეგ აღარ ჩაიდენ ბოროტებას ან აღარ გაჰყვები შენს საკუთარ გზას. გაუცნობიერებლად, საკუთარი თავის განდიდებისა და საკუთარი თავის დამოწმების შენი გზები სულ უფრო და უფრო მცირდება, სულ უფრო მეტად იჩენ თავშეკავებას და სულ უფრო მეტად გრძნობ, რომ ამგვარად მოქმედებით შენი გული მშვიდადაა და შენი სინდისიც მშვიდადაა — ეს არის ნათელში ცხოვრება და აღარ არის საჭირო შიშში ყოფნა ან ტყუილებისა თუ სასიამოვნო სიტყვების გამოყენება საკუთარი თავის შესანიღბად. წარსულში იტყუებოდი და ყოველდღე განაგრძობდი ტყუილების თქმას შენი რეპუტაციის დასაცავად. ყოველ ჯერზე, როცა ტყუილს ამბობდი, შემდეგ უნდა გაგეგრძელებინა ეს ტყუილი, რადგან ძალიან გეშინოდა, საიდუმლო არ გაგემჟღავნებინა. ამის შედეგი ის იყო, რომ სულ უფრო მეტ ტყუილს ამბობდი და მოგვიანებით დიდი ძალისხმევა და გონების დაძაბვა გიწევდა შენი ტყუილების გასაგრძელებლად; ისეთი ცხოვრებით ცხოვრობდი, რომელიც არც ადამიანებისას ჰგავდა და არც დემონებისას, და ეს ძალიან დამღლელი იყო! ახლა ცდილობ იყო პატიოსანი ადამიანი და შეგიძლია გული გადაშალო და ისაუბრო იმაზე, რაც რეალურია. აღარ გჭირდება ტყუილების თქმა და ყოველდღე შენი ტყუილების გაგრძელება, აღარ ხარ ტყუილებით შებოჭილი, გაცილებით ნაკლებად იტანჯები, ცხოვრობ ცხოვრებით, რომელიც სულ უფრო მოდუნებული, თავისუფალი და ლაღია, შენს გულის სიღრმეში ტკბები სიმშვიდისა და სიხარულის გრძნობებით — შეიგრძნობ ამ ცხოვრების სიტკბოს. და სანამ ამ ცხოვრების სიტკბოს შეიგრძნობ, შენი შინაგანი სამყარო აღარ არის მზაკვრული, ბოროტი ან ყალბი. ნაცვლად ამისა, ახლა მზად ხარ წარდგე ღვთის წინაშე, ლოცულობ ღვთის მიმართ და ეძიებ ჭეშმარიტებას, როდესაც პრობლემა გაქვს, შეგიძლია განიხილო ის სხვებთან, როდესაც პრობლემა გაქვს და აღარ მოქმედებ ცალმხრივად ან თვითნებურად. სულ უფრო მეტად გრძნობ, რომ ის, თუ როგორ აკეთებდი საქმეებს ადრე, სამარცხვინო იყო და აღარ გინდა ასე მოქცევა. ნაცვლად ამისა, მოქმედებ ისე, როგორც შეესაბამება ჭეშმარიტებას, გონიერებას და ღვთის განზრახვებს; შენი მოქმედების წესი შეიცვალა. როდესაც შეგიძლია ამ ყველაფრის მიღწევა, განა ეს არ ნიშნავს, რომ გადაუხვიე ანტიქრისტეთა გზიდან? და როდესაც გადაუხვიე ანტიქრისტეთა გზიდან, განა ეს არ ნიშნავს, რომ დაადექი ხსნის გზას? როდესაც დაადექი ხსნის გზას და ხშირად წარდგები ღვთის წინაშე, შენი დამოკიდებულება, განზრახვა, პერსპექტივა, შენი ცხოვრებისეული მიზნები და მიმართულება ცხოვრებაში აღარ ეწინააღმდეგება ღმერთს, იწყებ სიკეთის სიყვარულს და იწყებ სამართლიანობის, სიმართლისა და ჭეშმარიტების სიყვარულს. როდესაც ეს ხდება, შენი გულის სიღრმე და ფიქრები ტრანსფორმაციას იწყებს. როდესაც დაადექი ხსნის გზას, შეგიძლია კვლავ გახდე ანტიქრისტე? შეგიძლია კვლავ განზრახ გაუწიო წინააღმდეგობა ღმერთს? არა, არ შეგიძლია და ახლა საფრთხის მიღმა ხარ. მხოლოდ ამ მდგომარეობაში შესვლით დაადგებიან ადამიანები ღვთისადმი რწმენის სწორ გზას და მხოლოდ ჭეშმარიტების ამგვარად ძიებითა და მიღებით შეძლებენ ისინი განიშორონ პრობლემები, კონტროლი და არეულობა, რომელიც გამოწვეულია მათი სატანური ბუნებითა და ანტიქრისტეს ბუნებით. დაადექი ახლა ჭეშმარიტების ძიების სწორ გზას ცხოვრებაში? თუ არა, იჩქარე და ძალ-ღონე არ დაიშურო, რომ დაადგე მას. თუ ვერ შეძლებ ჭეშმარიტების ძიების გზაზე დადგომას, კვლავ საფრთხეში იცხოვრებ — ყველა, ვინც ანტიქრისტეთა გზით დადის, ნებისმიერ დროს განდევნის საფრთხის წინაშეა.

საკუთარი მოვალეობის აღსრულებისას, ადამიანთა უმეტესობა საკუთარ ანტიქრისტეს ხასიათს ებრძვის; რეპუტაციისთვის, სტატუსისთვის, ფულისა და ინტერესებისთვის ბრძოლით არიან გამოფიტული, სულიერად და ფიზიკურად დაქანცული. მაშ, როდის მოგვარდება ეს პრობლემა? მხოლოდ ჭეშმარიტების ძიებითა და მისი მიღების უნარით შეძლებ თანდათანობით მოიშორო შენი ანტიქრისტეს ბუნება-არსების შეზღუდვები და ბორკილები, რათა შენი სატანური ხასიათი თანდათანობით შესუსტდეს და გაქრეს; მხოლოდ ამგვარად გექნება სატანის ბატონობისგან თავის დაღწევის იმედი. გიტირიათ ამის გამო მალულად, იმ განცდით, რომ ვერასოდეს შეიცვლებით, ვერასოდეს შეიყვარებთ ჭეშმარიტებას და ვერასოდეს მოაგვარებთ საკითხებს ჭეშმარიტება-პრინციპების შესაბამისად? გიგრძვნიათ საკუთარი თავის მიმართ ისეთი სიძულვილი, რომ სახეში შემოგირტყამთ და მწარე ცრემლებით გიტირიათ? ბევრჯერ გაგიკეთებიათ ეს? თუ ვინმეს ეს ხშირად არ გაუკეთებია, განა ეს მის უგრძნობლობაზე არ მეტყველებს? ასეთ ადამიანს არასოდეს შეუძლია შეიგრძნოს, რომ გახრწნილია და მაინც სჯერა, რომ კარგად მუშაობს, რომ აქვს სულიერი მონაცემები და ნიჭი, რომ ესმის მრავალი ჭეშმარიტება და შეუძლია მრავალი საკითხის პრინციპების მიხედვით მოგვარება, გრძნობს რა თავს ძალიან თავდაჯერებულად — ასეთი ადამიანი უგრძნობია, მას ჰგონია, რომ დიადია და ეს მისთვის ძალიან საშიშია! ახლა მაინც თუ აცნობიერებთ, რომ თქვენი სულიერი ზრდა მეტისმეტად მცირეა, რომ ჯერ კიდევ ვერ დაგიღწევიათ თავი შინაგანი გახრწნილებისგან და კვლავაც საფრთხის ზონაში იმყოფებით? ადამიანებს, რომლებიც არ ეძიებენ ჭეშმარიტებას, არ გააჩნიათ ეს აღქმა, ისევე როგორც იმ ადამიანებს, რომლებიც სულიწმიდის მოქმედების გარეშე არიან. ადამიანთა უმეტესობა გაბრუებული და დაბნეულია, ფიქრობს, რომ სანამ თავის მოვალეობას წესრიგის მიხედვით ასრულებს და ბოროტებას არ სჩადის, ის არ მიჰყვება ანტიქრისტეთა გზას და სანამ ყოველგვარ ბოროტებას არ სჩადის, ის არ არის ანტიქრისტე. სწორედ ამის გამო, უმეტესწილად უგრძნობლობის მდგომარეობაში არიან, ხშირად საკუთარი თავით კმაყოფილნი არიან, ფიქრობენ, რომ დიადები არიან და მალე მიაღწევენ ხსნას და რომ ანტიქრისტეთა გზას მათთან კავშირი არ აქვს. თქვენი ყოველდღიური ლოცვები საუკეთესო საზომია იმისა,ხართ თუ არა ამ მდგომარეობაში. რას სთხოვთ ღმერთს, როდესაც ყოველდღე მის წინაშე წარდგებით? თუ ყოველდღე ამბობთ: „ოჰ, ღმერთო, მიყვარხარ! ოჰ, ღმერთო, მზად ვარ დაგემორჩილო! ოჰ, ღმერთო, მზად ვარ შევასრულო ის დავალება, რომელიც დამაკისრე! შემიძლია ერთგულად შევასრულო ჩემი მოვალეობა და მტკიცედ მაქვს გადაწყვეტილი, დავაკმაყოფილო შენი ნება და ვიყო სრულყოფილი შენ მიერ. რა ანტიქრისტეს გამოვლინებებიც უნდა მქონდეს ან რაც უნდა ნაკლებადვიცნობდე საკუთარ თავს, შენ მაინც გიყვარვარ და ჩემი გადარჩენა გსურს“, მაშინ, რისი გამოვლინებაა ეს? ეს უგრძნობლობაა, თქვენ მხოლოდ მონდომებას გამოხატავთ და საერთოდ არ გესმით საკუთარი ბუნება-არსება. თქვენ ენთუზიაზმის ფაზაში ხართ და ძალიან შორს ხართ ჭეშმარიტება-რეალობის ფლობისგან. რამდენი დრო გადის, სანამ შეძლებთ ერთი ნამდვილი ლოცვის წარმოთქმას, ღვთისთვის გულის გადაშლას, მისთვის თქვენი რეალური მდგომარეობის თქმას ისე, რომ სულში მშვიდობა და სიხარული იგრძნოთ და მიხვდეთ, რომ ჭეშმარიტად ღვთის წინაშე ცხოვრობთ? მითხარით, რამდენი დრო გადის, სანამ ამის ერთხელ გაკეთებას შეძლებთ? ერთი თვე, ორი თვე, ექვსი თვე თუ ერთი წელი? თუ არასოდეს გილოცვიათ გულწრფელად და კვლავ ისე ლოცულობთ, როგორც რელიგიურ სამყაროში მყოფი ადამიანები, მუდამ ამბობთ, რომ გიყვართ ღმერთი, მუდამ გამოხატავთ თქვენს მონდომებას, მუდამ ამბობთ ერთსა და იმავე შაბლონურ ფრაზებს, მაშინ თქვენში დიდი ნაკლოვანებაა დაჭეშმარიტება-რეალობა საერთოდ არ გაგაჩნიათ. ჩვეულებრივ, მათ, ვისაც სამი ან ხუთი წელია სწამთ ღმერთი, ღვთის წინაშე წარდგომისას არ ამბობენ ასეთ ბავშვურ და უგუნურ სიტყვებს, რადგან ისინი დარწმუნებულნი არიან, რომ გაჰყვებიან ღმერთს; მათ, ასევე, აქვთ რწმენა და უკვე ნათლად ესმით ხილვების ჭეშმარიტებები ღვთის საქმის, ღვთის განზრახვების, ღვთის მართვის გეგმისა და ღვთის საქმის მიზნის შესახებ. ძირითადად რაზე ლოცულობენ ისინი, როდესაც ღვთის წინაშე წარდგებიან? ერთი ის არის, რომ შეიცნონ საკუთარი თავი და მეორე — თქვან ჭეშმარიტი სიტყვები: ოჰ, ღმერთო, დღეს გარკვეული სირთულეები მაქვს, ისეთი რამ გავაკეთე, რითაც შენ წინაშე დავალებული ვარ, რაღაც საკითხში ნაკლოვანება მაქვს და გთხოვ, დამიცვა და წარმმართო, ნათელი მომფინო და გამანათო. ეს ადამიანი იწყებს საკმაოდ ჭეშმარიტი სიტყვების თქმას, რომლებიც დაკავშირებულია ჭეშმარიტება-რეალობასთან და აღარ ამბობს იმ ფუჭ შეგონებებსა და ლოზუნგებს, რომლებსაც ახალმოქცეული ენთუზიასტები ამბობენ. რატომ არ ამბობენ ისინი ამ სიტყვებს? ისინი გრძნობენ, რომ ასეთი სიტყვების თქმას აზრი არ აქვს, რომ ასეთი რამეები ვერ დააკმაყოფილებს მათ შინაგან მოთხოვნილებას ჭეშმარიტებისადმი ან მათ საჭიროებას სიცოცხლეში შესვლისთვის. მნიშვნელობა არ აქვს, რამდენი წელია გწამთ, ან ფორმალურად ასრულებთ ამას თუ გულწრფელად წარდგებით ღვთის წინაშე მასთან ლოცვისას, ათიდან რამდენი დღე ამბობთ ამ ცარიელ სიტყვებსა და შაბლონურ ფრაზებს? ვინმემ შეიძლება თქვას, რომ ერთი დღე, მაშ რაზე ლოცულობენ ისინი დანარჩენი ცხრა დღის განმავლობაში? თუ მათი ლოცვები ეხება მათ მოვალეობასა და სიცოცხლეში შესვლას, მაშინ ეს კარგია და ეს აჩვენებს, რომ ისინი ატარებენ გარკვეულ ტვირთს ჭეშმარიტების, ღვთის სიტყვებისა და საკუთარი მოვალეობის მიმართ და რომ ისინი აღარ არიან ასეთი უგრძნობნი. რას ვგულისხმობ სიტყვებში „ისინი აღარ არიან ასეთი უგრძნობნი“? ვგულისხმობ იმას, რომ როდესაც საუბარი ეხება ადამიანთა გახრწნილ ხასიათსა და სხვადასხვა მდგომარეობას, ისინი რაღაცას გრძნობენ, აქვთ გაცნობიერება და გაგებაც შეუძლიათ. მათ შეუძლიათ მიაღწიონ გაგებასა და წვდომას და ესმით ეს საკითხები, როგორც არ უნდა აიხსნას ისინი და თითქმის ფეხს უწყობენ მათ — ეს აჩვენებს, რომ მათ გარკვეულ სულიერ ზრდას მიაღწიეს. რა გამოვლინებები აქვთ უგრძნობ ადამიანებს? ყოველდღე ასე ცხოვრობენ, არ ისწრაფვიან და არ აქვთ წინსვლა და სწორედ ამიტომ, ღვთისადმი ლოცვისას მუდამ ერთსა და იმავეს ამბობენ. მათ საერთოდ არ ესმით სიცოცხლეში შესვლა, არ გააჩნიათ სულიერი გაგება, ვერაფერს გრძნობენ, არავითარ რეაქციას არ ავლენენ, რამდენი ქადაგებაც არ უნდა მოისმინონ და როგორც არ უნდა მოხდეს ჭეშმარიტებაზე თანაზიარება, მათთვის ყველაფერი ერთფეროვანია და ერთი და იგივეს ნიშნავს. მაშ, აქვთ კი რაიმე სათქმელი ღმერთთან? რაზე ილოცებენ და რას იტყვიან ადამიანები ღვთის წინაშე წარდგომისას, დამოკიდებულია მათ გულებში არსებულ იმ სიტყვებზე, რომელთა თქმაც ღვთისთვის სურთ და გრძნობენ, რომ აუცილებლად უნდა უთხრან ეს ღმერთს. გულში სულ მცირე უნდა გქონდეს ღვთის მოთხოვნების შენეული გაგება, შენ წინაშე არსებული სირთულეები და ის, თუ როგორ უნდა დააკმაყოფილო ღვთის მოთხოვნები. თუ გულში არაფერი გაქვს და მხოლოდ სასიამოვნოდ ჟღერადი სიტყვების, ლოზუნგებისა და მოძღვრებების თქმა და ყველაფრის ფორმალურად შესრულება შეგიძლია, მაშინ ეს ლოცვა არ არის. თუ მთელი ამ წლების განმავლობაში ერთგულების ფიცს დებდი, მაგრამ პრაქტიკულად არაფერი გაგიკეთებია და საბოლოოდ მაინც მზად ხარ უღალატო ღმერთს, უარყო იგი და ნებისმიერ დროს უკან დაიხიო, მაშინ ეს აჩვენებს, რომ არ გაგაჩნია სულიერი ზრდა. თუ ახლა, ღვთის წინაშე სალოცავად წარდგომისას, მეტწილად შეძლებთ ღმერთთან თქვენი ურთიერთობის დაკავშირებას ღვთის მოთხოვნებთან და თქვენივე ხასიათის ცვლილებასთან, მაშინ ღმერთთან თქვენი ურთიერთობა მტკიცე იქნება, აღარ გაჰყვები ანტიქრისტეთა გზას და ეს იმას ნიშნავს, რომ ღმერთისადმი რწმენის სწორ გზას დაადექი.

ახლა ნათელია თუ არა თქვენთვის ანტიქრისტეების მიერ საკუთარი თავის განდიდებისა და საკუთარი თავის დამოწმების სხვადასხვა გამოვლინება, ისევე როგორც ამგვარი ქცევის ბუნების განსაზღვრებები? არის თუ არა რაიმე განსხვავება ანტიქრისტეების გამოვლინებებსა და ჩვეულებრივი ადამიანების გახრწნილი ხასიათის გამოვლინებებს შორის? შეგიძლიათ თუ არა მათი შედარება, როდესაც რეალურ პრობლემას წააწყდებით? შეგიძლიათ თუ არა ანტიქრისტეების გამოვლინებები ჩვეულებრივი გახრწნილი ადამიანების გამოვლინებებად მიიჩნიოთ ან პირიქით? როგორ უნდა განასხვავოთ ეს ორი რამ ერთმანეთისგან? ადამიანის ხასიათის განსჯა მისი მუდმივი გამოვლინებებისა და გამჟღავნებების მეშვეობით და მისი არსის განსჯა მისი ხასიათიდან გამომდინარე, მისი დახასიათების ზუსტი გზაა. ანტიქრისტეები არ იღებენ ჭეშმარიტებას და არ ადიდებენ ღმერთს; ისინი მხოლოდ საკუთარ თავს განადიდებენ და საკუთარ თავს მოწმობენ. ეს გამოვლინება უკიდურესად აშკარა და თვალსაჩინოა და იგი მთლიანად მათი სატანური ბუნებით იმართება. მიუხედავად იმისა, რომ ჩვეულებრივი ადამიანებიც განადიდებენ და მოწმობენ საკუთარ თავს, როდესაც მათ ჭეშმარიტებას უზიარებ, მათ შეუძლიათ მისი მიღება და იმის აღიარება, რომ ღმერთი ჭეშმარიტებაა და შეუძლიათ ჭეშმარიტების მიღება, უბრალოდ მათთვის ცვლილება ძალიან სწრაფად ან მარტივად არ ხდება — სწორედ ეს არის განსხვავება ანტიქრისტეებსა და ჩვეულებრივ ადამიანებს შორის. ამის თქმის შემდეგ, ხდება თუ არა მარტივი მათი ერთმანეთისგან გარჩევა? ანტიქრისტეებს აქვთ ერთი მახასიათებელი: როდესაც მათ არ უყვართ ჭეშმარიტება ან უარყოფენ ჭეშმარიტებას, პირდაპირ უარყოფენ მას? (არა.) რა მეთოდს იყენებენ ისინი ჭეშმარიტების უარყოფისთვის, რომ დაინახო, რომ არ აღიარებენ ჭეშმარიტებას? ისინი დემაგოგიას მიმართავენ შენს გასაბათილებლად და ამბობენ, რომ ის, რაზეც შენ თანაზიარებ, არ არის ჭეშმარიტება და რომ მხოლოდ ის არის ჭეშმარიტება, რაზეც თავად თანაზიარებენ. მაგალითად, ისინი ამოწმებენ საკუთარ თავს და ვინმე ამხელს მათ; ამის შემდეგ, რა გამოვლინებებს აჩვენებენ ისინი, რაც სხვებს აძლევს იმის მტკიცების საფუძველს, რომ მათ არ უყვართ ან არ იღებენ ჭეშმარიტებას? დემაგოგიის გამოყენება და საკუთარი თავის გამართლების მცდელობა ერთ-ერთია, ასევე არის ფაქტობრივი სიმართლის დამალვა და სწორედ ეს სიმართლეა მათი ფარული მიზანი. მათი ფარული მიზანი საკუთარი თავის დამოწმებაა, რათა სხვებმა დიდი პატივი სცენ მათ. ისინი არ გაგაგებინებენ თავიანთ ფარულ მიზანს; უბრალოდ იტყვიან ყალბ და სასიამოვნო სიტყვებს, მიმართავენ დემაგოგიას, მოგატყუებენ, დაგაბნევენ, რათა საბოლოოდ შენ თქვა, რომ ისინი არ ამოწმებენ საკუთარ თავს და ამით ისინი თავიანთ მიზანს მიაღწევენ. ისინი ამბობენ ყალბ და სასიამოვნო სიტყვებს, მიმართავენ დემაგოგიას, ატყუებენ ხალხს, არ აღიარებენ, რომ საკუთარ თავს მოწმობენ, არ იღებენ შენ მიერ მათ მხილებას, არ იღებენ შენს საყვედურებს და მით უმეტეს, არ იღებენ ამ ფაქტობრივ დახასიათებას. ისინი ამას საერთოდ არ იღებენ და თავსაც კი იმართლებენ სიტყვებით: „ეს არ არის ჩემი მხრიდან საკუთარი თავის დამოწმება. ჩემს ნათქვამსთავისი მიზეზი და კონტექსტი ჰქონდა. იმ სიტუაციაში რამდენიმე შეუფერებელი სიტყვის თქმა სრულიად ნორმალურია და არ წარმოადგენს პრობლემას. შეიძლება ეს საკუთარი თავის დამოწმებად ჩაითვალოს? უფრო მეტიც, მე ამდენი ვიმუშავე და მიუხედავად იმისა, რომ არაფრისთვის მიმიღწევია, სირთულეები გადავიტანე. არაფერია იმაში ცუდი, თუ ზოგიერთი ადამიანი დიდ პატივს მცემს და თაყვანს მცემს“. ისინი არ თვლიან, რომ ასეთი სამარცხვინო ქცევა, ასეთი საზიზღარი ქმედება რაიმე დიდ პრობლემას წარმოადგენს — არის ეს ჭეშმარიტების მიღების დამოკიდებულება? ისინი არ გრძნობენ სირცხვილს ამ ბოროტი საქმეების გამო და საკუთარი თავი დიადიც კი ჰგონიათ — ეს არის ბოროტი ადამიანების არსი. ანტიქრისტეებს სჯერათ, რომ საკუთარი თავის განდიდება და საკუთარი თავის დამოწმება სრულიად მართებულია და სწორედ ის არის, რაც უნდა გააკეთონ. ისინი ფიქრობენ: „მე ამას ვაკეთებ, რადგან მაქვს ეს უნარი — არიან კი სხვები ამის ღირსნი? მე მოვიპოვე ყველას მხარდაჭერა, ამდენი ძალისხმევა გავიღე ეკლესიის საქმის კეთებისას, ასეთი დიდი წვლილი შევიტანე ღვთის სახლში და ამდენი რისკი გავწიე! სამართლიანია, რომ არავითარ ჯილდოს და სარგებელს არ მაძლევ? განა ღმერთი სამართლიანი არ არის? განა ის არ მიაგებს თითოეულ ადამიანს თავისი საქმეების მიხედვით? მაშ, განა არ ვიმსახურებ ყველას მხარდაჭერას ამხელა წვლილისა და რისკის გამო?“ ისინი ფიქრობენ, რომ თავიანთი მოვალეობის შესრულების სანაცვლოდ რაღაც უნდა მიიღონ და რომ მინიმალური ჯილდო უნდა იყოს ყველას მხარდაჭერა და იმ ერთგულებით, პატივითა და სარგებლით ტკბობა, რომელსაც იმსახურებენ. არის ეს ჭეშმარიტების მიღების დამოკიდებულება? (არა.) მაშ, რა არის აქ ჭეშმარიტება? მაგალითად, ეუბნები მათ: „რამდენიც უნდა იტანჯონ, ადამიანები ქმნილებები არიან და უნდა იტანჯონ, რადგან მათ აქვთ გახრწნილი ხასიათი. მოვალეობის შესრულებისას ტანჯვა ადამიანთა ტანჯვის მხოლოდ ერთ-ერთი გზაა. რაც უნდა ნიჭიერნი და უნარიანნი ვიყოთ, არ უნდა ველოდოთ რაიმე ჯილდოს ან ვცდილობდეთ ღმერთთან გარიგებას.“ განა ეს არ არის ჭეშმარიტება? ეს არის ყველაზე ფუნდამენტური ჭეშმარიტება, რომელიც ქმნილებებს უნდა ესმოდეთ. თუმცა, მოიძებნება კი ეს ჭეშმარიტება მათი ამქვეყნიური ურთიერთობების ფილოსოფიაში და მათ ფიქრებსა და შეხედულებებში? (არა.)როდესაც მათ ესმით ეს ჭეშმარიტება, განა იღებენ მას? არა, არ იღებენ. როგორია მათი დამოკიდებულება? მათ სჯერათ, რომ ღვთის სახლში ყოფნა წუთისოფელში ყოფნას ჰგავს, რომ ისინი თავიანთი შრომის მიხედვით უნდა დაჯილდოვდნენ, რომ თავიანთი მოვალეობის შესრულებისთვის რაღაც უნდა მიიღონ და თუ გარკვეულ რისკს სწევენ, მაშინ უნდა მიიღონ ის სარგებელი და მადლი, რომელსაც იმსახურებენ. მოვალეობის შესრულება თითოეული ადამიანის პასუხისმგებლობა და ვალდებულებაა და ანაზღაურება აქ არაფერ შუაშია. იღებენ ანტიქრისტეები ამ ჭეშმარიტებას? როგორია მათი დამოკიდებულება? ისინი სავსენი არიან ზიზღითა და წინააღმდეგობით და ამბობენ: „თქვენ, სულელებო, ამასაც კი იჯერებთ! არის ეს ჭეშმარიტება? ეს არ არის ჭეშმარიტება, ეს უბრალოდ ხალხის მოტყუებაა. ადამიანთა შორის სამართლიანობა და თანასწორობა — აი, რა არის ჭეშმარიტება!“ რას ნიშნავს ამის თქმა? ეს არის სატანის ლოგიკა, ერესი და მცდარობაშეუძლიათ თუ არა მათ შეცდომაში შეიყვანონ ისინი, ვისაც არ ესმის ჭეშმარიტება? მათ ძალიან მარტივად შეუძლიათ მათი შეცდომაში შეყვანა! ზოგიერთი ადამიანი სუსტია, მას არ ესმის მოვალეობის შესრულებასთან დაკავშირებული ჭეშმარიტებები, გარდა ამისა, აკლია სულიერი მონაცემები და წვდომის უნარი, არ აქვს დიდი რწმენა და როდესაც ასეთ რამეებს ისმენს, გრძნობს, რომ ეს სრულიად ლოგიკურია და ფიქრობს: „დიახ, ნამდვილად. როგორ ვიყავი ასეთი სულელი? დღეს ძლივს შევხვდი ადამიანს, ვისაც ყველაფერი ესმის. რასაც ისინი ამბობენ, სწორია!“ ეს ადამიანები მხოლოდ უსმენენ და იღებენ იმას, რაც გონივრულად ჟღერს და შეესაბამება მათ წარმოდგენებს; ისინი არ უდგებიან ღვთის სიტყვებს იმ პრინციპით, რომ ღვთის სიტყვები ჭეშმარიტებაა. მიუხედავად იმისა, შეესაბამება თუ არა ღვთის სიტყვები ადამიანთა გრძნობებს, ადამიანთა აზროვნებასა და ლოგიკას, ადამიანთა წეს-ჩვეულებებსა და ჩვევებს თუ ტრადიციულ კულტურას, ღვთის სიტყვები საბოლოოა და მათი თითოეული სიტყვა, თავიდან ბოლომდე, ჭეშმარიტებაა. ღვთის სიტყვებს არ სჭირდება ვინმეს მხრიდან ეჭვქვეშ დაყენება ან გაანალიზება და მიუხედავად იმისა, მთელი კაცობრიობა მათ სწორად მიიჩნევს თუ არასწორად, ან შეუძლია თუ არა ვინმეს მათი მიღება, ღვთის სიტყვები მარადიული ჭეშმარიტებაა. ღვთის სიტყვებს არ სჭირდება დროის გამოცდის გავლა და არც კაცობრიობის მიერ მათი გამოცდილებით დადასტურება სჭირდება — ღვთის სიტყვები ჭეშმარიტებაა. ასე ფიქრობენ ანტიქრისტეები? ისინი ფიქრობენ: „ღმერთი გონიერი უნდა იყოს! რას ნიშნავს ღმერთის სამართლიანობა? განა იმას არ ნიშნავს, რომ ისინი, ვინც ბევრს იტანჯებიან და ძალიან უნარიანები არიან, დიდ ჯილდოს იღებენ, ხოლო ისინი, ვინც ცოტას იტანჯებიან, არ არიან ძალიან უნარიანები და არავითარი წვლილი არ შეაქვთ, მცირე ჯილდოს იღებენ?“ ამას ამბობს ღმერთი? (არა.) ღმერთი ამას არ ამბობს. რას ამბობს ღმერთი? ღმერთი ამბობს, რომ მოვალეობის შესრულება თითოეული ადამიანის მოწოდებაა, რომ მოვალეობის შესრულებას თავისი პრინციპები აქვს, რომ ყველამ უნდა შეასრულოს თავისი მოვალეობა ჭეშმარიტება-პრინციპების შესაბამისად და რომ ეს არის ის, რაც ქმნილებებმა უნდა გააკეთონ. არის აქ ნახსენები რაიმე ანაზღაურება? არის ნახსენები რაიმე ჯილდო? (არა.) აქ ანაზღაურებაზე ან ჯილდოზე საუბარიც კი არ არის — ეს ვალდებულებაა. რას ნიშნავს „ვალდებულება“? ვალდებულება არის ის, რაც ადამიანებმა უნდა გააკეთონ, რაზეც საკუთარი შრომის მიხედვით დაჯილდოება არ ვრცელდება. ღმერთს არასოდეს დაუდგენია, რომ ვინც ბევრს ასრულებს თავის მოვალეობას, დიდი ჯილდო უნდა მიიღოს და ვინც ცოტას ასრულებს თავის მოვალეობას ან ისე ასრულებს, რომ არ ვარგა, მცირე ჯილდო უნდა მიიღოს — ღმერთს არასოდეს უთქვამს მსგავსი რამ. მაშ, რას ამბობს ღვთის სიტყვა? ღმერთი ამბობს, რომ მოვალეობის შესრულება თითოეული ადამიანის მოწოდებაა და რომ ეს არის ის, რაც ქმნილებებმა უნდა გააკეთონ — აი, ეს არის ჭეშმარიტება. ასე ესმით ეს ანტიქრისტეებს? როგორ ეპყრობიან ისინი ღვთის ამ სიტყვებს? ისინი მათ სხვაგვარად ეპყრობიან. საკუთარი ინტერესების პერსპექტივიდან, მათ ღვთის სიტყვების უკუღმართი ინტერპრეტაცია ექნებათ. უფრო ზუსტად რომ ვთქვათ, რასაც ისინი აკეთებენ, არის ღვთის სიტყვების გაყალბება; ისინი იყენებენ საკუთარ საშუალებებსა და გაგებას, რათა ღვთის სიტყვები და ჭეშმარიტება სხვა ინტერპრეტაციად აქციონ. რა არის ასეთი ინტერპრეტაციის არსი? ის მათთვის სასარგებლოა, მას შეუძლია ადამიანთა შეცდომაში შეყვანა და შეუძლია ადამიანთა პროვოცირება და ცდუნება. ისინი ღვთის სიტყვებს თავიანთი საუბრის მანერად აქცევენ, თითქოს ეს ის ჭეშმარიტებებია, რომლებსაც თავად გამოხატავენ და მას შემდეგ, რაც ღმერთი რამეს იტყვის, მათ უნდა შეცვალონ ის, თუ როგორ ამბობს ამას ღმერთი და ღვთის სიტყვების პრინციპები თავიანთი გზით. არის კი ეს კვლავ ჭეშმარიტება მას შემდეგ, რაც მათ ის თავიანთი გზით შეცვალეს? არა, არ არის — ეს მცდარობა და ერესია. შეგიძლიათამ საკითხის გარჩევა? (დიახ, გარკვეულწილად.) ამდენი ქადაგების მოსმენის შემდეგ, ზოგიერთმა ადამიანმა გარჩევის უნარი შეიძინა. რა არის ანტიქრისტეების მიერ ჭეშმარიტებისადმი წინააღმდეგობისა და მისი უარყოფის არსი? (ეს არის ღვთის სიტყვების გაყალბება და მათი უკუღმართი ინტერპრეტაცია).რა არის მათი განზრახვა ღვთის სიტყვების გაყალბებასა და მათ უკუღმართ ინტერპრეტაციაში? ეს კეთდება იმისთვის, რომ ადამიანებმა არ მიიღონ ჭეშმარიტება და მის ნაცვლად მიიღონ მათი მცდარობა და ერესი. ისინი ჭეშმარიტებას არასწორად წარმოაჩენენ თავიანთი აზროვნებისა და ლოგიკის, თავიანთი ინტერესებისა და შეხედულებების და თავიანთი წარმოდგენების შესაბამისად. შემდეგ ეს მათთვის სასარგებლო ხდება და ასევე შეუძლიათ პროვოცირება გაუწიონ ზოგიერთ ადამიანს, რომელიც სულელი და უგუნურია და რომელსაც არ ესმის ჭეშმარიტება, და შეცდომაში შეიყვანონ იგი. მათი სიტყვები შეიძლება სწორად მოგეჩვენოს, როდესაც მათ პირველად ისმენ, მაგრამ თუ მათ ყურადღებით გააანალიზებ, აღმოაჩენ მათში ჩასაფრებულ სატანის ამბიციებსა და მზაკვრულ გეგმებს. რა არის მათი ამბიციებისა და მზაკვრული გეგმების მიზანი? მათი მიზანია საკუთარი თავისთვის სარგებლის მოტანა, თავიანთი მოქმედების გზებისა და ქცევის გამართლება, ადამიანებისგან მათზე კარგი შეფასების მიღება, თავიანთი ცუდი და ბოროტი ქცევის შეცვლა სათანადო ქცევად და მოქმედების გზებად, რომლებიც შეესაბამება ჭეშმარიტებას. ამგვარად, მათ სჯერათ, რომ ადამიანები არ უარყოფენ მათ და ღმერთი არ დაგმობს მათ. მათ შესაძლოა შეძლონ სხვების შეცდომაში შეყვანა ისე, რომ ადამიანებმა არ უარყონ ისინი, მაგრამ შეუძლიათ თუ არა მიაღწიონ იმას, რომ ღმერთმა არ დაგმოს ისინი? შეუძლია ადამიანს ღვთის არსის შეცვლა? (არა.)აი, ამაში ვლინდება ანტიქრისტეების უდიდესი უგუნურება. მათ სურთ გამოიყენონ თავიანთი მჭევრმეტყველება და „გამჭრიახი გონება“, რათა მოიფიქრონ რაიმე სახის მცდარობა და ერესი ჭეშმარიტების გასაყალბებლად, რათა მათი მტკიცება დასაბუთებული გახდეს და ამით უარყონ ღვთის გამონათქვამები და უარყონ ჭეშმარიტების არსებობა — განა ეს მათი მხრიდან არასწორი აზროვნება არ არის? შეუძლიათ მათ თავიანთი მიზნის მიღწევა? (არა.) ზოგიერთი ადამიანი კითხულობს, რა შეიძლება გაკეთდეს, როდესაც ანტიქრისტე შეცდომაში შეიყვანს ზოგიერთ ადამიანს. თუ ასეთი ადამიანები მართლაც შეცდომაში იქნენ შეყვანილნი და არ შეუძლიათ გეზის შეცვლა, მაშინ ეს იმას ნიშნავს, რომ ისინი გამოაშკარავებულნი და მოკვეთილნი არიან და სრულიად დამსახურებულად. ეს ნიშნავს, რომ ისინი განწირულნი არიან და არ შეუძლიათ თავის დაღწევა; ისინი სასიკვდილოდ არიან განწირულნი და ღმერთს არასოდეს ჰქონია განზრახული მათნაირი ადამიანების გადარჩენა. ისინი ეკლესიაში ცრუ საბაბით აღწევენ, ასრულებენ გარკვეულ შრომას და ტკბებიან გარკვეული მადლით და როდესაც ღმერთს ისინი აღარ სჭირდება, ის მათ სატანას გადასცემს. ისე ხდება, რომ ისინი ისმენენ ერესსა და მცდარობას და მისი მოსმენისთანავე ტაშს უკრავენ და იწონებენ მას, შემდეგ კი მიდიან და სატანას მიჰყვებიან. რა არის ეს? ეს არის სატანის გამოყენება მსახურების გასაწევად. გამოცხადების წიგნში არის მუხლი, რომელიც ამბობს: „უსამართლო კვლავ უსამართლობდეს და უწმიდური კვლავ უწმიდურობდეს, მართალი კვლავ მართლობდეს და წმიდა კვლავ წმიდობდეს“ (გამოცხადება 22:11). ეს ნიშნავს ადამიანთა დახარისხებას მათი გვარისამებრ. რაც შეეხება იმ ადამიანებს, რომლებიც ანტიქრისტეებს მიჰყვებიან, არის ეს მხოლოდ წამიერი დაუდევრობა მათი მხრიდან? იმიტომ მოხდა ეს, რომ ღმერთი არ ფხიზლობდა? ეს ნიშნავს, რომ ისინი სასიკვდილოდ არიან განწირულნი! ასეთ ადამიანებთან გარკვეული დროით ურთიერთობის შემდეგ, დაინახავ, რომ ისინი არ იმსახურებენ გადარჩენას — ისინი მეტისმეტად საცოდავნი არიან! მათი ზნეობისა და ჭეშმარიტების ძიების მიხედვით თუ ვიმსჯელებთ, მათი ბუნება ბოროტია და ჭეშმარიტებისადმი ზიზღითაა განწყობილი და ისინი არ იმსახურებენ გადარჩენას, არ იმსახურებენ ღვთისგან ასეთი უზარმაზარი მადლის მიღებას. თუ ღმერთი არ აძლევს მათ ამ მადლს, მაშინ ისინი უბრალოდ ვერ მიიღებენ მას და ამიტომ მათი შეჯამების ყველაზე ზუსტი გზა ორი სიტყვით არის „სასიკვდილოდ განწირულნი“.

საკუთარი თავის განდიდება და საკუთარი თავის დამოწმება ანტიქრისტეების ძირითადი გამოვლინებაა და ამ გამოვლინების მიხედვით მათი არსის დახასიათება ძალიან მართებული და კონკრეტულია — ეს არ არის ცარიელი დახასიათება. მათი ფარული მიზნების, ამბიციების, მათი არსის გამჟღავნებებისა და მათი ქმედებების მუდმივი მიზნების გათვალისწინებით, შეიძლება დავინახოთ, რომ საკუთარი თავის განდიდება და საკუთარი თავის დამოწმება ანტიქრისტეების დამახასიათებელი გამოვლინებაა. არსებობენ ისეთი ანტიქრისტეები, რომლებიც არასოდეს განადიდებენ და ამოწმებენ საკუთარ თავს? (არა.) რატომ არა? იმიტომ, რომ მათი ამბიციები და სურვილები იმდენად უზარმაზარია, რომ არ შეუძლიათ მათი გაკონტროლება. ადამიანთა რომელ ჯგუფშიც უნდა ცხოვრობდნენ, თუ არავინ განადიდებს და თაყვანს არ სცემს მათ, ისინი გრძნობენ, რომ სიცოცხლეს არავითარი ღირებულება ან აზრი არ აქვს, რის გამოც ასე მოუთმენლად ისწრაფვიან საკუთარი თავის განდიდებისა და საკუთარი თავის დამოწმებისკენ თავიანთი მიზნების მისაღწევად. ისინი ცხოვრობენ იმისთვის, რომ სხვებზე აღმატებულნი იყვნენ და სჭირდებათ, რომ ადამიანები თაყვანს სცემდნენ და მიჰყვებოდნენ მათ და თუნდაც ეს ადამიანები შემაწუხებელ, საზიზღარ ბუზებს ან მათხოვართა ბრბოს ჰგავდნენ, მათთვის სულერთია. სანამ არსებობენ ადამიანები, რომლებიც თაყვანს სცემენ და მიჰყვებიან მათ, ისინი თავს მშვიდად გრძნობენ. ცნობილი მომღერლების მსგავსად თაყვანისმცემლებისგან მქუხარე ტაშის მიღება რომ შეეძლოთ, მეცხრე ცაზე იქნებოდნენ, მათ უყვართ ამით ტკბობა — ეს არის ანტიქრისტეების ბუნება. როგორი ადამიანებიც არ უნდა მიჰყვებოდნენ ან სცემდნენ თაყვანს, ანტიქრისტეებს ყველა მოსწონთ. თუნდაც მათი მიმდევრები ყველაზე საცოდავნი და საზიზღარნი იყვნენ, თუნდაც მხეცები იყვნენ, სანამ ისინი განადიდებენ მათ და აკმაყოფილებენ მათ ამბიციებსა და სტატუსისკენ სწრაფვას, ანტიქრისტეებისთვის სულერთია. მაშ, შეუძლიათ ანტიქრისტეებს თავი შეიკავონ საკუთარი თავის განდიდებისა და საკუთარი თავის დამოწმებისგან და ყველგან თავის მოწონებისგან? (არა.) ეს მათი არსია. მითხარით, როგორი ადამიანები არიან ისინი, ვინც ჭეშმარიტად მიჰყვება ღმერთს? კაცობრიობაში არსებობს ადამიანთა ტიპი, რომელთა ამორჩევა და გადარჩენაც ღმერთს სურს და ამ ადამიანებს აქვთ სინდისის, გონიერებისა და სირცხვილის მინიმალური გრძნობა. ისინი, ვინც ამაზე ოდნავ უკეთესნი არიან, უნარი შესწევთ უყვარდეთ ჭეშმარიტება, უყვარდეთ სიკეთე და უყვარდეთ ღვთის მიუკერძოებლობა და სამართლიანობა; მათ შეუძლიათ სძულდეთ ბოროტება, აღშფოთებას გრძნობენ, როდესაც ხედავენ უსამართლო ან ბოროტ საქმეებს და თუნდაც არ შეეძლოთ რაიმეს შეცვლა, მათ მაინც სძულთ ისინი — სულ მცირე, სწორედ ასეთი ადამიანები სურს ღმერთს. რაც შეეხება მათ, ვისაც არ გააჩნია ეს ადამიანობა და არსი, ღმერთს ისინი არ სჭირდება, რამდენიც უნდა ისაუბრონ ღვთის სიკეთეზე ან მის სიდიადეზე. მაგალითად, რელიგიური ფარისევლები განადიდებენ ღმერთს და მოწმობენ ღმერთზე ერთი და იმავე ძველი ცარიელი თეორიებითა და ზედაპირული სიტყვებით და ორი ათასი წლის შემდეგაც კი არ ბეზრდებათ მათი თქმა. ახლა, როდესაც ღმერთი ამდენ ჭეშმარიტებას გამოხატავს, მაგრამ ისინი ვერ ხედავენ მათ, უგულებელყოფენ მათ, ზოგიერთი კი განიკითხავს და გმობს კიდეც მათ. ეს სრულად ამხელს მათ; ღმერთმა დიდი ხნის წინ დაახასიათა ისინი, როგორც თვალთმაქცი ფარისევლები, რომლებიც სატანის ბანდის ნაწილს წარმოადგენენ; ღმერთმა ისინი დაახასიათა, როგორც დემონები და სატანები, ღორები და ძაღლები. როდესაც ანტიქრისტეები ადამიანთა ასეთ ჯგუფში ხვდებიან და ხედავენ, რომ მათგან ძალიან ცოტას თუ შეუძლია ჭეშმარიტების გაგება, რომ არცერთ მათგანს არ გააჩნია გარჩევის უნარი ან ნიჭი, ისინი ჩქარობენ, გამოიყენონ ეს შესაძლებლობა თავის მოსაწონებლად. ზოგიერთი ტრაბახობს, რომ ერთ დროს ერთდროულად ორ მსოფლიო დონის უნივერსიტეტში ჩაირიცხა და საბოლოოდ არ წავიდა, რადგან ირწმუნა ღმერთი და მიიღო მისი დავალება. ამის მოსმენის შემდეგ, ზოგიერთი ადამიანი მის მიმართ დიდ პატივისცემას იჩენს. თუ არ გესმის ჭეშმარიტება და თუ ის, რაც გიყვარს და შენი მსოფლმხედველობა ისეთივეა, როგორიც წუთისოფლის ადამიანებისა, თაყვანს სცემ ასეთ ადამიანებს და სწორედ ამიტომ, როდესაც ანტიქრისტეები ასეთ რამეებს ამბობენ, შეცდომაში შეგიყვანენ და მოგატყუებენ ისინი. ანტიქრისტეები ამგვარად ფარულად განადიდებენ საკუთარ თავს და ის სულელი ადამიანები, რომლებსაც გარჩევის უნარი არ აქვთ, შეცდომაში შეჰყავთ მათ. საბოლოოდ ანტიქრისტეები თავს ძალიან ბედნიერად გრძნობენ და ფიქრობენ, რომ მათ დაქვემდებარებაში მყოფთაგან არავინაა რიგითი, მაშინ როცა სინამდვილეში ეს ადამიანები მხოლოდ დაბნეულთა და უმაქნისთა ბრბოა. ისინი, ვისაც არ გააჩნია ჭეშმარიტების წვდომის უნარი, სატანისა და ანტიქრისტეების მიერ ადვილად ცდება. როდესაც ისინი სატანებისა და ანტიქრისტეების საუბარს ისმენენ, გრძნობენ, რომ ეს ნამდვილად შეესაბამება მათ საკუთარ ფიქრებსა და გემოვნებას, ამიტომ სიამოვნებთ მისი მოსმენა. მათ არ შესწევთ უნარი, გამოიყენონ ნორმალური აზროვნება იმის განსასჯელად, რასაც ისმენენ და არც ისეთ ვინმეს მოძებნიან, ვისაც ესმის ჭეშმარიტება, რათა დაეხმაროს მათ ასეთი რამეების გარჩევაში; სანამ გრძნობენ, რომ ის, რასაც ისმენენ, გონივრულად ჟღერს, მზად არიან მიიღონ იგი და ამგვარად შეცდომაში შედიან ისე, რომ ამას ვერც კი აცნობიერებენ. თუ ისინი, ვისაც აქვს ჭეშმარიტების წვდომისა და გარჩევის უნარი, მოისმენენ ანტიქრისტეების საუბარს, ეცოდინებათ, რომ ეს ადამიანები სხვების შეცდომაში შეყვანას ცდილობენ და უარყოფენ მათ. ის დაბნეული ადამიანები, რომლებსაც გარჩევის უნარი აკლიათ, ირწმუნებენ, რომ ანტიქრისტეებს აქვთ განათლება, კარგი სულიერი მონაცემები და პერსპექტივა. ისინი ამგვარად დაინახავენ მოვლენებს და შეცდომაში შევლენ რაიმე ზედაპირული ფენომენით; მათ არ ეცოდინებათ, რა არის ჭეშმარიტება-პრინციპები და წავლენ სატანების კვალდაკვალ. განა ასეთი ადამიანები საკუთარ თავს არ ღუპავენ თავიანთი სისულელისა და უგუნურების გამო? სწორედ ასეა. თუ გაქვს ანტიქრისტეების მიერ საკუთარი თავის ხშირი განდიდებისა და საკუთარი თავის დამოწმების სხვადასხვა გამოვლინების ან ამის კეთების მათი განსხვავებული გზების გარჩევის უნარი და შეგიძლია განსაჯო მათი სიტყვების მიღმა არსებული მიზანი და ფარული ზრახვები, მაშინ გაგიადვილდება ანტიქრისტეების არსის დანახვა და შეძლებ მათ დაუყოვნებლივ უარყოფასა და დაწყევლას და აღარასოდეს ნახავ მათ. რატომ გააკეთებ ამას? იმიტომ, რომ როდესაც დაინახავ ანტიქრისტეების საუბარსა და მოქმედებას, შეიძულებ მათ, იგრძნობ ზიზღს, თითქოს ბუზებს უყურებდე და მოგინდება მათი რაც შეიძლება მალე მოგერიება. ამიტომ, როგორც კი შეიძენ ანტიქრისტეების ქმედებებისა და ქცევის გარჩევის უნარს, დაუყოვნებლივ უნდა ამხილო ისინი, რათა სხვებმაც შეძლონ მათი ამოცნობა და შემდეგ პრინციპების შესაბამისად განდევნო ისინი ეკლესიიდან. გეყოფათ ამის გამბედაობა? თუ ღვთის რჩეულ ხალხს შეუძლია ამის გაკეთება, ეს აჩვენებს, რომ ისინი სულიერად გაიზარდნენ და რომ შეუძლიათ ღვთის განზრახვების გათვალისწინება და ღვთის სახლის საქმის დაცვა. როდესაც ღვთის რჩეულ ხალხს ჭეშმარიტება ესმის და გარჩევის უნარი აქვს, ანტიქრისტეებს აღარ ექნებათ დასაყრდენი ეკლესიაში ან ღვთის სახლში.

ნებისმიერ ვითარებაში, შესაძლებლობისთანავე ანტიქრისტეები თავს გამოიჩენენ და საკუთარი თავს დაამოწმებენ, და სანამ არსებობენ ადამიანები, რომლებიც თაყვანს სცემენ მათ და აღფრთოვანებული, შურიანი და მოწიწებული თვალებით შესცქერიან, ისინი ბედნიერები იქნებიან — მათ არ ადარდებთ, ვინ არიან ეს ადამიანები. აქვთ თუ არა მათ გარკვეული სტანდარტები, რომელთა დაცვასაც მოითხოვენ იმ ადამიანებისგან, რომლებიც,ვინც მიჰყვება, თაყვანს სცემს და პატივს მიაგებს მათ? (არა.) მიუხედავად იმისა, ეს ადამიანები სულელები არიან, გონებრივად შეზღუდულები, ბოროტმოქმედები თუ ურწმუნოები, და საერთოდ, როგორი ადამიანებიც უნდა იყვნენ ისინი მათ შორის ისეთებიც კი, რომლებიც მოცილებულნი და განდევნილნი უნდა იქნენ, სანამ ამ ადამიანებს შეუძლიათ მიჰყვნენ, თაყვანი სცენ და განადიდონ ისინი, ანტიქრისტეები იღებენ მათ, ძალიან მოსწონთ ისინი, იგებენ მათ გულებს და იცავენ მათ. ანტიქრისტეები ამ ადამიანებს თავიანთ ცხვრებად, პირად საკუთრებად მიიჩნევენ და არავის აძლევენ მათი გადაყვანის, მხილების ან მათთან გამკლავების უფლებას. რაც არ უნდა ეპირფერონ და ემლიქვნელონ ეს ადამიანები ანტიქრისტეებს, რა გულისამრევი და საზიზღარი რამეც არ უნდა თქვან, ანტიქრისტეები ამ ყველაფრით სიიამოვნებას იღებენ ; ანტიქრისტეებისთვის ყველაფერი მისაღებია, სანამ ეს ადამიანები მათ ეპირფერებიან. ყველაფერი, რასაც ანტიქრისტეები ამბობენ და აკეთებენ, მიმართულია იმისკენ, რომ სხვებმა მათ პატივი სცენ, მოეწონოთ ისინი და მიჰყვნენ მათ. რაც უნდა ბევრი ცუდი რამ გააკეთონ მათმა მიმდევრებმა, ანტიქრისტეები არ გამოიძიებენ ამას და არ იდარდებენ იმაზე, თუ რაოდენ მზაკვრული და ბოროტგანზრახულია მათი ადამიანობა. სანამ ეს ადამიანები მიჰყვებიან და თაყვანს სცემენ მათ, ანტიქრისტეებს ისინი მოეწონებათ და სანამ ამ ადამიანებს შეუძლიათ შეინარჩუნონ ანტიქრისტეების ძალაუფლება და სტატუსი და არ წავლენ მათ წინააღმდეგ ან არ გაუწევენ წინააღმდეგობას, ანტიქრისტეები უკიდურესად კმაყოფილნი იქნებიან — აი, ასეთები არიან ანტიქრისტეები. მეორე მხრივ, როგორ ეპყრობიან ანტიქრისტეები იმ ადამიანებს, რომლებიც მუდამ ამხელენ მათ და ხელს უშლიან საკუთარი თავის განდიდებასა და საკუთარი თავის დამოწმებაში და ვინც ამის გამო მათ აბუჩად იგდებენ, ასევე მათ, ვინც მათთან ჭეშმარიტებაზე თანაზიარებს, ვისაც შეუძლია მათი პრობლემების არსის დანახვა და ვისაც მათი ჭეშმარიტი გარჩევის უნარი გააჩნია? ისინი მყისიერად ბრაზდებიან სირცხვილისგან და უფრთხიან, რიყავენ და თავს ესხმიან ამ ადამიანებს. საბოლოოდ კი, ყოველგვარი საშუალებით ცდილობენ მათ იზოლირებას, ვისაც მათი გარჩევა და მათთვის წინააღმდეგობის გაწევა შეუძლია. რა არის ამის მიზეზი? ეს იმიტომ ხდება, რომ როდესაც ისინი საკუთარ თავს განადიდებენ და საკუთარი თავს დაამოწმებენ, ყოველთვის ფიქრობენ, რომ ეს ადამიანები მათთვის თვალში ეკალივით არიან და რომ ისინი ამოიცნობენ და უარყოფენ მათ, ამხელენ მათ და ჩაუშლიან მათ გეგმებს. როგორც კი თვალს მოჰკრავენ ამ ადამიანებს, ანტიქრისტეები გულში შფოთვას იგრძნობენ და ყოველთვის მოუნდებათ მათთან გამკლავება, ფიქრობენ რა, რომ თუკი შეძლებენ ამ ადამიანებთან გამკლავებას, მაშინ, როდესაც კვლავ განადიდებენ და საკუთარი თავს დაამოწმებენ, აღარავინ იქნება მათი მამხილებელი ან ხელისშემშლელი და ისინი შეძლებენ ბოროტება აღვირახსნილად ჩაიდინონ. ეს არის პრინციპი, რომლითაც ანტიქრისტეები მოქმედებენ. როგორი ადამიანებიც უნდა ეპირფერებოდნენ, აქებდნენ ან განადიდებდნენ მათ, მიუხედავად იმისა, შეესაბამება თუ არა ამ ადამიანების ნათქვამი ფაქტებს, თუნდაც ისინი ტყუილს ამბობდნენ, ანტიქრისტეები მზად იქნებიან მიიღონ ისინი, სიამოვნებით მოუსმენენ მათ და ეს ადამიანები მთელი გულით მოეწონებათ. მათ არ ადარდებთ, რა პრობლემები აქვთ ამ ადამიანებს და თუნდაც აღმოაჩინონ მათში პრობლემები,დამალავენ, მიჩქმალავენ მათ და სიტყვასაც არ დაძრავენ ამის შესახებ. სანამ ანტიქრისტეებს გვერდით ჰყავთ ეს ადამიანები, რომლებიც მიჰყვებიან და ეპირფერებიან მათ, ისინი ამით ისიამოვნებენ. აი, ასე მოქმედებენ ანტიქრისტეები. შეგიძლიათ თუ არა იგივე გაალეთოთ, რასაც ანტიქრისტეები აკეთებენ? მაგალითად, ვთქვათ, თქვენ ხართ ეკლესიის წინამძღოლები და მუშაკები, სტატუსისა და მდგომარეობის მქონე ადამიანები ღვთის რჩეულ ხალხს შორის. თუ დები და ძმები დიდ პატივს გცემდნენ, გეპირფერებოდნენ, გემლიქვნელებოდნენ და ხშირად გაქებდნენ შენ, გეუბნებოდნენ, რომ კარგად ქადაგებ, რომ კარგად გამოიყურები და რომ მათთვის საუკეთესო წინამძღოლი ხარ, შენ რას იგრძნობდი? შეძლებდი მათი სიტყვებისგანზრახვის ამოცნობას? შეძლებდი ასეთი ადამიანების უარყოფასა და მათგან განრიდებას? თუ არა, მაშინ საფრთხეში ხარ. ნამდვილად იცი, რომ არც ისე კარგად გამოიყურები, რომ არ შეგიძლია ჭეშმარიტება-რეალობაზე თანაზიარება, მაგრამ მაინც ბედნიერად გრძნობ თავს, როდესაც გესმის, როგორ გეპირფერებიან ადამიანები და ყოველთვის გსურს დაუახლოვდე და დააწინაურო ასეთი ადამიანები, განა ეს არ ნიშნავს, რომ პრობლემა გაქვს? ეს ნიშნავს, რომ საფრთხეში ხარ.

როდესაც წინამძღოლები და მუშაკები მუშაობენ, ზოგჯერ, სულიწმიდა ნათელს ჰფენს და ანათებს მათ, მათ შეუძლიათ ისაუბრონ ზოგიერთ ჭეშმარიტ გამოცდილებაზე და, ბუნებრივია, ეყოლებათ ადამიანები, რომლებიც დიდ პატივს და თაყვანს სცემენ მათ. ბუნებრივია, ეყოლებათ ადამიანები, რომლებიც მიჰყვებიან მათ და საკუთარი ჩრდილივით განუყოფელნი იქნებიან მათგან — ასეთ დროს, როგორ უნდა მიუდგნენ ამ საკითხებს? ყველას აქვს თავისი მიდრეკილებები, ყველა პატივმოყვარეა; თუ ადამიანები გაიგონებენ, რომ ვინმე მოწონებითა და პირფერობით საუბრობს მათზე, ეს მათ ძალიან მოსწონთ. ეს ნორმალური გრძნობაა და დიდ პრობლემას არ წარმოადგენს. თუმცა, თუ ისინი დააწინაურებენ ვინმეს, ვისაც შეუძლია უხვად შეასხას ხოტბა და ეპირფეროს მათ, და ასეთ ადამიანს რაიმე მნიშვნელოვან საქმეზე გამოიყენებენ, მაშინ ეს სახიფათოა. ეს იმიტომ ხდება, რომ ადამიანები, რომლებსაც უყვართ სხვების პირფერობა და მათთვის ხოტბის შესხმა, უკიდურესად ცბიერნი და მზაკვარნი არიან, ამიტომ ისინი არ არიან პატიოსანნი ან მართალნი. როგორც კი ასეთი ადამიანები სტატუსს მოიპოვებენ, მათ არავითარი სარგებელი არ მოაქვთ ღვთის რჩეული ხალხის სიცოცხლეში შესვლისთვის ან ეკლესიის საქმისთვის. ეს ადამიანები გაქნილები არიან და ყველაზე მეტად შეუძლიათ საქმის გაფუჭება. ის ადამიანები, რომლებიც შედარებით მართალნი არიან, არასოდეს ასხამენ ხოტბას სხვებს. გულში რომც მოგიწონონ, ამას ხმამაღლა არ იტყვიან და თუ აღმოაჩენენ, რომ შენ გაქვს ნაკლოვანებები ან რომ შენ რაღაც არასწორად გააკეთე, მაშინ მიგითითებენ ამაზე. თუმცა, ზოგიერთ ადამიანს პირდაპირი ადამიანები არ მოსწონს და როდესაც ვინმე მიუთითებს მათ ნაკლოვანებებზე ან საყვედურობს მათ, ისინი ჩაგრავენ და რიყავენ ამ ადამიანს და ეჭიდებიან კიდეც მის ნაკლოვანებებსა და სისუსტეებს და მუდმივად განიკითხავენ და გმობენ მას. ასეთი საქციელით, განა ისინი არ ჩაგრავენ და არ აზიანებენ კარგ ადამიანებს? ამგვარი ქმედებები და ასეთი კარგი ადამიანების დევნა არის ის, რაც ღმერთს ყველაზე მეტად სძულს. კარგი ადამიანების დევნა ბოროტმოქმედებაა! თუ ვინმე უამრავ კარგ ადამიანს დევნის, მაშინ ის ეშმაკია. წინამძღოლები და მუშაკები ყველას სამართლიანად და სიყვარულით უნდა ეპყრობოდნენ და საკითხებს პრინციპის მიხედვით უნდა აგვარებდნენ. განსაკუთრებით მაშინ, როდესაც გყავს ადამიანები, რომლებიც გეპირფერებიან და გემლიქვნელებიან და შენს გარშემო ტრიალებენ, შენ მათ სწორად უნდა მოეპყრო, სიყვარულით დაეხმარო და წარმართო, რომ შეასრულონ სათანადო დავალებები და არ ეპირფერონ ადამიანებს ისე, როგორც ამას არამორწმუნენი აკეთებენ; ნათლად გამოხატე შენი პოზიცია და თვალსაზრისი, აგრძნობინე მათ დამცირება და სირცხვილი, რათა აღარასოდეს გააკეთონ ეს. თუ შენ შეძლებ პრინციპების დაცვას და ადამიანებს სამართლიანად მოეპყრობი, მაშინ განა სატანის მოდგმის ეს საზიზღარი ჯამბაზები არ შერცხვებიან? ეს სატანას შეარცხვენდა და ღმერთს ასიამოვნებდა. მათ, ვისაც სხვების პირფერობა უყვარს, სჯერათ, რომ წინამძღოლებსა და მუშაკებს უყვართ ის ადამიანები, რომლებიც მათ ეპირფერებიან და როდესაც ვინმე მათ ეპირფერება და ემლიქვნელება, მათი პატივმოყვარეობა და სტატუსისკენ სწრაფვა კმაყოფილდება. ადამიანებს, რომლებსაც უყვართ ჭეშმარიტება, არ მოსწონთ ეს ყველაფერი, მათ ძალიან სძულთ და ეზიზღებათ ეს. მხოლოდ ცრუ წინამძღოლებს სიამოვნებთ, როდესაც მათ ეპირფერებიან. ღვთის სახლმა შეიძლება არ შეასხას ხოტბა ან არ შეაქოს ისინი, მაგრამ თუ ღვთის რჩეული ხალხი ასხამს ხოტბას და აქებს მათ, ისინი თავს ძალიან კმაყოფილად გრძნობენ, ძალიან სიამოვნებთ და საბოლოოდ, ამისგან გარკვეულ ნუგეშს იღებენ. ანტიქრისტეებს კიდევ უფრო მეტად სიამოვნებთ, როდესაც მათ ეპირფერებიან და ყველაზე მეტად ის სიამოვნებთ, როდესაც ასეთი ადამიანები დაუახლოვდებიან და მათ გარშემო ტრიალებენ. განა ეს პრობლემური არ არის? აი, ასეთები არიან ანტიქრისტეები; მოსწონთ, როდესაც ადამიანები აქებენ და ხოტბას ასხამენ მათ, თაყვანს სცემენ და მიჰყვებიან, მაშინ როცა ჭეშმარიტების მაძიებლებსა და შედარებით მართალ ადამიანებს ამგვარი არაფერი მოსწონთ. შენ უნდა დაუახლოვდე ადამიანებს, რომლებსაც შეუძლიათ შენთან გულწრფელად საუბარი; ასეთი ადამიანების გვერდით ყოლა შენთვის ძალიან სასარგებლოა. კერძოდ, შენ გარშემო ისეთი კარგი ადამიანების ყოლა, რომლებსაც შენში პრობლემის აღმოჩენისას აქვთ გამბედაობა, გისაყვედურონ და გამხილონ, დაგიცავს გზის აცდენისგან. მათ არ ადარდებთ, როგორია შენი სტატუსი, როგორც კი აღმოაჩენენ, რომ ჭეშმარიტება-პრინციპების საწინააღმდეგოდ იმოქმედე, საჭიროების შემთხვევაში გისაყვედურებენ და გამხელენ. მხოლოდ ასეთი ადამიანები არიან მართალნი, სამართლიანობის გრძნობის მქონე ადამიანები. როგორც არ უნდა გამხილონ და გისაყვედურონ, ეს ყველაფერი შენთვის სასარგებლოა და შენზე ზედამხედველობასა და წინსვლისკენ ბიძგს ემსახურება. შენ უნდა დაუახლოვდე ასეთ ადამიანებს; როდესაც ასეთი ადამიანებიგვერდით არიან შენს დასახმარებლად, ბევრად უფრო დაცული ხდები — აი, რას ნიშნავს ღვთის მფარველობის ქონა. შენს გვერდით ყოველდღიურად ისეთი ადამიანების ყოლა, რომლებსაც ესმით ჭეშმარიტება, იცავენ პრინციპებს და ზედამხედველობას გიწევენ, ძალიან სასარგებლოა შენთვის, რათა კარგად შეასრულო შენი მოვალეობა და საქმე. შენს თანაშემწეებად არავითარ შემთხვევაში არ უნდა გყავდეს ცბიერი, მზაკვარი ადამიანები, რომლებიც გემლიქვნელებიან და გეპირფერებიან; ასეთი ადამიანების შენზე მოწებება ჰგავს, თითქოს მყრალი ბუზების დაგეხვნენ და უამრავი ბაქტერიისა და ვირუსის საფრთხის წინაშე აღმოჩნდები! ასეთი ადამიანები, სავარაუდოდ, ხელს შეგიშლიან და გავლენას მოახდენენ შენს საქმეზე, მათ შეუძლიათ შენი ცდუნებაში ჩაგდება და გზიდან გადაგახვევა; მათ, შეიძლება, უბედურება და განსაცდელიც კი მოიტანონ. ამიტომ მათგან თავი შორს უნდა დაიჭირო, რაც უფრო შორს, მით უკეთესი. ხოლო, თუ შეძლებ ამოიცნო ურწმუნოთა არსი და ეკლესიიდან მოიცილებ მათ, ეს კიდევ უკეთესი იქნება. როდესაც ჭეშმარიტების მაძიებელი მართალი ადამიანი დაინახავს, რომ პრობლემა გაქვს, ის სიმართლეს გეტყვის, მიუხედავად შენი სტატუსისა, მიუხედავად იმისა, თუ როგორ მოექცევი მას ან თუნდაც გაათავისუფლო იგი. ის არასოდეს შეეცდება მის მიჩქმალვას ან მიკიბვ-მოკიბვით საუბარს. შენ გარშემო ასეთი ადამიანების მრავლად ყოლა ძალიან სასარგებლოა! როდესაც პრინციპების საწინააღმდეგოდ მოიქცევი, ისინი გამხელენ, გამოთქვამენ აზრს შენს საკითხებზე და გულწრფელად და პატიოსნად მიუთითებენ შენს პრობლემებსა და ნაკლოვანებებზე; ისინი არ შეეცდებიან დაგეხმარონ სახელის შენარჩუნებაში და არც კი მოგცემენ შანსს, თავიდან აირიდო უხერხულობა მრავალი ადამიანის წინაშე. როგორ უნდა მოეპყრო ასეთ ადამიანებს? უნდა დაჩაგრო ისინი თუ დაუახლოვდე მათ? (უნდა დაუახლოვდე.) სწორია. გული უნდა გადაუშალო, მათთან თანაზიარება უნდა გქონდეს და უთხრა: „ის პრობლემა, რომელზეც მიმითითე, ნამდვილად მქონდა. იმ დროს პატივმოყვარეობითა და სტატუსზე ფიქრებით ვიყავი შეპყრობილი. ვფიქრობდი, რომ ამდენი წლის განმავლობაში წინამძღოლი ვიყავი, შენ კი არა მხოლოდ არ შეეცადე ჩემთვის ავტორიტეტის შენარჩუნებას, არამედ ამდენი ადამიანის წინაშე მიმითითე პრობლემებზე, ამიტომ ვერ მივიღე შენი ნათქვამი.. თუმცა, ახლა ვხედავ, რომ ჩემი საქციელი ნამდვილად ეწინააღმდეგებოდა პრინციპებსა და ჭეშმარიტებას და ასე არ უნდა მოვქცეულიყავი. რას ნიშნავსწინამძღოლის ადგილი? განა ეს უბრალოდ ჩემი მოვალეობა არ არის? ჩვენ ყველანი ჩვენს მოვალეობას ვასრულებთ და სტატუსით ყველანი თანასწორნი ვართ. ერთადერთი განსხვავება ისაა, რომ მე ოდნავ მეტი პასუხისმგებლობა მაკისრია, სულ ეს არის. თუ მომავალში რაიმე პრობლემას აღმოაჩენ, თქვი ის, რაც სათქმელია და ჩვენ შორის არავითარი პირადი წყენა არ იარსებებს. თუ ჭეშმარიტების გაგებაში განსხვავებული აზრები გვექნება, შეგვიძლია ერთად გვქონდეს თანაზიარება. ღვთის სახლში, ღვთისა და ჭეშმარიტების წინაშე, ჩვენ ერთიანნი უნდა ვიყოთ და არა გაუცხოებულნი.“ ეს არის ჭეშმარიტების პრაქტიკაში გამოყენებისა და მისი სიყვარულის დამოკიდებულება. რა უნდა გააკეთო, თუ გსურს, რომ ანტიქრისტეს გზას თავი აარიდო? ინიციატივა უნდა გამოიჩინო და დაუახლოვდე ადამიანებს, რომლებსაც უყვართ ჭეშმარიტება, რომლებიც მართალნი არიან; დაუახლოვდე ადამიანებს, რომლებსაც შეუძლიათ მიუთითონ შენს პრობლემებზე, რომლებსაც შეუძლიათ გულწრფელად ისაუბრონ და გისაყვედურონ, როდესაც შენს პრობლემებს აღმოაჩენენ, და განსაკუთრებით იმ ადამიანებს, რომლებსაც შეუძლიათ შენი გასხვლა, როდესაც შენს პრობლემებს აღმოაჩენენ — სწორედ ეს ადამიანები არიან შენთვის ყველაზე სასარგებლონი და უნდა აფასებდე მათ. თუ გარიყავ და მოიცილებ ასეთ კარგ ადამიანებს, მაშინ დაკარგავ ღვთის მფარველობას და უბედურება თანდათანობით დაგატყდება თავს. კარგ ადამიანებთან და ჭეშმარიტების მცოდნე ადამიანებთან დაახლოებით, გექნება მშვიდობა და სიხარული და შეძლებ უბედურების თავიდან არიდებას; ხოლო საძაგელ და უსირცხვილო ადამიანებთან დაახლოება, ვინც გეპირფერება, საფრთხეში ჩაგაგდებს. არა მხოლოდ ადვილად მოგატყუებენ და გაგაბრიყვებენ, არამედ უბედურება შეიძლება ნებისმიერ დროს დაგატყდეს თავს. უნდა იცოდე, როგორი ადამიანი მოგიტანს ყველაზე მეტ სარგებელს — სწორედ ისინი, ვისაც შეუძლია გაგაფრთხილოს, როდესაც რაღაცას არასწორად აკეთებ, ან როდესაც საკუთარ თავს განადიდებ და საკუთარ თავს დაამოწმებ და სხვებს შეცდომაში შეიყვან, სწორედ მათ მოაქვთ შენთვის ყველაზე მეტი სარგებელი. ასეთ ადამიანებთან დაახლოება სწორი გზაა. შეგიძლიათ ამის გაკეთება? თუ ვინმე იტყვის ისეთ რამეს, რაც შენს რეპუტაციას აზიანებს და თელი ცხოვრება ბრაზს ჩაიდებ მის მიმართ და იტყვი: „რატომ მამხილე? მე არასოდეს მოგქცევივარ ცუდად. რატომ უნდა მირთულებდე ყოველთვის საქმეს?“ შემდეგ, გულში წყენას ჩაიდებ, თქვენ შორის ბზარი გაჩნდება და მუდამ იფიქრებ: „მე წინამძღოლი ვარ, მაქვს ეს ვინაობა და სტატუსი და არ მოგცემ უფლებას, ასე ისაუბრო“, მაშინ როგორი გამოვლინებაა ეს? ეს არის ჭეშმარიტების მიუღებლობა და სხვებთან დაპირისპირება; ეს არის გარკვეულწილად უგუნურება. განა ეს შენი სტატუსზე ფიქრები პრობლემებს არ ქმნის? ეს აჩვენებს, რომ შენი გახრწნილი ხასიათი მეტისმეტად მძიმეა. ისინი, ვინც მუდამ სტატუსზე ფიქრობენ, ანტიქრისტეს მძიმე ხასიათის მქონე ადამიანები არიან. თუ ისინი ბოროტებასაც ჩაიდენენ, მაშინ ძალიან მალე გამოაშკარავდებიან და მოიკვეთებიან. რაოდენ სახიფათოა ადამიანებისთვის ჭეშმარიტების უარყოფა და მიუღებლობა! სტატუსისთვის მუდმივი ბრძოლა და სტატუსით მიღებული სიკეთეებით ტკბობის წადილი საფრთხის ნიშნებია. როდესაც ადამიანის გული მუდამ სტატუსით არის შებოჭილი, შეუძლია მას კვლავ ჭეშმარიტების პრაქტიკაში გამოყენება და საკითხების პრინციპის მიხედვით მოგვარება? თუ ადამიანს არ შეუძლია ჭეშმარიტების პრაქტიკაში გამოყენება და ყოველთვის დიდების, სარგებლისა და სტატუსის გულისთვის მოქმედებს, თავის ძალაუფლებას ყოველთვის საქმეების საკეთებლად იყენებს, განა ეს არ ნიშნავს, რომ ის აშკარა ანტიქრისტეა, რომელიც თავის ნამდვილ სახეს ამჟღავნებს?

საკუთარი თავის განდიდება და საკუთარი თავის დამოწმება, ანტიქრისტეების ყველაზე გავრცელებული გამოვლინებებია. ყოველდღიურ ცხოვრებაში, სხვებთან ურთიერთობისა და საქმეების მოგვარებისას, თუ ეკლესიურ ცხოვრებაში, ამ გამოვლინებების დანახვა ყოველთვის შესაძლებელია, რადგან ეს გამოვლინებები გახრწნილი ხასიათის გამოაშკარავებაა. მაგალითად, ჭეშმარიტებები, რომლებიც უკავშირდება იმას, თუ როგორ უდგება ადამიანი თავის მოვალეობას, როგორ ეპყრობა სხვებს და როგორ ამოიცნობს სხვებს, არის ის ჭეშმარიტებები, რომლებიც ჩვენ თანაზიარებისას განვიხილეთ. ნუთუ იცით ამ საკითხების კონკრეტული გამოვლინებები თქვენს ყოველდღიურ ცხოვრებაში, მაგრამპრობლემებად ვერ აღიქვამთ? ან იქნებ ჯერ არ დაგიწყიათ შესვლა ამ კონკრეტულ პრობლემებზე დაყრდნობით? თუ ხასიათით არ დაიწყებთ, ან ზოგჯერ ავლენთ ამ გამოვლინებებს, მაგრამ არ იცით, არის თუ არა ეს ხასიათის პრობლემა და ამიტომ უგულებელყოფთ მათ, მაშინ შორს ხართ ხასიათის შეცვლისგან. თუ ვერ აცნობიერებ, რომ ეს გამოვლინებები ნიშნავს, რომ საკუთარ თავს განადიდებ და საკუთარ თავს დაამოწმებ, თუ არ იცი, რომ ამ გამოვლინებებს შენი გახრწნილი ხასიათი მართავს და მათ ერთგვარ პიროვნულ თვისებად, საქმის კეთების თანდაყოლილ გზად ან შემეცნებად მიიჩნევ და აკნინებ მათ და არ აღიქვამ მათ შენი გახრწნილი ხასიათისა და გახრწნილი არსის გამოაშკარავებად, მაშინ გაგიჭირდება შესაბამისი გახრწნილი ხასიათის შეცვლა. ის, რის გაცნობიერებაც ადამიანებს შეუძლიათ, რაც ხასიათს უკავშირდება, იქნება ეს საქმის კეთების გზა თუ მათი მდგომარეობა, გარეგნული ქცევა თუ მათი საუბარი და განცხადებები, მათი ფიქრები და შეხედულებები თუ რაიმე საკითხის გაგება, სანამ ეს ხასიათი-არსს უკავშირდება, მათ ყოველთვის უნდა მიიჩნიონ იგი ადამიანის ბუნება-არსების განსახიერებად ან გამოაშკარავებად; ამგვარად, განა მათი გაგება არ გაფართოვდება? მათ მხოლოდ დიდი საკითხები კი არ უნდა ესმოდეთ, მაგალითად ის, რომ ადამიანი ეწინააღმდეგება ღმერთს, არ უყვარს ჭეშმარიტება, ხარბად ესწრაფვის სტატუსს, ან თავისი სიტყვებით შეცდომაში შეჰყავს ხალხი, არამედ უნდა ესმოდეთ ყველაფერი მცირე საკითხებიდან, როგორიცაა კონკრეტული იდეები და განზრახვები, დიდ საკითხებამდე, როგორიცაა არგუმენტი ან განცხადება. მე ახლახან სულ ექვსი რამ ვახსენე, რომელთა შორის იყო ფიქრები და შეხედულებები, ასევე, რაიმე საკითხის გაგება. ფიქრები და შეხედულებები არის ის, რაც ადამიანის ცნობიერებასა და აზროვნებაში არსებობს; გაგება არის ის, რაც უკვე აღიარებულია და რის შესახებაც ადამიანს შეუძლია კონკრეტული სიტყვებისა და განცხადებების ჩამოყალიბება; შემდეგ მოდის ქცევა და ენა. სულ ოთხი რამ არის. ასევე, არსებობს განცხადებები და არგუმენტები. რას უპირისპირდება განცხადებები და არგუმენტები? (განზრახვებსა და იდეებს.) იდეები საკმაოდ ბუნდოვანი რამ არის, რომლებიც გონებაში გაუცნობიერებლად ჩნდება. ისინი ჯერ არ არის განსაზღვრული, როგორც სწორი ან არასწორი, ადამიანი უბრალოდ ფიქრობს მათზე და ისინი ჯერ არ ჩამოყალიბებულა მასში, მაშინ როცა წარმოთქმული არგუმენტები უკვე ჩამოყალიბებულია. სულ არის სამი ჯგუფი და ექვსი ასპექტი. მიიჩნიეთ ეს ექვსი რამ თქვენი გახრწნილი ხასიათის არსის გაკვეთისა და ხასიათის შეცვლის მიღწევის გზად, ამიერიდან დაიწყეთ საკუთარი გახრწნილი ხასიათისა და გახრწნილი არსის შეცნობა ამ ექვსი ასპექტიდან და ამგვარად ჭეშმარიტად შეიცნობთ საკუთარ თავს.

გჭირდებათ გარკვეული დრო დღევანდელი თანაზიარების მოსმენის შემდეგ, რათა გაიაზროთ ის, რაც მოისმინეთ? როდესაც იკრიბებით, შეგიძლიათ ითანაზიაროთ გარკვეულ ნათელზე ან ამ საფუძველზე შეადაროთ ეს საკუთარ თავს? ეს გადამწყვეტია და ყველაზე მეტად სასარგებლოა თქვენთვის. როდესაც იკრიბებით, უნდა ითანაზიაროთ, გაცვალოთ იდეები და განიხილოთ თქვენი გამოცდილება და შეცნობილი — ეს ყველაზე ეფექტურია. ჩვენ ადრე ყოველთვის ვიყენებდით სიტყვას „დაფიქრება“; სასაუბრო ენაზე ვამბობთ გადაღეჭვა“. ეს ნიშნავს, რომ მეტი იკითხოთ, მეტი იკითხოთ ლოცვით, მეტი იფიქროთ და მეტი ეძიოთ, აიღოთ ის, რაც იმ დროს გაიგეთ, ასევე ის, რაც ვერ გაიგეთ და მოძღვრებად მიიჩნიეთ, მნიშვნელოვანი პუნქტები, პუნქტები, რომლებიც ყველამ არასწორად გაიგო და პუნქტები, რომლებსაც ვერ ჩასწვდით; უნდა ფოკუსირდეთ მათზე თანაზიარებისას — აი, რას ნიშნავს „„გადაღეჭვა“. ამგვარად, თქვენი გაგება ამ ჭეშმარიტებების დეტალების, ჭეშმარიტებებს შორის არსებული სხვადასხვა განსხვავებისა და თითოეული ჭეშმარიტების განმარტების შესახებ სულ უფრო ნათელი და ზუსტი გახდება. ფიქრობთ რომ სხვადასხვა ჭეშმარიტება, რომელიც გაიგეთ და პრაქტიკაში გამოიყენეთ ბოლო წლებში, უფრო ბუნდოვანი გახდა თუ უფრო ნათელი წინანდელთან შედარებით? (უფრო ნათელი.) ამ წლების განმავლობაში, თქვენს გზაზე მოხდა თუ არა რაიმე დიდი ცვლილება ღვთისადმი რწმენის, იმ მიმართულებაში, რომლითაც საკუთარ თავს წარმართავთ და თქვენი მოვალეობის შესრულების მიღმა არსებულ განზრახვაში, მოტივაციასა და თავდაპირველ იმპულსში? (ღვთისგან გარკვეული გვემა-წვრთნის გავლისა და ღვთის სიტყვების ჭამა-სმის შემდეგ, ვგრძნობ, რომ გარკვეული ცვლილება მოხდა.) ის, რომ ცვლილება მოხდა, სწორია და ასეც უნდა მომხდარიყო. ზოგიერთი ადამიანი მთელი ამ ხნის განმავლობაში გულგრილი იყო და ამდენი ქადაგების მოსმენის შემდეგ ოდნავადაც არ შეცვლილა. გულის სიღრმეში მათ არაფერი უჩუყებთ გულს, ანუ არცერთ შეკრებას ან თანაზიარებას არ შეუძლია შეცვალოს ის მიმართულება, რომლითაც ისინი მიდიან — ძალიან გაშეშებულნი და ჩლუნგნი არიან! ხსნის მიღწევის გზა ახლა სულ უფრო და უფრო ნათელი უნდა ხდებოდეს და გამოცდილების მქონენი ნათლად და მკაფიოდ ხედავენ იმ გზებს, რომლებითაც ღმერთი იხსნის ადამიანს და მის მიზანს ამის კეთებისას. თუ ამდენი წლის რწმენის შემდეგაც არ იცი როგორ იხსნის ღმერთი ადამიანებს და როგორ განწმენდს მათ გახრწნილებისგან, მაშინ ეს აჩვენებს, რომ საერთოდ არ გესმის ჭეშმარიტება და ოდნავადაც ვერ წვდები ღვთის საქმეს. განა ასეთი ადამიანები დაბნეულნი არ არიან თავიანთ რწმენაში?

2019 წლის 20 მარტი


პუნქტი მეცხრე: ისინი თავიანთ მოვალეობას მხოლოდ საკუთარი თავის გამოსაჩენად და პირადი ინტერესებისა და ამბიციების დასაკმაყოფილებლად ასრულებენ, არასოდეს ითვალისწინებენ ღვთის სახლის ინტერესებს და ღალატობენ კიდეც მათ პირადი დიდების სანაცვლოდ (ნაწილი პირველი)

დანართი: რა არის ჭეშმარიტება

დღეს ჩვენ გავაგრძელებთ თანაზიარებას გასულ ჯერზე განხილული შინაარსის შესახებ. რა თემაზე გვქონდა თანაზიარება გასულ ჯერზე? („ფიჩხთა ზედა წოლა და ნაღვლისა გემება“ არ არის ჭეშმარიტება.) მაშ, ადრე ფიქრობდით, რომ ეს ჭეშმარიტება იყო? ადამიანები ადრე ქვეცნობიერად ფიქრობდნენ, რომ ეს ჭეშმარიტება იყო ან უკიდურეს შემთხვევაში, საკმაოდ პოზიტიური, შთამაგონებელი და პოტენციურად შეეძლო მათი წახალისება, ყოფილიყვნენ აქტიურები და წინსვლისკენ მიმართულნი. მნიშვნელობის ამ ჭრილიდან თუ შევხედავთ, ადამიანებს მიაჩნდათ, რომ ეს საკმაოდ ახლოს იყო სიმართლესთან და დადებითთან. ამიტომ, ბევრს ქვეცნობიერად სჯეროდა, რომ ეს გამოთქმა „ფიჩხთა ზედა წოლა და ნაღვლისა გემება“ საკმაოდ დადებითი მნიშვნელობის იყო ან უკიდურეს შემთხვევაში, მას უფრო დადებითი შეფერილობა ჰქონდა, ვიდრე უარყოფითი, და მნიშვნელოვან როლს ასრულებდა ადამიანების ცხოვრებასა და ქცევის მართვაში. მაგრამ მასზე თანაზიარების შემდეგ დავინახეთ, რომ სრულიად არ არის ასე და რომ მასთან მიმართებაში სერიოზული პრობლემები არსებობს. მოგიძიებიათ და გაგიანალიზებიათ ამ გამოთქმის მსგავსი ან მასთან დაკავშირებული, ან მსგავსი როლის მქონე სხვა გამოთქმები, რომლებსაც ადამიანები ქვეცნობიერად საკმაოდ დადებითად ან კარგად მიიჩნევენ? (არა.) მითხარით, არის თუ არა ამ შემთხვევაში შესაფერისი გამოთქმა „ერთი შემთხვევიდან მრავალი დასკვნის გამოტანა“? (დიახ.) უნდა ითქვას, რომ ამ გამოთქმას აქვს პრაქტიკული გამოყენება, როდესაც საქმე ეხება ჭეშმარიტების ძიებასა და ჭეშმარიტების პრაქტიკაში გამოყენებას. გასულ ჯერზე ჩვენ გვქონდა თანაზიარება გამოთქმაზე „ფიჩხთა ზედა წოლა და ნაღვლისა გემება“. კიდევ რა მსგავსი ტიპის გამოთქმები არსებობს? კიდევ რომელ გამოთქმებს აქვთ დაახლოებით იგივე მნიშვნელობა, ან შეუძლიათ იგივე როლის შესრულება? არაფერი დაშავდება, თუ ჩემი გზის მიხედვით გავაანალიზებთ ისეთ გამოთქმებს, როგორიცაა „ფიჩხთა ზედა წოლა და ნაღვლისა გემება“, გექნებათ მათზე ერთმანეთთან თანაზიარება და შეიძენთ გარკვეულ ახალ გაგებას. როდესაც შეძლებთ მათი მცდარობის დანახვას, უარყოფთ ასეთ გამოთქმებს და შემდგომში დაადგებით ჭეშმარიტების პრაქტიკაში გამოყენებისა და ჭეშმარიტების ძიების გზას, რომელიც მთლიანად ღვთის სიტყვებზე იქნება დაფუძნებული.

მოდით, გავაგრძელოთ ის თემა, რომელზეც წინა ორ ჯერზე გვქონდა თანაზიარება. რა თემა იყო ეს? (რა არის ჭეშმარიტება.) სწორია, რა არის ჭეშმარიტება. მაშ, კონკრეტულად რა არის ჭეშმარიტება? (ჭეშმარიტება ადამიანის ქცევის, ქმედებებისა და ღვთის თაყვანისცემის შეფასების კრიტერიუმია.) როგორც ჩანს, ეს წინადადება თეორიისა და განმარტების თვალსაზრისით დაიმახსოვრეთ. მაშ, ჩვენი წინა ორი თანაზიარების შემდეგ არის თუ არა რაიმე განსხვავება თქვენი გულების სიღრმეში ჭეშმარიტების განმარტებაში, ცოდნასა და წვდომაში ახლა წინანდელთან შედარებით? (დიახ, არის.) კონკრეტულად რა არის ეს განსხვავება? მიუხედავად იმისა, რომ მოკლევადიან პერსპექტივაში შესაძლოა არ გქონდეთ პრაქტიკული გამოცდილების ცოდნა, სულ მცირე, გაქვთ გარკვეული აღქმითი ცოდნა. მითხარით თქვენი საკუთარი გამოცდილების, ცოდნისა და გაგების საფუძველზე. (ადრე ვიცოდი, რომ ღვთის სიტყვების ჭეშმარიტება პრაქტიკაში უნდა გამომეყენებინა, როდესაც რამე შემემთხვეოდა, მაგრამ არასოდეს შემეძლო მისი პრაქტიკაში გამოყენება. მაგალითად, ჩვეულებრივ მიდრეკილი ვარ სიფიცხის გამოვლენისკენ და მიუხედავად იმისა, რომ ღვთის სიტყვებიდან ვიცი, რომ სიფიცხის გამოვლენა არასწორია და ვიცი ღვთის მოთხოვნები ადამიანების მიმართ, მე მაინც ვაკეთებ ამას და არასოდეს შემეძლო ძირეული მიზეზის პოვნა. მხოლოდ გასულ ჯერზე ღვთის თანაზიარების მოსმენის შემდეგ გავაცნობიერე, რომ ხშირად ადამიანები ავლენენ გახრწნილებას, რადგან მათ სატანური აზრები აკონტროლებთ და რომ მე ვავლენ სიფიცხეს, რადგან ჩემში არის სატანური ლოგიკა, რომ „არავის ვეხები, თუ არ შემეხებიან; თუ თავს შემეხებიან, აუცილებლად ვუპასუხებ“. ვფიქრობ, რომ ეს ნათქვამი სწორია და რომ ასე ვიქცევი თავდაცვის მიზნით. ამ სატანური აზროვნებისა და შეხედულების გავლენით, მე არ ძალმიძს ჭეშმარიტების პრაქტიკაში გამოყენება. მაგრამ სინამდვილეში, მიუხედავად იმისა, რომ ეს სატანური რამეები გარეგნულად სწორი გვეჩვენება, რეალურად მათში ჩადებული აზრი ეწინააღმდეგება იმას, რასაც ღვთის სიტყვები მოითხოვს და ისინი მცდარია. მხოლოდ ღვთის სიტყვებია ჭეშმარიტება და მხოლოდ ღვთის სიტყვების შესაბამისად მოქმედებაა სრულიად სწორი.) მართლაც კარგია. ვის შეუძლია ამაზე რაიმეს დამატება? (მინდა დავამატო რაღაც. ადრეც ვიცოდი, რომ უნდა მეძია და პრაქტიკაში გამომეყენებინა ჭეშმარიტება, როდესაც რამე შემემთხვეოდა, მაგრამ მაინც ცოტა დაბნეული ვიყავი იმაზე, თუ როგორ გამომეყენებინა პრაქტიკაში. ღვთის თანაზიარების მოსმენის შემდეგ, ვგრძნობ, რომ ჭეშმარიტება ძალიან რეალურია და ცხოვრების ყველა ასპექტს ეხება. ავიღოთ ღვთის მიერ ნახსენები ზოგიერთი მაგალითი. ჩინელები ასევე სწავლობენ ყავის სმას დასავლეთის ქვეყნების მონახულების შემდეგ. ეს არ არის ადამიანის ქცევის პრობლემა; ეს ადამიანთა აზრებისა და შეხედულებების პრობლემაა და ჭეშმარიტებას ეხება. ასევე, ღვთის მიერ გავრცელებული ზოგიერთი გამონათქვამისა და იდიომის გაანალიზების შემდეგ, რომლებსაც ადამიანები სწორად მიიჩნევენ, მივედი იმ დასკვნამდე, რომ უნდა დავფიქრდე ჩემს ქცევებსა და პრაქტიკაზე, რომლებიც სწორი ჩანს და იმ განზრახვებზე, აზრებსა და შეხედულებებზე, რომლებიც ამ ქცევების მიღმა დგას და იმაზე, თუ კონკრეტულად რას ვავლენ ცხოვრებაში ამ საგნებზე დაყრდნობით. ახლა უფრო კონკრეტულად ვგრძნობ, თუ როგორ უნდა ვეძიო და პრაქტიკაში გამოვიყენო ჭეშმარიტება, როდესაც რამე შემემთხვევა და ეს აღარ არის ისეთი აბსტრაქტული.) როგორც ჩანს, ამ ორი თანაზიარების მეშვეობით ადამიანების უმეტესობამ შეიძინა საბაზისო გაგება იმის შესახებ, თუ რა არის ჭეშმარიტება და ზოგიერთი თემის შესახებ, რომლებიც ჭეშმარიტებას ეხება და რომ მათ გულის სიღრმეში უკვე დაიწყეს იმაზე ფიქრი, დაკავშირებულია თუ არა მათი ქცევა და ქმედებები ჭეშმარიტებასთან, ასევე იმაზე, თუ კონკრეტულად რომელია ჭეშმარიტება იმათ შორის, რასაც ისინი იცავენ და ისმენენ ღვთისადმი რწმენასთან მიმართებაში და რომელი არ არის ჭეშმარიტება, და არის თუ არა ის, რასაც ისინი სწორად მიიჩნევენ, სინამდვილეში ჭეშმარიტება და რა კავშირი აქვს ჭეშმარიტებასთან. დაფიქრების შემდეგ ადამიანებს ძალუძთ განსაზღვრონ, კონკრეტულად რა არის ჭეშმარიტება, ასევე ზუსტად რა წარმოადგენს ჭეშმარიტებას და რა — არა. ამდენი წლის განმავლობაში ქადაგებების მოსმენისა და ღვთის სიტყვების ჭამა-სმის შემდეგ ადამიანთა უმეტესობამ გარკვეული გამოცდილება შეიძინა და უკვე ნათლად ხედავს ერთ ფაქტს: ღვთის სიტყვები ნამდვილად ჭეშმარიტებაა, ღვთის მოთხოვნები ჭეშმარიტებაა და ყოველივე, რაც ღვთისგან მოდის, ჭეშმარიტებაა. ადამიანებმა, რომლებსაც ჭეშმარიტად სწამთ ღმერთი, უკვე აღიარეს და მიიღეს ეს ფაქტი გულით, მაგრამ რეალურ ცხოვრებაში მათ შესაძლოა ხშირად გაუცნობიერებლად თქვან ისეთი რამ, რასაც არაფერი აქვს საერთო ჭეშმარიტებასთან ან რაც ეწინააღმდეგება ჭეშმარიტებას. ზოგიერთი იმასაც კი, რასაც ადამიანები სწორად და კარგად მიიჩნევენ, ჭეშმარიტებად აღიქვამს და განსაკუთრებით ვერ არჩევს სატანისგან მომდინარე მოჩვენებითად მართებულ მცდარ შეხედულებებსა და ეშმას სიტყვებს, რომლებიც მათ არა მხოლოდ დიდი ხნის წინ მიიღეს გულით, არამედ სიკეთედაც კი მიიჩნევენ. მაგალითად, ბევრ სატანურ ფილოსოფიას, როგორიცაა „კბილი კბილის წილ, თვალი თვალის წილ“, „სხვებისთვის პასუხის გაცემა მათივე იარაღითვე“, „გონიერი ადამიანები კარგად იცავენ თავს და მხოლოდ შეცდომების თავიდან აცილებას ცდილობენ“ და „არავის ვეხები, თუ არ შემეხებიან“, და ა.შ., ადამიანები ჭეშმარიტებად და ცხოვრების დევიზად მიიჩნევენ და განსაკუთრებით კმაყოფილნიც კი არიან საკუთარი თავით ამ სატანურ ფილოსოფიას რომ იცავენ და მხოლოდ ღვთის სიტყვების წაკითხვის შემდეგ აცნობიერებენ, რომ ეს ყოველივე, რაც სატანისგან მოდის, სინამდვილეში ჭეშმარიტება კი არ არის, არამედ თვალთმაქცური ერესი და მცდარი შეხედულებებია, რომლებსაც შეცდომაში შეჰყავთ ადამიანები. საიდან მოდის ეს ყველაფერი? ზოგიერთი მოდის სასკოლო განათლებიდან და სახელმძღვანელოებიდან, ზოგიერთი - ოჯახური აღზრდიდან, ზოგიერთი კი — სოციალური განპირობებულობიდან. მოკლედ, ისინი ყველა ტრადიციული კულტურიდან მოდის და სატანის განათლებიდან იღებს სათავეს. აქვს თუ არა ამ ყოვლივეს რაიმე საერთო ჭეშმარიტებასთან? მათ საერთოდ არაფერი აქვთ მასთან საერთო. მაგრამ ადამიანებს არ ძალუძთ მათი ნამდვილი არსის გარჩევა და კვლავ ჭეშმარიტებად მიიჩნევენ მათ. ზედმეტად სერიოზული გახდა ეს პრობლემა? რა შედეგები მოაქვს სატანისგან მომდინარე ამ ყოველივეს ჭეშმარიტებად მიჩნევას? ძალუძთ ადამიანებს მოიშორონ თავიანთი გახრწნილი ხასიათი მათი დაცვით? ძალუძთ ადამიანებს ნორმალური ადამიანობის ცხოვრებაში გამოვლენა მათი დაცვით? ძალუძთ ადამიანებს სინდისისა და გონების კარნახით ცხოვრება მათი დაცვით? ძალუძთ მათ სინდისისა და გონიერების სტანდარტებამდე ამაღლება მათი დაცვით? ძალუძთ ადამიანებს ღვთის მოწონების მოპოვება მათი დაცვით? მათ არცერთი მათგანის გაკეთება არ ძალუძთ. რადგან არცერთი მათგანის გაკეთება არ ძალუძთ, არის თუ არა ეს ყველაფერი, რასაც ადამიანები იცავენ, ჭეშმარიტება? შეუძლია თუ არა ეს ყოველივ იქცეს ადამიანის სიცოცხლედ? რა შედეგები მოაქვს იმას, როდესაც ადამიანები ამ უარყოფით შეხედულებებს — როგორიცაა ის, რასაც ისინი სწორ და კარგ ამქვეყნიური ურთიერთობების ფილოსოფიებად, გადარჩენის სტრატეგიებად, გადარჩენის კანონებად და ტრადიციულ კულტურადაც კი მიიჩნევენ — ჭეშმარიტებად აღიქვამენ და იცავენ? კაცობრიობა ათასწლეულების განმავლობაში იცავდა ამ ყოველივს. შეიცვალა ის საერთოდ? შეიცვალა საერთოდ კაცობრიობის ამჟამინდელი მდგომარეობა? განა გახრწნილი კაცობრიობა სულ უფრო და უფრო ბოროტი და ღვთის მიმართ სულ უფრო და უფრო წინააღმდეგობის გამწევი არ ხდება? ღმერთი მრავალ ჭეშმარიტებას გამოხატავს ყოველ ჯერზე, როდესაც თავის საქმეს ასრულებს და ადამიანებს შეუძლიათ დაინახონ, რომ ამ ჭეშმარიტებას აქვთ ხელმწიფება და ძალა; მაშ როგორ ხდება, რომ ადამიანებს კვლავ შეუძლიათ ღვთის უარყოფა და მისთვის წინააღმდეგობის გაწევა? რატომ არ ძალუძთ მათ, რომ კვლავაც მიიღონ და დაემორჩილონ ღმერთს? ეს საკმარისია იმის საჩვენებლად, რომ კაცობრიობა ზედმეტად ღრმად არის გახრწნილი სატანის მიერ, რომ გახრწნილი კაცობრიობა სავსეა სატანური ხასიათით, ზიზღით არის განწყობილი ჭეშმარიტების მიმართ, სძულს იგი და საერთოდ არ იღებს მას. ამ პრობლემის ძირეული მიზეზი ის არის, რომ ადამიანებმა მიიღეს ზედმეტად ბევრი სატანური ფილოსოფია და ცოდნა. გულის სიღრმეში ადამიანები გაჟღენთილნი არიან ყოველგვარი სატანური აზრებითა და შეხედულებებით; ამგვარად მათ განუვითარდათ ჭეშმარიტების მიმართ ზიზღით განწყობილი და ჭეშმარიტების მოძულე ხასიათი. ღვთის მორწმუნე ძალიან ბევრი ადამიანის მაგალითზე შეგვიძლია დავინახოთ, რომ, მიუხედავად იმისა, რომ ისინი აღიარებენ, რომ ღვთის სიტყვებს აქვთ ხელმწიფება და ძალა, ისინი არ იღებენ ჭეშმარიტებას. ანუ როდესაც ადამიანები ჭამენ და სვამენ ღვთის სიტყვებს, მიუხედავად იმისა, რომ ისინი ბაგეებით აღიარებენ, რომ „ღვთის სიტყვები ჭეშმარიტებაა, ჭეშმარიტებაზე მაღლა არაფერია, ჭეშმარიტება ჩვენს გულებშია და ჩვენ ჭეშმარიტების ძიებას არსებობის მიზნად ვისახავთ“, რეალურ ცხოვრებაში ისინი კვლავ ცხოვრობენ კარგად ცნობილი სატანური გამონათქვამებითა და ფილოსოფიით, გვერდზე დებენ ღვთის სიტყვებსა და ჭეშმარიტებას და იცავენ და პრაქტიკაში იყენებენ ადამიანურ თეოლოგიურ ცოდნასა და სულიერ მოძღვრებას, თითქოს ისინი ჭეშმარიტება იყოს. არის თუ არა ეს ღვთის მორწმუნე ადამიანების უმეტესობის რეალური მდგომარეობა? (დიახ.) თუ კვლავაც ასე დაიცავთ და არ გაანალიზებთ და არ გაიგებთ სატანური ტრადიციული კულტურიდან მომდინარე ამ ღრმად ფესვგადგმულ შეხედულებებს ღვთის სიტყვებზე დაყრდნობით და თუ არ შეგიძლიათ მათი ძირეულად გარჩევა, ან მათი საფუძვლიანად გაგება, ან მათზე უარის თქმა, რა იქნება შედეგი? არსებობს ერთი შედეგი, რომელიც უდავოა, ეს არის ის, რომ ადამიანებს მრავალი წლის განმავლობაში სწამთ ღმერთი და მაინც არ იციან, რა არის ჭეშმარიტება ან რა გზას დაადგნენ და საბოლოოდ ყველას პირზე აკერია სულიერი მოძღვრებები და თეოლოგიური თეორიები და ყოველივე, რასაც ისინი ამბობენ, ლამაზად ჟღერს და არის მოძღვრება, რომელიც შეესაბამება ჭეშმარიტებას. მაგრამ სინამდვილეში, ეს ადამიანები თვალთმაქცი ფარისევლების არქეტიპები არიან იმ თვალსაზრისით, რასაც ისინი პრაქტიკაში იყენებენ და ცხოვრებაში ავლენენ. რა შედეგები მოაქვს ამას? უდავოდ, ისინი დაგმობილნი არიან ღვთის მიერ და დაწყევლილნი მის მიერ. ისინი, ვისაც სწამს ღმერთი, მაგრამ არ იღებენ ჭეშმარიტებას, ფარისევლები არიან და ვერასოდეს მოიპოვებენ ღვთის მოწონებას.

მაგალითად, ბავშვების აღზრდის საკითხთან დაკავშირებით შეიძლება ითქვას, რომ ზოგიერთი მამა ხედავს, რომ მისი შვილები ურჩნი არიან და არ ასრულებენ თავიანთ ჯეროვან მოვალეობებს, და ამბობს: „ძველი ხალი მართალს ამბობდა: „შვილის გამოკვება აღზრდის გარეშე მამის დანაშაულია“. ასეთი მამები ამ საკითხს ღვთის სიტყვებზე დაყრდნობით არ უდგებიან. მათ გულებში მხოლოდ ადამიანთა სიტყვებია და არა ღვთის სიტყვები. მაშ, გააჩნიათ მათ ჭეშმარიტება-რეალობა? არა, არ გააჩნიათ. მიუხედავად იმისა, რომ მათ სწამთ ღმერთი, ესმით ზოგიერთი ჭეშმარიტება და უნდა იცოდნენ, რომ მამის პასუხისმგებლობის შესასრულებლად შვილების აღსაზრდელად ჭეშმარიტება უნდა გამოიყენონ, ისინი ამას პრაქტიკაში ასე არ იყენებენ. როდესაც ხედავენ, რომ მათი შვილები მცდარ გზას ადგანან, ოხრავენ და ამბობენ: „შვილის გამოკვება აღზრდის გარეშე მამის დანაშაულია“. რა სახის გამოთქმაა ეს? ვისი ცნობილი გამონათქვამია იგი? (სატანის ცნობილი გამონათქვამი.) უთქვამს ოდესმე ღმერთს ეს გამოთქმა? (არა.) მაშ, საიდან მოდის ეს გამოთქმა? (სატანისგან.) იგი სატანისგან, ამ წუთისოფლიდან მოდის. ადამიანები ასე ძალიან „ეძიებენ“ ჭეშმარიტებას, ასე ძალიან „უყვართ“ ჭეშმარიტება და ასე ძალიან „აღამაღლებენ“ ჭეშმარიტებას; მაშ, რატომ ამბობენ ასეთ სატანურ გამოთქმებს, როდესაც მსგავს საკითხებს აწყდებიან? ისინი იმასაც კი გრძნობენ, რომ ამის თქმა სამართლიანი და ღირსეულია. ისინი ამბობენ: „შეხედეთ, რამხელა მოწიწება და პატივისცემა მაქვს ჭეშმარიტებისა და ღვთის მიმართ. ჩემთვის სრულიად ბუნებრივია იმის თქმა, რომ „შვილის გამოკვება აღზრდის გარეშე მამის დანაშაულია“ — რამხელა ჭეშმარიტებაა ეს! შევძლებდი კი ამ გამოთქმის თქმას, ღმერთი რომ არ მწამდეს?“ განა ეს მის ჭეშმარიტებად გასაღება არ არის? (დიახ.) მაშ, არის თუ არა ეს გამოთქმა ჭეშმარიტება? (არა.) რა სახის გამოთქმაა „შვილის გამოკვება აღზრდის გარეშე მამის დანაშაულია“? რაში მდგომარეობს მისი მცდარობა? ეს გამოთქმა ნიშნავს, რომ თუ შვილები ურჩნი ან მოუმწიფებელნი არიან, ეს მამის პასუხისმგებლობაა, რაც იმას ნიშნავს, რომ მშობლებმა ისინი კარგად ვერ აღზარდეს. მაგრამ სინამდვილეში ასეა? (არა.) ზოგიერთი მშობელი წესიერად იქცევა, თუმცა მათი ვაჟები ხულიგნები არიან, ქალიშვილები კი — მეძავები. კაცი, რომელსაც მამის როლი აკისრია, ისე ბრაზდება და ამბობს: „შვილის გამოკვება აღზრდის გარეშე მამის დანაშაულია. მე გავაფუჭე ისინი!“ სწორია ამის თქმა თუ არა? (არა, არასწორია.) რაში მდგომარეობს მისი მცდარობა? თუ შეგიძლია გაიგო, რა არის მცდარი ამ გამოთქმაში, ეს ამტკიცებს, რომ გესმის ჭეშმარიტება და გესმის, რა არის მცდარი იმ პრობლემაში, რომელიც ამ გამოთქმაში დევს. თუ არ გესმის ჭეშმარიტება ამ საკითხთან მიმართებაში, მაშინ ძალგიძს ამ საკითხის ნათლად ახსნა. ახლა, როდესაც მოისმინეთ ჭეშმარიტების ახსნა- განმარტება, შეიძლება იგრძნოთ და თქვათ: „ეს გამოთქმა მცდარია, ეს ამქვეყნიური გამოთქმაა. ჩვენ, ვისაც ღმერთი გვწამს, ასეთ რამეს არ ვამბობთ“. უბრალოდ შეცვალე ამ საკითხზე საუბრის მანერა. ეს არ ნიშნავს, რომ გესმის ჭეშმარიტება — სინამდვილეში, არ იცი, რა არის მცდარი გამოთქმაში „შვილის გამოკვება აღზრდის გარეშე მამის დანაშაულია“. როდესაც ასეთ საკითხებს აწყდები, რა უნდა თქვა ისეთი, რაც ჭეშმარიტებასთან შესაბამისობაშია? როგორ უნდა მოიქცე ჭეშმარიტება-პრინციპების შესაბამისად? მოდით, ჯერ ვისაუბროთ იმაზე, თუ როგორ უნდა გავიგოთ და ავხსნათ ასეთი საკითხები სწორად. რას ამბობს ღმერთი ამის შესახებ? აქვს თუ არა ღვთის სიტყვებს რაიმე კონკრეტული სათქმელი ასეთ საკითხებზე? ღმერთმა გამოხატა ამდენი ჭეშმარიტება, და ეს ყველაფერი იმისთვის, რომ ადამიანებმა მიიღონ ისინი და თავიანთ სიცოცხლედ აქციონ. მაშ, შვილების აღზრდისას, განა ადამიანებმა ღვთის სიტყვები არ უნდა გამოიყენონ მათ სასწავლებლად? ღვთის სიტყვები მთელი კაცობრიობისთვისაა ნათქვამი. ზრდასრული ხარ თუ ბავშვი, კაცი თუ ქალი, მოხუცი თუ ახალგაზრდა, ყველამ უნდა მიიღოს ღვთის სიტყვები. მხოლოდ ღვთის სიტყვებია ჭეშმარიტება და მხოლოდ მათ შეუძლიათ იქცნენ ადამიანების სიცოცხლედ. მხოლოდ ღვთის სიტყვებს შეუძლიათ ადამიანების ცხოვრების სწორ გზაზე გაძღოლა. ღვთის მორწმუნე ადამიანებს უნდა შეეძლოთ ამ საკითხის საფუძვლიანად გაგება. როგორ ხსნით გამოთქმას „შვილის გამოკვება აღზრდის გარეშე მამის დანაშაულია“? (გზა, რომელსაც ადამიანი ირჩევს, განისაზღვრება მისი ბუნება-არსებით. გარდა ამისა, სასჯელი, რომელსაც ისინი დაექვემდებარებიან, ან კურთხევა, რომლებსაც ისინი მიიღებენ ამ ცხოვრებაში განპირობებულია მათი წინა ცხოვრებით. ამიტომ განცხადება „თუ შვილები სწორ გზას არ მიჰყვებიან, ეს იმიტომ ხდება, რომ მშობლებმა ისინი კარგად ვერ აღზარდეს“ კრიტიკას ვერ უძლებს და სრულად უარყოფს იმ ფაქტს, რომ ღმერთი ხელმწიფებს კაცობრიობის ბედზე.) შენი ნათქვამის მიხედვით, აქვს თუ არა შვილების მიერ სწორი გზის არარჩევას რაიმე კავშირი ღვთის ხელმწიფებასთან? ღმერთი ადამიანებს აძლევს უფლებას, თავად გააკეთონ არჩევანი და აირჩიონ სწორი გზა. თუმცა, ადამიანებს სატანური ბუნება აქვთ, ყველა თავად აკეთებს არჩევანს, ყველა ირჩევს თავისთვის სასურველ გზას და არ სურთ ღვთის ხელმწიფებისადმი დამორჩილება. თუ შენი ნათქვამი შეესაბამება ჭეშმარიტებას, მაშინ ის ნათლად უნდა ახსნა, რათა ადამიანები დარწმუნდნენ მასში.

შემდეგ ჩვენ გვექნება თანაზიარება გამოთქმაზე „შვილის გამოკვება აღზრდის გარეშე მამის დანაშაულია“. პირველი, რაც ნათელი უნდა გახდეს, არის ის, რომ მცდარია იმის თქმა: „შვილების მიერ სწორი გზიდან გადახვევა მშობლების ბრალია“. ვინც არ უნდა იყოს, თუ ის გარკვეული ტიპის ადამიანია, გარკვეულ გზას გაივლის. განა ეს უდავო არ არის? (დიახ.) გზა, რომელსაც ადამიანი ირჩევს, განსაზღვრავს იმას, თუ ვინ არის იგი. გზა, რომელსაც ისინი ირჩევენ და ის, თუ როგორი ადამიანები ხდებიან, მათზეა დამოკიდებული. ეს ყველაფერი წინასწარგანსაზღვრული და თანდაყოლილია და დაკავშირებულია ადამიანის ბუნებასთან. მაშ, რა სარგებელი მოაქვს მშობლების აღზრდას? შეუძლია მას ადამიანის ბუნების მართვა? (არა.) მშობლების აღზრდას არ შეუძლია ადამიანის ბუნების მართვა და არ შეუძლია იმ პრობლემის გადაჭრა, თუ რომელ გზას ირჩევს ადამიანი. რა არის ერთადერთი აღზრდა, რომლის მიცემაც მშობლებს შეუძლიათ? ზოგიერთი მარტივი ქცევა შვილების ყოველდღიურ ცხოვრებაში, საკმაოდ ზედაპირული აზრები და საკუთარი თავის წარმართვის წესები — ეს ის საკითხებია, რომლებსაც მშობლებთან აქვთ კავშირი. სანამ მათი შვილები სრულწლოვანებას მიაღწევენ, მშობლებმა უნდა შეასრულონ თავიანთი ჯეროვანი პასუხისმგებლობა, რაც მდგომარეობს შვილების აღზრდაში, რათა სწორ გზას გაჰყვნენ, ბეჯითად ისწავლონ და შეეცადონ, როდესაც გაიზრდებიან. შემდეგ სხვებზე მაღლა დადგნენ, არ აკეთონ ცუდი საქმეები და არ გახდნენ ცუდი ადამიანები. მშობლებმა ასევე უნდა დაარეგულირონ შვილების ქცევა, ასწავლონ მათ ზრდილობა და უფროსებთან მისალმება შეხვედრისას და აუხსნან ქცევასთან დაკავშირებული სხვა საკითხები — ეს არის ის პასუხისმგებლობა, რომელიც მშობლებმა უნდა შეასრულონ. შვილის ცხოვრებაზე ზრუნვა და საკუთარი თავის წარმართვის ზოგიერთი ძირითადი წესის სწავლება — აი, რაში მდგომარეობს მშობლის გავლენა. რაც შეეხება შვილის პიროვნებას, მშობლებს არ შეუძლიათ ამის სწავლება. ზოგიერთი მშობელი მშვიდია და ყველაფერს აუჩქარებლად აკეთებს მაშინ, როცა მათი შვილები ძალიან მოუთმენლები არიან და ცოტა ხნითაც კი არ ძალუძთ ერთ ადგილზე გაჩერება. ისინი 14 ან 15 წლის ასაკში დამოუკიდებლად იწყებენ ცხოვრებას, ყველაფერში თავად იღებენ გადაწყვეტილებებს, არ სჭირდებათ მშობლები და ძალიან დამოუკიდებლები არიან. ეს მშობლებმა ასწავლეს მათ? არა. ამიტომ, ადამიანის პიროვნებას, ხასიათს და მის არსსაც კი, ისევე როგორც იმ გზას, რომელსაც ის მომავალში ირჩევს, არავითარი კავშირი არ აქვს მის მშობლებთან. ზოგიერთი ამას უარყოფს და ამბობს: „მაშ, როგორ შეიძლება, რომ ამას არავითარი კავშირი არ ჰქონდეს მათთან? ზოგიერთი ადამიანი მეცნიერთა ოჯახიდანაა ან ისეთი ოჯახიდან, რომელსაც თაობების განმავლობაში აქვს გამოცდილება კონკრეტულ პროფესიაში. მაგალითად, ერთი თაობა სწავლობს ფერწერას, მომდევნო თაობაც სწავლობს ფერწერას და ასევე იქცევა მომდევნო თაობაც. ეს ადასტურებს გამოთქმის „შვილის გამოკვება აღზრდის გარეშე მამის დანაშაულია“ სისწორეს“. სწორია ამის თქმა თუ მცდარი? (მცდარია.) მცდარი და არაზუსტია ამ მაგალითის გამოყენება ამ პრობლემის საილუსტრაციოდ, რადგან ეს ორი სხვადასხვა რამ არის. იმ ოჯახის გავლენა, რომელსაც თაობების განმავლობაში აქვს გამოცდილება, ვრცელდება მხოლოდ გამოცდილების ერთ ასპექტზე და შესაძლოა, რომ ამ ოჯახურმა გარემომ გამოიწვიოს ის, რომ ყველამ ერთი და იგივე რამ ისწავლოს. ზედაპირულად შვილიც ირჩევს ამავე საქმეს, მაგრამ ძირეულად, ეს ყველაფერი ღვთის მიერ წინასწარგანსაზღვრულია. როგორ მოხდა ამ ადამიანის რეინკარნაცია ამ ოჯახში? განა ესეც არ არის ის, რაზეც ღმერთი ხელმწიფებს? მშობლები პასუხისმგებელნი არიან მხოლოდ შვილების სრულწლოვანებამდე აღზრდაზე. შვილები მშობლების გავლენას განიცდიან მხოლოდ მათი გარეგნული ქცევისა და ცხოვრების წესის თვალსაზრისით. მაგრამ როდესაც ისინი იზრდებიან, იმ მიზნებს, რომლებისკენაც ისინი ცხოვრებაში ისწრაფვიან და მათ ბედს არავითარი კავშირი არ აქვს მათ მშობლებთან. ზოგიერთი მშობელი უბრალოდ ჩვეულებრივი ფერმერია, რომელიც ცხოვრობს თავისი მდგომარეობის შესაბამისად, მაგრამ მათ შვილებს შეუძლიათ გახდნენ თანამდებობის პირები და აკეთონ დიდი საქმეები. ასევე არიან შვილები, რომელთა მშობლები არიან იურისტი და ექიმი, თითოეული მათგანი უნარიანია, თუმცა შვილები უსარგებლონი არიან, რომელთაც არ შეუძლიათ სამსახურის შოვნა, სადაც არ უნდა წავიდნენ. ეს ასწავლეს მათ მშობლებმა? როდესაც მამა იურისტია, სავარაუდოა, რომ მან დაზოგოს ძალისხმევა შვილების აღზრდასა და მათზე გავლენის მოხდენაზე? აბსოლუტურად არა. არცერთი მამა არ ამბობს: „მე ისეთი წარმატებული ვიყავი ცხოვრებაში, ვიმედოვნებ, რომ ჩემი შვილები მომავალში ჩემსავით წარმატებულები არ იქნებიან, ეს ზედმეტად დამღლელი იქნებოდა. საკმარისია, რომ ისინი მომავალში უბრალოდ მწყემსები იყვნენ“. ის აუცილებლად აღზრდის თავის შვილებს, რათა ისწავლონ მისგან და მომავალში მას დაემსგავსონ. რა დაემართებათ მის შვილებს მას შემდეგ, რაც ის დაასრულებს მათ აღზრდას? შვილები გახდებიან ის, რაც უნდა გახდნენ და მათი ბედი იქნება ისეთი, როგორიც უნდა იყოს და ამის შეცვლა არავის ძალუძს. რას ხედავთ აქ? გზას, რომელსაც შვილი ირჩევს, არავითარი კავშირი არ აქვს მის მშობლებთან. ზოგიერთ მშობელს სწამს ღმერთი და ზრდის შვილებს, რათა მათაც იწამონ ღმერთი, მაგრამ რასაც არ უნდა ამბობდნენ, მათ შვილებს არ სწამთ და მშობლებს არაფრის გაკეთება არ ძალუძთ ამასთან დაკავშირებით. ზოგიერთ მშობელს არ სწამს ღმერთი, მაშინ როცა მათ შვილებს სწამთ ღმერთი. როდესაც მათი შვილები იწყებენ ღვთის რწმენას, ისინი მიჰყვებიან მას, მისთვის იხარჯებიან, შეუძლიათ მიიღონ ჭეშმარიტება და მოიპოვონ ღვთის მოწონება და ამგვარად მათი ბედი იცვლება. არის ეს მშობლების აღზრდის შედეგი? სულაც არა, ეს დაკავშირებულია ღვთის წინასწარგანსაზღვრასა და არჩევანთან. გამოთქმაში „შვილის გამოკვება აღზრდის გარეშე მამის დანაშაულია“ არის პრობლემა. მიუხედავად იმისა, რომ მშობლებს აკისრიათ პასუხისმგებლობა, აღზარდონ თავიანთი შვილები, შვილის ბედი განისაზღვრება არა მისი მშობლების მიერ, არამედ შვილის ბუნებით. შეუძლია აღზრდას შვილის ბუნების პრობლემის გადაჭრა? მას საერთოდ არ შეუძლია მისი გადაჭრა. გზა, რომელსაც ადამიანი ირჩევს ცხოვრებაში, განისაზღვრება არა მისი მშობლების მიერ, არამედ წინასწარ არის განსაზღვრული ღვთის მიერ. ნათქვამია, „ზეცაში იწერება ადამიანის ბედი“ და ეს გამონათქვამი შეჯერებულია ადამიანური გამოცდილებით. სანამ ადამიანი სრულწლოვანებას მიაღწევს, ვერ იტყვი, რა გზას აირჩევს ის. როდესაც ის სრულწლოვანი ხდება, აქვს თავისი აზრები და შეუძლია პრობლემებზე დაფიქრება; ის ირჩევს, რა აკეთოს ფართო საზოგადოებაში. ზოგიერთი ამბობს, რომ სურს იყოს მაღალი თანამდებობის პირი, სხვები ამბობენ, რომ სურთ იყვნენ იურისტები, და კიდევ სხვები ამბობენ, რომ სურთ იყვნენ მწერლები. ყველას თავისი არჩევანი და მოსაზრებები აქვს. არავინ ამბობს: „მე უბრალოდ დაველოდები, სანამ ჩემი მშობლები აღმზრდიან. მე გავხდები ის, რასაც ჩემი მშობლები მასწავლიან“. არავინ არის ასეთი უგუნური. სრულწლოვანების მიღწევის შემდეგ, ადამიანების იდეები იწყებს გაღვიძებას და თანდათან მწიფდება; ამგვარად მათ წინაშე არსებული გზა და მიზნები სულ უფრო ნათელი ხდება. ამ დროს ნელ-ნელა აშკარა და ნათელი ხდება, თუ რა ტიპის ადამიანები არიან ისინი და რომელ ჯგუფს მიეკუთვნებიან. ამ მომენტიდან მოყოლებული თითოეული ადამიანის პიროვნება თანდათან მკაფიოდ განისაზღვრება ისევე როგორც მათი ხასიათი, ასევე ის გზა, რომელსაც ისინი მიჰყვებიან, მათი მიმართულება ცხოვრებაში და ის ჯგუფი, რომელსაც ისინი მიეკუთვნებიან. რას ეფუძნება ეს ყველაფერი? საბოლოო ჯამში, ეს არის ის, რაც ღმერთმა წინასწარ განსაზღვრა — ამას არავითარი კავშირი არ აქვს ადამიანის მშობლებთან. ხედავთ ამას ნათლად ახლა? მაშ, რას აქვს რაიმე კავშირი მშობლებთან? ადამიანის გარეგნობას, სიმაღლეს, გენებს და ზოგიერთ ოჯახურ დაავადებას მცირე კავშირი აქვს ადამიანის მშობლებთან. რატომ ვამბობ მცირეს? იმიტომ, რომ ეს ასე არ ხდება შემთხვევათა 100%-ში. ზოგიერთ ოჯახში თითოეული თაობა იტანჯება დაავადებით, მაგრამ შემდეგ იბადება ერთი ჯანმრთელი ბავშვი. როგორ შეიძლება ეს მოხდეს? ზოგი ამბობს: „ეს იმიტომ ხდება, რომ ეს ბავშვი კარგი პიროვნებაა“. ეს ადამიანების აზრია, მაგრამ საიდან იღებს სათავეს ეს საკითხი? (ღვთის მიერ წინასწარგანსაზღვრიდან.) ზუსტად ასეა. მაშ, გამოთქმა „შვილის გამოკვება აღზრდის გარეშე მამის დანაშაულია“ სინამდვილეში სწორია თუ მცდარი? (მცდარია.) თქვენთვის ეს ახლა ნათელია, არა? არ გამოვა, თუ არ იცით, როგორ გაარჩიოთ. ჭეშმარიტების გარეშე არ ძალგიძთ რაიმე საკითხის ნათლად დანახვა.

ყოველდღიურ ცხოვრებაში თითოეულ ადამიანს გონებაში სატანისგან მომდინარე საკმაოდ ბევრი ასეთი მოჩვენებითად მართებული შეხედულება აქვს. ისინი მათშია დალექილი და შენახული და ვლინდება ყოველთვის, როდესაც რამე ხდება. ზოგიერთი ადამიანი ამბობს: „კარგი კაცი ქალებს არ ებრძვის. შეხედე, რა კეთილშობილი ვარ. ვაჟკაცური, მამაკაცური ვარ, შენ კი — ზედმეტად მორცხვი, ამიტომ არ გებრძვი“. რად მიიჩნევენ ისინი ამ გამოთქმას? (ჭეშმარიტებად.) ისინი მას ჭეშმარიტებად და ჭეშმარიტების პრაქტიკაში გამოყენების პრინციპად მიიჩნევენ. ასევე არიან ადამიანები, რომლებიც ხვდებიან ვინმეს, ვისაც მართლაც ლამაზი ნაკვთები აქვს და პატიოსან ჯენტლმენს ჰგავს, მაგრამ მალულად მოქმედებს და ყოველთვის ინიღბება, რომელიც განსაკუთრებით მზაკვარი და ვერაგია სხვებთან ურთიერთობისას და ბევრ ადამიანს არ ძალუძს მისი ამოცნობა, ამიტომ ისინი ამბობენ: „ღმერთი მხოლოდ იმისთვის მწამს, რომ ვიყო პატიოსანი და კეთილშობილი ადამიანი და ვიყო მეგობრული სხვების მიმართ და არა მტრული. როგორც ნათქვამია: „სჯობს იყო ნამდვილი ბოროტმოქმედი, ვიდრე ყალბი ჯენტლმენი“. ღვთის ზოგიერთ სიტყვასაც აქვს ეს მნიშვნელობა“. რას ფიქრობთ იმაზე, რასაც ეს ადამიანები ამბობენ? „სჯობს იყო ნამდვილი ბოროტმოქმედი, ვიდრე ყალბი ჯენტლმენი“. ხედავ, როგორც კი ადამიანებს რამე ემართებათ, ყველა ეს გავრცელებული გამონათქვამი, ანდაზა და იდიომა, რომელიც მათ იციან, ერთბაშად გამოდის და იფრქვევა; მათში ჭეშმარიტების არცერთი სიტყვა არ არის. საბოლოოდ, ეს ადამიანები იმასაც კი ამბობენ: „მადლობა ღმერთს ჩემი გაცისკროვნებისთვის“. სწორია თუ მცდარი გამონათქვამი „სჯობს იყო ნამდვილი ბოროტმოქმედი, ვიდრე ყალბი ჯენტლმენი“? (მცდარია.) ყველამ იცით, რომ მცდარია, მაგრამ რა არის მასში მცდარი? ყალბ ჯენტლმენებთან მიმართებაში მცდარი ის არის, რომ ისინი ყალბები არიან. არავის სურს იყოს ყალბი ჯენტლმენი, მათ სურთ იყვნენ ნამდვილი ბოროტმოქმედები. რა არის ნამდვილ ბოროტმოქმედებში ისეთი, რასაც ადამიანები იწონებენ? მხოლოდ იმიტომ, რომ ისინი ნამდვილები არიან, იპოვებენ ყველას მოწონებას, მიუხედავად იმისა, რომ ბოროტმოქმედები არიან. მაშ, ვინ გსურთ იყოთ, ნამდვილი ბოროტმოქმედი თუ ყალბი ჯენტლმენი? (არცერთი.) რატომ არ უნდა იყოთ ამ ორი ტიპის ადამიანი? (არცერთი მათგანი არ შეესაბამება ჭეშმარიტებას, ღვთის სიტყვებში ამის შესახებ არაფერია ნათქვამი.) შეგიძლიათ იპოვოთ შესაბამისი საფუძველი იმის სამტკიცებლად, რომ ღმერთს არ უთქვამს ადამიანებისთვის, იყვნენ ყალბი ჯენტლმენები ან ნამდვილი ბოროტმოქმედები? (ღმერთს სურს, რომ ადამიანები იყვნენ პატიოსანი ადამიანები.) ღმერთს სურს, რომ ადამიანები იყვნენ პატიოსანი ადამიანები. მაშ, რა განსხვავებაა პატიოსან ადამიანებსა და ნამდვილ ბოროტმოქმედებს შორის? სიტყვა „ბოროტმოქმედები“ არ არის კარგი, მაგრამ ისინი საკმაოდ ნამდვილები არიან. რატომ არ არიან ნამდვილი ბოროტმოქმედები კარგები? შეგიძლიათ ნათლად ახსნათ? რა არის იმის საფუძველი, რომ არც ნამდვილი ბოროტმოქმედები და არც ყალბი ჯენტლმენები არ არიან კარგი ადამიანები? ვინ არიან ბოროტმოქმედები? რომელი სიტყვა ასოცირდება ჩვეულებრივ ბოროტმოქმედებთან? (საძაგელი.) სწორია. როგორ არის აღწერილი და განმარტებული ეს ტერმინი „საძაგელი“ ღვთის სიტყვებში? ღვთის სიტყვებში „საძაგელი“ განმარტებულია როგორც კარგი სიტყვა თუ ცუდი სიტყვა? (ცუდი სიტყვა.) ცუდი სიტყვა, რომელიც დაგმობილია ღვთის მიერ. საძაგელი ქმედებებისა და საძაგელი შეხედულებების მქონე ადამიანები ბოროტმოქმედები არიან. კიდევ როგორ არის განმარტებული ბოროტმოქმედის ხასიათი და არსი? ეგოისტი, არა? (დიახ.) ამგვარი ადამიანი ეგოისტი და საძაგელია. მაშინაც კი, თუ ის, რასაც ისინი ავლენენ, ნამდვილია და მათი ჭეშმარიტი ტემპერამენტია, ისინი მაინც ნამდვილი ბოროტმოქმედები არიან. ყალბი ჯენტლმენი მზაკვარი და ბოროტია, ყოველთვის ინიღბება და სხვებს მცდარ შთაბეჭდილებას უქმნის, აჩვენებს სხვებს თავის ნათელ, ბრწყინვალე და მეგობრულ მხარეს. ის მალავს თავის ჭეშმარიტ ხასიათს, მოსაზრებებსა და შეხედულებებს, რათა ვერავინ დაინახოს ან გაიგოს ისინი. როგორი ხასიათი აქვთ ასეთ ადამიანებს? (მზაკვრული და ბოროტი.) ისინი უბრალოდ ბოროტი ადამიანები არიან. ამგვარად, არც ბოროტმოქმედები და არც ჯენტლმენები არ არიან კარგი ადამიანები. ერთი შინაგანად არის ცუდი, მეორე კი — გარეგნულად. მათი ხასიათი სინამდვილეში ერთნაირია — ორივე უკიდურესად ბოროტი, ეგოისტი და მზაკვარია. ცდილობს თუ არა ეს ორი ტიპის უკიდურესად ბოროტი და მზაკვარი ადამიანი, იყოს პატიოსანი ადამიანი? (არა.) სწორედ ამიტომ, ამ ორი ტიპის ადამიანიდან რომელიმეც რომ გახდე, არ ხარ ის კარგი ან პატიოსანი ადამიანი, რომელსაც ღმერთი მოითხოვს. შენ ხარ ადამიანი, რომელიც ღმერთს ეზიზღება და არ ხარ ისეთი ადამიანი, როგორსაც ღმერთი მოითხოვს. მაშ, მითხარით, არის თუ არა გამოთქმა „სჯობს იყო ნამდვილი ბოროტმოქმედი, ვიდრე ყალბი ჯენტლმენი“ ჭეშმარიტება? (არა.) ამ თვალსაზრისით, ეს გამოთქმა არ არის ჭეშმარიტება. ბევრი ადამიანი, იმ მიზნით, რომ თავს დაესხას და დაგმოს ყალბი ჯენტლმენები, რათა თავი კარგ ადამიანებად გაასაღოს, ამბობს: „სჯობს იყო ნამდვილი ბოროტმოქმედი, ვიდრე ყალბი ჯენტლმენი“, თითქოს ამ ბოროტმოქმედების „ბოროტმოქმედება“ მათ განსაკუთრებით სამართლიანებსა და ნამდვილებს ხდის, როგორც რაღაც სამართლიანობის ძალას. როგორ შეგიძლია, როგორც ბოროტმოქმედმა, განაცხადო, რომ სამართლიანი ხარ? შენ ხარ ის, ვინც დაგმობას იმსახურებს.

თითოეული ადამიანის გონებაში საკმაოდ ბევრი ამ ტიპის გამოთქმა და შეხედულებაა, ამიტომ მრავალი ადამიანი იზიარებს ამგვარ მოსაზრებას. იქნება ეს ტრადიციული კულტურა, ხალხური ანდაზები, ოჯახური დევიზები, ოჯახური წესები თუ ქვეყნის სამართლებრივი სისტემა, ადამიანები ხშირად იყენებენ ამ ყველაფერს, რაც დიდი ხნის განმავლობაში და ფართოდ ვრცელდებოდა საზოგადოებაში და რაც დიდი ხნის განმავლობაში ცხადდებოდა და წახალისდებოდა, როგორც სიკეთე საზოგადოებასა და კაცობრიობაში, რათა აღეზარდათ ადამიანთა თაობები. ზოგიერთი გამოთქმა ადამიანების გულის სიღრმეში მიიჩნევა პრაქტიკის პრინციპებად და ადამიანის არსებობის პრინციპებად. ზოგიერთი ისეთი გამოთქმაა, რომელიც გადმოსცემს თვალსაზრისს, რომელსაც ადამიანები მხოლოდ ეთანხმებიან, მაგრამ აუცილებლად არ სურთ მათი განხორციელება. გსურს თუ არა მათი განხორციელება, გულის სიღრმეში, სინამდვილეში ამ გამოთქმებს იღებ საკუთარი თავის წარმართვის პრაქტიკის პრინციპებად. მოკლედ, ეს ყველაფერი დიდი დაბრკოლებაა ადამიანების მიერ ღვთის რწმენისა და ჭეშმარიტების ძიებისთვის. მათ მხოლოდ ზიანი მოაქვთ და არა სარგებელი ადამიანებისთვის. მაგალითად, თანამედროვე ადამიანების მიერ ხშირად განხილული თემაა: „სიცოცხლე ძვირფასია; სიყვარული კიდევ უფრო მეტად. თუმცა თავისუფლებისთვის ორივეს დავთმობდი“. ეს გამოთქმა არის ცნობილი გამონათქვამი, რომელსაც მხარს იწონებენ და პატივს სცემენ აღმოსავლეთსა და დასავლეთში ის ადამიანები, რომლებსაც აქვთ ამაღლებული იდეალები, რომლებიც ეძიებენ თავისუფლებას და სურთ ტრადიციული ფეოდალური სისტემისგან გათავისუფლება. რა არის აქ ადამიანების ძიების მთავარი მიზანი? სიცოცხლე? თუ სიყვარული? (არა, თავისუფლება.) სწორია, ეს თავისუფლებაა. მაშ, არის თუ არა ეს გამოთქმა ჭეშმარიტება? ამ გამოთქმის მნიშვნელობა ის არის, რომ თავისუფლების ძიების მიზნით, სიცოცხლე შეიძლება დათმო და სიყვარულზეც შეიძლება უარი თქვა — ანუ ადამიანი, რომელიც გიყვარს, ასევე შეიძლება მიატოვო — რათა გაიქცე იმ მშვენიერი თავისუფლებისკენ. როგორ გამოიყურება ეს თავისუფლება ამქვეყნიური ადამიანებისთვის? როგორ ავხსნათ ეს, რასაც ისინი თავისუფლებად მიიჩნევენ? ტრადიციის გარღვევა ერთგვარი თავისუფლებაა, ძველი ჩვეულებების გარღვევა ერთგვარი თავისუფლებაა და ფეოდალური მონარქიის გარღვევაც ერთგვარი თავისუფლებაა. კიდევ რა? (არ ექვემდებარებოდე რაიმე პოლიტიკური რეჟიმის კონტროლს.) კიდევ ერთი არის ის, რომ არ ექვემდებარებოდე ძალაუფლების ან პოლიტიკის კონტროლს. რასაც ისინი ეძიებენ, არის ამგვარი თავისუფლება. მაშ, არის თუ არა ის თავისუფლება, რომელზეც ისინი საუბრობენ, ჭეშმარიტი თავისუფლება? (არა.) აქვს თუ არა მას მსგავსება იმ თავისუფლებასთან, რომელზეც ღვთის მორწმუნე ადამიანები საუბრობენ? (არა.) ზოგიერთ ღვთის მორწმუნე ადამიანს შესაძლოა გულში ასევე ჰქონდეს ეს შეხედულება: „ღვთის რწმენა მშვენიერია, ის გათავისუფლებს. არ გიწევს რაიმე ჩვეულების ან ტრადიციული ფორმალობის დაცვა, არ გიწევს ფიქრი ქორწილებისა და დაკრძალვების ორგანიზებაზე ან მათზე დასწრებაზე, უარს ამბობ ყველა ამქვეყნიურ საქმეზე. მართლაც ასეთი თავისუფალი ხარ!“ ასეა ეს? (არა.) მაშ, კონკრეტულად რა არის თავისუფლება? ხართ ახლა თავისუფლები? (ცოტათი.) მაშ, როგორ მიიღეთ ეს მცირეოდენი თავისუფლება? რას ნიშნავს ეს თავისუფლება? (ჭეშმარიტების გაგებას და სატანის ბნელი გავლენის გარღვევას.) სატანის ბნელი გავლენის გარღვევის შემდეგ გრძნობთ მცირეოდენ შვებას და გარკვეულწილად თავისუფლებას. თუმცა, მე რომ არ გამეანალიზებინა ეს, იფიქრებდით, რომ ჭეშმარიტად თავისუფლები ხართ, მაშინ როცა სინამდვილეში ასე არ არის. ჭეშმარიტი თავისუფლება არ არის სხეულის იმგვარი თავისუფლება და შვება სივრცითი და მატერიალური თვალსაზრისით, როგორც ეს ადამიანებს ჰგონიათ. არამედ ეს არის ის, რომ როდესაც ადამიანები გაიგებენ ჭეშმარიტებას, მათ ექნებათ სწორი შეხედულებები სხვადასხვა ადამიანზე, მოვლენაზე, საგანზე და სამყაროზე და შეძლებენ ცხოვრებაში სწორი მიზნებისა და მიმართულების ძიებას; როდესაც ადამიანები არ ექვემდებარებიან სატანის გავლენისა და სატანური იდეებისა და შეხედულებების შეზღუდვებს, მათი გული თავისუფლდება — ეს არის ჭეშმარიტი თავისუფლება.

არის ერთი არამორწმუნე ახალგაზრდა, რომელიც ფიქრობს, რომ უყვარს თავისუფლება, ჩიტივით ყველგან ფრენა და შეზღუდვების გარეშე ცხოვრება, ამიტომ სძულს თავის ოჯახში არსებული საძაგელი წესები და გამონათქვამები. ხშირად ეუბნება თავის მეგობრებს: „მიუხედავად იმისა, რომ ყველაზე ტრადიციულ და ძალიან დიდ ოჯახში დავიბადე, რომელსაც უამრავი წესი და ტრადიცია აქვს და რომელსაც წინაპართა სალოცავიც კი აქვს, სადაც თითოეული მომდევნო თაობისთვის მემორიალური დაფებია განლაგებული, მე თავად დავარღვიე ეს ტრადიციები და არ განვიცდი ამ ოჯახური წესების, ოჯახური ნორმებისა და გავრცელებული ჩვეულებების გავლენას. განა ვერ ხედავთ, რომ უკიდურესად არატრადიციული ადამიანი ვარ?“ მისი მეგობრები ამბობენ: „შევამჩნიეთ, რომ უკიდურესად არატრადიციული ხარ“. როგორ შეამჩნიეს ეს? მას აქვს პირსინგი ენასა და ჭიპზე, რგოლი ცხვირზე, ოთხი ან ხუთი პირსინგი ორივე ყურზე და გველის ტატუ მკლავზე. ჩინელები გველებს ავისმომასწავებლად მიიჩნევენ, მაგრამ მან დაიჟინა, რომ სხეულზე მისი ტატუ გაეკეთებინა; ადამიანებს ეშინიათ, როდესაც მას ხედავენ. ეს არატრადიციულია, არა? (დიახ.) ეს ძალიან არატრადიციულია და უფრო მეტიც, ასევე ავანგარდული ადამიანის იერით საუბრობს. ყველა, ვინც მას ხედავს, ამბობს: „ეს ბიჭი საოცარია! არატრადიციულია, ჭეშმარიტად არატრადიციული!“ მიაჩნია, რომ არ ძალუძს უბრალოდ ამ გზებით გამოხატოს თავისი არატრადიციულობა, არამედ უნდა გახადოს ცოტა უფრო ხელშესახები და ადამიანებს უფრო მეტად დაანახოს მისი არატრადიციულობის ნიშნები. ხედავს, რომ სხვებს ძირითადად ყვითელკანიანი, ჩინელი მეგობარი გოგონები ჰყავთ და განზრახ იჩენს უცხოელ, თეთრკანიან მეგობარ გოგონას, რათა ყველა უფრო მეტად დარწმუნდეს, რომ მართლაც არატრადიციულია. ამის შემდეგ, ყველა სიტუაციაში ბაძავს თავის მეგობარ გოგონას, აკეთებს ყველაფერს, რასაც მეგობარი გოგონა ეუბნება ისე, როგორც სთხოვს. როდესაც მისი დაბადების დღე დგება, მეგობარი გოგონა ყიდულობს მისთვის დიდ ყუთში შეფუთულ ამოუცნობ საჩუქარს და სიხარულით იწყებს საჩუქრის გახსნას. შეფუთვის ყველა ფენის მოხსნის შემდეგ, შიგნით მწვანე ქუდს ხედავს. ყველა ჩინელმა იცის „მწვანე ქუდების“ ფარული მნიშვნელობა, არა? ეს ნამდვილად ძალიან ტრადიციული რამ არის. როგორც კი ხედავს მას, ბრაზდება და ამბობს: „რა საჩუქარია ეს? ვისთვის იყიდე ეს საჩუქარი?“ მის მეგობარ გოგონას ეგონა, რომ გაუხარდებოდა — რატომ არის ასე გაბრაზებული ამის გამო? გოგონა მიზეზს ვერ ხვდება მიზეზს და ვერ ხსნის ამას; ამიტომ ამბობს: „ამ მწვანე ქუდის პოვნა ადვილი არ იყო. გარანტიას გაძლევ, მოგიხდება“. ბიჭი მიუგებს: „იცი, რას წარმოადგენს ეს ქუდი?“ მეგობარი გოგონა ამბობს: „განა ეს უბრალოდ ქუდი არ არის? მწვანე ქუდები უბრალოდ ლამაზად გამოიყურება“. და დაჟინებით სთხოვს მის დახურვას. ის არაფრისდიდებით არ იხურავს. იციან დასავლელებმა „მწვანე ქუდების“ დაფარული მნიშვნელობა? (არა, არ იციან.) მაშ, განა ეს საკითხი ნათლად არ უნდა აიხსნას და არ უნდა გაცხადდეს? ვერცერთ თქვენგანი ვერ გასცემს ამას პასუხს — რატომ ვერ ბედავთ მის ნათლად ახსნას? ეს ხომ არ არის დიდი პრობლემა? თქვენ ზუსტად ამ ბიჭს ჰგავხართ — აფრიალებთ არატრადიციულობის, ტრადიციის მიტოვებისა და სატანური ტრადიციული კულტურის წარმოდგენების უარყოფის დროშას, რათა ეძიოთ ჭეშმარიტება და თავისუფლება; მაინც ღრმად ხართ ჩაფლული ამ მწვანე ქუდში. იმ ახალგაზრდა ბიჭის მეგობარი გოგონა სთხოვს მის დახურვას და ბიჭი არაფრისდიდებით არ იხურავს; ბოლოს ამბობს: „დაჟინებით მთხოვ მის დახურვას. თუ დავიხურავ, სხვებისგან დამცირება უნდა ავიტანო!“ ეს არის საკითხის არსი და ის, თუ რაში მდგომარეობს პრობლემა — ეს არის ტრადიცია. ეს ტრადიცია არ ეხება იმას, თუ რა ფერისაა რაღაც ან რა სახის ნივთია, არამედ ეხება იმ სიმბოლოსა და შეხედულებას, რომელსაც ეს ნივთი იწვევს ადამიანებში. კონკრეტულად რის სიმბოლოა ეს ნივთი — მწვანე ქუდი? რას წარმოადგენს ის? ადამიანები ამ ფერის ქუდებს ცუდის იარლიყს აკრავენ, ამიტომ უარყოფენ ამ ფერის ქუდებს. რატომ უარყოფენ მათ ადამიანები? რატომ არ შეუძლიათ ასეთი რამის მიღება? იმიტომ, რომ მათ შორის დამკვიდრებულია ერთგვარი ტრადიციული აზროვნება. თავად ეს ტრადიციული აზროვნება არ არის ჭეშმარიტება; ის მატერიალური ნივთივითაა, მაგრამ ამ საზოგადოებამ და ადამიანთა ამ რასამ შეუმჩნევლად აქცია უარყოფითად. მაგალითად, ადამიანები თეთრს სიწმინდის სიმბოლოდ აქცევენ, შავს — სიბნელისა და ბოროტების სიმბოლოდ, ხოლო წითელს — დღესასწაულის, სისასტიკისა და ვნების სიმბოლოდ. წარსულში ჩინელები ქორწინებისას წითელ ტანსაცმელს იცვამდნენ, რადგან მიაჩნდათ, რომ ეს სადღესასწაულო იყო. როდესაც დასავლელები ქორწინდებიან, იცვამენ თეთრ ტანსაცმელს, რომელიც ლამაზი და სუფთაა და სიწმინდეს განასახიერებს. ამ ორი კულტურის გაგება ქორწინების შესახებ განსხვავებულია. ერთში ის წარმოდგენილია წითლით, ხოლო მეორეში — თეთრით. ორივე ეს ფერი წარმოადგენს კურთხევის დამოკიდებულებას ქორწინების მიმართ. სხვადასხვა ეთნიკური ჯგუფი და რასა ერთსა და იმავე ნივთებს სხვადასხვა მიზნით იყენებს და სწორედ ასე ყალიბდება მათი კულტურული წარმომავლობა. ამის შემდეგ მასთან ერთად იქმნება კულტურული ტრადიციები. ამგვარად, სხვადასხვა საზოგადოებასა და რასას უყალიბდება განსხვავებული ჩვეულებები და ასეთი ჩვეულებები გავლენას ახდენს ამ შესაბამისი რასების ადამიანებზე. ამგვარად, ჩინელები განიცდიან მწვანე ქუდების ალუზიის გავლენას. რა შედეგი მოაქვს მათში ამის ჩანერგვას? მამაკაცებს არ შეუძლიათ მწვანე ქუდის ტარება და არც ქალები ატარებენ მათ. ხედავ რომელიმე ქალს, რომელსაც ის ახურავს? სინამდვილეში ეს კულტურული ტრადიცია მხოლოდ მამაკაცებისკენაა მიმართული, რაც იმას ნიშნავს, რომ მამაკაცების მიერ მწვანე ქუდების ტარება ცუდის ნიშანია და ეს არ უკავშირდება ქალებს. თუმცა, როგორც კი ეს კულტურული ტრადიცია ყალიბდება, რა კონტექსტშიც არ უნდა წარმოიშვას ის, იწვევს ერთგვარ მიუღებლობას ამ ნივთის მიმართ ამ რასის თითოეული წარმომადგენლის მხრიდან. ასეთი მიუღებლობის გაჩენის შემდეგ ეს ნივთი გაუცნობიერებლად იქცევა ძალიან უწყინარი, მატერიალური ნივთიდან უარყოფით ნივთად. სინამდვილეში ის უწყინარია და საერთოდ არ გააჩნია დადებითი ან უარყოფითი თვისებები. უბრალოდ მატერიალური ნივთია, ფერისა და ფორმის მქონე ობიექტი. თუმცა, ტრადიციული კულტურის მიერ ამგვარად ინტერპრეტაციისა და გავლენის მოხდენის შემდეგ რა იქნება საბოლოო შედეგი? (უარყოფითი.) ხდება უარყოფითი. მას შემდეგ, რაც უარყოფითი ხდება, ადამიანებს არ ძალუძთ, ამ ნივთს სათანადოდ მოიეპყრონ ან გამოიყენონ. დაფიქრდით ამაზე — ჩინურ ბაზარზე არის სხვადასხვა ფერის ქუდები, როგორიცაა წითელი, ვარდისფერი, ყვითელი და ა.შ., მაგრამ არ არის მწვანე. ადამიანები შეზღუდულნი არიან და განიცდიან ამ ტრადიციული აზროვნების გავლენას. ეს არის ის ეფექტი, რომელსაც ტრადიციული კულტურის ერთი კონკრეტული საკითხი ახდენს ადამიანებზე.

მიუხედავად იმისა, რომ ზოგიერთი ადამიანი საზღვარგარეთ მიდის და ეცნობა ევროპისა და აზიის სხვა ქვეყნების ზოგიერთ კულტურას, ტრადიციას, წესსა და ისეთ მატერიალურ ნივთებს, როგორიცაა ცხოვრების ძირითადი საჭიროებები, ეცნობა სხვა ქვეყნების კანონებსა და მათ შესახებ ცნობილ ფაქტებს, საკუთარი ქვეყნის ტრადიციების მოშორება მაინც რთულია. თუმცა შენ დატოვე მშობლიური მიწა და გაითავისე სხვა ქვეყნის ცხოვრების ყოველდღიური ასპექტები, მისი კანონები და სისტემებიც კი, მაინც არ იცი, რაზე ფიქრობ ყოველდღე, ან როგორ უმკლავდები საკითხებს, როდესაც პრობლემები ჩნდება, ან როგორია შენი თვალსაზრისი და პერსპექტივა, რომელსაც იზიარებ. ზოგი ფიქრობს: „დასავლეთში ვარ, მაშ, დასავლელი ვარ?“ ან „იაპონიაში ვარ, მაშ, იაპონელი ვარ?“ ასეა ეს? (არა.) იაპონელები ამბობენ: „ყველაზე მეტად სუშისა და უდონის ლაფშის ჭამა გვიყვარს. განა ეს არ გვხდის კეთილშობილებს?“ სამხრეთ კორეელები ამბობენ: „გვიყვარს ბრინჯისა და კიმჩის ჭამა. განა ჩვენი დიადი სამხრეთ კორეელი ერი კეთილშობილი არ არის? თქვენ, ჩინელები, ამბობთ, რომ თქვენი კულტურა უძველესია და ათასობით წლით ძველია ჩვენსაზე, მაგრამ განა ისევე სცემთ პატივს უფროსებს, როგორც ჩვენ? ხართ თუ არა ისეთივე ტრადიციულები, როგორებიც ჩვენ ვართ? გაქვთ თუ არა იმდენივე წესი, რამდენიც ჩვენ? დღესდღეობით არ საუბრობთ ამ საკითხებზე, ჩამორჩით; ჭეშმარიტად ტრადიციული ხალხი ვართ და ჩვენი კულტურა ჭეშმარიტი კულტურაა!“ ფიქრობენ, რომ მათი ტრადიციული კულტურა ამაღლებულია და შემდეგ ეჯიბრებიან ერთმანეთს, რათა ბევრი რამ მსოფლიო მემკვიდრეობად გამოაცხადონ. რატომ არის მთელი ეს კონკურენცია? თითოეულ ქვეყანას, თითოეულ რასას და თითოეულ მცირე ეთნიკურ ჯგუფსაც კი სჯერა, რომ ის ყველაფერი, წესები, ტრადიციები, ჩვეულებები და ნორმები, რაც მათმა წინაპრებმა დატოვეს, კარგი და დადებითია და მათი გავრცელება კაცობრიობას შეუძლია. განა ეს მათი იდეა და შეხედულება არ გულისხმობს, რომ ეს ყოველივე ჭეშმარიტებაა, რომ ისინი კარგი და დადებითია და რომ ადმიანებმა უნდა გადასცენ თაობიდან თაობას? მაშ, ეწინააღმდეგება თუ არა ეს გადაცემული ტრადიციები თავისუფლებას? ახლახან მოვიყვანე იმ ახალგაზრდა მამაკაცის მაგალითი, რომელმაც თავი დააღწია ოჯახის ბორკილებს, დაფარულია პირსინგებითა და ბეჭდებით, მთელ სხეულზე ტატუები აქვს და უცხოელი მეგობარი გოგონაც კი ჰყავს. გარეგნობისა და ხორცის თვალსაზრისით, თითქოს არ იცავს ოჯახის წესებს და უარყო ტრადიცია. ფორმალობებისა და ქცევის თვალსაზრისით და სუბიექტური ნების თვალსაზრისითაც კი, უარყო ისეთი რამეები, როგორიცაა ოჯახი, ტრადიცია და ჩვეულებები. მაგრამ დაბადების დღის საჩუქარი ამხელს მას, აქარწყლებს და გმობს მის რწმენას, რომ „ძალიან არატრადიციულია“. მაშ, სინამდვილეში ეს ადამიანი ტრადიციულია თუ არა? (ტრადიციულია.) ტრადიციულობა კარგია თუ ცუდი? (ცუდი.) სწორედ ამიტომ, მიუხედავად იმისა, ტრადიციულად მიიჩნევ თავს თუ არატრადიციულად, და მიუხედავად შენი რასისა — იქნება ეს ეგრეთ წოდებული კეთილშობილი რასა თუ ჩვეულებრივი რასა — შენი შინაგანი ფიქრები შეზღუდულია. რამდენადაც არ უნდა ეძიებდე და პატივს სცემდე თავისუფლებას, რამდენადაც არ უნდა იყოს დიდი შენი გადაწყვეტილება, სურვილი და ამბიცია, რომ თავი დააღწიო ტრადიციის ძალებსა და ტრადიციულ ოჯახურ ნორმებს ან რამდენადაც არ უნდა იყოს შთამაგონებელი და ძლიერი შენი რეალური ქმედებები, თუ არ გესმის ჭეშმარიტება, მხოლოდ იტრიალებ იმ სწავლებებისა და მცდარი შეხედულებების ირგვლივ, რომლებსაც სატანა გინერგავს და ვერ შეძლებ თავის დაღწევას. ზოგიერთი ადამიანი განიცდის ტრადიციული კულტურის გავლენას, ზოგიერთი განიცდის იდეოლოგიური განათლების გავლენას, სხვები განიცდიან პოზიციისა და სტატუსის გავლენას, კიდევ სხვები კი - რაიმე სახის იდეოლოგიური სისტემის გავლენას. ავიღოთ მაგალითად პოლიტიკაში ჩართული ადამიანები, როგორიცაა ის ჯგუფი, რომელიც კომუნიზმს უჭერდა მხარს. დაიწყეს როგორც პროლეტარების ჯგუფმა, მიიღეს კომუნისტური მანიფესტი და თეორიები, გაწყვიტეს კავშირი ტრადიციასთან, გაწყვიტეს კავშირი ფეოდალურ მონარქიასთან, გაწყვიტეს კავშირი ზოგიერთ ძველ ჩვეულებასთან და შემდეგ მიიღეს მარქსიზმ-ლენინიზმი და კომუნიზმი. ამ ყველაფრის მიღების შემდეგ, იყვნენ თავისუფლები, თუ მუდმივად შეზღუდულნი იყვნენ? (მუდმივად შეზღუდულნი იყვნენ.) ფიქრობდნენ, რომ ძველიდან ახალზე გადასვლით მოიპოვებდნენ თავისუფლებას. განა ეს იდეა მცდარი არ არის? (დიახ, მცდარია.) მცდარია. ადამიანებს შეუძლიათ ძველიდან ნებისმიერ ახალზე გადასვლა, მაგრამ სანამ ეს არ არის ჭეშმარიტება, სამუდამოდ იქნებიან გამომწყვდეულნი სატანის მახეში — ეს არ არის ჭეშმარიტი თავისუფლება. ზოგიერთი ადამიანი თავს უძღვნის კომუნიზმს ან გარკვეულ საქმეს, ზოგიერთი თავს უძღვნის ფიცს, მაშინ როცა სხვები თავს უძღვნიან თეორიას და კიდევ სხვები იცავენ ისეთ გამონათქვამებს, როგორიცაა „მეგობრისთვის თავს გავწირავ“, ან „ერთგული ქვეშევრდომი ორ მეფეს ვერ ემსახურება“, ან „როდესაც ერი განსაცდელშია, ყველას მართებს თავისი წვლილის შეტანა“. მიეკუთვნება ეს ტრადიციულ კულტურას? (დიახ.) ზედაპირულად, ეს ყოველივე შესაძლოა ჩანდეს როგორც ძალიან დადებითი, მართებული და განსაკუთრებით ამაღლებული და კეთილშობილური ადამიანთა შორის, მაგრამ სინამდვილეში სხვა პერსპექტივიდან და სხვადასხვა საშუალების გამოყენებით ისინი ბოჭავენ ადამიანთა სულებს, ზღუდავენ ადამიანებს და ხელს უშლიან მათ ჭეშმარიტი თავისუფლების მიღწევაში. თუმცა, სანამ ადამიანები გააცნობირებენ ჭეშმარიტებას, მათ მხოლოდ დაკარგულობის შეგრძნება შეუძლიათ და ამიტომ იღებენ ამ ყოვლივეს, რასაც ადამიანებიშედარებით დადებითად მიიჩნევენ, როგორც თავიანთი არსებობის გზას. ამიტომ, ისინი ბუნებრივად იღებენ ამ ეგრეთ წოდებულ ტრადიციულ კულტურებს — ამ ყოველივეს, რასაც წუთისოფელში საკმაოდ კარგად თვლიან. მათი მიღების შემდეგ, ადამიანები გრძნობენ, რომ ცხოვრობენ გარკვეული კაპიტალით, თავდაჯერებულობითა და მოტივაციით. მაგალითად, ზოგიერთმა ადამიანმა მიიღო ამ საზოგადოებისა და ამ კაცობრიობის ვ ცოდნასა და კვალიფიკაციასთან დაკავშირებით. რა არის ეს პოზიცია? (ცოდნას შეუძლია შეცვალოს შენი ბედი.) (სხვა მისწრაფებები მცირეა, წიგნები ყველას აღემატება.) გულის სიღრმეში ადამიანები ეთანხმებიან და ასევე იღებენ და იწონებენ ამ ყველაფერს. ამასთანავე, რამდენადაც იზიარებენ და იწონებენ მათ, რაც უფრო დიდხანს ებრძვიან ადამიანები ამ საზოგადოებაში არსებულ გასაჭირს, მით უფრო მეტად აფასებენ ამ ყველაფერს. რატომ ხდება ასე? ადამიანები ცხოვრებაში ცოდნას ეყრდნობიან. ცოდნისა და ამ კვალიფიკაციის გარეშე, გრძნობ, რომ არ ძალგიძს საზოგადოებაში ფეხის მოკიდება. სხვები დაგჩაგრავენ და შენს დისკრიმინაციას განახორციელებენ, ამიტომ თავგანწირვით მიილტვი ამ ყოველივესკენ. რაც უფრო მაღალია შენი კვალიფიკაცია, მით უფრო მაღალი იქნება შენი სოციალური სტატუსი საზოგადოებაში ან შენს რასასა თუ თემში; ადამიანები უფრო მეტად აღფრთოვანდებიან შენით, უკეთ მოგეპყრობიან და მრავალი სხვა მიმართულებით უფრო კარგ დამოკიდებულებას იგრძნობ. გარკვეული გაგებით ადამიანის კვალიფიკაცია განსაზღვრავს მის სოციალურ სტატუსს.

წარსულში შვიდი ან რვა უნივერსიტეტის პროფესორისგან შემდგარი ჯგუფი პეკინში გაემგზავრა კვალიფიკაციის ასამაღლებლად. იმ დღეებში, დახვედრის ან მძღოლის მომსახურება შესაძლოა ჯერ კიდევ არ იყო ხელმისაწვდომი, ამიტომ პეკინში ჩასვლის შემდეგ ავტობუსით უნდა ემგზავრათ. სინამდვილეში, მათნაირი პროფესორები პეკინში ყველგან იყვნენ. არ მიიჩნეოდნენ რაიმე განსაკუთრებულად, უბრალოდ ჩვეულებრივი ადამიანები იყვნენ. მაგრამ თავად არ იცოდნენ ეს და სწორედ ამაში მდგომარეობდა პრობლემის სერიოზულობა — ეს საკითხი ამ პრობლემის საფუძველზე წარმოიშვა. რა მოხდა? პროფესორების ეს ჯგუფი ავტობუსს ელოდებოდა გაჩერებაზე. სანამ ელოდებოდნენ, სულ უფრო მეტი ადამიანი იკრიბებოდა და ხალხის რაოდენობის ზრდასთან ერთად ყველა ღელავდა. შემდეგ, როდესაც ავტობუსი მოვიდა, ყველა შეესია მას ისე, რომ არ დაელოდნენ შიგნით მყოფი მგზავრების ჩამოსვლას, ერთმანეთს ხელს ჰკრავდნენ, იდაყვებს ურტყამდნენ და დიდად ხმაურობდნენ. ეს ძალიან ქაოტური სცენა იყო. ეს პროფესორები დაფიქრდნენ ამაზე და თქვეს: „ნათელია, რომ ჩვენს თანამოქალაქეებს პეკინში უჭირთ ყოველდღე ავტობუსით სამსახურში სიარული. როგორც უნივერსიტეტის პროფესორებმა, უნდა გავითვალისწინოთ ხალხის მდგომარეობა. როგორც მაღალი დონის ინტელექტუალებს, არ შეგვიძლია ჩვეულებრივ ხალხს შევეჯიბროთ. უნდა გამოვავლინოთ ლეი ფენგის უანგარო სული და მივცეთ მათ საშუალება, პირველები ავიდნენ ამ ავტობუსში, ამიტომ მოდით, ნუ შევეტენებით მასში“. ყველა დაეთანხმა ამას და გადაწყვიტა, შემდეგ ავტობუსს დალოდებოდა. მაგრამ როგორც აღმოჩნდა, როდესაც შემდეგი ავტობუსი მოვიდა, იქაც იმდენივე ხალხი იყო და კვლავ უწესრიგო ბრბოსავით შეესივნენ მას. პროფესორები გაოგნებულნი იყვნენ. უყურებდნენ, როგორ გაივსო ავტობუსი და წავიდა, და კვლავ ვერ მოახერხეს შიგ შეღწევა. კვლავ განიხილეს ეს და თქვეს: „არ გვეჩქარება. ბოლოს და ბოლოს, მაღალი დონის ინტელექტუალები ვართ, არ შეგვიძლია ჩვეულებრივ ხალხს მივაწვეთ ავტობუსებში ასასვლელად. მოდით, ნუ ვიჩქარებთ, შესაძლოა შემდეგ ავტობუსს ამდენი ხალხი არ ელოდებოდეს“. მესამე ავტობუსის მოლოდინში, ეს პროფესორები ცოტათი ღელავდნენ. ზოგიერთმა მათგანმა მუშტები შეკრა და თქვა: „თუ ამ ავტობუსშიც იმდენივე ხალხი იქნება, მაინც ვცადოთ შიგ შეღწევა? თუ ვერ შევაღწევთ, ვფიქრობ, შესაძლოა მეხუთე ან მეექვსე ავტობუსშიც ვერ ავიდეთ, ამიტომ სჯობს როგორმეშევეტენოთ!“ სხვებმა თქვეს: „შეიძლება მაღალი დონის ინტელექტუალები ავტობუსში შეეტენონ? ეს დააზიანებს ჩვენს იმიჯს! რა სამარცხვინო იქნება, თუ ერთ დღეს ხალხი გაიგებს, რომ ჩვენ, მაღალი დონის ინტელექტუალები, ავტობუსებშიც კი შევეტენეთ!“ მათი მოსაზრებები გაიყო. სანამ მსჯელობდნენ, მომლოდინე ხალხის კიდევ ერთი ბრბო შეიკრიბა. ამ დროისთვის პროფესორები ძალიან ნერვიულობდნენ და მსჯელობა შეწყვიტეს. როდესაც ავტობუსი მოვიდა, როგორც კი კარები გაიღო და სანამ ყველა ჩამოვიდოდა, პროფესორებმა მიბაძეს წინა ბრბოს და მთელი ძალით შეეცადნენ შიგნით შეტენვას. ზოგიერთმა მათგანმა მოახერხა შეტენვა, მაშინ როცა რამდენიმე დახვეწილმა ინტელექტუალმა — დახვეწილმა მეცნიერმა — ვერ მოახერხა შეტენვა, რადგან მათ ჰქონდათ ეს შემართება და მებრძოლი სული. მოდით, აქ დავასრულოთ ეს ამბავი. მითხარით, განა ეს ფაქტი არ არის? (დიახ.) ავტობუსებში ეს შეტენვა ძალიან ჩვეულებრივი მოვლენაა და ამ ინტელექტუალებს ძალიან კარგად შეეძლოთ თვალთმაქცობა! მითხარით, რა იყო აქ პრობლემა? მოდით, ჯერ ვისაუბროთ ამ ინტელექტუალებზე, რომლებმაც მიიღეს უმაღლესი დონის განათლება და გახდნენ პროფესორები, რომლებიც ასწავლიან და განათლებას აძლევენ ადამიანებს და რომლებიც გახდნენ მაღალი დონის ინტელექტუალები. ანუ, განათლება, რომელიც მიიღეს და ცოდნა, რომელსაც ფლობდნენ, უფრო მაღალი იყო, ვიდრე უბრალო ადამიანების დონე; მათ გააჩნდათ საკმარისი ცოდნა იმისთვის, რომ ყოფილიყვნენ ადამიანების მასწავლებლები და დამრიგებლები, გაენათლებინათ ისინი და გადაეცათ ცოდნა — ამიტომ უწოდებენ მაღალი დონის ინტელექტუალებს. იყო თუ არა რაიმე პრობლემა ამ მაღალი დონის ინტელექტუალების იდეებსა და შეხედულებებში? ნამდვილად იყო პრობლემები. მაშ, რაში მდგომარეობდა მათი პრობლემები? მოდით, გავაანალიზოთ ეს საკითხი. ამდენი ცოდნისა და ასეთი მაღალი დონის განათლების მიღების შემდეგ მათი აზროვნება ხისტი იყო თუ თავისუფალი? (ხისტი.) საიდან იცით, რომ ხისტი იყო? რაში მდგომარეობდა მათი პრობლემები? პირველ რიგში, საკუთარი თავი მაღალი დონის ინტელექტუალებად გამოაცხადეს. იყო თუ არა რაიმე მცდარი ამ განცხადებაში? (დიახ.) ამ განცხადებაში იყო პრობლემა. შემდეგ თქვეს: „როდესაც ჩვენ, მაღალი დონის ინტელექტუალები, ავტობუსში ავდივართ, არ უნდა მივაწვეთ და ხელი არ უნდა ვკრათ სხვა ადამიანებს მასში ასასვლელად“. იყო თუ არა პრობლემა ამ წინადადებაში? (დიახ.) ეს იყო მეორე პრობლემა. მესამე პრობლემა იყო, როდესაც თქვეს: „ჩვენ, მაღალი დონის ინტელექტუალებს, შეგვიძლია შემდეგ ავტობუსს დაველოდოთ“ — იყო თუ არა რაიმე პრობლემა ამ საკითხში? (დიახ.) ყველა ამ საკითხში იყო პრობლემა. მიდით და გაანალიზეთ ეს საკითხი ამ სამი პუნქტის მეშვეობით, რათა დაინახოთ, რა იყო პრობლემა. თუ საფუძვლიანად გაიგებთ პრობლემებს, მაშინ, პირველ რიგში, აღარ გააღმერთებთ მაღალი დონის ინტელექტუალებს და მეორეც, აღარ მოგინდებათ იყოთ რაიმე მაღალი დონის ინტელექტუალი.

რა იყო პირველი პუნქტი? ის, რომ საკუთარი თავი მაღალი დონის ინტელექტუალებად გამოაცხადეს. იყო თუ არა რაიმე პრობლემა ამ განცხადებაში? (დიახ.) არაფერია ცუდი ტერმინში „თვითგამოცხადება“, რაც ამ შემთხვევაში ნიშნავს საკუთარი თავის მაღალი დონის ინტელექტუალად წარმოჩენას. მაშ, არის თუ არა პრობლემა ფრაზაში „როგორც მაღალი დონის ინტელექტუალი“? ფაქტია, რომ უნივერსიტეტის პროფესორები საზოგადოებაში მაღალი დონის ინტელექტუალები არიან. რადგან ეს ფაქტია, რატომ იყო პრობლემა ამ ფრაზასთან მიმართებაშო? (ეგონათ, რომ ცოდნის შეძენის შემდეგ, სხვებზე მაღლა იდგნენ.) სხვებზე მაღლა — ამის უკან ნამდვილად იდგა ხასიათი. (ეგონათ, რომ რადგან მეტი ცოდნა შეიძინეს, სხვებზე მაღლა იდგნენ. სინამდვილეში ეს ყოველივე ვერ შეცვლის ადამიანის ხასიათს.) ეს ნაწილობრივ სწორია, მაგრამ არ ხსნის მას ნათლად. ვის შეუძლია, რაიმე დაამატოს? (ღმერთო, განა თვითკმაყოფილნი და თვითმართალნი არ იყვნენ?) ეს სწორია, მაგრამ არ აგიხსნია არსი ნათლად, ახსენი ცოტა უფრო დეტალურად. (როგორც კი გარკვეული ცოდნა შეიძინეს, იგრძნეს, რომ სხვებზე უფრო ამაღლებულნი და კეთილშობილნი იყვნენ, ამიტომ არ შეეძლოთ საკუთარი თავის ჩვეულებრივ ადამიანებად მიჩნევა. ამ საზოგადოებაში მცხოვრები ნორმალური ადამიანებისთვის, ავტობუსებში შეტენვა ნაკარნახევია მათი რეალური ცხოვრების გარემოთი და ნორმალურია. თუმცა როგორც კი ამ ინტელექტუალებმა საკუთარი თავი ძალიან ამაღლებულად და კეთილშობილად მიიჩნიეს, აღარ შეეძლოთ ნორმალური ადამიანებივით მოქცევა და ფიქრობდნენ, რომ ნორმალური ადამიანების საქმიანობა ზიანს აყნებდა მათ პიროვნებას, ამიტომ ვგრძნობ, რომ არანორმალურები იყვნენ.) არანორმალურები იყვნენ. აზრი, რომელიც მათ მიერ საკუთარი თავის მაღალი დონის ინტელექტუალებად გამოცხადებაში იდო, დამახინჯებული იყო. ანუ მათ ადამიანობაში რაღაც დამახინჯებული იყო. გრძნობდნენ, რომ სხვებზე უფრო ამაღლებულნი და ღირებულნი იყვნენ. რა იყო ამის საფუძველი? ის, რომ ამდენი განათლება მიიღეს და სავსე იყვნენ ცოდნით, და ვისაც არ უნდა შეხვედროდნენ, სათქმელი არასოდეს ელეოდათ და შეეძლოთ მათთვის რაღაცების სწავლება. რად მიიჩნევდნენ ცოდნას? მიიჩნევდნენ მას საკუთარი თავის წარმართვისა და ქმედებების, ასევე ზნეობის კრიტერიუმად. მიაჩნდათ, რომ რადგან ახლა ცოდნა ჰქონდათ, მათი პატიოსნება, ზნეობა და ვინაობა კეთილშობილი, ძვირფასი და ღირებული იყო, რაც იმას გულისხმობდა, რომ მაღალი დონის ინტელექტუალები წმინდანები არიან. განა ასე არ არის? (დიახ.) აი, რას ნიშნავდა მათთვის მაღალი დონე; ამიტომ როდესაც ავტობუსში უნდა შეტენილიყვნენ, ამას არ აკეთებდნენ. რატომ არ ეტენებოდნენ? რა მართავდა მათ? რა შეზღუდვებსა და დაბრკოლებებს ექვემდებარებოდნენ? გრძნობდნენ, რომ ავტობუსში შეტენვა ზიანს მიაყენებდა მათ პიროვნულობასა და იმიჯს. მიაჩნდათ, რომ მათი პიროვნულობა და იმიჯი ცოდნით მიენიჭათ; ამიტომ საკუთარი თავი მაღალი დონის ინტელექტუალებად გამოაცხადეს. ამ ანალიზზე დაყრდნობით განა ის, რაც თქვეს, გულისამრევი არ არის? საკმაოდ გულისამრევია. თუმცა დადიოდნენ და ტრაბახობდნენ სიტყვებით „ჩვენ, მაღალი დონის ინტელექტუალები“. სინამდვილეში, სხვები ფიქრობდნენ, რომ უბრალოდ ინტელექტუალები იყვნენ, თავიანთი ღარიბული და პედანტური მანერებით, რომლებსაც ადამიანები ზემოდანაც კი უყურებდნენ, მაგრამ თავად მაინც ეგონათ, რომ განსაკუთრებით კეთილშობილნი იყვნენ. განა ეს პრობლემური არ იყო? სჯეროდათ, რომ ძალიან კეთილშობილნი და ამაღლებული ვინაობის მქონენი იყვნენ, იქამდეც კი, რომ სურდათ საკუთარი თავი წმინდანებად წარმოეჩინათ. იყო თუ არა ეს შეხედულება მათთვის ერთგვარი შეზღუდვა? როგორი იყო მათი პოზიცია ცოდნასთან დაკავშირებით? ის, რომ როგორც კი ადამიანებს ცოდნა აქვთ, მათი პატიოსნება უფრო მაღალია, გამორჩეულნი და კეთილშობილნი ხდებიან და პატივისცემას იმსახურებენ. ამიტომ, იძულებდნენ და გმობდნენ ზოგიერთ ჩვეულებრივი ადამიანების შედარებით ნორმალურ ქმედებას. მაგალითად, როდესაც ინტელექტუალები აცემინებენ, უყურებენ გარშემომყოფებს და ნაჩქარევად იხდიან ბოდიშს მაშინ, როცა ჩვეულებრივი ადამიანები აცემინებენ, ამაზე არაფერს ფიქრობენ. სინამდვილეში, დაბოყინება და დაცემინება ცხოვრებაში ნორმალური რამ არის, მაგრამ ამ ინტელექტუალების თვალში, ეს ვულგარული და უხეში ქცევებია, ამიტომ სძულთ ისინი და ზიზღით უყურებენ და ამბობენ: „შეხედეთ ამ უზრდელ უბრალო ხალხს; ის, თუ როგორ აცემინებენ, სხედან და დგანან, ისეთი შეუფერებელია; როდესაც ავტობუსი მოდის, შეესევიან მას და არაფერი იციან ზრდილობიანად გზის დათმობის შესახებ!“ როდესაც საქმე ცოდნას ეხება, მათი პოზიცია ასეთია: ცოდნა პიროვნულობის სიმბოლოა და ცოდნას შეუძლია შეცვალოს ადამიანების ბედი, ასევე მათი ვინაობა და ღირებულება.

რა იყო მეორე პუნქტი? (ის, რომ მაღალი დონის ინტელექტუალებს არ შეუძლიათ სხვებს მიაწვნენ ავტობუსებში ასასვლელად.) მათ არ შეუძლიათ სხვებს მიაწვნენ ავტობუსებში ასასვლელად. ავტობუსში შეტენვა მხოლოდ ერთი პატარა საკითხი იყო, რასაც თავიანთ ცხოვრებაში წააწყდნენ. რას წარმოადგენს ეს? კერძოდ, მათ იაჩნდათ, რომ იმ ადამიანების საუბარი და მანერები, რომლებსაც გარკვეული ცოდნა ჰქონდათ, დახვეწილი უნდა ყოფილიყო და მათ პიროვნებასთან შესაბამისი. მაგალითად, ასეთმა ადამიანებმა უხმაუროდ უნდა იარონ და ადამიანებთან ურთიერთობისას სხვებს უნდა აგრძნობინონ, რომ მეგობრულები, ხელმისაწვდომები და პატივისცემის ღირსნი არიან; მათი საუბარი და მანერები დახვეწილი უნდა იყოს. მათ არ შეეძლოთ ყოფილიყვნენ უბრალო ადამიანების მსგავსნი, ადამიანებს უნდა შეემჩნიათ განსხვავება მათსა და ჩვეულებრივ ადამიანებს შორის — მხოლოდ ამ გზით შეეძლოთ ეჩვენებინათ, რომ მათი პიროვნება გამორჩეული და სხვებისგან განსხვავებული იყო. გულის სიღრმეში ამ პროფესორებს მიაჩნდათ, რომ ისეთი რამ, როგორიცაა ავტობუსებში შეტენვა, საზოგადოების ქვედა ფენებისთვისაა დამახასიათებელი და ისეთი ადამიანები აკეთებენ, ვისაც მაღალი დონის განათლება არ ჰქონდა მიღებული; ასევე ეს იყო ისეთი რამ, რასაც აკეთებდნენ ისინი, ვისაც არ ჰქონდა დიდი ცოდნა ან არ გააჩნდა მაღალი დონის ინტელექტუალის მსგავსი პიროვნულობა. მაშ, რას აკეთებდნენ ეს მაღალი დონის ინტელექტუალები? კათედრასთან დგომა, მოძღვრებების ქადაგება, ცოდნის გადაცემა და ადამიანთა ეჭვების გაფანტვა — ეს იყო მათი მოვალეობები, რომლებიც წარმოადგენდა მათ პიროვნებას, იმიჯსა და პროფესიას. მხოლოდ ამის გაკეთება შეეძლოთ. უბრალო ადამიანების ყოველდღიურ საქმეებსა და რუტინას არავითარი კავშირი არ უნდა ჰქონოდა მათთან, ვინც წარმოადგენდნენ ადამიანთა კლასს, რომელსაც არ გააჩნდა ეს „ვულგარული, მდაბალი გემოვნება“. როგორ ახასიათებდნენ ჩვეულებრივი ადამიანების ყოველდღიურ საქმეებსა და რუტინას და ისეთ ქმედებებსაც კი, როგორიცაა ავტობუსებში შეტენვა? (ვულგარულად.) სწორია, ვულგარულად და უხეშად. ეს იყო განმარტება მათი გულის სიღრმიდან ჩვეულებრივი, რიგითი ადამიანებისთვის, რომლებიც მათზე დაბალ საფეხურზე იდგნენ.

მოდით ვისაუბროთ მესამე პუნქტზე— „ჩვენ, მაღალი დონის ინტელექტუალებს, შეგვიძლია შემდეგ ავტობუსს დაველოდოთ“ — რა სახის სულისკვეთებაა ეს? განა ეს არ არის კონგ რონგის სულისკვეთება, რომელმაც უარი თქვა დიდ მსხლებზე, როგორც ეს ტრადიციულ კულტურაშია მოთხრობილი? ტრადიციული კულტურის გავლენა ინტელექტუალებზე განსაკუთრებით ღრმაა. არა მხოლოდ იღებენ ტრადიციულ კულტურას, არამედ გულით იღებენ მრავალ იდეასა და შეხედულებას ტრადიციული კულტურიდან და ეპყრობიან მათ, როგორც დადებითს, იქამდეც კი, რომ ზოგიერთ ცნობილ გამონათქვამს დევიზად მიიჩნევენ და ამით ცხოვრებაში მცდარ გზას ადგებიან. ტრადიციული კულტურა წარმოდგენილია კონფუციანური მოძღვრებით. კონფუციანურ მოძღვრებას აქვს იდეოლოგიური თეორიების მთელი ნაკრები, ძირითადად ხელს უწყობს ტრადიციულ მორალურ კულტურას და მას პატივს სცემდნენ ისტორიის მანძილზე დინასტიების მმართველი კლასები, რომლებიც კონფუცისა და მენციუსს წმინდანებად მიიჩნევდნენ. კონფუციანური მოძღვრება ქადაგებს, რომ ადამიანმა უნდა დაიცვას კეთილგანწყობის, სიმართლის, წესიერების, სიბრძნისა და სანდოობის ღირებულებები, ისწავლოს, რომ პირველ რიგში იყოს მშვიდი, გაწონასწორებული და მომთმენი, როდესაც რამე ხდება, შეინარჩუნოს სიმშვიდე და განიხილოს საკითხები, არ იჩხუბოს ან არ იბრძოლოს რაღაცებისთვის, ისწავლოს იყოს ზრდილობიანად დამთმობი და დაიმსახუროს ყველას პატივისცემა — ეს არის საკუთარი თავის წარმართვა წესიერებით. ეს ინტელექტუალები საკუთარ თავს უბრალო ხალხზე მაღლა აყენებენ და მათ თვალში ყველა ადამიანი მათი მოთმინებისა და შემწყნარებლობის ობიექტია. ცოდნის „ეფექტები“ საკმაოდ დიდია! ეს ადამიანები ძალიან ჰგვანან ყალბ ჯენტლმენებს, არა? ადამიანები, რომლებიც ზედმეტად ბევრ ცოდნას იძენენ, ყალბი ჯენტლმენები ხდებიან. თუ დახვეწილი მეცნიერების ამ ჯგუფს ერთი ფრაზით აღვწერთ, ეს არის დახვეწილი მეცნიერული ელეგანტურობა. რა პრინციპებით ურთიერთობენ ეს დახვეწილი მეცნიერები ერთმანეთთან? როგორია მათი მიდგომა ამქვეყნიური ურთიერთობების მიმართ? მაგალითად, ჩვეულებრივი ხალხი მამაკაცებს, რომელთა გვარია ლი, მოიხსენიებს როგორც „ლაო ლი“ ან „სიაო ლი“.[ა] მოიხსენიებდნენ თუ არა მათ ინტელექტუალები ამგვარად? (არა.) როგორ მოიხსენიებდნენ? (ბატონი ლი.) ქალს თუ დაინახავდნენ, მოიხსენიებდნენ როგორც ქალბატონ ამას და ამას დაიქნებოდნენ განსაკუთრებით პატივისცემით განწყობილნი და ელეგანტურები ზუსტად ჯენტლმენების მსგავსად. ოსტატდებიან ჯენტლმენების მიერ გამოვლენილი დახვეწილი ელეგანტურობის სწავლასა და მიბაძვაში. რა ტონითა და მანერით საუბრობენ და განიხილავენ საკითხებს ერთად? მათი სახის გამომეტყველება განსაკუთრებით რბილია და საუბრობენ ზრდილობიანად და თავშეკავებულად. მხოლოდ საკუთარ შეხედულებებს გამოხატავენ და მაშინაც კი, თუ იციან, რომ სხვების შეხედულებები მცდარია, არაფერს ამბობენ. არავინ არავის გულს არ ტკენს და მათი სიტყვები უკიდურესად რბილია, თითქოს ბამბაშია გახვეული, რათა არავის ატკინონ ან არ გააღიზიანონ, რაც ადამიანს გულისრევის, შფოთვის ან სიბრაზის შეგრძნებას უჩენს მხოლოდ მათი მოსმენისას. ფაქტია, რომ არავის შეხედულებები არ არის მკაფიო და არავინ არავის უთმობს. ამგვარი ადამიანები ძალიან კარგად ინიღბებიან. ყველაზე უმნიშვნელო საკითხის წინაშეც კი ინიღბებიან და იფარებიან; არცერთი მათგანი არ იძლევა ნათელ ახსნას. ჩვეულებრივი ადამიანების წინაშე როგორი პოზის მიღება სურთ და როგორი იმიჯის მორგება სურთ? კერძოდ, სურთ, რომ ჩვეულებრივმა ადამიანებმა დაინახონ, რომ მოკრძალებული ჯენტლმენები არიან. ჯენტლმენები სხვებზე მაღლა დგანან და ადამიანების თაყვანისცემის ობიექტები არიან. ადამიანები ფიქრობენ, რომ აქვთ უფრო დიდი წვდომა, ვიდრე უბრალო ადამიანებს, და რომ უკეთ ესმით საკითხები უბრალო ადამიანებთან შედარებით; ამიტომ ყველა მათ მიმართავს რჩევისთვის, როდესაც რაიმე პრობლემა აქვთ. სწორედ ეს არის ის შედეგი, რაც ამ ინტელექტუალებს სურთ; ყველა მათგანს იმედი აქვს, რომ წმინდანებად შერაცხავენ.

თუკი ამ საკითხს იმ სამი პუნქტის ჭრილში შევხედავთ, რომლებიც ახლახან გავაანალიზეთ, მას შემდეგ, რაც ამ პროფესორებმა „მაღალი დონის ინტელექტუალის“ წოდება მიიღეს, მათი აზროვნება უფრო თავისუფალი იყო თუ შეზღუდული? (შეზღუდული.) აუცილებლად შეზღუდული იქნებოდა. რა ზღუდავდა? (ცოდნა.) ცოდნა მათი პროფესიის ნაწილია. სინამდვილეში ცოდნას ნამდვილად არ შეუზღუდავს. მაშ, რამ შეზღუდა? ეს იყო მათი დამოკიდებულება ცოდნის მიმართ და ის გავლენა, რაც ცოდნამ მოახდინა მათ აზროვნებაზე, ასევე ის შეხედულებები, რომლებიც ამ ცოდნამ ჩაუნერგა მათ — ეს არის პრობლემა. ამიტომ რაც უფრო მაღალი დონის ცოდნას იძენდნენ, მით უფრო მეტად გრძნობდნენ, რომ მათი ვინაობა და სტატუსი სხვებისგან განსხვავდებოდა, და მით უფრო მეტად გრძნობდნენ, რომ კეთილშობილნი და დიადნი იყვნენ; ამავდროულად მათი აზროვნება მით უფრო შეზღუდული ხდებოდა. ამ თვალსაზრისით, ადამიანებმა, რომლებმაც მეტი ცოდნა შეიძინეს, მოიპოვეს თავისუფლება თუ დაკარგეს თავისუფლება? (დაკარგეს თავისუფლება.) სინამდვილეში დაკარგეს თავისუფლება. ცოდნა გავლენას ახდენს ადამიანების აზროვნებასა და მათ სტატუსზე საზოგადოებაში და ის გავლენა, რომელსაც ახდენს ადამიანებზე, არ არის დადებითი. არასოდეს ხდება ისე, რომ რაც უფრო მეტ ცოდნას იძენ, მით უკეთ წვდები იმ პრინციპებს, მიმართულებასა და მიზნებს, რომლებიც უნდა გქონდეს საკუთარი თავის წარმართვასთან დაკავშირებით. პირიქით, რაც უფრო რაც უფრო მეტ და საფუძვლიან ცოდნას იძენ, მით უფრო მეტად შორდები იმ აზრებსა და შეხედულებებს, რომლებიც ნორმალური ადამიანობის მქონე ადამიანებს უნდა ჰქონდეთ. ეს ზუსტად ჰგავს ინტელექტუალების იმ ჯგუფს, რომლებმაც მრავალმხრივი ცოდნა და განათლება მიიღეს, თუმცა ელემენტარული საღი აზრიც კი ვერ გაიგეს.“ რა საღი აზრია ეს? როდესაც ბევრი ხალხია, უნდა შეეტენო, რომ ავტობუსში ახვიდე. თუ არ შეეტენები, ვერასოდეს ახვალ ავტობუსში — მათ ეს ყველაზე მარტივი წესიც კი არ იცოდნენ. მითხარით, ჭკვიანები გახდნენ თუ უგუნურები? (უგუნურები გახდნენ.) სინამდვილეში უგუნურების ჯგუფი იყვნენ. ჩვეულებრივ ადამიანებს არ მიუღიათ ასეთი დიდი ცოდნა ან მაღალი დონის განათლება და არ აქვთ ეს სტატუსი, მაგრამ ესმით ეს საკითხი და ამბობენ: „როდესაც ავტობუსში ადიხარ და ბევრი ხალხია, უნდა შეეტენო და ძალა უნდა დაატანო, რადგან თუ ოდნავ მაინც მოეშვები და შენი ტვინი ერთი ნაბიჯით გვიან მოახდენს რეაგირებას, შესაძლოა ბრბოს ბოლოში აღმოჩნდე და შემდეგი ავტობუსით მოგიწიოს მგზავრობა“. ეს ცხოვრებაში საღი აზრთან დაკავშირებული ძირითადი საკითხია, რომელიც ჩვეულებრივ ადამიანებს ესმით, მაგრამ რომელიც ამ ინტელექტუალებს არ ესმოდათ, ამიტომ ელოდებოდნენ ავტობუსს ავტობუსის მიყოლებით. რამ შეზღუდა ისინი? შებოჭილნი იყვნენ განცხადებით, რომ „ჩვენ მაღალი დონის ინტელექტუალები ვართ“. ასე იყო. ისიც კი არ იცოდნენ, როგორ გამკლავებოდნენ რეალური ცხოვრების ასეთ მარტივ პრობლემას. უგუნურების ჯგუფი იყვნენ! რა მოუტანა მათ ცოდნამ? ის მოუტანა, რომ მოსწყვიტა დანარჩენ მოსახლეობას, არ იცოდნენ როგორ ეცხოვრათ და როგორ გამკლავებოდნენ იმ მოვლენებს, რომლებიც რეალურ ცხოვრებაში ხდება. იყენებდნენ რაღაც ამაღლებულ თეორიას ერთ-ერთ ყველაზე გავრცელებულ პრობლემასთან გასამკლავებლად, რომელსაც ჩვეულებრივი ადამიანები რეალურ ცხოვრებაში აწყდებიან, არ იცოდნენ, რა შედეგები მოჰყვებოდა მასთან ამგვარად გამკლავებას — შესაძლოა დღემდე არ ესმით. შესაძლოა ამ საკითხის გააზრება მხოლოდ სიბერეში შეძლონ. იმ დროს მათ აღარც დაფნის გვირგვინები ექნებათ და მთელი ცხოვრების მანძილზე არსებული მაღალი დონის ინტელექტუალის საპატიო რეპუტაციით ტკბობაც ყელში ამოუვათ. ერთ დღეს შესაძლოა გაიხსენონ, რა საცოდავად გამოიყურებოდნენ იმ დროს ავტობუსში და ანაზდად გააცნობიერებენ, რომ არ არიან ასეთი კეთილშობილნი ან ამაღლებულნი და უცებ მიხვდებიან: „შეუძლია ჩემს ინტელექტს პური მომიტანოს? განა მეც არ მჭირდება დღეში სამჯერ კვება ჩვეულებრივი ადამიანებივით? არაფრით განვსხვავდები სხვა ადამიანებისგან. სიბერეში განა მეც წელში მოხრილი არ დავდივარ? და განა მეც არ ვკანკალებ შიშით და არ მეშინია, როდესაც საფრთხეს ვაწყდები? საყვარელი ადამიანის სიკვდილის ან სასიხარულო მოვლენის შემთხვევაში განა მეც არ ვარ მოწყენილი ან გახარებლი, როგორც უნდა ვიყო? განა უბრალოდ ჩვეულებრივი ადამიანებივით არ ვცხოვრობ? არაფრით განვსხვავდები სხვებისგან!“ როდესაც ამას გაიაზრებენ, ძალიან დაგვიანებული იქნება. ეს არის სხვადასხვა სახის უგვანობა, რომელსაც ავლენენ ადამიანები, როდესაც ისინი ჭეშმარიტებას ვერ სწვდებიან და ამ დროს რამდენიმე ეგრეთ წოდებულ დადებით გამონათქვამსა და შეხედულებას იზიარებენ. როდესაც ადამიანებმა არ იციან, მართებულია თუ არა ეს შეხედულებები, ხშირად მიიჩნევენ ამ შეხედულებებსა და გამონათქვამებს ჭეშმარიტებად, რომელიც უნდა დაიცვან და გამოიყენონ, და როდესაც იყენებენ მათ, როგორც წესი, იმკიან მწარე შედეგებს და ხდება ყოველგვარი უხერხულობა. რა შედეგები მოაქვს ამას ადამიანებისთვის? მაშინ როცა ადამიანები მუდმივად ეძიებენ თავისუფლებას, ასევე მუდმივად ეშვებიან ერთი მორევიდან მეორეში და ერთი სახის ბორკილებიდან მეორე სახის ბორკილებში ხვდებიან. განა ასე არ არის? ამიტომ, როდესაც არ გესმის ჭეშმარიტება — რასაც არ უნდა იცავდე მტკიცედ, იქნება ეს შეხედულება, ტრადიციული კულტურა, თუ რაიმე სახის წესი, სისტემა ან თეორია, და მიუხედავად იმისა, ეს ყველაფერი შედარებით მოძველებულია საზოგადოებაში, თუ საკმაოდ ავანგარდული და მოდური — ეს ყოველივე ვერასდროს ვერ ჩაანაცვლებს ჭეშმარიტებას, რადგან ისინი არ წარმოადგენს ჭეშმარიტებას. რამდენად კარგადაც არ უნდა იცავდე მათ ან რამდენად კარგადაც არ უნდა იყენებდე მათ, საბოლოოდ მხოლოდ ჩამოაგაშორებენ ჭეშმარიტებას ნაცვლად იმისა, რომ მოიპოვო ის. რაც უფრო მეტად იცავ ამ ყოველივეს, მით უფრო მეტად დაშორდები ჭეშმარიტებას და გადაუხვევ ღვთის გზიდან და ჭეშმარიტების გზიდან. მეორე მხრივ, თუ შეგიძლია აქტიურად გამოიჩინო ინიციატივა, რომ უარი თქვა ამ ეგრეთ წოდებულ დადებით მოვლენებზე, თეორიებსა და ცრუ ჭეშმარიტებებზე, მაშინ შეძლებ ჭეშმარიტებაში შედარებით სწრაფად შესვლას. ამგვარად ადამიანები არ გამოიყენებენ ამ ეგრეთ წოდებულ ტრადიციულ კულტურებსა და ამ ცრუ ჭეშმარიტებებს პრაქტიკის პრინციპებად თავიანთ ყოველდღიურ ცხოვრებაში, ჭეშმარიტებისა და ღვთის სიტყვების ნაცვლად, და ეს უხერხულობა თანდათან შემსუბუქდება და თანდათან მოგვარდება.

ზოგიერთი ფიქრობს, რომ ჭეშმარიტება ოჯახისა და ქვეყნის ტრადიციული კულტურის უარყოფითა და საზღვარგარეთიდან უცხოური ტრადიციული კულტურის მიღებით მოიპოვა; ზოგიერთი ფიქრობს, რომ ჭეშმარიტება მოიპოვა ძველი, ტრადიციული კულტურისა და ძველი იდეებისა და შეხედულებების უარყოფით და ოდნავ უფრო მოწინავე და ოდნავ უფრო თანამედროვე იდეების მიღებით. დღევანდელი გადმოსახედიდან, მართლები არიან ეს ადამიანები თუ ცდებიან? (ცდებიან.) ისინი ყველანი ცდებიან. ადამიანები ფიქრობენ, რომ მხოლოდ ძველის უარყოფით მოიპოვებენ თავისუფლებას. რას გულისხმობს თავისუფლების მოპოვება? ეს ნიშნავს, რომ ადამიანმა მოიპოვა ჭეშმარიტება და ცხოვრების ის ნამდვილი გზა, რომელიც მას უნდა ჰქონოდა. ადამიანები ფიქრობენ, რომ ჭეშმარიტი გზა ასე მოიპოვება. სინამდვილეში ასეა? ეს სწორია? არა. მიუხედავად იმისა, თუ რა თანამედროვე და მოწინავე კულტურას არ უნდა იღებს კაცობრიობა, საბოლოოდ ის მაინც ტრადიციული კულტურაა და მისი არსი არ იცვლება. ტრადიციული კულტურა კვლავაც ტრადიციულ კულტურად დარჩება, როდემდეც არ უნდა გაგრძელდეს ის. მიუხედავად იმისა, გაუძლებს თუ არა დროის ან ფაქტების გამოცდას, ან პატივს სცემს თუ არა მას კაცობრიობა, ის მაინც ტრადიციული კულტურაა. რატომ არ არის ეს ტრადიციული კულტურა ჭეშმარიტება? საბოლოო ჯამში, ეს ყოველივე წარმოადგენს მოსაზრებებს, რომლებიც წარმოიშვა მას შემდეგ, რაც კაცობრიობა სატანამ გახრწნა. ისინი არ მოდის ღვთისგან. ისინი შერეულია ადამიანების ზოგიერთ ფანტაზიასა და წარმოდგენასთან და, უფრო მეტიც, ისინი სატანის მიერ კაცობრიობის გახრწნის შედეგია. სატანა იყენებს გახრწნილი კაცობრიობის მოსაზრებებს, შეხედულებებს და ყოველგვარ გამონათქვამსა და არგუმენტსადამიანების აზროვნების შებოჭვისა და გახრწნის მიზნით. სატანას რომ გამოეყენებინა ისეთი რამ, რაც აშკარად აბსურდული, უაზრო და მცდარი იყო ადამიანთა შეცდომაში შესაყვანად, მაშინ მათ ექნებოდათ გარჩევის უნარი; შეძლებდნენ სწორისა და მცდარის გარჩევას და გამოიყენებდნენ ამ გარჩევის უნარს ამ ყოველივეს უარსაყოფად და დასაგმობად. თუმცა, როდესაც სატანა ადამიანთა გონების სამართავად, მათზე გავლენის მოხდენისა და შთაგონების მიზნით, იყენებს ისეთ მოსაზრებებსა და თეორიებს, რომლებიც შეესაბამება ადამიანთა წარმოდგენებსა და ფანტაზიებს და რომლებიც, მისი აზრით, ხმამაღლა თქმისას კრიტიკას გაუძლებს, კაცობრიობა ადვილად შედის შეცდომაში; ამ გამონათქვამებს ასევე ადვილად იღებენ და ავრცელებენ ადამიანები და ამგვარად ისინი დღემდე თაობიდან თაობას გადაეცემა. მაგალითად, ავიღოთ ამბები ჩინელი გმირების შესახებ, როგორებიცაა პატრიოტული ამბები იუე ფეზე, იანგის ოჯახის გენერლებსა და ვენ ტიანსიანგზე. როგორ მოხდა, რომ ეს იდეები დღემდე შემოგვრჩა? თუ საკითხს ადამიანური თვალსაზრისით შევხედავთ, ყოველ ეპოქაში არსებობს გარკვეული ტიპის ადამიანი ან მმართველი, რომელიც მუდმივად იყენებს ამ მაგალითებს, რათა ამ პერსონაჟების იდეებითა და სულისკვეთებით აღზარდოს თაობები. ეს კეთდება იმისთვის, რომ მომდევნო თაობებმა მორჩილად და უდრტვინველად მიიღონ მისი მმართველობა და მან ადვილად შეძლოს ხალხის მართვა და თავისი რეჟიმი უფრო სტაბილური გახადოს. იუე ფეისა და იანგის ოჯახის გენერლების ბრმა ერთგულებაზე, ასევე ვენ ტიანსიანგისა და ქიუ იუანის პატრიოტულ სულისკვეთებაზე საუბრის მეშვეობით ისინი ზრდიან თავიანთ ქვეშევრდომებს და აცნობენ მათ ერთ წესს, რომელიც მდგომარეობს იმაში, რომ ადამიანი ერთგულებით უნდა წარმართავდეს საკუთარ თავს — ეს არის ის, რაც კეთილშობილური ზნეობრივი ხასიათის მქონე ადამიანს უნდა გააჩნდეს. რა დონემდე ერთგულება? იმ დონემდე, რომ „როდესაც იმპერატორი თავის მოხელეებს სიკვდილს უბრძანებს, მათ სხვა არჩევანი არ აქვთ, გარდა სიკვდილისა“ და „ერთგული ქვეშევრდომი ორ მეფეს ვერ ემსახურება“ — ეს არის კიდევ ერთი გამონათქვამი, რომელსაც ისინი პატივს სცემენ. ისინი ასევე პატივს სცემენ მათ, ვისაც უყვარს თავისი ქვეყანა. რისი ან ვისი სიყვარულია საკუთარი ქვეყნის სიყვარული? მიწის სიყვარული? მასში მცხოვრები ხალხის სიყვარული? და რა არის ქვეყანა? (მმართველები.) მმართველები ქვეყნის წარმომადგენლები არიან. თუ იტყვი: „ჩემი ქვეყნის სიყვარული სინამდვილეში ჩემი მშობლიური ქალაქისა და მშობლების სიყვარულია. მე არ მიყვარხართ თქვენ, მმართველებო!“, მაშინ ისინი გაბრაზდებიან. თუ იტყვი: „ჩემი ქვეყნის სიყვარული გულის სიღრმეში მმართველების სიყვარულია“, ისინი მიიღებენ ამას და მოიწონებენ ასეთ სიყვარულს; თუ მათ გააგებინებ და ნათლად დაანახებ, რომ სინამდვილეში ისინი არ გიყვარს, მაშინ არ მოიწონებენ ამას. ვის წარმოადგენენ მმართველები საუკუნეების განმავლობაში? (სატანას.) ისინი წარმოადგენენ სატანას, ისინი სატანის ბანდის წევრები და ეშმაკები არიან. მათ არ ძალუძთ აღზარდონ ადამიანები, რათა თაყვანი სცენ ღმერთს, შემოქმედს. მათ არ შესწევთ ამის უნარი. ამის ნაცვლად ისინი ეუბნებიან ხალხს, რომ მმართველი ზეცის ძეა. რას ნიშნავს „ზეცის ძე“? ეს ნიშნავს, რომ ზეცა ანიჭებს ძალაუფლებას ვინმეს და ამ ადამიანს შემდეგ უწოდებენ „ზეცის ძეს“ და აქვს ძალაუფლება, იმეფოს ცისქვეშეთში ყველა ადამიანზე. არის თუ არა ეს მმართვეების მიერ ხალხში ჩანერგილიმოსაზრება? (დიახ.) როდესაც ადამიანი ხდება ზეცის ძე, ეს განისაზღვრება ზეცის მიერ და ზეცის ნება მასთანაა, ამიტომ ხალხმა უპირობოდ უნდა მიიღოს ამ ადამიანის მმართველობა, როგორიც არ უნდა იყოს ის. რასაც ისინი ხალხს ჩააგონებენ, არის აზრი, რომელიც გაიძულებს მიიღო ეს ადამიანი, როგორც ზეცის ძე იის საფუძველზე, რომ აღიარებ თავად ზეცის არსებობას. რა არის იმის მიზანი, რომ გაიძულონ მიიღო ეს ადამიანი, როგორც ზეცის ძე? მიზანი ის კი არ არის, რომ თქვენ აღიაროთ ზეცის, ღმერთის ან შემოქმედის არსებობა, არამედ ის, რომ მიიღოთ თავად ფაქტი, რომ ეს პიროვნება ზეცის ძეა და რადგანაც ის ზეცის ძეა, რაც განპირობებულია ზცის ნების არსებობით, ხალხმა უნდა მიიღოს მისი მმართველობა. აი, ამგვარ იდეებს ჩააგონებენ ისინი ხალხს. ყველა ამ მოსაზრების მიღმა, რომლებიც კაცობრიობის დასაბამიდან დღემდე ჩამოყალიბდა — მიუხედავად იმისა, ვაანალიზებთ ფრაზებსა და იდიომებს, რომლებიც ალუზიებს შეიცავს, თუ ხალხურ ანდაზებსა და გავრცელებულ გამონათქვამებს, რომლებიც სრულიად მოკლებულია ყოველგვარ მინიშნებას — დგას სატანის ბორკილები და კაცობრიობის შეცდენა ისევე, როგორცგახრწნილი კაცობრიობის მიერ თავად ამ მოსაზრებების მცდარი განმარტება. რა გავლენას ახდენს ეს მცდარი განმარტება კაცობრიობაზე შემდგომ პერიოდებში? კარგია ის, დადებითი თუ უარყოფითი? (უარყოფითი.) ის არსებითად მავნებელია. ავიღოთ, მაგალითად, გამონათქვამები: „ფიჩხთა ზედა წოლა და ნაღვლისა გემება“, „საკუთარი ნათლის დაფარვა და სიბნელეში ძალების მოკრება“, „დამცირების ატანა და მძიმე ტვირთის ზიდვა“ და „დაუოკებელი“ და „ერთი რამის ჩვენება და მეორის კეთება“ — რა გავლენას ახდენს ეს გამონათქვამები კაცობრიობაზე შემდგომ პერიოდებში? კერძოდ იმას, რომ როგორც კი ადამიანები იღებენ ტრადიციული კულტურიდან მომდინარე ამ მოსაზრებებს, ყოველი მომდევნო თაობა სულ უფრო და უფრო შორდება ღმერთს, ღვთის მიერ ადამიანთა შექმნასა და ხსნას და მისი მართვის გეგმის საქმეს. როგორც კი ადამიანები იღებენ ტრადიციული კულტურიდან მომდინარე ამ მცდარ შეხედულებებს, ისინი სულ უფრო მეტად გრძნობენ, რომ ადამიანის ბედი მისსავე ხელში უნდა იყოს, რომ ბედნიერება საკუთარი ხელით უნდა შექმნას და რომ შესაძლებლობები მხოლოდ მათთვისაა, ვინც ამისთვის მზად არის; ეს იწვევს იმას, რომ კაცობრიობა სულ უფრო მეტად უარყოფს ღმერთს, ღვთის ხელმწიფებას და ცხოვრობს სატანის ძალაუფლების ქვეშ. თუ შეადარებ იმას, რაზე უყვართ საუბარი თანამედროვე ეპოქის ადამიანებს და რაზე უყვარდათ საუბარი ადამიანებს ორი ათასი წლის წინ, ამ ყველაფრის მიღმა არსებული აზროვნების მნიშვნელობა რეალურად იგივეა. უბრალოდ, დღეს ადამიანები ამ საკითხებზე უფრო კონკრეტულად საუბრობენ და უფრო თამამად გამოხატავენ სათქმელს. ისინი არა მხოლოდ უარყოფენ ღვთის არსებობასა და ხელმწიფებას, არამედ სულ უფრო სერიოზულად ეწინააღმდეგებიან და გმობენ ღმერთს.

მაგალითად, ძველ დროში ადამიანები ამბობდნენ: „როდესაც ერი განსაცდელშია, ყველას მართებს თავისი წვლილის შეტანა“ — გამონათქვამი, რომელიც დღემდე შემოგვრჩა. ადამიანები აფასებენ ამ გამონათქვამს, განსაკუთრებით პატრიოტები, რომლებიც მას თავიანთ დევიზად მიიჩნევენ. ახლა, როდესაც საზღვარგარეთ წამოხვედით, თუ სხვა ადამიანი იტყვის, რომ ჩინეთში რაიმე ინციდენტი მოხდა, აქვს ამას რაიმე კავშირი თქვენთან? (არა.) რატომ ამბობთ, რომ ამას თქვენთან არავითარი კავშირი არ აქვს? ზოგიერთი ამბობს: „მძულს ის ქვეყანა. ახლა მას კომუნისტები, ის ბოროტი პოლიტიკური პარტია მართავს. კომუნისტური პარტია თავად ეშმაკი სატანაა, ეს ტოტალიტარული რეჟიმია და ჩემთან არავითარი საერთო არ აქვს. ის გვდევნის და ხელს გვიშლის ღვთის რწმენაში. მე ის მძულს.“ დავუშვათ, დადგა დღე, როდესაც ეს ქვეყანა განადგურების პირასააა — შესაძლოა გულში არაფერი იგრძნო, მაგრამ როდესაც გაიგებ, რომ პროვინციაში, საიდანაც წარმოშობით ხარ, უცხო ჯგუფები შეიჭრნენ და მისი ოკუპაცია მოახდინეს, თავს იგრძნობ ლტოლვილად და უსახლკარომაწანწალად, რომელსაც წასასვლელი არსად აქვს. დამწუხრდები და იგრძნობ, რომ არ შეგიძლია დაუბრუნდე შენს ფესვებს, როგორც ჩამოცვენილი ფოთოლი. ფესვებთან დაბრუნება, როგორც ჩამოცვენილი ფოთოლი — ეს კიდევ ერთი ტრადიციული მოსაზრებაა. ვთქვათ, ამის შემდეგ ერთ დღესაც მოულოდნელად გაიგე, რომ შენს მშობლიურ ქალაქში — მიწაზე, სადაც დაიბადე და გაიზარდე — უცხოური დაჯგუფებები შეიჭრნენ და მისი ოკუპაცია მოახდინეს; რომ გზა, რომლითაც ყოველ დღე სკოლაში დადიოდი, უცხოურმა დაჯგუფებებმა დაიკავეს, ხოლო შენი სახლი და შენი ოჯახის მიწა მათ მიითვისეს. ის, რაც ოდესღაც შენი იყო, გაქრა — გაქრა მიწის ის პატარა ნაკვეთი, რომელიც ღრმად არის აღბეჭდილი შენს გონებაში, მიწის ნაკვეთი, რომელთანაც ყველაზე მჭიდრო კავშირი გაქვს და შენი ყველა ნათესავი, ვინც იქ ცხოვრობდა, აღარ არის.ამ დროს იფიქრებ: „როგორ შემიძლია მქონდეს სახლი, თუ არ მაქვს ქვეყანა? ახლა ნამდვილად ლტოლვილად ვიქეცი, ნამდვილად უსახლკარო ვარ, მაწანწალად ვიქეცი. როგორც ჩანს, გამონათქვამი „როდესაც ერი განსაცდელშია, ყველას მართებს თავისი წვლილის შეტანა“ სწორია!“ როდესაც ეს დრო დადგება, შენ შეიცვლები. მაშ, რატომ არ ფიქრობ ახლა, რომ ეს გამონათქვამი სწორია? ამას თავისი საფუძველი და წინაპირობა აქვს; რადგან ის ქვეყანა გდევნის და მეტისმეტ ტანჯვას გაყენებს, ის არ გიღებს და შენ ის გძულს. რეალობა ისაა, რომ სინამდვილეში ეს მიწა კი არა, სატანური რეჟიმი გძულს, რომელიც გდევნის. არ აღიარებ მას შენს ქვეყნად, ამიტომ ამ დროს, როდესაც სხვები ამბობენ: „როდესაც ერი განსაცდელშია, ყველას მართებს თავისი წვლილის შეტანა“, შენ ამბობ: „ამას ჩემთან არავითარი კავშირი არ აქვს“. მაგრამ როდესაც ერთ დღეს მიწა, სადაც დაიბადე და გაიზარდე, აღარ გეკუთვნის და აღარც მშობლიური ქალაქი გაქვს, იგრძნობ, რომ ხარ მაწანწალა და ეროვნების არმქონე ადამიანი და რომ ჭეშმარიტად დაკარგე შენი ქვეყანა. ამ დროს გულში ტკივილს იგრძნობ. რის გამო იგრძნობ ტკივილს გულში? შესაძლოა ამას ღრმად ჯერ ვერ გრძნობ, მაგრამ ერთ დღეს ეს შენს სულს შეძრავს. რა ვითარებაში შეძრავს ეს შენ სულს? არ არის საშიში, თუ შენი ქვეყანა განადგურდება და დაპყრობილი ერის შვილად იქცევი. რა არის საშიში? როდესაც ხდები დაპყრობილი ერის შვილი და გჩაგრავენ, გლანძღავენ, შენს მიმართ დისკრიმინაციას ეწევიან, ფეხქვეშ გთელავენ და არ გაქვს ადგილი, სადაც მშვიდად იცხოვრებდი, ამ დროს გაიფიქრებ: „რა ძვირფასია, როცა ქვეყანა გაქვს. ქვეყნის გარეშე ადამიანებს ნამდვილი სახლი არ გააჩნიათ. ადამიანებს აქვთ სახლი იმის საფუძველზე, რომ აქვთ ქვეყანა, ამიტომ გამონათქვამი კარგად ამბობს: „როდესაც ერი განსაცდელშია, ყველას მართებს თავისი წვლილის შეტანა“ “.“ ფრაზაში „ყველას მართებს თავისი წვლილის შეტანა“, რისკენ არის მიმართული სიტყვა ,,მართებს“? საკუთარი სახლის სიმშვიდისთვის, რათა შეძლო საკუთარი კერის დაცვა. როდესაც ამაზე ფიქრობ, როდესაც დისკრიმინაციას განიცდი უცხო ჯგუფების მიერ ან უცხო მიწაზე, როდესაც გჭირდება ადგილი, რომელსაც მიეკუთვნები, და როდესაც გჭირდება, რომ შენს ზურგს უკან იდგეს ქვეყანა, რომელიც განამტკიცებს შენს ღირსებას, ავტორიტეტს, იდენტობასა და სტატუსს, რას იგრძნობ? იფიქრებ: „თუ ადამიანს უცხო ქვეყანაში ზურგს ძლიერი მხარდაჭერა უმაგრებს, ეს აუცილებლად დიადი სამშობლო უნდა იყოს!“ იქნება თუ არა შენი განწყობა მაშინ განსხვავებული ახლანდელთან შედარებით? (დიახ.) ახლა უბრალოდ გაბრაზებული ხარ, ამიტომ ამბობ, რომ რაც არ უნდა მოხდეს შენს ქვეყანაში, შენი საქმე არ არის. თუკი მაშინაც შეძლებთ ასეთი რამის თქმას, როცა ეს დრო დადგება, რამხელა სულიერი სიმტკიცე უნდა გქონდეს? ამ სამყაროში არსებობს რეალობა, რომელიც შესაძლოა ყველამ იცოდეს, კერძოდ ის, რომ ძლიერი სამშობლოს მხარდაჭერის გარეშე უცხო ქვეყანაში აუცილებლად დაგამცირებენ და დაგჩაგრავენ. როდესაც დადგება დრო, რომ ეს რეალურად გამოსცადო, რას მოითხოვ პირველ რიგში? ზოგიერთი იტყვის: „რა კარგი იქნებოდა, ებრაელი ან იაპონელი რომ ვყოფილიყავი. ვერავინ გაბედავდა ჩემს დაჩაგვრას. რომელ ქვეყანაშიც არ უნდა წავსულიყავი, ხალხი დიდ პატივს მცემდა. როგორ მოხდა, რომ ჩინეთში დავიბადე? ეს ქვეყანა უსუსურია და ჩინელებს ყველგან ჩაგრავენ, სადაც კი მიდიან“. რაზე იფიქრებთ პირველ რიგში, როდესაც მსგავსი რამ მოხდება? (ჩვენ გვწამს ღმერთი და ვემორჩილებით ღვთის მიერ წარმართვასა და მის განგებას.) ეს სწორია. მაგრამ რამდენი ჭეშმარიტება უნდა ესმოდეს ადამიანს, რა გამოცდილება უნდა ჰქონდეს და რამხელა ემპირიული გაგება უნდა გააჩნდეს იმისათვის, რომ შეძლოს ასეთი რამის თქმა და აქციოს ეს თავის სულიერ ზრდად? როდესაც მსგავსი რამ ხდება, როგორი მოსაზრებები, გაგება და პრაქტიკული გამოცდილება უნდა გქონდეს იმისათვის, რომ არ იყო სუსტი? და იმისათვის, რომ არ დამწუხრდე მაშინაც კი, თუ ვინმე შეგაფურთხებს და დაპყრობილი ერის შვილს გიწოდებს? როგორი სულიერი ზრდა უნდა გქონდეს იმისათვის, რომ არ დამწუხრდე და არ დაექვემდებარო ამ შეზღუდვებს? ახლა გაქვს ასეთი სულიერი ზრდა? (არა.) ახლა არ გაქვთ, მაგრამ შესაძლოა ერთ დღეს გქონდეს? რა ჭეშმარიტებებით უნდა იყოთ აღჭურვილი? რა ჭეშმარიტებებს უნდა აცნობიერებდე? დღესდღეობით როგორც კი ზოგიერთი იგებს, რომ მათი ოჯახის წევრები მატერიკულ ჩინეთში ღვთის რწმენის გამო დააპატიმრეს, ის, რასაც გულის სიღრმეში აცნობიერებენ — კერძოდ ის, რომ ყოველივე ღვთის ხელშია — მათთვის მოძღვრებად იქცევა და ისინი იბოჭებიან იმ ფაქტით, რომ მათი ოჯახის წევრები დააპატიმრეს და აღარ აქვთ მოვალეობების შესრულების სურვილი. თუ ნათესავის გარდაცვალების შესახებ შეიტყობენ, შესაძლოა იქვე გული წაუვიდეთ. რას იგრძნობდი ეს მიწა რომ განადგურებულიყო და მასზე მცხოვრები ყველა ადამიანი დაღუპულიყო? რამხელა წონა აქვს გულის სიღრმეში ტრადიციულ ცნებებს, როგორებიცაა ქვეყანა, სახლი, მშობლიური ქალაქი და სამშობლო — ისევე, როგორც გარკვეულ ტრადიციულ იდეებსა და კულტურას, რომლებიც ამ სიტყვებთან ასოცირდება? განა ისინი კვლავინდებურად მართავენ შენს ცხოვრებაში ყველა შენს ქმედებას, თქვენს აზრსა და ქცევას?თუ შენი გული კვლავაც დაკავებულია ყველა ამ ტრადიციული საკითხით, რომელთანაც კავშირი გაქვს, როგორიცაა ქვეყანა, რასა, ერი, ოჯახი, მშობლიური ქალაქი, მიწა და ა.შ. — ანუ ამ ყოველივეს კვლავაც დაკრავს ტრადიციული კულტურის ელფერი გულის სიღრმეში — მაშინ ქადაგებები, რომლებსაც უსმენ და ჭეშმარიტებები, რომლებიც გესმის, შენთვის მხოლოდ მოძღვრებებია. თუ ამდენი ქადაგება მოისმინე, მაგრამ არ ძალგიძს უარი თქვა იმ ყველაზე ელემენტარულ რამეებზეც კი, რომლებზეც ადამიანებმა უარი უნდა თქვან და რომლებსაც უნდა განეშორონ, და არ ძალგიძს მათ სწორად მოეპყრო, მაშინ კონკრეტულად რა პრობლემებს წყვეტს ის ჭეშმარიტებები, რომლებიც გესმის?

დასავლეთში ჩასვლის შემდეგ ბევრ ჩინელს სურს თავისი ტრადიციული კულტურა და ის ყოველივე, რასაც სწორად და კარგად მიიჩნევენ, დასავლელებს ჩაუნერგონ. ანალოგიურად დასავლელებიც არ ჩამორჩებიან და მიაჩნიათ, რომ მათი ტრადიციული კულტურაც შორეული წარსულიდან იღებს სათავეს. მაგალითად, ძველი რომი, ძველი ეგვიპტე და ძველი საბერძნეთი — ყველას სახელწოდებაშია სიტყვა „ძველი“ და მათი კულტურა სამ ათას წელზე მეტს ითვლის. თუ ამას ამ ციფრებს დავეყრდნობით, აქ არსებობს გარკვეული კულტურული მემკვიდრეობა და ამ კულტურული მემკვიდრეობის მიერ შექმნილი ფასეულობები კაცობრიობაში მიიჩნევა მთელი ადამიანური ყოფიერების კვინტესენციად და იმ უმთავრესი ღირებულებების შეჯამებად, რომლებიც კაცობრიობის ცხოვრებიდან, არსებობიდან და თვითმყოფადობიდან აღმოცენდა. რა ჰქვია იმ უმთავრეს ფასეულობებს, რომლებიც კაცობრიობამ თაობიდან თაობას გადასცა? ტრადიციულ კულტურას. ადამიანები ამ ტრადიციულ კულტურას თაობიდან თაობას გადასცემენ და ყველას გულის სიღრმეში მიაჩნია, რომ ეს საუკეთესო რამ არის. მიუხედავად იმისა, შეუძლიათ თუ არა ადამიანებს მისი დაცვა, ზოგადად, ყველა რასის წარმომადგენელი მას ყველაფერზე მაღლა აყენებს და ჭეშმარიტებად მიიჩნევს. ამიტომ თითოეულ რასას გააჩნია გარკვეული ტრადიციული ფასეულობები, რომლებიც კრიტიკას უძლებს და რომლებსაც განსაკუთრებით ღრმა გავლენა აქვთ მათზე; ისინი ამ ფასეულობებს ერთმანეთთან პაექრობისა და შესადარებლად და იმისათვისაც კი იყენებენ, რომ ერთმანეთს აჯობონ. მაგალითად, ჩინელები ამბობენ: „ჩვენი ჩინური ბაიჯიუს ლიქიორი კარგია, მას მართლაც მაღალი ალკოჰოლის შემცველობა აქვს!“ დასავლელები პაუხობენ: „რა არის ასეთი განსაკუთრებული თქვენს ლიქიორში? ალკოჰოლის შემცველობა იმდენად მაღალია, რომ მისი დალევის შემდეგ თვრები და, უფრო მეტიც, ის მართლაც ცუდია ღვიძლისთვის. წითელ ღვინოს, რომელსაც ჩვენ, დასავლელები ვსვამთ, ალკოჰოლის დაბალი შემცველობა აქვს, ის მცირე ზიანს აყენებს ღვიძლს და ასევე ხელს უწყობს სისხლის მიმოქცევას“. ჩინელები ამბობენ: „ჩვენი ბაიჯიუც ხელს უწყობს სისხლის მიმოქცევას და ამას ძალიან კარგად აკეთებს. როგორც კი დალევ, თავში გირტყამს და სახე გინათდება. ეგ თქვენი წითელი ღვინო საკმარისად ძლიერი არ არის, რამდენიც არ უნდა დალიო, არ თვრები. ხედავ, ჩვენ გვაქვს ალკოჰოლის კულტურა ალკოჰოლის დასალევად და ჩაის კულტურა ჩაის დასალევად“. დასავლელები ამბობენ: „ჩვენც გვაქვს ჩაის კულტურა ჩაის დასალევად და ყავის კულტურა ყავის დასალევად, ალკოჰოლის კულტურა ალკოჰოლის დასალევად; დღესდღეობით სწრაფი კვების კულტურაც კი გვაქვს“. ამ შედარებებში არცერთი მხარე არ თმობს საკუთარ პოზიციებს და არავინ არაფერს იღებს სხვისგან.ყველას ჰგონია, რომ მათი ფასეულობებია ჭეშმარიტებ, მაგრამ რეალურად არცერთი მათგანი არ არის ჭეშმარიტება. თავი რომ დავანებოთ არამორწმუნეებს, ყველაზე სამწუხარო ის არის, რომ ისინიც კი, ვისაც ღმერთის სწამს — და რაც კიდევ უფრო უარესია, ისინიც კი, ვინც 20 ან 30 წელია, რაც საქმის ეს ეტაპი მიიღეს — ვერ აცნობიერებენ, რომ ეს ყველაფერი საერთოდ არ არის ჭეშმარიტება. ზოგიერთი ამბობს: „შეიძლება ითქვას, რომ ეს ჭეშმარიტებასთან არის დაკავშირებული?“ იმის თქმაც კი არ შეიძლება. ეს არ არის ჭეშმარიტება, მას არავითარი კავშირი არ აქვს ჭეშმარიტებასთან, ისინი არ ჰგვანან ერთმანეთს და ერთი და იგივე არ არის. ზუსტად ისე, როგორც სპილენძი მაინც სპილენძად რჩება, რაც უნდა კარგად იყოს მოოქროვილი ან გაპრიალებული, ხოლო ოქრო, რომელიც არ არის გაპრიალებული, მბზინავი ან ელვარე, მაინც ოქროა — — ისინი ერთი და იგივე არ არის.

ზოგიერთი კითხულობს: „ადვილია თუ არა ჭეშმარიტების მიღება იმ ადამიანებისთვის, რომლებმაც საკმაოდ კარგი ტრადიციული კულტურული განათლება და აღზრდა მიიღეს?“ არა, ეს ორი სხვადასხვა საკითხია. მხოლოდ მათი ცხოვრების წესია გარკვეულწილად განსხვავებული, მაგრამ ადამიანების დამოკიდებულება ჭეშმარიტების მიღების მიმართ, მათი სხვადასხვა აზრი და შეხედულება და მთელი კაცობრიობის გახრწნილების ხარისხი ერთნაირია. როდესაც ღმერთმა დაიწყო საუბარი თავისი საქმის ამ ეტაპზე, უკანასკნელი დღეების ეტაპზე, ის საუბრობდა ჩინელი ხალხის კონტექსტში და თავისი სიტყვებით მათ მიმართავდა. გავიდა ოცდაათი წელი და როდესაც ეს სიტყვები ვრცელდება აზიის სხვა ნაწილებში, ევროპასა და ამერიკაში და ა.შ. მცხოვრებ ყველა რასაში, მათი წაკითხვის შემდეგ, მიუხედავად იმისა, შავკანიანები არიან, თეთრკანიანები, ყავისფერკანიანები თუ ყვითელკანიანები, ერთხმად ამბობენ: „ეს სიტყვები ჩვენ გვეხება“. ღვთის სიტყვები ამხელს ყველა ადამიანის გახრწნილ ხასიათს. თითქმის არავინ ამბობს: „ეს სიტყვები ყველა თქვენგანის, ჩინელების მიმართ არის ნათქვამი. ისინი თქვენს, ჩინელების გახრწნილ ხასიათს ამხელს, რომელიც ჩვენ არ გაგვაჩნია“. მხოლოდ ძალიან ცოტა ადამიანი, ვისაც არ აქვს სულიერი გაგება, იტყოდა ასეთ რამეს. წარსულში სამხრეთკორეელებს ჰქონდათ მსგავსი მცდარი შეხედულება. მათ მიაჩნდათ, რომ ვინაიდან სამხრეთკორეელი ხალხი დემოკრატიულ და თავისუფალ სოციალურ სისტემაში ცხოვრობდა, განიცდიდა ქრისტიანული კულტურისა და ათასწლოვანი კორეული კულტურის გავლენას, მათი რასა უფრო გამორჩეული და კეთილშობილი იყო, ვიდრე ჩინელებისა. რატომ ფიქრობდნენ ისინი ასე? იმიტომ, რომ მას შემდეგ, რაც ბევრი ჩინელი ჩავიდა სამხრეთ კორეაში, მათ ანტისანიტარია და ხმაური შეიტანეს იმ ადგილებში, სადაც მიდიოდნენ, გაიზარდა ქურდობა და კრიმინალი, რამაც გარკვეული უარყოფითი გავლენა მოახდინა სოციალურ კლიმატზე. ამიტომ სამხრეთკორეელ დებსა და ძმებს სჯეროდათ, რომ „ჩინელები დიდი წითელი დრაკონის ნაშიერები და მოაბის შთამომავლები არიან. ჩვენ, სამხრეთ კორეელები, არ გავხრწნილვართ დიდი წითელი დრაკონის მიერ“. რას გულისხმობდნენ ისინი ამაში? იმას, რომ „ჩვენ არ გავხრწნილვართ დიდი წითელი დრაკონის მიერ, ამიტომ არ ვართ ისეთი გახრწნილები, როგორც ჩინელები. ჩინელები ჩვენზე მეტად გახრწნილები არიან. ჩვენ ჩინელებზე უკეთესები ვართ“. რას გულისხმობდნენ ისინი „უკეთესებში“? (უკეთესი ქცევის მქონეს.) ერთი მხრივ, ეს ეხება ქცევას. მეორე მხრივ, მათ გულის სიღრმეში სჯეროდათ, რომ ტრადიციული კულტურა, რომელიც სამხრეთ კორეელმა ერმა შექმნა და მიიღო ისტორიის დასაწყისიდან, იყო კეთილშობილური, უფრო მეტად, ვიდრე ჩინელი ერის კულტურა და ტრადიციები, და რომ ამგვარი ტრადიციული კულტურით ჩამოყალიბებული ხალხი და რასა უფრო კეთილშობილი იყო, ვიდრე ჩინური ტრადიციული კულტურით ჩამოყალიბებული ადამიანები. ამიტომ, როდესაც ისინი კითხულობდნენ ღვთის სიტყვებს და ხედავდნენ, რომ ღმერთი ამბობდა: „თქვენ, მდაბიო ნაგავო“, ფიქრობდნენ, რომ ის ჩინელებზე საუბრობდა. ჩინელი დები და ძმები ამბობდნენ: „თქვენ“, ვისზეც ღმერთი საუბრობს, კაცობრიობას გულისხმობს“. სამხრეთ კორეელები ამბობდნენ: „ეს არ არის სწორი, ღმერთი საუბრობს „თქვენზე“ და არა ჩვენზე. ღმერთი არ გულისხმობს სამხრეთკორეელებს“. აი, რას ფიქრობდნენ ისინი. ანუ რა კუთხითაც არ უნდა შეეხედათ საკითხებისთვის, მათი თვალსაზრისი და პერსპექტივა არ მომდინარეობდა ჭეშმარიტებიდან, რომ აღარაფერი ვთქვათ ობიექტურ და სამართლიან პერსპექტივაზე. ამის ნაცვლად, ისინი საკითხებს კონკრეტული რასისა და ტრადიციული კულტურის კონტექსტში განიხილავდნენ. ამიტომ როგორც არ უნდა შეეხედათ საკითხებისთვის, მიღებული შედეგები წინააღმდეგობაში მოდიოდა ჭეშმარიტებასთან. რადგან, როგორც არ უნდა შეეხედათ საკითხებისთვის, მათი ამოსავალი წერტილი ყოველთვის იყო: „ყველაფერი, რაც ჩვენს დიად სამხრეთკორეელ ერს ეხება, სწორია, ყველაფერი სტანდარტია და მართებულია“. ისინი ყოველივეს არასწორი პერსპექტივიდან და ამოსავალი წერტილიდან უყურებდნენ და აფასებდნენ; ასე რომ, შედეგები, როგორც ისინი აღიქვამდნენ, სწორი იყო თუ მცდარი? (მცდარი.) ისინი ნამდვილად ცდებოდნენ. მაშ, რა უნდა იყოს ის სტანდარტი, რომლითაც ყველაფერი იზომება? (ჭეშმარიტება.) ეს უნდა იყოს ჭეშმარიტება — ეს არის სტანდარტი. მათი სტანდარტი თავისთავად მცდარი იყო. ისინი ზომავდნენ ყველა საკითხსა და მოვლენას არასწორი კუთხიდან და თვალსაზრისიდან, ამიტომ გაზომილი შედეგები ნამდვილად მცდარი იყო, არ იყო სამართლიანი, არ იყო სწორი და მით უმეტეს, არ იყო ობიექტური. ამიტომ, მათთვის რთული იყო ახალი ფასეულობების მირება და, უფრო მეტიც, მათი აზროვნება იყო უკიდურესად რადიკალური, ჩაკეტილი, ვიწრო და იმპულსურობისკენ მიდრეკილი. საიდან მოდიოდა მათი სიფიცხე? იქიდან, რომ რასაც არ უნდა ამბობდნენ, უნდა ეხსენებინათ „ჩვენი დიადი სამხრეთკორეელი ერი“ და დაჟინებით მოითხოვდნენ სიტყვა „დიადის“ დამატებას. რას ნიშნავს „დიადი“? განა ეს სიტყვა არ გამოხატავს ქედმაღლობას? თუ მსოფლიოს გარშემო იმოგზაურებ ან შეხედავ ატლასს, რამხელაა სამხრეთ კორეა? სხვა ქვეყნებზე დიდი რომ ყოფილიყო და მართლაც შეგვძლებოდა მისთვის დიდებული გვეწოდებინა, მაშინ კარგი, უწოდე მას „დიადი“. მაგრამ დედამიწის სხვა ქვეყნებთან შედარებით სამხრეთ კორეა სულაც არ არის დიდი ადგილი; მაშ, რატომ მოითხოვენ ასე დაჟინებით, რომ მას ,,დიადი“ ვუწოდოთ? გარდა ამისა, მიუხედავად იმისა, დიდია ქვეყანა თუ პატარა, წესები და ტრადიციული კულტურა, რომელსაც ის ქმნის, არ მომდინარეობს ღვთისგან და აბსოლუტურად არავითარი კავშირი არ ქვს ჭეშმარიტებასთან. ეს იმიტომ ხდება, რომ სანამ ადამიანი მიიღებს ჭეშმარიტებას და მიიღებს ღვთის ხსნას, ყველა მოსაზრება, რომელსაც ის იღებს, სატანისგან მოდის. რას უშვება ადამიანს სატანისგან შობილი მოსაზრებები, შეხედულებები და ტრადიციული კულტურა? რეალურად მათ მხოლოდ შეცდომაში შეჰყავთ, ხრწნიან, ბოჭავენ და ზღუდავენ ადამიანებს, რის შედეგადაც გახრწნილ კაცობრიობას უყალიბდება ვიწრო და რადიკალური აზროვნება და ცალმხრივი და მიკერძოებული შეხედულებები საკითხებზე, რაც ზოგჯერ აბსურდულობამდე და უაზრობამდეც კი მიდის — ეს არის სატანის მიერ კაცობრიობის გახრწნის შედეგები. ამიტომ, როდესაც მრავალი ქვეყნის თუ გარკვეული რასის წარმომადგენელი ისმენს სიტყვებს: „ღმერთი ხორციელად მოევლინა ჩინეთს“,როგორია მათი პირველი რეაქცია? ერთი სიტყვა — შეუძლებელია! სად ფიქრობენ ისინი, რომ შეიძლებოდა ყოფილიყო ეს ადგილი? (ისრაელში.) სწორია, ისრაელში. ადამიანებს ყველაზე მეტად უყვართ წესების დაცვა და წარმოდგენებზე ჩაბღაუჭება. მათ მიაჩნიათ, რომ ისრაელი არის ადგილი, სადაც ღმერთმა აღასრულა საქმე და ამიტომ ღმერთი უნდა გამოჩნდეს ისრაელში, ან რომელიმე ძლევამოსილ იმპერიაში, რომელსაც ისინი პატივს სცემენ; ან ფიქრობენ, რომ ღმერთი უნდა გამოჩნდეს ქვეყანაში, რომელიც მათი წარმოდგენებითა და ფანტაზიებით ოდესღაც უძველეს ცივილიზაციას წარმოადგენდა. ჩინეთი კი ზუსტად არ არის ასეთი ქვეყანა, ამიტომ მათთვის რთულია მიიღონ დამოწმება იმის შესახებ, რომ ღმერთმა ხორცი შეისხა ჩინეთში; ეს ფაქტორიც კი საკმარისია იმისთვის, რომ მათ ხსნის შესაძლებლობა დაკარგონ. ვინ გამოიწვია ეს? (მათ თავად.) ვინაიდამ მათ ასეთი წარმოდგენა აქვთ და მეამბოხენი გახდნენ და საერთოდ არ ეძიებენ ჭეშმარიტებას პრობლემის გადასაჭრელად, მათ საშინელი ზიანი მიაყენეს საკუთარ თავს და ხსნის მიღწევის ეს ერთადერთი შანსი გაანადგურეს.

ბევრი წარმოდგენა და წინასწარ შექმნილი აზრი, რომელიც ადამიანებს მაშინ უჩნდებათ, როდესაც ჭეშმარიტება არ ესმით, და ზოგიერთი რამ, რომელსაც ისინი ეთაყვანებიან, ძალზედ სასაცილო და აბსურდულია. სამხრეთკორეელი ქალბატონი, რომელიც შეერთებულ შტატებში იმყოფება და რომელსაც მოსწონს ეს ქვეყანა, კონტაქტში შედის ამერიკელებთან; ერთ-ერთი მათგანი ეკითხება: „გაზაფხულის ფესტივალი ახლოვდება. რას ჭამენ ჩინელები გაზაფხულის ფესტივალის დროს?“ ის ამბობს: „მე ჩინელი არ ვარ, მე სამხრეთკორეელი ვარ“. ამერიკელი პასუხობს: „განა სამხრეთკორეელებიც არ აღნიშნავენ გაზაფხულის ფესტივალს?“ რაზეც ის მიუგებს: „ჩვენ, სამხრეთკორეელები არ აღვნიშნავთ გაზაფხულის ფესტივალს“. ამერიკელი ამბობს: „მეგონა, სამხრეთკორეელებიც აღნიშნავენ გაზაფხულის ფესტივალს ისევე, როგორც ჩინელები“. ის უკიდურესად უხეში ტონით პასუხობს: „ჩვენ ჩინელებისნაირები არ ვართ! განა სწორია, რომ ფიქრობ, თითქოს ჩვენ გაზაფხულის ფესტივალს აღვნიშნავთ? ეს სერიოზულად შეურაცხყოფს ჩვენი, სამხრეთკორეელების ღირსებას!“ მართლა არ აღნიშნავენ სამხრეთკორეელები გაზაფხულის ფესტივალს? (ისინი აღნიშნავენ მას.) სინამდვილეში სამხრეთკორეელებიც აღნიშნავენ გაზაფხულის ფესტივალს. მაშ, რატომ თქვა მან, რომ სამხრეთკორეელები არ ზეიმობენ მას? მოდით, განვიხილოთ ეს საკითხი. სწორია გაზაფხულის ფესტივალის აღნიშვნა თუ არა? შეგიძლიათ ნათლად ახსნათ ეს საკითხი? უცხოელებისთვის გაზაფხულის ფესტივალის აღნიშვნა თავისთავად არ არის სამარცხვინო. ეს არის განსაკუთრებული რიტუალი, რომელიც აღნიშნავს მნიშვნელოვან დღეს ადამიანთა ცხოვრებაში. ტრადიციული კულტურის ამ სამყაროში მცხოვრები ადამიანებისთვის გაზაფხულის ფესტივალის აღნიშვნა არ არის არასწორი ან სამარცხვინო; მაშ, რატომ ვერ ბედავს ეს ქალი იმის აღიარებას, რომ ზეიმობს გაზაფხულის ფესტივალს? იმიტომ, რომ როგორც კი ის ამას აღიარებს, ის აღარ იქნება დასავლური ყაიდის და მას ძალიან ტრადიციული აღმოსავლეთაზიელი ადამიანის იარლიყს მიაკერებენ; მას კი არ სურს, რომ ადამიანებმა იფიქრონ, თითქოს ის ტრადიციული აღმოსავლეთ აზიელი ქალია. მას უნდა, ხალხმა იფიქროს, რომ მას არ აქვს და არ ესმის აღმოსავლეთაზიური ტრადიციები და რომ საერთოდაც არაფერი იცის მათ შესახებ. მას ასევე სურს, მათ იცოდნენ, რომ ის თავისუფლად საუბრობს ინგლისურად, იღებავს თმას ქერად, ატარებს ლურჯ კონტაქტურ ლინზებს, იცვამს დასავლელივით და არის ისეთივე თამამი და შეზღუდვებისგან თავისუფალი, დამოუკიდებელი და გამჭრიახი, როგორც დასავლელი ქალები — აი, როგორ სურს მას, რომ ადამიანებმა აღიქვას. ამიტომ ამგვარი აზროვნების გავლენით, როდესაც მას რაღაც გადახდება, მისი ქმედებებიც ამ აზროვნების შესაბამისი იქნება. როდესაც ვინმე ეკითხება, აღნიშნავენ თუ არა სამხრეთკორეელები გაზაფხულის ფესტივალს, ის პასუხობს: „ჩვენ, სამხრეთკორეელები, არ აღვნიშნავთ გაზაფხულის ფესტივალს“. მისმა ახლობლებმა რომ უთხრან: „ჩვენ აშკარად აღვნიშნავთ გაზაფხულის ფესტივალს, რატომ ამბობ, რომ არ აღვნიშნავთ მას?“ რას უპასუხებდა ის? „სულელები ხართ. რომ ვთქვა, გაზაფხულის ფესტივალს ავღნიშნავთ-მეთქი, განა ვერ მიხვდებიან, რომ ტრადიციული სამხრეთკორეელი ვარ?“ მას სურს, ხალხმა იფიქროს, რომ ის შეერთებულ შტატებში დაიბადა და გაიზარდა. რომ ჰკითხო: „აქ დაიბადე, მაგრამ შენი ოჯახის რამდენი თაობა ცხოვრობს აქ?“ ის იტყოდა: „ჩვენი წინაპრები აქ გაიზარდნენ“. მას ჰგონია, რომ ეს იდენტობისა და სტატუსის სიმბოლოა, ამიტომ იქამდეც კი მიდის, რომ ამ ტყუილს ამბობს და არც იმის ეშინია, რომ სხვები მას სიცრუეში გამოიჭერენ. როგორი აზროვნებაა ეს? ღირს თუ არა ამ საკითხზე ტყუილის თქმა? რისკი ამად ღირს? არა, არ ღირს. ასეთ უმნიშვნელო წვრილმანსაც კი შეუძლია გამოააშკარაოს ადამიანის ფიქრები და შეხედულებები. როგორი ფიქრები და შეხედულებები ვლინდება ამ დროს?ზოგიერთი ჩინელი გოგონა მართლაც ლამაზია, მაგრამ თმას დაჟინებით იღებავენ ქერად და იხვევენ, ატარებენ სხვადასხვა ფერის კონტაქტურ ლინზებს, რომლებიც ცვლის მათი თვალის ფერს და თავს უცხოელებად ასაღებენ — ამის ყურება მართლაც უხერხულია. რატომ სურთ დაჟინებით იყვნენ ასეთი ადამიანები? შეიცვალა მათი წარმომავლობა მას შემდეგ, რაც ასე ჩაცმა დაიწყეს? მათი წარმომავლობაც რომ შეცვლილიყო და მომდევნო ცხოვრებაში თეთრკანიან ადამიანად ან იმ რასის ადამიანად მოვლენილიყვნენ, რომელსაც მაღალ შეფასებას აძლევენ — მერე რა? შეგიძლიათ ნათლად გააცნობიეროთ ეს საკითხი? თუ ვინმე ჯიუტად ცდილობს მოირგოს გარკვეული სტილი და ტემპერამენტი და თავს ასაღებს იმ ერის ან რასის წარმომადგენლად, რომელსაც პატივს სცემს, რატომ ხდება ეს? არსებობს თუ არა რაიმე ფარული აზროვნება, რომელიც ამას მართავს? რა აზროვნებაა ეს? ეს იმ სამხრეთკორეელი ქალის შემთხვევას ჰგავს; როდესაც ამერიკელები ეკითხებიან, შეუძლია თუ არა მაგიდის ჩოგბურთის თამაში, ის ამბობს: „რა არის მაგიდის ჩოგბურთი? ამას მხოლოდ ჩინელები თამაშობენ. ჩვენ ვთამაშობთ ჩოგბურთს და გოლფს“. რა ტიპის ადამიანია ის, ვისაც შეუძლია ასე მოქცევა და საუბარი? განა ეს გარკვეულწილად ყალბი არ არის? ყოველივე, რასაც ის აკეთებს, ყალბია და მის ცხოვრებას ასე დამღლელს ხდის! განა თქვენ მოიქცეოდით ასე? ზოგიერთი ჩინელი, რომელიც ათწლეულების განმავლობაში ცხოვრობდა დასავლეთში, ვეღარ საუბრობს ჩინურად, როდესაც მშობლიურ ქალაქში ბრუნდება. ცუდია ეს? (დიახ.) ზოგიი ამბობს: „არ უნდა დავივიწყოთ ჩვენი ფესვები. ღმერთი ასევე ამბობს, რომ ადამიანებმა არ უნდა დაივიწყონ თავიანთი ფესვები. ღმერთი არის ადამიანების ფესვი. ადამიანები შეიქმნენ ღვთის მიერ და ყოველივე, რაც ადამიანებს უკავშირდება, ღვთისგან იღებს სათავეს; ამიტომ, ადამიანებმა, როგორც ქმნილებებმა, თაყვანი უნდა სცენ ღმერთს — აი, რას ნიშნავს საკუთარი ფესვების არდავიწყება“. განა ასე არ არის? ყველა სიტუაციაში უნდა ვეძიოთ ჭეშმარიტება, მაგრამ ადამიანები არ ეძიებენ ჭეშმარიტებას და მთლიანად ტრადიციულ კულტურას იცავენ. რატომ ხდება ასე? ზოგი ამბობს: „არასოდეს ვივიწყებთ ჩვენს ფესვებს. სადაც არ უნდა წავიდეთ, ვაღიარებთ, რომ ჩინელები ვართ და რომ ჩვენი ქვეყანა ღარიბი და ჩამორჩენილია. ჩვენ არასოდეს, არასოდეს დავივიწყებთ ჩვენს ფესვებს“. სწორია ეს? ყველა ეს პრობლემა, ერთი მხრივ, განპირობებულია კაცობრიობაზე ამ ეგრეთ წოდებული ტრადიციული კულტურის ზედმეტად ღრმა გავლენითა და აღზრდით. მეორე მხრივ, მიზეზი ის არის, რომ მას შემდეგაც კი, რაც ადამიანები ამდენი წლის განმავლობაში უსმენდნენ ქადაგებებს, გულდასმით არ უკვირდებიან და არ ეძიებენ, რა არის ჭეშმარიტება. ნაცვლად ამისა ხშირად იყენებენ ტრადიციულ კულტურას და დეგრადირებულ ფასეულებებს, რომლებიც უკვე გააჩნიათ, რომლებიც უკვე ნასწავლი აქვთ და შესაბამისად, მყარად არის ფესვგადგმული, და მათ ჭეშმარიტებად ასაღებენ. ეს არის მეორე მხარე. მესამე მხრივ კი, ქადაგების მოსმენის შემდეგ ადამიანები ჭეშმარიტებას ღვთის სიტყვაში კი არ ეძებენ, არამედ ღვთის სიტყვას ტრადიციული პერსპექტივებით, ადამიანური წარმოდგენებითა და იმ ცოდნითა და სწავლებით აფასებენ, რაც მათ აქვთ. ამიტომ დღემდე, მიუხედავად იმისა, რომ ადამიანებმა მრავალი ქადაგება მოისსმინეს, ქცევის ეგრეთ წოდებული პრინციპები და მოვალეობის შესრულებისა და ღვთისმსახურების ეგრეთ წოდებული პრინციპები, რომლებსაც ისინი ზეპირსიტყვიერად გადასცემენ, ასევე ხშირად ეფუძნება გარკვეულ ცოდნას, ანდაზებსა და გავრცელებულ გამონათქვამებს, რომლებიც მათ მართებულად მიაჩნიათ. მაგალითად, თუ ზოგიერთი ადამიანი რაღაცას არასწორად აკეთებს და ეკლესიის წინამძღოლები ან დები და ძმები სხლავენ მათ, ისინი გაიფიქრებენ: „ჰმ, როგორც გამონათქვამები ამბობს: „სასჯელსაც უნდა ჰქონდეს საზღვარი“ და „მომღიმარ სახეს ხმალი არ მოჰკვეთსო“. მე ხომ ღიმილით, მოთმინებით მივიღე ჩემი ეს მცირე ნაკლოვანება — რატომ განაგრძობ ჩემს მხილებას ამის გამო?“ გარეგნულად ისინი უსმენენ და მორჩილებას ავლენენ, მაგრამ სინამდვილეში, გულის სიღრმეში ისინი ტრადიციულ წარმოდგენებს იყენებენ სადავოდ და საკამათოდ. რა არის მათი წინააღმდეგობის მიზეზი? ის, რომ ისინი ფიქრობენ, რომ გამონათქვამები „სასჯელსაც უნდა ჰქონდეს საზღვარი“ და „მომღიმარ სახეს ხმალი არ მოჰკვეთსო“ ნამდვილი ჭეშმარიტებაა და სიმართლეა, ხოლო ის, რომ ვინმე ყოველგვარი გრძნობების გარეშე, განუწყვეტლივ ამხელს და სხლავს მათ, არასწორია და არ შეესაბამება ჭეშმარიტებას.

შეიძინეთ ჭეშმარიტების უფრო ღრმა გაგება იმ საკითხებიდან, რომლებზეც ახლახან გვქონდა თანაზიარება? (დიახ.) ზოგიერთმა შეიძლება თქვას: „ახლა, როცა ეს გვითხარი, აღარ ვიცით, რა პრინციპებით უნდა ვიხელმძღვანელოთ პრაქტიკაში. ამ ტრადიციული კულტურის, წარმოდგენებისა და ცოდნის გარეშე როგორ უნდა ვიცხოვროთ? როგორ უნდა მოვიქცეთ? თუ ეს ყოველივეაღარ გვმართავს, როგორ უნდა გავაღოთ პირი და ვიქადაგოთ ღვთის სიტყვები? ამ ყოველივეს გარეშე განა არ გვეცლება ის საფუძველი, რომელზე დაყრდნობითაც ღვთის სიტყვებს ვქადაგებთ? მაშ, სხვა რაღა დაგვრჩა?“ მე მათ ვეტყვი, რომ თუ მართლაც აღარ გაქვს ეს ყოველივე, უფრო ადვილი იქნება ჭეშმარიტების ძიება, მისი მიღება და ღმერთთან დაბრუნება. ადრე, როდესაც პირს აღებდი, იქიდან მხოლოდ სატანური ფილოსოფიები და კულტურული ცოდნა გადმოედინებოდა, როგორიცაა: „ბრძენი კაცი გარემოებებს ემორჩილება“, „მომღიმარ სახეს ხმალი არ მოჰკვეთსო“, „სასჯელსაც უნდა ჰქონდეს საზღვარი“ და ა.შ. ახლა კი ფიქრობ და განსჯი: „არ შემიძლია ამის თქმა, ეს გამონათქვამები სრულიად მცდარია, ისინი უარყოფილი და დაგმობილია, მაშ, რა უნდა ვთქვა? შეუდექი ღვთის სიტყვების მორჩილად და ჯეროვნად კითხვას და მათში იპოვე საყრდენი“. ადამიანები თავიანთ მოვალეობას ასრულებენ და მიჰყვებიან ღმერთს, მაგრამ როდესაც პირს აღებენ, იქიდან მხოლოდ ეს ანდაზები, გამონათქვამები და შეხედულებები გადმოედინება, რომლებიც ტრადიციული კულტურიდან აქვთ შეთვისებული. არავის ძალუძს, როდესაც რამე ემართება, სრულად განადიდოს ან დაამოწმოს ღმერთი და თქვას: „ღმერთი ამბობს ამას“ ან „ღმერთი ამბობს იმას“. არავინ საუბრობს ასე, არავინ აღებს პირს და აფრქვევს ღვთის სიტყვებს. არ შეგიძლია ღვთის სიტყვების ფრქვევა, მაგრამ შეგიძლია იმ გავრცელებული გამონათქვამების ფრქვევა, მაშ, კონკრეტულად რით არის სავსე შენი გული? იმ ყოველივეთი, რაც სატანისგან მოდის. ზოგიერთი ადამიანი, როდესაც გუნდის წინამძღოლი მათ საქმეს ამოწმებს, ამბობს: „რას ამოწმებ? ნუ დაეჭვდები იმათში, ვისაც იყენებ და ვისზეც ეჭვობ, მათ ნუ გამოიყენებ. თუ მუდმივად ეჭვი შეგაქვს ჩემში, მაშინ რატომღა მიყენებ? უბრალოდ იპოვე სხვა, ვინც ამას გააკეთებს“. მათ ჰგონიათ, რომ ეს მოქმედების სწორი გზაა და არ აძლევენ სხვებს მათი ზედამხედველობისა და გაკრიტიკების უფლებას. არიან ისეთი ადამიანებიც, რომლებმაც დიდი ტანჯვა გადაიტანეს თავიანთი მოვალეობების შესრულებისას, მაგრამ რადგან არ ეძიებდნენ პრინციპებს და ჩაშალეს და არიეს ეკლესიის საქმე, საბოლოოდ დაითხოვეს და გასხლეს კიდეც. მამხილებელი შენიშვნის მოსმენის შემდეგ ისინი ურჩობას იჩენენ და ფიქრობენ: „არსებობს ასეთი გამონათქვამი: „მაშინაც კი, თუ არაფრისთვის მიმიღწევია, მე ავიტანე გასაჭირი; თუ გასაჭირი არა, მაშინ დაღლილობა.“ მხოლოდ ეს პატარა შეცდომა დავუშვი, რა მოხდა მერე?“ ვინაიდან მათ პირველ რიგში ეს გავრცელებული გამონათქვამი ისწავლეს და იგი მყარად არის მათში ფესვგადგმული, მართავს და გავლენას ახდენს მათ აზრებზე, ეს უბიძგებს მათ, გამოიყენონ ეს გამონათქვამი — ამ გარემოში და ამ სიტუაციის მოხდენის შემდეგ — როგორც საფუძველი წინააღმდეგობის გასაწევად და ღვთის სახლის მიერ მათ მიმართ გამოტანილი გადაწყვეტილებისადმი დაუმორჩილებლობისთვის. ასეთ შემთხვევაში განა შეუძლიათ მათ კვლავ დამორჩილება? კვლავ ადვილია მათთვის ჭეშმარიტების მიღება? თუნდაც გარეგნულად დაემორჩილონ, ეს მხოლოდ იმიტომ ხდება, რომ სხვა გზა არ აქვთ და ეს უკანასკნელი გამოსავალია. მიუხედავად იმისა, რომ გარეგნულად არ იბრძვიან, გულის სიღრმეში წინააღმდეგობას გრძნობენ. ეს არის ჭეშმარიტი მორჩილება? (არა.) ეს მხოლოდ ფორმალობაა, ეს არ არის ჭეშმარიტი მორჩილება. აქ არ არის მორჩილება, მხოლოდ თავის მართლება, ნეგატიურობა და წინააღმდეგობაა. საიდან წარმოიშვა ეს თავის მართლება, ნეგატიურობა და წინააღმდეგობა? ისინი წარმოიშვა ამ გამონათქვამიდან: „მაშინაც კი, თუ არაფრისთვის მიმიღწევია, მე ავიტანე გასაჭირი; თუ გასაჭირი არა, მაშინ დაღლილობა“. რა სახის ხასიათი ჩამოაყალიბა ამ გამონათქვამმა ადამიანებში? ურჩობა, შეუვალობა, წინააღმდეგობა და თავის მართლება. უფრო ღრმად ჩაწვდით თუ არა ჭეშმარიტებას ამ თანაზიარების მეშვეობით? როგორც კი ნათლად გაანალიზებ და ამოიცნობ ამ ნეგატიურ საკითხებს და ამოძირკვავ მათ შენი გულიდან, შეძლებ ჭეშმარიტების ძიებას და მის პრაქტიკაში გამოყენებას ყოველთვის, როდესაც რამე შეგემთხვევა, რადგან უკვე უარყავი ძველი და მოვალეობების შესრულებისას, ღვთის მსახურების აღვლენისა და ღვთის მიყოლისას აღარ იქნები მიდრეკილი, რომ მას დაეყრდნო. ისინი აღარ წარმოადგენს შენთვის საკუთარი თავის წარმართვის პრინციპებს; ეს ყოველივე აღარ არის პრინციპები, რომლებითაც უნდა იხელმძღვანელო მოვალეობების შესრულებისას; ისინი უკვე გაკრიტიკებული და დაგმობილია. თუ მათ აიღებ და კვლავ გამოიყენებ, რა მოხდება შენი გულის სიღრმეში? კვლავ ასეთი ბედნიერი იქნები? კვლავ ასე დარწმუნებული იქნები საკუთარ სიმართლეში? ცხადია, ეს ნაკლებად სავარაუდოა. თუ ამ ყოველივესგან მართლაც განიძარცვები, მაშინ ღვთის სიტყვებში უნდა ეძიო, კონკრეტულად რა არის ჭეშმარიტი პრინციპები და ღვთის მოთხოვნები. ზოგი ხშირად ამბობს: „მოიქეცი ისე, როგორც შენი ბატონი გიბრძანებს, თორემ ყველაზე თავდადებული ძალისხმევითაც კი ვერაფერს მიიღებ“. სწორია ეს გამონათქვამი თუ მცდარი? ის ნამდვილად მცდარია. რატომ არის ის მცდარი? ვის გულისხმობს სიტყვა „ბატონი“ ფრაზაში „მოიქეცი ისე, როგორც შენი ბატონი გიბრძანებს“? შენს დამსაქმებელს, უფროსს, ზემდგომს. თავად სიტყვა „ბატონი“ მცდარია. ღმერთი არ არის შენი დამსაქმებელი, არც შენი უფროსი და მენეჯერი. ღმერთი შენი ღმერთია. მენეჯერები, უფროსები და ზემდგომები იმავე მოდგმისანი არიან და იმავე საფეხურზე დგანან, რომელზეც ადამიანები. არსებითად ისინი ერთნაირები არიან; ისინი ყველანი გახრწნილი ადამიანები არიან. უსმენ მათ, იღებ მათგან ხელფასს და აკეთებ ყველაფერს, რასაც გთხოვენ. ისინი გიხდიან იმდენს, რამდენ საქმესაც აკეთებ და მეტს არაფერს. რას ნიშნავს სიტყვა „მიღება“ ფრაზაში „თორემ ყველაზე თავდადებული ძალისხმევითაც კი ვერაფერს მიიღებ“? (დაფასებას.) დაფასებას და ანაზღაურებას. შენი ქმედებების იმპულსი ანაზღაურების მიღებაა. ეს არ მოითხოვს ერთგულებას ან მორჩილებას, არც ჭეშმარიტების ძიებასა და თაყვანისცემას — აქ არაფერია ამის მსგავსი, ეს მხოლოდ გარიგებაა. ეს არის სწორედ ის, რაც გაკრიტიკებული და დაგმობილია ღვთისადმი რწმენის, შენი მოვალეობის შესრულებისა და ჭეშმარიტების ძიების პროცესში. თუ შენ მიიჩნევ გამონათქვამს: „მოიქეცი ისე, როგორც შენი ბატონი გიბრძანებს, თორემ ყველაზე თავდადებული ძალისხმევითაც კი ვერაფერს მიიღებ“, როგორც ჭეშმარიტებას, მაშინ ეს მაშინ ეს სერიოზული შეცდომაა. როდესაც ცდილობ, ზოგიერთ ადამიანს ჭეშმარიტება გააგებინო, მათი რეაქცია ნელი და დუნე იქნება; რამდენიც არ უნდა ჭამონ და სვან ღვთის სიტყვები, ისინი ვერ შეძლებენ ერთი ან ორი ჭეშმარიტების გაგებასაც კი და ვერც ღვთის სიტყვების ერთი ან ორი ფრაზის დამახსოვრებას. მაგრამ როდესაც საქმე ეხება პოპულარულ ფრაზებს, ანდაზებსა და გავრცელებულ გამონათქვამებს, რომლებიც ხშირად ვრცელდება მოსახლეობაში და იმას, რასაც ჩვეულებრივი ადამიანები ხშირად ამბობენ, მათ უკიდურესად სწრაფად ითვისებენ. რაც არ უნდა სულელი იყოს ადამიანი, ისიც კი უკიდურესად სწრაფად იღებს ამ ყველაფერს. როგორ ხდება ეს? რომელი რასის წარმომადგენელი ან რა კანის ფერისაც არ უნდა იყოთ, საბოლოო ჯამში, ყველა ადამიანი ხართ; ყველა ერთი და იმავე მოდგმისანი ხართ. მხოლოდ ღმერთი არ არის ადამიანის მსგავსი ბუნების. ადამიანები ყოველთვის სხვა ადამიანების მსგავსნი იქნებიან. ამიტომ, როდესაც ღმერთი აკეთებს რამეს, მთელი კაცობრიობისთვის ადვილი არ არის ამის მიღება; ხოლო როდესაც რომელიმე ადამიანი აკეთებს რამეს, მიუხედავად იმისა, ვინ არის ის ან რამდენად მდაბიოა, თუ ეს შეესაბამება ყველას წარმოდგენებს, ყველა სწრაფად მიიღებს მას, რადგან ადამიანების იდეები, შეხედულებები, აზროვნების გზები და გაგების დონეები და გზები ძირითადად ერთნაირია და მხოლოდ მცირედით განსხვავდება. ამიტომ, როგორც კი ვინმე იტყვის ისეთ რამეს, რაც დამახასიათებელია წარმოდგენებისთვის და შეუსაბამოა ჭეშმარიტებასთან, ზოგიერთი სწრაფად მიიღებს მას და ეს ასეც ხდება.

მეტ-ნაკლებად გაიგეთ, რა არის ჭეშმარიტება და რა არ არის ჭეშმარიტება, მაგრამ ჭეშმარიტებად ასაღებენ? კიდევ ასეთი რა არის თქვენს გონებაში? ახლა არ შეგიძლიათ მათი თქმა ასე უცებ, რადგან ისინი არ ითვლება ცოდნად და არც წიგნში დაწერილს ჰგავს, რომლის პოვნაც ფურცლების გადაშლით შეგიძლიათ. პირიქით, როდესაც რამე ხდება ეს არის ის, რისი ხმამაღლა თქმისგანაც თავს ვერ იკავებთ ძალზედ ბუნებრივად, რასაც ვერ აკონტროლებთ. ეს იმას ამტკიცებს, რომ ეს ყოველივე თქვენი ცხოვრების ნაწილად იქცა და ღრმად გაიდგა ფესვები თქვენს სულში. ვერ იხსენებთ მათ, როდესაც ამას გთხოვენ, მაგრამ ვერც მათი თქმისგან თავშეკავება ძალგიძთ, როდესაც გთხოვენ, რომ არ თქვათ. როდესაც რამე ხდება, ეს დამახინჯებული შეხედულებები ამოტივივდება — ეს ფაქტია. ნუ იჩქარებთ, ნელ-ნელა შეიგრძენით. ამიერიდან ყურადღება უნდა მიაქციოთ იმას, რასაც ადამიანები ხშირად ამბობენ და რასაც სწორად მიიჩნევენ. ჩვენ ადრე ვახსენეთ დიდი წითელი დრაკონის ზოგიერთი საწამლავი და სატანის ფილოსოფიები ამქვეყნიური ურთიერთობებისთვის. შესაძლოა ადვილი იყოს მათი ამოცნობა პირდაპირი მნიშვნელობიდან გამომდინარე ანუ ადამიანებს შეუძლიათ მაშინვე მიხვდნენ, რომ ისინი ნამდვილად არ არის ჭეშმარიტება და ნათლად დაინახონ, რომ ისინი დიდი წითელი დრაკონის საწამლავია და რომ მათ მიღმა მზაკვრული გეგმები იმალება. მათი ამოცნობა ადვილია და ვფიქრობ, რომ მეტ-ნაკლებად შეგიძლიათ მათი გაანალიზება, როდესაც ამას გთხოვენ. თქვენ უკვე უკუაგდეთ ის, რაც აშკარად სატანურია, თუმცა თქვენს გულებში კვლავინდებურად რჩება მრავალი ისეთი გამონათქვამი, როგორებიცაა: „დამცირების ატანა და მძიმე ტვირთის ზიდვა“, „ფიჩხთა ზედა წოლა და ნაღვლისა გემება“, „მომღიმარ სახეს ხმალი არ მოჰკვეთსო“, „მართალ საქმეს ბევრი მომხრე ჰყავს, უსამართლოს — მცირე“ და „ღირსეული კაცი დამამცირებელ მოწყალებას არ იკადრებს“. გულის სიღრმეში შესაძლოა კვლავინდებურად ეთანხმებოდეთ ამ გამონათქვამებს და ფიქრობდეთ: „ეს სიტყვები ფასდაუდებელია. ის, თუ როგორ უნდა მოვიქცე ცხოვრებაში ღირსეულად, სწორედ ამ გამონათქვამებშია თავმოყრილიო“ — და ეს ყოველივე თქვენს გულებში ჯერ კიდევ არ არის ამოძირკვული. როგორც კი ისინი საფუძვლიანად ამოიძირკვება და გექნება მათი გარჩევის უნარი, მომავალში, როდესაც ეს ტრადიციული კულტურული ფასეულობები გამოვლინდება, იქნება ეს ბუნებრივი რეაქცია თუ ობიექტური პირობების ასახვა, მაშინვე მიხვდები, რომ ეს ყველაფერი მცდარია და ნამდვილად არ არის ჭეშმარიტება. იმ დროს, შენი შემეცნებისა და ჭეშმარიტების აღქმის დონე უფრო მაღალი იქნება, ვიდრე ახლა. რას ვგულისხმობ ფრაზაში „უფრო მაღალი, ვიდრე ახლა“? ვგულისხმობ იმას, რომ მიაღწევ გარკვეულ სულიერ ზრდას, შენი გარჩევის უნარი გაუმჯობესდება, შენი გამოცდილება და ჭეშმარიტების გაგება უფრო ღრმა იქნება, ვიდრე ახლა და იგრძნობ, სინამდვილეში რა არის ჭეშმარიტება. ახლა შესაძლოა ფიქრობდე: „ყველა ტრადიციული კულტურა, რომელიც სატანისგან მოდის და რომელიც ამ სამყაროს ყველა ეთნიკური ჯგუფის კულტურულ ნიადაგზე განვითარდა, მცდარია“. ეს ზოგადი ნათქვამია, მაგრამ შესაძლოა ჯერ კიდევ არ იცოდე, რომელი მათგანია მცდარი და როგორ არის მცდარი. ამიტომ, უნდა გაანალიზო და გაიგო თითოეული მათგანი რიგრიგობით და შემდეგ კი მიაღწიო იმ წერტილს, როდესაც შეძლებ მათზე უარის თქმას, მათ დაგმობას, მათგან სრულად გათავისუფლებას და იცხოვრებ არა მათით, არამედ ღვთის სიტყვებით. ახლა შენი სუბიექტური თვალსაზრისით შესაძლოა მხოლოდ ის იცოდე, რომ ამ ანდაზებს, გავრცელებულ გამონათქვამებს, ცნობილ მაქსიმებსა და იმ სიტყვებს, რომლებსაც ხშირად წამოისვრიან, საერთო არაფერი აქვს ღვთის სიტყვებთან და არ არის ჭეშმარიტება, მაგრამ ყოველ ჯერზე, როდესაც რაღაც ხდება, გაუცნობიერებლად იყენებ ამ სიტყვებს სხვათა დასაგმობად, საკუთარი თავის შეზღუდვისა და შენი ქცევის წარმართვისთვის. ისინი ზღუდავენ და მართავენ შენს აზრებსა და შეხედულებებს, რამაც შეიძლება პრობლემები გამოიწვიოს და გავლენა მოახდინოს შენს ჭეშმარიტებაში შესვლაზე. მიუხედავად იმისა, რომ ერთ დღეს სატანისგან მომდინარე ეს ყველაფერი შესაძლოა კვლავ გამოჩნდეს შენს გულში, თუ შეძლებ მათ ამოცნობას, იცხოვრებ მათზე დაყრდნობის გარეშე და პრაქტიკაში იხელმძღვანელებ ჭეშმარიტება-პრინციპებით, ჭეშმარიტად გექნება სულიერი ზრდა. გაქვს ახლა ეს სულიერი ზრდა? ჯერ არა. თუ არსებობს გამონათქვამი, რომელსაც ყველანი მართებულად მიიჩნევთ და თუ მსგავსი განცხადებები შესაძლოა ღვთის სიტყვაშიც მოიძებნოს — თუმცა ისინი სრულიად ერთნაირად არ არის გამოხატული — შესაძლოა შეცდომით ირწმუნო, რომ ეს გამონათქვამიც ჭეშმარიტებაა და რომ ის იგივეა, რაც ღვთის სიტყვა. თუ კვლავ არ ძალგიძს ამ საკითხების ნათლად დანახვა და კვლავ ებღაუჭები ადამიანის სიტყვებს და არ გსურს მათზე უარის თქმა, მაშინ ეს გამონათქვამი გავლენას მოახდენს შენს ჭეშმარიტებაში შესვლაზე, რადგან ის არ არის ღვთის სიტყვა და ვერ ჩაანაცვლებს ჭეშმარიტებას.

დღესდღეობით მუდმივად ვატარებ თანაზიარებას იმაზე, თუ რა არის ჭეშმარიტება. ეს იმას ნიშნავს, რომ სერიოზულად გიდგებით. იმისათვის, რომ გაიგოთ ჭეშმარიტება, უნდა გავაანალიზოთ და გავარჩიოთ ადამიანთა სხვადასხვა მოსაზრება და შეხედულება, კარგი ქცევა და კეთილი განზრახვები და ზოგიერთი სწორი გამონათქვამი და საღი აზრის პრაქტიკაში გამოყენება, რომლებსაც ისინი ეყრდნობიან ცხოვრებაში, ასევე მოსაზრებები და შეხედულებები ტრადიციული კულტურიდან, რათა დავინახოთ, მართლაც შეესაბამება თუ არა ისინი ჭეშმარიტებას და მართლაც აქვთ თუ არა რაიმე კავშირი ჭეშმარიტებასთან. თუ გჯერა, რომ ეს ყოველივე ჭეშმარიტებაა, რა არის შენი ამგვარი მტკიცების საფუძველი? თუ მათ ჭეშმარიტებად ახასიათებ სატანური თეორიებისა და სწავლებების საფუძველზე, მაშინ სატანისგან ხარ. თუ ეს ყოველივე არ შეესაბამება ჭეშმარიტებას, მაშინ ისინი სატანისგან მოდის, ამიტომ უნდა გაანალიზო, რათა მათ არსს ჩასწვდე. კერძოდ, ადამიანს უნდა ჰქონდეს სწორი გაგება და სწორი დამოკიდებულება ტრადიციული კულტურის მრავალი გამონათქვამისა და შეხედულების მიმართ, რომლებიც თაობიდან თაობას ზეპირსიტყვიერად გადაეცემა. მხოლოდ ამ გზით ძალუძთ ადამიანებს ჭეშმარიტად გაიგონ და შეიცნონ, სინამდვილეში რა არის ჭეშმარიტება, კონკრეტულად რას მოითხოვს ღმერთი ადამიანებისგან, და სინამდვილეში რას ნიშნავს ფრაზა „ყოველივე, რასაც ღმერთი ამბობს, ჭეშმარიტებაა“. ამავდროულად, ეს ადამიანებს საშუალებას აძლევს გაიგონ, თუ რატომ გამოხატავს ღმერთი ჭეშმარიტებას ადამიანთა გადასარჩენად და უფრო მეტიც, რატომ ამბობს ღმერთი, რომ მხოლოდ ჭეშმარიტებას შეუძლია ადამიანების გადარჩენა და მათი შეცვლა იმის გათვალისწინებით, რომ ადამიანებს აქვთ ეს შეხედულებები და გამონათქვამები, რომლებიც თითქოსდა შეესაბამება მორალურ ეთიკას, ჰუმანურობასა და ადამიანური ურთიერთობების საერო ნორმებს და გააჩნიათ ეს იდეები, შეხედულებები და გამონათქვამები, რომლებსაც ცხოვრებაში ეყრდნობიან. აშკარაა, რომ აქ არის ჭეშმარიტებები საძიებელი. სულ მცირე, ერთი მომენტი ისაა, რომ იდეები, შეხედულებები და გამონათქვამები, რომლებსაც ადამიანები ცხოვრებაში ეყრდნობიან, მომდინარეობს გახრწნილი კაცობრიობისგან და მის მიერაა შექმნილი და წარმოადგენს ადამიანთა წარმოდგენებსა და ფანტაზიებს, რომლებსაც საერთო არაფერი აქვთ ჭეშმარიტებასთან. გარდა ამისა, ეს ყოველივე თავისი არსით ეწინააღმდეგება ჭეშმარიტებას და მტრულად არის მის მიმართ განწყობილი. ისინი ვერ ჩაანაცვლებს ჭეშმარიტებას, ნამდვილად არ წარმოადგენს და ვერც ვერასოდეს გახდება ჭეშმარიტება. ღვთის თვალთახედვით ეს ყოველივეგანისაზღვრება, როგორც მცდარი და დაგმობილი და ისინი საერთოდ არ წარმოადგენს ჭეშმარიტებას. ღვთის ქმედებებს და ჭეშმარიტებას, რომელსაც ღმერთი გამოხატავს, არავითარი კავშირი არ აქვს ამ ყოველივესთან. ანუ ჭეშმარიტებას, რომელსაც ღმერთი გამოხატავს, ოდნავადაც არ აქვს კავშირი გახრწნილი კაცობრიობის ადამიანური ურთიერთობების საერო ნორმებთან ან ადამიანთა ტრადიციულ კულტურასთან, მათ იდეებთან, შეხედულებებთან და კარგ ქცევასთან ან მორალის, ღირსებისა და სიკეთის მათეულ განმარტებებთან. ჭეშმარიტების გამოხატვისას ღმერთი გამოხატავს თავის ხასიათსა და არსს; მისი ჭეშმარიტების გამოხატვა არ ეფუძნება სხვადასხვა სიკეთესა და განცხადებას, რომელთაც ადამიანებს სჯერათ და რომლებიც კაცობრიობამ შეაჯამა. ღვთის სიტყვები ღვთის სიტყვებია; ღვთის სიტყვები ჭეშმარიტებაა. ისინი არის ერთადერთი საფუძველი და კანონი, რომლითაც კაცობრიობა არსებობს. ყველა ის ეგრეთ წოდებული პრინციპი, რომელიც ადამიანისგან იღებს სათავეს, მცდარია, აბსურდულია და დაგმობილია ღვთის მიერ. ისინი არ იმსახურებენ ღვთის მიერ აღიარებას და მით უმეტეს, არ წარმოადგენს მისი გამონათქვამების წყაროს ან საფუძველს. ღმერთი თავის ხასიათსა და არსს თავისი სიტყვების მეშვეობით გამოხატავს. ღვთის მიერ გამოხატული ყოველი სიტყვა ჭეშმარიტებაა, რადგან მას აქვს ღვთის არსი და ის არის ყოველივე სიკეთის რეალობა. როგორც არ უნდა აფასებდეს ან განსაზღვრავდეს ეს გახრწნილი კაცობრიობა ღვთის სიტყვებს ან როგორც არ უნდა უყურებდეს ან ესმოდეს ისინი, ღვთის სიტყვები მარადიულად ჭეშმარიტებაა და ეს არის ფაქტი, რომელიც არასოდეს იცვლება. რამდენი სიტყვაც არ უნდა ეთქვა ღმერთს და როგორც არ უნდა გმობდეს და უარყოფდეს მათ ეს გახრწნილი, ბოროტი კაცობრიობა, არსებობს ფაქტი, რომელიც სამუდამოდ უცვლელია: ღვთის სიტყვები ყოველთვის იქნება ჭეშმარიტება. ადამიანი ამას ვერასოდეს შეცვლის. საბოლოოდ მთელი კაცობრიობა აღიარებს, რომ ღვთის სიტყვები ჭეშმარიტებაა და რომ კაცობრიობის მიერ პატივცემული ტრადიციული კულტურა და სამეცნიერო ცოდნა ვერასოდეს გახდება სიკეთე და ჭეშმარიტება. ეს აბსოლუტურია. კაცობრიობის ტრადიციული კულტურა და გადარჩენის გზები ვერ გახდება ჭეშმარიტება დროთა განმავლობაში ან დიდი ხნის გასვლის შემდეგ და ვერც ღვთის სიტყვები გახდება ადამიანის სიტყვები კაცობრიობის მიერ დაგმობის ან დავიწყების გამო. ჭეშმარიტება ყოველთვის ჭეშმარიტება იქნება; ეს არსი არასოდეს შეიცვლება. რა ფაქტი არსებობს აქ? ის, რომ ეს გავრცელებული გამონათქვამები, რომლებიც კაცობრიობამ შეაჯამა, სათავეს იღებს სატანისგან და ადამიანური ფანტაზიებიდან და წარმოდგენებიდან ან წარმოიშობა ადამიანური სიფიცხიდან და ადამიანების გახრწნილი ხასიათიდან და მათ საერთო არაფერი აქვს სიკეთესთან. მეორე მხრივ, ღვთის სიტყვები არის ღვთის არსისა და ვინაობის გამოხატულება. რა მიზეზით გამოხატავს ის ამ სიტყვებს? რატომ ვამბობ, რომ ისინი ჭეშმარიტებაა? მიზეზი ის არის, რომ ღმერთი ხელმწიფებს და თავის ხელში უჭირავს ყოველივეს ყველა კანონი, წესი, ფესვი, არსი, რეალობა და საიდუმლო. ამიტომ მხოლოდ ღმერთმა იცის ყოველივეს წესები, რეალობა, ფაქტები და საიდუმლოებები. ღმერთმა იცის ყოველივეს წარმოშობა და კონკრეტულად რა არის ყოველივეს საფუძველი. მხოლოდ ღვთის სიტყვებში წარმოდგენილი ყოველივეს განმარტებებია ყველაზე ზუსტი და მხოლოდ ღვთის სიტყვებია ადამიანების ცხოვრების სტანდარტები და პრინციპები და ჭეშმარიტებები და კრიტერიუმები, რომელთა მიხედვითაც ადამიანებმა შეიძლება იცხოვრონ მაშინ, როცა სატანის კანონები და თეორიები, რომლებსაც ადამიანი ეყრდნობოდა ცხოვრებაში სატანის მიერ გახრწნის შემდეგ, ეწინააღმდეგება იმ ფაქტს, რომ ღმერთი ხელმწიფებს ყოველივეზე და ყოველივეს კანონებსა და წესებზე. ადამიანის სხვადასხვა სატანური თეორია წარმოიშობა ადამიანის წარმოდგენებიდან და ფანტაზიებიდან და ისინი სატანისგანაა. რა როლს ასრულებს სატანა? პირველ რიგში, ის თავს წარმოაჩენს, როგორც ჭეშმარიტებას; შემდეგ, ის აფერხებს, ანადგურებს და ფეხქვეშ თელავს ღვთის ყოველივე ქმნილების კანონებსა და წესებს. ამიტომ, ის, რაც სატანისგან მოდის, მეტისმეტად კარგად შეესაბამება სატანის არსს და ის სავსეა მისი ბოროტი მიზნით, სიყალბით, თვალთმაქცობითა და სატანის მუდამ უცვლელი ამბიციით. მიუხედავად იმისა, ძალუძთ თუ არა გახრწნილ ადამიანებს სატანისგან მომდინარე ამ ფილოსოფიებისა და თეორიების ამოცნობა, მიუხედავად იმისა, რამდენი ადამიანი განადიდებს, პოპულარიზაციას უწევს და მიჰყვება ამ ყოველივეს, და მიუხედავად იმისა, რამდენი ეპოქის განმავლობაში იყო აღფრთოვანებული, თაყვანს სცემდა და ქადაგებდა მათ გახრწნილი კაცობრიობა, ისინი ვერ გახდება ჭეშმარიტება. რადგან მათი არსი, საფუძველი და წყარო არის სატანა, რომელიც მტრულად არის განწყობილი ღვთისა და ჭეშმარიტების მიმართ, ამიტომ ეს ყოველივე ვერასოდეს გახდება ჭეშმარიტება — ისინი ყოველთვის უარყოფითად ჩაითვლება. როდესაც არ არსებობს ჭეშმარიტება შესადარებლად, ისინი შეიძლება გასაღდეს როგორც კარგი და დადებითი რამ, მაგრამ როდესაც ჭეშმარიტება გამოიყენება მათ სამხილებლად და გასაანალიზებლად, ისინი არ აღმოჩნდებიან უცდომელნი, ვერ უძლებენ კრიტიკას და სწრაფად იგმობიან და უარყოფილნი ხდებიან. ღვთის მიერ გამოხატული ჭეშმარიტება ზუსტად შეესაბამება ღვთის მიერ შექმნილი კაცობრიობის ადამიანური ბუნების მოთხოვნილებებს მაშინ, როცა ის, რასაც სატანა უნერგავს ადამიანებს, ზუსტად ეწინააღმდეგება კაცობრიობის ნორმალური ადამიანობის მოთხოვნილებებს. ისინი ნორმალურ ადამიანს აქცევენ არანორმალურად და ხდიან ექსტრემალურს, ვიწრო თვალსაწიერის მქონეს, ამპარტავანს, სულელს, ბოროტს, შეუვალს, სასტიკს და აუტანლად ქედმაღალსაც კი. დგება მომენტი, როდესაც ეს იმდენად სერიოზულ სახეს იღებს, რომ ადამიანები ჭკუიდან იშლებიან და ისიც კი არ იციან, ვინ არიან. მათ არ სურთ იყვნენ ნორმალური ან ჩვეულებრივი ადამიანები; ამის ნაცვლად დაჟინებით მოითხოვენ იყვნენ ზეადამიანები, განსაკუთრებული ძალების მქონე ადამიანები ან მაღალი დონის არსებები — ამ ყოველივემ დაამახინჯა ადამიანების ადამიანობა და მათი ინსტინქტი. ჭეშმარიტება ადამიანებს აძლევს უნარს, იარსებონ უფრო ინსტინქტურად ნორმალური ადამიანობის წესებისა და კანონების და ღვთის მიერ დადგენილი ყველა ამ წესის მიხედვით მაშინ, როცა ეს ეგრეთ წოდებული გავრცელებული გამონათქვამები და შეცდომაში შემყვანი განცხადებები ზუსტად აიძულებს ადამიანებს, წავიდნენ ადამიანური ინსტინქტის წინააღმდეგ და თავი აარიდონ ღვთის მიერ დადგენილ და ჩამოყალიბებულ კანონებს, და ადამიანებს ნორმალური ადამიანობის გზიდანაც კი გადაახვევინებს და აკეთებინებს ისეთ ექსტრემალურ რამეებს, რაც ნორმალურმა ადამიანებმა არ უნდა გააკეთონ ან რაზეც არ უნდა იფიქრონ. სატანის ეს კანონები მხოლოდ კი არ ამახინჯებს ადამიანთა ადამიანურ ბუნებას; კიდევ უარესი, საერთოდ აკარგვინებს ნორმალურ ადამიანობას და ნორმალური ადამიანობის ინსტინქტებს. მაგალითად, სატანური კანონები ამბობს: „ადამიანის ბედი მისსავე ხელშია“ და „ბედნიერება საკუთარი ხელით იქმნება“. ეს ეწინააღმდეგება ღვთის ხელმწიფებას და ადამიანურ ინსტინქტს. როდესაც ადამიანების სხეული და ინსტინქტი ზღვარს აღწევს ან როდესაც მათი ბედი კრიტიკულ ზღვარზეა, ადამიანები, რომლებიც სატანის ამ კანონებზე არიან დამოკიდებულნი, ვეღარ უძლებენ. უმეტესობა გრძნობს, რომ ზეწოლამ მათ ზღვარს გადააჭარბა და გასცდა იმას, რისი ატანაც მათ გონებას ძალუძს; საბოლოოდ ზოგიერთი ადამიანი შიზოფრენიით ავადდება. ადამიანები, რომლებიც ახლა უნივერსიტეტის მისაღებ გამოცდებს აბარებენ, იტანჯებიან იმ უზარმაზარი ზეწოლისგან, რაც ამ გამოცდებს მოაქვს. ადამიანების ფიზიკური მდგომარეობა და გონებრივი თვისებები განსხვავებულია; ზოგს შეუძლია შეეგუოს ასეთ სისტემას, ზოგს კი — არა. საბოლოოდ, ზოგიერთი ადამიანი დეპრესიაში ვარდება, ზოგიერთი კი შიზოფრენიით ავადდება, შენობებიდანაც კი ხტება და თავს იკლავს — ყველაფერი ხდება. რით არის გამოწვეული ეს შედეგები? მიზეზი ის არის, რომ სატანას შეცდომაში შეჰყავს ადამიანები იმით, რომ აიძულებს მათ, ეძიონ დიდება და სარგებელი, რაც აზიანებს ადამიანებს. თუ ადამიანები შეძლებენ ბუნებრივად იცხოვრონ ღვთის მიერ დადგენილი წესების მიხედვით და იცხოვრონ იმ გზით, რომელიც ღმერთმა დაუდგინა ადამიანებს, იკითხონ ღვთის სიტყვები და იცხოვრონ ღვთის წინაშე, ისინი ჭკუიდან შეიშლებიან? მოუწევთ ამდენი ზეწოლის ატანა? აბსოლუტურად არა. ღმერთი თავის საქმეს ასრულებს იმისთვის, რომ ადამიანებმა გაიგონ ჭეშმარიტება, მოიშორონ თავიანთი გახრწნილი ხასიათი, და დაემორჩილონ ღვთის ხელმწიფებასა და განგებას. ამგვარად, ადამიანებს შეუძლიათ იცხოვრონ ღვთის წინაშე ზეწოლის გარეშე და მოიპოვონ მხოლოდ თავისუფლება და შვება. კაცობრიობა ღვთის მიერ შეიქმნა და მხოლოდ ღმერთმა იცის ადამიანური ინსტინქტი და ყველაფერი ადამიანების შესახებ. ღმერთი იყენებს თავის მიერ ჩამოყალიბებულ წესებს ადამიანთა წარსამართად და მათი მოთხოვნილებების დასაკმაყოფილებლად, მაშინ როცა სატანა ზუსტად ამას არ აკეთებს. ის აიძულებს ადამიანებს, დაარღვიონ ყველა ეს წესი, და იყვნენ ზეადამიანები და ძლიერები. განა ეს ადამიანების გაბრიყვება არ არის? ადამიანები სინამდვილეში ნორმალური და ჩვეულებრივი ადამიანები არიან — როგორ შეუძლიათ იყვნენ ზეადამიანები ან განსაკუთრებული ძალების მქონე ადამიანები? განა ეს ადამიანების დაღუპვა არ არის? რამდენიც არ უნდა იბრძოლო, რამხელაც არ უნდა იყოს შენი ამბიციები და სურვილები, ვერ გახდები ზეადამიანი ან განსაკუთრებული ძალების მქონე ადამიანი. საკუთარი თავი იქამდეც რომ დაიღუპო, რომ ადამიანობის ყოველგვარი ნიშანწყალი დაკარგო, ვერ გახდები ზეადამიანი ან განსაკუთრებული ძალების მქონე ადამიანი. რა კარიერაც არ უნდა ჰქონდეს ადამიანს ცხოვრებაში, ღვთის მიერ არის წინასწარ განსაზღვრული. თუ არ იცხოვრებ ღვთის მიერ ჩამოყალიბებული კანონებისა და წესების მიხედვით და ამის ნაცვლად აირჩევ სატანის შეცდომაში შემყვან და ეშმას სიტყვებს და შეეცდები იყო ზეადამიანი ან განსაკუთრებული ძალების მქონე ადამიანი, მოგიწევს ტანჯვის ატანა და სიკვდილი. ანუ თუ აირჩევ, მიიღო სატანის მიერ დაღუპვა, ფეხქვეშ გათელვა და გახრწნა, მაშინ ყველაფერი, რასაც იტან, შენივე ქმედებების შედეგია, ეს არის ის, რასაც იმსახურებ და ეს შენივე ნებით ხდება. ზოგიერთი ადამიანი აბარებს უნივერსიტეტის მისაღებ გამოცდას, ორჯერ ან სამჯერ იჭრება და საბოლოოდ ჭკუიდან იშლება იმის გამო, რომ ვერასოდეს ახერხებს ჩაბარებას. განა ეს მათ თავად არ დაიტეხეს თავს? რატომ გსურს უნივერსიტეტის მისაღები გამოცდის ჩაბარება? განა მხოლოდ იმიტომ არა, რომ სხვებზე მაღლა დადგე და შენი წინაპრის სახელი განადიდო? თუ უარს იტყვი ამ ორ მიზანზე — სხვებზე მაღლა დგომასა და წინაპრის სახელის განდიდებაზე, არ გამოედევნები ამ ყოველივეს, არამედ სწორ მიზანზე გადაერთვები, განა მაშინ ზეწოლა არ გაქრება? თუ მიიღებ სატანისგან გახრწნას და ყველა ამ იდეასა და შეხედულებას, მაშინ შენს სხეულს მოუწევს ყოველგვარი ტკივილის ატანა და ეს სწორედ ის იქნება, რასაც იმსახურებ! ეს შედეგი შენივე არჩევანი და შენივე შექმნილია. ის არ არის ღვთის მიერ წინასწარ განსაზღვრული. ღმერთი არ გაიძულებს ასე ცხოვრებას. ღვთის სიტყვებმა უკვე ძალიან ნათლად განმარტა ყოველივე და სწორედ შენ ხარ ის, ვინც არ იყენებს პრაქტიკაში ღვთის სიტყვებს. არსებობს ზღვარი იმისა, რისი ატანაც შეუძლია ადამიანის სხეულს, ნებისყოფასა და გონებრივ თვისებებს, მაგრამ თავად ადამიანები ამას ვერ აცნობიერებენ და სხვაგვარად ფიქრობენ, და იმასაც კი ამბობენ, რომ მათი ბედი მათსავე ხელშია, თუმცა საბოლოოდ ისინი ვერ ახერხებენ საკუთარ ბედზე კონტროლის მოპოვებას და ამის ნაცვლად საცოდავი და ტრაგიკული სიკვდილით კვდებიან. როგორ არის ეს საკუთარი ბედის ხელში აღება? სწორედ ასე იყენებს სატანა ყოველგვარ მცდარ იდეას და ყოველგვარ ერესსა და სიცრუეს ადამიანების გასახრწნელად. თავად ადამიანებმა ეს არ იციან, თავს კარგადაც კი გრძნობენ ამის გამო და ფიქრობენ: „საზოგადოება მუდმივად ვითარდება, ჩვენ ფეხი უნდა ავუწყოთ დროს და მივიღოთ მთელი ეს დადებითი ენერგია“. ეს სრულიად ეშმას სიტყვებია. როგორ შეიძლება არსებობდეს რაიმე დადებითი ენერგია დემონურ არამორწმუნე სამყაროში? ეს ყოველივე უარყოფითი ენერგიაა, სიმსივნეა და შენელებული მოქმედების ნაღმია. თუამ ყველაფერს მიიღებ, მოგიწევს მათი უარყოფითი შედეგების ატანა, სატანის მიერ წამება და განადგურება. აი, რა მოსდევს იმას, როდესაც ჭეშმარიტებას არ ეძიებთ. რა კარგი დასასრული შეიძლება ჰქონდეს სატანის მიყოლას? სატანა ყველაფერს გააკეთებს შენს მოსაწამლად და შენში საწამლავის ჩასანერგად. ღმერთი გიხსნის; სატანა გაზიანებს. ღმერთი კურნავს შენს სნეულებებს; სატანა საწამლავს გინერგავს, რათა დაგასნეულოს. რაც უფრო მეტ საწამლავს მიიღებ სატანისგან, მით უფრო გაგიჭირდება ჭეშმარიტების მიღება. ეს უბრალოდ ასეა. ამით სრულდება ჩვენი თანაზიარება თემაზე, თუ რა არის ჭეშმარიტება. შემდეგ ჩვენ გვექნება თანაზიარება სხვა თემაზე.

ანალიზი იმისა, თუ როგორ ასრულებენ ანტიქრისტეები თავიანთ მოვალეობას მხოლოდ საკუთარი თავის გამოსაჩენად და პირადი ინტერესებისა და ამბიციების დასაკმაყოფილებლად, არასოდეს როგორ არ ითვალისწინებენ ღვთის სახლის ინტერესებს და ღალატობენ კიდეც მათ პირადი დიდების სანაცვლოდ

I. რა არის ღვთის ინტერესები და რა არის ადამიანის ინტერესები

ამჯერად ჩვენ გვექნება თანაზიარება ანტიქრისტეების სხვადასხვა გამოვლინების მეცხრე პუნქტზე — ისინი ასრულებენ თავიანთ მოვალეობას მხოლოდ საკუთარი თავის გამოსაჩენად და პირადი ინტერესებისა და ამბიციების დასაკმაყოფილებლად; ისინი არასოდეს ითვალისწინებენ ღვთის სახლის ინტერესებს და ღალატობენ კიდეც მათ პირადი დიდების სანაცვლოდ. ჩვენს ყოველდღიურ ცხოვრებაში ხშირად ყურადღებას ვამახვილებთ ღვთისა და ღვთის სახლის ინტერესებზე. თუმცა, ზოგიერთი ადამიანი ხშირად მიდრეკილია, არ გაითვალისწინოს ღვთის სახლის ინტერესები და ამის ნაცვლად, ყველაფერში საკუთარ ინტერესებს აყენებს წინა პლანზე. ეს ადამიანები განსაკუთრებით ეგოისტები არიან. უფრო მეტიც, საქმეების მოგვარებისას ისინი ხშირად იცავენ პირად ინტერესებს ღვთის სახლის ინტერესების საზიანოდ, იმ დონეზეც კი, რომ პირადი სურვილების დასაკმაყოფილებლად ღვთის სახლს ირიბ მოთხოვნებსაც კი უყენებენ. რა არის აქ საკვანძო სიტყვა? ძირითადად რაზეა საუბარი? (ინტერესებზე.) რას ნიშნავს „ინტერესები“? რა იგულისხმება ამ ტერმინში? რას მიიჩნევენ ადამიანთა ინტერესებად? რას მოიცავს ადამიანთა ინტერესები? სტატუსს, რეპუტაციას და მატერიალურ ინტერესებთან დაკავშირებულ საკითხებს. მაგალითად, როდესაც ადამიანს შეცდომაში შეჰყავს სხვები, რათა მათგან პატივისცემა და თაყვანისცემა დაიმსახუროს ის პირად ფსიქოლოგიურ ინტერესებს იცავს; არსებობს ასევე მატერიალური ინტერესები, რომელთაც ადამიანები სხვების მანიპულირებით, საკუთარი თავისთვის სარგებლის მიღებით ან ღვთის სახლის ქონების მოპარვით ახორციელებენ, რამდენიმე მაგალითი რომ მოვიყვანოთ ანტიქრისტეები ყოველთვის მხოლოდ გამორჩენას ეძებენ. მიუხედავად იმისა, ფსიქოლოგიურ ინტერესებს ატარებენ თუ მატერიალურს, ანტიქრისტეები xarbni და გაუმაძღარნი არიან, და ისინი შეეცდებიან, ეს ყველაფერი მხოლოდ თავისთვის მიისაკუთრონ. ადამიანის ინტერესებთან დაკავშირებული საკითხები ყველაზე მეტად ავლენს მას. ინტერესები მჭიდროდ არის დაკავშირებული თითოეული ადამიანის ცხოვრებასთან და ყოველივე, რასაც ადამიანი ყოველდღიურად ეხება, მის ინტერესებს მოიცავს. მაგალითად, როდესაც რამეს ამბობ ან რაიმე საკითხზე საუბრობ, რა ინტერესები იკვეთება ამ დროს? როდესაც ორი ადამიანი განიხილავს რაიმე საკითხს, საქმე ეხება იმას, თუ ვინ საუბრობს დამაჯერებლად და ვინ — არა, ვის სცემენ პატივს და ვის უყურებენ ზემოდან, და ეს ასევე ეხება მათი საუბრის განსხვავებული მანერის განსხვავებულ შედეგებს. განა ეს ინტერესების საკითხი არ არის? მაშ, რას აკეთებენ ადამიანები, როდესაც ამ ტიპის საკითხებს აწყდებიან? ადამიანები ყველანაირად ცდილობენ თავის გამოჩენას, თავს იტეხენ სიტყვების ისე დასალაგებლად, რომ საკითხი ნათლად ახსნან, სათქმელი უფრო ელეგანტურად გამოხატონ, უფრო სასიამოვნოდ ჟღერდეს, აზრობრივად დალაგებული იყოს და ადამიანებზე წარუშლელი შთაბეჭდილება დატოვოს. ამ მიდგომის გამოყენება, საკუთარი მჭევრმეტყველების, გონებისა და ცოდნის გამოყენება ადამიანთა კეთილგანწყობის მოსაპოვებლად და მათზე ღრმა შთაბეჭდილების მოსახდენად — ეს ერთგვარი ინტერესია. კიდევ რა ასპექტებს მოიცავს ის ინტერესები, რომლებსაც ადამიანები ატარებენ? საქმის კეთებისას ადამიანები მუდმივად წონიან, ითვლიან და ფიქრობენ თავიანთ გონებაში, თავს იტეხენ იმაზე ფიქრით, თუ რომელი ქმედებები შედის მათ ინტერესებში, რომელი — არა, რომელ ქმედებებს შეუძლია მათი ინტერესების წინ წაწევა, რომელი ქმედებები მინიმუმ არ აზიანებს მათ ინტერესებს და რომელ ქმედებებს შეუძლია მოუტანოს მათ ყველაზე დიდი დიდება და უდიდესი მატერიალური სარგებელი და აქციოს ისინი უდიდესი სარგებლის მიმღებად. ეს არის ის ორი ინტერესი, რომელთათვისაც ადამიანები იბრძვიან ყოველთვის, როდესაც პრობლემებს აწყდებიან. ინტერესები, რომლებსაც ადამიანები ატარებენ, ფოკუსირებულია ამ ორ ასპექტზე და მეტზე არაფერზე: ერთი მხრივ, მატერიალური სარგებლის მიღებაზე ან სულ მცირე იმაზე, რომ წაგებაში არ დარჩნენ და სხვათა გამოყენებაზე; გარდა ამისა, ფსიქოლოგიურ დონეზე ადამიანთა პატივისცემისა და აღფრთოვანების მოპოვებაზე და ადამიანთა გულების დაპყრობაზე. ძალაუფლებისა და სტატუსის მოსაპოვებლად ადამიანებს შეუძლიათ ზოგჯერ უარი თქვან მატერიალურ ინტერესებზეც კი — ანუ ისინი წავლენ მცირე დანაკარგზე, რათა შემდგომში სხვებზე მეტი უპირატესობა მოიპოვონ. მოკლედ რომ ვთქვათ, ადამიანის რეპუტაციასთან, სტატუსთან, დიდებასა და მატერიალურ ნივთებთან დაკავშირებული ეს საკითხები განეკუთვნება ადამიანთა ინტერესების კატეგორიას და წარმოადგენს იმ ინტერესებს, რომელთაც ადამიანები ატარებენ.

როგორია ამ ინტერესებისკენ ადამიანთა სწრაფვის ბუნება? რატომ მიისწრაფვიან ადამიანები ამ ყველაფრისკენ? არის კი ეს კანონიერი? არის ეს გონივრული? შეესაბამება თუ არა ეს ღვთის მოთხოვნებს ადამიანების მიმართ? არის თუ არა ეს ის სტანდარტი, რომის დაცვასაც ღმერთი ითხოვს ქმნილებებისგან? უხსენებია კი ღმერთს თავის სიტყვაში: „თქვენ უნდა გაატაროთ საკუთარი ინტერესები და მაქსიმალურად გაზარდოთ ისინი. ნუ შესწირავთ საკუთარ ინტერესებს მხოლოდ იმიტომ, რომ გწამთ ღმერთის და ასრულებთ მოვალეობას. უნდა დააფასოთ პ სტატუსი, რეპუტაცია და ძალაუფლება და დაიცვათ ეს ყოველივე ნებისმიერ ფასად. თუ ღმერთი გაძლევს სტატუსს, უნდა დააფასო იგი და აქციო შენს დიდებად და არა სირცხვილად. ეს არის ღვთის მიერ მოცემული დავალება“ — უთქვამს ოდესმე ღმერთს ეს? (არა.) რადგან ღვთის სიტყვებში მსგავსი არაფერია, მაშინ რას ითხოვს ღმერთი ქმნილებებისგან თავისი გულის სიღრმეში? რა დამოკიდებულებას ითხოვს ღმერთი ადამიანებისგან ინტერესების მიმართ? ერთი მხრივ, ღმერთს სურს, რომ ადამიანებმა უარი თქვან თავიანთ ინტერესებზე — ეს ზოგადად რომ ვთქვათ; გარდა ამისა, ღმერთი კიდევ უფრო მეტ ასპექტში აძლევს ადამიანებს პრაქტიკის შესაბამის გზებს, ეუბნება მათ, როგორ მოიქცნენ, რათა გაჰყვნენ იმ გზას, რომლითაც უნდა იარონ, როგორ იმოქმედონ ისე, როგორც ქმნილებას შეეფერება, რა შეხედულებები და დამოკიდებულებები უნდა ჰქონდეთ მატერიალური ნივთების, დიდებისა და გამორჩენის მიმართ და როგორ უნდა გააკეთონ არჩევანი. თავისთავად ცხადია, რომ მიუხედავად იმისა, რომ ღვთის სიტყვები პირდაპირ არ ეუბნება ადამიანებს, თუ როგორ უნდა მოეკიდონ ინტერესებს, მათი ქვეტექსტიდან ნათლად ჩანს, თუ როგორია ღვთის შეხედულებები გახრწნილი კაცობრიობის ინტერესებზე და რომ ადამიანებმა გვერდზე უნდა გადადონ საკუთარი შეხედულებები, აკეთონ საქმეები ჭეშმარიტება-პრინციპების შესაბამისად, იმოქმედონ თავიანთი, როგორც ქმნილებების, მდგომარეობის შესაბამისად და დაიკავონ თავიანთი ადგილი. განა ღმერთი თავის გულში განზრახ ართმევს ადამიანებს ინტერესებს, როდესაც მათგან ასეთ მოქმედებას ითხოვს? აბსოლუტურად არა. ზოგიერთი ამბობს: „ეკლესიაში ყოველთვის საუბრობენ „ღვთის“ სახლის ინტერესებსა და ეკლესიის ინტერესებზე, მაგრამ რატომ არავინ საუბრობს ჩვენს, ადამიანების ინტერესებზე? ვის ადარდებს ჩვენს ინტერესებზე? განა ჩვენც არ უნდა გვქონდეს ადამიანის უფლებები? ჩვენც უნდა მივიღოთ მცირეოდენი სარგებელი. რატომ არ გვეძლევა მცირედი მაინც? რატომ ეკუთვნის ყველა ინტერესი „ღმერთს“? განა „ღმერთიც“ ეგოისტი არ არის?“ ამის თქმა უკიდურესი ამბოხება და ვერაგობაა. ეს აშკარად მცდარი ნათქვამია. ის, ვისაც ადამიანობა გააჩნია, ამას ნამდვილად ვერ იტყვის, მხოლოდ ეშმაკები ბედავენ ყოველგვარი ამბოხებული სიტყვების თქმას. სხვები ამბობენ: „ღმერთი ყოველთვის ეუბნება ადამიანებს, რომ არ გაითვალისწინონ პირადი ინტერესები. ის ყოველთვის ამბობს, რომ საკუთარი გამორჩენისთვის არ იმოქმედონ. ადამიანებს სურთ გამოირჩეოდნენ რაიმეს კეთებით ან რაიმეს მიღწევით, რაც ყველას უბიძგებს, თაყვანი სცენ მათ. ღმერთი ამბობს, რომ ეს ამბიციაა. ადამიანებს სურთ იბრძოლონ საკუთარი ინტერესებისთვის, მიირთვან კარგი საკვები, დატკბნენ ცხოვრებით, მიეცნენ ხორციელ კომფორტს და საზოგადოებაში პატივისცმით სარგებლობდნენ ღმერთი ამბობს, რომ ადამიანები ამგვარად მხოლოდ საკუთარ ინტერესებს იკმაყოფილებენ და გვერდზე უნდა გადადონ ისინი. თუ ჩვენ ყველა ამ ინტერესს გვერდზე გადავდებთ, როგორღა ვიცხოვრებთ უკეთესად?“ თუ ადამიანებს არ ესმით ღვთის განზრახვები, ისინი ყოველთვის შეეწინააღმდეგებიან ღვთის მოთხოვნებს და შეედავებიან ღმერთს ამ საკითხებზე. ეს ჰგავს იმას, რომ მშობლები, რომლებმაც ცხოვრების ნახევარი შვილების აღსაზრდელად მძიმე შრომაში გაატარეს, იმდენად დაიღალნენ, რომ უამრავი სენი შეეყარათ. ისინი წუხან, რომ ჯანმრთელობა უმტყუნებთ და მათ შვილებს აღარავინ ეყოლებათ მხარდამჭერი, ამიტომ ყიდულობენ გამაჯანსაღებელ საშუალებებს. შვილებს მეტი არაფერი ესმით და ამ პროდუქტების დანახვისას ამბობენ: „რამდენიმე წელია ახალი ტანსაცმელიც კი არ მიყიდია, შენ კი როგორ ყიდულობ გამაჯანსაღებელ საშუალებებს? მაგ ფული ჩემთვის უნდა ინახავდე, რომ კოლეჯში ვისწავლო.“ ეს ნათქვამი ტკენს თუ არა მშობლებს გულს? მშობლები ამ ყველაფერს აკეთებენ არა საკუთარი ინტერესებისთვის, არა ხორციელი კომფორტის გამო ან იმიტომ, რომ სურთ ცოტა ხანს კიდევ იცოცხლონ, ცოტა მეტ კომფორტში იყვნენ და მომავალში თავიანთი შვილების ბედნიერება გაიზიარონ. ეს არ არის მიზეზი. რისთვის აკეთებენ ისინი ამას? ისინი ამას თავიანთი შვილების გულისთვის აკეთებენ. შვილებს ეს არ ესმით და მშობლებსაც კი ადანაშაულებენ — განა ეს ორგულობა არ არის? (დიახ.) თუ შვილებს არ ესმით თავიანთი მშობლების განზრახვები, მათ შეიძლება კონფლიქტი მოუვიდეთ იმ დონეზეც კი, რომ გამოიწვიონ დავა და გული ატკინონ მშობლებს. მაშ, წვდებით თუ არა ღვთის გულს? ეს ჭეშმარიტების გაგების საკითხია. რატომ გმობს ღმერთი ადამიანების ქმედებებს, რომლებიც საკუთარი ინტერესებისა და ამბიციების დაკმაყოფილებისკენ არის მიმართული? განა ღმერთი ეგოისტია? განა ღმერთი იმიტომ ეუბნება ადამიანებს, არ ეძიონ პირადი ინტერესები, რათა ისინი ღარიბები და საცოდავები გახადოს? (არა.) ეს ნამდვილად არ არის ასე. ღმერთს საუკეთესო სურს ადამიანებისთვის; ის მოდის თავისი საქმის აღსასრულებლად და ადამიანთა გადასარჩენად, რათა კურთხევა მიანიჭოს კაცობრიობას და ადამიანები მშვენიერ დანიშნულების ადგილას მიიყვანოს. ყოველივე, რასაც ღმერთი აკეთებს იმისთვისაა, რომ ადამიანებმა მოიპოვონ ჭეშმარიტება და სიცოცხლე, რათა გახდნენ ღვთის აღთქმისა და კურთხევის მიღების ღირსნი. თუმცა, ადამიანები ღრმად არიან გახრწნილნი სატანის მიერ, აქვთ გახრწნილი ხასიათი და დიდი ტანჯვის გავლა უწევთ ჭეშმარიტებისა და სიცოცხლის მოსაპოვებლად. თუ ყველა პირადი ინტერესების გატარებას დაიწყებს და მოინდომებს კარგად ცხოვრებას ხორცის გადამეტებული სურვილების დასაკმაყოფილებლად, მაგრამ ძალისხმევას არ ჩადებს ჭეშმარიტების ძიებაში, რა იქნება ამის შედეგი? ისინი ვერ შეძლებენ ჭეშმარიტების მოპოვებას, განწმენდასა და გადარჩენას. რა არის შედეგი იმისა, რომ ისინი არ გადარჩებიან? ისინი ყველანი უბედურებაში უნდა დაიხოცონ. არის კი ახლა ხორციელი სიამოვნებებით ტკბობის დრო? არა. ვინც არ მოიპოვებს ჭეშმარიტებას, უნდა მოკვდეს. შესაბამისად, ღვთის მოთხოვნა, რომ ადამიანებმა უარი თქვან თავიანთ ხორციელ ინტერესებზე ჭეშმარიტების საძიებლად, თავად ადამიანთა საკეთილდღეოდაა, მათი სიცოცხლისა და ხსნის გულისთვისაა. როგორც კი ადამიანები მოიპოვებენ ჭეშმარიტებას და გადარჩებიან, ღვთის აღთქმა და კურთხევა ნებისმიერ დროს მოვა. კურთხევა, რომლებსაც ღმერთი ანიჭებს ადამიანებს, ვინ იცის, რამდენ ასეულ ან ათასჯერ აღემატება იმ ხორციელ სიამოვნებებს, რომლებსაც ადამიანები წარმოიდგენენ. რატომ ვერ ხედავენ ადამიანები ამას? განა ყველა ადამიანი ბრმაა ამის მიმართ? მაშ, რატომ ითხოვს ღმერთი ყოველთვის ადამიანებისგან, რომ გვერდზე გადადონ პირადი ინტერესები და დაიცვან ღვთის ინტერესები და ღვთის სახლის ინტერესები? ვის ძალუძს ამ საკითხის ახსნა? (ღმერთი ითხოვს ადამიანებისგან პირად ინტერესებზე უარის თქმას, რადგან ადამიანები გახრწნილნი არიან სატანის მიერ და მათი ინტერესები არ შეესაბამება ჭეშმარიტებას. როდესაც ღმერთი ითხოვს ადამიანებისგან ღვთის სახლის ინტერესების დაცვას, ის ასწავლის ადამიანებს, როგორ წარმართონ საკუთარი თავი. ეს ასევე იმიტომ ხდება, რომ მთელი საქმე, რასაც ღმერთი აღასრულებს, ადამიანების გადასარჩენადაა მიმართული, და თუ ვინმემ არ იცის ღვთის სახლის ინტერესების დაცვა, ის არ არის ღირსი, ეწოდოს ადამიანი.) თქვენს ნათქვამში არის რამდენიმე პრაქტიკული აზრი. (მსურს რაღაც დავამატო. შეპყრობილი ვიყავი დიდებით, გამორჩენითა და სტატუსით. ვგრძნობდი, რომ მქონდა გარკვეული ნიჭი და უნდა დავწინაურებულიყავი ზედამხედველად. თუმც, ყოველ ჯერზე, როდესაც არჩევნები მოდიოდა, ვმარცხდებოდი და გულის სიღრმეში ღმერთზე ვწუწუნებდი — რატომ არ შემისრულა ღმერთმა ეს ერთი პატარა სურვილი? მოგვიანებით, მას შემდეგ, რაც გარკვეული მარცხი განვიცადე, წავიკითხე ღვთის სიტყვები, დავფიქრდი საკუთარ თავზე და გავაცნობიერე, რომ ხშირად ვერთვებოდი შურსა და განხეთქილბაში დიდების, გამორჩენისა და სტატუსისკენ სწრაფვის გამო და არ ვთანამშრომლობდი ჰარმონიულად ჩემს დებთან და ძმებთან. არა მხოლოდ არ მქონია სულიერ ცხოვრებაში წინსვლა, არამედ გარკვეული ზიანიც მივაყენე ღვთის სახლის საქმეს. მივხვდი, რომ დიდებისა და სარგებლის ძიება და პირადი ინტერესების გატარება არ არის ცხოვრების შესახებ სწორი შეხედულება ან სწორი მიზანი, რომლისკენაც უნდა ვისწრაფოდეთ, ეს არის მცდარი შეხედულება, რომელსაც სატანა უნერგავს ადამიანებს მათ შეცდომაში შესაყვანად და ასეთი სწრაფვა ძალიან საშიშია. ღმერთი ეუბნება ადამიანებს, არ ეძიონ დიდება, გამორჩენა და სტატუსი არა იმიტომ, რომ სურს მათ პრობლემები შეუქმნას, არც იმიტომ, რომ სურს მათ მიმართ მკაცრი იყოს, არამედ იმიტომ, რომ ეს ძალიან საშიში გზაა და ასეთმა სწრაფვამ შეიძლება მხოლოდ იქამდე მიიყვანოს ადამიანი, რომ საბოლოოდ ხელცარიელი დარჩეს.) სიტყვებში „ხელცარიელი“ და „ძალიან საშიში“, რას ფიქრობთ, რა საფრთხეზე საუბრობს იგი? ნუთუ ეს მართლაც მხოლოდ ხელცარიელი დარჩენის საკითხია და მეტი არაფერი? რა სახის გზაა ეს? (დაღუპვის გზა.) ეს სწრაფვა ღვთისადმი წინააღმდეგობის გაწევის გზაა. ეს არის არა ჭეშმარიტების, არამედ სტატუსისა და პრესტიჟის ძიებაა. ეს არის ანტიქრისტეთა გზით სიარული. რაც არ უნდა კანონიერად მიგაჩნდეს შენი სურვილები და მისწრაფებები, ღმერთს ეს არ სურს, ეს არ არის ასეთი სახის სწრაფვა. ღმერთს არ სურს, რომ ამ გზით ისწრაფოდე. თუ დაჟინებით გააგრძელებ საკუთარი გზით სიარულს, მაშინ შენი საბოლოო შედეგი იქნება არა მხოლოდ ის, რომ ხელცარიელი დარჩები, არამედ ის, რომ დაადგები ღვთისადმი წინააღმდეგობის გაწევის გზას. რა არის ამაში საშიში? შეეწინააღმდეგები ღმერთს, ხმას აიმაღლებ მის წინააღმდეგ, დაუპირისპირდები მას, დადგები მის საპირისპიროდ და შედეგი იქნება დაღუპვა. არის კიდევ რამე დასამატებელი? (ღმერთო, მსურს რაღაც დავამატო. ახლახან ღმერთმა იკითხა, რატომ არ სურს მას, რომ ადამიანებმა დაიცვან არა საკუთარი, არამედ ღვთის სახლის ინტერესები? ჩემი გაგებით, ღმერთმა შექმნა ყოველივე და ყოველივე ღვთისგან მოდის. ყოველივე, რაც ღმერთმა შექმნა, ადამიანებისთვისაა. რასაც არ უნდა აკეთებდეს ღმერთი — რასაც კი ღმერთი აკეთებს — მათ შორის ორჯერ განკაცება ამ საქმის აღსასრულებლად და მათ შორის, მთელი ეს ამჟამინდელი საქმე ეკლესიის დასაარსებლად — სინამდვილეში ეს ყველაფერი ადამიანების გადასარჩენადაა. როგორც კი ადამიანები ირწმუნებენ ღმერთს, დაიწყებენ ეკლესიურ ცხოვრებას და შეძლებენ თავიანთი მოვალეობების შესრულებას, მათ ექნებათ ხსნის გზა. შესაბამისად, ღვთის მოთხოვნა, რომ გვერდზე გადავდოთ პირადი ინტერესები, ამიტომ, როდესაც ღმერთი გვთხოვს, გვერდზე გადავდოთ პირადი ინტერესები, არ არის ჩვენი განძარცვა, რადგან საბოლოოდ სწორედ ჩვენ ვიღებთ სარგებელს ღვთის ინტერესებისა და ღვთის სახლის ინტერესების დაცვით.) ნამდვილად კარგია. ზოგადი აზრი, რაზეც თქვენ თანაზიარება გქონდათ, ძირითადად სწორია. ზოგიერთი ადამიანი საუბრობს პირად გამოცდილებაზე, სხვები კი ამას თეორიული პერსპექტივიდან განიხილავენ. თქვენი გაგება არსებითად იქითკენ მიდის, რომ ღვთის ინტერესები მართებულია, ხოლო ადამიანთა ინტერესები — არ არის მართებული. მხოლოდ ღვთის ინტერესებს შეიძლება ეწოდოს ინტერესები, ხოლო ადამიანთა ინტერესები სართოდ არ უნდა არსებობდეს. კერძოდ, „ადამიანთა ინტერესები“ — ეს ფრაზა, ეს გამოთქმა, ეს ფაქტი — არ არის ის, რითაც ადამიანები უნდა სარგებლობდნენ. ღვთის ინტერესები ყველაფერზე წინ დგას და დაცული უნდა იყოს. ეს არის ძირითადად ის, რაც გესმით. ანუ ადამიანებს უნდა ჰქონდეთ პასუხისმგებლობა, დაიცვან ღვთის ინტერესები და სწორად მოეკიდონ მათ, ხოლო ადამიანთა ინტერესებს ზიზღით უნდა უყურებდნენ და იშორებდნენ, რადგან ადამიანთა ინტერესები არც ისე დიდებულია. ადამიანური თვალსაზრისით — რადგან ადამიანებს ძირეულად აქვთ გახრწნილი ხასიათი და შინაგანად გაჟღენთილნი არიან გახრწნილი ხასიათით — ადამიანთა ყველა ინტერესი, როგორც არ უნდა შეხედოთ მათ, და მიუხედავად იმისა, შესამჩნევია ისინი თუ შეუმჩნეველი, არაკანონიერი ინტერესბის კატეგორიას განეკუთვნება. შესაბამისად, ძალუძთ თუ არა ადამიანებს მათი გვერდზე გადადება, მათ უკვე სუბიექტურად გააცნობიერეს, რომ ადამიანთა ინტერესები გვერდზე უნდა გადადონ და სწორედ ღვთის ინტერესებისთვის უნდა იბრძოლონ და დაიცვან ისინი. ამ საკითხზე თანხმობა მიღწეულია. ახლა, როდესაც მივაღწიეთ თანხმობას, მოდით, ვიქონიოთ თანაზიარება იმაზე, თუ კონკრეტულად რა არის ღვთის ინტერესები.

კონკრეტულად რა არის ღვთის ინტერესები? შეიძლება თუ არა ღვთის ინტერესების, ღვთის სახლის ინტერესებისა და ეკლესიის ინტერესების გაიგივება? შეიძლება ითქვას, რომ „ღმერთი“ არის წოდება და ასევე ღვთის არსის სინონიმი. რა შეიძლება ითქვას „ღვთის სახლსა“ და „ეკლესიაზე“? ღვთის სახლი უფრო ფართო ცნებაა, ხოლო ეკლესია — უფრო კონკრეტულია. შეიძლება თუ არა ღვთის ინტერესების, ღვთის სახლის ინტერესებისა და ეკლესიის ინტერესების გაიგივება? (არა, არ შეიძლება.) ზოგიერთი ადამიანი ამბობს, რომ არ შეიძლება, მაგრამ სინამდვილეში შეიძლება? არის თუ არა ღვთის სახლის, ეკლესიისა და ღვთის მიერ გამოცემული ადმინისტრაციული განკარგულებები ერთი და იგივე? (დიახ.) ისინი ერთი და იგივეა. ამ თვალსაზრისიდან გამომდინარე, სამივეს ინტერესები შეიძლება გაიგივდეს. ღვთის სახლი მხოლოდ ღმერთთან და მის რჩეულ ხალხთან ერთად იქმნება, ხოლო ეკლესია — მხოლოდ ღვთის სახლის ამ რჩეულ ხალხთან ერთად. ეკლესია ღვთის სახლის უფრო კონკრეტული „დაქვემდებარებული ერთეულია“. ღვთის სახლი უფრო ფართო ტერმინია, ხოლო ეკლესია — უფრო კონკრეტული. შეიძლება თუ არა ღვთის, ღვთის სახლისა და ეკლესიის ინტერესების გაიგივება? ფიქრობთ, რომ ისინი უნდა გაიგივდეს? არ იცით? მაშინ მოდით, ჯერ ვცადოთ მათი გაიგივება, რათა გავაანალიზოთ ისინი. მაგალითად, ღვთის დიდება ღვთის ინტერესია. იქნებოდა თუ არა მართებული იმის თქმა, რომ ეს ღვთის სახლის დიდებაა? (არა.) ეს არ იქნებოდა მართებული. ღვთის სახლი არის სახელი, ის არ წარმოადგენს ღვთის არსს. იქნებოდა თუ არა მართებული იმის თქმა, რომ ღვთის დიდება ეკლესიის დიდებაა? (არა.) ცხადია, არც ეს იქნებოდა მართებული. ეკლესიის დიდება ყველა ძმისა და დის დიდებაა. მისი გაიგივება ღვთის დიდებასთან აღმაშფოთებელი იქნებოდა. ადამიანებს არ ძალუძთ ამ დიდების ტვირთვა და არც ღვთის სახლს ან ეკლესიას. ამ თვალსაზრისით შეიძლება თუ არა ღვთის, ღვთის სახლისა და ეკლესიის ინტერესების გაიგივება? (არა, არ შეიძლება.) არა, არ შეიძლება. სხვა კუთხით რომ შევხედოთ, შეიძლება თუ არა ღვთის მიერ აღსრულებული საქმის ნაწილის, ღვთის სახლისა და ეკლესიის საქმის ნაწილის გაიგივება? მაგალითად, ღმერთი ეუბნება ადამიანებს, იქადაგონ სახარება და გაავრცელონ ღვთის სიტყვები. ეს არის ღვთის განზრახვა და ასევე ის, რასაც ღმერთი ავალებს ადამიანებს. როდესაც ეს დავალება ეძლევა ღვთის სახლს, შეიძლება თუ არა მისი გაიგივება იმ საქმესთან, რომლის აღსრულებასაც ღმერთი გეგმავს? ის, რასაც ღმერთი ავალებს, მისი საქმის ნაწილიცაა და ეს კონკრეტული ნაწილი შეიძლება გაიგივდეს იმ საქმესთან, რომლის შესრულებასაც ღმერთი გეგმავს. როდესაც ეს დავალება შემდეგ ეძლევა ეკლესიას, შეიძლება თუ არა მისი გაიგივება ღვთის საქმესთან? (დიახ.) დიახ, შეიძლება. ამ ორი მაგალითიდან ერთ-ერთი ეხება ღვთის არსთან დაკავშირებულ საკითხს, რა შემთხვევაშიც ღმერთი, ღვთის სახლი და ეკლესია არ შეიძლება გაიგივდეს. მეორე მაგალითი კი ეხება საქმეს, რასაც ღმერთი აღასრულებს, ღვთის დავალებას და უფრო კონკრეტულად ღვთის მოთხოვნებს ყველას მიმართ — ეს ყოველივე შეიძლება გაიგივდს. როდესაც საქმე ეხება იმას, რაც მოიცავს ღვთის დიდებას, ვინაობას, არსსა და დამოწმებას, შეიძლება თუ არა ღვთის, ღვთის სახლისა და ეკლესიის გაიგივება? (არა.) ღვთის სახლი და ეკლესია ვერ ფლობენ ამ დამოწმებასა და დიდებას და არ შეიძლება გაიგივდეს ღმერთთან, მაგრამ როდესაც საქმე ეხება კონკრეტულ საქმეს ან დავალებას, ისინი შეიძლება გაიგივდნენ. ჩვენ ადრე გვქონდა თანაზიარება ღვთის სახლისა და ეკლესიის ინტერესებზე, რაზეც ბევრი ვისაუბრეთ. დღეს ჩვენ ფოკუსირებას მოვახდენთ თანაზიარებაზე იმის შესახებ, თუ კონკრეტულად რა არის ღვთის ინტერესები და კონკრეტულად რა არის ის, რაც უცნობია ადამიანთათვის, რაზეც მათ არასოდეს უფიქრიათ და რაც მჭიდროდ არის დაკავშირებული ღმერთთან და ითვლება ღვთის ინტერესებად. იქნება ეს არსებითი სახელი, გამონათქვამი თუ რაიმე, რაც დაკავშირებულია ღვთის არსსა და ვინაობასთან, რომელი წამოადგენს ღვთის ინტერესებს? (ღვთის დიდება.) ღვთის დიდება ნამდვილად არის ერთ-ერთი მათგანი, ასევე ის დამოწმება, რომელსაც ღმერთი იღებს ადამიანებისგან. კიდევ რა არის? ღვთის საქმე, მართვის გეგმა, სახელი, დამოწმება, ვინაობა და სტატუსი — ეს ყოველივე მისი ინტერესებია. რაც შეეხება ღმერთს, რა არის ყველაზე ძვირფასი, რისი დაცვაც მას სურს? არის ეს ღვთის სახელი, დიდება, დამოწმება თუ ვინაობა და სტატუსი? კონკრეტულად რა არის ეს? კაცობრიობის გადასარჩენად ღვთის მართვის გეგმა არის ყველაზე ძვირფასი რამ, რისი დაცვაც ღმერთს სურს. ღვთის 6000 წლიანი მართვის გეგმა არის მთელი ის საქმე, რომლის აღსრულებასაც ღმერთი გეგმავს ამ 6000 წლიან პერიოდში. ღვთისთვის ეს ყველაზე მნიშვნელოვანია. შეიძლება ითქვას, რომ ეს უნდა იყოს ღვთის ინტერესი, რომლის დანახვაც შექმნილ ადამიანებს ძალუძთ. ის, რისი გაგებაც მათ მეტ-ნაკლებად შეუძლიათ ღვთის ინტერესების შესახებ და რაც უნდა ესმოდეთ, ძირითადად ამით შეიძლება შემოიფარგლოს. შემდეგ, მოდით, ვისაუბროთ ღვთის სახლის ინტერესებზე. როდესაც საქმე ეხება ღვთის სახლის ინტერესებს, გარდა ღვთის სახელის, დიდებისა და დამოწმების დაცვისა, კიდევ რა დაავალა ღმერთმა კაცობრიობას, რაც უნდა დაიცვას? (ღვთის მართვის გეგმა.) სწორია, ღვთის უდიდესი დავალება კაცობრიობისადმი არის ღვთის სახლის უდიდესი ინტერესი. მაშ, რა არის ეს ინტერესი? ეს არის ის, რომ ღვთის ექვსიათასწლოვანი მართვის გეგმა განხორციელდეს კაცობრიობაში და ეს, რა თქმა უნდა, მოიცავს ყოველგვარ ასპექტს. მაშ, რას მოიცავს იგი? იგი მოიცავს ეკლესიის დაარსებასა და ჩამოყალიბებას, ეკლესიის ყველა დონის წინამძღოლთა და მუშაკთა აღზრდას, რათა ეკლესიის საქმის სხვადასხვა პუნქტი და ღვთის სახარების გავრცელების საქმე შეუფერხებლად წარიმართოს — ეს ყველაფერი მოიცავს ეკლესიის ინტერესებს. ეს ღვთის, ღვთის სახლისა და ეკლესიის ინტერესების ყველაზე მნიშვნელოვან ნაწილს წარმოადგენს, რაზეც ჩვენ ხშირად ვსაუბრობთ. ღვთის საქმის გავრცელება, ღვთის მართვის გეგმის შეუფერხებლად წარმართვა, ღვთის განზრახვისა და ნების შეუფერხებლად აღსრულება კაცობრიობაში და ღვთის სიტყვების უფრო ფართოდ გავრცელება, დათესვა და პროპაგანდა ადამიანებს შორის, რათა მეტი ადამიანი წარდგეს ღვთის წინაშე — ეს არის ღვთის მთელი საქმის მიზნები და არსი. ამგვარად, რაც არ უნდა ეხებოდეს ღვთის სახლისა და ეკლესიის ინტერესებს, ის უდავოდ უნდა მოიცავდეს ღვთის ნებასა და ღვთის მართვის გეგმას. კონკრეტულად საქმე ეხება იმას, შესაძლებელია თუ არა ყოველ ეპოქაში და ყოველ ეტაპზე ღვთის საქმე შეუფერხებლად წარიმართოს და გავრცელდეს, და ხორციელდება თუ არა იგი შეუფერხებლად და მიიწევს თუ არა წინ შეუფერხებლად კაცობრიობაში. თუ ყოველივე ეს ნორმალურად მიმდინარეობს, მაშინ ღვთის სახლისა და ეკლესიის ინტერესები დაცული იქნება, და ღვთის დიდება და ღვთის დამოწმება დაცული იქნება. თუ ღვთის საქმე ღვთის სახლსა და ეკლესიაში ფერხდება და მისი შეუფერხებლად წარმართვა შეუძლებელია და ღვთის განზრახვა და საქმე, რომლის აღსრულებასაც ღმერთი გეგმავს, ფერხდება, მაშინ ღვთის სახლისა და ეკლესიის ინტერესები ნამდვილად დიდად დაზარალდება — ეს ყველაფერი ერთმანეთთან არის დაკავშირებული. ანუ, როდესაც ღვთის სახლისა და ეკლესიის ინტერესები დიდად ზარალდება ან ფერხდება, მაშინ ღვთის მართვის გეგმა ნამდვილად სერიოზულად ჩაიშლება და ღვთის ინტერესებიც დიდად დაზარალდება.

მას შემდეგ, რაც დავასრულეთ თანაზიარება იმაზე, თუ რა არის ღვთის ინტერესები, მოდით, ვისაუბროთ იმაზე, თუ რა არის ადამიანთა ინტერესები. ჩვენ ახლახან ცოტა ვისაუბრეთ ადამიანთა ინტერესებზე; ახლა მოდით ვისაუბროთ ადამიანთა ინტერესების ბუნებაზე მათი განმარტების თვალსაზრისით და დავახასიათოთ ისინი. რატომ ითხოვს ღმერთი ადამიანებისგან, რომ გვერდზე გადადონ თავიანთი ინტერესები? განა ადამიანებს არ აქვთ ეს უფლება? განა ღმერთი არ აძლევს ადამიანებს ამ უფლებას? განა ადამიანები არ იმსახურებენ ასეთ უფლებებს? განა ასე არ არის? თუ ადამიანების ინტერესების იმ რამდენიმე კუთხიდან შევხედავთ, რომლებზეც ახლახან ვისაუბრეთ, რისთვის ცდილობენ ადამიანები ინტერესების გატარებას? (საკუთარი თავისთვის.) „საკუთარი თავისთვის“ ზოგადი ფორმულირებაა. ვინ იგულისხმება საკუთარ თავში? (სატანები.) თუ ადამიანებს ესმით ჭეშმარიტება, შეუძლიათ იცხოვრონ ჭეშმარიტებით, მიაღწევენ ხასიათის ცვლილებას და გადარჩებიან და მიისწრაფვიან იმისკენ, რაც სურთ, განა ეს სწრაფვა არ იქნება ღვთის შესატყვისი? მაგრამ შეცვლამდე და გადარჩენამდე ერთადერთი, რისკენაც ადამიანები ისწრაფვიან, არის დიდება და გამორჩენა, ხორციელ სხეულთან დაკავშირებული უამრავი ასპექტი; ეს ყოველივე მტრული და წინააღმდეგობრივია ჭეშმარიტების მიმართ, მისი ნამდვილი დარღვევაა და მის საპირისპიროს წარმოადგენს. თუ ვინმე ამბობს, რომ უყვარს ჭეშმარიტება და რომ ისწრაფვის მისკენ, მაგრამ არსებითად მიზანი, რომლისკენაც ის ისწრაფვის, არის საკუთარი თავის გამოჩენა, თავის მოწონება, სხვების თვალში ამაღლება და პირადი ინტერესების მიღწევა, და მისი მოვალეობის შესრულება არის არა ღვთისადმი მორჩილება ან მისი დაკმაყოფილება, არამედ დიდების, სარგებლისა და სტატუსის მიღწევა, მაშინ მისი სწრაფვა არ არის მართებული. თუ ეს ასეა, რაც შეეხება ეკლესიის საქმეს, მათი ქმედებები დაბრკოლებას წარმოადგენს, თუ წინსვლაში ეხმარება მას? ისინი აშკარად დაბრკოლებაა; ისინი საქმეს წინ არ სწევენ. ზოგიერთი ადამიანი აფრიალებს ეკლესიის საქმის კეთების დროშას, თუმცა ისწრაფვის საკუთარი პირადი დიდების, სარგებლისა და სტატუსისკენ, საკუთარ საქმეს აკეთებს, ქმნის საკუთარ პატარა ჯგუფს, საკუთარ პატარა სამეფოს — ასრულებს თუ არა ასეთი ადამიანი თავის მოვალეობას? მთელი საქმე, რასაც ისინი აკეთებენ, არსებითად შლის, რევს და აზიანებს ეკლესიის საქმეს. რა არის დიდების, გამორჩენისა და სტატუსისკენ მათი სწრაფვის შედეგი? პირველ რიგში, ეს გავლენას ახდენს იმაზე, თუ როგორ ჭამს და სვამს ღვთის რჩეული ხალხი ნორმალურად ღვთის სიტყვას და როგორ ესმის ჭეშმარიტება; ეს აფერხებს მათ სულიერ გზაზე, ღვთისადმი რწმენის სწორ გზაზე დადგომას და ისინი არასწორი მიმართულებით მიჰყავს, რაც აზიანებს და ღუპავს ღვთის რჩეულ ხალხს. და საბოლოო ჯამში ეს რას უშვრება ეს ეკლესიის საქმეს? ეს არის ჩაშლა, არეულობა და დაშლა. ეს არის ის შედეგი, რაც მოაქვს დიდების, გამორჩენისა და სტატუსისკენ ადამიანთა სწრაფვას. როდესაც ისინი ამგვარად ასრულებენ თავიანთ მოვალეობას, განა ეს არ შეიძლება განისაზღვროს, როგორც ანტიქრისტეს გზით სიარული? როდესაც ღმერთი ითხოვს, რომ ადამიანებმა უარი თქვან დიდებაზე, გამორჩენასა და სტატუსზე, ეს იმას კი არ ნიშნავს, რომ ის ართმევს მათ თავისუფალი არჩევანის უფლებას; არამედ იმიტომ, რომ დიდების, გამორჩენისა და სტატუსისკენ სწრაფვისას ადამიანები შლიან და რევენ ეკლესიის საქმესა და ღვთის რჩეული ხალხის მიერ სულიერ გზაზე დადგომას და შეიძლება გავლენაც კი იქონიონ უფრო მეტი ადამიანის მიერ ღვთის სიტყვების ჭამა-სმაზე, ჭეშმარიტების გაგებასა და ღვთის მიერ ხსნის მიღწევაზე. ეს უდავო ფაქტია. როდესაც ადამიანები ისწრაფვიან დიდების, გამორჩენისა და სტატუსისკენ, ცხადია, რომ ისინი არ ისწრაფვიან ჭეშმარიტებისკენ და რომ ისინი თავდადებით არ შეასრულებენ თავიანთ მოვალეობას. ისინი მხოლოდ ისაუბრებენ და იმოქმედებენ დიდების, გამორჩენისა და სტატუსის გამო და მთელი საქმე, რასაც ისინი აკეთებენ, ყოველგვარი გამონაკლისის გარეშე, ამ ყოველივეს ემსახურება. ასეთი ქცევა და მოქმედება უდავოდ ანტიქრისტეთა გზით სიარულია; ეს არის ღვთის საქმის ჩაშლა და არევა და მისი ყველა სხვადასხვა შედეგი აფერხებს ცათა სასუფევლის სახარების გავრცელებას და ღვთის ნების აღსრულებას ეკლესიაში. ამრიგად, დანამდვილებით შეიძლება ითქვას, რომ ისინი, ვინც ისწრაფვიან დიდების, გამორჩენისა და სტატუსის მოსაპოვებლად, ადგანან ღვთისადმი წინააღმდეგობის გზას; ისინი განზრახ ეწინააღმდეგებიან და უარყოფენ მას, თანამშრომლობენ სატანასთან ღვთისადმი წინააღმდეგობის გასაწევად და მასთან დასაპირისპირებლად. ეს არის ადამიანთა მიერ დიდების, გამორჩენისა და სტატუსის ძიების ბუნება. ადამიანთა მიერ საკუთარი ინტერესების გატარების შეცდომა იმაში მდგომარეობს, რომ მიზნები, რომელთაკენაც ისინი ისწრაფვიან, სატანურია; ისინი უკეთური და უსამართლო მიზნებია. როდესაც ადამიანები პირად ინტერესებს ატარებენ, როგორებიცაა დიდება, სარგებელი და სტატუსი, ისინი უნებლიეთ ხდებიან სატანის იარაღები, რუპორები და კიდევ უფრო მეტად მისი განსახიერებები. ისინი უარყოფით გავლენას ახდენენ ეკლესიაზე, ეკლესიის საქმეზე, ა ღვთის რჩეული ხალხის ნორმალურ ეკლესიური ცხოვრებასა და ნორმალურ სწრაფვაზე, რაც გამოიხატება მათი არევ-დარევითა და შეფერხებით; ისინი არასასურველ და უარყოფით როლს ასრულებენ როდესაც ვინმე ისწრაფვის ჭეშმარიტებისკენ, მას შეუძლია გაითვალისწინოს ღვთის განზრახვები და მისი ტვირთი. როდესაც ისინი ასრულებენ თავიანთ მოვალეობას, ყოველმხრივ მხარს უჭერენ ეკლესიის საქმეს. მათ შეუძლიათ ღვთის განდიდება და ღვთის დამოწმება. ამას მოაქვს სარგებელი ძმებისა და დებისთვის, საშუალებას აძლევს მათ მიიღონ მხარდაჭერა და უზრუნველყოფა, და საშუალებას აძლევს ღმერთს მიიღოს დიდება და დამოწმება. აეს არცხვენს სატანას. მათი სწრაფვის შედეგად ღმერთი იძენს ქმნილებას, რომელსაც ჭეშმარიტად შეუძლია ღვთისმოშიშება და ბოროტებისგან განრიდება, რომელსაც შეუძლია ღვთის თაყვანისცემა. ასევე მათი სწრაფვის შედეგად, ღვთის ნება სრულდება და ღვთის საქმეს შეუძლია წინსვლა. ღვთის თვალში ასეთი სწრაფვა პოზიტიურია, ის სავსეა სინათლით. ასეთი სწრაფვა უდიდესი სარგებლის მომტანია ღვთის რჩეული ხალხისთვის და სრულიად სასარგებლოა ეკლესიის საქმისთვის, ხელს უწყობს საქმეთა წინ წაწევას და მოწონებულია ღვთის მიერ.

ჩვენი შემდეგი თანაზიარება იქნება ღვთის ინტერესების, ღვთის სახლის ინტერესებისა და ეკლესიის ინტერესების შესახებ. მოდით, ახლა ნუ ვისაუბრებთ იმაზე, შეიძლება თუ არა ამ სამ ინტერესს შორის რაიმე საერთო იყოს ანუ, როდესაც ერთ ინტერესზე ვსაუბრობთ, შეიძლება თუ არა მისი გაიგივება სხვებთან. მოდით, ჯერ ღვთის ინტერესებზე ვისაუბროთ. ახლახან აღვნიშნე, რომ ღვთის ინტერესები მოიცავს ღვთის დიდებას, დამოწმებას, სახელს და, რაც ყველაზე მნიშვნელოვანია, მისი მართვის გეგმასა და საქმის გავრცელებას, რაც ღვთისთვის ყველაზე დიდი და მნიშვნელოვანია. ჯერჯერობით ნუ ვახსენებთ ღვთის დიდებას, სახელსა და დამოწმებას, რომლებიც საკმაოდ შორს არის ადამიანებისგან. მოდით, ჯერ ღვთის საქმეზე ვისაუბროთ. სინამდვილეში რა საქმეს აკეთებს ღმერთი? რა არის ღვთის საქმის შინაარსი? რა არის ღვთის საქმის ბუნება? რა მოაქვს ღვთის საქმეს კაცობრიობისთვის? კონკრეტულად რა გავლენას ახდენს იგი კაცობრიობაზე? მოდით, ჯერ ამ საკითხებზე ვისაუბროთ. მაშ, კონკრეტულად რა არის ღვთის საქმე? (კაცობრიობის გადარჩენა.) ეს თემა ვერ შეიცვლება, საქმის მიზანი ვერ შეიცვლება — ანუ კაცობრიობის გადარჩენა, რომელიც სატანის ძალაუფლების ქვეშ იმყოფება და სატანის მიერ ღრმად არის გახრწნილი. ეს საქმე მიზნად ისახავს იმ ადამიანთა ჯგუფის გადარჩენას, რომლებიც სატანამ იმ დონემდე გახრწნა, რომ ყოველგვარი ადამიანური სახე დაკარგეს, იმ ადამიანთა ჯგუფისა, რომლებიც სავსენი არიან სატანის გახრწნილი ხასიათით და ღვთისადმი მოწინააღმდეგე ხასიათით, რათა ისინი შეიცვალონ, დაუბრუნდეთ ადამიანური სახე, შეიცნონ ჭეშმარიტება და გაიგონ, რა არის სამართლიანი და რა — უსამართლო, რა არის დადებითი და რა — უარყოფითი, როგორ უნდა იცხოვრონ ადამიანებმა, რომ ნამდვილი ადამიანის სახე გამოავლინონ, და რა პოზიცია უნდა დაიკავონ, რათა იმყოფებოდნენ იმ ადგილას, რომელიც ღმერთმა წინასწარ განსაზღვრა მათთვის. ეს არის ღვთის საქმის ძირითადი შინაარსი და თქვენ ყველამ იცით ეს თეორიულ დონეზე. თუ ჭეშმარიტად გესმით ღვთის განზრახვა, უნდა იცოდეთ, ღმერთი ადამიანებს იმისთვის განიკითხავს, რომ დასაჯოს და გაანადგუროს ისინი თუ იმისთვის, რომ განწმინდოს და სრულყოს ისინი, და ღმერთი ადამიანებს იმისთვის განიკითხავს და კიცხავს, რომ ცეცხლის ალში ჩააგდოს, თუ იმისთვის, რომ გადაარჩინოს და სინათლეში გამოიყვანოს ისინი. ჩვენ ყველანი ვხედავთ, რომ ღმერთი გამოხატავს ამდენ ჭეშმარიტებას, ამხელს ადამიანთა სხვადასხვა გახრწნილ მდგომარეობას, ასწორებს ადამიანთა გადაცდომებს მათ რწმენაში და მათ წარმოდგენებს რწმენის შესახებ, მიუძღვის ადამიანებს ჭეშმარიტების შეცნობისკენ, ღვთის სიტყვით ცხოვრებისკენ და ნამდვილი ადამიანის სახის გამოვლენისკენ; და გარკვეული შედეგები უკვე მიღწეულია ღვთის რჩეულ ხალხში. ღმერთი ამხელს ადამიანთა ამპარტავან ხასიათს და ხელს უშლის მათ, გახდნენ ზეადამიანები ან დიადი ადამიანები, საშუალებას აძლევს მათ, გახდნენ ჭეშმარიტი ქმნილებები და სინდისისა და გონიერების მქონე ადამიანები; ღმერთი ამხელს ფარისეველთა თვალთმაქცურ არსს, საშუალებას აძლევს ადამიანებს, დაინახონ ფარისეველთა თვალთმაქცური სახეები და შეჰყავს ადამიანები ღვთის სიტყვების ჭეშმარიტება-რეალობაში; ღმერთი ამხელს ტრადიციული კულტურის აბსურდულობას, იმ ბორკილებს, რომლებსაც იგი ადებს ადამიანებს და იმ ზიანს, რომელსაც იგი აყენებს მათ, რათა ადამიანებმა შეძლონ ტრადიციული კულტურის ბორკილებისგან გათავისუფლება, ჭეშმარიტების მიღება და ღვთის სიტყვებით ცხოვრება... ყოველივე ეს შეიძლება შემდეგნაირად შეჯამდეს: ღვთის მიერ აღსარულებელი ადამიანის გადარჩენის საქმე არის ადამიანის დაბრუნება ბოროტი სამყაროს ტენდენციებიდან ღვთის სახლში, და შემდეგ მისი გულმოდგინედ სწავლება და ჭეშმარიტებითა და სიცოცხლით უზრუნველყოფა, რათა მან შეძლოს გაგება და შეცნობა, თუ რა არის საკუთარი თავის წარმართვის ჭეშმარიტი პრინციპები და როგორ უნდა მოიქცეს ადამიანი, რათა თავი დააღწიოს იმ ზიანს, რომელსაც სატანური ბოროტი ტენდენციები, სხვადასხვა სატანური ფილოსოფია და სატანის შხამი აყენებს ადამიანს. დასაბამიდან დღემდე ღმერთმა აღასრულა ყოველგვარი საქმე დაწყებული მისი საქმით რჯულის ეპოქაში, გაგრძელებული მისი საქმით მადლის ეპოქაში და დამთავრებული განკითხვის საქმით, რომელსაც იგი ახლა უკანასკნელ დღეებში აღასრულებს. ახლა, როდესაც თქვენთვის ნათელია ღვთის საქმის ეს სამი ეტაპი, კონკრეტულად რა არის ღვთის საქმის ბუნება მის ექვსიათასწლოვან მართვის გეგმაში? როგორ უნდა დახასიათდეს იგი? (ეს არის კაცობრიობაში აღსრულებული ყველაზე სამართლიანი საქმე.) სწორია. კაცობრიობის მართვისა და გადარჩენის ღვთის საქმე 6000 წელია მიმდინარეობს და ამ 6000 წლის განმავლობაში ღმერთი დაუღალავად ითმენდა, ელოდა და საუბრობდა და ასე მოუძღვის კაცობრიობას დღემდე. ღმერთს არ ჩაუქნევია ხელი და ეს საქმე ადამიანთა შორის ღვთის მიერ აღსრულებულიყველაზე სამართლიანი საქმეა. ღვთის საქმის ბუნებიდან გამომდინარე, არის თუ არა ღვთის ინტერესები ყველაზე სამართლიანი და ყველაზე მართებული? (დიახ.) თუ ღვთის ინტერესები დაცული იქნება, რა მოუვა კაცობრიობას? კაცობრიობა შეძლებს, რომ მან კარგად განაგრძოს არსებობა, გამოავლინოს ადამიანური სახე, იცხოვროს იმ ყოველივეს კანონზომიერებებით, რომლებიც ღმერთმა დაადგინა, და დატკბეს ყველაფრით, რაც ღმერთმა უბოძა კაცობრიობას; კაცობრიობა ამგვარად გახდება ყოველივე არსებულის ჭეშმარიტი ბატონ-პატრონი. უნდა დაინახოთ, რომ ღვთის მართვის საქმე საბოლოო ჯამში ადამიანის უდიდეს ინტერესებს ემსახურება. მაშ, განა ღვთის მიერ აღსასრულებელი კაცობრიობის გადარჩენის საქმე არ არის ყველაზე სამართლიანი საქმე კაცობრიობაში? ეს უდავო და ეჭვგარეშეა — ეს არის ყველაზე სამართლიანი საქმე. შესაბამისად, თუ ვინმე საკუთარი ინტერესების გამო იქამდე მიდის, რომ აზიანებს ღვთის სახლის ინტერესებს და აფერხებს ღვთის საქმის გავრცელებას, როგორი ადამიანია ის? ის აშკარად უკეთური ადამიანი და ეშმაკია. ღმერთი მხოლოდ ზრუნავს კაცობრიობაზე და სანაცვლოდ არაფერს ითხოვს. მაშინ, როდესაც ღმერთი ასრულებს საქმეს, რომელსაც უდიდესი სარგებელი მოაქვს კაცობრიობისთვის და ახორციელებს ყველაზე სამართლიან საქმეს, ადამიანები არა მხოლოდ არ აფასებენ ან არ უხდიან მადლობას ღმერთს და არც კი ფიქრობენ მიუზღონ სიკეთისთვის, არამედ პირიქით, შლიან, რევენ და აზიანებენ ღვთის საქმეს და პირადი ინტერესებს ატარებენ. ასეთ ადამიანებს საერთოდ არ გააჩნიათ სინდისი და გონიერება. განა ისინი კვლავ იმსახურებენ, რომ ადამიანები ეწოდოთ? ისინი ნამდვილი ეშმაკები და სატანები არიან! თუკი ყოველივე ამის მიუხედავად, ღმერთი ვერ ახერხებს ადამიანთა გულის აჩუყებას, აქვთ კი მათ საერთოდ გული? არა, არ აქვთ. გულის არქონა სინდისის არქონას ნიშნავს. ასეთ ადამიანებს არ გააჩნიათ სინდისის შეგრძნება. როდესაც ადამიანობას სინდისი აკლია, ის აღარ არის ადამიანი, არამედ ცხოველი, ეშმაკი და სატანაა. ეს ძალიან აშკარაა. იმისათვის, რომ ადამიანები გადარჩნენ, ღმერთს გადაწყვეტილი აქვს, რომ მან გაიღოს ნებისმიერი მსხვერპლი და დაუღალავად შრომობს. ადამიანებს რაც არ უნდა არასწორად ესმოდეთ ან ეჭვობდნენ, ღმერთი ყოველთვის მომთმენია და აგრძელებს ადამიანებზე ზრუნვას, კვლავ და კვლავ უხსნის მათ ჭეშმარიტების სხვადასხვა ასპექტს, ნაბიჯ-ნაბიჯ აგებინებს, აიძულებს მათ, დაფიქრდნენ და გამოიკვლიონ საკუთარი თავი და საშუალებას აძლევს მათ, ჩაწვდნენ და გაუგონ ღვთის გულს. და როდესაც ადამიანებს ესმით ღვთის ეს სიტყვები, გული უჩუყდებათ და ცრემლებსაც კი ღვრიან. მაგრამ როგორც კი მიბრუნდებიან, არა მხოლოდ არ ითვალისწინებენ ღვთის განზრახვებს, არამედ კვლავ საკუთარ ინტერესებს ატარებენ და კვლავ კურთხევას ეძიებენ. მითხარით, განა ასეთ ადამიანებს არ გააჩნიათ სინდისი და გონიერება? რა აკლიათ ასეთ ადამიანებს ყველაზე მეტად? მათ ყველაზე მეტად სინდისი, გონიერება და ადამიანობა აკლიათ. ღმერთი უდიდესი მოთმინებით იტანს ყოველგვარ ტკივილს, რათა იშრომოს და გადაარჩინოს ადამიანი, მაგრამ ადამიანს მაინც არასწორად ესმის ღვთის, ის მუდმივად უპირისპირდება მას, მუდმივად იცავს საკუთარ ინტერესებს ისე, რომ არ ადარდებს ღვთის სახლის ინტერესები; მას ყოველთვის სურს იცხოვროს დიდებული ცხოვრებით, მაგრამ არ სურს წვლილი შეიტანოს ღვთის დიდებაში — ყოველივე ამაში განა არის რაიმე ადამიანობაზე საუბარი? მიუხედავად იმისა, რომ ადამიანი ხმამაღლა ამოწმებს ღმერთს, გულში ის ამბობს: „ეს არის საქმე, რომელიც მე გავაკეთე და რომელმაც შედეგი გამოიღო. მეც დავიხარჯე, მეც გავიღე მსხვერპლი. რატომ არ უნდა დაამოწმონ ჩემზე?“ მას ყოველთვის სურს თავისი წვლილი შეიტანოს ღვთის დიდებასა და დამოწმებაში. არის კი ადამიანი ამის ღირსი? სიტყვა „დიდება“ არ ეკუთვნის ადამიანს. დიდება მხოლოდ ღმერთს, შემოქმედს ეკუთვნის და არაფერი აქვს საერთო შექმნილ კაცობრიობასთან. მაშინაც კი, თუ ადამიანი იხარჯება და თანამშრომლობს, ის მაინც სულიწმიდის საქმის წინამძღოლობის ქვეშ იმყოფება. თუ არ არსებობს სულიწმიდის საქმე, რისი გაკეთება შეუძლია ადამიანს? სიტყვა „დამოწმებაც“ არ ეკუთვნის ადამიანს. იქნება ეს არსებითი სახელი „დამოწმება“ თუ ზმნა „დამოწმება“, თავად ამ სიტყვებს არავითარი კავშირი არ აქვთ შექმნილ კაცობრიობასთან. მხოლოდ შემოქმედია იმის ღირსი, რომ მასზე დაამოწმონ და ღირსია ადამიანის დამოწმებისა. ეს განისაზღვრება ღვთის იდენტობით, სტატუსითა და არსით; ეს ასევე იმიტომ ხდება, რომ ყოველივე, რასაც ღმერთი აკეთებს, მომდინარეობს ღვთის ძალისხმევიდან და ღმერთი ღირსია ფლობდეს ამას. ის, რისი გაკეთებაც ადამიანს შეუძლია, ნამდვილად შეზღუდულია და სულიწმიდის ნათლის მოფენის, წინამძღოლობისა და გაძღოლის შედეგია. რაც შეეხება ადამიანურ ბუნებას, ადამიანი ამპარტავანი ხდება მას შემდეგ, როგორც კი გარკვეულ ჭეშმარიტებებს შეიცნობს და მცირედი საქმის შესრულებას შეძლებს. თუ მას არ ახლავს ღვთის სამსჯავრო და გაკიცხვა, ვერავინ შეძლებს ღვთისადმი მორჩილების მიღწევას და მის დამოწმებას. ადამიანს შესაძლოა ჰქონდეს გარკვეული ნიჭი ან განსაკუთრებული ტალანტი, შეისწავლოს რაიმე პროფესია ან უნარი, ან გააჩნდეს მცირეოდენი საზრიანობა, რაც ღვთის მიერაა წინასწარ განსაზღვრული; ამიტომ ის აუტანლად ამპარტავანი ხდება და მუდმივად სურს თავისი წვლილი ჰქონდეს ღვთის დიდებასა და დამოწმებაში. განა ეს არაგონივრული არ არის? ეს უკიდურესად არაგონივრულია. ეს აჩვენებს, რომ ის არასწორ პოზიციაზე დგას. ის საკუთარ თავს მიიჩნევს არა როგორც ადამიანს, არამედ როგორც განსხვავებულ ჯიშს, ზეადამიანს. ადამიანმა არ იცის, რა არის მისი იდენტობა და არსი, ან რა პოზიციაზე უნდა იდგეს; ეს ნიშნავს, რომ მას არ გააჩნია თვითშემეცნება. ადამიანის თავმდაბლობა არ არის ის, რაც დამდაბლებიდან მოდის — ადამიანი თავიდანვე თავმდაბალი და მდაბიოა. ღვთის თავმდაბლობა არის ის, რაც დამდაბლებიდან მოდის. იმის თქმა, რომ ადამიანი თავმდაბალია, ნიშნავს მის ამაღლებას — სინამდვილეში ის მდაბიოა. ადამიანს ყოველთვის სურს იბრძოლოს დიდებისთვის, სარგებლისა და სტატუსისთვის; შეეჯიბროს ღმერთს მის რჩეულ ხალხთან მიმართებაში. ამგვარად, ის ასრულებს სატანის როლს და ეს არის სატანის ბუნება. ის ჭეშმარიტად სატანის შთამომავალია, ყოველგვარი განსხვავების გარეშე. დავუშვათ, ღმერთი აძლევს ადამიანს მცირეოდენ ხელმწიფებასა და ძალაუფლებას; დავუშვათ, მას შეუძლია მოავლინოს ნიშნები და სასწაულები და გააკეთოს გარკვეული არაჩვეულებრივი საქმეები; დავუშვათ, რომ ის ყველაფერს ზედმიწევნით აკეთებს ღვთის მოთხოვნების შესაბამისად. მაგრამ შეუძლია მას ღმერთს აჯობოს? არა, არასოდეს. განა სატანის, მთავარანგელოზის შესაძლებლობები არ აღემატება ადამიანის შესაძლებლობებს? მას ყოველთვის სურს ღმერთს აღმატებოდეს, მაგრამ რა არის საბოლოო შედეგი? საბოლოოდ ის უძირო უფსკრულში უნდა ჩავარდეს. ღმერთი სამუდამოდ იქნება სამართლიანობის განსახიერება, მაშინ როცა სატანა, ეშმაკი, მთავარანგელოზი, სამუდამოდ იქნება უკეთურების განსახიერება და უკეთური ძალების წარმომადგენელი. ღმერთი სამუდამოდ სამართლიანი იქნება და ამ ფაქტის შეცვლა შეუძლებელია. ეს არის ღვთის გამორჩეული და არაჩვეულებრივი მხარე. მაშინაც კი, თუ ადამიანები მიიღებენ ღვთის ყველა ჭეშმარიტებას მისგან, ისინი მხოლოდ მცირე ქმნილებები არიან და ვერ აღემატებიან ღმერთს. ეს არის განსხვავება კაცობრიობასა და ღმერთს შორის. ადამიანს ძალუძს მხოლოდ წესრიგში იარსებოს ღვთის მიერ დადგენილი ყველა წესისა და კანონზომიერების დაცვით და მხოლოდ მართოს ღვთის ყოველი ქმნილება ამ წესებისა და კანონზომიერებების ფარგლებში. მას არ გააჩნია უნარი, შექმნას რაიმე ცოცხალი არსება, არც კაცობრიობის ბედის შეცვლა ძალუძს — ეს ფაქტია. რაზე მიუთითებს ეს ფაქტი? იმაზე, რომ რაც არ უნდა დიდი ხელმწიფება და უნარი მისცეს ღმერთმა კაცობრიობას, საბოლოოდ ვერავინ აღემატება ღვთის ხელმწიფებას. რამდენი წელიც არ უნდა გავიდეს, ან რამდენი თაობაც არ უნდა შეიცვალოს, ან რამდენი ადამიანიც არ უნდა არსებობდეს, ადამიანებს ყოველთვის მხოლოდ ღვთის ხელმწიფებისა და მეუფების ქვეშ შეუძლიათ არსებობა. ეს არის ფაქტი, რომელიც სამუდამოდ უცვლელია, რომელიც არასოდეს, არასოდეს შეიცვლება!

რას გრძნობთ ამ ყოველივეს მოსმენის შემდეგ? ზოგი ამბობს: „ადრე გონებაში მიტრიალებდა ფიქრები ამ საკითხების შესახებ, მაგრამ უნებლიეთ ვიგრძენი, რომ ჩემი შესაძლებლობები იზრდებოდა. ასაკის მატებასთან ერთად, ჩემი აზრებიც მომწიფდა და შემეძლო ბევრ საკითხზე უფრო ყოვლისმომცველად მეფიქრა, და რაც უფრო მეტად ვუსმენდი ღვთის სიტყვებს, მით მეტად ვაცნობიერებდი მის ზოგიერთ განზრახვას, ამიტომ ვგრძნობდი, რომ ძლიერი ვიყავი და არ მჭირდებოდა, რომ ჩემზე ღვთის მეუფება განმეცადა. გაუცნობიერებლად გამიჩნდა განცდა, რომ შემეძლო და ღმერთი მოვიპოვე.“ არის ეს კარგი გრძნობა? (არა.) რატომ არ არის კარგი? ეს არ არის კარგი ნიშანი. მაშ, რა არის კარგი ნიშანი? რაც უფრო დიდხანს ცხოვრობენ ადამიანები, მით უფრო გრძნობენ: „ადამიანები მტვერივით არიან და ჭიანჭველებზე უმნიშვნელონი. რაც არ უნდა ძლიერნი ან ღირსეულნი იყვნენ ისინი ან რამდენი მოძღვრებაც არ უნდა ესმოდეთ, ან რამდენად მომწიფებულიც არ უნდა იყოს მათი აზრები, შეუძლებელია ღვთის მეუფებაზე აღმატება.“ რაც უფრო დიდხანს ცხოვრობენ ადამიანები, მით უფრო გრძნობენ ღვთის ხელმწიფების სიდიადესა და ყოვლისშემძლეობას. რაც უფრო დიდხანს ცხოვრობენ ადამიანები, მით უფრო გრძნობენ, რაოდენ უმნიშვნელონი არიან. რაც უფრო დიდხანს ცხოვრობენ, მით უფრო გრძნობენ ღვთის მიუწვდომლობას. გონების ასეთი მდგომარეობა ნორმალურია. გაქვთ ახლა ასეთი მდგომარეობა? ჯერ არა, ხომ ასეა? კვლავ ხშირად ხართ ბრძოლის შუაგულში, მერყეობთ ინტერესების ზღვარზე და ზოგჯერ ირიბად მიანიშნებთ კიდეც: „რატომ არ მიზიარებს ღმერთი თავისი ინტერესების მცირე ნაწილს? რატომ არ მაქებს ღმერთი? რატომ არ აკეთებს ღმერთი ისე, რომ ჩემ გარშემო მყოფ ადამიანებს ჩემზე დიდი წარმოდგენა ჰქონდეთ? რატომ არ აკეთებს ღმერთი ისე, რომ ადამიანებმა დაამოწმონ ჩემზე? მე გავიღე მსხვერპლი და შევიტანე წვლილი. როგორ დამაჯილდოებს ღმერთი?“ თქვენ კვლავ ხშირად ვარდებით თვითკმაყოფილი, ამპარტავანი აზროვნების ტყვეობაში. ხშირად არ იცით ვინ ხართ და ხშირად გგონიათ, რომ ყოვლისშემძლე ხართ. ეს ვითარება არანორმალურია. ეს არ არის სულიერ ცხოვრებაში წინსვლა. რა ჰქვია ამას? გახრწნილი ხასიათის კიდევ უფრო გაბღენძვა. ზოგიერთი ადამიანი ცოტა უფრო მოკრძალებული და შეუმჩნეველია, როდესაც რაიმე წვლილი არ მიუძღვის. როგორც კი რაიმე მნიშვნელოვანს აკეთებენ, გარკვეული წვლილი შეაქვთ, და გრძნობენ, რომ გარკვეული წონა შეიძინეს. როდესაც ხედავენ თავიანთ გარშემო მყოფ ადამიანებს, მათ უკვირთ: „რატომ არ საუბრობთ ჩემს წვლილზე? თქვენ ყველანი მოწმობთ ღვთის სახელსა და ღვთის არსზე, მაშ რატომ არ წარმადგენთ მე? მაშინაც კი, თუ ჩემზე არ მოწმობთ, შეგიძლიათ უბრალოდ წარმადგინოთ. მე, ამა და ამ დას, ღმერთის მწამს 25 წელია. ახლა 45 წლის ვარ, კვლავ გაუთხოვარი და მარტოხელა; დღემდე ერთგულად და ენთუზიაზმით მივყვები ამ გზას. რადგან ეკლესიის საყრდენი ვარ, მრავალჯერ მოვხვდი ჩინეთის კომუნისტური მთავრობის ძებნილთა სიაში, მდევნიდნენ და ვიმალებოდი სხვადასხვა ადგილას, დავხეტიალობდი ათზე მეტ პროვინციაში სანამ საზღვარგარეთ გადავიდოდი. ყოველივე ამის შემდეგ კვლავ ვაგრძელებდი ღვთის სახლის მნიშვნელოვანი საქმის ზედამხედველად მსახურებას, რა დროსაც წამოვაყენე მრავალი კონსტრუქციული წინადადება, იდეა და კონცეფცია ღვთის სახლის გარკვეული საქმეების შესასრულებლად, რითაც წარუშლელი წვლილი შევიტანე ეკლესიის საქმის წინსვლასა და ღვთის ცათა სასუფევლის სახარების გავრცელებაში. რატომ არ წარმადგენთ ასე? რატომ არ მაძლევს ღმერთი გარკვეულ გარემოსა და შესაძლებლობებს ჩემი ნიჭის გამოსავლენად, რათა ყველამ გაიგოს ჩემ შესახებ და მიცნობდეს? რატომ გვზღუდავს ღმერთი ყოველთვის? ღვთის სახლში ჩვენ არც ისე თავისუფლები ვართ და არც ისე მოდუნებულები, გათავისუფლებულები ან ბედნიერები!“ ამ დას ისიც კი სურს, რომ იყოს მოდუნებული, გათავისუფლებული და ბედნიერი. როგორ შეგვიძლია გაგხადოთ მოდუნებული, გათავისუფლებული და ბედნიერი? რეიტინგის სათავეში შენი მოქცევით? ამის შემდეგ შენი წარდგენით: ეს ადამიანი ქვეყნად ცნობილი ექიმი იყო, რომელმაც რომელმაც ერის ცნობილი ექიმის პირველი პრემია მოიპოვა და მისი სახელი შემდგომში „მსოფლიოში სახელგანთქმულ ექიმთა ენციკლოპედიაში“ შევიდა. მას მრავალი ნაშრომი აქვს დაწერილი, ხოლო ღვთის სახლში მოსვლის შემდეგ ის კვლავ დარჩა საყრდენად და ნიჭიერ ადამიანად, ახლა კი უფროსი წინამძღოლი გახდა. განა მაშინ ის არ იქნება ბედნიერი? ის იფიქრებს: „მე ნიჭიერი ადამიანი ვარ. ადრე ცნობილი სახე ვიყავი და ღვთის სახლში მოსვლის შემდეგაც კვლავ ცნობილი სახე ვარ. მე ვგავარ ოქროს, რომელიც ბრწყინავს სადაც არ უნდა დადო და არავის ძალუძს შეაკავოს მისი სიკაშკაშე. ჩემი შესაძლებლობები ყველასთვის თვალსაჩინოა! მიუხედავად იმისა, რომ ღმერთი არ მოწმობს, ეს ფაქტები ბრწყინვალედ ამოწმებენ ჩემზე.“ რას ფიქრობ ამ მოსაზრებაზე? თუ არ ძალგიძს ერთი დღითაც კი უარი თქვა დიდებისა და სარგებლის ძიებაზე, მაშინ შენ კვლავ შებოჭილი ხარ დიდებით, გამორჩენითა და სტატუსით; არ ძალგიძს მოდუნდე და ბედნიერი იყო. სანამ შებოჭილი, შეზღუდული და შებოჭილი ხარ დიდებისა და გამორჩენის ბორკილებით, ვერ წაიწევ წინ ჭეშმარიტების ძიებაში, არამედ მხოლოდ ერთ ადგილას გაიჭედები. ზოგიერთმა ადამიანმა შეიძლება იკითხოს: „დავიხევ უკან?“ ფაქტი ისაა, რომ სანამ წინ არ მიიწევ, შენ ერთ ადგილას ხარ გაჭედილი ან უკან იხევ. ეს აჩვენებს, რომ შენი ბუნება-არსება სწორედ ეს არის, და რამდენი წელიც არ უნდა გწამდეს ღმერთი, არასოდეს გექნება არავითარი წინსვლა, და ბოლოს შეიძლება კვლავ დიდი ბოროტებაც კი ჩაიდინო. სრული დანამდვილებით შეიძლება ითქვას, რომ შენ გამოაშკარავდები. როგორც კი ასეთ ადამიანს ექნება შესაბამისი გარემო, როგორც კი ის მოიპოვებს სტატუსს, მისი ამბიცია გამოაშკარავდება. სინამდვილეში ამ გარემოსა და სტატუსის გარეშე არ ექნებოდა მას ამბიცია? მაინც ექნებოდა. ის უბრალოდ ეს არსება და ეს არსია და მისი ამბიციის შეკავება შეუძლებელია. როგორც კი მას ექნება შესაბამისი გარემო, ის მოულოდნელად „აფეთქდება“ და ვერავითარი შეზღუდვა ვერ შეაკავებს, ის დაიწყებს ბოროტების კეთებას და მისი ეშმაკისეული მახინჯი სახე სრულად გამოაშკარავდება. ეს არის გამოაშკარავების შემთხვევა. შენ სიტყვა „გამოაშკარავება“ ასე უნდა გესმოდეს: ღმერთს არ განუზრახავს შენი გამოაშკარავება, ღმერთს განზრახული ჰქონდა მოეცა შენთვის პრაქტიკის შესაძლებლობა. მაგრამ შენ ვერ დააფასე სიკეთე, როდესაც დაინახე იგი; ნამდვილი სანახაობაც კი მოაწყვე. განა გამოაშკარავება არ არის ის, რასაც იმსახურებ? ეს შენი საკუთარი არჩევანია. ეს არ ნიშნავს იმას, რომ ღმერთს განზრახ სურდა შენი გამოაშკარავება და შენი მოკვეთა. სწორედ შენმა მოტივებმა და ამბიციებმა გამოგაშკარავა. სხვა ვის შეგიძლია დააბრალო?

რაც შეეხება ადამიანთა ინტერესებსა და ღვთის ინტერესებს, გვქონდა თუ არა მეტ-ნაკლებად საკმარისი თანაზიარება ჭეშმარიტებაზე ამასთან დაკავშირებით? რა არის ადამიანთა პირადი ინტერესები? ეს არის ის, რისკენაც ადამიანები ისწრაფვიან, მათ შორის დიდება, გამორჩენა და სტატუსი, კურთხევის მიღების ამბიცია და სურვილი, ასევე ადამიანთა პატივმოყვარეობა და სიამაყე, ოჯახი, ნათესავები, მატერიალური ინტერესები და ა.შ. ადამიანთა ინტერესების არსი ეგოისტური და საძულველია, ის უკეთური და სატანურია, ის ეწინააღმდეგება ჭეშმარიტებას და შლის, რევს და ანადგურებს ღვთის სახლის საქმეს მაშინ, როცა ღვთის ინტერესები კაცობრიობის გადარჩენის ყველაზე სამართლიანი საქმეა და წარმოადგენს ღვთის სიყვარულს, საქმეს, სიწმინდესა და სამართლიანობას. შესაბამისად ღმერთი მართალია თავისი ინტერესების დაცვაში. ის იცავს სამართლიან საქმეს. ეს არ ხდება იმიტომ, რომ ღმერთი ეგოისტია და სურს დაიცვას საკუთარი ღირსება. ეს სამართლიანი და მართებულია, და განუზომელი სარგებელი მოაქვს ადამიანთა მოდგმისთვის, რომელსაც ღმერთი იხსნის. მხოლოდ მაშინ, როდესაც ღმერთი თავის ინტერესებს იცავს, კაცობრიობას შეუძლია გადარჩეს და შედეგად უფრო დიდი სარგებელი მიიღოს, ჭეშმარიტება, გზა და სიცოცხლე მოიპოვოს; მხოლოდ მაშინ ძალუძთ ადამიანებს, რომ საბოლოოდ გახდნენ ჭეშმარიტი ქმნილებები და იცხოვრონ ღვთის მიერ დადგენილი ყველა კანონზომიერებისა და წესის დაცვით ღვთის მიერ მათთვის შექმნილ ყველა არსებას შორის; მხოლოდ მაშინ შეუძლია კაცობრიობას მოიპოვოს სიხარული და ჭეშმარიტად მშვენიერი ცხოვრება. არის თუ არა ყოველივე ეს, რასაც ღმერთი აკეთებს, სამართლიანი საქმე? ის უკიდურესად სამართლიანია! ღვთის ეს საქმე და ეს მართვა ისევე, როგორც ეკლესიის ყველა საქმე — როგორებიცაა სახარების ქადაგება, ფილმების გადაღება, დამოწმების სტატიების წერა, ვიდეოების შექმნა, ღვთის სიტყვების თარგმნა და ეკლესიური ცხოვრების ნორმალური წესრიგის შენარჩუნება — ეს საქმეები მნიშვნელოვანია და გარანტირებული უნდა იყოს. ასევე არსებობს ღვთის ყველა იმ რჩეული ადამიანის ცხოვრების უზრუნველყოფის ასპექტი, რომლებიც თავიანთ მოვალეობებს ასრულებენ. მიუხედავად იმისა, რომ ეს ყველაზე ელემენტარული საქმეა, დამხმარე მომსახურების მსგავსი და თითქოს არ აქვს დიდი კავშირი ღვთის სახლის მთავარ საქმესთან, ის მაინც ძალზე მნიშვნელოვანია და აუცილებელია მისი აქ მოხსენიება. ისეთი ჩვეულებრივი რამ, როგორიცაა საკვები, ტანსაცმელი, საცხოვრებელი და ტრანსპორტი — არის ის, რაც ღმერთმა უბოძა ადამიანებს, და ასევე წარმოადგენს ყოველი სრულფასოვანი ადამიანის ყველაზე ბუნებრივ ფიზიკურ მოთხოვნილებას. ღმერთი არ წაართმევს ადამიანებს ამ მოთხოვნილებებს, არამედ პირიქით, მან უნდა დაიცვას ისინი. თუ შენ ყოველთვის ურევ, შლი და ძირს უთხრი იმას, რისი დაცვაც ღმერთს სურს, თუ შენ ყოველთვის ზიზღს იჩენ ასეთი რამეების მიმართ და ყოველთვის გაქვს წარმოდგენები და მოსაზრებები მათ შესახებ, მაშინ შენ უარყოფ ღმერთს და ეწინააღმდეგები მას. თუ შენ არ მიიჩნევ ღვთის სახლის საქმესა და ღვთის სახლის ინტერესებს მნიშვნელოვნად და ყოველთვის გსურს ძირი გამოუთხარო მათ, და ყოველთვის გსურს ნგრევის გამოწვევა, ან ყოველთვის გსურს მათგან სარგებლის მიღება, მოტყუება ან მითვისება, განრისხდება თუ არა ღმერთი შენზე? (დიახ.) რა არის ღვთის რისხვის შედეგები? (ჩვენ დავისჯებით.) ეს დანამდვილებით ასეა. ღმერთი ამას არავითარ შემთხვევაში არ გაპატიებს! რადგან ის, რასაც შენ აკეთებ, არის ეკლესიის საქმის დაშლა და განადგურება, და ეს ეწინააღმდეგება ღვთის სახლის საქმესა და ინტერესებს. ეს დიდი ბოროტებაა, ეს არის ღმერთთან დაპირისპირებაში შესვლა და ეს არის ის, რაც პირდაპირ შეურაცხყოფს ღვთის ხასიათს. როგორ შეიძლება ღმერთი არ განრისხდეს შენზე? თუ ზოგიერთი ადამიანია მათი მწირი სულიერი მონაცემების გამო არ არიან კომპეტენტურნი თავიანთ საქმეში და უნებლიეთ აკეთებენ ისეთ რამეებს, რაც იწვევს ჩაშლასა და არეულობას, ეს საპატიებელია. თუმცა, თუ შენი პირადი ინტერესების გამო შენ ერთვები შურსა და განხეთქილებაში და განზრახ აკეთებ ისეთ რამეს, რაც შლის, რევს და ანადგურებს ღვთის სახლის საქმეს, ეს არის შეგნებული დარღვევა და ღვთის ხასიათის შეურაცხყოფა. მოგიტევებს ღმერთი? ღმერთი ასრულებს თავისი ექვსიათასწლოვანი მართვის გეგმის საქმეს და მასშ დებს მისთვის ყვლაზე ძვირფასს. თუ ვინმე ეწინააღმდეგება ღმერთს, განზრახ აზიანებს ღვთის სახლის ინტერესებს და განზრახ ისწრაფვის პირადი ინტერესების გასატარებლად, პრესტიჟისა და სტატუსის მოსაპოვებლად ღვთის სახლის ინტერესების დაზიანების ფასად, და არ ერიდება ეკლესიის საქმის ჩაშლას, რითაც იწვევს ღვთის სახლის საქმის შეფერხებასა და განადგურებას, და უზარმაზარ მატერიალურ და ფინანსურ ზიანსაც კი აყენებს მას, ფიქრობთ, რომ ასეთ ადამიანებს უნდა მიეტევოთ? (არა, არ უნდა მიეტევოთ.) თქვენ ყველანი ამბობთ, რომ მათი პატიება არ შეიძლება, მაშ, განრისხებულია თუ არა ღმერთი ასეთ ადამიანებზე? რა თქმა უნდა, კი. ღმერთმა აღასრულა ჭეშმარიტების გამოხატვისა და ადამიანთა გადარჩენის ასეთი დიადი საქმე და მასში ჩადო მთელი თავისი გული და სული. ღმერთი ამ ყველაზე სამართლიან საქმეს ასე სერიოზულად ეკიდება; მისთვის ყველაზე ძვირფასი გაიღო ამ ადამიანთათვს, რომელთა გადარჩენაც მას სურს, მისი ყველა მოლოდინი ასევე ამ ადამიანებზეა დამყარებული, და საბოლოო შედეგები და დიდება, რომლის მიღებაც მას სურს თავისი ექვსიათასწლოვანი მართვის გეგმიდან, სრულად აღსრულდება ამ ადამიანებზე. თუ ვინმე უპირისპირდება ღმერთს, ეწინააღმდეგება, რევს ან ანადგურებს ამ საქმის შედეგს, აპატიებს თუ არა ღმერთი მას? (არა.) შეურაცხყოფს თუ არა ეს ღვთის ხასიათს? თუ შენ მუდმივად ამბობ, რომ მიჰყვები ღმერთს, ისწრაფვი ხსნისკენ, იღებ ღვთის მიერ გამოკვლევასა და წინამძღოლობას, და იღებ და ემორჩილები ღვთის სამსჯავროსა და გაკიცხვას, მაგრამ მთელი ამ ხნის განმავლობაში, როდესაც ამ სიტყვებს წარმოთქვამ, მაინც შლი, რევ და ანადგურებ ეკლესიის სხვადასხვა საქმეს და შენს მიერ გამოწვეული არევ-დარევის, ჩაშლის, განადგურების, დაუდევრობის ან მოვალეობის შეუსრულებლობის ან შენი ეგოისტური სურვილებისა და პირადი ინტერესების გატარების გამო ზიანს აყენებ ღვთის სახლის ინტერესებს, ეკლესიის ინტერესებს და უამრავ სხვა ასპექტს, იმ დონეზეც კი, რომ სერიოზულად აფერხებ და ანადგურებ ღვთის სახლის საქმეს, მაშ, როგორ უნდა შეაფასოს ღმერთმა შენი ხვედრი სიცოცხლის წიგნში? როგორ უნდა დაგახასიათოს? სამართლიანობისთვის უნდა დაისაჯო. ამას ჰქვია საკადრისის მიღება. რა გესმით ახლა? რა არის ადამიანთა ინტერესები? (ისინი ბოროტია.) ადამიანთა ინტერესები სინამდვილეში მათი გადაჭარბებული სურვილებია. პირდაპირ რომ ვთქვათ, ეს ყოველივე არის ცდუნება, ილუზია და სატანის მიერ ადაიმანთა საცდუნებლად გამოყენებული სატყუარა. დიდების, გამორჩენისა და სტატუსის ძიება და საკუთარი ინტერესების გატარება — ეს არის სატანასთან თანამშრომლობა ბოროტების ჩასადენად და ეს არის ღვთისთვის წინააღმდეგობის გაწევა. ღვთის საქმის შესაფერხებლად სატანა ქმნის სხვადასხვა გარემოს, რათა აცდუნოს, არიოს და შეცდომაში შეიყვანოს ადამიანები და ხელი შეუშალოს მათ ღვთის მიყოლაში, რათა ვერ შეძლონ ღვთისადმი მორჩილება, სანაცვლოდ ითანამშრომლონ სატანასთან და გაჰყვნენ მას და განზრახ აღდგნენ ღვთის საქმის ასარევად და გასანადგურებლად. რაც არ უნდა უზიარებდეს ღმერთი ჭეშმარიტებას ასეთ ადამიანებს, ისინი მაინც ვერ მოდიან გონს. რაც არ უნდა სხლავდეს მათ ღვთის სახლი, ისინი მაინც არ იღებენ ჭეშმარიტებას. საერთოდ არ ემორჩილებიან ღმერთს, არამედ ჯიუტად მიჰყვებიან თავიანთ გზას და აკეთებენ იმას, რაც სურთ. შედეგად, ისინი რევენ და ანადგურებენ ეკლესიის საქმეს, სერიოზულ გავლენას ახდენენ ეკლესიის სხვადასხვა საქმის წინსვლაზე და უზარმაზარ ზიანს აყენებენ ღვთის რჩეული ხალხის სულიერ გზაზე დადგომას. ეს ცოდვა მეტისმეტად დიდია და ასეთი ადამიანები ნამდვილად დაისჯებიან ღვთის მიერ.

თქვენი აზრით, ამჟამად ეკლესიაში რომელი საქმეა ყველაზე მნიშვნელოვანი და რომელი მოიცავს ღვთის მართვის გეგმის გაფართოებას? (სახარების ქადაგება.) სახარების საქმე უმთავრესი საქმეა. ღვთის საქმე არის საქმე, როგორც ამას ღმერთი ხედავს, მაგრამ ადამიანთათვის ეს მათი მოვალეობაა. სახარების საქმის გარდა ასევე არსებობს კინოწარმოების საქმე, თარგმნის საქმე, საგალობლების საქმე და სხვადასხვა ტექსტზე დაფუძნებული სამუშაო. დღესდღეობით იმ ადამიანთა უმეტესობა, ვინც თავის მოვალეობას სრულ განაკვეთზე ასრულებს, სწორედ ამ საქმეებითაა დაკავებული. მითხარით, ამ საქმეებიდან რომლის გარეშეა შესაძლებელი ფონს გასვლა? ზოგი ამბობს: „მუსიკა მხოლოდ რამდენიმე ნოტისგან შედგება, რაც არ მიმაჩნია მნიშვნელოვნად. ღვთის სიტყვა ხომ ამ მელოდიების გარეშეც ისევე გავრცელდებოდა და გადაეცემოდა ხალხს, და ადამიანებსაც ზუსტად ისევე მიიყვანდა ღმერთთან.“ სწორია ამის თქმა? (არა, არასწორია.) რატომ არის არასწორი? ივარგებდა თუ არა სხვადასხვა ტიპის ვიდეოწარმოება მუსიკის გარეშე? (არა). გარდა იმისა, რომ ეკლესიაში უნდა შესრულდეს საგალობლები, მუსიკა ასევე აუცილებელია ყველა ფილმისთვის, მუსიკალური კლიპისთვის, საგუნდო ნაწარმოებისა და სასცენო წარმოდგენის შესასრულებლად თუ ღვთის სიტყვის ვიდეოდეკლამაციებისთვის და ა.შ. მიუხედავად იმისა, რომ ერთი შეხედვით, მუსიკა მართლაც მხოლოდ ნოტების ერთობლიობაა, როგორც კი ადამიანები ამ მუსიკას მოისმენენ, ის უფრო ეფექტური ხდება ღვთის სიტყვების გასავრცელებლად და შეუძლია დიდი როლი ითამაშოს სახარების გავრცელებაში, ამიტომ ის შეუცვლელია. მაშინაც კი, როდესაც უბრალოდ ჩვეულებრივ საუბრობ და ფონად მუსიკა ისმის, ეფექტი განსხვავებული იქნება, განა ასე არ არის? ამიტომ ეს მოვალეობა ძალიან მნიშვნელოვანია. ზოგიერთი ადამიანი ამბობს: „მაშინ, არის თუ არა ჩვენი ვიდეო საქმე მნიშვნელოვანი?“ მითხარით, არის თუ არა ვიდეო საქმე მნიშვნელოვანი? (დიახ). მაგალითად, სპეციალური ეფექტების ტექნოლოგიის გამოყენებით შექმნილი გამოსახულებების დიდი ნაწილის ჩანაცვლება შეუძლებელი იქნებოდა რაიმე დაუმუშავებელი ვიდეომასალით და ვერც მათი გადაღება მოხერხდებოდა — ეს თანამედროვე ხელოვნებაა. არიან ისეთებიც, ვინც ამბობს: „ღვთის სახლში თანამედროვე ხელოვნებაზეც კი საუბრობენ. განა ეს დროის მოთხოვნებთან ფეხის აყოლა არ არის?“ რას ნიშნავს დროისთვის ფეხის აყოლა? ამას ჰქვია სატანის გამოყენება სამსახურის გასაწევად. რა თქმა უნდა, ეს არ არის ძმებისა და დების გამოყენება სამსახურის გასაწევად. ამაში ვგულისხმობ იმას, რომ თუ შეგიძლია შეისწავლო გარკვეული ტექნიკური და შემოქმედებითი პროფესიები და გამოიყენო ეს პროფესიული ცოდნა სახარების გავრცელებისა და ღვთის სიტყვების გამოცხადების საქმეში, მაშინ ის, რაც ისწავლე, სასარგებლოა. თუ შეგიძლია ამის სწავლა, ეს ღვთის მადლია, შემდეგ კი შეძლებ შესაბამისი მოვალეობის შესრულებას და იკურთხები. განა ეს არ არის კურთხევა? (დიახ). ამრიგად, ის, რასაც სწავლობ, არ არის მთავარი, მთავარია, იყენებ თუ არა მას შენი მოვალეობის შესასრულებლად. არიან სხვებიც, ვინც ამბობს: „ჩვენ ვასრულებთ ტექსტზე დაფუძნებულ სამუშაოს, მაგრამ არავინ არასოდეს იცის ჩვენ შესახებ, არავინ გვახსენებს და ბევრი ადამიანი ვერც კი გვხედავს. ჩვენ უკვე ზედმეტნი გავხდით.“ ეს არ არის საკითხის ნათლად დანახვა. ადამიანები ვერ გხედავენ, მაგრამ ღმერთი გხედავს, გულდასმით გიკვლევს, გიძღვება და გაკურთხებს; რატომ არ ძალგიძს ამის შეგრძნება? აქვს თუ არა მნიშვნელობა, გხედავენ თუ არა ადამიანები ან გახსენებენ თუ არა? რომელი ჭეშმარიტება არ მოგეწოდათ? რომელი ქადაგებისა და თანაზიარების მიღმა დარჩით? სინამდვილეში ტექსტზე დაფუძნებული სამუშაოს ტექნიკური მხარე არც ისე რთულია და პროფესიული კუთხითაც არ სჭირდება ამდენად გაძლიერება. თუმცა, ერთი რამ შეუცვლელია. უნდა გესმოდეთ ჭეშმარიტება. თუ არ გესმით ჭეშმარიტება, ვერაფერს დაწერთ. თქვენ შეგიძლიათ წერა, შეგიძლიათ ტექსტის სტილისტურად გამართვა, მოსაზრებების ჩამოყალიბება, თუმცა თავად სტრუქტურა ჯერ კიდევ არ არის სტატია. ის უნდა შეივსოს შინაარსით. კონკრეტულად რა უნდა დაიწეროს შინაარსის სახით და როგორ უნდა დაიწეროს, რათა მიღწეულ იქნას ღვთის დამოწმების შედეგი — აი, რას უნდა ჩაუღრმავდეთ. თუ მხოლოდ ამ საფუძველზე შეჩერდებით, ღვთის სიტყვების დამოწმებასა და ღვთის საქმის ამ ეტაპის გავრცელებაზე, მაშინ თქვენი სულიერი ზრდა არასოდეს მოხდება. თუ ღვთის ახალი საქმის დამოწმების, ადამიანთა წარმოდგენების გაქარწყლებისა და ხილვების ზოგიერთ ჭეშმარიტებაზე თანაზიარების გარდა ასევე შეგიძლიათ გქონდეთ თანაზიარება სულიერი განვითარების ზოგიერთ ჭეშმარიტებაზე და გამოიყენოთ გარკვეული ფაქტები, ისტორიები და დახვეწილად აღწერილი დეტალები ადამიანთა გულის სიღრმეში არსებული სხვადასხვა მდგომარეობის გადმოსაცემად, რათა ადამიანებმა შეიცნონ თავიანთი გახრწნილება, გაიგონ, რა მოთხოვნები აქვს ღმერთს კაცობრიობის მიმართ და რა არის მისი განზრახვა, და უფრო მეტიც, შეიცნონ ყველაზე კრიტიკული საკითხები — კონკრეტულად რა არის ჭეშმარიტება, რა გზას უნდა გაჰყვნენ ადამიანები, რა შეცდომას უშვებენ, როდესაც არასწორ გზას ადგანან, როგორი უნდა იყოს ადამიანი ღვთის მოთხოვნით და რა გზით სიარულს მოითხოვს იგი ადამიანებისგან — თუ შეგიძლიათ ამისკენ ნაბიჯ-ნაბიჯ წახვიდეთ, მაშინ თქვენ მიერ შესრულებული მოვალეობა უაღრესად ღირებული იქნება. მაგრამ ეს არის რთული ნაწილი, ეს არის ყველაზე ძნელი რამ. ადამიანთა სულიერი განვითარება არ ხდება ერთ ან ორ დღეში. ბევრი საკითხის შესახებ პირველად შეტყობიდან მათ გაცნობიერებამდე ერთი ან ორი წელია საჭირო. ორიდან სამ წლამდე ან სამიდან ხუთ წლამდეც კი სჭირდება ბუნდოვანი აღქმიდან მკაფიო გაცნობიერებამდე მისვლას; ორი ან სამი წელია საჭირო იმისათვის, რომ მკაფიო გაცნობიერების შემდეგ ამ საკითხის არსი შეიცნო და შემდეგ კიდევ ორი ან სამი წელი სჭირდება ამ პრობლემის სერიოზულობის გააზრებას. უგრძნობ და მწირი სულიერი მონაცემების მქონე ადამიანებს მხოლოდ ამ წერტილამდე შეუძლიათ მიღწევა. უკეთესი სულიერი მონაცემების და სულიერად გამჭრიახმა ადამიანებმა იციან, რომ აქტიურად უნდა ეძიონ, რა არის ჭეშმარიტება, რასაც კიდევ ორი ან სამი წელი სჭირდება... სანამ ამას მიხვდებიან, მთელი ცხოვრება ჩაივლის. აი, ასე ნელა ხდება სულიერი განვითარება! ადამიანები ბევრად სწრაფად გებულობენ და იმახსოვრებენ ჭეშმარიტებას, ვიდრე მას განიცდიან და სწვდებიან. რას ვგულისხმობ ამაში? იმას, რომ განცდა და შეცნობა ყოველთვის ნელა ხდება, რადგან ეს არის სიცოცხლე, მაშინ როცა გაგებასა და დამახსოვრებას მხოლოდ გონება სჭირდება. ადამიანებს, რომლებსაც აქვთ კარგი მეხსიერება, გაგების ძლიერი უნარი, გარკვეული სულიერი მონაცემები და განათლება, ძალუძთ ამის სწრაფად მიღწევა. მაგრამ ნიშნავს თუ არა გაგება იმას, რომ ადამიანი ფლობს ცოდნას? არა. გაგების შემდეგ, ადამიანი უბრალოდ ჩერდება იმის ცოდნაზე, თუ რას ეხება ეს საკითხი და მეტი არაფერი, მაგრამ ეს მაინც არ არის საკმარისი მოქმედებისას. რატომ არ არის საკმარისი? ხშირად, მოძღვრება, რომელიც გესმის, ვერ გამოიყენება ან უკავშირდება იმ საკითხებს, რომლებსაც აწყდები. შედეგად, მხოლოდ მრავალჯერადი მარცხის, საკმაოდ ბევრი დანაკარგის, საკმაოდ ბევრი შემოვლითი გზის გავლისა და მრავალი სამსჯავროს, გაკიცხვისა და გასხვლის მიღების შემდეგ ბოლოს და ბოლოს იგებ ჭეშმარიტებას, რის შემდეგაც შეგიძლია ღვთის სიტყვების პრაქტიკაში გამოყენება და გამოცდა ყველა იმ სხვადასხვა მოვლენასთან მიმართებაში, რაც თავს გადაგხდება. ამასობაში კი იმდენი წელი გაივლის თვალის დახამხამებაში — განა ეს ძალიან ნელი პროცესი არ არის? ადამიანის ცხოვრება ძალიან ნელა მიიწევს წინ, რადგან ჭეშმარიტება, რომელიც მას ესმის, მოიცავს ადამიანის ბუნება-არსებას, მის არსებობას და იმ ფასეულობებს, რითაც ის ცხოვრობს; ეს კი მოითხოვს როგორც მისი ხასიათის გარდაქმნას, ისე ცვლილებებს მის ცხოვრებაში. როგორ შეიძლება ასე მარტივად შეიცვალოს შენი ცხოვრება და სრულიად სხვანაირი გახდეს? ერთი მხრივ, ეს მოითხოვს ღვთის საქმეს და ამავდროულად ადამიანების აქტიურ თანამშრომლობას, რასაც თან უნდა ერთვოდეს გარესამყაროს განსაცდელები და პირადი სწრაფვა; გარდა ამისა, უნდა გაგაჩნდეს გამჭრიახობა და საკმარისი სულიერი მონაცემები, რათა ღმერთმა დამატებით გაცისკროვნება და წინამძღოლობა გიბოძოს; უფრო მეტიც, ღმერთი მოგივლენს გაკიცხვას, სამსჯავროსა და გასხვლას, შენი ძმები და დები გაგაკრიტიკებენ, თუმცა მაინც სულიერი ამაღლებისკენ უნდა ისწრაფვოდე — მხოლოდ ამგვარად აღმოიფხვრება ის, რაც სატანისგანაა, და ჭეშმარიტების მომტანი დადებითი ელემენტები ნელ-ნელა შემოვა შენში. ზოგიერთი ადამიანი ამბობს: „როდესაც ადამიანებს ესმით ჭეშმარიტება, მათი სიცოცხლე იცვლება.“ სწორია თუ არასწორი ამის თქმა? (არასწორია). რატომ არის არასწორი? ჭეშმარიტების გაგება არ უტოლდება ჭეშმარიტების ქონას, და რომც გესმოდეს ის, ის მაინც არ ქცეულა შენს ცხოვრებად. როგორც კი მოისმენ ჭეშმარიტებას, ჩასწვდები მას და გაიგებ ნათქვამს, რამდენ ხანს შეიძლება მან იარსებოს შენს გულში? შეიძლება ისე მოხდეს, რომ ერთი თვის შემდეგ ის სიტყვები, რომლებიც იმ დროს ყველაზე მნიშვნელოვნად მიგაჩნდა, მთლიანად გაქრეს, და როდესაც მათ კვლავ მოისმენ, ისეთი შეგრძნება დაგეუფლოს, თითქოს არასოდეს გსმენია ისინი. თუმცა, თუ ჭეშმარიტად გაგაჩნია რეალური სულიერი სიმწიფე და გამოცდილებითი დამოწმების ეს ასპექტი, მაშინ მათი განმეორებით მოსმენა აღარ დაგჭირდება. თუ არ ფლობ ჭეშმარიტება-რეალობის ამ ასპექტს, მაშინ მეტი უნდა უსმინო, სანამ ჭეშმარიტება-რეალობაში არ შეხვალ; თუ არ მოუსმენ, მაშინ ის, რაც გესმის, თანდათან შემცირდება და გაქრება, სანამ არამორწმუნეებს არ დაემსგავსები. შესაბამისად, ღვთის სიტყვები და ჭეშმარიტება მუდმივად უნდა ისმინო და იკითხო. მათი ნაკლებად კითხვა ან მოსმენა არაფერს გარგებს. თქვენ ყველას გაქვთ ამის ღრმა შეგნება, არა? (დიახ). ზოგჯერ, როდესაც ორი ან სამი დღის განმავლობაში არ გალობთ საგალობლებს ან არ ლოცულობთ ღვთის წინაშე, გულში სიცარიელეს გრძნობთ, ღვთის არსებობას ვეღარ შეიგრძნობთ და ფიქრობთ, სად გაისეირნოთ განსატვირთად. შედეგად, რაც უფრო მეტად განიტვირთებით, მით უფრო სულიერად მოშვებულნი ხდებით და როდესაც ეკლესიაში მიდიხართ ძმებთან და დებთან ჭეშმარიტებაზე თანაზიარებისთვის, გრძნობთ, რომ არ ხართ ამას მიჩვეულნი; როგორც კი ეკლესიის საქმეზე ჩამოვარდება სიტყვა, თავს გარკვეულწილად უხერხულად გრძნობთ. ორი ან სამი დღის განმავლობაში იცვლებით და სხვა ადამიანს ემსგავსებით, ისე, რომ გრძნობთ, საკუთარ თავსაც კი ვეღარ ცნობთ. როგორ შეიძლება ეს? ნუ იფიქრებ, რომ რადგან ბევრი ქადაგება მოისმინე, ჭეშმარიტება შენს ცხოვრებად იქცა და მოიპოვე ჭეშმარიტება. ჯერ კიდევ შორს ხარ ამისგან! ნუ იფიქრებ, რომ მხოლოდ იმიტომ, რომ დამოწმების სტატია დაწერე და გქონდა ასეთი გამოცდილება, უკვე გადარჩენილი ხარ. ჯერ არ მიგიღწევია იქამდე! ეს მხოლოდ მცირე ფრაგმენტია შენი ხანგრძლივი ცხოვრებისეული გამოცდილებიდან. ეს ფრაგმენტი შეიძლება იყოს მხოლოდ წამიერი განწყობა, გრძნობა, სურვილი ან ამბიცია და მეტი არაფერი. როდესაც ერთ დღეს სუსტად იქნები და უკან მოიხედავ და მოუსმენ იმ მოწმობას, რომელიც ოდესღაც გაეცი, იმ ფიცს, რომლებიც ოდესღაც დადე და გაიხსენებ იმ გაგებას, რომელსაც ოდესღაც მიაღწიე, ისინი უცხოდ მოგეჩვენება და იტყვი: „მე ვიყავი ეს? მქონდა ასეთი დიდი სულიერი ზრდა? როგორ მოხდა, რომ არ ვიცი? ეს ნამდვილად არ ვიყავი მე, არა?“ ამ ეტაპზე მიხვდები, რომ შენი ცხოვრება ჯერ კიდევ არ შეცვლილა. რას ნიშნავს, რომ შენი სიცოცხლე არ შეცვლილა? ეს ნიშნავს, რომ შენი ხასიათი ჯერ კიდევ არ გარდაქმნილა. რას იგრძნობ, როდესაც აღმოაჩენ, რომ მიუხედავად იმისა, რომ დაამოწმე და იმ დროს ფიქრობდი, უკვე დიდი სულიერი ზრდა გქონდა, მაინც შეგიძლია გახდე ისეთივე ნეგატიური, როგორიც ახლა ხარ? განა არ იფიქრებდი, რომ ადამიანის ხასიათის გარდაქმნა ძალიან რთულია? ჭეშმარიტება არ არის ის, რისი ჩანერგვაც ადამიანებში ერთ ღამეში შეიძლება. თუ ადამიანები მართლაც მოიპოვებენ ჭეშმარიტებას, როგორც თავიანთ სიცოცხლეს, ისინი იკურთხებიან და მათი ცხოვრება განსხვავებული იქნება. ისინი აღარ იქნებიან ისეთები, როგორებიც ახლა არიან, ხშირად რომ ავლენენ გახრწნილ ხასიათს, არამედ შეძლებენ აბსოლუტურად დაემორჩილონ ღმერთს და ერთგულად შეასრულონ თავიანთი მოვალეობა; ისინი მთლიანად გარდაიქმნებიან.

რადგან კაცობრიობა ასე გახრწნილია, ჭეშმარიტების მიღება ადვილი საქმე არ არის და რადგან ჭეშმარიტება ასე ძვირფასია, ღვთისთვის კიდევ უფრო რთულია ადამიანებში ჭეშმარიტების ჩანერგვა. ჭეშმარიტების ღირებულება და მნიშვნელობა და ყველა მრავალფეროვანი ასპექტი ასე ღირებული და მნიშვნელოვანია ადამიანებისთვის. მაგრამ რადგან ადამიანები ასე ღრმად არიან გახრწნილნი სატანის მიერ და მათში მეტისმეტად ბევრი სატანისეული საწყისია, მათში ამდენი რამ არის სატანისგან, არც ისე ადვილია ჭეშმარიტების ადამიანებში ჩანერგვა ისე, რომ ის მათ ცხოვრებად იქცეს. ნიშნავს თუ არა ეს იმას, რომ ადამიანებში ჭეშმარიტების ჩანერგვა შეუძლებელია? არა, არ ნიშნავს. ეს შესაძლებელია, მაგრამ ადამიანებს უნდა ჰქონდეთ სწორი დამოკიდებულება და შეხედულება და ისინი უნდა გაჰყვნენ სწორ გზას. რთული გასაკეთებელი არ ნიშნავს იმას, რომ ამის გაკეთება შეუძლებელია ისევე, როგორც ღვთის საქმის პირველი ორი ეტაპი, როდესაც ღმერთს არ აღუსრულებია სრულყოფის საქმე, არც ეს ჭეშმარიტებები გამოუხატავს და არც ეს სიტყვები უთქვამს, თუმცა ზოგიერთი ადამიანი სრულყოფილი გახდა და ზოგიერთმა მაინც შეიცნო ღმერთი. ამ ფაქტიდან გამომდინარე, მიღწევადია და არ არის შეუძლებელი ადამიანებში ჭეშმარიტების ჩანერგვა; ეს უბრალოდ დამოკიდებულია იმაზე, ისწრაფვიან თუ არა ადამიანები ჭეშმარიტებისკენ. მაშ, როგორ უნდა ისწრაფოდეს ადამიანი? ყველაზე მარტივი გზაა ღვთის სიტყვების ყოველდღე კითხვა, მისი მნიშვნელოვანი სიტყვების დამახსოვრება, ამ სიტყვების მონაკვეთებზე ყოველდღე ფიქრი და ამ სიტყვების ლოცვით კითხვა და მათზე კვლავ და კვლავ თანაზიარება. როდესაც ლოცვით შეიმეცნებ ამ შეხედულებებსა და გამონათქვამებს — როგორც დამოკიდებულებებს სხვადასხვა ადამიანის, მოვლენისა და საგნის მიმართ — რომელთაც ღვთის სიტყვა გასწავლის, რათა ჩაწვდე მათ და შენს გულში შეაღწიოს, მაშინ გაუცნობიერებლად დადებითი აზრები, შეხედულებები და პრაქტიკის პრინციპები ყოველთვის გამოვლინდება ცხოვრებაში, რა მოვლენის წინაშეც არ უნდა აღმოჩნდე. ჯერ არ მიგიღწევია ამ დონისთვის. წაგიკითხავს, რა გააკეთა იობმა? რას აკეთებდა იობი, სანამ მისი შვილები მხიარულობდნენ? ის წარსდგა ღვთის წინაშე, რათა ელოცა და მსხვერპლი შეეწირა თავისი შვილების სახელზე. ის არასოდეს განშორებია ღმერთს. ეს იმას ნიშნავს, რომ თავი უნდა აარიდო ყველაფერს, რამაც შეიძლება შენი გული ღმერთს განაშოროს; არ თქვა არაფერი, რამაც შეიძლება შენი გული ღმერთს განაშოროს; მოერიდე იმის ყურებას, რაც გიბიძგებს, განუდგე ღმერთს ან მის მიმართ მცდარი წარმოდგენები ან ეჭვები გაგიჩინოს; ნუ გექნება შეხება ისეთ ადამიანებთან, რომლებმაც შეიძლება ნეგატივით აგავსონ, გადაგაგვარონ და თავნებობისკენ გიბიძგონ ან რომლებმაც შეიძლება გაიძულონ ეჭვი შეიტანო, შეეწინააღმდეგო ან განშორდე ღმერთს; პირიქით, შორს დაიჭირე თავი ასეთი ადამიანებისგან; ახლოს იყავი ყველასთან, ვისგანაც შეგიძლია მიიღო დამოძღვრა, სულიერი შეწევნა და საზრდო; და ნუ გააკეთებ ისეთ რამეს, რამაც შეიძლება გაიძულოს, ზიზღით უარყო ჭეშმარიტება, ან რამაც შეიძლება გამოიწვიოს შენში ჭეშმარიტებისადმი უკმაყოფილება ან ზიზღი. ეს ყოველივე საკუთარ გონებაში ნათლად უნდა გქონდეს გაცნობიერებული. ნუ იცხოვრებ უმიზნოდ და ნუ იფიქრებ: „არ მაინტერესებს, რამდენ ხანს ვიცოცხლებ ან როგორ წარიმართება ჩემი ცხოვრება, ყველაფერს ბუნებასა და ღვთის განგებას მივანდობ.“ ღმერთმა შექმნა გარემოებები და მოგცა თავისუფალი ნება არჩევანის გასაკეთებლად, მაგრამ თუ არ ითანამშრომლებ და მუდმივად საკუთარ თავზე აიღებ ინიციატივას, რომ ურთიერთობა გქონდეს იმ ადამიანებთან, რომლებსაც ამქვეყნიური რამეები უყვართ, რომლებიც მუდამ ხორციელ სიამოვნებას ეძლევიან, რომლებიც გულგრილნი არიან საკუთარი მოვალეობების მიმართ და უპასუხისმგებლობით გამოირჩევიან და თუ მუდმივად ასეთ წრეში იტრიალებ, რა იქნება საბოლოო შედეგი? როდესაც ასეთ ადამიანებს საქმე არ აქვთ, ისინი საუბრობენ ჭამაზე, სმასა და გართობაზე და ხშირად ყვებიან ამბებსა და ჭორებს. თუ ასეთ ცდუნებებს გადააწყდები და არ მოერიდები მათ, მათზე დამოკიდებულიც კი გახდები და და განზრახ გაატარებ დროს ასეთ ადამიანებთან, მაშინ საფრთხეში ხარ, რადგან ცდუნება შენ გარშემოა! როდესაც ბრძენი ადამიანები ხედავენ ასეთ ცდუნებას, ისინი შორს იჭერენ თავს. მათ გულის სიღრმეში ნათლად იციან: „მე არ მაქვს ასეთი სულიერი სიმწიფე, არ მოვუსმენ და არც მინდა მათ ყურადღება მივაქციო. ეს ადამიანები არ ისწრაფვიან ჭეშმარიტებისკენ და არ უყვართ ის. მე შორს დავიჭერ თავს და ვიპოვი წყნარ ადგილს, რათა მარტომ წავიკითხო ღვთის სიტყვები, დავიმშვიდო გული, ცოტა ხნით დავფიქრდე და ღვთის წინაშე წარვდგე.“ ყველა ეს პრინციპი და მიზანი შემდეგ რამეს ემსახურება: პირველი, არ განშორდე ღვთის სიტყვებს; და მეორე, არ განშორდე ღმერთს შენს გულში. ამგვარად, ჭეშმარიტების გაგებით შეძლებ მუდმივად ღმერთთან სიახლოვეში იცხოვრო. ერთი მხრივ, ღმერთი დაგიცავს ცდუნებაში ჩავარდნისგან. მეორე მხრივ, ღმერთი უდიდეს წყალობას მოგივლენს, რაც საშუალებას მოგცემს გაიგო, რა უნდა გააკეთო ჭეშმარიტების პრაქტიკაში გამოსაყენებლად და საშუალებას მოგცემს ყოველი ჭეშმარიტების ნათლად დანახვასა და გაცნობიერებაში. რაც შეეხება შენს მოვალეობას, ღმერთი გიწინამძღოლებს, რათა ეცადო, არ დაუშვა შეცდომები, ყოველთვის სწორად გააკეთო საქმეები და იცოდე პრინციპები. ამგვარად, განა არ იქნები დაცული? რა თქმა უნდა, ეს არ არის ყველაზე დიდი და საბოლოო მიზანი. მაშ, რა არის საბოლოო მიზანი? ის, რომ შეძლო გაკვეთილების სწავლა სხვადასხვა ადამიანისგან, მოვლენისა და საგნისგან, გაიგო ღვთის განზრახვები, შეიცნო ღვთის საქმე და იმოქმედო ღვთის მიერ მოთხოვნილი პრინციპების შესაბამისად. ამგვარად, შენი სულიერი ზრდა და სიმწიფე განაგრძობს წინსვლას და არ გაჩერდება. თუ ყოველთვის დაკავებული ხარ საქმეების კეთებით და არ ფოკუსირდები ჭეშმარიტების პრაქტიკაში გამოყენებაზე შენი მოვალეობების შესრულებისას და სულიერი განვითარების გზაზე არსებული სირთულეების გადაჭრაზე, მაშინ ვერ გექნება წინსვლა შენს სულიერ ცხოვრებაში. სულიერი განვითარება სწორედ საკუთარი მოვალეობის შესრულებით მიიღწევა. თუ ადამიანი ადამიანი განუდგება თავისი მოვალეობის შესრულებას და განეშორება ღვთის სიტყვას, სულიერი წინსვლა შეწყდება. ზოგიერთი ადამიანი ხედავს, რომ სხვები უსაქმურად საუბრობენ, ამიტომ ისინი ერთვებიან და ცხვირს ყოფენ სხვის საქმეში, მუდამ სხვის საქმეში ერევიან და ჭორაობა უყვართ — ღმერთს არ მოსწონს ასეთი ადამიანები. როგორი ადამიანები მოსწონს ღმერთს? ისინი, ვისაც გულის დამშვიდება შეუძლიათ. რისთვის დაიმშვიდონ თავი? იმისთვის, რომ იყვნენ მარიონეტები, რომლებიც არაფერზე ფიქრობენ? არა, იმისთვის, რომ მშვიდად ილოცონ ღვთის წინაშე, ეძიონ ღვთის განზრახვები, სთხოვონ ღმერთს დაცვა და გაცისკროვნება. ასევე, ეძიონ გაცისკროვნება და ნათელი მოჰფინონ ჭეშმარიტების იმ ასპექტებს, რომლებიც მათ არ ესმით, რათა მიაღწიონ ამ ასპექტის გაგებასა და სიცხადეს ან მოაგვარონ თავიანთ საქმეში არსებული პრობლემები და ღვთის წინამძღოლობა მოიპოვონ. იმდენი ამოცანა და საქმეა გასაკეთებელი, როდესაც ადამიანი ღვთის წინაშე სიმშვიდეს პოულობს. ეს არ ნიშნავს იმას, რომ ღმერთთან მხოლოდ მოვალეობის მოხდის მიზნით მიხვიდე მოცალეობის ჟამს და უთხრა: „ღმერთო, მე აქ ვარ, შენ ჩემს გულში ხარ, იყავი ჩემთან, დამიცავი ცდუნებაში ჩავარდნისგან!“ თუ მხოლოდ მოვალეობის მოხდის მიზნით მოქმედებ და ღმერთს ზერელედ ეპყრობი, მაშინ არ ხარ ჭეშმარიტი მორწმუნე და ღმერთი ასეთ ადამიანებს ჭეშმარიტებას არ მიჰმადლის. რა უნდა ჰქონდეთ ადამიანებს პირველ რიგში იმისათვის, რომ ღმერთმა მათ ჭეშმარიტება უბოძოს? მათ უნდა ჰქონდეთ სიმართლეს მოწყურებული, გულწრფელი გული. რისი მანიშნებელია გულწრფელი გული? იმის, რომ მართლაც გიყვარს ჭეშმარიტება. თუ ყოველთვის ზერელედ ეპყრობი ღმერთს და საერთოდ არ ხარ გულწრფელი, მუდამ თავად გსურს გადაწყვეტილებების მიღება ყველაფერში, ღვთის წინაშე მხოლოდ მოვალეობის მოხდის მიზნით „გამარჯობის“ სათქმელად მიდიხარ და შემდეგ მაინც ყველაფერს საკუთარი ნებით აკეთებ, მაშინ, მიუხედავად იმისა, რომ ღმერთმა მოგანდო თავისი საქმე, საბოლოოდ მაინც არანაირი კავშირი არ გექნება არც ღმერთთან და არც ჭეშმარიტებასთან. რა ჰქვია ამას? ამას ჰქვია ღვთისადმი წინააღმდეგობის გაწევა და საკუთარი საქმის შესრულება. შეუძლია თუ არა ღმერთს შენი ამგვარად გაცისკროვნება? არა. ყველანი ჩასწვდით თუ არა ჭეშმარიტების ძიებისა და ჭეშმარიტების გაგების გზას? ხშირად უნდა წარდგე ღვთის წინაშე, დაიმშვიდო გული ჭეშმარიტების საძიებლად, ილოცო ღვთის წინაშე და ისწავლო საკუთარი თავის დამშვიდება. საკუთარი თავის დამშვიდება არ ნიშნავს ცარიელ გონებას, არამედ იმას, რომ გულში გქონდეს სათხოვარი, ფიქრები და სულიერი ტვირთი; მიხვიდე ღმერთთან წრფელი და მწყურვალე გულით, გქონდეს ჭეშმარიტებისა და ღვთის განზრახვის შეცნობის წყურვილი, ატარო ტვირთი შენი მოვალეობის შესასრულებლად და საქმის გასაკეთებლად — ეს არის ის, რაც უნდა გაგაჩნდეს, როდესაც ღვთის წინაშე წარდგები და დაიმშვიდებ თავს.

ახლახან მქონდა თანაზიარება იმაზე, რომ ეკლესიის მთელი საქმე უშუალოდ უკავშირდება ღვთის ცათა სასუფევლის სახარების გავრცელების საქმეს. კერძოდ, სახარების ქადაგების საქმესა და პროფესიებთან დაკავშირებულ ყველა საქმეს მნიშვნელოვანი და განუყოფელი კავშირი აქვს სახარების გავრცელების საქმესთან. ამიტომ, ყველაფერი, რაც სახარების გავრცელების საქმეს უკავშირდება, ღვთისა და ღვთის სახლის ინტერესებს ეხება. თუ ადამიანებს სწორად ესმით სახარების გავრცელების საქმე, მართებულად უნდა მიუდგნენ როგორც საკუთარ, ისე სხვათა მოვალეობებს. როგორია მათდამი მართებული მიდგომა? ჩადეთ მაქსიმალური ძალისხმევა და შეასრულეთ ისინი ღვთის მოთხოვნების შესაბამისად. სულ მცირე, ნუ ჩაიდენთ ისეთ ქმედებებს, რომლებიც განზრახ იწვევს ზიანსა თუ შეფერხებას, და შეგნებულად ნუ გააკეთებთ იმას, რაც იცით, რომ მცდარია. რა არის მათთან მიდგომის სწორი გზა? ჩადეთ მაქსიმალური ძალისხმევა და შეასრულეთ ისინი ღვთის მოთხოვნების შესაბამისად. სულ მცირე, ნუ ჩაერთვებით ისეთ ქცევებსა და ქმედებებში, რომლებიც განზრახ იწვევს ზიანს ან არეულობას და შეგნებულად ნუ გააკეთებთ იმას, რაც იცით, რომ მცდარია. თუ ვინმე დაჟინებით აკეთებს რამეს, მიუხედავად იმისა, რომ იცის, რომ ეს შლის და რევს ეკლესიის საქმეს და ვერავინ გადაარწმუნებს მას, მაშინ ის ბოროტებას სჩადის, სიკვდილს ეძიებს და თავის ნამდვილ ეშმაკისეულ სახეს ავლენს. იჩქარეთ და გააკეთეთ ისე, რომ ძმებმა და დებმა ამოიცნონ ისინი, შემდეგ კი მოიცილეთ ბოროტი ადამიანი ეკლესიიდან. თუ ბოროტმოქმედი წამიერი უგუნურებით მოქმედებს და განზრახ არ სჩადის ბოროტებას, როგორ უნდა მოვეკიდოთ ასეთ საკითხს? უნდა ვასწავლოთ და დავეხმაროთ ამ ადამიანს? რა მოხდება, თუ მას ასწავლიან, ის კი მაინც არ უსმენს? ძმები და დები იკრიბებიან მის გასაკრიტიკებლად. რა მოხდება, თუ ადამიანი კომპეტენტურია თავის საქმეში, მაგრამ არ ცდილობს მაქსიმალურად კარგად შეასრულოს იგი, თუმცა ამჟამად არავინაა მისი შემცვლელი და ყველას მაინც სურს, რომ მან შეასრულოს ეს საქმე? ყველა იკრიბება ამ ადამიანის გასასხლავად და გასაფრთხილებლად: „ღმერთმა აგამაღლა და გთხოვა ამ მოვალეობის შესრულება. თუ არ ეცდები მაქსიმალურად კარგად შეასრულო იგი და გააგრძელებ არეულობის გამოწვევას და კვლავ მიატოვებ შენს საქმეს, მაშინ აშკარად არ გაქვს სინდისი და არ ხარ შესაფერისი შენი მოვალეობის შესასრულებლად.“ კარგია თუ არა ეს გზა? თუ ვინმეს შეუძლია მისი შეცვლა, მაშინ გაუშვით. გაბედავდით ამის გაკეთებას? ადამიანთა უმეტესობა ვერ გაბედავდა. როდესაც საქმე ეხება ეკლესიის საქმის დაცვას, ბევრი ადამიანი ვერ ბედავს წინ აღდგომას და სამართლიანობის დაცვას. განა ეს ის შემთხვევა არ არის, რომ ვერ ბედავენ ჭეშმარიტების ერთგულნი იყვნენ? ზოგიერთი სირაქლემას პოზას ირჩევს და გულგრილია, როდესაც ხედავს, რომ ეკლესიის საქმე ფერხდება ან ზიანდება, თითქოს ეს მათ არ ეხებათ და მათი დამოკიდებულებაა, თვალი დახუჭონ ამაზე. მაგრამ თუ ვინმე აკრიტიკებს მათ და ეუბნება, რომ ასე არ უნდა მოიქცნენ, ან თუ ვინმეს სძულს ისინი ან ზემოდან უყურებს მათ, ისინი ღიზიანდებიან და გულში ფიქრობენ: „ვინ გგონია შენი თავი? ვინ ხარ შენ, რომ მაკრიტიკებ? ვინ ხარ შენ, რომ ზემოდან მიყურებ? ჩვენ ეს საკითხი უნდა განვიხილოთ.“ მათ ეს საკითხი გულთან ახლოს მიაქვთ და ისინი სერიოზულად ეკიდებიან მას, თანაც ისე არ შეუძლიათ, რომ რაიმე არ თქვან და საკუთარი პოზიცია არ განაცხადონ. ისინი ვერაფერს გრძნობდნენ, როდესაც ეკლესიის საქმე ფერხდებოდა, ირეოდა და ზიანდებოდა; ამის ნაცვლად თვალს ხუჭავდნენ ამაზე. რა ტიპის ადამიანები არიან ისინი? (ეგოისტი და საძაგელი ადამიანები.) არის თუ არა ეს მხოლოდ ეგოიზმი და სისაძაგლე? ეს პრობლემა იმდენად სერიოზულია, რომ მისი შეჯამება მხოლოდ ერთი წინადადებით შეუძლებელია. მხოლოდ იმის თქმა შეიძლება, რომ ასეთ ადამიანებს არ აქვთ ადამიანობა და მათში სიკეთის ნატამალიც არ არის. სინამდვილეში სწორედ ამას აკეთებენ ანტიქრისტეები და, რა თქმა უნდა, არც ცრუ წინამძღოლები არიან გამონაკლისი. ანტიქრისტეებს წარმოდგენა არ აქვთ, რა არის ღვთის სახლის ინტერესები. როდესაც ეკლესიის საქმე ფერხდება, ისინი ამას ვერ ხედავენ. ზოგიერთი ადამიანი სრულ ქაოსს იწვევს ეკლესიის საქმის არევით, მაგრამ როდესაც ანტიქრისტეები ამას ხედავენ, ისინი ამას სერიოზულად არ ეკიდებიან. ისინი ამას უმნიშვნელოდ მიიჩნევენ და უღონოდ ტუქსავენ დამნაშავეს რამდენიმე მარტივი შენიშვნით; მოკლედ შეაგონებენ მას და მეტი არაფერი; აღშფოთების მცირედი ნიშანწყალიც კი არ ეტყობათ. აქვთ თუ არა ასეთ ადამიანებს სამართლიანობის გრძნობა? რა ტიპის ადამიანები არიან ისინი? ასეთი ადამიანები სიკეთეს ბოროტებით პასუხობენ, ისინი მოღალატეები არიან! ისინი ნაძირლები არიან!

მე ახლახან ზოგადად მიმოვიხილე, რა არის ადამიანთა ინტერესები და რა არის მათი არსი, რატომ ისწრაფვიან ადამიანები პირადი ინტერესების გასატარებლად და რა არის ამის ბუნება, და ასევე რა არის ღვთის ინტერესების ბუნება და როგორ განისაზღვრება ისინი. ღვთის ინტერესები უაღრესად სამართლიანი საქმეა და ასეთად უნდა იქნას მიჩნეული. ღვთის მხრიდან თავისი ინტერესების დაცვა საერთოდ არ არის ეგოიზმის გამოვლინება; ეს არ ხდება მხოლოდ მისი ღირსებისა და დიდების დასაცავად. პირიქით, მას სურს დაიცვას თავისი საქმის წინსვლა და შედეგები და სამართლიანი საქმე. ეს არის ყველაზე სამართლიანი და მართებული ქცევა და მოქმედების კურსი; ეს არის ღვთის ქმედება. შექმნილ არსებებს არ უნდა ჰქონდეთ არავითარი წარმოდგენა ღვთის ამ ქმედების შესახებ, რომ აღარაფერი ვთქვათ რაიმე ბრალდებებსა თუ განსჯაზე. შეგვიძლია თუ არა ვთქვათ, რომ ღვთის ინტერესები ყველაფერზე მაღლა დგას? (დიახ.) არის თუ არა ამის თქმა ეგოისტური? (არა.) ადამიანებს ესმით ჭეშმარიტების ეს ასპექტი და ამის საფუძველზე ეს განცხადება მყარია. ის არ არის განზრახ მიკერძოებული, ის მიუკერძოებელი და მართებულია. „არასოდეს ითვალისწინებენ ღვთის სახლის ინტერესებს და ღალატობენ კიდეც მათ პირადი დიდების სანაცვლოდ“ — ეს არის ანტიქრისტეთა არსი. მათი დამოკიდებულება და მიდგომა ინტერესების მიმართ ამ ბუნებისაა და ისინი არასოდეს ითვალისწინებენ ღვთის სახლის ინტერესებს. რას ნიშნავს „არასოდეს“? კერძოდ, რომ ისინი საერთოდ არ ფიქრობენ ღვთის ინტერესებზე და არც აქვთ ასეთი წარმოდგენა, ისინი მხოლოდ საკუთარ ინტერესებს ითვალისწინებენ — აი, რას ნიშნავს ეს. რამდენად სერიოზულია ეს? ღვთის სახლის ინტერესების ღალატი, მათი გაცვლა პირად დიდებასა და პირად ინტერესებზე. მათი ინტერესები უმთავრესია და შეუძლია ჩაანაცვლოს ღვთის ინტერესები. ისინი იბრძოლებენ თავიანთი ინტერესებისთვის, რაც არ უნდა უკეთური, არამართებული ან უარყოფითი იყოს ისინი და თავიანთი ინტერესების გასატარებლად და მათთვის საბრძოლველად ისინი მზად არიან ნებისმიერი ადამიანი გაწირონ ნებისმიერ ფასად. რა სახის ქცევაა ეს? (ანტიქრისტეების.) ანტიქრისტეების ქცევა — სწორედ ამას აკეთებს სატანა. სატანა ბატონობს კაცობრიობაზე, ქვეყანაზე, ერზე და იქამდეც კი წავა, რომ შესწირავს ნებისმიერი რაოდენობის სიცოცხლეს თავისი ბატონობის სტაბილურობის სანაცვლოდ. რა არის მისი ინტერესები? ძალაუფლება და გაბატონებული მდგომარეობა. მაშ, როგორ აღწევს ის ამ მდგომარეობას და როგორ ინარჩუნებს მას სტაბილურად? (ნებისმიერ ფასად.) ნებისმიერ ფასად. ანუ მას არ ადარდებს, მისი ქმედებები და მეთოდები საზოგადოებისთვის მართებულად ჩანს თუ არა და იყენებს ყველაფერს — ხოცვა-ჟლეტასა და ჩახშობას, რბილ და ხისტ ტაქტიკას, იძულებასა და მოსყიდვას, და იქამდეც კი მიდის, რომ წირავს ნებისმიერი ადამიანის ან ნებისმიერი რაოდენობის სიცოცხლეს თავისი მდგომარეობისა და ხელთ არსებული ძალაუფლების სტაბილურობის სანაცვლოდ — ეს არის სატანის ქცევა. ანტიქრისტეებიც სწორედ ასე მოქმედებენ.

მისაღებია თუ არა თქვენთვის დღევანდელი თანაზიარებისას ნათქვამი ეს სიტყვები? (დღეს მოსმენის შემდეგ ბევრი რამ შევიძინე; კერძოდ, ცოდნისა და ინტელექტუალების ბუნების ანალიზმა დიდად იმოქმედა ჩემზე. წარსულში დიდად არ ვეთანხმებოდი იმ აზრს, რომ ინტელექტუალებს სულიერი წვდომა აკლიათ, მაგრამ ამ პერიოდის განმავლობაში ღვთის მიერ ცოდნის გაანალიზების მეშვეობით, თანდათან შევძელი პარალელების გავლება და დანახვა, რომ ხშირ შემთხვევაში თავად მე ვერ ვწვდები ღვთის სიტყვებ, ვერ ვაცნობიერებ მათ როდესაც ვისმენ, და როდესაც ადამიანებსა და მოვლენებს ვაკვირდები, მათ ინტელექტუალური თვალსაზრისით ვუყურებ და ვაანალიზებ, რასაც დამახინჯებულ გაგებამდე მივყავარ — სწორედ ეს არის სულიერი წვდომის არქონა. ახლა უფრო ნათლად შემიძლია დავინახო ინტელექტუალების არსი.) დღეს ინტელექტუალებზე საუბრისას აბსოლუტურად არავის არ ვიღებ მიზანში, მაგრამ თუ შეგიძლიათ საკუთარი თავი ჩემს სიტყვებს შეადაროთ, ეს კარგია; არსებობს იმედი, რომ შეძლებთ ვითარების გამოსწორებას და სულიერი განვითარების გზაზე დადგომას. გულმოდგინედ უნდა მიჰყვეთ გზას – იმ ეტაპიდან, როცა ჭეშმარიტება ჯერ კიდევ არ გესმით და ვერ იგებთ, ნაბიჯ-ნაბიჯ უნდა მიხვიდეთ იქამდე, რომ ერთი მეორეს მიყოლებით გაიგოთ მარტივი, ცალკეული და ნაკლებად ღრმა ჭეშმარიტებები; ამგვარად ჩაწვდებით ჭეშმარიტებას და არა უბრალო სიტყვებსა და მოძღვრებებს. სწორედ ასე ნელ-ნელა განგივითარდებათ სულიერი გაგება. თუ საკითხებში ჭეშმარიტებასა და რეალობაზე ფოკუსირებით გაერკვევით, თანდათან ჩაწვდებით ჭეშმარიტებას; თუ მუდმივად აანალიზებთ მოვლენებს მოძღვრებაზე ფოკუსირებით, ლოგიკისა და გონების გამოყენებით, მაშინ ის, რაც გესმის, იქნება მხოლოდ მოძღვრება ან თეორია, რომელიც არასოდეს იქცევა ჭეშმარიტებად და ვერასოდეს გაცდებით მოძღვრების საფუძვლებსს. განა ასე არ არის? (დიახ.) ზოგიერთი ადამიანი ამბობს: „რატომ ვერ ვგებულობ ღვთის ზოგიერთ სიტყვას, რომლებსაც ვკითხულობ? რატომ არ არის ისინი ადამიანებისთვის ასე ადვილად გასაგები და მისაღები, როდესაც მათ გრამატიკითა და თხზულების სტრუქტურის საფუძველზე ვზომავთ?“ როგორ ხსნით ამ პრობლემას? ახლა მაინც თუა გესმით? მე აგიხსნით მას. ღმერთი ესაუბრება ადამიანებს კაცობრიობის გაჩენის დღიდან და მისი ნათქვამის თითოეული სიტყვა და აბზაცი უბრალოდ ნათქვამია და არა თხზულებები. როდესაც დღეს აქ ვსაუბრობ, თხზულებას ვკითხულობ, მოხსენებას ვაკეთებ თუ უბრალოდ ვსაუბრობ? (საუბრობ.) მე გესაუბრებით, ჭეშმარიტებას გეუბნებით და ვლაპარაკობ იმ თემებზე, რომლებიც თქვენ გჭირდებათ. მე ვსაუბრობ, თხზულებას კი არ ვკითხულობ. შესაბამისად, უნდა გესმოდეთ, რა არის თხზულება და რა არის საუბარი — ამ ორს შორის განსხვავებაა. თხზულებისთვის აუცილებელი რამდენიმე ელემენტი მხოლოდ ადამიანის ცოდნის ასპექტებია და ღმერთს ის არ სჭირდება საუბრისას. მან მხოლოდ მარტივად და ნათლად უნდა თქვას ის ჭეშმარიტება, რომლის თქმაც სურს; თუ ადამიანები მოსმენილ ჭეშმარიტებას გაიგებენ, ეს სრულიად საკმარისია; სასვენი ნიშნების გამოყენებაც კი არ არის საჭირო. კაცობრიობამ გამოიგონა სასვენი ნიშნები და თხზულებები, გრამატიკა და თხზულების შესადგენად საჭირო ელემენტები. ეს ყოველივე ცოდნის კატეგორიას განეკუთვნება და ღმერთს არ სჭირდება მათი დაცვა. გარდა ამისა, ენა ღვთისგან მოდის და ეს დადებითი მოვლენაა. შესაბამისად, რასაც არ უნდა ამბობდეს ღმერთი, ის მართალია. არაა საჭირო მასში გრამატიკული შეცდომების ძებნა, მათი შედარება ან ანალიზი. თქვენ მხოლოდ ის გმართებთ, რომ კონკრეტულ მონაკვეთში, აბზაცსა თუ წინადადებაში ჩაწვდეთ ღვთის განზრახვას: რა არის ჭეშმარიტება, რა არის ის ჭეშმარიტება-პრინციპები, რომლებსაც ღმერთი ითხოვს ადამიანებისგან და რა არის პრაქტიკის ის გზა, რომლის გავლასაც ღმერთი ადამიანებისგან ითხოვს; ეს სრულიად საკმარისია. ეს არის გონიერება, რომელიც შექმნილ არსებებს — ადამიანებს — უნდა გააჩნდეთ. არაა საჭირო, რომ ღვთის სიტყვები და ქმედებები დაემორჩილოს ადამიანთა მიერ ჩამოყალიბებულ ყველა ამ წესსა და ჩარჩოს, ასევე გაითვალისწინოს ის წესები და წმინდა წყლის ინტელექტუალური, ცოდნაზე დაფუძნებული საკითხები, რომელთა დაცვაც აუცილებელი არ არის. ღმერთმა ბევრი რამ თქვა და რასაც არ უნდა ამბობდეს იგი, ეს ჭეშმარიტებაა. რაც უფრო მეტს კითხულობენ ღვთის სიტყვებს სულიერი წვდომისა და გამოცდილების მქონე ადამიანები, მით უფრო მეტად გრძნობენ, რომ ღვთის სიტყვები ჭეშმარიტებაა. ის, თუ რა ჭეშმარიტებას მოიცავს ეს სიტყვები, თავად ადამიანები უნდა გაერკვნენ, უნდა ეძიონ და გამოსცადონ. ღმერთი ესაუბრება კაცობრიობას — გახსოვდეთ, რასაც ღმერთი აკეთებს, არის საუბარი და „საუბარი“ ჟარგონულ ენაზე ცნობილია, როგორც ჭორაობა ანუ რაღაცებზე ლაპარაკი. რა არსია ჩადებული იმაში, რისი თქმაც ღმერთს აქ სურს? ეს არის ღვთის განზრახვები, ჭეშმარიტება და ღვთის მოთხოვნები ადამიანთა მიმართ — აი, ეს არის შინაარსი. საუბრის ბუნება მოიცავს მარტივად, ნათლად, უშუალოდ, გულითადად და პირისპირ ლაპარაკს ზოგჯერ სალაპარაკო ენისა და დიალექტის, ზოგჯერ კი სალიტერტურო ენის გამოყენებით. თხზულების დასაწერად საჭიროა პირველ აბზაცში შესავლის გაკეთება, შუა ნაწილში თემის განვითარება და განვრცობა, შემდეგ კი კულმინაციამდე და დასკვნამდე მისვლა. ის ზუსტად ამ ფორმატის მიხედვით უნდა დაიწეროს, თხზულებად რომ ჩაითვალოს; მხოლოდ ამის შემდეგ წაიკითხავს მას მასწავლებელი და შეაფასებს დამაკმაყოფილებლად, კარგად ან ფრიადზე. შეგიძლია თუ არა ამგვარად შეაფასო ღვთის სიტყვები? დავუშვათ, თქვი: „ეს ნაწილი კარგია, გრამატიკულად გამართულია, ღვთიური ენითაა ნათქვამი და სრულად შეესაბამება თხზულების სტრუქტურას; ის ნაწილი არც ისე კარგია, ცოტა არეულია და არც ისე კარგი სტრუქტურა აქვს. ზოგიერთი სიტყვა გრამატიკულად სწორი არაა და ზოგი კი თითქოს არასწორ ადგილასაა გამოყენებული.“ შეიძლება თუ არა ღვთის სიტყვების ამგვარად წაკითხვა? (არა.) ასეთი მიდგომა დამახინჯებული იქნებოდა და ვერასოდეს მოიპოვებდი ჭეშმარიტებას. უნდა ისწავლო ღვთის სიტყვათა სტრიქონებს შორის წაკითხვა, რათა დაინახო, რას ითხოვს ღმერთი შენგან და რა არის ის ჭეშმარიტება, რომელსაც ეს სიტყვები მოიცავს — ეს არის გონივრული საქციელი. შენ არც კი იცი, როგორ შეხედო ამ საკითხებს და მთელი დღე იმეორებ: „რატომ არ არის ღვთის სიტყვები თხზულებებიც კი? ღვთის სიტყვები საჯარო გამოსვლას უნდა ჰგავდეს და ღმერთი დახვეწილი ენით უნდა საუბრობდეს.“ მე ამას არ ვაკეთებ. ეს ძალიან დამღლელი იქნებოდა; თქვენც მოგბეზრდებოდათ მოსმენა და მოსაუბრეც დაიღლებოდა. დაფიქრდი იმაზე, როგორ საუბრობდა ღმერთი ზეცაში – როგორ ელაპარაკებოდა იობს, პეტრეს, მოსესა და იონას; განა ღვთის სიტყვები არ იყო მარტივი და ნათელი? თქვენ საერთოდ ვერ ხედავთ, რამდენად არაჩვეულებრივი, აბსტრაქტული ან დიადია ისინი ან რამდენად მკაცრია მათი ფორმულირება. ნახეთ, როდესაც სატანამ იობი გამოსცადა, ღმერთმა უთხრა სატანას: „თუ შეგინიშნავს ჩემი მსახური იობი? რადგან არავინ არის მისი მსგავსი ამ ქვეყანაზე: ალალი, წრფელი, ღვთისმოშიში კაცია, ბოროტებას განრიდებული“ (იობ. 1:8), და „შენს ხელთ იყოს, მხოლოდ მის სიცოცხლეს გაუფრთხილდი“ (იობ. 2:6). ღვთის სიტყვები მარტივიც იყო და ლაკონიურიც და ძალიან ნათლად ხსნიდა საკითხს. ეს არის ღვთის ხასიათი და არსი. ღმერთი განზრახ არ იყენებს დამაბნეველ ორაზროვან საუბარს და მისი სიდიადე, არაჩვეულებრივობა, ღირსება, ხელმწიფება და ძალა არ არის ყალბი. რატომ ვამბობ, რომ ისინი არ არის ყალბი? როდესაც ის ესაუბრება ადამიანს, ის არ თვალთმაქცობს, არ ინიღბება ამაღლებული იერით და არ ამბობს ისეთ რამეს, რაც ადამიანებს არ ესმით — ამას სატანა აკეთებს და არა ღმერთი— და რადგან ღმერთი ამბობს ამას, ის ისე გეტყვის, რომ გაიგო. თუ ბავშვი ხარ, ბავშვისთვის გასაგები სიტყვებით დაგელაპარაკება. თუ ხანდაზმული ადამიანი ხარ, ის ხანდაზმული ადამიანის ენით დაგელაპარაკება. თუ მამაკაცი ხარ, ის მამაკაცისთვის ჩვეული ენით დაგელაპარაკება. თუ გახრწნილი ადამიანი ხარ, ის იმგვარად და სიტყვათა ისეთი სტრუქტურით დაგელაპარაკება, რომლის გაგებაც გახრწნილ ადამიანებს ძალუძთ. ღმერთი მრავალნაირად საუბრობს. ზოგჯერ ხუმრობს, ზოგჯერ ირონიულ შენიშვნებს აკეთებს, ზოგჯერ სარკასტულია, ზოგჯერ აანალიზებს, ზოგჯერ უფრო მკაცრია, ზოგჯერ უფრო რბილია, ზოგჯერ გულს გიჩუყებს და ზოგჯერ განუგეშებს შენი გასხვლის შემდეგ... მთელი ეს საქმე, რასაც ღმერთი აღასრულებს და ეს ჭეშმარიტებები, რომლებსაც ის გამოხატავს, გაქვავებული კი არ არის, არამედ ცოცხალი და მდინარი. ღმერთი ცოცხალი წყლის წყაროა და ჭეშმარიტების სათავეც ღმერთია. რასაც არ უნდა ამბობდეს ღმერთი, მისაღებია, მასში ჭეშმარიტებაა და არ აქვს მნიშვნელობა, რა ფორმით იტყვის ამას. თუ ვინმეს მუდმივად აქვს წარმოდგენები ღვთის საუბრის მანერაზე, მისი საუბრის სტრუქტურასა თუ სხვა მსგავს საკითხებზე, მუდმივად იკვლევს და ეჭვქვეშ აყენებს მათ და ყოველთვის შეშფოთებულია ამ საკითხების გამო და ფიქრობს: ღმერთი, რომლისაც მწამს, ნამდვილად არ ჰგავს ღმერთს, რატომ არის ის ასეთი? ამიტომ არ მინდა მისი მიღება; ძალიან სამარცხვინო იქნებოდა, რომ მიმეღო იგი, სჯობს ამა და ამ ადამიანის მწამდეს“, რა ტიპის ადამიანია ეს? (ურწმუნო.) ეს ურწმუნოა. რა ტიპის ადამიანები არიან ურწმუნოთა უმეტესობა? ადამიანები, რომლებსაც სულიერი წვდომა აკლიათ. როდესაც სულიერ წვდომას მოკლებული ადამიანები კითხულობენ ღვთის სიტყვებს, ისინი ყურადღებით იკვლევენ მათ, თუმცა მაინც ვერ გებულობენ მათ კარგად და ფიქრობენ: „რადგან ეს ჭეშმარიტი გზაა, შესაძლებელია თუ არა სინამდვილეში კურთხევის მიღება ამგვარი რწმენით? ამდენ ადამიანს სწამს. მე რომ არ ვირწმუნო, ჯოჯოხეთში არ წავალ?“ ისინი წვრილმან გათვლებსაც კი აკეთებენ. მათ გონებაში არც კი გაელვებს კითხვა: „ამბობენ, რომ ღვთის სიტყვებში ჭეშმარიტებაა, მაშ, რა არის ჭეშმარიტება? რატომ ვერ დავინახე ის? აუცილებლად უნდა წავიკითხო და მოვუსმინო!“ ერთ დღესაც ისინი როგორც იქნა „იგებენ იმას, რასაც ისმენენ“ და ფიქრობენ: „ის, რასაც ეს სიტყვები რასაც ეს სიტყვები აშიშვლებს, რეალური მდგომარეობა და ჭეშმარიტებაა. თუმცა ენა ზედმეტად მარტივი და შინაურულია, ძალიან ბანლურია; ინტელიგენციამ შეიძლება აბუჩად აიგდოს და დაამციროს, როგორც უბრალო მასლაათი, ზოგიერთი სიტყვა კი ზედმეტად პროზაულადაც კი მოეჩვენოთ. ისეთი სიტყვებიც კი, რომელთა გამოყენებასაც განათლების სფეროში დასაქმებული მაღალი დონის ინტელექტუალები არც კი იკადრებდნენ, სინამდვილეში ღვთის ბაგეებიდან მოდის. —ეს იმდენად წარმოუდგენელია და ასე არ უნდა იყოს, არა?“ რა მოჰყვება შედეგად ამ მუდმივ გამოკვლევას? იგრძნობ, რომ ღმერთზე უკეთესი ხარ და რომ ღმერთს შენი უნდა სწამდეს და ის უნდა განგადიდებდეს. განა ეს პრობლემა არ არის? ესენი არიან სულიერ წვდომას მოკლებული ადამიანები. მათი დამოკიდებულება ღვთის მიმართ ყოველთვის არის ღვთის წინააღმდეგ დგომა და მისი გამოკვლევა. იმავდროულად, როცა ღმერთს იკვლევენ, ისინი ეწინააღმდეგებიან მას, და როდესაც ეწინააღმდეგებიან, ფიქრობენ: „სჯობს, რომ შენ არ იყო ღმერთი, რადგან შენ ისეთი უმნიშვნელო ხარ, შენ არ ჰგავხარ ღმერთს. შენ რომ ღმერთი იყო, მე მშვიდად ვერ ვიქნებოდი. თუ მე შეგიძულებ და გამოგიკვლევ; იქამდე გაგაანალიზებ, რომ შენ აღარ იყო ღმერთი და არავის სწამდეს შენი; მაშინ მე ბედნიერი ვიქნები; თუ სარწმუნოდ დიად ღმერთს მოვძებნი, მშვიდად ვიგრძნობ თავს.“ ასეთი ადამიანები ურწმუნონი არიან. ურწმუნოთა უმეტესობას სულიერი გაგება აკლია. ისინი ვერასოდეს გაიგებენ ან მოიპოვებენ ჭეშმარიტებას ღვთის ამ ყველაზე ჩვეულებრივი გამონათქვამებიდან. ისინი უბრალოდ იკვლევენ მათ ისევ და ისევ; არა მხოლოდ ვერ ახერხებენ ჭეშმარიტების მოპოვებას, არამედ ღუპავენ საკუთარი ხსნის მნიშვნელოვან საქმეს; ასევე ავლენენ საკუთარ თავს და საკუთარ თავს თავადვე რიყავენ. მოდით, აქ დავასრულოთ დღევანდელი თანაზიარება. (მადლობა ღმერთს!) ნახვამდის!

სქოლიო:

ა. „ლაო“ და „სიაო“ არის პრეფიქსები, რომლებიც ჩინურ ენაში გვარების წინ ემატება, როგორც მიმართვის ფორმა, რომელიც გამოხატავს მოსაუბრესა და მსენელს შორისფამილიარულ ან არაფორმალურ დამოკიდებულებას.


პუნქტი მეცხრე: ისინი თავიანთ მოვალეობას მხოლოდ საკუთარი თავის გამოსაჩენად და პირადი ინტერესებისა და ამბიციების დასაკმაყოფილებლად ასრულებენ, არასოდეს ითვალისწინებენ ღვთის სახლის ინტერესებს და ღალატობენ კიდეც მათ პირადი დიდების სანაცვლოდ (ნაწილი მეორე)

II. ანტიქრისტეთა ინტერესები

დღეს ჩვენ გავაგრძელებთ თანაზიარებას ანტიქრისტეთა გამოვლინებების მეცხრე პუნქტის შესახებ. მათი გამოვლინებების მეცხრე პუნქტი შემდეგია: ისინი თავიანთ მოვალეობას მხოლოდ საკუთარი თავის გამოსაჩენად და პირადი ინტერესებისა და ამბიციების დასაკმაყოფილებლად ასრულებენ, არასოდეს ითვალისწინებენ ღვთის სახლის ინტერესებს და ღალატობენ კიდეც მათ პირადი დიდების სანაცვლოდ. გასულ ჯერზე ჩვენ გვქონდა თანაზიარება ამ საკითხის მცირე ნაწილზე, დავიწყეთ ჩვენი თემის განხილვა და გვქონდა თანაზიარება იმაზე, თუ რას წარმოადგენს ინტერესები, რაც პირველი საკითხია. მეორე საკითხთან დაკავშირებით ჩვენ გვქონდა თანაზიარება იმაზე, თუ რას წარმოადგენს ადამიანთა ინტერესები და რა არის ამ ინტერესების არსი. მესამე საკითხი, რომელზეც თანაზიარება გვქონდა, იყო ის, თუ რას წარმოადგენს ღვთის ინტერესები და რა არის ღვთის ინტერესების არსი — მეტ-ნაკლებად ეს იყო იმ სამი საკითხის შინაარსი, რომლებსაც თანაზიარებისას შევეხეთ. ის, რაზეც გასულ ჯერზე გვქონდა თანაზიარება, არსებითად კონცეპტუალური ჭეშმარიტებები იყო, რაც ინტერესთა სხვადასხვა ასპექტის განმარტებასა და ადამიანთათვის ძირითადი კონცეფციების ახსნას ემსახურებოდა. ამჯერად აღარ ჩავუღრმავდებით ზემოხსენებულ შინაარსს, რადგან თემა, რომელზეც ჩვენი მეცხრე პუნქტის ფარგლებში გვექნება თანაზიარება, მიზნად ისახავს ანტიქრისტეთა სხვადასხვა გამოვლინების ხაზგასმას. ამიტომ ამ პუნქტის თანაზიარებისას ჩვენ კვლავაც ანტიქრისტეების გამოვლინებებზე გავამახვილებთ ყურადღებას. უპირველეს ყოვლისა გავაანალიზებთ ანტიქრისტეთა დამოკიდებულებასა და ქცევას მათთან დაკავშირებული სხვადასხვა ინტერესის მიმართ, შევეცდებით ამოვიცნოთ ანტიქრისტეთა ბუნება-არსება და ხასიათი და ამ კუთხით გავაანალიზოთ ისინი. დავიწყებთ თანაზიარებას იმაზე, თუ რა არის ანტიქრისტეთა თვალთახედვით მათი ინტერესებთან დაკავშირებული მნიშვნელოვანი საკითხები.

ანტიქრისტეთა მოსაზრებით, ღმერთი, ღვთის სახლი და ეკლესია მხოლოდ იარლიყებია, მხოლოდ სახელები ყოველგვარირეალური ღირებულების გარეშე. ამიტომ ისინი აბუჩად იგდებენ ღვთის, ღვთის სახლისა და ეკლესიის ინტერესებს; ისინი მათთვის უმნიშვნელოა ან ყურადღების ღირსად არ თვლიან. ამისგან განსხვავებით, ანტიქრისტეთა პირადი ინტერესები მათთვის უდიდესი მნიშვნელობისაა. შესაბამისად ანტიქრისტეები ხშირად ღალატობენ ეკლესიისა და ღვთის სახლის ინტერესებს პირადი ინტერესების სანაცვლოდ. ახლა კი დავახარისხოთ და საფუძვლიანად გავაანალიზოთ, თუ რა შედის ანტიქრისტეთა ინტერესებში, რათა ადამიანებს ნათელი წარმოდგენა შევუქმნათ ინტერესის საგნების შესახებ მათ შეხედულებებზე. უპირველეს ყოვლისა, როგორადაც არ უნდა მოვიხსენიოთ ანტიქრისტეები, იქნება ეს ანტიქრისტეები, ბოროტი ადამიანები თუ პიროვნებები, რომლებიც არ ახორციელებენ ჭეშმარიტებას პრაქტიკაში ან მტრულად არიან განწყობილნი მის მიმართ, ამგვარი ადამიანები ვაკუუმში არ ცხოვრობენ. ისინი ხორციელად ცხოვრობენ და ნორმალური ადამიანური ცხოვრების მსგავსი მოთხოვნილებები აქვთ. ამიტომ ანტიქრისტეთა მსგავს ადამიანებს, რომლებიც დებსა და ძმებს შორის ან ღვთის სახლსა და ეკლესიაში ცხოვრობენ, ასევე გააჩნიათ პირად უსაფრთხოებასთან დაკავშირებული ინტერესები. ეს არის ანტიქრისტეთა ინტერესების შესახებ პირველი ქვეთავი — პირადი უსაფრთხოება. ანტიქრისტეთა ინტერესების შესახებ მეორე ქვეთავი წარმოადგენს მათ პირად რეპუტაციასა და სტატუსს, რაც მათ ძალაუფლებას უკავშირდება. ანტიქრისტეთა ინტერესების შესახებ მესამე ქვეთავი მათ გამორჩენას ეხება. უფრო ნათელი არ არის ანტიქრისტეთა ინტერესების გაანალიზება ამ სამი ქვეთავის მეშვეობით, ვიდრე მათზე უსისტემო, პირდაპირი გზით თანაზიარება? (დიახ.) მე რომ გთხოვოთ ამ სამი ქვეთავის საფუძველზე თანაზიარება, გაქვთ თუ არა რაიმე მოსაზრება? შეგიძლიათ თუ არა გარკვეულ შემეცნებაზე თანაზიარება? (შესაძლოა შევძლო გარკვეული მოსაზრებების განხილვა მეორე ქვეთავთან დაკავშირებით, მაგრამ დიდად არ ვარ გარკვეული პირად უსაფრთხოებასა და გამორჩენაში.) კეთილი, სანამ მე თანაზიარებას ვატარებ, შეგიძლიათ დაამატოთ იქ, სადაც ნათლად საუბარი შეგიძლიათ, მე კი ვიქონიებ თანაზიარებას იმაზე, რაც თქვენთვის გაუგებარი აღმოჩნდება. მისაღებია? (დიახ.)

ა. პირადი უსაფრთხოება

ჩვენ დავიწყებთ თანაზიარებას ანტიქრისტეთა ინტერესების შესახებ პირველი ქვეთავით — პირადი უსაფრთხოება. ამ ქვეთავის მნიშვნელობა ყველასთვის ნათელი უნდა იყოს; იგი ადამიანის ფიზიკურ უსაფრთხოებას ეხება. მატერიკულ ჩინეთში ღვთის რწმენა სახიფათო გარემოში ცხოვრებას ნიშნავს. ყოველი ადამიანი, ვინც ღმერთს მიჰყვება, ყოველდღიურად დგას დიდი წითელი დრაკონის მიერ დაპატიმრების, გასამართლებისა და სასტიკი დევნის რისკის წინაშე. არც ანტიქრისტეები წარმოადგენენ გამონაკლისს. მიუხედავად იმისა, რომ ღვთის სახლში ისინი შესაძლოა ანტიქრისტეებად ხასიათდებოდნენ, დიდი წითელი დრაკონი რელიგიურ სამყაროსთან კავშირში მუდმივად ძალ-ღონეს არ იშურებს ღვთის ეკლესიისა და მისი რჩეული ხალხის ჩასახშობად და სადევნელად; რა თქმა უნდა, ანტიქრისტეებიც ასეთ გარემოში იმყოფებიან და არც ისინი არიან დაზღვეულნი დაპატიმრების საფრთხისგან. ამიტომ ისინი ხშირად აწყდებიან პირადი უსაფრთხოების საკითხს. ეს ეხება იმას, თუ როგორ უდგებიან ანტიქრისტეები პირადი უსაფრთხოების საკითხს. ამ ქვეთავში ჩვენ ძირითადად თანაზიარებას ვიქონიებთ იმ დამოკიდებულებაზე, რომელიც ანტიქრისტეებს პირადი უსაფრთხოების მიმართ გააჩნიათ. მაშ, როგორია მათი დამოკიდებულება? (ისინი ძალ-ღონეს არ იშურებენ პირადი უსაფრთხოების დასაცავად.) ანტიქრისტეები ძალ-ღონეს არ იშურებენ პირადი უსაფრთხოების დასაცავად. გულში ასე ფიქრობენ: „აუცილებლად უნდა უზრუნველვყო ჩემი უსაფრთხოება. ვინც არ უნდა დაიჭირონ, ეს მე არ უნდა ვიყო“. ამ საკითხთან დაკავშირებით ისინი ხშირად წარდგებიან ღვთის წინაშე ლოცვით და ევედრებიან, რომ ღმერთმა ისინი დაიცვას განსაცდელში ჩავარდნისგან. ისინი გრძნობენ, რომ რაც არ უნდა მოხდეს, ნამდვილად ასრულებენ ეკლესიის წინამძღოლობის საქმეს და რომ ღმერთმა უნდა დაიცვას ისინი. პირადი უსაფრთხოების გულისთვის და დაპატიმრების თავიდან ასაცილებლად, რათა თავი დააღწიონ ყოველგვარ დევნას და უსაფრთხო გარემოში დაიმკვიდრონ თავი, ანტიქრისტეები ხშირად ევედრებიან და ლოცულობენ პირადი უსაფრთხოებისთვის. მხოლოდ მაშინ, როდესაც საქმე მათ პირად უსაფრთხოებას ეხება, ისინი ჭეშმარიტად ეყრდნობიან ღმერთს და საკუთარ თავს მის ხელს ანდობენ. როდესაც საქმე ამას ეხება, მათ ნამდვილი რწმენა აქვთ და მათი მინდობა ღმერთზე რეალურია. ისინი მხოლოდ იმაზე ზრუნავენ, რომ ღმერთს შეავედრონ პირადი უსაფრთხოების დაცვა და ოდნავადაც არ ფიქრობენ ეკლესიის საქმესა თუ საკუთარ მოვალეობაზე. საქმესთან მიმართებაში პირადი უსაფრთხოება არის პრინციპი, რომლითაც ისინი ხელმძღვანლობენ. თუ ადგილი უსაფრთხოა, მაშინ ანტიქრისტეები სწორედ ამ მას აირჩევენ საქმის შესასრულებლად; ისინი მართლაც ძალიან პროაქტიულად და პოზიტიურად გამოიყურებიან, რითაც თავიანთ დიდ „პასუხისმგებლობის გრძნობასა“ და „ერთგულებას“ აჩვენებენ. თუ რაიმე საქმის კეთება რისკთან არის დაკავშირებული და დიდია ალბათობა, რომ ისინი საფრთხეში აღმოჩნდებიან და დიდი წითელი დრაკონი მათ იპოვის, ისინი იმიზეზებენ, უარს ამბობენ მასზე და ეძებენ შანსს, რომ თავი აარიდონ. როგორც კი საფრთხე ან მისი ნიშანწყალი ჩნდება, ისინი ყოველგვარ საშუალებას ეძებენ თავის დასაძვრენად და მოვალეობის შესრულებაზე უარის სათქმელად; არ ადარდებთ დები და ძმები და მხოლოდ იმაზე ზრუნავენ, რომ საფრთხეს თავი დააღწიონ. ისინი შესაძლოა გონებრივად უკვე მზადაც კი იყვნენ: როგორც კი საფრთხე გამოჩნდება, ისინი მყისიერად მიატოვებენ ყველა საქმეს, რომელსაც აკეთებენ, არ იდარდებენ იმაზე, თუ როგორ მიდის ეკლესიის საქმე, რა ზიანი შეიძლება მიადგეს ღვთის სახლის ინტერესებს ან დებისა და ძმების უსაფრთხოებაზე — მათთვის მთავარია გაქცევა. მათ „ფარული კოზირიც“ კი აქვთ, გეგმა საკუთარი თავის დასაცავად: როგორც კი საფრთხე დაემუქრებათ ან დააპატიმრებენ, ისინი იტყვიან ყველაფერს, რაც იციან, გაიმართლებენ თავს და მოიხსნიან ყოველგვარ პასუხისმგებლობას პირადი უსაფრთხოების უზრუნველსაყოფად. ეს არის ის გეგმა, რომელიც მათ მზად აქვთ. ამ ადამიანებს არ სურთ დევნის ატანა ღმერთის რწმენის გამო; მათ ეშინიათ დაპატიმრების, წამებისა და მსჯავრდების. სინამდვილე ისაა, რომ ისინი დიდი ხანია გულში სატანას დანებდნენ. მათ აშინებთ სატანური რეჟიმის ძალაუფლება და კიდევ უფრო მეტად ეშინიათ ისეთი რამის, როგორიცაა წამება და სასტიკი დაკითხვა. ამიტომ ანტიქრისტეებმა, თუ ყველაფერი შეუფერხებლად მიდის და მათ უსაფრთხოებას არავითარი საფრთხე ან პრობლემა არ ემუქრება და არც რაიმე რისკია მოსალოდნელი, შესაძლოა გამოავლინონ თავიანთი მონდომება და „ერთგულება“ და საკუთარი ქონებაც კი შესწირონ. მაგრამ თუ ვითარება ცუდია და ისინი ნებისმიერ დროს შეიძლება დააპატიმრონ ღვთის რწმენისა და მოვალეობის შესრულების გამო, და თუ ღვთის რწმენის გამო შესაძლოა ოფიციალური თანამდებობიდან გაათავისუფლონ ან ახლობლებმა მიატოვონ, მაშინ განსაკუთრებულად იფრთხილებენ, არც სახარებას იქადაგებენ, არც ღმერთს დაამოწმებენ და არც თავიანთ მოვალეობას შეასრულებენ. როდესაც პრობლემის მცირეოდენი ნიშანიც კი ჩნდება, ისინი უკან იხევენ, როგორც კუ, რომელიც თავის ბაკანში იმალება; როდესაც პრობლემის მცირეოდენი ნიშანიც კი ვლინდება, მათ მყისიერად უჩნდებათ სურვილი, რომ ეკლესიას დაუბრუნონ ღვთის სიტყვების წიგნები და ყოველივე, რაც ღმერთის რწმენას უკავშირდება, რათა თავს უშველონ და საფრთხე აირიდონ. განა ისინი სახიფათონი არ არიან? დაპატიმრების შემთხვევაში განა ისინი იუდად არ იქცევიან? ანტიქრისტეები იმდენად სახიფათონი არიან, რომ ნებისმიერ დროს შეიძლება იუდად იქცნენ; ყოველთვის არსებობს იმის ალბათობა, რომ ისინი ღმერთს უღალატებენ. გარდა ამისა, ისინი უკიდურესად ეგოისტები და საძაგლები არიან. ეს ანტიქრისტეთა ბუნება-არსებით არის განპირობებული.

ზოგმა შეიძლება თქვას: „სავარაუდოდ ამგვარი გამოვლინებების მქონე ადამიანები მხოლოდ დიდი წითელი დრაკონის ქვეყანაში, ჩინეთის სოციალურ კონტექსტში გვხვდება. როდესაც საზღვარგარეთ მიდიხარ, იქ არ არის დევნა ან დაპატიმრება, ამიტომ პირადი უსაფრთხოების საკითხი მნიშვნელობას კარგავს. კვლავაც არის მისი საჭიროება?“ როგორ ფიქრობთ, არის ამის საჭიროება? (დიახ.) საზღვარგარეთაც კი ბევრი ადამიანი, ვინც ღვთის სახლში მოვალეობებს ასრულებს, ხშირად ავლენს ამგვარ ქცევებს. როგორც კი მსჯელობა ეხება თავდასხმებს, ცილისწამებასა და ღვთის სახლის წინააღმდეგ მიმართულ ქმედებებს გარკვეული ქვეყნის პოლიტიკური რეჟიმის, არამორწმუნეების ან რელიგიური სამყაროს მხრიდან, ზოგიერთი ადამიანი გულის სიღრმეში ძლიერ შიშსა და სიმხდალეს გრძნობს. მათ შესაძლოა ისიც კი იფიქრონ, რომ ასეთ დროს უკეთესად და უფრო თავისუფლად იქნებოდნენ, ღმერთი რომ არ სწამდეთ; ზოგიერთი მათგანი ნანობს ღვთის რწმენას, ზოგი კიგულში უკან დახევაზეც კი ფიქრობს და ამას უშვებს. ასეთი ადამიანები მუდამ წუხან პირად უსაფრთხოებაზე და გრძნობენ, რომ ამაზე მნიშვნელოვანი არაფერია. მათი სიცოცხლე და პირადი უსაფრთხოება მათი გულის სიღრმეში უმთავრესი საზრუნავია. ამიტომ როდესაც აწყდებიან იმას, თუ როგორ ლანძღავს, ცილს სწამებს და გმობს სამყარო და მთელი კაცობრიობა ეკლესიასა და ღვთის საქმეს, ეს ადამიანები გულით ღმერთთან არ დგანან. ნაცვლად ამისა, როდესაც ეს ხდება, როდესაც ესმით ხმები, რომლებიც ლანძღავენ და გმობენ ღმერთს, გულის სიღრმეში ღვთის წინააღმდეგ დგებიან. მათ ძალიან უნდათ, გაავლონ ზღვარი საკუთარ თავსა და ღმერთს, მის სახლსა და ეკლესიას შორის. გარდა ამისა, ასეთ მომენტებში იმის აღიარება, რომ ღმერთი სწამთ, მათთვის რთული და მტკივნეული ამოცანაა. მათ ჯიუტად სურთ, რომ არავითარი კავშირი არ ჰქონდეთ ღმერთთან, მის სახლთან ან ეკლესიასთან. ასეთ დროს ისინი თავს უხერხულად გრძნობენ და რცხვენიათ კიდეც, არ ძალუძთხალხში გამოჩენა იმის გამო, რომ ღვთის სახლის წევრები არიან. არიან კი ასეთი ადამიანები ღვთის ჭეშმარიტი მიმდევრები? ჭეშმარიტად მიატოვეს მათ ყველაფერი ღვთის გასაყოლად? (არა.) როდესაც ადამიანებს ღვთის სწამთ მატერიკულ ჩინეთში, ისინი ხშირად აწყდებიან დევნასა და დაპატიმრებას და ხშირად აწყდებიან პირადი უსაფრთხოების საკითხს; მიუხედავად იმისა, რომ საზღვარგარეთ არსებული გარემო არც ისე მკაცრია, ადამიანები მაინც აწყდებიან მსგავს ვითარებას. ისინი აწყდებიან ცილისწამებასა და დაგმობას რელიგიური სამყაროს მხრიდან და უწევთ გამკლავება სხვადასხვა ქვეყნის მხრიდან გულგრილობასთან ან ან ეკლესიის მიმართ მათი გაუგებრობის გამომხატველ განცხადებებთან. ზოგი თავს დაბნეულად გრძნობს და გაურკვევლობა და ეჭვებიც კი უჩნდება იმის თაობაზე, არის თუ არა ღვთის საქმე ჭეშმარიტი და კიდევ უფრო მეტად აყენებს ეჭვქვეშ ღვთის სისწორეს. ამიტომ, რადგან ისინი ხშირად ფიქრობენ პირად უსაფრთხოებაზე, არ ძალუძთ ღვთის სახლში თავიანთი მოვალეობების შესრულება მტკიცე და მშვიდი გულით. ჭეშმარიტად მიანდეს ამ ადამიანებმა თავიანთი სიცოცხლე ღმერთს? (არა, არ მიუნდვიათ.) ზოგიერთი იმასაც კი ფიქრობს: „საზღვარგარეთ წამოსვლა დიდი წითელი დრაკონის კლანჭებისგან თავის დაღწევას ნიშნავს, არა? განა საზღვარგარეთ რელიგიური თავისუფლება არ არის? განა ყველაფერი თავისუფალი და დამოუკიდებელი არ არის? რაკი ღმერთმა საზღვარგარეთ წამოგვიყვანა ჩვენი მოვალეობების შესასრულებლად, რატომ გვიწევს კვლავაც იგივე მკაცრ პირობებთან შეჯახება? რატომ გვიწევს კვლავაც ამ გაკვეთილების სწავლა და ამ ტანჯვის გავლა საზღვარგარეთ?“ ზოგიერთი ადამიანის გულს ეჭვები ღრღნის, ზოგიერთი კი არა მხოლოდ ეჭვობს, არამედ წინააღმდეგობასაც კი წევს და უჩნდება კითხვები, როგორიცაა: „რაკი ეს ჭეშმარიტი გზაა, რაკი ეს ღვთის საქმეა, რატომ გვიწევს ჩვენ, ვინც ერთგულებას ვიჩენთ ჩვენი მოვალეობების შესრულებისას, ვინც ყველაფერი მივატოვეთ იმისთვის, რომ თავი გაგვეღო ღვთისათვის, კვლავაც ავიტანოთ ასეთი უთანასწორო მოპყრობა ამ წუთისოფელში?“ მათ არ ესმით. რადგან ისინი ამას ვერ აცნობიერებენ და პირად უსაფრთხოებას ყველაფერზე მაღლა აყენებენ, ამიტომ ამ გაუგებრობას ღვთისკენ მიმართულ საჩივრებად და კითხვებად აქცევენ. განა ასე არ არის? (დიახ.) ზოგიერთ ადამიანს საზღვარგარეთაც კი ეშინია თავისი მოვალეობების შესრულებისას რისკზე წასვლის. თუ მათ ისეთ მოვალეობას დაავალებენ, რომელიც გარკვეულ რისკს შეიცავს, ისინი იმიზეზებენ: „მე არ ვარ შესაფერისი ამ მოვალეობის შესასრულებლად. ჩემი ოჯახი კვლავ მატერიკულ ჩინეთშია და დიდი წითელი დრაკონი რომ მომაგნებს, განა ეს პრობლემებს არ შემიქმნის?“ ისინი უარს ამბობენ ასეთი მოვალეობების შესრულებაზე. ისინი ირჩევენ საკუთარი თავის დაცვას, პირადი უსაფრთხოების უზრუნველყოფასა და საკუთარი სიცოცხლის გადარჩენას. ისინი იტოვებენ გამოსავალს იმის ნაცვლად, რომ სრულად მიანდონ საკუთარი თავი, უარი თქვან ყოველივეზე და მიატოვონ ყველაფერი მოვალეობების საკუთარ თავზე ასაღებად. მათ არ ძალუძთ ამის მიღწევა. ეს არის მათი ქცევა, როდესაც საქმე მათ პირად უსაფრთხოებას ეხება. ზოგიერთი ადამიანი გულის სიღრმეში შფოთვას განიცდის და ხშირად ლოცულობს ამაზე. ზოგიერთი კი ხშირად გრძნობს შიშსა და სიმხდალეს და ფიქრობს, რომ სატანის ძალები მეტისმეტად ძლიერია და როგორ შეუძლია მათნაირ ჩვეულებრივ ადამიანს წინააღმდეგობის გაწევა? ამიტომ ისინი ხშირად შიშობენ და წუხან ამაზე. ზოგიერთი იმასაც კი გრძნობს, რომ როგორც კი დააპატიმრებენ, ეკლესია ან ღვთის სახლი ვერაფერს გააკეთებს, რომ ვერავინ შეძლებს რეალური დახმარების გაწევას, თუ რამე მოხდება. ამიტომ მათ მიაჩნიათ, რომ ყველაზე მნიშვნელოვანი საკუთარი თავის დაცვაა. შესაბამისად, როდესაც საჭიროა თავის საფრთხეში ჩაგდება და სარისკო მოვალეობის საკუთარ თავზე აღება, ისინი იმალებიან და მათ გადარწმუნებას ვერავინ ახერხებს. ისინი აცხადებენ, რომ არ არიან კომპეტენტურნი, პოულობენ ყოველგვარ საბაბსა და მიზეზს, რათა უარი თქვან ღვთის სახლის მიერ მათთვის დაკისრებული მნიშვნელოვანი მოვალეობების შესრულებაზე. თუმცა ხელსაყრელი გარემოს შემთხვევაში ეს ადამიანები შესაძლოა საჯარო ადგილას მრავალრიცხოვანი ხალხის წინაშე მიკროფონით ხელშიც კი დადგნენ და იყვირონ: „მე მწამს ყოვლისშემძლე ღვთის, მე ვარ ყოვლისშემძლე ღვთის ეკლესიის წევრი. ვიმედოვნებ, რომ ყველანი მოხვალთ და ჭეშმარიტ გზას შეიმეცნებთ“. მათ ძალუძთ ამის გაკეთება ყოველგვარი შიშის გარეშე, როდესაც მათ პირად უსაფრთხოებას საფრთხე არ ემუქრება. როგორც კი ჩნდება საფრთხის მცირეოდენი ნიშანიც კი ან მათ პირად უსაფრთხოებასთან დაკავშირებული მდგომარეობა, ან როდესაც მოულოდნელი გარემოებები იჩენს თავს, მათი ენთუზიაზმი ქრება, მათი „ერთგულება“ უჩინარდება და მათი „რწმენა“ ნელდება. მათ მხოლოდ აქეთ-იქით გაქცევა იციან, მუდამ ცდილობენ იპოვონ რაიმე შეუმჩნეველი, ფარულად შესასრულებელი საქმე და სხვებს აკისრებენ იმ ამოცანებსა და მოვალეობებს, რომლებიც მოითხოვს საკუთარი თავის საფრთხეში ჩაგდებასა და რისკზე წასვლას. როგორც კი გარემო უმჯობესდება, ისინი კვლავ ჩნდებიან, როგორც სცენის მასხარები. რატომ ჩნდებიან ისინი კვლავ? იმისათვის, რომ დაიწყონ საკუთარი თავის წარმოჩენა, რათა ხალხს გააგებინონ თავიანთი არსებობის შესახებ, რათა აჩვენონ ღმერთს თავიანთი ენთუზიაზმი, რათა ღმერთმა დაინახოს მათი ერთგულება იმ მომენტში და ამავდროულად გამოასწორონ ის, რაც მანამდე გააკეთეს, და ჯიუტად ცდილობენ მდგომარეობის გამოსწორებას. თუმცა პრობლემის ან გარემოს ცვლილების მცირეოდენი ნიშნის გამოვლენისთანავა კვლავ უჩინარდებიან და იმალებიან.

როდესაც სახარების საქმე ახალი დაწყებული იყო, სახარების ქადაგება განსაკუთრებით რთული იყო. იმ დროს არ იყო ბევრი ადამიანი, ვისაც შეეძლო სახარების ქადაგება; ხოლო მათ, ვინც ამას აკეთებდა, ჭეშმარიტების საკმაოდ ზედაპირული გაგება ჰქონდათ. მათ არ შეეძლოთ ადამიანთა რელიგიური წარმოდგენების კარგად გარჩევა და ხალხის მოქცევა რთული იყო. გარდა ამისა, სახარების ქადაგება რისკებთანაც იყო დაკავშირებული. როდესაც ხვდებოდი ადამიანებს, რომლებსაც მეტ-ნაკლებად კარგი ადამიანური ბუნება ჰქონდათ, ისინი, უკიდურეს შემთხვევაში უარს იტყოდნენ მის მიღებაზე და ამით დასრულდებოდა ყველაფერი, მაგრამ ისინი არ დაგიშავებდნენ ან შეურაცხყოფას არ მოგაყენებდნენ. თუ მათთან კონტაქტს შეინარჩუნებდი, შესაძლოა კვლავ ყოფილიყო მათი მოქცვის იმედი, რაც გარკვეულ შედეგს გამოიღებდა. თუმცა, როდესაც ხვდებოდი ბოროტ ადამიანებს ან სხვადასხვა აღმსარებლობის პასტორებსა და უხუცესებს, ეს ადამიანები არა მხოლოდ უარს ამბობდნენ მიღებაზე, არამედ ერთობლივ თავდასხმასაც კი აწყობდნენ, გაიძულებდნენ ცოდვების აღიარებას და თუ ამას არ გააკეთებდი, შესაძლოა ფიზიკურადაც გაგსწორებოდნენ. უფრო მძიმე შემთხვევებში მათ შესაძლოა პოლიციაშიც კი დაესმინეთ და განყოფილებისთვის გადაეცით, რითაც ნებისმიერ დროს დაპატიმრების საფრთხის წინაშე გაყენებდნენ. ეკლესიის ზოგიერთი წინამძღოლი არ იყო შეზღუდული ამ საკითხებით. ისინი აგრძელებდნენ თავიანთი მოვალეობების შესრულებას მაშინ, როდესაც ეს საჭირო იყო და წინამძღოლობდნენ კიდეც სახარების ქადაგებასა და ღმერთზე მოწმობას. თუმცა ზოგიერთი ეგრეთ წოდებული წინამძღოლი ან ცრუ წინამძღოლები ასე არ იქცეოდნენ. როდესაც ისინი ასეთი საფრთხის წინაშე აღმოჩნდებოდნენ, თავად კი არ მიდიოდნენ, არამედ სხვებს გზავნიდნენ. მსმენია ერთი წინამძღოლის შესახებ, რომელმაც გაიგო, რომ სახარების პოტენციური მიმღები გარკვეული აღმსარებლობის წინამძღოლი იყო. მას განზრახული ჰქონდა, ვინმე გაეგზავნა მისთვის სახარების საქადაგებლად. დაფიქრების შემდეგ ვერ იპოვა შესაფერისი ადამიანი და ჩათვალა, რომ უფრო მართებული იქნებოდა თავად წასულიყო. თუმცა, მას შეეშინდა საფრთხის და არ სურდა წასვლა, ამიტომ მის ნაცვლად თვრამეტი ან ცხრამეტი წლის ახალგაზრდა და გაგზავნა. როგორ ფიქრობთ? უნდა გაეგზავნა თუ არა მას ეს ახალგაზრდა და? (არ უნდა გაეგზავნა.) რატომ არ უნდა გაეგზავნა? (რადგან სახარების პოტენციური მიმღები იყო გარკვეული აღმსარებლობის წინამძღოლი, რომელსაც მრავალი რელიგიური წარმოდგენა ჰქონდა. ახალგაზრდა კი სულიერად მომწიფებული არ იყო, ჭეშმარიტების ზედაპირული გაგება ჰქონდა, არ ძალუძდა ჭეშმარიტების შესახებ თანაზიარება სახარების პოტენციური მიმღების პრობლემების გადასაჭრელად და არა მხოლოდ ვერ შეძლებდა მის მოქცევას, არამედ შესაძლოა თავად შეეყვანათ შეცდომაში.) მისი ასაკის გათვალისწინებით სინამდვილეში რამდენად შეეძლო ამ ახალგაზრდა დას ჭეშმარიტების გაგება? ბიბლიის რა ცოდნას ფლობდა იგი? რა შანსი ჰქონდა მას იმ აღმსარებლობის წინამძღოლის მოსაქცევად? მისი ასაკის გათვალისწინებით, მას ნამდვილად არ ჰქონდა სახარების ქადაგების დიდი გამოცდილება. გარდა ამისა, ის ახალი სრულწლოვანი იყო და გამოცდილება აკლდა. შეეძლო მას ზრდასრულთა წარმოდგენების, იდეებისა და სირთულეების გარჩევა? (არა, არ შეეძლო.) ნამდვილად არა. მის ასაკში ის უბრალოდ არ იყო მზად ზრდასრულთა აზრებთან გასამკლავებლად. მითხარით, მისი ასაკის გათვალისწინებით, იყო თუ არა ეს ახალგაზრდა და საუკეთესო არჩევანი? (არ იყო.) ის არ იყო საუკეთესო არჩევანი. მაშ, ამ ახალგაზრდა დის გაგზავნა ნიშნავდა თუ არა იმას, რომ ამ წინამძღოლს სწორი განზრახვა ჰქონდა? (მას არ ჰქონდა სწორი განზრახვა.) მას არ ჰქონდა სწორი განზრახვა. მას არ უნდა გაეგზავნა ახალგაზრდა და. მოგვიანებით, როდესაც ახალგაზრდა და დაუკავშირდა იმ აღმსარებლობის წინამძღოლს და აღმოაჩინა, რომ ის არ იყო კარგი ადამიანი, მან მოახსენა წინამძღოლს და გამოხატა, რომ განსაკუთრებულ შიშს გრძნობდა და აღარ ბედავდა წასვლას. ამ წინამძღოლმა მასზე ზეწოლა მოახდინა და დაჟინებით მოითხოვა: „არა, ეს შენი მოვალეობაა და შენ უნდა წახვიდე!“ ახალგაზრდა და ატირდა და თქვა: „ეს ჩემი მოვალეობაა და უნდა წავიდე, მაგრამ ვერ გავუმკლავდები ამას, არ ძალმიძს ამის გაკეთება“. მიუხედავად ამისა, ეს წინამძღოლი არ დანებდა და განაგრძო: „თუნდაც არ შეგეძლოს ამის გაკეთება, შენ უნდა წახვიდე; სხვა არავინაა, ამიტომ ეს შენ უნდა იყო!“ როგორ ფიქრობთ, როგორი წინამძღოლია ეს? მან არა მხოლოდ საკუთარი თავი დაიცვა, როდესაც საფრთხე მოახლოვდა, არამედ სხვა ჩააგდო საფრთხეში, თავად კი უკან დაიხია. იმ სიტუაციებშიც კი, როდესაც ამ ახალგაზრდა დამ გამოხატა თავისი უუნარობა და შიშისგან ატირდა კიდეც, ის მაინც არ დაეთანხმა. რა ნაძირალაა ის? არის ის ადამიანი? (არა.) ის არ არის ადამიანი. მან არ გაითვალისწინა თავისი დებისა და ძმების უსაფრთხოება, არამედ მხოლოდ საკუთარ თავზე იფიქრა. მან სხვათა უსაფრთხოება საკუთარ ინტერესებსაც კი ანაცვალა ისევე, როგორც იმ აზარტულმა მშობლებმა, რომლებმაც მთელი ფული წააგეს, არაფერი დარჩათ და საკუთარ ქალიშვილებს ვალების დასაფარად გირაოდ დებენ, რათა მოაგვარონ პრობლემა და თავი დააღწიონ უბედურებას; ისინი სწირავენ მათ, ვინც ყველაზე მეტად უყვართ, საკუთარი ბედნიერების სანაცვლოდ. რა ნაძირალაა ეს წინამძღოლი? შერჩა მას რაიმე ადამიანური? (არა.) მასში ადამიანობის ნატამალიც კი არ არის. ამ ქცევაზე დაყრდნობით შეიძლება თუ არა ასეთი ადამიანები ანტიქრისტეებად დახასიათდნენ? (შეიძლება.) რა თქმა უნდა შეიძლება! ზოგმა შეიძლება თქვას: „რასაც ისინი აკეთებენ ეკლესიის საქმისთვის, სახარების ქადაგებისთვისაა. განა მათ კეთილი განზრახვა არ აქვთ? განა ისინი ამას ღვთის სახლის ინტერესების დასაცავად არ აკეთებენ? როგორ შეიძლება ისინი ანტიქრისტეებად დახასიათდნენ?“ უფიქრია ოდესმე ვინმეს ასე? შეიძლება ამ არგუმენტის მოყვანა? (არა, არ შეიძლება.) მაშ, მითხარით, რა არის ამ პრობლემის არსი? (ამ წინამძღოლმა საკუთარი ინტერესებისა და უსაფრთხოების გულისთვის ახალგაზრდა დის სიცოცხლითა და უსაფრთხოებით ივაჭრა ანუ განზრახ უბიძგა მას უფსკრულისკენ — მას განსაკუთრებით ბოროტი ბუნება აქვს.) უფრო მარტივად რომ ვთქვათ, ამ წინამძღოლმა, რომელიც სრულად აცნობიერებდა, რომ ახალგაზრდა და სრულიად უუნარო იყო ამ ამოცანის შესასრულებლად, ეს გადაწყვეტილება საკუთარი თავის გადასარჩენად მიიღო. ამავდროულად, მან ეს გააკეთა იმისათვის, რომ საკუთარი მოვალეობის შესრულების ანგარიში ჩაებარებინა და პირადი მიზნების მისაღწევად სხვისი ინტერესები და უსაფრთხოება გაწირა. ეს იყო მისი განზრახვა. მას უბრალოდ არ უფიქრია იმაზე, თუ ვის შეეძლო ამ საქმის კეთება, ამ ადამიანის მოქცევა ან ამ საქმის ეფექტურად შესრულება, რათა ამოცანის შესასრულებლად საუკეთესო ადამიანი ეპოვა. მისი ქმედებების არსი არ მდგომარეობდა მოვალეობის შესრულებაში, ერთგულების ან პასუხისმგებლობის გამოვლენაში, არამედ იმაში, რომ შეძლებოდა ზემდგომებისთვის ანგარიშის ჩაბარება და საკუთარი თავის გადარჩენა სხვათა ინტერესების გაწირვის ხარჯზე, თუნდაც ზიანის მიყენებით. ის მოქმედებდა ისე, რომ სხვებს აზიანებდა საკუთარი თავის გადასარჩენად და პირადი მიზნების მისაღწევად — განა ეს არ არის ამის არსი? (დიახ.) ეს არის ამის არსი. ამიტომ, ამ წინამძღოლის ქმედებები შეიძლება დახასიათდეს, როგორც ანტიქრისტეს ქმედებები. განა ეს არ არის პრობლემის არსი? (დიახ, ასეა.) სწორედ ასეა. შესაფერისი კანდიდატები რომ არ ყოფილიყვნენ და ეს ახალგაზრდა დაც რომ იქ არ ყოფილიყო, მისთვის რომ დავალებინათ, თავად წასულიყო იმ აღმსარებლობის წინამძღოლის მოსაქცევად, წავიდოდა? შეძლებდა ეთქვა: „თუ შესაფერისი კანდიდატები არ არიან, მაშინ მე წავალ. მე არ მეშინია. თუნდაც ამ ადამიანის მოსაპოვებლად სიცოცხლის გაწირვა მომიწიოს, მზად ვარ დავთმო ის, რადგან ეს ჩემი მოვალეობა და პასუხისმგებლობაა“? შეძლებდა ის ამის გაკეთებას? (არა.) რატომ ვამბობთ, რომ მას არ შეეძლო ამის გაკეთება? ჩვენ აქ არ ვვარაუდობთ. რას ვეყრდნობით, როდესაც ვამბობთ, რომ მას არ შეეძლო? (რადგან როდესაც ის თავის მოვალეობას ასრულებდა, ეს სინამდვილეში არ იყო შედეგების მისაღწევად და სახარების პოტენციური მიმღების მოსაქცევად. ამიტომ ახალგაზრდა დის გაგზავნით ის უბრალოდ მოვალეობას ირიდებდა თავიდან. ახალგაზრდა და იქ რომ არ ყოფილიყო, ის პირადად არ წავიდოდა ამ ადამიანის მოსაქცევად.) სწორია, სწორედ ასე იქნებოდა. თუ დაინახავდა, რომ შესაფერისი კანდიდატები არ იყვნენ, განა თავად არ უნდა წასულიყო? (დიახ.) ის ჭეშმარიტად ერთგული რომ ყოფილიყო თავისი მოვალეობის მიმართ და არ ეფიქრა პირად უსაფრთხოებაზე, ახალგაზრდა დას კი არ გაუშვებდა, არამედ თავად წავიდოდა. მაშ, რა პრობლემას უსვამს ხაზს ის ფაქტი, რომ ის თავად არ წავიდა? (ის იცავდა საკუთარ უსაფრთხოებასა და ინტერესებს.) სწორია, სწორედ ასე მოხდა. ის ჭეშმარიტად ერთგული რომ ყოფილიყო თავისი მოვალეობის მიმართ, ამ მძიმე პასუხისმგებლობას თავად იტვირთავდა. თუმცა, მან ეს არ გააკეთა; ნაცვლად ამისა, მან აირჩია ყველაზე შეუფერებელი კანდიდატი, რათა მის ნაცვლად წასულიყო. იყო თუ არა მისი განზრახვა, გაეგზავნა ყველაზე შეუფერებელი ადამიანი ყველაზე საშიშ ადგილას, რათა მიეღწია საკუთარი მიზნისთვის — დაეცვა თავი საფრთხისგან და გადაერჩინა საკუთარი თავი? (დიახ.) ეს ანტიქრისტეთა ქცევაა. ეს ადამიანების განაწილებას ეხება.

მატერიკულ ჩინეთში დიდი წითელი დრაკონი მუდმივად და სასტიკად ახშობდა, აპატიმრებდა და დევნიდა ღვთის მორწმუნეებს და ხშირად აყენებდა მათ სახიფათო გარემოში. მაგალითად, მთავრობა სხვადასხვა საბაბს იყენებს მორწმუნეთა დასაკავებლად. როდესაც ისინი აღმოაჩენენ ტერიტორიას, სადაც ანტიქრისტე ცხოვრობს, რაზე ფიქრობს ანტიქრისტე პირველ რიგში? არა იმაზე, თუ როგორ წარმართოს ეკლესიის საქმე სათანადოდ, არამედ იმაზე, თუ როგორ დააღწიოს თავი ამ სახიფათო სიტუაციას. როდესაც ეკლესია ჩახშობისა და დაპატიმრებების საფრთხის წინაშე დგას, ანტიქრისტეები არასოდეს ზრუნავენ შედეგების აღმოფხვარზე. ისინი არ აგვარებენ ეკლესიის აუცილებელი რესურსებისა თუ პერსონალის საკითხებს. ნაცვლად ამისა, ისინი პოულობენ საბაბსა და მიზეზებს, რათა უზრუნველყონ საკუთარი თავისთვის უსაფრთხო ადგილი და ამით დაასრულონ საქმე. როგორც კი მათი პირადი უსაფრთხოება გარანტირებულია, ისინი პირადად იშვიათად ერთვებიან ეკლესიის საქმის, პერსონალის ან რესურსების განაწილებაში, არც საკითხს იკვლევენ და არც რაიმე კონკრეტულ ზომებს იღებენ. ამის შედეგად ეკლესიის რესურსებისა და ფინანსების უსაფრთხო ადგილებში დროულად გადატანა ვერ ხერხდება და, საბოლოოდ, წითელი დრაკონი ბევრ რამეს ძარცვავს და იტაცებს, რაც მნიშვნელოვან ზიანს აყენებს ეკლესიას და იწვევს კიდევ უფრო მეტი დისა და ძმის დატყვევებას. ეს არის იმის შედეგი, რომ ანტიქრისტეები თავს არიდებენ საქმეზე პასუხისმგებლობას. ანტიქრისტეთა გულის სიღრმეში მათი პირადი უსაფრთხოება ყოველთვის პრიორიტეტულია. ეს არის საკითხი, რომელიც გულის სიღრმეში აწუხებთ და რომელიც მათთვის მუდმივ საზრუნავს წარმოადგენს. ისინი ფიქრობენ: „არ უნდა გავეხვიო შარში. ვინც არ უნდა დაიჭირონ, მე არ უნდა ვიყო —უნდა გადავრჩე. კვლავ ველოდები ღმერთის დიდების გაზიარებას, როდესაც ღვთის საქმე დასრულდება. თუ დამიჭერენ, იუდასავით მოვიქცევი და ჩემთვის ყველაფერი დასრულდება. ჩემთვის კარგი შედეგი არ დადგება. მე დავისჯები“. ამიტომ, როდესაც ისინი სამუშაოდ ახალ ადგილას მიდიან, პირველ რიგში იკვლევენ, ვის აქვს ყველაზე უსაფრთხო და ძლიერი ოჯახი, სადაც შეძლებენ მთავრობის ჩხრეკისგან დამალვას და თავს დაცულად იგრძნობენ. მეორე რიგში, ისინი ეძებენ ოჯახებს უკეთესი საცხოვრებელი პირობებით, სადაც ყოველ კვებაზე ხორცია, ზაფხულში კონდიციონერია, ზამთარში კი — გათბობა. გარდა ამისა, იკვლევენ, მორწმუნეთა შორის ვინ არის უფრო ენთუზიაზმით სავსე და ვის აქვს უფრო მყარი საფუძველი, ვის შეუძლია დაცვის უზრუნველყოფა პრობლემების წარმოშობისას. ისინი პირველ რიგში ყველა ამ საკითხს იკვლევენ. გამოკვლევის შემდეგ პოულობენ ადგილს დასამკვიდრებლად და აკეთებენ გარკვეულ ზედაპირულ საქმეს, აგზავნიან წერილს, ზეპირად გადასცემენ გარკვეულ ინფორმაციას ან სამუშაო განკარგულებებს. ახლა როგორ ფიქრობ, შესწევთ ანტიქრისტეებს საქმის კეთების უნარი? როდესაც უყურებთ, თუ რა გულდასმით და მოწესრიგებულად ითვალისწინებენ და აგვარებენ თავიანთი პირადი უსაფრთხოების საკითხებს, შესაძლოა მოგეჩვენოთ, რომ მათ იციან კონკრეტული საქმის კეთება, გულში იციან, როგორ გააკეთონ ეს. თუმცა მათი განზრახვები არ არის სწორი, ისინი მხოლოდ პირად გამორჩენაზე ფიქრობენ და ზიზღით არიან განწყობილნი ჭეშმარიტების მიმართ; თუნდაც იცოდნენ, რომ ის, რასაც აკეთებენ, ეწინააღმდეგება ჭეშმარიტებას და არის ეგოისტური და საძაგელი, მაინც დაჟინებით აკეთებენ ყველაფერს თავისებურად და მოქმედებენ თავნებად და დაუფიქრებლად. ყოვლივე, რასაც ისინი აკეთებენ, პირადი უსაფრთხოების დასაცავადაა მიმართული. მას შემდეგ, რაც თავს დაიმკვიდრებენ და იგრძნობენ, რომ საფრთხე აღარ ემუქრებათ და საშიშროებამ ჩაიარა, ანტიქრისტეები გარკვეული ზედაპირული საქმის კეთებას იწყებენ. ისინი საკმაოდ გულდასმით აგვარებენ საქმეებს, მაგრამ ეს იმაზეა დამოკიდებული, თუ ვისთან აქვთ საქმე. ისინი ძალიან ფრთხილად ეკიდებიან იმ საკითხებს, რომლებიც მათ პირად ინტერესებს ეხება, მაგრამ როდესაც საქმე ეკლესიის საქმეს ან მათ საკუთარ მოვალეობებს ეხება, ისინი ავლენენ თავიანთ ეგოიზმსა და სისაძაგლეს და არავითარ პასუხისმგებლობას არ იჩენენ, არ გააჩნიათ სინდისისა თუ გონიერების ნატამალიც კი. სწორედ ამ ქცევების გამო ხასიათდებიან ისინი ანტიქრისტეებად. მხოლოდ სულიერი მონაცემებით რომ განგვესაჯა იმის გათვალისწინებით, თუ რა კარგად ფიქრობენ და რა გულდასმით და კონკრეტულად გეგმავენ პირად უსაფრთხოებას, არ აკლიათ სულიერი მონაცემები და თავში ტვინი უდევთ. მათ უნდა შეეძლოთ ღვთის სახლის საქმესთან გამკლავება. თუ ახლა ამას მათი უნარების გათვალისწინებით შეაფასებთ, მათ არ უნდა ეწოდოთ ანტიქრისტეები; მაშ, რატომ უწოდებენ მათ მაინც ასე? ეს განისაზღვრება მათი არსის მიხედვით, იმის მიხედვით, ძალუძთ თუ არა ჭეშმარიტების მიღება და პრაქტიკაში განხორციელება, არიან თუ არა ისინი ჭეშმარიტების მაძიებელი ადამიანები. ისინი გულდასმით და კონკრეტულად ითვალისწინებენ და აგვარებენ თავიანთ საცხოვრებელ გარემოსთან, საკვებთან, სასმელთან და უსაფრთხოებასთან დაკავშირებულ საკითხებს. თუმცა, როდესაც საქმე ღვთის სახლის საქმეს ეხება, ისინი სრულიად სხვა ადამიანებად იქცევიან, განსაკუთრებით ეგოისტებად და საძაგლებად, და არავითარ ყურადღებას არ აქცევენ ღვთის განზრახვებს. ისენი ნამდვილად არ არიან ადამიანები, რომლებიც ეძიებენ ჭეშმარიტებას. ანტიქრისტეები ღვთის სახლის საქმესა და ზემდგომის სამუშაო განკარგულებებს გაფილტვრის გზით უდგებიან. ისინი შერჩევითად ფილტრავენ იმას, რისი გაკეთებაც სურთ და რისი არა, და იმას, რაც უკავშირდება ან არ უკავშირდება მათ პირად უსაფრთხოებას. შემდეგ ისინი აკეთებენ გარკვეულ მარტივ საქმეს, რომელიც არ შეიცავს საფრთხეს მხოლოდ იმისთვის, რომ ზემდგომმა არ აღმოაჩინოს, რომ ისინი ჭამაში მარჯვენი არიან და მუშაობაში — ზანტნი და რომ ისინი არ ასრულებენ თავიანთ სათანადო მოვალეობებს. საქმის განაწილების შემდეგ ისინი არასოდეს კითხულობენ ან ზედამხედველობენ, თუ როგორ სრულდება კონკრეტული ამოცანები. მაგალითად, ღვთის სახლს აქვს კონკრეტული პრინციპები და წესები შესაწირავებისა და სხვადასხვა რესურსის შესახებ: როგორ უნდა განაწილდეს ისინი, სად უნდა განთავსდეს, როგორ უნდა იყოს დაცული და ვინ უნდა დაიცვას ისინი. ანტიქრისტეები კი მეორე მხრივ, მხოლოდ საუბრობენ ამ საკითხებზე და როგორც კი განკარგულებებს გასცემენ, საქმეს დასრულებულად მიიჩნევენ. მიუხედავად იმისა, გარემო შესაფერისია თუ არა, ისინი არასოდეს მიდიან ადგილზე დასათვალიერებლად; ისინი მხოლოდ პირს აღებენ, გულის სიღრმეში კი არ აცნობიერებენ, არ იკვლევენ, არ სწავლობენ და არ ადარდებთ, არის თუ არა ღვთის სახლის ამ რესურსების კონკრეტული განაწილება მართებული ან უსაფრთხო. ამიტომ ანტიქრისტეთა წინამძღოლობის პერიოდში მათი საქმიანობის ფარგლებში ღვთის სიტყვების ზოგიერთ წიგნს ბოროტი ადამიანები იტაცებენ. ზოგიერთი წიგნი არასათანადო შენახვის პირობების გამო ობდება, ზოგ შემთხვევაში კი წიგნები ან რესურსები ისეთ ადგილებშია მოთავსებული, სადაც მათზე არავინ ზრუნავს. ანტიქრისტეები არა მხოლოდ ვერ ახერხებენ ამ საკითხების კონკრეტულად მოგვარებას, არამედ ნამდვილად არ იკვლევენ, არ სწავლობენ და არ კითხულობენ მათ შესახებ. ნაცვლად ამისა, ისინი თვლიან, რომ მათი ამოცანა შესრულებულია, როგორც კი განკარგულებებს გასცემენ. ისინი მხოლოდ სიტყვით გამოდიან და სულ ეს არის; მხოლოდ ზედაპირულად მოქმედებენ და არ ეძიებენ არავითარ რეალურ შედეგს. ავლენენ თუ არა ანტიქრისტეები ერთგულებას ამ ქცევებით? (არა.) მათ არ გააჩნიათ ერთგულება. როდესაც საქმე ეკლესიის სხვადასხვა რესურსის განაწილებას ეხება, ანტიქრისტეები არასოდეს იკვლევენ. რას ნიშნავს „არასოდეს იკვლევენ“? ნიშნავს ეს იმას, რომ ისინი საერთოდ არ გასცემენ განკარგულებებს? ისინი მხოლოდ ზედაპირულად მოქმედებენ და განკარგულებებს გასცემენ იმისათვის, რომ ხალხს თვალები აუხვიონ, რათა ვინმემ ზემდგომებთან არ დაასმინოს ისინი. მაგრამ ისინი არასოდეს ასრულებენ რაიმე კონკრეტულ საქმეს. რას გულისხმობს კონკრეტული საქმე? ის მოიცავს იმის განსაზღვრას, თუ სად უნდა განთავსდეს ეს ნივთები, არის თუ არა ეს უსაფრთხო, შეიძლება თუ არა მათ რამე დაემართოს, შეიძლება თუ არა მღრღნელები მივიდნენ და დაღრღნან ისინი, შეიძლება თუ არა დაიტბოროს ან მოიპარონ, არიან თუ არა დაცვაზე პასუხისმგებელი პირები შესაფერისნი და ა.შ. ანტიქრისტეები კი არასოდეს იკვლევენ, არასოდეს სწავლობენ და არასოდეს წუხან ამაზე. გულში სჯერათ, რომ ეს ნივთები მათი სიამოვნებისთვის არ არის განკუთვნილი; ისინი არ აფასებენ მათ და არ სჭირდებათ ისინი. ისინი სხვებს, ღვთის სახლს ეკუთვნის და მათთან არავითარი კავშირი არ აქვს. ეს მათ სულაც არ ადარდებთ; ვისაც უნდა, იმან იდარდოს — ისინი არ წუხან. აგვარებენ საქმეებს და ამით მთავრდება ყველაფერი. ზოგიერთი ანტიქრისტე საქმის მოგვარებითაც კი არ იწუხებს თავს. სჯერათ, რომ არავითარ ჯილდოს არ მიიღებენ, თუნდაც ეს საქმე კარგად შეასრულონ და რომ არავინ მოსთხოვს მათ პასუხს მისი ცუდად შესრულებისთვის. ვინ დაასმენდა მათ ასეთი წვრილმანის გამო? დასჯიდა მათ ღმერთი ამისთვის? ანტიქრისტეთა დამოკიდებულება და თვალსაზრისი თავიანთი მოვალეობების შესახებ სწორედ ასეთია: ისინი მხოლოდ ზედაპირულად მოქმედებენ და საქმეებს დაუდევრად უდგებიან. სანამ ეს საკითხები მათ პირად სტატუსსა თუ უსაფრთხოებაზე არ მოახდენს გავლენას, არ ადარდებთ, მოგვარდება თუ არა ისინი. მათ არ ეხება დაიკარგება, შემცირდება თუ დაზიანდება ეს ყოველივე. ანტიქრისტეთა გონებაში ღვთის სახლის ეს რესურსები საჯარო საკუთრებად მიიჩნევა. ისინი არ თვლიან საჭიროდ ამაზე იწუხონ, ყურადღება მიქციონ ან მათ სამართავად ენერგია დახარჯონ. ამიტომ ანტიქრისტეთა წინამძღოლობის პერიოდში მათი მოვალეობისადმი გულგრილი დამოკიდებულების, პირად სიამოვნებაზე ფოკუსირებისა და კონკრეტული ამოცანების შეუსრულებლობის გამო ღვთის სახლის სხვადასხვა რესურსი იძარცვება ან მიაქვს დიდ წითელ დრაკონს, ან ხელში იგდებ ზოგიერთი ბოროტი ადამიანი. ასეთი შემთხვევა ბევრი იყო. ზოგმა შესაძლოა თქვას: „ასეთ მტრულ გარემოში ვის შეეძლო ყველაფრისთვის ასე გულდასმით მიექცია ყურადღება? ვის შეეძლო თავიდან აეცილებინა მცირეოდენი დაუდევრობა ან რამდენიმე შეცდომის დაშვება?“ ეხება ეს მხოლოდ რამდენიმე შეცდომის დაშვებას? თამამად შემიძლია ვთქვა, ადამიანებს რომ შეეძლოთ თავიანთი პასუხისმგებლობების განხორციელება და ერთგულების გამოვლენა, ამ რესურსების დანაკარგი ასეთი დიდი არ იქნებოდა; ის ნამდვილად შემცირდებოდა და საქმის ეფექტურობა ბევრად გაუმჯობესდებოდა.

ანტიქრისტეებს ღმერთი კურთხევის მისაღებად სწამთ. ისინი არასოდეს ითვალისწინებენ იმას, რაც ღვთის სახლს ან ღვთის ინტერესებს უკავშირდება. რასაც არ უნდა აკეთებდნენ, ყველაფერი მათ პირად ინტერესებს უნდა ემსახურებოდეს. თუ ღვთის სახლის საქმე მათ პირად ინტერესებს არ ეხება, მათ ეს უბრალოდ არ ადარდებთ და არც ინტერესდებიან ამით. რაოდენ ეგოისტები უნდა იყვნენ! როდესაც ზოგიერთი ანტიქრისტე წინამძღოლად მსახურობდა, დიდმა წითელმა დრაკონმა მიიტაცა დიდი რაოდენობით შესაწირავები, რომლებიც მათი ზედამხედველობის ქვეშ იყო და უდიდესი დანაკარგი განიცადეს. მაგრამ ამ ანტიქრისტეებს საკუთარი თავი საერთოდ არ დაუდანაშაულებიათ. მოგვიანებით მათ ისიც კი თქვეს: „ეს მხოლოდ ჩემი პასუხისმგებლობა არ არის: როგორ შეიძლება ყველაფერი მე დამაბრალონ? გარდა ამისა, ასეთი სიტუაცია გარდაუვალია“. მათ საერთოდ არ უგრძნიათ სინანული, სხვებს გადააბრალეს დანაშაული და თავის გასამართლებელი მიზეზებით საკუთარი თავის დაცვას ცდილობდნენ. რა ნაძირალები არიან ისინი? განა ასეთი ადამიანები არ უნდა განიდევნონ? განა ისინი არ უნდა დაიწყევლონ და დაისაჯონ? (დიახ.) ასეთი მნიშვნელოვანი შეცდომის დაშვების შემდეგ ამ ანტიქრისტეებს აბსოლუტურად არავითარი სინანული არ ჰქონიათ! რა გამოვლინებები ექნებოდა ნორმალურ, ადამიანობის მქონე, ღვთისადმი ერთგულ ან ღვთისმოშიში გულის მქონე ადამიანს, თუ მისი დაუდევრობის გამო ღვთის სახლის ქონებას დიდი წითელი დრაკონი მიიტაცებდა? (ისინი იგრძნობდნენ სინანულს, დაიდანაშაულებდნენ საკუთარ თავს და გულის სიღრმეში იგრძნობდნენ, რომ თავიანთი მოვალეობა ჯეროვნად არ შეასრულეს.) რას გააკეთებდნენ ისინი შემდეგ? ისინი იფიქრებდნენ იმაზე, თუ როგორ გამოესწორებინათ მდგომარეობა. გულის სიღრმეში ისინი იგრძნობდნენ დანაშაულის გრძნობასა და სინანულს; მიუხედავად იმისა, თუ რას იტყოდნენ სხვები, ისინი არც ერთხელ არ დაიჩივლებდნენ, და არ შეეცდებოდნენ საკუთარი თავის გამართლებას. აღიარებდნენ, რომ ეს მათი დაუდევრობისა და გადაცდომის გამო მოხდა. ისინი მიიღებდნენ ყოველივეს, რასაც ღმერთი ეტყოდა და როგორც ღვთის სახლი გადაწყვეტდა მათთან მოპყრობას. მაშ, რატომ არ იღებენ ამას ანტიქრისტეები? რატომ არიან ისინი წყენით სავსენი განდევნის შემდეგ? ეს ავლენს ანტიქრისტეთა ბუნებას. ამ ანტიქრისტეებმა ასეთი მნიშვნელოვანი ზიანი მიაყენეს ღვთის სახლის საქმეს, სხვათა მიერ გაღებული ამდენი ძალისხმევა ფუჭად დაიკარგა მათი მოვალეობების შესრულებისადმი დაუდევრობის გამო და ამდენი შესაწირავი მიიტაცა დიდმა წითელმა დრაკონმა, თუმცა მათ არ დაუდანაშაულებიათ საკუთარი თავი, არ უგრძნიათ არავითარი დანაშაულის გრძნობა და საკუთარი თავის გამართლებასაც კი ცდილობდნენ. როდესაც ღვთის სახლმა მათი საკითხი განიხილა, უარი თქვეს დამორჩილებაზე და თავიანთი ურჩობა ყველგან გაავრცელეს. რა ნაძირალები არიან ისინი? განა ეს სიკვდილთან თამაში არ არის? (დიახ.) ეს სიკვდილთან თამაშია. თუ ანტიქრისტეთა არსს ჩავუღრმავდებით, მათი ბუნება-არსება ჭეშმარიტებისა და ღვთის მიმართ მტრულია. მათ დაკარგული აქვთ ადამიანის სახე; ისინი ცოცხალი დემონები, სატანები, ადამიანის სამოსში გახვეული მხეცები არიან. როდესაც ადამიანობის მქონე ადამიანები მცირე შეცდომას უშვებენ ან რაიმე არასწორს ამბობენ, ისინი სინდისის ქენჯნას გრძნობენ. მაგრამ ცოცხალი დემონები, ანტიქრისტეები, ამას არ განიცდიან. ასეთი მძიმე შეცდომის დაშვების შემდეგაც კი იმ ანტიქრისტეებს არ უგრძნიათ სინდისის ქენჯნა და საკუთარი თავის გამართლებაც კი სცადეს. მაშ, რა არის მათთვის ჭეშმარიტება? აღიარებენ ისინი ჭეშმარიტებას გულის სიღრმეში? ღვთის სიტყვები ჭეშმარიტებაა და ღმერთი ჭეშმარიტებაა — აღიარებენ ისინი ამ ფაქტს? (ისინი არ აღიარებენ ამას.) ისინი აშკარად არ აღიარებენ ამას. გულის სიღრმეში საკუთარ თავს მიიჩნევენ ჭეშმარიტებად, ღმერთად; ფიქრობენ, რომ მათ გარდა სხვა ღმერთი არ არსებობს. განა ესენი ეშმაკები არ არიან? (დიახ.) ესენი ეშმაკები არიან, ტიპური ეშმაკები. ანტიქრისტეები საერთოდ არ ინტერესდებიან ეკლესიის რესურსებით და არც რაიმე კონკრეტულ განკარგულებებს გასცემენ მათ შესახებ. მაგრამ თუ მათ თავად გააჩნიათ რაიმე ძვირფასი, დარწმუნებული იყავი, რომ ისინი მასზე ძალიან კარგად იზრუნებენ. ძილშიც კი არ წამოსცდებათ სიტყვა ამაზე და ცემითაც კი ვერ ამოაღებინებ ხმას. ისინი მას განსაკუთრებულად კარგად იცავენ. თუმცა, როდესაც საქმე ღვთის სახლის რესურსებს ეხება, მათი დამოკიდებულება სრულიად განსხვავებულია. სინამდვილეში ასეთი დამოკიდებულება აქვთ: „რა კავშირი აქვს ამას ჩემთან? არ ძალმიძს ამ რესურსით სიამოვნების მიღება და ის მე არ მეკუთვნის. კარგადაც რომ დავიცვა, შესაძლოა სხვას მისცენ! რა აზრი აქვს მის ასე კარგად დაცვას?“ ისინი ამ საკითხს თავიანთ მოვალეობად არ მიიჩნევენ. განა ეს ადამიანობის ნაკლებობას არ ნიშნავს? (დიახ.) ეს ადამიანობის ნაკლებობის გამოვლინებაა. რას ჰქვია ეს? ამას არასანდოობა ჰქვია. ღმერთმა მოგანდო ეს საქმე და დაგაკისრა მოვალეობები, რომლებიც უნდა შეასრულო — ეს შენი საქმის ნაწილია. სათანადოდ უნდა გადაჭრა ეს საკითხები, სათითაოდ შეასრულო ისინი, მიჰყვე ღვთის მიერ დაწესებულ პრინციპებსა და ღვთის სახლის სამუშაო განკარგულებებს და სათანადოდ მოაგვარო ისინი, მაშინ შენი პასუხისმგებლობა განხორციელებული იქნება. მაგრამ აქვთ თუ არა ანტიქრისტეებს ეს აზროვნება ან მოსაზრება? (არა, არ აქვთ.) საერთოდ არა. ეს ადამიანობის არქონაა. რა არის ადამიანობის არქონის კონკრეტული გამოვლინება? ეს იმას ნიშნავს, რომ არ ადარდებთ სინდისი თუ გონიერება, არიან ეგოისტები და საძაგლები, აკლიათ სანდოობა, არიან არასანდონი და არ იმსახურებენ რაიმის მინდობას.

რაც შეეხება ეკლესიაში პერსონალთან დაკავშირებულ საკითხებს, მაგალითად, ვინ სად რა საქმეს აკეთებს, სათანადოდ აკეთებენ თუ არა მას, ეფექტურად ასრულებენ თუ არა თავიანთ მოვალეობას, ადგილი ჰქონდა თუ არა ჩაშლისა და არეულობის რაიმე შემთხვევას ან როგორია დებისა და ძმების გამოხმაურება, ანტიქრისტეები არასოდეს იკვლევენ დეტალურად და არც რაიმე განკარგულებებს მათთან მიმართებაში. მაგალითად, როდესაც ღვთის სახლი სხვადასხვა ტიპის ნიჭიერი ადამიანების წარდგენას სთხოვს, ანტიქრისტეები მხოლოდ ზერელედ გადახედავენ ამ ადამიანთა წერილობით დახასიათებებს ისე, რომ კონკრეტულად არც კი არკვევენ და არც ინტერესდებიან მათი რეალური მდგომარეობით — მაგალითად, აქვთ თუ არა ამ ადამიანებს რწმენის საფუძველი, როგორია მათი ადამიანობა, შეუძლიათ თუ არა ჭეშმარიტების მიღება, შეესაბამება თუ არა მათი კონკრეტული ნიჭი და ტექნიკური უნარები ღვთის სახლის მიერ მოთხოვნილ სტანდარტებს და აქვთ თუ არა მათ განვითარების პერსპექტივა და გამოდგებიან თუ არა მნიშვნელოვანი მოვალეობების დასაკისრებლად. ანტიქრისტეები ამ საკითხებთან მიმართებით მხოლოდ ზედაპირულად მოქმედებენ, თვალთმაქცობენ, ზერელედ განიხილავენ წერილობით დახასიათებებს; სულ ეს არის. ისინი რეალურად არასოდეს ურთიერთობენ წარმოდგენილ ადამიანებთან და არც მათ შესახებ დეტალური ან სიღრმისეული წარმოდგენის შექმნას ცდილობენ. შედეგად, მათ მიერ შერჩეული ადამიანების უმეტესობა საბოლოოდ მოკვეთილია, რადგან ვერ შეასრულეს თავიანთი მოვალეობები ან სათანადოდ ვერ მიხედეს თავიანთ საქმეს. როგორ ხედავენ ანტიქრისტეები ამ სიტუაციას? „მე ხომ არ მაწინაურებენ ამ მოვალეობების შესასრულებლად; ამასთან არავითარი კავშირი არ მაქვს. რა მნიშვნელობა აქვს, ვინ წავა? მთავარია, დავამტკიცო რეკომენდაციები და წარვადგინო ეს ადამიანები; ეს უკვე ჩემი საქმის შესრულებად ითვლება. გარდა ამისა, დაწინაურებული ადამიანები ჩემთან ვალში იქნებიან. აქვთ თუ არა მათ განვითარების პერპექტივა, ჩემი საქმე არ არის“. თუ ანტიქრისტეები შეუფერებელ ადამიანებს წარადგენენ და ამით ღვთის სახლის საქმეს აფერხებენ, ეკისრებათ თუ არა მათ რაიმე პასუხისმგებლობა? (დიახ.) მათ დიდი პასუხისმგებლობა ეკისრებათ, მაგრამ ეს ეშმაკისეული არსებები ადამიანებს საერთოდ არ აკვირდებიან. ზოგიერთი ამბობს: „მკაცრი გარემოს პირობებში გარკვეულ ადგილებში ჩვენ არ ძალგვიძს ადამიანებთან პირისპირ ურთიერთობა. როგორ უნდა შევამოწმოთ ისინი?“ რაც არ უნდა მკაცრი იყოს გარემო, ამ საკითხების მოსაგვარებლად მაინც არსებობს მეთოდები და მიდგომები. ეს იმაზეა დამოკიდებული, ხარ თუ არა პასუხისმგებლიანი და ჭეშმარიტად ერთგული. განა ასე არ არის? (დიახ.) თუ გამოიჩენ ერთგულებასა და პასუხისმგებლობას, მაშინაც კი, თუ შედეგი იდეალური არ იქნება, ღმერთი გულდასმით გამოიკვლევს და დაინახავს ამას და პასუხისმგებლობა არ დაგეკისრება. მაგრამ თუ არ გამოიჩენ ერთგულებასა და პასუხისმგებლობას, მაშინაც კი, თუ არაფერი გაფუჭდება და საბოლოოდ არავითარი შედეგი არ დადგება, ღმერთი მაინც გულდასმით გამოიკვლევს ამას. ამ ორი მიდგომის ბუნება განსხვავებულია და ღმერთი მათ განსხვავებულად მოეპყრობა. ანტიქრისტეები ადამიანების წარდგენის დროსაც ეშმაკობენ, ისინი ეგოისტური და საძაგელი მოტივებით მოქმედებენ და არ გააჩნიათ ერთგულება. მათ საკუთარი გათვლები აქვთ რასაც არ უნდა აკეთებდნენ; ისინი არ იცავენ პრინციპებს. გარდა ამისა, იმისათვის, რომ კონკრეტული საქმე კარგად შესრულდეს, მათ უწევთ თავის გამოჩენა, აქეთ-იქით სიარული მეტ ადამიანთან შესახვედრად, სირთულეების ატანა და რისკზე წასვლა. როგორც კი საქმე მათ პირად უსაფრთხოებას ეხება, ანტიქრისტეები კვლავ გამორჩენას მიმართავენ და მათი ბუნება მჟღავნდება. რა მჟღავნდება? მათ სჯერათ, რომ მეტისმეტად ბევრ ადამიანთან ურთიერთობა წარმოადგენს საფრთხეს მათი პირადი უსაფრთხოებისთვის და რომ არ ძალუძთ ადამიანებთან დაუფიქრებლად კონტაქტში შესვლა. ანტიქრისტეები არ ურთიერთობენ მათთან, ვისთანაც უნდა ურთიერთობდნენ და არავის ხვდებიან; ნაცვლად ამისა, ისინი პოულობენ უსაფრთხო თავშესაფარს, იმალებიან და მხოლოდ მარტივი დავალებებით შემოიფარგლებიან. რაც შეეხება იმას, თუ რამდენად კარგად სრულდება საქმის სხვა ასპექტები, არიან თუ არა არეულობის გამომწვევი ადამიანები, ხდება თუ არა საქმის ორგანიზება, ღვთის სიტყვების სხვადასხვა წიგნისა თუ ჩაწერილი ქადაგებების გავრცელება, ანტიქრისტეები არასოდეს გასცემენ კონკრეტულ განკარგულებებს და არც იკვლევენ ამ საკითხებს. ეს არ ნიშნავს იმას, რომ ერთგულების გამოსავლენად საჭიროა რისკზე წასვლა, თავის გამოჩენა და პრობლემებთან შეჯახება. რაშია აქ საქმე? ვის შეუძლია ახსნას? (როდესაც მათ თავდაპირველად წამოიწყეს ეს საქმე, არასოდეს უფიქრიათ იმაზე, თუ როგორ შეესრულებინათ ის კარგად, ან იყო თუ არა რეკომენდებული კადრი შესაფერისი; არასოდეს უმოქმედიათ მთელი გულით და არ შეუსრულებიათ თავიანთი პასუხისმგებლობა. მათ არასოდეს უფიქრიათ ამ საკითხებზე.) იმ ადამიანთა საქმიანობის არსი, რომელთაც ღვთისადმი ერთგულება აქვთ, აბსოლუტურად განსხვავდება იმათგან, ვისაც ეს ერთგულება არ გააჩნიათ. როდესაც ორივე მათგანი ისეთ საკითხებს აწყდება, რომლებიც საფრთხეს შეიცავს, ერთგულების მქონენი ახერხებენ საფრთხის პირისპირ დადგომას და თავიანთი საქმის კეთებას და იყენებენ სიბრძნესა და სხვადასხვა მეთოდს სამუშაო განკარგულებების სისრულეში მოსაყვანად. თუმცა ანტიქრისტეები არ ერთვებიან კონკრეტულ საქმეში მიუხედავად იმისა, შეიცავს თუ არა ის საფრთხეს, და არასოდეს ახორციელებენ სამუშაო განკარგულებებს. სწორედ ეს არის განსხვავება. ანტიქრისტეებმა შესაძლოა სიტყვიერად იკითხონ ეკლესიის მდგომარეობის, სხვადასხვა საკითხისა და ა.შ. შესახებ, მაგრამ მათი კითხვებიც კი მხოლოდ ფორმალობაა; ისინი მხოლოდ ზედაპირულად მოქმედებენ და საერთოდ არ უდგებიან ამას გულდასმით. გარეგნულად შესაძლოა ჩანდეს, რომ ისინი კონკრეტულ საქმეს აკეთებენ, მაგრამ სინამდვილეში, მათ არ ესმით საქმე, არ აკეთებენ ჩანაწერებს, არ ფიქრობენ მასზე და არ ლოცულობენ ან ეძიებენ. ისინი ენერგიას არ ხარჯავენ იმაზე ფიქრში, თუ როგორ მიმდინარეობს საქმის სხვადასხვა ნაწილი, ან ვინ არის პასუხისმგებელი იმ მიმართულებებზე, სადაც საქმე კარგად არ კეთდება, ან ეკლესიის რომელი წინამძღოლები შეიძლება იყვნენ შეუფერებელნი, ან სად არ განხორციელდა საქმე. ისინი არ ფიქრობენ ამ საკითხებზე, მხოლოდ ზედაპირულად მოქმედებენ და როდესაც პრობლემებს ავლენენ, არ ჭრიან მათ. ზოგიერთი ეგრეთ წოდებული წინამძღოლი მხოლოდ ხალხს კრებს, კითხულობს არსებული მდგომარეობის შესახებ და აანალიზებს და იკვლევს საქმეს. როგორც კი კონკრეტული საქმის შესრულება ხდება საჭირო, რომელიც მათგან ტანჯვასა და მსხვერპლის გაღებას მოითხოვს, შეიცავს მათი პირადი უსაფრთხოების რისკსა და გარკვეულ სირთულეს, ისინი არ აკეთებენ მას. წყვეტენ მუშაობას და პრიორიტეტს საკუთარი თავის გადარჩენას ანიჭებენ. მაშინაც კი, როდესაც პრობლემებს ხედავენ, ისინი არ გასცემენ კონკრეტულ განკარგულებებს. თუ ისინი თავიანთი რწმენით კარგად არიან ცნობილნი და დაპატიმრების საფრთხე ემუქრებათ, განა სხვებს ავალებენ ამ ამოცანების შესრულებას? არა, არ ავალებენ. ისინი არ ავალებენ სხვებს ამ ამოცანების შესრულებას და სწორედ ეს არის პრობლემა. მაშ, რა არსს ავლენენ ასეთი ადამიანები? მათ აკლიათ ერთგულება, არიან ეგოისტები და საძაგლები და ყველაფერში პირად უსაფრთხოებაზე ფიქრობენ. ისინი არასოდეს კითხულობენ, ხორციელდება თუ არა ღვთის სახლის სამუშაო განკარგულებები ან როგორ მიმდინარეობს ღვთის სახლის საქმე; მათ არ ადარდებთ ეს საკითხები. არ გამოუჩენიათ ერთგულება და არც ავლენენ მას. მათთვის ამ საკითხებთან მიმართებით მხოლოდ ზედაპირულად მოქმედება საკმარისია; ისინი ამას საქმის კეთებად მიიჩნევენ. თუ რისკი მცირეა, მათ შესაძლოა უხალისოდ შეასრულონ გარკვეული საქმე. მაგრამ თუ რისკი დიდია და არსებობს მათი დაპატიმრების ალბათობა, ისინი არ გააკეთებენ მას, რაც არ უნდა მნიშვნელოვანი იყოს ამოცანა. ეს არის ანტიქრისტეთა არსი. გულის სიღრმეში, სანამ მათი ინტერესები დაცულია, შეუძლიათ ნებისმიერს უღალატონ. მათი ინტერესები ღვთის სახლის ინტერესების ხარჯზე მიიღწევა; მათთვის საკუთარი ინტერესები უზენაესია. ძალუძთ თუ არა ანტიქრისტეებს იყვნენ ერთგულნი მოვალეობის აღების შემდეგ? (არა, არ ძალუძთ.) მათთვის შეუძლებელია ერთგულება. ძალუძთ მათ იფიქრონ თავიანთი დებისა და ძმების სიცოცხლესა და უსაფრთხოებაზე? (არ ძალუძთ.) როდესაც საქმე მათ პირად უსაფრთხოებას ეხება, ანტიქრისტეები მხოლოდ საკუთარ თავს იცავენ, თავიანთ დებსა და ძმებს კი ცეცხლოვან უფსკრულში აგდებენ და მათ მსხვერპლად იყენებენ. ეს არის ანტიქრისტეთა ბუნება-არსება.

პირადი უსაფრთხოების გარდა კიდევ რაზე ფიქრობს ზოგიერთი ანტიქრისტე? ისინი ამბობენ: „ამჟამად ჩვენი გარემო არასახარბიელოა; ამიტომ მოდით, ნაკლებად გამოვაჩინოთ თავი და ნაკლებად ვიქადაგოთ სახარება. ამგვარად, ნაკლებია იმის ალბათობა, რომ დაგვიჭერენ და ეკლესიის საქმეც არ განადგურდება. თუ დაჭერას ავირიდებთ, იუდად არ ვიქცევით და მაშინ შევძლებთ მომავალში დარჩენას, განა ასე არ არის?“ განა არ არიან ანტიქრისტეები, რომლებიც ასეთ საბაბებს იყენებენ თავიანთი დებისა და ძმების შეცდომაში შესაყვანად? ზოგიერთ ანტიქრისტეს ძალიან ეშინია სიკვდილის და სამარცხვინო არსებობას მიათრევს; მათ ასევე უყვართ რეპუტაციასა და სტატუსზე ზრუნვა და მზად არიან აიღონ წინამძღოლობის როლი. მიუხედავად იმისა, რომ იციან: „წინამძღოლის საქმის ტვირთვა ადვილი არ არის — თუ დიდმა წითელმა დრაკონმა გაიგო, რომ წინამძღოლად დამნიშნეს, ცნობილი გავხდები, შესაძლოა ძებნილთა სიაშიც მოვხვდე და როგორც კი დამიჭერენ, ჩემს სიცოცხლეს საფრთხე დაემუქრება“, ამ სტატუსის სიკეთეებით ტკბობის გამო ისინი უგულებელყოფენ ამ საფრთხეებს. როდესაც ისინი წინამძღოლებად მსახურობენ, მხოლოდ ხორციელ სიამოვნებას ეძლევიან და არ ერთვებიან რეალურ საქმეში. სხვადასხვა ეკლესიასთან მცირე მიმოწერის გარდა, ისინი სხვა არაფერს აკეთებენ. სადღაც იმალებიან და არავის ხვდებიან, სამყაროს სრულად წყდებიან და დებმა და ძმებმა არ იციან, ვინ არის მათი წინამძღოლი — აი, რა დონეზე ეშინიათ მათ. მაშ, განა სწორი არ არის იმის თქმა, რომ ისინი მხოლოდ სახელით არიან წინამძღოლები? (დიახ.) ისინი არ ერთვებიან არავითარ რეალურ საქმეში, როგორც წინამძღოლები; ისინი მხოლოდ იმაზე ზრუნავენ, რომ დაიმალონ. როდესაც სხვები ეკითხებიან: „როგორია წინამძღოლობა?“ ისინი პასუხობენ: „წარმოუდგენლად დაკავებული ვარ და უსაფრთხოების მიზნით მუდმივად მიწევს საცხოვრებლის შეცვლა. ეს გარემო იმდენად შემაშფოთებელია, რომ არ შემიძლია საქმეზე ფოკუსირება“. ისინი მუდამ გრძნობენ, რომ ბევრი თვალი აკვირდებათ და არ იციან, სად არის უსაფრთხო დამალვა. გარდა იმისა, რომ ინიღბებიან, სხვადასხვა ადგილას იმალებიან და ერთ ადგილზე არ ჩერდებიან, ისინი ყოველდღიურად არანაირ რეალურ საქმეს არ აკეთებენ. არსებობენ ასეთი წინამძღოლები? (დიახ.) რა პრინციპებს იცავენ ისინი? ეს ადამიანები ამბობენ: „ეშმაკ კურდღელს სამი სორო აქვს. იმისათვის, რომ კურდღელმა თავი დაიცვას მტაცებლის თავდასხმისგან, მან სამი სორო უნდა მოამზადოს დასამალად. თუ ადამიანი საფრთხეს აწყდება და გაქცევა უწევს, მაგრამ დასამალი არსად აქვს, მისაღებია ეს? ჩვენ კურდღლებისგან უნდა ვისწავლოთ! ღმერთის მიერ შექმნილ ცხოველებს აქვთ გადარჩენის ეს უნარი და ადამიანებმა მათგან უნდა ისწავლონ“. წინამძღოლობის როლის აღების შემდეგ მათ გააცნობიერეს ეს მოძღვრება და სჯერათ კიდეც, რომ გაიგეს ჭეშმარიტება. სინამდვილეში ისინი საშინლად შეშინებულნი არიან. როგორც კი იგებენ წინამძღოლის შესახებ, რომელიც პოლიციაში დაასმინეს, რადგან მისი საცხოვრებელი ადგილი არ იყო უსაფრთხო ან წინამძღოლის შესახებ, რომელიც დიდი წითელი დრაკონის ჯაშუშების სამიზნე გახდა, რადგან მეტისმეტად ხშირად გადიოდა გარეთ თავისი მოვალეობის შესასრულებლად და მეტისმეტად ბევრ ადამიანთან ურთიერთობდა, და როგორ დააპატიმრეს და გაასამართლეს ეს ადამიანები, მათ მაშინვე შიში იპყრობთ. ისინი ფიქრობენ: „ოჰ არა, ვიქნები თუ არა მე შემდეგი, ვისაც დააპატიმრებენ? ამისგან უნდა ვისწავლო. არ უნდა ვიყო მეტისმეტად აქტიური. თუ შემიძლია თავი ავარიდო ეკლესიის ზოგიერთი საქმის კეთებას, არ გავაკეთებ მას. თუ შემიძლია თავი ავარიდო გამოჩენას, არ გავაკეთებ ამას. მაქსიმალურად შევამცირებ ჩემს საქმეს, თავს ავარიდებ გარეთ გასვლას, თავს ავარიდებ ვინმესთან ურთიერთობას და უზრუნველვყოფ, რომ არავინ იცოდეს, რომ წინამძღოლი ვარ. დღესდღეობით ვის შეუძლია სხვებზე ზრუნვა? მხოლოდ ცოცხლად დარჩენაც კი უკვე გამოწვევაა!“ წინამძღოლის როლის აღების შემდეგ, ისინი არავითარ საქმეს არ აკეთებენ გარდა ჩანთის ტარებისა და დამალვისა. ისინი მუდმივ დაძაბულობაში ცხოვრობენ დაჭერისა და გასამართლების მუდმივი შიშით. დავუშვათ, მათ ესმით, რომ ვიღაც ამბობს: „თუ დაგიჭერენ, მოგკლავენ! წინამძღოლი რომ არ ყოფილიყავი, უბრალო მორწმუნე რომ ყოფილიყავი, შესაძლოა მცირე ჯარიმის გადახდის შემდეგ გაეშვით, მაგრამ რადგან წინამძღოლი ხარ, ძნელი სათქმელია. ეს მეტისმეტად სახიფათოა! ზოგიერთმა წინამძღოლმა ან მუშაკმა, რომელიც დაიჭირეს, სიკვდილი ამჯობინა რაიმე ინფორმაციის გაცემას და პოლიციამ ისინი ცემით მოკლა“. როგორც კი იგებენ, რომ ვიღაც ცემით მოკლეს, მათი შიში ძლიერდება და კიდევ უფრო მეტად ეშინიათ საქმის შესრულება. ყოველდღიურად ისინი მხოლოდ იმაზე ფიქრობენ, თუ როგორ აირიდონ თავიდან დაკავება, გამოჩენა, თვალთვალი და კონტაქტი დებთან და ძმებთან. ისინი თავს იტეხენ ამ საკითხებზე ფიქრით და სრულიად ივიწყებენ თავიანთ მოვალეობებს. არიან ისინი ერთგული ადამიანები? ასეთ ადამიანებს ძალუძთ რაიმე საქმესთან გამკლავება? (არა, არ ძალუძთ.) ასეთი ადამიანები უბრალოდ მშიშრები არიან და ჩვენ ვერ დავახასიათებთ მათ ანტიქრისტეებად მხოლოდ ამ გამოვლინების საფუძველზე, მაგრამ რა არის ამ გამოვლინების ბუნება? ამ გამოვლინების არსი ურწმუნოს არსია. მათ არ სჯერათ, რომ ღმერთს შეუძლია ადამიანების უსაფრთხოების დაცვა და ნამდვილად არ სჯერათ ის, რომ ღვთისათვის თავის გაღება ჭეშმარიტებისადმი თავის მიძღვნას ნიშნავს და რომ ეს არის ის, რასაც ღმერთი იწონებს. მათ გულებში არ აქვთ ღვთის შიში; მხოლოდ სატანისა და ბოროტი პოლიტიკური პარტიების ეშინიათ. მათ არ სწამთ ღვთის არსებობის და იმის, რომ ყოველივე ღვთის ხელშია; ნამდვილად არ სჯერათ, რომ ღმერთი მოიწონებს ადამიანს, რომელიც ყველაფერს გაიღებს მის გამო, რათა მის გზას გაჰყვეს და მისი მისია შეასრულოს. ისინი ამას ვერ ხედავენ. რისი სწამთ მათ? მათ სწამთ, რომ თუ დიდი წითელი დრაკონის ხელში ჩავარდებიან, ცუდი დასასრული ელით, რომ შესაძლოა გაასამართლონ ან სიცოცხლის დაკარგვის რისკის წინაშეც კი აღმოჩნდნენ. გულში ისინი მხოლოდ პირად უსაფრთხოებაზე ფიქრობენ და არა ეკლესიის საქმეზე. განა ესენი ურწმუნოები არ არიან? (დიახ, არიან.) რას ამბობს ბიბლია? „თავისი სულის ჩემს გამო დამღუპველი, ჰპოვებს მას“ (მათე 10:39). სჯერათ მათ ამ სიტყვების? (არა, არ სჯერათ.) თუ მათ სთხოვენ რისკზე წასვლას თავიანთი მოვალეობის შესრულებისას, ისინი მოინდომებენ სადმე დამალვას, რათა ვერავინ დაინახოს ისინი — უხილავად ყოფნა ენდომებათ. აი, რა დონეზე ეშინიათ მათ. მათ არ სჯერათ, რომ ღმერთი ადამიანის საყრდენია, რომ ყველაფერი ღვთის ხელშია, რომ თუ რამე მართლაც ცუდად წავა ან მართლაც დაიჭერენ, ეს ღვთის მიერ არის დაშვებული და რომ ადამიანებს მორჩილი გული უნდა ჰქონდეთ. ამ ადამიანებს არ გააჩნიათ ეს გული, ეს გაგება ან ეს მზაობა. ჭეშმარიტად სწამთ მათ ღვთის? (არა, არ სწამთ.) განა ამ გამოვლინების არსი ურწმუნოს არსი არ არის? (დიახ, ასეა.) სწორედ ასეა. ასეთი ადამიანები განსაკუთრებულად მშიშრები, საშინლად შეშინებულნი არიან და ეშინიათ ფიზიკური ტანჯვისა და იმის, რომ რაღაც ცუდი შეემთხვევათ. ისინი მშიშარა ჩიტებივით ფრთხებიან და აღარ ძალუძთ თავიანთი საქმის შესრულება. იმ ტიპის ადამიანი, რომელზეც ადრე ვისაუბრეთ, საერთოდ არ აკეთებს არავითარ საქმეს, თუნდაც შეეძლოს მისი გაკეთება. მაშინაც კი, თუ იციან, რომ პრობლემა არსებობს, ისინი არ მოაგვარებენ მას. ისინი მხოლოდ საკუთარ თავს იცავენ და განსაკუთრებულად ეგოისტები და საძაგლები არიან. ორივე ამ ტიპის ადამიანი ურწმუნოა. პირველი ტიპი ცბიერი და მოღალატეა, ეშინია სირთულისა და დაღლილობის, ზრუნავს თავის ხორციელ სხეულზე და არ ერთვება რეალურ საქმეში. მეორე ტიპი მშიშარა და შეშინებულია, ვერ ბედავს რეალური საქმის შესრულებას და ეშინია დიდი წითელი დრაკონის მიერ დაჭერისა და დევნის. განა არ არის განსხვავება ამ ორი ტიპის ადამიანს შორის? (დიახ.)

იცით თუ არა რაიმე მაგალითი იმისა, თუ როგორ იცავენ ანტიქრისტეები პირად უსაფრთხოებას? (ღმერთო, მე ვიცი ერთი ასეთი შემთხვევა. იყო ეკლესია, რომელიც დიდმა წითელმა დრაკონმა დაარბია, რადგან მას აკონტროლებდა ანტიქრისტე, რომელიც თარეშობდა და ბოროტ საქმეებს სჩადიოდა; წინამძღოლები, დიაკვნები და რამდენიმე და და ძმა დააპატიმრეს. იმ დროს ანტიქრისტეს შეეშინდა დაჭერის. იმის ნაცვლად, რომ მომხდარის შედეგების აღმოფხვრაზე ეზრუნა და სათანადო მითითებები გაეცა, იგი შორეულ ადგილას დაიმალა. მან უარიც კი განაცხადა მასპინძელ ოჯახში დარჩენაზე და დაჟინებით მოითხოვდა შესაწირავების გამოყენებას ადგილის დასაქირავებლად. რადგან მან სათანადოდ არ დაგეგმა შემდგომი საქმე და დროულად არ აღმოფხვრა ფარული საფრთხეები, რამდენიმე და და ძმა დააპატიმრეს და ეკლესიის საქმე იძულებით შეჩერდა. ნათელია, რომ ანტიქრისტეები განსაკუთრებულად ეგოისტები და საძაგლები არიან. კრიტიკულ მომენტებში ისინი მხოლოდ საკუთარი ინტერესების დაცვაზე ფიქრობენ და საერთოდ არ იცავენ ღვთის სახლის ინტერესებს.) ანტიქრისტეები უკიდურესად ეგოისტები და საძაგლები არიან. მათ არ გააჩნიათ ღვთის ჭეშმარიტი რწმენა, მით უმეტეს ღვთისადმი ერთგულება; როდესაც პრობლემას აწყდებიან, მხოლოდ საკუთარ თავს იცავენ და უფრთხილდებიან. მათთვის პირად უსაფრთხოებაზე მნიშვნელოვანი არაფერია. მთავარია, თავად გადარჩნენ და არ დააპატიმრონ, ხოლო ის, თუ რაოდენ დიდი ზიანი მიადგება ეკლესიის საქმეს, მათ საერთოდ არ ადარდებთ. ეს ადამიანები უკიდურესად ეგოისტები არიან, საერთოდ არ ფიქრობენ დებსა და ძმებზე ან ეკლესიის საქმეზე, ისინი მხოლოდ პირად უსაფრთხოებაზე ფიქრობენ. ისინი ანტიქრისტეები არიან. მაშ, როდესაც ასეთი რამ ემართებათ მათ, ვინც ღვთის ერთგულია და ღვთის ჭეშმარიტი რწმენა აქვს, როგორ უმკლავდებიან ისინი ამას? რით განსხვავდება მათი ქმედებები ანტიქრისტეთა ქმედებებისგან? (როდესაც ასეთი რამ ემართებათ, ვინც ღვთისადმი ერთგულია, ისინი ყველანაირ გზას ეძებენ ღვთის სახლის ინტერესების დასაცავად და ღვთისადმი გაცემული შესაწირავის დანაკარგების თავიდან ასაცილებლად; ისინი აუცილებელ ზომებს მიიღებენ ლიდერების, მუშაკებისა და დებისა და ძმების მიმართ, რათა დანაკარგები მინიმუმამდე დაიყვანონ. ამავდროულად ანტიქრისტეები კი პირველ რიგში საკუთარი თავის დაცვაზე ზრუნავენ. მათ არ ადარდებთ ეკლესიის საქმე ან ღვთის რჩეული ხალხის უსაფრთხოება და როდესაც ეკლესია დაპატიმრებების საფრთხის წინაშე დგას, ეს ეკლესიის საქმისთვის დანაკარგს იწვევს.) ანტიქრისტეები მიატოვებენ ეკლესიის საქმესა და ღვთის შესაწირავებს და ადამიანებს არ ავალებენ შედეგების აღმოფხვრას. ეს იგივეა, რაც დიდი წითელი დრაკონისთვის ღვთის შესაწირავებისა და მისი რჩეული ხალხის ხელში ჩაგდების ნების დართვა. განა ეს ღვთის შესაწირავებისა და მისი რჩეული ხალხის ფარული ღალატი არ არის? როდესაც ღვთისადმი ერთგულმა ადამიანებმა ნათლად იციან, რომ გარემო სახიფათოა, ისინი მაინც მიდიან რისკზე, რათა უზრუნველყონ შედეგების აღმოფხვრაე და მინიმუმამდე დაიყვანონ ღვთის სახლის დანაკარგები, სანამ თავად დაიხევენ უკან. ისინი პრიორიტეტს არ ანიჭებენ პირადი უსაფრთხოების დაცვას. მითხარით, დიდი წითელი დრაკონის ამ ბოროტ ქვეყანაში ვის ძალუძს უზრუნველყოს, რომ ღვთის რწმენა და მოვალეობის შესრულებას საერთოდ არ ახლდეს საფრთხე? რა მოვალეობაც არ უნდა იკისროს ადამიანმა, ის გარკვეულ რისკს შეიცავს — თუმცა მოვალეობის შესრულება ღვთის მიერ არის დავალებული და ღვთის მიყოლისას ადამიანმა უნდა აიღოს თავისი მოვალეობის შესრულების რისკი. ადამიანმა უნდა გამოიჩინოს სიბრძნე და უნდა მიიღოს ზომები პირადი უსაფრთხოების უზრუნველსაყოფად, მაგრამ ეს არ უნდა დააყენოს პირველ ადგილზე. მათ უნდა გაითვალისწინონ ღვთის განზრახვები, პირველ ადგილზე დააყენონ მისი სახლის საქმე და სახარების გავრცელება. ღვთის მისიის შესრულება ყველაზე მნიშვნელოვანია და ის პირველ ადგილზე დგას. ანტიქრისტეები უდიდეს პრიორიტეტს ანიჭებენ პირადი უსაფრთხოების დაცვას; მიაჩნიათ, რომ სხვა არაფერს აქვს მათთან კავშირი. არ ადარდებთ, როდესაც სხვას რამე ემართება, ვინც არ უნდა იყოს ის. მთავარია თავად ანტიქრისტეებს არაფერი ცუდი არ დაემართოთ, ისინი თავს მშვიდად გრძნობენ. მათ არ გააჩნიათ არავითარი ერთგულება, რაც ანტიქრისტეთა ბუნება-არსებით არის განპირობებული. მატერიკულ ჩინეთში არსებულ გარემოში შესაძლებელია თუ არა თავი აარიდო ყოველგვარ რისკს და უზრუნველყო, რომ მოვალეობის შესრულებისას არაფერი ცუდი არ მოხდება? ყველაზე ფრთხილ ადამიანსაც კი არ ძალუძს ამის გარანტირება. თუმცა სიფრთხილე აუცილებელია. წინასწარ კარგად მომზადება ოდნავ გააუმჯობესებს მდგომარეობას და დაგეხმარებათ დანაკარგების მინიმუმამდე დაყვანაში, როდესაც საქმე მართლაც ცუდად წავა. თუ საერთოდ არ გექნებათ მომზადება, დანაკარგები მნიშვნელოვანი იქნება. შეგიძლიათ ნათლად დაინახოთ განსხვავება ამ ორ სიტუაციას შორის? ამიტომ მიუხედავად იმისა, ეს შეკრებებს ეხება თუ რაიმე სახის მოვალეობის შესრულებას, უმჯობესია ფრთხილად იყოთ; აუცილებელია გარკვეული პრევენციული ზომების მიღება. როდესაც ერთგული ადამიანი ასრულებს თავის მოვალეობას, მას შეუძლია საკითხებს უფრო ყოვლისმომცველად და საფუძვლიანად მიუდგეს. სურს, რომ ეს საკითხები რაც შეიძლება კარგად მოაგვაროს, რათა თუ რამე ცუდად წავა, დანაკარგები მინიმუმამდე იქნეს დაყვანილი. ის გრძნობს, რომ აუცილებლად უნდა მიაღწიოს ამ შედეგს. ის, ვისაც ერთგულება აკლია, არ ფიქრობს ამ საკითხებზე. ის ფიქრობს, რომ ამ საკითხებს მნიშვნელობა არ აქვს და არ ეკიდება მათ, როგორც თავის პასუხისმგებლობას ან მოვალეობას. როდესაც რაღაც ცუდად მიდის, მას არ აქვს დანაშაულის გრძნობა. ეს ერთგულების ნაკლებობის გამოვლინებაა. ანტიქრისტეები არ ავლენენ ერთგულებას ღვთის მიმართ. როდესაც მათ საქმეს ავალებენ, სიხარულით იღებენ მას და აკეთებენ ლამაზ განცხადებებს, მაგრამ როდესაც საფრთხე დგება, ყველაზე სწრაფად გარბიან; ისინი პირველები გარბიან, პირველები აღწევენ თავს. ეს იმაზე მტყველებს, რომ მათი ეგოიზმი და სისაძაგლე განსაკუთრებით მძიმეა. მათ საერთოდ არ გააჩნიათ პასუხისმგებლობის ან ერთგულების გრძნობა. როდესაც პრობლემის წინაშე აღმოჩნდებიან, მათ მხოლოდ გაქცევა და დამალვა იციან და მხოლოდ საკუთარი თავის დაცვაზე ფიქრობენ; არასოდეს ითვალისწინებენ თავიანთ პასუხისმგებლობებსა თუ მოვალეობებს. პირადი უსაფრთხოების დასაცავად ანტიქრისტეები მუდმივად ავლენენ თავიანთ ეგოისტურ და საძაგელ ბუნებას. ისინი პრიორიტეტს არ ანიჭებენ ღვთის სახლის საქმეს ან საკუთარ მოვალეობებს. მით უმეტეს, ისინი არ ანიჭებენ პრიორიტეტს ღვთის სახლის ინტერესებს. ნაცვლად ამისა, ისინი პრიორიტეტს პირადი უსაფრთხოების დაცვას ანიჭებენ.

განა ის ქვეთავი, რომელზეც ახლახან ვიქონიეთ თანაზიარება, არ უკავშირდება ანტიქრისტეთა სხვადასხვა გამოვლინების მეცხრე პუნქტს — არასოდეს ითვალისწინებენ ღვთის სახლის ინტერესებს და ღალატობენ კიდეც მათ პირადი დიდების სანაცვლოდ? (დიახ.) საკუთარი თავის დასაცავად, საფრთხისა და ფიზიკური ტანჯვის თავიდან ასაცილებლად, ანტიქრისტეები ზედაპირულ დამოკიდებულებას იჩენენ ღვთის სახლის საქმისა და საკუთარი მოვალეობების მიმართ. ისინი იკავებენ პოზიციებს რეალური საქმის შესრულების გარეშე. განა ეს ღვთის სახლის ინტერესების ღალატი არ არის? განა ეს არ არის ღვთის სახლის ინტერესთა, ღვთის საქმისა და საკუთარი პასუხისმგებლობების უგულებელყოფა პირადი უსაფრთხოების სანაცვლოდ? (დიახ.) ის გამოვლინებები, რომლებიც ჩვენ გავაანალიზეთ ამ ქვეთავში, სრულად ააშკარავებს ანტიქრისტეთა ეგოისტურ და საძაგელ არსს. ძირითადად რაზე ვიქონიეთ თანაზიარება აქ? ანტიქრისტეები, შარში გახვევის შიშით და საკუთარი თავის გადასარჩენად არ ასრულებენ თავიანთ მოვალეობებს და არავითარ ერთგულებას არ ავლენენ ღვთის მიმართ. არის თუ არა რაიმე ჭეშმარიტება-რეალობა ამ გამოვლინებაში? განა ეს სინდისისა და გონიერების დაკარგვას არ ნიშნავს? ეს ადამიანური სახის სრული დაკარგვაა!

ბ. პირადი რეპუტაცია და სტატუსი

მოდით, გავაგრძელოთ თანაზიარების მეორე ქვეთავით, რომელიც ანტიქრისტეთა პირად რეპუტაციასა და სტატუსს ეხება. ეს ასევე მოიცავს ანტიქრისტეთა ინტერესებს. ეს სამი ქვეთავი, რომელსაც განვიხილავთ: ანტიქრისტეთა პირადი უსაფრთხოება, მათი პირადი რეპუტაცია და სტატუსი და მათი პირადი გამორჩენა — ყველა მათგანი ანტიქრისტეთა პირად ინტერესებს უკავშირდება. აქვს თუ არა ამას რაიმე კავშირი ღვთის სახლის საქმესთან? (დიახ, აქვს.) რა არის ეს კავშირი? (ანტიქრისტეებმა, საკუთარი თავის გადასარჩენად და თავიანთი რეპუტაციისა და სტატუსის დასაცავად შესაძლოა ჩაშალონ ეკლესიის საქმე და არევ-დარევა შეიტანონ მასში.) ანტიქრისტეები ზიანს აყენებენ ღვთის სახლის ინტერესებსა და ეკლესიის საქმეს საკუთარი ინტერესების დაცვის მიზნით. თუ დავაკვირდებით ანტიქრისტეთა ეგოისტურ და საძაგელ ბუნებას, რას აფასებს ამ ტიპის ადამიანი ყველაზე მეტად გარდა იმისა, რომ განსაკუთრებულად იცავს პირად უსაფრთხოებას? (მათ ძალიან უყვართ რეპუტაცია და სტატუსი.) სწორია. ანტიქრისტეებს ძალიან უყვართ რეპუტაცია და სტატუსი. რეპუტაცია და სტატუსი მათი სასიცოცხლო ძალაა; გრძნობენ, რომ ცხოვრება უაზროა რეპუტაციისა და სტატუსის გარეშე და მათ არ აქვთ ენერგია რაიმეს გასაკეთებლად რეპუტაციისა და სტატუსის გარეშე. ანტიქრისტეთათვის რეპუტაციაც და სტატუსიც მჭიდროდ არის დაკავშირებული მათ პირად ინტერესებთან; ეს მათი აქილევსის ქუსლია. სწორედ ამიტომ, ყველაფერი, რასაც ანტიქრისტეები აკეთებენ, სტატუსისა და რეპუტაციის გარშემო ტრიალებს. ეს რომ არა, მათ შესაძლოა საერთოდ არავითარი საქმე არ გააკეთონ. მიუხედავად იმისა, აქვთ თუ არა ანტიქრისტეებს სტატუსი, მიზანი, რომლისთვისაც ისინი იბრძვიან და მიმართულება, რომლისკენაც ისინი ისწრაფვიან, სწორედ ეს ორი რამაა — რეპუტაცია და სტატუსი. როდესაც მათ ღმერთი სწამთ ისეთ ავტოკრატიულ გარემოში, როგორიცაა მატერიკული ჩინეთი, ანტიქრისტეები არ ითვალისწინებენ ღვთის სახლის ინტერესებს, რათა უზრუნველყონ პირადი უსაფრთხოება. რასაც ისინი აკეთებენ, ნაწილობრივ არის ის, რომ მთელი ძალით ისწრაფვიან სტატუსისკენ, მტკიცედ უჭირავთ ძალაუფლება და აკონტროლებენ ეკლესიას. მეორე ნაწილი კი ისაა, რომ ისინი მუდამ საუბრობენ, მუშაობენ, დარბიან და ირჯებიან საკუთარი რეპუტაციისა და სტატუსის გულისთვის. ეს არის ყოველივე იმის საფუძველი, რასაც ანტიქრისტეები ამბობენ და აკეთებენ. ანტიქრისტეები არასოდეს ასრულებენ რეალურ საქმეს ღვთის რჩეული ხალხის სიცოცხლეში შესვლისა და ა ცათა სასუფევლის სახარების გასავრცელებლად. როდესაც ისინი მსხვერპლს იღებენ იხდიან, დააკვირდით, რატომ სჩადიან ამას. როდესაც ისინი მგზნებარედ კამათობენ რაიმე საკითხზე, დააკვირდით, რატომ კამათობენ მასზე. როდესაც ისინი განიხილავენ ან გმობენ ადამიანს, დააკვირდით, რა განზრახვა და მიზანი აქვთ მათ. როდესაც ისინი რაღაცით უკმაყოფილონი ან გაბრაზებულნი არიან, დააკვირდით, რა ხასიათს ავლენენ. ადამიანებს არ ძალუძთ სხვათა გულებში ჩახედვა, მაგრამ ღმერთს შეუძლია. როდესაც ღმერთი ადამიანთა გულებში იყურება, რას იყენებს იგი იმის შესაფასებლად, თუ რა არის მათი სიტყვებისა და საქმიანობის არსი? იგი ჭეშმარიტებას იყენებს მის შესაფასებლად. ადამიანის აზრით, პირადი რეპუტაციისა და სტატუსის დაცვა მართებულია. მაშ, რატომ მიიჩნევს ღმერთი ამას ანტიქრისტეთა გამოვლინებად და გამოხატულებად და მათსავე არსად? ეს ეფუძნება იმ მამოძრავებელ ძალასა და მოტივაციას, რომელიც ანტიქრისტეთა ყოველი ქმედების უკან დგას. ღმერთი გულდასმით იკვლევს მათი ქმედებების მამოძრავებელ ძალასა და მოტივაციას და საბოლოოდ ადგენს, რომ ყოველივე, რასაც ისინი აკეთებენ, მათი პირადი რეპუტაციისა და სტატუსისთვის აკეთებენ, ნაცვლად იმისა, რომ შეასრულონ თავიანთი მოვალეობა და აღასრულონ ჭეშმარიტება და დაემორჩილონ ღმერთს.

ანტიქრისტეები ისწრაფვიან რეპუტაციისა და სტატუსისკენ, ამიტომ ისინი ნამდვილად საუბრობენ და იღწვიან თავიანთი რეპუტაციისა და სტატუსის შესანარჩუნებლად. ისინი თავიანთ რეპუტაციასა და სტატუსს ყველაფერზე მაღლა აყენებენ. თუ მათ გარშემო ვინმეს კარგი სულიერი მონაცემები აქვს, ეძიებს ჭეშმარიტებას, გარკვეულ პრესტიჟს მოიპოვებს დებსა და ძმებს შორის და გუნდის წინამძღოლად აირჩევენ, და დები და ძმები მართლაც აღფრთოვანებულნი არიან მისით და აფასებენ მას, როგორი რეაქცია ექნებათ ანტიქრისტეებს? რა თქმა უნდა, ისინი არ იქნებიან ბედნიერნი ამით და მათში შური გაიღვიძებს. თუ ანტიქრისტეები შურით არიან მოცულნი,, მითხარით, შეუძლიათ მათ წესიერად მოქცევა? განა არ მოუწევთ მათ რაიმეს გაკეთება ამასთან დაკავშირებით? (დიახ.) რას გააკეთებენ ისინი, თუ ჭეშმარიტად შურთ ამ ადამიანის? გონებაში ისინი ნამდვილად ასეთ გათვლას გააკეთებენ: „ამ ადამიანს საკმაოდ კარგი სულიერი მონაცემები აქვს, ერკვევა ამ საქმეშიდა ჩემზე ძლიერია. ეს სასარგებლოა ღვთის სახლის საქმისთვის, მაგრამ არა ჩემთვის! დაიკავებს ის ჩემს ადგილს? თუ ის მართლაც ჩამანაცვლებს ერთ დღეს, განა ეს პრობლემებს არ შემიქმნის? წინასწარ უნდა ვიმოქმედო. თუ ის ერთ დღეს ფეხზე მყარად დადგება, მასთან გამკლავება არ იქნება იოლი. სჯობს, პირველმა მე დავარტყა. თუ დავაყოვნებ და მივცემ მას ჩემი მხილების საშუალებას, ვინ იცის, რა შედეგები მოჰყვება ამას. მაშ, როგორ დავარტყა? უნდა ვიპოვო საბაბი, ვიპოვო შესაძლებლობა“. მითხარით, თუ ადამიანებს ვინმეს დატანჯვა სურთ, განა მათთვის ადვილი არ არის საბაბისა და შესაძლებლობის პოვნა? რა არის ეშმაკის ერთ-ერთი ტაქტიკა? („ვინც ძაღლის ცემას აპირებს, ჯოხს იოლად იპოვისო“.) ზუსტად, „ვინც ძაღლის ცემას აპირებს, ჯოხს იოლად იპოვის“. სატანის სამყაროში ამგვარი ლოგიკა არსებობს და ამგვარი რამ ხდება. ღვთისთვის ეს საერთოდ არ არსებობს. ანტიქრისტეები სატანისგან არიან და ყველაზე მეტად ეხერხებათ ამის გაკეთება. ისინი ასე მსჯელობენ: „ვინც ძაღლის ცემას აპირებს, ჯოხს იოლად იპოვისო. მე ბრალს დაგდებ, ვიპოვი შესაძლებლობას შენს დასატანჯად, ჩავახშობ შენს ამპარტავნებასა და ქედმაღლობას და არ დავუშვებ, რომ დებმა და ძმებმა პატივი გცენ და შემდეგ ჯერზე გუნდის წინამძღოლად აგირჩიონ. მაშინ შენ აღარ იქნები ჩემთვის საფრთხე, არა? თუ მე აღმოვფხვრი ამ პოტენციურ პრობლემას და მოვიშორებ ამ კონკურენტს, განა თავს მშვიდად არ ვიგრძნობ?“ თუ მათ გონებაში ასეთი აზრები ტრიალებს, განა შეძლებენ გარეგნულად შეიკავონ თავი მოქმედებისგან? ანტიქრისტეთა ბუნებიდან გამომდინარე, განა შეუძლიათ ეს ჩანაფიქრი გულში ჩაიმარხონ და არაფერი მოიმოქმედონ? აბსოლუტურად არა. ისინი აუცილებლად იპოვიან მოქმედების გზას. ეს არის ანტიქრისტეთა ბოროტგანზრახულობა. ისინი არა მხოლოდ ასე ფიქრობენ, არამედ ამ მიზნის მიღწევაც სურთ. ამიტომ ისინი დაჟინებულად იფიქრებენ ამ საკითხზე და გონებას დაძაბავენ. ისინი არ ითვალისწინებენ ღვთის სახლის ინტერესებს და არც ეკლესიის საქმეს. მათ კიდევ უფრო ნაკლებად ადარდებთ, შეესაბამება თუ არა მათი ქმედებები ღვთის განზრახვას. ერთადერთი, რაზეც ისინი ფიქრობენ, არის ის, თუ როგორ შეინარჩუნონ თავიანთი რეპუტაცია და სტატუსი, როგორ დაიცვან თავიანთი ძალაუფლება. ისინი ფიქრობენ, რომ მათმა მეტოქემუკვე შეუქმნა საფრთხე მათ სტატუსს, ამიტომ ცდილობენ იპოვონ ხელსაყრელი მომენტი მის დასამხობად. როდესაც იგებენ, რომ მეტოქემ მათთან შეთანხმების გარეშე გაათავისუფლა ადამიანი, რომელიც თავის მოვალეობას მუდამ გულგრილად ასრულებდა, ისინი ამას იდეალურ შანსად მიიჩნევენ, რათა მას რამე დააბრალონ. დებისა და ძმების წინაშე ისინი ამბობენ: „რაკი დღეს ყველა აქ ვართ, მოდით, ეს საკითხი გასაანალიზებლად გამოვიტანოთ. განა დიქტატურის გამოვლინება არ არის ვინმეს თვითნებურად გათავისუფლება თანამშრომლებთან ან პარტნიორებთან განხილვის გარეშე? რატომ უნდა დაუშვას ვინმემ ასეთი შეცდომა? განა არ არის პრობლემა მის ხასიათში? განა არ უნდა გაისხლას ის? განა დებმა და ძმებმა არ უნდა მიატოვონ იგი?“ ისინი ებღაუჭებიან ამ საკითხს და აზვიადებენ მას, რათა დააკნინონ თავიანთი კონკურენტი, საკუთარი თავი კი განადიდონ. სინამდვილეში მდგომარეობა არც ისე მძიმეა. სრულიად მისაღებია ანგარიშის წარდგენა გუნდის წევრის გათავისუფლების ან მისი მოვალეობის შეცვლის შემდეგ, თუკი ეს გათავისუფლება ან ცვლილება პრინციპებს შეესაბამება. თუმცა ანტიქრისტეები აზვიადებენ ამ საკითხს. ისინი მიზანმიმართულად ესხმიან თავს თავიანთ მეტოქეს და განადიდებენ საკუთარ თავს. განა ეს სხვათა ჩაგვრის გამოვლინება არ არის? ისინი სასტიკად სხლავენ თავიანთ კონკურენტს და გაზვიადებულ ბრალდებებს უყენებენ მას. ამის მოსმენის შემდეგ დები და ძმები ფიქრობენ: „რა ხდება აქ? რაღაც რიგზე ვერ არის. რასაც ისინი ამბობენ, არ შეესაბამება რეალობას! ადამიანი, რომლის მოვალეობაც შეცვალეს, პასუხისმგებლობით არ ასრულებდა თავის მოვალეობას — ეს აღიარებული ფაქტია. ის გაათავისუფლეს ეკლესიის საქმის ინტერესებიდან გამომდინარე. მოვალეობის ამგვარად შესრულება სერიოზული და პასუხისმგებლიანი მიდგომაა და ერთგულების გამოვლინებაა. მაშ, რატომ უნდა ვუწოდოთ ამას დიქტატურის გამოვლინება? ეს აშკარად იმის მაგალითია, რომ «ვინც ძაღლის ცემას აპირებს, ჯოხს იოლად იპოვისო»!“ ნებისმიერს, ვისაც ცოტათი მაინც ესმის ჭეშმარიტება და მცირეოდენი გამჭრიახობა აქვს, ერთი შეხედვით შეუძლია ამოიცნოს, რომ ეს ანტიქრისტეები უბრალოდ საკუთარ ძალაუფლებას იყენებენ და თავიანთ იმედგაცრუებას კონკურენტზე ანთხევენ. როგორ არის ეს საქმეზე პასუხისმგებლობის აღება? როგორ არის ეს ადამიანის გასხვლა? ეს ანტიქრისტეები არაფრისგან დიდ ამბავს ქმნიან: ეს უბრალოდ შურისძიება და პირადი ანგარიშსწორებაა. ეს ადამიანური ნებიდან და სატანისგან მოდის, ეს არ მოდის ღვთისგან. ეს ნამდვილად არ მოდის საქმისა და მოვალეობების მიმართ პასუხისმგებლიანი დამოკიდებულებიდან — ეს არ არის მათი განზრახვა. ანტიქრისტეები მეტისმეტად ნათლად ააშკარავებენ თავიანთ განზრახვებს და ზოგიერთ ადამიანს ძალუძს ამის დანახვა. გრძნობენ ამას ანტიქრისტეები? (დიახ.) ეს არის ანტიქრისტეთა მზაკვრობა. მათ ყველაზე უკეთ ეხერხებათ საკუთარი სტატუსის დაცვა, სოფიზმი, ადამიანთა მიმხრობა და განსაკუთრებით დახელოვნებულები არიან ადამიანთა გულების „წვდომაში“. ისინი გულის სიღრმეში ფიქრობენ: „მე შემიძლია დავინახო ყველა ის აზრი, რომელიც თქვენს გულებშია. შესაძლოა გესმით ჭეშმარიტება, მაგრამ ვერ ხედავთ ჩემს ნამდვილ სახეს. მე კი გხედავთ თქვენ. შემიძლია მივხვდე, ვინ არ არის დარწმუნებული იმაში, რასაც ვამბობ“. მაგრამ ამბობენ ისინი ამას? არა, არ ამბობენ. ისინი იყენებენ სასიამოვნო სიტყვებსა და გამოთქმებს, რათა დაარწმუნონ ყველა, რათა აფიქრებინონ, რომ ისინი გონივრულად მოიქცნენ იმ ადამიანის გასხვლისას. რა სიტყვებს იყენებენ ისინი? ისინი ამბობენ: „მე არ გაგსხალი შენ ეგოისტური, პირადი მოტივის გამო. სინამდვილეში ჩვენ შორის არავითარი პირადი წყენა არ არსებობს. უბრალოდ, როდესაც შენ თვითნებურად ჩამოაშორე ის ადამიანი თავის მოვალეობას, ამან ზიანი მიაყენა ღვთის სახლის ინტერესებს. შემიძლია ამაზე თვალი დავხუჭო? ამის უფლება რომ მომეცა შენთვის, ეს ჩემი მხრიდან უპასუხისმგებლობა იქნებოდა. მე ამას არ ვაკეთებ შენს ან ვინმეს წინააღმდეგ. თუ ვცდები, დებსა და ძმებს შეუძლიათ გამაკრიტიკონ და გამკიცხონ. მე არ მივიღებ მონაწილეობას მომდევნო არჩევნებში“. როდესაც ზოგიერთი ადამიანი ამას ისმენს, სრულიად იბნევა. ის ფიქრობს: „როგორც ჩანს, არასწორად გავიგე მათი ქმედება. ისინი მზად არიან არჩევნებშიც კი არ მიიღონ მონაწილეობა. მათ არ გაუსხლავთ ის ადამიანი სტატუსისთვის საბრძოლველად, მათი ქმედება ეფუძნებოდა ეკლესიის საქმის მიმართ პასუხისმგებლიან დამოკიდებულებას. ამაში არავითარი დანაშაული არ ისახება“. ეს ანტიქრისტეები კვლავ ახერხებენ ზოგიერთი ადამიანის შეცდომაში შეყვანას. განა ანტიქრისტეები მზაკვრები არ არიან? (დიახ, არიან.) ისინი უკიდურესად მზაკვრები არიან! შეიძლება ითქვას, რომ ისინი თავს იტეხენ, გონების სიღრმეებს სწვდებიან და ნებისმიერ საშუალებას იყენებენ პირადი რეპუტაციისა და სტატუსის გამო. არსებობს ასეთი გამონათქვამი: „ჯერ სილა გააწანი, მერე კი ტკბილი ფინიკი შესთავაზე“. განა ანტიქრისტეები არ გამოიყენებენ ამ ტაქტიკას? მას შემდეგ, რაც დაგარტყამენ, შესაძლოა გითხრან სასიამოვნო სიტყვები დასამშვიდებლად, სანუგეშოდ და გაგრძნობინონ, რომ ისინი წარმოუდგენლად შემწყნარებლები, მომთმენნი და მოსიყვარულენი არიან. საბოლოოდ შენ უნდა მოიწონო ისინი და თქვა: „შეხედეთ, ამ ადამიანს ასეთი მკაფიო მიზნები აქვს თავის საქმესთან მიმართებაში და ისე კარგად გამოსდის ის — რა დიდი ოსტატობაა! ნათელია, რომ მას წინამძღოლის თვისებები აქვს და ჩვენ ყველანი არასრულფასოვნად ვგრძნობთ თავს მასთან შედარებით“. განა ამ ანტიქრისტეებმა არ მიაღწიეს თავიანთ მიზანს? ეს არის ანტიქრისტეთა ხრიკები.

ანტიქრისტეები განსაკუთრებით ვერაგნი და მზაკვრები არიან. ყველაფერი, რასაც ისინი ამბობენ, მკაცრად არის გააზრებული; მათზე უკეთ არავის ძალუძს თვალთმაქცობა. მაგრამ როგორც კი საიდუმლო გამჟღავნდება, როგორც კი ადამიანები დაინახავენ მათ ნამდვილ სახეს, ისინი ძალ-ღონეს არ იშურებენ საკუთარი თავის გასამართლებლად და ფიქრობენ გზებზე სიტუაციის გამოსასწორებლად და ბლეფით ფონს გასასვლელად, რათა გადაარჩინონ პირადი იმიჯი და რეპუტაცია. ანტიქრისტეები ყოველდღე მხოლოდ რეპუტაციისა და სტატუსისთვის ცხოვრობენ, ისინი ცხოვრობენ მხოლოდ იმისთვის, რომ დატკბნენ სტატუსის სიკეთეებით, ეს არის ყველაფერი, რაზეც ისინი ფიქრობენ. მაშინაც კი, როდესაც ზოგჯერ მცირეოდენ გასაჭირს განიცდიან ან უმნიშვნელო მსხვერპლს იღებენ, ეს სტატუსისა და რეპუტაციის მოპოვების მიზნით ხდება. სტატუსისკენ სწრაფვა, ძალაუფლების შენარჩუნება და იოლი ცხოვრება არის ის მთავარი რამ, რასაც ანტიქრისტეები მუდამ გეგმავენ მას შემდეგ, რაც ღმერთი ირწმუნეს და არ ნებდებიან, სანამ თავიანთ მიზნებს არ მიაღწევენ. თუ მათი ბოროტი საქმეები ოდესმე გამჟღავნდება, ისინი პანიკაში ვარდებიან, თითქოს ცა უნდა ჩამოექცეთ. ისინი ვერც ჭამენ, ვერც იძინებენ და ისეთ მდგომარეობაში არიან, თითქოს ტრანსში იყვნენ ან დეპრესია ტანჯავდეთ. როდესაც ადამიანები ეკითხებიან, რა მოხდა, ისინი იგონებენ ტყუილებს და ამბობენ: „გუშინ ისე დაკავებული ვიყავი, რომ მთელი ღამე არ მიძინია, ამიტომ ძალიან დაღლილი ვარ“. მაგრამ სინამდვილეში ეს არ არის სიმართლე; ეს ყოველივე სიცრუეა. ისინი ასე გრძნობენ თავს, რადგან მუდმივად ფიქრობენ: „ცუდი საქმეები, რაც მე გავაკეთე, გამჟღავნდა; მაშ, როგორ შემიძლია აღვადგინო ჩემი რეპუტაცია და სტატუსი? რა გზას მივმართო საკუთარი თავის გამოსასყიდად? რა ტონით შემიძლია ავუხსნა ეს ყველას? რა შემიძლია ვთქვა, რომ ხალხმა ვერ დაინახოს ჩემი ნამდვილი სახე?“ დიდი ხნის განმავლობაში მათ არ ძალუძთ მოიფიქრონ, რა გააკეთონ და ამიტომ დათრგუნულნი არიან. ზოგჯერ მათი უაზროდ მიშტერებია ერთ წერტილს და არავინ იცის, რას უყურებენ. ეს საკითხი აიძულებს მათ, გონება დაძაბონ და ყველა შესაძლო გზა განიხილონ; არც ჭამა სურთ და არც სმა. მიუხედავად ამისა, ისინი მაინც ისე აჩვენებენ თავს, თითქოს ეკლესიის საქმე ადარდებთ და ეკითხებიან ხალხს: „როგორ მიდის სახარებისეული საქმე? რამდენად ეფექტურად იქადაგება სახარება? ხომ არ ჰქონიათ დებსა და ძმებს რაიმე სულიერი წინსვლა ბოლო დროს? ხომ არავინ იწვევს რაიმე ჩაშლას ან არევ-დარევას?“ ეკლესიის საქმის შესახებ მათი ეს კითხვები სხვებისთვის თვალის ასახვევადაა გამიზნული. პრობლემების შესახებ რომც გაეგოთ, მათ გადასაჭრელად არავითარი გზა არ ექნებოდათ, ამიტომ მათი კითხვები მხოლოდ ფორმალობაა, დასმული იმისთვის, რომ შთაბეჭდილება შეიქმნას, თითქოს ეკლესიის საქმეზე ზრუნავენ. ვინმეს რომ ეკლესიის პრობლემების შესახებ ანგარიში წარედგინა მათთვის გადასაჭრელად, ისინი უბრალოდ თავს გააქნევდნენ. არავითარი გეგმა არ გამოადგებოდათ და თუმცა მოისურვებდნენ შენიღბვას, ამას ვერ შეძლებდნენ და მხილებისა და გამოაშკარავების რისკის ქვეშ აღმოჩნდებოდნენ. ეს არის ყველაზე დიდი პრობლემა, რომლის წინაშეც ანტიქრისტეები მთელი თავიანთი ცხოვრების განმავლობაში დგანან. ამ მომენტში ანტიქრისტეები გავარვარებულ ტაფაზე მყოფ ჭიანჭველას ჰგვანან, დროდადრო თავს აქნევენ, თითქოს ამბობენ: „ასე გაგრძელება აღარ შეიძლება“. შემდეგ ხელებს თავზე ირტყამენ, თითქოს ფიქრობენ: „როგორ ვარ ასეთი სულელი? როგორ დავუშვი შეცდომა ამ საკითხში?“ ანტიქრისტეები ვერ ეგუებიან ამ ფაქტს; მხოლოდ ოხვრა ძალუძთ. ისინი შრომობენ, იტანჯებიან და საფასურს იხდიან მხოლოდ საკუთარი რეპუტაციისა და სტატუსისთვის, ეფლობიან ყოველგვარ ბოროტ საქმეში თავიანთი ამბიციებისა და სურვილების დასაკმაყოფილებლად. ღვთის რჩეული ხალხის მიერ მათი მხილება გარდაუვალი შედეგია. ადამიანები ადრე თუ გვიან აუცილებლად დაეცემიან იმის გამო, რომ ჭეშმარიტებას არ ეძიებენ. ეს გამონათქვამი სრულყოფილად სრულდება ანტიქრისტეებზე. მიუხედავად იმისა, რომ დახელოვნებულნი არიან შენიღბვაში და შეუძლიათ დამაჯერებლად საუბარი და სხვების შეცდომაში შეყვანა, თუ ღვთის რჩეულ ხალხს ესმის ჭეშმარიტება და შეუძლია ადამიანის არსის გარჩევა, მაშინ, რაც არ უნდა ღრმად დაიმალონ ანტიქრისტეები ან რამდენი ბოროტებაც არ უნდა ჩაიდინონ, მაინც შეძლებენ მათ ამოცნობას. არსებობს რამდენიმე გამონათქვამი: „ბოროტების ჯიუტად ქმნა თვითგანადგურებას იწვევს“ და „ცეცხლთან თამაში დაგწვავსო“. ეს არის მოვლენათა განვითარების ობიექტური კანონზომიერებები, რომლებიც ღმერთმა დაადგინა ყოველი საგნისა და მოვლენის განვითარებისთვის. მათ ვერავინ გაექცევა. მიუხედავად იმისა, რომ ეკლესიის საქმე ანტიქრისტეთა მმართველობის ქვეშ გრძელდება, მისი ეფექტურობა საგრძნობლად შემცირდა. ზოგიერთ მნიშვნელოვან საქმეს კვლავ ბოროტმოქმედები აკონტროლებენ და ღვთის სახლის სამუშაო განკარგულებები არ განხორციელებულა. მიუხედავად იმისა, რომ ღვთის რჩეული ხალხიდან თითოეული ასრულებს თავის მოვალეობას, არავითარი რეალური შედეგი არ არსებობს და სხვადასხვა ამოცანა დიდი ხანია პარალიზებულ მდგომარეობაშია. რა არის ამ პრობლემების ძირეული მიზეზი? ის, რომ ეკლესიაზე კონტროლი ანტიქრისტეებმა აიღეს. ყველგან, სადაც ანტიქრისტეებს ძალაუფლება აქვთ, მიუხედავად მათი გავლენის მასშტაბისა, თუნდაც ეს მხოლოდ ერთი გუნდი იყოს, ისინი გავლენას მოახდენენ ღვთის სახლის საქმესა და ღვთის რჩეული ხალხის ნაწილის სიცოცხლეში შესვლაზე. თუ მათ ძალაუფლება აქვთ ეკლესიაში, იქ ეკლესიის საქმე და ღვთის ნება ფერხდება. რატომ არ შეიძლება ღვთის სახლის სამუშაო განკარგულებების განხორციელება გარკვეულ ეკლესიებში? იმიტომ, რომ ამ ეკლესიებში ძალაუფლება ანტიქრისტეებს აქვთ. ნებისმიერი, ვინც ანტიქრისტეა, გულწრფელად არ გაიღებს თავს ღვთისათვის, მათი მოვალეობების შესრულება მხოლოდ ფორმალობა და გულგრილი ქმედება იქნება. ისინი არ შეასრულებენ რეალურ საქმეს მაშინაც კი, თუ წინამძღოლები ან მუშაკები არიან; ისინი ისაუბრებენ და იმოქმედებენ მხოლოდ დიდების, სარგებლისა და სტატუსის გამო ისე, რომ საერთოდ არ დაიცავენ ეკლესიის ინტერესებს. მაშ, რას აკეთებენ ანტიქრისტეები მთელი დღე? ისინი დაკავებულნი არიან სპექტაკლების დადგმითა და საკუთარი თავის წარმოჩენით. აკეთებენ მხოლოდ იმას, რაც მათ პირად დიდებას, სარგებელსა და სტატუსს ეხება. ისინი დაკავებულნი არიან სხვების შეცდომაში შეყვანით, ხალხის მიმხრობით და როდესაც ძალებს მოიკრებენ, განაგრძობენ მეტი ეკლესიის გაკონტროლებას. მათ მხოლოდ ის სურთ, რომ იმეფონ და ეკლესია თავიანთ დამოუკიდებელ სამეფოდ აქციონ, რომ იყვნენ დიადი წინამძღოლები, ჰქონდეთ სრული, ერთპიროვნული ძალაუფლება, გააკონტროლონ მეტი ეკლესია. მათ ოდნავადაც არ ადარდებთ სხვა არაფერი. ისინი არ წუხან ეკლესიის საქმეზე ან ღვთის რჩეული ხალხის სიცოცხლეში შესვლაზე, მით უმეტეს, არ ადარდებთ, სრულდება თუ არა ღვთის ნება. ისინი მხოლოდ იმაზე წუხან, თუ როდის შეძლებენ დამოუკიდებლად ძალაუფლების ხელში აღებას, ღვთის რჩეული ხალხის გაკონტროლებას და ღმერთთან თანაბარ მდგომარეობაში დგომას. ანტიქრისტეთა სურვილები და ამბიციები მართლაც უზარმაზარია! რაც არ უნდა შრომისმოყვარედ გამოიყურებოდნენ ისინი, მხოლოდ საკუთარი მცდელობებით არიან დაკავებულნი, აკეთებენ იმას, რაც მოსწონთ და რაც მათ პირად დიდებას, სარგებელსა და სტატუსს უკავშირდება. ისინი არც კი ფიქრობენ თავიანთ პასუხისმგებლობებზე ან იმ მოვალეობაზე, რომელსაც უნდა ასრულებდნენ;საერთოდ არაფერს აკეთებენ სათანადოდ. აი, რას წარმოადგენენ ანტიქრისტეები — ისინი არიან ეშმაკები და სატანები, რომლებიც ღვთის საქმეში ჩაშლასა და არევ-დარევას იწვევენ.

წარსულში იყო ერთი წინამძღოლი, რომელსაც მისი მოღვაწეობის პერიოდში ხუთი ამოცანა დავავალე. თუმცა, ორი თვის შემდეგ არცერთი ეს საკითხი არ განხორციელებულა. ზედაპირულად ისე ჩანდა, თითქოს წინამძღოლი გულხელდაკრეფილი კი არ იჯდა, არამედ საკმაოდ დაკავებული და გადაქანცული იყო; თითქმის ვერსად ნახავდით მას. მაშ, რით იყო ის დაკავებული და რატომ ვერ შეძლო მისთვის დაკისრებული ამოცანების შესრულება? აქ იყო პრობლემა. წინამძღოლმა არ შეასრულა ზოგიერთი ამოცანა, რადგან არ მოსწონდა მათი კეთება და მიაჩნდა, რომ ისინი მისი მოვალეობების ფარგლებს სცდებოდა. ეს იყო ერთი პრობლემა. გარდა ამისა, მას განსხვავებული მოსაზრებები ჰქონდა ზოგიერთ ამოცანაზე და მიზანმიმართულად დებდა მათ გვერდზე. ასევე იყო ამოცანები, რომლებიც გარკვეულ სირთულეებს ქმნიდა, მოითხოვდა სხვების დახმარებას და გარკვეულწილად პრობლემური იყო, რასაც წინამძღოლი ვერ გაუმკლავდა. ეს იყო ის სცენარები, რომლებიც შეიქმნა. ასე გავიდა ორი თვე და არცერთი ამოცანა არ შესრულებულა. ზოგიერთმა თქვა: „შესაძლებელია ყველა ამ ამოცანის ორ თვეში შესრულება?“ შესაძლებელია; ყველა ამ ამოცანის შესრულება ორ თვეში შეიძლებოდა; ამ ამოცანათა უმეტესობის შესრულება ერთ ან ორ დღეში შეიძლებოდა, მაგრამ წინამძღოლმა ვერ განახორციელა ისინი. როდესაც სხვამ გადაიბარა და შეასრულა ეს ამოცანები, ხუთივე მათგანი ერთ კვირაში დასრულდა. როგორ ფიქრობთ, უნდა გათავისუფლდეს თუ არა ასეთი წინამძღოლი? (დიახ.) თუ გადააწყდებით ვინმეს, ვინც არ ასრულებს ზემდგომის მიერ დაკისრებულ არცერთ ამოცანას, მაგრამ ზედაპირულად საკმაოდ დაკავებული ჩანს, მაშინ ის ცრუ წინამძღოლია. ასეთი ადამიანები დაუყოვნებლივ უნდა გათავისუფლდნენ ან მოიკვეთონ. რას ფიქრობთ ამ პრინციპზე? (კარგია.) ნუ უყურებთ მათ გარეგნულ ენთუზიაზმს და იმ ფაქტს, რომ მთელი დღის განმავლობაში საკმაოდ დაკავებულნი ჩანან. სინამდვილეში ისინი არ ასრულებენ არავითარ რეალურ საქმეს; დაკავებულნი არიან წვრილმანი საკითხებით. რას აკეთებენ ისინი? მათი ქმედებები რამდენიმე სხვადასხვა კატეგორიად იყოფა. პირველ რიგში, ისინი იღებენ ამოცანებს, რომლებსაც მიიჩნევენ, რომ გაუმკლავდებიან, რომლებიც უსაფრთხოა და არ შეიცავს დიდ რისკს. რას ვგულისხმობ ფრაზაში „არ შეიცავს დიდ რისკს“? ვგულისხმობ იმას, რომ ამ ამოცანათა შესრულებით ადვილია შეცდომების თავიდან აცილება; მათ არ უწევთ ზემდგომთან ურთიერთობა და შეუძლიათ თავიდან აიცილონ შეცდომების დაშვება და გასხვლა. გარდა ამისა, ისინი ასრულებენ ამოცანებს, რომლებშიც დახელოვნებულნი არიან და მათთან მიმართებაში ნაკლებად სავარაუდოა, რომ შეცდომები დაუშვან. ამგვარად მათ შეუძლიათ თავიდან აიცილონ პასუხისმგებლობის აღება და დიდწილად დაიცვან თავი გასხვლისგან, მოცილებისგან ან გარიცხვისგან. ეს ამოცანები რისკისგან თავისუფალია და არ მოითხოვს პასუხისმგებლობის აღებას, ამიტომ ამ ადამიანებს შეუძლიათ მათზე რეაგირება და მათი მოგვარება. სინამდვილეში, ამას ფარული სარჩული უდევს. შეასრულებდნენ ისინი ამ ამოცანებს, თუკი შეეძლებოდათ მათი შესრულება ისე, რომ არავის დაენახა? თუ არავითარი პირად სარგებელს არ იღებენ აქედან, გააკეთებდნენ ისინი ამას? ნამდვილად არა. როგორი ამოცანები ურჩევნიათ მათ? მათ ურჩევნიათ ამოცანები, რომლებიც შედარებით მარტივია, ადვილია და რომელთა შესრულებაც დიდი ტანჯვის გარეშეა შესაძლებელი. გარდა ამისა, ისინი მზად არიან მოისმინონ და დაიმახსოვრონ მეტი ქადაგება, რომლებიც აინტერესებთ და რომელიც მათ წარმოდგენებს შეესაბამება. როგორც კი მათ აზარს ჩასწვდებიან, იწყებენ ამ ქადაგებების სხვებთან განხილვას, რათა თავი მოიწონონ და სხვების აღფრთოვანება დაიმსახურონ. უფრო მეტიც, თუ ამ ამოცანების შესრულება მათ მეტ ადამიანთან ურთიერთობის საშუალებას აძლევს უფრო მეტ ადამიანთან ჰქონდეთ ურთიერთობა და სხვებს დაანახონ, რომ თავდაუზოგავად შრომობენ, წინამძღოლის პოზიციაზე არიან და აქვთ შესაბამისი სტატუსი და იდენტობა, მაშინ ხელს მოჰკიდებენ მათ. სწორედ ასეთი ხასიათის საქმეებს არჩევენ ისინი. მაგრამ, თუ შესასრულებელი საქმე რთულია და მათ შესაძლებლობებს აღემატება, ან თუ სხვა მათზე უფრო დახელოვნებულია და არსებობს რისკი, რომ მარცხის შემთხვევაში სახე დაკარგონ და სხვებმა ზემოდან დაუწყონ ყურება, მაშინ ისინი უარს ამბობენ ამ ამოცანების შესრულებაზე. მათ ეშინიათ მძიმე შრომის, დაღლილობისა და იმ უხერხულობის, რომ კარგად ვერ შეასრულებენ საქმეს. გარდა ამისა, ისინი განსაკუთრებით ზარმაცები არიან და მიდრეკილნი არიან თავი აარიდონ დამღლელ და მძიმე ამოცანებს და მათ გაურბიან. ნაცვლად ამისა, ურჩევნიათ აკეთონ ის, რაც დადებითად აისახება მათ იმიჯზე, არის იოლი, რასთან მიმართებაშიც შეუძლიათ მხოლოდ ზედაპირულად იმოქმედონ და მოიგონ ადამიანთა გულები ისე, რომ ზემდგომმა ვერ დაინახოს მათი ნამდვილი სახე. ეს ყოველივე ანტიქრისტეთა თანდაყოლილი თვისებებია. როდესაც საქმე მათი მოვალეობების შესრულებას ეხება, ისინი არჩევენ და წუნობენ. მათ აქვთ პირადი არჩევანი, გეგმები და მზაკვრული ჩანაფიქრებიც კი. არავითარ შემთხვევაში არ ემორჩილებიან უბრალოდ ღვთის სახლის განკარგულებებს; ნაცვლად ამისასაკუთარ არჩევანს აკეთებენ. თუ არ ეთანხმებიან ზემდგომის გარკვეულ განკარგულებებს საერთოდ არ განახორციელებენ მათ. ისინი სრულიად აფერხებენ ამ საკითხებს და ეკლესიაში დებმა და ძმებმა არ იციან მათ შესახებ. თუ ზემდგომის ამ განკარგულებების განხორციელება კონფლიქტში მოვიდოდა გარკვეულ პირებთან ან შეურაცხყოფდა ადამიანებს, განახორციელებდნენ ისინი მათ? არა. გულში ისინი ფიქრობენ: „თუ ზემდგომს სურს ამის გაკეთება, მე არ გავაკეთებ. რომც გავაკეთო, ეს ზემდგომის სახელით უნდა გავაკეთო და ვთქვა, რომ ეს მის მიერ იყო ნაბრძანები. არ ძალმიძს ამ ადამიანების შეურაცხყოფა“. ანტიქრისტეები მზაკვრები არიან, არა? რასაც არ უნდა აკეთებდნენ ისინი რვაჯერ ან ათჯერ ან კიდევ უფრო მეტჯერაც აწონიან და გათვლიან. თავში მუდამ უტრიალებთ ფიქრი, თუ როგორ დაიმკვიდრონ მყარი პოზიცია საზოგადოებაში, როგორ ჰქონდეთ კარგი რეპუტაცია და მაღალი პრესტიჟი, როგორ მოიპოვონ ზემდგომის კეთილგანწყობა, როგორ აიძულონ დები და ძმები, მხარი დაუჭირონ, უყვარდეთ და პატივი სცენ მათ; ისინი ყველაფერს აკეთებენ ამ შედეგების მისაღწევად. რა გზით დადიან ისინი? მათთვის ღვთის სახლის ინტერესები, ეკლესიის ინტერესები და ღვთის სახლის საქმე არ არის მთავარი საზრუნავი და მით უმეტეს, არ წარმოადგენს იმას, რაზეც ისინი წუხან. რას ფიქრობენ ისინი? „ამ ყოველივეს ჩემთან არავითარი კავშირი არ აქვს. ყველა თავის თავს უფრთხილდება; ეშმაკმაც წაიღოს უკანასკნელი; ადამიანებმა საკუთარი თავისთვის, პირადი რეპუტაციისა და სტატუსისთვის უნდა იცხოვრონ. ეს არის უმაღლესი მიზანი, რაც კი არსებობს. თუ ვინმემ არ იცის, რომ საკუთარი თავისთვის უნდა იცხოვროს და დაიცვას საკუთარი თავი, მაშინ ის სულელია. თუ ჭეშმარიტება-პრინციპების მიხედვით მომთხოვდნენ პრაქტიკაში განხორციელებას და ღვთისა და მისი სახლის განკარგულებებისადმი დამორჩილებას, მაშინ ეს დამოკიდებული იქნებოდა იმაზე, ამისგან მივიღებდი თუ არა რამე გამორჩენას და ექნებოდა თუ არა ამის გაკეთებას რაიმე უპირატესობა. თუ ღვთის სახლის განკარგულებებისადმი დაუმორჩილებლობა იმ რისკს შექმნის, რომ შეიძლება მომიცილონ და დავკარგო კურთხევის მიღების შესაძლებლობა, მაშინ დავემორჩილები“. ამგვარად, პირადი რეპუტაციისა და სტატუსის დასაცავად ანტიქრისტეები ხშირად ამჯობინებენ გარკვეულ კომპრომისებზე წასვლას. შეიძლება ითქვას, რომ სტატუსის გამო ანტიქრისტეებს შეუძლიათ ნებისმიერი სახის ტანჯვის ატანა, ხოლო კარგი რეპუტაციის გამო მათ შეუძლიათ ნებისმიერი სახის მსხვერპლის გაღება. გამონათქვამი: „დიდმა კაცმა იცის, როდის დათმოს და როდის არა“, მათზე ზედგამოჭრილია. განა ეს სატანის ლოგიკაარ არის? ეს არის ამქვეყნიური ურთიერთობების სატანისეული ფილოსოფია და ეს ასევე არის სატანის გადარჩენის პრინციპი. ეს სრულიად ამაზრზენია!

ანტიქრისტეები საკუთარ სტატუსსა და რეპუტაციას ყველაფერზე მნიშვნელოვნად მიიჩნევენ. ეს ადამიანები არა მხოლოდ მზაკვრები, ცბიერები და ბოროტები არიან, არამედ უკიდურესად სასტიკებიც. რას აკეთებენ ისინი, როდესაც ამჩნევენ, რომ მათ სტატუსს საფრთხე ემუქრება, ან როდესაც კარგავენ ადგილს ადამიანთა გულებში და მათ მხარდაჭერასა და სიყვარულს, როდესაც ადამიანები აღარ სცემენ პატივს და მათ მიმართ კეთილგანწყობას აღარ ავლენენ, და ისინი სირცხვილში ვარდებიან? უცებ მტრულად განეწყობიან. როგორც კი სტატუსს კარგავენ, მათ აღარ სურთ რაიმე მოვალეობის შესრულება, ყველაფერს ზედაპირულად აკეთებენ და არავითარი ინტერესი არ აქვთ რაიმეს კეთების მიმართ. მაგრამ ეს არ არის ყველაზე ცუდი გამოვლინება. რა არის ყველაზე ცუდი გამოვლინება? როგორც კი ეს ადამიანები კარგავენ სტატუსს და არავინ უყურებს მათ პატივისცემით და ვეღარავინ შეჰყავთ შეცდომაში, თავს იჩენს სიძულვილი, შური და შურისძიება. მათ არა მხოლოდ ღვთისმოშიში გულები, მორჩილების ნატამალიც კი არ გააჩნიათ. გარდა ამისა, გულის სიღრმეში სძულთ ღვთის სახლი, ეკლესია და წინამძღოლები და მუშაკები; მათ სურთ, რომ ეკლესიის საქმეს პრობლემები შეექმნას ან შეჩერდეს; მათ სურთ დასცინონ ეკლესიას და დებსა და ძმებს. მათ ასევე სძულთ ყველა, ვინც ჭეშმარიტებას ეძიებს და ღვთის ეშინია. ისინი თავს ესხმიან და დასცინიან ყველას, ვინც ერთგულია თავისი მოვალეობის მიმართ და მზად არის მსხვრპლის გასაღებად. ეს არის ანტიქრისტეთა ხასიათი — და განა ეს ვერაგობა არ არის? ესენი აშკარად ბოროტმოქმედები არიან; ანტიქრისტეები თავიანთი არსით ბოროტი ადამიანები არიან. მაშინაც კი, როდესაც შეკრებები ონლაინ ტარდება, თუ ხედავენ, რომ ინტერნეტის სიგნალი კარგია, ჩუმად იწყევლებიან და თავისთვის ამბობენ: „ნეტავ სიგნალი დაიკარგოს! ნეტა სიგნალი დაიკარგოს! აჯობებს, თუ ვერავინ მოისმენს ქადაგებებს!“ ვინ არიან ეს ადამიანები? (ეშმაკები.) ისინი ეშმაკები არიან! ისინი ნამდვილად არ არიან ღვთის სახლის ხალხი. ამგვარი ეშმაკები და ბოროტმოქმედები სწორედ ასე თესავენ არეულობას, რომელ ეკლესიაშიც არ უნდა იყვნენ. გამჭრიახმა ადამიანებმა რომც ამხილონ და შეზღუდონ ისინი, არ დაფიქრდებიან საკუთარ თავზე და არ აღიარებენ თავიანთ შეცდომებს. იფიქრებენ, რომ ეს მხოლოდ მათი წამიერი სისუსტე იყო და რომ ამისგან უნდა ისწავლონ. ასეთი ადამიანი, რომელიც კატეგორიულად უარს ამბობს მონანიებაზე, არ დაემორჩილება, ვინც არ უნდა ამოიცნოს და ამხილოს იგი. ისინი შურს იძიებენ ამ ადამიანზე. როდესაც თავს ცუდად გრძნობენ, არც დებიდა და ძმებისთვის სურთ სიმშვიდე. გულში ისინი ფარულად წყევლიან კიდეც დებსა და ძმებს, უსურვებენ მათ ცუდს; წყევლიან ღვთის სახლის საქმეს და უსურვებენ, რომ მასში პრობლემებმა იჩინოს თავი. როდესაც ღვთის სახლში რამე ცუდად მიდის, ისინი ფარულად ხარობენ და ზეიმობენ, ფიქრობენ: „ჰმ! როგორც იქნა, რაღაც ცუდად წავიდა. ეს ყველაფერი იმიტომ ხდება, რომ შენ გამათავისუფლე. კარგია, რომ ყველაფერი ინგრევა!“ ისინი ბედნიერები არიან და სიამოვნებას იღებენ სხვების დასუსტებისა და ნეგატიურობის დანახვით, ისინი იყენებენ დამცინავ და სარკასტულ სიტყვებს ადამიანთა დასაკნინებლად და ავრცელებენ კიდეც ნეგატიურ და მომაკვდინებელ სიტყვებს; ამბობენ: „ჩვენ, მორწმუნეები, ვთმობთ ჩვენს ოჯახებსა და კარიერას, რათა შევასრულოთ ჩვენი მოვალეობები და ავიტანოთ ტანჯვა. როგორ ფიქრობ, შეუძლია ღვთის სახლს მართლაც აიღოს პასუხისმგებლობა ჩვენს მომავალზე? გიფიქრია ოდესმე ამაზე? ღირს კი ეს იმ მსხვერპლად, რასა ვიღებთ? ჩემი ჯანმრთელობა ახლა არც ისე კარგია და თუ გადავიღლები, ვინ იზრუნებს ჩემზე სიბერეში?“ ისინი ასეთ რამეებს ამბობენ იმისთვის, რომ ყველამ ნეგატივი იგრძნოს — მხოლოდ მაშინ იქნებიან ისინი ბედნიერები. განა ისინი ცუდს არ გეგმავენ, განა ისინი ბოროტები და ბოროტგანზრახულნი არ არიან? განა ასეთმა ადამიანებმა არ უნდა მიიღონ საზღაური? (დიახ, უნდა მიიღონ.) როგორ ფიქრობთ, ასეთ ადამიანებს ჭეშმარიტად ჰყავთ ღმერთი გულში? ისინი არ ჰგვანან ღვთის ჭეშმარიტ მორწმუნეებს, მათ საერთოდ არ სჯერათ, რომ ღმერთი გულდასმით იკვლევს ადამიანთა გულების სიღრმეებს. განა ისინი ურწმუნოები არ არიან? მათ ჭეშმარიტად რომ სწამდეთ ღმერთი, როგორ შეეძლოთ ასეთი რამეების თქმა? ზოგმა შესაძლოა თქვას, რომ ეს იმიტომ ხდება, რომ მათ არ აქვთ ღვთისმოშიში გულები — სწორია ეს? (არა, არ არის სწორი.) რატომ არ არის სწორი? (ღმერთი უბრალოდ არ არის მათ გულებში; ისინი ღვთის წინააღმდეგ დგანან.) სინამდვილეში ისინი ბედავენ ასეთი რამეების თქმას, რადგან არ სწამთ ღვთის არსებობის. მათ კიდევ უფრო ნაკლებად სჯერათ, რომ ღმერთი გულდასმით იკვლევს ყველას და არ სჯერათ, რომ ღმერთი აკვირდება მათ ყოველ სიტყვასა და საქმეს, ყოველ ფიქრსა და აზრს. მათ არ სწამთ ამის, ამიტომ არ ეშინიათ და შეუძლიათ თავისუფლად და უსინდისოდ წარმოთქვან ასეთი ეშმაკისეული სიტყვები. არამორწმუნეებიც კი ხშირად ამბობენ: „ზეცას თვალები აქვს“ და „ადამიანი რასაც აკეთებს, ზეცა ზემოდან უყურებს“. ნებისმიერი, ვისაც მცირეოდენი ჭეშმარიტი რწმენა მაინც გააჩნია, ასე დაუფიქრებლად არ წარმოთქვამდა ურწმუნოთა ამ ეშმაკისულ სიტყვებს. განა მძიმე შედეგები არ ექნება იმ მორწმუნეთათვის, რომლებიც ასე ფიქრობენ და საუბრობენ? განა ეს თავისი არსით მძიმე არ არის? ის ძალიან მძიმეა! ის, რომ მათ შეუძლიათ ღვთის ამგვარად უარყოფა, ნიშნავს, რომ ნამდვილი ეშმაკები და ბოროტმოქმედები არიან, რომლებმაც შეაღწიეს ღვთის სახლში. მხოლოდ ეშმაკები და ანტიქრისტეები ბედავენ ღვთის წინააღმდეგ ღიად გამოსვლას. ღვთის სახლის ინტერესები წარმოადგენს ღვთის ინტერესებს და ყველაფერს, რასაც ღვთის სახლი აკეთებს, ღვთის წინამძღოლობის, მისი ნებართვისა და მითითებების ქვეშაა; ეს მჭიდროდ არის დაკავშირებული ღვთის მართვის საქმესთან და მისგან განუყოფელია. ადამიანები, რომლებიც ამგვარად, ღიად წყევლიან ღვთის სახლის საქმეს, გულის სიღრმეში ცილს სწამებენ მას და სურთ დასცინონ ღვთის სახლს, რომელთაც სურთ, რომ ღვთის რჩეული ხალხი მთლიანად დააპატიმრონ, ეკლესიის საქმე სრულად პარალიზდეს, ხოლო მორწმუნეებმა ზურგი აქციონ თავიანთ რწმენას და ამ ყოველივეს მოხდენისას ბედნიერებას გრძნობენ — როგორი ადამიანები არიან ესენი? (ეშმაკები.) ისინი ეშმაკები არიან; ისინი არიან რეინკარნირებული ბოროტი დემონები! ჩვეულებრივ ადამიანებს აქვთ გახრწნილი ხასიათი, ისინი დროდადრო ურჩობენ და როდესაც თავს ნეგატიურად და სუსტად გრძნობენ, გონებაში რამდენიმე უმნიშვნელო აზრი გაუელვებთ ხოლმე, სულ ეს არის; მაგრამ ისინი ასე არ გაბოროტდებოდნენ და მათში ასეთი უკეთური და ბოროტმზრახველი ფიქრები არ დაიბადებოდა. ამგვარი არსი მხოლოდ ანტიქრისტეებსა და ეშმაკებს გააჩნით. როდესაც ანტიქრისტეებს როდესაც ასეთი აზრები უჩნდებათ, განა ეჭვი ეპარებათ იმაში, რომ შეიძლება ცდებოდნენ? (არა, არ ეპარებათ.) რატომ არა? (რადგან მათ მიაჩნიათ, რომ რასაც ფიქრობენ და ამბობენ, ჭეშმარიტებაა. მათ არ სწამთ ღმერთი, არ აქვთ ღვთისმოშიში გულები და მათი ბუნება ღვთისადმი წინააღმდეგობის გაწევაა.) ზუსტად ეს არის მათი ბუნება. როდის მოპყრობია სატანა ღმერთს, როგორც ღმერთს? როდის სჯეროდა მას, რომ ღმერთი ჭეშმარიტებაა? არასოდეს და არც არასოდეს დაიჯერებს. ანტიქრისტეები, ეს ეშმაკები, მსგავსნი არიან; ისინი არ ეპყრობიან ღმერთს, როგორც ღმერთს და არ სჯერათ, რომ ის ჭეშმარიტებაა. მათ არ სჯერათ, რომ ღმერთი არის ის, ვინც შექმნა ყოველივე და ხელმწიფებს მასზე. სწორედ ამიტომ ფიქრობენ, რომ რასაც ამბობენ, სწორია. ისინი უსინდისოდ ფიქრობენ და მოქმედებენ ამგვარად; ეს მათი ბუნებაა. როდესაც გახრწნილი ადამიანები იგივეს აკეთებენ, ისინი განიცდიან შინაგან კონფლიქტს. მათ აქვთ სინდისი და ადამიანური შეგნება. მათი სინდისი, ცნობიერება და ჭეშმარიტება, რომელიც მათ ესმით, შინაგანად გავლენას ახდენს მათზე და ეს იწვევს შინაგან შფოთს. როდესაც ეს კონფლიქტი იჩენს თავს, იწყება ბრძოლა სწორსა და არასწორს, სიმართლესა და სიცრუეს, სამართლიანობასა და ბოროტებას შორის, რასაც კონრეტულ შედეგამდე მივყავართ: ისინი, ვინც ეძიებენ ჭეშმარიტებას, დგანან ღვთის მხარეს, ხოლო ისინი, ვინც არ ეძიებენ ჭეშმარიტებას, დგანან სატანური ბოროტი ძალების მხარეს. ყოველივე, რასაც ანტიქრისტეები აკეთებენ, სატანასთან თანამშრომლობაა. ისინი აფრქვევენ ნეგატივს, ავრცელებენ საფუძველს მოკლებულ ხმებს და დასცინიან ღვთის სახლს. ისინი წყევლიან და ცილს სწამებენ ღვთის სახლის საქმეს და წყევლიან დებსა და ძმებს. ამ ყოველივეს კეთებისას ისინი სრულიად მშვიდად არიან ყოველგვარი სინდისის ქენჯნის, მცირეოდენი სინანულის გარეშე და სჯერათ, რომ მათი ქმედებები სრულიად სწორია. ეს სრულად ააშკარავებს ანტიქრისტეთა სატანურ ბუნებასა და მათ მახინჯ სახეებს, რომლებიც წინააღმდეგობას უწევენ ღმერთს. ამიტომ გადაჭარბებული არ იქნება, თუ ვიტყვით, რომ ანტიქრისტეები ნამდვილი ეშმაკები და სატანები არიან. ანტიქრისტეები დაბადებითვე ეშმაკები არიან და არავითარ შემთხვევაში არ არიან ღვთის ხსნის მიმღებნი. ისინი აბსოლუტურად არ არიან ჩვეულებრივი გახრწნილი კაცობრიობის ნაწილი. ანტიქრისტეები რეინკარნირებული ეშმაკები არიან, ისინი დაბადებიდან ბოროტი დემონები არიან. აი, ასეა საქმე.

ანტიქრისტეთა მთავარი საზრუნავი რეპუტაცია და სტატუსია. როდესაც საქმე რეპუტაციასა და სტატუსს ეხება, რა ქმედებებს მიმართავენ ანტიქრისტეები? ისინი უსინდისოდ მოქმედებენ, გონებას ძაბავენ, ყველა შესაძლო გზას განიხილავენ და არაფერს იშურებენ პირადი რეპუტაციისა და სტატუსის მოსაპოვებლად. ეს ორი რამ მათი სასიცოცხლო ძალაა, მათი ყველაფერი. მიაჩნიათ, რომ ამ ორი რამის მოპოვება ნიშნავს, რომ მათ ყველაფერი მოიპოვეს. მათ სამყაროში მხოლოდ სტატუსი, რეპუტაცია და მათი პირადი ინტერესები არსებობს; სხვა არაფერი ადარდებთ. ამიტომ, სასარგებლოა თუ არა ჭეშმარიტების, ადამიანობის, სამართლიანობის ან დადებითი რამის შესახებ თანაზიარება ანტიქრისტეთა მსგავს ადამიანებთან? (არ არის სასარგებლო.) სწორია, არ არის სასარგებლო. ეს იგივეა, მეძავს პატიოსანი ოჯახის ქალობაზე, სათნო ცოლობასა თუ დედობაზე ელაპარაკო; მას არ სურს მოსმენა, არ მოსწონს ეს და ამაზრზენად მიაჩნია. რამდენად ამაზრზენად მიაჩნია მას ეს? ის გულში გლანძღავს შენ და იყენებს შესაძლებლობებს, რათა დაგცინოს, აბუჩად აგიგდოს, თავს დაგესხას და გაგრიყოს. დღესდღეობით, ეკლესიაში განა არ არიან ადამიანები, რომლებიც როგორც კი გაიგებენ, რომ ვინმე თანაზიარებას ატარებს ჭეშმარიტების შესახებ ან ისეთ ჭეშმარიტებებზე, როგორებიცაა ღვთის წარმართვისა და განგებისადმი დამორჩილება ან ღვთის სახლის განკარგულებების მორჩილება, განსაკუთრებით ამბოხებულ დამოკიდებულებას ავლენენ? (დიახ, არიან.) უნდა იყვნენ. დააკვირდით და ამოიცანით ისინი, ვინც ასეთ ქცევას ავლენს. როდესაც თანაზიარებას ატარებთ ღვთის მეუფებისა და განკარგულებებისადმი დამორჩილების აუცილებლობაზე, ისინი ძლიერი ზიზღით რეაგირებენ და ფიქრობენ: „მთელი დღე საუბრობენ ღვთის განკარგულებებისადმი დამორჩილებაზე, თითქოს ყველაფერი ღვთის მიერ იყოს მოწყობილი და ადამიანებს საერთოდ არ ჰქონდეთ არჩევანი!“ როგორც კი თანაზიარებას ატარებთ ჭეშმარიტებაზე ან ჰარმონიული თანამშრომლობის, ღვთის განზრახვების ძიებისა და თავიანთ მოვალეობებთან მიმართებაში ჭეშმარიტება-პრინციპების მიხედვით მოქმედების აუცილებლობაზე, ისინი განსაკუთრებით ზიზღით განეწყობიან და არ სურთ მოსმენა. უხალისოდ რომც მოუსმინონ მშვიდად ჯდომა არ ძალუძთ და თუ როგორღაც ახერხებენ მშვიდად ჯდომას, თითქმის დარწმუნებით შეიძლება ითქვას, რომ ეძინებათ. როდესაც თანაზიარებას ატარებთ ჭეშმარიტებაზე და საქმის კეთებისას პრინციპების დაცვაზე, მათ ეძინებათ და თვლემენ. ჭეშმარიტების შესახებ თანაზიარების გარეშე, გასხვლის გარეშე გარკვეული დროის გასვლის შემდეგ ისინი ენერგიით ივსებიან. მოქმედებენ თავნებად და დაუფიქრებლად, იღებენ ერთპიროვნულ გადაწყვეტილებებს და ცალი ხელით რეპუტაციას ეჭიდებიან, მეორეთი კი — სტატუსს. ისინი ყველაზე მაღლა ხტებიან და ყოველგვარ შარში ეხვევიან. ეს ადამიანები ყველანი ანტიქრისტეები არიან; ისინი ყველანი წინააღმდეგობას უწევენ ღმერთს და ნებისმიერ მომენტში ძალუძთ დიდი უბდურების დატრიალბა

ნებისმიერი, ვისაც ანტიქრისტეს ბუნება აქვს, ანტიქრისტედ უნდა დახასიათდეს. როდესაც მათ ერთპიროვნულად მოქმედება სურთ, უნდა შეიზღუდონ და შეჩერდნენ; ეს ეჭვგარეშეა. ზოგიერთმა შესაძლოა თქვას: „რა ვქნათ, თუ ვერ შევაჩერებთ მათ? როგორ უნდა მოვიქცეთ?“ მე გასწავლით მათი შეჩერების უტყუარ გზას მხოლოდ ერთი წინადადებით. როდესაც ასეთ სიტუაციას წააწყდებით, უბრალოდ თქვით: „თუ შეწყვეტთ დაუფიქრებლად მოქმედებას, ერთპიროვნული გადაწყვეტილებების მიღებასა და საბოლოო სიტყვის თქმას, მოკვდებით?“ როგორ ჟღერს? (კარგად.) როგორ ფიქრობთ, ანტიქრისტე მართლაც მოკვდებოდა, თუ მას ერთპიროვნულად მოქმედებას აუკრძალავდნენ? (დიახ.) როგორ მიხვედით ამ „დიახ“-ამდე? (ანტიქრისტეები თავიანთი არსით სწორედ ასეთები არიან; თუ ისინი ვერ ახერხებენ ერთპიროვნულად მოქმედება, ისინი თავს უბედურად გრძნობენ და ცხოვრებას ვეღარ აგრძელებენ.) სწორედ ასეა, ისინი თავიანთი არსით სწორედ ასეთები არიან და თუ არ ამგვარად მოქმედება არ შეუძლიათ, თავს უბედურად გრძნობენ. მაშ, არიან ეს ადამიანები ნორმალურები? (არა.) ისინი არ არიან ნორმალურები. როგორ იფიქრებდა ნორმალური ადამიანი? „თუ არ შემიძლია ერთპიროვნულად მოქმედება, მაშინ უბრალოდ უარს ვიტყვი ამაზე; რა არის ამაში რთული? ეს ცხოვრებასაც კი მიადვილებს!“ ასე იფიქრებდა ნორმალური ადამიანი. მაგრამ ანტიქრისტეები თავს უბედურად იგრძნობენ, თუ ასე მოქმედების საშუალებას არ მისცემთ. განა მათში ეშმაკი არ ბუდობს? (დიახ.) ამიტომ, ერთპიროვნულად მოქმედების აკრძალვის გამო შესაძლოა ისეთი გრძნობა გაუჩნდეთ, რომ თითქოს კვდებიან. რას ნიშნავს ეს „სიკვდილი“? ეს ნიშნავს, რომ ეშმაკი ჩაგრავს და აშფოთებს მათ გულებს, რის გამოც გრძნობენ, რომ ამის ატანა ან ცხოვრების გაგრძელება არ შეუძლიათ, თითქოს სიკვდილის პირას იყვნენ;აი, რას ნიშნავს ეს. ანტიქრისტეთათვის, ბოროტი ადამიანებისა და იმ ეშმაკთათვის, რომლებიც ცდილობენ არევ-დარევა შეიტანონ ღვთის სახლის საქმეში, ამ ერთი წინადადების თქმა უფრო ეფექტურია, ვიდრე მათთან რაიმე ჭეშმარიტების განხილვა. გამოსადეგია ეს ერთი განცხადება ანტიქრისტეების, ბოროტმოქმედებისა და ეშმაკების მსგავსი ადამიანების შესახებ, რომლებიც არევ-დარევას შეიტანენ ღვთის სახლის საქმეში. განა აქვს აზრი ამ ადამიანებთან ჭეშმარიტებაზე საუბარს? (არა, არ აქვს.) „ჰარმონიულად უნდა ითანამშრომლოთ, შეასრულოთ თქვენი მოვალეობა და მოაგვაროთ საქმეები ჭეშმარიტება-პრინციპების მიხედვით“ — ამგვარი სიტყვები უკვე მრავალი წელია ითქმება; არის ვინმე, ვისაც ეს არ ესმის ან არ ახსოვს? ასეთი არავინ უნდა იყოს. მაშ, რატომ მოქმედებს ზოგიერთი ადამიანი კვლავ ერთპიროვნულად? ეს მხოლოდ ერთ რამეს ნიშნავს: ისინი ვერ აკონტროლებენ საკუთარ თავს; ისინი არ არიან ნორმალური ადამიანები. მგონება და გული ვერ მართავს მათ; მათში არის რაღაც სხვა, რაც მართავს მათ, ძალადობრივად და იძულებით მიმართავს მათ ასე მოქმედებისკენ, რაც სწორედ ღვთის სახლის საქმის ჩაშლასა და მასში არევ-დარევის შეტანას, ზიანის მიყენებასა და მისი ინტერესების დაზარალებას ემსახურება. ვის შეეძლო ასეთი რამის გაკეთება? მხოლოდ სატანებსა და ეშმაკებს. მათ, ვინც ღმერთს მიჰყვება, ნორმალურ ადამიანებს, ჭეშმარიტ ქმნილებებს, არ ექნებოდათ ასეთი რამის კეთების მოტივაცია; მხოლოდ სატანებსა და ეშმაკებს აქვთ ეს მოტივაცია და მიზანმიმართულად აკეთებენ ამას. დაიმახსოვრეთ ეს განცხადება? (დიახ.) მაშინ, დღეს აქ დავასრულებთ ჩვენს თანაზიარებას. ნახვამდის!

29 თებერვალი, 2020 წ.


პუნქტი მეცხრე: ისინი თავიანთ მოვალეობას მხოლოდ საკუთარი თავის გამოსაჩენად და პირადი ინტერესებისა და ამბიციების დასაკმაყოფილებლად ასრულებენ, არასოდეს ითვალისწინებენ ღვთის სახლის ინტერესებს და ღალატობენ კიდეც მათ პირადი დიდების სანაცვლოდ (ნაწილი მესამე)

II. ანტიქრისტეების ინტერესები

ბ. პირადი რეპუტაცია და სტატუსი

გასულ ჯერზე ჩვენ ვიქონიეთ თანაზიარება ანტიქრისტეთა სხვადასხვა გამოვლინების მეცხრე პუნქტზე. მოდით, მოკლედ შევაჯამოთ იგი. რამდენ ქვეთავად დავყავით ანტიქრისტეთა ინტერესები ჩვენი ანალიზისთვის? (სამ ქვეთავად. პირველი იყო ანტიქრისტეთა პირადი უსაფრთხოება, მეორე — მათი პირადი რეპუტაცია და სტატუსი, ხოლო მესამე — სარგებელი.) ანტიქრისტეებთან დაკავშირებული ინტერესები ამ სამ ქვეთავს მოიცავს: მათი პირადი უსაფრთხოება, სტატუსი და პირადი სარგებელი — ასეა? (დიახ.) პირველი ქვეთავი — პირადი უსაფრთხოება, შედარებით ადვილი გასაგებია. იგი ეხება იმ სახიფათო გარემოებებს, რომლებსაც ისინი აწყდებიან და უკავშირდება ანტიქრისტეთა პირდაპირ ინტერესებს: მათ პირად უსაფრთხოებას. ჩვენ ძირითადად დავასრულეთ თანაზიარება ამ ქვეთავზე. მეორე ქვეთავი არის მათი პირადი რეპუტაცია და სტატუსი. გასულ ჯერზე ჩვენ ვიქონიეთ თანაზიარება ამის ზოგიერთ გამოვლინებაზე, თუმცა საკმაოდ ზოგადად. ვფიქრობ, რომ თქვენ მხოლოდ კონცეპტუალური წვდომა და ცოდნა გაქვთ ამ ქვეთავის შესახებ. თუ არ მოგიყვანთ რამდენიმე მაგალითს და არ შემოგთავაზებთ დეტალურ, კონკრეტულ ანალიზს, შესაძლოა მხოლოდ მცირეოდენი მოძღვრებითი და სიტყვასიტყვითი გაგება გქონდეთ ანტიქრისტეთა არსისა და გამოვლინებების ამ ასპექტის შესახებ და ვერ შეძლოთ ამ რეალური, კონკრეტული გამოაშკარავებებისა და გამოვლინებების ამოცნობა. თქვენი გადმოსახედიდან, როდესაც საქმე ამ თემებზე თანაზიარებას ეხება, რაც უფრო კონკრეტულია, მით უკეთესი, არა? (დიახ.) თქვენ მოგწონთ მზა მასალის მოსმენა; არ მოგწონთ, როცა თავად გიწევთ რაღაცების გარკვევა. ამ ქადაგებების მოსმენის შემდეგ, ასრულებთ თუ არა საშინაო დავალებას? თუ მეტისმეტად დეტალურად ვიქონიებ თანაზიარებას, იგრძნობთ თუ არა, რომ ზედმეტად პედანტური და სიტყვაუხვი ვარ? შესაძლოა თქვათ: „ნამდვილად სათანადოდ არ აფასებ ჩვენს ინტელექტს; ნუთუ მართლა ასეთი სუსტი სულიერი მონაცემები გვაქვს? საკმარისია, რომ მხოლოდ ერთი ან ორი მაგალითი მოგვიყვანო. გარდა ამისა, როდესაც საქმე ანტიქრისტეთა არსის გაანალიზებას ეხება, ჩვენ უკვე საკმაოდ ბევრი თანაზიარება ვიქონიეთ მათ მიერ სტატუსისა და ძალაუფლების სიყვარულზე. რატომ ეხება ჩვენი თანაზიარება ანტიქრისტეთა ინტერესების შესახებ ამ თემასაც? განა ეს ზედმეტად განმეორებადი და წვრილმანებზე ორიენტირებული არ არის? ნამდვილად აუცილებელია ამაზე თანაზიარება?“ სინამდვილეში, მცირედი გამეორება ცუდი არ არის. თუ ჩვენ ყველა კუთხით ვიქონიებთ თანაზიარებას, უფრო საფუძვლიანად გაიგებთ ანტიქრისტეთა არსის ამ ასპექტს. უფრო მეტიც, ჭეშმარიტებაზე თანაზიარებისას, არ უნდა მოერიდოთ გამეორებას. არსებობს ზოგიერთი ჭეშმარიტება, რომელზეც წლების განმავლობაში მიმდინარეობდა თანაზიარება, თუმცა ადამიანებმა მაინც ვერ შეძლეს მათში შესვლა. სწორია, რომ ყოველთვის ავიცილოთ თავიდან გამეორება და მუდმივად ვეძებოთ ახალი სტილი და გამოხატვის ფორმები? (არ არის სწორი.) თავად ჭეშმარიტება მჭიდროდ არის დაკავშირებული ადამიანთა ცხოვრებასთან. ყველა ის სხვადასხვა რამ და გახრწნილი ხასიათი, რომელსაც ადამიანები თავიანთ ცხოვრებაში ავლენენ, მათი გამოვლინებები და ის თვალსაზრისები და დამოკიდებულებები, რომლებიც მათ ყოველივეს მიმართ გააჩნიათ, ყოველდღიურად კვლავ და კვლავ მეორდება. ჭეშმარიტებაზე თანაზიარება და სხვადასხვა შინაარსისა და არსის სხვადასხვა კუთხით გაანალიზება აბსოლუტურად სასარგებლოა ადამიანთა ჭეშმარიტებაში შესვლისთვის. გასულ ჯერზე ჩვენ მარტივად და ზოგადად ვიქონიეთ თანაზიარება მეორე ქვეთავზე ანტიქრისტეთა ინტერესების: მათი პირადი რეპუტაციისა და სტატუსის შესახებ. დღეს მოვიყვან რამდენიმე მაგალითს, რათა დეტალურად ვიქონიოთ თანაზიარება ამ საკითხზე. რა თქმა უნდა, თუ ჩემი თანაზიარების საფუძველზე შეიძინეთ რაიმე ახალი გაგება ან მიიღეთ რაიმე გაცხადება ან ნათელი, ან თუ საკუთარი გამოცდილებისა და ცხოვრების განმავლობაში გინახავთ შესაბამისი მაგალითები, თქვენც შეგიძლიათ მონაწილეობა მიიღოთ თანაზიარებაში. მოდით, შემდეგ ანტიქრისტეთა ინტერესების ჭრილში კონკრტულად გავაანალიზოთ, რას ავლენენ ანტიქრისტეები, როდესაც საქმე ეხება მათ პირად რეპუტაციასა და სტატუსს, რა გახრწნილ ხასიათს ავლენენ და რა გზებით ავლენენ ასეთ ბუნება-არსებას.

ანტიქრისტეები გაცილებით მეტად უფრთხილდებიან პირად რეპუტაციასა და სტატუსს, ვიდრე მოფრთხილება ჩვეულებრივი ადამიანები, რაცმათ ხასიათ-არსშია; ეს არ არის დროებითი ინტერესი ან გარემოების წარმავალი გავლენა — ეს არის რაღაც, რაც მათი ცხოვრების ნაწილია, რაც მათ ძვალსა და რბილშია გამჯდარი და, შესაბამისად, ეს მათი არსია. ეს იმას ნიშნავს, რომ ყველაფერთან მიმართებით, რასაც ანტიქრისტეები აკეთებენ, მათი პირველი საზრუნავი პირადი რეპუტაცია და სტატუსია და სხვა არაფერი. ანტიქრისტეთათვის რეპუტაცია და სტატუსი მათი სიცოცხლეა და ის მიზანი, რომლისკენაც ისინი მთელი ცხოვრება ისწრაფვიან. ნებისმიერი საქმის კეთებისას მათი პირველი საზრუნავია: „რა მოუვა ჩემს სტატუსს? და ჩემს რეპუტაციას? მომიტანს თუ არა ამის გაკეთება კარგ რეპუტაციას? აამაღლებს თუ არა ეს ჩემს სტატუსს ადამიანების თვალში?“ ეს არის პირველი, რაზეც ისინი ფიქრობენ, რაც საკმარისი მტკიცებულებაა იმისა, რომ მათ აქვთ ანტიქრისტეთა ხასიათი და არსი — და სწორედ ამიტომ უდგებიან საკითხებს ამგვარად. შეიძლება ითქვას, რომ ანტიქრისტეთათვის რეპუტაცია და სტატუსი არ არის რაიმე დამატებითი მოთხოვნა, მით უმეტეს, მათ მიღმა არსებული რამ, რის გარეშეც შეეძლოთ არსებობა. ეს ანტიქრისტეთა ბუნების ნაწილია, მათ ძვალსა და რბილშია გამჯდარი, მათ სისხლშია, თანდაყოლილია. ანტიქრისტეები არ არიან გულგრილნი იმის მიმართ, ექნებათ თუ არა რეპუტაცია და სტატუსი; ეს არ არის მათი დამოკიდებულება. მაშინ, როგორია მათი დამოკიდებულება? რეპუტაცია და სტატუსი მჭიდროდ არის დაკავშირებული მათ ყოველდღიურ ცხოვრებასთან, მათ ყოველდღიურ მდგომარეობასთან, იმასთან, რისკენაც ისინი ყოველდღიურად ისწრაფვიან. ანტიქრისტეთათვის სტატუსი და რეპუტაცია მათი სიცოცხლეა. როგორადაც არ უნდა ცხოვრობდნენ, რა გარემოშიც არ უნდა ცხოვრობდნენ, რა საქმესაც არ უნდა აკეთებდნენ, რისკენაც არ უნდა ისწრაფოდნენ, რა მიზნებიც არ უნდა ჰქონდეთ, როგორიც არ უნდა იყოს მათი ცხოვრების მიმართულება, ყველაფერი კარგი რეპუტაციისა და მაღალი სტატუსის ქონის გარშემო ტრიალებს. და ეს მიზანი არ იცვლება; მათ არ ძალუძთ ამ ყველაფრის გვერდზე გადადება. ეს არის ანტიქრისტეთა ნამდვილი სახე და მათი არსი. უღრან ტყეში, მთებშიც რომ დასვათ ისინი, მაინც არ იტყვიან უარს რეპუტაციისა და სტატუსის ძიებაზე. ადამიანთა ნებისმიერ ჯგუფშიც რომ მოვახვედროთ, ერთადერთი, რაზეც მათ შეუძლიათ ფიქრი, კვლავ რეპუტაცია და სტატუსია. მიუხედავად იმისა, რომ ანტიქრისტეებს სწამთ ღმერთი, ისინი რეპუტაციისა და სტატუსის ძიებას ღვთისადმი რწმენასთან აიგივებენ და ამ ორ რამეს ერთმანეთის თანასწორად მიიჩნევენ. ეს ნიშნავს, რომ ღვთისადმი რწმენის გზაზე სიარულისას ისინი ასევე ეძიებენ საკუთარ რეპუტაციასა და სტატუსს. შეიძლება ითქვას, რომ ანტიქრისტეთა გულებში ღვთისადმი რწმენასთან მიმართებაში ჭეშმარიტების ძიება რეპუტაციისა და სტატუსის ძიებაა, ხოლო რეპუტაციისა და სტატუსის ძიება ასევე ჭეშმარიტების ძიებაა — რეპუტაციისა და სტატუსის მოპოვება ჭეშმარიტებისა და სიცოცხლის მოპოვებას ნიშნავს. თუ ისინი გრძნობენ, რომ ვერ მოიპოვეს დიდება, სარგებელი ან სტატუსი, რომ არავინ უყურებს მათ პატივისცემით, არ აფასებს ან არ მიჰყვება მათ, მაშინ სასოწარკვეთილებაში ვარდებიან, მიაჩნიათ, რომ ღვთისადმი რწმენას აზრი არ აქვს, არავითარი ღირებულება არ გააჩნია და გულში ფიქრობენ: „განა მარცხი განვიცადე ღვთისადმი ასეთი რწმენით? ნუთუ არავითარი იმედი არ მაქვს?“ გულის სიღრმეში ხშირად აწონ-დაწონიან ასეთ საკითხებს. გეგმავენ, როგორ დაიმკვიდრონ ადგილი ღვთის სახლში, როგორ მოიპოვონ მაღალი რეპუტაცია ეკლესიაში, როგორ მოახერხონ, რომ ადამიანებმა მოუსმინონ მათ საუბარს და ხოტბა შეასხან მათ ქმედებებს, რომ ადამიანები გაჰყვნენ მათ ყველგან და როგორ მოიპოვონ გავლენიანი ხმა ეკლესიაში, ასევე დიდება, სარგებელი და სტატუსი — ისინი მთელი გულით არიან კონცენტრირებულნი ასეთ რამეებზე. სწორედ ამისკენ ისწრაფვიან ასეთი ადამიანები. რატომ ანიჭებენ ისინი მუდამ მნიშვნელობას ასეთ რამეებს? ღვთის სიტყვების წაკითხვისა და ქადაგებების მოსმენის შემდეგ ნუთუ მართლა არ ესმით ეს ყოველივე, ნუთუ მართლა არ ძალუძთ ამ ყოველივეს ამოცნობა? ნუთუ ღვთის სიტყვებსა და ჭეშმარიტებას მართლა არ შეუძლია შეცვალოს მათი წარმოდგენები, მოსაზრებები და შეხედულებები? ეს სულაც არ არის ასე. პრობლემა მათშია; ეს მთლიანად იმის ბრალია, რომ მათ არ უყვართ ჭეშმარიტება, რადგან გულის სიღრმეში ზიზღით არიან განწყობილნი ჭეშმარიტების მიმართ და, შესაბამისად იგი სრულიად მიუღებელია მათთვის — რაც მათი ბუნება-არსებით არის განპირობებული.

მას შემდეგ, რაც ანტიქრისტეები მოისმენენ ღვთის სიტყვებსა და ჭეშმარიტებას, თითქოს პოულობენ მიმართულებას გულის სიღრმეში. მაგრამ სინამდვილეში რა არის ეს ეგრეთ წოდებული მიმართულება? ეს არის მათ მიერ ერთგვარი ინსტრუმენტის — ან შეიძლება ითქვას, ერთგვარი სასარგებლო იარაღის — მოპოვება, რომელიც საშუალებას აძლევს, კიდევ უფრო დარწმუნებულნი იყვნენ სტატუსის მოპოვებაში. ამიტომ, ისინი იყენებენ ამ შესაძლებლობას, რათა მეტი მოისმინონ, მეტი წაიკითხონ, მეტი ისწავლონ, მეტი ითანაზიარონ და მეტი გამოიყენონ პრაქტიკაში და თანდათანობით მიაღწიონ იმ წერტილს, სადაც შეძლებენ ისაუბრონ მრავალ სიტყვასა და მოძღვრებაზე და იქადაგონ უამრავი ეგრეთ წოდებული ქადაგება, რომელიც დასამახსოვრებელია და ადამიანებს მათდამი პატივისცემით განაწყობს. როგორც კი ისინი ჩასწვდებიან ამ მოძღვრებებს, რომლებიც ადამიანებს მათი პირდაპირი მნიშვნელობით კარგი ჰგონიათ, თითქოს მაშველ რგოლს ებღაუჭებიან და პოულობენ მიმართულებასა და განთიადის ნათელს. ამრიგად, ანტიქრისტეები არ უსმენენ ქადაგებებს და არ კითხულობენ ღვთის სიტყვებს თავიანთი პრაქტიკისთვის ან ღვთის გზის მისაყოლად; რა თქმა უნდა, ისინი არ აკეთებენ ამას მისი განზრახვების გასაგებად. ისინი ამას აკეთებენ იმისათვის, რომ მოინადირონ ადამიანთა გულები და უფრო მეტი ადამიანი აცდუნონ, რათა მათ თაყვანი სცენ და გაჰყვნენ მათ; ამისთვის კი იყენებენ ღვთის სიტყვებს, ან იმ თეორიებს, რომლებსაც სულიერად მიიჩნევენ, ან მაღალფარდოვანი ქადაგებებით გამოდიან. ღვთის სიტყვები, ჭეშმარიტება და მისი გზა შეუჩნევლად იქცევა ერთგვარ არხად, ერთგვარ კიბედ და ერთგვარ ინსტრუმენტად, რომელსაც ეს ადამიანები იყენებენ სხვათა შორის სტატუსისა და პრესტიჟის მოსაპოვებლად. ამიტომ, რა კუთხითაც არ უნდა შეხედოთ, ვერ იპოვით ვერავითარ ჭეშმარიტ რწმენას ან რაიმე რეალურ მორჩილებას ანტიქრისტეებში. პირიქით, მიუხედავად იმისა, თუ რამდენ ძალისხმევას დებენ ისინი ქადაგებების მოსმენასა და ღვთის სიტყვების კითხვაში და როგორი „ღვთისმოსავიც“ არ უნდა ჩანდეს მათი რწმენა მისი სიტყვების მიმართ, არსებობს ერთი რამ, რისი უარყოფაც შეუძლებელია, კერძოდ ის, რომ როდესაც ანტიქრისტეები ამას აკეთებენ, მათი განზრახვა და გეგმა სულაც არ არის ღვთის ნების აღსრულება და, რა თქმა უნდა, არც თავიანთი მოვალეობების კეთილსინდისიერად შესრულება; მათ არ სურთ იყვნენ ყველაზე მცირე მიმდევრები ან ქმნილებანი, რომლებიც თავმდაბლად და მორჩილად იღებენ ღვთის დავალებას, მის მის უზენაესობასა და განგებულებას. პირიქით, მათ უბრალოდ სურთ გამოიყენონ ეს ყოველივე თავიანთი ინდივიდუალური მიზნების მისაღწევად, სხვათა გულებში ადგილის მოსაპოვებლად და ღვთის წინაშე დადებითი შეფასების მისაღებად — ეს არის ყოველივე, რაც მათ სურთ. ამიტომ, როგორადაც არ უნდა ქადაგებდნენ ანტიქრისტეები ღვთის სიტყვებს და როგორი სწორი, მაღალფარდოვანი, სულიერი და ადამიანების გემოვნებაზე მორგებულიც არ უნდა იყოს მათი ქადაგებები, მათ ცხოვრებაში ამის პრაქტიკული გამოვლინება და რეალური სულიერი განცდა ნულის ტოლი იქნება. ამავდროულად მათი სწრაფვა სტატუსისა და რეპუტაციისკენ სულ უფრო მეტ „ნაყოფს“ გამოიღებს. რატომ ვამბობ ამას? ამას იმიტომ ვამბობ, რომ რაც უნდა გააკეთონ ამგვარმა ადამიანებმა, რასაც უნდა მიაღწიონ უდიდესი ძალისხმევით, რა მიმართულებასა და მიზნებსაც უნდა მიჰყვებოდნენ და რა მოტივსა თუ საწყისსაც უნდა მალავდნენ გულის სიღრმეში ყოველი მოქმედებისას, ყოველივე ეს განუყოფელია იმ სტატუსისა და რეპუტაციისგან, რომელიც ასე მჭიდროდ არის გადაჯაჭვული მათ პირად ინტერესებთან.

ნათქვამია, რასაც დასთეს, იმას მოიმკიო. რაოდენ კარგი მონაცემები და ნიჭიც უნდა გააჩნდეთ ანტიქრისტეებს, ან როგორი ღვთისმოსავი და სულიერი გამოვლინებებიც უნდა ჰქონდეთ, რაკი მათში არსებობს ძალაუფლების ხელში ჩაგდებისა და ღვთის რჩეული ხალხის კონტროლის ამბიცია და სურვილი, და რაკი ისინი ჭეშმარიტებას კი არ ესწრაფვიან, არამედ მხოლოდ რეპუტაციასა და სტატუსს, განა შეუძლიათ მათ ღვთის მოთხოვნების შესაბამისად იმოქმედონ? შეუძლიათ თუ არა მათ დააკმაყოფილონ ის სტანდარტები, რომლებსაც ღმერთი მოითხოვს მათ ქმედებებში? (არა.) მაშ, რა შედეგებამდე მიიყვანს სინამდვილეში მათი ქმედებები და ქცევა? (აუცილებლად იქამდე, რომ ისინი დააარსებენ საკუთარ დამოუკიდებელ სამეფოს და თავად მიიღებენ გადაწყვეტილებებს.) სწორია. რასაც არ უნდა აკეთებდნენ ანტიქრისტეები, ეს არის საბოლოო შედეგი. მაშ, რა იწვევს ამ შედეგს? ეს უპირველეს ყოვლისა განპირობებულია მათი უუნარობით, მიიღონ ჭეშმარიტება. მიუხედავად იმისა, გასხლავენ, განიკითხავენ თუ გაკიცხავენ მათ, ანტიქრისტეები ამას თავიანთი გულის სიღრმეში არ მიიღებენ. რასაც არ უნდა აკეთებდნენ, ანტიქრისტეებს ყოველთვის აქვთ თავიანთი მიზნები და განზრახვები, ისინი ყოველთვის მოქმედებენ თავიანთი საკუთარი გეგმის მიხედვით და მათი დამოკიდებულება ღვთის სახლის განკარგულებებისა და საქმის მიმართ ასეთია: „შენ შეიძლება ათასი ბრწყინვალე გეგმა გქონდეს, მაგრამ მე ჩემი საკუთარი წესები მაქვს“; ეს ყოველივე განპირობებულია ანტიქრისტეთა ბუნებით. შეუძლიათ თუ არა ანტიქრისტეებს შეცვალონ თავიანთი მენტალიტეტი და იმოქმედონ ჭეშმარიტება-პრინციპების შესაბამისად? ეს აბსოლუტურად შეუძლებელი იქნებოდა, თუ ზემდგომი პირდაპირ არ მოსთხოვდა მათ ამის გაკეთებას,და ასეთ შემთხვევაშიც, ისინი მხოლოდ იძულებით, აუცილებლობის გამო, უხალისოდ გააკეთებდნენ ცოტა რამეს. საერთოდ არაფერი რომ არ გაეკეთებინათ, მათი ნამდვილი სახე გამოაშკარავდებოდა და დაითხოვდნენ. მხოლოდ ამ გარემოებებში ძალუძთ მცირეოდენი რეალური საქმის შესრულება. ეს არის ის დამოკიდებულება, რომელიც ანტიქრისტეებს აქვთ მოვალეობების შესრულების მიმართ; ეს არის ასევე ის დამოკიდებულება, რომელიც მათ გააჩნიათ ჭეშმარიტების პრაქტიკაში გამოყენების მიმართ: როდესაც ჭეშმარიტების პრაქტიკაში გამოყენება მათთვის სასარგებლოა, როდესაც ყველა მოიწონებს და აღფრთოვანდება მათით ამის გამო, ისინი აუცილებლად დათანხმდებიან და გაიღებენ მცირეოდენ ფორმალურ ძალისხმევას, რომელიც სხვათათვის მეტ-ნაკლებად მისაღები აღმოჩნდება. თუ ჭეშმარიტების პრაქტიკაში გამოყენება მათთვის არავითარი სარგებლის მომტანი არ არის, თუ ამას ვერავინ ხედავს და ზემდგომი წინამძღოლებიც ვერ ამჩნევენ, მაშინ ასეთ დროს მათ მიერ ჭეშმარიტების პრაქტიკაში გამოყენებაზე საუბარიც კი ზედმეტია. მათ მიერ ჭეშმარიტების პრაქტიკაში გამოყენება დამოკიდებულია კონტექსტსა და სიტუაციაზე; ისინი იმაზე ფიქრობენ, თუ როგორ გააკეთონ ეს ისე, რომ სხვათათვის თვალსაჩინო იყოს და რაოდენ დიდ სარგებელს მოუტანთ ეს მათ; მათ საოცრად ეხერხებათ ამ ყოველივეს გათვლა და ნებისმიერ სიტუაციას ერგებიან. ისინი ყოველ წამს მხოლოდ საკუთარ დიდებაზე, გამორჩენასა და სტატუსზე ფიქრობენ და სრულიად არად აგდებენ ღვთის განზრახვებს; სწორედ ამის გამოა, რომ ჭეშმარიტების აღსრულება და პრინციპების დაცვა მათ ძალებს აღემატება. ანტიქრისტეები ყურადღებას აქცევენ მხოლოდ თავიანთ საკუთარ დიდებას, სარგებელს, სტატუსს, პირად ინტერესებს; მათთვის მიუღებელია, თუ რაიმე სარგებელს ვერ მიიღებენ ან საკუთარ თავს ვერ წარმოაჩენენ და ჭეშმარიტების პრაქტიკაში გამოყენება მათთვის შემაწუხებელია. თუკი მათი ძალისხმევა შეუმჩნეველი რჩება და სხვებზე ადრე მუშაობის მიუხედავად, მათ შრომას ვერავინ ხედავს, მაშინ ისინი საერთოდ არ გამოიყენებენ პრაქტიკაში რაიმე ჭეშმარიტებას. თუ საქმე უშუალოდ ღვთის სახლის მიერ არის განწესებული და მათ სხვა არჩევანი არ აქვთ, გარდა იმისა, რომ შეასრულონ იგი, ისინი მაინც იმაზე ფიქრობენ, მოუტანს თუ არა ეს სარგებელს მათ სტატუსსა და რეპუტაციას. თუ ეს წაადგება მათ სტატუსსა და რეპუტაციას, ყველაფერს დებენ ამ საქმეში და კარგად ასრულებენ მას; გრძნობენ, რომ ერთი გასროლით ორ კურდღელს კლავენ. თუ ეს არავითარ სარგებელს არ მოუტანს მათ დიდებას, სარგებელსა და სტატუსს და მისი ცუდად შესრულება კი სახელს გაუტეხს, ისინი აუცილებლად გამონახავენ რაიმე მიზეზს ან საბაბს თავის ასარიდებლად. რა მოვალეობასაც არ უნდა ასრულებდნენ ანტიქრისტეები, ისინი ყოველთვის ერთსა და იმავე პრინციპს იცავენ: უნდა მიიღონ რაიმე სარგებელი რეპუტაციის, სტატუსის ან თავიანთი ინტერესების თვალსაზრისით და არ უნდა განიცადონ არავითარი დანაკარგი. ანტიქრისტეებს ყველაზე მეტად ისეთი საქმე მოსწონთ, როდესაც მათ არ უწევთ ტანჯვა ან რაიმე მსხვერპლის გაღება და მათ რეპუტაციასა და სტატუსს წაადგება. მოკლედ, რასაც არ უნდა აკეთებდნენ ანტიქრისტეები, პირველ რიგში ითვალისწინებენ პირად ინტერესებს და მოქმედებენ მხოლოდ მას შემდეგ, რაც ყველაფერს კარგად აწონ-დაწონიან; ისინი ჭეშმარიტად, გულწრფელად და უპირობოდ კი არ ემორჩილებიან ჭეშმარიტებას, არამედ ამას აკეთებენ შერჩევითად და პირობითად. რა პირობაა ეს? ეს არის ის, რომ მათი სტატუსი და რეპუტაცია დაცული უნდა იყოს და არ უნდა განიცადოს არავითარი დანაკარგი. მხოლოდ ამ პირობის დაკმაყოფილების შემდეგ გადაწყვეტენ და აირჩევენ, რა გააკეთონ. ანუ ანტიქრისტეები სერიოზულად განიხილავენ, როგორ მოეპყრონ ჭეშმარიტება-პრინციპებს, ღვთის მისიებსა და ღვთის სახლის საქმეს ან როგორ გაუმკლავდნენ იმ საკითხებს, რომლებსაც აწყდებიან. ისინი არ ფიქრობენ იმაზე, თუ როგორ შეასრულონ ღვთის განზრახვები, როგორ აიცილონ თავიდან ღვთის სახლის ინტერესების დაზიანება, როგორ ასიამოვნონ ღმერთს ან როგორ მოუტანონ სარგებელი ძმებსა და დებს; ეს არ არის ის, რაზეც ისინი ფიქრობენ. რაზე ფიქრობენ ანტიქრისტეები? იმაზე, იმოქმედებს თუ არა ეს მათ საკუთარ სტატუსსა და რეპუტაციაზე და დაეცემა თუ არა მათი პრესტიჟი. თუ რაიმეს გაკეთება ჭეშმარიტება-პრინციპების შესაბამისად სარგებელს მოუტანს ეკლესიის საქმესა და ძმებსა და დებს, მაგრამ ზიანს მიაყენებს მათ პირად რეპუტაციას და ბევრ ადამიანს დაანახებს მათ ნამდვილ სულიერ ზრდას და გააგებინებს, თუ როგორი ბუნება-არსება აქვთ მათ, მაშინ ისინი ნამდვილად არ იმოქმედებენ ჭეშმარიტება-პრინციპების შესაბამისად. თუ რაიმე რეალური საქმის შესრულების შედეგად მეტი ადამიანი იფიქრებს მათზე კარგად, პატივისცემით შეხედავს და აღფრთოვანდება მათით, კიდევ უფრო დიდ პრესტიჟს მოიპოვებენ ან მათ სიტყვებს მეტი ძალა ექნებათ და მეტი ადამიანი დაემორჩილება მათ, მაშინ ისინი სწორედ ამ გზას აირჩევენ. წინააღმდეგ შემთხვევაში ისინი არასოდეს აირჩევენ თავიანთი საკუთარი ინტერესების უგულებელყოფას ღვთის სახლის ან ძმებისა და დების ინტერესების გათვალისწინებით. ეს არის ანტიქრისტეთა ბუნება-არსება. განა ეს ეგოისტური და უღირსი ქცევა არ არის? ნებისმიერ სიტუაციაში ანტიქრისტეები თავიანთ სტატუსსა და რეპუტაციას უდიდესი მნიშვნელობას ანიჭებენ. ამაში ვერავინ შეედრება მათ. რაც არ უნდა დასჭირდეთ, თუკი ეს ხალხის გულს მოიგებს და მათ თაყვანისცემას მოუტანს, ანტიქრისტეები ამას გააკეთებენ. თუ ვინმე სხვა ღვთის რჩეული ხალხისგან პატივისცემასა და მოწონებას იმსახურებს ღვთის წინაშე მოწმობისთვის, ანტიქრისტეებიც ამავე მეთოდს გამოიყენებენ ხალხის მისამხრობად. მაგრამ ანტიქრისტეები არ ფლობენ ჭეშმარიტებას ან პრაქტიკულ გამოცდილებას, ამიტომ ისინი თავს იტეხენ ისეთი თეორიების ნაკრების შესაქმნელად, რომლებიც მოწმობენ ღმერთზე ადამიანური წარმოდგენების საფუძველზე, საუბრობენ იმაზე, თუ რაოდენ დიდია ღმერთი, როგორ უყვარს ღმერთს ადამიანი, როგორ იღებს ღმერთი მსხვერპლს ადამიანის გადასარჩენად და როგორ იმდაბლებს და მალავს ღმერთი საკუთარ თავს. მას შემდეგ, რაც ისინი ამგვარად მოწმობენ ღმერთზე, შედეგი, რომელსაც ისინი აღწევენ, არის ის, რომ ადამიანები კიდევ უფრო მეტად აფასებენ მათ, რომელთაგულებში ღვთის ნაცვლად უფრო დიდ ადგილს უთმობენ ანტიქრისტეებს. თუ ისინი დაინახავენ, რომ საკუთარი თავის შეცნობაზე საუბარი ხალხში მეტ ნდობას, პატივისცემასა და აღიარებას მოუტანთ, ხშირად ისაუბრებენ საკუთარი თავის შეცნობაზე და ხშირად განიხილავენ საკუთარ თავს. ისინი გააანალიზებენ იმ ფაქტს, რომ ეშმაკები არიან, რომ არ არიან ადამიანები, რომ მათ არ აქვთ გონება, რომ არ ეძიებენ და არ ფლობენ ჭეშმარიტებას. ისინი ითანაზიარებენ რამდენიმე ზედაპირულ, უმნიშვნელო თემაზე, რათა შეცდომაში შეიყვანონ სხვები, მოიპოვონ მათი ნდობა და მოახერხონ, რომ მეტმა ადამიანმა შეაქოს და პატივისცემით შეხედოს მათ. აი, ასე მოქმედებენ ანტიქრისტეები. თუ გამოცდილებითი დამოწმების გაზიარების გარკვეული მეთოდი საშუალებას მისცემს მათ მოიპოვონ სხვა ადამიანების მოწონება და აღფრთოვანება, არ დააყოვნებენ მის გამოყენებას. ისინი ნამდვილად ფოკუსირდებიან, ძალისხმევას დებენ და თავს იტეხენ ამ მეთოდის გამოყენებაზე. მოკლედ, მათი მიზანი და მოტივი ამ ყოვლივეს კეთებისას მხოლოდ სტატუსისა და რეპუტაციის გარშემო ტრიალებს. იქნება ეს მათი გარეგნული საუბარი, მეთოდები, ქცევა თუ აზროვნება, ხედვა ან სწრაფვა — ყოველივე მხოლოდ რეპუტაციასა და სტატუსს ემსახურება. აი, ასე მოქმედებენ ანტიქრისტეები.

ანტიქრისტეთათვის საკუთარ რეპუტაციასა თუ სტატუსზე თავდასხმა და მათი წართმევა იმაზე უფრო სერიოზული საკითხია, ვიდრე სიცოცხლის ხელყოფის მცდელობა. რაც არ უნდა ბევრ ქადაგებას მოუსმინონ ან ღვთის რაც უნდა ბევრი სიტყვა წაიკითხონ, ისინი წამითაც არ იგრძნობენ სინანულსა და მწუხარებას იმის გამო, რომ არასოდეს უცხოვრიათ ჭეშმარიტებით, რომ ანტიქრისტეს გზას დაადგნენ და რომ ანტიქრისტეს ბუნება-არსებას ატარებენ. ამის ნაცვლად ისინი ყოველთვის თავს იტეხენ, რათა გამონახონ გზები სტატუსის მოსაპოვებლად და რეპუტაციის ასამაღლებლად.შეიძლება ითქვას, რომ ყოველივე, რასაც ანტიქრისტეები აკეთებენ, სხვების წინაშე თავის გამოსაჩენად აკეთებენ და არა ღვთის წინაშე. რატომ ვამბობ ამას? იმიტომ, რომ ასეთი ადამიანები იმდენად არიან შეყვარებულნი სტატუსზე, რომ მას თავიანთ სიცოცხლედ, თავიანთი ცხოვრებისეულ მიზნად მიიჩნევენ. უფრო მეტიც, რადგან ასე ძალიან უყვართ სტატუსი, არასოდეს სჯერათ ჭეშმარიტების არსებობის და შეიძლება ითქვას კიდეც, რომ მათ ღვთის არსებობის რწმენა საერთოდ არ გააჩნიათ. ამრიგად, როგორადაც არ უნდა გეგმავდნენ ისინი რეპუტაციისა და სტატუსის მოპოვებას და როგორადაც არ უნდა ცდილობდნენ ყალბი გარეგნობის გამოყენებას ადამიანთა და ღვთის მოსატყუებლად, გულის სიღრმეში არ გააჩნიათ არავითარი შეგნება ან არ გრძნობენ სინდისის ქენჯნას, რომ აღარაფერი ვთქვათ რაიმე შფოთვაზე. რეპუტაციისა და სტატუსის მუდმივი ძიებისას ისინი ასევე თავხედურად უარყოფენ იმას, რაც ღმერთმა გააკეთა. რატომ ვამბობ ამას? ანტიქრისტეებს გულის სიღრმეში სჯერათ: „მთელი რეპუტაცია და სტატუსი მოიპოვება საკუთარი ძალისხმევით. მხოლოდ ადამიანთა შორის მყარი ადგილის დამკვიდრებითა და რეპუტაციისა და სტატუსის მოპოვებით შესაძლებლია ღვთის კურთხევით ტკბობა. სიცოცხლეს მხოლოდ მაშინ აქვს ღირებულება, როდესაც ადამიანები მოიპოვებენ აბსოლუტურ ძალაუფლებასა და სტატუსს. მხოლოდ ეს არის ადამიანური ცხოვრება. ამის საპირისპიროდ, უსარგებლო იქნებოდა ისე ცხოვრება, როგორც ამაზე ღვთის სიტყვაშია ნათქვამი — ყველაფერში დაემორჩილო ღვთის მეუფებასა და განგებას, ნებაყოფლობით დადგე ქმნილების ადგილზე და იცხოვრო როგორც ჩვეულებრივმა ადამიანმა — ასეთ ადამიანს არავინ შეხედავს პატივისცემით. ადამიანმა სტატუსი, რეპუტაცია და ბედნიერება ბრძოლით უნდა მოიპოვოს; მათთვის უნდა იბრძოლო და მოიპოვო პოზიტიური და პროაქტიული დამოკიდებულებით. სხვა არავინ მოგცემს მათ — პასიურად ლოდინს მხოლოდ მარცხამდე მივყავართ.“ აი, ასე გეგმავენ ანტიქრისტეები. ეს არის ანტიქრისტეთა ხასიათი. თუ ვინმე იმედოვნებს, რომ ანტიქრისტეები მიიღებენ ჭეშმარიტებას, აღიარებენ შეცდომებს და გულწრფელად მოინანიებენ, ეს შეუძლებელია — მათ საერთოდ არ შეუძლიათ ამის გაკეთება. ანტიქრისტეებს აქვთ სატანის ბუნება-არსება და სძულთ ჭეშმარიტება, ამიტომ სადაც არ უნდა წავიდნენ, თუნდაც დედამიწის დასალიერში, მათი ამბიცია რეპუტაციისა და სტატუსის ძიებისა არასოდეს შეიცვლება, არც მათი შეხედულებები მოვლენებზე ან გზა, რომელსაც ადგანან. ზოგიერთი იტყვის: „არსებობენ ანტიქრისტეები, რომელთაც შეუძლიათ შეცვალონ თავისი შეხედულებები ამ საკითხის შესახებ.“ სწორია ეს განცხადება? თუ მათ ნამდვილად შეუძლიათ შეცვლა, არიან კი ისინი კვლავ ანტიქრისტენი? ისინი, ვისაც ანტიქრისტეს ბუნება აქვთ, არასოდეს შეიცვლებიან. ისინი, ვინც ფლობენ ანტიქრისტეს ხასიათს, შეიცვლებიან მხოლოდ იმ შემთხვევაში, თუ ჭეშმარიტებას ეძიებენ. ზოგიერთი ადამიანი, ვინც ანტიქრისტეთა გზას მიჰყვება, გარკვეულ ბოროტებას სჩადის, რაც არევ-დარევას იწვევს ეკლესიის საქმეში და მიუხედავად იმისა, რომ ისინი ხასიათდებიან როგორც ანტიქრისტეები, გათავისუფლების შემდეგ გრძნობენ ნამდვილ სინანულს და წყვეტენ ახალი ფურცლიდან ცხოვრების დაწყებას და გარკვეული პერიოდის ფიქრის, თვითშემეცნებისა და მონანიების შემდეგ განიცდიან გარკვეულ რეალურ ცვლილებას. ამ შემთხვევაში ეს ადამიანები არ შეიძლება დახასიათდნენ როგორც ანტიქრისტენი; ისინი უბრალოდ ფლობენ ანტიქრისტეს ხასიათს. თუ ისინი ეძიებენ ჭეშმარიტებას, მათ შეუძლიათ შეიცვალონ. თუმცა, დანამდვილებით შეიძლება ითქვას, რომ მათი უმეტესობა, ვინც ხასიათდება როგორც ანტიქრისტე, ვისაც ეკლესიიდან მოიცილებენ ან გარიცხავენ, ჭეშმარიტად არ მოინანიებს ან არ შეიცვლება. თუ რომელიმე მათგანი ამას გააკეთებს, ეს იშვიათი გამონაკლისია. ზოგიერთი ადამიანი იკითხავს: „მაშინ ეს იშვიათი შემთხვევები არასწორად ხომ არ იქნა დახასიათებული?“ ეს შეუძლებელია. ბოლოს და ბოლოს მათ ჩაიდინეს ბოროტება და ამის უარყოფა შეუძლებელია. თუმცა, თუ მათ შეუძლიათ ჭეშმარიტად მონანიება, თუ მზად არიან შეასრულონ მოვალეობა და თუ მათ შეუძლიათ თავიანთი მონანიების ჭეშმარიტი დამოწმება, ეკლესიას კვლავ შეუძლია მათი მიღება. თუ ეს ადამიანები კატეგორიულად უარს ამბობენ შეცდომის აღიარებაზე ან მონანიებაზე ანტიქისტეებად დახასათების შემდეგ და კვლავ ცდილობენ თავის გამართლებას ნებისმიერი შესაძლო საშუალებით, მაშინ მათი ანტიქრისტეებად დახასიათება ზუსტი და სრულიად სწორია. მათ რომ ეღიარებინათ თავიანთი შეცდომები და ეგრძნოთ ჭეშმარიტი სინანული, განა ეკლესია დაახასიათებდა მათ ანტიქრისტეებად? ეს შეუძლებელია. ვინც არ უნდა იყვნენ ისინი, რამდენი ბოროტებაც არ უნდა ჩაიდინონ ან რამდენად სერიოზულიც არ უნდა იყოს მათი შეცდომები, განისაზღვრება თუ არა ადამიანი ანტიქრისტედ ან ანტიქრისტეს ხასიათის მქონედ დამოკიდებულია იმაზე, შეუძლიათ თუ არა მათ მიიღონ ჭეშმარიტება და გასხვლა და აქვთ თუ არა მათ ნამდვილი სინანული. თუ მათ შეუძლიათ მიიღონ ჭეშმარიტება და მიიღონ გასხვლა, თუ მათ გააჩნიათ ნამდვილი სინანული და თუ ისინი მზად არიან მთელი ცხოვრება გაატარონ ღვთისთვის შრომაში, მაშინ ეს ნამდვილად მიუთითებს მცირეოდენ მონანიებაზე. ასეთი ადამიანი არ შეიძლება დახასიათდეს, როგორც ანტიქრისტე. შეუძლიათ თუ არა ნამდვილ ანტიქრისტეებს ნამდვილად მიიღონ ჭეშმარიტება? საერთოდ არა. სწორედ იმიტომ, რომ არ უყვართ ჭეშმარიტება და ზიზღით არიან განწყობილნი მის მიმართ, ისინი ვერასოდეს შეძლებენ უარი თქვან რეპუტაციასა და სტატუსზე, რომლებიც ასე მჭიდროდ არის გადაჯაჭვული მთელ მათ ცხოვრებასთან. ანტიქრისტეებს მტკიცედ სწამთ გულის სიღრმეში, რომ მხოლოდ რეპუტაციითა და სტატუსით აქვთ მათ ღირსება და არიან ჭეშმარიტი ქმნილებები, და რომ მხოლოდ სტატუსის გამო მიიღებენ ჯილდოსა და აღიარებას, გახდებიან ღვთის მოწონების ღირსნი, მოიპოვებენ ყოველივეს და იქნებიან ნამდვილი ადამიანები. რად მიიჩნევენ ანტიქრისტეები სტატუსს? ისინი მას ჭეშმარიტებად მიიჩნევენ; ისინი მას განიხილავენ, როგორც უმაღლეს მიზანს, რომლისკენაც უნდა ისწრაფოდნენ ადამიანები. განა ეს პრობლემა არ არის? ადამიანები, რომლებსაც შეუძლიათ ასე იყვნენ შეპყრობილნი სტატუსით, ნამდვილი ანტიქრისტენი არიან. ისინი პავლეს მსგავსი ადამიანები არიან. მათ სჯერათ, რომ ჭეშმარიტების, ღვთისადმი მორჩილებისა და პატიოსნების ძიება არის პროცესი, რასაც ადამიანი მიჰყავს უმაღლეს შესაძლო სტატუსამდე; ეს მხოლოდ პროცესია და არა საკუთარი თავის წარმართვის მიზანი და სტანდარტი და რომ ეს ყოველივე მხოლოდ ღვთის დასანახად კეთდება! მხოლოდ იმ აბსურდულ ადამიანებს, რომლებსაც სძულთ ჭეშმარიტება, უჩნდებათ ასეთი სასაცილო მოსაზრება.

რაც შეეხება ანტიქრისტეებს, ჭეშმარიტების რომელ ასპექტზეც არ უნდა იყოს თანაზიარება, მათი წვდომისა და გაგების მეთოდი განსხვავებული იქნება იმ ადამიანებისგან, რომლებიც ეძიებენ ჭეშმარიტებას. ჭეშმარიტების მოსმენის შემდეგ მისი მაძიებელი ადამიანები ფიქრობენ: „არ ვფლობ ჭეშმარიტების ამ ასპექტს და შემიძლია დავუკავშირო ეს მდგომარეობა, რომელიც ღმერთმა ამხილა, საკუთარ თავს. რატომ ვგრძნობ თავს ასე სავსეს სინანულით და ასე დავალებულად ღვთის წინაშე მისი მოსმენის შემდეგ? ჯერ კიდევ ძალიან შორს ვარ ჭეშმარიტების ძიებისგან და ახლოსაც არ ვარ იმასთან, რომ ჭეშმარიტად დავემორჩილო. ძალიან შეშინებული ვარ; ამან თვალები ამიხილა. მეგონა, რომ ბოლო დროს საკმაოდ კარგად ვიქცეოდი და წარმოდგენაც არ მქონდა, რომ სინამდვილეში არ ვარ ის, ვინც ჭეშმარიტებას იყენებს პრაქტიკაში ან ის, ვინც ღმერთს ახარებს. ამიერიდან უნდა ვიყო ფრთხილი და გონიერი და ფოკუსირება მოვახდინო ღვთის წინაშე ლოცვაზე და ვევედრო მას მიწინამძღვროს და ნათელი მომანიჭოს. არ უნდა წავიდე ჩემი გზით. ვაპირებ ღრმად ჩავწვდე ჭეშმარიტების ამ ასპექტს და ჯერ კიდევ მაქვს განვითარების პერსპექტივა. ვიმედოვნებ, რომ ღმერთი შექმნის ისეთ გარემოს, რომელიც საშუალებას მომცემს უკეთესად შევასრულო მოვალეობა და გავიღო ჩემი გულწრფელობა და ერთგულება.“ აი, ასე ფიქრობენ ადამიანები, რომლებიც ეძიებენ ჭეშმარიტებას. მაშ, როგორ სწვდებიან ანტიქრისტეები სხვადასხვა სახის ჭეშმარიტებას? მას შემდეგ, რაც მოისმენენ ღვთის სიტყვებს, რომლებიც კიცხავს ადამიანს, რას ფიქრობენ ისინი? „მე ეს არც ისე კარგად გავაკეთე, ჩემს ქმედებებში რაღაც გამომეპარა და შეცდომები გამოჩნდა. რამდენმა ადამიანმა იცის ამის შესახებ? ღვთაების სიტყვები საკმაოდ ნათლად ითქვა; ნიშნავს თუ არა ეს იმას, რომ მან ჩემი ნამდვილი სახე დაინახა? ეს არ არის კარგი შედეგი; ეს არ არის ის, რაც მე მინდა. თუ ღვთაებამ ჩემი ნამდვილი სახე დაინახა, იცის თუ არა ამის შესახებ სხვამ? თუ ვინმემ გაიგო, ეს კიდევ უფრო უარესი იქნება. თუ მხოლოდ ღვთაებამ იცის და სხვამ არავინ, მაშინ არა უშავს. თუ ზოგი ადამიანი მოისმენს ღვთაების ამ სიტყვებს, რომლებიც ამხელს ადამიანს, ჩემთან დააკავშირებს და მე მომარგებს, ეს ცუდად იმოქმედებს ჩემს რეპუტაციაზე. უნდა მოვიფიქრო გზა ამის გამოსასწორებლად. როგორ შემიძლია ამის გამოსწორება?“ ანტიქრისტეები ამგვარად ფიქრობენ. მაგალითად, მას შემდეგ, რაც ღვთის თანაზიარებას მოისმენს იმის შესახებ, თუ როგორ უნდა იყვნენ ადამიანები პატიოსნები, ანტიქრისტე მაშინვე გაიფიქრებს: „მხოლოდ სულელები ცდილობენ იყვნენ პატიოსანი ადამიანები. როგორ შეიძლება ჩემნაირი ჭკვიანი ადამიანი იყოს პატიოსანი? პატიოსანი ადამიანები ბრიყვები და იდიოტები არიან; ისინი ამბობენ ყველაფერს, რაც თავში მოუვათ, ყველაფერს ეუბნებიან და აგებინებენ სხვებს. მე ამას არასოდეს გავაკეთებდი! ღვთის ნათქვამი, რომ ჩვენ უნდა ვიყოთ პატიოსანი ადამიანები, ფარდობითია, ამიტომ მე უბრალოდ ვიქნები ბრძენი ადამიანი და სულ ეს არის. რაც შეეხება პატიოსან ადამიანად ყოფნას, მე უბრალოდ ავირჩევ, როდის ვიყო ასეთი. ზოგიერთ საკითხზე გულახდილად ვისაუბრებ, მაგრამ არა ყველა იმ საიდუმლოსა და დაფარულ რამეზე, რასაც გულის სიღრმეში ვინახავ დარამაც შეიძლება ადამიანებს ჩემდამი პატივისცემა დააკარგვინოს, თუ მათზე ვილაპარაკებ. რა სარგებელი მოაქვს პატიოსან ადამიანად ყოფნას? ვფიქრობ, რომ ამას არანაირი სარგებელი არ მოაქვს. ზოგიერთი ადამიანი ყოველთვის აანალიზებს საკუთარ თავს, ცდილობს იყოს პატიოსანი და ისაუბროს პატიოსნად და გამოააშკარავოს თავისი გახრწნილი ხასიათი, მაგრამ მათ არ მიუღიათ ღვთაების მადლი და როცა არ უნდა გაისხლან, მაინც ისხლებიან; ღმერთი მათ არავითარ განსაკუთრებულ განდიდებას არ ანიჭებს.“ ისინი ფიქრობენ და ფიქრობენ: „სხვა გზა უნდა ავირჩიო. ეს არ არის ის გზა, რომელზეც უნდა ვიდგე; ამას უბრალოდ სხვებს დავუტოვებ. როგორ შეუძლია ჩემნაირ ჭკვიან ადამიანს ასე ცხოვრება?“ ჭეშმარიტების რომელ ასპექტსაც არ უნდა ისმენდეს ანტიქრისტე, რას გეგმავს იგი თავის გულში? ძალუძს თუ არა მას ამ ჭეშმარიტების წმინდად აღქმა? ძალუძს თუ არა მას მიიღოს იგი, როგორც ჭეშმარიტება თავისი გულის სიღრმეში? არავითარ შემთხვევაში. ისინი გამუდმებით გეგმავენ და ხლართავენ და გამუდმებით აკვირდებიან. საბოლოოდ როგორ რეაგირებენ ისინი? ისინი იცვლებიან სიტუაციის მიხედვით, ერგებიან პირობებს, არიან მოქნილები და ცბიერები სხვა ადამიანებთან ურთიერთობაში და მოქმედებენ სრულიად ფარულად. რასაც არ უნდა აკეთებდნენ, რასაც არ უნდა ფიქრობდნენ ან გეგმავდნენ გულის სიღრმეში, მათ არ შეუძლიათ ამის გამჟღავნება სხვათათვის, მით უმეტეს ღვთისთვის; მათ არ ძალუძთ ამ ყოველივეს გაშიშვლება ღვთის წინაშე, რომ აღარაფერი ვთქვათ ადამიანებთან ამაზე ღიად საუბარზე — მათ სჯერათ, რომ ეს მათი პირადი საქმეა. ამრიგად, ანტიქრისტეები არიან ისეთი ადამიანები, რომლებსაც აბსოლუტურად არ შეუძლიათ ჭეშმარიტების პრაქტიკაში გამოყენება. გარდა იმისა, რომ თავად არ იყენებენ ჭეშმარიტებას პრაქტიკაში, ისინი ასევე ზიზღით უყურებენ მათ, ვინც ამას ასრულებს. კიდევ უფრო მეტი, ისინი დასცინიან იმ ადამიანებს, რომლებიც ისხლებიან იმის გამო, რომ ჭეშმარიტების პრაქტიკაში გამოყენებისას გარკვეული გადაცდომები ჰქონდათ, ან იმიტომ, რომ არასწორი გზით წავიდნენ, ან შეცდომები დაუშვეს, და გვერდიდან დასცინიან მათ. მათ არ სწამთ ღვთის სამართლიანობის, რომ აღარაფერი ვთქვათ იმაზე, რომ მისი სხვადასხვა მიდგომა ადამიანებთან მიმართებაში ჭეშმარიტებითა და სიყვარულითაა გამსჭვალული; ანტიქრისტეებს არ სჯერათ ამ ყველაფრის. მათი გადმოსახედიდან სჯერათ, რომ ეს ყველაფერი არის ტყუილი, ადამიანთა შეცდომაში შესაყვანად; ისინი ფიქრობენ, რომ ეს ყოველივე მხოლოდ ერთგვარი საბაბია, ლამაზად ჟღერადი ფრაზების ერთობლიობა. და რაზე ხარობენ ისინი ხშირად ფარულად? „საბედნიეროდ, არ ვარ იმდენად სულელი, რომ ყველაფერი გავწირო; საბედნიეროდ არ მისაუბრია იმ ბინძურ, მახინჯ რამეებზე, რასაც გულის სიღრმეში ვინახავ; საბედნიეროდ ჯერ კიდევ ვეჭიდები ჩემს სტატუსსა და რეპუტაციას და ყველაფერს ვაკეთებ მათ მოსაპოვებლად და მათ გამო დავრბივარ. საკუთარი თავის გამო რომ არ მერბინა, მაშინ ვინ იფიქრებდა ჩემზე?“ ანტიქრისტეები არა მხოლოდ მზაკვრები არიან, არამედ უკეთურებიც არიან; ისინი ზიზღით არიან განწყობილნი ჭეშმარიტების მიმართ და სასტიკი ხასიათი აქვთ ანუ გახრწნილი ხასიათის ყველა ის ასპექტი, რომელიც ვლინდება გახრწნილ ადამიანებში, ანტიქრისტეებში დადასტურებული და კიდევ ერთი საფეხურით „ამაღლებულია“. თუ გსურს დაინახო კაცობრიობის გახრწნილი ხასიათი, იპოვე ანტიქრისტე მის გასაანალიზებლად და მასთან ურთიერთობისთვის; ეს არის საკითხის ილუსტრირების საუკეთესო გზა და საუკეთესო გზა გახრწნილი კაცობრიობის გახრწნილი არსისა და სატანის სახის დასანახად. თუ ანტიქრისტეს მთავარ მაგალითად აიღებ, გააანალიზებ და გაიცნობ მას, შეძლებ ამ ყველაფრის უფრო ნათლად გაგებას.

ჩვეულებრივ ადამიანებთან შედარებით ანტიქრისტეთა სწრაფვა სტატუსისა და რეპუტაციისკენ ისევე, როგორც ამასთან დაკავშირებული ამბიციები, ბევრად აღმატებულია. ჩვეულებრივ ადამიანებს არ აქვთ სტატუსისა და რეპუტაციის მოხვეჭის ასეთი მძაფრი სურვილი, ანტიქრისტეებში კი ეს ლტოლვა უკიდურესად ძლიერი და თვალშისაცემია. საკმარისია ანტიქრისტესთან მცირე ხნით ურთიერთობა, საუბარი ან დროის გატარება, რომ მისი ბუნება-არსება შენს თვალწინ გაშიშვლდება და მაშინვე დაინახავ მის ნამდვილ სახეს. აი, რამხელაა მათი სურვილი. მათთან უფრო მჭიდრო ურთიერთობისას კი ზიზღი გაგიჩნდებათ და მათ უარყოფ. საბოლოოდ, არა მხოლოდ უარყოფ, არამედ დაგმობ და დასწყევლი კიდეც მათ. ანტიქრისტეები კარგს არაფერს წარმოადგენენ; ისინი ღვთის მტრები არიან, ისევე როგორც ყველას მტრები, ვინც ეძიებს ჭეშმარიტებას. ანტიქრისტეები ზიზღით არიან განწყობილნი ჭეშმარიტების მიმართ და შეუძლიათ ყოველგვარი ცუდი საქმის ჩადენა სტატუსისა და რეპუტაციის გამო. რასაც არ უნდა აკეთებდნენ ყოველთვის ინიღბებიან, სხვებს ბაძავენ, სიტუაციას ერგებიან და კომპრომისებზე მიდიან სტატუსისა და რეპუტაციის შენარჩუნების გამო.ასეთი ადამიანების სული და არსი ბინძურია; ისინი საძულველნი არიან. მათ არ აქვთ ჭეშმარიტების ან პოზიტიური მოვლენების სიყვარულის ნატამალიც კი. ამავდროულად ისინი იყენებენ ყველაფერ პოზიტიურს, ქადაგებენ სწორ სიტყვებსა და მოძღვრებებს ადამიანთა შეცდომაში შესაყვანად, რათა ამით რეპუტაცია და სტატუსი მოიპოვონ და თავიანთი სურვილები და ამბიციები დაიკმაყოფილონ. ეს არის ანტიქრისტეთა ქცევა და არსი. ვერ ხედავ, როგორ გამოიყურება სატანა, როგორ მოქმედებს ის სამყაროში, როგორ ეპყრობა ადამიანებს, როგორი ბუნება-არსება აქვს და ზუსტად ვინ არის ის ღვთის თვალში. ეს არ არის პრობლემა; ერთადერთი, რაც უნდა გააკეთო, არის დააკვირდე და გააანალიზო ანტიქრისტე და დაინახავ ყოველივე ამას — სატანის ბუნება-არსებას, სატანის მახინჯ სახეს და უკეთურებასა და სისასტიკეს — ყოველივე ეს ხილული იქნება შენთვის. ანტიქრისტეები ცოცხალი სატანები არიან; ისინი ცოცხალი დემონები არიან.

1. როგორ ეპყრობიან ანტიქრისტეები გასხვლას

როდესაც საქმე ეხება სტატუსსა და რეპუტაციას, ანტიქრისტეებს უზარმაზარი ამბიციები და სურვილები ამოძრავებთ, რაც სხვათათვის წარმოუდგენლად ამაზრზენი და საძულველია. ეს საკმარისია იმის დასამტკიცებლად, რომ ანტიქრისტეს ბუნება-არსება ძალზედ მახინჯი და უკეთურია. მაშ, რომელი კონკრეტული გამოვლინებები ასახავს ანტიქრისტეს ბუნება-არსებას? პირველ რიგში, მოდით, დავფიქრდეთ, როგორ ეპყრობიან ანტიქრისტეები გასხვლას. (მათ სძულთ იგი და არ იღებენ მას.) რა მხრივ სძულთ იგი? დეტალურად აღწერე. (იყო ერთი ანტიქრისტე, რომელმაც საკმაოდ ბევრი ბოროტება ჩაიდინა და როდესაც დები და ძმები მივიდნენ მისი ზოგიერთი გამოვლინების სამხილებლად, საერთოდ არ მოინანია, იყო ძალიან შეუვალი და ოდნავი სინანულიც კი არ უგრძნია. ის იმასაც კი გრძნობდა, რომ უსამართლოდ მოექცნენ. ეს არის ისეთი გამოვლინება, რომელიც მე მინახავს.) ეს ანტიქრისტეს კლასიკური გამოვლინებაა. გასხვლის მიმართ ანტიქრისტეთა არქეტიპული დამოკიდებულება არის მისი მიღების ან აღიარების კატეგორიული უარყოფა. რაოდენ ბევრ ბოროტებასაც არ უნდა სჩადიოდნენ ან რაოდენ დიდ ზიანსაც არ უნდა აყენებდნენ ღვთის სახლის საქმესა და ღვთის რჩეული ხალხის სულიერ ზრდას, ისინი არ გრძნობენ ოდნავ სინანულსაც კი ან იმას, რომ ვინმესი რამე მართებთ. ამ თვალსაზრისით გააჩნიათ კი ანტიქრისტეებს ადამიანობა? აბსოლუტურად არა. ისინი ყოველგვარ ზიანს აყენებენ ღვთის რჩეულ ხალხს და აზარალებენ ეკლესიის საქმეს — ღვთის რჩეული ხალხი ამას დღესავით ნათლად ხედავს; მათ შეუძლიათ დაინახონ ანტიქრისტეთა მთელი რიგი ბოროტი საქმეები. და მაინც, ანტიქრისტეები არ იღებენ ან არ აღიარებენ ამ ფაქტს; ისინი ჯიუტად უარს ამბობენ იმის აღიარებაზე, რომ ცდებიან ან რომ პასუხისმგებელნი არიან. განა ეს არ არის იმის მანიშნებელი, რომ ზიზღით არიან განწყობილნი ჭეშმარიტების მიმართ? ანტიქრისტეები ჭეშმარიტების მიმართ იმდენად ზიზღით არიან განწყობილნი, რომ რამდენი ცუდი რამეც არ უნდა გააკეთონ, ჯიუტად უარს ამბობენ მის აღიარებაზე და ბოლომდე შეუვალნი რჩებიან. ეს საკმარისად ამტკიცებს, რომ ანტიქრისტეები არასოდეს ეკიდებიან სერიოზულად ღვთის სახლის საქმეს და არ იღებენ ჭეშმარიტებას. ისინი არ მოსულან იმისათვის, რომ ღმერთი ეწამათ; ისინი სატანის მსახურნი არიან, რომლებიც მოვიდნენ ღვთის სახლის საქმეში არეულობის შესატანად და მის ჩასაშლელად. ანტიქრისტეებს გულის სიღრმეში მხოლოდ რეპუტაცია და სტატუსი აქვთ. მათ სჯერათ, რომ თუ ისინი აღიარებენ თავიანთ შეცდომას, მაშინ მოუწევთ პასუხისმგებლობის აღება და შემდეგ მათი სტატუსი და რეპუტაცია სერიოზულად შეილახება. შედეგად, ისინი წინააღმდეგობას უწევენ პრინციპით: „სულს დავლევ და არ გამოვტყდები“. როგორადაც არ უნდა ამხელდნენ ან აანალიზებდნენ მათ ადამიანები, ისინი ყველაფერს აკეთებენ მის უარსაყოფად. მიუხედავად იმისა, მათი უარყოფა განზრახულია თუ არა, მოკლედ რომ ვთქვათ, ერთი მხრივ, ეს ქცევები ამხელს ანტიქრისტეთა ბუნება-არსებას, რომ ზიზღით არიან განწყობილნი და სძულთ ჭეშმარიტება; მეორე მხრივ, ეს აჩვენებს, თუ რამდენად აფასებენ ანტიქრისტენი საკუთარ სტატუსს, რეპუტაციასა და ინტერესებს. ამავდროულად როგორია მათი დამოკიდებულება ეკლესიის საქმისა და ინტერესების მიმართ? ეს არის ზიზღისა და უპასუხისმგებლობის დამოკიდებულება. მათ არ გააჩნიათ ყოველგვარი სინდისი და გონიერება. განა ანტიქრისტეების მიერ პასუხისმგებლობისგან თავის არიდება არ წარმოაჩენს ამ პრობლემებს? ერთი მხრივ, პასუხისმგებლობისგან თავის არიდება ამტკიცებს მათ ბუნება-არსებას, რომ ისინი ზიზღით არიან განწყობილნი და სძულთ ჭეშმარიტება, ხოლო მეორე მხრივ, ეს აჩვენებს სინდისის, გონიერებისა და ადამიანობის არქონას. რაოდენ დიდ ზიანსაც არ უნდა აყენებდეს დებისა და ძმების სულიერ ზრდას მათ მიერ გამოწვეული არეულობა და ბოროტმოქმედება, მათ არ აწუხებთ სინდისის ქენჯნა და არასოდეს იგრძნობენ თავს ცუდად ამის გამო. რა არსებაა ეს? მათი შეცდომის მცირედი აღიარებაც კი ჩაითვლებოდა იმად, რომ ცოტაოდენი სინდისი და გონიერება აქვთ, მაგრამ ანტიქრისტეებს ეს მცირედი ადამიანობაც კი არ გააჩნიათ. მაშ, რას იტყოდით, ვინ არიან ისინი? ანტიქრისტეები არსით ეშმაკები არიან. რაოდენ დიდ ზიანსაც არ უნდა აყენებდნენ ისინი ღვთის სახლის ინტერესებს, ამას ვერ ხედავენ. ოდნავადაც არ გრძნობენ მწუხარებას ამის გამო გულის სიღრმეში და არც საკუთარ თავს კიცხავენ; მით უმეტეს, არ აქვთ შეგრძნება, რომ ვინმესი რამე მართებთ. ეს აბსოლუტურად არ არის ის, რაც ნორმალურ ადამიანებში უნდა ჩანდეს. ისინი ეშმაკები არიან, ეშმაკები კი მოკლებულნი არიან ყოველგვარ სინდისსა თუ გონიერებას. რამდენი ცუდი რამეც არ უნდა გააკეთონ და რაოდენ დიდი დანაკარგიც არ უნდა მოუტანონ ეკლესიის საქმეს, ისინი კატეგორიულად უარს ამბობენ ამის აღიარებაზე. მიაჩნიათ, რომ ამის აღიარება ნიშნავს, რომ მათ რაღაც არასწორად გააკეთეს. ისინი ფიქრობენ: „განა მე რამეს არასწორად გავაკეთებდი? მე არასოდეს გავაკეთებდი რამე არასწორს! თუ მაიძულებენ ვაღიარო ჩემი შეცდომა, განა ეს არ იქნება ჩემი ზნეობის შეურაცხყოფა? თუმცა მე ვმონაწილეობდი იმ ინციდენტში, ის მე არ გამომიწვევია და არ ვყოფილვარ მთავარი პასუხისმგებელი პირი. წადი, მოძებნე ის, ვინც გინდა, მაგრამ ჩემთან არ მოხვიდე. ნებისმიერ შემთხვევაში, მე ვერ ვაღიარებ ამ შეცდომას. ვერ ავიღებ ამ პასუხისმგებლობას!“ ისინი ფიქრობენ, რომ თავიანთი შეცდომის აღიარების გამო დაგმობენ, სიკვდილით დასჯიან, და ჯოჯოხეთსა და ცეცხლისა და გოგირდის ტბაში ჩაყრიან. მითხარით, ძალუძთ ასეთ ადამიანებს ჭეშმარიტების მიღება? შეიძლება ვინმე ელოდოს მათგან ჭეშმარიტ სინანულს? მიუხედავად იმისა, თუ როგორ ატარებენ სხვები თანაზიარებას ჭეშმარიტებაზე, ანტიქრისტეები მაინც ეწინააღმდეგებიან, უპირისპირდებიან და ეურჩებიან მას გულის სიღრმეში. მას შემდეგაც კი, რაც მათ გაათავისუფლებენ, მაინც არ აღიარებენ თავიანთ შეცდომებს და საერთოდ არ ავლენენ სინანულს. როდესაც ამ საკითხს 10 წლის შემდეგ ახსენებენ, ისინი მაინც არ იცნობენ საკუთარ თავს და არ აღიარებენ, რომ შეცდომა დაუშვეს. როდესაც ამ საკითხს 20 წლის შემდეგ წამოჭრიან, ისინი კვლავ არ იცნობენ საკუთარ თავს და ცდილობენ საკუთარი თავის გამართლებასა და დაცვას. კიდევ უფრო ამაზრზენია ის, რომ როდესაც ამ საკითხს 30 წლის შემდეგ ახსენებენ, ისინი მაინც არ იცნობენ საკუთარ თავს და კვლავ ცდილობენ კამათსა და საკუთარი თავის გამართლებას, ამბობენ რა: „ შეცდომა არ დამიშვია, ამიტომ არ შემიძლია მისი აღიარება. ეს ჩემი პასუხისმგებლობა არ ყოფილა; არ უნდა ვიტვირთო ის“. და ყველას გასაკვირად მათი გათავისუფლებიდან 30 წლის შემდეგაც კი ეს ანტიქრისტეები კვლავ წინააღმდეგობის დამოკიდებულებას იჩენენ იმის მიმართ, თუ როგორ მოექცა მათ ეკლესია. 30 წლის შემდეგაც კი ისინი საერთოდ არ შეცვლილან. მაშ, როგორ გაატარეს მათ ეს 30 წელი? ნუთუ არ კითხულობდნენ ღვთის სიტყვას ან არ მიმართავდნენ თვითრეფლექსიას? ნუთუ არ ლოცულობდნენ ან არ ანდობდნენ თავიანთ გულს ღმერთს? ნუთუ არ უსმენდნენ ქადაგებებსა და თანაზიარებას? ნუთუ უგუნურნი არიან და არ გააჩნიათ ნორმალური ადამიანური აზროვნება? ის, თუ როგორ გაატარეს მათ ეს 30 წელი, ნამდვილად საიდუმლოა. ინციდენტის მოხდენიდან ოცდაათი წლის შემდეგ მათი გული კვლავ სავსეა წყენით; ფიქრობენ, რომ დები და ძმები უსამართლოდ მოექცნენ, რომ ღმერთს არ ესმის მათი, რომ ღვთის სახლი ცუდად მოექცა მათ, პრობლემები შეუქმნა, საქმე გაურთულა და უსამართლოდ დაადანაშაულა. მითხარით, შეუძლიათ ასეთ ადამიანებს შეცვლა? მათ საერთოდ არ შეუძლიათ შეცვლა. მათი გულები სავსეა ყოველივე დადებითის მიმართ მტრული განწყობით, წინააღმდეგობითა და დაპირისპირებით. მიაჩნიათ, რომ მათი ბოროტი საქმეების გამოაშკარავებითა და მათი გასხვლით, სხვა ადამიანებმა შელახეს მათი ზნეობა, შეურაცხყვეს მათი რეპუტაცია და უზარმაზარი ზიანი მიაყენეს მათ რეპუტაციასა და სტატუსს. ისინი არასოდეს წარდგებიან ღვთის წინაშე, რათა ილოცონ, ეძიონ და აღიარონ საკუთარი შეცდომები ამ საკითხთან მიმართებაში; არასოდეს ექნებათ სინანულის ან საკუთარი შეცდომების აღიარების დამოკიდებულება. მით უმეტეს, ისინი არ მიიღებენ ღვთის სიტყვების სამსჯავროსა და გაკიცხვას. დღეს ისინი კვლავ იჩენენ ურჩობას, უკმაყოფილებასა და წყენას, როდესაც საკუთარ თავს ამართლებენ ღვთის წინაშე და სთხოვენ ღმერთს ამ უსამართლობის გამოსწორებას, ამ საკითხის გამოაშკარავებას და იმის განსჯას, თუ ვინ იყო მართალი და ვინ — მტყუანი, იქამდეც კი, რომ ამ საკითხის გამო ეჭვქვეშ აყენებენ და უარყოფენ ღვთის სამართლიანობას და იმ ფაქტს, რომ ღვთის სახლს მართავს ჭეშმარიტება და ღმერთი. ეს არის ანტიქრისტეთა გასხვლის საბოლოო შედეგი — იღებენ კი ისინი ჭეშმარიტებას? ისინი საერთოდ არ იღებენ ჭეშმარიტებას; კატეგორიულად ეწინააღმდეგებიან მის მიღებას. აქედან შეგვიძლია დავინახოთ, რომ ანტიქრისტეს ბუნება-არსება ზიზღითაა განწყობილი ჭეშმარიტების მიმართ და სძულს იგი.

რაკი ანტიქრისტეები არ იღებენ გასხვლას, გააჩნიათ კი მათ რაიმე ცოდნა გასხვლის შესახებ? როდესაც ისინი ატარებენ თანაზიარებას ჭეშმარიტების ამ ასპექტზე, რას ამბობენ? რას ასწავლიან სხვებს? ისინი ამბობენ: „ადამიანთა გასხვლა არის ერთ-ერთი მეთოდი, რომელსაც ღმერთი იყენებს მათ სრულსაყოფად. ეს ადამიანებს საშუალებას აძლევს, უკეთ შეიცნონ საკუთარი თავი. როდესაც მათ სხლავენ, უნდა მიიღონ ეს და უპირობოდ დაემორჩილონ მას. ისინი, ვინც არ იღებენ გასხვლას, არიან ადამიანები, რომლებიც ამბოხებულნი არიან ღმერთის მიმართ და არ უყვართ ჭეშმარიტება. თუ გსურს ჭეშმარიტების პრაქტიკაში გამოყენება, ჯერ უნდა მიიღო გასხვლა; სწორედ ასე სრულყოფს ღმერთი ადამიანებს და თითოეულმა ადამიანმა უნდა გამოსცადოს ეს. შეიძლება ითქვას, რომ გასხვლის მიღება არის პრაქტიკის ერთ-ერთი საუკეთესო გზა ადამიანთათვის, რათა გაიგონ ჭეშმარიტება და ამით მიაღწიონ თვითშემეცნებას და ასიამოვნონ ღმერთს. სულ ერთია, ვინ ხარ — წინამძღოლი თუ რიგითი მორწმუნე — და მიუხედავად იმისა, თუ რა მოვალეობას ასრულებ, მზად უნდა იყო გასხვლისთვის. თუ არ ძალგიძს გასხვლის მიღება, ეს ამტკიცებს, რომ ხარ ადამიანი სულიერი ზრდის გარეშე, ბავშვი. ყველა, ვისაც ძალუძს გასხვლის მიღება, მოწიფული ზრდასრულია, რომელშიც ჭეშმარიტი სიცოცხლე ჩქეფს და რომლის სრულყოფაც შესაძლებელია“. ეს მაღალფარდოვანი სიტყვები ანტიქრისტეების პირიდან მჭექარედ ისმის და შესანიშნავად ჟღერს! მაგრამ რა არის ეს სიტყვები? არის კი მათ მიერ წარმოთქმული თუნდაც ერთი ფრაზა ჭეშმარიტება? შეგიძლიათ ამის ამოცნობა? თქვენც ხშირად ამბობთ ასეთ რამეებს, არა? (დიახ.) მითხარით, რა არის ეს სიტყვები? (მოძღვრებები.) გამოიყენეთ გავრცელებული ფრაზა იმის შესაჯამებლად და განსასაზღვრად, თუ რა არის მოძღვრებები. (ლოზუნგები.) შეგიძლიათ გაიხსენოთ სხვა ფრაზები? (უსარგებლო, თეორიული სიტყვები.) კიდევ სხვა? (ეს ყველაფერი ნაგავი და სისულელეა.) სწორია, ეს განმარტება პირდაპირ მიზანში არტყამს და ის ცხოვრებისეულია. უბრალო ენით რომ ვთქვათ: მოძღვრებები სრული სისულელეა. რას გულისხმობს სიტყვა „სისულელე“? ცარიელ სიტყვებს. სინამდვილეში, როგორ ვახასიათებთ მას? როგორც სიტყვებსა და მოძღვრებებს. ეს სიტყვები, რომლებსაც ანტიქრისტეები ამბობენ, მხოლოდ სიტყვები და მოძღვრებებია. როდესაც საქმე ეხება გასხვლის თემას, მათ შეიძლება ხშირად წარმოთქვან ასეთი მოძღვრებები, მაგრამ ამტკიცებს კი ეს, რომ გააჩნიათ მისი ჭეშმარიტი გაგება და წვდომა? როგორც კი მათგან გაიგონებთ ამ სიტყვებს იცით, რომ მათ არ აქვთ გასხვლის არავითარი რეალური გაგება. მათი უნარი, წარმოთქვან ასეთი ნაგვის გროვა, აჩვენებს, რომ ისინი არ ეძიებენ ჭეშმარიტებას. ისინი რეალურად რომ გაესხლათ, არავითარ შემთხვევაში არ მიიღებდნენ ამას. ანტიქრისტეს დამოკიდებულება გასხვლის მიმართ არის მტრული და წინააღმდეგობრივი; ისინი აბსოლუტურად არ იღებენ მას და არ ემორჩილებიან მას, როგორც ჭეშმარიტებას. მათთვის ასე მოქცევა მათი ზნეობისა და ღირსების შეურაცხყოფა იქნებოდა.

გაქვთ სხვა მაგალითები იმის შესახებ, თუ როგორ ეპყრობიან ანტიქრისტეები გასხვლას? (ზოგიერთი ანტიქრისტე როდესაც გასხვლის წინაშე აღმოჩნდება, ზედაპირულად თითქოს იწყებს საკუთარი თავის შეცნობას, მაგრამ სტრიქონებს შორის აშკარად იგრძნობა დახვეწილი სოფიზმი და ადამიანთა შეცდომაში შეყვანის მცდელობა. ზოგჯერ, როდესაც შეცდომას უშვებნ, ამბობენ: „ღმერთმა დაუშვა, რომ ეს მომხდარიყო, ყველა უნდა დაემორჩილოს ღვთის მეუფებას“. ზოგჯერ ანტიქრისტეები ყალბ საპასუხო ბრალდებებსაც კი წამოაყენებენ და ამბობენ: „არ უნდა ეცადოთ წინამძღოლებისა და მუშაკების გამოჭერა ან მათ მიმართ ზედმეტად მაღალი მოთხოვნების წაყენება“. ანტიქრისტეები ასეთ რამეს ამბობენ იმ მიზნით, რომ შეცდომაში შეიყვანონ ადამიანები და ხელი შეუშალონ მათ ამოცნობაში.) ეს არის ერთ-ერთი გამოვლინება — ანუ ანტიქრისტეები არასწორს სწორად, თეთრ კი შავად ასაღებენ. იმის შიშით, რომ ადამიანები მათ პრობლემებს ამოიცნობენ, ანტიქრისტეები ჩქარობენ სოფიზმში ჩართვას და იყენებენ ყოველგვარ სიტყვიერ ფანდს ადამიანთა შეცდომაში შესაყვანად, მათი გონების ასარევად და ხედვის დასაბინდად. ეს მიზნად ისახავს იმას, რომ სხვებს არ ჰქონდეთ არავითარი ცოდნა ან გარჩევის უნარი მათ მიერ ჩადენილ საქმეთა მიმართდა ამით შეინარჩუნონ თავიანთი მაღალი სტატუსი და კარგი რეპუტაცია ადამიანთა თვალში. ეს არის იმავე სახის დამოკიდებულება, რომელზეც ცოტა ხნის წინ ვისაუბრეთ იმასთან დაკავშირებით, თუ როგორ კატეგორიულად არ იცვლიან ანტიქრისტეები გეზს, როდესაც მათ სხლავენ ან როდესაც შეცდომას უშვებენ ან არასწორ გზას ადგებიან. კიდევ რა მაგალითები არსებობს? (ანტიქრისტეები ბოღმას იდებენ გულში ყველას მიმართ, ვინც მათ სხლავს და მოგვიანებით შეიძლება შურისძიებისა და თავდასხმისთვის ხელსაყრელ მომენტსაც კი დაუწყონ ძებნა.) თავდასხმა და შურისძიება კიდევ ერთი გამოვლინებაა. როგორ უკავშირდება ეს ანტიქრისტეების მიერ საკუთარი სტატუსისა და რეპუტაციის დაცვას? რატომ სურთ მათ თავდასხმა და შურისძიება? (ვინც ისინი გასხლა, გამოააშკარავა მათ მიერ ჩადენილი ყველა ბოროტება და საქმის რეალური ფაქტები; იმ ადამიანებმა (ვინც ისინი ამხილა, გამოააშკარავა მათ მიერ ჩადენილი მთელი ბოროტება და საქმის რეალური ფაქტები; მათ შელახეს ანტიქრისტეთა სტატუსი და რეპუტაცია და გაანადგურეს მათზე ის წარმოდგენა, რომელიც ადამიანებს ჰქონდათ გულის სიღრმეში, ამიტომაც ისინი ბოღმას იდებენ გულში მათ მიმართ.) სწორია, სწორედ აქ არის კავშირი. ისინი ფიქრობენ, რომ ადამიანებმა, რომლებმაც ისინი გასხლეს, შელახეს მათი სიამაყე, უხერხულ მდგომარეობაში ჩააყენეს, გაანადგურეს მათი რეპუტაცია და სერიოზული დარტყმა მიაყენეს მათ სტატუსს სხვათა გონებაში იმით, რომ ამდენი ადამიანის წინაშე გამოააშკარავეს ისინი. ეს არის მათი შურისძიების მიზეზი. ამ საკითხთან მიმართებაში მათი რეპუტაცია და სტატუსი დაზიანდა და იმისათვის, რომ გულში დაგროვილი წყენა და სიძულვილი გადმოანთხიონ; ისინი ეძებენ შანსებს, რათა თავს დაესხან და შური იძიონ იმ ადამიანებზე, რომლებმაც ისინი გამოააშკარავეს და გასხლეს. კიდევ რა გამოვლინებები აქვთ ანტიქრისტეებს? (ზოგიერთი ანტიქრისტე განსაკუთრებით მზაკვარიცაა. როდესაც ვინმე მათ სხლავს, ისინი შეიძლება არ შეეწინააღმდეგონ ან გარეგნულად არ გააკეთონ რაიმე განცხადება და რეალურად ისეც კი ჩანდეს, რომ რაღაც გაიგეს საკუთარი თავის შესახებ, მაგრამ მოგვიანებით, კვლავ გააგრძელებენ იმავე ბოროტი საქმეების ჩადენას, რასაც მანამდე აკეთებდნენ და არასოდეს მოინანიებენ ჭეშმარიტად. ისინი ასეთ ნიღბებს ადამიანთა შეცდომაში შესაყვანად იყენებენ.) ეს კიდევ ერთი გამოვლინებაა. გარკვეული ტიპის ანტიქრისტე ზუსტად ასე იქცევა. ისინი გულში ფიქრობენ: „მთავარია გადავრჩე და შანსი კიდევ მომეცემა. დროებით მოთმინებას გამოვიჩენ და არ მოგცემ საშუალებას, რომ ჩემი ნამდვილი სახე დაინახო. თუ მე აშკარად შეგეწინააღმდეგები და უარს ვიტყვი გასხვლის მიღებაზე, შენ იტყვი, რომ მე ვარ ადამიანი, რომელიც ჭეშმარიტებას არ იყენებს პრაქტიკაში და არ უყვარს იგი, და თუ ეს გამჟღავნდება, ჩემს რეპუტაციაზე იმოქმედებს. ჩვენმა ძმებმა და დებმა რომ გაიგონ, ისინი უეჭველად უარს იტყვიან ისეთი ადამიანის წინამძღოლობის მიღებაზე, რომელსაც საერთოდ არ უყვარს ჭეშმარიტება. ჯერ კარგი იმიჯი უნდა შევიქმნა. როდესაც გასხვლის წინაშე ვდგავარ და ვინმე ააშკარავებს ჩემ მიერ დაშვებულ შეცდომებსა თუ გადაცდომებს, მოჩვენებითად გავიღიმებ, თავს ისე მოვაჩვენებ, თითქოს ვიღებ ამას, თანხმობის ნიშნად თავს დავუქნევ და არავის მივცემ ნებას, დაინახს ჩემი ნამდვილი სახე ან გაიგოს, რას ვფიქრობ სინამდვილეში. შემდეგ შემიძლია ნიღაბი მოვირგო, ცოტა ცრემლი დავღვარო, ვთქვა რაღაცები იმის შესახებ, რომ ღვთის წინაშე ვალში ვარ და ეს საკითხი დავასრულო. ამგვარად, ძმები და დები იფიქრებენ, რომ მე ვარ ადამიანი, რომელიც იღებს ჭეშმარიტებას და მე შევძლებ სრული უფლებით გავაგრძელო წინამძღოლობა — და მაშინ ჩემი რეპუტაცია და სტატუსი შენარჩუნდება, არა?“ ყველაფერი, რასაც ისინი აკეთებენ, თვალთმაქცობაა. თქვნი აზრით ადვილი ასეთი ადამიანების ნამდვილი სახის დანახვა? (მათი ნამდვილი სახის დანახვა არ არის ადვილი.) საჭიროა გარკვეული დროის განმავლობაში მათზე დაკვირვება და მათთან ურთიერთობა, რათა დავინახოთ, იცავენ თუ არა ისინი ღვთის სახლის ინტერესებს პრობლემების წინაშე აღმოჩენისას და მართლა მოქმედებენ თუ არა ჭეშმარიტება-პრინციპების შესაბამისად. რაოდენ კარგად ან სწორადაც არ უნდა საუბრობდნენ ისინი გარეგნულად, ეს მხოლოდ დროებითია; ადრე თუ გვიან, მათი აზროვნება გამოაშკარავდება. ღმერთმა რომც არ გამოააშკარავოს ისინი, განა შეუძლიათ ანტიქრისტეებს ასე საიმედოდ დამალონ თავიანთი ნამდვილი აზრები და ბუნება-არსება? ძალუძთ მათ მთელი ცხოვრება დაფარონ ისინი? ეს შეუძლებელი იქნებოდა; ადრე თუ გვიან, ეს ყველაფერი ნათელი გახდება. ამიტომ, რაოდენ უკეთური ან მზაკვარიც არ უნდა იყვნენ ანტიქრისტენი, სანამ მათ ამოძრავებთ განზრახვები და მოტივები და თავიანთ ქმედებებით ჭეშმარიტების წინააღმდეგ მიდიან, საბოლოოდ ამოიცნობენ და მათ ნამდვილ სახეს დაინახავენ ადამიანები, რომლებსაც ესმით ჭეშმარიტება. ასეთი ანტიქრისტეები ყველაზე მზაკვრები არიან; გარეგნულად ჩანს, რომ ისინი იღებენ ჭეშმარიტებასა და პოზიტიურ მოვლენებს, მაგრამ სინამდვილეში, თავიანთი გულების სიღრმეში და თავიანთი არსით, მათ არ უყვართ ჭეშმარიტება და ზიზღითაც კი არიან განწყობილნი დადებითი მოვლენებისა და ჭეშმარიტების მიმართ. რადგან ისინი მჭევრმეტყველნი არიან, უმეტესობა ვერ ცნობს მათ და მხოლოდ ადამიანებს, რომლებსაც ესმით ჭეშმარიტება, შეუძლიათ ამოიცნონ და დაინახონ ასეთი ადამიანის ნამდვილი სახე. არის კიდევ სხვა მაგალითები? (იყო ერთი ანტიქრისტე, რომელმაც დაინახა, რომ მის თანამშრომლებს მასზე უკეთესი სულიერი მონაცემები ჰქონდათ და მასზე უკეთ ასრულებდნენ საქმეს. თავისი სტატუსის განსამტკიცებლად მან ფარულად დაამახინჯა ფაქტები და განიკითხა თავისი თანამშრომლები და პარტნიორები, შეცდომაში შეიყვანა ადამიანები, მიიზიდა ისინი და აიძულა, რომ მისთვის მოესმინათ. ამან გამოიწვია უნდობლობათანამშრომელთა შორის . ისინი აღარ თანამშრომლობდნენ ჰარმონიულად და საქმის არცერთ ასპექტში არავითარი შედეგისთვის არ მიუღწევიათ. როდესაც ანტიქრისტეს ბოროტი საქმეები გამოაშკარავდა, მან არა მხოლოდ უარი თქვა მის მიღებაზე, არამედ გამართლებაც დაიწყო და შეეცადა პასუხისმგებლობისგან თავის არიდებას. აშკარა იყო, რომ ის ყველაფერს გააკეთებდა თავისი რეპუტაციისა და სტატუსის გულისთვის; რამდენი ძმა და დაც არ უნდა დაეზარალებინა და რაოდენ სერიოზულადაც არ უნდა გამოეწვია არევ-დარევა და ჩაშლა ღვთის სახლის საქმეში, უბრალოდ არ ადარდებდა, რომ აღარაფერი ვთქვათ იმაზე, რომ თავი დამწუხრებულად ან დამნაშავედ ეგრძნო. მას არ გააჩნდა ადამიანობის ან გონიერების ნატამალიც კი.) მოკლედ რომ ვთქვათ, ანტიქრისტეებს არავითარი სინდისის ქენჯნა არ აწუხებთ, როდესაც საქმე ეხება ნებისმიერი ადამიანის ინტერესების გაწირვას პირადი რეპუტაციისა და სტატუსის დასაცავად. იმ შემთხვევაშიც კი, თუ საკუთარი სტატუსის შესანარჩუნებლად ყველას გადავლა მოუწევთ, არც კი დაფიქრდებიან. როდესაც საქმე ეხება მათი რეპუტაციისა და სტატუსის დაცვას, არ ადარდებთ, სხვა ადამიანები იცოცხლებენ თუ მოკვდებიან, ხოლო ღვთის სახლის საქმე და ეკლესიის ინტერესები უბრალოდ არც კი არსებობს მათ გონებაში და საერთოდ არ შედის მათი განხილვის სფეროში. ამ ქმედებებიდან შეგვიძლია დავინახოთ, რომ ანტიქრისტეები არ არიან ღვთის სახლის ხალხი; ისინი არიან ურწმუნონი, რომლებმაც შემოაღწიეს. ღვთის სახლი არ არის მათი სახლი, ამიტომ მის არცერთ ინტერესს არავითარი კავშირი არ აქვს მათთან. მათ უბრალოდ სურთ მიაღწიონ თავიანთ მიზანს — ძალაუფლების ფლობასა და ადამიანების გაკონტროლებას, და დაიკმაყოფილონ თავიანთი პირადი ამბიციები და სურვილები ღვთის სახლში. რადგან ანტიქრისტეებს სწორედ ასეთი ბუნება-არსება აქვთ, ისინი არავითარ შემთხვევაში არ მიიღებენ გასხვლას და არც ჭეშმარიტების რომელიმე ასპექტს.

ახლახან მოყვანილი მაგალითებიდან, შეგიძლიათ დაინახოთ, რომ ანტიქრისტეების ამბიცია და სურვილი, ესწრაფვოდნენ რეპუტაციასა და სტატუსს, თანდაყოლილია. ანტიქრისტეები ასეთებად იბადებიან ასეთი ბუნება-არსებით. ისინი საერთოდ არ სწავლობენ ამას დაბადების შემდეგ და ეს არ არის მათი გარემოს შედეგი. ზუსტად ისე, როგორც ზოგიერთ ავადმყოფს დაავადება დაბადების შემდეგ კი არ ემართება, არამედ მემკვიდრეობით გადაეცემა. ამგვარი დაავადებების განკურნება შეუძლებელია. ანტიქრისტეები იბადებიან რეპუტაციისა და სტატუსისკენ სწრაფვის ამბიციით და ისინი არაფრით განსხვავდებიან ეშმაკთა მეფეების რეინკარნაციებისგან. ანტიქრისტეები ზიზღით არიან განწყობილნი ჭეშმარიტების მიმართ და მათ სძულთ იგი, და ისინი საერთოდ არ იღებენ ღვთის სამსჯავროსა და გაკიცხვას. ამიტომ, როგორი გასხვლის წინაშეც არ უნდა აღმოჩნდნენ, ისინი არ მიიღებენ მას. თუ მათ რიგითი ძმა ან და გასხლავს, ისინი კიდევ უფრო ნაკლებად იქნებიან მზად მის მისაღებად. მათ სჯერათ: „შენ არ გაქვს უფლება, რომ მე გამსხლა; შენ არ ხარ ამის ღირსი! რამდენი დღეა, რაც მორწმუნე ხარ? როდესაც მორწმუნე გავხდი, შენ ჯერ დაბადებულიც კი არ იყავი! როდესაც წინამძღოლი გავხდი, შენ ღვთის რწმენაც კი არ გაგაჩნდა!“ ეს არის ის დამოკიდებულება, რომელსაც ისინი იჩენენ იმ ძმებისა და დების მიმართ, რომლებიც მათ სხლავენ. ისინი ფოკუსირდებიან კვალიფიკაციასა და სტაჟზე და ამის საფუძველზე უარყოფენ გასხვლას. მაშ, შეუძლიათ მათ ამის მიღება, როდესაც ზემდგომი სხლავს მათ? თავიანთი ბუნება-არსებიდან გამომდინარე ისინი არც ამას მიიღებენ. თუმცა გარეგნულად შეიძლება არაფერი თქვან, მათი გულები უეჭველად შეეწინააღმდეგება და უარყოფს მას. ეს ეჭვგარეშეა. როდესაც ისინი ჭეშმარიტად დგანან ზემდგომის გასხვლის წინაშე, ანტიქრისტეების ყველაზე გავრცელებული გამოვლინებაა დაჟინებული თავის მართლება და კამათი საკუთარი თავის დასაცავად, რათა თავიდან აირიდონ პასუხისმგებლობა, იქამდეც კი, რომ ატყუებენ ზემდგომს და უმალავენ რაღაც საკითხებს მათზე დაქვემდებარებულებს, რათა დაუსჯელად გადარჩნენ. ანტიქრისტეები ხშირად იყენებენ ზემდგომის მოტყუებისა და მათზე დაქვემდებარებულთათვის გარკვეული საკითხების დამალვის მიდგომას, რათა თავიდან აირიდონ ზემდგომის მიერ გასხვლა. მაგალითად, თუ ეკლესიაში ბევრი პრობლემაა, ისინი არასოდეს ატყობინებენ მათ შესახებ. თუ ძმებსა და დებს სურთ ამ პრობლემების შესახებ შეტყობინება, ანტიქრისტეები კი არ აძლევენ მათ ამის უფლებას და ვინც ამას აკეთებს, აწყდება მათგან ჩახშობასა და გარიყვას. შედეგად, ადამიანთა უმეტესობა იძულებულია, შორს დაიჭიროს თავი, დატოვოს პრობლემები გადაუჭრელი და იმოქმედოს, როგორც ადამიანთა მაამებელმა. ანტიქრისტეები ბლოკავენ ეკლესიის ყველა პრობლემას, ინახავენ მათ სრულ საიდუმლოდ და არ აძლევენ ზემდგომს ჩარევის ან გამოკითხვის უფლებას. ანტიქრისტეები ასევე მაქსიმალურად აფერხებენ ზემდგომის სამუშაო განკარგულებებს და არ გადასცემენ ან არ ახორციელებენ მათ. თუ ზემდგომის სამუშაო განკარგულებები საერთოდ არ ახდენს გავლენას მათ პირად რეპუტაციასა თუ სტატუსზე, შეიძლება გააკეთონ რამდენიმე ზედაპირული განცხადება და ფორმალურად შეასრულონ ისინი, მაგრამ ნამდვილად არ განახორციელებენ მათ რეალურად. თუ ზემდგომის სამუშაო განკარგულებები საფრთხეს უქმნის ან გარკვეულ გავლენას ახდენს მათ რეპუტაციასა და სტატუსზე, მაშინ ანტიქრისტეებმა უნდა იფიქრონ. მათ უნდა განიხილონ, როგორ იმოქმედონ, ვისზე იმოქმედონ და როდის იმოქმედონ. მათ ფრთხილად უნდა იმოქმედონ ამ საკითხებთან დაკავშირებით და დაუსრულებლად აწონ-დაწონონ ისინი თავიანთ გონებაში. თუ ეკლესიის საქმეში გარკვეული პრობლემები ჩნდება, ანტიქრისტეებმა იციან, რომ ისინი უეჭველად გაისხლებიან ან გათავისუფლდებიან კიდეც, როდესაც ზემდგომი გაიგებს მათ შესახებ, ამიტომ ისინი მალავენ პრობლემებს და არ ატყობინებენ მათ შესახებ ზემდგომს. საერთოდ არ ადარდებთ, რა გავლენას ან ზიანს მოუტანს ეს პრობლემები ღვთის სახლის საქმეს, თუ ისინი არ გადაიჭრება; გულგრილნი არიან იმის მიმართ, თუ რა დანაკარგს განიცდის ღვთის სახლის საქმე. არ ფიქრობენ იმაზე, თუ რა ქმედება მოუტანს სარგებელს ღვთის სახლის საქმეს ან ასიამოვნებს ღმერთს, ისინი მხოლოდ საკუთარ რეპუტაციასა და სტატუსზე ფიქრობენ, იმაზე, თუ როგორ შეხედავს და მოექცევა მათ ზემდგომი და როგორ დაიცვან პირადი რეპუტაცია და სტატუსი ისე, რომ მათზე არაფერმა იმოქმედოს. სწორედ ასე უყურებენ ანტიქრისტეები მოვლენებს და ფიქრობენ პრობლემებზე; ეს სრულად წარმოადგენს მათ ხასიათს. ამიტომ, ანტიქრისტეები საერთოდ არ იტყვიან სიმართლეს იმ პრობლემების შესახებ, რომლებიც ეკლესიაში არსებობს ან რომლებიც წარმოიქმნება მათ საქმეში. რა საქმესაც არ უნდა ასრულებდნენ ისინი, რა სირთულეების წინაშეც არ უნდა იდგნენ, ან თუ აწყდებიან სიტუაციებს, რომლებთან გამკლავებაც არ ძალუძთ, ან არ იციან, რა არჩევანი გააკეთონ ამ საქმის შესრულებისას, ისინი მიჩქმალავენ და დამალავენ ამას იმის შიშით, რომ ზემდგომი იტყვის, რომ მათი სულიერი მონაცემები ძალიან დაბალია, ან გაიგებს მათ რეალურ მდგომარეობას, ან გასხლავს იმის გამო, რომ მათ დროულად არ მოაგვარეს და არ გადაჭრეს ეს სირთულეები ან სიტუაციები. ანტიქრისტეები უგულებელყოფენ ღვთის სახლის ინტერესებსა და ეკლესიის საქმეს, რათა თავიდან აირიდონ ზემდგომის მიერ გასხვლა. ისინი უკან არ იხევენ, გაწირონ ეკლესიის საქმე და ინტერესები, რათა შეინარჩუნონ თავიანთი სტატუსი და საარსებო წყარო, და უზრუნველყონ, რომ ზემდგომს მათზე კარგი შთაბეჭდილება დარჩეს. მათ არ ადარდებთ ეკლესიის საქმის წინსვლის შეფერხება ან მასზე გავლენის მოხდენა; მით უმეტეს, არ ადარდებთ ღვთის რჩეული ხალხის სიცოცხლეში შესვლა. რა სირთულეებსაც არ უნდა წააწყდნენ ძმები და დები ან რა პრობლემებიც არ უნდა არსებობდეს მათი სულიერი განვითარების კუთხით, ანტიქრისტეებს არ ძალუძთ მათი გადაჭრა და ისინი არ ეძიებენ ზემდგომისგან. მათ ნათლად იციან, რომ პრობლემების მიჩქმალვა და მათი გადაუჭრელად დატოვება შეაფერხებს და გავლენას მოახდენს ეკლესიის საქმის წინსვლაზე და ზარალს მიაყენებს ძმებისა და დების სიცოცხლეს, მაგრამ ისინი უგულებელყოფენ ამას და საერთოდ არ ადარდებთ. რა სერიოზული პრობლემებიც არ უნდა წარმოიშვას ეკლესიაში, ისინი არასოდეს აწვდიან ინფორმაციას მათ შესახებ; ნაცვლად ამისა, ყველაფერს აკეთებენ მათ დასამალად და დასაბლოკად. თუ ძმები და დები აღმოაჩენენ მათ ბოროტ საქმეებს და დაწერენ წერილებს მათ შესახებ შესატყობინებლად, ანტიქრისტეები კიდევ უფრო მეტად ცდილობენ ამ წერილების მიჩქმალვასა და დაბლოკვას. რა არის მათი მიზანი ამ წერილების მიჩქმალვისა და დაბლოკვისას? ეს არის მათი სტატუსის შენარჩუნება, მათი რეპუტაციისა და პრესტიჟის დაცვა, და ყოველივეს შენარჩუნება, რასაც იმ მომენტში ფლობენ. მათთვის გათავისუფლება ან ზემდგომის მიერ მათი საქმისთვის შეუფერებლად შეფასება, სიცოცხლის დაკარგვისა და სიკვდილით დასჯის ტოლფასია; ეს ღვთისადმი მათი რწმენის გზის დასასრულია. ამიტომ რადაც არ უნდა დაუჯდეთ, ისინი არასოდეს მიმართავენ ზემდგომის დახმარებისთვის. ნაცვლად ამისა, ისინი ეძებენ გზებს, რათა დამალონ მათ საქმეში არსებული ყველა პრობლემა და ხელი შეუშალონ ზემდგომს მათ აღმოჩენაში. განა მათი ეს საქციელი ძალიან საზიზღარი არ არის? მათ სჯერათ, რომ კარგი წინამძღოლი ღვთისა და ზემდგომის თვალში უნდა იყოს ის, ვისაც არასოდეს აქვს რაიმე პრობლემა ან სირთულე, ვისაც ძალუძს ყველა საკითხის კარგად მოგვარება და შესაფერისია ყოველგვარი საქმისთვის. ისინი ფიქრობენ, რომ კარგი წინამძღოლი არასოდეს წუწუნებს სირთულეებზე ან არ ეძიებს პრობლემებთან დაკავშირებით, და რომ კარგი წინამძღოლი უნდა იყოს აბსოლუტურად სრულყოფილი, უნაკლო ადამიანი ღვთისა და ზემდგომის თვალში, ვისაც შეუძლია საქმის კარგად შესრულება ისე, რომ ზემდგომს არ მოუწიოს მისი გასხვლა. შესაბამისად, ისინი თავგამოდებით იცავენ თავიანთ სტატუსს იმედოვნებენ რა, რომ კარგ შთაბეჭდილებას მოახდენენ ზემდგომზე და შეცდომაში შეიყვანენ მას, რათა იფიქროს, რომ ისინი შესაფერისნი არიან თავიანთი საქმის შესასრულებლად, რომ შეუძლიათ თავიანთი საქმის ტვირთვა და რომ არავითარი დიდი პრობლემა არ წარმოიქმნება; ამიტომ აფიქრებინებენ, რომ არ არის საჭირო მათი საქმით დაინტერესება ან მათთვის მითითების მიცემა და, მით უმეტეს, მათი გასხვლა. ანტიქრისტეებს სურთ ამგვარი იმიჯი შეიქმნან, რათა სხვებს შეცდომით აფიქრებინონ, რომ ღმერთს სჯერა მათი, ყველაფერს მათ ანდობს, მნიშვნელოვან დავალებებს აკისრებს და დიდი ნდობა აქვს მათ მიმართ, იმდენად დიდი, რომ თავს იკავებს მათი გასხვლისგან იმის შიშით, რომ მათი ნეგატიურობა და გულგრილობა საქმეზე არ აისახოს. ანტიქრისტეები ძმებსა და დებს აფიქრებინებენ, რომ ისინი დაფასებული ადამიანები და მნიშვნელოვანი ფიგურები არიან ღვთის სახლსა და ეკლესიაში. რატომ სურთ მათ ძმებისა და დების თვალში ამგვარი ილუზიისა და ფასადის შექმნა? ეს იმიტომ ხდება, რომ მათ შეძლონ ადამიანთა მხრიდან პატივისცემისა და თაყვანისცემის მოპოვება, რათა დატკბნენ ეკლესიაში სტატუსის სიკეთეებით, მაღალი სტატუსითა და ხელსაყრელი მოპყრობით, იქამდეც კი, რომ ღვთის ადგილი დაიკავონ. ისინი ხშირად ეუბნებიან ძმებსა და დებს: „ღმერთი პირადად ვერ დაგელაპარაკებათ, ის ვერ ჩამოვა თქვენს დონეზე და პირადად ვერ აღასრულებს საქმეს; ის ვერ იცხოვრებს თქვენ გვერდით, და ვერ გაგიწევთ წინამძღოლობას ყველა იმ სხვადასხვა საკითხში, რომლებსაც თქვენს ყოველდღიურ ცხოვრებაში აწყდებით. მაშ, ვინ შეასრულებს ამ კონკრეტულ დავალებებს? განა არა ჩვენნაირი წინამძღოლები და მუშაკები?“ მაშინ, როდესაც ისინი ყველაფერს აკეთებენ თავიანთი სტატუსის დასაცავად, ხშირად ამბობენ მსგავს რამეებს და გამოხატავენ ამგვარ აზრებს, რათა ძმებმა და დებმა სრულად და უპირობოდ ირწმუნონ და ენდონ მათ. რა არის მათი ამ საქციელის ბუნება? განა ეს არ არის ზემდგომის მოტყუება და მათი დაქვემდებარებულთათვის რაღაცების დამალვა? (დიახ.) ეს არის მათი მიდგომის ეშმაკური ნაწილი. ადამიანთა უმეტესობას მწირი სულიერი მონაცემები აქვს; მათ არ ესმით ჭეშმარიტება, არ ძალუძთ ანტიქრისტეების ამოცნობა და მხოლოდ ანტიქრისტეების მიერ შეცდომაში შეყვანისა და გამოყენების მსხვერპლნი ხდებიან. ანტიქრისტეები პირდაპირ რომ ცდილობდნენ ადამიანების შეცდომაში შეყვანას და ეთქვათ: „ზემდგომს ნამდვილად სჯერა ჩემი, ის ყველა საკითხში მისმენს“, ადამიანები შეიძლება ოდნავ ფრთხილად ყოფილიყვნენ და ცოტაოდენი გამჭრიახობა გამოეჩინათ მათ მიმართ, მაგრამ ანტიქრისტეები ასე პირდაპირ არ საუბრობენ. ისინი საუბრის გარკვეულ მანერას იყენებენ ადამიანთა შეცდომაში შესაყვანად და შეცდომით აფიქრებინებენ მათ, რომ ზემდგომს უეჭველად სჯერა მათი და ენდობა მათ, თუკი მათ წინამძღოლობის საქმე მიანდო. უგუნურები, რომლებსაც აკლიათ გარჩევის უნარი და არ ეძიებენ ჭეშმარიტებას, ეგებიან ამ მახეში და მიჰყვებიან მათ. და, როდესაც რამე ხდება, ეს უგუნურები არ ლოცულობენ ღვთის მიმართ, ან არ ეძიებენ ჭეშმარიტებას ღვთის სიტყვებში, ნაცვლად ამისა, ისინი მიდიან ანტიქრისტეებთან, სთხოვენ ანტიქრისტეებს, უჩვენონ მათ გზა და აურჩიონ მიმართულება. ეს არის ის მიზანი, რომლის მიღწევაც ანტიქრისტეებს სურთ თავიანთი ქმედებებით. ეკლესიაში რომ არ იყოს რამდენიმე ადამიანი, რომლებსაც ესმით ჭეშმარიტება, რომლებიც ამოიცნობენ და გამოააშკარავებენ ანტიქრისტეებს, ადამიანთა უმეტესობა ბრმად დაუჯერებს მათ, თაყვანს სცემს და გაჰყვება მათ, და იცხოვრებს მათი კონტროლის ქვეშ. ეს ძალიან საშიშია! თუ ვინმე სამი ან ხუთი წლის განმავლობაში შეცდომაშია შეყვანილი და კონტროლდება ანტიქრისტეს მიერ, მისი სიცოცხლე დიდ ზარალს განიცდის. თუ ის შეცდომაშია შეყვანილი და კონტროლდება ანტიქრისტეს მიერ რვა ან 10 წლის განმავლობაში, მაშინ ის სრულად განადგურდება; მაშინაც კი, თუ მას საკუთარი თავის გამოსყიდვა მოუნდება, ამის შანსი აღარ ექნება.

ანტიქრისტეებს ხშირად შეცდომაში შეჰყავთ ადამიანები; ისინი იზიდავენ და აკონტროლებენ მათ იმის მტკიცებით, რომ ღვთის სახლში დაფასებული ადამიანები არიან, რომ ღმერთმა ისინი მნიშვნელოვან პოზიციებზე დანიშნა და რომ ღმერთი აფასებს და ენდობა მათ, რათა მიაღწიონ თავიანთ მიზანს — მუდამ დატკბნენ სტატუსით და ყოველთვის ჰქონდეთ გადამწყვეტი სიტყვის უფლება. რისი ეშინიათ ანტიქრისტეებს ყველაზე მეტად? მათ ყველაზე მეტად ეშინიათ თავიანთი სტატუსის დაკარგვისა და ცუდი რეპუტაციის ქონის. მათ ეშინიათ, რომ ძმები და დები იფიქრებენ, რომ ისინი არ ეძიებენ ჭეშმარიტებას, რომ მათ ძალიან მწირი სულიერი მონაცემები აქვთ და რომ არ გააჩნიათ სულიერი წვდომა, ან არ ასრულებენ არავითარ რეალურ საქმეს, და რომ მათ არ ძალუძთ არავითარი რეალური საქმის შესრულება. ეს არის ის, რისი მოსმენაც ანტიქრისტეებს ყველაზე მეტად აშინებთ. როდესაც ისინი ასეთ განცხადებებსა და მოსაზრებებს ისმენენ, პანიკა ეწყებათ და ბრაზდებიან კიდეც, ზოგჯერ იქამდეც კი მიდიან, რომ ისტერიკაში ვარდებიან და ამბობენ: „მწირი სულიერი მონაცემები მაქვს, ამიტომ მიდი და გამოიყენე ის, ვისი გამოყენებაც შეგიძლია; მე მაინც არ ძალმიძს ამ საქმის შესრულება! განა ღმერთი სამართლიანი არ არის? მისი მწამდა მთელი ამ წლების განმავლობაში, მივატოვე ოჯახი და კარიერა მის გამო და ამდენი ძალისხმევა გავიღე თქვენთვის, ჩემო ძმებო და დებო. რატომ არ შეგიძლიათ ერთი სამართლიანი სიტყვა მაინც თქვათ ჩემზე?“ ისინი ვეღარ უთმობენ ყურადღებას პირად რეპუტაციასა და სტატუსს და აღარც საკუთარი თავის დაფარვას ან თვალთმაქცობას ცდილობენ; მათი სიმახინჯე სრულად არის გამოაშკარავებული. ბრაზის გადმონთხევის შემდეგ ცრემლებს იწმენდენ და ფიქრობენ: „ოჰ, არა; თავი შევირცხვინე. პოზიციები უნდა დავიბრუნო!“ შემდეგ ისინი აგრძელებენ თვალთმაქცობას, აგრძელებენ კარგი ლოზუნგებისა და მოძღვრებების სწავლას, მოსმენას, კითხვას, ქადაგებასა და ადამიანთა შეცდომაში შეყვანას. ისინი გრძნობენ, რომ უნდა გადაარჩინონ თავიანთი რეპუტაცია და სტატუსი; იმედოვნებენ, რომ ერთ დღეს, როდესაც არჩევნების დრო მოვა, ძმები და დები კვლავ იფიქრებენ მათზე, გაიხსენებენ მათ მიერ გაკეთებულ კარგ საქმეებს, გაიხსენებენ მათ მიერ გაღებულ საფასურს და იმას, რაც მათ თქვეს. ეს აბსოლუტურად უსირცხვილო საქციელია, არა? მათი ძველი ბუნება საერთოდ არ შეცვლილა, არა? ანტიქრისტეები რატომ არასოდეს არ იცვლებიან? ეს განისაზღვრება მათი ბუნება-არსებით, მათ არ შეუძლიათ შეცვლა; ისინი უბრალოდ ასეთები არიან. როდესაც მათი ამბიციები და სურვილები სრულად გაქარწყლდება, ისტერიკაში ვარდებიან და შემდეგ ბევრად უფრო დამჯერები ხდებიან. ცოტა ხნის წინ ვიკითხე, თუ როგორ იყო ერთი ადამიანი და ზოგიერთმა ძმამ და დამ თქვა, რომ ის ძალიან დამჯერი იყო. რას ნიშნავდა „დამჯერი“? ეს ნიშნავდა, რომ ის ბოლო დროს ბევრად უკეთ იქცეოდა და ბევრად უკეთ მოქმედებდა, ვიდრე ადრე; ის აღარ ქმნიდა პრობლემებს, თავს არ ესხმოდა ადამიანებს და არ იბრძოდა სტატუსისთვის; ის სწავლობდა, როგორ ესაუბრა ადამიანებთან უფრო რბილად, მოკრძალებულად და მშვიდად. და ის იყენებდა სწორ სიტყვებს სხვათა დასახმარებლად და თავის ყოველდღიურ ცხოვრებაში განსაკუთრებულ მზრუნველობასა და ყურადღებას იჩენდა სხვა ადამიანების მიმართ. თითქოს ის სრულიად ახალ ადამიანად გარდაიქმნა. მაგრამ მართლა ასე იყო? არა. მაშ, რა იყო ეს მოქმედებები? (გარეგნული კარგი საქციელი.)

მას შემდეგ, რაც ზოგიერთი ანტიქრისტე გამოაშკარავდება და მათი ყველა ბოროტი საქმე ნათელი გახდება, როდესაც ისინი ხედავენ ძმებსა და დებს, ამბობენ: „ვგრძნობ, რომ ბოლო დროს ღმერთმა გამანათლა და ნათელი მომფინა; ძალიან კარგ მდგომარეობაში ვარ. ღრმა სიძულვილს ვგრძნობ ჩემი წინა ქმედებების მიმართ და ვერასოდეს შევძლებ დავივიწყო ან შევეგუო იმ დანაკარგებს, რომლებიც ჩემს ძმებსა და დებს მივაყენე. ძალიან დამწუხრებული ვარ“. ამის თქმისას ისინი ტირილს იწყებენ და ინიციატივასაც კი იჩენენ, რომ სთხოვონ ძმებსა და დებს მათი გასხვლა და ამბობენ: „ნუ იდარდებთ იმაზე, რომ სუსტი ვარ. თუ დაინახავთ, რომ რაღაცას არასწორად ვაკეთებ, მაშინ გამსხალით, შემიძლია ამის მიღება — შემიძლია ამის მიღება ღმერთისგან; არ ჩავიდებ ბოღმას თქვენ მიმართ“. ისინი ძმებისა და დების მიერ გასხვლის ჯიუტად უარყოფის, წინააღმდეგობის გაწევის, ურჩობის, საკუთარი თავის გამართლების, კამათისა და წყენით სავსე მდგომარეობიდან გადავიდნენ გასხვლის აქტიურ ძიებაზე. ეს დამოკიდებულების საკმაოდ სწრაფი ცვლილებაა, არა? ეს იმას ნიშნავს, რომ ისინი სინანულს გრძნობენ? ამ დამოკიდებულებიდან გამომდინარე, ჩანს, რომ მათ გეზი შეიცვალეს, ამიტომ უნდა გასხლა ისინი. ამან შეიძლება მათ საშუალება მისცეს, გააცნობიერონ წარსულში ჩადენილი შეცდომები და დაეხმაროს მათ საკუთარი თავის შეცნობაში. იმ მომენტში უნდა დაეხმარო მათ გარკვეული გულწრფელობის გამოვლენით და უთხრა: „ვხედავ, რომ ბოლო დროს საკმაოდ კარგად იქცევი. გულწრფელად დაგელაპარაკები. თუ რასაც ვიტყვი, არასწორი იქნება და შენთვის მიუღებელი, ყურადღებას ნუ მიაქცევ; თუ გჯერა, რომ ის, რასაც ვამბობ, სწორია, მაშინ მიიღე ის ღვთისგან. ჩემი განზრახვაა დაგეხმარო, და არა ის, რომ წაქცეულს დაგარტყა ან თავს დაგესხა. მოდი, გული გადავუშალოთ ერთმანეთს და თანაზიარება ვიქონიოთ. მაშინ, როდესაც წინამძღოლად მსახურობდი, ამაყად დააბიჯებდი და უარს ამბობდი შეცდომების აღიარებაზე; გარეგნულად რომც გეღიარებინა ზოგიერთი მათგანი, სინამდვილეში გულის სიღრმეში არ იღებდი დანაშაულს; მოგვიანებით, როდესაც იმავე სახის პრობლემას აწყდებოდი, მაინც ისევე იქცეოდი, როგორც ადრე. მოდი, ვისაუბროთ იმ ბოლო ინციდენტზე, მაგალითად. იმის გამო, რომ უპასუხისმგებლო იყავი, რაღაც არასწორად წავიდა და დიდი ზარალი მიადგა ღვთის სახლის ქონებას. შენმა უპასუხისმგებლობამ ასევე გამოიწვია მრავალი ძმისა და დის დაკავება და ციხეში ჩასმა; მათ ამისთვის ზღვეს. განა არ ფიქრობ, რომ პასუხი უნდა აგო ამაზე? უშუალოდ შენ იყავი პასუხისმგებელი ამ ინციდენტზე, ამიტომ უნდა წარდგე ღვთის წინაშე, აღიარო ცოდვები და მოინანიო. თუ აღიარებ შეცდომას, ღმერთი ამას უარეს შემთხვევაში გადაცდომად ჩათვლის და ეს გავლენას არ მოახდენს შენ მიერ მომავალში ჭეშმარიტების ძიებაზე. ძმები და დები ასევე შეძლებენ სათანადოდ მოგექცნენ და აღგიქვან ღვთის სახლის წევრად; ისინი არ გაგრიყავენ ან თავს არ დაგესხმიან. მართალია, რომ ადამიანის ცხოვრებაშითან დაკავშირებით ყველაფერი ღვთის ხელშია, მაგრამ თუ არასოდეს ეძიებ ჭეშმარიტებას, მაშინ უეჭველად შეგიძულებს და მიგატოვებს ღმერთი, რის შემდეგაც განადგურების სამიზნე გახდები. თუ მიიღებ და დაემორჩილები ღვთის საქმეს და შეძლებ ჭეშმარიტად მონანიებას, ღმერთი არ გაიხსენებს შენს წარსულ გადაცდომებს და კვლავ იქნები ღვთის წინაშე ჭეშმარიტების მაძიებელი ადამიანი. ჩვენ არ ვითხოვთ მის პატიებას ან შენდობას, მაგრამ სულ მცირე, უნდა გავაკეთოთ ის, რაც ადამიანს მოეთხოვება; ეს არის თითოეული ქმნილების პასუხისმგებლობა და მოვალეობა; ეს არის გზა, რომლითაც ყველამ უნდა ვიაროთ“. ეს ჭეშმარიტი სიტყვებია, არა? არის მათში რაიმე დაცინვა ან ეშმაკობა? არის მათში რაიმე სარკაზმი ან აბუჩად აგდება? (არა.) ეს უბრალოდ გულწრფელი სიტყვებია, ნათქვამი მშვიდად და ადამიანების დახმარებისა და დამოძღვრის პრინციპის შესაბამისად. ეს სიტყვები სწორია; მათში არის პრაქტიკის გზაც და საძიებელი ჭეშმარიტებაც. თუმცა ძალუძთ ანტიქრისტეებს ამ სიტყვების მიღება? შეუძლიათ მათ ჩაწვდნენ და პრაქტიკაში გამოიყენონ ისინი, როგორც ჭეშმარიტება? (არ ძალუძთ.) როგორ უპასუხებენ ისინი ამ სიტყვებს? „ახლაც კი, თქვენ ყველანი უბრალოდ ებღაუჭებით ჩემს შეცდომას და უარს ამბობთ მის დავიწყებაზე, ხომ? ღმერთსაც კი არ ახსოვს ადამიანების გადაცდომები, მაშ მუდამ რატომ ქექავთ ჩემსას? ამბობთ, რომ გსურთ გულწრფელად მესაუბროთ და რომ მეხმარებით. რა სახის დახმარებაა ეს? ეს აშკარად წარსულზე ჩაციკვლისა და ჩემთვის პასუხისმგებლობის დაკისრების მცდელობაა. თქვენ უბრალოდ ცდილობთ მაიძულოთ პასუხისმგებლობის აღება, არა? მარტო მე ვარ პასუხისმგებელი იმ ინციდენტზე? ყოველივე ღვთის ხელშია, რაც იმას ნიშნავს, რომ ის არის პასუხისმგებელი. როდესაც ის ინციდენტი მოხდა, რატომ არ მოგვცა ღმერთმა რაიმე მინიშნება ამის შესახებ? განა ეს ღვთის მიერ არ არის მოწყობილი? მაშ, როგორ შეგიძლიათ დამადანაშაულოთ?“ ეს მათი ნამდვილი ფიქრებია, არა? რაში მდგომარეობს მათი პრობლემა? გარეგნულად თითქოს მათ გეზი შეიცვალეს და უფრო თავმდაბლები გახდნენ; ისინი ბევრად უფრო დამჯერები ჩანდნენ, ვიდრე ადრე იყვნენ, თითქოს აღარ ესწრაფვოდნენ სტატუსსა და რეპუტაციას და თითქოს შეეძლოთ მშვიდად დამსხდარიყვნენ, ესაუბრათ და გული გადაეშალათ. მაშ, როგორ ძალუძთ მათ კვლავაც მსგავსი რამის თქმა? რა პრობლემა შეიძლება დავინახოთ ამაში? (ის, თუ როგორ იქცეოდნენ ისინი, უბრალოდ ილუზია იყო, რომელიც მათ შექმნეს, რათა პოზიციები დაებრუნებინათ.) კიდევ რა? (ისინი საერთოდ არ იცნობენ ჭეშმარიტად საკუთარ თავს და ეს არ არის ნამდვილი სინანულის გამოვლინება. ეს უბრალოდ ერთგვარი თვალთმაქცური საქციელია. როდესაც სხვა ადამიანებს აქვთ მათთან თანაზიარება თავიანთ პრობლემებზე, მათ კვლავ არ ძალუძთ ჭეშმარიტების მიღება. აშკარაა, რომ მათი ბუნება-არსება მტრულად არის განწყობილი ჭეშმარიტების მიმართ.) ამასთან მიმართებაში ორი პუნქტი ძალიან ნათელია. პირველ რიგში, როდესაც ანტიქრისტე კარგავს თავის სტატუსს, მისი ერთ-ერთი მდგომარეობაა: „მთავარია გადავრჩე და შანსი კიდევ მომეცემა“ — ის ყოველთვის მზად არის პოზიციების დასაბრუნებლად. მეორე პუნქტი არის ის, რომ იმ მცდარ გზასთან დაკავშირებით, რომელსაც ადრე ადგნენ და იმ გადაცდომებთან დაკავშირებით, რომლებიც მათ ჩაიდინეს, ანტიქრისტეები აბსოლუტურად არასოდეს მიმართავენ ჭეშმარიტ თვითრეფლექსიას. არ აღიარებენ საკუთარ შეცდომებს და არ მიიღებენ ჭეშმარიტებას, მით უმეტეს, თავიანთი ბოროტმოქმედების ფაქტებიდან გამომდინარე არ შეეცდებიან საკუთარი არსის გააზრებას ან იმის გარკვევას, თუ როგორ იმოქმედონ ჭეშმარიტების შესაბამისად. როდესაც მათ ათავისუფლებენ და კარგავენ სტატუსს, ისინი არ ფიქრობენ: „ზუსტად რა გავაკეთე არასწორად? როგორ უნდა მოვინანიო? თუ მსგავსი რამ განმეორდება, როგორ უნდა მოვიქცე, რათა ღვთის განზრახვის შესაბამისად ვიმოქმედო?“ მათ არ აქვთ საკუთარი თავის შეცვლის ეს დამოკიდებულება. რომც გაისხლან და დითხოვონ, ისინი მაინც არ მობრუნდებიან და არ დაიწყებენ ჭეშმარიტების, პრაქტიკის გზის ძიებას ან არ შეცვლიან ძიების მიმართულებას. რაოდენ დიდი დანაკარგიც არ უნდა მოუტანონ ღვთის სახლს და რამდენადაც არ უნდა დაეცნენ, არასოდეს აღიარებენ თავიანთ ცოდვებს. საკუთარი წარუმატებლობები არ აიძულებს მათ, ეძიონ ჭეშმარიტება მომავალში; ნაცვლად ამისა, ისინი გეგმავენ, თუ რისი გაკეთება ძალუძთ ყოველივეს გადასარჩენად და დაკარგული სტატუსის აღსადგენად. ეს არის ის ორი პუნქტი. პირველი არის ერთგვარი მდგომარეობა, რომელიც მათ აქვთ სტატუსის დაკარგვის შემდეგ, რაც წარმოადგენს მუდმივ მზადყოფნას პოზიციების დასაბრუნებლად. მეორე პუნქტი კი არის მათი უარი მცდარი გზის აღიარებასა თუ გააზრებაზე, რომელსაც ადგნენ. საკუთარი მცდარი გზის გაუაზრებლობა მხოლოდ მეორე პუნქტის მხოლოდ ერთი ნაწილია; გარდა ამისა, ისინი აბსოლუტურად არ მოინანიებენ ჭეშმარიტად, არც ჭეშმარიტებას მიიღებენ და რა თქმა უნდა, არ აანაზღაურებენ იმ ზიანს, რომელიც მათ ღვთის სახლს მიაყენეს სინანულით აღსავსე გულებით. ისინი საერთოდ არ იფიქრებენ იმაზე, თუ როგორ გარდაიქმნან, როგორ შეიცვალონ იმ ადამიანებიდან, რომლებიც არ ეძიებენ ჭეშმარიტებას, იმ ადამიანებად, რომლებიც ეძიებენ და პრაქტიკაში იყენებენ ჭეშმარიტებას. ეს ორი პუნქტი ცხადყოფს, რომ ანტიქრისტეები ზიზღით არიან განწყობილნი ჭეშმარიტების მიმართ და ბუნებით უკეთურნი არიან; ისინი განსაკუთრებით კარგად ახერხებენ საკუთარი თავის შენიღბვას და გარემოსთან ადაპტირებას, ქამელეონების მსგავსად. მათ აქვთ ცვალებადი არსი და გულის სიღრმეშიმათი სწრაფვა სტატუსისკენ და მათი ამბიციები და სურვილები არასოდეს ნელდება და არც არასოდეს შეიცვლება. ვერავინ შეცვლის ამ ადამიანებს. ამ გამოვლინებებზე დაკვირვებით რა არის ამგვარი ადამიანის ბუნება-არსება? არის ანტიქრისტე ძმა ან და? არის ანტიქრისტე ნამდვილი ადამიანი? (არა.) თუ თქვენ ამ ადამიანებს ძმებად და დებად აღიქვამთ, განა ეს არ ნიშნავს, რომ სერიოზულად უგუნურები ხართ? ეს გამოვლინებები ანტიქრისტეს არსის გამოვლენაა. როდესაც ანტიქრისტეებს არ გააჩნიათ სტატუსი, ისინი ამ მდგომარეობაში იმყოფებიან; მათი გულისნადები, რას ავლენენ ისინი, როგორ იქცევიან გარეგნულად და როგორია მათი გულის სიღრმეში არსებული დამოკიდებულება ჭეშმარიტებისა თუ საკუთარი გადაცდომების მიმართ ასეთია და მათი თვალსაზრისი არასდროს შეიცვლება. რაოდენ ბევრი თანაზიარება არ უნდა გქონდეს მათან ჭეშმარიტებაზე ან ესაუბრო პრაქტიკის სწორ, პოზიტიურ გზებზე, ისინი არასოდეს მიიღებენ მას ჭეშმარიტად გულის სიღრმეში; ნაცვლად ამისა, ისინი შეეწინააღმდეგებიან მას. იმასაც კი იფიქრებენ: „კარგი, აღარ მაქვს სტატუსი, ამიტომ რასაც ვამბობ, არ ითვლება. აღარავინ მიჭერს მხარს; თქვენ უბრალოდ გსურთ ჩემი აბუჩად აგდება და ჭკუის სწავლება. გაქვს კი უფლება, ჭკუა მასწავლო? ვინ გგონია შენი თავი? როდესაც წინამძღოლი გავხდი, შენ ჯერ კიდევ არ გქონდა სიარული ნასწავლი! განა ჩემგან არ ისწავლე ის, რაზეც მეუსაბრები? კიდევ აქეთ მარიგებ ჭკუას. ნამდვილად არ იცი შენი ადგილი სამყაროში!“ ისინი ფიქრობენ, რომ ადამიანებს უნდა ჰქონდეთ გარკვეული სტაჟი რათა გასხლან ისინი, დაელაპარაკონ ან გულწრფელი საუბარი ჰქონდეთ მათთან. რა არსებები არიან ეს ადამიანები? მხოლოდ ანტიქრისტეებს შეუძლიათ მსგავსი რამის თქმა; ჩვეულებრივი ადამიანები და ისინი, ვისაც სირცხვილის გრძნობა და ცოტაოდენი გონიერება გააჩნიათ, ამას არასოდეს იტყოდნენ. თუ ვინმე ქადაგებას გიკითხავთ, მშვიდად და გულწრფელად გესაუბრებათ, მიგითითებთ თქვენს პრობლემებზე და რჩევებს გაძლევთ, შეძლებდით ამის მიღებას? ანტიქრისტეს მსგავსი აზროვნება გექნებოდათ? მაგალითად, ვთქვათ, 10 წელია მორწმუნე ხარ, მაგრამ არასოდეს გიმსახურია წინამძღოლად. სხვა ადამიანი მხოლოდ ორი წელია მორწმუნეა, მაგრამ შენზე მაღალი სტატუსი აქვს და ს გაღიზიანებს. ვთქვათ, 20 წლის მანძილზე გწამდა ღმერთი და ბოლოს, როგორც იქნა, რაიონის წინამძღოლი გახდი. სხვა კი მხოლოდ ხუთი წლის რწმენის შემდეგ ხდება რეგიონის წინამძღოლი, შენი ხელმძღვანელობა ევალება და შენთვის ამის შეგუება რთულია. თუ ის გსხლავს, თავს უხერხულად გრძნობ, და მაშინაც კი, თუ მართებულად გსხლავს, მაინც არ გსურს ამის მიღება. ოდესმე გქონიათ ამგვარი დამოკიდებულება ან გამოვლინებები? (დიახ.) ეს ანტიქრისტეს ხასიათია. ფიქრობ, რომ მხოლოდ ანტიქრისტეებს აქვთ ანტიქრისტეს ხასიათი? ნებისმიერი ადამიანი, ვისაც ანტიქრისტეს ხასიათი აქვს, საფრთხეშია; ის შეიძლება დაადგეს ანტიქრისტეს გზას და ამ ხასიათმა შეიძლება გაანადგუროს იგი. სწორედ ასეა საქმე. როდესაც თანაზიარება გვაქვს და ვაანალიზებთ ანტიქრისტეს არსს, ეს ასევე მოიცავს იმ ადამიანებს, რომლებსაც ანტიქრისტეს ხასიათი აქვთ. თქვენი აზრით, ამაში ადამიანთა უმცირესობა შედის თუ უმრავლესობა? თუ ეს ყველას მოიცავს? (ეს ყველას მოიცავს.) სწორია, რადგან ანტიქრისტეს ხასიათი სატანის ხასიათია და ყველა გახრწნილ ადამიანს სატანის ხასიათი აქვს. ახლა ჩვენ მცირედი თანაზიარება გვქონდა იმ თემაზე, თუ როგორ ეპყრობიან ანტიქრისტეები გასხვლას. უფრო დეტალურად რომ განვიხილოთ, შეიძლება რამდენიმე კონკრეტული მაგალითის მოყვანა. ამას თქვენ მოგანდობთ, რათა თანაზიარება იქონიოთ თქვენს შეკრებებზე. თანაზიარებისას მუდამ ნუ ისაუბრებთ იმაზე, თუ როგორები არიან სხვები. რა თქმა უნდა, სხვათა გამოვლინებებზე თანაზიარება გარდაუვალია, მაგრამ ძირითადად საკუთარ გამოვლინებებზე უნდა გქონდეთ თანაზიარება. თუ საკუთარ თავში იპოვით ისეთ გამოვლინებებს თუ აღმოჩენებს, რომლებიც ანტიქრისტეს ხასიათთანაა დაკავშირებული, ეს სასარგებლო და კეთილისმომტანი იქნება თქვენი თვითშემეცნებისთვის და დაგეხმარებათ ამ ხასიათისგან გათავისუფლებაში.

ჩვენ ადრეც ვაწარმოეთ თანაზიარება ანტიქრისტეს ხასიათის სხვადასხვა გამოვლინებაზე —შეგიძლიათ ახლა საკუთარი თავი შეადარო მას? შეძელით გარკვეული გაგების მიღწევა? შეგიძლიათ ზოგიერთი რეალური პრობლემის გადაჭრა? იმის მიუხედავად თქვენი გახრწნილი ხასიათის რომელ ასპექტს შეცვლით, ეს ყოველივე მიიღწევა ჭეშმარიტების გააზრების, საკუთარი მდგომარეობის ჭეშმარიტებასთან დაკავშირებისა და შემდეგ საკუთარი თავის შეცნობის საფუძველზე. შესაბამისად, გახრწნილი ხასიათის სხვადასხვა გამოვლინების ამოცნობისა და გაანალიზების უნარი არის გზა, რომელიც უნდა გაიაროთ, როდესაც საქმე ეხება საკუთარი თავის შეცნობასა და ხასიათის შეცვლის მიღწევას. უკვე გაიგეთ ეს საკითხი? ზოგიერთმა თქვენგანმა შეიძლება ვერ გაიგო და ფიქრობს: „მუდამ გაქვს თანაზიარება ამ თემებსა და საკითხებზე; არასოდეს საუბრობ რაიმე ღრმა ჭეშმარიტებაზე ან არ აცხადებ რაიმე ღრმა საიდუმლოს. ეს ისეთი მოსაწყენი და დამღლელია! რა კავშირი აქვს ამ საკითხებს, რაზეც თანაზიარება გაქვს, ჩვენს ცათა სასუფეველში შესვლასთან, დიდი კურთხევის მიღებასა და მომავალში სრულყოფასთან?“ ეს ადამიანები ვერასოდეს აცნობიერებენ ამას; ამ საკითხების მოსმენისას მათ ეძინებათ. ადამიანები, რომლებსაც არ გააჩნიათ სულიერი წვდომა, ვერ იგებენ ამას; მათ არ ესმით ადამიანის ის სხვადასხვა მდგომარეობა, რომელსაც თითოეული ჭეშმარიტება ეხება, ან სხვადასხვა ჭეშმარიტებას შორის არსებული კავშირები. მათ არ ესმით ეს საკითხები. რაც უფრო დეტალურ განმარტებას აძლევ, მით უფრო იბნევიან, ნაკლებს იგებენ და ამიტომ მათ ყოველთვის ეძინებათ. როდესაც შეკრება იწყება, ისინი მღერიან და ცეკვავენ და არ ეძინებათ, რაოდენ მოსაწყენი ან ერთფეროვანიც არ უნდა იყოს წესები და ცერემონიები. თუმცა, როგორც კი ჭეშმარიტებასა და ადამიანების სხვადასხვა მდგომარეობაზე თანაზიარებას შეუდგები, ისინი თვლემას იწყებენ. რა ემართებათ ადამიანებს, რომლებსაც მუდამ ასე ეძინებათ? განა ისინი არ გამოაშკარავდნენ? ეს ჭეშმარიტების სიყვარულის არქონის გამოვლინებაა, არა? როდესაც საქმე ეხება სულიერ გზაზე შედგომასთან დაკავშირებული სხვადასხვა ჭეშმარიტების დეტალებს, ადამიანები, რომლებიც ნამდვილად ეძიებენ ჭეშმარიტებას და გარკვეულ სულიერ მონაცემებს ფლობენ, რაც უფრო მეტს ისმენენ მათ შესახებ, მით უფრო უკეთ იგებენ; ხოლო ისინი, ვისაც არ უყვართ ჭეშმარიტება და არ გააჩნიათ სულიერი წვდომა, მით უფრო იბნევიან, რაც უფრო მეტს ისმენენ მათ შესახებ. რაც უფრო მეტს ისმენენ მათ შესახებ, მით უფრო მოსაწყენად ეჩვენებათ ისინი,და რამდენსაც არ უნდა უსმენდნენ, მაინც იმავეს გრძნობენ; ისინი მათში გზას ვერ ხდავენ. გრძნობენ, რომ სულიერ გზაზე შედგომასთან დაკავშირებული საკითხები სინამდვილეში არც ისე რთულია, ამიტომ არ არის საჭირო მათზე ამდენი თანაზიარება. სწორედ ასეთები არიან ადამიანები, რომლებსაც არ გააჩნიათ სულიერი წვდომა. ხასიათის შეცვლა უამრავ ჭეშმარიტებას მოიცავს. თუკი საკუთარი ხასიათის შეცვლის ძიების გზაზე ადამიანები დროსა და ძალისხმევას არ დახარჯავენ თითოეულ ჭეშმარიტებაზე, არ მიაღწევენ თითოეული ჭეშმარიტების გაგებას, წვდომასა და შეცნობას, და არ იპოვიან პრაქტიკის გზას, მაშინ ისინი საერთოდ ვერ შეძლებენ ვერცერთ ჭეშმარიტებაში შესვლას. რა არის ის გზა, რომლითაც ადამიანებს ძალუძთ ღვთის შეცნობა? ეს არის ყველა სხვადასხვა ჭეშმარიტების გაგება და მათში შესვლა; ეს ერთადერთი გზაა. უფრო მეტიც, თითოეული ჭეშმარიტება არ არის რაიმე სახის თეორია, ცოდნა ან ფილოსოფია; ის ეხება ადამიანთა სიცოცხლესა და მათი არსებობის მდგომარეობას, იმ მდგომარეობებს, რომლებშიც ისინი იმყოფებიან და იმ საკითხებს, რომლებზეც ისინი ყოველდღიურად ფიქრობენ, და იმ სხვადასხვა მოსაზრებას, იდეას, განზრახვასა და დამოკიდებულებას, რომლებიც მათ თავიანთი გახრწნილი არსის ბატონობის ქვეშ გააჩნიათ. ასე რომ, ეს არის თემები, რომლებზეც ჩვენ ვსაუბრობთ. როდესაც გაიაზრებ მათ, დაუკავშირებ საკუთარ თავს, იპოვი პრაქტიკის პრინციპებს და შეიცნობ იმ სხვადასხვა მდგომარეობასა და თვალსაზრისს, რომლებსაც შენი სხვადასხვა ხასიათი განაპირობებს, ჭეშმარიტად გაიგებ იმ ჭეშმარიტებებს, რომლებიც მათ უკავშირდება და მხოლოდ ამის შემდეგ შეძლებ ზუსტად იმოქმედო ჭეშმარიტება-პრინციპების შესაბამისად. თუ სიტყვებს მხოლოდ სიტყვასიტყვით იგებ და როდესაც ხედავ ღვთის მიერ ანტიქრისტეების ეგოიზმისა და სისაძაგლის გამოაშკარავებას, ფიქრობ: „ანტიქრისტეები ეგოისტები და საზიზღრები არიან, მაგრამ მე საკმაოდ უანგარო ვარ; ბევრი სიყვარული მაქვს გასაცემი, შემწყნარებელი ვარ, მეცნიერთა ოჯახში დავიბადე, მივიღე უმაღლესი განათლება და ჩემზე გავლენა მოახდინეს ცნობილმა ფიგურებმა და შედევრებმა, არ ვარ ეგოისტი ადამიანი“ — არის ამ სიტყვების წარმოთქმა ჭეშმარიტების მიღება? არის ეს საკუთარი თავის შეცნობა? სრულიად აშკარაა, რომ არ გესმის ეს კონკრეტული ჭეშმარიტება ან ის სხვადასხვა მდგომარეობა, რომელსაც ეს კონკრეტული ჭეშმარიტება მოიცავს. როდესაც გაიგებ ღვთის მიერ ნათქვამ და გამოაშკარავებულ სხვადასხვა მდგომარეობას, რომელსაც გარკვეული ჭეშმარიტება მოიცავს და შეძლებ მათ საკუთარ თავთან შედარებასა და პრაქტიკის ზუსტი პრინციპების პოვნას, დაადგები ჭეშმარიტების პრაქტიკაში გამოყენების გზას და შეხვალ ჭეშმარიტება-რეალობაში. თუ ეს არ გაგიკეთებია, მაშინ მხოლოდ მოძღვრება გაგიგია და არა ჭეშმარიტება. ეს ჰგავს თემას იმის შესახებ, თუ როგორ ეპყრობიან ანტიქრისტეები გასხვლას, რომელზეც ახლახან ვისაუბრეთ. სხვადასხვა მდგომარეობა, გამოვლინება და გამოცხადება, რომლებზეც ჩვენ თანაზიარება გვქონდა, ყოველივე კავშირშია ანტიქრისტეს ბუნება-არსებასა და ხასიათთან. რამდენი გესმის აქედან? რამდენი მათგანი დაუკავშირე საკუთარ მდგომარეობას? არის თუ არა ამ თემაში შემავალი გამონათქვამები, დეტალები და მდგომარეობები, რომლებიც გაიაზრე, სხვა ადამიანებთან ან შენთან დაკავშირებული? გაქვს თავად რაიმე კავშირი ამ მდგომარეობებთან? ჭნამდვილად დაუკავშირე ისინი საკუთარ თავს, თუ უბრალოდ უხალისოდ აღიარე და დაეთანხმე მათ? ეს დამოკიდებულია შენს წვდომასა და შენს დამოკიდებულებაზე ჭეშმარიტების მიმართ. ამ მდგომარეობების საკუთარ თავთან დაკავშირება მხოლოდ წინაპირობაა იმისა, რომ შეძლო ჭეშმარიტების პრაქტიკაში გამოყენება; ეს არ ნიშნავს, რომ უკვე დაიწყე მისი პრაქტიკაში გამოყენება. თუმცა, თუ არ ძალგიძს ამ მდგომარეობების საკუთარ თავთან დაკავშირება, მაშინ აბსოლუტურად არავითარი კავშირი არ გექნება ჭეშმარიტების პრაქტიკაში გამოყენებასთან. ასეთ შემთხვევაში როდესაც ქადაგებებს უსმენ, რას გაიგონებ? უბრალოდ ითვალთმაქცებ; თავს მოაჩვენებ, თითქოს ღმერთი გწამს, მაგრამ სინამდვილეში არ იმოქმედებ მისი სიტყვების შესაბამისად და ვერ შეძლებ მისი სიტყვების რეალობაში შესვლას.შენ იქნები უბრალოდ გარეშე პირი, მომსახურე ობიექტი, ანტაგონისტი.. რაც შეეხება იმას, თუ როგორ უნდა დაუკავშიროთ საკუთარი მდგომარეობა ამ მდგომარეობებს და როგორ უნდა გააანალიზოთ სხვადასხვა მდგომარეობა, რომლებიც უკავშირდება იმ საკითხებს, რაც მე ვთქვი, ეს დამოკიდებულია თქვენს საკუთარ ცოდნაზე. ერთადერთი, რისი გაკეთებაც ძალმიძს, არის ის, რომ გითხრათ და გაგაგონოთ ეს სიტყვები, დანარჩენისთვის კი თქვენ თავად მოგიწევთ ძალისხმევის გაღება. შეძლებთ თუ არა ამ სიტყვების მიღებას, დამოკიდებულია თქვენს დამოკიდებულებაზე. ზოგიერთი ადამიანი შეუვალია თავისი გულის სიღრმეში; ისინი მუდამ თვალთმაქცობენ და ცდილობენ დაიცვან პირადი სტატუსი და რეპუტაცია. მათ აშკარად აქვთ პრობლემები, მაგრამ ვერ ხედავენ და არ აღიარებენ მათ; უფლებას აძლევენ საკუთარ თავს, სხვები გამოააშკარაონ და გააანალიზონ. შედეგად, ეს სხვა ადამიანები სარგებელს იღებენ ამისგან, ხოლო თავად ისინი - ვერაფერს. ეს ხალხი უგუნურია, არა? ეს უგუნური ქცევაა. ქადაგების მოსმენის მიზანი არის არა იმის სწავლა, თუ როგორ ამოიცნო სხვა ადამიანები ან სხვების ნაცვლად მოისმინო, არამედ ის, რომ თავად შეძლო ნათქვამის მოსმენა და მიღება. უსმენ ღვთის სიტყვებს, ჭეშმარიტებასა და ქადაგებებს, და ამ ყველაფრიდან იგებ ჭეშმარიტებას, იღებ სიცოცხლეს და აღწევ ხასიათის შეცვლას. აქვს ამას რაიმე კავშირი სხვა ადამიანებთან? ეს სიტყვები შენ გეხება. თუ ამგვარ დამოკიდებულებას გამოჩენ, მაშინ ამ სიტყვებმა შეიძლება შეგცვალოს, გახდეს შენი რეალობა და მოგცეს ხასიათის შეცვლის საშუალება.

ამ პირველ თემასთან მიმართებაში ჩვენ ვისაუბრეთ იმის სხვადასხვა გამოვლინებაზე, თუ როგორ ეპყრობიან ანტიქრისტეები გასხვლას. ერთი მხრივ, ამ თემაზე თანაზიარება გეხმარებათ ყველას, გაიგოთ, როგორი დამოკიდებულება აქვთ ანტიქრისტეებს და მათი ბუნება-არსების გამოვლინებები, როდესაც საქმე ამ საკითხს ეხება; მეორე მხრივ, ის გაძლევთ გარკვეულ პოზიტიურ მითითებებსა და გაფრთხილებებს. დანარჩენ პრობლემებზე თანაზიარება და მათი გადაჭრა თავად შეგიძლიათ; ეს თქვენი საქმეა.

2. როგორ ეპყრობიან ანტიქრისტეები მათ, ვინც მათზე ძლიერია

როდესაც საქმე ეხება ანტიქრისტეების სურვილს, დაიცვან პირადი რეპუტაცია და სტატუსი, ისინი არა მხოლოდ მაშინ ავლენენ და აჩვენებენ თავიანთ ბუნება-არსებას, როდესაც მათ სხლავენ — ანტიქრისტეები მრავალ სხვა სახის სიტუაციასა და საკითხსაც აწყდებიან. ამიტომ მეორე თემა, რომელზეც თანაზიარება გვექნება, არის ის, თუ როგორ ინარჩუნებენ ანტიქრისტეები თავიანთ სტატუსსა და რეპუტაციას ადამიანთა ჯგუფებში. ადამიანთა ჯგუფში ყოფნისას რა ქცევებს ავლენენ ანტიქრისტეები, რაც ცხადყოფს, რომ ყველაფერში, რასაც აკეთებენ, ცდილობენ დაიცვან პირადი რეპუტაცია და სტატუსი? ნათელია თუ არა ეს თემა? მისი მასშტაბი დიდია თუ მცირე? არის თუ არა ის ნიშანდობლივი? (ის ნიშანდობლივია.) ეს თემა უშუალოდ უკავშირდება ანტიქრისტეების ბუნება-არსებას. რა გამოვლინებებს აჩვენებენ ანტიქრისტეები ადამიანთა ჯგუფებში ცხოვრებისას? რა სახის დამოკიდებულება აქვთ და რა ქმედებებს იყენებენ თავიანთი რეპუტაციისა და სტატუსის დასაცავად? პირველ რიგში, თუ ანტიქრისტეებს არ აქვთ სტატუსი, არიან თუ არა კვლავ ანტიქრისტეები? (დიახ.) ნათლად უნდა გესმოდეთ ეს კონცეფცია. ნუ იფიქრებთ, რომ მხოლოდ სტატუსის მქონე ადამიანებს შეუძლიათ ფლობდნენ ანტიქრისტეების არსს და იყვნენ ანტიქრისტეები ან რომ ჩვეულებრივი ადამიანები სტატუსის გარეშე არ არიან ანტიქრისტეები. რეალურად მასშტაბი საკმაოდ დიდია. ნებისმიერი ადამიანი, რომელიც ანტიქრისტეს არსს ატარებს, მაინც ანტიქრისტეა მიუხედავად იმისა, აქვს თუ არა სტატუსი და არის თუ არა წინამძღოლი ან ჩვეულებრივი მორწმუნე; ეს განისაზღვრება მისი არსით. მაშ, რა გამოვლინებები აქვთ ანტიქრისტეების არსის მქონე ადამიანებს, როდესაც ჩვეულებრივი მიმდევრები არიან? ბუნება-არსების რომელი გამოვლინებები წარმოადგენს საკმარის მტკიცებულებას იმისა, რომ სინამდვილეში, ანტიქრისტეები არიან? პირველ რიგში, მოდით, შევხედოთ, როგორ ცხოვრობენ ისინი ადამიანთა ჯგუფებში, როგორ ეპყრობიან სხვებს, როგორ უმკლავდებიან საქმეებს, და რა დამოკიდებულებას იჩენენ ჭეშმარიტების მიმართ. ის, რაზეც ყველაზე მეტად უნდა გვქონდეს თანაზიარება, არ არის ის, თუ რას ჭამენ ანტიქრისტეები, რას იცვამენ, სად ცხოვრობენ ან როგორ გადაადგილდებიან, არამედ ის, თუ როგორ იცავენ თავიანთ რეპუტაციასა და სტატუსს ჯგუფებში ყოფნისას. მაშინაც კი, თუ ჩვეულებრივი მორწმუნეები არიან, მაინც მუდმივად ცდილობენ დაიცვან თავიანთი რეპუტაცია და სტატუსი, მუდმივად ავლენენ ამგვარ ხასიათსა და არსს და ამგვარ საქმეებს სჩადიან. ამიტომ ეს გვაძლევს საშუალებას, კიდევ ერთი ნაბიჯი გადავდგათ ანტიქრისტეების ხასიათისა და არსის გაგებაში. მიუხედავად იმისა, გააჩნიათ თუ არა ანტიქრისტეებს სტატუსი და როდის ან სად იმყოფებიან, ანტიქრისტეთა ხასიათი და არსი ყოველთვის ვლინდება და მჟღავნდება მათში. ეს არ შემოიფარგლება სივრცით, გეოგრაფიით, ადამიანებით, მოვლენებითა და საგნებით.

როდესაც ანტიქრისტეები რაიმე მოვალეობას ასრულებენ, მნიშვნელობა არ აქვს, რა საქმეა ეს და რომელ ჯგუფში არიან, ისინი ავლენენ ქცევის მკაფიო ფორმას, რაც იმაში მდგომარეობს, რომ ყველაფერში ყოველთვის სურთ გამორჩევა და საკუთარი თავის გამოჩენა; ყოველთვის მიდრეკილნი არიან შეზღუდონ და გააკონტროლონ ადამიანები, ყოველთვის სურთ უხელმძღვანელონ მათ და მიიღონ გადაწყვეტილებები, ყოველთვის სურთ ყურადღების ცენტრში ყოფნა, ადამიანთა მზერისა და ყურადღების მიპყრობა, ყველასგან აღფრთოვანებას ელიან. როდესაც ანტიქრისტეები უერთდებიან ჯგუფს, მიუხედავად მისი რიცხოვნობისა, იმისა, თუ ვინ არიან ჯგუფის წევრები, ან რა არის მათი პროფესია ან ვინაობა, პირველ რიგში აფასებენ სიტუაციას, რათა დაინახონ, ვინ არის შთამბეჭდავი და გამორჩეული, ვინ არის მჭევრმეტყველი, ვინ არის თვალსაჩინო და ვინ არის კვალიფიციური ან პრესტიჟის მქონე. აფასებენ, ვისი დამარცხება ძალუძთ და ვისი არა, ასევე ვინ აღემატება მათ და ვინ არის მათზე დაბლა მდგომი. ეს არის პირველი, რასაც უყურებენ. სიტუაციის სწრაფად შეფასების შემდეგ იწყებენ მოქმედებას, დროებით გვერდზე დებენ და უგულებელყოფენ მათ, ვინც მათზე დაბლა დგას. პირველ რიგში მიდიან მათთან, ვინც მათი აზრით აღმატებულია, ვისაც აქვს გარკვეული პრესტიჟი და სტატუსი, ან მათთან, ვისაც აქვს ნიჭი და ტალანტი. ესენი არიან ის ადამიანები, რომლებსაც პირველ რიგში ადარებენ საკუთარ თავს. თუ რომელიმე ამ ადამიანთაგანს პატივს სცმენ ძმები და დები ან თუ მას დიდი ხანია სწამს ღმერთის და აქვს კარგი რეპუტაცია, მაშინ ის ხდება ანტიქრისტეთა შურის სამიზნე და, რა თქმა უნდა, განიხილება როგორც კონკურენტი. შემდეგ ანტიქრისტეები ჩუმად ადარებენ საკუთარ თავს ამ ადამიანებს, რომლებსაც აქვთ პრესტიჟი, სტატუსი და რომლებიც იმსახურებენ ძმებისა და დების აღფრთოვანებას. იწყებენ ფიქრს ასეთ ადამიანებზე, იკვლევენ, რისი გაკეთება ძალუძთ მათ და რა აქვთ ათვისებული და რატომ სცემს ზოგიერთი ადამიანი მათ პატივს. თვალყურის დევნებისა და დაკვირვების შედეგად ანტიქრისტეები აცნობიერებენ, რომ ეს ადამიანები გარკვეული პროფესიის ექსპერტები არიან, ასევე იმასაც, რომ ყველა დიდი პატივისცემით ეპყრობა მათ, რადგან უფრო დიდი ხანია სწამთ ღმერთი და შეუძლიათ გააზიარონ გარკვეული გამოცდილებითი დამოწმება. ანტიქრისტეები ასეთ ადამიანებს „მსხვერპლად“ მიიჩნევენ, აღიარებენ მათ კონკურენტებად და შემდეგ ადგენენ სამოქმედო გეგმას. რა სამოქმედო გეგმას? ისინი აკვირდებიან იმ მხარეებს, რომლებშიც თავიანთ ოპონენტებს ჩამორჩებიან და შემდეგ იწყებენ ამ მიმართულებებით მუშაობას. მაგალითად, თუ გარკვეულ პროფესიაში თავიანთ მოწინააღმდეგეებს ჩამოუვარდებიან, დაიწყებენ ამ პროფესიის შესწავლას, წაიკითხავენ მეტ წიგნს, მოიძიებენ მეტ ინფორმაციას და თავმდაბლად სთხოვენ სხვებს მითითებებს. მონაწილეობას მიიღებენ ამ პროფესიასთან დაკავშირებულ ყველა სახის საქმეში, თანდათანობით დააგროვებენ გამოცდილებას და განავითარებენ საკუთარ ძალებს. და როდესაც ჩათვლიან, რომ აქვთ უკვე აქვთ ოპონენტებთან პაექრობის საფუძველი, ხშირად გამოდიან ასპარეზზე საკუთარი „ბრწყინვალე შეხედულებების“ გამოსახატავად და ხშირად განზრახ უარყოფენ და აკნინებენ თავიანთ ოპონენტებს, რათა უხერხულ მდგომარეობაში ჩააყენონ, სახელი გაუტეხონ მათ, ამით კი საკუთარი გამჭრიახობა და განსაკუთრებულობა წარმოაჩინონ და ოპონენტები დათრგუნონ. გამჭრიახი ადამიანები ხედავენ ყოველივე ამას, ხოლო ისინი, ვინც სულელები, უმეცარნი და გარჩევის უნარს მოკლებულნი არიან — ვერა. ადამიანთა უმეტესობა უბრალოდ ხედავს ანტიქრისტეების ენთუზიაზმს, მათ სწრაფვას, მათ ტანჯვას, მათ მიერ გაღებულ მსხვერპლს და გარეგნულად კარგ ქცევას, მაგრამ რეალური ვითარება ანტიქრისტეთა გულის სიღრმეშია დამალული. რა არის მათი მთავარი მიზანი? ეს არის სტატუსის მოპოვება. სამიზნე, რომელზეც ორიენტირებულია მთელი მათი საქმე, შრომა და მათ მიერ გაღებული მსხვერპლი, არის ის, რასაც ყველაზე მეტად სცემენ თაყვანს თავიანთ გულებში: სტატუსი და ძალაუფლება.

ძალაუფლებისა და სტატუსის მოსაპოვებლად, პირველი, რასაც ანტიქრისტეები ეკლესიაში აკეთებენ, არის ის, რომ ცდილობენ მოიპოვონ სხვა ადამიანთა ნდობა და პატივისცემა, რათა მეტი ადამიანი დაარწმუნონ და მიაღწიონ იმას, რომ სხვებმა პატივისცემით შეხედონ და თაყვანი სცენ მათ, რითაც მიაღწევენ თავიანთ მიზანს — ჰქონდეთ გადამწყვეტი სიტყვა და ფლობდნენ ძალაუფლებას ეკლესიაში. როდესაც საქმე ძალაუფლების მოპოვებას ეხება, ყველაზე მეტად დახელოვნებულნი არიან სხვა ადამიანებთან კონკურენციასა და ბრძოლაში. ისინი, ვინც ჭეშმარიტებას ეძიებენ, ვისაც აქვს პრესტიჟი ეკლესიაში და ვინც უყვართ ძმებსა და დებს, მათი მთავარი ოპონენტები არიან. ნებისმიერი ადამიანი, რომელიც საფრთხეს უქმნის მათ სტატუსს, მათი მოწინააღმდეგეა. შეუდრეკლად ეპაექრებიან მათ, ვინც მათზე ძლიერია და ყოველგვარი სიბრალულის გარეშე ეჯიბრებიან მათ, ვინც მათზე სუსტია. მათი გულები სავსეა კონკურენციისა და ბრძოლის ფილოსოფიებით. მიაჩნიათ, რომ თუ ადამიანები არ იბრძოლებენ და არ გაუწევენ კონკურენციას ერთმანეთს, ვერანაირ სარგებელს ვერ მოიპოვებენ, და რასაც ისინი იღებენ, არის კონკურენციისა და ბრძოლის სურვილი. სტატუსის მოსაპოვებლად და ადამიანთა ჯგუფში გამორჩეული პოზიციის დასაკავებლად, ყველაფერს აკეთებენ იმისათვის, რომ კონკურენცია გაუწიონ ნებისმიერ ადამიანს და არ ინდობენ არცერთ ადამიანს, რომელიც საფრთხეს უქმნის მათ სტატუსს. არ აქვს მნიშვნელობა, ვისთან აქვთ ურთიერთობა, ეს ურთიერთობები სავსეა კონკურენციითა და ბრძოლით და სიბერემდე აგრძელებენ კონკურენციასა და ბრძოლას. ხშირად ამბობენ: „შევძლებდი თუ არა ამ ადამიანის დამარცხებას, რომ შევბრძოლებოდი?“ ვინც მჭევრმეტყველია და შეუძლია ლოგიკურად, სტრუქტურირებულად და მეთოდურად საუბარი, მათი შურისა და მიბაძვის სამიზნე ხდება. უფრო მეტიც, ის ხდება მათი მოწინააღმდეგე. ვინც ეძიებს ჭეშმარიტებას და აქვს რწმენა, ძალუძს ხშირად დაეხმაროს და მხარი დაუჭიროს ძმებსა და დებს, და ეხმარება მათ ნეგატიურობისა და სისუსტის გადალახვაში, ასევე ხდება მათი მოწინააღმდეგე ისევე, როგორც ნებისმიერი ადამიანი, რომელიც დახელოვნებულია გარკვეულ პროფესიაში და გარკვეულწილად პატივცემულია ძმებისა და დების მიერ. ვინც შედეგებს იღებს თავის საქმეში და მოიპოვებს ზემდგომის აღიარებას, ბუნებრივია, ხდება მათთვის კიდევ უფრო დიდი მოწინააღმდეგე. რა არის ანტიქრისტეების დევიზი მიუხედავად იმისა, თუ რომელ ჯგუფში არიან? გაგვიზიარეთ თქვენი აზრები. (სხვა ადამიანებთან და ზეცასთან ბრძოლა დაუსრულებელი გართობის წყაროა.) განა ეს სიგიჟე არ არის? ეს სიგიჟეა. არის კიდევ სხვა? (ღმერთო, განა არ ფიქრობენ, რომ: „მთელ სამყაროში მხოლოდ მე ვარ უზენაესი“? ანუ, სურთ იყვნენ ყველაზე მაღლა და არ აქვს მნიშვნელობა, ვისთან ერთად არიან, ყოველთვის სურთ ყველას აჯობონ.) ეს არის მათი ერთ-ერთი აზრი. კიდევ სხვა? (ღმერთო, მე სამი სიტყვა გამახსენდა: „გამარჯვებული არის მეფე“. ვფიქრობ, რომ მათ ყოველთვის სურთ იყვნენ სხვებზე აღმატებულნი და გამოირჩეოდნენ, არ აქვს მნიშვნელობა სად არიან, ისწრაფვიან იყვნენ ყველაზე მაღლა.) უმეტესობა, რაზეც ისაუბრეთ, არის მოსაზრებები; სცადეთ გამოიყენოთ ქცევის ფორმა მათ აღსაწერად. ანტიქრისტეებს მაინცდამაინც არ სურთ დაიკავონ ყველაზე მაღალი პოზიცია, მიუხედავად იმისა, სად არიან. ყოველ ჯერზე, როდესაც ისინი სადმე მიდიან, მათ აქვთ ხასიათი და მენტალიტეტი, რომელიც მოქმედებისკენ უბიძგებს. რა არის ეს მენტალიტეტი? ეს არის „მე უნდა შევეჯიბრო! შევეჯიბრო! შევეჯიბრო!“ რატომ სამი და არა ერთი „შევეჯიბრო“, რატომ არა ერთი „შევეჯიბრო“? (კონკურენცია გახდა მათი ცხოვრება, ეს არის ის, რითაც ცხოვრობენ.) ეს არის მათი ხასიათი. ისინი დაიბადნენ ხასიათით, რომელიც არის უკიდურესად ამპარტავანი და რომლის მოთოკვაც რთულია ანუ საკუთარ თავს მიიჩნევენ შეუდარებლად და უკიდურესად ეგოისტები არიან. არავის ძალუძს შეზღუდოს მათი ეს წარმოუდგენლად ამპარტავანი ხასიათი; თავადაც ვერ აკონტროლებენ მას. ასე რომ, მათი ცხოვრება მთლიანად ბრძოლასა და კონკურენციასთან არის დაკავშირებული. რისთვის იბრძვიან და ეჯიბრებიან? ბუნებრივია, ეჯიბრებიან დიდების, სარგებლის, სტატუსის, რეპუტაციისა და საკუთარი ინტერესებისთვის. არ აქვს მნიშვნელობა, რა მეთოდების გამოყენება უწევთ, სანამ ყველა მათ ემორჩილება და სანამ იღებენ სარგებელსა და სტატუსს, ამით აღწევენ თავიანთ მიზანს. მათი ბრძოლის სურვილი არ არის დროებითი გართობა; ეს არის ერთგვარი ხასიათი, რომელიც მომდინარეობს სატანური ბუნებიდან. ეს ჰგავს დიდი წითელი დრაკონის ხასიათს, რომელიც ებრძვის ზეცას, დედამიწასა და ადამიანებს. ახლა, როდესაც ანტიქრისტეები იბრძვიან და ეჯიბრებიან სხვებს ეკლესიაში, რა სურთ მათ? ეჭვგარეშეა, ისინი ეჯიბრებიან რეპუტაციისა და სტატუსისთვის. მაგრამ თუ მოიპოვებენ სტატუსს, რა სარგებელი მოაქვს ამას მათთვის? რა სარგებელი მოაქვს მათთვის, თუ სხვები უსმენენ, აღფრთოვანებულნი არიან მათით და თაყვანს სცემენ მათ? თავად ანტიქრისტეებიც კი ვერ ხსნიან ამას. სინამდვილეში მოსწონთ რეპუტაციითა და სტატუსით ტკბობა, როდესაც ყველა უღიმის და ხვდება მათ პირფერობითა და მლიქვნელობით. ასე რომ, ყოველ ჯერზე, როდესაც ანტიქრისტე მიდის ეკლესიაში, ის ერთ რამეს აკეთებს: იბრძვის და ეჯიბრება სხვებს. მაშინაც კი, თუ მოიპოვებენ ძალაუფლებასა და სტატუსს, არ ჩერდებიან. თავიანთი სტატუსის დასაცავად და ძალაუფლების განსამტკიცებლად აგრძელებენ სხვებთან ბრძოლასა და კონკურენციას. ამას გააკეთებენ სიკვდილამდე. ასე რომ, ანტიქრისტეების ფილოსოფიაა: „სანამ ცოცხალი ხარ, არ შეწყვიტო ბრძოლა“. თუ ასეთი ბოროტი ადამიანი არსებობს ეკლესიაში, შეაწუხებს თუ არა ის ძმებსა და დებს? მაგალითად, ვთქვათ, რომ ყველა მშვიდად ჭამს და სვამს ღვთის სიტყვებს და აქვს თანაზიარება ჭეშმარიტებაზე; ატმოსფერო მშვიდია და განწყობა სასიამოვნო. ამ დროს ანტიქრისტე უკმაყოფილებით ივსება. მას გაუჩნდება შური მათ მიმართ, ვისაც აქვს თანაზიარება ჭეშმარიტებაზე და შეიძულებს მათ. ის დაიწყებს მათზე თავდასხმას და მათ განკითხვას. განა ეს არ დაარღვევს მშვიდ ატმოსფეროს? ის არის ბოროტი ადამიანი, რომელიც მოვიდა სხვების შესაწუხებლად და შესაძულებლად. აი, როგორები არიან ანტიქრისტეები. ზოგჯერ ანტიქრისტეები არ ცდილობენ გაანადგურონ ან დაამარცხონ ისინი, ვისაც ეჯიბრებიან და თრგუნავენ; რამდენადაც აღწევენ რეპუტაციას, სტატუსს, პატივმოყვარეობასა და სიამაყეს და იმას, რომ ადამიანები აღფრთოვანდნენ მათით, იმდენად მათი მიზანი მიღწეულია. სანამ ისინი ეჯიბრებიან, ერთგვარ აშკარა სატანურ ხასიათს ავლენენ. რა ხასიათია ეს? ის, რომ არ აქვს მნიშვნელობა რომელ ეკლესიაში გამოჩნდებიან, ყოველთვის სურთ კონკურენცია და ბრძოლა სხვა ადამიანებთან, ყოველთვის სურთ კონკურენცია დიდების, სარგებლისა და სტატუსის მოსაპოვებლად და მხოლოდ მაშინ გრძნობენ, რომ მიაღწიეს თავიანთ მიზანს, როდესაც ეკლესიაში არეულობა და ქაოსია, როდესაც სტატუსი აქვთ მოპოვებული და ყველა მათ ემორჩილება. ეს არის ანტიქრისტეთა ბუნება ანუ ისინი კონკურენციასა და ბრძოლას იყენებენ თავიანთი მიზნების მისაღწევად.

რა არის ანტიქრისტეთა დევიზი, მიუხედავად იმისა, თუ რომელ ჯგუფში არიან? „მე უნდა შევეჯიბრო! შევეჯიბრო! შევეჯიბრო! მე უნდა შევეჯიბრო, რომ ვიყო ყველაზე მაღლა და ყველაზე დიადი!“ ეს არის ანტიქრისტეთა ხასიათი; სადაც არ უნდა წავიდნენ, ისინი მუდამ ვიღაცას ეჯიბრებიან და ცდილობენ თავიანთი მიზნების მიღწევას. სატანის მსახურნი არიან და აფერხებენ ეკლესიის საქმეს. ანტიქრისტეთა ხასიათი ასეთია: იწყებენ ეკლესიის თვალიერებით, რათა დაინახონ, ვის სწამს ღმერთი მრავალი წლის განმავლობაში და აქვს კაპიტალი, ვის აქვს გარკვეული ნიჭი ან ტალანტი, ვინ მოუტანა სარგებელი ძმებსა და დებს სულიერ წინსვლასთან მიმართებაში, ვის აქვს მეტი პრესტიჟი, ვის აქვს სტაჟი, ვისზე საუბრობენ კარგად ძმები და დები, ვის აქვს მეტი დადებითი თვისება. ეს ადამიანები უნდა იყვნენ მათი კონკურენტები. მოკლედ, ყოველ ჯერზე, როდესაც ანტიქრისტეები ადამიანთა ჯგუფში არიან, ყოველთვის ამას აკეთებენ: იბრძვიან სტატუსისთვის, კარგი რეპუტაციისთვის, იმისთვის, რომ ჰქონდეთ გადამწყვეტი სიტყვა საკითხებზე და გადაწყვეტილებების მიღების უფლება ჯგუფში, რაც, როგორც კი მოიპოვებენ, აბედნიერებთ მათ. შეუძლიათ თუ არა რეალური საქმის კეთება მას შემდეგ, რაც ამ ყოვლივეს მოიპოვებენ? საერთოდ არა; არ იბრძვიან და არ ეჯიბრებიან იმისათვის, რომ რეალური საქმე აკეთონ; მათი მიზანია ყველას დაჯაბნა. „არ მაინტერესებს, გსურს თუ არა დამემორჩილო; გამოცდილების თვალსაზრისით, მე ყველაზე დიადი ვარ, საუბრის უნარით — საუკეთესო, ხოლო ნიჭითა და ტალანტით — ყველაზე მეტად დაჯილდოებული.“რა სფეროც არ უნდა იყოს, ყოველთვის პირველი ადგილისთვის იბრძვიან. თუ ძმები და დები მათ ზედამხედველებად აირჩევენ, ისინი შეებრძოლებიან თავიანთ პარტნიორებს, რათა ჰქონდეთ გადამწყვეტი სიტყვა და გადაწყვეტილებების მიღების უფლება. თუ ეკლესია პასუხისმგებლობას დააკისრებს გარკვეულ საქმეზე, დაჟინებით მოითხოვენ, რომ თავად მიიღონ გადაწყვეტილებები იმის შესახებ, თუ როგორ უნდა განხორციელდეს იგი. ენდომებათ იბრძოლონ იმისთვის, რომ ყველაფერი, რასაც ამბობენ და ყველა ის გადაწყვეტილება, რომელსაც იღებენ, წარმატებული გახდეს და რეალობად იქცეს. თუ ძმები და დები სხვის იდეას მიიღებენ, შეეგუებიან ამას? (არა.) ეს ნიშნავს პრობლემებს. თუ არ მოუსმენ, ჭკუას გასწავლიან, გაგრძნობინებენ, რომ მათ გარეშე ვერაფერს შეძლებდი და დაგანახებენ, რა შედეგები მოჰყვება, თუ არ დაემორჩილები მათ. აი, როგორი ქედმაღალი, საძულველი და უგუნურია ანტიქრისტეთა ხასიათი. არც სინდისი აქვთ და არც გონიერება, და არც ჭეშმარიტების ნატამალი გააჩნიათ. ანტიქრისტეს ქმედებებსა და საქმეებში შეიძლება დავინახოთ, რომ იმ მხრივ, რასაც ის აკეთებს, არ გააჩნია ნორმალური ადამიანური გონება და თუმცა შეიძლება ვინმეს ჭეშმარიტებაზე თანაზიარება ჰქონდეს მასთან, არ იღებს მას. რაც არ უნდა სწორი იყოს ის, რასაც ამბობ, მათთან ეს არ ჭრის. ერთადერთი, რისკენაც სწრაფვა უყვართ, არის რეპუტაცია და სტატუსი, რომელსაც მოწიწებით ეპყრობიან. სანამ შეუძლიათ დატკბნენ სტატუსის სიკეთეებით, კმაყოფილნი არიან. სჯერათ, რომ ეს არის მათი არსებობის ღირებულება. მიუხედავად იმისა, თუ ადამიანთა რომელ ჯგუფში არიან, მათ აუცილებლად უნდა აჩვენონ ხალხს ის „სინათლე“ და „სითბო“, რომელსაც თავად ასხივებენ, თავიანთი ნიჭი და განსაკუთრებულობა.და რადგან მათ სჯერათ საკუთარი განსაკუთრებულობის, ბუნებრივია, ფიქრობენ, რომ ჩვეულებრივ ადამიანებზე უკეთესად უნდა ეპყრობოდნენ, რომ უნდა იღებდნენ ხალხის მხარდაჭერასა და აღფრთოვანებას, რომ ადამიანები პატივისცემით უნდა მოეპყრონ და თაყვანს სცემდნენ მათ — ფიქრობენ, რომ ეს ყოველივე მათ ეკუთვნით. განა ასეთი ადამიანები თავხედები და უსირცხვილოები არ არიან? განა პრობლემა არ არის ასეთი ადამიანების ეკლესიაში ყოფნა? როდესაც რაღაც ხდება, საღი აზრი კარნახობს ადამიანებს, რომ მოუსმინონ მას, ვინც სწორად საუბრობს, დაემორჩილონ მას, ვისი შემოთავაზებაც სასარგებლოა ღვთის სახლის საქმისთვის, და მიიღონ ისეთი იდეა, რომელიც შეესაბამება ჭეშმარიტების პრინციპებს. თუ ანტიქრისტეები იტყვიან რაღაცას, რაც არ შეესაბამება პრინციპებს, სხვებმა შეიძლება არ მოუსმინონ ან არ მიიღონ მათი შეთავაზება. ამ შემთხვევაში რას გააკეთებენ ანტიქრისტეები? გააგრძელებენ საკუთარი თავის დაცვასა და გამართლებას და იფიქრებენ გზებზე, რათა დაარწმუნონ სხვები და მიაღწიონ იმას, რომ ძმებმა და დებმა მოუსმინონ მათ და მიიღონ მათი შეთავაზება. ისინი არ იფიქრებენ იმაზე, თუ რა გავლენა შეიძლება იქონიოს ეკლესიის საქმეზე მათმა შეთავაზებამ. ეს არ შედის მათი განხილვის სფეროში. რა არის ერთადერთი საკითხი, რასაც განიხილავენ? „თუ ჩემს შეთავაზებას არ მიიღებენ, რა პირით გამოვჩნდე? ასე რომ, უნდა ვიბრძოლო და ვეცადო, რომ ჩემი შეთავაზება მიიღონ.“ როდესაც რაღაც ხდება, აი, როგორ ფიქრობენ და მოქმედებენ. არასდროს უფიქრდებიან იმას, შეესაბამება თუ არა ეს პრინციპებს და არასდროს იღებენ ჭეშმარიტებას. ეს არის ანტიქრისტეთა ხასიათი.

რა არის ანტიქრისტეთა გონიერების სრული არქონის მთავარი გამოვლინება? მათ მიაჩნიათ, რომ აქვთ ნიჭი, არიან უნარიანები, ფლობენ კარგ სულიერ მონაცემებს და სხვა ადამიანებმა თაყვანი უნდა სცენ და მხარი დაუჭირონ მათ, ხოლო ღვთის სახლმა მნიშვნელოვან პოზიციაზე უნდა დააყენოს. გარდა ამისა, მათ მიაჩნიათ, რომ ღვთის სახლმა უნდა მიიღოს და ხელი შეუწყოს მათ მიერ წამოყენებულ ყველა შეთავაზებასა და მოსაზრებას; და თუ ღვთის სახლი არ მიიღებს, ძალიან ბრაზდებიან, უპირისპირდებიან მას და აყალიბებენ საკუთარ დამოუკიდებელ სამეფოებს. განა ანტიქრისტეთა ხასიათისა და არსის ეს გამოვლინება არ იწვევს ჩაშლასა და არეულობას ეკლესიაში? შეიძლება ითქვას, რომ ანტიქრისტეების ყველა ქმედება იწვევს უზარმაზარ ჩაშლასა და არეულობას ეკლესიის საქმესა და ღვთის რჩეული ხალხის სულიერ წინსვლაში. როდესაც ანტიქრისტეები ღვთის რჩეულ ხალხს შორის პრესტიჟის მოსაპოვებლად და ეკლესიის წინამძღოლობისთვის იბრძვიან, იყენებენ ყველა შესაძლო საშუალებას სხვებზე თავდასასხმელად და საკუთარი თავის ასამაღლებლად. არ ფიქრობენ იმაზე, თუ რაოდენ დიდი ზიანი შეიძლება მიაყენონ ღვთის სახლის საქმესა და ღვთის რჩეული ხალხის სულიერ წინსვლას. მხოლოდ იმაზე ფიქრობენ, დაკმაყოფილდება თუ არა მათი ამბიციები და სურვილები და იქნება თუ არა პირადი სტატუსი და რეპუტაცია დაცული. ეკლესიებში და ღვთის რჩეულ ხალხს შორის მათი როლი არის დემონების, ბოროტმოქმედების და სატანის მსახურების როლი. აბსოლუტურად არ არიან ადამიანები, რომლებსაც გულწრფელად სწამთ ღმერთი, არც ღვთის მიმდევრები არიან და მით უმეტეს, არ არიან ადამიანები, რომლებსაც უყვართ ჭეშმარიტება და რომლებიც იღებენ მას. როდესაც მათი განზრახვები და მიზნები ჯერ კიდევ არ არის მიღწეული, არასოდეს უღრმავდებიან საკუთარ თავს და არ შეიცნობენ მას, არასოდეს უფიქრდებიან, შეესაბამება თუ არა მათი განზრახვები და მიზნები ჭეშმარიტებას, არასოდეს ეძიებენ, როგორ იარონ ჭეშმარიტების ძიების გზაზე ხსნის მისაღწევად. მათ არ სწამთ ღმერთის და არ ირჩევენ იმ გზას, რომლითაც უნდა იარონ მორჩილი განწყობით. ნაცვლად ამისა, თავს იტეხენ ფიქრით: „როგორ შემიძლია მოვხვდე წინამძღოლის ან მუშაკის პოზიციაზე? როგორ შემიძლია კონკურენცია გავუწიო ეკლესიის წინამძღოლებსა და მუშაკებს? როგორ შემიძლია შეცდომაში შევიყვანო და გავაკონტროლო ღვთის რჩეული ხალხი და ვაქციო ქრისტე მხოლოდ ნომინალურ ფიგურად? როგორ შემიძლია უზრუნველვყო ადგილი საკუთარი თავისთვის ეკლესიაში? როგორ შემიძლია უზრუნველვყო, რომ მყარად ვიდგე ეკლესიაში და მოვიპოვო სტატუსი, გარანტია მქონდეს, რომ მივაღწევ წარმატებას, არ განვიცდი მარცხს და საბოლოოდ მივაღწევ ჩემს მიზანს — გავაკონტროლო ღვთის რჩეული ხალხი და დავაარსო ჩემი სამეფო?“ აი, რაზე ფიქრობენ ანტიქრისტეები დღე და ღამე. რა ხასიათი და ბუნებაა ეს? მაგალითად, როდესაც ჩვეულებრივი ძმები და დები წერენ გამოცდილებითი დამოწმების სტატიებს, ფიქრობენ იმაზე, თუ ერთგულად როგორ გამოხატონ თავიანთი გამოცდილება და გაგება წერილობით. ამიტომ ლოცულობენ ღვთის წინაშე იმ იმედით, რომ ის მეტ ნათელს მოჰფენს მათ ჭეშმარიტებასთან დაკავშირებით და მისცემს საშუალებას, მიიღონ მისი უფრო დიდი და ღრმა გაგება. ხოლო როდესაც ანტიქრისტეები წერენ სტატიებს, თავს იტეხენ იმაზე ფიქრით, თუ როგორ დაწერონ ისე, რომ მეტმა ადამიანმა გაუგოს მათ, იცოდეს მათ შესახებ და აღფრთოვანდეს მათით, და ამით მოიპოვონ სტატუსი მეტი ადამიანის გონებაში. სურთ გამოიყენონ ეს ყველაზე ჩვეულებრივი, უმნიშვნელო რამ მეტი დიდების მოსახვეჭად. ხელიდან არ გაუშვებენ ასეთ შესაძლებლობასაც კი. რა ტიპის ადამიანები არიან? ზოგიერთ ანტიქრისტეს, როდესაც ხედავს, რომ სხვებს შეუძლიათ გამოცდილებითი დამოწმების სტატიების დაწერა, უჩნდება სურვილი დაწეროს რაღაც, რაც უფრო მშვენიერია, ვიდრე ნებისმიერი სხვისი გამოცდილებითი დამოწმება, რათა შეეჯიბროს მათ სტატუსისა და პრესტიჟის მოპოვებაში. ამიტომ იგონებს და იპარავს ისტორიებს. ბედავს ისეთი რამეების გაკეთებასაც კი, როგორიცაა ცრუ მოწმობის გაცემა. იმისათვის, რომ სახელი გაითქვას, მეტმა ადამიანმა იცოდეს მის შესახებ და მისი სახელი გავრცელდეს, ანტიქრისტე არ ერიდება არანაირი სამარცხვინო საქმის კეთებას. ხელიდან არ გაუშვებს უმცირეს შესაძლებლობასაც კი, რომ გახდეს ცნობილი, მოიპოვოს სტატუსი, იყოს პატივცემული ადამიანთა ჯგუფში და მას განსაკუთრებული პატივისცემით შეხედონ. რა არის მიზანი იმისა, რომ მას განსაკუთრებული პატივისცემით უყურონ? რა შედეგებისა და მიზნების მიღწევა სურთ ანტიქრისტეებს? ანტიქრისტეებს სურთ, რომ სხვებმა დაინახონ ისინი, როგორც არაჩვეულებრივი ადამიანები, რომლებიც უფრო კეთილშობილები არიან, ვიდრე ნებისმიერი სხვა, და რომლებიც გამოირჩევიან გარკვეული მიმართულებებით; მათ სურთ კარგი და ღრმა შთაბეჭდილება დატოვონ სხვების გონებაში, ღრმა შთაბეჭდილება, და თანდათანობით მიაღწიონ იმას, რომ სხვა ადამიანებს შეშურდეთ მათი, აღფრთოვანდნენ მათით და პატივი სცენ მათ. სანამ ისინი მთელი ძალისხმევით მიისწრაფვიან ამ მიზნის მისაღწევად, კვლავ აგრძელებენ იმავე გზით სიარულს, რომლითაც ადრე დადიოდნენ.

მიუხედავად იმისა, თუ ადამიანთა რომელ ჯგუფში არიან, თვალთმაქცობენ თუ შრომობენ, ანტიქრისტეეთა გულის სიღრმეში დაფარული სხვა არაფერია, თუ არა სტატუსის მოპოვების სურვილი. არსი, რომელსაც ისინი ავლენენ და აჩვენებენ, სხვა არაფერია, თუ არა ბრძოლა და კონკურენცია. რასაც არ უნდა აკეთებდნენ ანტიქრისტეები, სხვებს ეჯიბრებიან სტატუსის, პატივმოყვარეობისა და ინტერესების გამო. ამის ყველაზე გავრცელებული გამოვლინებაა ბრძოლა ადამიანთა გონებაში კარგი სახელის, კარგი შეფასებისა და სტატუსის მოსაპოვებლად, რათა ადამიანებმა პატივი და თაყვანი სცენ, მათ გარშემო იტრიალონ და მათზე იყვნენ ფოკუსირებულნი. ეს არის გზა, რომელსაც ანტიქრისტეები ადგანან; ეს არის ის, რისთვისაც ანტიქრისტეები იბრძვიან. მიუხედავად იმისა, თუ როგორ გმობს და აანალიზებს ღვთის სიტყვები ამ ყველაფერს, ანტიქრისტეები არ იღებენ ჭეშმარიტებას, არც ღვთის სიტყვების სამსჯავროსა და გაკიცხვას; არც უარს ამბობენ ამ ყოველივეზე, რაც ღვთის მიერ არის განსჯილი და დაგმობილი. პირიქით, რაც უფრო მეტად ამხელს ღმერთი ამ ყველაფერს, მით უფრო მზაკვრები ხდებიან ანტიქრისტეები. უფრო ფარულ და მოუხელთებელ გზებს მიმართავენ ამ ყველაფრის მისაღწევად, რათა ადამიანებმა ვერ დაინახონ, რას აკეთებენ და შეცდომით იფიქრონ, რომ უარი თქვეს ამ ყველაფერზე. რაც უფრო მეტად ამხელს ღმერთი ამას, მით უფრო მეტად პოულობენ ანტიქრისტეები გზებს, რათა გამოიყენონ უფრო მზაკვრული და ჭკვიანური მეთოდები მათ მისაღწევად და მოსაპოვებლად. გარდა ამისა, ისინი იყენებენ სასიამოვნო სიტყვებს თავიანთი ფარული მოტივების დასამალად. მოკლედ, ანტიქრისტეები საერთოდ არ იღებენ ჭეშმარიტებას, არ უფიქრდებიან თავიანთ ქცევას და არ წარსდგებიან ღვთის წინაშე ლოცვითა და ჭეშმარიტების ძიებით. პირიქით, თავიანთ გულებში კიდევ უფრო უკმაყოფილონი არიან ღვთის მიერ მხილებითა და მისი სამსჯავროთი, იმდენად, რომ მტრულ დამოკიდებულებას იჩენენ ამ ყოველივეს მიმართ. არა მხოლოდ არ ამბობენ უარს რეპუტაციისა და სტატუსის ძიებაზე, არამედ კიდევ უფრო მეტად აფასებენ ამ ყველაფერს და ფიქრობენ გზებზე, რათა დამალონ და დაფარონ ეს ძიება და ხელი შეუშალონ ადამიანებს მის დანახვასა და შემჩნევაში. შექმნილი მდგომარეობის მიუხედავად ანტიქრისტეები არა მხოლოდ ვერ ახერხებენ ჭეშმარიტების პრაქტიკაში გამოყენებას, არამედ როდესაც მათი ნამდვილი სახე მჟღავნდება ანუ, როდესაც შემთხვევით ავლენენ თავიანთ ამბიციებსა და სურვილებს, უფრო მეტად წუხან იმაზე, რომ სხვები დაინახავენ მათ არსსა და ნამდვილ სახეს ღვთის სიტყვებისა და ჭეშმარიტების საფუძველზე; ამიტომ ცდილობენ ამის დამალვას და ყველაფერს აკეთებენ თავის გასამართლებლად. რა არის ამის დამალვის მიზანი? ეს არის პირადი სტატუსისა და რეპუტაციის დაცვა ზარალისგან და ძალების შენარჩუნება შემდეგი ბრძოლისთვის. ეს არის ანტიქრისტეთა არსი. მიუხედავად იმისა, თუ როდის ან რა ვითარებაში ხდება ეს, მათი ქცევის მიზნები და მიმართულება არასოდეს იცვლება; არც მათი ცხოვრებისეული მიზნები, არც მათი მოქმედების პრინციპები და არც სტატუსის მოპოვების ის სურვილი, ამბიცია და მისწრაფება, რაც მათი გულის სიღრმეშია ისინი არა მხოლოდ ყველაფერს გააკეთებენ სტატუსის მოსაპოვებლად, არამედ კიდევ უფრო გააძლიერებენ ძალისხმევას მის მისაღწევად. რაც უფრო მეტი თანაზიარება აქვს ღვთის სახლს ჭეშმარიტებაზე, მით უფრო ჭკვიანურად აარიდებენ თავს ისეთი აშკარა ქცევებისა და გამოვლინებების გამოყენებას, რომელთა დანახვა და გარჩევაც სხვა ადამიანებს შეუძლიათ. ისინი გადავლენ სხვა სახის მეთოდზე და მწარედ იტირებენ, როდესაც აღიარებენ თავიანთ შეცდომებს და დაგმობენ საკუთარ თავს, რითაც ადამიანთა თანაგრძნობას მოიპოვებენ; ამით მიაღწევენ იმას, რომ ადამიანებმა შეცდომით იფიქრონ, რომ მოინანიეს და შეიცვალნენ, რაც უფრო გაართულებს მათ ამოცნობას. როგორია ანტიქრისტეთა ეს არსი? განა ცოტათი მზაკვრული არ არის? (არის.) როდესაც ადამიანები ასეთი მზაკვრები არიან, ისინი ეშმაკები არიან. ძალუძთ თუ არა ეშმაკებს ჭეშმარიტად მონანიება? ძალუძთ თუ არა ჭეშმარიტად უარი თქვან სტატუსის ძიების ამბიციასა და სურვილზე? ეშმაკები სიკვდილს ამჯობინებენ ამ ამბიციაზე უარის თქმას. მათთან რაც არ უნდა თანაზიარება გქონდეს ჭეშმარიტებაზე, ეს უსარგებლო იქნება, არ იტყვიან უარს ამ ამბიციაზე. თუ ამ ვითარებაში ბრძოლას წააგებენ და ძმები და დები ამხელენ მათ, სხვა ჯგუფში გადასვლისას მაინც გააგრძელებენ ბრძოლას და კონკურენციას სტატუსისთვის, ავტორიტეტისთვის, საბოლოო სიტყვისა და გადაწყვეტილების მიღების უფლებისთვის. როგორიც არ უნდა იყოს სიტუაცია ან ადამიანთა ჯგუფი, რომელშიც ისინი იმყოფებიან, პრინციპი, რომელსაც ყოველთვის იცავენ, არის კონკურენცია და ბრძოლა: „მხოლოდ მე ძალმიძს წინამძღოლობა, სხვა არავინ უნდა მიძღვებოდეს!“ მათ აბსოლუტურად არ სურთ იყვნენ რიგითი მიმდევრები ან მიიღონ სხვისი წინამძღოლობა და დახმარება. ეს არის ანტიქრისტეთა არსი. როგორი მდგომარეობაც არ უნდა იყოს ან ადამიანთა რომელ ჯგუფშიც არ უნდა იყვნენ, პრინციპი, რომელსაც ყოველთვის იცავენ, არის კონკურენცია: „მხოლოდ მე შემიძლია ვიყო წინამძღოლი; სხვას არავის ძალუძს მიწინამძღოლოს!“ აბსოლუტურად არ სურთ იყვნენ ჩვეულებრივი მიმდევრები ან მიიღონ სხვა ადამიანების წინამძღოლობა ან დახმარება. ეს არის ანტიქრისტეების არსი.

არიან თუ არა ეკლესიაში ისეთები, რომლებსაც მრავალი წელია სწამთ ღმერთი, მაგრამ მაინც საერთოდ არ ეძიებენ ჭეშმარიტებას, და ყოველთვის სტატუსისა და რეპუტაციის მოპოვებისკენ ისწრაფვიან? რა გამოვლინებები აქვს ასეთ ადამიანებს ? თქვენი აზრით, ისინი, ვინც მუდმივად ცდილობენ საკუთარი თავის გამოჩენას, მიდრეკილნი არიან ორიგინალური აზრების მოფიქრებისკენ და მაღალფარდოვანი იდეების ფრქვევისკენ, ასეთი ადამიანები არიან? რა სახის საქმეებს აკეთებენ ხშირად? (ვიღაც გამოხატავს თავის თვალსაზრისს და ყველა სხვას ის სწორად ეჩვენება, მაგრამ საკუთარი ბრწყინვალების საჩვენებლად, ეს ადამიანი გამოდის განსხვავებული თვალსაზრისით, რომელიც ხალხს კიდევ უფრო სწორად მოეჩვენება და რომელიც უარყოფს პირველი ადამიანის მოსაზრებას, რითაც აჩვენებს, თუ რამდენად ბრწყინვალეა იგი.) ამას ჰქვია თავის გამოჩენა. ისინი უარყოფენ სხვათა შეხედულებებს და შემდეგ გამოდიან საკუთარი უნიკალური პერსპექტივით, რომელსაც თავადაც კი არ მიიჩნევენ რეალისტურად ან საფუძვლიანად და რომელიც მხოლოდ ცარიელი ლოზუნგია, თუმცა უნდა აჩვენონ ადამიანებს, თუ რამდენად ბრწყინვალენი არიან და მიაღწიონ იმას, რომ ყველამ მათ მოუსმინოს. ისინი ყოველთვის განსხვავებულები უნდა იყვნენ, მუდამ მაღალფარდოვანი სიტყვებით ლაპარაკობენ და რაც არ უნდა განხორციელებადი და პრაქტიკული იყოს სხვათა ნათქვამი, მათ აუცილებლად მას უნდა შეეწინააღმდეგონ და სხვადასხვა მიზეზი და საბაბი იპოვონ სხვათა თვალსაზრისის უარსაყოფად. ეს არის იმ ადამიანების ყველაზე გავრცელებული ქცევები, რომლებიც ცდილობენ მოიფიქრონ ორიგინალური აზრები და აფრქვევენ მაღალფარდოვან აზრებს. იმის მიუხედავად, თუ რამდენად სწორი ან მართებული იყო სხვისი ქმედებები, ისინი მათ მაინც უგულებელყოფენ და არაფრად აგდებენ მათ. მაშინაც კი, როდესაც აშკარად იციან, რომ ადამიანმა მართებულად იმოქმედა, მაინც ამბობენ, რომ მისი ქმედებები არ იყო სწორი, და ისე წარმოაჩენენ, თითქოს თავად ბევრად უკეთესად შეეძლოთ ამის გაკეთება და რომ ისინი არავისზე ნაკლებნი არ არიან. ასეთი ადამიანები ფიქრობენ, რომ არავინ არის მათზე უკეთესი, რომ ისინი ყველა თვალსაზრისით აღემატებიან სხვა ადამიანებს. მათთვის ყველაფერი, რასაც სხვა ადამიანები ამბობენ, არასწორია; სხვა ადამიანები უსარგებლონი არიან, თავად კი ყველა თვალსაზრისით კარგები არიან. მაშინაც კი, თუ რაღაცას არასწორად აკეთებენ და ისხლებიან, არ სურთ დამორჩილება, საერთოდ არ იღებენ ჭეშმარიტებას და შეიძლება მოიგონონ უამრავი საბაბი, რათა სხვებს აფიქრებინონ, რომ არ დაუშვიათ შეცდომა და მათი გასხვლა უსამართლო იყო. ადამიანები, რომლებსაც უყვართ ორიგინალური იდეების მოფიქრება და მაღალფარდოვანი სიტყვების ფრქვევა, სწორედ ამგვარად ამპარტავნები და თვითმართლები არიან. სინამდვილეში ამ ადამიანთა უმრავლესობას არ გააჩნია ნამდვილი ნიჭი და არაფრის კარგად კეთება არ ძალუძს; რასაც არ უნდა აკეთებდნენ, ყველაფერი სრულ ქაოსად იქცევა. მაგრამ მათ არ აქვთ თვითშემეცნება; ფიქრობენ, რომ სხვა ადამიანებზე უკეთესები არიან; ბედავენ ჩაერიონ და ცხვირი ჩაყონ ყველაფერში, რასაც სხვები აკეთებენ, აგრძელებენ მაღალფარდოვანი იდეების ფრქვევას და ყოველთვის სურთ, რომ სხვებმა პატივი სცენ და მოუსმინონ. რა სიტუაციაშიც ან რა ჯგუფშიც არ უნდა იმყოფებოდნენ, მათ მხოლოდ ის სურთ, რომ სხვები ემსახურონ და მოუსმინონ; არ სურთ ვინმეს ემსახურონ ან მოუსმინონ. განა ესენი ანტიქრისტეები არ არიან? აი, რამდენად ამპარტავნები და თვითმართლები არიან ანტიქრისტეები; აი, რამდენად აკლიათ გონიერება. მხოლოდ მოჩვენებით მოძღვრებებზე საუბრობენ და თუ სხვა ადამიანები მიუთითებენ მათ შეცდომებზე, ამახინჯებენ სიტყვებსა და ლოგიკას, საუბრობენ ყალბი, სასიამოვნო ტონით. რათა ადამიანებმა იფიქრონ, რომ მართლები არიან. რაც არ უნდა სწორი იყოს სხვისი აზრი, ანტიქრისტეები გამოიყენებენ მჭევრმეტყველურ საუბრის მანერას, რათა ის არასწორად წარმოაჩინონ და ყველას საკუთარი აზრი მიაღებინონ. ანტიქრისტეები ამგვარი ადამიანები არიან — მათ გამორჩეულად შესწევთ უნარი შეცდომაში შეიყვანონ სხვები, შეუძლიათ იქამდე დააბნიონ ისინი, რომ გზა აებნეთ და ვეღარ გაარჩიონ სწორი არასწორისგან. საბოლოო ჯამში, ყველა, ვისაც გარჩევის უნარი აკლია, სრულად იქნება შეცდომაში შეყვანილი და და ტყვედ ჩავარდება ამ ანტიქრისტეთა ხელში. ეკლესიების უმეტესობაში არიან ადამიანები, რომლებსაც ამგვარად შეჰყავთ შეცდომაში სხვები. როდესაც ღვთის რჩეულ ხალხს აქვს თანაზიარება ჭეშმარიტებაზე ან აზიარებს თავის გამოცდილებით დამოწმებას, ანტიქრისტეები ყოველთვის დგებიან და გამოხატავენ საკუთარ შეხედულებებს. ისინი გულს არ უხსნიან სხვებს, რათა გულწრფელად ჰქონდეთ თანაზიარება თავიანთ ემპირიულ ცოდნაზე; ნაცვლად ამისა, ისინი ყოველთვის რაღაცაზე მიუთითებენ და კრიტიკულ, უპასუხისმგებლო შენიშვნებს აკეთებენ სხვა ადამიანთა ემპირიულ ცოდნაზე, რათა დაიკვეხნონ, თუ რამდენად ჭკვიანები არიან, და მიაღწიონ თავიანთ მიზანს, რომ სხვებისგან პატივისცემა მოიპოვონ. ანტიქრისტეები ყველაზე მეტად დახელოვნებულნი არიან სიტყვებსა და მოძღვრებებზე საუბარში; მათ არასოდეს ძალუძთ ჭეშმარიტი გამოცდილებითი დამოწმების გაზიარება და არასოდეს საუბრობენ თვითშემეცნებაზე. ნაცვლად ამისა, ყოველთვის ეძებენ პრობლემებს სხვა ადამიანებში და დიდ აჟიოტაჟს ტეხენ მათ გამო. ვერასოდეს ნახავთ, რომ ანტიქრისტეები ღია გონებით იღებდნენ სხვა ადამიანთა მოსაზრებებს ან პროაქტიულად ჰქონდეთ თანაზიარება თავიანთ გახრწნილ ხასიათზე და გულახდილად საუბრობდნენ სხვებთან. ნამდვილად ვერ ნახავთ, რომ თანაზიარება ჰქონდეთ იმაზე, თუ რა მცდარი და აბსურდული შეხედულებები ჰქონდათ და როგორ შეცვალეს ისინი; ნამდვილად ვერ გაიგონებთ მათგან დაშვებულ შეცდომების ან ნაკლოვანებების აღიარებას... მიუხედავად იმისა, თუ რამდენ ხნიანი ურთიერთობა აქვთ ანტიქრისტეებს სხვებთან, ყოველთვის აგრძნობინებენ მათ, რომ არ აქვთ არავითარი გახრწნილება, რომ დაიბადნენ სრულყოფილები და წმინდები და რომ მათ თაყვანი უნდა სცენ. ადამიანებს, რომლებსაც ჭეშმარიტად აქვთ გონიერება, არ სურთ, რომ სხვებმა პატივი ან თაყვანი სცენ. თუ სხვა ადამიანები მართლაც სცემენ პატივს და თაყვანს, ეს სამარცხვინოდ მიაჩნიათ, რადგან იციან, რომ გახრწნილი ადამიანები არიან გახრწნილი ხასიათით და რომ არ ფლობენ ჭეშმარიტება-რეალობას. იციან საკუთარი საზომი, ამიტომ რა გახრწნილებაც არ უნდა გამოავლინონ და რა მცდარი შეხედულებებიც არ უნდა გაუჩნდეთ, შეუძლიათ გულწრფელად ჰქონდეთ თანაზიარება ამ საკითხებზე და აცნობონ სხვებს მათ შესახებ; ამის გაკეთება აგრძნობინებთ თავს ძალიან მშვიდად, თავისუფლად და ბედნიერად. საერთოდ არ მიაჩნიათ, რომ ამის გაკეთება რთულია. მაშინაც კი, თუ სხვა ადამიანები განიკითხავენ, ზემოდან უყურებენ და უგუნურებს უწოდებენ ან თუ სხვებს სძულთ ისინი, დიდად დამწუხრებულები არ არიან. პირიქით, მიაჩნიათ, რომ ეს ძალიან ნორმალურია და შეუძლიათ სწორად მიუდგნენ ამ საკითხს. რადგან ადამიანებს გახრწნილი ხასიათი აქვთ, ბუნებრივად გამოავლენენ გახრწნილებას. მიუხედავად იმისა, აღიარებ ამას თუ არა, ეს ფაქტია. თუ ძალგიძს საკუთარი გახრწნილების აღიარება, ეს კარგია; კიდევ უკეთესია, თუ სხვებს შეუძლიათ მისი ნათლად დანახვა; ამგვარად ისინი არ გცემენ თაყვანსა პატივს. ადამიანებს, რომლებსაც ესმით ჭეშმარიტება და ცოტაოდენი გონიერება აქვთ, შეუძლიათ გახსნან გულები და თანაზიარება ჰქონდეთ საკუთარი თავის შეცნობაზე; მათთვის ეს არ არის რთული, მაგრამ ეს ძალიან რთულია ანტიქრისტეთათვის. უგუნურებად მიიჩნევენ მათ, ვინც წმინდა გულით იხსნება, ვინც თვითშემეცნებაზე საუბრობს და გულწრფელად ლაპარაკობს. ამიტომ ანტიქრისტეები სრულიად ზემოდან უყურებენ ასეთ ადამიანებს. თუ ვინმეს შეუძლია ჭეშმარიტების გაგება და ყველა განსაკუთრებულად იწონებს მას, ანტიქრისტეები ამ ადამიანს აღიქვამენ, როგორც თვალში გაჩხრილ ეკალს განიკითხავენ და დაგმობენ მას. ისინი უარყოფენ ამ ადამიანის მართებულ პრაქტიკასა და დადებით თვისებებს და ისე წარმოაჩენენ მათ, თითქოს ეს იყოს მცდარი და დამახინჯებული გაგება. ვინც არ უნდა გააკეთოს ისეთი რამ, რაც სარგებელს მოუტანს ეკლესიას ან ძმებსა და დებს, ანტიქრისტეები მოძებნიან გზებს მათ დასაკნინებლად, მასხრად ასაგდებად და გასაკიცხად; რაც არ უნდა კარგი საქმე გააკეთონ მათ ან რაც არ უნდა დიდი სარგებელი მოუტანოს ამ საქმემ ადამიანებს, ანტიქრისტეები ჩათვლიან, რომ ეს ხსენებადაც არ ღირს, და გააუფასურებენ და დააკნინებენ მას იმ დონემდე, რომ სრულიად უსარგებლოდ გამოჩნდეს. ხოლო თუ ანტიქრისტეები თავად გააკეთებენ თუნდაც მცირე კეთილ საქმეს, ისინი ყველანაირად შეეცდებიან მის გაზვიადებასა და განდიდებას, რათა ყველამ დაინახოს, იცოდეს, რომ ეს მათ გააკეთეს და რომ ეს მათი დამსახურებაა, რათა ძმებმა და დებმა მათ განსაკუთრებული პატივი სცენ, მუდმივად ახსოვდეთ ისინი, იყვნენ უკიდურესად მადლიერნი მათ მიმართ და ახსოვდეთ, რა არის მათში კარგი. ყველა ანტიქრისტეს შეუძლია ამგვარად მოქცევა ისევე, როგორც მათ, ვინც ფლობს ანტიქრისტეთა ხასიათს. ამ თვალსაზრისით ანტიქრისტეები არაფრით განსხვავდებიან თვალთმაქცი ფარისევლებისგან; სინამდვილეში მათზე უარესები არიან. ეს არის ანტიქრისტეთა ყველაზე გავრცელებული და აშკარა ტიპური გამოვლინებები.

რა დამოკიდებულება აქვთ ანტიქრისტეებს, როდესაც რაღაცას აკეთებენ? მათ სურთ გააკეთონ კარგი საქმეები სხვების დასანახად და ცუდი საქმეები - ფარულად. სურთ, რომ ყველამ იცოდეს იმ კარგი საქმეების შესახებ, რომლებსაც აკეთებენ და დაფარონ ყველა ცუდი საქმე, რათა არავინ გაიგოს მათ შესახებ ისე, რომ ერთი სიტყვაც კი არ გამჟღავნდეს; თავს ვალდებულად გრძნობენ, რომ ყველაფერი გააკეთონ მათ დასამალად. ანტიქრისტეთა ეს ხასიათი ამაზრზენია, არა? რა არის ანტიქრისტეთა ამგვარად მოქცევის მიზანი? (ეს არის პირადი რეპუტაციისა და სტატუსის დაცვა.) სწორია. გარგნულად თითქოს არ ეჯიბრებიან სხვებს სტატუსის მოსაპოვებლად ან არ ამბობენ რაიმეს ამ მიზნით, მაგრამ ყოველივე, რასაც აკეთებენ და ამბობენ, პირადი სტატუსის დაცვასა და შენარჩუნებას, მაღალი პრესტიჟისა და კარგი სახელის მოპოვებას ემსახურება. ზოგჯერ იბრძვიან კიდეც სტატუსის გამო ჯგუფში ისე, რომ ამას არავის აჩვენებენ. მაშინაც კი, როდესაც ისინი ვინმეს რეკომენდაციას უწევენ ანუ აკეთებენ იმ მცირედს, რაც ისედაც მათი მოვალეობაა, მათ სურთ, რომ ადამიანს, ვისაც რეკომენდაცია გაუწიეს, მათ მიმართ უდიდესი მადლიერების გრძნობა ჰქონდეს და იცოდეს, რომ ამ მოვალეობის შესრულების შესაძლებლობა მხოლოდ მათი რეკომენდაციის წყალობით მიეცა. ანტიქრისტეები არასოდეს გაუშვებენ ხელიდან ასეთ შესაძლებლობას. ფიქრობენ: „მიუხედავად იმისა, რომ რეკომენდაცია გაგიწიე, მაინც შენი წინამძღოლი ვარ, ამიტომ ვერ მაჯობებ.“ ანტიქრისტეთან დაუოკებელი სწრაფვა სტატუსისა და რეპუტაციის მოსაპოვებლად სრულიად აშკარაა. სტატუსისთვის ბრძოლისა და მისი დაცვის მიზნით, მათ არ გამოეპარებათ არცერთი გამოხედვა, ვინმეს მიერ ნათქვამი არცერთი უნებლიე სიტყვა და მით უმეტეს, არაფერი, რაც ნებისმიერ კუთხეში ხდება. ანტიქრისტეები ამჩნევენ ყოველივე ამას, დიდსა თუ მცირეს და სხვათა მიერ ნათქვამი სიტყვები მათ გონებაში ისევ და ისევ ტრიალებს. რა არის ამის გაკეთების მიზანი? განა ჭორაობა სიამოვნებთ? არა; საქმე ისაა, რომ ყოველივე ამაში მათ სურთ იპოვონ გზა და შესაძლებლობა საკუთარი სტატუსის დასაცავად. მათ არ უნდათ, რომ წამიერი უყურადღებობის ან გაუფრთხილებლობის გამო მათ სტატუსს ან სახელს რაიმე ჩრდილი მიადგეს. სტატუსის გამო მათ ისწავლეს, როგორ ჩასწვდნენ ყოველივეს არსს; როდესაც რომელიმე ძმა ან და ამბობს რამეს, რასაც უპატივცემულოდ მიიჩნევენ ან გამოთქვამს მათთან შეუსაბამო აზრს, ისინი არ ივიწყებენ ამას; სერიოზულად ეკიდებიან, ატარებენ დეტალურ კვლევასა და ღრმა ანალიზს, შემდეგ კი პოულობენ შესაბამის პასუხს ნათქვამზე საპასუხოდ, რათა მათი სტატუსი მყარად დამკვიდრდეს ყველას გონებაში და აბსოლუტურად შეურყეველი იყოს. როდესაც მათ სახელს ჩრდილი ადგება ან ესმით სიტყვები, რაც მათთვის საზიანოა, სწრაფად მიაკვლევენ წყაროს და შეეცდებიან იპოვონ საბაბი და გამართლება, რომლითაც შეეცდებიან საკუთარი სახელის აღდგენას. ამიტომ, რა მოვალეობებსაც არ უნდა ასრულებდნენ ანტიქრისტეები, მიუხედავად იმისა, მოქმედებენ თუ არა როგორც წინამძღოლები და მუშაკები, თითოეული საქმე, რომლითაც დაკავებულნი არიან და თითოეული სიტყვა, რომელსაც წარმოთქვამენ, ემსახურება სტატუსის მოპოვებას და განუყოფელია საკუთარი ინტერესების დაცვის სურვილისგან. ანტიქრისტეთა გულის სიღრმეში საერთოდ არ არსებობს ჭეშმარიტების პრაქტიკაში გამოყენების ან ღვთის სახლის ინტერესების დაცვის ცნება. ამიტომ, ანტიქრისტეთა არსი შეიძლება ზუსტად განისაზღვროს შემდეგნაირად: ისინი ღვთის მტრები არიან; ისინი არიან ეშმაკებისა და სატანების ხროვა, რომლებიც მოვიდნენ ღვთის სახლის საქმის შესაფერხებლად, ჩასაშლელად და გასანადგურებლად. ისინი სატანის მსახურნი არიან; ისინი არ არიან ღვთის მიმდევარი ადამიანები, არც ღვთის სახლის წევრები არიან და არც ღვთის ხსნის ობიექტები არიან.

შეეხო თუ არა თქვენ გულს რომელიმე ის საკითხი, რაზეც დღეს გვქონდა თანაზიარება? რომელმა ნაწილმა აგაღელვათ? (ბოლო ნაწილმა ანუ როდესაც ღმერთმა გააანალიზა ანტიქრისტეთა კონკურენტული ბუნება.) არ არის კარგი, რომ ყოველთვის კონკურენციაში იყო. ეს ქცევა უკავშირდება ანტიქრისტეებსა და განადგურებას. ეს არ არის კარგი გზა. რა უნდა გააკეთონ ადამიანებმა ასეთი გამოვლინებებისა და გამოაშკარავებების შემთხვევაში? რა არჩევანი უნდა გააკეთონ? როგორ უნდა აირიდონ თავიდან ეს ყველაფერი? ეს არის ის პრობლემები, რომლებზეც ადამიანებმა ახლა ყველაზე მეტად უნდა იფიქრონ და იმსჯელონ; ეს ასევე არის პრობლემები, რომლებსაც ადამიანები ყოველდღიურად აწყდებიან. როგორ შეიკავონ თავი შეჯიბრებისგან, როდესაც რაღაც ხდება და როგორ უნდა დაძლიონ ტკივილი და შფოთვა გულში შეჯიბრების შემდეგ — ეს არის პრობლემა, რომლის წინაშეც თითოეული ადამიანი უნდა დადგეს. ადამიანებს აქვთ გახრწნილი ხასიათი, ამიტომ ისინი ყველანი იბრძვიან პრესტიჟისთვის, გამორჩენისა და იმიჯისთვის და მათთვის რთულია შეჯიბრებისგან თავის შეკავება. მაშინ, თუ ადამიანი არ ეჯიბრება სხვებს, ნიშნავს თუ არა ეს, რომ მან თავი დააღწია ანტიქრისტეთა ხასიათსა და არსს? (არა, ეს მხოლოდ ზედაპირული ფენომენია. თუ მისი შინაგანი ხასიათი არ განიკურნება, მაშინ ანტიქრისტეთა გზით სიარულის პრობლემა ვერ გადაიჭრება.) მაშ, როგორ შეიძლება გადაიჭრას ანტიქრისტეთ გზით სიარულის პრობლემა? (ერთი მხრივ, ადამიანს უნდა ჰქონდეს ცოდნა ამ საკითხის შესახებ; ის უნდა წარსდგეს ღვთის წინაშე სალოცავად, როდესაც როდესაც მასში სტატუსისთვის ბრძოლის აზრები და იდეები იჩენს თავს. გარდა ამისა, უნდა გაიხსნას და გულახდილად ისაუბროს ძმებთან და დებთან და შემდეგ შეგნებულად შეეწინააღმდგოს ამ არასწორ ფიქრებსა და იდეებს. ასევე უნდა სთხოვოს ღმერთს, რომ განიკითხოს, გაკიცხოს, გაასხლას და გაწვრთნას. მაშინ შეძლებს სწორ გზაზე დადგომას.) ეს საკმაოდ კარგი პასუხია. თუმცა, ამის მიღწევა არ არის ადვილი; განსაკუთრებით მათთვის, ვისაც ზედმეტად უყვარს რეპუტაცია და სტატუსი, ამის მიღწევა კიდევ უფრო რთულია. რეპუტაციასა და სტატუსზე უარის თქმა არ არის ადვილი — ადამიანებს ამის მიღწევა მხოლოდ ჭეშმარიტების ძიებით შეუძლიათ. მხოლოდ ჭეშმარიტების გაგებით შეუძლიათ შეიცნონ საკუთარი თავი, ნათლად დაინახონ დიდების, სარგებლისა და სტატუსის ძიების ამაოება და კაცობრიობის გახრწნილების რეალობა. მხოლოდ მაშინ, როდესაც ადამიანები ჭეშმარიტად შეიცნობენ საკუთარ თავს, მათ შეუძლიათ უარი თქვან სტატუსსა და რეპუტაციაზე. არ არის ადვილი შენი გახრწნილი ხასიათისგან გათავისუფლება. თუ აღიარე, რომ არ გაგაჩნია ჭეშმარიტება, რომ გაქვს ძალიან ბევრი ნაკლი და რომ ავლენ ძალიან დიდ გახრწნილებას, მაგრამ არავითარ ძალისხმევას არ იჩენ ჭეშმარიტების საძიებლად, ინიღბები და თვალთმაქცობ, რის გამოც ადამიანებს შეცდომით სჯერათ, რომ ყველაფერი შეგიძლია, მაშინ ეს საფრთხეში ჩაგაგდებს — და ადრე თუ გვიან, დადგება დრო, როდესაც კედელს შეეჯახები და დაეცემი. უნდა აღიარო, რომ არ გაქვს ჭეშმარიტება და გეყოს გამბედაობა, რომ თვალი გაუსწორო რეალობას. გაქვს სისუსტეები, ავლენ გახრწნილებას და ფლობ ყოველგვარ ნაკლს. ეს ნორმალურია, რადგან ჩვეულებრივი ადამიანი ხარ; არ ხარ ზეადამიანი ან ყოვლისშემძლე, და ეს უნდა აღიარო. როდესაც სხვა ადამიანები დაგცინიან ან მასხარად გიგდებენ, მაშინვე ნუ უპასუხებ ანტიპათიით, რადგან მათი ნათქვამი არასასიამოვნოა ან ნუ შეეწინააღმდეგები იმაში დარწმუნებული, რომ თავად ნიჭიერი და სრულყოფილი ხარ — ეს არ უნდა იყოს შენი დამოკიდებულება ასეთი სიტყვების მიმართ. როგორი უნდა იყოს შენი დამოკიდებულება? საკუთარ თავს უნდა უთხრა: „მე მაქვს ჩემი შეცდომები, ჩემში ყოველივე გახრწნილი და ნაკლოვანია; მე უბრალოდ ჩვეულებრივი ადამიანი ვარ. მიუხედავად იმისა, რომ დამცინიან და მასხარად მაგდებენ, არის თუ არა ამაში რაიმე სიმართლე? თუ ის, რასაც ამბობენ, ნაწილობრივ მართალია, მაშინ ეს ღვთისგან უნდა მივიღო.“ თუ ასეთი დამოკიდებულება გაქვს, ეს იმის მტკიცებულებაა, რომ შეგიძლია სწორად გაუმკლავდე სტატუსს, რეპუტაციას და იმას, რასაც სხვა ადამიანები ამბობენ შენზე. სტატუსსა და რეპუტაციაზე უარის თქმა ადვილი არ არის. მათთვის, ვინც გარკვეულწილად ნიჭიერია, გააჩნია გარკვეული სულიერი მონაცემები ან ფლობს გარკვეულ სამუშაო გამოცდილებას, ამ ყოველივეზე უარის თქმა კიდევ უფრო რთულია. თუმცა ზოგჯერ შეიძლება ამტკიცებდნენ, რომ უარი თქვეს მათზე, გულის სიღრმეში ამის გაკეთება არ ძალუძთ. როგორც კი სიტუაცია ამის საშუალებას მისცემს და შესაძლებლობა მიეცემათ, გააგრძელებენ დიდების, გამორჩენისა და სტატუსისკენ სწრაფვას ისევე, როგორც ადრე, რადგან ყველა გახრწნილ ადამიანს უყვარს ეს ყოველივე; უბრალოდ მათ, ვინც არ ფლობს ნიჭს, ოდნავ უფრო სუსტი სურვილი აქვთ, ეძიონ სტატუსი. მათ, ვისაც აქვს ცოდნა, ნიჭი, კარგი გარეგნობა ან განსაკუთრებული კაპიტალი, გააჩნია რეპუტაციისა და სტატუსის მოპოვების განსაკუთრებულად ძლიერი სურვილი იმ დონემდე კი, რომ აღვსილნი არიან ამ ამბიციითა და სურვილით. ეს არის ის, რაზე უარის თქმაც მათთვის ყველაზე რთულია. როდესაც არ აქვთ სტატუსი, მათი სურვილი ჩანასახოვან სტადიაშია. როგორც კი მოიპოვებენ სტატუსს, როდესაც ღვთის სახლი მათ რაიმე მნიშვნელოვან დავალებას ანდობს და განსაკუთრებით, თუ მათ აქვთ საქმის შესრულების დიდი, მრავალწლოვანი დიდი გამოცდილება და კაპიტალი, სურვილი აღარ არის ჩანასახოვან სტადიაში. მან უკვე გაიდგა ფესვები, აყვავდა და ნაყოფის გამოღებას აპირებს. თუ ადამიანს აქვს მუდმივი სურვილი და ამბიცია, გააკეთოს დიდი საქმეები, გახდეს ცნობილი, დიდი ფიგურა, მაშინ როგორც კი დიდ ბოროტებას ჩაიდენს და მისი შედეგები ამოქმედდება, ის სრულიად განადგურდება და მოიკვეთება. ამიტომ, სანამ ეს დიდ უბედურებას გამოიწვევს, დაუყოვნებლივ უნდა შემოაბრუნოს სიტუაცია, სანამ ჯერ კიდევ არის დრო. როდესაც რამეს აკეთებ, ნებისმიერ კონტექსტში უნდა ეძიო ჭეშმარიტება, პრაქტიკაში განახორციელო ის, რომ იყო პატიოსანი და ღვთისადმი მორჩილი და უარი თქვა სტატუსისა და რეპუტაციის ძიებაზე. როდესაც გაქვს მუდმივი ფიქრი და სურვილი, იბრძოლო სტატუსისთვის, უნდა გააცნობიერო, რა არასასურველ შედეგებამდე მიგვიყვანს ამგვარი მდგომარეობა, თუ ის მოუგვარებელი დარჩება. შემდეგ დაუყოვნებლივ უნდა ეძიო ჭეშმარიტება, მიხედო შენს სურვილს, იბრძოლო სტატუსისთვის, სანამ ის ჩანასახოვან სტადიაშია და ჩაანაცვლო ის ჭეშმარიტების პრაქტიკაში გამოყენებით. როდესაც ჭეშმარიტებას პრაქტიკაში იყენებ, შენი სურვილი და ამბიცია, იბრძოლო სტატუსის მოსაპოვებლად, შემცირდება და არ შეაფერხებ ეკლესიის საქმეს. ამგვარად, ღმერთი დაიმახსოვრებს და მოიწონებს შენს ქმედებებს. მაშ, რისი ხაზგასმა მინდა? ეს არის ის, რომ უნდა გათავისუფლდე შენი სურვილებისა და ამბიციებისგან, სანამ ისინი აყვავდებიან, ნაყოფს გამოიღებენ და დიდ უბედურებას მიგიყვანენ. თუ არ მიხედავ მათ, სანამ ისინი ჯერ კიდევ ჩანასახოვან სტადიაში არიან, ხელიდან გაუშვებ დიდ შესაძლებლობას; და როგორც კი ისინი დიდ უბედურებას გამოიწვევენ, მათი გადაჭრა უკვე გვიანი იქნება. თუ არ გაქვს იმის სიმტკიცეც კი, რომ წინააღმდეგობა გაუწიო ხორციელ სხეულს, ძალიან გაგიჭირდება ჭეშმარიტების ძიების გზაზე დადგომა; თუ დიდების, გამორჩენისა და სტატუსის ძიებისას წააწყდები დაბრკოლებებსა და წარუმატებლობას და გონს არ მოხვალ, მაშინ ეს საშიშია: არსებობს იმის შესაძლებლობა, რომ მოიკვეთები. როდესაც მათ, ვისაც უყვარს ჭეშმარიტება, ხვდებათ ერთი ან ორი წარუმატებლობა და დაბრკოლება პირადი რეპუტაციისა და სტატუსის ძიებისას, ი ნათლად ხედავენ, რომ დიდებას, სარგებელსა და სტატუსს საერთოდ არ აქვს ღირებულება. მათ შეუძლიათ სრულიად უარყონ სტატუსი და რეპუტაცია და გადაწყვიტონ, რომ მაშინაც კი, თუ არასოდეს ექნებათ სტატუსი, მაინც გააგრძელებენ ჭეშმარიტების ძიებას, თავიანთი მოვალეობის ჯეროვნად შესრულებას, გააზიარებენ თავიანთ გამოცდილებით დამოწმებას და ამით მიაღწევენ ღვთის დამოწმების შედეგს. მაშინაც კი, როდესაც ჩვეულებრივი მიმდევრები არიან, მაინც შეუძლიათ ბოლომდე მიყოლა და ერთადერთი, რაც სურთ, არის ღვთის მოწონების მიღება. მხოლოდ ესენი არიან ადამიანები, რომლებსაც ნამდვილად უყვართ ჭეშმარიტება და აქვთ სიმტკიცე. ღვთის სახლმა მოიკვეთა მრავალი ანტიქრისტე და ბოროტი ადამიანი, ხოლო ზოგიერთი, ვინც ეძიებს ჭეშმარიტებას, ანტიქრისტეების წარუმატებლობის დანახვის შემდეგ, ზოგიერთი უკვირდება იმ გზას, რომელიც ამ ადამიანებმა გაიარეს, ასევე აანალიზებს და შეიმეცნებს საკუთარ თავს. აქედან გამომდინარე, მას ესმის ღვთის განზრახვა, წყვეტს, რომ იყოს ჩვეულებრივი მიმდევარი, და ფოკუსირდება ჭეშმარიტების ძიებასა და თავისი მოვალეობის კარგად შესრულებაზე. მაშინაც კი, თუ ღმერთი იტყვის, რომ ის მსახურების შემსრულებელი ან მდაბიო არარაობაა, ეს მისთვის მისაღებია. ის უბრალოდ შეეცდება იყოს მდაბიო ადამიანი და პატარა, უმნიშვნელო მიმდევარი ღვთის თვალში, რომელსაც საბოლოოდ ღმერთი სტანდარტის შესაბამის ქმნილებას უწოდებს. სწორედ ასეთი ადამიანები არიან კარგები და ისინი, ვისაც ღმერთი იწონებს.

ღმერთს მოსწონს ადამიანები, რომლებიც ეძიებენ ჭეშმარიტებას და ყველაზე მეტად სძულს, როდესაც ადამიანები ეძიებენ დიდებას, სარგებელსა და სტატუსს. ზოგიერთი ადამიანი მართლაც აფასებს სტატუსსა და რეპუტაციას, არის მიჯაჭვული მათზე და არ ძალუძს მათზე უარის თქმა. ისინი ყოველთვის გრძნობენ, რომ სტატუსისა და რეპუტაციის გარეშე ცხოვრებაში არ არის სიხარული ან იმედი, რომ ცხოვრებაში იმედი მხოლოდ მაშინ არსებობს, როდესაც სტატუსისა და რეპუტაციისთვის ცხოვრობს; მაშინაც კი, თუ მცირეოდენი პოპულარობა აქვთ, გააგრძელებენ ბრძოლას და არასოდეს დანებდებიან. თუ ეს ფიქრი და შეხედულება გაქვს, თუ შენი გული ამგვარი რამეებითაა აღვსილი, მაშინ არ შეგიძლია გიყვარდეს და ეძიო ჭეშმარიტება, არ გაქვს სწორი მიმართულება და მიზნები ღვთისადმი შენს რწმენაში, და არ ძალგიძს საკუთარი თავის შეცნობა, გახრწნილების უკუგდება და ადამიანური სახის გამოვლენა; მოვალეობის შესრულებისას საქმეებს უყურადღებოდ ეკიდები, არ გაქვს პასუხისმგებლობის გრძნობა და კმაყოფილდები მხოლოდ იმით, რომ არ სჩადიხარ ბოროტებას, არ იწვევ არეულობას და ეკლესიიდან არ გიცილებენ. შეძლებენ თუ არა ასეთი ადამიანები თავიანთი მოვალეობის ჯეროვნად შესრულებას? და შესაძლებელია, რომ ღმერთმა გადაარჩინოს ისინი? შეუძლებელია. როდესაც რეპუტაციისა და სტატუსის გამო მოქმედებ, ფიქრობ კიდეც: „სანამ ის, რასაც ვაკეთებ, ბოროტ საქმედ არ ითვლება და არ იწვევს არეულობას, მაშინაც კი, თუ ჩემი მოტივი მცდარია, ვერავინ დაინახავს ამას ან განმიკითხავს.“ არ იცი, რომ ღმერთი გულდასმით იკვლევს ყველაფერს. თუ არ იღებ ან პრაქტიკაში არ იყენებ ჭეშმარიტებას და ღმერთი ზიზღით უარგყოფს, შენთვის ყველაფერი დასრულებულია. ყველა, ვისაც ღვთისმოშიში გული არ აქვს, საკუთარ თავს ჭკვიანად მიიჩნევს; სინამდვილეში არც კი იცის, როდის შეურაცხყო ღმერთი. ზოგიერთი ადამიანი ნათლად ვერ ხედავს ამ ყოველივეს; ის ფიქრობს: „მე მხოლოდ იმიტომ ვეძიებ რეპუტაციასა და სტატუსს, რომ მეტი გავაკეთო, მეტი პასუხისმგებლობა ავიღო. ეს არ იწვევს ეკლესიის საქმის ჩაშლას ან არეულობას და ნამდვილად არ აზიანებს ღვთის სახლის ინტერესებს. ეს არ არის დიდი პრობლემა. მე უბრალოდ მიყვარს სტატუსი და ვიცავ ჩემს სტატუსს, მაგრამ ეს არ არის ბოროტი ქმედება.“ გარეგნულად ასეთი ძიება შეიძლება არ ჩანდეს ბოროტ ქმედებად, მაგრამ რას იწვევს ის საბოლოოდ? მოიპოვებენ თუ არა ასეთი ადამიანები ჭეშმარიტებას? მიაღწევენ თუ არა ხსნას? აბსოლუტურად ვერა. ამიტომ რეპუტაციისა და სტატუსის ძიება არ არის სწორი გზა — ის ზუსტად საპირისპირო მიმართულებით მიდის ჭეშმარიტების ძიებისგან. მოკლედ რომ ვთქვათ, მიუხედავად იმისა, თუ რა არის შენი ძიების მიმართულება ან მიზანი, თუ შენ არ დაფიქრდები სტატუსისა და რეპუტაციის ძიებაზე და თუ ძალიან გიჭირს ამაზე უარის თქმა, მაშინ ეს გავლენას მოახდენს შენს სულიერ გზაზე დადგომაზე. სანამ სტატუსს ადგილი უჭირავს შენს გულში, მას სრულად შეეძლება გააკონტროლოს და გავლენა მოახდინოს შენი ცხოვრების მიმართულებასა და შენი ძიების მიზანზე, რა შემთხვევაშიც ძალიან გაგიჭირდება ჭეშმარიტება-რეალობაში შესვლა, რომ აღარაფერი ვთქვათ შენს ხასიათში ცვლილებების მიღწევაზე; შეძლებ თუ არა საბოლოოდ ღვთის მოწონების მოპოვებას, რა თქმა უნდა, თავისთავად ცხადია. უფრო მეტიც, თუ არასოდეს ძალგიძს უარი თქვა სტატუსის ძიებაზე, ეს გავლენას მოახდენს შენს უნარზე, შეასრულო შენი მოვალეობა ჯეროვნად, რაც ძალიან გაართულებს იმას, რომ გახდე სტანდარტის შესაბამისი ქმნილება. რატომ ვამბობ ამას? ღმერთს არაფერი სძულს იმაზე მეტად, ვიდრე ის, როდესაც ადამიანები ეძიებენ სტატუსს, რადგან სტატუსის ძიება არის სატანური ხასიათი, ეს არის არასწორი გზა, ის წარმოიშვა სატანის გახრწნილებისგან, ეს არის ის, რასაც ღმერთი გმობს; ეს არის სწორედ ის, რასაც ღმერთი განიკითხავს და განწმენდს. ღმერთს არაფერი სძულს იმაზე მეტად, ვიდრე ის, როდესაც ადამიანები ეძიებენ სტატუსს; და მაინც ჯიუტად იბრძვი სტატუსისთვის, გამუდმებით აფასებ და იცავ მას, ყოველთვის ცდილობ მის მოპოვებას. განა ყოვლივე ამაში არ ვლინდება ღვთისადმი მტრულად განწყობის თვისება? სტატუსი არ არის ღვთის მიერ ადამიანთათვის განკუთვნილი; ღმერთი აძლევს ადამიანებს ჭეშმარიტებას, გზას და სიცოცხლეს, რათა საბოლოოდ გახდნენ სტანდარტის შესაბამისი ქმნილება, პატარა და უმნიშვნელო ქმნილება — და არა ისეთი, ვისაც აქვს სტატუსი და პრესტიჟი და პატივს სცემს ათასობით ადამიანი. ამიტომ რა პერსპექტივიდანაც არ უნდა შევხედოთ, სტატუსის ძიება არის გზა დაღუპვისკენ. რაც არ უნდა გონივრული იყოს სტატუსის ძიების საბაბი, ეს გზა მაინც არასწორია და არ არის მოწონებული ღვთის მიერ. რაც არ უნდა ეცადო ან რაოდენ დიდი მსხვერპლიც არ უნდა გაიღო, თუ გსურს სტატუსი, ღმერთი არ მოგცემს მას; თუ ღმერთი არ მოგცემს მას, მარცხს განიცდი მის მოსაპოვებლად ბრძოლაში და თუ გააგრძელებ ბრძოლას, მხოლოდ ერთი შედეგი იქნება: გამოაშკარავდები და მოიკვეთები — დაღუპვის გზაზე დადგები. გესმის ეს, არა?

პუნქტი მეცხრე: ისინი თავიანთ მოვალეობას მხოლოდ საკუთარი თავის გამოსაჩენად და პირადი ინტერესებისა და ამბიციების დასაკმაყოფილებლად ასრულებენ, არასოდეს ითვალისწინებენ ღვთის სახლის ინტერესებს და ღალატობენ კიდეც მათ პირადი დიდების სანაცვლოდ (ნაწილი მეოთხე)

II. ანტიქრისტეთა ინტერესები

დღეს გავაგრძელებთ თანაზიარებას წინა შეკრების თემაზე. გასულ ჯერზე ვიქონიეთ თანაზიარება ანტიქრისტეთა სხვადასხვა გამოვლინების მეცხრე პუნქტში შემავალი ანტიქრისტეთა ინტერესების მეორე ნაწილზე. ამ ნაწილში ვიქონიეთ თანაზიარება მათ პირად რეპუტაციასა და სტატუსზე, ასე არ არის? (დიახ.) გაიხსენეთ და გამიკეთეთ მიახლოებითი შეჯამება. ძირითადად რამდენ პუნქტზე ვიქონიეთ თანაზიარება ანტიქრისტეთა პირად რეპუტაციასა და სტატუსთან დაკავშირებით? (გასულ ჯერზე ღმერთმა ორ პუნქტზე იქონია თანაზიარება. პირველი ეხებოდა ანტიქრისტეთა დამოკიდებულებას გასხვლისადმი. ანტიქრისტეებს არასოდეს ძალუძთ მიიღონ გასხვლა ან დაემორჩილონ მას და არც მისი, როგორც ჭეშმარიტების, მიღება შეუძლიათ. მეორე ეხებოდა იმას, თუ როგორ იცავენ ანტიქრისტეები პირად რეპუტაციასა და სტატუსს ადამიანთა ჯგუფში და რა გამოვლინებები აქვთ მათ. ანტიქრისტეთა არსი პაექრობაა; მათ უნდა იბრძოლონ პირადი რეპუტაციისა და სტატუსისთვის.) ამრიგად, მოდით, დღესაც გავაგრძელოთ ამაზე თანაზიარება. რა დავალება მოგეცით გასულ ჯერზე? რაზე გთხოვეთ დაფიქრება და თანაზიარება ჩვენი შეკრების შემდეგ? გახსოვთ? (ღმერთმა გვთხოვა, რომ შეგვედარებინა საკუთარი თავი ანტიქრისტეთა გამოვლინებების თანაზიარებასა და ანალიზთან, რათა დაგვენახა, ანტიქრისტეების რომელი ხასიათი გაგვაჩნია და რომელ ბუნებას ვეყრდნობით საქმის კეთებისას.) ეს იყო მთავარი თემა. რას ეხებოდა ქვეთემა? (ის ეხებოდა იმას, თუ პაექრობის რომელ ბუნებას ავლენენ ანტიქრისტეები პირადი რეპუტაციისა და სტატუსის დაცვისას და საკუთარი თავის მათთან შედარებას, რათა დაგვენახა, როგორ ვავლენთ მათ ჩვენს რეალურ ცხოვრებაში, როგორ ვიქცევით, რას ვამბობთ და რას ვაკეთებთ რეპუტაციისა და სტატუსის მოსახვეჭად და დიდებისა და გამორჩენის მოსაპოვებლად ძმებთან და დებთან პაექრობის რომელ გამოვლინებებს ვამჟღავნებთ პირადი სტატუსის დასაცავად.) სხვას ხომ არ სურს რაიმეს დამატება? (ღმერთმა გვითხრა, რომ ანტიქრისტეთა ამ გამოვლინებებზე თანაზიარებისას მუდმივად კი არ ვისაუბროთ იმაზე, თუ როგორები არიან სხვები, არამედ სანაცვლოდ შევადაროთ საკუთარი თავი მათ და ვიქონიოთ თანაზიარება იმაზე, თუ რა ხასიათი და გამოვლინებები გვაქვს ანტიქრისტეთა მსგავსი.) ძირითადად ასეა. რა იყო ანტიქრისტეთა მოქმეების დევიზი ადამიანთა ჯგუფში, რაზეც გასულ ჯერზე ვიქონიეთ თანაზიარება? განა ამან არ დატოვა თქვენზე შთაბეჭდილება? (მათი დევიზია: „მე უნდა ვიბრძოლო! ვიბრძოლო! ვიბრძოლო!“) ეს გახსოვთ. როგორ მოხდა, რომ ეს დაგამახსოვრდათ? (რადგან ანტიქრისტეთა ეს დევიზი, რომელზეც ღმერთმა ისაუბრა: „მე უნდა ვიბრძოლო! ვიბრძოლო! ვიბრძოლო!“ არის ის, რასაც თავად ჩვეულებრივ ვავლენ და ხშირად გამომიმჟღავნებია. ასევე ღვთის თანაზიარების ტონი იყო საკმაოდ მკაფიო და ის, თუ როგორ გამოხატა ღმერთმა ეს სიტყვები, შეესაბამებოდა ჩემივე გულის მდგომარეობას, ამიტომ მან საკმაოდ ღრმა შთაბეჭდილება დატოვა ჩემზე.) ზოგჯერ, როდესაც თანაზიარებას ვატარებ და ვაანალიზებ ანტიქრისტეთა სხვადასხვა გამოვლინებასა და მათი ბუნება-არსების სხვადასხვა სახეს, ვიყენებ ყოველდღიურ ენას ისევე, როგორც გარკვეულ ტონსა და მეთოდებს, რომლებიც ადამიანებისთვის ადვილად მისაღებია და ღრმა შთაბეჭდილებას ტოვებს მათზე; ასევე ვიყენებ მაგალითებს, რომლებიც საკმაოდ ახლოსაა რეალურ ცხოვრებასთან. ასე მოქცევა ნამდვილად ეხმარება ადამიანებს, შეიცნონ ანტიქრისტეთა არსი და საკუთარი თავი. ეს ასევე სასარგებლოა ადამიანთათვის საკუთარი თავის შესაცნობად და რეალურ ცხოვრებაში ღვთის სიტყვების გამოსაცდელად და კიდევ უფრო უწყობს ხელს მათ მიერ ანტიქრისტეების ამგვარი ხასიათის შეცვლას, ასე არ არის? (დიახ.) მიახლოებით გაიხსენეთ გასული თანაზიარება, მაგრამ დეტალები მის ფარგლებს სცდება — გაცილებით მეტი დეტალი არსებობს. თანაზიარების მოსმენის შემდეგ უნდა გააკეთოთ შეჯამება. სულ მცირე, თანაზიარების მოსმენის შემდეგ უნდა შეიკრიბოთ ერთად და კიდევ რამდენჯერმე მოუსმინოთ მას, შემდეგ კი ყველამ ერთად გააკეთოს შეჯამება. მას შემდეგ, რაც მოვისმინე ჩვენს ბოლო თანაზიარებასთან დაკავშირებული თქვენი მოგონებები და შეჯამებები, შემიძლია გითხრათ, რომ ის საკმაოდ მივიწყებული გაქვთ, თითქოს თანაზიარებას ერთი ან ორი წლის წინ მოუსმინეთ და მას არავითარი შთაბეჭდილება არ დაუტოვებია თქვენზე. შესაძლოა დაგრჩათ გარკვეული წარმოდგენა და შთაბეჭდილება რომელიმე ნაწილზე, ერთ ან ორ წინადადებაზე, ან ერთ-ორ საკითხზე, მაგრამ როგორც ჩანს, ადამიანთა უმეტესობას არ აქვს წარმოდგენა ან შთაბეჭდილება ანტიქრისტეების მხილების უფრო არსებით ცოდნასა და ანალიზზე. ამიტომ მეტი უნდა იფიქროთ და მეტი თანაზიარება გქონდეთ ერთმანეთში იმ საკითხებზე, რომლებიც განვიხილეთ. უბრალოდ ნუ მოუსმენთ მათ და შემდეგ გვერდზე ნუ გადადებთ ისე, რომ საერთოდ არ მიიღოთ სერიოზულად. თუ ასე მოიქცევით, მაშინ თქვენი ჭეშმარიტებაში შესვლა ზედმეტად ნელი იქნება — არ გამოვა, თუ ამ ქადაგებებზე არ დაფიქრდებით! მაშ, როგორ მოქმედებთ ამ ქადაგებების შესაბამისად თქვენს საეკლესიო ცხოვრებაში? გაქვთ თუ არა თანაზიარება ამ ქადაგებებზე თქვენს შეკრებებზე ყოველ კვირას? ან უსმენთ თუ არა უახლეს ქადაგებებსა და თანაზიარებებს რამდენჯერმე, რათა უმრავლესობას შეგექმნათ შთაბეჭდილება და მიიღოთ მათი სიღრმისეული ცოდნა და შემდეგ მათი მეშვეობით გაიგოთ ჭეშმარიტება? იქცევით ასე? (ღმერთო, ყოველ კვირას ჩვენს შეკრებებზე ჯერ ვეზიარებით ღვთის უახლეს თანაზიარებებს.) ეკლესიის წინამძღოლებმა, მქადაგებლებმა და მათ, ვინც პასუხისმგებელნი არიან ეკლესიურ ცხოვრებაზე გადაწყვეტილების მიმღებ ჯგუფებში, უნდა აიღონ პასუხისმგებლობა ამაზე; მხოლოდ ამგვარად შეიძლება ეკლესიის საქმის კარგად შესრულება.

გ. საკუთარი სარგებლისთვის მზაკვრული გეგმების ხლართვა

1. ღვთის სახლის ქონების მითვისება

დღეს ვიქონიებთ თანაზიარებას ანტიქრისტეთა ინტერესების მესამე ნაწილზე — სარგებელზე. რა არის სარგებელი? (კურთხევის მიღება და პირადი ინტერესები.) ეს ძალიან მარტივი ახსნაა; ეს მისი სიტყვასიტყვითი მნიშვნელობაა. ცოტა კიდევ დავამატოთ — რა არის სარგებელი? (ეს არის მატერიალური და არამატერიალური ინტერესები, სასურველი საგნები და ხელსაყრელი პირობები, რომელთა მიღებაც ადამიანებს შეუძლიათ თავიანთი მოვალეობის შესრულებით ან წუთისოფელში საქმიანობით.) ეს ახსნა სწორია. სარგებელი არის ერთგვარი კარგი მოპყრობა, რომელსაც ადამიანები ხელფასის გარდა იღებენ და მოიცავს ისეთ რამეებს, როგორიცაა ყოველდღიური მოხმარების საგნები, საკვები ან კუპონები. ის ასევე გულისხმობს იმ ხელსაყრელ პირობებსა და მატერიალურ თუ არამატერიალურ მოპყრობას, რომელსაც ადამიანი იღებს თავისი მოვალეობის შესრულებისას; ყოველივე ეს სარგებელია. ახლა, როდესაც ავხსენი, რას ნიშნავს ეს ტერმინი, იცით თუ არა ყველამ ის მიმართულებები, მაგალითები და გამოვლინებები, რომლებზეც ამ ნაწილში ვიქონიებთ თანაზიარებას? ახლა თქვენს გონებაში ადამიანების გარკვეული ქცევები და ქმედებები ტივტივებს, ასევე ის ადამიანები, რომლებსაც ამგვარი რამ ხელეწიფებათ, ასე არ არის? ვინ არიან ის ადამიანები, ვინც პირველად გახსენდებათ? (ადამიანები, რომლებიც სარგებლობენ თავიანთი სტატუსით, რათა ეკლესიის ხარჯზე იცხოვრონ.) ეს ადამიანთა ერთი ტიპია. ეს ადამიანებიც ასრულებენ თავიანთ მოვალეობებს. ზოგიერთ მათგანს აქვს სტატუსი, ისინი არიან სხვადასხვა დონის წინამძღოლები და მუშაკები ან ზედამხედველები, მაშინ, როცა სხვები ჩვეულებრივ მოვალეობებს ასრულებენ. რა საერთო გამოვლინება აქვთ მათ? თავიანთი მოვალეობების შესრულებისას განუწყვეტლივ ასრულებენ გარკვეულ საქმეს და მოქმედებენ საკუთარი ხორციელი სხეულის, თავიანთი ოჯახებისა და საკუთარი სიამოვნებისთვის. ყოველდღე ფაციფუცობენ და იღებენ მსხვერპლს; თუმცა ის, რაც ყოველთვის გონებაში აქვთ, არის ის, თუ რა სასურველ რამეებს მიიღებენ ამ საქმის ან ამ მოვალეობის შესრულებით. მუდამ გეგმავენ და ანგარიშობენ, თუ რა ხელსაყრელი პირობების და პრივილეგირებული მოპყრობის მიღება ძალუძთ აქედან. როგორც კი ამას შეიტყობენ, ყველაფერს იღონებენ მათ მისაღებად და, უფრო მეტიც, ნამდვილად ხელიდან არ გაუშვებენ არცერთ ასეთ შესაძლებლობას, რათა მოიპოვონ ეს ხელსაყრელი პირობები და ინტერესები საკუთარი თავისთვის. როდესაც საქმე ამას ეხება, შეიძლება ითქვას, რომ შეუბრალებელნი და უგრძნობნი არიან და ნამდვილად არ ითვალისწინებენ საკუთარ ზნეობასა და ღირსებას. არ ეშინიათ, რომ ძმებმა და დებმა შეიძლება მათზე უარყოფითად იფიქრონ და ნამდვილად არ წუხან იმაზე, თუ როგორ შეაფასებს მათ ღმერთი ამის გამო. ერთადერთი, რასაც აკეთებენ, არის ის, რომ ფარულად ფიქრობენ და გეგმავენ, თუ როგორ ისარგებლონ თავიანთი მოვალეობებით, რათა შეძლონ დატკბნენ ყველა იმ სასარგებლო მოპყრობით, რითაც კი შეუძლიათ. ამრიგად, ასეთ ადამიანებს გააჩნიათ ერთგვარი აზრი და არგუმენტი, რომელიც, ერთი შეხედვით, არ შეიძლება ჩაითვალოს მცდარად, და ეს არის ის, რომ: „ღვთის სახლი ჩემი ოჯახია, ჩემი ოჯახი კი ღვთის სახლია; რაც ჩემია, ღვთის არის და რაც ღვთის არის, ჩემია. ადამიანთა მოვალეობები მათი პასუხისმგებლობებია და ყველა ის სიკეთე, რომლითაც მათ შეუძლიათ დატკბნენ თავიანთი მოვალეობების შესრულებისას, ღვთის მიერ ბოძებული მადლია; ადამიანებს არ ძალუძთ მათზე უარის თქმა და უნდა მიიღონ ისინი მისგან. თუ არ მივიღებ მათ, მაშინ სხვა მიიღებს, ამიტომ სჯობს, პირდაპირ დავტკბე ამ სარგებლით და არ მოვიკატუნო თავი, თითქოს თავმდაბალი ვარ; ნამდვილად არ უნდა ვთქვა მოკრძალებულად უარი არაფერზე. უბრალოდ უნდა ვიბრძოლო ამ სარგებლისთვის და ხელი გავიწოდო მის მისაღებად მორჩილი გულითა და გულწრფელი დამოკიდებულებით.“ ისინი ასეთ სარგებელს აღიქვამენ, როგორც ერთგვარ დამოკიდებულებას, რომელსაც ბუნებრივად იმსახურებენ და უნდა დაეუფლონ ისევე, როგორც ადამიანი, რომელიც მუშაობს და თავის დროსა და ძალისხმევას იღებს, გრძნობს, რომ მიღებული ხელფასი და ანაზღაურება მისი სამართლიანი წილია. ასე რომ, იმ შემთხვევაშიც კი, თუ მათ მიითვისეს ეს ყოველივე და მოიპოვეს ეს სიკეთეები მათკენ სწრაფვით, ისინი ამას არ მიიჩნევენ მცდარად ან ისეთ რამედ, რაც ღმერთისთვის საძულველი იქნებოდა, აღარაფერს ვამბობთ იმაზე, რომ არ აინტერესებთ, აქვთ თუ არა ძმებსა და დებს რაიმე სახის მოსაზრება მათ შესახებ. თითქოს ეს სრულიად სწორი და ბუნებრივი იყოს, ანტიქრისტეები ტკბებიან ყოველივე ამით, იბრძვიან ამ ყოველივესთვის და, უფრო მეტიც, გულის სიღრმეში ყოველდღე ხლართავენ გეგმებს მათ მისაღებად. ეს არის ანტიქრისტეთა ჩვეულებრივი მდგომარეობა თავიანთი მოვალეობების შესრულებისას და ასევე მაშინ, როდესაც პირადი ინტერესებისთვის იღვწიან მოვალეობების შესრულებისას. მაშ, როგორია ანტიქრისტეეთა აზროვნება? „როდესაც ადამიანები ასრულებენ თავიანთ მოვალეობას, უნდა სცადონ, რომ სანაცვლოდ რაღაც მიიღონ. რადგან მივატოვე ჩემი ოჯახი ამ მოვალეობის შესასრულებლად და რადგან გავიღე ჩემი ძალისხმევა, ენერგია და დრო ღვთისა და მისი სახლისთვის, ამიტომ უნდა მივიღო შესაძლებლობა, დავტკბე ყველა იმ კარგი მოპყრობით, რაც მსურს.“ ანტიქრისტეები ყოველივე ამას ხედავენ, როგორც იმას, რასაც ბუნებრივად იმსახურებენ, როგორც იმას, რაც ღმერთმა უნდა უბოძოს ადამიანებს ისე, რომ მათ ამისთვის ბრძოლა არ დასჭირდეთ. ეს არის ის თვალსაზრისი, რომელიც ანტიქრისტეებს აქვთ. ამრიგად, თავიანთი მოვალეობის შესრულებისას ყოველთვის ბევრს შრომობენ სარგებლის მისაღებად და მუდამ ეშინიათ, რომ სხვამ არ წაართვას ერთ-ერთი ასეთი სიკეთე და უფრო ნაკლები სარგებლის ამარა არ დატოვოს. ეს არის ანტიქრისტეთა მდგომარეობა თავიანთი მოვალეობების შესრულებისას. საბოლოო ჯამში რაზე დადის მათი ყველა განზრახვა, მოტივი და მიზანი მოვალეობის შესრულებისას? ყოველივე ეს დადის იქამდე, რომ ისინი გეგმავენ მთელი სარგებლის საკუთარი თავისთვის მოპოვებას, რადგან ფიქრობენ, რომ წინააღმდეგ შემთხვევაში უბრალოდ დიდი სულელები იქნებიან და ცხოვრებას აზრი არ ექნება.

მიუხედავად იმისა, თუ როგორ ამხელს ღმერთი ანტიქრისტეთა ბუნებას ან მათ გამოვლინებებს, რომელთაც არ უყვართ ჭეშმარიტება, ისინი არ იტყვიან უარს თავიანთ ამ განზრახვებსა და მისწრაფებებზე; ისინი კვლავინდებურად მიილტვიან გამორჩენისკენ. მაგალითად, მას შემდეგ, რაც ზოგიერთი ადამიანი იწყებს მასპინძლობის მოვალეობის შესრულებას, ეკლესია ან ძმები და დები ყიდულობენ გარკვეულ საკვებს ან ტექნიკას, ან თუნდაც გარკვეულ თანხას აძლევენ მასპინძელ ოჯახებს. თუ ამ მოვალეობას ანტიქრისტე ასრულებს, სასურველი რამ, რომლის მოპოვებასაც ცდილობს, არ არის ისეთი მარტივი, როგორიც უბრალოდ ასანთი ან პატარა კოვზია. ის ამბობს: „ვთავაზობ ჩემს სახლს ამ ძმებსა და დებს, რათა ვუმასპინძლო და ვემსახურო სანამ თავიანთ მოვალეობებს ასრულებენ; ამიტომ ღვთის სახლმა, რა თქმა უნდა, უნდა უზრუნველყოს ყველა მასალა და ფული. ვთავაზობ ჩემს სახლს, ვამზადებ საჭმელს თქვენთვის და უზრუნველვყოფ თქვენს უსაფრთხოებას; ეს უკვე კარგია. რაც შეეხება დანარჩენს — რასაც ჭამთ, სვამთ და იყენებთ — ეს ეკლესიამ უნდა უზრუნველყოს.“ მართლაც იმაში არაფერია არასწორი, რომ ეკლესია უზრუნველყოფს ამ ყოველივეს, მაგრამ რაზეც აქ მსურს თანაზიარება, არის გაჩვენოთ განსხვავება იმას შორის, თუ როგორ ასრულებენ მასპინძლობის მოვალეობას ანტიქრისტეები და როგორ ასრულებენ ამ მოვალეობას სხვები გულწრფელად. როდესაც ანტიქრისტეები ასრულებენ მასპინძლობის მოვალეობას, ეს ქმედება არ შეიძლება უბრალოდ პირდაპირი მნიშვნელობით გავიგოთ; მათ ფარული მოტივები აქვთ. ისინი ფიქრობენ: „ვასრულებ მასპინძლობის მოვალეობას, ამიტომ უნდა მოვიფიქრო, როგორ მივიღო სარგებელი აქედან. ეკლესია უზრუნველყოფს გარკვეულ საკვებსა და სხვა აუცილებელ ნივთებს, ამიტომ ჩემი ოჯახის წევრებმაც უნდა მიირთვან ეს საკვები ძმებთან და დებთან ერთად და ასევე გამოიყენონ ყოველივე ეს ისე, როგორც მოესურვებათ. ჩემი ოჯახი ღვთის სახლის ნაწილია, ამიტომ ის, რაც ღვთის სახლს ეკუთვნის, ჩემს ოჯახსაც ეკუთვნის.“ ამ დამოკიდებულებით უდგებიან ანტიქრისტეები თავიანთი მოვალეობების შესრულებას, ასე არ არის? (დიახ.) ამიტომ, როგორც კი ზოგიერთი ადამიანი იწყებს მასპინძლობის მოვალეობის შესრულებას, მათი გულები იცვლება, მუდმივად ფიქრობენ იმ მატერიალურ ნივთებსა და ფულზე, რომლებიც ძმებისა და დების მასპინძლობისთვის გამოიყენება და თუ არავინ დააკვირდება ამას ყურადღებით, მაშინ ანტიქრისტეებს შესაძლებლობა ეძლევათ, მიიღონგარკვეული სარგებელი. როგორი შესაძლებლობა? ისინი ფარულად გამოიანგარიშებენ: „აი, რამდენს ხარჯავს ერთი ადამიანი დღეში, ამიტომ რაც არ უნდა ფული დარჩეს, ეკლესიას არ დავუბრუნებ; უბრალოდ ჩემთვის დავიტოვებ. ეს, სულ მცირე, ჩემი გამომუშავებული ფულია, ამიტომ ვერავინ დამადანაშაულებს იმაში, რომ ჩემთვის დავიტოვე; ეს მხოლოდ ის არის, რასაც ვიმსახურებ, რა თქმა უნდა!“ შემდეგ დარჩენილ ფულს ჯიბეში ჩაიდებენ. ზოგიერთი ანტიქრისტე ყოველგვარ საბაბს იპოვის, რათა მიითვისოს ძმებისა და დების მიერ შემოწირული ან ღვთის სახლის მიერ მოწოდებული მატერიალური ნივთები. ზოგიერთ ადგილას, სადაც ძმები და დები მიდიან დასარჩენად, საწოლზე ლეიბი, ბალიშები და საბნები გამქრალია, ხორცი და ბოსტნეული აღარ არის და როდესაც თავიანთ მასპინძლებს ამის შესახებ ეკითხებიან, ეს ანტიქრისტეები ამბობენ: „თუ საჭმელს დიდხანს შეინახავთ, ის ისეთი გემრიელი აღარ იქნება, ამიტომ შევჭამეთ.“ განა ესენი ხარბი ადამიანები არ არიან? (დიახ.) როგორც კი ღვთის სახლის მიერ უზრუნველყოფილი მატერიალური ნივთები ისევე, როგორც ძმებისა და დების მიერ მასპინძელი ოჯახებისთვის ნაყიდი ნივთები ამ ანტიქრისტეთა ხელში ხვდება, ისინი მათი საკუთრება ხდება; ისინი იყენებენ ან მიირთმევენ მათ ისე, როგორც მოესურვებათ ან პირდაპირ საკუთარ საკუთრებად მიიჩნევენ და მალავენ. როგორც კი ძმები და დები კვლავ მიდიან იქ, ეს ყოველივე არსად ჩანს. თუ ეკლესიას კვლავ დასჭირდება ამ ანტიქრისტეთა საცხოვრებელი ადგილების გამოყენება, მან ისევ უნდა დახარჯოს ფული ამ ნივთების შესაძენად, რომლებიც ძმებმა და დებმა კვლავ უნდა მიიტანონ მათ სახლებში. ამის დანახვაზე ანტიქრისტეები ხარობენ და ფიქრობენ: „ღვთის რწმენა ნამდვილად შესანიშნავია! სხვა ვერაფრით გავმდიდრდებოდი ასე სწრაფად; ეს ყველაზე მოსახერხებელი გზაა ნივთების მისაღებად. გარდა ამისა, ვერავინ გაბედავს პოლიციაში განცხადების შეტანას ეკლესიის ქონების დაკარგვის შესახებ; უ მართლაც შეეცდები ჩემზე განცხადების შეტანას, მაშინ ჯერ შენზე შევიტან განცხადებას! ასე რომ, ერთადერთი, რისი გაკეთებაც ძალგიძს, არის ის, რომ გაჩუმდე და აიტანო ამაზე საჩივარს ვერსად წარადგენ. ეს ნივთები მივისაკუთრე და ეს საჭმელი შევჭამე. რას მიზამ? ღმერთს რჩეულები არ ჰყავს. მე ჩემს სახლს ვუთმობ ძმებსა და დებს სამასპინძლოდ; ასე რომ, ეს ჩემს მიერ შეტანილი წვლილია და ღმერთი ამის გამო დამიმახსოვრებს. რისი უნდა მეშინოდეს, თუ ცოტას ავიღებ? ეს მხოლოდ ის არის, რასაც ვიმსახურებ! რისი უნდა მეშინოდეს, თუ ამას შევჭამ? თქვენ გაქვთ მისი ჭამის უფლება და მე კი არა? თქვენ ღვთის სახლის წევრები ხართ, მაგრამ განა მეც არა? მე არა მხოლოდ სიტუაციით ვისარგებლებ, არამედ მარტო შევჭამ და მივირთმევ ამ ყოველივეს!“ ეს არის ანტიქრისტეთა დამოკიდებულება თავიანთი მოვალეობების მიმართ. თავიანთი მოვალეობების შესრულებისას მათი მიზანია ამ ნივთების მიღება და მათ მიიჩნევენ, როგორც უდიდეს სარგებელს და ამბობენ: „ეს არის ღვთის მიერ ბოძებული უდიდესი მადლი; არაფერია ამ მადლზე უფრო ხელშესახები; არაფერია ამ კურთხევაზე უფრო რეალური და ხელშესახებად სასარგებლო. ეს უბრალოდ შესანიშნავია! ყველა ამბობს, რომ ღვთის რწმენა ნიშნავს „მიიღონ ასმაგად ამ ცხოვრებაში და საუკუნო სიცოცხლე მომავალ საუკუნეში“; ეს სწორედ ამ სიტყვების აღსრულებაა. მე უკვე წინასწარ განვიცდი ამ კურთხევის გემოს. ეს ჭეშმარიტად ღვთის მადლია!“ ამრიგად, ანტიქრისტეები საერთოდ არ განიცდიან სინდისის ქენჯნას ღვთის სახლის კუთვნილი ნივთების დაუფლების გამო და მათ დაუნდობლად იღებენ. როგორ უყურებენ ანტიქრისტეები ღვთის სახლის ამ ქონებას? მათ ისე ეპყრობიან, როგორც საზოგადოებრივ საკუთრებას ურწმუნო სამყაროში; ყველანი ხარბები არიან, ყველას სურს ღვთის სახლის ნივთების მითვისება და მაინც სჯერათ, რომ ეს არის მადლი და კურთხევა, რომლითაც ტკბობას იმსახურებენ თავიანთი მოვალეობების შესრულების გამო. გარდა ამისა, ისინი არასოდეს გრძნობენ სინანულს ან სირცხვილს ამის გამო და არც საკუთარ უკეთურებას ან უზნეობას აღიარებენ. ზოგიერთი ასეთი ანტიქრისტე სულ უფრო ხარბი და ამბიციურიც კი ხდება. მასპინძლობის მოვალეობის შესრულებისას არასოდეს გრძნობენ, რომ მათი ქმედებები ღვთისთვის საძულველი იქნებოდა ან ან რომ მათი ქმედებები შეურაცხყოფდა მას. ნაცვლად ამისა, ისინი უბრალოდ აგრძელებენ გამოთვლასა და შედარებას თავიანთ გონებაში და ფიქრობენ: „იმ ოჯახმა უმასპინძლა მათ და ის ნივთები მიიღო. მეც რომ იმავე ადამიანებისთვის მემასპინძლა, მაშინ ეს ნივთები კანონიერად ჩემი იქნებოდა. ის მასპინძელი ჩემზე უფრო კომფორტულად ცხოვრობს და უკეთესადაც იკვებება. მე რატომ არ ვისარგებლე ასეთივე უპირატესობით? ისინი ამ ყოველივესაც ითვლიან და ეცილებიან სხვებს. როგორც კი შესაძლებლობა ეძლევათ, ისინი დაუნდობელნი ხდებიან და მას ხელიდან ნამდვილად არ გაუშვებენ. ამრიგად, როდესაც ანტიქრისტეები მასპინძლობის მოვალეობას ასრულებენ, ხარბად ისწრაფვიან და ცდილობენ დაეუფლონ ყოველივეს, რასაც კი შეუძლიათ — დაწყებული ისეთი პატარა საგნით, როგორიცაა ფეხსაცმლის ღაბაში, დამთავრებული ისეთი დიდი საგნით, როგორიცაა ღვთის სახლის მიერ შეძენილი აღჭურვილობა. ისინი იყენებენ თავიანთი მოვალეობების შესრულების შესაძლებლობას, რათა იპოვონ ყოველგვარი საბაბი და გზა ნივთებისა და ღვთის სახლის ქონების მისათვისებლად და ამავდროულად ურცხვად ამბობენ, რომ ამას აკეთებენ მხოლოდ ღვთის სახლის ქონების დასაცავად და რომ ეს ნივთები მხოლოდ ის არის, რასაც იმსახურებენ თავიანთი მოვალეობების შესრულებისთვის. ეს ხდება იმ ადამიანთა შორის, რომლებსაც სწამთ ღმერთი და მიჰყვებიან მას.

როდესაც ანტიქრისტეები მასპინძლობის მოვალეობას ასრულებენ, შეიძლება გარეგნულად ისე წარმოაჩენდნენ თავს, თითქოს ხარბად არ ესწრაფვიან ან არ ცდილობენ სხვისი ნივთების მითვისებას, უარს ამბობენ ძმებისა და დების მასპინძლობისთვის რაიმე ანაზღაურების მიღებაზე და როდესაც ხედავენ გარკვეულ არაღირებულ ნივთებს, ჩქარობენ მათ უსაფრთხოდ შენახვას. თუმცა, როდესაც საქმე ეხება ღვთის სახლის კუთვნილ ძვირფას ნივთებს, ისინი ამას ასე მარტივად არ დათმობენ. შეიძლება დააბრუნონ ერთი იუანის ღირებულების ნივთი, მაგრამ ასი იუანის, ათასი იუანის, ათი ათასი იუანის ან უფრო ძვირფას ნივთს მტკიცედ ჩაიდებენ საფულეში და თავისთვის დაიტოვებენ. ზოგიერთი ადამიანისთვის ადგილობრივად სახიფათო სიტუაცია იქმნება, სანამ ზრუნავენ ღვთის სახლის ქონებაზე და ადამიანები, რომლებმაც იციან, რომ ისინი ამას აკეთებენ, შესაძლოა სხვაგან გაიქცნენ ან დააპატიმრონ, ამიტომ მათ გარდა არავინ იცის ამ ქონების შესახებ, რომელსაც უსაფრთხოდ ინახავენ — სწორედ ასეთ სიტუაციებში გამოიცდებიან ადამიანები. ისინი, ვისაც ჭეშმარიტად სწამს ღმერთი, ვისაც უყვარს ჭეშმარიტება და გააჩნია ღვთისმოშიში გული, ყოველთვის ერთგულნი რჩებიან თავიანთი მოვალეობისა და მათ აზრადაც არ მოუვათ ამ ქონების არამიზნობრივად გამოყენება. თუმცა ანტიქრისტეები ასეთები არ არიან; ისინი თავს იმტვრევენ და ფიქრობენ ნებისმიერ შესაძლო გზაზე, რათა ეს ქონება მიისაკუთრონ. როგორც კი რაღაც ემართებათ იმ ადამიანებს, რომლებმაც იციან, რომ ქონებას იცავენ, ანტიქრისტეები ფარულად გრძნობენ სიხარულს გულის სიღრმეში და სიხარულისგან ხტიან კიდეც. ისინი დაუყოვნებლივ ითვისებენ ქონებას ისე, რომ საერთოდ არ ეშინიათ, რომ აღარაფერი ვთქვათ რაიმე სახის თვითგვემასა თუ დანაშაულის გრძნობაზე. ზოგიერთი ანტიქრისტე იყენებს ამ ქონებას პირადი საყოფაცხოვრებო ხარჯებისთვის და განკარგავს მას სურვილისამებრ; ზოგი მაშინვე ყიდულობს ამ ფულით იმ ნივთებს, რაც სახლისთვის სჭირდება, ზოგი კი ფულს პირდაპირ საკუთარ საბანკო ანგარიშზე რიცხავს და თავისთვის ინახავს. და როდესაც ძმები და დები ქონების წამოსაღებად მიდიან, განა შეუძლიათ ანტიქრისტეებს აღიარონ ის, რაც ჩაიდინეს? ანტიქრისტეები ამას ნამდვილად არასოდეს აღიარებენ. მათი მიზანი ღვთის რწმენასა და თავიანთი მოვალეობის შესრულებაში არის სასურველის მოპოვება, რაც მოიცავს ღვთის შესაწირავებს, ღვთის სახლის ქონებასა და ძმებისა და დების პირად ნივთებსაც კი. ამიტომ, ანტიქრისტეები ასრულებენ თავიანთ მოვალეობას სიხარბით, სურვილითა და პირადი ამბიციით; აქ არ არიან იმისთვის, რომ ეძიონ ჭეშმარიტება, მიიღონ ღვთის სამსჯავრო და გაკიცხვა ან მიიღონ ღვთის ხსნა, არამედ აქ მოვიდნენ იმისთვის, რომ მიიღონ ყოველი სარგებელი, ყველა ხელსაყრელი პირობა და მთელი ქონება. შეიძლება ითქვას, რომ ეს ადამიანები სავსე არიან სიხარბითა და სურვილით. რისკენ აქვთ მიპყრობილი თავიანთი გულები? გულები მიპყრობილი აქვთ ღვთის სახლის ქონებისკენ. სწორედ ამიტომ, როდესაც ისინი მასპინძლობის მოვალეობას ასრულებენ, ფოკუსირდებიან იმაზე, თუ ვისთვის რას ყიდულობს ღვთის სახლი, ვისზე რამდენ თანხას გასცემს და რა დიდ უპირატესობებსა და რა სასურველ ნივთებს იღებენ გარკვეული ადამიანები ღვთის სახლისა და ძმებისა და დებისგან მასპინძლობის მოვალეობის შესრულებისთვის — აი, ამაზე უჭირავთ მათ თვალი. თუ მათ სთხოვენ ჩვეულებრივი ძმებისა და დების მასპინძლობას და აქედან ვერანაირ სარგებელს ვერ ნახულობენ, ისინი ათასგვარ მიზეზს მოიგონებენ, რათა ამის გაკეთება არ მოუწიოთ. იმ მომენტში, როდესაც სთხოვენ ზედა დონის წინამძღოლის მასპინძლობას, მათი დამოკიდებულება 180 გრადუსით შემობრუნდება და იცვლება; ისინი სულ იღიმიან და მოუთმენლად ელიან წინამძღოლს; მათ სურთ, რაც შეიძლება მალე მიიწვიონ ეს „დიდი კაცი“, რომელსაც უნდა უმასპინძლონ თავიანთ სახლში და თაყვანი სცენ ამ წინამძღოლს, როგორც ღმერთს. ისინი ფიქრობენ, რომ მათ ბედმა გაუღიმა, რომ ეს მათი მეწველი ძროხაა და თუ ხელიდან გაუშვებენ ამ შესაძლებლობას, მაშინ გამდიდრების შანსს დაკარგავენ; ამიტომ როგორ შეეძლოთ მისი ხელიდან გაშვება? სიხარბით, სურვილითა და ღვთის სახლის ქონების არამიზნობრივად გამოყენების მოტივაციითა და განზრახვით იღებენ ამ მოვალეობას, რომელსაც შეუძლია მათ სასურველი რამ მოუტანოს — რა არის მათი საბოლოო მიზანი? არის ეს თავიანთი მოვალეობის კარგად შესრულება? არის ეს ძმებისა და დების კარგად მასპინძლობა? არის ეს თავიანთი ერთგულების შეთავაზება? არის ეს ჭეშმარიტების მოპოვება? არა, ეს არცერთი მათგანი არ არის; მათ სურთ ამ შესაძლებლობის გამოყენება მათთვის სასურველი რამის მისაღებად. ისინი არ უმასპინძლებენ უბრალო ადამიანებს, მაგრამ როდესაც გაიგებენ, რომ უნდა უმასპინძლონ სტატუსის მქონე წინამძღოლს ან მუშაკს, ყველაფერს გააკეთებენ ამისათვის, შემდეგ კი სხვადასხვა საბაბს მოიგონებენ, რათა ღვთის სახლმა მათთვის შეიძინოს ყოველგვარი ყოველდღიური მოხმარების საგნები და საყოფაცხოვრებო აღჭურვილობა და იტყვიან: „წინამძღოლები ვერ იცხოვრებენ ცუდ პირობებში, როდესაც აქ ჩამოდიან. განა ყველაფერი მზად არ უნდა იყოსმასპინძლობის სათანადოდ გასაწევად? ჩვენ არ ვსარგებლობთ ღვთის სახლის მიერ მოწოდებული ნივთებით; თუ ამას ვაკეთებთ, უბრალოდ სინათლეში წინამძღოლებთან ერთად ვთბებით. გარდა ამისა, თუ წინამძღოლი მოვა, ვშიშობ, რომ შეეჩვევა იმ საკვებს, რასაც აქ ყოველდღე ვჭამთ. წინამძღოლებს ყოველდღიურად ბევრი რამის მართვა უწევთ და თუ ცუდად გახდებიან, განა განა ეს ჩვენი, როგორც მასპინძლების, მხრიდან უყურადღებობა არ იქნება? ამიტომ ეკლესიამ წინამძღოლებისთვის დღეში სამჯერადი კვება უნდა მოამზადოს. ჩვენ მათთვის მზად უნდა გვქონდეს რძე, პური, კვერცხი და ყოველგვარი ბოსტნეული, ხილი, ხორცი და საკვები დანამატები.“ განა ეს არ არის შესანიშნავი და კეთილშობილური ჟესტი არ არის? ანტიქრისტეები ხმამაღლა საუბრობენ ისეთ ენაზე, რომელიც ადამიანურად ჟღერს, მაგრამ ნამდვილად ფიქრობენ თუ არა წინამძღოლებზე გულის სიღრმეში? ზუსტად რა არის მათი ფარული მიზანი? მათი მიზანი არ არის ასეთი მარტივი. ისინი შეიძლება ღარიბები იყვნენ და არასდროს უჭამიათ ან უნახავთ კარგი ნივთები და მათ სურთ გამოიყენონ ეს შესაძლებლობა გამოცდილების მისაღებად, რათა მდიდრულად იცხოვრონ, ცხოვრებით დატკბნენ, სადაც მათი ყველა ძირითადი საჭიროება დაკმაყოფილებულია, გამოიყენონ ეს შესაძლებლობა თავიანთ ჯანმრთელობაზე ზრუნვისთვის, მიირთვან ის, რასაც ჩვეულებრივი ადამიანები ვერ მიირთმევენ და დატკბნენ ისეთი მოპყრობით, რომლითაც ჩვეულებრივი ადამიანები ვერ დატკბებიან. სწორედ ამიტომ ჩანს მათი აზრები ასეთი მზრუნველი. მაგრამ რა იმალება მათი ყურადღების მიღმა? მათ სურთ საკუთარი თავისთვის ხლართონ გეგმები, სურთ ამ ნივთების მოპოვება, ამ ნივთების ხელში ჩაგდება; ისინი ნამდვილად ფიქრობენ თავიანთი გეგმების ყველა ასპექტზე — ამას სხვისთვის არ გააკეთებდნენ. და როდესაც წინამძღოლს მასპინძლობენ, ეს ანტიქრისტეები ნამდვილად კარგად ცხოვრობენ. მოგვიანებით ფიქრობენ: „ასე ცხოვრება შესანიშნავია, მაგრამ ეს ნივთები სინამდვილეში მე არ მეკუთვნის. როდის იქნება ისინი ჩემი? თუ ამ წინამძღოლს მოვიშორებ, ვეღარ შევძლებ ამ ნივთებით ტკბობას, მაგრამ თუ არ მოვიშორებ მას, ნამდვილად არ მაქვს კეთილი ნება, რომ მისი მასპინძლობა გავაგრძელო. არავითარ შემთხვევაში არ შევასრულებდი ამ მოვალეობას, რომ არა ეს სასურველი ნივთები. ყოველდღე მიწევს ადრე ადგომა და გვიან დაძინება, მუდმივად შიშს განვიცდი და უნდა მოვემსახურო მას. ახლა ყოველთვის ვფიქრობ, რომ ამ მოვალეობის შესრულებით უფრო მეტს ვკარგავ, ვიდრე ვიგებ და ის უპირატესობები და სიამოვნება, რასაც აქედან ვიღებ, საკმარისი არ არის. რას გავაკეთებ, თუ წინამძღოლი აქ დიდი ხნით დარჩება საცხოვრებლად? უნდა მოვიფიქრო გზა, რომ იგი წავიდეს, და და შემდეგ კვლავ მექნება მშვიდობა და სიმშვიდე ჩემს სახლში.“ ასე ფიქრობენ ადამიანები? იფიქრებდნენ თუ არა ასე ადამიანები, რომლებსაც გააჩნიათ ნორმალური ადამიანობა და რომლებიც გულწრფელად ასრულებენ თავიანთ მოვალეობას? (არა.) ასე ფიქრობენ ანტიქრისტეები. რაც არ უნდა დიდი იყოს ის სასურველი ნივთები ან უპირატესობები, რომლებსაც იღებენ, მათი სიხარბე და სურვილი არასოდეს დაკმაყოფილდება; გაუმაძღარნი არიან, ფიქრობენ, რომ არაფერი მიუღიათ და არ ფიქრობენ, რომ ამ მოვალეობის შესრულება არის ის საქმე, რომელიც უნდა შეასრულონ. პირიქით, მიაჩნიათ, რომ ეს არის დამატებითი მსხვერპლი და ფასი. რაც არ უნდა ბევრი ნივთი მიიღონ ან რაც არ უნდა დიდი უპირატესობები მოიპოვონ, გრძნობენ, რომ წააგეს და ფიქრობენ, რომ ღვთის სახლი სარგებლობს მათ ხარჯზე, რომ ძმები და დები სარგებლობენ მათ ხარჯზე და რომ თვითონ აქედან ვერანაირ სასურველ სარგებელს ვერ იღებენ. დროთა განმავლობაში გრძნობენ, რომ ეს სასურველი ნივთები მათ ვერაკმაყოფილებს და მათ სიხარბეს საზღვარი არ აქვს. მითხარით, რა ადამიანობა გააჩნიათ ანტიქრისტეებს? გააჩნიათ თუ არა რაიმე ადამიანობა? (არა.) და აქვთ თუ არა სინდისი ადამიანებს, რომლებსაც არ აქვთ ადამიანობა? ძალუძთ თუ არა შეასრულონ თავიანთი მოვალეობაისე, რომ გულში ჰქონდეთ მისი გულწრფელად შესრულების სურვილი, ისევე როგორც თავმდაბლობის, გულწრფელობისა და ძალისხმევის ჭეშმარიტად გაღების სურვილი? შეუძლიათ მათ შეასრულონ თავიანთი მოვალეობა ანაზღაურების მოთხოვნის გარეშე, ყოველგვარი გასამრჯელოსა და ჯილდოს ძიების გარეშე? ძალუძთ თუ არა შეასრულონ თავიანთი მოვალეობა ანაზღაურების მოთხოვნის გარეშე, რაიმე საზღაურის ძიების გარეშე და რაიმე ჯილდოს ძიების გარეშე? (არა.) რატომ არა? არ აქვთ სინდისის შეგნება და რაც არ უნდა დიდი იყოს ის უპირატესობები, რომლებსაც იღებენ, ფიქრობენ, რომ ეს დამსახურებულია. განა ეს „დამსახურებული“ არ არის ის, რაზეც ნორმალური ადამიანები ვერ იფიქრებენ და რაზეც არასოდეს იფიქრებდნენ? განა არის რაიმე სირცხვილის გრძნობა ამგვარ ფიქრებსა და დამოკიდებულებაში? (არა.) გააჩნიათ თუ არა რაიმე ადამიანობა ადამიანებს, რომლებსაც არ აქვთ სირცხვილის გრძნობა? ეს საკითხი ამხელს ანტიქრსტეთა ბუნებას, რაც იმაში გამოიხატება, რომ მათ არც სირცხვილი გააჩნიათ და არც სინდისი.

როგორი ადამიანები არიან ისინი, ვისაც სირცხვილის გრძნობა არ აქვს? როგორი ადამიანები არიან სირცხვილის გრძნობის გარეშე? (შიზოფრენიით დაავადებული ადამიანები.) ფსიქიკურად დაავადებულ ადამიანებს არ გააჩნიათ სირცხვილის გრძნობა, შიშვლები დარბიან ქუჩებშიდა საერთოდ ვერ აცნობიერებენ, რომ ყველა მათ უყურებს; შესაძლოა, ტანისამოსით შემოსილ ადამიანებზე იცინოდნენ კიდეც და ამბობდნენ: „შეხედეთ, რა შემაწუხებელია თქვენთვის ტანსაცმლის ტარება. მე კი ქუჩაში უტანისამოსოდ, შიშველი დავრბივარ და თავს ასე თავისუფლად და ლაღად ვგრძნობ!“ განა ეს არ არის სირცხვილის გრძნობის არქონა? (დიახ, ასეა.) აი, რას ნიშნავს სირცხვილის გრძნობის არქონა. სირცხვილის გრძნობის არმქონე ადამიანებს სინდისიც არ გააჩნიათ და ფსიქიკურად დაავადებულნი არიან; ისინი სხვების ხარჯზე სარგებლობენ, სხვების საკუთრების მითვისებას ცდილობენ, მათი სიხარბე და ვნებები კი ნორმალური ადამიანური რაციონალურობის საზღვრებს სცდება — მივიდნენ იმ წერტილამდე, როდესაც თავს ვეღარ აკონტროლებენ და სინდისის განცდაც სრულიად დაკარგული აქვთ. ძალუძთ თუ არა ასეთ ადამიანებს ჭეშმარიტების მოპოვება? ნამდვილად არა. ესწრაფვიან მხოლოდ დიდებას, სარგებელს, სტატუსსა და მატერიალურ ინტერესებს და არასოდეს მოიპოვებენ ჭეშმარიტებას. მაშ, ექნებათ თუ არა ადგილი ცათა სასუფეველში? ღმერთი არ იხსნის და არ სრულყოფს ასეთ ადამიანებს. არიან თუ არა ეს ადამიანები შესაბრალისნი? (არა.) ეს ადამიანები სიძულვილის ღირსნი არიან; ამაზრზენნი, საძაგელნი და საზიზღარნი არიან. ამ ადამიანთა ზნეობა საზიზღარი და მდაბალია; არ გააჩნიათ ღირსება და სირცხვილის გრძნობა. მათი გულები სავსეა სიხარბით, ამბიციითა და ვნებით. მათ მხოლოდ სურთ ისარგებლონ თავიანთი მოვალეობის შესრულების შესაძლებლობით, რათა გამორჩენა ჰპოვონ საკუთარი თავისთვის, და საერთოდ არ იღებენ ჭეშმარიტებას და არც საქმეებს აკეთებენ ჭეშმარიტება-პრინციპების მიხედვით. როდესაც ისინი ღმერთს ევედრებიან, ასევე ითხოვენ სასურველ რამეებს, გამორჩენასა და ღვთის კურთხევას. ისინი ღმერთს აღუწერენ, თუ როგორ იტანჯებოდნენ და რა მსხვერპლი გაიღეს; ღვთის წინაშე ამაზე სალოცავად მხოლოდ იმიტომ მოდიან, რომ მათ მიერ ატანილი ტანჯვა და გაღებული მსხვერპლი ღმერთთან სავაჭროდ გამოიყენონ, რათა ღმერთს კურთხევა და ჯილდო გამოსტაცონ, და ღიად გაიწოდონ კიდეც ხელები ღვთისკენ და სთხოვონ მატერიალური კეთილდღეობა, რომელიც მათ სურთ. ის, რისი გამოხატვაც მათ სურთ, როდესაც ღვთის წინაშე წარსდგებიან, არის მათი საჩივრები, უტიფრობა, უკმაყოფილება, წყენა და აღშფოთება, ასევე იმედგაცრუება იმის გამო, რომ მათი სიხარბე და სურვილები არ კმაყოფილდება. როდესაც ღმერთი ხედავს ამ გამოვლინებებს, უყვარს თუ სძულს მას ისინი? (მას სძულს ისინი.) როდესაც ეკლესიისთვის მცირე ძალისხმევას მაინც გაიღებენ, მაშინვე წარსდგებიან ღვთის წინაშე, ამის სააშკარაოზე გამოსატანად და ქების დასამსახურებლად, რათა უამბონ ღმერთს თავიანთი მსხვერპლშეწირვისა და იმის შესახებ, რაც სხვადასხვა მოვალეობისა თუ საქმის შესრულებისას გაიღეს; შეშინებულნი არიან, რომ ღმერთი არ გაიგებს ამ საგნების შესახებ, რომ ღმერთი ვერ დაინახავს ამას და დაივიწყებს მათ მიერ გაღებულ მსხვერპლს. ამიტომ ეს ადამიანები ღვთის წინაშე ითვლებიან ბოროტებად და სრულიად უსირცხვილოებად. როდესაც წარსდგებიან ღვთის წინაშე, რათა აღწერონ და განაცხადონ მათ მიერ გაღებული მსხვერპლი, აუწყონ მას, თუ რისი მიღება სურთ და ხელები გაიწოდონ ღვთისკენ იმ ჯილდოს მისაღებად, რომელიც სურთ, ღმერთი ამბობს: „გამშორდით, ურჯულოების მოქმედნო.“ როგორია ღვთის დამოკიდებულება? „შენნაირი ადამიანები არ იმსახურებენ ჩემ წინაშე წარდგომას. მეზიზღები და ზიზღით ვარ განწყობილი შენ მიმართ. მოგეცი ყველაფერი, რაც გსურს; უკვე მიიღე უკვე მიიღე ასმაგად ის, რისი მიღებაცამ ცხოვრებაში გსურდა. სხვა რა გსურს?“ ის, რისი მიცემაც ღმერთს სურს კაცობრიობისთვის, პირველ რიგში არ არის მატერიალური; ნაცვლად ამისა მას სურს ჭეშმარიტება უბოძოს კაცობრიობას, რათა მისი მეშვეობით ხსნა ჰპოვონ. თუმცა ანტიქრისტეები ურცხვად ეწინააღმდეგებიან ღვთის საქმეს, არ ეძიებენ ჭეშმარიტებას და არ იყენებენ ჭეშმარიტებას პრაქტიკაში. პირიქით, მათ სურთ გამოიყენონ თავიანთი მოვალეობის შესრულების შესაძლებლობა ღვთის საქმის აღსრულებისას, რათა არასამართლიანად მოიპოვონ მათთვის სასურველი რამ; ისინი იყენებენ ხარვეზებს და სხვის ხარჯზე ნახულობენ სარგებელს ყველაფერში, თუმცა ხშირად გრძნობენ, რომ ზარალდებიან და ბევრ სარგებელს ვრ ნახულობენ. ასევე ხშირად გრძნობენ, რომ ძალიან ბევრი გაიღეს და მსხვერპლად შესწირეს, რომ მათი დანაკარგები აღემატება სარგებელს და, უფრო მეტიც, ხშირად ნანობენ გაღებულ მსხვერპლზე და ფიქრობენ, რომ საკმარისად არ უფიქრიათ სიტუაციაზე ან თავიანთგამოსავალზე. ამიტომ ხშირად გრძნობენ ბრაზს გულის სიღრმეში იმის გამო, რომ დრიულად ვერ მიიღეს ჯილდო გაღბული მსხვერპლისთვის და ასევე სავსე არიან საჩივრებით ღმერთის მიმართ. გულში ხშირად ანგარიშობენ და ფიქრობენ: „განა ღმერთი სამართლიანი არ არის? ღმერთი მიკერძოებული არ არის, არა? განა ღმერთი არ არის ის ღმერთი, რომელიც აკურთხებს ადამიანებს? განა ღმერთი არ იმახსოვრებს ადამიანის ყველა კეთილ საქმეს და ყოველივეს, რაც მან გაიღო და შესწირა? მივატოვე ჩემი ოჯახი ღვთის საქმისთვის და გავიღე მსხვერპლი, მაგრამ რას ვიღებ ღვთისგან?“ თუ მათი სიხარბე და სურვილი არ დაკმაყოფილდება მოკლევადიან პერსპექტივაში, ისინი უარყოფითად განეწყობიან და იწყებენ წუწუნს. თუ მათი სიხარბე და სურვილი არ დაკმაყოფილდება გრძელვადიან პერსპექტივაში, გულის სიღრმეში ბოღმით ივსებიან. და რა არის ამ დაგროვილი ბოღმის შედეგები? გულში დაიწყებენ ეჭვის შეტანას და ღმერთის კითხვის ნიშნის ქვეშ დაყენებას, ღვთის სამართლიანი ხასიათის განსჯას, ეჭვის შეტანას ღვთის სიყვარულსა და არსშიც კი. თუ ეს ბოღმა დიდი ხნის განმავლობაში გროვდება, ეს ყოველივე ავთვისებიან სიმსივნედ იქცევა და იწყებს გავრცელებას და მათ ნებისმიერ დროს შეუძლიათ ღმერთს უღალატონ. განსაკუთრებით მაშინ, როდესაც ისინი იმ ადამიანების წინაშე აღმოჩნდებიან, რომლებიც ნეგატიურები და სუსტები არიან და რომლებიც შედარებით მოუმწიფებლები არიან სულიერად ან რომლებიც ახლახან შეუდგნენ რწმენას, დროდადრო გამოავლენენ და გაავრცელებენ ამ უარყოფით ემოციებს, თავიანთ უკმაყოფილებას ღვთის მიმართ და ღვთის გმობას და შეცდომაში შეიყვანენ ადამიანებს, რომლებსაც აკლიათ გამჭრიახობა, რათა ეჭვი შეეპაროთ ღვთის სამართლიან ხასიათსა და არსში. განა ამას არ აკეთებენ ანტიქრისტეები? რადგან მათი ამბიციები, სურვილები, მისწრაფებები და ზრახვები არ კმაყოფილდება, მათ შეუძლიათ ამის გაკეთება და ასეთი დამოკიდებულების გამოვლენა ღვთის მიმართ — როგორი ხასიათია ეს? ეს აშკარად ანტიქრისტეს და სატანური ხასიათია.

რაოდენ მცირე ტანჯვაც არ უნდა გამოიაროს ანტიქრისტემ ან რა მსხვერპლიც არ უნდა გაიღოს ეკლესიაში, ის ამას არ მიიჩნევს თავისი ვალდებულების ნაწილად და იმ მოვალეობად, რომელიც ქმნილებამ უნდა შეასრულოს, არამედ თვლის, რომ ეს თავისი დამსახურებაა, რომელიც ღმერთმა უნდა დაიმახსოვროს. ჰგონია, რომ თუ ღმერთს ახსოვს მისი წვლილი, მაშინ დაუყოვნებლივ უნდა მიაგოს მას, მისცეს კურთხევა, აღთქმები და განსაკუთრებული მატერიალური წყალობა, ასევე უპირატესობის მოპოვებისა და გარკვეული განსაკუთრებული სარგებლის მიღების საშუალება. მხოლოდ მაშინ იქნება ანტიქრისტე კმაყოფილი. როგორ ესმის ანტიქრისტეს მოვალეობა? ის არ თვლის, რომ მოვალეობა არის ვალდებულება, რომელიც ქმნილებებმა უნდა იკისრონ, არც ის, რომ ეს არის პასუხისმგებლობა, რომელიც ღვთის მიმდევრებმა აუცილებლად უნდა შეასრულონ. ნაცვლად ამისა, მიაჩნია, რომ მოვალეობის შესრულება არის ღმერთთან გარიგების საშუალება, რის სანაცვლოდაც შეიძლება მიიღოს ჯილდოები, და საკუთარი ამბიციებისა და სურვილების დაკმაყოფილებისა და ღვთისადმი რწმენით კურთხევის მოპოვების გზა. ის თვლის, რომ ღვთის მადლისა და კურთხევის ქონა უნდა იყოს მოვალეობის შესრულების წინაპირობა და რომ ეს შთაუნერგავს ადამიანებს ღვთისადმი ჭეშმარიტ რწმენას; რომ ადამიანებს მხოლოდ მაშინ შეუძლიათ მშვიდად შეასრულონ თავიანთი მოვალეობები, თუ ღმერთი გაათავისუფლებს მათ სამომავლო საზრუნავისგან. მას ასევე მიაჩნია, რომ ღმერთმა ყოველგვარი კომფორტი და პრივილეგირებული პირობები უნდა შეუქმნას მათ, ვინც თავის მოვალეობას ასრულებს, და რომ ადამიანებმა მოვალეობის შესრულებისას უნდა ისარგებლონ ყველა იმ სიკეთით, რასაც ღვთის სახლი სთავაზობს მათ. ეს არის ის, რაც ადამიანებმა უნდა მიიღონ. სწორედ ასე ფიქრობენ ანტიქრისტეები თავიანთ გულის სიღრმეში. აზროვნების ეს წესი სწორედ ანტიქრისტეთა თვალთახედვა და დევიზია; იგი წარმოადგენს მათ დამოკიდებულებას მოვალეობის მიმართ. მიუხედავად იმისა, როგორც არ უნდა ითანაზიაროს ღვთის სახლმა მოვალეობის შესრულების ჭეშმარიტების შესახებ, ის, რასაც ანტიქრისტეები გულში ატარებენ, არასოდეს შეიცვლება. ისინი სამუდამოდ დარჩებიან თავიანთი თვალსაზრისის ერთგულნი მოვალეობის შესრულებასთან დაკავშირებით. არსებობს ფრაზა, რომელიც ამ გამოვლინების აღსაწერად შეგვიძლია გამოვიყენოთ — რა არის ეს? ეს არის მატერიალური საგნების ყველაფერზე მაღლა დაყენება; ანუ რეალურია მხოლოდ ის, რისი ხელში დაჭერაც შესაძლებელია, დაპირებების გაცემა კი უაზრობაა. ამ ადამიანთა გამოვლინებების არსი მატერიალისტურია, არა? (დიახ.) მატერიალიზმი ათეიზმია; მხოლოდ იმით ხელმძღვანელობენ, რისი დანახვა და შეხებაც ძალუძთ, მხოლოდ ის ითვლება, რასაც ხედავენ, და უარყოფენ ყველაფრის არსებობას, რასაც ვერ ხედავენ. შესაბამისად, შეიძლება განისაზღვროს, რომ ანტიქრისტესეული ცოდნა და გაგება მოვალეობის შესახებ აშკარად ეწინააღმდეგება ჭეშმარიტება-პრინციპებს და სრულიად იდენტურია არამორწმუნეთა შეხედულებისა; ჭეშმარიტად ურწმუნოები არიან. არ სწამთ ღვთის არსებობის და არ სჯერათ, რომ ღვთის ყოველი სიტყვა არის ჭეშმარიტება, ჭეშმარიტი გზა. მხოლოდ ის მიაჩნიათ, რომ დიდება, სარგებელი და სტატუსი რეალურია და რომ ყოველივე, რისკენაც ისწრაფვიან და რითიც ტკბებიან, მხოლოდ ადამიანური ძალისხმევითა და ბრძოლით და გაღებული მსხვრპლით მიიღწევა. რით განსხვავდება ეს იმ შეხედულებისგან, რომელიც ამბობს: „ადამიანმა ბედნიერება საკუთარი ხელით უნდა შექმნას“? არავითარი განსხვავება არ არის. არ ფიქრობენ, რომ ადამიანები საბოლოოდ მოიპოვებენ ჭეშმარიტებასა და სულიერ განვითარებას საკუთარი თავის და მსხვერპლის გაღებით, რათა ჯეროვნად შეასრულონ თავიანთი მოვალეობები ღვთის გულისთვის. არც ის სჯერათ, რომ ადამიანები, რომლებიც ღვთის მოქმედებენ მოთხოვნების შესაბამისად და ამგვარად ასრულებენ თავიანთ მოვალეობას სტანდარტის შესაბამისად, შეძლებენ შემოქმედის მოწონებისა და კურთხევის მოპოვებას. ეს იმას მოწმობს, რომ არ სჯერათ კაცობრიობისადმი მიცემული ღვთის აღთქმის ან ღვთის კურთხევის, იმის, რომ ღმერთი ხელმწიფებს ყოველივეზე, ამიტომ არ გააჩნიათ ჭეშმარიტი რწმენა. მხოლოდ ამას ფიქრობენ: „მე ვასრულებ ჩემს მოვალეობას, ამიტომ უნდა ვტკბებოდე ღვთის სახლის განსაკუთრებული მოპყრობითა და მატერიალური კურთხევით. ღვთის სახლმა უნდა უზრუნველყოს ჩემთვის ყოველგვარი მატერიალური პრივილეგია და სიამოვნება. ეს იქნებოდა რეალისტური.“ ეს არის ანტიქრისტეს აზროვნება და თვალთახედვა. მას არ სჯერა, რომ ღვთის დაპირებები სარწმუნოა ან იმ ფაქტის, რომ ჭეშმარიტების მოპოვებით ადამიანი სულიერად ვითარდება და იკურთხება ღვთის მიერ. როდესაც საქმე მოვალეობის შესრულებას ეხება, უბრალოდ არ ეძიებს, არ იღბს და მით უმეტეს, არ აღიარებს: ის, რომ ადამიანს შეუძლია შეასრულოს ქმნილების მოვალეობა, არის ღვთის უდიდესი კურთხევა და ის, რასაც ღმერთი დაიმახსოვრებს; ამ პროცესში ადამიანს შეუძლია მოიპოვოს ჭეშმარიტება და საბოლოოდ გადარჩეს ღვთის მიერ — ეს არის უდიდესი აღთქმა, რომელიც ღმერთმა მისცა ადამიანს. თუ გჯერა ღვთის მიერ შენთვის მოცემული აღთქმის და შეგიძლია მისი მიღება, მაშინ გაქვს ჭეშმარიტი რწმენა ღვთის მიმართ. რას გრძნობენ ანტიქრისტეები და ურწმუნოები, როდესაც ამ სიტყვებს ისმენენ? (არ სჯერათ იმის, რასაც ღმერთი ამბობს და თვლიან, რომ ეს ტყუილია.) მიაჩნიათ, რომ ღვთის მიერ წარმოთქმული ეს სიტყვები მხოლოდ ილუზიებით კვებავს ადამიანებს, რათა ზოგიერთი უგუნური და გულუბრყვილო იდიოტი ემსახუროს ღმერთს, ხოლო მსახურების დასრულების შემდეგ გამოაგდოს ისინი. ისინი ფიქრობენ: „ჭეშმარიტების მოპოვება? ჰა! ვის შეუძლია დაინახოს, რა არის ჭეშმარიტება? ვის შეუძლია შეეხოს ღვთის აღთქმებს? ვის მიუღია ისინი? ღვთის აღთქმები არარეალურია; მხოლოდ დიდებისა და სარგებლის მოპოვება და სტატუსის სიკეთეებით ტკბობაა რეალისტური; მხოლოდ დიდებისა და სარგებლისთვის ბრძოლა და სტატუსის სიკეთეებით ტკბობაა რეალური. წლებია მესმის იმ აღთქმების შესახებ, რომლებსაც ღმერთი აძლევს ადამიანს და იმ ჭეშმარიტების შესახებ, რომელსაც ის ანიჭებს ადამიანს, მაგრამ საერთოდ არ შევცვლილვარ, არავითარი სარგებელი არ მიმიღია, მით უმეტეს, ამ ყველაფერს არ მოუცია ჩემთვის სტატუსითა და ამაღლებული ცხოვრებით ტკბობის საშუალება. მიუხედავად იმისა, რომ ზოგიერთები მოწმობენ, თითქოს მოიპოვეს ჭეშმარიტება, შეიცვალნენ და მიიღეს ღვთის კურთხევა, მაინც ისე ჩვეულებრივად გამოიყურებიან, ყველა მათგანი ნორმალური ადამიანია, მაშ, როგორ შეუძლიათ მოიპოვონ ღვთის კურთხევა და შევიდნენ ცათა სასუფეველში?“ მიაჩნიათ, რომ მხოლოდ ისაა ყველაზე რეალური, რომელთა ხელში ჩაგდება და მოპოვებაც შეუძლიათ. განა ეს ურწმუნოთა თვალთახედვა არ არის? აბსოლუტურად ასეა. ამიტომ, როგორც კი ეს ანტიქრისტეები ეკლესიაში ხვდებიან, ყველაფერს ეჭვის თვალით უყურებენ, მუდამ იმაზე ფიქრობენ, სად შეუძლიათ რაიმე სარგებლის მიღება, რა შესაძლებლობა შეუძლიათ გამოიყენონ უპირატესობის მოსაპოვებლად და ღვთისადმი რწმენიდან უფრო დიდი პრაქტიკული სარგებლის მისაღებად — ისინი ხშირად ანგარიშობენ ამ ყოველივეს თავიანთ გონებაში. აქვთ განცდა, რომ მხოლოდ დიდების, სარგებლისა და სტატუსის მოპოვებით შეუძლიათ მიიღონ ყოველგვარი სიკეთე, ამიტომ ირჩევენ სტატუსისკენ სწრაფვას და მთლიანად უძღვნიან თავს ამ ყველაფრისთვის ბრძოლას. არასოდეს ფიქრობენ ჭეშმარიტებაზე ან ეძიებენ ღვთის განზრახვებს; ღვთის სიტყვებს მხოლოდ საკუთარი გულების სანუგეშებლად და სიცარიელის შესავსებად ჭამენ და სვამენ და არა ჭეშმარიტების საძიებლად. ნებისმიერ დროს, თუ ანტიქრისტეს სთხოვ, რომ უარი თქვას თავის სიხარბესა და სურვილებზე, სრულად მიატოვოს დიდების, სარგებლისა და სტატუსისკენ სწრაფვა და დათმოს ის სიკეთეები, რომელთა მიღებაც ღვთისადმი რწმენის გამო სურს, ის ამას ვერ შეძლებს. ამ ყოველივეზე უარის თქმის იძულება მათ ისეთ განცდას უჩენს, თითქოს ტყავს აძრობ ან ძარღვებს აგლეჯ; მათ გარეშე ჰგონიათ, რომ თითქოს გული ამოუღეს, თითქოს სული დაკარგეს; ამ ამბიციებისა და სურვილების გარეშე გრძნობენ, რომ ღვთისადმი რწმენის იმედი აღარ არსებობს და სიცოცხლე აზრს კარგავს. მათ თვალში, ისინი, ვინც იხარჯებიან, თავს უძღვნიან და მსხვერპლს წირავენ მხოლოდ თავიანთი მოვალეობის შესრულების გამო, ვინც არ ეძიებს პირად სარგებელს, უგუნურები არიან. ამქვეყნიური ურთიერთობების პრინციპი, რომელსაც ანტიქრისტეები ითვისებენ, არის: „ყოველი ადამიანი თავისთვისაა, ხოლო ჩამორჩენილებს ეშმაკი წაიყვანს“. ისინი ფიქრობენ: „როგორ შეიძლება ადამიანმა საკუთარ თავზე არ იფიქროს? როგორ შეიძლება მან საკუთარი სარგებლისთვის არ იბრძოლოს?“ ულის სიღრმეში ეზიზღებათ ისინი, ვინც ყველაფერს თმობს და გულწრფელად იხარჯება ღვთისთვის, ვინც ერთგულად ასრულებს თავის მოვალეობას და მატერიალური თვალსაზრისით ძალიან მომჭირნედ და უბრალოდ ცხოვრობს, ვინც იდევნება ღვთისადმი რწმენისა და მოვალეობის შესრულების გამო და, შესაბამისად, შინ დაბრუნება არ შეუძლია. ხშირად დასცინიან ამ ადამიანებს გულში და ამბობენ: „თქვენ დაკარგეთ სახლი ღვთისადმი თქვენი რწმენის გამო. არ ძალგიძთ ოჯახთან ყოფნა და სიღარიბეში ცხოვრობთ — რა უგუნურები ხართ! რასაც არ უნდა აკეთებდეს ადამიანი, მათ შორის ღვთისადმი რწმენასთან მიმართებაში, მან უნდა შეითვისოს ამქვეყნიური ურთიერთობების პრინციპი: არავითარ შემთხვევაში არ უნდა იზარალოს. მას უნდა შეეძლოს ღვთის აღთქმისა და კურთხევის დანახვა და შეხება, და ერთადერთი მართებული დამოკიდებულება არის ის, რომ არ გაუშვა შევარდენი, სანამ კურდღელს არ დაინახავ. რა უგუნურები ხართ! მე შემომხედეთ. ღმერთიც მწამს და დიდების, სარგებლისა და სტატუსისკენაც ვისწრაფვი. ვტკბები ღვთის სახლის მიერ ყოველგვარი კარგი მოპყრობით და მომავალშიც შემიძლია კურთხევის მიღება. არ მჭირდება არავითარი ტანჯვის ატანა, და კურთხევა, რომლებსაც მივიღებ, თქვენსაზე დიდი იქნება. მე არ ვიღებ ისთ მსხვერპლსროგორსაც თქვენ, რომლებმაც მიატოვეთ ოჯახები და სამსახურები და სახლში დაბრუნებაც კი არ ძალგძთ, თანაც ისე, რომ არანაირი გარანტია არ გაქვთ, შეძლებთ თუ არა მომავალში რაიმე კურთხევის მიღებას“. რა არსებები არიან ეს ადამიანები? ისინი არ ესწრაფვიან ჭეშმარიტებას, გულწრფელად არ ასრულებენ თავიანთ მოვალეობას, და ამავდროულად ეზიზღებათ ისინი, ვინც ეძიებს ჭეშმარიტებას და ვინც თმობს ოჯახსა და სამსახურს, ითმენს ტანჯვასა და იღებს მსხვერპლს მოვალეობის შესრულების, ღვთიური მისიის აღსრულებისა და ღვთის ნების მიყოლის გამო. ბევრია ასეთი ადამიანი? (დიახ.) ასეთები ყველა ეკლესიაში არიან. არიან ეს ადამიანები ღვთის ჭეშმარიტი მორწმუნეები? გადარჩებიან ისინი? (არა.) არ არიან ღვთის ჭეშმარიტი მორწმუნეები, მით უმეტეს, შეუძლებელია მათი გადარჩენა.

რა საკითხსაც არ უნდა წააწყდნენ ანტიქრისტეები ან რასაც არ უნდა აკეთებდნენ ისინი, პირველი, რაზეც ფიქრობენ, ის კი არ არის, შეუძლიათ თუ არა ჭეშმარიტების მოპოვება და ხსნის მიღწევა, არამედ ფიქრობენ ყოველგვარ ხორციელ სარგებელზე. მათ გულებში ხორციელ სხეულთან დაკავშირებულ ყველა სარგებელს ყველაზე მნიშვნელოვანი, მაღალი და უზენაესი ადგილი უკავია. გულის სიღრმეში არასოდეს ითვალისწინებენ ღვთის განზრახვებს, ღვთის საქმეს და მით უმეტეს იმას, რა მოვალეობა უნდა შეასრულოს ადამიანმა. რაც არ უნდა მოითხოვოს ღმერთმა ადამიანებისგან, რომ შეასრულონ თავიანთი მოვალეობა სტანდარტის შესაბამისად, რომ იყვნენ სტანდარტის შესაბამისი ქმნილებები, ანტიქრისტეები სრულიად გულგრილნი არიან. რა მეთოდებიც არ უნდა გამოიყენოს ან რა სიტყვებიც არ უნდა თქვას ღმრთმა, მას არ ძალუძს, შეძრას ეს ადამიანები და ამგვარად აიძულოს, შეცვალონ თავიანთი გეგმები და უარი თქვან თავიანთ სიხარბესა და სურვილებზე. ეს ადამიანები სახელითაც და საქმითაც მატერიალისტები და ურწმუნოები არიან ანტიქრისტეთა შორის. მაშ, შეიძლება თუ არა ისინი მივიჩნიოთ ანტიქრისტეთა რიგების დანალექად? (დიახ, რადგან ზოგიერთ ანტიქრისტეს მაინც შეუძლია გარკვეული სამსახურის გაწევა სტატუსის გამო, ხოლო ამ ადამიანებს სამსახურის გაწევაც კი არ სურთ.) სწორია. ამ ადამიანებს სურთ სარგებელი, მთელი დღის განმავლობაში მხოლოდ სარგებელზე აქვთ თვალი მიპყრობილი და მხოლოდ მასზე ფიქრობენ; ყოველივე, რასაც ისინი აკეთებენ, სარგებლის გარშემო ტრიალებს. ზოგიერთი ადამიანი მასპინძლობის მოვალეობას ასრულებს და როდესაც კვერცხი, ბრინჯი ან ფქვილი უთავდებათ, მაშინვე აცნობებენ ეკლესიას, რომ ვინმე გაგზავნონ მათ საყიდლად. თავად არაფერს ყიდულობენ; თითქოს არასოდეს მიურთმევიათ ეს პროდუქტები თავიანთ სახლში სანამ მასპინძლობის მოვალეობის შესრულებას დაიწყებდნენ. ადრე თავად ყიდულობდნენ ამ ყველაფერს, მაგრამ როგორც კი ამ მოვალეობის შესრულებას შეუდგნენ, დაიწყეს მიზეზები ძებნა, თავი მართლად და თავდაჯერებულად იგრძნეს, და გახდნენ ვალის ამომღებები, ღვთის სახლის კრედიტორები, თითქოს ღვთის სახლს მათი რამე მართებს — ასეთი ადამიანები არ არიან კარგები.

ჩინეთის მატერიკზე ზოგიერთ მასპინძელ ოჯახში დავრჩენილვარ და ზოგიერთ ძმასა და დას ფანტასტიკური ადამიანობა ჰქონდა. მიუხედავად იმისა, რომ მხოლოდ ორი ან სამი წელი სწამდათ და ბევრი არაფერი ესმოდათ ჭეშმარიტების შესახებ, მაინც გულწრფელად ასრულებდნენ მასპინძლობის მოვალეობას. თუ ღვთის სახლი ფულის მიცემას შეეცდებოდა, უარს ამბობდნენ; ფულს იხდიდნენ ყველაფერში, რასაც ძმები და დები აძლევდნენ, და ყურადღებით ინახავდნენ ღვთის სახლის კუთვნილ ნებისმიერ ნივთს; თუ ღვთის სახლის მიერ ნაყიდი პროდუქტი არ იხარჯებოდა, მაშინ მის ღირებულებას ფულადი სახით უბრუნებდნენ ღვთის სახლს. ზოგიერთი მათგანი, ვინც ფინანსურად მყარად იდგა, ნებაყოფლობით მასპინძლობდა და ღვთის სახლისგან ერთ თეთრსაც კი არ იღებდა. ზოგიერთი ადამიანი არ იყო შეძლებული, მაგრამ ისინიც კი არ იღებდნენ ღვთის სახლის მიერ მიცემულ ფულს. მიუხედავად იმისა, რას აძლევდა ეკლესია ან ძმები და დები მათ ოჯახს მასპინძლობისთვის, არაფერს ითვისებდნენ. ეს იმიტომ ხდებოდა, რომ ჭეშმარიტება ესმოდათ? არა, ეს ზნეობის საკითხი იყო. უფრო მეტიც, და რაც უფრო მნიშვნელოვანია, ჭეშმარიტი მორწმუნენი იყვნენ და კარგ ზნეობასთან ერთად შეეძლოთ ამის გაკეთება, წინააღმდეგ შემთხვევაში ვერ შეძლებდნენ. ვყოფილვარ ზოგიერთ მასპინძელ ოჯახში, სადაც მასპინძლებს საუკეთესო საბნები და პლედები გამოჰქონდათ ჩემთვის გამოსაყენებლად. მე მათ ვეუბნებოდი: „ესენი სრულიად ახალი და გამოუყენებელია. დააბრუნეთ შეფუთვაში, არ გამოვიყენებ.“ დაჟინებით მთხოვდნენ მათ გამოყენებას. ასევე იყვნენ მასპინძლები, რომლებიც სულ ახალ ნივთებს ყიდულობდნენ ჩემთვის, რომლებსაც ვეუბნებოდი: „არ იყიდოთ ახალი ნივთები, ეს ფულის ფლანგვაა. უბრალოდ გამოვიყენებ იმას, რაც აქ გაქვთ. არ დახარჯოთ ფული. არ ვემხრობი იმას, რომ ადამიანებმა იყიდონ ესა თუ ის ყველგან, სადაც მივდივარ. არ არის აუცილებელი ყოველთვის ახალი ნივთების გამოყენება.“ ზოგიერთი მაინც დაჟინებით მოითხოვდა ამ ფულის დახარჯვას. ასევე იყვნენ მასპინძლები, რომლებიც ბევრ კერძს ამზადებდნენ, როდესაც ჭამის დრო ახლოვდებოდა. რადგან არ იცოდნენ, რისი ჭამა მიყვარდა, ბევრ კერძს ამზადებდნენ, რათა არჩევანი მქონოდა, რადგან მხოლოდ რამდენიმე კერძი რომ მოემზადებინათ, ინერვიულებდნენ, კარგად რომ არ მეჭამა. ასეთი ადამიანებიც ბევრნი არიან. თუმცა ზოგიერთი მასპინძელი განსხვავებულია. როდესაც ასეთ მასპინძლებთან ვრჩებოდი, შემთხვევით მოჰქონდათ ჩემთვის ყოველდღიური მოხმარების საგნები, რათა როგორმე გამეტანა თავი; საჭმლის მოსამზადებლად მხოლოდ ძმებისა და დების მიერ მოტანილ ინგრედიენტებს იყენებდნენ და როდესაც მეტის ყიდვა სჭირდებოდათ, ხელს იშვერდნენ ჩემსკენ ფულის სათხოვნელად. არიან სხვა მასპინძლებიც, რომელთა სახლებშიც რამდენიმე ნივთი დავტოვე შესანახად. როდესაც გარკვეული დროით არ ვბრუნდებოდი, მასპინძლები უჯრას ტეხდნენ და ზოგიერთი ნივთი იკარგებოდა. ყველას სწამს ღმერთი და ყველა ასრულებს მასპინძლობის მოვალეობას, მაგრამ არის თუ არა მათ შორის არსებითი განსხვავება? ზოგს, ვისაც ღმერთი სწამს, შეუძლია ასეთი რამის გაკეთება — არის ეს ის, რასაც ადამიანები აკეთებენ? ასე იქცვიან მძარცველები, ბანდიტები, ბოროტმოქმედები და თაღლითები. ძალუძთ ჭეშმარიტ მორწმუნეებს ასეთი რაღაცების გაკეთება? თუ ჭეშმარიტი მორწმუნე ინახავს რამეს შენთვის, მაშინ რაც არ უნდა დიდხანს წახვიდე, თუნდაც რვა ან ათი წლით, ყოველთვის უსაფრთხოდ შეინახავს შენთვის; არ შეეხება, არ შეხედავს და არ გადააქოთებს. თუმცა, ზოგიერთი მასპინძელი, თუ რამეს დატოვებ მათ სახლში, როგორც კი კარიდან გახვალ, მაშინვე გახსნიან და ჩახედავენ. რას ეძებენ? გადააქოთებენ შენს ჩანთას, რათა ნახონ, არის თუ არა იქ რაიმე ღირებული, მაგალითად, სამკაული, მობილური ტელეფონი ან ფული — ყველაფერს ამოქექავენ. რის ქექვისკენ აქვთ მიდრეკილება ზოგიერთ ქალს? სურთ ნახონ, გაქვს თუ არა რაიმე კარგი ტანსაცმელი. როგორც კი გადაქავენ, ფიქრობენ: „ოჰ, ეს ტანსაცმელი ისეთი კარგია. მოვიზომებ.“ მითხარი, განა არ ხდება ასეთი რაღაცები? (დიახ.) საიდან იცი? გინახავთ, რომ ეს ხდება? მაქვს მყარი მტკიცებულება იმის სათქმელად, რომ ასეთი რაღაცები ხდება. ერთ წელს შემოდგომის მიწურულს ზოგიერთი ტანსაცმელი დავტოვე მასპინძლის სახლში. ერთ დღეს უცებ გამახსენდა ზოგიერთი მათგანი, რომელიც უნდა ჩამეცვა და გადავწყვიტე წავსულიყავი მათ წამოსაღებად; ამიტომ მივედი იმ მასპინძლის სახლში. გამოიცანი, რა მოხდა. როდესაც სახლში შევედი, მოხუცი მასპინძელი ქალი იქ იყო და ჩემს შალის პალტოს იზომებდა. უბრალოდ დაემთხვა, რომ დავინახე. ვუთხარი: „რას აკეთებ?“ გაოგნდა. ვერასოდეს წარმოიდგენდა ისეთ დამთხვევას, რომ დავინახავდი, რასაც აკეთებდა და ძალიან შერცხვა. თუმცა, ასეთი ადამიანები სქელკანიანები არიან და მაშინვე თქვა: „ოჰ, არ ფიქრობ, რომ შენი შალის პალტო იდეალურად მიხდება?“ ვუთხარი: „ეგ ჩემი პალტოა. ვერ ჩავიცვამ, თუ შენ გაცვია.“ თქვა: „აჰა, არ მინდა.“ ვუპასუხე: „რატომ იზომებ, თუ არ გინდა? კარადა ჩაკეტილი არ იყო?“ თქვა: „უბრალოდ ისე დაემთხვა, რომ დღეს არაფერი მქონდა გასაკეთებელი, ამიტომ გამოვიღე, რომ მენახა.“ ვუთხარი: „შენი არ არის, ამიტომ არ უნდა შეხებოდი.“ ეს არის მაგალითი იმისა, რაც სინამდვილეში მოხდა. არ ვიცი, რა განზრახვა ჰქონდა ამის გაკეთებისას. მითხარი, არის თუ არა ასეთი ადამიანი ის, ვისაც ღმერთი სწამს? უნდა მივიჩნიო თუ არა ღვთის მორწმუნედ და ღვთის ოჯახის წევრად? (არა.) არ არიან ღირსნი იყვნენ ღვთის მიმდევრები, სატანის ბანდის წევრები არიან, სირცხვილის გარეშე, სინდისისა და გონიერების გარეშე, ყოველგვარი ადამიანობის გარეშე — არამზადები არიან. გადაარჩენს ღმერთი ასეთ ადამიანებს? ასეთ ადამიანებს არ გააჩნიათ ელემენტარული წესიერება და ღირსება ან ღვთისადმი ელემენტარული პატივისცემა — ღმერთი ვერანაირად ვერ გადაარჩენს მათ. ჭეშმარიტება, რომელსაც ღმერთი ამბობს და სიცოცხლე, რომელსაც ის აძლევს ადამიანს, ასეთი ადამიანთათვის არ არის განკუთვნილი; ეს ადამიანები არიან არა ღვთის ოჯახის წევრები, არამედ ურწმუნონი ღვთის სახლის მიღმა და ეშმაკებისგან არიან. გარდა იმისა, რომ ანტიქრისტეთა ბუნება-არსება არის ისეთი, რომელსაც არ უყვარს ჭეშმარიტება და ზიზღითაა განწყობილი ჭეშმარიტების მიმართ, მათი ზნეც წარმოუდგენლად დაბალი და საძაგელია, და ასეთი ადამიანები ამაზრზენი, საზიზღარი და საძულველი არიან. იმ ადამიანთა გამოვლინებებიდან, რომლებიც ითვისებენ ღვთის სახლის ქონებას, რაზეც ახლახან ვისაუბრეთ, ეს საკმარისია იმის საჩვენებლად, რომ რა მოვალეობაც არ უნდა შეასრულონ მათ, არასოდეს იხარჯებიან ჭეშმარიტად და არასოდეს აკეთებენ ამას გულწრფელად. ნაცვლად ამისა, მოდიან თავიანთი გეგმებით, სიხარბითა და სურვილებით, მორბიან სარგებლისთვის და არა ჭეშმარიტების მოსაპოვებლად. ამიტომ, როგორც არ უნდა შეხედო, ღვთისთვის ასეთი ადამიანების ადამიანობა არ შეესაბამება სტანდარტს. მაშ, მითხარით, მიგაჩნიათ თუ არა ასეთი ადამიანების ადამიანობა სტანდარტის შესაბამისად და მიგაჩნიათ თუ არა ისინი კარგ ადამიანებად? (არა.) თქვენც გეზიზღებათ ასეთი ადამიანები, არა? (დიახ.) როდესაც ზოგიერთ ადამიანს ესმის, რომ ღვთის სახლმა რაღაც იყიდა, მათ თავიანთი წილის მიღება სურთ, და როდესაც ხედავენ, რომ ძმები და დები ტანსაცმელს სწირავენ, მაშინ მიუხედავად იმისა, იმსახურებენ თუ არა ამას, ან უნდა ჰქონდეთ თუ არა, მიდიან და ცდილობენ მის ხელში ჩაგდებას, ყველაზე მეტად აქტიურობენ; როდესაც ესმით, რომ ღვთის სახლში არის გასაკეთებელი საქმე ან ბინძური ან დამღლელი სამუშაო, ისინიმაშინვე იმალებიან და ვერსად იპოვი. ასეთი ადამიანები არიან მზაკვრები და ცბიერები, დაბალი ზნეობისანი — საზიზღარნი, საძულველნი და ამაზრზენნი!

ანტიქრისტეთა სხვადასხვა გამოვლინების გამოყენება ღვთის სახლის ქონების მითვისებასთან მიმართებაში, რათა გავაანალიზოთ მათი ზრუნვა საკუთარ სარგებელზე ყველა ასპექტში, საშუალებას გვაძლევს დავინახოთ, რომ ეს ადამიანები არიან ურწმუნონი, მატერიალისტები, საზიზღარი, მდაბალი და არასრულფასოვანი ზნეობის მქონე ადამიანები, საძულველნი და არა ისეთები, ვისაც ღმერთი გადაარჩენს. ასეთი ადამიანების განსაზღვრებისას არ არის აუცილებელი საკითხის იმ სიმაღლემდე აყვანა, თითქოს ისინი ჭეშმარიტების წინააღმდეგნი არიან; ჩვენ მათ შინაგან ბუნებას უკვე ვხედავთ მათი ადამიანობიდან და ზნეობიდან გამომდინარე; ამიტომ არ არის საჭირო ამის ისეთ მაღალ დონეზე აყვანა, როგორიცაა ჭეშმარიტებასთან კავშირი. შესაბამისად, ღვთის სახლში იქნება ეს თუ ადამიანთა ნებისმიერ ჯგუფში, ასეთი ადამიანები ყოველთვის ყველაზე მდაბიონი და ზნეობას მოკლებულნი უნდა იყვნენ. რა თქმა უნდა, თუ ისინი ღვთის სახლში ჭეშმარიტების საზომით უნდა შეფასდნენ, მაშინ კიდევ უფრო დასაგმობნი და მდაბალნი ჩანან. გაქვთ კიდევ ანტიქრისტეების გამოვლინების კიდევ სხვა მაგალითები? (ერთი ანტიქრისტე განაგებდა ღვთის სახლისთვის წიგნების ბეჭდვის საქმეს და ყალბი ბუღალტერიის მეშვეობით მიითვისა ასობით ათასი იუანი ღვთის შესაწირავებიდან. გამოძიების შემდეგ აღმოჩნდა, რომ სანამ ამ მოვალეობის შესრულებას დაიწყებდა, მის ოჯახს ძალიან ცოტა ფული ჰქონდა, მაგრამ მას შემდეგ, რაც ამ მოვალეობის შესრულება დაიწყო, იყიდა სახლი და მანქანა, თუმცა ანგარიშებზე დაყრდნობით ამის დადგენა შეუძლებელი იყო. მისი ოჯახის წევრები ძალიან სასტიკები იყვნენ და ამიტომ შესაწირავების დაბრუნება ვერ მოხერხდა.) განა წინამძღოლებსა და მუშაკებს არ ეკისრებოდათ პირდაპირი პასუხისმგებლობა ამ შემთხვევაზე? (დიახ. მოგვიანებით, როდესაც მეტი დეტალი გახდა ცნობილი, აღმოჩნდა, რომ წინამძღოლებსა და მუშაკებს, რომლებსაც იმ დროს პასუხისმგებლობა ეკისრებოდათ, არასოდეს შეუმოწმებიათ ამ ანტიქრისტეს მიერ მართული ანგარიშები. მათ უგულებელყვეს თავიანთი პასუხისმგებლობა; ეს სიტუაცია გამოწვეული იყო მათი უპასუხისმგებლობით. ისინი ნამდვილად უშუალოდ პასუხისმგებელნი იყვნენ ამაზე.) მაშ, უნდა აღირიცხოს თუ არა მათი გადაცდომები ღვთის ჩანაწერების წიგნში? (დიახ.) როგორ მოექცნენ ამ ადამიანებს შემდგომში? (ზოგიერთი მოიცილეს და გარიცხეს, ზოგიერთი კი აბრუნებს შესაწირავებს.) ეს არის მათთან მოპყრობის შესაბამისი გზა. წინამძღოლებმა და მუშაკებმა უგულებელყვეს თავიანთი მოვალეობა და ვერ შეასრულეს თავიანთი საზედამხედველო პასუხისმგებლობები ამ საკითხთან მიმართებაში. კერძოდ, გამოიყენეს არასწორი ადამიანი და არავითარი ძალისხმევა არ გამოუჩენიათ, რომ თვალი ედევნებინათ ან ზედამხედველობა გაეწიათ ამ ადამიანისთვის; ვერ შეძლეს დროულად აღმოეჩინათ პრობლემები იმ ადამიანთან დაკავშირებით, რომელსაც იყენებდნენ, და ამიტომ დადგა მძიმე შედეგები, რამაც გამოიწვია ღვთის შესაწირავებისა და ღვთის სახლის ქონების მნიშვნელოვანი დანაკარგი; ეს იყო ყველა იმ ადამიანის პასუხისმგებლობა, ვინც უშუალოდ იყო პასუხისმგებელი; მათი გადაცდომები აუცილებლად უნდა აღირიცხოს. ეს იყო ის არასასურველი შედეგი, რომელიც თავად მოიტანეს იმით, რომ საქმისთვის არასწორი ადამიანი გამოიყენეს, რამაც ღვთის სახლს ზარალი მიაყენა და საბოლოოდ ღვთის შესაწირავები აღმოჩნდა ის ფასი, რაც გადაიხადეს. მითხარით, ანტიქრისტეები ყოველთვის ხარბები არიან, თუ ეს ბოროტი იდეები მხოლოდ მაშინ მოსდით, როდესაც რაიმე ღირებულს ხედავენ? (ყოველთვის ხარბები არიან.) სწორედ ამიტომ, როდესაც ურთიერთობთ და კავშირი გაქვთ ასეთ ადამიანებთან, რა თქმა უნდა, შეგიძლიათ აღმოაჩინოთ მათი სიხარბე და სურვილები. ეს შედეგი გამოწვეული იყო წინამძღოლებისა და მუშაკების უპასუხისმგებლობით, იმით, რომ ვერ ამოიცნეს, ნათლად ვერ დაინახეს და არასწორად გამოიყენეს ადამიანები; ამიტომ პასუხისმგებლობა მძიმედ დააწვათ მათ და იმსახურებდნენ გარიცხვას.

ჩვენ მანამდე გვქონდა თანაზიარება ანტიქრისტეთა ბუნების, არსების, ხასიათებისა და იმ გზის ძირითადი ასპექტების შესახებ, რომელსაც ისინი მიჰყვებიან. დღეს კი თანაზიარება გვექნება და გავაანალიზებთ გამოვლინებები ანტიქრისტეთა ადამიანობის კუთხით; და ეს რეალურ ცხოვრებას უკავშირდება. მიუხედავად იმისა, რომ ეს მცირე ასპექტია, მაინც შეუძლია დაეხმაროს ადამიანებს ანტიქრისტეთა გარკვეული გამოვლინებების ამოცნობაში; ეს ასევე არის ანტიქრისტეთა გარკვეული აშკარა მახასიათებლები, ნიშნები და სიმბოლოები. მაგალითად, ანტიქრისტეს უყვარს სტატუსი, დიდება, სარგებელი და გავლენა; ძალიან ეგოისტი, საზიზღარი და სასტიკია, და არ უყვარს ჭეშმარიტება, მაშ, როგორია მისი ადამიანობა და ზნეობა? ზოგი ამბობს: „მიუხედავად იმისა, რომ ზოგიერთ ანტიქრისტეს უყვარს რეპუტაცია და სტატუსი, მაინც აქვთ პატივსაცემი და კეთილშობილი ზნეობა, და გააჩნიათ სინდისი და გონიერება.“ სწორია ეს? (არა, არ არის სწორი.) რატომ არა? მოდით, ნუ ვისაუბრებთ იმაზე, თუ როგორი ხასიათი-არსი აქვთ ანტიქრისტეებს; ჯერ შეხედეთ მათ ადამიანობასა და ზნეობას. ნამდვილად არ არიან კარგი ადამიანები, არ არიან ღირსების, სინდისის ან კეთილშობილური პრინციპების მქონე ადამიანები, მით უმეტეს, ჭეშმარიტების მოყვარულნი. ძალუძთ ასეთი ადამიანობის მქონე ადამიანებს სწორ გზას გაჰყვნენ? ნამდვილად არა, რადგან მათ ზნეობას არ გააჩნია ის არსი, რომელიც სწორ გზას მიჰყვება, და ამიტომ ამ ადამიანებს არანაირად არ შეუძლიათ ჭეშმარიტების სიყვარული და, მით უმეტეს, არც მისი მიღება. თუ ვიმსჯელებთ იმ განზრახვითა და დამოკიდებულებით, რომლითაც ანტიქრისტეები ასრულებენ თავიანთ მოვალეობას, მათი ზნეობა და ადამიანობა აიძულებს ადამიანებს უარყონ ისინი და ზიზღით განეწყონ მათ მიმართ და მით უმეტეს, ისინი უარყოფილნი არიან ღვთის მიერ. ფრო რა მოვალეობაც არ უნდა შეასრულონ, ყოველთვის სურთ ღვთის სახლის ქონების მითვისება, და სთხოვენ მას ჯილდოებს, ფულს, ნივთებსა და სარგებელს. და როგორი ადამიანებად მიიჩნევს მათ ღმერთი? ეს ადამიანები ნამდვილად არ არიან კარგი ადამიანები. მაშ, ღმერთი თავის თვალში ზუსტად როგორ ხედავს ასეთ ადამიანებს? რა სახელს არქმევს მათ? ბიბლიაში წერია ერთი ამბავი მადლის ეპოქიდან: იუდა ხშირად იპარავდა ფულს ფულის ტომრიდან, და ბოლოს ღმერთმა გამოიყენა იგი სამსახურის გასაწევად, კერძოდ, უფალი იესოს გასაცემად. უფალი იესო ჯვარს აცვეს, ხოლო იუდა, რომელმაც თავისი უფლისა და მეგობრების გამცემის როლი შეასრულა, მუცლის გახეთქვით მოკვდა. ამიტომ ეს ადამიანები, რომლებიც ითვისებენ ღვთის სახლის ქონებას და იპარავენ ღვთისთვის მიძღვნილ შესაწირავებს, ღვთის თვალში ყველა იუდაა, რაც იმას ნიშნავს, რომ ამ ადამიანებს ღმერთი იუდას უწოდებს. მიუხედავად იმისა, რომ ეს ანტიქრისტეები, რომლებიც ახლა იუდად არიან შერაცხულნი, არ სჩადიან ისეთ რამეს, როგორიცაა თავიანთი უფლისა და მეგობრების გაცემა, როგორც ეს იუდამ გააკეთა, მათი ბუნება-არსება იგივეა. რა აქვთ მათ საერთო? იყენებენ თავიანთ მდგომარეობასა და მოვალეობის შესრულების შესაძლებლობას, რათა მოიპარონ და მიითვისონ ღვთის სახლის ქონება. სწორედ ამიტომ უწოდებს ღმერთი ამ ადამიანებს იუდას; ისინი უთანაბრდებიან მას, ვინც გასცა თავისი უფალი და მეგობრები. ანუ ეს ანტიქრისტეები, რომლებიც ითვისებენ და იტაცებენ ღვთის სახლის ქონებას, იუდას უთანაბრდებიან, რომელმაც გაყიდა თავისი უფალი და მეგობრები, და დიდი ფიქრი არ სჭირდება იმის მიხვედრას, თუ რა შედეგი ელით ასეთ ადამიანებს.

2. დებისა და ძმების გამოყენება მათთვის სამსახურის გასაწევად და მათთვის სამუშაოდ

ის სარგებელი, რომლის მოპოვებასაც ანტიქრისტეები მოვალეობის შესრულებისას ესწრაფვიან, არ შემოიფარგლება მხოლოდ იმით, რაც უკვე განვიხილეთ — ფულით, მატერიალური ნივთებით, საკვებითა და ყოველდღიური მოხმარების საგნებით — ამ სარგებლის არეალი ძალიან დიდია. მაგალითად, როდესაც ანტიქრისტეები მოვალეობას ასრულებენ, მოვალეობის შესრულების საბაბით იყენებენ ძმებსა და დებს, აიძულებენ მათ, რომ ემსახურონ და მათთვის იშრომონ და მბრძანებლობენ მათზე — განა ეს არ არის ის სარგებელი, რომლის მოპოვებასაც ანტიქრისტეები ესწრაფვიან? (დიახ.) ზოგიერთი ადამიანი სანამ ეკლესიის წინამძღოლი გახდება, სახლში ყოველთვის ყველაფერს თავად აკეთებს და ისე ჩანს, თითქოს არავითარი ამბიცია ან ბოროტი განზრახვა არ გააჩნია. თუმცა, მას შემდეგ, რაც მათ ეკლესიის წინამძღოლებად აირჩევენ და სტატუსს მოიპოვებენ, კვლავ თავად აკეთებენ ყველაფერს? ჰგონიათ, რომ სტატუსის მოპოვების შემდეგ სხვებისგან განსხვავდებიან, რომ ღვთის სახლში განსაკუთრებული მოპყრობას იმსახურებენ უნდა ჰქონდეთ და უნდა ისწავლონ „მასების ძალის“ მობილიზება, რათა ერთობლივად შეასრულონ საკუთარი „მოვალეობა“; მათ სახლში არსებული ყოველი საქმე ეკლესიის უფლებამოსილებაში შემავალ საქმედ იქცევა და თავიანთ საოჯახო საქმეებსა და ყოველდღიურ დავალებებს ძმებსა და დებს უნაწილებენ. მაგალითად, როდესაც სახლში რაიმე საქმე აქვთ გასაკეთებელი, ძმებსა და დებს ეუბნებიან: „ბოლო ორი დღეა ეკლესიის საქმით ვარ დაკავებული. რომელიმე თქვენგანს ხომ არ გაქვთ დრო, რომ ერთ საქმეში დამეხმაროთ?“ სამი ან ხუთი ადამიანი ნებაყოფლობით მიდის და მცირე ხანში საქმეც კეთდება. ეს წინამძღოლები ფიქრობენ: „ბევრი ადამიანის შრომა უფრო ეფექტურია. კარგია წინამძღოლობა, საკმარისია სიტყვა ვთქვა და საქმეც კეთდება. მომავალში, როცა სახლში რაიმე მექნება გასაკეთებელი, ძმებსა და დებს ვთხოვ დახმარებას.“ ამგვარად, ეკლესიის წინამძღოლის ძირითად მოვალეობას დიდად აღარ ასრულებენ, სამაგიეროდ, უამრავ ადამიანს ანაწილებენ თავიანთ სახლში სამუშაოდ და ეს დღის წესრიგშიც კი შეაქვთ — რა „დაკავებული“ ეკლესიის წინამძღოლები არიან! სანამ წინამძღოლები გახდებოდნენ, სახლში ამდენი საქმე არასდროს ჰქონიათ, მაგრამ მას შემდეგ, რაც გახდნენ, სახლში შესასრულებელი საქმეების რაოდენობამ იმატა. ზოგიერთი ძმა და და მათთვის მოსავალს თესავს, ზოგი მიწას რწყავს, ზოგი ბოსტნეულს რგავს, ზოგი სარეველას მარგლავს, ზოგი სასუქს ყრის, ზოგი კი ბოსტნეულის გაყიდვაში ეხმარება და შემდეგ მთელ აღებულ ფულს მათ აძლევს ისე, რომ საკუთარი თავისთვის ერთ თეთრსაც არ იტოვებს. მას შემდეგ, რაც ეკლესიის წინამძღოლები ხდებიან, მათი ოჯახური ცხოვრება ყვავის; რასაც არ უნდა აკეთებდნენ, ხალხი ყოველთვის მხარს უჭერს და ეხმარება, მათი თითოეული სიტყვა კი ძალიან ჭრის. თავს ძალიან ბედნიერად და კმაყოფილად გრძნობენ და სულ უფრო ხშირად ფიქრობენ: „ეკლესიის წინამძღოლის ეს წოდება შესანიშნავია, სტატუსის ქონა კი — ფანტასტიკური. სახლში საჭმელი რომ შემომაკლდება, საკმარისია ერთი სიტყვა ვთქვა და ხალხი მას მომიტანს, თან ფულსაც არ ითხოვენ. რა კომფორტული ცხოვრებაა! ჩემი რწმენის გამო ნამდვილად მაკურთხებს ღმერთი. ეს დიდი კურთხევაა და ნამდვილად ღვთის მადლია! ღმერთი ისეთი დიდებულია; მადლობა ღმერთს!“ ყოველთვის, როცა ვინმე მათთვის სამსახურის გაწევას ან მათ მიერ მიცემული განკარგულებების შესრულებას ამთავრებს, ყოველთვის „მადლობას სწირავენ ღმერთს“ და „ამას ღვთისგან იღებენ“. ამ უმნიშვნელო ეკლესიის წინამძღოლებს შეუძლიათ თავიანთი თანამდებობა ამ დონემდე გამოიყენონ — შეძლებდით კი ამას? შეგწევთ კი მსგავსი რამის გაკეთების უნარი? რატომ იბრძვიან ადამიანები წინამძღოლობისთვის? რატომ იბრძვიან სტატუსისთვის? არავითარი სარგებელი რომ არ არსებობდეს, იბრძოლებდა ვინმე სტატუსისთვის? ის სტატუსი, რომლისთვისაც იბრძვიან, პირუტყვივით მძიმე შრომას რომ ნიშნავდეს, მაშინ ამაზე არავინ შეიწუხებდა თავს. სწორედ იმიტომ, რომ სტატუსის ქონას ამდენი სარგებელი მოაქვს, ადამიანები თავს იკლავენ მის ხელში ჩასაგდებად და მოსაპოვებლად. უმნიშვნელო ეკლესიის წინამძღოლობა მათ ასეთ დიდ სარგებელს აძლევს, მათ ცხოვრებაში ასეთი დიდი კომფორტი და ამდენი სიკეთე მოაქვს — როგორი ადამიანი იქცევა ასე? ეძიებს კი ჭეშმარიტებას? გააჩნია კი ადამიანობა და სინდისი? აქვს კი ღვთისმოშიში გული? (არა.) სჯერათ, რომ ეკლესიის წინამძღოლის როლს ყველასთვის და ღვთის სახლისთვის ასრულებენ და ამას მოვალეობად არ მიიჩნევენ. სჯერათ, რომ ნებისმიერი საქმე, რასაც ეკლესიის წინამძღოლის რანგში აკეთებენ, მათი ოჯახური ცხოვრების მსხვერპლად შეწირვის ხარჯზე კეთდება, ამიტომ ძმებმა და დებმა მათ მიერ გაღებული საზღაურის კომპენსაცია უნდა მოახდინონ. თუ საოჯახო საქმეების გასაკეთებლად დრო არ აქვთ, მაშინ ძმები და დები უნდა დაეხმარონ; თუ მინდორში სამუშაოდ დრო არ აქვთ, მაშინ ძმები და დები მათ მინდვრებში უნდა გამოჩნდნენ და მათ მაგივრად ისე იმუშაონ, თითქოს ეს მათი მოვალეობა იყოს. რაზეც არ უნდა უთხრან უარი ეკლესიის წინამძღოლობის გამო, ძმებმა და დებმა ეს ორმაგად უნდა აუნაზღაურონ. ეს არის ზოგიერთი იმ საქმეთაგანი, რომლებშიც ანტიქრისტეები მოვალეობის შესრულებისას ძმებსა და დებს თავიანთ პირად ცხოვრებაში სამსახურის გასაწევად იყენებენ და განკარგულებებს აძლევენ. როგორც კი ანტიქრისტე წინამძღოლი ხდება, არავითარ შემთხვევაში არ გაუშვებს ხელიდან ასეთ შესაძლებლობას და გულხელდაკრეფილი არ დაუწყებს ყურებას, თუ როგორ უსხლტება ხელიდან ეს სარგებელი. ნაცვლად ამისა, სრულიად საპირისპიროდ იქცევა: იყენებს ყოველ წუთს და ებღაუჭება ყოველ შესაძლებლობას, რათა ძმები და დები თავის სასარგებლოდ ამუშაოს და აიძულოს, რომ მისთვის პირუტყვივით იშრომონ. ის ბოროტად იყენებს ძმებისა და დების უგუნურებასა და პატიოსნებას, რომ მათ სურთ ნებაყოფლობით შეასრულონ თავიანთი მოვალეობები და გაიღონ საზღაური ღვთისთვის, რათა აიძულოს ისინი, მოემსახურონ მას. ამავდროულად ის ზოგიერთ სიტყვას ჭეშმარიტებად ასაღებს და მათ ძმებისა და დების დასარიგებლად იყენებს, რათა მათ ეს აზრი შეითვისონ: წინამძღოლებიც ადამიანები არიან, წინამძღოლებსაც აქვთ ოჯახები, წინამძღოლებმაც უნდა იცხოვრონ თავიანთი ცხოვრებით და თუ წინამძღოლს არ აქვს დრო საოჯახო საქმეების მოსაგვარებლად, მაშინ ძმებმა და დებმა ეს საქმეები საკუთარ მოვალეობებად უნდა მიიჩნიონ; მათ არ უნდა დასჭირდეთ წინამძღოლის თხოვნა ამ საქმეების გასაკეთებლად, არამედ აქტიურად და ნებაყოფლობით უნდა გააკეთონ ის, რისი გაკეთებაც წინამძღოლს არ ძალუძს. მრავალი ძმა და და ნებაყოფლობით ემსახურება ამ წინამძღოლებს ამგვარი მოხიბვლისა და ცდუნების გავლენით. ეს არის ის მიზანი, რომლის მიღწევაც ანტიქრისტეებს ძალაუფლებისა და სტატუსის ხელში ჩაგდებით სურთ; ეს არის ერთ-ერთი ამოცანა, რომლის განხორციელებაც სურთ და ერთ-ერთი სარგებელი, რომლის მოპოვებასაც ძალაუფლებისა და სტატუსის ხელში ჩაგდებით ესწრაფვიან. ბევრია ასეთი ადამიანი? (დიახ.) ეს ადამიანები სატანები არიან. ადამიანებს, რომლებსაც არ გააჩნიათ ჭეშმარიტება და არ მიჰყვებიან სწორ გზას, შეუძლიათ ასეთი რამეების გაკეთება, თუნდაც ძალიან მცირე სტატუსი ჰქონდეთ — განა შესაბრალისნი არ არიან ეს ადამიანები? რას ფიქრობთ მათ ზნეობაზე? გააჩნიათ მათ საერთოდ სინდისი ან გონიერება?

ზოგიერთ ეკლესიაში არიან ძმები და დები, რომლებიც, როგორც წესი, საკუთარ სახლებში კი არ ცხოვრობენ, არამედ დიდი ხნით რჩებიან ეკლესიის წინამძღოლის სახლში. რატომ რჩებიან ხშირად წინამძღოლის სახლში? „წინამძღოლის“ თანამდებობის დაკავების შემდეგ წინამძღოლის სახლს გრძელვადიანი შინამოსამსახურე დასჭირდა. ირჩევენ დას, რომელიც წინამძღოლის სახლის ერთგული შინამოსამსახურე ხდება. ეს და შინამოსამსახურე ხდება და, მაშ, რად იქცევა მისი მოვალეობა? კი არ ასრულებს თავის სამუშაოს ან ეკლესიასთან დაკავშირებულ საქმეს, არამედ ყოველდღიურ ცხოვრებაში ემსახურება წინამძღოლის ოჯახის ყველა თაობას და მიაჩნია, რომ სრულიად გამართლებულია წინამძღოლის საოჯახო საქმეების კეთება; ამასთან დაკავშირებით მას არავითარი პრეტენზია ან წარმოდგენა არ გააჩნია. სინამდვილეში ვის აქვს აქ პრობლემა? რამდენი საქმეც არ უნდა ჰქონდეს ეკლესიის წინამძღოლს ან რამდენ ადამიანსაც არ უნდა უძღვებოდეს, მართლა ასე დაკავებულია? ნუთუ მართლა არ ძალუძს ყოველდღიურ ცხოვრებაში თავის გატანა? ასეც რომ იყოს, ეს მისი პირადი საქმეა. სხვებთან რა შუაშია? თუ ძმები და დები უყურადღებობას იჩენენ ან უსაქმურობენ, ასეთი წინამძღოლები მათ ცუდად ექცევიან და ამით სარგებლობენ, რათა მათთან „ჭეშმარიტებაზე ითანაზიარონ“ და ამის გამო ძმები და დები ისხლებიან — რა ხდება აქ? როცა მათ სახლში თეთრეული ჭუჭყიანია, ძმებმა და დებმა უნდა გარეცხონ, როცა სახლი არეულია, ძმებმა და დებმა უნდა დაალაგონ და როდესაც ჭამის დრო ახლოვდება, ძმებმა და დებმა უნდა მოამზადონ საჭმელი; ეს წინამძღოლები მუქთახორები ხდებიან და სწორედ ასე ასრულებენ წინამძღოლის როლს. როდესაც ასეთ ადამიანებს აქვთ ეს გამოვლინებები და ამგვარი ადამიანობა, შესწევთ კი მათ ჭეშმარიტების ძიების უნარი? (არა.) რატომ არა? (ასეთ ადამიანებს მეტისმეტად აკლიათ ადამიანობა და მეტისმეტად საზიზღრები არიან. უბრალოდ არ დაინტერესდებიან ჭეშმარიტებით.) თუ ჭეშმარიტებით არ ინტერესდებიან, რატომ ხდებიან წინამძღოლები? (ამას იმიტომ აკეთებენ, რომ რეპუტაციისა და სტატუსისკენ ისწრაფვიან და საკუთარი თავის წარმოჩენა სურთ.) ნათლად ვერ ხსნით, არა? როგორ ადამიანებს შეუძლიათ ძმებისა და დების გამოყენება, რათა აიძულონ, მათთვის იმუშაონ და მოემსახურონ? განა ეს ანტიქრისტეების ერთ-ერთი აშკარა მახასიათებელი არ არის? ყველაფერში მხოლოდ საკუთარი სარგებლის ძიება, მხოლოდ საკუთარ მოგებასა და წაგებაზე ზრუნვა და იმის იგნორირება, შეესაბამება თუ არა ასეთი ქმედება ჭეშმარიტებას, არის თუ არა მასში ადამიანობა, ახარებს თუ არა ეს ღმერთს, შეუძლიათ თუ არა ძმებსა და დებს აქედან რაიმე სარგებლის ან დამოძღვრის მიღება — ფიქრობენ არა ამაზე, არამედ მხოლოდ საკუთარ მოგებასა და წაგებაზე და იმაზე, შეუძლიათ თუ არა ხელშესახები სარგებლის მიღება. ეს არის გზა, რომელსაც ანტიქრისტეები მიჰყვებიან და ეს არის ანტიქრისტეთა ზნეობა. ეს არის სტატუსის მქონე ადამიანის ერთ-ერთი ტიპი. ზოგიერთ ადამიანს არ აქვს სტატუსი და ჩვეულებრივ მოვალეობებს ასრულებს, და როდესაც გარკვეულ კვალიფიკაციას იძენს, სურს, რომ სხვები მოემსახურონ. ზოგიერთი ადამიანი რამდენიმე სარისკო მოვალეობას ასრულებს და ასევე სურს, სხვებს უბრძანოს, რომ მას მოემსახურონ. არიან ისეთებიც, რომლებიც განსაკუთრებულ მოვალეობებს ასრულებენ და თავიანთ მოვალეობებს მიიჩნევენ ძირითად პირობად, გარიგების საგნად და ერთგვარ კაპიტალად, რათა აიძულონ ძმები და დები, რომ მათ მოემსახურონ. მაგალითად, ზოგიერთ ადამიანს აქვს განსაკუთრებული პროფესიული უნარები, რომლებიც სხვებს არ უსწავლიათ ან არ აუთვისებიათ. როდესაც ღვთის სახლში ამ პროფესიულ უნარებთან დაკავშირებული მოვალეობის შესრულებას იწყებენ, ჰგონიათ, რომ სხვებისგან განსხვავდებიან, რომ ღვთის სახლში მნიშვნელოვან თანამდებობაზე ნიშნავენ, რომ ახლა მაღალ ეშელონებში არიან და განსაკუთრებით გრძნობენ, რომ მათი ფასი გაორმაგდა და რომ გამორჩეულები არიან. შესაბამისად, ფიქრობენ, რომ არსებობს გარკვეული საქმეები, რომელთა გაკეთებაც თავად არ სჭირდებათ, რომ სრულიად ბუნებრივია, უბრძანონ სხვებს, უსასყიდლოდ მოემსახურონ ისეთი ყოველდღიური საქმეების შესასრულებად, როგორებიცაა საჭმლის მოტანა ან სარეცხის გარეცხვა. არიან ისეთებიც, რომლებიც იმიზეზებენ, რომ თავიანთი მოვალეობით არიან დაკავებულნი, რათა ძმებსა და დებს მათთვის ესა თუ ის საქმე გააკეთებინონ. გარდა იმ საქმეებისა, რომლებიც აუცილებლად თავად უნდა გააკეთონ, ყველაფერ დანარჩენს, რაშიც შეუძლიათ სხვები დაასაქმონ ან სხვებს უბრძანონ შესრულება, სხვა ადამიანებს აკეთებინებენ. რატომ ხდება ასე? ისინი ფიქრობენ: „მე მაქვს კაპიტალი, გამორჩეული ვარ, იშვიათი ტალანტი ვარ ღვთის სახლში, განსაკუთრებულ მოვალეობას ვასრულებ და უპირატესად ჩემი კულტივირება ხდება ღვთის სახლის მიერ. არცერთი თქვენგანი არ ხართ ჩემნაირი კარგი, ყველა ჩემზე დაბალ საფეხურზე ხართ. შემიძლია განსაკუთრებული წვლილი შევიტანო ღვთის სახლში, თქვენ კი — არა. ამიტომ, უნდა მომემსახუროთ.“ განა ეს გადაჭარბებული და უსირცხვილო მოთხოვნები არ არის? ყველა ატარებს ამ მოთხოვნებს გულის სიღრმეში, მაგრამ, რა თქმა უნდა, ანტიქრისტეები კიდევ უფრო დაუნდობლად და უსირცხვილოდ ითხოვენ ამას და, როგორც არ უნდა ითანაზიარო მათთან ჭეშმარიტებაზე, ამაზე უარს არ იტყვიან. ჩვეულებრივ ადამიანებსაც აქვთ ანტიქრისტეების ეს გამოვლინებები და თუკი მცირე ნიჭი აქვთ ან რაიმე უმნიშვნელო წვლილი მიუძღვით, მიაჩნიათ, რომ უფლება აქვთ, განსაკუთრებული მოპყრობით ისარგებლონ. საკუთარ ტანსაცმელსა და წინდებს არ რეცხავენ და სხვებს აკეთებინებენ ამას; აყენებენ არაგონივრულ მოთხოვნებს, რომლებიც ეწინააღმდეგება ადამიანობას — მათ ასე ძალიან აკლიათ გონიერება! ადამიანის ეს აზრები და მოთხოვნები არ ჯდება რაციონალურობის ფარგლებში; მინიმუმ არ შეესაბამება ადამიანობისა და სინდისის სტანდარტებს და მაქსიმუმ — არ შეესაბამება ჭეშმარიტებას. ყველა ეს გამოვლინება შეიძლება მიეკუთვნოს იმ კატეგორიას, როდესაც ანტიქრისტეები საკუთარი სარგებლისთვის იბრძვიან. ყველას, ვისაც გახრწნილი ხასიათი გააჩნია, შეუძლია ამის გაკეთება და ბედავენ კიდეც ამას. თუ ვინმეს მცირე ნიჭი და კაპიტალი მაინც აქვს და გარკვეული წვლილი შეაქვს, სურს სხვების, მოვალეობის შესრულების შესაძლებლობის საკუთარი სარგებლის მოსაპოვებლად, სურს ყველაფერი მზამზარეული ჰქონდეს და დატკბეს იმ ბედნიერებითა და მოპყრობით, რაც სხვებზე გაცემულ ბრძანებას მოჰყვება, რომ მათ ემსახურონ. არიან ისეთებიც, რომლებიც ტოვებენ ოჯახებსა და სამსახურებს მოვალეობის შესასრულებლად და ამ პერიოდში რაიმე მსუბუქი ავადმყოფობა შეეყრებათ, რის გამოც ემოციური ხდებიან და წუწუნებენ, რომ არავინ ზრუნავს მათზე ან არავინ უვლის. შენს მოვალეობას საკუთარი თავისთვის ასრულებ, შენსავე მოვალეობას ასრულებ და შენს პასუხისმგებლობას იღებ — რა შუაშია აქ სხვა ადამიანი? რა მოვალეობასაც არ უნდა ასრულებდეს ადამიანი, ეს არასოდეს კეთდება სხვისთვის ან სხვის გამო, ამიტომ არავინ არის ვალდებული, უსასყიდლოდ მოემსახუროს სხვებს ან სხვათა ბრძანებები შეასრულოს. განა ეს ჭეშმარიტება არ არის? (დიახ.) მიუხედავად იმისა, რომ ღმერთი მოითხოვს ადამიანებისგან, იყვნენ მოსიყვარულენი, მომთმენნი და შემწყნარებელნი სხვათა მიმართ, ადამიანს არ შეუძლია სუბიექტურად მოითხოვოს ეს სხვებისგან; ამის კეთება არაგონივრულია. თუ ვინმეს შეუძლია იყოს შენ მიმართ შემწყნარებელი, მომთმენი და სიყვარული გამოგიცხადოს შენი მხრიდან ამის მოთხოვნის გარეშე, ეს მისიგადასაწყვეტია. თუმცა, თუ ძმები და დები გემსახურებიან იმიტომ, რომ ამას ითხოვ მათგან, თუ მათ ძალდატანებით აძლევ განკარგულებებს და იყენებ, ან გემსახურებიან იმის საფუძველზე, რომ მოატყუე, მაშინ პრობლემა შენშია. ზოგიერთი სარგებლობს მოვალეობის შესრულების შესაძლებლობით და ხშირად იყენებს მას საბაბად, რათა გამოსძალოს ნივთები შეძლებულ ძმებსა და დებს, აიძულებს მათ, უყიდონ ესა თუ ის და გაუწიონ სამსახური. მაგალითად, თუ მეტი ტანსაცმელი სჭირდებათ, ძმას ან დას ეუბნებიან: „ხომ შეგიძლია ტანსაცმლის შეკერვა? წადი და რამე შემიკერე ჩასაცმელად.“ ის ძმა ან და პასუხობს: „მაშინ ამოიღე საფულე. იყიდე ქსოვილი და შეგიკერავ რამეს.“ ფულს არ იღებენ, არამედ აიძულებენ ძმას ან დას, რომ ქსოვილი უყიდონ — განა ამ ქმედების ბუნება მზაკვრული არ არის? ძმებსა და დებს შორის ურთიერთობის, საკუთარი კაპიტალისა და მოვალეობის შესრულების შესაძლებლობის გამოყენება იმისთვის, რომ ძმებისა და დებისგან მოითხოვონ ყოველგვარი სამსახური და მოპყრობა, ძმებსა და დებზე ბრძანების გაცემა, რომ მათ მოემსახურონ — ეს ყოველივე ანტიქრისტეების მდაბალი ზნეობის გამოვლინებებია. ძალუძთ ასეთ ადამიანებს ჭეშმარიტების ძიება? ძალუძთ საერთოდ შეცვლა? (არა.) ჩემი ამგვარი თანაზიარების მოსმენისას შესაძლოა ზოგიერთმა გააცნობიეროს, რომ ამის კეთება ცუდია და შეძლოს თავის ოდნავ შეკავება, მაგრამ არის თუ არა თავშეკავება ჭეშმარიტების ძიებისა და პრაქტიკაში გამოყენების უნარის ტოლფასი? თავშეკავება მხოლოდ გაცნობიერებაა და საკუთარ იმიჯსა და პატივმოყვარეობაზე ზრუნვა. ჩემ მიერ გაკეთებული ამ ანალიზის მოსმენის შემდეგ ეს ადამიანები ხედავენ პრობლემის სიმძიმეს და აცნობიერებენ, რომ აღარ უნდა შეცდნენ, და რომ გამოაშკარავდებიან და უარყოფილნი იქნებიან, თუ ძმებსა და დებს მათი ამოცნობის საშუალებას მისცემენ. მათი გაცნობიერება მხოლოდ აქამდე მიდის, მაგრამ მათი სურვილები და სიხარბე მათი გულიდან ვერ ამოიძირკვება.

ზოგი ფიქრობს: „ძალ-ღონეს არ ვიშურებ ღვთის სახლისთვის, ამხელა წვლილი შევიტანე მასში, ვასრულებ მოვალეობას, რომელშიც ვერავინ შემცვლის. როდესაც რაიმე მჭირდება, ძმები, დები და ღვთის სახლი ვალდებულნი არიან, დამეხმარონ მოთხოვნების დაკმაყოფილებაში. ყოველთვის უპირობოდ და უსასყიდლოდ უნდა მემსახურონ.“ განა ეს სამარცხვინო აზროვნება არ არის? განა ეს მდაბალი ზნეობის გამოვლინება არ არის? მაგალითად, ყველა ხდება ხანდახან ავად, მაგრამ როდესაც ზოგიერთები ავადდებიან, კი არ დადიან და სხვებს უყვებიან ამის შესახებ, არამედ აგრძელებენ მოვალეობების ჯეროვნად შესრულებას. არავინ იცის ამის შესახებ და არავინ ზრუნავს მათზე, არც წუწუნებენ და არც მოვალეობების შესრულებას აფრხებენ. თუმცა ზოგიერთები თავს იავადმყოფებენ მაშინაც კი, როცა არ არიან ავად; დედოფლებივით და დიდგვაროვნებივით იქცევიან, ყველანაირად ცდილობენ, რომ ხალხი მოემსახუროს და ყველაფერს აკეთებენ განსაკუთრებული მოპყრობის მისაღებად. თავს იავადმყოფებენ, როცა არ არიან ავად და თუ მართლა ავადდებიან, მაშინ ეს კიდევ უფრო შემაწუხებელია, რადგან ვინ იცის, რამდენი ადამიანი დაიტანჯება მათ ხელში და რამდენს გააგზავნიან აქეთ-იქით. როდესაც ასეთი ადამიანი ავადდება, ეს ყველასთვის უბედურებაა; ზოგი ქათმის ბულიონს უმზადებს, ზოგი მასაჟს უკეთებს, ზოგი აჭმევს, ზოგი კი გადაადგილებაში ეხმარება — განა ბევრი ადამიანი არ იტანჯება? (დიახ.) თავდაპირველად ეს მხოლოდ ჩვეულებრივი, მსუბუქი ავადმყოფობა იყო, მაგრამ უნდა მოაჩვენონ თავი, თითქოს ეს სერიოზული, სასიკვდილო დაავადებაა — რატომ უნდა მოაჩვენონ თავი? ამას იმიტომ აკეთებენ, რომ მოატყუონ ძმები და დები, რათა სამსახური გაუწიონ, მოუარონ და მოემსახურონ. განა ეს ადამიანები სამარცხვინონი არ არიან? (დიახ.) ბევრია ასეთი ადამიანი? განა ყველა ასეთები არ ხართ? (ჩემს თავში ეს ჯერ არ შემიმჩნევია.) თუ ეს არ შეგიმჩნევიათ, ეს ამტკიცებს, რომ ჩვეულებრივ არ აკვირდებით თქვენს ყოველდღიურ ქცევებს, ფიქრებსა და ბუნება-არსებას და არ იღებთ ღვთის გამოკვლევას. ზოგიერთი ადამიანი ცოტათი მეტად იღლება მოვალეობის შესრულებისას და ღამით ძილი აკლდება, და ისე აჩვენებენ, თითქოს საშინელი მდგომარეობა იყოს. მეორე დილით რომ დგებიან, წუწუნებენ: „წუხელ თვალი არ მომიხუჭავს. ბოლო ორი დღეა ისე ვარ დაკავებული მოვალეობით, რომ დაღლილობისგან ვერ დავიძინე. სასწრაფოდ მოიყვანეთ ვინმე, რომ მასაჟი გამიკეთოს!“ სინამდვილეში, ექვსი საათი ეძინათ. რა პრობლემაც არ უნდა ჰქონდეთ, ყოველთვის მოვალეობის შესრულებას აბრალებენ; დაღლილები არიან, იტანჯებიან, თუ ავად არიან და თავს ცუდად გრძნობენ, ყოველთვის მას აბრალებენ. რატომ აბრალებენ მოვალეობას? ეს მხოლოდ გარკვეული სარგებლის მიღებას ემსახურება, რათა ყველას შეაცოდონ თავი და შემდეგ გამართლებული საბაბით მოსთხოვონ ხალხს, რომ მათ მოემსახურონ და მოუარონ. რა არსებები არიან ეს ადამიანები, რომლებსაც ყოველთვის სურთ, რომ იმპერატორებივით და დედოფლებივით მოიქცნენ და აიძულონ სხვები, მათ მოემსახურონ? ეს ადამიანები მდაბალი ზნეობისანი და საზიზღრები არიან. როდესაც ზოგიერთბი თავს ოდნავ ცუდად გრძნობს და ხანდახან საჭმელს ვერ ჭამს, თავს ისე აჩვენებენ, თითქოს ეს უკიდურესად სერიოზულია, დიდ ამბავს ტეხენ და მაშინვე პოულობენ ვინმეს მასაჟის გასაკეთებლად. როდესაც მასაჟის კეთებისას ოდნავ ტკივილს გრძნობენ, ყვირიან და ხმამაღლა გაჰკივიან, რაც ნიშნავს შემდეგს: „მასაჟის გაკეთებაც კი ტანჯვას მოითხოვს. ღმერთმა თუ არ დამაჯილდოვა და სრულქმნილი არ გამხადა, მაშინ მართლა წაგებული დავრჩები!“ როდესაც მცირეოდენ ტანჯვას ითმენენ და მცირე მსხვერპლს იღებენ, სურთ ეს მთელ მსოფლიოს ამცნონ, რათა დედამიწაზე ყველამ იცოდეს. განა მოვალეობას საკუთარი თავისთვის არ ასრულებ? განა მოვალეობას ღვთის წინაშე არ ასრულებ? რისთვის ამცნობ ხალხს შენს ტანჯვას? განა ეს ზედაპირული არ არის? ასეთი ადამიანები მდაბალი ზნეობისანი და ძალიან საზიზღრები არიან! კიდევ რა მხრივ არიან ეს ადამიანები მდაბიონი? ასევე ავლენენ გარკვეულ განსაკუთრებულ ჩვევებსა და უცნაურობებს, იმედოვნებენ, რომ ხალხს გააგებინებენ, რომ სხვებისგან განსხვავდებიან, ძალიან ძვირფასნი არიან და დიდ ზრუნვასა და დაცვას საჭიროებენ. მაგალითად, როდესაც ვინმე ამბობს, რომ კარგი მადა არ აქვს და ვერაფერს ჭამს, ასეთი ადამიანი მუცელზე ხელს წაივლებს და ამბობს, რომ მასაც კუჭის პრობლემა აქვს, მაგრამ მაინც აგრძელებს მოვალეობის შესრულებას, და ვინმეს უბრძანებს, სასწრაფოდ მოუტანოს კუჭის წამალი. იყო კიდევ ერთი ადამიანი, რომელსაც ვუთხარი: „ხომ ხედავ, მხოლოდ მცირე პორციებით ჭამა შემიძლია და ჩემი კუჭი ვერ იტანს ცივ საკვებსა და სასმელს.“ როდესაც ამ ადამიანმა ჩემი ნათქვამი მოისმინა, მიპასუხა: „შენი კუჭი ვერ იტანს ცივ რამეს? ჩემიც.“ ვუთხარი: „როგორ ვერ იტანს შენი კუჭი ცივ რამეს?“ მან თქვა: „როგორც კი შემცივდება, მუცელი მტკივდება; ცივის აუტანლობა აქვს.“ ამის თქმისას ბანანი გაფცქვნა და რამდენიმე ლუკმაში გადასანსლა. ვუთხარი: „შენს კუჭს მართლაც საოცარი აუტანლობა ჰქონია ცივი რამეების მიმართ, თუკი ეგ ბანანი რამდენიმე ლუკმაში გადასანსლე. მართლა ვერ იტანს შენი კუჭი ცივ რამეს?“ განა ასეთი ადამიანები უსირცხვილონი და გონიერებას მოკლებულნი არ არიან? თუ ადამიანს თავის ადამიანურ ბუნებაში აკლია გონიერება და სირცხვილის გრძნობა, ის საერთოდ არ არის ადამიანი, არამედ ცხოველია. ცხოველს არ ძალუძს ჭეშმარიტების გაგება და არ გააჩნია ადამიანური ბუნებისთვის დამახასიათებელი პატიოსნება, ღირსება, სინდისი და გონიერება. რადგან ამ ადამიანებს არ გააჩნიათ სირცხვილის გრძნობა ან ღირსება, როდესაც მცირე მოვალეობას ასრულებენ და პატარა გასაჭირს იტანენ, სურთ ეს მთელ მსოფლიოს ამცნონ, რათა ყველამ აღიაროს მათი ძალისხმევა, ახალი აღფრთოვანებით შეხედოს, რათა ღმერთმა განსაკუთრებული მოპყრობა არგუნოს, კეთილად მოექცეს და აკურთხოს. ამავდროულად ვინმე დაუყოვნებლივ უნდა მოემსახუროს მათ, დააკმაყოფილოს მათი მოთხოვნები და მათ განკარგულებაში იყოს. როცა სწყურიათ, ვინმემ ჩაი უნდა დაუსხას; როცა შიათ, ვინმემ საჭმელი უნდა მიართვას. ყოველთვის უნდა ჰყავდეთ ვინმე, ვინც მოემსახურება, გააკეთებს იმას, რასაც იტყვიან და დააკმაყოფილებს მათ მოთხოვნილებებს. თითქოს მათი ხორციელი სხეული სხვისთვის დაიბადა და ბუნებრივად სჭირდებათ ვინმე, ვინც მოემსახურებათ; თითქოს არ შესწევთ საკუთარ თავზე ზრუნვის უნარი, თუ არავინ ემსახურებათ, და უნარშეზღუდულები არიან. როდესაც არავინ არ ჰყავთ ისეთი, ვისაც მითითებას მისცემენ, რა გააკეთოს, ან ვისაც უბრძანებენ მათ სასარგებლოდ იმუშაოს და მათ ემსახუროთ, თავს მარტოსულად და ცარიელად გრძნობენ თავს; მიაჩნიათ, რომ ცხოვრებას აზრი არ აქვს ან იმედი არ არსებობს. როდესაც პოულობენ შესაძლებლობასა და საბაბს, რომ სხვები აიძულონ, მათ მოემსახურონ და მოუარონ, თავს კმაყოფილად და ბედნიერად გრძნობენ, თითქოს მეცხრე ცაზე დაფრინავენ. ფიქრობენ, რომ ცხოვრება და ღვთის რწმენა ასეთი მშვენიერია, რომ ეს არის ღვთის რწმენის აზრი და რომ მორწმუნეს სწორედ ასე უნდა სწამდეს ღმერთი. მათი გაგებით, მოვალეობა ნიშნავს ძალისხმევის გამოჩენასა და პასუხისმგებლობების განხორციელებას იმის საფუძველზე, რომ სხვები ემსახურებიან და შეუძლიათ თავისუფლად უბრძანონ სხვებს — ეს არის მათი მოვალეობა. სჯერათ, რომ ყოველთვის უნდა მიიღონ ჯილდო მოვალეობისთვის, რომ ყოველთვის რაღაცას უნდა იღებდნენ და რაღაცის მიღებას უნდა ცდილობდნენ. თუ არ ცდილობენ ფულის ან მატერიალური ნივთების მიღებას, მაშინ ცდილობენ ხორციელი სიამოვნებებისა და სიხარულის მიღებას; მინიმუმ მათი ხორციელი სხეული სიამოვნებასა და კომფორტს უნდა განიცდიდეს და მაშინ იგრძნობენ თავს ბედნიერად, მაშინ ექნებათ ენერგია მოვალეობის შესასრულებლად და შეძლებენ მის შესრულებას ერთგულებით. აქვთ ასეთ ადამიანებს ჭეშმარიტების დამახინჯებული გაგება, თუ უბრალოდ არ იღებენ ჭეშმარიტებას მდაბალი ზნეობის გამო? (მდაბალი ზნეობა აქვთ, ამიტომ არ იღებენ ჭეშმარიტებას.) ეს ადამიანები თავიდან ბოლომდე ურწმუნონი, ანტიქრისტეების ნაშიერნი და ანტიქრისტეების განსახიერებანი არიან.

ღვთის სახლში არიან მსახიობები, რომლებსაც წუთისოფელში ყოფნისას უყვარდათ სცნაზე გამოსვლა და მსახიობობის პროფესია, მაგრამ იქ თავიანთი ამბიციების განხორციელება ვერ შეძლეს. ახლა მოვიდნენ ღვთის სახლში და, როგორც იქნა, მათი სურვილები ახდა: შეუძლიათ იმუშაონ საყვარელი პროფესიით, მათი გულები ენით აუწერელი სიხარულითაა სავსე და ამავდროულად მადლობას სწირავენ ღმერთს ამ შესაძლებლობის მიცემისთვის. ერთ-ერთ მათგანს გაუმართლა და მთავარი როლი მიიღო, რის შემდეგაც იგრძნო, რომ იყო კარგი მდგომარეობის მქონე ღირებული პიროვნება და ამის გამო რაღაც უნდა გაეკეთებინა. დააკვირდა, რას აკეთებდნენ წუთისოფელში ცნობილი სახეები და ვარსკვლავები, როგორ იქცეოდნენ, როგორი სტილი და ცხოვრების წესი ჰქონდათ; დაიწყო მათი კოპირება და მიბაძვა, რადგან სჯეროდა, რომ ეს იყო ხარისხიანი და კეთილშობილური ცხოვრება. ამგვარად, იმ მომენტიდან, როცა მთავარი როლი მიიღო და „ვარსკვლავი“ გახდა, მედიდურობა დაიწყო. რა დონემდე მივიდა მისი მედიდურობა? ერთხელ მოხდა მცირე ინციდენტი, რომელსაც შეუძლია ამ პრობლემის ახსნა. როდესაც გადამღები ჯგუფის ყველა წევრი მზად იყო გადაღების დასაწყებად, ამ „ვარსკვლავს“ წარბი კარგად არ ჰქონდა დახატული, ამიტომ ყველას უნდა მოეცადა, მის გარშემო ეტრიალა და მომსახურებოდა. გავიდა ათი წუთი, შემდეგ ოცი წუთი, და ვარსკვლავმა ჩათვალა, რომ წარბი კარგად არ ჰქონდა დახატული, ამიტომ ვიზაჟისტს მისი წაშლა და ხელახლა დახატვა მოსთხოვა. გავიდა ერთი საათი და მსახიობთა მთელი შემადგენლობა და გადამღები ჯგუფი ელოდებოდა, როდის დაუხატავდნენ ამ „ვარსკვლავს“ წარბს კარგად, რათა გადაღება დაეწყოთ — ყველა ამ ადამიანს უნდა მომსახურებოდა და მის გარშემო ეტრიალა. როგორი ადამიანია ეს? ნორმალური ადამიანია? არის ისეთი, ვისაც ადამიანობა გააჩნია? არა. იგი სატანის ბანაკის წარმომადგენელია, სატანისგანაა და არ არის ღვთის სახლის წევრი. არიან ღვთის სახლში ვარსკვლავები? ღვთის სახლში არ არიან ვარსკვლავები, მხოლოდ ძმები და დები არიან; არსებობს მხოლოდ განსხვავებული მოვალეობები და არავითარი დაყოფა მაღალი და დაბალი თანამდებობების მიხედვით. მაშ, რის საფუძველზე აიძულა ამ ერთმა ადამიანმა ძმები და დები, რომ მისთვის ეცადათ? ერთი რამ ცხადია: თვლიდა, რომ სხვა ადამიანებზე მნიშვნელოვანი იყო, რომ მისი მოვალეობა სხვების მოვალეობებზე უფრო ფასეული იყო, რომ მის გარეშე წარმოდგენას ვერ გადაიღებდნენ და მის გარეშე სხვათა მიერ მოვალეობის შესრულება ფუჭი იქნებოდა. სწორედ ამიტომ უნდა მომსახურებოდა მას ყველა სხვა დანარჩენი, მისთვის გაეღო მსხვერპლი, გამოეჩინა მოთმინება მის მოლოდინში და არავის უნდა დაეჩივლა. გარდა იმისა, რომ ასეთ ადამიანებს არ გააჩნიათ ადამიანობა, საიდან იღებენ ისინი ამგვარად მოქმედების პრინციპებს? მათი პრინციპები მომდინარეობს ჭეშმარიტებიდან და ღვთის სიტყვებიდან, უ ადამიანის გახრწნილი ხასიათიდან? (ადამიანის გახრწნილი ხასიათიდან.) სატანის ბანაკიდან გამოსულებს არა მხოლოდ სატანის გახრწნილი ხასიათი აქვთ, არამედ მათი ქმედებები, ქცევა და გამოვლინებები ადამიანთა ჯგუფებში ასევე საძულველია. რატომ არის საძულველი? ყოველთვის სურთ სიტუაციის ხელში ჩაგდება, სხვა ადამიანებით მანიპულირება, სხვების ტრიალი მათ გარშემო და საკუთარი თავის ცენტრალურ ფიგურად ქცევა. ამგვარი ქმედებით აშკარად აყენებენ საკუთარ თავს ყველაზე მაღლა; სურთ ყველაზე მაღლა იდგნენ და აკონტროლონ ყველა სხვა დანარჩენი. არის ეს ის, რაც ადამიანებმა უნდა აკეთონ? (არა.) ვინ აკეთებს ამას? (სატანა.) ამას სატანა აკეთებს. იმ ჭეშმარიტებებთან მიმართებაში, როდესაც ღმერთი ადამიანებისგან მოვალეობის შესრულებას მოითხოვს, არის კირაიმე მოთხოვნა იმისა, რომ ადამიანებმა მოვალეობის შესრულებისას სიტუაცია ხელში ჩაიგდონ და ყველას ფიქრები და ქცევა აკონტროლონ? (არა.) მაშ, საიდან მოდის ეს? ეს არის სატანური ბუნება, რომლითაც ადამიანები იბადებიან. ადამიანები სატანები არიან და დაბადებიდანვე აქვთ ეს ბუნება. მათ არ სჭირდებათ ამის სწავლა, არ სჭირდებათ, რომ ვინმემ ასწავლოს, და რაც არ უნდა გაუზიარო ჭეშმარიტება, ამას ვერ შეელევიან. იყო კიდევ ერთი ადამიანი, რომელსაც სცენაზე გამოსვლამდე რამდენიმე ღერი თმა ჰქონდა უწესრიგოდ. გარეგნულად კარგად გამოიყურებოდა, მაგრამ სცენაზე დროულად მაინც არ გადიოდა; რაც არ უნდა დაეჟინებინათ ძმებსა და დებს, ყველაფერი უშედეგო იყო. საკუთარ თავს ვარსკვლავად, წამყვან ფიგურად მიიჩნევდა; ყველას აიძულებდა, საფასური გაეღოთ და დრო დაეხარჯათ ამ რამდენიმე ღერი თმის გამო; ყველა მხოლოდ მას უნდა მომსახურებოდა. არის ეს ის გამოვლინება, რომელიც ნორმალური ადამიანობის მქონე პირს უნდა ჰქონდეს? რა ბუნებისაა ეს ქმედება? განა ამპარტავნულად არ იქცეოდა? არ იყო პასუხისმგებლობის მქონე და ყოველგვარი გონიერების მიმართ შეუვალი იყო. მისი გადმოსახედიდან არავის მოვალეობა არ იყო მის მოვალეობაზე უფრო მნიშვნელოვანი და ყველა მას უნდა მომსახურებოდა. ფიქრობდა: „თუ ამ ორი ღერი თმის ფენით დავარცხნას მთელი დღე დასჭირდება, მაშინ მთელი დღე უნდა მელოდოთ; თუ ორი დღე დასჭირდება, მაშინ ორი დღე უნდა მელოდოთ; და თუ მთელი ცხოვრება დასჭირდება, მაშინ მთელი ცხოვრება უნდა მელოდოთ. რა ღვთის სახლის საქმე და ინტერესები — ჩემი ინტერესები პირველ ადგილზეა! თუ თმას ფენით ვერ დავივარცხნი, განა კამერის წინ ჩემი იმიჯი არ შეილახება? ჩემი იმიჯი ძალიან მნიშვნელოვანია. ღვთის სახლის ინტერესები არაფერს ნიშნავს!“ რა არსებაა ეს ადამიანი? ამგვარი ადამიანი იმასაც იტყოდა: „მე მიყვარს ღმერთი, მოწმობას გავცემ ღვთისთვის, ვასრულებ ჩემს მოვალეობას ღვთისთვის და ყველაფერს ვთმობ“. განა ეს ყოველივე ტყუილი არ არის? ერთი-ორი ღერი თმის ფენით დავარცხნას ვერ ელევა და სხვა რას შეელევა? რისი დათმობა ძალუძს? მისი ყოველგვარი დათმობა ყალბია! ასეთი ადამიანები სრულიად მოკლებულნი არიან გონიერებას, არ აქვთ სინდისი, არიან მდაბალი ზნეობისანი და მით უმეტეს, არ უყვართ ჭეშმარიტება. რადგან მათი ადამიანობა არ შეესაბამება სტანდარტს, მათთან ჭეშმარიტებაზე არავინ ისაუბრებს; ისინი ამის ღირსნი არ არიან და მათი ზნეობაც არ შეესაბამება სტანდარტს. და ასეთი მდაბალი ადამიანური ბუნების შემთხვევაში განა მათთან ჭეშმარიტებაზე საუბარი იგივე არ იქნებოდა, რაც ღორთან ან ძაღლთან ჭეშმარიტებაზე საუბარი? როდესაც მათ ექნებათ ადამიანური მსგავსება და შეძლებენ ადამიანურად საუბარს, მაშინ დაელაპარაკება ხალხი ჭეშმარიტებაზე, მაგრამ ახლა ისინი ამას არ იმსახურებენ. ასეთი ადამიანები მრავლად არიან, საკმაოდ ბევრნი. მაშ, რატომ არ ავლენს ზოგიერთი ადამიანი ამ ყოველივეს? იმიტომ, რომ ჯერ არ მისცემიათ შესაძლებლობა; მხოლოდ იმიტომ, რომ მათი სულიერი მონაცემები და ნიჭი მეტად ჩვეულებრივია; არ ჰქონიათ ყურადღების ცენტრში მოქცევის შანსი და არ მოუპოვებიათ გარკვეული კაპიტალი, მაგრამ გულის სიღრმეში ინტრიგებს ხლართავენ, მათი გეგმები ჯერ კიდევ ჩანასახოვან მდგომარეობაშია. სწორედ ამიტომ არ გამოუვლენიათ ამგვარი რამ. თუმცა, ამ გამოვლინების არქონა არ ნიშნავს, რომ მათ ეს ბუნება არ გააჩნიათ. თუ არ ეძიებ ჭეშმარიტებას და მიჰყვები ანტიქრისტეთა გზას, ადრე თუ გვიან დადგება დღე, როცა ამ გამოვლინებას გარეთ გამოუშვებ. შენ ხარ შენ და ადამიანური ბუნების არქონა არის ადამიანობის არქონა; ვერ გახდები ადამიანობის მქონე პიროვნება თვალთმაქცობით ან იმის გამო, რომ არ გაქვს ნიჭი და გაქვს მწირი სულიერი მონაცემები. შესაბამისად, არსებობს მხოლოდ ერთი გზა: როდესაც ადამიანს ძალუძს ჭეშმარიტებისა და გასხვლის მიღება, მაშინ მისი ზნეობა გარკვეულწილად გაუმჯობესდება. როდესაც შეძლებს ამ ფაქტებთან თვალის გასწორებას, მათთან სწორად მიდგომას და შემდეგ საკუთარ ქცევისა და გულის სიღრმის გამოკვლევასა და შემოწმებას, მაშინ შეიცვლება უკეთესობისკენ და მოახერხებს საკუთარი თავის ოდნავ შეკავებას. რა მიზნის მიღწევაა შესაძლებელი საკუთარი თავის ოდნავ შეკავებით? თავს ასე ძალიან აღარ შეირცხვენ, შენი რეპუტაცია ოდნავ გაუმჯობესდება, ხალხს აღარ შეეზიზღები, ღმერთს აღარ შეძულდები და ამგვარად, შესაძლოა ჯერ კიდევ გქონდეს შანსი, მოიპოვო ღვთის მიერ გადარჩენა. განა ეს არ არის გონიერების ის მინიმუმი, რომელსაც ადამიანი უნდა ფლობდეს? განა მარტივი არ არის მცირედი სინდისისა და გონიერების მქონე ადამიანისთვის ამგვარად პრაქტიკაში განხორციელება და შესვლა?

როდესაც ისმენთ, რომ ასეთ ადამიანებზე გესაუბრებით, თავს საკმაოდ მშვიდად გრძნობთ, მაგრამ თუ თქვენ შორის ზოგიერთ ადამიანზე ვისაუბრებ, მაშინ რას იგრძნობთ? გექნებათ ნორმალური რეაქცია? გეტყვი: თუ გსურს ხასიათის შეცვლის მიღწევა და ჭეშმარიტება-რეალობაში შესვლა, გამოცდების ჩაბარება ერთი მეორის მიყოლებით მოგიწევს. ნუ უყურებ ამ საკითხებს ზედაპირულად; თუ შენი ადამიანობა არ შეესაბამება სტანდარტს, მაშინ არა მხოლოდ ძმებსა და დებს შეეზიზღები, არამედ არც ღმერთი გაქცევს სრულქმნილად და გადაგარჩენს. ღვთის მიერ ადამიანის გადარჩენის ყველაზე საბაზისო პირობაა, რომ იგი ფლობდეს ადამიანობას, გონიერებასა და სინდისს და უნდა გააჩნდეს სირცხვილის გრძნობა. როდესაც ასეთი ადამიანი წარდგება ღვთის წინაშე და მოისმენს მის სიტყვებს, ღმერთი გაანათებს, წაუძღვება და გზას გაუკვალავს მას. ისინი, ვინც არ ფლობენ ადამიანობას, სინდისს, გონიერებას ან სირცხვილის გრძნობას, ყოველთვის შეუფერებელნი იქნებიან ღვთის წინაშე წარსადგომად. ქადაგებებსაც რომ უსმენდე და ზოგიერთი მოძღვრებაც იცოდე, მაინც ვერ მიიღებ ნათელის მოფენას და ამიტომ სამუდამოდ ვერ შეძლებ ჭეშმარიტება-რეალობაში შესვლას. თუ არ შეგიძლია ჭეშმარიტება-რეალობაში შესვლა, მაშინ რთული მისახვედრი არ არის, რომ შენი ხსნის იმედი ნულის ტოლია. თუ მხოლოდ ანტიქრისტეთა ამ გამოვლინებებს და ანტიქრისტეთა ხასიათსა და არსს ფლობ და არ გაგაჩნია ნორმალური ადამიანობის არცერთი გამოვლინება, რომელსაც ღმერთი ითხოვს, მაშინ დიდ საფრთხეში ხარ. თუ შეგიძლია საკუთარი თავი მიუსადაგო ანტიქრისტეთა თითოეულ იმ გამოვლინებასა და არსს, რომელსაც მე ვამხელ მათ ქმედებებთან და გამოაშკარავებებთან ერთად, თუ მეტ-ნაკლებად ფლობ ყველა მათგანს, მაშინ ეს შენთვის ძალიან სახიფათოა. თუ კვლავ არ ეძიებ ჭეშმარიტებას და დაელოდები, სანამ ანტიქრისტედ დაგახასიათებენ, მაშინ შენი საქმე მთლიანად დასრულდება. რომელია სასიკვდილო სენი: ანტიქრისტეს არსის ქონა თუ ანტიქრისტეს ხასიათის ქონა? (ანტიქრისტეს არსის ქონა.) ასეა? (დიახ.) კარგად დაფიქრდი და შემდეგ ხელახლა მიპასუხე. (ანტიქრისტეს არსის ქონაც და ანტიქრისტეს ხასიათის ქონაც სასიკვდილო სენია.) რატომ? (იმიტომ, რომ ანტიქრისტეს არსის მქონე ადამიანები არ ეძიებენ ჭეშმარიტებას და იგივე ეხებათ ანტიქრისტეს ხასიათის მქონე ადამიანებსაც. რა საკითხსაც არ უნდა წააწყდნენ, ანტიქრისტეს ხასიათის მქონე ადამიანები არასოდეს ფოკუსირდებიან ჭეშმარიტების ძიებაზე და არ გააჩნიათ ადამიანობისა და გონიერების მინიმუმიც კი; ასეთ ადამიანებს არ ძალუძთ ჭეშმარიტების მოპოვება და ვერც ხსნას მიაღწევენ — ესეც სასიკვდილო სენია.) კიდევ ვის სურს საუბარი? (ჩემი გაგებით, არცერთი მათგანი არ არის სასიკვდილო სენი, მაგრამ თუ ადამიანი არ ეძიებს ჭეშმარიტებას, მაშინ სწორედ ეს არის სასიკვდილო სენი.) ეს კარგი მოსაზრებაა. თუმცა, ამას აქვს წინაპირობა, რაც არის ანტიქრისტეს არსი — ის ადამიანები, რომლებიც ფლობენ ანტიქრისტეს არსს, უბრალოდ არ ეძიებენ ჭეშმარიტებას, ურწმუნოები არიან — ანტიქრისტეს არსის ქონა ყველაზე სახიფათო რამ არის. რას ნიშნავს ანტიქრისტეს არსი? ეს ნიშნავს, რომ ეს ადამიანები უბრალოდ არ ეძიებენ ჭეშმარიტებას; მხოლოდ სტატუსს ელტვიან, ბუნებით ღვთის მტრები, ანტიქრისტეები, სატანის განსახიერებანი, დაბადებიდანვე ეშმაკები არიან; მათ არ გააჩნიათ ადამიანობა, მატერიალისტები, ტიპური ურწმუნონი არიან და ასეთი ადამიანები ჭეშმარიტებისადმი ზიზღით არიან განწყობილნი. რას ნიშნავს „ჭეშმარიტებისადმი ზიზღით განწყობილი“? ეს ნიშნავს, რომ მათ არ სჯერათ, რომ ღმერთი არის ჭეშმარიტება, არ აღიარებენ იმ ფაქტს, რომ ღმერთი არის შემოქმედი და მით უმეტეს იმას, რომ ღმერთი მეუფებს ყოველივეზე და ყველაფერზე. მაშ, როდესაც ასეთ ადამიანებს ეძლევათ ჭეშმარიტების ძიების შანსი, შეუძლიათ ამის გაკეთება? (არა.) რადგან მათ არ ძალუძთ ჭეშმარიტების ძიება და რადგან სამუდამოდ ჭეშმარიტების მტრები და ღვთის მტრები არიან, ვეღარასოდეს შეძლებენ ჭეშმარიტების მოპოვებას. ჭეშმარიტების მოპოვების სამუდამო უუნარობა სასიკვდილო სენია. და ყველა, ვინც ანტიქრისტეს ხასიათს ფლობს, ხასიათის თვალსაზრისით მსგავსებებს იზიარებს მათთან, ვინც ანტიქრისტეს არსს ფლობს: მათ აქვთ ერთი და იგივე გამოვლინებები, ერთი და იგივე გაცხადებები, და ისიც კი, თუ როგორ ავლენენ ამ გაცხადებებსა და გამოვლინებებს, მათი აზროვნების წესი და მათი წარმოდგენები და ფანტაზიები ღვთის შესახებ, სრულიად იდენტურია. თუმცა იმ ადამიანებისთვის, რომლებიც ფლობენ ანტიქრისტეს ხასიათს, მიუხედავად იმისა, ძალუძთ თუ არა ჭეშმარიტების მიღება და იმ ფაქტის აღიარება, რომ ღმერთი არის შემოქმედი, სანამ არ ეძიებენ ჭეშმარიტებას, მათი ანტიქრისტეს ხასიათი სასიკვდილო სენად იქცევა და სწორედ ამის გამო მათი შედეგი ანტიქრისტეს არსის მქონეთა შედეგის მსგავსი იქნება. მაგრამ საბედნიეროდ ანტიქრისტეს ხასიათის მქონეთა შორის არიან ისეთებიც, რომლებიც ფლობენ ადამიანობას, გონიერებას, სინდისსა და სირცხვილის გრძნობას, რომლებსაც უყვართ ყოველივე კეთილი და გააჩნიათ ღვთის მიერ გადარჩენის წინაპირობები. რადგან ეს ადამიანები ჭეშმარიტებას ეძიებენ, ისინი აღწევენ ხასიათის შეცვლას, იშორებენ თავიანთ გახრწნილ ხასიათს და ანტიქრისტეს ხასიათს, ამიტომ მათი ანტიქრისტეს ხასიათი მათთვის აღარ არის სასიკვდილო სენი და არსებობს მათი გადარჩენის შესაძლებლობა. რა ვითარებაში შეიძლება ითქვას, რომ ანტიქრისტეს ხასიათის ქონა სასიკვდილო სენია? მას აქვს წინაპირობა, კერძოდ ის, რომ მიუხედავად იმისა, რომ ეს ადამიანები აღიარებენ ღვთის არსებობას, სწამთ ღვთის მეუფების, სწამთ და აღიარებენ ყველაფერს, რასაც ღმერთი ამბობს და შეუძლიათ თავიანთი მოვალეობების შესრულება, არსებობს ერთი პრობლემა: ისინი არასოდეს ახორციელებენ ჭეშმარიტებას პრაქტიკაში და არ ეძიებენ მას. ამიტომ ანტიქრისტეს ხასიათი მათთვის საბედისწერო ხდება და მას შეუძლია მათი სიცოცხლის წართმევა. რაც შეეხება ანტიქრისტეს არსის მქონე ადამიანებს, ვითარების მიუხედავად, შეუძლებელია, რომ ამ ადამიანებს უყვარდეთ ჭეშმარიტება ან მიიღონ ჭეშმარიტება; ისინი ვერასოდეს მოიპოვებენ ჭეშმარიტებას. გესმით? (დიახ.) გესმით. გამიმეორეთ. (ანტიქრისტეს არსის მქონე ადამიანები ბუნებით ღვთის მტრები არიან. ნამდვილად არ არიან ის ადამიანები, რომელთაც უყვართ და ძალუძთ ჭეშმარიტების მიღება და მათთვის შეუძლებელია ჭეშმარიტების ოდესმე მოპოვება; ამიტომ მათთვის მათი ანტიქრისტეს ხასიათი სასიკვდილო სენია. რაც შეეხება ზოგიერთ ადამიანის, რომლებსაც, აქვთ ანტიქრისტეს ხასიათი იმ წინაპირობით, რომ მათ გააჩნიათ ადამიანურობა, გონიერება, სინდისი და სირცხვილის გრძნობა, მათ უყვართ ყოველივე კეთილი და ეძიებენ ჭეშმარიტებას, და შემდეგ ჭეშმარიტების ძიების გზით, აღწევენ ხასიათის ცვლილებას, სწორ გზას მიჰყვებიან და მათთვის მათი ანტიქრისტეს ხასიათი არ არის სასიკვდილო სენი. ამ ყოველივეს ადამიანთა არსი და ის გზა განსაზღვრავს, რომელსაც ისინი მიჰყვებიან.) ეს იმას ნიშნავს, რომ შეუძლებელია, ანტიქრისტეს არსის მქონე ადამიანებმა ოდესმე ეძიონ ჭეშმარიტება და მათ არასოდეს ძალუძთ გადარჩენის ხოლო ანტიქრისტეს ხასიათის მქონე ადამიანები შეიძლება ორ კატეგორიად დაიყოს: ერთი კატეგორია ეძიებს ჭეშმარიტებას და შეუძლია ხსნის მიღწევა, ხოლო მეორე კატეგორია საერთოდ არ ეძიებს ჭეშმარიტებას და არ შეუძლია ხსნის მიღწევა. ყველა, ვინც ვერ აღწევს ხსნას, მუშაკები არიან; მხოლოდ ზოგიერთი ერთგული მუშაკი შეიძლება გადარჩეს და შესაძლებელია, რომ მათ განსხვავებული ხვედრი ერგოთ.

რატომ არ ძალუძთ ანტიქრისტეს არსის მქონე ადამიანებს ხსნის მიღწევა? იმიტომ, რომ ეს ადამიანები არ აღიარებენ ჭეშმარიტებას და არც იმას, რომ ღმერთი არის ჭეშმარიტება. ისინი არ აღიარებენ დადებითი მოვლენების არსებობას და არ უყვართ ისინი. ნაცვლად ამისა, უყვართ ყოველივე უკეთური და უარყოფითი; ყოველივე უკეთურისა და უარყოფითის განსახიერებას წარმოადგენენ და ყოველივე უარყოფითისა და უკეთურის გამომხატველნი არიან. სწორედ ამიტომ არიან ჭეშმარიტებისადმი ზიზღითა და მტრულად განწყობილნი და სძულთ ჭეშმარიტება. ძალუძთ კი ასეთი არსით ჭეშმარიტების ძიება? (არა.) შესაბამისად შეუძლებელია ამ ადამიანებმა ჭეშმარიტება ეძიონ. შესაძლებელია თუ არა ერთი ცხოველის სხვა სახეობის ცხოველად ქცევა? მაგალითად, შესაძლებელია თუ არა კატის ძაღლად ან თაგვად ქცევა? (არა.) თაგვი ყოველთვის თაგვად დარჩება, რომელიც ხშირად სოროებში იმალება და სიბნელეში ცხოვრობს. კატა კი ყოველთვის თაგვის ბუნებრივი მტერი იქნება და ამის შეცვლა შეუძლებელია — ეს ვერასოდეს შეიცვლება. თუმცა ანტიქრისტეს ხასიათის მქონეთა შორის არიან ისეთებიც, რომლებსაც უყვართ ჭეშმარიტება და ყოველივე კეთილი რომლებიც მზად არიან ყველაფერი გაიღონ ჭეშმარიტების პრაქტიკაში განსახორციელებლად და საძიებლად; რასაც ღმერთი ამბობს, იმას ახორციელებენ პრაქტიკაში; როგორც არ უნდა წარმართოს ღმერთმა, ისე მიჰყვებიან მას; რასაც ღმერთი ითხოვს, იმას აკეთებენ; გზა, რომელსაც მიჰყვებიან, სრულად შეესაბამება ღვთის მიერ მოთხოვნილ გზას და ღვთის მიერ მითითებული მიმართულებისა და მიზნების შესაბამისად იღვწიან. რაც შეეხება სხვებს, გარდა იმისა, რომ არ ეძიებენ ჭეშმარიტებას, ასევე ანტიქრისტეთა გზას მიჰყვებიან და რთული მისახვედრი არ არის, როგორი იქნება ამ ადამიანების შედეგი. არა მხოლოდ ვერ მოიპოვებენ ჭეშმარიტებას, არამედ გადარჩენის შანსსაც დაკარგავენ — რაოდენ საცოდავნი არიან ეს ადამიანები! ღმერთი აძლევს მათ შანსებს და ასევე ჭეშმარიტებასა და სიცოცხლეს, მაგრამ არ აფასებენ ამ ყოველივეს და არ მიჰყვებიან სრულყოფისკენ მიმავალ გზას. საქმე ის კი არ არის, რომ ღმერთი მიკერძოებულია და არ აძლევს ამ ადამიანებს შანსებს, არამედ ის, რომ არ აფასებენ ამ შანსებს და არ მოქმედებენ ღვთის მოთხოვნების შესაბამისად, რის გამოც კარგავენ გადარჩენის შესაძლებლობას. შესაბამისად, მათი ანტიქრისტეს ხასიათი საბედისწერო ხდება და სიცოცხლეს აკარგვინებს მათ. ჰგონიათ, რომ ზოგიერთი მოძღვრების გაგება და გარკვეული გარეგნული ქმედებებისა და კეთილი საქციელის გამოვლენა ნიშნავს, რომ ღმერთი აღარ გამოიძიებს მათი ანტიქრისტეს ხასიათის საკითხს, რომ შეუძლიათ მისი დამალვა და, შესაბამისად, ბუნებრივია, აღარ სჭირდებათ ჭეშმარიტების პრაქტიკაში განხორციელება; მათ შეუძლიათ აკეთონ ის, რაც სურთ და იმოქმედონ საკუთარი გაგების, მეთოდებისა და სურვილების შესაბამისად. საბოლოოდ, რა შანსებიც არ უნდა მისცეს მათ ღმერთმა, ჯიუტად აგრძელებენ თავიანთი გზით სვლას, მიჰყვებიან ანტიქრისტეთა გზას და ღვთის მტრები ხდებიან. იმიტომ კი არ ხდებიან ღვთის მტრები, რომ ღმერთმა თავიდანვე ასეთებად განსაზღვრა ისინი — ღმერთს თავიდან მათთვის არავითარი განმარტება არ მიუცია, რადგან ღვთის თვალში არ იყვნენ მისი მტრები ან ანტიქრისტეს არსის მქონე ადამიანები, არამედ უბრალოდ სატანური გახრწნილი ხასიათის მქონე ადამიანებს წარმოადგენდნენ. რამდენი ჭეშმარიტებაც არ უნდა გამოხატოს ღმერთმა, თავიანთ მისწრაფებებში მაინც არ იღვწიან ჭეშმარიტებისთვის. ვერ ახერხებენ ხსნის გზაზე დადგომას, ნაცვლად ამისა, მიჰყვებიან ანტიქრისტეთა გზას და საბოლოოდ კარგავენ გადარჩენის შანსს. განა ეს დასანანი არ არის? ეს ძალიან დასანანია! ეს ადამიანები ძალიან საცოდავნი არიან. რატომ არიან საცოდავნი? ისინი აცნობიერებენ რამდენიმე სიტყვასა და მოძღვრებას და ჰგონიათ, რომ ჭეშმარიტება ესმით; ისინი იღებენ მცირეოდენ მსხვერპლს და ავლენენ გარკვეულ კეთილ საქციელს მოვალეობის შესრულებისას და ჰგონიათ, რომ ჭეშმარიტებას ახორციელებენ პრაქტიკაში; მათ აქვთ გარკვეული უნარი, სულიერი მონაცემები და ნიჭი, ძალუძთ ისაუბრონ სიტყვებსა და მოძღვრებებზე, შეასრულონ გარკვეული საქმე, ზოგიერთი განსაკუთრებული მოვალეობა და ჰგონიათ, რომ სულიერი სიცოცხლე მოიპოვეს; მათ ძალუძთ აიტანონ მცირეოდენი ტანჯვა და გაიღონ მცირე მსხვერპლი და შეცდომით ჰგონიათ, რომ შეუძლიათ დაემორჩილონ ღმერთს და ყველაფერი დათმონ ღვთისთვის. თავიანთ გარეგნულ კეთილ საქციელს, ნიჭსა და იმ სიტყვებსა და მოძღვრებებს, რომლებითაც აღიჭურვნენ, ჭეშმარიტების პრაქტიკაში განხორციელების ჩასანაცვლებლად იყენებენ — ეს არის მათი უდიდესი პრობლემა, მათი დამღუპველი ნაკლი. ეს მათ შეცდომით აფიქრებინებთ, რომ უკვე დაადგნენ ხსნის გზას და უკვე ფლობენ სულიერ სიმწიფესა და სიცოცხლეს. ასეა თუ ისე, თუ ეს ადამიანები საბოლოოდ ვერ მიაღწევენ ხსნას, საკუთარი თავის გარდა არავინ ეყოლებათ დასადანაშაულებელი; ეს იმიტომ ხდება, რომ თავად არ ფოკუსირდებიან ჭეშმარიტებაზე, არ ეძიებენ ჭეშმარიტებას და დიდი სიამოვნებით მიჰყვებიან ანტიქრისტეთა გზას.

არსებობენ ადამიანები, რომლებმაც ოცდაათი წელი უსმინეს ქადაგებებს და მაინც არ იციან, რა არის ჭეშმარიტება ან რა არის მოძღვრება. როდესაც ისინი პირს აღებენ, მხოლოდ ფუჭ თეორიებს, სხვების დასარიგებელ სიტყვებსა და ცარიელ ლოზუნგებს აფრქვევენ; მხოლოდ იმაზე საუბრობენ, თუ როგორ დაითმინეს ტანჯვა და გაიღეს მსხვერპლი წარსულში, რითაც ხაზს უსვამენ თავიანთ სტაჟს. ისინი არასოდეს საუბრობენ საკუთარი თავის შემეცნებაზე, იმაზე, თუ როგორ იღებენ გასხვლას, როგორ ავლენენ გახრწნილ ხასიათს, როგორ იბრძვიან დიდებისა და სარგებლისთვის, ან ანტიქრისტეს ხასიათის რა გამოვლინებები აქვთ. არასოდეს საუბრობენ ამ საკითხებზე; მხოლოდ თავიანთ დამსახურებებზე ლაპარაკობენ და არ ახსენებენ თავიანთ გადაცდომებს. განა ეს ადამიანები დიდ საფრთხეში არ არიან? ზოგიერთი ადამიანი ოცი ან ოცდაათი წლის მანძილზე უსმენდა ქადაგებებს და მაინც არ იცის, რა არის ჭეშმარიტება-რეალობა ან რას ნიშნავს ღვთის მიერ წარმართვისა და მისი განგებისადმი დამორჩილება, ამიტომ ვეჭვობ, რომ ამ ადამიანებს არ გააჩნიათ ღვთის სიტყვების გასაგები ორგანო. ოცდაათი წლის მანძილზე ქადაგებების მოსმენის შემდეგ ჰგონიათ, რომ აქვთ სულიერი ზრდა, მაგრამ როდესაც არ აქვთ სტატუსი, მაინც შეუძლიათ იყვნენ ნეგატიურები, პირად საუბრებში კი ტირიან და წუწუნებენ, და შესაძლოა თავიანთი საქმეც კი მიატოვონ. ოცდაათი წლის მანძილზე ქადაგებების მოსმენის შემდეგ, როდესაც მათ ათავისუფლებენ, მაინც შეუძლიათ იყვნენ ჭირვეულნი და უგუნურნი, და დაუპირისპირდნენ ღმერთს. რა გაიგეს ამდენი წლის განმავლობაში ქადაგებების მოსმენის შემდეგ? თუ ამდენი ქადაგების მოსმენის შემდეგ ვერ გაიგეს, რა არის ჭეშმარიტება, განა ფუჭი არ ყოფილა მათი რწმენა? სწორედ ამას ჰქვია ბრმა რწმენა!

პუნქტი მეცხრე: ისინი თავიანთ მოვალეობას მხოლოდ საკუთარი თავის გამოსაჩენად და პირადი ინტერესებისა და ამბიციების დასაკმაყოფილებლად ასრულებენ, არასოდეს ითვალისწინებენ ღვთის სახლის ინტერესებს და ღალატობენ კიდეც მათ პირადი დიდების სანაცვლოდ (ნაწილი მეხუთე)

II. ანტიქრისტეთა ინტერესები

გ. საკუთარი სარგებლისთვის მზაკვრული გეგმების ხლართვა

დღეს ჩვენ გავაგრძელებთ თანაზიარებას ანტიქრისტეთა სხვადასხვა გამოვლინების მეცხრე პუნქტზე და ამ პუნქტის იმ ნაწილზე, რომელიც მათ ინტერესებს ეხება. წინა ჯერზე მე მქონდა თანაზიარება ანტიქრისტეთა ინტერესების მესამე პუნქტზე: სარგებელზე. იმ პუნქტში მე ჩამოვთვალე რამდენიმე ასპექტის კონკრეტული გამოვლინებები და ძირითადად შევეხე ანტიქრისტეთა ქცევას, მათ აზრებსა და შეხედულებებს და იმ სხვადასხვა ქმედებას, რომლებსაც ისინი ამ აზრებისა და შეხედულებების ზეგავლენით სჩადიან. წინა ჯერზე მე მქონდა თანაზიარება ორ ასპექტზე: პირველი იყო ღვთის სახლის ქონების მითვისება, ხოლო მეორე — დებისა და ძმების გამოყენება მათთვის სამსახურის გასაწევად და მათთვის სამუშაოდ. ეს არის ანტიქრისტეთა მიერ საკუთარი სარგებლისთვის მზაკვრული გეგმების ხლართვის ორი კონკრეტული გამოვლინება. ახლა, როდესაც ამ საკითხებზე თანაზიარება მქონდა, შეგიძლიათ თუ არა ჩაწვდეთ ანტიქრისტეების ბუნება-არსებას? სინამდვილეში გახრწნილ ადამიანთა შორის არ არსებობს დიდი განსხვავება ანტიქრისტეთა სხვადასხვა გამოვლინების თვალსაზრისით, იქნება ეს მათ ხასიათთან თუ ბუნება-არსებასთან დაკავშირებული. ისინი უფრო მეტად ჰგვანან ერთმანეთს, ვიდრე განსხვავდებიან; მათ შორის ერთადერთი განმასხვავებელია ის, თუ როგორი ადამიანის ბუნება აქვთ - კეთილი თუ ბოროტი და აშკარა განსხვავება მხოლოდ მაშინ იკვეთება, როდესაც საქმე ჭეშმარიტებისადმი მათ დამოკიდებულებას ეხება. მიუხედავად იმისა, რომ ადამიანების გახრწნილი ხასიათი ერთნაირია, ანტიქრისტეებს სძულთ ჭეშმარიტება, ისინი ეწინააღმდეგებიან, განიკითხავენ და გმობენ ღმერთს, ასევე სჩადიან ბოროტებას და არევ-დარევა შეაქვთ ეკლესიის საქმეში. ეს არის ის მიმართულებები, სადაც ანტიქრისტეებსა და ჩვეულებრივ გახრწნილ ადამიანთა შორის თვალსაჩინო განსხვავება ჩანს. ყველა ადამიანს აქვს ანტიქრისტეს ხასიათი, მაგრამ თუ მათ არ ჩაუდენიათ ბოროტება, არ შეუტანიათ არევ-დარევა ეკლესიის საქმეში და უშუალოდ არ დაპირისპირებიან ღმერთს, მაშინ ისინი არ შეიძლება დახასიათდნენ, როგორც ანტიქრისტეები. მიუხედავად იმისა, რომ გახრწნილ ადამიანებს აქვთ ერთნაირი ან მსგავსი აზრები, შეხედულებები და გახრწნილი ხასიათი, თუ ვინმეს ადამიანურობა-არსება არ არის ბოროტი ადამიანის მსგავსი, მაშინ ეს არის აშკარა განსხვავება მათსა და ანტიქრისტეთა შორის. ადამიანთა უმეტესობა ვერ ხედავს ამ განსხვავებას და ანტიქრისტეს ხასიათის მქონე ადამიანებსა და იმ ადამიანებს, რომლებიც ანტიქრისტეთა გზას მიჰყვებიან, ერთად აჯგუფებს და მათ ანტიქრისტეებად ახასიათებს — ამით ადვილია კეთილი ადამიანებისთვის ზიანის მიყნება! თუ შენ ნათლად არ გესმის ანტიქრისტეთა არსი, ეს უდიდესი დაბრკოლებაა საკუთარი თავის შეცნობისთვისაც. თუ ხედავ, რომ შენი გახრწნილი ხასიათი ისეთივეა, როგორიც ანტიქრისტესი, საკუთარ თავს ანტიქრისტედ მიიჩნევ, და თუ ხედავ, რომ გზა, რომელზეც დგახარ, ანტიქრისტეთა გზაა, მაშინაც იგივეს გაიფიქრებ. საკუთარ თავს მაინც ანტიქრისტედ მიიჩნევ, თუ დაინახავ, რომ შენი მოქმედების გზა, აზრები და შეხედულებები ისეთივეა, როგორიც ანტიქრისტესი. თუ საკუთარ თავში ანტიქრისტეს ამ სამი ნიშნით დაინახავ, მაშინ საკუთარ თავს ანტიქრისტედ შერაცხავ. რა შედეგებს მოიტანს ეს? აუცილებლად გახდები გარკვეულწილად ნეგატიური და ხელს ჩაიქნევ საკუთარ თავზე. საკუთარი თავის ამგვარად შეცნობა გარკვეულწილად დამახინჯებულია. მაშ, არ არის აუცილებელი ანტიქრისტეს ხასიათის შეცნობა? არა, რა თქმა უნდა, აუცილებელია. ანტიქრისტეთა ხასიათის თანაზიარებისა და გაანალიზების მიზანია, შეგეძლოს საკუთარ თავთან პარალელების გავლება და საკუთარი თავის ჭეშმარიტად შეცნობამდე მისვლა. თუ უბრალოდ გესმის, რომ ჩვეულებრივი გახრწნილი ხასიათი გაქვს, მაგრამ არ აღიარებ, რომ ანტიქრისტეს ხასიათიც გაქვს, მაშინ საკუთარი თავის შეცნობა ძალიან ზედაპირული და ცალმხრივია; ეს არ არის ისეთი, როგორიც უნდა იყოს. შესაძლოა, ჯერ კიდევ ვერ აცნობიერებდე. ადამიანთა უმეტესობა ფიქრობს: „მე არ დავდივარ ანტიქრისტეთა გზით, არც ანტიქრისტე ვარ და არც ანტიქრისტეს არსი მაქვს, ამიტომ არ მჭირდება იმის გაცნობიერება, რომ ანტიქრისტეს ხასიათი მაქვს, შემიძლია ვიარო ანტიქრისტეთა გზით და შესაძლოა გავხდე კიდეც ანტიქრისტე. საკუთარ თავზე ასე რომ ვფიქრობდე, განა ამით საკუთარ თავს არ დავამცირებდი?“ ამრიგად, დიდად არ ინტერესდები თემებით, რომლებიც ანტიქრისტეთა მხილებას ეხება. მიუხედავად იმისა, ინტერესდები თუ არა იმის დადგენით, თუ შენ ჭეშმარიტების მაძიებელი ადამიანი ხარ, საბოლოოდ დადგება დღე, როდესაც თანდათანობით გაიზრდები და გაიგებ ჭეშმარიტების ამ ასპექტებსა და ამ გამონათქვამებს. მომისმენია ზოგიერთი ადამიანისთვის, რომლებსაც თანაზიარება აქვთ ემპირიულ გაგებაზე, მაგრამ არაფერს ამბობენ თავიანთ ანტიქრისტეს ხასიათზე ან იმაზე, როგორ მიჰყვებიან ანტიქრისტეთა გზას. აშკარაა, რომ მათი აზრები, შეხედულებები და ხასიათი ზუსტად ისეთივეა, როგორიც ანტიქრისტესი — ისინი იდენტურია — მაგრამ მათ ეს არ ესმით. ეს საკმარისი მტკიცებულებაა იმისა, რომ ბევრ ადამიანს საკუთარი თავის ძალიან ზედაპირული შეცნობა აქვს, რადგან მათ მხოლოდ იმის გაგება შეუძლიათ, რომ აქვთ გახრწნილი ხასიათი, რომ ეწინააღმდეგებიან ღმერთს და ამბოხებულნი არიან ღვთის მიმართ, რომ მათი ადამიანური ბუნება არ არის ძალიან კარგი და რომ მათ დიდად არ უყვართ ჭეშმარიტება. სინამდვილეში, რასაც ისინი ავლენენ და ამჟღავნებენ, არის ანტიქრისტეს ხასიათი და გზა, რომელსაც ისინი მიუყვებინ, არის ანტიქრისტეთა გზა, მაგრამ მათ ეს არ ესმით. რატომ ვერ აცნობიერებენ ისინი ამას? იმიტომ, რომ მათ არ ესმით ანტიქრისტეს ხასიათთან დაკავშირებული სხვადასხვა გამოვლინება და ბევრ ადამიანს კიდეც ეშინია თქვას, რომანტიქრისტეს ხასიათი აქვს ან ანტიქრისტეთა გზაზე დგას. რომც ესმოდეთ, ვერ ბედავენ ამის თქმას; ხმამაღლა რომ თქვან, თითქოს დაწყევლილნი ან დაგმობილნი იქნებიან. სინამდვილეში, განა შენი მდგომარეობა იგივე არ არის, იტყვი ამას თუ არა? შეუძლია თუ არა ამას შეცვალოს ის ფაქტი, რომ შენ გაქვს ანტიქრისტეს ხასიათი? არა, არ შეუძლია. ის ფაქტი, რომ შენ ეს არ გესმის, ამტკიცებს, რომ შენი ჭეშმარიტების წვდომა მეტისმეტად ზედაპირულია და რომ არ ძალგიძს საკუთარი თავის ჭეშმარიტი შეცნობა.

3. საკუთარი მდგომარეობის გამოყენება საკვების, სასმელისა და სხვადასხვა სასურველი ნივთის თაღლითურად მოსაპოვებლად

შემდეგ ჩვენ გვექნება თანაზიარება ანტიქრისტეთა მიერ საკუთარი სარგებლისთვის მზაკვრული გეგმების ხლართვის მესამე გამოვლინებაზე — საკუთარი მდგომარეობის გამოყენებაზე საკვების, სასმელისა და სხვადასხვა სასურველი ნივთის თაღლითურად მოსაპოვებლად. რა თქმა უნდა, „საკუთარი მგომარეობის გამოყენებას“ ასევე შეიძლება ეწოდოს საკვების, სასმელისა და სხვადასხვა სასურველი ნივთის თაღლითურად მოპოვება ღვთისადმი რწმენის საფარქვეშ. ოდესმე გიცდია ამ პუნქტზე დაფიქრება და გიფიქრია ამაზე? (არა, არ მიფიქრია.) ოდესმე გინახავს ასეთი ადამიანი? გაქვს რაიმე მოსაზრება ამგვარი ადამიანის შესახებ? გრძნობ თუ არა ზიზღს ან სიძულვილს? იჩენ თუ არა უპატივცემულობას ამგვარი ადამიანის მიმართ? (დიახ.) როგორი ადამიანები არიან ისინი? როგორია მათი ადამიანობა? რატომ აკეთებენ ისინი ამას? როგორია მათი თვალსაზრისი ღვთისადმი რწმენასთან მიმართებაში? არის თუ არა ამგვარი ადამიანი ის, ვისაც ღმერთი გადაარჩენს? საბოლოო ჯამში რა არის მათი ღვთისადმი რწმენის მიზანი? მათ მიატოვეს თავიანთი ოჯახები და კარიერა და გამოავლინეს, რომ იტანჯებიან და იღებენ მსხვერპლს, მაგრამ საბოლოო ჯამში, რა არის მათი მიზანი, როდესაც იყენებენ საკუთარ მდგომარეობას საკვებისა და სასმელის თაღლითურად მოსაპოვებლად? იციან თუ არა მათ, რომ როდესაც ამას აკეთებენ, ღმერთს სძულს ეს და უკმაყოფილოა? ოდესმე გიფიქრია ამ კითხვებზე? სიმართლე რომ ვთქვათ, უმეტესობა თქვენგანს არ უფიქრია. და რატომ არ გიფიქრია? ზოგი ამბობს: „საზოგადოებაში ძალიან ბევრი ასეთი ადამიანია, ამიტომ არ არის დიდი პრობლემა, თუ რამდენიმე მათგანი ღვთის სახლშიც იქნება. უფრო მეტიც, არც თავად ვართ უცოდველნი.“ შენ თვლი საკუთარ თავს ადამიანად, რომელიც ეძიებს ჭეშმარიტებას, და მაინც არასოდეს აკავშირებ საკუთარ საქმეებს, აზრებსა და იდეებს ისევე, როგორც სხვათა საქმეებსა და ქცევებს, ჭეშმარიტებასთან და ჭეშმარიტების თვალსაზრისით არ აფასებ და განსაზღვრავ მათ. მაშ, კვლავ ხარ ადამიანი, რომელიც ეძიებს ჭეშმარიტებას? აქვს თუ არა კვლავ ღირებულება და მნიშვნელობა შენთვის იმ ჭეშმარიტებებს, რომლებიც გააცნობიერე ღვთისადმი რწმენასთან მიმართებაში? არა, არ აქვს. ყველა ის, ვინც თავს დიდი სულიერების მქონედ წარმოაჩენს მაშინ, როდესაც სულიერი წვდომა არ გააჩნია, ყალბი სულიერების მქონეა; მათ არაფერი აინტერესებთ გარდა იმისა, რომ მთელი დღე მკაცრად დაიცვან წესები ან წარმოთქვან სიტყვები და მოძღვრებები, რაც ჰგავს იმას, რასაც ძველი სწავლულები აკეთებდნენ, „მთლიანად უძღვნიდნენ თავს ბრძენთა წიგნების შესწავლას და ყურადღებას არ აქცევდნენ გარე საკითხებს.“ ადამიანები, რომლებიც თავს დიდი სულიერების მქონედ წარმოაჩენენ, ფიქრობენ, რომ რასაც სხვა ადამიანები აკეთებენ, მათზე არანაირ გავლენას არ ახდენს, რომ ის, თუ როგორ ფიქრობენ სხვა ადამიანები, სხვების საქმეა; ისინი უარს ამბობენ შეისწავლონ, როგორ ამოიცნონ ადამიანები, როგორ ჩაწვდნენ მოვლენათა არსს და როგორ გაიგონ ღვთის განზრახვები ღვთის სიტყვებზე დაყრდნობით. ადამიანთა უმეტესობა ასეთია; როდესაც ისინი დაასრულებენ ქადაგების მოსმენას ან ღვთის სიტყვების კითხვას, ისინი ინიშნავენ მას ქაღალდის ფურცელზე, ინახავენ მას თავიანთ გულებში და ეპყრობიან მას, როგორც მოძღვრებას ან წესებს, რომლებსაც ფორმალურად იცავენ და ამით ამთავრებენ. რაც შეეხება იმას, თუ როგორ უკავშირდება ამ ჭეშმარიტებებს მათ გარშემო მომხდარი მოვლენები ან ის სხვადასხვა ქცევა და გამოვლინება, რომლებსაც ისინი ხედავენ მათ გარშემო მყოფ ადამიანებში, ისინი არასოდეს ფიქრობენ ან ცდილობენ ამაზე დაფიქრდნენ გულის სიღრმეში, არც ლოცულობენ და არც ეძიებენ. ადამიანთა უმეტესობის სულიერი ცხოვრება ამგვარ მდგომარეობაშია. ამიტომ ბევრი ადამიანი ნელი და ზედაპირულია ჭეშმარიტებაში შესვლისას; მათი სულიერი ცხოვრება უკიდურესად ერთფეროვანია; ისინი მხოლოდ წესებს მიჰყვებიან და არ იცავენ პრინციპებს ქმედებისას. შეიძლება ითქვას, რომ ბევრი ადამიანის სულიერი ცხოვრება მოწყვეტილია რეალობას და ცარიელია; ამიტომ, მაშინაც კი, როდესაც საქმე ეხება ბოროტი ადამიანებისა და ანტიქრისტეების აშკარა ქცევებსა და გამოვლინებებს, მათ საერთოდ არ გააჩნიათ რაიმე ცნებები, მით უმეტეს რაიმე განმარტებები, არც იდეები აქვთ და არც რაიმე გამჭრიახობას ავლენენ. რაც შეეხება ანტიქრისტეთა ქცევებს, გამოვლინებებსა და გამონათქვამებს პირადი სარგებლისთვის მზაკვრული გეგმების ხლართვისას, შესაძლოა საკმაოდ ბევრი გინახავთ, მაგრამ გულის სიღრმეში არასოდეს დაფიქრებულხართ იმაზე, თუ ზუსტად როგორი ადამიანები არიან ისინი, ძალუძთ თუ არა მათ ჭეშმარიტების მოპოვება ღვთისადმი რწმენაში, არიან თუ არა ისინი ჭეშმარიტების მაძიებელი ადამიანები, და სხვა მსგავს კითხვებზე. ამის ნაცვლად თქვენ მთელი დღის განმავლობაში ზედაპირულად ასრულებთ თქვენს მოვალეობებს რეალური ჩართულობის გარეშე, ფორმალურად აკეთებთ ყველაფერს და არ ესწრაფი ჭეშმარიტების მოპოვებას ან ჭეშმარიტება-რეალობის გაგებასა და მასში შესვლას. ანტიქრისტეები იყენებენ პირად მდგომარეობას საკუთარი სარგებლისთვის მზაკვრული გეგმების ხლართვისთვის და ღვთისადმი რწმენას, როგორც საბაბს, რათა თაღლითობით მოიპოვონ ყოველივე სასურველი ღვთის სახლში. ესენი ბუნებრივია მოიცავს საკვებსა და სასმელს ისევე, როგორც გარკვეულ მატერიალურ სიამოვნებებს და მსგავს რამეებს. ასეთი ადამიანების არსი იგივეა, რაც ანტიქრისტეთა მატერიალისტური არსი, რომელზეც ადრე ვისაუბრეთ — ეს არის იმავე ტიპის ადამიანის ზნეობა. ისინი მხოლოდ იმას ეწრაფიან, რომ დატკბნენ ყოველგვარი მატერიალური სიკეთეებით; არ ეძიებენ ჭეშმარიტებას და მით უმეტეს არ ამზადებენ კეთილ საქმეებს. ისინი მხოლოდ თავს აჩვენებენ, თითქოს ჭეშმარიტებას ეძიებენ; ზედაპირულად ისე ჩანს, რომ ამას აკეთებენ. რასაც ისინი გულის სიღრმეში ესწრაფიან, ძირითადად არის ჭამის, სმისა და კარგად მოპყრობის ხორციელი სიამოვნებები, რომლებიც მუდმივად მათ გონებაშია. ირგვლივ საკმაოდ ბევრი ასეთი ადამიანია; სავარაუდოდ, თითოეულ ეკლესიაში ერთი ან ორი, ან შესაძლოა მეტიც კი იყოს. დღეს მე არ ვისაუბრებ ამ ადამიანების გამოვლინებებზე, ქცევასა და არსზე თეორიული თვალსაზრისით. პირველ რიგში, მე ვისაუბრებ რამდენიმე კონკრეტულ, ტიპურ შემთხვევაზე და მოგცემთ საშუალებას, მოისმინოთ, შეგექმნეთ გარკვეული წარმოდგენა და დაინახოთ, თუ როგორ არიან ასეთი ადამიანები დაკავშირებული იმ პუნქტთან, რომელზეც ჩვენ თანაზიარება გვაქვს, და იყენებენ თუ არა ისინი პირად მდგომარეობას და აფრიალებენ თუ არა ღვთისადმი რწმენის დროშას, რათა თაღლითურად მოიპოვონ საკვები, სასმელი, ფული და მატერიალური ნივთები. შეეცადეთ ამოიცნოთ ამ ტიპის ადამიანი და შემდეგ დაფიქრდით, აქვთ თუ არა იმ ადამიანებს, რომლებთანაც ურთიერთობა გაქვთ, ის გამოვლინებები, რომლებზეც ჩვენ ვსაუბრობთ. თუ ვინმე გაგახსენდებათ, შეგიძლიათ რამდენიმე მაგალითიც მოიყვანოთ. მითხარით, მაგალითების მოყვანა სჯობს თუ უბრალოდ ასე, ზოგადად თანაზიარება? (მაგალითების მოყვანა სჯობს.) რა არის მაგალითების მოყვანის დადებითი მხარე? პირველ რიგში, ადამიანთა უმეტესობა მზად არის მოისმინოს ეს ამბები და რეალური ცხოვრებისეული შემთხვევები. ამ ამბებს აქვს სიუჟეტი და ჰყავს პერსონაჟები. ადამიანთა უმეტესობა მათ საინტერესოდ მიიჩნევს. ეს ზუსტად ისეა, როგორც შენს პირად გამოცდილებაზე რომ ისაუბრო: თუ ამის შესახებ სტატიას დაწერ, ადამიანები, როგორც წესი, მას ერთხელ ან ორჯერ წაიკითხავენ და სულ ეს არის, მაგრამ თუ მასზე ფილმს გადაიღებ ან სპექტაკლს დადგამ, მეტი ადამიანი ნახავს არაერთხელ. ამგვარად, ადამიანები ჭეშმარიტების ამ ასპექტს ან შესაბამის ადამიანებს, მოვლენებსა და საგნებს უფრო საფუძვლიანად და მეტი სიცხადით შეხედავენ და ეს მათზე უფრო ღრმა შთაბეჭდილებას მოახდენს. გარდა ამისა, ზოგიერთი კონკრეტული მაგალითის მოყვანა ეხმარება ადამიანებს, უფრო ზუსტად გაავლონ პარალელები და დაინახონ კავშირები ჭეშმარიტების თითოეულ ასპექტსა და საკუთარ თავს შორის.

პირველი შემთხვევა: მოჩვენებითი შრომა უფასო საკვებისა და სასმელის მისაღებად

პირველ რიგში, მოდით, მოვიყვანოთ რამდენიმე მაგალითი, რაც ხშირად ხდება ღვთის რჩეულ ხალხში. ზოგიერთი წინამძღოლი და მუშაკი მოდის ახალ სამუშაო ადგილას, სადაც ისინი ხვდებიან სხვადასხვა ძმასა და დას, ნახავენ ზოგიერთ კარგ ნივთს და ფიქრობენ: „ეს კარგი ნივთებია. მე რატომ არ მაქვს ისინი?“ განა მათ შინაგანად არასწორი აზრები არ აქვთ? მათმა სიხარბემ თავი იჩინა. როგორც კი სიხარბე თავს იჩენს, ეს მდაბალი და უსირცხვილო არამზადები ჩერდებიან და პოულობენ ყოველგვარ საბაბს, რომ იმ ადგილას იმუშაონ და არ წავიდნენ. რა არის მათი მიზანი, როდესაც არ მიდიან? (რომ ერთ დღესაც სარგებელი მიიღონ.) სწორია, მათ სურთ გამორჩენა. თუ ისინი ამ სარგებელს ვერ მიიღებენ, ღამით კარგად ვერ დაიძინებენ. წუხან, რომ თუ სხვაგან წავლენ, სხვა ვინმე მიიღებს ამ სარგებელს და მათ ეს შანსი აღარ ექნებათ, ამიტომ პოულობენ საბაბს, რომ იქადაგონ და იმ ადგილას იშრომონ. სინამდვილეში გულის სიღრმეში მუდმივად ამ სასურველ რამეებზე ფიქრობენ და მათი მზერაც აქეთკენაა მიმართული. საბოლოოდ ისინი მკვიდრდებიან იმ ადგილას და ძმებისა და დების უმეტესობას ისინი მოსწონს; იციან, რომ ისინი მქადაგებლები არიან და თაყვანს და პატივს სცემენ მათ. ახლა უკვე დადგა დრო, რომ ამ წინამძღოლებმა და მუშაკებმა ახსენონ, რომ არის რაღაც, რაც მათ სურთ; ამიტომ ისინი ყველანაირ გზას ეძებენ ამ თემის წამოსაჭრელად, მაგრამ რაც უფრო მეტს ამბობენ, მით უფრო ღელავენ. ისინი გულში ფიქრობენ: „როგორ უნდა მოვითხოვო ეს ნივთი? არ შემიძლია ძმებსა და დებს გავაგებინო, რომ ეს ნივთი მომწონს და მინდა. ისე უნდა მოვაწყო, რომ თავიანთი ნებით მომცენ ის; უნდა ვაფიქრებინო, რომ მე კი არ ვითხოვ, არამედ ისინი ნებაყოფლობით მაძლევენ მას და, რა თქმა უნდა, რომ ეს არის რაღაც, რისი ქონაც მე დავიმსახურე.“ ამის შემდეგ ეკითხებიან ძმებსა და დებს: „ბოლო დროს როგორ მიდის თქვენი სულიერი განვითარება?“ ძმები და დები ამბობენ: „მას შემდეგ, რაც შენ მოხვედი, ჩვენი ეკლესიური ცხოვრება გაუმჯობესდა და ყველა გამოცოცხლდა.“ „ის ფაქტი, რომ გამოცოცხლდით, ნიშნავს, რომ თქვენი სულიერი მდგომარეობა უკეთესია. თქვენი საქმეც კარგად მიდის. ღვთის ნებით მომავალში თქვენი საქმე კიდევ უფრო უკეთესად წავა.“ როდესაც წინამძღოლები და მუშაკები ლაპარაკობენ, საუბარი იქითკენ მიჰყავთ, რაც მათ სურთ. როდესაც ძმებისა და დებისთვის აშკარა ხდება, რომ წინამძღოლებსა და მუშაკებს სურთ ეს ნივთი, ისინი ეუბნებიან, რომ წასვლისას თან წაიღონ. წინამძღოლები და მუშაკები ამბობენ: „არა, არ შემიძლია წაღება. ეს არ შეესაბამება პრინციპებს. ღმერთს არ გაეხარდებოდა.“ „პრობლემა არ არის. შენ ეს დაიმსახურე.“ „რომც დავიმსახურო, მაინც ვერ ავიღებ.“ ამის თქმის შემდეგ ნერვიულობენ, რომ ძმებმა და დებმა მართლაც არ დაიტოვონ ეს ნივთი, ამიტომ შორიდან უვლიან საუბარს, რათა ძმებმა და დებმა მადლობა გადაუხადონ მათ კეთილშობილებისთვის და ამავდროულად, აქტიურად ახსენებენ იმ ნივთს, რომელიც მათ სურთ, რათა ძმებსა და დებს არ დაავიწყდეთ მისი მიცემა. ამის შემდეგ ძმებისა და დებისთვის აშკარა ხდება, რას გულისხმობენ წინამძღოლები და მუშაკები; ისინი ამბობენ: „ახლა ნუ ვისაუბრებთ ამ საკითხზე. ამაზე მაშინ ვისაუბროთ, როდესაც წახვალ.“ როდესაც წინამძღოლები და მუშაკები ისმენენ ძმებისა და დების ამ ნათქვამს, გული სიხარულით ევსებათ და ფიქრობენ: „მშვენიერია. საბოლოოდ მივიღებ იმას, რაც მინდა!“ შემდეგ კი გაიფიქრებენ: „თუ ხვალვე წავალ, ხალხისთვის მეტისმეტად აშკარა იქნება, რომ ეს ნივთი მინდა. ამიტომ, ორ ან სამ დღეში წავალ.“ როდესაც საბოლოოდ მესამე დღე დგება, წასვლისას ძმები და დები მათ ძალიან მძიმე ამანათს აძლევენ. წინამძღოლები და მუშაკები ხედავენ, რომ ამანათში სწორედ ის ნივთია, რომელიც მათ სურდათ, მაგრამ თავს ისე აჩვენებენ, თითქოს ვერ შეამჩნიეს და უარს არ ამბობენ მასზე. ისინი უბრალოდ უსიტყვოდ იღებენ ამანათს. როგორი ადამიანები არიან ისინი? ისინი არიან ადამიანები, რომლებიც თავიანთ საქმეს იყენებენ როგორც საშუალებას — და თავიანთ შრომას როგორც ვალუტას — სასურველი ნივთების მოსაპოვებლად მზაკვრული გეგმების ხლართვისას და რომლებიც ძმებსა და დებს ნივთებს გამოსტყუებენ. განა ეს თაღლითობის ფორმა არ არის? რა არის მათი საქმის მიზანი? სხვათა მოტყუებით სასურველი ნივთების მიღება. როგორც კი იპოვიან ადგილს, სადაც არის რაღაც სასურველი და რაც მათ სურთ, ისინი ჩერდებიან და წასვლა აღარ უნდათ. მათ ყველა კარგი ნივთი მიაქვთ საკუთარ სახლში. მრავალი წლის მანძილზე წინამძღოლად ან მუშაკად მსახურების შემდეგ მათ სახლებში ძმებისა და დებისგან თაღლითურად მოპოვებული ბევრი ნივთი გროვდება. ზოგიერთმა მათგანმა ძმებსა და დებს ოჯახის საიდუმლო რეცეპტები ან საგვარეულო ნივთები გამოსტყუა, ზოგიერთმა კი — ადგილობრივი ნაწარმი. ამ ადამიანთა ღვთისადმი რწმენა ისე ჩანს, თითქოს ერთი ადგილიდან მეორეზე მიდიან და საქმეს ისე აკეთებენ, რომ სანაცვლოდ არაფერს ითხოვენ, მაგრამ სინამდვილეში, მათ ძმებსა და დებს მეტისმეტად ბევრი სასურველი ნივთი გამოსტყუეს.

მას შემდეგ, რაც წინამძღოლი გარკვეულ ეკლესიაში მიდის, ის ხედავს, რომ იმ მხარეში მთელ ქვეყანაში განთქმული უნაბია და თავისთვის ფიქრობს: „მე მიყვარს უნაბის ჭამა. აქ რომ დავბადებულიყავი, ყოველდღე შევძლებდი უნაბის ჭამას, მაგრამ სამწუხაროდ, დიდი ხნით დარჩენა არ შემიძლია და უნაბიც ჯერ არ დამწიფებულა. როდის შევძლებ მის მირთმევას? ვიცი — შემიძლია ვიპოვო მიზეზი, რომ დავრჩე უნაბის დამწიფებამდე და მერე ხომ შევძლებ მის მირთმებას?“ ამის შემდეგ, ის იგონებს საბაბს და ამბობს, რომ აქაური ძმებისა და დების უმეტესობა ცუდ მდგომარეობაშია და თავიანთ საქმეში ვერაფერს აღწევენ, ამიტომ ის აქ დიდი ხნით უნდა დარჩეს და ბევრი უნდა იშრომოს, რათა წასვლამდე საქმის თითოეული მიმართულება აამუშაოს. თუმცა, სინამდვილეში ამას ფიქრობს ის გულის სიღრმეში? (არა.) გულში ის ანგარიშობს: „როგორც კი უნაბი დამწიფდება და შევძლებ მის წაღებას, სწორედ მაშინ წავალ.“ გონება ამ ფიქრითაა დაკავებული, რის გამოც იქ რჩება და მკვიდრდება. იქ ყოფნის პერიოდში ქადაგებს ზოგიერთ სიტყვასა და მოძღვრებას და აკეთებს ზოგიერთ ზედაპირულ საქმეს, მაგრამ საქმის კუთხით ბევრს ვერაფერს აღწევს. საბოლოოდ უნაბი მწიფდება და მისი გული ბედნიერებით ივსება: „ბოლოს და ბოლოს შემიძლია უნაბის დაგემოვნება. დღე, რომელზეც ვოცნებობდი, როგორც იქნა დადგა!“ როგორც კი უნაბი მწიფდება, ის იწყებს მის მირთმევას და ამავდროულად გულში ფიქრობს: „არ არის კარგი, რომ აქ ყოველდღე მხოლოდ უნაბს მივირთმევ. არ შემიძლია აქ მხოლოდ ამისთვის დავრჩე. ძმებმა და დებმა რომ შეამჩნიონ? უნდა მოვიფიქრო, როგორ მოვაწყო ისე, რომ გამატანონ. თუ არ მომცემენ, ბევრი უნდა ვეცადო და კიდევ რაღაც ვთქვა ამ საქმის დასაძვრელად.“ როგორც კი იქ მცხოვრები ძმები და დები ხედავენ, რომ მას უყვარს უნაბის ჭამა, ეუბნებიან, რომ წასვლისას თან გაატანენ. როდესაც ამას ისმენს, ის ხარობს, მაგრამ სიტყვიერად ამბობს: „არ შემიძლია. ეს არ შეესაბამება პრინციპებს. მორწმუნეები არ უნდა დახარბდნენ ამას. განა ეს იმას არ ნიშმავს, რომ თქვენით ვისარგებლებ? ვერ ავიღებ, თუ მის ფასს არ გადავიხდი. როდესაც წავალ, გადაგიხდით.“ სიტყვები, რომლებსაც ის ამბობს, მხოლოდ სიტყვებია. როდესაც ის საკმაოდ დანაყრდება და წასვლის დრო დგება, გულში მაინც ამას ფიქრობს: „ნეტავ საერთოდ არ მომცემენ თუ მხოლოდ ცუდებს მომცემენ? მინდა მივირთვა დიდები და კარგები.“ წასვლამდე ორი დღით ადრე სულ ამას იმეორებს: „ყველა უნაბი უკვე თითქმის მოკრეფილია, არა? მომავალ წელს როდის დამწიფდება?“ რითაც ის მიანიშნებს ძმებსა და დებს, არ დაავიწყდეთ მისი გატნევა. ძმები და დები ამის გაგონებისთანავე ყველაფერს ხვდებიან: „როგორც ჩანს, აუცილებლად უნდა გავატანოთ და სანამ წავა კარგები ავურჩიოთ, თორემ მან შეიძლება პრობლემები შეგვიქმნას.“ როდესაც საბოლოოდ მისი წასვლის დრო დგება, ძმები და დები სამ დიდ ყუთს ატანენ. მას მარტო ვერ მიაქვს ისინი და თავის დაქვემდებარებაში მყოფ სხვა ადამიანებს იშველიებს. წასვლის წინ იმდენს მიირთმევს, რამდენიც შეუძლია — ცუდადაც რომ გახდეს, თვლის, რომ უღირს. შიშობს, რომ წასვლის შემდეგ მის ჭამას ვეღარ შეძლებს. როდესაც ის მიდის, მაინც უხალისოდ მიდის და ფიქრობს: „ამჯერად ზუსტად იმდენი მქონდა, რამდენიც მჭირდებოდა. მომავალ წელს ამ დროს ისევ ჩამოვალ. არც ძალიან ადრე უნდა ჩამოვიდე და არც ძალიან გვიან. ზუსტად მაშინ უნდა ჩამოვიდე, როდესაც უნაბი დამწიფდება. ასე შევძლებ ნედლის მირთმევას და როდესაც გახმება, ჩირსაც მივირთმევ. წასვლისას კიდევ უფრო მეტის წაღებასაც შევძლება.“ განა ის ამას ძალიან დეტალურად არ ანგარიშობს? მთელი მისი გონება მხოლოდ ამისკენაა მიმართული. ის მუდმივად ფიქრობს სარგებლის მიღებაზე და სასურველი ნივთების მოსაპოვებლად მზაკვრული გეგმების ხლართვაზე ისევე, როგორც იმაზე, როგორ გამოტყუოს ძმებსა და დებს ის, რაც მის პირად ინტერესებში შედის. მას არ გამორჩება არცერთი სასურველი ნივთი, რომელსაც დაინახავს. თუნდაც ეს იყოს რაღაც ისეთი, რაც თვალში საცემი არაა, თუკი ის მის ყურადღებას მიიპყრობს და გონებაში ჩაებეჭდება, გარანტირებულად საბოლოოდ მის ხელში აღმოჩნდება. განა ეს არ არის ანტიქრისტეს ქცევა? განა ამგვარი ადამიანების ადამიანობა და ზნეობა განსაკუთრებით მდაბალი არ არის? რაც არ უნდა კარგად შეეძლოთ ამგვარ ადამიანებს გარეგნულად გაჭირვების ატანა და მსხვერპლის გაღება, რაც არ უნდა ადვილად თმობდნენ საკუთარ ოჯახს და უარს ამბობდნენ კარიერაზე, შეიძლება ითქვას, რომ ისინი არიან ადამიანები, რომლებიც ეძიებენ ჭეშმარიტებას? არავიტარ შემთხვევაში. სწორედ ეს ადამიანები არიან ისინი, ვინც ღვთისადმი რწმენას ამოფარებულები თაღლითურად მოიპოვებენ საკვებსა და სასმელს.

ზოგიერთი ადამიანი ყველანაირ ადგილას მიდის სახარების საქადაგებლად და საქმის საკეთებლად, ხოლო შინ დაბრუნებისას თითოეული ადგილიდან მოაქვს სხვადასხვა ადგილობრივი ნაწარმი ან თუნდაც ისეთი ნივთები, რომლებიც ძმებსა და დებს გამოსტყუა. იქნება ეს დიზაინერული ტანსაცმელი თუ ელექტრონიკა, თუკი რამე მათ ყურადღებას მიიპყრობს, გვერდს არ აუვლიან და მას მოითხოვენ. თუკი არ მისცემ მათ ამას, ისინი ათასნაირ მიზეზს მოიგონებენ შენს გასასხლავად, გაგაგებინებენ, თუ რატომ გსხლავენ, და მანამ არ მოგეშვებიან, სანამ ბოლოს და ბოლოს არ მისცემ მათ ამას. ეს ადამიანები თავიანთ მოვალეობას ამოფარებულები სძალავენ ყოველგვარ სასურველ ნივთს და ამ მხრივ დაუნდობლები არიან. ზოგჯერ ძმები და დები მათ მცირედით ასაჩუქრებენ, მაგრამ ეს ადამიანები თვლიან, რომ ეს დიდი ფული არ ღირს და ამბობენ: „არა, გმადლობთ. ღმერთმა უხვად მაკურთხა. არაფერი მაკლია.“ ისინი იყენებენ ამგვარ სიტყვებს უარის სათქმელად და ატყუებენ ძმებსა და დებს, რათა მათ მათ შეუყვარდეთ ისინი და მათზე დიდი წარმოდგენა შეექმნათ. თუმცა, თუ ის ნივთი, რომელსაც ძმები და დები აძლევენ მათ, არის რაღაც, რაზეც ეს ადამიანები ოცნებობდნენ, რაც მათ სჭირდებათ და რაზეც მუდმივად ფიქრობენ, მისი დანახვისას უჩნდებათ მისი მითვისების სურვილი და არავითარ შემთხვევაში არ იკავებენ თავს. ზოგი ქალი ძმებსა და დებს ხელიდან სტაცებს კოსმეტიკას, კარგ ტანსაცმელსა და ფეხსაცმელს, ხოლო ზოგი მამაკაცი კი მათ დასტყუებს საყოფაცხოვრებო ტექნიკას, მოტოციკლებს ან ელექტრონიკას. ისინი მოქმედებენ, რათა დაეუფლონ ყოველ სასურველ ნივთს. რაც არ უნდა კარგი ნივთები ჰქონდეთ ძმებსა და დებს, თუკი ის ამ ადამიანების ყურადღებას მიიპყრობს, ისინი მოიფიქრებენ ყოველგვარ გზას მის თაღლითურად მოსაპოვებლად. გარდა ამისა, ეს ადამიანები ათასნაირ საბაბს იგონებენ და ყველანაირ მიზეზს ეძებენ, რათა შეიკრიბონ სადილად და მუცელი ამოიყორონ საკვებითა და სასმელით. რა ზომამდე? სადაც არ უნდა წავიდნენ, ისინი აკვირდებიან, ვის ოჯახს აქვს ფული და ვისი ოჯახი იკვებება კარგად; შემდეგ რჩებიან იმ ოჯახში და არ მიდიან. მერე კი ათას საბაბს იგონებენ თანამშრომლებისთვის შეკრებების მოსაწყობად და სადილების გასამართად. და რა არის მათი შესავალი სიტყვები თითოეულ სადილზე? „ჩვენი დღევანდელი შეკრება არის სასუფევლის შეკრება. ეს გაშლილი სუფრა წინასწარ გვაგემებს სასუფევლის ნადიმის გემოს.“ ადამიანები, რომლებიც მათ ფეხქვეშ ეგებიან, სწრაფად ამბობენ: „ამინ. მადლობა ღმერთს!“ არსებობენ ეგრეთ წოდებული წინამძღოლები და მუშაკები, რომლებიც ძღებიან საკვებითა და სასმელით, სადაც არ უნდა წავიდნენ. ყველა საჭმელს უნდა ჰქონდეს ნოყიერი ინგრედიენტები, უნდა იყოს თევზი და ხორცი; კერძები ყოველ კვირასაც კი უნდა იცვლებოდეს; ისინი არ უნდა მეორდებოდეს. სადილს უნდა დააყოლონ კარგი ჩაი და ასეთ საბაბს იგონებენ: „არ შემიძლია ჩაის გარეშე. ყოველდღე დიდი სამუშაო დატვირთვა მაქვს და ღამით გვიანობამდე მიწევს მუშაობა. თუ ჩაის არ დავლევ გამოსაფხიზლებლად, ღამით მუშაობას ვერ შევძლებ.“ სიტყვიერად ამას ამბობენ, მაგრამ რას ფიქრობენ ისინი გულში? „არ იყო ადვილი იმ მდგომარეობის მიღწევა, რომელიც დღეს მაქვს. განა ცოტათი მაინც არ უნდა გამოვიყენო ჩემი გავლენა? ასევე ვოცნებობდი ცხოვრებაში უკეთესი ნივთებით ტკბობაზე; ასე რომ, განა არ უნდა მოვიფიქრო ყოველგვარი გზა, რათა ახლა მათით დავტკბე? თუ ახლა, როდესაც ძალაუფლება მაქვს, არ გამოვიყენებ მას, აღარ მექნება ამის გაკეთების შესაძლებლობა, როდესაც მას დავკარგავ. უნდა ვჭამო და ვსვა იმდენი, რამდენიც შემიძლია. ვინ იცის, დადგება თუ არა დღე, როდესაც აღარ მექნება ეს მდგომარეობა და ვერ შევძლებ ამ ნივთებით ტკბობას. აღარ მექნება ეს შესაძლებლობა. მაშინ განა მთელი ჩემი ცხოვრება ფუჭი არ იქნება?“ ამგვარი ადამიანები საქმის კეთებას ამოფარებულები თაღლითურად მოიპოვებენ საკვებსა და სასმელს. ისინი მცირე საქმეს აკეთებენ და რამდენიმე სიტყვასა და მოძღვრებას ქადაგებენ, შემდეგ სურთ სასურველი ნივთების გამოძალვა და კარგი საჭმელის მირთმევა.

იყო ერთი ადამიანი, რომელიც გარკვეულ ადგილას მუშაობდა; იმ მხარეში მცხოვრებ ძმებსა და დებს ყოველდღე უნდა დაეკლათ ქათამი მისთვის. მას ჩამოუყალიბდა ჩვევა, რაც გულისხმობდა დღეში ერთი ქათმის ჭამას ყოველდღე. ამის მოსმენის შემდეგ, რას გრძნობთ? (ზიზღს.) ძმები და დები ქათმებს კვერცხის დასადებლად ზრდიდნენ და მხოლოდ მაშინ კლავდნენ მისართმევად, როდესაც ის დაბერდებოდა. ამ ადამიანის ჩამოსვლის შემდეგ კვერცხისმდებელი ქათმებიც კი უნდა დაეკლათ; შედეგად ქათმების რაოდენობა სულ უფრო და უფრო მცირდებოდა; ძმები და დები გამოუვალ მდგომარეობაში აღმოჩნდნენ. მოგვიანებით ის გაათავისუფლეს და სახლში დაბრუნდა, მაგრამ მაინც ვერ შეძლო ამ პრობლემური ნაკლის გამოსწორება. ის აიძულებდა თავის ცოლს, რომ ყოველდღე დაეკლა მისთვის ქათამი; წინააღმდეგ შემთხვევაში მას ეჩხუბებოდა. როგორი ადამიანია ეს? ქათმის ჭამა მისი პიროვნების ნაწილი გახდა. ის მას ყოველდღე მიირთმევდა ყოველ კვებაზე. გათავისუფლების შემდეგაც კი მას მაინც უნდა ეჭამა ის — ის მასზე დამოკიდებული გახდა. განა ამ ადამიანს პრობლემა არ აქვს? რას იტყვით, ამგვარი ადამიანები კარგები არიან? (არა.) მოკლედ, ნებისმიერი, ვინც ღმერთისადმი რწმენას ამოეფარება და თავისი მოვალეობის შესრულების პროცესში შექმნილ შესაძლებლობებს იყენებს, რათა ყოველ ნაბიჯზე გამოსტყუოს ძმებსა და დებს თავიანთი კუთვნილი ნივთები და ყოველ ნაბიჯზე თაღლითურად მოიპოვოს საკვები და სასმელი, არ არის კარგი ადამიანი. მათი არსი ანტიქრისტეს არსია. სადაც არ უნდა წავიდნენ სამუშაოდ ან რა სახის სამუშაოც არ უნდა შეასრულონ, ისინი პირველ რიგში ირჩევენ მასპინძელ ოჯახებს, რომლებიც შედარებით შეძლებულნი არიან და კომფორტულად ცხოვრობენ, რათა მიიღონ ისინი. რა არის მათი მიზანი ამ ადგილების ძიებისას? კარგად ჭამა და კარგ სახლში დარჩენა — ხორციელი ზრახვების დაკმაყოფილება. არის ადგილები, სადაც არასასურველი გარემოს გამო ვერ ჩერდებიან, მაგრამ განა უარს იტყვიან თავიანთ სიხარბესა და ამ აზრებზე? არა, არ იტყვიან. ისინი სხვა მსგავს ადგილებს მოძებნიან, რათა მათ უმასპინძლონ. შედეგად, მას შემდეგ, რაც ეს ადამიანები რამდენიმე წლის განმავლობაში იმუშავებენ უცხო მხარეებში, სრულიად განსხვავებულად გამოიყურებიან და როდესაც სახლში ბრუნდებიან, იქაური ძმები და დები მათ ვერ ცნობენ — სახე უფრო სავსე აქვთ, მუცელი უფრო მრგვალი; უკეთ აცვიათ; უფრო პრეტენზიულები არიან და თავს იწონებენ. როგორ მიმდინარეობს მათი სულიერი ზრდა? ისინი სულიერად საერთოდ არ გაზრდილან; უბრალოდ კარგად ჭამენ და იცვამენ, გასუქდნენ და იქამდე ჭამეს, რომ ღაბაბი და ღიპი დაედოთ. ისეთ საშინელ გარემოში, როგორიც კონტინენტური ჩინეთია, რა მოვალეობასაც არ უნდა ასრულებდეს ადამიანი, ნერვების მომშლელი საქმეა. მიუხედავად იმისა, რომ მათ შეიძლება ზოგჯერ კარგად მიირთვან და შეძლებულ მასპინძელ ოჯახებში დარჩნენ, ვერ შეძლებენ წონაში მატებას. მაშ, როგორი ადამიანები არიან ისინი, ვისაც შეუძლია ჭამოს იქამდე, სანამ ღაბაბი და ღიპი არ დაედებათ? (ადამიანები, რომლებიც ტკბებიან სტატუსის სიკეთეებით.) ესენი არიან ისინი, ვინც მუდმივად ფიქრობენ იმაზე, თუ რას შეჭამენ და დალევენ და რით მიიღებენ სიამოვნებს დღეში სამჯერადი კვების დროს. თუ ამგვარ ადამიანებს არ აქვთ კარგი კვება, ისინი არ არიან მუშაობის ან მოვალეობების შესრულების ხასიათზე. თუ მათი კუჭი დაკმაყოფილებული არ არის, გონება გაუწონასწორებელია: „დღეს ისე ცუდად ვჭამე. ხორცი საერთოდ არ იყო და ჭამის შემდეგ ჩაი არ შემოგითავაზებიათ. ამიტომ მე ყურადღებას აღარ მოგაქცევთ. როდესაც თქვენ ეკლესიის საქმეზე თანაზიარება გაქვთ, მე არ ვისაუბრებ. შურს ვიძიებ თქვენზე. ვინ მოგცათ იმის უფლება, რომ არ მოგეცათ ჩემთვის კარგი საკვები? ამგვარი საჭმლის ჭამა მიწევს, და თქვენ მაინც გინდათ, რომ მე თანაზიარება მქონდეს თქვენთან. არავითარ შემთხვევაში!“ ამას ფიქრობენ ისინი შინაგანად, მაგრამ არ ძალუძთ ამის ხმამაღლა თქმა. უბრალოდ ამბობენ: „წუხელ ძალიან გვიანობამდე ვიმუშავე, ამიტომ დღეს შუადღისას უნდა წავუძინო.“ განა ისინი დიდი თაღლითები არ არიან? მათ შუადღის ოთხ ან ხუთ საათამდე სძინავთ; იქ ბევრი ადამიანია, ვინც მათ ელოდება, მაგრამ ადგომა არ უნდათ. უცებ, ვაშლის სუნს იგრძნობენ და ლოგინიდან წამოხტებიან, რადგან ნერვიულობენ, რომ ლუკმა არ შეხვდებათ. ასე მუშაობენ ისინი და ასე ასრულებენ თავიანთ მოვალეობებს. სადაც არ უნდა წავიდნენ ისინი და როგორც არ უნდა ჭამონ და სვან ღვთის სიტყვები ან მოისმინონ ქადაგებები, არ შეცვლიან თავიანთ განზრახვებსა და მიზნებს, არც უარს იტყვიან თავიანთ ამბიციებსა და სურვილებზე. ყველა მატერიალური ნივთი მათი სწრაფვის მიზანია ამ ცხოვრებაში; კარგად ჭამა, ჩაცმა და კარგი მოპყრობით ტკბობა არის მათი ღვთისადმი რწმენის მიზნები ამ ცხოვრებაში. ისინი ფიქრობენ, რომ თუ ამ ცხოვრებაში ღმერთისადმი რწმენით შეძლებენ მუდმივად მიირთვან კარგი საჭმელი, ატარონ ლამაზი ტანსაცმელი და იცხოვრონ ლამაზ სახლებში, ასევე ჰქონდეთ ძმებისა და დების მხრდაჭერა — თუ ისინი შეძლებენ ამ ნივთების თაღლითურად მოპოვებას — ისინი კმაყოფილები იქნებიან ამ ცხოვრებაში. ამ სამყაროში ჩვეულებრივ სამსახურში ბევრი შრომით ადამიანი დიდ ფულს ვერ გამოიმუშავებს და ბიზნესის კეთებითაც არ არის ადვილი ფულის შოვნა — ისინი ვერ შეძლებენ ამგვარი რამით ტკბობას. ამიტომ გონებაში აწონ-დაწონვის შემდეგ მაინც მიიჩნევენ, რომ საუკეთესოა ღვთისადმი რწმენა, რადგან მათ არ სჭირდებათ დიდი ძალისხმევის გაღება. ყველაფერი, რაც მათ მოეთხოვებათ, არის რამდენიმე სიტყვის თქმა, ცოტაოდენი სირბილი და მცირე რისკის საკუთარ თავზე აღება; შემდეგ კი შეუძლიათ კარგად ჭამონ და ჩაიცვან, აიძულონ კიდეც მრავალი ადამიანი, რომ მათ მოემსახუროს, და დატკბნენ განსაკუთრებული სტუმარივით მოპყრობით. ისინი ფიქრობენ, რომ ასე ცხოვრება მშვენიერია და რომ უხვად არიან კურთხეულნი ღმერთისადმი რწმენისთვის. ამიტომ ისინი ხშირად ამბობენ არაგულწრფელ სიტყვებს ძმებისა და დების წინაშე, როგორიცაა: „ღმერთმა მეტისმეტად ბევრი, მეტისმეტად უხვად გვიბოძა, იმაზე მეტი, ვიდრე ადამიანს ოდესმე უთხოვია ან უსურვია.“ ეს სიტყვები სწორია, მაგრამ სრულიად შეუსაბამოა მათ პირად მისწრაფებებთან და ზნეობასთან, მათ აზრებთან, განზრახვებთან და მიზნებთან. ყველაფერი, რასაც ისინი ამბობენ, ადამიანს ატყუებს. მათი გარეგნული იერი, თითქოს დარბიან და იხარჯებიან, ასევე მხოლოდ ადამიანთა მოსატყუებლადაა. მხოლოდ მათ გულში არსებული გათვლები, ზრახვები და სიხარბეა ჭეშმარიტი. ეს არის ამ ადამიანთ ზნეობა. რასაც არ უნდა აკეთებდნენ ან სადაც არ უნდა მიდიოდნენ, ეს მატერიალური სიამოვნებები პირველ ადგილს იკავებს მათ გულებში; ისინი არასოდეს იტყვიან მათზე უარს და არასოდეს დაივიწყებენ მათ. როგორც არ უნდა გქონდეს თანაზიარება ჭეშმარიტებაზე და ღვთის განზრახვებზე, ისინი თავიანთ მოვალეობებს შეასრულებენ ამ სიხარბესა და ამ სურვილებზე ჯიუტად ჩაბღაუჭებულნი, ამ ზრახვებისა და მიზნების მატარებელნი, და მიუხედავად იმისა, აქვთ თუ არა სტატუსი, მათი განზრახვები არ შეიცვლება.

მეორე შემთხვევა: უკმაყოფილება საზღვარგარეთ ვერ წასვლის გამო

როდესაც მატერიკულ ჩინეთში ვმუშაობდი, იყო ერთი წინამძღოლი, რომელსაც ეგონა, რომ ჩვენთან ერთად შეეძლო საზღვარგარეთ წამოსვლა და ამის გამო ძალიან ბედნიერი იყო. ის ფიქრობდა: „ბოლოს და ბოლოს მივაღწიე. ბოლოს და ბოლოს შემიძლია ღმერთთან ერთად დიდი კურთხევით დავტკბე! ადრე ღმერთთან ერთად გასაჭირი გამოვიარე. დღეს კი საბოლოოდ დავჯილდოვდი. მე ამას ვიმსახურებ. სულ მცირე, წინამძღოლი ვარ და მრავალი გასაჭირი მაქვს გამოვლილი, ამიტომ, როდესაც ეს კარგი შესაძლებლობა ჩნდება ჩემი ცხოვრების გზაზე, უნდა შემეძლოს მასში მონაწილეობა — უნდა დავტკბე ამ სასურველი რამით“. აი, რას ფიქრობდა ის. თუმცა მასთან ხანგრძლივი დროის განმავლობაში ახლო ურთიერთობის შემდეგ შევამჩნიე, რომ უპრინციპო იყო თავის სიტყვებსა და საქმეებში, არ გააჩნდა კარგი ადამიანობა, მისი განზრახვა და კურთხევის მიღების სურვილი საკმაოდ ძლიერი იყო და ზოგჯერ გასხვლას საჭიროებდა. რამდენჯერმე გასხვლის შემდეგ მან იფიქრა: „ჩემი საქმე წასულია. ზემდგომმა ბოლომდე გამშიფრა და საზღვარგარეთ წასვლა აღარ უხსენებია. როგორც ჩანს, საზღვარგარეთ წასვლის იმედი აღარ მაქვს“. მას მუდმივად უტრიალებდა ეს ფიქრები გულში. სინამდვილეში ჩვენ ვხედავდით, რომ ის არ იყო ისეთი ადამიანი, ვინც ჭეშმარიტებას ეძიებდა, საერთოდ არ იყო მზად საზღვარგარეთ წასასვლელად და რომც წასულიყო, ვერავითარი საქმის შესრულებას ვერ შეძლებდა, ამიტომ მასთან ამაზე არ გვისაუბრია. მან იგრძნო, რომ საზღვარგარეთ წასვლის იმედი აღარ ჰქონდა, ამიტომ სხვა გეგმების შედგენა დაიწყო. ერთ დღესაც ის წავიდა და აღარ დაბრუნებულა. მან უბრალოდ დატოვა წერილი, რომელშიც ეწერა: „მრავალი წელი მწამდა ღმერთის და გარკვეულ საქმესაც ვასრულებდი. ახლა თქვენ საზღვარგარეთ მიდიხართ, მაგრამ მე არ ვარ შესაფერისი, რომ თქვენთან ერთად წამოვიდე. მომდევნო დღეებში დროს ამის კომპენსირებას დავუთმობ. ღმერთს ვეზიზღები, ამიტომ მას მივატოვებ. არ ვაიძულებ, უყუროს მას, ვინც ეზიზღება. დავიმალები“. ეს სიტყვები დამაჯერებლად ჟღერდა და სადავოც არაფერი იყო. შემდეგ მან თქვა: „ასეა ჩემი დაბადების დღიდანვე. ვისთანაც არ უნდა ვიყო, უბრალოდ მიყენებენ. სხვებთან ერთად გასაჭირის ატანა შემიძლია, მაგრამ კურთხევით ტკბობა — არა“. რას გულისხმობდა ის ამაში? (ის ფიქრობდა, რომ ღმერთმა გამოიყენა.) ზუსტად ამას გულისხმობდა. განსაკუთრებით მაშინ, როდესაც თქვა: „ვისთანაც არ უნდა ვიყო, მხოლოდ მათთან ერთად ტანჯვა შემიძლია, კურთხევით ტკბობას ვერ ვახერხებ“, ის გულისხმობდა: „ ამდენი გასაჭირი გამოვიარე და ამდენი რისკი გავწიე თქვენთან ერთად, მაგრამ როდესაც თქვენთან ერთად კურთხევით ტკბობის დრო დგება, თქვენ ამის სურვილი არ გაქვთ“. როდესაც ამ სიტყვებს ამბობდა, ის წუწუნებდა და ამ საკითხმა მასში გულისწყრომა გამოიწვია. თავისი პირით ამბობდა: „ღმერთს ვეზიზღები. მე მივატოვებ ღმერთს. არ ვაგრძნობინებ მას ზიზღს“, მაგრამ სინამდვილეში გულის სიღრმეში აღშფოთებული იყო: „თქვენ საზღვარგარეთ მიდიხართ კურთხევით დასატკბობად და ჩემი თავიდან მოშორება გსურთ!“ სინამდვილეში ასე მოხდა? (არა.) მაშ, რა მოხდა? ის ფიქრობდა, რომ ჩვენ ის გავსხალით, რადგან მისი თავიდან მოშორება გვსურდა და არა იმიტომ, რომ ის არ ეძიებდა ჭეშმარიტებას ან უპრინციპო იყო თავის სიტყვებსა და საქმეებთან მიმართებაში. მას არ ესმოდა, რომ პრობლემა ჰქონდა. ნაცვლად ამისა, ფიქრობდა: „შენთან ერთად გასაჭირი გამოვიარე, ამიტომ შენთან ერთად კურთხევით უნდა დავტკბე. აუცილებლად უნდა შემიშვა სასუფეველში და სასუფევლის ერთ-ერთ მკვიდრად მაქციო. რასაც არ უნდა ვაკეთებდე, არასოდეს მიმატოვო“. განა ასე არ ფიქრობდა ის? (დიახ.) რა არის ამგვარი აზროვნების არსი? (ეს იგივე არსია, რაც პავლეს ჰქონდა, როდესაც ის ცდილობდა ღმერთთან გარიგებას გვირგვინის სანაცვლოდ.) სწორია, ეს პავლეს არსია. მას სწამდა ღვთის, მას მიჰყვებოდა, გასაჭირს იტანდა და მსხვერპლს იღებდა, რათა მიეღო გვირგვინი და კურთხეული ყოფილიყო. მას არ ჰქონდა ჭეშმარიტი რწმენა და არც ჭეშმარიტებას ეძიებდა. ის უბრალოდ ცდილობდა ღმერთთან გარიგებების დადებას. თუ გარიგება ჩაიშლებოდა, ის კურთხევას ვერ მიიღებდა და გრძნობდა, რომ წაგებული დარჩა; შემდეგ განრისხდა, გრძნობდა, რომ ყოველივე ამაო იყო, ყოველგვარ სიფრთხილეს ივიწყებდა და მის გულში გულისწყრომა ჩნდებოდა. ეს არის ის, რასაც ის ავლენდა საუბრისას. რა გააკეთა ამ ადამიანმა შემდეგ? მოგვიანებით ის საქმიანობის წამოსაწყებად წავიდა და გარს რამდენიმე ახალგაზრდა ქალბატონი ეხვია. მიუხედავად იმისა, რომ არ უთქვამს, ღვთის არ მწამსო, ის არ ასრულებდა თავის მოვალეობას და არ იყო ღვთის მიმდევარი. ვერავინ იფიქრებდა, რომ ის უარს იტყოდა ღვთის მიყოლის შესაძლებლობაზე და შემდეგ საქმიანობის წამოსაწყებად წავიდოდა მხოლოდ იმიტომ, რომ ოდნავ გაისხლა. მისი განრისხებული ქცევა და ის, თუ როგორ ავლენდა თავს ადრე, ორ სხვადასხვა ადამიანს მოგვაგონებდა. ეს იყო მისი ბუნების გამოაშკარავება. ადრე ის ამას არ აკეთებდა მხოლოდ იმიტომ, რომ შესაფერისი მდგომარეობა არ შექმნილა. ეს ერთი ასპექტია. მეორე ასპექტი ისაა, რომ ის მალავდა თავის ვინაობას, თავს ისე აჩვენებდა, თითქოს ასეთი არ იყო და თავს იკავებდა ამის გაკეთებისგან. თუ მართლაც კარგი ადამიანი ხარ, რა სიტუაციაშიც არ უნდა აღმოჩნდე, პირველ რიგში მტკიცედ უნდა იდგე შენს ადგილას და იცოდე, ვინ ხარ. გარდა ამისა, ძალუძთ კი ადამიანებს, რომლებსაც მართლაც გააჩნიათ გარკვეული ადამიანობა, ჩაიდინონ ისეთი საქმეები და ბოროტმოქმედებები, რომლებიც ადამიანობისგან შორსაა? (არა.) მათ ეს სართოდ არ ძალუძთ. ამ შემთხვევიდან ნათელია, რომ როდესაც ადამიანებს არ შეუძლიათ ჭეშმარიტების მიღება, ეს ყველაზე დიდი ურჩობაა და ყველაზე დიდ საფრთხეში არიან. თუ მათ არასოდეს ძალუძთ ჭეშმარიტების მიღება, მაშინ ისინი ურწმუნოები არიან. თუ ასეთი ადამიანის კურთხევის მიღების სურვილი დაიმსხვრევა, ის მიატოვებს ღმერთს. რატომ ხდება ასე? (იმიტომ, რომ რასაც ისინი ეძიებენ, არის კურთხევის მიღება და მადლით ტკბობა.) მათ სწამთ ღმერთის, მაგრამ არ ეძიებენ ჭეშმარიტებას. მათთვის ხსნა მხოლოდ სამკაული და კეთილხმოვანი სიტყვაა. მათი გული ჯილდოებს, გვირგვინსა და სასურველ ნივთებს ეძიებს — სურთ, ამ ცხოვრებაში ასმაგად მიიღონ, მომავალ საუკუნეში კი საუკუნო სიცოცხლე მოიპოვონ. თუ ამ ყოველივეს ვერ მიიღებენ, მაშინ აღარ იწამებენ; მათი ნამდვილი სახე გამოაშკარავდება და მიატოვებენ ღმერთს. ის, რისიც გულით სწამთ, არც ღვთის საქმეა და არც ღვთის მიერ გამოხატული ჭეშმარიტებები, და რასაც ეძიებენ, არ არის ხსნა, რომ აღარაფერი ვთქვათ ქმნილების მოვალეობის ჯეროვნად შესრულებაზე; პირიქით, ეს იგივეა, რაც პავლეს შემთხვევაში — იყვნენ უხვად კურთხეულნი, ფლობდნენ დიდ ძალაუფლებას, ატარებდნენ დიდ გვირგვინს და იყვნენ ღვთის თანასწორნი. ეს არის მათი ამბიციები და სურვილები. ამიტომ, ყოველ ჯერზე, როდესაც ღვთის სახლში რაიმე სარგებელი ან სასურველი რამ ჩნდება, იბრძვიან მის მოსაპოვებლად, იწყებენ ადამიანთა დახარისხებას მათი დამსახურებისა და სტაჟის მიხედვით და ფიქრობენ: „მე ამის უფლება მაქვს. მეც უნდა მერგოს ამის წილი. უნდა ვიბრძოლო მის მისაღებად“. საკუთარ თავს ღვთის სახლში მოწინავე ადგილზე აყენებენ, შემდეგ კი ფიქრობენ, რომ სრულიად მართებულია, დატკბნენ ღვთის სახლის ამ სიკეთეებით. მაგალითად, საზღვარგარეთ გამგზავრების საკითხთან მიმართებაში იმ ადამიანის პირველი ფიქრი ის იყო, რომ მას უნდა მიეღო მონაწილეობა, რომ ადამიანთა უმეტესობა მასზე უკეთესი არ იყო, არ გამოევლო იმდენი გასაჭირი, რამდენიც მას, არ ჰქონდა ისეთივე უფლება, როგორც მას, არ სწამდა ღვთის იმდენი წლის მანძილზე, რამდენიც მას და არ ყოფილა წინამძღოლი იმდენ ხანს, რამდენ ხანსაც ის იყო. ის იყენებდა ყოველგვარ საბაბსა და შეფასების მეთოდს საკუთარი თავის დასაწინაურებლად. როგორც არ უნდა დაეხარისხებინა ადამიანები, ყოველთვის საკუთარ თავს აყენებდა წინ და უფლებამოსილთა რიგებში. საბოლოოდ, ის მიიჩნევდა, რომ სრულიად მართებული იყო, ასეთი პრივილეგიით დამტკბარიყო. იმ წამსვე, როდესაც მან ეს მიიღო და როდესაც მისი ფანტაზია კურთხევისა და პირადი ინტერესებიდან გამომდინარე ნივთების მოპოვების შესახებ დაიმსხვრა, მან დაიწყო მოქმედება, განრისხდა, დაუწყო ღმერთს კამათი მორჩილებისა და ჭეშმარიტების ძიების ნაცვლად. ნათელია, რომ მისი გული უკვე სავსე იყო იმით, რასაც ის ესწრაფვოდა და ეს საკმარისია იმის საჩვენებლად, რომ ის, რასაც ეძიებდა, სრულიად შეუსაბამოა ჭეშმარიტებასთან. რამდენი საქმეც არ უნდა შეესრულებინა, მისი მიზანი და განზრახვა სხვა არაფერი იყო, თუ არა გვირგვინის მოპოვება — ისევე, როგორც პავლეს მიზანი და განზრახვა — მჭიდროდ ებღაუჭებოდა და არ თმობდა მას. როგორც არ უნდა გაეზიარებინათ მისთვის ჭეშმარიტება, როგორც არ უნდა გაესხლათ, ემხილებინათ და გაეანალიზებინათ, მაინც ჯიუტად ებღაუჭებოდა კურთხევის მიღების განზრახვას და არ თმობდა მას. როდესაც ვერ მიიღო ღვთის მოწონება და დაინახა, რომ კურთხევის მიღების სურვილი დაიმსხვრა, ნეგატიური გახდა და უკან დაიხია, მიატოვა თავისი მოვალეობა და გაიქცა. მას ჭეშმარიტად არ შეუსრულებია მოვალეობა და არ გაუწევია კარგი სამსახური ცათა სასუფევლის სახარების გავრცელებაში და ეს სრულად ავლენს იმას, რომ მას არ ჰქონდა ღვთისადმი ჭეშმარიტი რწმენა, ჭეშმარიტად არ ემორჩილებოდა და არ გააჩნდა გამოცდილებითი დამოწმების ნატამალიც კი — უბრალოდ ცხვრის ტყავში გახვეული მგელი იყო, რომელიც ცხვრის ფარაში იმალებოდა. საბოლოოდ, ადამიანი, რომელიც სულით ხორცამდე ურწმუნო იყო, საფუძვლიანად გამოაშკარავდა და განიდევნა, და მისი, როგორც მორწმუნის ცხოვრება დასრულდა. ეს არის ერთი შემთხვევა.

ეს არ ყოფილა ერთეული შემთხვევა. ის არ იყო ერთადერთი ადამიანი, რომელმაც უკადრისი საქციელი ჩაიდინა და რომლის ნამდვილი სახეც საზღვარგარეთ წასვლის საკითხმა გამოააშკარავა. მაგალითი, რომელიც ახლახან მოვიყვანეთ, ეხებოდა მამაკაცს, მაგრამ იყო კიდევ სხვა შემთხვევაც, რომელიც ქალს ეხება. თავდაპირველად გეგმა ასევე ითვალისწინებდა ამ ქალის ჩვენთან ერთად საზღვარგარეთ წამოსვლას. როდესაც ეს მოხდა, შინაგანად ძალიან ბედნიერი იყო და დაიწყო ამ საქმისთვის გეგმების შედგენა და მომზადება, მაგრამ საბოლოოდ, სხვადასხვა მიზეზის გამო, წასვლა ვერ შეძლო. იმ დროს არ შეატყობინეს, რადგან სიტუაცია ძალიან სახიფათო იყო. ერთხელ თანამშრომელთა შეხვედრაზე შეიტყო ამ გადაწყვეტილების შესახებ. გააანალიზეთ ეს: რა რეაქცია შეიძლებოდა ჰქონოდა ამ ქალს, როდესაც ეს შეიტყო? (ნორმალურად მოაზროვნე ადამიანს, ამის გაგების შემდეგ სავარაუდოდ დიდი რეაქცია არ ექნებოდა. ის გაითვალისწინებდა, რომ საზღვარგარეთ ვერ გაემგზავრა სახიფათო სიტუაციის გამო და ამ საკითხს სწორად მიუდგებოდა. თუმცა, თუ ეს ქალი სიმართლეს შეიტყობდა, ის შეიძლება განრისხებულიყო და ღმერთთან კამათიც კი დაეწყო.) სწორია, თქვენ მეტ-ნაკლებად ჩაწვდით ამგვარი ადამიანების ხასიათს. აი, როგორები არიან ამგვარი ადამიანები — რა საკითხიც არ უნდა იყოს, ისინი წაგებაზე არასდროს წავლენ, პირიქით, ყველაფრიდან გამორჩენას ეძებენ. ყველაფერში ყველას უნდა აღემატებოდნენ და ყველაზე უკეთესები უნდა იყვნენ. ყველაფერში საუკეთესონი უნდა იყვნენ; უნდა მიიღონ ყოველივე სასურველი და მათთვის მიუღებელია, რომ რაღაცაში წილი არ ჰქონდეთ. მას შემდეგ, რაც ქალმა ამ საკითხის შესახებ შეიტყო, იმ წამსვე განრისხდა, მიწაზე გაგორდა და ისტერიკა მოაწყო. მისი დემონური მხარე გამოაშკარავდა; ის ჭკუას არიგებდა თანამშრომლებს და მათზე იყრიდა ჯავრს. საიდან მოდიოდა მისი რისხვა? ისე ჩანდა, თითქოს დებსა და ძმებზე იყო განრისხებული, მაგრამ სინამდვილეში ვისზე ბრაზობდა? (ის ღმერთზე იყო განრისხებული.) აი, რა ხდებოდა სინამდვილეში. მაშ, რა იყო მისი რისხვის მიზეზი? სად იყო მისი გამომწვევი ძირეული მიზეზი? (იქ, რომ მისი სურვილები არ დაკმაყოფილდა.) ის, რომ მან ვერ მიიღო სასურველი რამ და მისი მიზანი ვერ განხორციელდა. ამჯერად მან ვერ შეძლო უპირატესობის მოპოვება; პირიქით, უპირატესობა სხვებმა მიიღეს, მან მონაწილეობა ვერ შეძლო, ამიტომ განრისხდა; მეტს ვეღარ ითვალთმაქცებდა; მან გადმოანთხია და გაათავისუფლა გულში დაგროვილი მთელი უკმაყოფილება და გულისწყრომა. წარსულში მას ყოველთვის პირველს უნდა სცოდნოდა, რას აკეთებდა ზემდგომი. მას ყოველთვის სურდა ზემდგომთან კონტაქტი და არ ურთიერთობდა დებთან და ძმებთან. ის ყოველთვის მაღალი წრის წარმომადგენლად მიიჩნევდა თავს და არა რიგით ადამიანად, ამიტომ მიაჩნდა, რომ ამჯერად ისიც უნდა წასულიყო საზღვარგარეთ — თუ სხვა არავინ, ის მაინც უნდა წასულიყო. ის იყო მთავარი კანდიდატი და უნდა მიეღო ასეთი პრივილეგიით ტკბობის სიამოვნება. აი, რას ფიქრობდა სინამდვილეში გულის სიღრმეში. ახლა კი დაინახა, რომ ვერ ეღირსებოდა ასეთი პრივილეგიით ტკბობის სიამოვნება, რომ მთელი ის გასაჭირი, რაც ამ წლების განმავლობაში გამოიარა, ამაო იყო; მას არაფერი შერჩა იმ სტატუსიდან, რომელსაც ასე გულმოდგინედ ინარჩუნებდა და არც ის პრივილეგია მიუღია, რაც სურდა. ერთ წამში ეს ყოველივე წყალში ჩაყარა. დაუჯერებელია, რომ მან ვერ შეძლო ასეთი მასშტაბის სასურველი რამის თაღლითურად მოპოვება; დაუჯერებელია, მაგრამ ის დატოვეს, ამიტომ იფიქრა, რომ ღვთის გულში მაღალი ადგილი არ ეკავა და რიგითი ადამიანი იყო. მის გულში არსებული თვითკონტროლის ზღვარი წაიშალა, ის აღარ თვალთმაქცობდა და აღარაფერს მალავდა. დაიწყო ისტერიკის მოწყობა, ხალხის ლანძღვა, ბრაზის ნთხევა, განრისხება და თავისი ნამდვილი, ბუნებრივი სახის გამოაშკარავება, ისე, რომ არ ადარდებდა, რას იტყოდნენ სხვები ან როგორ შეხედავდნენ ამას. მოგვიანებით, ის ერთ-ერთ გუნდში გაგზავნეს მოვალეობის შესასრულებლად. მოვალეობის შესრულებისას მან ბევრი ცუდი რამ ჩაიდინა და გუნდის ძმებმა და დებმა საბოლოოდ ერთად დაწერეს წერილი, რომელშიც მისი გარიცხვა მოითხოვეს. რა იყო მისი გარიცხვის მიზეზი? ძმები და დები გადმოსცემდნენ, რომ ბოროტება, რომელიც მან ჩაიდინა, შეიძლებოდა ერთი ფრაზით აღწერილიყო: იმდენად ბევრი, რომ ფურცელიც ვერ დაიტევდა! სხვაგვარად რომ ვთქვათ, მან მეტისმეტად ბევრი ბოროტება ჩაიდინა და მისი ქმედებების ბუნება იმდენად მძიმე იყო, რომ მისი ნათლად გადმოცემა მხოლოდ ერთი ან ორი წინადადებით შეუძლებელი იყო, ვერც მხოლოდ ერთი ან ორი ამბით მოყვებოდი. მან უთვალავი ბოროტება ჩაიდინა და ამან ხალხი განარისხა, ამიტომ ეკლესიამ ის გარიცხა. ეს ბოროტი საქმეები მას საზღვარგარეთ წასვლის საკითხის წამოჭრამდე არ ჩაუდენია, მაშ, რატომ გააკეთა ეს ყოველივე ამ საკითხის წამოჭრის შემდეგ? იმიტომ, რომ საზღვარგარეთ წასვლის საკითხი ისე არ გადაწყდა, როგორც მას სურდა. ნათელია, რომ ბოროტი საქმეები, რომლებიც მან ჩაიდინა და სიმახინჯე, რომელიც გამოავლინა, იყო ერთგვარი შურისძიება და ჯავრის ყრა, რაც გამოწვეული იყო მხოლოდ იმით, რომ მან სასურველი რამ ვერ მიიღო. მითხარით, როდესაც ადამიანი, რომელიც ჭეშმარიტად ეძიებს ჭეშმარიტებას და რომელსაც აქვს ადამიანობა, აწყდება მსგავს სიტუაციას, თუნდაც ბევრი ჭეშმარიტება არ ესმოდეს, შეუძლია კი ასეთი რამის გამოვლენა? შეუძლია კი ამ ყოველივეს გამოვლენა? ნებისმიერი, ვისაც ოდნავი ადამიანობა, სინდისი და სირცხვილის გრძნობა მაინც აქვს, ამას კი არ გააკეთებს, არამედ თავს შეიკავებს. მიუხედავად იმისა, რომ ასეთი ადამიანების გული ბედნიერებით კი არაა სავსე, არამედ უკმაყოფილოები და ცოტათი გულნატკენი არიან, ისინი ფიქრობენ იმაზე, რომ მხოლოდ რიგითი ადამიანები არიან, რომ არ უნდა იბრძოლონ ამის მისაღებად, რომ მათ, ვისაც ღმერთის სწამს, უნდა ეძიონ ჭეშმარიტება, ყველაფერში დაემორჩილონ ღვთის მიერ წარმართვასა და განგებას, რომ არ უნდა ჰქონდეთ არჩევანი და რომ ადამიანები ქმნილებები არიან და არაფრით არიან შთამბეჭდავნი. ისინი რამდენიმე დღე თავს უბედურად იგრძნობენ, მაგრამ შემდეგ ეს ყოველივე წარსულს ჩაბარდება. მათ კვლავაც ისეი რწმენა ექნებათ, როგორც უნდა ჰქონდეთ, არ ჩაიდენენ ბოროტებას და არ იძიებენ შურს და არც ჯავრს იყრიან ამის გამო. ამის საპირისპიროდ ადამიანებს, რომლებიც არ ეძიებენ ჭეშმარიტებას და რომელთა ზნეობაც საშინელია, მხოლოდ ერთი პატარა საკითხის გამო შეუძლიათ გამოავლინონ ყველა ეს ბოროტი საქმე, რაც მანამდე არასოდეს ჩაუდენიათ. ეს ხსნის პრობლემას. ეს ხსნის ამგვარი ადამიანების ადამიანურობა-არსებას და მათ ჭეშმარიტ მისწრაფებებს, კერძოდ იმას, რომ მათი ნამდვილი სახე სრულად გამოდის სინათლეზე ამ საკითხის გამოაშკარავებით. პირველ რიგში, მათი არსი საფუძვლიანად ანტიქრისტეს არსია. მეორეც, ისინი არასოდეს ისწრაფვოდნენ ჭეჭმარიტებისკენ, არც არასოდეს მოპყრობიან საკუთარ თავს, როგორც ხსნის ობიექტს და არ დამორჩილებიან ღვთის მიერ წარმართვას, განგებასა და მოწყობას. ისინი არ ეძიებენ ღვთისადმი მორჩილებას; ისინი ეძიებენ მხოლოდ სტატუს, სიამოვნებას, პრივილეგიებსა და იმას, რომ ღვთის თანასწორნი იყვნენ. რითაც ღმერთი ტკბება, იმით ტკბებიან ისინიც. ამგვარად, ისინი ტყუილად არ მიჰყვებიან ღმერთს. ეს არის ის, რასაც ისინი ეძიებენ. ეს არის ამგვარი ადამიანების ბუნება-არსება; ეს არის მათი ნამდვილი სახე და მათი გულების შინაგანი სამყარო. ამ საკითხმა წერტილი დაუსვა ამ ქალის ოცწლიან რწმენას — ყველაფერი წყალში ჩაიყარა.

მითხარით, სად უნდა იყოს ახლა ეს ორი ადამიანი? ეკლესიაში თუ სხვაგან? (არამორწმუნე სამყაროში.) რატომ ამბობთ ამას? როგორ გადაწყვიტეთ ეს? რას ეფუძნება თქვენი სიტყვები? (რადგან ისინი ურწმუნოები არიან და მათი ღვთისადმი რწმენა არ ემსახურება ქმნილების მოვალეობების შესრულებისკენ სწრაფვას. საბოლოოდ, ამგვარი ადამიანები ვერ ინარჩუნებენ მტკიცე რწმენას და მხოლოდ წუთისოფელში დაბრუნება შეუძლიათ.) საბოლოოდ, ისინი ვერ ინარჩუნებენ მტკიცე რწმენას, მაგრამ ეს ჯერ კიდევ არ არის დასასრული, მაშ, როგორ მოხდა, რომ გაუჩინარდნენ? უნდა შეხედო, რას ფიქრობდნენ ისინი შინაგანად. მხოლოდ მაშინ შეეძლოთ ასე მოქცეულიყვნენ და ასეთი არჩევანი გაეკეთებინათ, როდესაც მათ გულში გარკვეული პროცესები მიმდინარეობდა. როგორ გააანალიზეს და შეაფასეს ეს საკითხი რამაც აიძულა ისინი, ასეთი გზა აერჩიათ? გულის სიღრმეში ფიქრობდნენ: „ამ წლების განმავლობაში მწამდა ღვთის და ბევრი გასაჭირი გამოვიარე. ყოველთვის ველოდი იმ დღეს, როდესაც შევძლებდი სახელის მოხვეჭას. ზემდგომთან ყოფნით შემიძლია სახელის მოხვეჭა და თავის გამოჩენა. ახლა კი, როგორც იქნა, საზღვარგარეთ გამგზავრების შანსი მომეცა. ეს უდიდესი მოვლენაა! ეს ის არის, რაზე ფიქრსაც ვერასოდეს გავბედავდი, სანამ ღმერთს ვიწამებდი. ეს იგივეა, რაც ღვთის რწმენით გვირგვინის მიღება, მაგრამ აღმოჩნდა, რომ არ ვიქნები ასეთი დიდი სასურველი რამის ნაწილი. ვერ მივიღებ მას. ადრე მეგონა, რომ ღვთის გულში გარკვეული ადგილი მეკავა, მაგრამ ახლა ვხედავ, რომ ასე არ არის. როგორც ჩანს, ღვთის მიყოლით ვერავითარ სასურველ რამეს ვერ მივიღებ. მათ არ გავხსენებივარ, როდესაც საქმე საზღვარგარეთ წასვლის მსგავს დიდ მოვლენას შეეხო; მაშ, განა მომავალში გვირგვინის მიღების კიდევ უფრო ნაკლები შანსი არ მაქვს? საკითხავია, ვინ მიიღებს მას, და როგორც ჩანს, არავითარი იმედი არ არსებობს, რომ ეს მე ვიქნები“. როდესაც ფიქრობდნენ, რომ იმედი აღარ იყო, კვლავ იყვნენ მზად, ღმერთს გაჰყოლოდნენ? რა იყო მათი მიზანი, როდესაც ადრე გასაჭირს იტანდნენ და მსხვერპლს იღებდნენ? ისინი ასე იქცეოდნენ და თავს ავლენდნენ მხოლოდ იმ მცირეოდენი იმედის გამო იყო, იმ პატარა იდეების გამო, რომლებიც გულში ჰქონდათ ჩასახული. ახლა, როდესაც მათი იმედები დაიმსხვრა და მათი იდეები გაქარწყლდა, ძალუძთ კი რწმენის გაგრძელება? განა ძალუძთ კვლავაც კმაყოფილნი დარჩნენ ღვთის სახლში და შეასრულონ თავიანთი მოვალეობა? ენდომებათ კი, რომ არაფერი მიიღონ და დაემორჩილონ ღვთის მიერ წარმართვას, განგებასა და მოწყობას? ანტიქრისტეთა ამბიციები და სურვილები იმდენად დიდია, რომ ისინი არავითარ შემთხვევაში არ ისურვებენ, რომ მათმა ძალისხმევამ და გაღებულმა მსხვერპლმა ასეთი შედეგი გამოიღოს. რაზეც ისინი ოცნებობენ, არის ის, რომ მათ მიერ გაღებულმა მსხვერპლმა და ძალისხმევამ სანაცვლოდ გვირგვინი და ყოველივე სასურველი მოუტანოს, რომ რა სასურველი რამეც არ უნდა ჰქონდეს ღვთის სახლს, მათ თავისი წილი უნდა მიიღონ — არა უშავს, თუ სხვები ვერ მიიღებენ, მაგრამ მათ აუცილებლად უნდა მიიღონ. ძალუძთ კი ასეთი ძლიერი ამბიციებისა და სიხარბის მქონე ადამიანებს შეასრულონ თავიანთი მოვალეობა და გაიღონ ძალისხმევა ისე, რომ სანაცვლოდ არაფერი მიიღონ? მათ ეს არავითარ შემთხვევაში არ ძალუძთ. ზოგი ამბობს: „დაე, ეძიონ ჭეშმარიტება. როდესაც ბევრ ჭეშმარიტებას მოისმენენ, განა ვერ შეძლებენ ამის მიღწევას?“ სხვები ამბობენ: „თუ ღმერთი გაკიცხავს და განსჯის მათ, განა ეს არ შეცვლის მათ?“ ასეა ეს? ღმერთი არ კიცხავს და არ განსჯის ასეთ ადამიანებს, და არ იხსნის ასეთ ადამიანებს. სწორედ ასეთი ტიპის ადამიანებს მოკვეთავს იგი. რით განსხვავდება ის, რაც მე ვთქვი, იმისგან, რაც თქვენ ახლახან თქვით? ასახავს კი თქვენ მიერ ნათქვამი მათ შინაგან მდგომარეობას? არის კი ეს ამგვარი ადამიანების არსის გამოვლინება? (არა.) მაშ, რა არის ის, რაც თქვენ თქვით? (გრძნობები და ცარიელი თეორიები.) იმის არსი, რაც თქვენ თქვით, ოდნავ იხრება ანალიზისა და შეფასებისკენ, და აფასებს და განსაზღვრავს მათ თეორიის საფუძველზე. ეს არ არის მათი ჭეშმარიტი ფიქრები და გამოვლინებები, და არც მათი ჭეშმარიტი შეხედულებებია. ეს არის ამგვარი ადამიანების გამოვლინება, რომლებსაც ანტიქრისტეს არსი აქვთ. თუ არსებობს სასურველი რამ, რაც ვერ მიიღეს, სარგებელი, რომლითაც ვერ დატკბნენ, ან უპირატესობა, რომელიც ვერ მოიპოვეს, ისინი განრისხდებიან, კარგავენ ღვთისადმი რწმენასა და ჭეშმარიტების ძიების სურვილს, აღარ სურთ ღვთის რწმენა, გაქცევა უნდათ და ცუდი საქმეების ჩადენა სურთ. ისინი ცუდ საქმეებს სჩადიან, რათა ჯავრი იყარონ და შური იძიონ — გადმოანთხიონ ღმერთის მიმართ თავიანთი არასწორი წარმოდგენები და ღვთისადმი გულისწყრომა. უნდა გატარდეს კი ზომები ასეთი ადამიანების მიმართ? უნდა მიეცეთ კი უფლება, გააგრძელონ თავიანთი მოვალეობის შესრულება ეკლესიაში? (არა.) მაშ, როგორ უნდა მოვექცეთ ამ ადამიანებს? (ისინი უნდა გაირიცხონ.) არის ვინმე, ვინც რწმენაზე უარი თქვა იმის გამო, რომ საზღვარგარეთ წასვლა ვერ შეძლო? (დიახ.) ვინ არიან ამგვარი ადამიანები? (ურწმუნოები. მათ ღმერთი მხოლოდ იმიტომ სწამთ, რომ კურთხევის მიღება ეძიონ, და როდესაც მათი ამბიციები და სურვილები არ კმაყოფილდება, ისინი ღალატობენ ღმერთს.) მათ შეუძლიათ ღვთის რწმენაზე უარი თქვან ასეთი წვრილმანის გამო. ამგვარ ადამიანებზე ვერ ვიტყვით, ჭეშმარიტი რწმენა აქვთ თუ ცრუ — მათი ზნეობა იმდენად დაცემულია!

შემთხვევა მესამე: მშობლიურ სოფელში დაბრუნება, სადაც ცხოვრება აუტანელი ხდება

ზოგიერთი ადამიანი სოფლად იბადება და მათ ოჯახებს თავის გასატანად ბევრი ფული არ აქვთ. ყოველდღიურ ცხოვრებაში უბრალო ნივთებს იყენებენ და მაგარი საწოლის, კარადისა და მაგიდის გარდა, მათ სახლში სხვა ავეჯი არ მოიძებნება. იატაკი აგურის ან მიწისაა — ბეტონის იატაკიც კი არ აქვთ. ძალიან მოკრძალებულ პირობებში ცხოვრობენ. მას შემდეგ, რაც ღმერთი ირწმუნეს, ისინი ასრულებენ სახარების ქადაგების მოვალეობას და მდიდარ მხარეში მიდიან. იყო ერთი ასეთი ქალი, რომელმაც ირგვლივ მიმოიხედა და დაინახა, რომ ძმებისა და დების უმეტესობას სახლებში ხის ან კაფელის იატაკი ჰქონდა; კედლებზე შპალერი იყო გაკრული; მათი სახლები ძალიან სუფთა იყო და ყოველდღე ბანაობის საშუალება ჰქონდათ. მათ ბევრი ავეჯი ედგათ სახლებში: ტელევიზორის სადგამები და დიდი კარადები, ასევე დივნები და კონდიციონერები. მათ საძინებლებში „სიმონსის“ ფირმის საწოლები იდგა, ხოლო სამზარეულოებში ყველანაირი საყოფაცხოვრებო ტექნიკა ჰქონდათ: მაცივრები, მიკროტალღური ღუმელები, ღუმელები, ქურები, გამწოვები და ა.შ. ეს თავბრუდამხვევი სანახაობა იყო. გარდა ამისა, ასეთ დიდ ქალაქებში იყო ადგილები, სადაც მას შეეძლო ლიფტით ესარგებლა სართულებს შორის გადასაადგილებლად. ამ ადგილმა მას თვალი აუხილა და იქ გარკვეული დროით მუშაობისა და სახარების ქადაგების შემდეგ, უკან დაბრუნება აღარ სურდა. რატომ მოხდა ასე? ის ფიქრობდა: „ჩემი ოჯახის მიწური ვერაფრით შეედრება ამ ადგილს. ჩვენ ყველას გვწამს ღმერთი, მაშ, რატომ ცხოვრობენ ეს ადამიანები ჩემს ოჯახზე ბევრად უკეთ? ამ ადამიანთა ცხოვრება სამოთხეს ჰგავს. ჩემი ოჯახი საღორეში ცხოვრობს — ეს ბევრად უარესია, ვიდრე ამ ადამიანების მდგომარეობა!“ ამ შედარების შემდეგ ის მწუხარებამ მოიცვა, კიდევ უფრო მიეჯაჭვა ამ ადგილს და კიდევ უფრო ნაკლებად სურდა უკან დაბრუნება. ფიქრობდა: „თუ შევძლებ აქ დიდხანს ვიმუშაო, მაშინ სახლში დაბრუნება აღარ მომიწევს, არა? ის მიწური არ არის შესაფერისი ადამიანების საცხოვრებლად“. ის გარკვეული დროით დარჩა დიდ ქალაქში; მან ისწავლა ჭამა, ჩაცმა და ცხოვრებით ტკბობა ისე, როგორც ამას ქალაქელები აკეთებდნენ; ისწავლა ცხოვრება ისე, როგორც ქალაქელები ცხოვრობდნენ. ის გრძნობდა, რომ ცხოვრება იმ დღეებში ძალიან კარგი იყო. კარგი იყო ფულის ქონა. სიღარიბე ადამიანს მომავალს უსპობდა. ღარიბ ადამიანებს სხვები ზემოდან უყურებდნენ და ისინი საკუთარ თავსაც კი ზემოდან უყურებდნენ. რაც უფრო მეტს ფიქრობდა ამაზე, მით უფრო ნაკლებად სურდა უკან დაბრუნება, მაგრამ არაფრის გაკეთება არ ძალუძდა — ის სახლში უნდა დაბრუნებულიყო. შინ დაბრუნებულმა გული სხვადასხვა გრძნობამ დაუმძიმა და ამის ატანა გაუჭირდა. როგორც კი სახლში შევიდა, დაინახა, რომ იატაკი მიწისა იყო, ხოლო როცა ღუმელისპირა საწოლზე ჩამოჯდა, ისეთი მაგარი და არაკომფორტული იყო. როდესაც კედლებს შეეხო, ხელი მიწით დაესვარა. როდესაც გემრიელი საჭმელი ახსენა, რისი მირთმევაც სურდა, ვერავინ გაიგო მისი სახელი; არანაირი პირობა არ იყო ძილის წინ თავის მოსაწესრიგებლად. ის ფიქრობდა, რომ ასე ცხოვრება მეტისმეტად დამამცირებელი იყო; გულში წყენა ჩაიდო მშობლების მიმართ იმის გამო, რომ ისინი იმდენად ღარიბები იყვნენ, რომ არ შეეძლოთ მისთვის სასურველი ნივთის ყიდვა და მათზე მუდამ ბრაზს ანთხევდა. დაბრუნების შემდეგ თითქოს სხვა ადამიანად იქცა. ის უკმაყოფილო მზერით უყურებდა თავისი ოჯახის წევრებს და ყველაფერს თავის სახლში; ფიქრობდა, რომ ეს იმდენად პროვინციული იყო, რომ იქ დარჩენა აღარ შეეძლო; იქ ცხოვრება რომ გაეგრძელებინა, დარდისგან მოკვდებოდა. სახლიდან წასვლამ მას თვალი აუხილა, მაგრამ ეს ცუდ რამეში გადაიზარდა, რამაც მისი მშობლები მასზე ძალიან გააბრაზა. იმ მომენტში მას თავში ასეთმა აზრმა გაუელვა: „ჩემს მშობლებს რომ არ სწამდეთ ღმერთი და მე რომ არ მწამდეს ღმერთი, მაშინ ჩვენი ცხოვრება ნამდვილად უკეთესი იქნებოდა, ვიდრე ახლაა. „სიმონსის“ ფირმის საწოლებზე თუ ვერ დავიძინებდით, უკეთესად მაინც შევჭამდით და იატაკზე კაფელს დავაგებდით“. ის ფიქრობდა, რომ ეს ღვთისადმი რწმენის შედეგი იყო, რაც იმას ნიშნავდა, რომ ადამიანი ღარიბი უნდა ყოფილიყო, რომ მას არ შეეძლო კარგი ცხოვრება ჰქონოდა, თუ ღმერთი სწამდა, და რომ ადამიანს არ შეეძლო კარგი საჭმლის მირთმევა ან ლამაზი ტანსაცმლის ტარება. იმ დღიდან მოყოლებული, ეს ერთ დროს გამორჩეული, გმირი ქალი, რომელსაც რამდენიმე პროვინციაში დიდი საქმეები ჰქონდა გაკეთებული, ფეხზე ვეღარ დგებოდა და მთელი დღეები ეძინებოდა. დილით ძლივს დგებოდა და პირველი, რასაც აკეთებდა, იყო ის, რომ ემზადებოდა და მაკიაჟს იკეთებდა, შემდეგ ტანსაცმელს იცვამდა, რომელსაც ქალაქელები ატარებენ. შემდეგ წარბშეკრული იმაზე ფიქრობდა, თუ როდის დააღწევდა თავს ამ პროვინციულ ყოფას და როდის იცხოვრებდა ისე, როგორც ქალაქში ცხოვრობენ. ქადაგებები, რომლებსაც ის ადრე ქადაგებდა და ის ურყევი ნება, რომელიც მას ჰქონდა, სრულიად გაქრა — მას ყველაფერი დაავიწყდა. ისიც კი არ იცოდა, იყო თუ არა მორწმუნე. აი, ასე სწრაფად შეიცვალა ის. იმის გამო, რომ მას თვალი ოდნავ აეხილა და მისი საცხოვრებელი გარემო და ცხოვრების ხარისხი შეიცვალა, ის გამოაშკარავდა.

ადრე ეს ქალი ყველგან დადიოდა, ქადაგებდა და საქმეს აკეთებდა. მას ჰქონდა მტკიცე ურყევი ნება და დიდი ძალა, მაგრამ ეს მხოლოდ გარეგნულად. მან თავადაც კი არ იცოდა, რას ესწრაფვოდა გულის სიღრმეში, რა მოსწონდა და როგორი ადამიანი იყო. ქალაქში წასვლის ერთმა შემთხვევამ ძირფესვიანად შეცვალა მისი ცხოვრება, ხოლო ფუფუნებაში გატარებულმა გარკვეულმა დრომ მისი ცხოვრების მიმართულება სრულიად შეცვალა. ზუსტად რა იყო ამის მიზეზი? ვინ შეცვალა იგი? ეს ხომ არ შეიძლებოდა ღმერთი ყოფილიყო? რა თქმა უნდა, არა. მაშინ რა იყო მიზეზი? ის, რომ გარემომ გამოააშკარავა იგი, გამოააშკარავა მისი ბუნება-არსება, მისი მისწრაფებები და ის გზა, რომელზეც იდგა. რა გზაზე იდგა იგი? ეს არ იყო ჭეშმარიტების ძიების გზა, არც პეტრეს გზა, არც გადარჩენილთა და სრულქმნილთა გზა, და არც ქმნილების მოვალეობის შესრულების ძიების გზა; არამედ, ეს იყო ანტიქრისტეთა გზა. კერძოდ, ანტიქრისტეთა გზა არის რეპუტაციის ძიების, სტატუსის ძიებისა და მატერიალური სიამოვნებების ძიების გზა. ეს არის ამგვარი ადამიანების არსი. თუ ის ამ ყოველივეს არ ეძიებდა და ჭეშმარიტების მაძიებელი ადამიანი იყო, მაშინ გარემოს ასეთი მცირე ცვლილება მას ნამდვილად ვერ გამოააშკარავებდა. უკიდურეს შემთხვევაში ოდნავ სისუსტეს იგრძნობდა, ცოტათი დამწუხრდებოდა და ტკივილს განიცდიდა, ან ექნებოდა რამდენიმე უგუნური გამოვლინება, მაგრამ არა იმ დონემდე, რომ ასე გამოაშკარავებულიყო. რა არის ამგვარი ადამიანების მისწრაფებების არსი? ისინი ეძიებენ იმავეს, რასაც არამორწმუნეები და რასაც წუთისოფელში მყოფი ნებისმიერი ადამიანი, რომელიც ესწრფვის დიდებას, გარმოჩენასა და მანკიერ ტენდენციებს. მათ მოსწონთ არამორწმუნეების მოდური ჩაცმულობა, თუ როგორ მისდევენ არამორწმუნეები მანკიერ ტენდენციებს, და კიდევ უფრო მეტად მოსწონთ არამორწმუნეთა შეპყრობილობა ექსტრავაგანტული ხორციელი ცხოვრების წესით. ამიტომ გარემოს ერთი ცვლილებით ამ ქალის შეხედულება ცხოვრებაზე და მისი დამოკიდებულება წუთისოფლისა და ცხოვრების მიმართ სრულიად შეიცვალა. ის ფიქრობდა, რომ ღვთისადმი რწმენა და ჭეშმარიტების ძიება არ იყო ყველაზე მნიშვნელოვანი, და რომ როდესაც ადამიანი ამქვეყნად ცხოვრობს, მან ხორციელი სიამოვნება და ცხოვრებით ტკბობა უნდა განიცადოს, მიჰყვეს მოდას და დაემსგავსოს საზოგადოების იმ ქარიზმატულ და გავლენიან ფიგურებს, რომლებიც ქუჩაში გავლისას ყველას მზერას იპყრობენ, სხვებში შურს აღძრავენ და მათ კერპებად იქცევიან. არიან ადამიანები, რომლებიც სხვადასხვა გარემოში მოხვედრისას, უამრავ ხალხთან შეხვედრისა და თვალსაწიერის გაფართოების შემდეგ კიდევ უფრო ნათლად ხედავენ ამ მანკიერ ტენდენციებსა და კაცობრიობის დაცემას სწორედ იმიტომ, რომ ჭეშმარიტებისკენ ისწრაფვიან და ესმით ღვთის განზრახვა. გულში კიდევ უფრო მეტი სიძულვილი უჩნდებათ იმ გზის მიმართ, რომელსაც ადამიანები ადგანან წუთისოფელში; ასევე ძალუძთ მისი ამოცნობა და სრულიად მიტოვება, რათა იარონ იმ გზით, რომელზეც ღმერთი მიუძღვის. რაც შეეხებათ მათ, ვინც ჭეშმარიტებისკენ არ ისწრაფვის და რომლებსაც აქვთ ანტიქრისტეს არსი, როგორც კი თვალი აეხილებათ და განსხვავებულ გარემოს შეხვდებიან, მათი ამბიციები და სურვილები კი არ მცირდება, არამედ იზრდება და უფრო დიდი ხდება. მას შემდეგ, რაც მათი ამბიციები და სურვილები იზრდება, ამ ადამიანებს კიდევ უფრო მეტად შურთ წუთისოფელში მყოფ იმ ადამიანთა ცხოვრება, რომლებიც ტკბებიან კარგი ნივთებით და აქვთ ფული და გავლენა, გულის სიღრმეში კი ზიზღი უჩნდებათ მორწმუნეთა ცხოვრების მიმართ. ისინი ფიქრობენ, რომ მორწმუნეთა უმეტესობა არ მიელტვის წუთისოფელს, მათ არ აქვთ ფული, სტატუსი, გავლენა და ბევრი არაფერი უნახავთ ამქვეყნად; მიაჩნიათ, რომ ისინი არ არიან ისეთივე ქარიზმატულნი, როგორც არამორწმუნეები, მათსავით არ ესმით ცხოვრებით ტკბობა და ვერ იწონებენ თავს. შედეგად, გულის სიღრმეში ღვთის რწმენის მიმართ წინააღმდეგობა და მტრობა იღვიძებს. ამიტომ ანტიქრისტეს არსის მქონე ბევრ ადამიანთან მიმართებაში ღვთისადმი რწმენის შედგომიდან დღემდე რთული სათქმელია, მართლაც ასეთები არიან თუ არა, მაგრამ დადგება დღე, როდესაც სათანადო გარემო მათ ნამდვილ სახეს გამოააშკარავებს. ადრე, როდესაც გამოაშკარავებული ადამიანები ჯერ კიდევ არ იყვნენ გამოაშკარავებულნი, ისინიც იცავდნენ წესებს და იქცეოდნენ ისე, როგორც საჭირო იყო. ისინი ყველაფერს აკეთებდნენ, რასაც ღვთის სახლი მათგან ითხოვდა; მათ შეეძლოთ გაჭირვების ატანა და მსხვერპლის გაღება. როგორც ჩანდნენ, ისინი იყვნენ მოვალეობის ერთგულნი, სწორ გზაზე მდგომი ადამიანები და მათ ჰქონდათ ღვთის მორწმუნე ადამიანების იერი და მანერები. თუმცა, რასაც არ უნდა აკეთებდნენ ისინი გარეგნულად, მათმა არსმა და იმ გზამ, რომელზეც ისინი იდგნენ, ვერ გაუძლო დროის გამოცდას თუ განსხვავებული გარემოებების განსაცდელს. რამდენი წლის მანძილზეც არ უნდა სწამდეს ადამიანს ღმერთი და რაოდენ მყარი საფუძველიც არ უნდა ჰქონდეს მის რწმენას, თუ ანტიქრისტეს არსი აქვს და დგას ანტიქრისტეთა გზაზე, მაშინ ის აუცილებლად დაუწყებს ძიებას მატერიალურ სიამოვნებებს, ექსტრავაგანტულ ცხოვრების წესს, მდიდარ მატერიალურ მოპყრობას და უფრო მეტიც, ყოველივე სასურველს, და ამავდროულად მას შეშურდება ის დამოკიდებულება და მიდგომა, რომელიც წუთისოფელში აქვთ ადამიანებს ცხოვრების მიმართ. ეს უდავოა. ამიტომ, მიუხედავად იმისა, რომ ახლა ყველა ისმენს ქადაგებებს, ჭამს და სვამს ღვთის სიტყვებს და ასრულებს თავის მოვალეობებს, ადამიანები, რომლებიც ამას აკეთებენ, მაგრამ არ ეძიებენ ჭეშმარიტებას, აუცილებლად დაუწყებენ ძიებას მატერიალურ ნივთებს. ეს ნივთები პრიორიტეტული გახდება მათ გულებში და როგორც კი შესაფერისი გარემო ან ვითარება შეიქმნება, მათი სურვილები გაიზრდება და ამოქმედდება. როგორც კი საქმე აქამდე მივა, სწორედ მაშინ გამოაშკარავდებიან ისინი. თუ ადამიანები არ ეძიებენ ჭეშმარიტებას, ადრე თუ გვიან ეს დღე მათთვისაც დადგება. რაც შეეხებათ მათ, რომლებიც ეძიებენ, ესმით ჭეშმარიტება და რომელთათვისაც ის საყრდენია, როდესაც ეს ცდუნებები და გარემოებები იქმნება, ისინი ახერხებენ სწორად მიუდგნენ მათ, უარყონ ისინი და მტკიცედ დადგნენ ღვთისადმი თავიანთ მოწმობაში. როდესაც ეს ცდუნებები ჩნდება, მათ ასევე შეუძლიათ განასხვავონ დადებითი და უარყოფითი და იციან, არის თუ არა ეს ის, რაც მათ სურთ. ეს ზუსტად იმას ჰგავს, როცა ზოგიერთ ქალს არ აინტერესებს მამაკაცები, რომლებიც მათ დასდევენ, რაც არ უნდა ბევრი ფული ჰქონდეთ მათ. რატომ არ არიან დაინტერესებულნი? იმიტომ, რომ ამ მამაკაცებს არ აქვთ კარგი ზნეობა. ზოგიერთი ქალი არ ეძებს პარტნიორს, რადგან მათ გარშემო მდიდარი მამაკაცები არ ჩანან. მაგრამ თუ ფულიანი კაცი გამოჩნდება და მათ 20,000 იუანის ღირებულების ბრენდულ კაბას უყიდის, ისინი მოიხიბლებიან; ხოლო თუ შემდეგ 100,000 იუანის ღირებულების წავის ქურქს, დიდ ბრილიანტს, მშვენიერ დიდ სახლსა და მანქანას უყიდის, ისინი იმავე წამს დათანხმდებიან ცოლობაზე. ჰოდა, როდესაც ეს ქალები ადრე ამბობდნენ, რომ არ გათხოვდებოდნენ, ეს სიმართლე იყო თუ ტყუილი? ეს ტყუილი იყო. აქედან გამომდინარე, ბევრი ადამიანია, რომელიც ამბობს, რომ არ მიელტვის წუთისოფელს და არ ეძიებს წუთისოფლის პერსპექტივებსა და სიამოვნებებს, მაგრამ ეს მაშინ ხდება, როდესაც არანაირი ცდუნების წინაშე არ დგანან და შესაბამისი გარემო არ არსებობს. როგორც კი ხელსაყრელი გარემო შეიქმნება, ისინი ღრმად ჩაეფლობიან მასში და თავს ვეღარ დააღწევენ. ეს ზუსტად იმ მაგალითს ჰგავს, რომელიც ახლახან მოვიყვანეთ. იმ ქალმა ვერ დააღწია თავი შექმნილ მდგომარეობას. მას შემდეგ, რაც ქალაქური ცხოვრების სიტკბო იგემა, მან აღარ იცოდა ვინ იყო და გზა დაკარგა. სასახლეში რომ მოხვედრილიყო, ალბათ მშობლებს სასწრაფოდ სიცოცხლეს გამოასალმებდა, რათა მისი სახელი არ შეებღალათ, არა? ამგვარ ადამიანებს ძალუძთ ნებისმიერი უგუნურების ჩადენა თავიანთი სიამოვნების, რეპუტაციის, ექსტრავაგანტული ცხოვრების წესისა და ცხოვრების მაღალი ხარისხის გამო. ისინი უსარგებლონი არიან და მდაბალი ზნეობა აქვთ. ამგვარი ადამიანები ოდსმე ეძიებდნენ ჭეშმარიტებას? (არა.) მაშინ საიდან მოდიოდა ის ქადაგებები, რომლებსაც ის წარმოთქვამდა? განა მას საერთოდ ჰქონდა საქადაგებელი? რასაც ის ქადაგებდა, იყო არა ქადაგება, არამედ მოძღვრება. ის კი არ ქადაგებდა, სპექტაკლს დგამდა და შეცდომაში შეჰყავდა ადამიანები. მან ამდენი ქადაგება წარმოთქვა, მაშ, რატომ ვერ შეძლო საკუთარი პრობლემების გადაჭრაც კი? იცოდა მან, რომ შეეძლო აქამდე მისვლა? განა მან ამდენი ქადაგება წარმოთქვა, მაგრამ გარკვეული დროის მანძილზე ქალაქური ცხოვრებით ტკბობის შემდეგ ვერ შეძლო ამგვარი ცდუნებების დაძლევა და თავის მოწმობაში მტკიცედ დგომა. მაშ, იყო თუ არა ის, რასაც ის წარმოთქვამდა, ქადაგება? აშკარაა, რომ არ იყო. ეს არის მესამე შემთხვევა.

ადრე, როდესაც კონტინენტურ ჩინეთში ვიყავი, შედარებით უსაფრთხო ადგილის პოვნა დაგვჭირდა თანამშრომელთა შეკრებისთვის, ამიტომ ვიპოვეთ მასპინძელი ოჯახი. ეს ოჯახი მზად იყო ჩვენთვის ემასპინძლა და გვეხმარებოდა იმ ადგილის დაცვაში. თუმცა, გარკვეული დროის გასვლის შემდეგ ოჯახმა დაიწყო ფიქრი: „როგორც ჩანს, თქვენ აქ შეკრებას დიდი ხნით გეგმავთ. ჩემი სახლის გარდა სხვაგან ვერ შეიკრიბებით, ამიტომ ხელიდან არ უნდა გავუშვა ეს შემთხვევადა სიტუაციით ვისარგებლო. განა სულელი არ ვიქნები, სხვაგვარად რომ მოვიქცე?“ ერთხელ, როდესაც თანამშრომლები შევიკრიბეთ და შეხვედრის ყველა მონაწილე ჯერ კიდევ არ იყო მოსული, მასპინძელ ოჯახში აშკარა მიზეზის გარეშე მოვიდა ერთი ადამიანი, დაჯდა მისაღებ ოთახში და არ მიდიოდა. მასპინძელი მოვიდა და თქვა, რომ ეს ადამიანი ვალის ამოსაღებად იყო მოსული, რომ მისმა ოჯახმა რამდენიმე წლის წინ ისესხა ფული ამ ადამიანისგან და არ დაუბრუნებია. რას ფიქრობთ, რა ხდებოდა აქ? ამ ადამიანს შეეძლო მოსულიყო ადრე ან მოგვიანებით, მაგრამ ის ზუსტად ამ დროს მოვიდა ვალის ამოსაღებად. ეს უბრალოდ დამთხვევა იყო, თუ ვინმემ განზრახ დაგეგმა ასე? შეუძლებელი იყო, ეჭვი არ გაგჩენოდა. აქ რაღაც საეჭვო ხდებოდა. რა ხდებოდა სინამდვილეში? განა ის არ ხდებოდა, რომ ოჯახს ბოროტი განზრახვა ჰქონდა და იმ კაცს განგებ დაურეკა მოსასვლელად? (დიახ.) მე ვთქვი: „ახლავე გაიყვანე ის აქედან“. მასპინძელმა მიპასუხა: „ის არ წავა, სანამ ფულს არ გადავუხდით“. მე ვუთხარი: „რატომ არ უბრუნებ ფულს?“ მასპინძელმა ყოყმანი დაიწყო, რითაც მიმანიშნა, რომ ფული კიდეც რომ ჰქონოდა, არ გადაუხდიდა ვალს — მას უპროცენტო სესხი უნდოდა. ვალის ამომღები იქ ელოდებოდა და ჯერ კიდევ არ იყო წასული, როდესაც რამდენიმე სხვა თანამშრომელი უნდა მოსულიყო. რის გაკეთებას გეგმავდა მასპინძელი? განა ეს წინასწარ განზრახული მზაკვრული გეგმა არ იყო? (დიახ.) მოგვიანებით მე ვუთხარი ვიღაცას, რომ მასპინძლისთვის ფული მიეცა და ვალის ამომღები სასწრაფოდ მოეშორებინა. მასპინძლისთვის ფულის მიცემის შემდეგ ვალის ამომღები ნახევარ საათში წავიდა. საღი აზრი გვკარნახობს, რომ ვალის ამომღები აღარ უნდა დაბრუნებულიყო, მაგრამ ეს საქმე ამით არ დასრულებულა. ერთი თვის შემდეგ ვალის ამომღები კვლავ მოვიდა თანამშრომელთა შეხვედრის დაწყებამდე. მასპინძელმა თქვა, რომ გასულ ჯერზე ვალის მხოლოდ ნაწილი დაიფარა და არა მთლიანად. რა იყო ამის თქმის მიზანი? ის, რომ ღვთის სახლს კვლავ დაეფარა მისთვის ვალი. ყველაფერი ისე მოხდა, როგორც გასულ ჯერზე: მასპინძლისთვის ფულის მიცემის შემდეგ ვალის ამომღები წავიდა. იმ მომენტიდან მოყოლებული, როდესაც კი იქ მივდიოდით შესაკრებად, ვალის ამომღები აღარასოდეს მოსულა, რადგან უკვე დავფარეთ მასპინძლის ვალი ორი გადახდით. მასპინძელი წუხდა, რომ თუ ის ერთბაშად მოითხოვდა ამდენ ფულს, ჩვენ არ დავთანხმდებოდით გადახდაზე, ამიტომ მან ის ორ ნაწილად მოითხოვა. როგორ უნდა შევხედოთ ამ ფულს? ღვთის სახლმა ასესხა მას, თუ მან მანიპულირებით აიძულა ღვთის სახლი, რომ მისთვის მიეცა? (მან მანიპულაციით გამოსძალა ღვთის სახლს.) სინამდვილეში, მან მოატყუა ღვთის სახლი, რომ მისთვის ფული მიეცა. მაშ, რატომ მისცა ღვთის სახლმა მას ფული? განა არ შეგვეძლო, არ მიგვეცა მისთვის ფული? ბოლოს და ბოლოს, გონივრულიც არის და კანონიერიც, რომ არ მიგვეცა მისთვის, მაგრამ ეს იმას ნიშნავდა, რომ თანამშრომლები ვერ შეიკრიბებოდნენ. მაშ, რა იყო ჩვენი ლოგიკა მისთვის ფულის მიცემისას? იმ დროს, ვფიქრობდი, რომ ეს ფული ქირად ჩაგვეთვალა. ჰოსტელი ან სპორტული არენა რომ გვექირავებინა, განა ესეც ფული არ დაგვიჯდებოდა? ჩვენ ვერ შევიკრიბებით იმ ადგილებში და ეს არც უსაფრთხოა. აქ მასპინძელი გვეხმარება ამ ადგილის დაცვაში და ჩვენი უსაფრთხოება გარანტირებულია, ამიტომ გონივრულია თუ არა ღვთის სახლისთვის, დახარჯოს ცოტაოდენი ფული მისი ვალების დასაფარად? (დიახ.) უბრალოდ, ფული არ იყო მიცემული პატიოსანი გზით. თუმცა, ისეთ გარემოში, როგორიც დიდი წითელი დრაკონის ქვეყანაა, ხშირად აუცილებელია ამგვარი რამის გაკეთება.

ზოგიერთ ადამიანს ბოროტი ბუნება აქვს და ბოლომდე გულწრფელად არ ასრულებენ მასპინძლობის მოვალეობას. ჩვენ ვიყენებთ მათ იმ ადგილის დასაცავად, სადაც ვიმყოფებით, ამიტომ უნდა მივცეთ საშუალება, რომ გარკვეულწილად ისარგებლონ სიტუაციით. თუმცა, მას შემდეგ, რაც ისინი ამით ისარგებლებენ, შეუძლიათ თუ არა კვლავ მოიპოვონ ხსნა? არა, არ შეუძლიათ. საქმე ის კი არ არის, რომ ღმერთი არ გადაარჩენს მათ, არამედ ის, რომ ამგვარ ადამიანს არ შეუძლია ხსნის მიღწევა. ისინი ყველას ატყუებენ და ყველასგან სარგებელს ნახულობენ. როდესაც ისინი თავიანთ მოვალეობებს ასრულებენ და ცდილობენ მოამზადონ კეთილი საქმეები, ისინი ყოველთვის რამეს გამოსძალავენ აქედან და ვისთანაც არ უნდა ჰქონდეთ ურთიერთობა, ხელმძღვანელობენ პრინციპით, რომ მხოლოდ ისარგებლონ და არასოდეს დარჩნენ წაგებულები. ეს არის პრინციპი, რომელსაც ისინი იცავენ ღვთის სახლში მოვალეობების შესრულებისას. მაშ, საიდან მოდის ეს „კეთილი საქმეები“? ისინი ნაყიდი და გადახდილია ღვთის სახლის მიერ ნაცვლად იმისა, რომ ამ ადამიანებმა თავიანთით მოამზადონ კეთილი საქმეები; ისინი არ ამზადებენ კეთილ საქმეებს. ისინი უზრუნველყოფენ ადგილს, ღვთის სახლი კი ხარჯავს ფულს და ამას თვლის ქირად. ამას არაფერი აქვს საერთო კეთილ საქმეებთან და ეს არ არის მათი კეთილი საქმე. რა სახის ქცევაა, როდესაც ადამიანი ღვთის სახლის სახელით ძმებსა და დებს უზრუნველყოფს შეკრების ადგილით და ამას ამოფარებული თაღლითურად ცდილობს ღვთის სახლიდან ფულის ან ნივთების მიტაცებას? როგორი ზნეობა აქვს ამგვარ ადამიანს? შეუძლია თუ არა ღმერთს დაიმახსოვროს მისი ქცევა? რა ადგილს იკავებს მისი ზნეობა ადამიანთა გულებსა და ღვთის გულში? კეთილი საქმეები არის ის, რაც უნდა მოამზადო — ამზადებ კეთილ საქმეებს შენი საბოლოო სამყოფლისთვის და ყოველივე, რასაც აკეთებ, არის შენთვის და არა სხვებისთვის. იმით, რაც უნდა გააკეთო, უკვე მიიღე ჯილდო და მოიპოვე შენთვის სასურველი რამ, რაც განიზრახე; მაშ, როგორ გხედავს ღმერთი თავის გულში? აკეთებ კეთილ საქმეებს, რათა მოიპოვო რაღაც შენი ინტერესებისთვის და არა ჭეშმარიტების ან სულიერი ცხოვრების მოსაპოვებლად და მით უმეტეს, ღვთის დასაკმაყოფილებლად. ძალუძს თუ არა ღმერთს კვლავ გადაარჩინოს ასეთი ადამიანები? არა, არ ძალუძს. ისინი უბრალოდ ამზადებენ მცირე კეთილ საქმეს და ასრულებენ მცირე ვალდებულებასა და მოვალეობას, და მაინც იწვდიან ხელს და ღვთის სახლს სთხოვენ თანხის გადახდას; ისინი წვრილმანებზე ევაჭრებიან ღვთის სახლს, ყოველგვარ ხერხს მიმართავენ ღვთის სახლის მოსატყუებლად და სასურველი რამის მოსაპოვებლად ზრუნავენ, რომ არასოდეს დარჩნენ წაგებულები, თითქოს ბიზნესს აკეთებდნენ. ამგვარად, ეს კეთილი საქმე არ არის კეთილი საქმე — ის გადაიქცა ბოროტ საქმედ, და ღმერთი არა მხოლოდ არ დაიმახსოვრებს მას, არამედ გააუქმებს და ამ ადამიანებს წაართმევს გადარჩენის უფლებას. როდესაც იმ მასპინძელმა აიძულა ღვთის სახლი, რომ მისთვის ვალი დაეფარა, განა ამას გარკვეულწილად თაღლითური ხასიათი არ ჰქონდა? ამას აკეთებენ ანტიქრისტეები. როდესაც ფული სურთ; ისინი არ მოქმედებენ პატიოსანი გზით; პირიქით, ისინი მოქმედებენ თაღლითური გზით, იყენებენ რა შესაძლებლობას ნივთების გამოძალვის მიზნით. გადაარჩენს თუ არა ღმერთი მათ, ვინც ღვთის შესაწირს გამოსძალავს? (არა, არ გადაარჩენს.) თუ ეს ადამიანები მოინანიებენ და ექნებათ ჭეშმარიტი რწმენა, უნდა გადარჩნენ თუ არა ისინი? (არა.) რატომ? (ის ფაქტი, რომ ამ ადამიანებს შეეძლოთ თაღლითურად მოქცეულიყვნენ ღვთის სახლის მიმართ, ნიშნავს, რომ ღმერთს არ აქვს ადგილი მათ გულებში — ისინი ტიპური ურწმუნონი არიან.) მოინანიებენ თუ არა ურწმუნოები? ისეთი ურწმუნოები, რომლებიც ანტიქრისტეები არიან, არ მოინანიებენ. როდესაც რამეს აკეტებენ, ყოველთვის პირადი ინტერესების ირგვლივ ტრიალებენ და რომც მოკვდნენ, მაინც არასოდეს მოინანიებენ. ისინი არ აღიარებენ, რომ რაღაც არასწორად გააკეთეს; არც იმას აღიარებენ, რომ ბოროტება ჩაიდინეს, მაშ, რისთვის უნდა მოინანიონ? მონანიება არის იმ ადამიანთათვის, რომლებსაც აქვთ ადამიანობა, სინდისი და გონიერება, და რომლებსაც ძალუძთ ნათლად დაინახონ თავიანთი გახრწნილება და აღიარონ ის. როდესაც იმ მასპინძელმა ოჯახმა მცირე მოვალეობა შეასრულა, მათ აქედან უნდა გამოეძალათ სასურველი რამ და ხელიდან არ გაუშვეს ასეთი შესაძლებლობაც კი. ისინი დიდი თაღლითები იყვნენ. ეს არის მეოთხე შემთხვევა.

მეხუთე შემთხვევა: ღვთის სახლში მუშაობისთვის ხელფასის მოთხოვნა

კონტინენტურ ჩინეთში არის საქმეები, რომლებიც შედარებით სახიფათო და რისკის შემცველია, და რომლის შესასრულებლადაც საჭიროა გონიერი და გარკვეული კვალიფიკაციის მქონე ადამიანები. იმ დროს იყო ერთი ადამიანი, რომელსაც ჰქონდა ეს კვალიფიკაცია, ამიტომ ზემდგომმა ისე მოაწყო, რომ მას გარკვეული საქმე შეესრულებინა. როდესაც ამ საქმეს შეუდგა, მან გააჟღერა თხოვნა, რომ როგორც კი დაიწყებდა მის შესრულებას, ვერ შეძლებდა ყოველდღე მისვლას თავისი საქმის შესასრულებლად და მის ოჯახს გაუჭირდებოდა თავის გატანა. ღვთის სახლმა მას მისცა ცოტაოდენი ფული საცხოვრებელი ხარჯებისთვის; ის ძალიან ბედნიერი იყო ამით და შეუდგა მისთვის მიცემულ საქმეს; თუმცა, მისი მუშაობის ხარისხი მხოლოდ საშუალო დონის იყო. გარკვეული დროის შემდეგ მის ოჯახს აღარ ჰქონდა თავის რჩენის პრობლემა, მაგრამ სხვა საკითხი წამოიჭრა, რაც მან ღვთის სახლის წინაშე დააყენა. ღვთის სახლმა მას კიდევ მისცა ცოტაოდენი ფული საცხოვრებელი ხარჯებისთვის, რათა თავი გაეტანა. ის უხალისოდ დათანხმდამუშაობის გაგრძელებაზე, მაგრამ რამდენად კარგად შეასრულა მან ის? ეს იყო დიდი არეულობა. თუ რამის გაკეთების ხასიათზე იყო, ცოტას აკეთებდა, ხოლო თუ ხასიათზე არ იყო, საერთოდ არაფერს აკეთებდა. ამან შეაფერხა სამუშაო და გამოიწვია ის, ომ ეკლესიის საქმეს გარკვეული ზარალი მიაყენა, სხვებს კი მისი გამოსწორება მოუწიათ. მოგვიანებით, ღვთის სახლი დაუკავშირდა მას, რათა ეთქვათ, რომ ძალისხმევა გამოეჩინა თავისი საქმის შესასრულებლად და რომ ღვთის სახლი გააგრძელებდა მის დახმარებას ნებისმიერი სირთულის გადაჭრაში. მას ეს პირდაპირ ღვთის სახლისთვის პირისპირ არ უთქვამს, მაგრამ რამდენიმე ძმასა და დას პირად საუბარში გაუმხილა: „განა საცხოვრებელი ხარჯებია ის, რაც მაკლია? რა დიდი პრობლემის გადაჭრა შეუძლია ამ მცირე თანხას? ამ საქმის შესრულებით მე ასეთ უზარმაზარ საკითხს ვჭრი ღვთის სახლისთვის. ღვთის სახლმა ჩემთვისაც უნდა გადაჭრას დიდი საკითხები. ახლა ჩემს შვილს არ აქვს ფული სწავლის საფასურის გადასახდელად და ეს საკითხი არ გადაჭრილა. ეს მცირე თანხა არ არის ის, რაც მაკლია“. ეს სიტყვები იყო ის, რასაც ის სინამდვილეში ფიქრობდა, მაგრამ ვერ გაბედა, რომ ეს პირისპირ ეთქვა ღვთის სახლისთვის; ნაცვლად ამისა, ეს გამოაშკარავდა, როდესაც ის პირად საუბარში ემოციებისგან დაიცალა. როგორ უნდა გადაიჭრას ეს სიტუაცია? უნდა გააგრძელოს თუ არა ღვთის სახლმა მისი გამოყენება, თუ უნდა იპოვოს სხვა ვინმე? (იპოვოს სხვა ვინმე.) რატომ? მისი ზნეობა და არსი უკვე გამოაშკარავდა. მას არა მხოლოდ ის სურდა, რომ ღვთის სახლს მისი ოჯახის საარსებო წყარო უზრუნველეყო, არამედ ისიც, რომ ღვთის სახლს მისი შვილის სწავლის საფასური გადაეხადა; მოგვიანებით მან თქვა, რომ მისი ცოლი ავად იყო და სურდა, რომ ღვთის სახლს მისი მკურნალობის თანხა დაეფარა. განა ის სულ უფრო და უფრო მეტს არ ითხოვდა? ის ფიქრობდა, რომ ღვთის სახლისთვის ამ მცირე საქმის გაკეთებით მან დიდი წვლილი შეიტანა და რომ ღვთის სახლს უპირობოდ უნდა უზრუნველეყო ყველაფერი, რაც მას სჭირდებოდა. ჩვეულებრივ სამსახურში რომ ემუშავა, შეძლებდა თუ არა თავისი შვილის უნივერსიტეტში გაგზავნას? შეძლებდა თუ არა თავისი ცოლის მკურნალობის საფასურის გადახდას? დიდი ალბათობით ამას ვერ მოახერხებდა. მაშ, როდესაც მან ეს მცირე საქმე შეასრულა ღვთის სახლში, რატომ სთხოვდა მუდმივად ფულს ღვთის სახლს? რას ფიქრობდა ის? როგორი იყო მისი თვალსაზრისი ამ საკითხზე? ის ფიქრობდა, რომ მის გარდა ღვთის სახლს სხვა არავინ ეყოლებოდა, ვინც საქმეს შეასრულებდა, ამიტომ უნდა გამოეყენებინა ეს შესაძლებლობა და ეპოვა მიზეზები ღვთის სახლისთვის მეტი ფულის სათხოვნელად, არ უნდა გაეშვა ეს შანსი ტყუილუბრალოდ და თუ ამ შანსს ხელიდან გაუშვებდა, ვეღარასოდეს მოახერხებდა. განა ეს არ იგულისხმა მან? ის ფიქრობდა, რომ ამ საქმის შესრულება ჰგავდა სამსახურს და ფულის გამომუშავებას, ამიტომ ფული უნდა გამოეძალა ღვთის სახლისთვის. მოგვიანებით, როდესაც მიხვდა, რომ ღვთის სახლს ფულს ვერ გამოძალავდა, თავისი საქმე არ შეასრულა. არის თუ არა ეს ადამიანი ისეთი, ვისაც ჭეშმარიტად სწამს ღმერთი? (არა.)

ადამიანებს, რომლებსაც ჭეშმარიტად სწამთ ღმერთი, არ ეშინიათ გაჭირვების ატანის თავიანთი მოვალეობის შესრულებისას. ზოგიერთი ადამიანი მოვალეობის შესრულებისას საერთოდ არ ახსენებს იმ სირთულეებს, რომლებსაც მისი ოჯახი განიცდის. ღარიბ რაიონებში ზოგიერთი ადამიანი ასრულებს მასპინძლობის მოვალეობას და როდესაც ძმები და დები მოდიან და საჭმელად ბრინჯიც კი რ აქვს, ის გადის და ფულს სესხულობს, მაგრამ არაფერს ამბობს ამის შესახებ. მას რომ რამე ეთქვა, შეძლებდა თუ არა ღვთის სახლი მისთვის ფულის მიცემას? (დიახ.) ღვთის სახლს შეუძლია უზრუნველყოს ის ნივთები, რომლებიც მათ სჭირდებათ ძმებისა და დების სამასპინძლოდ. მაშ, რატომ არაფერს არ ამბობენ ისინი? თავად რომ შეგეთავაზებინა, მაინც უარს იტყოდნენ. გარეთ გასულები ფულს ისესხებენ და მერე ნელ-ნელა თავადვე აბრუნებენ. მათ არ უნდათ ფული ღვთის სახლიდან. მათ არ სურთ ფული ღვთის სახლიდან. ანტიქრისტეები ზუსტად საპირისპირონი არიან. ისინი აყენებენ პირობებს, იშვერენ ხელს და აყენებენ მოთხოვნებს მანამ, სანამ რაიმე საქმეს შეასრულებენ. როგორ არის მათთვის ასე ადვილი ხელების გაშვერა? როგორ შეუძლიათ ხელის გაშვერა ასეთი „თავდაჯერებული“ მანერით? ასეთ ადამიანებს სირცხვილის გრძნობა არ აქვთ, არა? გარკვეული თანხის მოთხოვნის შემდეგ, მათ კიდევ უფრო მეტი უნდათ. თუ ფულს არ მისცემენ, ისინი არავითარ საქმეს არ შეასრულებენ — სანამ რეალურ სარგებელს არ დაინახავენ, არაფერს გააკეთებენ: „იმდენ საქმეს გავაკეთებ, რამდენსაც გადამიხდი. თუ არ გადამიხდი, მაშინ დაივიწყე, რომ შენთვის სხვა საქმეს გავაკეთებ. ეს ჩემთვის სამსახურია და თუ სარგებელს ვერ მივიღებ, მას არ შევასრულებ. საფრთხეში ვიგდებ თავს ჩემი მოვალეობის შესასრულებლად, ამიტომ აქედან რაღაცას უნდა გამოვრჩე; ეს უნდა შეესაბამებოდეს იმას, რასაც მე მასში ვდებ. წაგებული ვერ დავრჩები!“ ამიტომ, მათ უნდა მოითხოვონ ის, რასაც თვლიან, რომ იმსახურებენ და უნდა ეძიონ საბაბი ამის მოსათხოვნად — ტვინს იჭყლეტენ და ყოველნაირ ხერხს მიმართავენ, რათა ის მოითხოვონ. თუ მას მისცემენ, ხომ საერთოდ უკეთესი, და თუ არა, მაშინ ყველაფერს მიატოვებენ, წავლენ და ამით არანაირი ზარალი არ მიადგებათ. გარდა ამისა, ისინი ფიქრობენ, რომ მთელი ეს საქმე, რომელსაც ღვთის სახლი ასრულებს, მოიცავს რისკს და რომ თუ ღვთის სახლი არ მისცემს მათ იმას, რასაც ითხოვენ, მას შეეშინდება, რომ ეს ადამიანები ამის შესახებ განაცხადებენ; თანაც, ღვთის სახლს სხვა შესაფერისი არავინ ჰყავს და იძულებულია ისინი გამოიყენოს, ხოლო თუ მათ იყენებს, უნდა გადაუხადოს კიდეც. განა ეს თავისი ბუნებით თაღლითური არ არის? განა ეს თავისი ბუნებით გამოძალვა არ არის? ითვლებიან თუ არა ასეთი ადამიანები მორწმუნეებად? ესენი არიან ურწმუნონი, რომლებიც არ წარმოადგენენ ღვთის სახლის ნაწილს — ისინი ეკლესიის მეგობრებიც კი არ არიან. როდესაც ეკლესიის მეგობრები ხედავენ, რომ მორწმუნენი შესანიშნავი ადამიანები არიან, ისინი ეხმარებიან მათ დაფარვასა და ზოგიერთი საქმის კეთებაში. ასეთმა ადამიანებმა შეიძლება მცირე კურთხევა მიიღონ. ამის საპირისპიროდ ანტიქრისტეებს ღვთის სწამთ მხოლოდ და მხოლოდ სასურველი რამის მისაღებად. თუ თუ სასურველ ნივთებს ვერ მიიღებენ, მაშინ არანაირ მოვალეობას არ შეასრულებენ, არავითარ ვალდებულებას არ იკისრებენ და საერთოდ არ დაიხარჯებიან. როდესაც ღვთის სახლი მათ მოვალეობის შესრულებას ავალებს, პირველ რიგში კითხულობენ, თუ რა სარგებელს სთავაზობს ის, და თუ არაფერ სასურველს არ სთავაზობს, მაშინ ამას არ გააკეთებენ. რა განსხვავებაა მათსა და არამორწმუნე სამყაროს თაღლითებს შორის? ამ ადამიანებს მაინც სურთ გადარჩენა და ღვთის კურთხევის მიღება. განა შეუძლებელ რამეს არ ითხოვენ? ამ ადამიანებს რომ არ ჰქონდეთ მდაბალი ზნეობა და არ იყვნენ უსირცხვილოები, მაშინ როგორ მოიფიქრებდნენ ასეთი მზაკვრული გზებით მოქმედებას? როგორ შეიძლება ჰქონდეთ მათ ამგვარი დამოკიდებულება თავიანთი მოვალეობის შესრულების მიმართ? შეგიძლია თუ არა ამ საქმეების კეთება? (დიახ, შემიძლია.) რა დონეზე? არის თუ არა ზღვარი? რომელ მომენტში იფიქრებდი, რომ ეს ძალიან სერიოზული იყო და ვერ გააგრძელებდი მის კეთებას? (ზოგჯერ გულის სიღრმეში საყვედურს ვგრძნობ და სინდისი მქენჯნის. არის შემთხვევებიც, როდესაც მეშინია, რომ სხვები გამოაშკარავებენ იმ საქმეებს, რომლებიც მე გავაკეთე, ამიტომ აღარ ვაკეთებ მათ.) რასაც არ უნდა აკეთებდნენ ადამიანები, მათ ზნეობას უკიდურესად დიდი მნიშვნელობა აქვს. ადამიანს, რომელსაც საერთოდ არ აქვს სირცხვილის გრძნობა, შეუძლია ნებისმიერი სახის ბოროტება ჩაიდინოს. ის არის სრულიად ბოროტი ადამიანი. არ აქვს ზღვარი, რასაც ის აკეთებს, და არ მოქმედებს სინდისის კარნახით. როგორი ადამიანები არიან ისინი, ვისაც სინდისი არ გააჩნია? ისინი არიან მხეცები და დემონები, და ღმერთი არ გადაარჩენს მათ. ადამიანები, რომლებსაც ძალუძთ ღვთის შესაწირავების თაღლითურად მოპოვება და ღვთის შესაწირავის გამოძალვა, სანამ ღმერთი თავის საქმეს ასრულებს, და რომლებიც თანხის გადახდას თხოვენ ღვთის სახლს, არ არიან კარგი ადამიანები. ისინი ფიქრობენ, რომ ღვთის სახლის მოტყუება ადვილია, რომ არავინ არის პასუხისმგებელი ღვთის სახლში არსებული ნივთების მოვლაზე და რომ ღვთის სახლში არსებულ ნივთებს პატრონი არ ჰყავს, ამიტომ შეუძლიათ დაეუფლონ და თაღლითურად წაიღონ ეს ნივთები ისე, როგორც მოესურვებათ. ისინი ფიქრობენ, რომ ამით სარგებელი მოიპოვეს. განა ასე ადვილია ამ სარგებლის მოპოვება? სარგებელი, რომელიც მოიპოვე, არ იყო დიდი, მაგრამ რა არის მისი მოპოვების შედეგი? შენი სიცოცხლის დაკარგვა.

თუ ადამიანს ნამდვილად გააჩნია ადამიანობა და ცოტაოდენი სინდისი, განა ის შეძლებს ამგვარი რამის გაკეთებას? გწამს ღმერთი და მაინც შეგიძლია მისი მოტყუება და მისი შესაწირავების გამოძალვა. როგორი ადამიანი ხარ? ხარ კი საერთოდ ადამიანი? მხოლოდ დემონები აკეთებენ ამგვარ რამეებს. მხეცებიც კი არ იქცევიან ასე. უბრალოდ შეხედე ძაღლს. პატრონმა გაზარდა ის და ისიც პატრონის სახლშ იცავს. როდესაც ცუდი ადამიანი მოდის, ის განგაშს ტეხს და თავს ესხმის მას. ის მისდევს ყველას, ვინც მისი პატრონის ნივთებს იღებს. როდესაც პატრონის კარ-მიდამოში ქათმები, იხვები და ბატები გარბიან, ის ეხმარება მათ მოძებნაში. როდესაც პატრონის კარ-მიდამოში ღორები ჩხუბობენ, ის ცდილობს მათ გაშველებას. ძაღლმა იცის, რომ პატრონს სურს, რომ მან ღორებს ადევნოს თვალი, ამიტომ მას შეუძლია ამ პასუხისმგებლობის შესრულება. ძაღლი არ ეკამათება პატრონს და არ ეუბნება: „მე ვდარაჯობდი შენს ღორებს და რატომ არ მაძლევ ქათამს ან რამეს საჭმელად?“ ის არასოდეს ამბობს ამას. ძაღლსაც კი შეუძლია დაიცვას თავისი პატრონის სახლი და შეასრულოს თავისი ვალდებულებები პატრონის წინაშე ყოველგვარი საზღაურის გარეშე, მაგრამ ეს ადამიანები ცხოველებსაც კი ვერ უტოლდებიან. მცირე ვალდებულების შესრულების შემდეგ ფიქრობენ, რომ წაგებულები დარჩნენ და ზოგიერთი პასუხისმგებლობის შესრულებისა და გარკვეული ძალისხმევის გაღების შემდეგ თავს უხერხულად გრძნობენ, რომ უსამართლოდ მოექცნენ და რომ გამოიყენეს; ამიტომ ისინი ყველანაირ ხერხს მიმართავენ დანაკლისის ასანაზღაურებლად. როდესაც ღვთის გწამს, ღმერთი გიცავს და მიგიძღვის, და განიჭებს ამდენ ჭეშმარიტებას. როგორ შეგიძლია არ იფიქრო მას სანაცვლოდ მიაგო? არ ფიქრობ სიკეთითვე უპასუხო მას, მაგრამ ღმერთი ამის გამო არ გდევნის. თუმცა, როდესაც მცირე ვალდებულებას ასრულებ, მიდიხარ ღმერთთან და სამაგიეროს თხოვ. როდესაც მცირე ვალდებულებას ასრულებ, გინდა გამოსძალო და თაღლითურად მოიპოვო რაღაც — ყველანაირ ხერხს მიმართავ ანაზღაურების მისაღებად. განა სიკვდილს არ ეძებ? განა ის, რაც ღმერთმა მოგცა, ბევრი არ არის? ადამიანთა გამოვლინებების თვალსაზრისით, რას იმსახურებენ ისინი? აქვთ თუ არა ადამიანებს ის ყოველივე, რითაც ტკბებიან და დღეს სარგებლობენ იმიტომ, რომ ისინი ამას იმსახურებდნენ? არა. ეს არის ის, რაც ღმერთმა გიბოძა და რითაც მან გაკურთხა. უკვე ბევრი სიკეთე მიიღე. ღმერთმა გიბოძა სიცოცხლე, ჭეშმარიტება და გზა ისე, რომ სანაცვლოდ არაფერი მოუთხოვია. როგორ გადაუხადე მას სამაგიერო? როდესაც შენი ვალდებულებებისა და მოვალეობების მცირე ნაწილს ასრულებ, შინაგანად გრძნობ, რომ ამის ატანა რთულია და რომ ზარალი განიცადე, და ყველა ხერხს მიმართავ, რათა სანაცვლოდ მიიღო რამე. თუ ეს გსურს, ღმერთს შეუძლია მოგცეს რაღაც სანაცვლოდ, მაგრამ მას შემდეგ, რაც მას მიიღებ, შეძლებ თუ არა კვლავ გადარჩენას? დადგება დღე, როდესაც ამ ადამიანებს ზუსტად ეცოდინებათ, რა არის ყველაზე მნიშვნელოვანი და რა არის ყველაზე ღირებული. ადამიანებს, რომლებსაც აქვთ ანტიქრისტეს არსი, არასოდეს ეცოდინებათ ჭეშმარიტების ღირებულება. როდესაც დადგება დღე, როდესაც მათი შედეგი გამოაშკარავდება, და როდესაც ყოველივე გამოაშკარავდება და გასაჯაროვდება, მაშინ მიხვდებიან ისინი. განა მაშინ უკვე ძალიან გვიანი არ იქნება? ყოველივეს აღსასრული ახლოსაა და ყოველივე გადაივლის. მხოლოდ ღვთის სიტყვები და მისი ჭეშმარიტება დარჩება მარადიულად. ისინი, ვინც ჭეშმარიტებას ფლობენ და პრაქტიკაში ახორციელებენ ღვთის სიტყვებს, დარჩებიან მის სიტყვებთან და მის ჭეშმარიტებასთან ერთად. ეს არის ღვთის სიტყვების ღირებულება და ძალა. თუმცა ანტიქრისტეთათვის არასოდეს იქნება ნათელი ეს ფაქტი, ამიტომ ისინი ტვინს იჭყლტენ, ყველანაირ ხერხს მიმართავენ და ნებისმიერ შესაძლებლობას იყენებენ, რათა მზაკვრული გეგმები დახლართონ ღვთისადმი რწმენას ამოფარულებმა სხვადასხვა სარგებლის მისაღებად და კიდევ უფრო უხეშ თაღლითურ მეთოდებს მიმართავენ ღვთის შესაწირავის მოსაპოვებლად, მის მისათვისებლად და ხელში ჩასაგდებად. ამ ადამიანთა ყოველი ქმედება და ქცევა ზედმიწევნით არის აღრიცხული ღვთის წიგნაკში. როდესაც დადგება დღე მათი შედეგების გამოსააშკარავებლად, ღმერთი განსაზღვრავს თითოეული ადამიანის შედეგს ამ ჩანაწერების საფუძველზე. ყოველივე ეს ჭეშმარიტებაა მიუხედავად იმისა, გჯერა თუ არა ეს, ყოველივე გამოაშკარავდება. ეს არის მეხუთე შემთხვევა. როგორი ადამიანია ეს კაცი? მისი ზნეობა კეთილშობილურია თუ მდაბალი? (მდაბალი.) ღვთის თვალში ის არ არის პატივსაცემი ადამიანი; ის უღირსია. მას მოკლედ „არამზადას“ უწოდებენ.

მეექვსე შემთხვევა: თანამდებობისთვის თავგამოდებული ბრძოლა საკვებისა და ტანსაცმლის გამო

ღვთისადმი რწმენის მიღების შემდეგ ბევრი ადამიანი მუდმივად სტატუსისკენ მიილტვის და სურს, რომ სხვებს მასზე მაღალი წარმოდგენა ჰქონდეთ. ღვთის სახლში მას ყოველთვის უნდა, რომ სხვებისგან გამოირჩეოდეს და სამწყსოს სათავეში იდგეს. ამის გამო ის ტოვებს ოჯახს და უარს ამბობს კარიერაზე, იტანჯება და იღებს მსხვერპლს, და ბოლოს, სურვილს ისრულებს და წინამძღოლი ხდება. წინამძღოლად გახდომის შემდეგ ამ ადამიანების ცხოვრება ნამდვილად განსხვავებულია. ისინი ავლენენ იმ იმიჯისა და სტილის თითოეულ ასპექტს, რომელიც მათ გონებაში იყო ჩაბეჭდილი თანამდებობის პირების შესახებ, დაწყებული მათი ჩაცმულობითა და გარეგნობით, დამთავრებული მათი საუბრითა და ქცევით. ისინი სწავლობენ თანამდებობის პირებივით საუბარს, ხალხისთვის ბრძანებების გაცემას და იმას, თუ როგორ აიძულონ სხვები, მათი პირადი საქმეები მოაგვარონ. მარტივად რომ ვთქვათ, ისინი სწავლობენ, როგორ იყვნენ თანამდებობის პირები. როდესაც ისინი სადმე წინამძღოლად მიდიან, ეს ნიშნავს, რომ ისინი იქ თანამდებობის პირად ყოფნისთვის მიდიან. რას ნიშნავს თანამდებობის პირად ყოფნა? იმას, რომ ისინი „თავგამოდებით იბრძვიან თანამდებობისთვის საკვებისა და ტანსაცმლის გამო“. ეს არის საკითხი, რომელიც ხორციელ სიამოვნებებს ეხება. წინამძღოლად გახდომის შემდეგ რით განსხვავდება მათი ცხოვრება წინანდელთან შედარებით? ის, რასაც ისინი მიირთმევენ, იცვამენ და იყენებენ, განსხვავებულია. როდესაც მიირთმევენ, განსაკუთრებულ ყურადღებას აქცევენ იმას, რომ საკვები ნოყიერი და გემრიელი იყოს. ისინი განსაკუთრებულ ყურადღებას აქცევენ თავიანთი ტანსაცმლის ბრენდსა და სტილს. გარკვეულ ადგილას ერთი წლის განმავლობაში წინამძღოლად ყოფნის შემდეგ ისინი სუქდებიან და მრგვალდებიან; თავიდან ფეხებამდე დიზაინერულ ტანსაცმელში არიან გამოწყობილნი; ხოლო მათი მობილური ტელეფონი, კომპიუტერი და საყოფაცხოვრებო ტექნიკა მაღალი კლასის ბრენდებისაა. ჰქონდათ თუ არა მათ ეს პირობები სანამ წინამძღოლები გახდებოდნენ? (არა.) წინამძღოლად გახდომის შემდეგ მათ ფულის საშოვნელად ძალისხმევა არ გაუწევიათ; მაშ, სად იშოვეს ფული ამ ყველაფრის საყიდლად? ძმებმა და დებმა შესწირეს მათ ეს ნივთები, თუ ღვთის სახლმა გამოუყო? ოდესმე გსმენიათ, რომ ღვთის სახლს ეს ნივთები ყველა წინამძღოლისა და მუშაკისთვის გამოეყოს? (არა.) მაშ, როგორ მოიპოვეს ისინი? ნებისმიერ შემთხვევაში ეს არ იყო ნივთები, რომლებიც მათ საკუთარი მძიმე შრომით მოიპოვეს; არამედ ეს იყო ნივთები, რომლებიც მათ მიიღეს სტატუსის მოპოვებისა და „თანამდებობის პირად“ გახდომის შემდეგ — როდესაც სარგებლობდნენ სტატუსის სიკეთეებით — სხვებისგან მათი გამოძალვის, თაღლითობისა და მითვისების მეშვეობით. ყველა ეკლესიაში, სადაც კი სხვადასხვა რანგის ლიდერებსა და მუშაკებთან გქონიათ შეხება, გინახავთ ასეთი ხალხი? როდესაც ისინი პირველად ხდებიან წინამძღოლები, მათ არაფერი გააჩნიათ, მაგრამ სამ თვეზე ნაკლებ დროში უკვე აქვთ მაღალი კლასის ბრენდული კომპიუტერები და მობილური ტელეფონები. წინამძღოლად გახდომის შემდეგ ზოგი ფიქრობს, რომ მაღალი სტანდარტის მომსახურებით უნდა სარგებლობდეს — გარეთ გასვლისას მანქანით უნდა იმგზავროს; კომპიუტერები და მობილური ტელეფონები, რომლებსაც ის იყენებს, უნდა იყოს იმაზე უკეთესი, ვიდრე ჩვეულებრივი ადამიანები იყენებენ, აუცილებლად მაღალი კლასის ბრენდის, და როდესაც მოდელი ძველდება, ის ახლით უნდა ჩაანაცვლოს. აქვს თუ არა ღვთის სახლს ასეთი წესები? ღვთის სახლს არასოდეს ჰქონია ასეთი წესები და არცერთი ძმა ან და არ ფიქრობს ასე. მაშ, საიდან მოდის ეს ყოველივე, რომლებითაც ეს წინამძღოლები ტკბებიან? ერთი მხრივ, მათ ეს ნივთები მოიპოვეს ძმებისა და დებისგან მათი გამოძალვითა და ღვთის სახლის საქმის კეთების საბაბითმდიდარი ადამიანების დაყოლიებით, რომ მათთვის ეს ნივთები ეყიდათ. გარდა ამისა, მათ თავად შეიძინეს ეს ნივთები შესაწირავების არამიზნობრივად გამოყენებითა და მოპარვით. განა ისინი არ არიან ნაძირლები, რომლებიც თაღლითურად მოიპოვებენ საკვებსა და სასმელს? რით განსხვავდება ეს წინა რამდენიმე შემთხვევისგან, რომლებიც გაგიზიარეთ? განვიხილე? (არა.) რა აქვთ მათ საერთო? ყველა მათგანმა გამოიყენა თავისი თანამდებობა შესაწირავების მითვისებისა და გამოძალვის მიზნით. ზოგიერთი ადამიანი ამბობს: „განა ღვთის სახლში საქმის შესრულება და წინამძღოლად ან მუშაკად ყოფნა არ აძლევს მათ უფლებას, რომ დატკბნენ ამ ყოველივეთი? განა ისინი არ არიან ღირსნი, რომ ღმერთთან ერთად გაიზიარონ ღვთის შესაწირავები?“ მითხარით, არიან? (არა.) თუ მათ სჭირდებათ ზოგიერთი ნივთის ყიდვა ღვთის სახლის საქმის შესასრულებლად, ამ შემთხვევაში ღვთის სახლს აქვს წესები, რომელთა მიხედვითაც მათ შეუძლიათ ამ ნივთების შეძენა, მაგრამ განა ეს ადამიანები ნივთებს წესების დაცვით ყიდულობენ? (არა.) რას ხედავთ ისეთს, რაც იმაზე მეტყველებს, რომ ისინი ასე არ იქცევიან? (საქმისთვის მართლაც რომ სჭირდებოდეთ, ნებისმიერ რამეზე თანახმა იქნებოდნენ, ოღონდ გამოსადეგი ყოფილიყო, მაგრამ ანტიქრისტეები ისწრაფვიან მაღალი კლასის დიზაინერული ნივთებისკენ და ყველაფერ საუკეთესოს იყენებენ. აქედან გამომდინარე, ვხედავთ, რომ ისინი იყენებენ პირად სტატუსს ამ მატერიალური სიკეთეებით ტკბობისთვის.) სწორია. საქმისთვის რომ ყოფილიყო საჭირო, ნებისმიერი რამ გამოდგებოდა, თუკი მისი გამოყენება შესაძლებელი იქნებოდა. რატომ სჭირდებათ მათ ასეთი მდიდრული და ძვირადღირებული ნივთების გამოყენება? ასევე, როდესაც მათ ეს ნივთები იყიდეს, მიიღეს თუ არა სხვა ადამიანებმა მონაწილეობა გადაწყვეტილების მიღებაში და დაეთანხმნენ თუ არა მას? განა ეს პრობლემა არ არის? სხვა ადამიანებს რომ მიეღოთ მონაწილეობა გადაწყვეტილების მიღებაში, განა ყველა მათგანი დაეთანხმებოდა ამ ძვირადღირებული ნივთების ყიდვას? რა თქმა უნდა, არა. სრულიად აშკარაა, რომ მათ ეს ნივთები შესაწირავების მოპარვით მოიპოვეს. ეს დღესავით ნათელია. ასევე ღვთის სახლს აქვს წესი — თითოეულ ეკლესიაში არც შესაწირავების დაცვა და არც საქმის შესასრულებლად თანამშრომლობა არასოდეს არის მხოლოდ ერთი ადამიანის საქმე. მაშ, რატომ შეეძლოთ ამ ადამიანებს, როგორც ინდივიდებს, გამოეყენებინათ და დაეხარჯათ შესაწირავები ისე, როგორც მოესურვებოდათ? ეს არ შეესაბამება პრინციპებს. განა მათი საქციელის ბუნება შესაწირავების მოპარვა არ არის? მათ იყიდეს ეს ნივთები და მოიპოვეს ისინი ისე, რომ არ მიუღიათ სხვა წინამძღოლთა და მუშაკთა თანხმობა და მოწონება, რომ აღარაფერი ვთქვათ სხვა ადამიანების ინფორმირებაზე, და ისე, რომ არავინ იცოდა, რას აკეთებდნენ. განა ამის ბუნება ცოტათი ქურდობას არ ჰგავს? ამას შესაწირავების მოპარვა ჰქვია. ქურდობა მოტყუებაა. რატომ ჰქვია მას მოტყუება? რადგან მათ იყიდეს ეს მდიდრული ნივთები და მოიპოვეს ისინი ღვთის სახლის საქმის კეთების საბაბით. ამგვარ ქცევას თაღლითობა და მოტყუება ჰქვია. ზედმეტი ხომ არ მომივიდა ამგვარი დახასიათება? ბუზისგან სპილოს ხომ ვქმნი? (არა.) არა მხოლოდ ეს, არამედ მას შემდეგ, რაც ეს ეგრეთ წოდებული წინამძღოლები გარკვეული დროით რჩებიან ადგილზე, ისინი ძალიან ნათლად არკვევენ, თუ რა საქმეს აკეთებენ იქაური ძმები და დები წუთისოფელში, რა სოციალური კავშირები აქვთ მათ, რა სარგებლის გამოძალვა და მიღება შეუძლიათ ამ ადამიანებისგან, და რა კავშირების გამოყენება შეუძლიათ. მაგალითად, რომელი ძმები და დები მუშაობენ საავადმყოფოში, სამთავრობო უწყებაში ან ბანკში, ან ვინ არის მეწარმე, ვის ოჯახს აქვს მაღაზია, ჰყავს მანქანა ან აქვს დიდი სახლი და ა.შ. ისინი ამ ყოველივეს ძალიან ნათლად არკვევენ. შედის თუ არა ეს საკითხები ამ წინამძღოლების საქმის ფარგლებში? რატომ არკვევენ ისინი ამ ყოველივეს? მათ სურთ გამოიყენონ ეს კავშირები და ეს ძმები და დები, რომლებსაც განსაკუთრებული თანამდებობები უჭირავთ წუთისოფელში, რათა მათ სამსახური გაუწიონ, მოემსახურონ და კომფორტი შეუქმნან. ფიქრობ, რომ ისინი ამას ეკლესიის საქმის შესასრულებლად აკეთებენ და ჭეშმარიტებაზე თანაზიარება აქვთ ღვთის რჩეული ხალხის სირთულეების გადასაჭრელად? განა ამას აკეთებენ? ყოველივე ამის მიღმა, რასაც ისინი აკეთებენ, დგას განზრახვა და მიზანი. როდესაც ნამდვილი წინამძღოლები და მუშაკები საქმეს ასრულებენ, ისინი ფოკუსირდებიან პრობლემების გადაჭრაზე და ეკლესიის საქმის კარგად შესრულებაზე. ისინი ყურადღებას არ აქცევენ იმ საკითხებს, რომლებსაც არაფერი აქვთ საერთო ეკლესიის საქმესთან. ისინი მხოლოდ იმაზე ფოკუსირდებიან, რომ იკითხონ, თუ ვინ ასრულებს ეკლესიაში თავის მოვალეობას გულწრფელად და ეფექტურად, ვის ძალუძს ჭეშმარიტების მიღება და მისი პრაქტიკაში გამოყენება, და ვინ ასრულებს ერთგულად თავის მოვალეობას. შემდეგ ისინი აწინაურებენ მათ, ხოლო იკვლევენ იმ ადამიანებს, რომლებიც იწვევენ ჩაშლასა და არევ-დარევას და ეპყრობიან მათ პრინციპის შესაბამისად. მხოლოდ ის ადამიანები, რომლებიც ასე მოქმედებენ, არიან ნამდვილი წინამძღოლები და მუშაკები. აკეთებენ თუ არა ანტიქრისტეები ამას? (არა.) რას აკეთებენ ისინი? ისინი მოქმედებენ და ემზადებიან იმისთვის, რათა მოიპოვონ სასურველი რამ საკუთარი თავისთვის და პირადი ინტერესების გამო, მაგრამ თავს არ უძღვნიან ეკლესიის საქმეს და მას მნიშვნელოვნად არ მიიჩნევენ. შესაბამისად, მას შემდეგ, რაც ისინი გარკვეულ ადგილას ფეხს მოიკიდებენ, უკვე თითქმის გარკვეული აქვთ, რომელ ძმებსა და დებს რა სამსახურის გაწევა შეუძლიათ მათთვის. მაგალითად, ვინც ფარმაცევტულ ქარხანაში მუშაობს, შეუძლია მათ უფასო წამალი მისცეს, როდესაც ავად გახდებიან, თანაც მაღალი ხარისხის, იმპორტირებული წამალი; ა ვინც ბანკში მუშაობს, შეუძლია გაუმარტივოს მათ თანხის შეტანა ან გატანა და ა.შ. ისინი ამ ყოველივეს ძალიან ნათლად არკვევენ. ისინი იკრებენ ამ ადამიანებს თავიანთ გარშემო ისე, რომ სულაც არ ანაღვლებთ, კარგი ადამიანობა აქვთ თუ არა მათ. სანამ ეს ადამიანები მათ მიჰყვებიან და მზად არიან იყვნენ მათი დამხმარეები და მხარდამჭერები, ანტიქრისტეები მათ მისცემენ ყოვლივეს, რაც სურთ, ახლოს იყოლიებენ, აღზრდიან და დაიცავენ მათ; თავის მხრივ ეს ადამიანები მუშაობენ ამ ანტიქრისტეთა პოზიციის განსამტკიცებლად და მათი ძალების შესანარჩუნებლად. ამიტომ, როდესაც გსურს დაინახო, აკეთებს თუ არა ეკლესიის წინამძღოლი რეალურ საქმეს, ჰკითხე მას იმ ეკლესიაში მყოფი ძმებისა და დების რეალური მდგომარეობის შესახებ და იმაზე, თუ როგორ მიდის ეკლესიის საქმე, და ნათლად შეძლებ დაინახო, არის თუ არა ის არის თუ არა ის რეალურად საქმის გამკეთებელი. ზოგიერთი ადამიანი ნათლად არკვევს ეკლესიაში მყოფი ძმებისა და დების ოჯახურ საქმეებსა და ცხოვრებისეულ გარემოებებს. თუ მათ ჰკითხავ, ვინ მუშაობს ფარმაცევტულ ქარხანაში, ვის ოჯახს აქვს მაღაზია, ვის ოჯახს ჰყავს მანქანა, ვისი ოჯახია დაკავებული დიდი ბიზნესით, ან ვინ მუშაობს რომელიმე ადგილობრივ უწყებაში და შეუძლია დაეხმაროს ძმებსა და დებს, ისინი ზუსტად გეტყვიან. მაგრამ თუ მათ ჰკითხავ, ვინ ასრულებს თავის მოვალეობას ზერელედ, ვინ არის ანტიქრისტე, ვინ ცდილობს ადამიანთა გადაბირებას, ვინ ქადაგებს სახარებას ეფექტურად ან რამდენი პოტენციური სახარების მიმღებია ადგილობრივად, მან ეს არ იცის. როგორი ადამიანები არიან ისინი? მათ სურთ გამოიყენონ ყველა სოციალური კავშირი იმ ადგილას, სადაც იმყოფებიან, და გააერთიანონ ისინი პატარა სოციალურ ჯგუფად. შესაბამისად, ადგილს, სადაც ეს წინამძღოლები იმყოფებიან, არ შეიძლება ეკლესია ეწოდოს. მათი მოქმედების შედეგად ის სოციალურ ჯგუფად იქცევა. როდესაც ეს ადამიანები იკრიბებიან, ისინი არ ხსნიან თავიანთ გულებს და არ აქვთ თანაზიარება ერთმანეთის ემპირიულ გაგებაზე; ნაცვლად ამისა, ისინი უყურებენ, ვის აქვს უფრო ძლიერი კავშირები, ვის აქვს მაღალი მდგომარეობა საზოგადოებაში და არის ძალიან წარმატებული, ვინ არის ცნობილი საზოგადოებაში, ვის აქვს გავლენა საზოგადოებაში და ვის შეუძლია განსაკუთრებით ხელსაყრელი სამსახურის გაწევა და სასურველი ნივთების მიწოდება წინამძღოლისთვის. ვინც არ უნდა იყვნენ ეს ადამიანები, მათ აქვთ ადგილი წინამძღოლის გულში. განა ამას არ აკეთებენ ანტიქრისტეები? (დიახ.) რას აკეთებენ ანტიქრისტეები? ისინი ეკლესიას აშენებენ? ისინი ანგრევენ ეკლესიას და ანადგურებენ ეკლესიას, არევ-დარევა შეაქვთ და შლიან ღვთის სახლის საქმეს. ისინი ქმნიან თავიანთ დამოუკიდებელ სამეფოს, თავიანთ კერძო ჯგუფსა და კლანს. სწორედ ამას აკეთებენ ანტიქრისტეები.

ამდენი წელია თქვენთან კონტაქტი მაქვს, მაგრამ ვკითხულობ თუ არა, რას აკეთებენ თქვენი ოჯახები, რამდენად შეძლებულები არიან ისინი და როგორია თქვენი წარმომავლობა? (არა.) რატომ არ ვკითხულობ ამას? ამის კითხვას აზრი არ აქვს. ღვთის სახლი საზოგადოება არ არის. არ არის საჭირო სხვათათვის თავის მოწონება ან მათთან კავშირების გაბმა. ამ საკითხებით დანტერესებას არავითარი კავშირი არ აქვს ღვთისადმი რწმენასთან. ნუ აქცევთ ღვთის სახლს საზოგადოებად. როგორიც არ უნდა იყოს შენი ოჯახის წარმომავლობა, არ აქვს მნიშვნელობა, როგორია შენი ოჯახური მდგომარეობა — ღარიბი ხარ თუ მდიდარი, რა გარემოში ცხოვრობ — ქალაქში თუ სოფელში, ამას მნიშვნელობა არ აქვს. თუ შენ არ მიილტვი ჭეშმარიტებისკენ, არც იმას აქვს მნიშვნელობა, რა მაღალი სტატუსი გქონდა ადრე საზოგადოებაში. მე ამას არ შევხედავ. როდესაც ადამიანებს ვესაუბრები, არასოდეს მიკითხავს მათი ოჯახური მდგომარეობის შესახებ. თუ მათ სურთ ამაზე საუბარი, მაშინ ვუსმენ, მაგრამ ეს საკითხები ჩემთვის არასოდეს ყოფილა ისეთი მნიშვნელოვანი ინფორმაცია, რაც აუცილებლად უნდა მეკითხა, მით უმეტეს, არასოდეს მიცდია ამგვარი ინფორმაციის გამოძალვა ადამიანების გამოსაყენებლად. თუმცა, როდესაც ანტიქრისტეები ინტრესდებიან ამ საკითხებით, ისინი ამას ნამდვილად არ აკეთებენ მხოლოდ სასაუბროდ; პირიქით, ისინი ამას აკეთებენ რაიმე სასურველი რამის მოსაპოვებლად. მაგალითად, ვის ოჯახსაც აქვს მაღაზია, რომელიც ყიდის ჯანმრთელობის პროდუქტებს და შეუძლია მათ საბითუმო ფასად მიჰყდოს, ისინი უახლოვდებიან ამ ოჯახს; ან თუ ვინმეს ჰყავს მეგობარი, რომელიც კარგი ნივთების ყიდვაში დაეხმარებათ, ისინი ამას აუცილებლად დაიმახსოვრებენ. ისინი ინახავენ ამგვარი „კავშირებისა“ და იმ ადამიანთა სიას, რომლებიც განსაკუთრებულად ნიჭიერად მიაჩნიათ, და მათ გადამწყვეტ მომენტებში იყენებენ. ისინი ფიქრობენ, რომ ეს ადამიანები ნიჭიერები არიან და მათთვის დიდი სარგებლის მოტანა შეუძლიათ. არის თუ არა ეს შეხედულება სწორი? (არა.) ადამიანები, რომლებიც არ ეძიებენ ჭეშმარიტებას და რომლებიც წუთისოფლისა და სატანისეულნი არიან, ამ საკითხებს სიცოცხლესა და ჭეშმარიტებაზე უფრო მნიშვნელოვნად მიიჩნევენ. თუ ადამიანი საზოგადოებაში ჩვეულებრივი მუშაკი იყო, როგორც კი წინამძღოლი ამას გაიგებს, მას არ სურს ყურადღება მიაქციოს ამ ადამიანს, რაც არ უნდა გულწრფელად მილტვოდეს ის თავის რწმენაში; მაგრამ როდესაც წინამძღოლი ხედავს, რომ ვიღაც ადრე თანამდებობის პირი იყო და მისი ოჯახი შეძლებულია, მისი ცხოვრების დონე მაღალია და ფუფუნებაში ცხოვრობს, მას ფეხქვეშ ეგება; არის თუ არა ეს კარგი წინამძღოლი? (არა.) ოდესმე ყოფილხართ ასეთი მოპყრობის მსხვერპლი? რას ფიქრობდით გულის სიღრმეში ასეთი მოპყრობის შემდეგ? გრძნობდით, რომ ღვთის სახლში არ იყო სიყვარული ან სითბო? წარმოადგენენ თუ არა ანტიქრისტეები ღვთის სახლს? ისინი არ წარმოადგენენ ღვთის სახლს. ისინი წარმოადგენენ სატანას. მათი ქმედებები და მათი არსი სატანისეულია და საერთოდ არანაირი კავშირი არ აქვს ჭეშმარიტებასთან. ისინი მხოლოდ საკუთარ თავს წარმოადგენენ. ასევე არიან ანტიქრისტეები, რომლებიც ამ „კავშირების“ ხელში ჩაგდებისა და მათთან კონტაქტის დამყარების შემდეგ, იყენებენ ამ ნაცნობობას პირადი საქმეების მოსაგვარებლად ან საკუთარი ოჯახის წევრებისთვის სამუშაოს უზრუნველსაყოფადაც კი. მითხარით, ხდება თუ არა ასეთი რამეები? (დიახ.) ანტიქრისტეებს ძალიან კარგად შეუძლიათ ამის გაკეთება. ადამიანს, რომელსაც არ აქვს სინდისი, სირცხვილის გრძნობა და რომელიც უკიდურესად ეგოისტი და მდაბალია, ყველაფრის კადრება შეუძლია — მას შეუძლია გააკეთოს ნებისმიერი რამ, რაც არ შეესაბამება ჭეშმარიტებას და რაც ეწინააღმდეგება ზნეობასა და ადამიანის სინდისს. ამიტომ ანტიქრისტეთა თვალში საკუთარი თანამდებობის გამოყენება პირადი საქმეების მოსაგვარებლად, სარგებლის მოსაპოვებლად და მსგავსი რამეებისთვის ყველაზე ნორმალური მოვლენაა მსოფლიოში და ეს საკითხი არც კი უნდა წამოიჭრას ან იქნეს გარჩეული ან გაგებული. ეს ზუსტად ისეა, როგორც არამორწმუნეები ამბობენ: „თავგამოდებით იბრძვიან თანამდებობისთვის საკვებისა და ტანსაცმლის გამო“. ეს არის ის მიზანი, რომლისკენაც ანტიქრისტეები მიილტვიან წინამძღოლობით. თავიანთი მისწრაფებისამებრ ამ მიმართულებითაც ძალ-ღონეს არ იშურებენ ყოველგვარი სინდისის ქენჯნის გარეშე; იყენებენ რა ხელთ არსებულ ძალაუფლებასა და თავიანთ თანამდებობას, რათა დააშინონ ძმები და დები და აიძულონ ისინი მოიქცნენ ისე, თითქოს ეს სრულიად ბუნებრივი იყოს; ძმებსა და დებს თავს ახვევენ ყოველგვარ პრაქტიკას და უყენებენ მოთხოვნებს, რომლებიც არ შეესაბამება პრინციპებს. ზოგიერთ დაბნეულ ადამიანს, რომელსაც არ გააჩნია გამჭრიახობა, ეს წინამძღოლები იყენებენ და მართავენ მათი ნების საწინააღმდეგოდ; შეიძლება იყვნენ ისეთებიც, ვინც საკუთარ ფულს ხარჯავენ მათთვის საქმის გასაკეთებლად, მაგრამ ხმას ვერ იღებენ და ჰგონიათ, რომ ამით თავიანთ მოვალეობას ასრულებენ და კეთილ საქმეებს ამზადებენ. ნება მომეცი გითხრა: სინამდვილეში ცდები. ამით კი არ ამზადებ კეთილ საქმეებს, არამედ ცუდ ადამიანს ეხმარები ცუდი საქმეების კეთებაში და ზრდი ბოროტი ადამიანის ძალმოსილებას. რატომ ვამბობ ამას? როდესაც ამას აკეთებ, ეს არ შეესაბამება პრინციპებს. არ ასრულებ შენს მოვალეობას. ეხმარები ანტიქრისტეს პირადი სარგებლის მისაღებად მზაკვრული გეგმების ხლართვაში და უგვარებ მას პირად საქმეებს. ეს არ არის შენი მოვალეობა; ეს არ არის შენი პასუხისმგებლობა. ეს არ არის ის მისია, რომელიც ღმერთმა დაგაკისრა, არც ღვთის სახლის საქმეა. ამით ემსახურები სატანას და მისთვის შრომობ. დაგიმახსოვრებს თუ არა ღმერთი იმის გამო რომ სატანას ემსახურები? (არა.) მაშინ რას დაიმახსოვრებს ღმერთი? ბიბლიაში არის ერთი ფრაზა. უფალმა იესომ თქვა: „ჭეშმარიტად გეუბნებით თქვენ: რაც გაუკეთეთ ერთს ამ ჩემს უმცირეს ძმათაგანს, მე გამიკეთეთ“ (მათ. 25:40). ეს არის ის, რაც ღმერთმა დაადგინა. რას ნიშნავს ეს სიტყვები? თუ შეგიძლია რაიმეს გაკეთება უმცირესი ძმებისა და დებისთვის, მაშინ ეს საქმე ნამდვილად პრინციპების და ღვთის მოთხოვნების შესაბამისად კეთდება. არ უყურებ, რამდენად მაღალია ადამიანის სტატუსი, არამედ მოქმედებ პრინციპის შესაბამისად. ზოგიერთი ადამიანი მხოლოდ მათთვის აკეთებს საქმეს, ირჯება და მუშაობს, ვისაც სტატუსი აქვს, და ენთუზიაზმით უჭერს მხარს, მაგრამ თუ სტატუსის არმქონე ადამიანი სთხოვს რაიმეს გაკეთებას, თუნდაც ეს იყოს მათი მოვალეობის ან პასუხისმგებლობის შესრულება, ისინი ყურადღებასაც არ აქცევენ. მაშ, როგორ ხასიათდება მათ მიერ გაკეთებული საქმეები? ღვთის გადმოსახედიდან ეს საქმეები ხასიათდება, როგორც სატანისთვის შრომა, და ის საერთოდ არ დაიმახსოვრებს ამ საქმეებს. ეს არის მეექვსე შემთხვევა. რომელიმე თქვენგანს უნახავს ასეთი შემთხვევები? (მე ვნახე ერთი, ღმერთო. ადრე, როდესაც ჩვენთან ანტიქრისტე წინამძღოლი იყო, ის იყენებდა თავის თანამდებობას, რათა ძმებისა და დების მიერ შემოწირული კარგი საკვები, სასარგებლო ნივთები, კოსმეტიკა და სხვა რამეები თავისთვის დაეტოვებინა. ზოგიერთ ნივთს ვადა უკვე გასული ჰქონდა, მაგრამ ის მაინც არ აძლევდა მათ ძმებსა და დებს; მან მიითვისა ყველა ეს ნივთი. ასევე მან იყიდა თბილი ქურთუკი, მაგრამ მოგვიანებით, როდესაც დაინახა, რომ ერთმა დამ იყიდა თბილი ქურთუკი, რომელიც ბევრი არ ღირდა და კარგი ხარისხის იყო, მან ათასგვარი რამ მოიფიქრა და უთხრა დას, რათა მისთვის ქურთუკი დაეტყუებინა და აიძულა და, დაეხარჯა მეტი ფული საკუთარი თბილი ქურთუკის საყიდლად.) შეიძლება ითქვას, რომ ყოველი ანტიქრისტე ბოროტი ადამიანია და რომ მას არ აქვს ადამიანობა, სინდისი და მისი ზნეობა განსაკუთრებით მდაბალია. ეს ადამიანები საბოლოოდ უნდა გამოაშკარავდნენ და მოიკვეთონ.

წარსულში ერთი სამსულიანი ოჯახი საზღვარგარეთ ჩამოვიდა თავისი მოვალეობის შესასრულებლად. ჩამოსვლის შემდეგ ისინი აიძულებდნენ ძმებსა და დებს, ყოველდღე გარეთ გასულიყვნენ ნივთების საყიდლად — ზოგს თბილი ქურთუკები უნდოდა, ზოგს შარვლები, სხვებს კი ფეხსაცმელი. ისინი სხვადასხვა მიზეზს იგონებდნენ და ამბობდნენ, რომ ამდენი ფული თან არ წამოუღიათ. თუ ამდენი ფული არ ჰქონდათ წამოღებული, მაშინ არც უნდა ეყიდათ ეს ნივთები, მაგრამ მაინც უნდოდათ, თანაც არა უბრალო, არამედ ძვირადღირებული და გამორჩეული რამეები, რაშიც ძმები და დები საკუთარ ფულს იხდიდნენ. იმ პერიოდში, როდესაც ეს ოჯახი თავის მოვალეობას ასრულებდა, ხალხი უკმაყოფილო დარჩა მათი ქცევით — საკვები, რასაც ისინი მიირთმევდნენ, ადგილი, სადაც ცხოვრობდნენ და ნივთები, რასაც იყენებდნენ, მეტისმეტად მდიდრული იყო! ამ ოჯახის მამა ძმებსა და დებს აიძულებდა, რომ მისთვის რძე ეყიდათ და როცა სწყუროდა, რძეს წყალივით სვამდა. რამდენი ადამიანია ამქვეყნად, ვისაც შეუძლია რძე წყალივით სვას? რა დონის ადამიანები უნდა იყვნენ ისინი? მოგვიანებით მან ძმებსა და დებს მანდარინებისა და ფორთოხლების ყიდვა აიძულა; მათ იყიდეს ერთი დიდი პარკი, რომელიც ოჯახმა ორ დღეში შეჭამა. ამის შემდეგ, მან თქვა, რომ მათ დამატებითი ვიტამინები სჭირდებოდათ, ამიტომ უთხრა ძმებსა და დებს, რომ ეყიდათ ალუბალი, და მეც კი გამომიყენა საბაბად და თქვა: „ალუბალი ღვთისთვის უნდა იყიდო!“ მე ვთქვი: „ახლა ზამთარია. ალუბლის სეზონი არ არის. მე არ მივირთმევ მას; არ მიყიდოთ“. მან თქვა: „ჩვენ მაინც უნდა ვიყიდოთ!“ როდესაც ძმებმა და დებმა ერთი ყუთი ალუბალი იყიდეს, მისმა ოჯახმა თვალის დახამხამებაში შეჭამა. არასოდეს მენახა ვინმე, ვისაც ასე შეეძლო ჭამა — ისინი ხილს ისე ჭამდნენ, თითქოს ბრინჯი ყოფილიყო და რძეს ისე სვამდნენ, თითქოს წყალი ყოფილიყო. და შემდეგ როდესაც სადილობის დრო დადგა, მათ დაინახეს, რომ თევზი იყო და ხარბად შეჭამეს. მათი ჭამის მანერა ზიზღს მოგგვრიდათ — ისინი ჰგავდნენ დამშეულ მოჩვენებებს, რომლებსაც მანამდე არასოდეს ეჭამათ რაიმე კარგი. ისინი ფიქრობდნენ, რომ ყოველივე კარგის მიღების შანსი უნდა გამოეყენებინათ, ამიტომ მოუთმენლად ეცილებოდნენ ერთმანეთს, რომ მუცლები ამოეყორათ. საბოლოოდ, ბავშვმა იმდენი ჭამა, რომ ცუდად გახდა. ამის შემდეგ ბავშვმა თქვა რაღაც, რომლის ლოგიკა დამახინჯებული იყო: „ეს თევზი ღვთის ადგილას რომ არ მეჭამა, ავადარ გავხდებოდი!“ მე იქ არც კი ვყოფილვარ, როდესაც ის ჭამდა და ამის შესახებ არაფერი ვიცოდი. მან ის თავისი ნებით შეჭამა — როგორ შეეძლო ჩემთვის დაებრალებინა? მაგრამ მან მაინც მე დამაბრალა. როგორ უნდა მოვექცეთ ასეთ ადამიანებს? (ისინი უნდა მოვიცილოთ.) ვინ არიან ისინი? (ეშმაკნი და სატანები.) ისინი ეშმაკნი არიან. იმ დროს მე ვუთხარი ადგილობრივი ეკლესიის წინამძღოლებს: „მოიცილეთ ისინი და გააგდეთ აქედან რაც შეიძლება შორს. აღარასოდეს მინდა მათი სახეების დანახვა!“

მე ვყოფილვარ ზოგიერთ ეკლესიაში და ურთიერთობა მქონია არაერთ ძმასა და დასთან. მინახავს ყოველგვარი ცუდი და ბოროტი ადამიანი, მაგრამ იმ ადამიანების რიცხვი, ვისთანაც ნორმალური ურთიერთობა შემიძლია, საკმაოდ მცირეა. ადამიანთა უმეტესობასთან ურთიერთობა ნამდვილად შეუძლებელია და მეტისმეტად ბევრია ისეთი ადამიანი, ვინც საღ აზრს მოკლებულია. ყველაფერს, რასაც ისინი ამბობენ, დამახინჯებული და მცდარი ლოგიკა აქვს და სიცრუეს ისე წარმოაჩენენ, თითქოს სიმართლე იყოს — ისინი უბრალოდ მხეცები, ეშმაკნი და სატანები არიან; მათ არ გააჩნიათ არც ადამიანობა და არც გონიერება. ასეთი ადამიანები თითოეულ ეკლესიაში მყოფთა სულ მცირე მესამედს შეადგენენ. არცერთი მათგანი არაფრად ვარგა და არცერთი მათგანის გადარჩენა არ არის შესაძლებელი; ყველა მათგანი რაც შეიძლება მალე უნდა მოიკვეთოს. ადამიანები, ვისთან ურთიერთობაც მომწონს, არიან ისინი, ვისაც ძალუძს ჭეშმარიტების მიღება, ვინც შედარებით პატიოსანია და ვისაც შეუძლია გულით საუბარი. მიუხედავად იმისა, თუ რა გახრწნილებას ავლენენ ან რა გადახრები აქვთ, სანამ მათ სურთ ჭეშმარიტებაზე თანაზიარება და მზად არიან, მიიღონ იგი, მე შემიძლია მათთან ნორმალური ურთიერთობა. რაც შეეხება მზაკვარ ადამიანებს და მათ, ვისაც სხვებით სარგებლობა უყვარს, მე მათ ყურადღებას არ ვაქცევ. ზოგიერთს ყოველთვის სურს ჩემ წინაშე თავის წარმოჩენა და ისე ჩვენება, რომ მასზე დიდი წარმოდგენა შემექმნას. ისინი ჩემ წინაშე ერთს აკეთებს, ხოლო ზურგს უკან — მეორეს, რათა მომატყუოს. ასეთი ადამიანები ეშმაკნი არიან და ისინი რაც შეიძლება შორს უნდა გავუშვათ; აღარასოდეს მინდა მათი დანახვა. როდესაც ადამიანებს აქვთ სისუსტეები და ნაკლოვანებები, მე შემიძლია მათი მხარდაჭერა და უზრუნველყოფა, ხოლო როდესაც გახრწნილი ხასიათი აქვთ, მე შემიძლია მათთან ჭეშმარიტებაზე თანაზიარება, მაგრამ მე არ მაქვს ურთიერთობა ეშმაკებთან და არ ვუსმენ იმას, რასაც ეშმაკნი ამბობენ. ზოგიერთი ადამიანი ახალმორწმუნეა და ზოგიერთი ჭეშმარიტება არ ესმის; ამიტომ მას შეუძლია უმეცრად საუბარი და მოქმედება. ჩვენ შეგვიძლია ჭეშმარიტებაზე თანაზიარება, მაგრამ თუ გესმის გარკვეული ჭეშმარიტება და შემდეგ განზრახ იწვევ არეულობას, უგუნურად მექცევი და ნაკლს ეძებ ჩემში, მაშინ არ შეგიწყნარებ. რატომ არ შეგიწყნარებ? არ ხარ ის, ვისი გადარჩენაც შეიძლება, მაშ, რატომ უნდა შეგიწყნარო? ვინმეს შეწყნარება ნიშნავს, რომ შემიძლია ვიყო ტოლრანტული და მომთმენი მის მიმართ. მე მომთმენი ვარ უმეცარი ადამიანებისა და რიგითი გახრწნილი ადამიანის მიმართ, მაგრამ არა მტრების ან ეშმაკების მიმართ. თუ ეშმაკნი და მტრები თავს ისე გაჩვენებენ, თითქოს სასიამოვნო რამეებს გეუბნებიან და მოგისყიდიან, მოგატყუებენ ან წამიერ ბედნიერებას მოგანიჭებენ, შეგიძლია დაიჯერო ის, რასაც ისინი ამბობენ? (არა, არ შეგვიძლია.) რატომ? რადგან მათ არ ძალუძთ ჭეშმარიტების მიღება, ეს უკვე ნათლად დაინახე და ეს ადამიანები უკვე გამოაშკარავდნენ. ისინი გულწრფელ სიტყვებს არ ამბობენ, როდესაც ჭეშმარიტებაზე აქვთ თანაზიარება; ეს ყველაფერი თვალთმაქცობაა და რთულია იმის გარჩევა, მართალია თუ ყალბი ის, რასაც ისინი ამბობენ. თუ შეგიძლია ამ ყველაფრის ზუსტად დანახვა, მაშინ შეგიძლია დარწმუნებული იყო, რომ ისინი ეშმაკნი და სატანები არიან. მხოლოდ მათი მოცილებით ან გარიცხვით შეიძლება პრობლემის საფუძვლიანად გადაჭრა. ზოგი ადამიანი ამბობს: „რატომ არ ეძლევათ მათ მცირე შანსი?“ ამ ადამიანებს მონანიების არანაირი შანსი არ აქვთ; მათთვის მონანიება შეუძლებელია. ისინი ზუსტად სატანას ჰგვანან — რაც არ უნდა ყოვლისშემძლე და ბრძენი იყოს ღმერთი, მისი გადმოსახედიდან ეს არ არის ის არსი, რომელიც ღმერთს უნდა ჰქონდეს. ის არ ეპყრობა ღმერთს, როგორც ღმერთს, და ფიქრობს, რომ მისი მზაკვრული გეგმები სიბრძნეა, რომ მისი ბუნება-არსება ჭეშმარიტებაა და რომ ღმერთი არ არის ჭეშმარიტება. ეს არის ნამდვილი სატანა და ის განწირულია, რომ ბოლომდე მტრულად იყოს განწყობილი ღვთის მიმართ. ამიტომ ბოროტი ადამიანები განწირულნი არიან იმისთვის, რომ ვერ შეძლონ ჭეშმარიტების სიყვარული და ძიება; შესაბამისად, ღმერთი არ იხსნის მათ. მათი ეკლესიიდან მოცილება და ღვთის სახლიდან გარიცხვა ყველაზე სწორი გადაწყვეტილებაა და ოდნავადაც არ არის მცდარი.

ანტიქრისტეები, რომლებზეც დღეს მქონდა თანაზიარება და რომლებიც გავაანალიზე, არასოდეს შეცვლიან იმ მიმართულებასა და მიზნებს, რომლებსაც ელტვიან. ყველაფერში, რასაც კი ესწრაფვიან, პრიორიტეტს ანიჭებენ საკუთარ ინტერესებს, იყენებენ მთელ თავიანთ ძალას და თავს იტეხენ, რათა თაღლითურად მოიპოვონ საკვები და სასმელი ღვთის სახლში. თავი გულწრფელად არასოდეს გაუღიათ ღვთისთვის; მათ მხოლოდ სურთ, რომ მოტყუებით მიიღონ საკვები და სასმელი, ინტერესები და კარგი პირობები. ფიქრობენ, რომ ღმერთი ამას ვერ ხედავს, არ იცის ამის შესახებ და არ შეუძლია მისი გამოკვლევა, ამიტომ ამ ყოველივეს მიზანმიმართულად ესწრაფვიან. რა თქმა უნდა, ასეთია მათი ბუნება-არსება — მათ არ უყვართ ჭეშმარიტება და არც ჭეშმარიტების ძიების გზით სიარული ძალუძთ, ამიტომ განწირულნი არიან იმისთვის, რომ დახასიათდნენ როგორც ანტიქრისტეები. ესენი არიან ისეთი ადამიანები, რომლებსაც ღმერთი მოკვეთავს და რომლებიც ღვთის სახლმა უნდა გარიცხოს მათი აღმოჩენისთანავე. იქედან მოყოლებული, როდესაც აღმოაჩენენ, რომ ადამიანი ანტიქრისტეთა გზას ადგას იქამდე, როდესაც მათი ქმედებები გამოვლინდება, რომლებიც ჭეშმარიტებას არ შეესაბამება და იმ დღემდე, როდესაც მას ახასიათებენ, როგორც ანტიქრისტეს, ეს ყოველივე ყველას აჩვენებს, რომ ანტიქრისტეები არ იცვლებიან. მათი საბოლოო შედეგია ღვთის სახლიდან გარიცხვა და ღვთის მიერ მოკვეთა — მათ არ ძალუძთ შეცვლა. მაშ, რა სარგებელი მოაქვს ამ ყოველივეს ცოდნას? ზოგი ამბობს: „ჩვენ არ მოვიპოვებთ საკვებსა და სასმელს თაღლითურად. ჩვენ ვეძიებთ ჭეშმარიტებას და გვსურს შევასრულოთ ჩვენი მოვალეობა, როგორც ქმნილებებმა. ჩვენ მივყვებით ღმერთს და ვემორჩილებით მის მიერ წარმართვასა და განგებას. ჩვენ არ ვიქცევით ანტიქრისტეებივით და არც ვგეგმავთ ანტიქრისტეთა გზით სიარულს. რა სარგებელი მოაქვს ჩვენთვის ამ შემთხვევების ცოდნას?“ რიგითი ძმებისა და დებისთვის ანტიქრისტეთა ეს გამოვლინებები და მხილებები შეიძლება იყოს გაფრთხილება თითოეული ადამიანისთვის და დაანახოს მათ, რომელი გზაა სწორი და რომელი ქცევები და ქმედებები შეესაბამება ღვთის განზრახვებს. ეკლესიის ყველა დონის წინამძღოლებისა და მუშაკთათვის ეს არის ანტიქრისტეების ამოცნობის რეალური ცხოვრებისეული მტკიცებულება. რა სარგებელი მოაქვს ანტიქრისტეთა ამოცნობას ეკლესიის საქმისთვის? ეს გეხმარებათ ზუსტად ამოიცნოთ ანტიქრისტეები და გარიცხოთ ისინი ეკლესიიდან შესაფერის დროს, რაც ეკლესიას უფრო წმინდას გახდის და დაიცავს მას ანტიქრისტეთა მხრიდანარევ-დარევის, ჩაშლისა და ზიანისგან, რათა მათ, ვინც ჭეშმარიტად ეძიებს ჭეშმარიტებას და ვისაც შეუძლია გულწრფელად დაიხარჯოს ღვთისთვის, ჰქონდეთ სუფთა და ეშმაკებისა და სატანების მხრიდან არევ-დარევისგან თავისუფალი და მშვიდი გარემო. ამიტომ, როდესაც საქმე ეხება ანტიქრისტეთა ამოცნობის ჭეშმარიტებას, მიუხედავად იმისა, ამოიცნობთ მათ ფაქტებისა და გამოვლინებების მეშვეობით თუ ჭეშმარიტება-პრინციპებზე დაყრდნობით, ორივე ამ ასპექტს უნდა ჩასწვდეთ. ეს სასარგებლოა თქვენი სულიერ ცხოვრებაში შესვლისა და ეკლესიის საქმისთვის — ეს არის ის, რაც უნდა გესმოდეთ.

დღეს მე ვისაუბრე რამდენიმე შემთხვევაზე. ეს საკითხები ასახავს ანტიქრისტეთა სისასტიკის, უსირცხვილობისა და ნებისმიერი ზნეობრივი ზღვრის სრული არარსებობის გამომხატველ ქცევებს, ქმედებებსა და გამოვლინებებს. ასეთი შემთხვევები თქვენს გარშემოც მომხდარა, და შეიძლება ითქვას, რომ ანტიქრისტეთა ქმედებები და გამოვლინებები გარკვეულწილად თქვენშიც არსებობს. სხვაგვარად რომ ვთქვათ, ყველას გაქვთ ანტიქრისტეთა გარკვეული ხასიათი და ზოგიერთი პრაქტიკა. ამიტომ, როდესაც ანტიქრისტეებს ამოიცნობთ, ასევე უნდა შეამოწმოთ, გამოიკვლიოთ და დაფიქრდეთ საკუთარ ქცევაზე. ზოგიერთმა ადამიანმა შეიძლება თქვას: „შენ ყოველთვის საუბრობ ასეთ შემთხვევებზე, ასეთ ჭორებზე და ასეთ დეტალებში შედიხარ. ეს როგორ გვეხმარება ჭეშმარიტებაში შესვლაში? ახლა ჩვენ ძალიან დაკავებულები ვართ ჩვენი მოვალეობებით, და არ გვსურს ამ საკითხების დაფიქსირება ან მათი მოსმენა. ჭეშმარიტებაში შესვლისას საკმარისია ორი რამის დაცვა — ერთი არის ღვთისადმი მორჩილება, ხოლო მეორე არის საკუთარი მოვალეობის ჯეროვნად შესრულება. ეს ასე მარტივია!“ თეორიულად შეიძლება ასე მარტივი იყოს, მაგრამ ზუსტად და კონკრეტულად რომ ვთქვათ, ეს არც ისე მარტივია. თუ ცოტა ჭეშმარიტება გესმის, შენი შესვლა იქნება უხეში და ზედაპირული და თუ ჭეშმარიტებები, რომლებიც გესმის, ზოგადია, მაშინ დეტალები, რომლებსაც გამოცდი, ასევე მცირე რაოდენობით იქნება და ვერასდროს განიწმინდები ღვთის წინაშე. ღმერთი სთხოვს ადამიანებს, ეძიონ ჭეშმარიტება და შევიდნენ ჭეშმარიტება-რეალობაში, ამიტომ ადამიანებს უნდა ესმოდეთ ეს დეტალები. აქედან გამომდინარე რას ხედავთ? ღმერთმა გადაწყვიტა თქვენი გადარჩენა, ამიტომ ის სერიოზულად უნდა მოგეკიდოთ და არავითარ შემთხვევაში არ უნდა იყოს უყურადღებო, დაბნეული, ან კმაყოფილი იმით, რომ რაღაც საკმარისად ახლოსაა ან დაახლოებით სწორია. ღვთისთვის არ არსებობს „დაახლოებით სწორი“, „ხუთიდან ოთხი“, „შესაძლოა“ და „ალბათ“. თუ გსურს გადარჩენა და ხსნის გზით სიარული, უნდა გესმოდეს ჭეშმარიტების ყველა ეს დეტალი. თუ ახლა არ ხარ ამისთვის მზად, არაუშავს — ახლა ჭეშმარიტების დეტალებში შესვლის დაწყება არ არის ძალიან გვიანი. თუ უბრალოდ კმაყოფილი ხარ იმით, რომ გაქვს დამოკიდებულება, კარგად შეასრულო შენი მოვალეობა შეცდომების გარეშე, და შეძლო მორჩილება, როდესაც რაღაც ხდება, მაშინ ვერასოდეს შეხვალ ჭეშმარიტება-რეალობებში. თითოეულ ჭეშმარიტებას, რომელსაც ღმერთი აძლევს ადამიანებს, ბევრი კონკრეტული დეტალი აქვს და თუ ადამიანებს არ ესმით ეს დეტალები, ისინი ვერასოდს ჩაწვდბიან ჭეშმარიტებას ან ღვთის განზრახვებს. კარგია თუ არა ის, რომ ღმერთი სერიოზულად ეკიდება ადამიანებს? (დიახ.) მიუხედავად იმისა, ეხება ეს მათი მოვალეობების შესრულებას, მორჩილებას, პიროვნებათაშორის ურთიერთობებს, თუ იმას, როგორ უდგებიან თავიანთი პერსპექტივებისა და ბედის საკითხს, ან თუნდაც იმ საკითხებს, რომლებზეც ახლა ვსაუბრობ, როგორიცაა როგორ ამოვიცნოთ ანტიქრისტეები, როგორ არ ვიაროთ ანტიქრისტეთა გზით, და როგორ მოვიშოროთ ანტიქრისტეს ხასიათი, ისინი სათითაოდ უნდა ჩასწვდნენ ამ ყოველივეს. მას შემდეგ, რაც ჭეშმარიტად შეძლებთ ამ დეტალების ამოცნობას და არ გეცოდინებათ მხოლოდ ცოტაოდენი მარტივი და ცარიელი მოძღვრების ქადაგება, მაშინ შესული იქნებით ჭეშმარიტება-რეალობაში. მხოლოდ იმ ადამიანებს აქვთ გადარჩენის შანსი და იმედი, რომლებიც შედიან ჭეშმარიტება-რეალობებში; მხოლოდ სიტყვებისა და მოძღვრებების ქადაგება უბრალოდ შრომაა. თუ ადამიანებს სურთ ჭეშმარიტება-რეალობებში შესვლა, მათ ამ დეტალებით უნდა დაიწყონ. წინააღმდეგ შემთხვევაში, ისინი ვერასოდეს მიაღწევენ ხასიათის ცვლილებას.

II. ანტიქრისტეთა ინტერესები

დ. მათი პერსპექტივები და ბედისწერა

4. როგორ უდგებიან ანტიქრისტეები წოდებას „მსახურების შემსრულებელი“

დღეს ჩვენ გავაგრძელებთ თანაზიარებას ანტიქრისტეთა სხვადასხვა გამოვლინების მეცხრე პუნქტზე: ისინი თავიანთ მოვალეობას მხოლოდ საკუთარი თავის გამოსაჩენად და პირადი ინტერესებისა და ამბიციების დასაკმაყოფილებლად ასრულებენ, არასოდეს ითვალისწინებენ ღვთის სახლის ინტერესებს და ღალატობენ კიდეც მათ პირადი დიდების სანაცვლოდ. ამ პუნქტთან მიმართებაში ჩვენი თანაზიარების მთავარი თემა ანტიქრისტეთა ინტერესების გაანალიზებაა, დღეს კი გვექნება თანაზიარება ანტიქრისტეთა ინტერესების მეოთხე საკითხის მეოთხე ქვეთემაზე — თუ როგორ უდგებიან ისინი წოდებას „მსახურების შემსრულებელი“ — და გავაანალიზებთ იმას, თუ როგორ ეპყრობიან ანტიქრისტეები ამ წოდებას. მათთვის, ვინც დღემდე მიჰყვებიან ღმერთს, ნაცნობია ტერმინი „მსახურების შემსრულებელი“ და უმეტესობამ გულით მიიღო ეს წოდება. მათი სუბიექტური მიდრეკილებების თვალსაზრისით ამ წოდების მიმართ არავითარი წინააღმდეგობა არ არსებობს. თუმცა, როდესაც საქმე ეხება კონკრეტულ შემთხვევას, როცა გარკვეულ პირს მომსახურების შემსრულებელს უწოდებენ, ეს ადამიანი ძირითადად გამოხატავს ზიზღსა და სურვილის არქონას; გრძნობს, რომ უსამართლოდ ეპყრობიან; ნამდვილად არ სურს, რომ ასე მოიხსენიებდნენ და იყოს მსახურების შემსრულებელი. ადამიანთა რეაქციით თუ ვიმსჯელებთ, მიუხედავად იმისა, რომ სუბიექტური განწყობით თანხმდებიან, რომ „მსახურების შემსრულებელი“ არ არის ცუდი წოდება, ობიექტური თვალსაზრისით ადამიანები ამ წოდებას მაინც გარკვეული დისკრიმინაციით, მტრობითა და უგულოდაც კი უდგებიან - ისინი სწორედ ასე არიან განწყობილნი მის მიმართ. მიუხედავად იმისა, თუ რას ფიქრობს ხალხი წოდებაზე „მსახურების შემსრულებელი“, ძალუძთ თუ არა მათ გულწრფელად მიიღონ იგი და იყვნენ მსახურების შემსრულებელნი, ან მოიცავს თუ არა მათი წარმოდგენა ამ წოდების შესახებ მრავალ ადამიანურ მანკიერებასა და და სურვილს, დღეს ჩვენ პირველ რიგში გვექნება თანაზიარება იმაზე, თუ კონკრეტულად ვინ არის მსახურების შემსრულებელი, ზუსტად როგორ განიმარტება და ხასიათდება წოდება „მსახურების შემსრულებელი“ ღვთის თვალში, რა არის იმ მსახურების შემსრულებელთა არსი, რომლებზეც ღმერთი საუბრობს, როგორ უყურებს ღმერთი ტერმინს „მსახურების შემსრულებელი“ და რით განსხვავდება ეს იმისგან, თუ როგორ აღიქვამენ მას ადამიანები, რათა ყველამ შეძლოთ ზუსტი გაგებისა და წარმოდგენის ჩამოყალიბება თქვენს გულებში წოდებაზე „მსახურების შემსრულებელი“.

ა. წოდების „მსახურების შემსრულებელი“ განმარტება და წარმოშობა

ტერმინი „მსახურების შემსრულებელი“ სიტყვასიტყვით ნიშნავს ადამიანს, რომელიც მუშაობს და ძალისხმევას იღებს რაიმესთვის. თუ ამ წოდებას თანამდებობის თვალსაზრისით შევაფასებთ, იგი მიუთითებს იმ ადამიანზე, ვისაც დროებითი პერიოდით იყენებენ. ანუ თუ ვინმეს მიიჩნევენ მსახურების შემსრულებლად და იწყებს საქმის კეთებას ან საქმიანობას გარკვეულ სფეროში, მაშინ ეს არის არა გრძელვადიანი პროფესიული კარიერა ან მუდმივი სამუშაო, რომელსაც ის ხელს ჰკიდებს, არამედ დროებითია. მას დროებით ავალებენ ძალისხმევის გაღებასა და გარკვეული დროით მსახურებას ამ სფეროში ან საქმის შესასრულებლად. მას არ აქვს პერსპექტივა, მომავალი და არ იღებს არავითარ მატერიალურ სარგებელს. მას არ სჭირდება რაიმე პასუხისმგებლობის აღება; უბრალოდ უხდიან გაწეული შრომის საფასურს. როდესაც მასზე დაკისრებული საქმე სრულდება, ის აღარ არის საჭირო, უბრალოდ იღებს თავის საზღაურს და მიდიას. მოკლედ რომ ვთქვათ, ეს დროებითია. მას სთხოვენ საქმის შესრულებას მაშინ, როდესაც საჭიროა. ეს არის მსახურების შემსრულებლის სიტყვასიტყვითი გაგება. თუ ტერმინს „მსახურების შემსრულებელი“ ადამიანის წარმოდგენების მიხედვით განვმარტავთ, მაშინ ასეთ ადამიანებს მოიხსენიებენ, როგორც „ხელშეკრულებით დასაქმებულებს“ და „დროებითს მუშაკებს“, რომლებიც დროებით ასრულებენ საქმეს ან ძალისხმევას ძალისხმევას დებენ რაიმე საქმესა თუ სფეროში. მათთან ერთადერთი კავშირი მხოლოდ დროის იმ პერიოდით შემოიფარგლება, რომლის განმავლობაშიც ისინი საჭირონი არიან საქმის შესარულებლად და როგორც კი ეს დრო ამოიწურება, მათ აღარ აქვთ არავითარი ღირებულება. ეს იმიტომ ხდება, რომ ისინი აღარ არიან საჭირონი და აღარ გააჩნიათ გამოყენებითი ღირებულება — მათი ღირებულება ამ დროის განმავლობაში ამოიწურა. ეს არის ის სიტყვასიტყვითი მნიშვნელობა, რომლის გაგება და დანახვაც ადამიანებს ძალუძთ ტერმინში „მსახურების შემსრულებელი“. იმ მნიშვნელობის ფარგლებში, რომლის გამოხატვაც ადამიანურ ენას შეუძლია ანუ ღვთის მიერ წარმოთქმული წოდების „მსახურების შემსრულებელი“ მნიშვნელობაში, რომლის გაცნობიერებაც ადამიანებს ძალუძთ, არსებობს თუ არა მნიშვნელობის ისეთი დონე, რომელიც ჭეშმარიტებას შეესაბამება? არსებობს თუ არა მნიშვნელობის ისეთი დონე, რომელიც ნორმალურ ადამიანობასა და გონიერებას შეესაბამება? არსებობს თუ არა მნიშვნელობის ისეთი დონე, რომელიც ადამიანებს, როგორც ჭეშმარიტ ქმნილებებს, უნდა ესმოდეთ? არსებობს თუ არა მნიშვნელობის ისეთი დონე, რომელიც ეხება იმას, თუ როგორ უდგება ღმერთი ამ წოდებას? (არა.) საიდან იცით, რომ არ არსებობს? საგონებელში ხართ ჩავარდნილნი; არ ძალგიძთ ამის ახსნა. თქვენ შორის არიან უნივერსიტეტის სტუდენტები, მაგისტრანტები, დოქტორანტები და პროფესორები, მაგრამ არცერთ თქვენგანს არ შეუძლია ამის ნათლად ახსნა, არა? (დიახ, ასეა.) ეს არის განსხვავება ცოდნასა და ჭეშმარიტებას შორის. შეიძლება იყო განათლებული, იცოდე ცალკეული სიტყვები „მსახურება“ და „შემსრულებელი“, და როდესაც ეს ტერმინები ერთიანდება და ქმნის ტერმინს ადამიანის ტიპისა და ადამიანთა ჯგუფის აღსაწერად, ძალგიძს ჩაწვდე ამ ადამიანთა არსს, მათი გამოვლინებებსა და ადგილს მთელ კაცობრიობას შორის, მაგრამ როდესაც არ შეგიძლია ამ ტერმინის გაგება ჭეშმარიტებისა და ქმნილების პერსპექტივიდან, კონკრეტულად საიდან მოდის შენი გაგება? კონკრეტულად რა არის ამ ტერმინის არსი, რომელსაც იგებ? განა ეს არ არის ტერმინის „მსახურების შემსრულებელი“ ისეთი გაგება, რომელიც მომდინარეობს ამ გახრწნილი კაცობრიობიდან, ამ საზოგადოებიდან და კაცობრიობის ცოდნიდან? (დიახ, ასეა.) კაცობრიობის ცოდნა ჭეშმარიტების შესატყვისია თუ ჭეშმარიტებისადმი მტრულად განწყობილი? (ის ჭეშმარიტებისადმი მტრულად არის განწყობილი.) მაშ, როდესაც გაქვს ამ ტერმინის ასეთი გაგება და წვდომა, ღვთის წინააღმდეგ დგახარ თუ ღმერთთან შესატყვისობის მხარეს? ცხადია, როდესაც იგებ და სწვდები ამ ტერმინს შენი ცოდნითა და გონებით, უნებლიეთ და გაუცნობიერებლად დგახარ ღვთის წინააღმდეგ. როდესაც იყენებ ცოდნას ამ ტერმინის გასაგებად, ის, რაც გაიგე, გარდაუვალად მიგიყვანს იქამდე, რომ იგრძნო წინააღმდეგობა, მიუღებლობა, ზიზღი და სიძულვილიც კი ტერმინის „მსახურების შემსრულებელი“ მიმართ. იგრძნობა ამაში რაიმე მორჩილება? იგრძნობა ამაში ჭეშმარიტი მიღება? (არა.) ზოგი ამბობს: „მე ვიღებ კარგ სიტყვებს, მაგრამ რატომ უნდა მივიღო ეს ცუდი სიტყვა? ისიც საკმარისად კარგია, რომ მის მიმართ წინააღმდეგობას არ ვგრძნობ. მაგალითად, მე ვიღებ ისეთ დადებით ტერმინებს, როგორიცაა „გვირგვინის მიღება“, „ჯილდოების მიღება“, „კურთხევა“, „სასუფეველში შესვლა“, „ზეცაში ასვლა“, „ჯოჯოხეთში არმოხვედრა“, „დასჯის არიდება“ და „პირმშო ძედ ყოფნა“. ბუნებრივია, ეს არის ადამიანის ჩვეულებრივი რეაქცია და ის, რისკენაც ადამიანები უნდა ისწრაფოდნენ. რაც შეეხება ისეთ უარყოფით ტერმინებს, როგორებიცაა „ბოროტი ადამიანები“, „ანტიქრისტეები“, „დასჯა“ და „ჯოჯოხეთში მოხვედრა“, არავის მოსწონს მათი მიღება. ტერმინი „მსახურების შემსრულებელი“ ნეიტრალურია, მაგრამ ჩემი გაგებით ის მიუღებელია და ჩემთვის ისიც საკმარისად კარგია, რომ არ მძულს იგი. თუ ნებაყოფლობით უნდა მივიღო იგი, დავემორჩილო მას და მივიღო იგი ღვთისგან, მაშინ ეს უბრალოდ შეუძლებელია.“ განა ასე არ ფიქრობენ ადამიანები? (დიახ, ასეა.) ეს მოსაზრება სწორია თუ არასწორი? (არასწორია.) როდის გაიგე, რომ ეს არასწორია? ახლახან, არა? ეს პრობლემაა. მხოლოდ ახლახან გაიგე, რომ ეს არასწორია. სანამ ამას გააცნობიერებდი, თითქოს უკვე ზედაპირულად მიღებული გქონდა წოდება „მსახურების შემსრულებელი“ და უკვე სუბიექტურად აღიქვამდი მას — და იყო ეს მიღება ჭეშმარიტი თუ ყალბი? (ის ყალბი იყო.) ცხადია, ეს არ იყო ჭეშმარიტი და არც სრულიად მზად იყავი მის მისაღებად. აქ იყო სიყალბე, თვალთმაქცობა და ზიზღი, და ასევე იყო განცდა, რომ სხვა არჩევანი არ გქონდა.

ის, რაზეც ახლახან გვქონდა თანაზიარება, იყო ადამიანების ჭეშმარიტი რეაქციები და გამოვლინებები წოდებასთან „მსახურების შემსრულებელი“ დაკავშირებით; ისინი სრულად წარმოაჩენენ ადამიანთა მოსაზრებებს, შეხედულებებსა და გაგებას ამ წოდების შესახებ, სრულად ავლენენ, რომ ადამიანების დამოკიდებულება ამ წოდების მიმართ არის უგულობა, დისკრიმინაცია და ზიზღი, და წინააღმდეგობა გულის სიღრმიდან. ეს იმიტომ ხდება, რომ ადამიანები თაკილობენ მსახურების შემსრულებლად ყოფნას, ეზიზღებათ ტერმინი „მსახურების შემსრულებელი“, არ სურთ იყვნენ მსახურების შემსრულებლები და სძულთ მსახურების შემსრულებლად ყოფნა. ეს არის ადამიანების გაგება და დამოკიდებულება ამ წოდების მიმართ. ახლა მოდით, ვნახოთ, კონკრეტულად როგორ უყურებს ღმერთი მსახურების შემსრულებლებს, როგორ გაჩნდა ტერმინი „მსახურების შემსრულებელი“, რა არის ამ წოდების არსი ღვთის თვალში და მისი წარმოშობა. „მსახურების შემსრულებლის“ სიტყვასიტყვითი მნიშვნელობა, ადამიანური ენით რომ ვთქვათ, არის დროებითი მუშაკი, ადამიანი, რომელიც დროებით მსახურობს რაიმე სფეროში ან ასრულებს საქმეს და რომელიც დროებით არის საჭირო. ღვთის მართვის გეგმაში, ღვთის საქმეში და ღვთის სახლში ადამიანთა ეს ჯგუფი, რომლებსაც მსახურების შემსრულებლები ეწოდებათ, შეუცვლელია. როდესაც ეს ადამიანები მოვიდნენ ღვთის სახლში, ღვთის საქმის აღსრულების ადგილას, მათ არაფერი იცოდნენ თავად ღვთის ან მისდამი რწმენის შესახებ, მით უმეტეს ღვთის საქმის ან მისი მართვის გეგმის შესახებ. მათ არაფერი ესმოდათ; უბრალოდ გარეშე პირები, არამორწმუნეები იყვნენ. როდესაც ადამიანები, რომლებიც ღვთის თვალში არამორწმუნეები არიან, მოდიან ღვთის სახლში, რა შეუძლიათ გააკეთონ მისთვის? შეიძლება ითქვას, რომ მათ არაფრის გაკეთება არ შეუძლიათ. რადგან ადამიანებს აქვთ გახრწნილი ხასიათი და საერთოდ არ იცნობენ ღმერთს, და ადამიანების ბუნება-არსების გამო, ერთადერთი, რისი გაკეთებაც მათ შეუძლიათ, არის ის, რომ შეასრულონ ყველაფერი, რასაც ღმერთი ავალებს. ისინი მიჰყვებიან ღვთის საქმეს იქამდე, სადამდეც ის აღწევს; მათი ცოდნა ვრცელდება იქამდე, სადამდეც ღვთის სიტყვები მიიყვანს მათ; მხოლოდ მისი სიტყვები იციან და საერთოდ ვერ აცნობირებენ მათ. ეს ადამიანები პასიურად ასრულებენ ყოველ საქმეს, რომლის შესრულებასაც ღმერთი მათგან მოითხოვს — ისინი სრულიად პასიურები არიან და არა აქტიურები. აქ „პასიური“ ნიშნავს, რომ მათ არ იციან, რას გააკეთებს ღმერთი, რას სთხოვს ღმერთი მათ, იმ საქმის მნიშვნელობა ან ღირებულება, რომლის შესრულებასაც ღმერთი მათ სთხოვს და ასევე ის, თუ რა გზას უნდა მიჰყვნენ. ღვთის სახლში მოსვლისას ისინი მანქანებს ჰგვანან, რომლებიც მხოლოდ ისე ფუნქციონირებენ, როგორც ღმერთი მართავს მათ. რა სჭირდება ღმერთს მათგან? იცით? (ადამიანები არიან ობიექტები, რომელთაც ღმერთი ჭეშმარიტებას უცხადებს განსასჯელად. ადამიანები ღვთის სიტყვების ობიექტები არიან.) ეს ერთი ნაწილია; ადამიანები ღვთის სიტყვების ობიექტები არიან. კიდევ რა? რა შეიძლება ითქვას ადამიანების ნიჭზე? (დიახ.) რა შეიძლება ითქვას ნორმალური ადამიანობის აზროვნებაზე? (დიახ.) ღმერთი მხოლოდ მაშინ გამოგიყენებს, თუ ნორმალური ადამიანური აზროვნება გაქვს. თუ სინდისი და გონიერება არ გაგაჩნია, მაშინ მსახურების შემსრულებლადაც კი არ გამოდგები. კიდევ რა არის? (ადამიანების უნარები და განსაკუთრებული ნიჭები.) ეს ნიჭში შედის და მისი ნაწილიცაა — სხვადასხვა უნარი, რომელსაც ადამიანები ფლობენ. კიდევ რა? (ღვთისადმი თანამშრომლობის მზაობა.) ესეც მისი ნაწილია, მორჩილებისა და დამორჩილების სურვილი, და რა თქმა უნდა, შეიძლება ითქვას, რომ ეს არის ადამიანების სურვილი, უყვარდეთ დადებითი რამ და ჭეშმარიტება. მორჩილებისა და დამორჩილების სურვილი არის ღმერთთან თანამშრომლობისთვის მზაობა, მაგრამ რომელია ამის თქმის ყველაზე შესაფერისი გზა? (მორჩილებისა და დამორჩილების სურვილი.) სწორია, სიტყვა „სურვილი“ შედარებით უფრო ფართოა და უფრო დიდ სპექტრს მოიცავს. თუ გამოვიყენებთ სიტყვას „მზაობა“, მასშტაბი გარკვეულწილად ვიწროვდება. უფრო მეტიც, „სურვილი“ შედარებით უფრო მსუბუქია ხარისხით, ვიდრე „მზაობა“, რაც ნიშნავს, რომ მას შემდეგ, რაც სურვილი გაგიჩნდება, თანდათანობით სხვადასხვა სახის მზაობა გიყალიბდება; მზაობა უფრო კონკრეტულია, მაშინ როცა სურვილი გარკვეულწილად უფრო ფართოა. რაც შეეხება შემოქმედს, ეს არის ის, რაც ღმერთს სჭირდება გახრწნილი კაცობრიობისგან. ანუ, როდესაც გარეშე პირი, რომელმაც აბსოლუტურად არაფერი იცის ღვთის, ღვთის მართვის, ღვთის არსის, ღვთის გამონათქვამებისა და ღვთის ხასიათის შესახებ, მოდის ღვთის სახლში; ის ჰგავს მანქანას და რისი გაკეთებაც მას შეუძლია ღვთისთვის და ღვთის საქმესთან თანამშრომლობისას ძირითადად არავითარ კავშირში არ არის იმ სტანდარტთან, რომელსაც ღმერთი მოითხოვს — ჭეშმარიტებასთან. ასეთი ადამიანების ის თვისებები, რომელთა გამოყენებაც ღმერთს შეუძლია, არის ის, რაც ახლახან ვახსენეთ: პირველი ის, რომ ეს ადამიანები შეიძლება გახდნენ ღვთის სიტყვების ობიექტები; მეორე არის ის ნიჭი, რომელსაც ეს ადამიანები ფლობენ; მესამე არის ის, რომ ეს ადამიანები ფლობენ ნორმალური ადამიანობის აზროვნებას; მეოთხე არის სხვადასხვა უნარი, რომელსაც ეს ადამიანები ფლობენ; მეხუთე — და ეს ყველაზე მნიშვნელოვანია — არის ის, რომ ამ ადამიანებს აქვთ ღვთის სიტყვებისადმი მორჩილებისა და დამორჩილების სურვილი. ყოველივე ეს გადამწყვეტია. როგორც კი ადამიანი ფლობს ყოველივე ამას, ის იწყებს მუშაობას ღვთის საქმის მსახურებისა და ღვთის მართვის გეგმის შესრულების მიზნით; ის ოფიციალურად დგება სწორ გზაზე, რაც ნიშნავს, რომ ის ოფიციალურად გახდა მსახურების შემსრულებელი ღვთის სახლში.

როდესაც ადამიანებს არ ესმით ღვთის სიტყვები, ჭეშმარიტება ან ღვთის განზრახვები და ოდნავადაც არ ეშინიათ ღვთის, თითოეული მათგანისთვის არ შეიძლება არსებობდეს სხვა როლი, გარდა მსახურების შემსრულებლისა. ანუ ხარ მსახურების შემსრულებელი, გინდა ეს თუ არა — ამ წოდებას თავს ვერ დააღწევ. ზოგიერთი ამბობს: „მთელი ცხოვრება მწამდა ღმერთი. მას შემდეგ, რაც იესოს ვირწმუნე, ათწლეულები გავიდა — ნუთუ მართლა ისევ მხოლოდ მსახურების შემსრულებელი ვარ?“ რას ფიქრობთ ამ კითხვაზე? ვის ეკითხებიან ისინი ამას? მათ საკუთარ თავს უნდა ჰკითხონ და დაფიქრდნენ: „მესმის თუ არა ახლა ღვთის განზრახვები? როდესაც ახლა ჩემს მოვალეობას ვასრულებ, უბრალოდ ძალისხმევას ვხარჯავ თუ ჭეშმარიტებას პრაქტიკაში ვიყენებ? მივყვები თუ არა ჭეშმარიტების ძიებისა და გაგების გზას? შევედი თუ არა ჭეშმარიტება-რეალობაში? მაქვს თუ არა ღვთისმოშიში გული? ვარ თუ არა ის, ვინც ემორჩილება ღმერთს?“ ისინი უნდა დაფიქრდნენ საკუთარ თავზე ამ საკითხების გათვალისწინებით. თუ მათ დააკმაყოფილეს ეს კრიტერიუმები, თუ ძალუძთ მტკიცედ დგომა ღვთის განსაცდელების წინაშე, ღვთისმოშიშება და ბოროტებისგან განრიდება, მაშინ, რა თქმა უნდა, ისინი აღარ არიან მსახურების შემსრულებლები. თუ მათ ამ კრიტერიუმებიდან არცერთი არ დაუკმაყოფილებიათ, მაშინ უდავოდ რჩებიან მსახურების შემსრულებლებად და ეს გარდაუვალი და აუცილებელია. ზოგი ამბობს: „მე 30 წელზე მეტია მწამს ღმერთი, რაც არც კი მოიცავს იმ წლებს, რომლებიც იესოს რწმენაში გავატარე. მას შემდეგ, რაც ღმერთი განკაცდა, გამოჩინდა, იმოქმედა და დაიწყო თავისი გამონათქვამების წარმოთქმა, მე ღვთის მიმდევარი ვარ. მე ვიყავი ერთ-ერთი პირველი, ვინც პირადად გამოსცადა ღვთის საქმე და ერთ-ერთი პირველი, ვინც მოისმინა მისი ბაგიდან წარმოთქმული სიტყვები. მას შემდეგ ამდენი წელი გავიდა და კვლავ მწამს და მივყვები ღმერთს. რამდენჯერმე განვიცადე დაპატიმრება და დევნა და ამდენ საფრთხეს გადავაწყდი; ღმერთი ყოველთვის მიცავდა და მიძღვებოდა; მას არასოდეს მივუტოვებივარ. ახლაც ვასრულებ ჩემს მოვალეობას; ჩემი მდგომარეობა სულ უფრო და უფრო უმჯობესდება, ჩემი რწმენა მუდმივად იზრდება და ღვთის მიმართ საერთოდ არ მაქვს ეჭვები — ნუთუ მართლა ისევ მსახურების შემსრულებელი ვარ?“ ვის ეკითხები? განა არასწორ ადამიანს არ ეკითხები? ეს კითხვა არ უნდა დასვა. რადგან ამდენი წელია გწამს, განა არ იცი, ხარ თუ არა მსახურების შემსრულებელი? თუ ეს არ იცი, მაშინ რატომ არ ეკითხები საკუთარ თავს, ფლობ თუ არა ჭეშმარიტება-რეალობას, გაქვს თუ არა ღვთისმოშიში გული და იქცევი თუ არა ისე, რომ განერიდო ბოროტებას? ღმერთი ამდენი წლის მანძილზე მოქმედებს, ამდენი სიტყვა წარმოთქვა და რამდენი გაიგე და რამდენს ჩაწვდი? რამდენი მიიღე? რამდენჯერ მიიღე გასხვლა და რამდენი განსაცდელი და გამოწრთობა მიიღე? როდესაც ისინი მიიღე, იდექი თუ არა მტკიცედ შენს მოწმობაში? ძალგიძს თუ არა ღვთის დამოწმება? როდესაც აწყდები ისეთ განსაცდელებს, როგორსაც იობი წააწყდა, ძალგიძს თუ არა ღვთის უარყოფა? ზუსტად რამდენად დიდია შენი ღვთისადმი რწმენა? შენი რწმენა მხოლოდ რაღაც რწმენაა თუ ჭეშმარიტი რწმენა? დაუსვი საკუთარ თავს ეს კითხვები. თუ არ იცი ამ კითხვებზე პასუხები, მაშინ დაბნეული ადამიანი ხარ და შემიძლია გითხრა, რომ უბრალოდ ბრბოს მიჰყვები — არც კი იმსახურებ, რომ მსახურების შემსრულებელი გეწოდოს. ის, ვისაც ასეთი დამოკიდებულება აქვს წოდება „მსახურების შემსრულებლის“ მიმართ და კვლავ სრულიად დაბნეულია, ძალიან საცოდავია. მას ისიც კი არ ესმის, ვინ არის, მაშინ როცა ღმერთი სრულიად ნათელი და მკაფიოა ყველა ადამიანის მიმართ თავის მოპყრობაში.

ჩვენ ახლახან გვქონდა თანაზიარება იმაზე, თუ კონკრეტულად რა არის ღვთის თავდაპირველი მნიშვნელობა სიტყვა „მსახურების შემსრულებელთან“ დაკავშირებით. თავდაპირველად, როდესაც ადამიანები ღვთის სახლში შედიან, როდესაც მათ არ ესმით ჭეშმარიტება და მხოლოდ სხვადასხვა სურვილი ან თანამშრომლობის გარკვეული მზაობა გააჩნიათ, ის როლი, რომელსაც ამ პერიოდში ასრულებენ, მხოლოდ მსახურების შემსრულებლის როლი შეიძლება იყოს. რა თქმა უნდა, სიტყვა „მსახურება“ არც ისე სასიამოვნოდ ჟღერს. სხვაგვარად რომ ვთქვათ, ეს ნიშნავს მსახურებას და მოღვაწეობას კაცობრიობის გადასარჩენად ღვთის მართვის საქმის სამსახურში; ეს ნიშნავს ძალისხმევის გაღებას. ეს ადამიანებს ვერ აცნობიერებენ ვერცერთ ჭეშმარიტებას, არც ღვთის განზრახვები ესმით; მათ არ ძალუძთ რაიმე ძალისხმევის გამოჩენა ან რაიმე ფორმით თანამშრომლობა იმ კონკრეტულ საქმეში, რომელსაც ღმერთი ეწევა კაცობრიობის გადასარჩენად და სამართავად, არც ჭეშმარიტებასთან დაკავშირებულ სხვადასხვა საქმეში. მათ მხოლოდ გარკვეული უნარები და ნიჭი აქვთ და მხოლოდ ის ძალუძთ, რომ გარკვეული ძალისხმევა გაიღონ და რამდენიმე სიტყვა წარმოთქვან ზოგადი საქმეებისთვის და აღავლინონ გარკვეული გარეშე მსახურება. თუ ეს არის იმ საქმის არსი, რომელსაც ადამიანები თავიანთი მოვალეობის შესრულებისას აკეთებენ, თუ ისინი უბრალოდ მომსახურე როლს ასრულებენ, მაშინ მათთვის რთულია მოიშორონ წოდება „მსახურების შემსრულებელი“. რატომ არის რთული მისი მოშორება? აქვს თუ არა ამას რაიმე კავშირი ღვთის მიერ ამ წოდების განმარტებასთან? დიახ, ნამდვილად აქვს. ადამიანებისთვის ძალიან ადვილია მცირეოდენი ძალისხმევის გაღება და საქმეების კეთება თავიანთი ბუნებრივი შესაძლებლობების, ნიჭისა და გონების მიხედვით, მაგრამ ჭეშმარიტებით ცხოვრება, ჭეშმარიტება-რეალობაში შესვლა და ღვთის განზრახვების შესაბამისად მოქმედება ძალიან რთულია; ეს მოითხოვს დროს, ღვთის მიერ წინამძღოლობას, ნათლის მოფენასა და წვრთნას და კიდევ უფრო მეტად - ღვთის სიტყვების სამსჯავროსა და გაკიცხვის მიღებას. ამიტომ სანამ ადამიანები მოქმედებენ ამ მიზნების მისაღწევად, ის, რისი გაკეთებაც და უზრუნველყოფაც ადამიანთა უმეტესობას შეუძლია, არის ის, რაც ახლახან ვახსენეთ: იყვნენ ღვთის სიტყვების ობიექტები, ფლობდნენ გარკვეულ ნიჭს და იყვნენ გარკვეულწილად გამოსადეგნი ღვთის სახლში, ფლობდნენ ნორმალური ადამიანობისთვის დამახასიათებელ გონიერებას და შეეძლოთ გაიგონ და შეასრულონ ნებისმიერი საქმე, რომელსაც დაავალებენ, ფლობდნენ გარკვეულ უნარებს და შეეძლოთ თავიანთი განსაკუთრებული ტალანტების გამოყენება ღვთის სახლში გარკვეულ საქმეზე, და, რაც ყველაზე მნიშვნელოვანია, ჰქონდეთ მორჩილებისა და დამორჩილების სურვილი. როდესაც მსახურობ ღვთის სახლში, როდესაც ძალისხმევას ხარჯავ ღვთის საქმისთვის, თუ მცირედი სურვილი მაინც გაქვს მორჩილებისა და დამორჩილების, არ გახდები ნეგატიური და არ მოდუნდები. ნაცვლად ამისა, ყველაფერს გააკეთებ, რათა გამოიჩინო თავშეკავება და ნაკლები ცუდი საქმე აკეთო, ხოლო მეტი სიკეთე აკეთო. განა ეს არ არის ის მდგომარეობა და ყოფა, რომელშიც ადამიანთა უმეტესობა იმყოფება? რა თქმა უნდა, თქვენ შორის არის ადამიანთა უმცირესობა, რომლებმაც უკვე უკან მოიტოვეს ასეთი ყოფა. და რა შეიძინა ამ ძალიან მცირე უმცირესობამ? მათ გაიგეს ჭეშმარიტება, შეიძინეს ჭეშმარიტება-რეალობა. როდესაც ისინი აწყდებიან პრობლემებს, შეუძლიათ ილოცონ, ეძიონ ღვთის განზრახვები და იმოქმედონ ჭეშმარიტება-პრინციპების შესაბამისად. მათი მორჩილებისა და დამორჩილების სურვილი აღარ ჩერდება მხოლოდ მზაობის დონეზე, არამედ მათ შეუძლიათ აქტიურად გამოიყენონ პრაქტიკაში ღვთის სიტყვები, იმოქმედონ ღვთის მოთხოვნების შესაბამისად და ჰქონდეთ ღვთისმოშიში გული პრობლემების წინაშე. ისინი არ საუბრობენ და არ მოქმედებენ დაუფიქრებლად, არამედ არიან ფრთხილები და ყურადღებიანები. განსაკუთრებით მაშინ, როდესაც მათი გასხვლა ეწინააღმდეგება მათსავე წარმოდგენებს; ისინი არ განიკითხავენ ღმერთს, არ ეკამათებიან მას და არ გრძნობენ წინააღმდეგობას თავიანთ გულებში. გულის სიღრმეში ისინი ჭეშმარიტად იღებენ ღვთის ვინაობას, სტატუსსა და არსს. არის თუ არა რაიმე განსხვავება ამ ადამიანებსა და მსახურების შემსრულებლებს შორის? რა არის ეს განსხვავებები? პირველი განსხვავება ის არის, რომ მათ ესმით ჭეშმარიტება, მეორე ის, რომ მათ ძალუძთ ზოგიერთი ჭეშმარიტების პრაქტიკაში გამოყენება. მესამე - მათ აქვთ ღვთის შესახებ გარკვეული ცოდნა და მეოთხე - მათი მორჩილება აღარ არის მხოლოდ სურვილი, არამედ გარდაიქმნა სუბიექტურ დამოკიდებულებად — ისინი ჭეშმარიტად მორჩილნი გახდნენ. მეხუთე — და ეს არის ყველაზე მნიშვნელოვანი და ყველაზე ღირებული ამ პუნქტებიდან — მათში გაჩნდა ღვთისმოშიში გული. შეიძლება ითქვას, რომ მათ, ვინც ფლობს ამ თვისებებს, უკვე მოიშორეს წოდება „მსახურების შემსრულებელი“. ეს იმიტომ ხდება, რომ მათი შესვლის სხვადასხვა ასპექტიდან, ასევე ჭეშმარიტებისადმი მათი დამოკიდებულებიდან და ღვთის შესახებ მათი ცოდნის დონიდან გამომდინარე, ეს აღარ არის ისეთი მარტივი, თითქოს ისინი მხოლოდ ერთ პროფესიულ საქმეს ასრულებენ ღვთის სახლში; ისინი აღარ არიან დროებითი მუშაკები, რომლებიც დროებით გამოიძახეს მცირე საქმის შესასრულებლად. ანუ ეს ადამიანები აქ არ არიან დროებითი ჯილდოებისთვის; ისინი არ არიან დაქირავებულნი დროებითი გამოყენებისთვის და არ აკვირდებიან მათ გამოყენების პერიოდში, რათა ნახონ, ძალუძთ თუ არა ამ სამუშაოს გრძელვადიანად შესრულება. მათ შეუძლიათ ჭეშმარიტების პრაქტიკაში გამოყენება და თავიანთი მოვალეობების კარგად შესრულება. ამიტომ ამ ადამიანებმა მოიშორეს წოდება, დასახელება „მსახურების შემსრულებელი“. გინახავთ ასეთი ადამიანები? ეკლესიაში არიან ასეთი ადამიანები. გსურთ იცოდეთ, ვინ არიან ეს ადამიანები და რამდენი არიან ისინი, მაგრამ მე ახლა არ ძალმიძს ამის თქმა; როდესაც გაიგებთ ჭეშმარიტებას, შეძლებთ მათ ამოცნობას. ის, რაც უნდა იცოდეთ, არის ის, თუ რა მდგომარეობაში ხართ, რომელი გზაა თქვენ წინ, რომელსაც მიჰყვებით და რომელ გზას უნდა მიჰყვებოდეთ — ეს არის ის, რაც უნდა იცოდეთ.

ახლა არის თუ არა წოდება „მსახურების შემსრულებელი“ ღვთის მიერ ადამიანებისთვის თავს მოხვეული? იყენებს თუ არა ღმერთი ამ წოდებას ადამიანების დასამცირებლად, მათ კატეგორიებად დასაყოფად და დასახარისხებლად? (არა.) მაშ, როგორ განმარტა ღმერთმა ეს წოდება? ღვთის მიერ ადამიანებისთვის წოდების მინიჭება არ ნიშნავს იმას, რომ იგი მათ შემთხვევით არქმევს მეტსახელს და არც გარეგნული იერსახის საფუძველზე განსაზღვრავს მას; ეს წოდება არ არის უბრალოდ წოდება. ადამიანის სახელი მხოლოდ აღმნიშვნელია, სახელწოდებაა, რომელსაც არავითარი რეალური მნიშვნელობა არ გააჩნია. მაგალითად, ზოგიერთ ჩინელ მშობელს იმედი აქვს, რომ მათი ქალიშვილი ჭკვიანი და ლამაზი იქნება, ამიტომ მისი სახელის აღსანიშნად იყენებენ იეროგლიფს „ლამაზი“, თუმცა ეს მხოლოდ იმედია და არავითარი კავშირი არ აქვს მის არსთან. ის შეიძლება მართლაც სულელი იყოს და გაიზარდოს შეუხედავი; მაშ, რა აზრი აქვს მისთვის „ლამაზის“ დაძახებას? ასევე არიან ბიჭები, რომლებსაც ჰქვიათ „ჩენგლონგი“ ან „ჩენგჰუ“; ეს სახელები გამოისახება იეროგლიფებით, რომლებიც დრაკონად ან ვეფხვად ქცევას ნიშნავს — მართლა ასეთი შიშის მომგვრელები არიან ამ სახელებს რომ ატარებენ? ისინი შეიძლება მშიშრები ან უქნარები იყვნენ. ეს მხოლოდ ის იმედებია, რომლებიც მშობლებს თავიანთი შვილების მიმართ აქვთ; ისინი არქმევენ მათ ასეთ სახელებს, რომლებსაც არავითარი კავშირი არ აქვთ მათ არსთან. შესაბამისად, ადამიანთა სახელები და წოდებები ასახავს ადამიანთა წარმოდგენებსა და კეთილ სურვილებს, მაგრამ ისინი მხოლოდ სახელწოდებები და აღმნიშვნელებია და არ ენიჭებათ მათი არსის საფუძველზე. თუმცა, წოდებები და სახელები, რომლებსაც ღმერთი განსაზღვრავს, არავითარ შემთხვევაში არ ენიჭებათ ადამიანებს გარეგნული იერსახის მიხედვით და, რა თქმა უნდა, არც თავად ღვთის სურვილებს ეფუძნება. სურს თუ არა ღმერთს, რომ ადამიანები იყვნენ მსახურების შემსრულებლები? (არა.) ოდესმე ამოგიკითხავთ ღვთის სიტყვებში, რომ ღმერთი ამბობდეს: „მე მსურს, რომ ყველა ადამიანი გახდეს მსახურების შემსრულებელი და არ მსურს, რომ ვინმე გადარჩეს“? (არა.) მაშ, რა არის ის, რაც ღმერთს სურს? ადამიანებს ადრეც უთქვამთ: „ღმერთს სურს, რომ ყველა ადამიანი გადარჩეს და არ სურს, რომ ვინმე დაიღუპოს და წარწყმდეს.“ ეს არის სურვილი. თუმცა, წოდება „მსახურების შემსრულებელი“ არსაიდან არ მოსულა. ეს ისევე იყო, როგორც ღმერთმა განსაზღვრა სახელები „ხე“ და „ბალახი“. ხეები დიდი და მაღალია და როდესაც ვინმე ახსენებს ხეს, ყველამ იცის, რომ ხეები დიდი და მაღალია; როდესაც ვინმე ახსენებს ბალახს, ყველამ იცის, რომ ბალახი პატარა და დაბალია, არა? (დიახ.) მაშ, რას ვიტყვით წოდებაზე „მსახურების შემსრულებელი“? ეს წოდება გაჩნდა ადამიანის არსისა და გამოვლინებების მიხედვით და ღვთის საქმის ეტაპის შესაბამისად. თუ ადამიანებს ძალუძთ თანდათანობით გაიგონ ჭეშმარიტება ღვთის საქმის კვალდაკვალ, შევიდნენ ჭეშმარიტება-რეალობაში და მიაღწიონ ღვთისადმი მორჩილებასა და ღვთისმოშიშებას, მაშინ ამ დროს, ეს წოდება იცვლება. შესაბამისად, თუნდაც იყო ერთ-ერთი მსახურების შემსრულებელი, ეს ხელს არ გიშლის ქმნილების მოვალეობის შესრულებაში და ჭეშმარიტების ძიებასა და პრაქტიკაში გამოყენებაში; მით უმეტეს, ეს გავლენას არ ახდენს შენს ღვთისადმი მორჩილებასა და ღვთისმოშიშებაზე.

არიან თუ არა ადამიანები, რომლებიც ვერასოდეს მოიშორებენ წოდებას „მსახურების შემსრულებელი“? (დიახ.) როგორი ადამიანები არიან? ესენი არიან ისეთი ადამიანები, რომლებიც არ ეძიებენ ჭეშმარიტებას, რომლებსაც შეიძლება ესმით ჭეშმარიტება, მაგრამ პრაქტიკაში არ იყენებენ მას, მით უმეტეს, არ უყვართ ჭეშმარიტება და ხშირად გულში მიუღებლობას გრძნობენ და მის მიმართ ზიზღით არიან განწყობილნი. რატომ რჩებიან ისინი ღვთის სახლში, თუკი ჭეშმარიტების მიმართ ზიზღით არიან განწყობილნი? მათ სურთ გარკვეული სარგებლის მიღება, ისინი გარკვეულ ძალისხმევას ხარჯავენ და ავლენენ გარკვეულ კარგ ქცევებს ღვთის სახლში ფუჭი იმედით. ისინი იყენებენ მათ მიერ გაღებულ მსხვერპლს, საკუთარი თავის მიძღვნასა და დახარჯვას, ასევე ახალგაზრდული წლების ფლანგვასა და დროის ხარჯვას იმ სარგებლის სანაცვლოდ, რომლის მიღებაც სურთ. იმ გზის გამო, რომელსაც ეს ადამიანები მიჰყვებიან, საბოლოოდვერ ახერხებენ ჭეშმარიტება-რეალობაში შესვლას, ვერ აღწევენ ღვთისადმი მორჩილებას, მით უმეტეს - ღვთისმოშიშებას — ისინი სამუდამოდ განისაზღვრებიან „მსახურების შემსრულებლებად“. ღვთის სახლში ამგვარ ადამიანთა შორის არიან ისეთები, რომლებსაც შეუძლიათ ბოლომდე მსახურება და ისეთები, რომლებსაც არ შეუძლიათ; არსებობს მცირე განსხვავება მათ შორის ადამიანობის მხრივ, ვისაც შეუძლია ბოლომდე მსახურება და ვისაც არ შეუძლია. მათ, ვინც არ ეძიებს ჭეშმარიტებას, მაგრამ შეუძლია ბოლომდე მსახურება — ანუ იმ ადამიანებს, რომლებსაც შეუძლიათ გარკვეული ძალისხმევის დახარჯვა ღვთის სახლში ღვთის საქმისთვის, სანამ ღვთის მართვის გეგმის საქმე მიმდინარეობს — აქვთ შედარებით კარგი და კეთილშობილი ადამიანობა. ისინი არ სჩადიან ბოროტებას, არ თესავენ არეულობას მსახურებისას და არ არიან მოცილებულნი ეკლესიიდან. ასეთ ადამიანებს შეუძლიათ ბოლომდე მსახურება და სწორედ ისინი იქნებიან ყოველთვის მსახურების შემსრულებლები. რაც შეეხება სხვებს, რადგან მათი ადამიანობა ძალიან ცუდია, დაბალი ზნეობა და პატიოსნება აქვთ, ისინი მსახურებისას ხშირად აფერხებენ და შლიან სხვადასხვა საქმეს ღვთის სახლში და ზიანს აყენებენ ღვთის სახლის ბევრ საქმეს. ისინი არ ინანიებენ მაშინ, როდესაც არაერთხელ გაისხლებიან ან იზოლირებულნი აღმოჩნდებიან; უბრალოდ უბრუნდებიან თავიანთ ძველ, ცუდ გზებს; საერთოდ არ ესმით არცერთი ჭეშმარიტება, არ იღებენ ჭეშმარიტებას, არამედ მოქმედებენ თავნებად; ასეთი ადამიანები განიდევნებიან. რატომ განიდევნებიან ისინი? ასეთ ადამიანებს მსახურებაც კი არ შეუძლიათ. მათ არ ძალუძთ კარგად საქმის კეთება, როდესაც გარკვეულ ძალისხმევას ხარჯავენ ღვთის სახლში, ძალისხმევის გაღებისას ისინი ბოროტებასაც სჩადიან და აიძულებენ ღვთის სახლსა და დებსა და ძმებს, გაიღონ მსხვერპლი. ასეთი ადამიანების გამოყენებას მეტი ზიანი მოაქვს, ვიდრე სარგებელი. მათ არაერთხელ ეძლევათ დაფიქრების შესაძლებლობა, მაგრამ საბოლოოდ მათი ბუნება უცვლელი რჩება და ისინი არ ითვალისწინებენ სხვათა რჩევებს. ასეთი ადამიანები არ იმსახურებენ ღვთის სახლში მსახურებასაც კი, არც ამის უნარი შესწევთ და ამიტომ ისინი მოიკვეთებიან ეკლესიიდან.

ახლა ზოგადად გესმით თუ არა წოდება „მსახურების შემსრულებელი“? არის თუ არა „მსახურების შემსრულებელი“ დისკრიმინაციული წოდება, რომელსაც ღმერთი ანიჭებს კაცობრიობას? განზრახ იყენებს თუ არა ღმერთი ამ წოდებას ადამიანების დასამცირებლად? იყენებს თუ არა ღმერთი ამ წოდებას ადამიანების გამოსააშკარავებლად და გამოსაცდელად? იყენებს თუ არა ღმერთი ამ წოდებას იმისათვის, რომ ადამიანებს ზუსტად გააგებინოს, რა არიან ისინი? გულისხმობს თუ არა ღმერთი ამ ყველაფერს? სინამდვილეში ღმერთი არცერთ მათგანს არ გულისხმობს. ღმერთს არ აქვს განზრახული ადამიანთა გამოაშკარავება ან ადამიანების დამცირება და დაცინვა; არც იმას გულისხმობს, რომ ეს წოდება „მსახურების შემსრულებელი“ ადამიანების გამოსაცდელად გამოიყენოს. ერთადერთი მნიშვნელობა, რომელსაც ღმერთი ანიჭებს წოდებას „მსახურების შემსრულებელი“ არის ის, რომ იგი ახდენს დახასიათებას და აყალიბებს ამ წოდებას ადამიანების ქმედებებისა და არსის მიხედვით, იმ როლის მიხედვით, რომელსაც ადამიანები ასრულებენ ღვთის საქმის აღსრულების პროცესში, ასევე იმის მიხედვით, თუ რისი გაკეთება ძალუძთ მათ და რასთან დაკავშირებით შეუძლიათ თანამშრომლობა. ამ მნიშვნელობიდან გამომდინარე ვხედავთ, რომ ღვთის სახლში თითოეული ადამიანი მსახურობს ღვთის მართვის გეგმის აღსასრულებად და რაღაც ეტაპზე იყო მსახურების შემსრულებლის ამ როლში. შეგვიძლია თუ არა ამის თქმა? (დიახ.) ნამდვილად შეგვიძლია; ახლა ყველას შეგიძლიათ ამის გაგება. ღმერთს არ სურს ამ წოდების გამოყენება ადამიანთა იმედგასაცრუებლად ან მათი რწმენის გამოსაცდელად, მით უმეტეს მათ დასამცირებლად ან იმისათვის, რომ ისინი უფრო წესიერნი და მორჩილნი გახადოს ან გააგებინოს მათ მათი ვინაობა და პოზიცია; მით უმეტეს, ღმერთს არ სურს წოდების „მსახურების შემსრულებელი“ გამოყენება იმისათვის, რომ ადამიანებს წაართვას ქმნილების მოვალეობის შესრულების უფლება. ეს წოდება მთლიანად განისაზღვრება იმ სხვადასხვა გახრწნილი ხასიათის მიხედვით, რომელსაც ადამიანები ავლენენ და ადამიანების ჭეშმარიტი მდგომარეობების მიხედვით, როდესაც ისინი მიჰყვებიან ღმერთს. შესაბამისად, ამ წოდებას აბსოლუტურად არავითარი კავშირი არ აქვს იმასთან, თუ რა იქნება ადამიანების ვინაობა, სტატუსი, პოზიცია და დანიშნულების ადგილი მას შემდეგ, რაც ღვთის მართვის საქმე დასრულდება. ეს წოდება მთლიანად მომდინარეობს ღვთის მართვის გეგმისა და მართვის საქმის საჭიროებებიდან; ეს არის გახრწნილი კაცობრიობის ჭეშმარიტი მდგომარეობა ღვთის მართვის საქმეში. რაც შეეხება ადამიანებს, რომლებიც ემსახურებიან ღვთის სახლს, როგორც მსახურების შემსრულებლები და რომლებსაც იყენებენ, როგორც მანქანებს, შენარჩუნდება თუ არა ეს მდგომარეობა ბოლომდე, თუ უკეთესობისკენ შეიცვლება ღვთისკენ მიმავალ გზაზე, დამოკიდებულია მათ სწრაფვაზე. თუ ვინმე ეძიებს ჭეშმარიტებას და შეუძლია მიაღწიოს ხასიათის ცვლილებას და ღვთისადმი მორჩილებასა და ღვთისმოშიშებას, მაშინ ის საფუძვლიანად მოიშორებს წოდებას „მსახურების შემსრულებელი“. და რად იქცევიან ადამიანები მას შემდეგ, რაც მოიშორებენ წოდებას „მსახურების შემსრულებელი“? ისინი ხდებიან ღვთის ჭეშმარიტი მიმდევრები, ღვთის ხალხი და სასუფევლის ხალხი ანუ ისინი ხდებიან ღვთის სასუფევლის ხალხი. თუ ღმერთს მიჰყვები და ამავდროულად კმაყოფილდები მხოლოდ ძალისხმევის გაღებით, ტანჯვითა და საფასურის გადახდით, არ ეძიებ ჭეშმარიტებას ან არ იყენებ ჭეშმარიტებას პრაქტიკაში, შენი გახრწნილი ხასიათი საერთოდ არ იცვლება, არასოდეს აკეთებ საქმეებს ღვთის სახლის პრინციპების შესაბამისად და საბოლოოდ ვერ აღწევ ღვთისადმი მორჩილებასა და ღვთისმოშიშებას, მაშინ ეს წოდება „მსახურების შემსრულებელი“, ეს „გვირგვინი“ იდეალურად, ზედგამოჭრილივით მოგერგება და ვერასოდეს შეძლებ მის მოშორებას. თუ კვლავ ამ მდგომარეობაში ხარ, როდესაც ღვთის საქმე სრულდება და შენი ხასიათი ჯერ კიდევ არ შეცვლილა, მაშინ წოდებას „ღვთის სასუფევლის ხალხი“ არავითარი კავშირი არ ექნება შენთან და სამუდამოდ მსახურების შემსრულებელი იქნები. როგორ გესმის ეს სიტყვები? უნდა აცნობიერებდე, რომ იმ მომენტში, როდესაც ღვთის საქმე სრულდება ანუ როდესაც ყველა ადამიანი, ვისი გადარჩენაც ღმერთს სურს, გადარჩენილია, როდესაც საქმემ, რომლის გაკეთებაც ღმერთს სურს, მთლიანად მიაღწია თავის შედეგსა და მიზნებს, ღმერთი აღარ ისაუბრებს და აღარ უხელმძღვანელებს ადამიანებს, იგი აღარ აღასრულებს ადამიანზე ხსნის არავითარ საქმეს და მისი საქმე იქვე დასრულდება ისევე, როგორც ღვთისადმი რწმენის გზა, რომელსაც თითოეული ადამიანი მიჰყვება. ბიბლიაში არის ასეთი გამოთქმა: „უსამართლო კვლავ უსამართლობდეს და უწმიდური კვლავ უწმიდურობდეს, მართალი კვლავ მართლობდეს და წმიდა კვლავ წმიდობდეს“ (გამოცხ 22:11). რას ნიშნავს ეს? ეს ნიშნავს, რომ იმ მომენტში, როდესაც ღმერთი ამბობს, რომ მისი საქმე დასრულდა, ეს მიანიშნებს, რომ ღმერთი აღარ შეასრულებს ადამიანის ხსნისა და ადამიანის გაკიცხვისა და განსჯის საქმეს, ღმერთი აღარ მოჰფენს ნათელს და აღარ უხელმძღვანელებს ადამიანს; იგი აღარ ეტყვის ადამიანს სიტყვებს, რომლებიც გულმოდგინედ და გულწრფელად შეაგონებს ან გასხლავს მას — ღმერთი აღარ აღასრულებს ამ საქმეს. რას ნიშნავს ეს? ეს ნიშნავს, რომ ყოველივეს შედეგები მაშინ გამოაშკარავდება, ადამიანების შედეგები მაშინ დადგინდება და ვერავინ შეძლებს მის შეცვლას; ადამიანებისთვის გადარჩენის მეტი შანსი აღარ იქნება. აი, რას ნიშნავს ეს.

როდესაც ვინმე იშორებს წოდებას „მსახურების შემსრულებელი“ ღვთის საქმის დასასრულს, როდესაც ის იშორებს ამ სახელწოდებას, ამ მდგომარეობას, ეს მიანიშნებს, რომ ეს ადამიანი აღარ არის გარეშე პირი ან არამორწმუნე ღვთის თვალში, არამედ არის ღვთის სახლისა და ღვთის სასუფევლის ადამიანი. და როგორ გაჩნდა ეს წოდება „ღვთის სახლისა და ღვთის სასუფევლის ადამიანი“? როგორ იღებენ ადამიანები ამ წოდებას? შენ ხდები ღვთის სახლის ადამიანი ჭეშმარიტების ძიებითა და გაგებით, ტანჯვითა და მსხვრპლის გაღებით და ამგვარად შენი მოვალეობის კარგად შესრულებით, ხასიათის ცვლილების გარკვეული დონის მიღწევით და ღვთისადმი მორჩილებისა და ღვთისმოშიშების უნარით. იობისა და პეტრეს მსგავსად შენ აღარ იქნები სატანისგან დაზიანებული და გახრწნილი, შეგიძლია თავისუფლად იცხოვრო ღვთის სასუფეველში და ღვთის სახლში, აღარაა საჭირო შენს გახრწნილ ხასიათთან ბრძოლა; ღვთის თვალში შენ ხარ ჭეშმარიტი ქმნილება, ჭეშმარიტი ადამიანი. განა ეს არ უნდა აღინიშნოს სიხარულით? რას ნიშნავს ეს? ეს ნიშნავს, რომ სატანის მიერ გახრწნილი ადამიანის ტანჯვისა და გასაჭირის ცხოვრება მთლიანად დასრულდა და ის იწყებს სიხარულის, მშვიდობისა და ბედნიერების ცხოვრებას. მას შეუძლია იცხოვროს შემოქმედის პირსახის ნათელში, იცხოვროს ღმერთთან ერთად და ეს სიხარულით უნდა აღინიშნოს. თუმცა, რაც შეეხება სხვა ტიპის ადამიანებს, რომლებმაც ბოლომდე ვერ მოახერხეს წოდების „მსახურების შემსრულებელი“ მოშორება, რას ნიშნავს მათთვის, თუ ღვთის საქმის დასრულებისას ჯერ კიდევ არ მოუშორებიათ ეს წოდება, ეს „გვირგვინი“ თავიდან? ეს ნიშნავს, რომ ისინი რჩებიან გარეშე პირებად და ღვთის თვალში კვლავ არამორწმუნეები არიან. ამის მიზეზი ის არის, რომ ისინი არ იღებენ ჭეშმარიტებას და საერთოდ არ იყენებენ მას პრაქტიკაში; მათ არ მიუღწევიათ ხასიათის ცვლილებისთვის, არ შესწევთ ღვთისადმი დამორჩილების უნარი და არ აქვთ ღვთისმოშიში გული. ეს ადამიანები უნდა განდევნონ ღვთის სახლიდან და მათ არ აქვთ ადგილი ღვთის სასუფეველში. თუ მათთვის არ არის ადგილი ღვთის სასუფეველში, სად არიან ისინი? ისინი ღვთის სასუფევლის მიღმა არიან და წარმოადგენენ ღვთის ხალხისგან გამოყოფილ ჯგუფს. ასეთ ადამიანებს კვლავ „მსახურების შემსრულებლები“ ეწოდებათ და ეს მიანიშნებს, რომ ისინი არ გამხდარან ღვთის სახლის ადამიანები, ისინი არასოდეს იქნებიან ღვთის მიმდევრები, ღმერთი არ აღიარებს მათ და ისინი ვეღარასოდეს მიიღებენ კურთხევას ან მადლს ღვთისგან. რა თქმა უნდა, ეს ასევე მიანიშნებს, რომ მათ არ აქვთ შანსი, დატკბნენ კეთილი კურთხევით ღმერთთან ერთად მის სასუფეველში ან მოიპოვონ მშვიდობა და სიხარული — ეს შანსი დაკარგულია. მაშ, არის თუ არა ეს მომენტი მათთვის სიხარულით აღსანიშნავი, თუ ეს სამწუხარო მოვლენაა? ეს სამწუხარო მოვლენაა. და რაც შეეხება იმას, თუ რა იქნება მათი ჯილდო ღვთის სახლისა და ღვთის სასუფევლის მიღმა ამ წოდების „მსახურების შემსრულებელი“ ტარებისთვის, ეს საკითხი მოგვიანებით იქნება განხილული. ნებისმიერ შემთხვევაში განსხვავება მსახურების შემსრულებელთათვის მიცემულ ჯილდოსა და ღვთის სასუფევლის ხალხისთვის მიცემულ ჯილდოს შორის ძალიან დიდია; არსებობს განსხვავებები თანამდებობასთან, ჯილდოსა და სხვა მსგავს ასპექტებთან დაკავშირებით. განა საცოდაობა არ არის, რომ ასეთმა ადამიანებმა ვერ მოიპოვეს ჭეშმარიტება და ვერ მიაღწიეს ხასიათის ცვლილებას, სანამ ღმერთი ასრულებდა თავის საქმეს ადამიანების გადასარჩენად? რაოდენ საცოდავია! ეს არის რამდენიმე სიტყვა წოდება „მსახურების შემსრულებლის“ შესახებ.

არიან ადამიანები, რომლებიც ამბობენ: „წინააღმდეგობას ვგრძნობ, როდესაც მსახურების შემსრულებლებს ახსენებენ. არ მინდა ვიყო მსახურების შემსრულებელი და არ ვარ ბედნიერი ამით. თუ მე ღვთის ხალხთაგანი ვარ, მაშინ ძალმიძს მივიღო ეს, თუნდაც მათ შორის ყველაზე უმნიშვნელო ვიყო და ეს კარგია, სანამ მსახურების შემსრულებელი არ ვარ. არ მაქვს სხვა მისწრაფება არ გამაჩნია და გულით სხვა საწადელს არ ვატარებ ამ ცხოვრებაში; უბრალოდ მოუთმენლად ველი წოდების „მსახურების შემსრულებელი“ მოშორებას. ბევრს არ ვითხოვ.“ რას ფიქრობთ ასეთ ადამიანებზე? არის თუ არა ეს ჭეშმარიტების მაძიებელი ადამიანის დამოკიდებულება? (არა.) რა დამოკიდებულებაა ეს? განა ეს არ არის ნეგატიური დამოკიდებულება? (დიახ.) როდესაც საქმე ეხება წოდებას „მსახურების შემსრულებელი“, არ გჭირდება ძალისხმევის გაღება მის მოსაშორებლად, რადგან ეს წოდება გენიჭება ცხოვრებაში მიღწეული პროგრესის დონის საფუძველზე და არ შეიძლება განისაზღვროს იმით, თუ რა გსურს. ეს არ არის დამოკიდებული იმაზე, თუ რა გსურს, არამედ დამოკიდებულია იმ გზაზე, რომელსაც მიჰყვები და იმაზე, შეიცვალა თუ არა შენი ხასიათი. თუ შენი მიზანი მხოლოდ ის არის, რომ შეძლო ამ წოდების „მსახურების შემსრულებელი“ მოშორება, მაშინ ნება მიბოძე გითხრა სიმართლე: შენ ვერასოდეს შეძლებ მის მოშორებას, სანამ ცოცხალი ხარ. თუ ფოკუსირდები ჭეშმარიტების ძიებაზე და შეძლებ ხასიათის ცვლილების მიღწევას, მაშინ ეს წოდება ნელ-ნელა შეიცვლება. ამ ორი პუნქტიდან გამომდინარე არის თუ არა წოდება „მსახურების შემსრულებელი“ ღვთის მიერ ადამიანებისთვის თავს მოხვეული? აბსოლუტურად არა! ეს არ არის წოდება, რომელსაც ღმერთი თავს ახვევს ადამიანებს, და არც სახელწოდებაა — ეს არის წოდება, რომელიც ენიჭება ადამიანების ცხოვრებაში მიღწეული პროგრესის დონის საფუძველზე. შენი მსახურების შემსრულებლად ყოფნა მცირდება იმის მიხედვით, თუ რამდენ პროგრესს აღწევ ცხოვრებაში და რამდენად იცვლება შენი ხასიათი. როდესაც ერთ დღეს შეძლებ მიაღწიო ღვთისადმი მორჩილებასა და ღვთისმოშიშებას, მაშინ თუნდაც გსურდეს იყო მსახურების შემსრულებელი, აღარ ხარ ის; ეს განისაზღვრება შენი სწრაფვით, ჭეშმარიტებისადმი შენი დამოკიდებულებით და იმ გზით, რომელსაც მიჰყვები. არიან ისეთებიც, რომლებიც ამბობენ: „მინდა მოვიშორო წოდება „მსახურების შემსრულებელი“ და არ მინდა ვიყო ის, მაგრამ არ მესმის ჭეშმარიტება და არ მსურს ჭეშმარიტების ძიება. მაშ, რა შემიძლია გავაკეთო?“ არის თუ არა გამოსავალი? ღმერთი განსაზღვრავს ყველა სახის ადამიანის შედეგებს თავისი სიტყვებისა და ჭეშმარიტების საფუძველზე — აქ დათმობის ადგილი არ არის. თუ გიყვარს ჭეშმარიტება და შეგიძლია დაადგე ჭეშმარიტების ძიების გზას, მაშინ ეს არის ის, რითაც უნდა გაიხარო; თუ ჭეშმარიტების მიმართ მიუღებლობას გრძნობ და ზიზღით ხარ განწყობილი და ირჩევ არ გაჰყვე ჭეშმარიტების ძიების გზას, მაშინ ეს მწუხარების მიზეზია. ეს არის მხოლოდ ორი გზა — არ არსებობს შუალედური გზა ასარჩევად. სიტყვები, რომლებსაც ღმერთი წარმოთქვამს, არასოდეს გადავა; თუმცა ყოველივე გადავა, ღვთის არცერთი გამონათქვამი არ გადავა. ღვთის სიტყვები არის კრიტერიუმები ყოველივეს განსჯისა და განაჩენის გამოსატანად; ღვთის სიტყვები არის ჭეშმარიტება და არასოდეს გადავა. როდესაც ეს სამყარო, კაცობრიობა და ყოველივე შეიცვლება და გადავა, ღვთის არცერთი სიტყვა არ გადავა, არამედ მისი ყველა სიტყვა აღსრულდება. კაცობრიობისა და ყოველივეს შედეგები განისაზღვრება და მჟღავნდება ღვთის სიტყვების გამო — ვერავინ შეცვლის ამას და ამ საკითხზე მსჯელობა არ შეიძლება. შესაბამისად, როდესაც საქმე ეხება იმას, რომ ღმერთი ხელმწიფებს და განსაზღვრავს ადამიანების შედეგებს, თუ ადამიანები ფუჭი იმედით იკვებებიან, მაშინ ისინი აბსოლუტური უგუნურები არიან. მათთვის არ არსებობს მეორე გზა ასარჩევად ამ საკითხში, რადგან ღმერთს არ მიუცია ადამიანებისთვის მეორე გზა. ეს არის ღვთის ხასიათი, ეს არის ღვთის სამართლიანობა და ადამიანებს არ ძალუძთ ჩაერიონ ამ საკითხში, თუნდაც ამის სურვილი ჰქონდეთ. ფიქრობ, რომ არამორწმუნე სამყაროში ხარ, სადაც ადამიანებს შეუძლიათ დახარჯონ ფული და გამოიყენონ თავიანთი კავშირები საქმეების მოსაგვარებლად, მაგრამ ეს არ ჭრის ღმერთთან მიმართებაში. გახსოვდეს: ამით ღმერთთან ვერაფერს გახდები!

ბ. თუ როგორ ეპყრობიან ანტიქრისტეები წოდებას „მსახურების შემსრულებელი“

დღევანდელი თანაზიარების თემაა იმის გაანალიზება, თუ როგორი დამოკიდებულება აქვთ ანტიქრისტეებს წოდების „მსახურების შემსრულებლის“ მიმართ. ახლა, როდესაც დავასრულეთ თანაზიარება წოდების „მსახურების შემსრულებელი“ განმარტებაზე, განა ადამიანთა უმეტესობას არ აქვს დადებითი დამოკიდებულება ამ წოდების მიმართ? კვლავ გრძნობთ წინააღმდეგობას ან მიუღებლობას ამ წოდების მიმართ? (არა.) მაშ, მოდით, ახლა ვნახოთ, როგორ ეპყრობიან ანტიქრისტეები წოდებას „მსახურების შემსრულებელი“ და როგორი დამოკიდებულება აქვთ მის მიმართ. ის, რასაც ანტიქრისტეები ყველაზე მეტად აფასებენ, არის მაღალი სტატუსი, დიდი პრესტიჟი და აბსოლუტური ძალაუფლება. როდესაც საქმე ეხება ზოგიერთ ძალიან ჩვეულებრივ, რიგით და დაბალი დონის წოდებას და სხვა წოდებებს, რომლებსაც ადამიანები საკმაოდ დამამცირებლად მიიჩნევენ, ანტიქრისტეები გულში ძლიერ წინააღმდეგობას გრძნობენ და დისკრიმინაციული დამოკიდებულება უჩნდებათ; განსაკუთრებით ამას განიცდიან „მსახურების შემსრულებლის“ წოდების მიმართ. როგორი შემწყნარებელი და მომთმენიც არ უნდა იყოს ღმერთი ადამიანთა ამ ჯგუფის მიმართ, რომლებიც ცნობილნი არიან როგორც მსახურების შემსრულებლები, და როგორიც არ უნდა იყოს ღვთის მიერ წოდების „მსახურების შემსრულებელი“ განმარტება და ინტერპრეტაცია, ანტიქრისტეები გულის სიღრმეში მაინც ამრეზით უყურებენ ამ წოდებას. ფიქრობენ, რომ ეს წოდება მეტისმეტად მდაბალია და თავად რომ ყოფილიყვნენ მსახურების შემსრულებლები, ძალიან შერცხვებოდათ ხალხში გამოჩენის. ფიქრობენ, რომ როგორც კი ამ წოდებას მიანიჭებენ, მათ პატიოსნებას, სიამაყესა და რეპუტაციას საფრთხე ექმნება და კნინდება, მათი ღირებულება მკვეთრად ეცემა და ცხოვრებას აზრი ეკარგება. ამიტომ ანტიქრისტეები არაფრის დიდებით არ მიიღებენ წოდებას „მსახურების შემსრულებელი“. თუ მათ სთხოვ, წავიდნენ ღვთის სახლში და მსახურება გასწიონ ღვთის საქმის აღსასრულებლად, ამბობენ: „წოდება „მსახურების შემსრულებელი“ მეტისმეტად დამამცირებელია და მაინც არ მსურს ვიყო ასეთი. როდესაც მთხოვ, ვიყო მსახურების შემსრულებელი, შეურაცხყოფას მაყენებ. ღვთის რწმენას იმისთვის არ შევუდექი, რომ შეურაცხყოფა მომაყენო — კურთხევის მისაღებად მოვედი. სხვაგვარად რისთვის მივატოვე ოჯახი, დავტოვე სამსახური და უარი ვთქვი ჩემს ამქვეყნიურ პერსპექტივებზე? არ მოვსულვარ იმისთვის, რომ ვიყო მსახურების შემსრულებელი; არ მოვსულვარ იმისთვის, რომ შენთვის ვიმუშაო და გემსახურო. თუ მეტყვი, რომ ვიყო მსახურების შემსრულებელი, მაშინ მირჩევნია საერთოდ არ მწამდეს!“ განა ეს არ არის ანტიქრისტეების დამოკიდებულება? არიან ისეთი ანტიქრისტეებიც, რომლებიც ამბობენ: „თუ მეტყვი, რომ ვიყო მსახურების შემსრულებელი ღვთის სახლში, მაშინ კიდევ რა აზრი აქვს ჩემს რწმენას ღვთისადმი? საერთოდ რაღა მნიშვნელობა აქვს მას?“ ამიტომ, როდესაც იღებენ საქმეს და იღებენ დავალებას ან ამოცანას ღვთის სახლში, ჯერ სურთ გაარკვიონ შემდეგი: „მას შემდეგ, რაც ამ საქმეს ავიღებ, ვიქნები ეკლესიის წინამძღოლი თუ გუნდის წინამძღოლი, თუ ვიქნები უბრალოდ მსახური, რომელიც სხვებს ემსახურება და მათთვის მუშაობს?“ სანამ ამას გაარკვევენ, დროებით იწყებენ საქმის შესრულებას. ამ პერიოდში აკვირდებიან ადამიანების სიტყვებსა და გამომეტყველებას, თვალებს აცეცებენ და ყურებს ცქვეტენ და ინფორმაციას ითხოვენ სხვადასხვა წყაროდან. სურთ იცოდნენ, დროებით ეწევიან აქ მსახურებას თუ შეუძლიათ ამ საქმის გრძელვადიანად შესრულება, არიან თუ არა ისეთი ადამიანები, ვისი კულტივირებაც შეიძლება, თუ უბრალოდ დროებით იყენებენ ვაკანსიის შესავსებად. თუ მათ უბრალოდ ვაკანსიის შესავსებად იყენებენ და სთხოვენ, სხვების დამსახურებისთვის, სხვების მდგომარეობისა და ძალაუფლებისთვის იმსახურონ, მაშინ ამას არავითარ შემთხვევაში არ გააკეთებენ. არ ადარდებთ, სჭირდება თუ არა ღვთის სახლს მათი მოვალეობის შესრულება ან რამდენად მნიშვნელოვანია ის მოვალეობა, რომელსაც ასრულებენ ღვთის სახლის საქმისთვის — არ ადარდებთ ეს ყოველივე. როგორც კი ხვდებიან, რომ აქ მსახურებას ეწევიან ისე, რომ არ აქვთ ძალაუფლება, გასცენ ბრძანებები და მიიღონ გადაწყვეტილებები, გულგრილნი ხდებიან თავიანთ ქმედებებთან მიმართებით, უგულებელყოფენ თავიანთ მოვალეობას, მოქმედებენ დაუფიქრებლად, ასევე ხდებიან ავტოკრატები და შეუძლიათ ზურგიც კი აქციონ თავიანთ მოვალეობას და ნებისმიერ მომენტში წავიდნენ; ღვთის სახლის საქმესა და საკუთარ მოვალეობას ისე ეპყრობიან, თითქოს ეს ბავშვების თამაშები იყოს. აქვთ ცხოვრებისეული დევიზი, რომელიც ასე ჟღერს: „არ ვაპირებ კულისებში შრომას, სანამ სხვები ყურადღების ცენტრში არიან.“ ფიქრობენ: „დავიბადე იმისთვის, რომ ვიყო წინამძღოლი. დავიბადე იმ ძალაუფლებით, რომ გავცე ბრძანებები და მივიღო გადაწყვეტილებები. ეს ორი რამ რომ დავკარგო, მაშინ რა აზრი ექნებოდა ცხოვრებას? რა მნიშვნელობა ექნებოდა ღვთის რწმენას? რატომ მწამს ღმერთი? განა უარი არ ვთქვი მცირე სარგებელზე იმისთვის, რომ მიმეღო დიდი კურთხევა? თუ ეს სურვილი არ შესრულდება, მაშინ უდავოდ მირჩევნია მივყვე ამქვეყნიურ ტენდენციებს და ჯოჯოხეთში ჩავიდე!“ რა არის ანტიქრისტეების მაქსიმა? „არავითარ შემთხვევაში არ მივცემ ვინმეს უფლებას, გამომიყენოს თავისი აღზევების გზაზე; მე ვარ ის, ვინც სხვებს იყენებს. თუ ადამიანები ჯილდოვდებიან თავიანთი წვლილის მიხედვით, მაშინ მე სიის სათავეში უნდა ვიყო. მხოლოდ ამ შემთხვევაში შევასრულებ საქმეს ენერგიულად და ბოლომდე დავიხარჯები, სხვაგვარად შეგიძლიათ დაივიწყოთ, რომ ამას გავაკეთებ. თუ მთხოვთ, რომ საკუთარ თავს გადავაბიჯო, რჩევა მოგცეთ და მთელი გულითა და სულით შესვასრულო საქმე, მაგრამ საბოლოოდ, როდესაც დგება დრო, რომ ადამიანები დაჯილდოვდნენ თავიანთი წვლილის მიხედვით, მე არაფერს ვიღებ, მაშინ შეგიძლიათ დაივიწყოთ, რომ მთხოვოთ, თქვენთვის ვიმუშაო, თქვენთვის დავიხარჯო და გემსახუროთ!“ განა ეს არ არის ანტიქრისტეების ხასიათის ჭეშმარიტი გაცხადება და გამოვლინება? მიუხედავად იმისა, რომ განზრახ არ ცდილობენ მოიშორონ წოდება „მსახურების შემსრულებელი“, თავიანთი ხასიათი-არსის თვალსაზრისით მუდმივად იშორებენ მას და მუდმივად იბრძვიან, ბევრს მუშაობენ და ძალისხმევას ხარჯავენ, რათა თავი დააღწიონ ამ წოდებას. თუ, როდესაც ანტიქრისტე იღებს რაიმე საქმეს, აქვს შანსი გამოირჩეოდეს და ყურადღების ცენტრში მოექცეს ან თუ აქვს გადამწყვეტი სიტყვა და იღებს გადაწყვეტილებებს, ხდება წინამძღოლი, აქვს მდგომარეობა, გავლენა და პრესტიჟი და ჰყავს რამდენიმე ადამიანი თავის დაქვემდებარებაში, თავს ძალიან კმაყოფილად გრძნობს. თუ ერთ დღეს ვინმე გამოააშკარავებს მასთან დაკავშირებულ პრობლემას და გასხლავს მას და ეტყვის: „ბევრი რამ არის, რასაც პრინციპების მიხედვით არ აგვარებ და ნაცვლად ამისა ისე იქცევი, როგორც გსურს. ეს არის იმ ადამიანის ქცევა, რომელიც წმინდად ეწევა მსახურებას; არ ასრულებ შენს მოვალეობას“, შეუძლია თუ არა ანტიქრისტეს ამის მიღება? (არა.) პირველ რიგში, განაცხადებს თავის უდანაშაულობას, ახსნის ამას და დაიცავს თავის პოზიციას და მეორე, მყისიერად იგრძნობს ზიზღსა და წინააღმდეგობას სიტყვების „მსახურების გაწევა“ მიმართ და არავითარ შემთხვევაში არ მიიღებს მათ. იტყვიან: „მე ასეთი მაღალი ფასი გადავიხადე და ამდენი ვიტანჯე. საქმიანობას ადრე ვიწყებ და გვიან ღამით ვამთავრებ, ძილს ვიკლებ და ჭამა მავიწყდება და მაინც ამბობ, რომ მსახურებას ვწევ? ნუთუ მართლა არიან ადამიანები, რომლებიც ასე სწევენ მსახურებას? მე ასეთი მაღალი ფასი გადავიხადე და სანაცვლოდ მხოლოდ ამ წოდებას, ამ განმარტებას ვიღებ — „მსახურების შემსრულებელი“. მაშ, რისი იმედი უნდა მქონდეს? რა აზრი აქვს ღვთის რწმენას? რა მოტივაცია არსებობს? სჯობს საერთოდ არ მწამდეს ასეთი ღმერთის!“ კარგავენ ენთუზიაზმს. გასხვლის შემდეგ, ანტიქრისტეები არა მხოლოდ უარს ამბობენ მის მიღებაზე, არამედ გრძნობენ წინააღმდეგობას და უჩნდებათ ზიზღი და კიდევ უფრო მეტად უყალიბდებათ არასწორი წარმოდგენები. როდესაც ამის შემდეგ ასრულებენ თავიანთ საქმესა და მოვალეობას, მათი დამოკიდებულება იცვლება და ფიქრობენ: „რაც არ უნდა გავაკეთო, ახლა მაინც მსახურების შემსრულებელი ვარ; ამიტომ, როდესაც ამ საქმეს ვაკეთებ, სჯობს თავი შევიკავო, სათადარიგო გეგმა დავიტოვო და ბოლომდე არ დავიხარჯო. ყველა ამბობს, რომ ღმერთი სამართლიანია, მაშ, რატომ ვერ ვხედავ ამას? როგორ არის ღმერთი სამართლიანი? რადგან რაც არ უნდა გავაკეთო, მაინც მსახურების შემსრულებელი ვარ, ამიერიდან შევცვლი ღვთისადმი ჩემი რწმენის გზას; უბრალოდ მსახურებას გავწევ და ვნახავთ, ვის ვისი შეეშინდება. რადგან არც შემაქებენ და არც მაღიარებენ იმისთვის, რასაც ვაკეთებ, მაშინ ასე იყოს, შევცვლი ჩემი ცხოვრებისა და საქმის კეთების წესს. გავაკეთებ ყველაფერს, რასაც მთხოვ და ხმას არ ამოვიღებ, თუ რაიმე იდეა მექნება — ვისაც სურს საუბარი, მან ისაუბროს. თუ ვინმე პრინციპების გაგების გარეშე იმოქმედებს, არ ავუხსნი მას პრინციპებს, თუნდაც მესმოდეს ისინი. უბრალოდ ვუყურებ, როგორ იქცევა უგუნურივით, მივცემ უფლებას, დაუშვას შეცდომები, რათა ჩემსავით გაისხლას და ვნახავ, შეძლებს თუ არა გაუმკლავდეს იმის შეგრძნებას, თუ რას ნიშნავს, როდესაც მსახურების შემსრულებლად გახასიათებენ. რადგან თქვენ გამირთულეთ ცხოვრება, მაშინ მეც გაგირთულებთ საქმეს და არც თქვენ მოგცემთ მშვიდად ყოფნის საშუალებას!“ მხოლოდ გასხვლა და წვრთნა იწვევს მათში ასეთ ძლიერ ემოციებსა და წინააღმდეგობის გრძნობას — არის ეს ჭეშმარიტების მიღების დამოკიდებულება? (არა.) რა არის ცუდი მსახურების გაწევაში? ცუდია ღვთისთვის მსახურების გაწევა? ღვთისთვის მსახურების გაწევა ზიანს აყენებს შენს ღირსებას? ღმერთი არ არის იმის ღირსი, რომ მსახურება გასწიო მისთვის? მაშინ შენ რისი ღირსი ხარ, რომ ღმერთმა გააკეთოს შენთვის? რატომ ხარ ასეთი მგრძნობიარე და წინააღმდეგობით განწყობილი ამ სიტყვების მიმართ? შემოქმედმა დაიმდაბლა თავი, რათა გამხდარიყო ადამიანი, რომელიც ცხოვრობს ადამიანებს შორის და ემსახურება თითოეულ გახრწნილ ადამიანს, მათ, რომლებიც ეწინააღმდეგებიან და უარყოფენ მას. მაშ, რატომ არ შეუძლიათ ადამიანებს მცირეოდენი მსახურების გაწევა ღვთის მართვის გეგმის აღსასრულებლად? რა არის ამაში ცუდი? არის ამაში რაიმე სამარცხვინო? არის ამაში რაიმე საძრახისი? ღვთის თავმდაბლობასა და ფარულობასთან შედარებით, ადამიანები სამუდამოდ საძაგელნი და მახინჯნი იქნებიან. განა ასე არ არის?

გახრწნილმა ადამიანებმა, რომლებიც ეძიებენ ჭეშმარიტებას, ახლა შეიძლება მხოლოდ წამიერი წყენა იგრძნონ, როდესაც ესმით წოდება „მსახურების შემსრულებელი“, მაგრამ ეს შეიძლება გახდეს მოტივაციის მიმცემი ფაქტორი, რომელმაც შეიძლება შთააგონოს ისინი, ეძიონ ჭეშმარიტება ღვთისადმი მორჩილების მისაღწევად; არ არიან ასე მგრძნობიარენი ამ წოდების მიმართ, რომელსაც ღმერთი ანიჭებს ადამიანებს. მაგრამ ეს ასე არ არის ანტიქრისტეების შემთხვევაში. ყოველთვის ძალიან წვრილმანდებიან იმ წოდებებთან დაკავშირებით, რომლებსაც ღმერთი ანიჭებს ადამიანებს და გულთან ახლოს მიაქვთ ისინი. ბევრი არაფერია საჭირო იმისთვის, რომ ღვთის ნათქვამმა ფრაზამ შელახოს მათი ინტერესები და გული ატკინოს მათ; როდესაც ღვთის ნათქვამი ეწინააღმდეგება მათ განზრახვასა და კურთხევების მიღების სურვილს, ეს ლახავს მათ თავმოყვარეობას. როგორც კი მათი თავმოყვარეობა და ღირსება ილახება, განიკითხავენ, უარყოფენ და ღალატობენ ღმერთს; სურთ ღვთის მიტოვება, არ სურთ თავიანთი მოვალეობის შესრულების გაგრძელება, და ამავდროულად წყევლიან ღმერთს იმის გამო, რომ ის არ არის სამართლიანი და არ უთანაგრძნობს ადამიანებს. ზოგიერთი ადამიანი იმასაც კი ამბობს, რომ ღვთისთვის სიამოვნების მინიჭება მეტისმეტად რთულია და რომ რასაც აკეთებენ, არაფერია სწორი. ეს სიტყვები, გრძნობები და ხასიათები — ყველაფერი ანტიქრისტეებისგან მოდის. გარდა იმისა, რომ საერთოდ არ გააჩნიათ ღვთისადმი მორჩილების დამოკიდებულება, ასევე წვრილმანდებიან, როდესაც საქმე ეხება ღვთის მიერ ნათქვამ სხვადასხვა რამეს და უგულებელყოფენ ღვთის სხვადასხვა მოთხოვნას და გულგრილნი არიან მათ მიმართ. მუდმივად ეწინააღმდეგებიან ამ „მსახურების შემსრულებლის“ წოდებას და არ აქვთ მისი მიღების ან დამორჩილების განზრახვა, მით უმეტეს ღვთის განზრახვის გაგების სურვილი. ერთადერთი, რასაც აკეთებენ, არის ის, რომ დაჟინებით ცდილობენ მოიშორონ ეს დასახელება და ვინაობა, ეს სტატუსი და მდგომარეობა „მსახურების შემსრულებლისა“ და ოდნავადაც არ ცდილობენ, თუ როგორ ითანამშრომლონ ღმერთთან, რათა შეასრულონ ღვთის განზრახვა ან როგორ მიაღწიონ ხასიათის ცვლილებას, შევიდნენ ჭეშმარიტება-რეალობაში და დაემორჩილონ ღმერთს. ისინი საერთოდ არ მიისწრაფვიან ამ დადებითი რამეებისკენ და მაშინაც კი, როდესაც ისინი მხილებულნი არიან როგორც მსახურების შემსრულებლები, მათში დაგროვილი აღშფოთება და სიფიცხე ერთბაშად აფეთქდება ხოლმე. რამდენად სერიოზული შეიძლება იყოს ეს? ზოგიერთი ანტიქრისტე ფარულად წყევლის ღმერთს საჯარო ადგილებში, ხოლო დახურულ კარს მიღმა ხმამაღლა წყევლის მას და ამბობს: „ღმერთი არ არის სამართლიანი. სჯობს საერთოდ არ მწამდეს ასეთი ღმერთის!“ ღიად გამოწვევას უცხადებენ და ეწინააღმდეგებიან ღმერთს. მხოლოდ ეს სიტყვა „მსახურების შემსრულებელი“ იწვევს ანტიქრისტეთა იმ არსის გამოვლენას, რომელიც ეწინააღმდეგება ღმერთს და ზიზღით არის განწყობილი ჭეშმარიტების მიმართ. მათი ბოროტი სახეები სრულად შიშვლდება სიტყვა „მსახურების შემსრულებლის“ წინაშე და მთლიანად მჟღავნდებიან. კონკრეტულად რა მჟღავნდება? ის, რომ ღმერთი იმისთვის კი არ სწამთ, რომ მიიღონ მისი ხსნა ან ჭეშმარიტება და არც იმიტომ სწამთ ღმერთი, რომ ღმერთი არის ჭეშმარიტება ან რომ ღმერთი არის ყოველივეს ხელმწიფე. არამედ ღმერთი იმიტომ სწამთ, რომ მისგან რაღაცის მიღება სურთ. საკუთარი ამბიციებისა და სურვილების გამო თავს ძალას ატანენ, მოვიდნენ ღვთის სახლში. ამაოდ ცდილობენ, სხვებისგან გამოირჩეოდნენ და კურთხევები მიიღონ საკუთარი ხერხებით, ძალისხმევით, მძიმე შრომითა და ბრძოლით ან, უკეთეს შემთხვევაში, შესაძლოა უფრო დიდი ჯილდო მიიღონ საიქიო ცხოვრებაში. ამიტომ, მათ თვალში ტერმინი „მსახურების შემსრულებელი“ სამუდამოდ დამამცირებელი და დამაკნინებელია, ის, რასაც ვერასოდეს მიიღებენ. ზოგიერთი ძმა და და ფიქრობს: „ღვთისთვის მსახურების გაწევა ჩვენი კურთხევაა. ეს კარგი და საპატიო საქმეა.“ ანტიქრისტეები კი არასოდეს იღებენ ამ ფაქტს და ამბობენ: „ღმერთისთვის მსახურების გაწევა ჩვენი კურთხევაა? ეს როგორი ნათქვამია? რა სისულელეა! რა კურთხევაა ამაში? რა სიამოვნებაა? რისი მიღება შეიძლება ღმერთისთვის მსახურების გაწევით? შეგიძლია ფული, ოქრო ან საგანძური მიიღო მსახურების გაწევით? ან შეგიძლია სახლი და მანქანა მიიღო? ყველა, ვინც მსახურებას სწევს, მოიკვეთება; არიან კი მსახურების შემსრულებლები კარგი ადამიანები? ვერავინ, ვინც მსახურებას სწევს, ვერასოდეს ვერაფერს მიიღებს.“ არ იღებენ დებისა და ძმების მიერ თანაზიარებულ ფაქტს, რომ „ღვთისთვის მსახურების გაწევა კაცობრიობისთვის კურთხევაა“, და გრძნობენ წინააღმდეგობასა და ზიზღს მის მიმართ; ურჩევნიათ, ნებისმიერ სხვა რამეს მოუსმინონ.

ანტიქრისტეებს შეუძლიათ ძალისხმევა გაიღონ, მოემსახურონ და სასმელები დაუსხან ნებისმიერ თანამდებობის პირს ან ადამიანს, ვისაც წუთისოფელში გარკვეული მდგომარეობა და პრესტიჟი აქვს, და მათთვის მისაღებიც კი იქნება ამ ადამიანთათვის მსახურების გაწევა და ამას დიდი სიამოვნებით გააკეთებენ. მხოლოდ მაშინ, როდესაც საქმე ღვთისთვის მსახურების გაწევას ეხება, ამას უხალისოდ და ძალდატანებით აკეთებენ, ხდებიან პრეტენზიებით, წინააღმდეგობითა და გრძნობებით სავსენი. რანაირი არსებები არიან ეს ადამიანები? არის ეს ის გამოვლინებები, რომლებიც ღვთის მიმდევარს უნდა ჰქონდეს? ეს აშკარად ანტიქრისტეთა არსის გამოვლინებებია. ანტიქრისტე წუთისოფელში რომ წასულიყო მერის, გუბერნატორის ან ნებისმიერი პრესტიჟული პოლიტიკოსის სამსახურში, იფიქრებდა, რომ ეს მისი წინაპრებისთვის დიდების მომტანი და მისი ოჯახისთვის საამაყო იქნებოდა. ენით აუწერლად ბედნიერი იქნებოდა; მეცხრე ცაზე იფრენდა. ვინმეს რომ ეკითხა მისთვის, თუ რა იყო მისი სამსახური, იტყოდა: „მე მერს ვემსახურები. მე მერის ახლო თანაშემწე, მისი პირადი მცველი ვარ!“ ან იტყოდა: „მე პრეზიდენტის ყოველდღიურ საჭიროებებზე ვზრუნავ!“ ამას ძალიან ამაყად იტყოდა. იფიქრებდა, რომ ეს შესანიშნავი სამსახური იყო და რომ მთელი მისი ოჯახი გაიზიარებდა ამ დიდებას. ღამით იოცნებებდა და ბედნიერი გაიღვიძებდა, და სადაც არ უნდა წასულიყო, არ დამალავდა იმას, რასაც აკეთებდა. რატომ ხდება ასე? თავის სამსახურს სამარცხვინოდ არ მიიჩნევდა; იგრძნობდა, რომ ეს საპატიო იყო, სამსახური, რომელიც მას სხვებზე მაღლა აყენებდა, სამსახური, რომელიც შარავანდედს ადგამდა თავზე. თუმცა, მას შემდეგ, რაც ასეთი ადამიანი ღმერთს ირწმუნებს, თუ მას სთხოვენ მისთვის მსახურების გაწევას, მას არ სურს ამის გაკეთება, გრძნობს წინააღმდეგობას და წუწუნებს კიდეც და წყევლის ღმერთს; მან ასევე შეიძლება უღალატოს და უარყოს ღმერთი. ამ ორი რამის შედარებით შეგვიძლია დავინახოთ, რომ ანტიქრისტეები ანტიქრისტეები არიან, რომ ისინი სატანის ბანდის ნაწილი არიან. როგორც არ უნდა ემსახურონ სატანას და რაოდენ ბინძური, დამღლელი ან დამამცირებელიც არ უნდა იყოს ეს საქმე, ამას პატივად მიიჩნევენ. თუმცა, როდესაც ღვთის სახლში ღვთისთვის ასრულებენ საქმეს, რაოდენ მნიშვნელოვანი, ღირებული ან კეთილშობილურიც არ უნდა იყოს ის, რასაც აკეთებენ ან რაოდენ ამაღლებულნიც არ უნდა იყვნენ ამის კეთებით, ყოველთვის მიიჩნევენ, რომ ეს საქმეები ხსენებადაც არ ღირს. მიუხედავად იმისა, თუ რამხელა კურთხევა და რაოდენ საპატიოა ღვთისა და ღვთის საქმისთვის მსახურების გაწევა და რაოდენ ძვირფასი შესაძლებლობაა ეს კაცობრიობისთვის, უბრალოდ არ ძალუძთ, ამით გაიხარონ. რატომ ხდება ასე? არსებობს მხოლოდ ერთი მიზეზი: ანტიქრისტეები სატანის ბანდის ნაწილი არიან — ისინი სატანისგან არიან და ცოცხალი სატანები არიან, რომლებიც ბუნებრივად მტრულად არიან განწყობილნი ღვთის მიმართ. თუ მათ სთხოვენ ღვთის მსახურებას და ღვთისთვის მსახურების გაწევას, უბრალოდ არ ძალუძთ, ამით გაიხარონ. როგორც არ უნდა ატარებდეს ღვთის სახლი თანაზიარებას ჭეშმარიტებაზე ადამიანებთან ან ცდილობდეს, გააგებინოს ადამიანებს ღვთის განზრახვა „მსახურების შემსრულებლის“ წოდების მიმართ, ანტიქრისტეები ვერ იღებენ ღვთისგან მას ან მასთან დაკავშირებულ რომელიმე ჭეშმარიტებას; მით უმეტეს, არ ძალუძთ იმ ფაქტის ან ჭეშმარიტების მიღება, რომ ქმნილების მიერ შემოქმედისთვის მსახურების გაწევა საპატიო, ღირებული და მნიშვნელოვანი რამ არის — ეს არის ის დამოკიდებულება, რომელიც ანტიქრისტეებს აქვთ „მსახურების შემსრულებლის“ წოდების მიმართ. როდესაც დგებიან ამ წოდებისა და იმ ფაქტის წინაშე, რომ ადამიანები მსახურებას სწევენ ღვთისთვის, ერთადერთი, რაც ანტიქრისტეებს ოდესმე გაუკეთებიათ, არის ის, რომ ცდილობენ თავი დააღწიონ ამ წოდებას და თავი აარიდონ ამ ფაქტს, ნაცვლად იმისა, რომ ღვთისგან მიიღონ ეს ფაქტი, ასევე „მსახურების შემსრულებლის“ წოდება, და შემდეგ ეძიონ ჭეშმარიტება, მოუსმინონ ღვთის სიტყვებს, დაემორჩილონ ღმერთს და ეშინოდეთ მისი. იმ გამოვლინებებიდან გამომდინარე, რომლებსაც ანტიქრისტეები ავლენენ წოდების „მსახურების შემსრულებლის“ მიმართ, უნდა ითქვას, რომ ანტიქრისტეები სატანის მოდგმა არიან, რომ ისინი სატანის მტრული ძალების ნაწილი არიან და რომ ისინი მტრულად არიან განწყობილნი ღვთის, ჭეშმარიტებისა და ყველა დადებითი რამის მიმართ.

ის დამოკიდებულება, რომელიც ანტიქრისტეებს აქვთ „მსახურების შემსრულებლის“ წოდების მიმართ, არის მიუღებლობა, წინააღმდეგობა, ზიზღი და სიძულვილი. ვისგანაც არ უნდა მოდიოდეს ეს წოდება, მუდმივად გრძნობენ წინააღმდეგობას მის მიმართ და არ იღებენ მას, რადგან სჯერათ, რომ მსახურების შემსრულებლად ყოფნა დამამცირებელია და რომ ეს ყოველთვის ასეა მიუხედავად იმისა, ვისთვისაც არ უნდა სწევდნენ მსახურებას. ფიქრობენ, რომ „მსახურების შემსრულებელი“ არ არის ის განმარტება, რომელსაც ღმერთი აძლევს ადამიანს მისი არსიდან გამომდინარე, არამედ ეს არის გამოწვევა და ადამიანის ვინაობისა და ღირებულებისადმი ზიზღის გამოხატულება — ეს არის მთავარი შეხედულება, რომელიც ანტიქრისტეებს აქვთ წოდების „მსახურების შემსრულებლის“ მიმართ. ღვთის სიტყვებისადმი ანტიქრისტეების დამოკიდებულებიდან შეგვიძლია დავინახოთ, რომ ღვთის სიტყვებს არ მიიჩნევენ კრიტერიუმებად ან ჭეშმარიტებად, არამედ ისეთ რამეებად, რომლებიც უნდა გამოიკვლიონ და გააანალიზონ. ანუ არ იღებენ ღვთის სიტყვებს ჭეშმარიტების გაგების ან იმის აღიარების საფუძველზე, რომ ღმერთი არის შემოქმედი, არამედ უდგებიან ღვთის სიტყვებს გამოკვლევის, წინააღმდეგობის გრძნობისა და დაპირისპირების საფუძველზე. მათთვის ყოველი სიტყვა, რომელსაც ღმერთი ამბობს და ყოველი გამონათქვამი, რომელსაც ის წარმოთქვამს, არის გამოკვლევის ობიექტი; წოდება „მსახურების შემსრულებელი“ არ არის გამონაკლისი. ძალისხმევას ხარჯავენ ტერმინის „მსახურების შემსრულებელი“ გამოსაკვლევად და მასზე დასაფიქრებლად; ღვთის სიტყვებში ხედავენ, რომ ღმერთი მსახურების შემსრულებლებს არ მიიჩნევს კარგებად, არამედ მდაბალ, არასრულფასოვან, უსარგებლო ადამიანებად, რომლებიც ღმერთს არ უყვარს და სძულს. მიუხედავად იმისა, რომ ეს არის ღვთის დამოკიდებულება წოდების „მსახურების შემსრულებლის“ მიმართ, არსებობს კონტექსტი და მიზეზი იმისა, თუ რატომ აქვს მას ასეთი დამოკიდებულება — ეს ეფუძნება ადამიანის არსს. არსებობს კიდევ ერთი ფაქტი, რომელიც არ დაუნახავთ: რაოდენიც არ უნდა ეზიზღებოდეს და სძულდეს ღმერთს გახრწნილი კაცობრიობა, მას არასოდეს უთქვამს უარი კაცობრიობის გადარჩენაზე და არც შეუწყვეტავს თავისი მართვის გეგმის საქმე კაცობრიობის გადასარჩენად. ანტიქრისტეებს არ სჯერათ ამ ფაქტის, არც აღიარებენ და არც ხედავენ მას. უბრალოდ ფოკუსირდებიან იმაზე, თუ რას ამბობს ღმერთი სხვადასხვა სახის ადამიანის შედეგებზე და განსაკუთრებით „მსახურების შემსრულებლის“ წოდებასთან მიმართებით, აქვთ უკიდურესად მგრძნობიარე დამოკიდებულება. არ სურთ იყვნენ მსახურების შემსრულებლები და ღვთის მიერ მსახურების შემსრულებლებად განისაზღვრონ, მით უმეტეს, არ სურთ ღვთისთვის მსახურების გაწევა „მსახურების შემსრულებლის“ წოდებით. სწორედ ამიტომ, როდესაც ანტიქრისტეები ღვთის სახლში მოდიან, სხვადასხვა წრეში კითხულობენ, არიან თუ არა თავად მსახურების შემსრულებლები და ღვთის სიტყვებიდან და იმისგან, რასაც ადამიანები ამბობენ მათზე, სურთ მოისმინონ პატიოსანი სიტყვები და და გაიგონ სიმართლე — არიან ისინი მსახურების შემსრულებლები თუ არა? თუ არიან, მაშინ მყისიერად და დაუყოვნებლივ მიდიან; არ სწევენ მსახურებას ღვთისთვის ან ღვთის სახლისთვის. აქვთ ასეთი ძლიერი რეაქცია „მსახურების შემსრულებლის“ წოდებასთან მიმართებით და ცხადი ხდება, რომ ვინაობა, მდგომარეობა, პერსპექტივები, ბედისწერა და დანიშნულების ადგილი, რაც შეეხება ანტიქრისტეებს, არის ის, რისკენაც მუდმივად უნდა ისწრაფოდნენ და ინტერესები, რომლებზეც არასოდეს ამბობენ უარს. ანტიქრისტეთათვის მსახურების შემსრულებლები ღვთის მიერ განსაზღვრულ ადამიანთა შორის ყველაზე დაბალ საფეხურზე დგანან. რაც არ უნდა თქვა ან რამდენმა ადამიანმაც არ უნდა მიიღოს ეს ფაქტი და ეს წოდება, ანტიქრისტეები მას აბსოლუტურად არ მიიღებენ. საქმის კეთებისას მხოლოდ იმას ითხოვენ, რომ სხვებმა გასწიონ მსახურება მათთვის, მოუსმინონ, დაემორჩილონ მათ და მათ გარშემო იტრიალონ, და არასოდეს ითხოვენ საკუთარი თავისგან სხვებთან თანამშრომლობას, საქმეების განხილვას ან სხვათა აზრის კითხვას, ღვთის განზრახვების გათვალისწინებას ან ჭეშმარიტება-პრინციპების ძიებას. ფიქრობენ: „სხვებთან რომ ვითანამშრომლო და საქმეები განვიხილო და საქმეების კეთებისას ჭეშმარიტება-პრინციპები ვეძიო, მაშინ საკუთარ თავს დავამცირებ და დავკარგავ ჩემს ავტონომიას, და განა ეს მსახურების გაწევა არ იქნება? განა ფარულად არ შევასრულებ საქმეს, სანამ სხვები ყურადღების ცენტრში იქნებიან? განა სხვებზე არ ვიზრუნებ და არ მოვემსახურები მათ?“ ეს არის ის, რისი გაკეთებაც საერთოდ არ სურთ. უბრალოდ ითხოვენ, რომ სხვებმა იზრუნონ მათზე, დანებდნენ, მოუსმინონ მათ, დააფასონ, დიდად შეაქონ ისინი და კარგად წარმოაჩინონ ყველაფერში, დაუტოვონ მათ ადგილი, მოემსახურონ მათ და იღვაწონ მათთვის; იმასაც კი ითხოვენ, რომ ღმერთმა მისცეს მათ შესაბამისი ჯილდოები და შესაფერისი გვირგვინი იმის მიხედვით, რაც გააკეთეს. მაშინაც კი, როდესაც ვინმე ახსენებს, თუ რამხელა ფასი გადაიხადა ღმერთმა და რამდენი იტანჯა კაცობრიობის გადასარჩენად, როგორ დაიმდაბლა თავი და რამდენი გაიღო კაცობრიობისთვის, როდესაც ანტიქრისტეებს ესმით ეს სიტყვები და ხედავენ ამ ფაქტებს, გულგრილნი რჩებიან და მათ სათანადოდ არ აფასებენ. როგორ განმარტავენ ანტიქრისტეები ასეთ რამეს? ამბობენ: „ღმერთმა ყველაფერი უნდა გააკეთოს ადამიანისთვის და საუკეთესო უნდა უბოძოს მას; უბოძოს კურთხევა, მადლი, მშვიდობა და სიხარული. მან ეს ყველაფერი ადამიანს უნდა მიუძღვნას; ეს მისი ვალდებულებაა. და როდესაც ადამიანები ტოვებენ რაღაცებს, იხარჯებიან და მსხვერპლს გაიღებენ ღვთისთვის, როდესაც ისინი ყველაფერს სწირავენ მას, მათ ჯილდო უნდა მიიღონ ღმერთისგან და კიდევ უფრო უკეთესი რამ ხვდეთ წილად. განა ეს არ არის სამართლიანი გარიგება? თანაბარი გაცვლა? რაზე უნდა ვისაუბროთ ამასთან დაკავშირებით? რა დამსახურება აქვს ღმერთს? რატომ არ მინახავს ღვთის არცერთი დამსახურება? ღმერთი ანიჭებს ადამიანს რაღაცებს და განა ბუნებრივი არ არის, რომ ადამიანი იმსახურებდეს მათ მიღებას? ადამიანები ხომ მსხვერპლს გაიღებენ!“ არ სჯერათ, რომ ყოველივე ეს, რასაც ღმერთი აკეთებს, არის უდიდესი მადლი ადამიანისთვის; არ არიან მადლიერნი და არ ფიქრობენ ღმერთს სანაცვლოდ მიაგონ. ამის ნაცვლად სურთ გაცვალონ მათ მიერ გადახდილი საფასური იმ მშვენიერ დანიშნულების ადგილში, რომელიც ღმერთმა აღუთქვა კაცობრიობას და ბუნებრივად მიაჩნიათ, რომ სრული უფლება აქვთ ესწრაფვოდნენ კურთხევას და გულში ასეთ ზრახვებს ატარებდნენ; ამიტომ, როგორც არ უნდა შეხედო ამას, ღმერთმა არ უნდა აქციოს ადამიანები თავისი მსახურების შემსრულებლებად. მათ მიაჩნიათ, რომ ადამიანებს აქვთ ღირსება და ზნეობა და თუ ადამიანებს, რომლებსაც ასეთი დიდი სიყვარული აქვთ და რომლებსაც შეუძლიათ ქველმოქმედება, დახარჯვა და რაღაცებზე უარის თქმა, აიძულებენ ღვთისთვის მსახურების გაწევას, ეს მათი უდიდესი დამცირებაა და მათ მეტისმეტად უსამართლოდ ექცევიან. ანტიქრისტეებისთვის ყოველივე ეს, რასაც ღმერთი აკეთებს, ხსენებადაც არ ღირს. ნაცვლად ამისა, უსასრულოდ ადიდებენ იმას, რასაც თავად აკეთებენ, თუნდაც ეს საკმაოდ მცირე რამ იყოს, და ამას ამას მიიჩნევენ წყაროდ კურთხევის მისაღებად.

ზოგიერთი ადამიანი ეკლესიაში თავისი მოვალეობის შესრულებისას არასოდეს არაფერს აკეთებს კარგად. თუ ძმებისა და დებისთვის მოუღებელია მათ მიერ გაკეთებული საქმეები, მის მიერ შეთავაზებული უნარები და ნიჭი ან მისი იდეები და წინადადებები, მაშინ ისინი უარს ამბობენ საქმის შესრულების გაგრძელებაზე, სურთ თავიანთი მოვალეობის მიტოვება და წასვლა — მათ სურთ ღვთის მიტოვება. თუ სთხოვთ ვინმესთან თანამშრომლობას, ამას არ გააკეთებენ და თუ სთხოვთ, რომ მოვალეობის შესრულებისას ყველაფერი გააკეთონ, რაც შეუძლიათ, არც ამას იზამენ. მხოლოდ აქეთ-იქით გასცემენ ბრძანებებს, აიძულებენ სხვებს მოუსმინონ მათ, ემსახურონ, გახდნენ მათი მსახურების შემსრულებლები და ღვთის სახლში საკუთარი მოვალეობების შესრულების ნაცვლად, მათ ემსახურონ. და თუ ისინი ვერ იღებენ ან კარგავენ ისეთ მოპყრობას, როდესაც სხვები ემსახურებიან, მათთვის ასრულებენ საქმეს და მათ ბრძანებებს ასრულებენ, მაშინ ყველაფრის მიტოვება და წასვლა სურთ; მიაჩნიათ, რომ ღმერთი არ არის სამართლიანი; მათი გულები სავსეა ღვთის მიმართ საყვედურებითა და რისხვით, უვითარდებათ სიძულვილი ძმებისა და დების მიმართ და არავის ძალუძთ მათი დახმარება. მათ არ ძალუძთ ვინმესთან ჰარმონიული თანამშრომლობა და თანასწორუფლებიანი ურთიერთობა. სხვებთან ურთიერთობის წესები მდგომარეობს იმაში, რომ საუბრისა და მოქმედების დროს მხოლოდ ისინი უნდა იდგეს სხვებზე მაღლა, უყურებდნენ, თუ როგორ აკეთებენ სხვები ყველაფერს მათთვის და ასრულებენ მათ მიერ წარმოთქმულ ყოველ ბრძანებასა და ლოზუნგს; არავინ არის მათთან თანამშრომლობის ღირსი და არავის აქვს მათთან თანასწორად ურთიერთობის უფლება. თუ ვინმე ეპყრობა მათ, როგორც მეგობარს ან როგორც რიგით ძმას ან დას, ესაუბრება, განიხილავს მათთან საქმეს და გაგების შესახებ თანაზიარებას ეწევა მათტან, როგორც თანასწორთან, მაშინ ისინი ამას საშინელ შეურაცხყოფად და ზნეობასთან დაკავშირებულ უდიდეს გამოწვევად აღიქვამს. გულში სძულთ და მტრობას გრძნობენ ასეთი ადამიანების მიმართ და ეძებენ შესაძლებლობებს, რათა შური იძიონ ყველაზე, ვინც მათ თანასწორად ეპყრობა ან სერიოზულად არ აღიქვამს. განა ასე არ იქცევიან ანტიქრისტეები? ეს არის ის იერარქიული პერსპექტივა, რომელსაც ანტიქრისტეები ავლენენ სხვა ადამიანებთან ურთიერთობისას. რა თქმა უნდა, ეს უკავშირდება იმ რეალურ მოსაზრებასა და დამოკიდებულებას, რომელიც ანტიქრისტეებს აქვთ წოდების „მსახურების შემსრულებლის“ მიმართ. მათ არც კი შეუძლიათ მიიღონ ის წოდება, რომელსაც ღმერთი ანიჭებს კაცობრიობას; მაშ, შეუძლიათ კი მიიღონ სხვებისგან მსჯავრდადება, მხილება და შეფასება? მათ კიდევ უფრო ნაკლებად ძალუძთ ამის მიღება. ერთი მხრივ, ისინი გრძნობენ მტრობასა და წინააღმდეგობას წოდებისა და არსის „მსახურების შემსრულებლის“ მიმართ, მაგრამ მეორე მხრივ, ისინი დაუღალავად იზიდავენ უფრო მეტ ადამიანს და აჰყავთ ისინი, რათა შეასრულონ მსახურება მათთვის, მოემსახურონ მათ, იზრუნონ მათზე და დაემორჩილონ მათ. განა ეს საძაგლობა არ არის? ასეთი ადამიანების არსი ბოროტია და ეს აბსოლუტური სიმართლეა. მათ სურთ სხვების გაკონტროლება. თავად ისინი აშკარად უსარგებლონი არიან და არაფრის გაკეთება არ ძალუძთ; ისინი უბრალოდ ნაგავი არიან ღვთის სახლში, არ გააჩნიათ ნორმალური ადამიანობა და არ ძალუძთ სხვებთან ნორმალური ურთიერთობა, რომ აღარაფერი ვთქვათ ნორმალური საღი აზრის ქონაზე. მათ საერთოდ არ ესმით ჭეშმარიტება, არ არიან გაცისკროვნებულნი ჭეშმარიტებით, აქვთ მხოლოდ მცირეოდენი პროფესიული ცოდნა, ფლობენ რამდენიმე უნარს და ვერცრთ მოვალეობას კარგად ვერ ასრულებენ. და მაინც, ისინი კარგად არ იქცევიან და სურთ ძალაუფლების ხელში ჩაგდება და როდესაც ვერ ახერხებენ ძალაუფლების ხელში ჩაგდებას, გრძნობენ, რომ მათი საქმე წასულია და ფიქრობენ: „ალბათ, მსახურებას ვასრულებდი, როდესაც ადრე ამ საქმეებს ვაკეთებდი. მე არ მსურს მსახურების შესრულება. აჯობებს, ვიჩქარო და ახლავე წავიდე, სანამ ზედმეტ ძალისხმევას გავიღებ ან ძალიან ბევრს დავკარგავ“. აი, ასეთი მოსაზრება აქვთ მათ. ისინი ყოველთვის იღებენ ასეთ გადაწყვეტილებას და მიდიან ასეთ დასკვნამდე; მათ ძალუძთ ნებისმიერ დროს შეწყვიტონ რწმენა და წავიდნენ, ნებისმიერ წამს მიატოვონ თავიანთი მოვალეობა და გაიქცნენ, დაუბრუნდნენ სატანის წიაღს და გახდნენ მისი პარტნიორები ბოროტმოქმედებაში. არიან ასეთი ადამიანები? (დიახ.) რაც შეეხება პროფესიული სამუშაოს ზოგიერთ ასპექტს, მათ შეიძლება მცირედით ესმოდეთ, მაგრამ იმ ჭეშმარიტება-პრინციპების თვალსაზრისით, რომლებიც მათ უნდა გაიაზრონ პროფესიული სამუშაოს ამ ასპექტისთვის, ისინი სრულიად უმეცარნი არიან; რაც შეეხება ცოდნის ან ნიჭის ასპექტს, ისინი შეიძლება ფლობდნენ ზოგიერთ მათგანს, მაგრამ რაც შეეხება იმ ჭეშმარიტება-პრინციპებს, რომლებიც უნდა ესმოდეთ თავიანთი მოვალეობის შესასრულებლად, კვლავ სრულიად უმეცარნი არიან და მათი გაგება გამრუდებულია. მათ არ ძალუძთ სხვებთან ჰარმონიულად თანამშრომლობა და ერთად თანაზიარებისას სხვებთან საერთო ენას ვერ პოულობენ. რისთვის არიან ასეთი ადამიანები შესაფერისნი? თუ მათ ჭეშმარიტად აქვთ სინდისი და გონიერება, მაშინ შეძლებენ სხვა ადამიანებს სწორად მოეპყრონ და როდესაც ადამიანები ამბობენ იმას, რაც სწორია და რაც შეესაბამება ჭეშმარიტებას, ისინი შეძლებენ მათ მიღებას, ნებაყოფლობით დაემორჩილებიან და შეძლებენ საკუთარი ხორციელი სხეულის წინააღმდეგ ამბოხებას. მათ ყოველთვის არ უნდა სურდეთ ბრბოზე მაღლა დგომა, სხვათა წინამძღოლობა და გაკონტროლება; ნაცვლად ამისა, უნდა უარყონ თავიანთი ამბიციები და სურვილები, რომ სხვებზე აღმატებულნი იყვნენ; მზად უნდა იყვნენ, გახდნენ ყველაზე უმნიშვნელო ადამიანები, თუნდაც ეს მსახურების შესრულებას მოიცავდეს — მათ უნდა გააკეთონ ყველაფერი, რაც ძალუძთ. თავად ისინი ჩვეულებრივი ადამიანები არიან, ამიტომ უნდა დაუბრუნდნენ ჩვეულებრივი ადამიანების მდგომარეობას, ყველაფერი გააკეთონ თავიანთი მოვალეობების შესასრულებლად და მოიქცნენ მარტივად და ბუნებრივად. ასეთი ადამიანები საბოლოოდ შეძლებენ მტკიცედ დგომას. თუ ისინი არ ირჩევენ ამ გზას და ნაცვლად ამისა, საკუთარი თავი დიად და კეთილშობილ პიროვნებებად მიაჩნიათ, თუ არავის ძალუძს მათთან მიკარება ან მიახლოება, თუ სურთ იყვნენ მოძალადეები, ტირანები და მიჰყვნენ ანტიქრისტეთა გზას, მაშინ ისინი განწირულნი არიან იმისთვის, რომ ბოროტმოქმედნი გახდნენ. თუ მათ არ სურთ იყვნენ ყველაზე უმნიშვნელო ადამიანები, სრულიად უცნობნი ან საზოგადოების ყურადღების მიღმა ან ბოლომდე დაიხარჯონ, მაშინ ისინი ნამდვილად ანტიქრისტეები არიან და ვერ გადარჩებიან — ეს მათთვის საშიშია. თუ ასეთ ადამიანს ძალუძს, დაფიქრდეს საკუთარ თავზე, ჰქონდეს თვითშემეცნება, მიიღოს ღვთის მეუფება და განგებულება, დაიკავოს შესაფერისი პოზიცია, იყოს ჩვეულებრივი ადამიანი და აღარ ითვალთმაქცოს, მაშინ მას ექნება შანსი, მოიპოვოს ხსნა. თუ ყოველთვის გსურს იყო მბრძანებლური და უგუნური და საკუთარი თავი ძლევამოსილ ფიგურად წარმოაჩინო, მაშინ ეს ამაოა. ღვთის სახლი სავსეა ღვთის რჩეული ხალხით და რაოდენ მრისხანე, სასტიკი ან ბოროტიც არ უნდა იყო, ამას აზრი არ აქვს. ღვთის სახლი არ არის საბრძოლო არენა, ამიტომ თუ ბრძოლა გსურს, წადი და ეს წუთისოფლის არენაზე გააკეთე. ღვთის სახლში არავის სურს შენთან ბრძოლა; არავინაა ამით დაინტერესებული და არც არავის აქვს ამისთვის თავისუფალი დრო. ღვთის სახლი არის ადგილი, სადაც ქადაგებენ ჭეშმარიტებას, რომელიც ეხმარება ადამიანებს ჭეშმარიტების გაგებასა და პრაქტიკაში გამოყენებაში. თუ არ ძალგიძს ჭეშმარიტების პრაქტიკაში გამოყენება, მაშინ ეს უკვე სერიოზული პრობლემაა; ეს მხოლოდ იმაზე მეტყველებს, რომ აქ ზედმეტი ხარ. თუ ყოველთვის გსურს ბრძოლა, ყოველთვის გსურს იყო სასტიკი, დაუნდობელი, მბრძანებლური და უგუნური, მაშინ ეკლესია არ არის შენთვის შესაფერისი ადგილი. ღვთის სახლში ადამიანთა უმეტესობას უყვარს ჭეშმარიტება; მათ სურთ მიჰყვნენ ღმერთს და მოიპოვონ სიცოცხლე; არ სიამოვნებთ ინტრიგებში ჩაბმა და ეშმაკებთან ბრძოლა. მხოლოდ ანტიქრისტეებს სიამოვნებთ ყველა მიმართულებით ბრძოლა და ძალაუფლებისა და გამორჩენისთვის კონკურენცია; სწორედ ამიტომ ანტიქრისტეები ვერ ახერხებენ მტკიცედ დგომას ღვთის სახლში.

არსებობს ადამიანთა ტიპი, რომელიც წარმოუდგენლად მგრძნობიარეა ისეთი საკითხების მიმართ, როგორიცაა იდენტობა, პოზიცია და სტატუსი, რომელიც უდიდეს წინააღმდეგობასა და ზიზღს გრძნობს განსაკუთრებით წოდების „მსახურების შემსრულებელი“ მიმართ და საერთოდ არ ძალუძს მისი მიღება — ასეთი ადამიანები ანტიქრისტენი არიან. ისინი არა მხოლოდ არ ეძიებენ ჭეშმარიტებას და ზიზღით არიან განწყობილნი ჭეშმარიტების მიმართ, არამედ ასევე ზიზღით არიან განწყობილნი იმის მიმართ, რომ მათ „მსახურების შემსრულებელს“ უწოდებენ. ისინი, ვინც ზიზღით არიან განწყობილნი წოდების „მსახურების შემსრულებელი“ მიმართ, სინამდვილეში ჭეშმარიტებას უნდა ეძიებდნენ — თუ მათ შეეძლებათ ჭეშმარიტების ძიება, განა არ მოიშორებენ წოდებას „მსახურების შემსრულებელი“? მაგრამ სწორედ ეს არის პრობლემა. რადგან ისინი უკიდურესად ზიზღით არიან განწყობილნი ჭეშმარიტების მიმართ, არასოდეს გაივლიან მისი ძიებისა და პრაქტიკაში გამოყენების გზას. სწორედ ამიტომ ღვთის მართვის გეგმის საქმესთან მიმართებაში ისინი მუდამ მსახურების შემსრულებლების როლს შეასრულებენ. რა თქმა უნდა, ანტიქრისტეთათვის ღვთის მართვის გეგმაში მსახურების შემსრულებლებად ყოფნის შესაძლებლობა მაინც კურთხევაა; ეს არის მათთვის შანსი, იხილონ შემოქმედის საქმეები, მოისმინონ, თუ როგორ გამოხატავს შემოქმედი ჭეშმარიტებას და უზიარებს თავის ღრმა ფიქრებს კაცობრიობას და დააფასონ შემოქმედის სიბრძნე და ყოვლისშემძლე საქმეები. მათთვის არ არის მიუღებელი, იყვნენ შემოქმედის მსახურების შემსრულებლები და ძალუძთ თუ არა ამის გაგება, ღვთის მსახურების შემსრულებლებად ყოფნა და ღვთის სახლში მსახურების შესრულება უნდა იყოს ის, რაც ამ ანტიქრისტეებსა და სატანის თანამზრახველებს მუდამ ემახსოვრებათ, თუნდაც ღვთის საქმე მოგვიანებით დასრულდეს. გახრწნილი კაცობრიობის მიერ ღვთისადმი მტრობის მთელი პროცესის განმავლობაში ანტიქრისტეები გაუცნობიერებლად ასრულებენ მსახურებას ღვთის მართვის გეგმის აღსასრულებლად და ეს არის თითოეული ანტიქრისტეს არსებობის მცირეოდენი ღირებულება — ეს ფაქტია. ანტიქრისტეებს თავიანთი წვლილი შეაქვთ იმით, რომ ღვთის რჩეულ ხალხს საშუალებას აძლევენ, გაარჩიონ და შეიცნონ ანტიქრისტეები უარყოფითი მხრიდან. სურთ თუ არა მათ ამ ფაქტის აღიარება და მიუხედავად იმისა, არიან თუ არა მზად, მოხარულნი და ბედნიერნი, იყვნენ მსახურების შემსრულებელნი, ნებისმიერ შემთხვევაში მსახურების შემსრულებლის როლში მსახურება ღვთის საქმის აღსასრულებლად და ამ როლის საკუთარ თავზე აღება არის ის, რაც ღირებულია — ეს არის ღვთის მიერ მათი ამაღლება. ზოგი ამბობს: „განა ღმერთი ანტიქრისტეებსაც აამაღლებს?“ რა არის ამაში ცუდი? ისინი ქმნილებები არიან; განა ღმერთს არ ძალუძს მათი ამაღლება? რასაც ვამბობ, სიმართლეა. ახლა რას გრძნობენ ანტიქრისტეები, როდესაც ამ სიტყვებს ისმენენ? მათ არ უნდა ეძებონ ნაკლოვანებები და გარკვეული ნუგეში უნდა მიიღონ. მათ სულ მცირე გარკვეული ძალისხმევა გაიღეს ღვთის მართვის გეგმის დიად საქმეში. მიუხედავად იმისა, ეს ნებაყოფლობით გააკეთეს, აქტიურად თუ პასიურად, ნებისმიერ შემთხვევაში ეს იყო ღვთის მიერ მათი ამაღლება, და მათ ეს სიხარულით უნდა მიიღონ და არ უნდა შეეწინააღმდეგონ ამას. თუ ანტიქრისტეებს ძალუძთ აუჯანყდნენ თავიანთ წინაპრებს, სატანას, ეძიონ ჭეშმარიტება და შემოქმედისადმი მორჩილება, მაშინ მითხარით, იქნება თუ არა ღმერთი ბედნიერი? (დიახ, იქნება.) ეს ასევე ბედნიერებაა ღვთის რჩეული ხალხისთვის და მათაც უნდა გაიხარონ — ეს კარგია. არის თუ არა ეს ფაქტი დასაბუთებული, ნებისმიერ შემთხვევაში თუ ანტიქრისტეებს შეუძლიათ შეცვალონ კურსი და გაიარონ მონანიების გზა, მაშინ, რა თქმა უნდა, ეს კარგია. მაშ, რატომ ვამბობ, რომ ეს ბედნიერებაა ღვთის რჩეული ხალხისთვის? თუ ანტიქრისტე ნებაყოფლობით შეასრულებდა მსახურებას, განა ერთი უბედურებით ნაკლები არ იქნებოდა ღვთის სახლში? თქვენ შორის ერთი ეშმაკით, ერთი ამრევითა და შფოთის გამომწვევით ნაკლები რომ ყოფილიყო, განა თქვენი დღეები ბევრად უფრო მშვიდი არ იქნებოდა? ამ კუთხიდან რომ შევხედოთ, თუ ანტიქრისტეები ჭეშმარიტად მზად იქნებოდნენ მსახურების შესასრულებლად, მაშინ ესეც კარგი იქნებოდა, რაც აღნიშვნის ღირსია. უნდა წაახალისოთ და დაეხმაროთ მათ და არა მთლიანად უარყოთ ისინი. თუ კეთილი განზრახვები გაქვთ და მათ დარჩენის უფლებას აძლევთ, მაგრამ მათი მსახურების შესრულება იმაზე მეტ პრობლემას ქმნის, ვიდრე ღირს და კატასტროფამდე მივყავართ, მაშინ მათ პრინციპების მიხედვით უნდა მოეპყროთ. განა ეს არ არის საქმის კეთების კარგი გზა? (დიახ, ასეა.)

არსებობს კიდევ ერთი ტიპის ადამიანი, რომელიც აღნიშვნის ღირსია. არიან ადამიანები, რომლებსაც ძალუძთ ტანჯვის ატანა და მსხვერპლის გაღება თავიანთი მოვალეობის შესრულების პროცესში; ზოგჯერ მათ ასევე შეუძლიათ მორჩილება ან საქმეების პრინციპების მიხედვით მოგვარება. მათი სუბიექტური სურვილია, გაიარონ ჭეშმარიტების ძიების გზა; მათ ყოველთვის ძალუძთ, დაემორჩილონ ყოველივეს, რასაც ზემდგომი ან ეკლესია აწესებს და დროულად შეასრულონ დავალებები. ისინი არ იწვევენ ჩაშლასა და არეულობას ღვთის სახლში და ის საქმე, რომელსაც ისინი აკეთებენ, ის მოვალეობა, რომელსაც ისინი იღებენ, ბევრ სარგებელსა და სიკეთეს მოუტანს ძმებსა და დებს. გარეგნულად ჩანს, რომ მიუხედავად იმისა, რომ მათ არავითარი ბოროტება არ ჩაუდენიათ, არ იწვევენ ჩაშლას ან არევ-დარევას და არ ჰგვანან ბოროტ ადამიანებს, ისინი აკეთებენ იმას, რასაც ჩვეულებრივი ადამიანები ვერ და არ აკეთებენ; ეს არის ის, რომ მათ სიამოვნებთ თავიანთი გავლენის გაზრდა და საკუთარი დამოუკიდებელი სამეფოების შექმნა. როდესაც მათ რაიმე დავალებას აძლევენ, იმ მომენტიდან, როდესაც ამ საქმის ზედამხედველები ხდებიან, შეიძლება წამოიწყონ საკუთარი დამოუკიდებელი სამეფოების შექმნა და ქვეცნობიერად იწყებენ საკუთარი ძალაუფლებისა და კავშირების გაძლიერებას თავიანთი გავლენის სფეროში. ამ მხრივ ყველა სრულად და მთლიანად მოხიბლულია მათით; ადამიანები ხმამაღლა აქებენ და დიდად აღფრთოვანებულნი არიან ყოველივეთი, რასაც ისინი აკეთებენ და ამბობენ და იმ მსხვერპლით, რომელსაც ისინი იღებენ. თავიანთი მართვის სფეროს განიხილავენ, როგორც საკუთარ პატარა ოჯახს ღვთის ოჯახში. გარედან ჩანს, რომ მათ შეუძლიათ მსხვერპლის გაღება, ტანჯვის მოთმენა და პასუხისმგებლობის აღება — თითქოს არავითარი პრობლემა არ არსებობს. თუმცა გადამწყვეტ მომენტებში მათ შეიძლება უღალატონ ღვთის სახლის ინტერესებს. იმისათვის, რომ დაიცვან საკუთარი პრესტიჟი და თავიანთი ადგილი მწვერვალზე და თავიანთი ერთპიროვნული პოზიცია, ღირსება და ძალაუფლება ეკლესიაში, არავის შეურაცხყოფენ ან ტკენენ გულს. მაშინაც კი, თუ ვინმე აზიანებს ან ღალატობს ღვთის სახლის ინტერესებს და მაშინაც კი, თუ ვინმე არღვევს ან ანადგურებს ღვთის სახლის საქმეს, ისინი არ იძიებენ ამ საკითხს, ყურადღებას არ აქცევენ და ძალუძთ ამის მოთმენა. სანამ ეს ადამიანი საფრთხეს არ უქმნის მათ პოზიციას და კვლავ მათ სამსახურშია მათი გავლენის ქვეშ, მაშინ ეს მისაღებია — ეს არის მათი უმაღლესი კრიტერიუმი. რა არევ-დარევაც არ უნდა გამოიწვიოს ამ ადამიანმა, ისინი ამას ვერ ხედავენ, ყურადღებას არ აქცევენ და არ სხლავენ ან არ საყვედურობენ, რომ აღარაფერი ვთქვათ მის მიმართ ზომების მიღებაზე. ასეთი ადამიანები საშიში ელემენტები არიან. რიგითი ადამიანისთვის მათი ამოცნობა რთულია; შესაძლოა, ვერც კი შეამჩნიო მათში რაიმე საეჭვო, როდესაც მათ არ აქვთ თანამდებობა. თუმცა, როგორც კი მათ თანამდებობა ექნებათ, მათი ბუნება-არსება სრულად გამოაშკარავდება. და კონკრეტულად რა მჟღავნდება? საქმე ის არის, რომ მათ მიერ გაღებულ მსხვერპლსა და გადადგმულ ნაბიჯს თავისი მიზანი აქვს; ისინი არ აკეთებენ ამ საქმეებს ღვთის სახლის ინტერესების დაცვის მიზნით, ჭეშმარიტად არ ასრულებენ თავიანთ მოვალეობას; ისინი აკეთებენ ყოველივე ამას არა იმისთვის, რომ ღმერთმა დაინახოს, არამედ იმისთვის, რომ ადამიანებმა დაინახონ. მათ სურთ მიიპყრონ სხვათა მზერა და ყურადღება; უფრო მეტად მათ სურთ შეცდომაში შეიყვანონ ადამიანთა გულები, რათა პატივი სცენ, აღფრთოვანდნენ და შეაქონ ისინი. სწორედ ამიტომ მათ არ ადარდებთ, თუ როგორ უყურებს ან ეპყრობა მათ ღმერთი; თუ ღმერთი ამბობს, რომ ისინი იქ მხოლოდ მსახურების შესასრულებლად არიან, ესეც სულერთია მათთვის. მთავარია, ადამიანები მათ ფერხთით მუხლს იყრიდნენ და თაყვანს სცემდნენ, სხვა ყველაფერი კი უმნიშვნელოა. ეს ადამიანები საშიში ელემენტები არიან და არ იზიარებენ ღვთისა და ღვთის სახლის აზრს; მათი გულები არ არის ისეთი, როგორიც ღვთის რჩეული ხალხისა, რომელიც ნამდვილად ეძიებს ჭეშმარიტებას. ისინი აძლიერებენ თავიანთ გავლენას საკუთარი თავისა და სატანისთვის. მათი სხვადასხვა გამოვლინებიდან გამომდინარე, ის მოვალეობა, რომელსაც ისინი ასრულებენ და ყოველივე, რასაც ისინი აკეთებენ, არის მხოლოდ საშუალება, რათა წარმოაჩინონ საკუთარი თავი და მაქსიმალურად ეპირფერონ სხვებს.

ანტიქრისტეებს ძალუძთ შეასრულონ გარკვეული მსახურება ღვთის სახლში და ღვთის მართვის გეგმის საქმის აღსასრულებლად; გარკვეულ ეტაპზე ისინი შეიძლება იყვნენ კიდეც მსახურების კარგი შემსრულებლები. თუმცა, იმ გზის გამო, რომელსაც ისინი გადიან და იმ მიზნებისა და მიმართულების გამო, რომელსაც ისინი ირჩევენ, თანამდებობისა და ძალაუფლებისადმი მათი სურვილისა და დიდებისა და გამორჩენისადმი ლტოლვის გამო, რომელიც მათ შინაგანად აქვთ, ვერასოდეს იშორებენ წოდებას „მსახურების შემსრულებელი“, არ ესმით ჭეშმარიტება, ვერ ახერხებენ ჭეშმარიტება-რეალობის წვდომას ან მასში შესვლას, ჭეშმარიტების პრაქტიკაში გამოყენებას, ჭეშმარიტი მორჩილებისა და ღვთისმოშიშების მიღწევას. ასეთი ადამიანები საშიში ელემენტები არიან. მათ აქვთ ღრმა ამქვეყნიური ურთიერთობების ფილოსოფია, გააჩნიათ საკუთარი თავის წარმართვისა და წუთისოფელთან გამკლავების ძალიან ჭკვიანური მიდგომები, განსაკუთრებულ ყურადღებას აქცევენ საუბრის მანერასა და სიტყვების შერჩევას სხვებთან საუბრისას და ასევე იმ მეთოდებს, რომლებსაც იყენებენ ადამიანებთან ურთიერთობისას. მიუხედავად იმისა, რომ ერთი შეხედვით ისინი შეიძლება არ ჩანდნენ მზაკვრები და ბოროტები, მათი გულები სავსეა ბოროტი აზრებით, ფიქრებითა და შეხედულებებით, თუნდაც წარმოდგენებითა და გაუგებრობებით ჭეშმარიტების შესახებ და ღვთის გაგების უუნარობით. მიუხედავად იმისა, რომ სხვა ადამიანებს არ ძალუძთ დაინახონ, თუ რა ბოროტებას ატარებენ ისინი ან როგორი ბოროტები არიან, რადგან მათი არსი ასეთი ბოროტია და არასოდეს ძალუძთ თავიანთი მოვალეობის შესრულება ჭეშმარიტება-პრინციპების შესაბამისად ან ჭეშმარიტების ძიების გზის გავლა და ღვთისადმი ჭეშმარიტი მორჩილების მიღწევა, საბოლოოდ ვერასოდეს მოიშორებენ წოდებას „მსახურების შემსრულებელი“. ეს ადამიანები კიდევ უფრო ფარულად მოქმედებენ არიან და კიდევ უფრო მეტად შეუძლიათ სხვების შეცდომაში შეყვანა, ვიდრე აშკარა ანტიქრისტეებსა და ბოროტ ადამიანებს. გარედან ჩანს, რომ მათ არ გააჩნიათ არავითარი მოსაზრება და დამოკიდებულება წოდების „მსახურების შემსრულებელი“ მიმართ; მით უმეტეს, არ გრძნობენ რაიმე წინააღმდეგობას მის მიმართ. თუმცა, ფაქტია, რომ მათი არსიდან გამომდინარე, თუნდაც მსახურებას ასრულებდნენ ღვთისთვის, მაინც აქვთ თავიანთი განზრახვები და მიზნები; ისინი არ ასრულებენ მსახურებას უპირობოდ და არ აკეთებენ ამას ჭეშმარიტების მოსაპოვებლად. რადგან ეს ადამიანები შინაგანად ბოროტები და მზაკვრები არიან, სხვათათვის ადვილი არ არის მათი ამოცნობა. მხოლოდ გადამწყვეტ საკითხებში და გადამწყვეტ დროს მჟღავნდება მათი ბუნება-არსება, ფიქრები, შეხედულებები და ის გზა, რომელსაც ისინი გადიან. თუ ეს გაგრძელდება, თუ ეს ადამიანები აირჩევენ ძიების ამ გზას და აირჩევენ ასეთი გზის გავლას, მაშინ შეიძლება წარმოვიდგინოთ, რომ ასეთი ადამიანები ვერ შეძლებენ ხსნის მოპოვებას. ისინი იყენებენ იმ ნდობას, რომელსაც ღვთის სახლი უცხადებს მათ და ღვთის საქმის შესაძლებლობას, რათა დაგეგმონ სარგებლის მიღება, გააკონტროლონ და დაჩაგრონ ადამიანები, დაიკმაყოფილონ საკუთარი ამბიციები და სურვილები. საბოლოოდ ისინი არ იღებენ ჭეშმარიტებას, არამედ ამჟღავნებენ საკუთარ თავს იმის გამო, რომ ჩაიდინეს ყოველგვარი ბოროტება. როდესაც ისინი სააშკარაოზე გამოდიან, ნათელი ხდება, რომ არ ეძიებენ ჭეშმარიტებას და რომ არ სწამთ ღმერთი ჭეშმარიტების ძიებისა და ხსნის მოპოვების მიზნით. ღვთის სიტყვებისა და მის მიერ ყოველგვარი ადამიანის მხილების მოსმენის შემდეგ თუ ეს ადამიანები მუდმივად იყენებენ წუთისოფელთან გამკლავების პრინციპებს, საშუალებებსა და მეთოდებს თავიანთი მოვალეობის შესასრულებლად, მაშინ შეიძლება იყოს მხოლოდ ერთი საბოლოო გამოსავალი: მათ უნდა აიღონ მსახურების შემსრულებლის როლი ღვთის მართვის საქმესთან მიმართბაში და საბოლოოდ გამჟღავნდნენ და მოიკვეთონ — ეს ფაქტია. გქონიათ ოდესმე შეხება ასეთ ადამიანებთან? როდესაც ისინი მჟღავნდებიან და განიდევნებიან, ზოგიერთი ანტიქრისტე ხდება მეთაური არმიის გარეშე. ის ბოროტება, რომელიც მათ ჩაიდინეს, იყო მეტისმეტი და ძალიან დიდი; ძმები და დები ზიზღით არიან განწყობილნი მათ მიმართ და ტოვებენ მათ. არსებობს ასევე კიდევ ერთი ტიპის ადამიანი, რომელსაც, როდესაც ავლენენ და როდესაც ეკლესია მსჯავრს დებს და უარყოფს, მრავალი თანამზრახველი და დამხმარე ჰყავს, რომლებიც საუბრობენ მის სასარგებლოდ, იწყებენ ბრძოლას მისთვის და გულისწყრომას გამოხატავენ ღვთის მიმართ. განა ასეთი ტიპის ადამიანებს კიდევ უფრო მეტად არ შეუძლიათ სხვების შეცდომაში შეყვანა? ასეთი ადამიანები კიდევ უფრო საშიშნი არიან. რაც შეეხება იმას, თუ როგორ ეპყრობიან ანტიქრისტეები წოდებას „მსახურების შემსრულებელი“ და რა ფარულ პრაქტიკას, იდეებსა და გამოვლინებებს ავლენენ ისინი, ჩვენ უბრალოდ დავასრულებთ ჩვენს თანაზიარებას აქ ამ დროისთვის.

გ. რატომ არ სურთ ანტიქრისტეებს იყვნენ „მსახურების შემსრულებლები“

ანტიქრისტეებს არ სურთ, იყვნენ მსახურების შემსრულებლები და ვერ ურიგდებიან აზრს, რომ ეს როლი იტვირთონ. ფიქრობენ, რომ მსახურების შემსრულებლად ყოფნით უზარმაზარ შეურაცხყოფასა და დისკრიმინაციას განიცდიან. მაშ, კონკრეტულად რა უნდათ, რომ იყვნენ? რა არის მათი მიზანი, როდესაც შეუდგებიან ღვთის რწმენას და მოდიან ღვთის სახლში? სურთ, იყვნენ ღვთის ხალხის ნაწილი, ღვთის მიმდევრები? სურთ, იყვნენ სრულქმნილი ადამიანები? უხარიათ, იყვნენ პეტრესა და იობის მსგავსნი და ამით დაკმაყოფილდნენ? (არა). ამბობს ვინმე, რომ უხარია, იყოს ღვთის რჩეული ხალხის ნაწილი ღვთისადმი რწმენასთან მიმართებაში და რომ ეს მისთვის საკმარისია? სურს ვინმეს, იყოს სათამაშო ღვთის ხელში? არა, ადამიანებს განსაკუთრებით არ სურთ ეს. როდესაც ვინმე მოდის ღვთის სახლში, მოდის იმისთვის, რომ მიიღოს სარგებელი, კურთხევა, ჯილდო და გვირგვინი. როდესაც იღებს ღვთის სიტყვებით მხილებასა და განსჯას, იგებს, რომ ღვთისადმი რწმენასთან მიმართებაში ასეთი განზრახვების ქონით ვერ შეძლებს ჭეშმარიტების გაგებას და საბოლოოდ ვერ მიაღწევს ხსნას. ამიტომ, ბევრი ადამიანი ირჩევს, ჯერ უარი თქვას კურთხევის, გვირგვინისა და ჯილდოს სურვილზე, ყველა ამ სარგებელზე და პირველ რიგში მოუსმინოს იმას, რასაც ღმერთი ამბობს, რა არის მისი მოთხოვნები ადამიანის მიმართ და რა აქვს მას სათქმელი ადამიანისთვის. ბევრი ადამიანი, ვინც უსმენს ღვთის სიტყვებს, გულში ფარულ სიხარულს გრძნობს და ამბობს: „ღმერთი ამხელს ჩვენს გახრწნას, ჩვენს მახინჯ, ნამდვილ სახეს და ჩვენს არსს, რომელიც ეწინააღმდეგება ღმერთს და ზიზღითაა განწყობილი ჭეშმარიტების მიმართ — ეს ყველაფერი ფაქტებია. ჩემდა საბედნიეროდ, არ ვიჩქარე ღვთისკენ ხელების გაწვდენა და მისთვის ბედნიერების, მადლისა და კურთხევის თხოვნა; საბედნიეროდ, ჯერ ამ ყველაფერზე ვთქვი უარი. ამ ყველაფერზე უარი რომ არ მეთქვა, განა თავს მასხრად არ ავიგდებდი? ყველაფერი, რასაც ღმერთი ამბობს, ამხელს ადამიანის ბუნებასა და არსს, მაშ, როგორ შემეძლო ამ ყველაფრის მოშორება? ღმერთმა თქვა, რომ ადამიანებმა ჯერ უნდა იკისრონ თავიანთი მოვალეობის შესრულება და ითანამშრომლონ ღვთის მართვის გეგმის ფარგლებში არსებულ საქმესთან. ამ პროცესში, თუ ადამიანები შეძლებენ ჭეშმარიტების გაგებისა და მიღების გზაზე დადგომას, მაშინ მათ ექნებათ ხსნის მიღწევის იმედი და მომავალში ბევრი სარგებლის მიღებას შეძლებენ.“ ამ ეტაპზე ბევრი ადამიანი წყვეტს ამ საკითხებზე ფიქრს. მათი მშვენიერი სურვილები, ლტოლვა და იმედები მომავლის მიმართ აღარ ჩანს ისეთი რეალური. გრძნობენ, რომ ამ მომენტში ის, თუ როგორ შეასრულონ თავიანთი მოვალეობები კარგად, როგორ დააკმაყოფილონ ღვთის განზრახვები და როგორ გაიგონ ჭეშმარიტება და მტკიცედ იდგნენ, უფრო რეალური, მნიშვნელოვანი და გადამწყვეტია, ვიდრე ის სურვილები და მისწრაფებები. ამიტომ, ამ გადამწყვეტ ეტაპზე ადამიანთა უმეტესობა ირჩევს, შეასრულოს თავისი მოვალეობა, გამოსცადოს ღვთის საქმე, მოიპოვოს ჭეშმარიტება, მიუძღვნას თავისი დრო და ახალგაზრდობა, მიატოვოს თავისი ოჯახი, სამსახური და ამქვეყნიური პერსპექტივები ღვთისთვის და თავისი მოვალეობის შესრულებისთვის; ზოგიერთი ადამიანი ამის გამო განქორწინდება კიდეც. ადამიანთა ამგვარი გამოვლინებები, ქცევები და ქმედებები უდავოდ არის ერთგვარი მორჩილი დამოკიდებულება დადებითი მოვლენებისა და ყველა იმ მოთხოვნის მიმართ, რომლებზეც ღმერთი საუბრობს; სწორედ ეს დამოკიდებულებაა ის აუცილებელი პირობა, რომელიც ადამიანებს უნდა გააჩნდეთ იმისათვის, რომ შეძლონ ჭეშმარიტების გაგება და პრაქტიკაში გამოყენება, ღვთისადმი დამორჩილება და საბოლოოდ ხსნის მიღწევა. ეს არის ის სხვადასხვა გამოვლინება და ფიქრი, რომელიც ყველა ნორმალურ ადამიანს აქვს, სანამ ღვთის სახლში მოვა თავისი მოვალეობის შესასრულებლად. იმ დროიდან მოყოლებული, როდესაც ეს ადამიანები შეუდგნენ ღვთის რწმენას, დღემდე, მათი ფიქრები და შეხედულებები მუდმივ ცვლილებებს განიცდის; მათი დამოკიდებულება ჭეშმარიტებისა და ღვთის მიმართ ასევე მუდმივ ტრანსფორმაციას განიცდის. იმავდროულად, როდესაც ადამიანის ეს წინა სურვილები და ამბიციები მუდმივად ნადგურდება, თანდათანობით და აქტიურად ამბობენ უარს ამ ყველაფერზე და ტოვებენ მათ. ეს არის ის კარგი ნაყოფი, რომელიც საბოლოოდ გამოიღო ადამიანების სურვილმა, ითანამშრომლონ ღმერთთან და დაემორჩილონ მას. ეს არის დადებითი და კარგი გამოვლინება; ეს არის კარგი შედეგი. მაშინ როცა ადამიანები მუდმივ პროგრესს განიცდიან, მათ, ვინც გულწრფელად ეძიებს ჭეშმარიტებას, თითქმის უარი თქვეს კურთხევის მოპოვების სურვილსა და განზრახვაზე, ამიტომ ადამიანთა უმეტესობა ძირითადად არ არის ძალიან მგრძნობიარე ან დაინტერესებული იმ სხვადასხვა დაპირების მიმართ, რომლებიც ღმერთმა ადამიანს წარსულში მისცა. ეს იმიტომ ხდება, რომ ნორმალური ადამიანის გონიერებით თუ შევაფასებთ, თუ ვინმეს არ ძალუძს თავისი მოვალეობის სტანდარტის შესაბამისად შესრულება და ვერ იგებს ჭეშმარიტებას, ის ხელიდან გაუშვებს ღვთის მიერ დაპირებული ყველა კურთხევის მიღების შანსს და მათთან არავითარი კავშირი არ ექნება. ყველას უნდა ესმოდეს ეს უმარტივესი ლოგიკა. რა თქმა უნდა, ახლა ბევრი ადამიანია, ვისაც უკვე ესმის ასეთი ფაქტი და ასევე აღიარებს და იღებს ამ ფაქტს; მხოლოდ ანტიქრისტეები არ იღებენ ამას. რატომ არ იღებენ ამას? იმიტომ, რომ ანტიქრისტეები არიან. არ იღებენ ამ ფაქტს და მაშ, რისი გაკეთება სურთ? როდესაც მოდიან ღვთის სახლში, გულდასმით იკვლევენ ღვთის სიტყვებს და პოულობენ მათში სხვადასხვა წოდებასა და სტატუსს, როგორიცაა ღვთის პიროვნება, „პირმშო ძენი“, „ღვთის ძენი“, „ღვთის ხალხი“ და „მსახურების შემსრულებლები“ და თვალები უბრწყინდებათ. მათი სურვილები და ამბიციები სწრაფად კმაყოფილდება და ფიქრობენ: „ღვთის ერთ-ერთ ძედ ყოფნა მეტისმეტად ჩვეულებრივი ამბავია; ადამიანთა უმეტესობა ღვთის ძეა. ღვთის ხალხის ნაწილად ყოფნა ნიშნავს, იყო რიგითი მასის ნაწილი, უბრალოდ ჩვეულებრივი ადამიანი, რომელსაც არ აქვს ძალაუფლება ან გავლენა. და არც კი იფიქროთ ჩემს მსახურების შემსრულებლად ქცევაზე. სანამ ცოცხალი ვარ, არავითარი კავშირი არ მექნება მსახურების შემსრულებლად ყოფნასთან; ეს ჩემთან სრულიად შეუსაბამოა.“ და ამიტომ, ყურდღებას აპყრობენ ორ წოდებას: „ღვთის ადამიანი“ და „პირმშო ძენი“. თავიანთ წარმოდგენებში სჯერათ, რომ „ღვთის ადამიანი“ თავად ღმერთია, რომ „პირმშო ძენი“ ღვთის პირმშო ძეები არიან და რომ ამ ორს მოაქვს ძალაუფლება და გავლენა, შეუძლიათ იმეფონ კაცობრიობაში, გააკონტროლონ ადამიანები, ღვთის რჩეული ხალხი, ფლობდნენ აბსოლუტურ ძალაუფლებას და ჰქონდეთ გადაწყვეტილებების მიღების, წინამძღოლობისა და ადამიანების წარმართვისა და განგების ძალაუფლება და იმის გადაწყვეტის ძალაუფლება, იცოცხლებენ ადამიანები თუ მოკვდებიან — სჯერათ, რომ ეს ძალაუფლება ასეთი დიდია. სწორედ ამიტომ არის შეუძლებელი მათი მსახურების შემსრულებლებად ქცევა. თუ არჩევანის უფლება მიეცემოდათ, აირჩევდნენ „პირმშო ძეებად“ ან ღვთის „ადამიანად“ ყოფნას; წინააღმდეგ შემთხვევაში, შეწყვეტდნენ ღვთის რწმენას. როდესაც ასრულებენ თავიანთ მოვალეობას ან მსახურობენ წინამძღოლებად და მუშაკებად ღვთის სახლში, მოქმედებენ, იღებენ მსხვერპლს, იტანჯებიან და დარბიან ამ ორი მიზნის მისაღწევად. ამ დროის განმავლობაში მუდმივად ითვლიან, თუ რამდენად შორს წავიდნენ ამ სირბილში, რამდენი ადამიანი მოიპოვეს სახარების ქადაგებისას, რამდენი ადამიანი სცემს პატივს და მოწიწებით უყურებს მათ, მიდიან თუ არა პრობლემების მქონე დები და ძმები სხვებთან თუ მათთან, როდესაც ეკლესიას წინამძღოლობენ და ძალუძთ თუ არა, გააკონტროლონ და გავლენა მოახდინონ სხვათა ფიქრებსა და შეხედულებებზე. მუდმივად ითვლიან, წონიან და აკვირდებიან ამ ყველაფერს, რათა მიაღწიონ იმას, რაც სურთ: იმეფონ ღვთის სახლში. ადამიანთა უმეტესობას ღვთის სახლში მოსვლისა და ზოგიერთი ჭეშმარიტების გაგების შემდეგ შეუძლია ნორმალურად შეასრულოს ქმნილების მოვალეობა — მაგრამ არა ანტიქრისტეებს. სჯერათ, რომ კეთილშობილური სისხლი აქვთ, რომ კეთილშობილური და განსაკუთრებული ჯგუფის ნაწილი არიან და რომ მათ დიადები უნდა უწოდონ ღვთის სახლში; წინააღმდეგ შემთხვევაში, არ ირწმუნებენ ღმერთს. თუ უნდა სწამდეთ ღმერთი, მაშინ მათ პატივი უნდა მიაგონ, როგორც დიადებს ღვთის სახლში და იყვნენ მთავარნი. ამავდროულად, ასევე ითვლიან და ადგენენ, თუ რამდენი დამსახურება აქვთ ღვთის ჩანაწერთა წიგნში და აქვთ თუ არა უფლება, რომ იმეფონ ღმერთთან ერთად. ამიტომ, ზოგიერთი ანტიქრისტეს ღვთის სახლში მოვალეობის შესასრულებლად მოსვლის წყარო, საწყისი წერტილი და მოტივაცია არის ის, რომ მოვიდნენ მის სახლში სამეფოდ. ნამდვილად არ სურთ მოვალეობის შესრულება მხოლოდ იმისთვის, რომ იყვნენ რიგითი და ყველაზე უმნიშვნელო მიმდევრები და იმ წამსვე, როდესაც მათი ამბიცია და სურვილი ქრება, უცებ მტრულად განეწყობიან და უარს ამბობენ თავიანთი მოვალეობის შესრულებაზე.

ახლა ღვთის სახლში არიან ადამიანები, რომლებიც რამდენიმე წელია ასრულებენ თავიანთ მოვალეობას, ყველაფერს ცუდად აკეთებენ და განდევნილნი არიან ყველგან, სადაც კი თავიანთ მოვალეობას ასრულებენ. იმის გამო, რომ აქვთ საშინელი ადამიანობა და დაბალი ზნეობრივი მთლიანობა, არ ეძიებენ ჭეშმარიტებას და აქვთ სასტიკი და ბოროტი ხასიათი, რომელიც ჭეშმარიტების მიმართ ზიზღითაა განწყობილი, საბოლოოდ უარყოფილნი არიან დებისა და ძმების მიერ. როგორც კი ხედავენ, რომ მათი კურთხევის სურვილი ფერფლად ქცევის პირასაა და რომ მათი ოცნება, იმეფონ და გამოირჩეოდნენ ღვთის სახლში, ვეღარ განხორციელდება, როგორ ცხოვრობენ? არ კითხულობენ ღვთის სიტყვებს, არ უსმენენ საგალობლებს, არ ესწრებიან შეკრებებს, უგულებელყოფენ ღვთის სახლს, როდესაც მოვალეობის შესრულებას სთხოვენ, დებსა და ძმებს უწევთ კიდეც მათთან დარეკვა, მათი მოწვევა და შეხსენება, როდესაც შეკრებებზე დასწრების დრო მოდის. ზოგიერთი მათგანი უხალისოდ აგრძელებს შეკრებებზე დასწრებას, მაგრამ შეკრებებზე სიტყვაც კი არ დასცდებათ, არ აქვთ თანაზიარება, ზიზღს გრძნობენ ყოველივეს მიმართ, რასაც სხვები ამბობენ და არ სურთ ამის მოსმენა. როდესაც დები და ძმები ლოცულობენ, ისინიც ხუჭავენ თვალებს, მაგრამ არაფერს ამბობენ — არაფერი აქვთ ღვთისთვის სათქმელი. და რას აკეთებენ სხვა ადამიანები შეკრებების დროს, როდესაც უსმენენ ქადაგებებს, ან როდესაც დებსა და ძმებს აქვთ თანაზიარება ჭეშმარიტებაზე? ზოგი იძინებს, ზოგი ტელეფონს უყურებს და ახალ ამბებს ეცნობა, ზოგი სხვებს ესაუბრება, და ზოგი ონლაინ თამაშებს თამაშობს. ღვთისადმი რწმენასთან მიმართებაში ფიქრობენ, რომ ღვთის სახლში თუ არ შეუძლიათ მოიპოვონ სხვათა კეთილგანწყობა და იყვნენ მათთვის საყვარელნი, არ ჰყავთ მხარდამჭერები, რომლებიც მათ გარშემო იკრიბებიან და არ ძალუძთ მნიშვნელოვანი დავალებების მიღება, მაშინ ვერ შეძლებენ მომავალში ღმერთთან ერთად მეფობას; ამიტომ ღმერთი მათთვის არ არსებობს. არსებობს თუ არა ღმერთი, მათთვის, დაკავშირებულია იმასთან, შეუძლიათ თუ არა კურთხევის მიღება. განა ასე არ იქცევიან ანტიქრისტეები? სჯერათ, რომ თუ ღმერთს არ ძალუძს მათთვის კურთხევის მიცემა, მაშინ ის არ არის ღმერთი და მოკლებულია ჭეშმარიტებას, და რომ მხოლოდ ის ღმერთი, რომელსაც შეუძლია მისცეს მათ თავნებობის, ეკლესიაში ძალაუფლების ხელში ჩაგდების და მომავალში მეფობის საშუალება, არის ღმერთი. ეს არის სატანის ლოგიკა — ეს არის სწორისა და არასწორის აღრევა და ფაქტების დამახინჯება. როგორც ღვთის მორწმუნეებს, მათ იმის გამო არ ძალუძთ მიჰყვნენ ღმერთს და არ სურთ თავიანთი მოვალეობის შესრულება, რადგან ზიზღს გრძნობენ ჭეშმარიტების მიმართ; გულის სიღრმეში თაყვანს სცემენ მხოლოდ სატანის ფილოსოფიას, ცოდნას, დიდებას, გამორჩენასა და სტატუსს. უარყოფენ, რომ ღმერთი არის ჭეშმარიტება, ყურადღებას არ აქცევენ ღვთის საქმეს და სწორედ ამიტომ შეკრებებზე დაჰყურებენ თავიანთ ტელეფონებს, თამაშობენ თამაშებს, მირთმევენ ხემსს და უდარდელად საუბრობენ — აკეთებენ იმას, რაც სურთ და მაინც კმაყოფილნი არიან საკუთარი თავით. იმ წამსვე, როდესაც მათი კურთხევის იმედები იმსხვრევა, ვეღარ პოულობენ ღვთის რწმენის აზრს და როდესაც ვერ პოულობენ ღვთის რწმენის აზრს, ეკლესიას — ადგილს, სადაც დები და ძმები იკრიბებიან — სათამაშო მოედნად მიიჩნევენ, შეკრების დროს — თავისუფალ დროდ და შეკრებებსა და ქადაგებების მოსმენას კი დამთრგუნველად, მოსაწყენად და უინტერესოდ თვლიან. რად მიიჩნევენ იმ ქადაგებებს, რომლებსაც დები და ძმები უსმენენ და ჭეშმარიტებას? მათ ლოზუნგებად, უსაფუძვლო სისულელედ მიიჩნევენ და დებთან და ძმებთან ერთად შეკრებაზე გატარებულ დროს დაკარგულ დროდ თვლიან. განა ეს ადამიანები არ გამოაშკარავდნენ? მათ შემოაქვთ თავიანთი ამბიციები, სურვილები და ილუზიები ღვთისადმი რწმენაში და ეს არის სიგნალი, რომელიც მიანიშნებს, რომ ვერ შეძლებენ გზის ბოლომდე გავლას და რომ არ არიან იმის ღირსნიც კი, რომ მსახურება გასწიონ ღვთის საქმესა და ღვთის მართვის გეგმასთან მიმართებაში. ზიზღით უყურებენ მათ, ვინც ქადაგებებს უსმენს და დებსა და ძმებს, რომლებიც ეძიებენ ჭეშმარიტებას; კიდევ უფრო მეტიც, უარყოფენ ღვთის საქმეს, ღვთის არსებობას და ღვთის მართვის გეგმის რეალობას.

როდესაც ანტიქრისტეები — ის ადამიანები, რომლებიც ჭეშმარიტების მიმართ ზიზღით არიან განწყობილნი — იწყებენ ფიქრს, რომ ღვთის რწმენა მათ არავითარ სარგებელს არ მოუტანს, მათი დემონური სახე მჟღავნდება. ზოგიერთი ქალი ანტიქრისტე სახლში ისეთ მაკიაჟს იკეთებს, სანამ მოჩვენებას არ დაემსგავსება. იცვამენ მოდურ ან საპირისპირო სქესისთვის მიმზიდველ ტანსაცმელს; ზოგიერთი მალულად მაჯონგსაც კი თამაშობს, აზარტულ თამაშებში ერთვება და ეწევა — ეს ადამიანები მეტისმეტად საშინელნი და საზიზღარნი არიან. ღვთის სახლში თვალთმაქცობით მოდიან და რა ხდება ბოლოს? არ ძალუძთ ამის შენარჩუნება, არა? მხოლოდ ჭეშმარიტებას შეუძლია ადამიანთა გამოაშკარავება; თუ ვინმეს არ უყვარს ჭეშმარიტება, მის მიმართ ზიზღითაა განწყობილი და აქვს სასტიკი ხასიათი, მაშინ განწირულია ჭეშმარიტების მიმართ მტრობისთვის და ვერ შეძლებს მყარად დგომას. სჭირდება კი ეკლესიას კვლავ ასეთი ადამიანების განდევნა? სჭირდება კი ღმერთს კვლავ მათი დაგმობა? სჭირდება კი ღმერთს კვლავ ასეთი ადამიანის უარყოფა? არა, ღმერთი მათ არავითარ ყურადღებას არ აქცევს. ღვთისთვის ეს ადამიანები უბრალოდ მწერები არიან, რომლებიც იმისაც კი არ არიან ღირსნი, რომ მსახურების შემსრულებლები იყვნენ — უბრალოდ არ ვარგიან ამისთვის. როდესაც ასეთი აგდებული დამოკიდებულება აქვთ შეკრებების, საეკლესიო ცხოვრებისა და თავიანთი მოვალეობის მიმართ, რას ამტკიცებს ეს? ღმერთი არ მფარველობს და არ იცავს მათ, არც წინამძღოლობს მათ. არ ასრულებს მათთვის ნათლის მოფენის, წინამძღოლობის ან წვრთნის საქმეს და ამიტომ ცხოვრობენ ასეთი საშინელი და მახინჯი ცხოვრებით. თავად კი ფიქრობენ: „მე არ მწამს ღმერთის; თავისუფალი ვარ. თქვენ, ხალხო, ვისაც ღმერთის გწამთ, უნდა დაიტანჯოთ და მსხვერპლი გაიღოთ, მიატოვოთ თქვენი ოჯახები და კარიერა, მაშინ როცა მე არაფრის გამო არ მიწევს ტანჯვა. შემიძლია დავტკბე სახლში ყოფნის სიმშვიდით, მივეცე ხორციელ სიამოვნებებს და დავტკბე ცხოვრებისეული სიხარულით.“ მათ სჯერათ, რომ მოიპოვეს ბედნიერება და თავისუფლება. აქცევს კი ღმერთი მათ ყურადღებას? (არა.) რატომ არა? ღვთისთვის ეს ადამიანები მწერები არიან, არა ადამიანები და არ არიან მისი ყურადღების ღირსნი. თუ ღმერთი მათ ყურადღებას არ აქცევს, იხსნის კი კვლავ მათ? რადგან ღმერთი არ იხსნის მათ, აქვს კი იმას, რასაც ისინი აკეთებენ, რაიმე კავშირი ღმერთთან? აქვს კი რაიმე კავშირი ღვთის სახლის ადმინისტრაციულ განკარგულებებთან? არა, არ აქვს. ამიტომ გარედან ისე ჩანს, თითქოს ძალიან კომფორტულად, თავისუფლად და ლაღად ცხოვრობენ და ყოველდღე საკმაოდ ბედნიერები არიან. გეგონა, რომ ეს კარგი იყო? ერთი შეხედვაც კი საკმარისია იმაზე, რასაც ცხოვრებაში ავლენენ და რა გზასაც მიჰყვებიან, და ხვდები, რომ მათი საქმე წასულია და რომ ღმერთს ისინი აღარ სჭირდება. ეს მწერები მართლაც აყროლებული ხროვაა! ღმერთი ასეთ ადამიანებს არავითარ ყურადღებას არ აქცევს.

ისინი, ვინც გარემოსა და ვითარების მიუხედავად მთელი ძალით მიილტვიან იმისკენ, რომ მომავალ ეპოქაში იმეფონ და ღმერთის თანასწორნი იყვნენ, ანტიქრისტეთა შორის გამოუსწორებლად ჯიუტი ელემენტები არიან. ასეთი ადამიანები ზუსტად პავლეს ჰგვანან; საკუთარ თავში ეკლებს ატარებენ, ეჭვები აქვთ ღვთის მიმართ, ეწინააღმდეგებიან და ემუქრებიან ღმერთს, უხალისოდ ასრულებენ საქმეს, იხარჯებიან, იტანენ გაჭირვებას და იღებენ მსხვერპლს. ამ ყველაფერს აკეთებენ მხოლოდ გვირგვინისა და იმის სანაცვლოდ, რომ შეძლონ მეფობა მომავალ ეპოქაში. განა ეს მთელი პროცესი ანტიქრისტეებს საცოდავად არ წარმოაჩენს? სინამდვილეში, ისინი არ არიან საცოდავნი. საცოდავნი კი არა, სინამდვილეში გარკვეულწილად სასაცილონიც კი არიან. მას შემდეგ, რაც ღმერთმა ამდენი რამ თქვა, თუ კვლავ ვერ წვდებიან ჭეშმარიტებას, მაშინ საუბარიც ზედმეტია; როგორ შეიძლება არ ესმოდეთ ადამიანური ენა? როგორ შეიძლება არ ესმოდეთ ასეთი მარტივი პრინციპი? თუ არ იყენებ ჭეშმარიტებას პრაქტიკაში, ვერ შეძლებ ხასიათის ცვლილების მიღწევას ან ხსნის მოპოვებას; და მაშინაც კი, თუ ღმერთმა დაპირება მოგცა, ვერ შეძლებ მის მიღწევას. ნებისმიერი დაპირება, რომელსაც ღმერთი აძლევს ადამიანს, პირობითია; არ აძლევს დაპირებებს ადამიანებს უმიზეზოდ ან უპირობოდ. ღმერთს აქვს თავისი მოთხოვნები ადამიანის მიმართ და ეს მოთხოვნები არასოდეს იცვლება. ღმერთი არ დაარღვევს ჭეშმარიტებას, არც თავის განზრახვებს შეცვლის. ეს საკითხი რომ გესმოდეს, კვლავ ჯიუტად ჩაებღაუჭებოდი შენს სურვილებსა და ამბიციებს? მხოლოდ იდიოტები და ირაციონალური ადამიანები ჩაებღაუჭებოდნენ ჯიუტად ამ ყველაფერს. მათ, ვისაც აქვთ საღი აზრი და ნორმალური ადამიანობა, უარი უნდა თქვან ამ ყველაფერზე და ისწრაფვოდნენ იმისკენ, რისკენაც უნდა ისწრაფვოდნენ, რასაც უნდა მიაღწიონ და რაშიც უნდა შევიდნენ — პირველ რიგში უნდა დააკმაყოფილონ ღვთის მოთხოვნები. მეორე, კიდევ რა უნდა ესმოდეთ კეთილგონიერ ადამიანებს? ბიბლიაში არის წინასწარმეტყველებები, რომელთა მიხედვითაც ჩვენ ღმერთთან ერთად მეფეებად ვიმეფებთ უკუნითი უკუნისამდე და ღვთის ამჟამინდელ საქმეში, ის ასევე ახსენებს ღვთის პიროვნებას, პირმშოს, ღვთის ძეებს, ღვთის ხალხს და ა.შ., რითაც ადამიანთათვის სხვადასხვა საფეხურსა და წოდებას განსაზღვრავს. რადგან ღმერთი დაჰპირდა ადამიანს ამ ყოველივეს, რატომ არ ძალუძთ ადამიანებს მათი ძიება? მაშ, როგორი უნდა იყოს სწორი გაგება და სწორი მიდგომა? თუ ვინმე მეფობას და ღვთის მიერ მიცემულ დაპირებებს მიიჩნევს მიზნებად, რომელთაკენაც უნდა ისწრაფოდეს, არის თუ არა ეს სწორი გზა? რა თქმა უნდა, არ არის; ეს არ არის დადებითი, მასში მეტისმეტად ბევრი ადამიანური ნება-სურვილია და ეს გზა ეწინააღმდეგბა ჭეშმარიტებას. ზოგი ამბობს: „რადგან შენ მოგვეცი ეს დაპირება, რატომ არ გვაძლევ ნებას, მივაღწიოთ მას? რადგან შენ თქვი ეს ყოველივე და საჯაროდ განუცხადე მთელ კაცობრიობას, რატომ არ გვაძლევ ნებას, ვისწრაფოდეთ ამისკენ?“ ეს ეხება ჭეშმარიტებას; არავის არასოდეს ესმოდა ეს თავიდანვე დღემდე. ჭეშმარიტების რომელ ასპექტს ეხება ეს? ასე უნდა შეხედო ამას: ღმერთმა დაპირება მისცა ადამიანს და ღვთისგან ადამიანმა გააცნობიერა მეფობის იდეა ისევე, როგორც სხვადასხვა წოდება, როგორიცაა ღვთის პიროვნება, „პირმშო ძენი“, „ღვთის ძენი“ და ა.შ. თუმცა, ეს მხოლოდ წოდებებია. რაც შეეხება იმას, თუ რომელი წოდება რომელ ადამიანებს ეხება, დამოკიდებულია პიროვნების მიერ ძიებასა და შესრულებაზე. რა წოდებასაც მოგანიჭებს შემოქმედი, სწორედ ის ხარ. თუ არ გაძლევს წოდებას, მაშინ არაფერი ხარ; ეს მხოლოდ დაპირებაა ღვთისგან და არა ის, რისი უფლებაც ადამიანებს აქვთ ან რასაც იმსახურებენ. რა თქმა უნდა, ეს დაპირება არის მიზანი, რომელიც ადამიანებს სურთ, მაგრამ ეს მიზანი არ არის ის გზა, რომლითაც ადამიანებმა უნდა იარონ; მას არავითარი კავშირი არ აქვს იმ გზასთან, რომლითაც ადამიანები დადიან. ვის აქვს უფლება მიიღოს გადაწყვეტილებები ამ საკითხზე? (ღმერთს.) სწორია, ადამიანებს ეს უნდა ესმოდეთ. თუ ღმერთი ამბობს, რომ რაღაცას გაძლევს, მაშინ რაღაც გაქვს; თუ ამბობს, რომ გართმევს, მაშინ არაფერი გაქვს, არაფერი ხარ. თუ ამბობ: „მე ამისკენ ვისწრაფვი მაშინაც კი, თუ ღმერთი არ მომცემს მას, და თუ ღმერთი მომცემს, მაშინ მას ბუნებრივად მივიღებ“, მაშინ ეს არასწორია. რატომ არის არასწორი? ეს არღვევს მთავარ ტაბუს. არ აღიარებ იმ ფაქტს, რომ ღმერთი ყოველთვის ღმერთი იქნება და ადამიანი ყოველთვის ადამიანი იქნება — აი, რატომ არის ეს არასწორი. ზოგიერთი ადამიანი ამბობს: „ეს ბიბლიაშია ნაწინასწარმეტყველები. ბევრ ადგილას ბიბლია ამბობს, რომ ჩვენ ვიმეფებთ ღმერთთან ერთად მთელი მარადისობის განმავლობაში. რატომ შეუძლია ღმერთს ამის თქმა და ჩვენ არ შეგვიძლია ამისკენ სწრაფვა?“ არის თუ არა ეს ის გონიერება, რომელიც ქმნილებას უნდა გააჩნდეს? შენ აღიქვამ ღვთის აღთქმას ადამიანების გამეფების შესახებ, როგორც კარგ რამეს და ისწრაფვი მისკენ, მაგრამ ღმერთმა მსახურების შემსრულებლებზეც ილაპარაკა — ისწრაფვი თუ არა იმისკენ, რომ იყო მსახურების შემსრულებელი, რომელიც სტანდარტის შესაბამისია? ღმერთი ასევე მოითხოვს ადამიანებისგან თავიანთი მოვალეობის შესრულებას — მოითხოვ თუ არა საკუთარი თავისგან შენი მოვალეობის კარგად შესრულებას? ღმერთი ასევე მოითხოვს, რომ ადამიანები მოიქცნენ როგორც ქმნილებები, და რას აკეთებ შენ? მიიჩნევ თუ არა ქმნილების სტანდარტის შესაბამისად ყოფნას შენს მიზნად და ისწრაფვი თუ არა მისკენ? ღვთის ნათქვამი, რომ ადამიანები იმეფებენ, არის დაპირება, რომელიც მან ადამიანს მისცა და ამ დაპირებას აქვს წინაპირობა და კონტექსტი: უნდა იყო კარგი ქმნილება, კარგად შეასრულო ქმნილების მოვალეობა, მოიშორო მსახურების შემსრულებლის როლი, მიაღწიო ღვთისადმი დამორჩილებას და შემოქმედის შიშს. ღმერთმა თქვა, რომ როდესაც ამ ყველაფერს მიაღწევთ, მაშინ შეძლებთ ღმერთთან ერთად მეფობას სამუდამოდ — ეს არის ის კონტექსტი, რომელშიც ეს სიტყვები ითქვა. ადამიანებს აკლიათ გონიერება. როგორც კი ამას ისმენენ, ფიქრობენ: „მშვენიერია, რომ შეგვიძლია ღმერთთან ერთად მეფობა! როდის მოხდება ეს? როგორ ვიმეფებთ? როგორ ვიქნებით ღვთის თანასწორნი? ვისი მეფეები ვიქნებით? ვისზე ვიმეფებთ? როგორ ვიმეფებთ? როგორ ვიქნებით მეფეები?“ განა ადამიანებს არ აკლიათ გონიერება? მიუხედავად იმისა, რომ ეს არის აღთქმა, რომელიც ღმერთმა ადამიანს მისცა, ის, რაც ადამიანის გასაგონად ითქვა, რათა ადამიანებს სცოდნოდათ ამ საოცარი რამის არსებობა — საკუთარი თავი უნდა შეაფასო — ვინ ხარ შენ? ღმერთს აქვს ეს ჩანაფიქრი და სურს, ადამიანს მისცეს ნება, იცხოვროს ამგვარად მასთან ერთად, მაგრამ გაქვს თუ არა უფლება, ამას მიაღწიო? რატომ არ ეკითხები ღმერთს: „სანამ ამ აღთქმას მივაღწევთ, რა მოთხოვნები გაქვს ჩვენ მიმართ? არის რამე, რაც გჭირდება, რომ გავაკეთოთ? რას უნდა მივაღწიოთ პირველ რიგში, სანამ ამ დაპირებას მივიღებთ?“ არ კითხულობ ამას, უბრალოდ ითხოვ მას. განა ეს არ არის გონიერების ნაკლებობა? ადამიანს აკლია ამგვარი გონიერება. როდესაც ადამიანები ხედავენ რაღაც სასარგებლოს, ხელებს იწვდიან და მის ხელში ჩაგდებას ცდილობენ. ადამიანები ყაღაღებივით არიან; თუ არ აძლევ მათ იმას, რაც სურთ, ბრაზდებიან, მტრულად განეწყობიან და ყვირილსა და ლანძღვას იწყებენ. განა ასეთები არ არიან ადამიანები? ეს არის კაცობრიობის სიმდაბლე.

ერთ-ერთი მიზეზი, რის გამოც ადამიანს აკლია გონიერება, არის ის, რომ ადამიანებს კვლავ არ ესმით ჭეშმარიტება; ამას არავითარი კავშირი არ აქვს მათ გახრწნილ ხასიათთან. მაგრამ როდესაც არ აძლევენ იმას, რაც სურთ, ბრაზდებიან, ყვირიან, ილანძღებიან, სძულთ და შურს იძიებენ — რა არის ეს? ეს არის სატანის დემონური სახის გამოვლენა; ეს არის მათი სატანური გახრწნილი ხასიათი. ამიტომ, რაც შეეხება იმ დაპირებას, რომელიც ღმერთმა კაცობრიობას მისცა, ის, რასაც თითოეული ადამიანი ავლენს ღვთის წინაშე, არ აკმაყოფილებს ღმერთს. ადამიანები მაშინვე იწვდიან ხელებს, რაღაც სურთ საკუთარი მდგომარეობის გაუცნობიერებლად, დაუყოვნებლივ ითხოვენ და თუ ვერ იღებენ იმას, რაც სურთ, იწყებენ ფიქრს, თუ რა შეუძლიათ გამოიყენონ მის სანაცვლოდ. ტოვებენ თავიანთ ოჯახებსა და კარიერას, იტანჯებიან და იღებენ მსხვერპლს, დარბიან და იხარჯებიან, ქადაგებენ სახარებას და იძენენ მეტ ადამიანს, მეტ საქმეს ასრულებენ და იყენებენ ამ ყველაფერს იმის სანაცვლოდ, რაც სურთ. თუ არ ძალუძთ ამ ყოველივერ გაცვლა იმაზე, რაც სურთ, განრისხდებიან, სიძულვილი ავსებს მათ გულებს და ზიზღით განეწყობიან ყველაფრის მიმართ, რაც ღვთის რწმენას უკავშირდება. თუ გრძნობენ, რომ შეუძლიათ ამ ყოველივეს გაცვლა იმაზე, რაც სურთ, მაშინ ყოველდღე ნატრობენ, რომ ღვთის საქმე მალე დასრულდეს, რომ ღმერთმა სწრაფად გაანადგუროს სატანა, სწრაფად დაასრულოს კაცობრიობა, სწრაფად მოავლინოს კატასტროფები; წინააღმდეგ შემთხვევაში გრძნობენ, რომ ვეღარ გაძლებენ. რას ავლენს თითოეული ადამიანი ჭეშმარიტების წინაშე? ისინი ავლენენ ისეთ ხასიათს, როგორიცაა ჭეშმარიტების მიმართ ზიზღი და სისასტიკე. რომ შევხედოთ, ადამიანების ამპარტავნება, მზაკვრობა და ზოგჯერ შეუვალობა შეიძლება ჩაითვალოს მსუბუქად და არც ისე მძიმედ ადამიანთა ყველა გახრწნილ ხასიათს შორის. კაცობრიობის გარწნილ თვისებათაგან ყველაზე მრავალრიცხოვანი, მწვავე და ღრმა არის ბოროტება, ჭეშმარიტების სიძულვილი და მზაკვრობა — სწორედ ესენია ადამიანის გახრწნილი ხასიათის სასიკვდილო ელემენტები. რა თქმა უნდა, როდესაც საქმე ეხება ანტიქრისტეებს, ეს ხასიათი კიდევ უფრო მძიმეა; როდესაც მას ავლენენ, სერიოზულად არ აღიქვამენ, არ იკვლევენ, ღვთის წინაშე არანაირ ვალდებულებას არ გრძნობენ, მით უმეტეს იმას, რომ რაიმე პრობლემა აქვთ; არ იღებენ ჭეშმარიტებას, არ იცნობენ საკუთარ თავს და კიდევ უფრო ნაკლებად არის შესაძლებელი მათთვის მონანიება. ამიტომ, მიუხედავად ვითარებისა, გარემოსი თუ კონტექსტისა, მეფობას — ყველაზე ამაღლებულ და საუკეთესო დაპირებას, რომელიც ღმერთმა წარმოთქვა — მიიჩნევენ თავიანთ მიზნად, რომლისკენაც უნდა ისწრაფოდნენ. როგორც არ უნდა გქონდეს მათთან თანაზიარება ჭეშმარიტებაზე, არ იტყვიან უარს ამ სწრაფვაზე, არამედ დაჟინებით მოითხოვენ თავიანთი გზით სიარულს, რაც განაპირობებს იმას, რომ ისინი ვერ გადარჩებიან. ეს ადამიანები მეტისმეტად საშინელნი არიან! იქიდან, რასაც ეს ადამიანები ავლენენ, შეგიძლიათ დაინახოთ, კონკრეტულად როგორია სატანის ხასიათი და ნამდვილი სახე. ამდენი ჭეშმარიტება იქნა გაზიარებული, და მათ, ვისაც აქვს გონიერება, ვისაც შეუძლია ჭეშმარიტების მიღება და აქვს მორჩილებისა და დამორჩილების სურვილი, სინამდვილეში ზუსტად ესმით, რა არის ღვთის განზრახვა. ისინი აღარ ისწრაფვიან ჯიუტად სტატუსის, პერსპექტივებისა და ბედისწერისკენ, არამედ მზად არიან მოინანიონ ღვთის ამ სიტყვების მხილების ქვეშ, მზად არიან უარი თქვან კურთხევის სურვილზე, ეძიონ ჭეშმარიტება, ეძიონ ღვთისადმი დამორჩილება და ღვთის დაკმაყოფილება და იბრძოლონ ხსნის მისაღწევად. თუ შევხედავთ ადამიანთა უმეტესობის შინაგან სურვილებს, მიზნები, რომელთაკენაც ისწრაფვიან, ძირეულად შეიცვალა; სურთ, შეასრულონ თავიანთი მოვალეობა სტანდარტის შესაბამისად, იყვნენ ჭეშმარიტი ქმნილებები და მიაღწიონ ხსნას. არ ასრულებენ თავიანთ მოვალეობას კურთხევის მისაღებად, არც დაუდევრად არიან ღვთის სახლში მხოლოდ კურთხევის მიღების მიზნით. გარდა ანტიქრისტეებისა, რომლებსაც ყოველთვის სურთ მეფობა, ადამიანთა უმეტესობას სურს ჭეშმარიტების ძიება. მხოლოდ ანტიქრისტეები მიიჩნევენ პერსპექტივების, კურთხევებისა და მეფობისკენ სწრაფვას მიზნებად და იმ ნაყოფად, რომელიც საბოლოოდ უნდა მიიღონ ღვთისადმი რწმენაში. არ იტყვიან უარს ამ ყველაფერზე და არ შეცვლიან კურსს, რაც არ უნდა უთხრა — განა დიდ შარში არ არიან? მშვენივრად იციან, რომ ღვთის სიტყვები ჭეშმარიტებაა, უბრალოდ არ იღებენ მას, ამიტომ არაფერია ისეთი, რაც მათ შეცვლის; მხოლოდ მათი გამორიცხვა და დასჯაა შესაძლებელი. ეს არის ანტიქრისტეების ღვთისადმი რწმენის საბოლოო შედეგი.

ნათლად მქონდა თუ არა ახლა თანაზიარება იმ ადამიანთა შესახებ, რომლებიც მეფობას ესწრაფვიან? მიხვედით თუ არა ახალ გაგებამდე? არის თუ არა მეფობის ძიების ეს გზა სწორი? (არა.) მაშინ როგორ უნდა მიუდგნენ ადამიანები ამ საკითხს? ამ საკითხთან მიმართებაში რომელი ჭეშმარიტება უნდა იქნას გაგებული ადამიანის არსის შესაცნობად? ღმერთზეა დამოკიდებული იმის განსჯა, თუ რა არის სინამდვილეში ადამიანის არსი და ქცევა. რას ეფუძნება ღმერთი ამ ყველაფრის განსჯისას? ის ეფუძნება ჭეშმარიტებას. ამიტომ, ადამიანის შედეგი ან დანიშნულების ადგილი არ განისაზღვრება მისი საკუთარი ნებით, არც მისი პრეფერენციებით ან წარმოდგენებით. საბოლოო გადაწყვეტილებას შემოქმედი, ღმერთი იღებს. როგორ უნდა ითანამშრომლონ ადამიანებმა ამ საკითხთან მიმართებში? ადამიანებს მხოლოდ ერთი გზა აქვთ, რომლის არჩევაც შეუძლიათ: მხოლოდ იმ შემთხვევაში, თუ ეძიებენ ჭეშმარიტებას, გაიგებენ ჭეშმარიტებას, დაემორჩილებიან ღვთის სიტყვებს, მიაღწევენ ღვთისადმი დამორჩილებას და მიაღწევენ ხსნას, საბოლოოდ ექნებათ კარგი დასასრული და კარგი ბედისწერა. რთული არ არის ადამიანთა პერსპექტივებისა და ბედისწერის წარმოდგენა, თუ ისინი საპირისპიროს გააკეთებენ. და ამიტომ ამ საკითხთან მიმართებაში ნუ უყურებ იმას, თუ რას დაჰპირდა ღმერთი ადამიანს, რას ამბობს ღმერთი კაცობრიობის გამოსავალზე, რა მოამზადა ღმერთმა კაცობრიობისთვის. ამას არავითარი კავშირი არ აქვს შენთან, ეს ღვთის საქმეა, მათი მოპოვება შეუძლებელია წართმევით, თხოვნით ან გაცვლით. როგორც ქმნილებამ, რა უნდა გააკეთო? უნდა შეასრულო შენი მოვალეობა, აკეთო ის, რაც უნდა აკეთო მთელი შენი გულით, გონებითა და ძალით. დანარჩენი — პერსპექტივებთან და ბედისწერასთან და კაცობრიობის მომავალ დანიშნულების ადგილთან დაკავშირებული საკითხები — ეს არ არის ის, რისი გადაწყვეტაც შენ ძალგიძს, ისინი ღვთის ხელშია; ეს ყოველივე შემოქმედის ხელმწიფების ქვეშაა, ეს მის მიერ არის მოწყობილი და არავითარი კავშირი არ აქვს არცერთ ქმნილებასთან. ზოგიერთი ადამიანი ამბობს: „რატომ გვეუბნები ამას, თუ მას არავითარი კავშირი არ აქვს ჩვენთან?“ თუმცა მას არავითარი კავშირი არ აქვს თქვენთან, აქვს ღმერთთან. მხოლოდ ღმერთმა იცის ეს ყოვლივე, მხოლოდ მას აქვს უფლება მათზე ისაუბროს და მხოლოდ ღმერთს აქვს უფლება დაჰპირდეს ამ ყოველივეს კაცობრიობას. და თუ ღმერთმა იცის ისინი, განა ღმერთმა არ უნდა ისაუბროს მათზე? შეცდომაა, კვლავინდებურად ეძიებდე შენს პერსპექტივებსა და ბედისწერას, როდესაც არც კი იცი, რა არის ისინი. ღმერთს არ უთხოვია შენთვის ამის ძიება, ის უბრალოდ გაგებინებდა; თუ შეცდომით გჯერა, რომ ეს იყო ღმერთი, რომელიც გეუბნებოდა, რომ ეს შენი ძიების მიზნად გექცია, მაშინ სრულიად მოკლებული ხარ გონიერებას, და არ გაგაჩნია ნორმალური ადამიანობის გონება. საკმარისია იცოდე ყველაფერი, რასაც ღმერთი გპირდება. უნდა აღიარო ერთი ფაქტი: როგორი დაპირებაც არ უნდა იყოს ის, კარგი თუ ჩვეულებრივი, რაღაც, რაც ადამიანებს მოსწონთ თუ რაღაც, რითაც დიდად არ არიან დაინტერესებულნი, ეს ყოველივე შემოქმედის ხელმწიფებას, განგებულებასა და გადაწყვეტილებას ექვემდებარება. ქმნილების მოვალეობა და ვალდებულება არის მხოლოდ მიყოლა და ძიებაში ჩართვა შემოქმედის მიერ მითითებული სწორი მიმართულებითა და გზით. ხოლო ის, თუ რას მოიპოვებ საბოლოოდ და ღვთის რომელი აღთქმის წილი გხვდება, ეს ყოველივე ეფუძნება შენს ძიებას, იმ გზას, რომელსაც მიჰყვები და შემოქმედის ხელმწიფებას. ნათელია თუ არა ახლა ეს სიტყვები შენთვის? (დიახ.) და დაგეხმარება თუ არა ეს სიტყვები შენი ამბიციებისა და სურვილების დაკმაყოფილებაში თუ იმაში, რომ ცხოვრებაში სწორი გზას გაჰყვე ჭეშმარიტების ძიებისას? (ისინი დაგვეხმარება ჭეშმარიტების ძიებასა და ცხოვრებაში სწორი გზის მიყოლაში.) ისინი, ვისაც აქვს ნორმალური ადამიანობა და გონიერება, ვისაც უყვარს დადებითი რამ და ჭეშმარიტება, არა მხოლოდ არ არიან იმედგაცრუებულნი, როდესაც ისმენენ ამ სიტყვებს, არამედ შეუძლიათ იყვნენ მტკიცენი თავიანთ რწმენაში, რათა ეძიონ ჭეშმარიტება და მიიღონ ღვთის ხსნა; თუმცა, მათ, ვინც მოკლებულია კეთილგონიერებას, იმ არანორმალურ ადამიანებს, რომლებიც ჯიუტად ესწრაფვიან კურთხევის მიღებას, თავიანთი ხორციელი ინტერესებისა და ამბიციებისა და სურვილების დაკმაყოფილებას, შეიძლება დაკარგონ ენთუზიაზმი ამ სიტყვების მოსმენისას და ინტერესი ღვთის რწმენის მიმართ. რა თქმა უნდა, არსებობენ ადამიანები, რომლებმაც არ იციან, როგორ სწამდეთ, როდესაც ამ სიტყვებს ისმენენ. განა ასე მნიშვნელოვანი არ არის ადამიანებისთვის ჭეშმარიტების გაგება? განა ჭეშმარიტებას უკეთ არ შეუძლია ადამიანების წარმართვა, რათა მიჰყვნენ სწორ გზას და დააკმაყოფილონ ღმერთი? (დიახ.) მხოლოდ ჭეშმარიტების მეშვეობით შეუძლია ადამიანს, მიაღწიოს ხსნას; თუ არ გესმის ჭეშმარიტება, მაშინ ხსნისკენ მიმავალ გზაზე ხშირად შეცდები, დაუშვებ შეცდომებს და განიცდი დანაკარგებს; როდესაც მიაღწევ შენი რწმენის გზის ბოლოს, არ გექნება არავითარი ჭეშმარიტება-რეალობა და გახდები მსახურების შემსრულებელი თავიდან ბოლომდე. თუ თამაშობ მსახურების შემსრულებლის როლს ღვთისადმი რწმენის მრავალი წლის განმავლობაში და ვერ ახერხებ საბოლოოდ გახდე ქმნილება, რომელიც სტანდარტის შესაბამისია, მაშინ ეს ტრაგედიაა.

9 მაისი, 2020 წ.


პუნქტი მეათე: ისინი აბუჩად იგდებენ ჭეშმარიტებას, ურცხვად ფეხქვეშ თელავენ პრინციპებს და უგულებელყოფენ ღვთის სახლის სამუშაოს ორგანიზებებს (ნაწილი პირველი)

სანამ დღევანდელ შეკრებას დავიწყებდეთ, ერთ საუბარს მოვისმენთ. ორი ადამიანი საუბრობს. პირველი ამბობს: „მე რომ გავესხალი, ძმებსა და დებს მოვალეობების შესრულება აღარ მოუნდებოდათ“. მეორე ეუბნება: „მოვალეობების შესრულება აღარ მოუნდებოდათ? დიდი ამბავი. მე რომ გავეთავისუფლებინე, ძმები და დები ნეგატიურები და სუსტები გახდებოდნენ“. პირველი, როცა დაინახა, რომ აჯობეს, ამბობს: „მე რომ რწმენა შემეწყვიტა, ჩემ გარშემო მყოფი ყველა ძმა და და უკლებლივ მე გამომყვებოდა“. ამის გაგონებაზე მეორე ეუბნება: „მაშინ, შენ ჩემზე ძლიერი გავლენა გქონია. თუმცა, მე რომ მოვეცილებინე, ჩვენს ეკლესიაში ბევრი ადამიანი შეწყვეტდა რწმენას. რას ფიქრობ ამაზე? შენზე ძლიერი გავლენა მაქვს, არა?“ გესმით, რაზე საუბრობენ ისინი ამ დიალოგში? რაში ეჯიბრება ეს ორი ერთმანეთს? (ისინი ეჯიბრებიან იმაში, თუ ვის უფრო მეტად შეუძლია ხალხის გადმობირება, ვის უფრო მეტად შეუძლია დამოუკიდებელი სამეფოს შექმნა; ისინი არკვევენ, რომელი მათგანია მეორეზე ოდნავ უფრო ცბიერი.) ისინი ეჯიბრებიან იმაში, თუ ვინ უფრო ცბიერია, ვინ უფრო უნარიანია, ვის უფრო დიდი შესაძლებლობები აქვს და რომელმა მათგანმა გადაიბირა მეტი ადამიანი. ეჯიბრებიან ისინი იმაში, თუ რომელ მათგანს აქვს მეტი ჭეშმარიტება-რეალობა? რომელ მათგანს აქვს მეტი ადამიანობა? რომელს უფრო მეტად ესმის ჭეშმარიტება? (არა. ისინი ეჯიბრებიან იმაში, თუ რომელ მათგანს გამოესარჩლებოდა მეტი ადამიანი, თუკი მათ გაათავისუფლებდნენ ან მოიცილებდნენ.) რა სახის უნარია ეს, რაშიც ისინი ერთმანეთს ეჯიბრებიან? ისინი ეჯიბრებიან იმაში, თუ ვის აქვს ხალხის გაკონტროლების, მახეში გაბმისა და შეცდომაში შეყვანის უფრო დიდი უნარი. გამოიცანით: რა ტიპის ადამიანები არიან ეს ორი? (ორივე ანტიქრისტეა.) ვინ არიან ისინი? განა ორივე ბოროტმოქმედი, ტირანი არ არის? (დიახ.) ნათლად ჩანს, რომ ისინი ბოროტი ადამიანები არიან — ისინი ურცხვად ეჯიბრებიან იმაში, თუ რომელ მათგანს აქვს ბოროტების ჩადენის უფრო დიდი უნარი, ვის უფრო მეტად შეუძლია ხალხის შეცდომაში შეყვანა და გაკონტროლება, ვის უფრო მეტად შეუძლია ხალხის გადაბირება, ვის უკეთ შეუძლია ღმერთს შეეჯიბროს მისი რჩეული ხალხის მოსაპოვებლად. რომელი მათგანიც შეძლებს მეტი ადამიანის გაკონტროლებას, მისი უნარიც უფრო დიდია. სწორედ ამაში ეჯიბრებიან ისინი. მითხარით, არსებობენ ანტიქრისტეები, რომლებიც ასე ეჯიბრებიან ერთმანეთს? (დიახ.) საჯაროდ აკეთებენ ამას, თუ ფარულად ეჯიბრებიან ერთმანეთს? (ფარულად.) მაშ, არსებობს ამ ამბავში მოყვანილი ორი ადამიანის საუბრის შინაარსი? რეალურია ეს? (დიახ, არსებობს და რეალურია.) იმის გათვალისწინებით, რომ ისინი ფარულად ეჯიბრებიან ერთმანეთს, იტყოდნენ კი ამას აშკარად? ანტიქრისტეთა უდიდესი ნაწილი მზაკვარი და ბოროტია; ისინი ამას საჯაროდ ან პირდაპირ არ იტყოდნენ, რათა ხალხს მათ წინააღმდეგ იარაღი არ მისცენ. მაგრამ ფარულად სწორედ ასე ფიქრობენ და სინამდვილეში, სწორედ ასე იქცევიან. როგორც არ უნდა ეცადონ რაღაცების მიჩქმალვას, დამალვასა და შენიღბვას, მათი ანტიქრისტეს ბუნება და ბოროტგანზრახული ბუნება ვერ დაიმალება. ეს ყველაფერი აუცილებლად გამოაშკარავდება. შესაძლოა, ხმამაღლა არაფერი თქვან და სხვებისთვის მოსასმენად აშკარა არაფერი იყოს, მაგრამ ისინი მოქმედებენ ყოველგვარი შენიღბვისა თუ ორაზროვნების, დამალვისა თუ გასაიდუმლოების გარეშე. ისინი არც ხალხის ზურგს უკან მოქმედებენ და მით უმეტეს, არავითარ დათმობაზე არ მიდიან. მათ ქცევებსა და ქმედებებში, რომლებიც მიმართულია ხალხის მახეში გაბმის, შეცდომაში შეყვანის, გაკონტროლებისა და დამოუკიდებელი სამეფოს შექმნისკენ, არავითარი ორაზროვნება ან დაუდევრობა არ შეინიშნება. ისინი აშკარად ეწინააღმდეგებიან ღმერთს და აშკარად აბამენ ხალხს მახეში და შეჰყავთ შეცდომაში. ისინი იმედოვნებენ, რომ თუკი მათ გასხლავენ, ბევრი ძმა და და გამოესარჩლება მათ, რომ ისინი წინააღმდეგობას გაუწევენ ღმერთსა და მის სახლს, რომ ნეგატიურები გახდებიან, მოდუნდებიან და თავიანთ მოვალეობებს აღარ შეასრულებენ. ეს მათ გაახარებდა და მათ სურვილს შეასრულებდა. თუ მათ გაათავისუფლებენ, ისინი სასოწარკვეთით ნატრობენ, რომ ბევრი ადამიანი გახდეს ნეგატიური, ხმა ამოიღოს მათ დასაცავად, გამოესარჩლოს მათ და კულისებს მიღმა მათი სახელით ახსნა-განმარტებები და არგუმენტები მოიყვანოს. ისინი სასოწარკვეთით ნატრობენ, რომ ხალხმა ჩამოთვალოს მათი დამსახურებები, დაიცვას მათი სიმართლე და განსაჯოს და დაგმოს კიდეც ღვთის სახლის სამუშაო ორგანიზებები, რომ ხალხი გულში ფარულად დაუპირისპირდეს ღმერთს და მათ უარყონ მისი სამართლიანობა და უარყონ, რომ ყველაფერი, რასაც ის ამბობს და აკეთებს, ჭეშმარიტებაა, რომ ეს ყველაფერი დადებითი რამ არის. და თუ ისინი რწმენას შეწყვეტენ, სასოწარკვეთით ნატრობენ, რომ ყველამ მიბაძოს მათ ურწმუნოებაში, რომ ყველა წავიდეს მათთან ერთად და გახდეს მათი მიმდევარი; ისინი სასოწარკვეთით ნატრობენ, რომ ყველამ უარყოს, რომ ღმერთი ჭეშმარიტებაა და ირწმუნოს, რომ ჭეშმარიტება მათ აქვთ, რომ ყველაფერი, რასაც აკეთებენ, სწორია და რომ მათ შეუძლიათ ადამიანების შეცვლა და გადარჩენა. თუ მათ ბოროტი საქმეების ჩადენისთვის ეკლესიიდან მოიცილებენ ან გარიცხავენ, ისინი სასოწარკვეთით ინატრებენ, რომ ბევრმა ადამიანმა უარყოს ღვთის არსებობა და ბევრი ადამიანი დაუბრუნდეს წუთისოფელს, სადაც ისინი ურწმუნოები გახდებიან. ეს მათ გაახარებდა. ეს აღადგენდა წონასწორობას მათ გულში და შვებას მოჰგვრიდა მათ. სატანური ხასიათის ეს გამოვლინებები, ეს ქცევები, ეს არსი და ეს რთული, დეტალური იდეები და ფიქრებიც კი — ვის წარმოადგენს? არიან ეს ადამიანები ჭეშმარიტი ძმები და დები? აქვთ მათ ღვთისადმი ჭეშმარიტი რწმენა? ჭეშმარიტად ემორჩილებიან ისინი ღმერთს? აქვთ მათ ღვთისმოშიშების ნატამალი მაინც? (არა.) აქედან ნათლად ჩანს, რომ ანტიქრისტეები თავისი არსით ღვთისადმი მტრულად არიან განწყობილნი და ისინი ღვთის მტრები არიან. ზუსტია ეს განცხადება? არის ეს ჭეშმარიტება? (ზუსტია და ეს ჭეშმარიტებაა.) ეს ასი პროცენტით ასეა. ეს განცხადება ჭეშმარიტებაა, ყოველგვარი გადაჭარბების გარეშე , რადგან ეს ფაქტია, სამუდამოდ უცვლელი ფაქტი. სწორედ ასე ფიქრობენ ანტიქრისტეები და სწორედ ამას აკეთებენ. მათ ყველა ქმედებასა და საქმეს მათი პირადი ამბიციები და სურვილები მართავს და მათ ანტიქრისტეთა ბუნება მართავს და აქეზებს. მაშ, შესაძლებელია თუ არა ანტიქრისტეთა მსგავსი ადამიანების გადარჩენა? (არა.) ისინი ყოველ ნაბიჯზე მტრულად არიან განწყობილნი ღვთის მიმართ, ყოველ ნაბიჯზე მტრულად არიან განწყობილნი ჭეშმარიტების მიმართ. ვინც, მათი აზრით, ზიანს აყენებს მათ ინტერესებს, ვინც ლახავს მათ რეპუტაციას, ართმევს მათ სურვილებსა და ამბიციებს, კურთხევის იმედს, ისინი წინ აღუდგებიან მათ და მათი მტრები გახდებიან — მიუხედავად იმისა, სხვების საქციელი სწორი იყო თუ არასწორი. ასეთია ანტიქრისტეთა ბუნება. სწორედ ამიტომ, რაოდენ არასწორი და ბოროტი საქმეებიც არ უნდა ჰქონდეთ ჩადენილი ანტიქრისტეთა მსგავს ადამიანებს ან რაოდენაც არ უნდა ეწინააღმდეგებოდეს მათი ქმედებები პრინციპებსა და ღვთის სახლის სამუშაოს ორგანიზებებს, ისინი სხვებს არ მისცემენ მათი გასხვლის, მხილებისა და მათთან სათანადო მოქცევის უფლებას. როგორც კი ეს ყველაფერი მათ დაატყდებათ თავს, ისინი არა მხოლოდ არ დაემორჩილებიან და არ მიიღებენ ამას, ან არ აღიარებენ, რომ ის, რაც მათ ჩაიდინეს ბოროტი საქმე იყო — არა, ისინი ყალბ საპასუხო ბრალდებებს შეთითხნიან და ნებისმიერი გზით შეეცდებიან თავიანთი კარგი სახელის აღდგენას. მათ ხელთ არსებული ნებისმიერი საშუალებით შეეცდებიან თავიანთი ცოდვები და შეცდომები სხვას გადააბრალონ და თავად არავითარი პასუხისმგებლობა არ აიღონ. და ამის გარდა, მათი უდიდესი სურვილია, რომ ხალხი მოტყუვდეს და შეცდომაში შევიდეს, რათა მათ ბოროტ საქმეებს გამართლება მოუძებნოს და მათ დასაცავად იკამათოს, და რომ მეტი ადამიანი გამოვიდეს და მათ სასარგებლოდ ისაუბროს. სწორედ ამის ხილვა სურთ მათ ყველაზე მეტად.

ჩვენს ამბავს აქ დავასრულებთ. თქვენ სწორად გამოიცანით: ის ორი ნამდვილად ანტიქრისტეა. მხოლოდ ანტიქრისტეებს შეუძლიათ ასეთი საუბარი, ასეთი რაღაცების ხმამაღლა თქმა და ასეთი რაღაცების ნატვრა. ნორმალურ, გახრწნილ ადამიანებს დროდადრო შეიძლება გაუჩნდეთ რამდენიმე მსგავსი აზრი, მაგრამ, როდესაც მათ მართლაც რაღაც შეემთხვევათ, ისინი კვლავ ღვთის წინაშე ბრუნდებიან საძიებლად და სალოცავად. ნელ-ნელა ისინი მორჩილებამდე მიდიან. ყველა, ვინც ჭეშმარიტი მორწმუნეა, ვისაც სინდისი და გონება აქვს, გასხვლის ან გათავისუფლებისას ღვთისმოშიში გულის ნატამალს მაინც გამოავლენს. მათ ექნებათ მორჩილების გარკვეული დამოკიდებულება, მორჩილების სურვილი. მათ არ სურთ ღვთის წინააღმდეგ დგომა და მისდამი მტრულად განწყობა. სწორედ ასე უნდა იქცეოდეს გახრწნილი ხასიათის მქონე ჩვეულებრივი ადამიანი. თუმცა, ანტიქრისტეს ამათგან არაფერი გააჩნია. რამდენი ქადაგებაც არ უნდა მოისმინოს, ის არ თმობს თავის სურვილებს და არ თმობს ისეთ ამბიციებს, როგორიცაა ხალხის გაკონტროლება, მათი გადმობირება და შეცდომაში შეყვანა. უფრო მეტიც, ეს ყველაფერი ოდნავადაც არ შემცირდება; დროის გასვლასა და გარემოებების შეცვლასთან ერთად მისი ამბიციები და სურვილები კიდევ უფრო გაუარესდება და გაიზრდება. ეს არის რადიკალური განსხვავება ანტიქრისტეთა ბუნება-არსებასა და ჩვეულებრივი, გახრწნილი ადამიანების ბუნება-არსებას შორის.

ჩვენ ახლა დავასრულეთ თანაზიარება ანტიქრისტეთა სხვადასხვა გამოვლინების მეცხრე პუნქტზე. ამჯერად, ჩვენ გვექნება თანაზიარება მეათე პუნქტზე: ისინი აბუჩად იგდებენ ჭეშმარიტებას, ურცხვად ფეხქვეშ თელავენ პრინციპებს და უგულებელყოფენ ღვთის სახლის სამუშაოს ორგანიზებებს. ჭეშმარიტების აბუჩად აგდება, პრინციპების ურცხვად ფეხქვეშ გათელვა, ღვთის სახლის სამუშაოს ორგანიზებების უგულებელყოფა — თითოეული მათგანი თავისთავად საკმარისად სერიოზული იქნებოდა და არცერთი მათგანი არ არის ჩვეულებრივი, გახრწნილი ხასიათის გამოვლინება. ნებისმიერ მათგანში შეიძლება დავინახოთ, რომ ანტიქრისტეთა არსი, რომელსაც ისინი მოიცავს, თავისთავად სისასტიკესა და ბოროტებას ატარებს. ეს არის ორი აშკარა და სერიოზული ელემენტი. ამ შემთხვევაში, შეიძლება თუ არა ამპარტავნების, შეუვალობისა და მზაკვრობის გამოყენება ანტიქრისტეთა არსის აღსაწერად? (არა.) ამ აღწერილობებით ანტიქრისტეს არსის სიღრმეში ჩაწვდომა საკმაოდ რთული იქნებოდა. ანტიქრისტეთა არსის შესაჯამებლად მხოლოდ ორი ხასიათის — სისასტიკისა და ბოროტების გამოყენებაა შესაძლებელი.

ჩვენ მათ სათითაოდ განვიხილავთ. ისინი აბუჩად იგდებენ ჭეშმარიტებას — რას ნიშნავს „აბუჩად აგდება“? (რაღაცაზე ზემოდან ყურებას.) (რაღაცის დაკნინებას, აბუჩად აგდებასა და გაუფასურებას.) (იმის ფიქრს, რომ რაღაც ყურადღების ღირსიც არ არის.) სიტყვები, რომლებსაც თქვენ იყენებთ, თითქმის ერთსა და იმავეს ნიშნავს. რაღაცის „აბუჩად აგდება“ ნიშნავს მის უგულებელყოფას, ზემოდან ყურებას, გაუფასურებას, დაკნინებასა და აბუჩად აგდებას. ზოგადად რომ ვთქვათ, ეს ნიშნავს რაღაცისადმი წინააღმდეგობის გაწევას, მისდამი ზიზღსა და მის სიძულვილს გულის სიღრმიდან, მის მიუღებლობას და მის დაგმობასაც კი, მტრულ განკითხვასა და ცილისწამებასთან ერთად. როგორ შეედრება ეს ხარისხობრივად იმას, რაც თქვენ თქვით? (ეს უფრო დეტალური და კონკრეტულია.) ეს უფრო კონკრეტული და პრაქტიკულია, ვიდრე ის, რაც თქვენ თქვით. განმარტებების უმეტესობა, რომლებიც თქვენ შემოგვთავაზეთ, „აბუჩად აგდების“ სინონიმები იყო. ის, რაც მე ვთქვი, არის „აბუჩად აგდების“ ქმედებისა და ქცევის არსის შემდგომი დაზუსტება; ეს არის ჭეშმარიტების აბუჩად აგდების ქცევისა და არსის კონკრეტული, დეტალური აღწერა. ეს ნიშნავს, რომ როდესაც ვინმე აბუჩად იგდებს ჭეშმარიტებას, მაშინ იმაში, რასაც აკეთებს, როგორც ეპყრობა ჭეშმარიტებას თავის ყოველდღიურ ცხოვრებაში და იმ დამოკიდებულებაში, რასაც გულით ავლენს იმ საკითხების მიმართ, რომლებიც მოიცავს ჭეშმარიტებასა და დადებით რამეებს, ხალხს შეუძლია დაინახოს, რომ მათი დამოკიდებულება ჭეშმარიტების მიმართ არის ასეთი: მიუღებლობა, წინააღმდეგობა და მის მიმართ ზიზღით განწყობა და მისი განკითხვა, დაგმობა და შეურაცხყოფაც კი. ყოველივე ეს არის კონკრეტული გზები, რომლებითაც „ჭეშმარიტების აბუჩად აგდება“ ვლინდება და მჟღავნდება, იმდენად კონკრეტული, რომ მოიცავს ასეთი ადამიანის ჭეშმარიტებისადმი დამოკიდებულებისა და მიდგომების თითოეულ ასპექტს: მას ეზიზღება ჭეშმარიტება, ღვთის სიტყვები და დადებითი რამეები. ის გულის სიღრმიდან ეწინააღმდეგება მათ და არ იღებს მათ. როდესაც ეტყვი მას, რომ რაღაც ღვთის სიტყვებია, რომ ეს ჭეშმარიტებაა, როგორი იქნება მისი დამოკიდებულება? „ღვთის სიტყვები, ჭეშმარიტება — ვის ადარდებს! თქვენ ყველაფრის ნაცვლად ღმერთის სიტყვებს და ჭეშმარიტებას იყენებთ. ჩვენს, ადამიანების ცხოვრებაში ღმერთის სიტყვების გარდა სხვა არაფერია? ამდენი წიგნი წავიკითხეთ, ამდენი განათლება მივიღეთ — ეს ყველაფერი ტყუილად იყო? ადამიანებს აქვთ ტვინი და გონება; მათ აქვთ პრობლემებზე დამოუკიდებლად ფიქრის უნარი. ყველაფრის ღმერთის სიტყვებსა და ჭეშმარიტებაზე დაფუძნება — განა ეს ცოტა ზედმეტად დოგმატური არ არის?“ როგორი იქნება მისი დამოკიდებულება, როდესაც რაღაც შეემთხვევა და ეტყვი, რომ მან უნდა ილოცოს ღვთის მიმართ, ეძიოს იგი და წაიკითხოს მისი სიტყვები? „ღმერთის სიტყვები წავიკითხოთ? როდესაც რაღაც გვემართება, ეს ჩვენი პრობლემაა. რა კავშირი აქვს ადამიანის პრობლემებს ღმერთთან? რა კავშირი აქვთ მათ ჭეშმარიტებასთან? მართლა ფიქრობ, რომ ღმერთის სიტყვებში ყველაფერია, რომ ისინი ენციკლოპედიაა? ღმერთის სიტყვები აუცილებლად ყველაფერს არ მოიცავს. ადამიანების პრობლემები ადამიანებმა უნდა მოაგვარონ და კონკრეტული პრობლემები კონკრეტულ გადაწყვეტილებებს მოითხოვს. და თუ რაღაცას ვერ უმკლავდები, მოძებნე ინტერნეტში ან გაიარე კონსულტაცია ექსპერტთან. ჩვენს ეკლესიაში კოლეჯის პროფესორებიც კი არიან და ბევრი ძმა და და კოლეჯის სტუდენტია. განა ყველანი ერთად ვერ შევედრებით ჭეშმარიტებას?“ როგორც კი ახსენებ ღვთის ძიებასა და ჭეშმარიტების ძიებას, როგორც კი იტყვი, რომ მან უნდა წაიკითხოს ღვთის სიტყვები, ის მაშინვე ზემოდან დაგიწყებს ყურებას. მას არ სურს ამის პრაქტიკაში განხორციელება; ეს მისთვის ზედმეტად დამამცირებელი და შეურაცხმყოფელი იქნებოდა და ფიქრობს, რომ ეს მას არაკომპეტენტურად წარმოაჩენდა. განა ეს არ არის რაღაცის აბუჩად აგდების ერთ-ერთი ფორმა? ეს არის ჭეშმარიტების აბუჩად აგდების რეალური გამოვლინება, რეალური ქცევა. ასეთი ადამიანები უმცირესობაში არ არიან. ისინი შეიძლება ხშირად უსმენდნენ ქადაგებებს, ხელში ეჭიროთ ღვთის სიტყვების ტომები და ასრულებდნენ მოვალეობებს ღვთის სახლში, მაგრამ როდესაც რაღაც შეემთხვევათ და მათ ეტყვიან, რომ ეძიონ ჭეშმარიტება და წაიკითხონ ღვთის სიტყვები, ეს მათთვის სასაცილოა და ზიზღს გრძნობენ ამის მიმართ. მათ არ შეუძლიათ ამის მიღება; ეზიზღებათ კიდეც იგი. სწორედ ამიტომ, როდესაც რაღაც შეემთხვევათ, ისინი მის მოსაგვარებლად ადამიანურ მეთოდებს იყენებენ და აცხადებენ: „კონკრეტული საკითხები კონკრეტულ გადაწყვეტილებებს მოითხოვს და ადამიანების პრობლემები ადამიანებმა უნდა მოაგვარონ. არ არის საჭირო ღმერთის ძიება. არ არის აუცილებელი, რომ ღმერთმა ყველაფერზე იზრუნოს. გარდა ამისა, არის რაღაცები, რისი მოგვარებაც ღმერთს არ შეუძლია. ეს ჩვენი პირადი საქმეებია, რომლებსაც არავითარი საერთო არ აქვს ღმერთთან და არავითარი საერთო არ აქვს ჭეშმარიტებასთან. ღმერთი არ უნდა ჩაერიოს ჩვენს პირად თავისუფლებაში და ის არ უნდა ჩაერიოს ჩვენს პირად საქმეებში. ჩვენ გვაქვს არჩევანის გაკეთების უფლება და გვაქვს უფლება ავირჩიოთ, როგორ ვიცხოვროთ, როგორ წარვმართოთ საკუთარი თავი და როგორ ვისაუბროთ. ჭეშმარიტება და ღმერთის სიტყვები ყველაზე დიდი საჭიროების, კრიტიკული დროისთვის, ყველაზე დიდი აუცილებლობის დროისთვისაა, როდესაც ადამიანს რაღაც ისეთი შეემთხვევა, რასაც ვერ აგვარებს, რის წინააღმდეგაც არავითარი გამოსავალი არ აქვს — სწორედ მაშინ უნდა მოიმარჯვოს ღმერთის სიტყვები და წაიკითხოს ცოტა, შვებისთვის, რათა ცოტაოდენი სულიერი ნუგეში მიიღოს. ეს სრულიად საკმარისია.“ აქედან ჩანს, რომ ანტიქრისტეთა მსგავსი ადამიანების დამოკიდებულება ჭეშმარიტების მიმართ აშკარად ისეთია, რომ არ აღიარებს იმას, რომ ჭეშმარიტება შეიძლება იყოს ადამიანის სიცოცხლე ან, რომ ღვთის სიტყვები დაკავშირებულია ყველაფერთან, რაც ადამიანებს მათ რეალურ ცხოვრებაში ემართებათ. და, მით უმეტეს, მათ არ სჯერათ იმ ფაქტის, რომ ღმერთს ადამიანის ყოველივე თავის ხელში უპყრია.

ანტიქრისტეები აბუჩად იგდებენ ჭეშმარიტებას; ეს ბევრ რამეს მოიცავს. რას ნიშნავს იმის თქმა, რომ ანტიქრისტეები აბუჩად იგდებენ ჭეშმარიტებას? რა არის ამის მასშტაბი? გასაანალიზებლად ჩვენ მას სამ პუნქტად დავყოფთ. ასე თქვენთვის უფრო ნათელი იქნება. პირველი, ისინი აბუჩად იგდებენ ღვთის ვინაობასა და არსს. განა ღვთის ვინაობა და არსი არ ნიშნავს ჭეშმარიტებას? (დიახ.) შემდეგ, ისინი აბუჩად იგდებენ ხორცს, რომელშიც ღმერთია განკაცებული. განა ხორცი, რომელშიც ღმერთია განკაცებული და საქმე, რომელსაც ის აკეთებს, არ არის ჭეშმარიტება? (დიახ.) რაც რჩება, არის ის, რომ ისინი აბუჩად იგდებენ ღვთის სიტყვებს. პირველი არის ის, რომ ისინი აბუჩად იგდებენ ღვთის ვინაობასა და არსს; მეორე შეიძლება შემოკლდეს და ითქვას, რომ ისინი აბუჩად იგდებენ ქრისტეს; და მესამე არის ის, რომ ისინი აბუჩად იგდებენ ღვთის სიტყვებს. ჩვენ გავაგრძელებთ თითოეული მათგანის ცალ-ცალკე გაანალიზებას.

I. ღვთის ვინაობისა და არსის აბუჩად აგდება

პირველ რიგში, ჩვენ გვექნება თანაზიარება იმაზე, თუ როგორი დამოკიდებულება აქვთ ანტიქრისტეებს ღვთის ვინაობისა და არსის მიმართ, რაც დაამტკიცებს, რომ ისინი ამ მხრივ აბუჩად იგდებენ ჭეშმარიტებას. როგორია ანტიქრისტეს დამოკიდებულება ღვთის ვინაობისა და მისი არსის მიმართ? რას ფიქრობს ის ამ საკითხებზე? როგორ განსაზღვრავს მათ? როგორ უყურებს მათ? რას მოიცავს ღვთის არსი? ღვთის სამართლიან ხასიათს, მის ყოვლისშემძლეობას, მის სიწმინდესა და მის უნიკალურობას. რაც შეეხება იმ ფაქტს, რომ მისი ვინაობა არის შემოქმედი, რომ ის ხელმწიფებს მთელი კაცობრიობის ბედზე, აღიარებენ თუ არა ანტიქრისტეები, რომ ეს ასეა? (არა.) კონკრეტულად როგორ ვლინდება მათი მხრიდან ამის არაღიარება? (ანტიქრისტეები არ მიიღებენ ღვთისგან მოვლენილ ადამიანებს, მოვლენებსა და საგნებს, რომლებიც მათ ყოველდღიურად ატყდებათ თავს, სანაცვლოდ ისინი უბრალოდ გადაჭარბებულად გააანალიზებენ ამ საკითხებს და მათ ადამიანური წარმოდგენებითა და ფანტაზიებით მიუდგებიან.) ისინი მათ ადამიანური წარმოდგენებითა და ფანტაზიებით მიუდგებიან? იმის პირველი ნახევარი, რაც შენ თქვი, სწორი იყო: როდესაც ანტიქრისტეს რაღაც შეემთხვევა, ის მხოლოდ გადაჭარბებულად გააანალიზებს ამ საკითხს. თუმცა, მეორე ნახევარი, სადაც შენ თქვი, რომ ისინი რაღაცებს ადამიანური წარმოდგენებითა და ფანტაზიებით მიუდგებიან — ეს ის ქცევებია, რომლებსაც ჩვეულებრივი, გახრწნილი ადამიანები სჩადიან. რაზეც ჩვენ აქ თანაზიარება გვაქვს და რასაც ვამხელთ, არის ის, რომ ანტიქრისტეები აბუჩად იგდებენ ჭეშმარიტებას და კაცობრიობის ბედზე ღვთის ხელმწიფების ფაქტს. ამის მტკიცებულების მოსაძებნად უნდა იპოვო ანტიქრისტეთა შესაბამისი მეთოდები და ქცევები. სინამდვილეში, ანტიქრისტეები თავიანთი სიტყვებით აღიარებენ, რომ „ადამიანი ღმერთმა შექმნა, ადამიანის ბედი ღმერთის ხელშია და ხალხი უნდა დაემორჩილოს ღმერთის ხელმწიფებას“, მაგრამ იღებენ კი ისინი ამას, როდესაც რაღაც ემართებათ? ის სიტყვები, რომლებსაც ისინი ამბობენ, საკმაოდ კარგი და სწორია, მაგრამ როდესაც რაღაც ემართებათ, ისინი ამას არ იყენებენ პრაქტიკაში. სწორედ მათი მიდგომა და დამოკიდებულება საკითხების მიმართ, როდესაც რაღაც ემართებათ, ავლენს, რომ ის სიტყვები, რომლებსაც ისინი ამბობენ, მხოლოდ ფრაზებია და არა ჭეშმარიტი ცოდნა. როდესაც რაღაც ემართებათ, როგორი შეხედულებები, რა ფიქრები, განცხადებები და დამოკიდებულებები აქვთ მათ, რაც ამტკიცებს, რომ მათ ანტიქრისტეს არსი აქვთ? როდესაც ანტიქრისტეს რაღაც შეემთხვევა, შეუძლია თუ არა მას ამ ფაქტის პირველივე რეაქციად მიღება? დამშვიდება და ღვთის წინაშე დამორჩილება და იმ გარემოს მიღება, რომელიც ღმერთმა მოაწყო, კარგია ის თუ ცუდი, და სარგებელი მოაქვს მისთვის თუ არა — აქვს მას ასეთი დამოკიდებულება? ცხადია, მას არ აქვს ასეთი დამოკიდებულება. როდესაც რაღაც ემართება, მისი პირველი საფიქრალი ის არის, თუ როგორ იმოქმედებს ეს მის ინტერესებსა და მდგომარეობაზე; შემდეგ კი ფიქრობს გზებზე ამისგან გასათავისუფლებლად, გამოსავლის მოსაძებნად, მის ასარიდებლად. რადგან არ სურს პასუხისმგებლობის აღება, ის ირიბად ეძებს მიზეზებსა და გამართლებებს; ის იყენებს ადამიანურ მეთოდებს მის მოსაგვარებლად და იყენებს თავის გონებას საკითხის გასაანალიზებლად და გადასაჭრელად. ის პასუხისმგებლობას სხვებსაც კი გადააბრალებს, იჩივლებს, რომ ეს ადამიანი ცდება და ისე არ აკეთებს საქმეს, როგორც დაავალეს და ნანობს, რომ თავიდანვე უყურადღებო და დაუდევარი იყო, რომ თავიდანვე ასე და ისე მოიქცა. მას აშკარად აქვს წინააღმდეგობის, თავის არიდების, უარყოფისა და მიუღებლობის დამოკიდებულება იმ გარემოებების მიმართ, რომლებიც მას თავს ატყდება, იმ გარემოებების მიმართ, რომლებსაც ღმერთი წარმართავს და განაგებს. მისი პირველი რეაქცია ამ გარემოებებზე არის ბრძოლა მათ წინააღმდეგ; მეორე არის ადამიანური მეთოდების გამოყენება მათ მოსაგვარებლად, ქარიშხლის გადატანა ადამიანური საშუალებებით, და ადამიანური საშუალებების გამოყენებაც კი ფაქტებისა და იმ ზარალის დასაფარად, რომელსაც ის აყენებს ეკლესიის საქმესა და ძმებისა და დების სიცოცხლეში შესვლას. ის მთელ თავის გონებრივ ენერგიას მიმართავს ადამიანური საშუალებების გამოყენებისკენ, რათა დაფაროს და დამალოს თავისი ბოროტი საქმეები. ის არ აღიარებს თავისი ჩადენილი ცუდი საქმეების ბუნებას ან იმას, თუ რომელი ჭეშმარიტება-პრინციპები დაარღვია და გარშემომყოფებსაც კი არიგებს: „არ დაუშვათ, რომ ეს ამბავი გარეთ გავიდეს. არცერთმა ჩვენგანმა არაფერი თქვას; სხვამ არავინ უნდა გაიგოს.“ ის არა მხოლოდ არ ემორჩილება და უარს ამბობს ამ გარემოებების მიღებაზე — ის ასევე წამოაყენებს ყალბ საპასუხო ბრალდებებს, იტყუება და მალავს, ცდილობს მიჩქმალოს, როგორია ფაქტები სინამდვილეში, იმ იმედით, რომ სპილოს ისევ ბუზად აქცევს, გააუფასურებს მას, რათა მისმა ზემდგომმა წინამძღოლებმა ან ღმერთმა არ გაიგონ ამის შესახებ. აი, როგორ უმკლავდება ანტიქრისტე იმას, რაც მას ემართება. შეესაბამება თუ არა მისი მოქმედების გზა იმ ფრაზებს, რომლებსაც ის გაჰყვირის? იმ ფრაზებს შორის, რომლებსაც ის გაჰყვირის და მის დამოკიდებულებას შორის, როდესაც რაღაც ემართება, რომელია მისი ბუნება-არსების გამოვლინება? (მისი დამოკიდებულება, როდესაც რაღაც ემართება.) მაშ, კონკრეტულად როგორია ეს დამოკიდებულება? აქვს მას მორჩილების დამოკიდებულება? აქვს მას ისეთი დამოკიდებულება, რომ თავმდაბლად მიიღოს ღვთის მხრიდან წვრთნა და გასხვლა ? აქვს მას ღვთის ხელმწიფებისადმი მორჩილების სურვილი? არის მისი დამოკიდებულება და გულწრფელი ქცევები ჭეშმარიტი რწმენის გამოვლინება, რომ რაც არ უნდა შეემთხვეს, ღმერთია ის, ვინც ხელმწიფებს ყველაფერზე, რაც ადამიანისაა? (არა.) სულაც არა. მაშ, როგორია მისი დამოკიდებულება? ეს საკმაოდ აშკარაა: ის აპირებს უარყოს ყველაფერი, მიჩქმალოს და მოატყუოს; აპირებს, ბოლომდე გასწიოს წინააღმდეგობა და არ მისცეს ღმერთს მოქმედების ან ხელმწიფების საშუალება. . მას ჰგონია, რომ აქვს უნარი და შესაძლებლობა, ყველაფერი გამოასწოროს. მის ტერიტორიაზე არავის შეუძლია ჩაერიოს მის საქმეში ან მართოს ის — ის ყველაზე დიადი უნდა იყოს. მაშ, არსებობს თუ არა იმ მომენტში ის ღმერთი, რომლისაც მას სწამს? აღარ — ის ახლა ცარიელი გარსია. მაშ, როგორია მისი რწმენა იმ მომენტში? ის ბუნდოვანი და ცარიელია და მასში სიცრუეა. მას არ აქვს ჭეშმარიტი რწმენა.

როდესაც ანტიქრისტეს არაფერი ემართება, ის თავს ისე აჩვენებს, თითქოს უსმენს ქადაგებებს, კითხულობს ღვთის სიტყვებს და სწავლობს საგალობლებს. ის მონაწილეობს ეკლესიის ცხოვრებაში და პროაქტიულად ერთვება ეკლესიის ყველა სამუშაო პროექტში, ხშირად ამბობს: „ჩვენ გვწამს ღმერთის, ამიტომ უნდა გვწამდეს მისი ხელმწიფების და დავემორჩილოთ მის ხელმწიფებას. ყველაფერი ღმერთის ხელშია და ყველაფერი, რასაც ის აკეთებს, კარგია.“ უფრო მეტიც, ის ხშირად არიგებს სხვებს: „ხალხმა არ უნდა მოითხოვოს მოქმედება საკუთარი ნებისამებრ. როდესაც რაღაც ხდება, მათ უნდა ილოცონ ღმერთის მიმართ, რადგან ყველაფერი მის ხელშია.“ ის საკმაოდ ამაღლებულად გაჰყვირის ამ ფრაზებს და მისი დამოკიდებულება საკმაოდ მტკიცე და აბსოლუტური ჩანს — მაგრამ ის ვერ ამართლებს იმედებს იმით, რომ როდესაც რაღაც მართლაც ემართება, ფაქტების ჭეშმარიტება და ის, რასაც ის გულწრფელად ავლენს, სრულად და მთლიანად ააშკარავებს მის ნამდვილ სულიერ ზრდასა და მის არსს. მჟღავნდება, რომ მას არ სწამს შემოქმედის ვინაობისა და არსის ფაქტის, არც იმ ფაქტის, რომ ის ხელმწიფებს ყველაფერზე. მას არ სურს ამ ფაქტების მიღება, მით უმეტეს მათი აღიარება. უფრო უარესი, ის არა მხოლოდ არ აღიარებს ან არ იღებს მათ, არამედ ჯიუტად რჩება მოწინააღმდეგედ ბოლომდე. როდესაც რაღაც ემართება, ის წუწუნებს, ხან ერთ რამეზე, ხან — მეორეზე. ის არ წარდგება ღვთის წინაშე კეთილგონივრულად და მორჩილად, რათა ეძიოს მისი სურვილები და მისი განზრახვები; ის მორჩილად არ წარდგება ღვთის წინაშე და არ ემორჩილება მის ხელმწიფებასა და განგებას და არ იღებს მის წარმართვასა და ხელმწიფებას; და ის მორჩილად არ იღებს მის წვრთნას. ამის ნაცვლად, მას სურს საქმის მიჩქმალვა ადამიანური ხერხებითა და მზაკვრობებით, ადამიანური საშუალებებით, სურს, მიჩქმალოს საქმე, თვალებში ნაცარი შეაყაროს სხვებს და ღმერთს. მას სჯერა, რომ თუ საქმეს მიაჩქმალავს, ფაქტობრივად, მას წერტილს დაუსვამს. მას სჯერა, რომ თუ მას მიაჩქმალავს და მისი შეცდომები და მისი გახრწნილი ხასიათი დაიფარება, და არავის ეცოდინება ამის შესახებ და ვერავინ შეამჩნევს მასში რაიმე არასწორს, ან აღარ გააგრძელებს ამ საქმის ძიებას, ის რაღაც უზარმაზარს მიაღწევს. მაშინ, ის თავს მშვიდად იგრძნობს. თუ ვიმსჯელებთ ანტიქრისტეს სიტყვებითა და ქცევებით და მისი საქმეებითა და მოქმედებებით, როდესაც რაღაც ემართება, ისევე როგორც მისი ქცევისა და მოქმედების არსით, ის ჯიუტად ეწინააღმდეგება ღვთის ხელმწიფებას. ის ჯიუტად შეებრძოლება მას ბოლომდე. რაც არ უნდა დააშავოს, ის არ მისცემს ღმერთს მისი გასხვლის ან ისეთი გარემოებების შექმნის უფლებას, რომლებითაც გაწვრთნიდა მას, მით უმეტეს, არ მისცემს მას მისი გამჟღავნებისა და მხილების უფლებას. როგორც კი მას ამხელენ, როგორც კი ყველაფერს ნათელი მოეფინება, ის პანიკაში ვარდება, იბნევა და ბრაზდება; ის სიტუაციასაც კი შემოაბრუნებს და წინასწარ წამოაყენებს ბრალდებებს, იტყვის, რომ ღმერთმა არ დაიფარა ის, რომ მან არ აკურთხა ის, რომ ის უსამართლოა — აბა სხვა რა მიზეზით არ გამოააშკარავებდა ღმერთი მეორე ადამიანს, არამედ მხოლოდ მას, როდესაც ერთი იგივე რამ შეემთხვათ მასაც და სხვასაც? აბა სხვა რა მიზეზით არ გაწვრთნიდა ღმერთი მეორე ადამიანს, არამედ მხოლოდ მას, როდესაც იგივე მოხდა? ის იმასაც კი იტყვის: „რადგან ღმერთი არ არის სამართლიანი, მე მომიწევს საკუთარი თავის დაცვა ადამიანური მეთოდებით, ჩემი საკუთარი მეთოდებით.“ მას სჯერა, რომ ღმერთს არ შეუძლია მისი გაწვრთნა და მხილება, როდესაც რაღაცას აშავებს, არამედ უნდა დაფაროს ის, ყოველ ნაბიჯზე აუნთოს მას მწვანე შუქი, მარტივი გამოსავალი მისცეს და აპატიოს მას ყოველი დანაშაული. მას სჯერა, რომ სწორედ ასე მოიქცეოდა ღმერთი. თუ ღმერთი ამხელს მას და არ ეპყრობა მას განსაკუთრებული კეთილგანწყობით, როდესაც რაღაც ემართება და არ აძლევს მას განსაკუთრებულ ხილვას ან წინამძღოლობას, ის გრძნობს, რომ ასეთი ღმერთი არ არის მშვენიერი, რომ ის არ არის შესაფერისი, რათა ხელმწიფებდეს მის ბედზე. ამიტომ, როდესაც რაღაც ემართება, მას არ სურს დაემორჩილოს ღმერთს და როგორც ქმნილებამ მიიღოს ყველაფერი, რაც მისგან მოდის; ამის ნაცვლად, მას სურს, რომ ღმერთი ემსახუროს მას, დაეხმაროს მას ყველაფერში და არც კი გაკიცხოს ან გაწვრთნას ის რაიმე გადაცდომისთვის, რომელსაც სჩადის ან რაიმე გახრწნილებისთვის, ამბოხებისთვის ან წინააღმდეგობისთვის, რომელსაც ავლენს. ანტიქრისტეს თითოეულ ქცევასა და გამოვლინებაში ჩანს, რომ მას არ აქვს ღვთისადმი ჭეშმარიტი რწმენა. მისი ეგრეთ წოდებული ჭეშმარიტი რწმენა მხოლოდ სარგებლის მიღებისა და უპირატესობების მოპოვების მცდელობაა. ის არ ემორჩილება ღვთის წარმართვასა და განგებას, არამედ თავად სურს ღმერთის წარმართვა და განგება, სურს მისი გამოყენება, რათა მან ყველაფერი გააკეთოს მისთვის და გაუხსნას მას კარები. ის, როგორც გახრწნილი ქმნილება, არ იღებს ღვთის ხელმწიფებასა და განკარგულებებს ან მის ხსნას. ამის ნაცვლად, ის გრძნობს, რომ ღმერთს არაჩვეულებრივ სიკეთეს უკეთებს მისი რწმენით და, რომ ღმერთს უნდა ახსოვდეს ეს, და დაიცვას ის და უპირობოდ აკურთხოს ის, აპატიოს მას, რა ცუდი რამეც არ უნდა ჰქონდეს ჩადენილი, მისცეს მას განსაკუთრებული შეწყალება. ისეთი ადამიანები, როგორებიც ანტიქრისტეები არიან, ჭეშმარიტად ბოროტები არიან. მათ საერთოდ არ აქვთ სირცხვილის გრძნობა. მათ ისიც კი არ იციან, რას წარმოადგენენ ან ვინ არიან. ამიტომ, როდესაც რაღაც ემართებათ, ისინი ურცხვად გვთავაზობენ გამართლებებსა და მიზეზებს, და იხვეწებიან, თავიანთ სიმართლეს ამტკიცებენ და პასუხისმგებლობას სხვას აკისრებენ, მალავენ ფაქტებს — ისინი ბოლომდე ეწინააღმდეგებიან ღმერთს. მათ ეშინიათ, რომ თუ ისინი გამოაშკარავდებიან და ხალხი მათ ნამდვილ სახეს დაინახავს, მათ აღარ ექნებათ სტატუსი ან პრესტიჟი. მათი რწმენა ღვთისადმი მხოლოდ სიტყვებით შემოიფარგლება; ისინი არაფერს გაიღებენ და გულწრფელად არ ემორჩილებიან მას, მით უმეტეს, ახლოსაც არ არიან მიღებასთან. ამიტომ, ღვთის ვინაობის ფაქტთან დაკავშირებით ანტიქრისტეს არსში ჩანს, რომ ის გულის სიღრმეში წინააღმდეგობას უწევს — მას არ სურს, რომ ღმერთი ხელმწიფებდეს მის ბედზე და წარმართავდეს და განაგებდეს ყველაფერს, რაც მისია. მას არ სურს, რომ ღმერთი ხელმწიფებდეს — ვის ისურვებდა ის ხელმწიფედ? მას თავად სურს ჰქონდეს გადამწყვეტი სიტყვა, რაც ირიბად ნიშნავს სატანისთვის საგნებზე მანიპულირების უფლების მიცემას და გახრწნილი ხასიათისა და სატანის გახრწნილი არსისთვის უფლების მიცემას, იყოს მისი სიცოცხლე და იმეფოს მის გულში. აი, როგორ ხდება ეს. და რაც შეეხება ღვთის არსს — როგორ ეპყრობა მას ანტიქრისტე? ანტიქრისტეს ეჭვი ეპარება იმ ელემენტებში, რომლებსაც ღვთის არსი მოიცავს. მას არ სჯერა; მას ეჭვი ეპარება; მას აგრეთვე წარმოდგენები უყალიბდება ყველა ამ ელემენტზე და გმობს მათ. ზოგჯერ, ის იყენებს თავის ფანტაზიებს, ცოდნასა და გონებას ამ ელემენტების გასაანალიზებლად და ინტერპრეტაციისთვის. ზოგიერთ სულელ ადამიანს ისიც კი სჯერა, რომ მათი ინტერპრეტაციები საკმაოდ კარგი, სულიერი, ლეგიტიმური და პრაქტიკულია. ეს კიდევ უფრო ამაზრზენია.

ა. ღვთის სამართლიანობის აბუჩად აგდება

ისეთი ადამიანები, როგორებიც ანტიქრისტეები არიან, ღვთის სამართლიანობასა და ხასიათს ყოველთვის წარმოდგენებით, ეჭვებითა და წინააღმდეგობით ეპყრობიან. ისინი ფიქრობენ: „ის, რომ ღმერთი სამართლიანია, მხოლოდ თეორიაა. ნუთუ მართლა არსებობს ამქვეყნად ისეთი რამ, როგორიც არის სამართლიანობა? მთელი ჩემი ცხოვრების განმავლობაში ის ერთხელაც არ მიპოვია და არ მინახავს. სამყარო ერთობ ბნელი და ბოროტია, ბოროტი ადამიანები და ეშმაკები კი საკმაოდ კარგად არიან და კმაყოფილებაში ცხოვრობენ. არ მინახავს, რომ მათ საკადრისი მიზღვოდეთო. ვერ ვხედავ, სად არის ამაში ღვთის სამართლიანობა; ნეტავ, მართლა არსებობს კი ღვთის სამართლიანობა? ვის უნახავს ის? არავის უნახავს, და არავის შეუძლია მისი დამოწმება.“ აი, ამას ფიქრობენ ისინი გულში. ისინი არ იღებენ ღვთის მთელ საქმეს, მის ყველა სიტყვასა და მის ყოველგვარ წარმართვას იმ რწმენის საფუძველზე, რომ ის სამართლიანია, არამედ მუდამ ეჭვობენ და განსჯიან, მუდამ სავსენი არიან წარმოდგენებით, რომელთა გადასაჭრელადაც არასდროს ეძიებენ ჭეშმარიტებას. ანტიქრისტეებს ყოველთვის ასე სწამთ ღმერთი. აქვთ კი მათ ღვთისადმი ჭეშმარიტი რწმენა? არა. ანტიქრისტეები ყოველთვის ეჭვიან დამოკიდებულებას ინარჩუნებენ, როდესაც საქმე ღვთის სამართლიანობას ეხება. რა თქმა უნდა, მათ ეჭვი ეპარებათ ღვთის ხასიათში, მის სიწმინდესა და იმაში, რაც მას აქვს და რაც არის. მათ არ სჯერათ ამის, არამედ მხოლოდ იმით ხელმძღვანელობენ, რისი დანახვაც თვალს შეუძლია — თუ რამეს საკუთარი თვალით ვერ ხედავენ, არასდროს ირწმუნებენ მას. ისინი თომას ჰგვანან, მუდამ ეჭვი ეპარებათ უფალ იესოში, არ სჯერათ, რომ უფალი იესო მკვდრეთით აღდგა, არ სჯერათ ღვთის დიდი ძალმოსილების. განა შეუძლიათ ანტიქრისტეების მსგავს ნაძირლებს, რომლებსაც არ გააჩნიათ სულიერი გაგება და არ ისწრაფვიან ჭეშმარიტებისკენ, ირწმუნონ, რომ ღვთის სიტყვები ჭეშმარიტებაა? განა შეუძლიათ მათ მისი ყოვლისშემძლეობისა და სიბრძნის რწმენა? მათ ამათგან არაფერი სწამთ; გულში მათ ყოველთვის ეჭვი ეპარებათ. ანტიქრისტეების არსიდან გამომდინარე, ისინი იმით ხელმძღვანელობენ, რისი დანახვაც თვალს შეუძლია, ამიტომ ისინი მატერიალისტები არიან. მათ არ შეუძლიათ ღვთის ყოვლისშემძლეობის დანახვა და არ სჯერათ, რომ მისი სიტყვები ჭეშმარიტებაა, რომ ეს ის ფაქტებია, რომლებიც მან უკვე მოახდინა. რადგან მათ არ გააჩნიათ სულიერი გაგება და არ აქვთ ჭეშმარიტი რწმენა, მათ არანაირად არ შეუძლიათ ღვთის საქმეების დანახვა. ფაქტი ისაა, რომ ღვთის რწმენისას მათ ფარული მოტივი ამოძრავებთ. ისინი აღვირახსნილი შფოთისთავები არიან — სატანის მსახურნი. განა შეუძლია ადამიანს, რომელიც არ იღებს ჭეშმარიტებას ან არ სწამს ღვთის არსებობა, რომელიც ყველაფერს ადამიანური თვალით უყურებს, აღმოაჩინოს ჭეშმარიტების არსებობა? განა შეუძლია მას კაცობრიობაზე ღვთის ხელმწიფების ფაქტის აღმოჩენა? რა თქმა უნდა, არა. ის საგნებს გამომცდელი მზერით, დაეჭვებული მზერითა და სკეპტიკური დამოკიდებულებით უყურებს და ეწინააღმდეგება კიდეც ყველაფერს, რასაც ღმერთი აკეთებს, ამიტომ ანტიქრისტეებს არ სწამთ ღვთის სამართლიანი ხასიათი. მათ ეჭვი ეპარებათ და არ იღებენ მას. ანტიქრისტეების რომელი ქცევები აჩვენებს სხვებს, რომ ისინი არ იღებენ ჭეშმარიტებას ან არ აღიარებენ ღვთის არსს? არსებობს მრავალი კონკრეტული ქცევა. მაგალითად: როდესაც ეკლესიის საქმეში პრობლემა ჩნდება, მიუხედავად იმისა, თუ რამდენად მძიმეა ბრალეულობა ან როგორია მისი შედეგები, ანტიქრისტეს პირველი რეაქცია საკუთარი თავის გამართლება და ბრალის სხვაზე გადატანაა. რათა პასუხისმგებლობა არ დაეკისროს, ის ყურადღებასაც კი გადაიტანს საკუთარი თავიდან, იტყვის რამდენიმე სწორ, სასიამოვნოდ მოსასმენ სიტყვას და ზედაპირულად იფაციფუცებს, რათა საქმის ნამდვილი ვითარება მიჩქმალოს. ჩვეულებრივ ხალხი ამას ვერ ხედავს, მაგრამ როდესაც რაღაც ემართება, ანტიქრისტეს სიმახინჯე მჟღავნდება. ზღარბის მსგავსად, რომელსაც ყველა ეკალი აჯაგრია ის მთელი ძალით იცავს თავს და არ სურს რაიმე პასუხისმგებლობის აღება. როგორი დამოკიდებულებაა ეს? განა ეს არ არის იმის არდაჯერება, რომ ღმერთი სამართლიანია? მას არ სჯერა, რომ ღმერთი გულდასმით იკვლევს ყველაფერს ან რომ ის სამართლიანია; მას სურს საკუთარი მეთოდების გამოყენება თავის დასაცავად. ის ფიქრობს: „თუ მე არ დავიცავ საკუთარ თავს, არავინ დამიცავს. არც ღმერთს შეუძლია ჩემი დაცვა. ამბობენ, რომ ის სამართლიანია, მაგრამ როდესაც ხალხი გასაჭირში ვარდება, ნუთუ მართლა სამართლიანად ეპყრობა მათ? არავითარ შემთხვევაში — ღმერთი ამას არ აკეთებს.“ როდესაც გასაჭირის ან დევნის წინაშე დგება, ის თავს მიტოვებულად გრძნობს და ფიქრობს: „მაშ, სად არის ღმერთი? ხალხს არ შეუძლია მისი დანახვა ან მასთან შეხება. არავის შეუძლია ჩემი დახმარება; არავის შეუძლია ჩემ მიმართ სამართლიანობის გამოჩენა და ჩემთვის სიმართლის დაცვა.“ ის ფიქრობს, რომ საკუთარი თავის დაცვის ერთადერთი გზა საკუთარი მეთოდებია, რომ, წინააღმდეგ შემთხვევაში, ის იზარალებდა, დაჩაგრავდნენ და დევნიდნენ — და რომ ღვთის სახლიც არ არის ამაში გამონაკლისი. ანტიქრისტეს უკვე ყველაფერი დაგეგმილი აქვს თავისთვის, სანამ რამე შეემთხვევა. ნაწილობრივ, რასაც ის აკეთებს, არის ის, რომ ყველანაირად ცდილობს ისეთ ძლიერ პიროვნებად წარმოაჩინოს თავი, რომ ვერავინ გაბედოს მისი შეწუხება, მასთან საქმის დაჭერა ან მისი დაჩაგვრა. მეორე ნაწილი კი არის მისი ყოველ ნაბიჯზე მიყოლა სატანის ფილოსოფიებსა და მისი არსებობის კანონებზე. ძირითადად, რას წარმოადგენს ისინი? „ყველა სათავისოდ არის და ეშმაკსაც წაუღია უკანასკნელი“, „მიუშვი საქმე თავის ნებაზე, თუ ის პირადად არ გეხება“, „გონიერი ადამიანები კარგად იცავენ თავს და მხოლოდ შეცდომების თავიდან აცილებას ცდილობენ“, გარემოებების მიხედვით მოქმედება, მოქნილობა და ცბიერება, „არ დავესხმები თავს, ვიდრე არ დამესხმებიან“, „ჰარმონია საუნჯეა; მოთმინება — ბრწყინვალება“, „თქვი კარგი სიტყვები სხვების გრძნობებსა და გონებასთან თანხვედრაში, რადგან გულწრფელობა სხვებს აღიზიანებს“, „ბრძენი კაცი გარემოებებს ემორჩილება“ და სხვა მსგავსი სატანური ფილოსოფიები. მას არ უყვარს ჭეშმარიტება, არამედ იღებს სატანის ფილოსოფიებს ისე, თითქოს ისინი დადებითი რამეები იყოს, და სჯერა, რომ ისინი შეძლებენ მის დაცვას. ის ამგვარი რამეებით ცხოვრობს; ის არავის ეუბნება სიმართლეს, არამედ მუდამ ამბობს სასიამოვნო, მაამებლურ, პირფერულ სიტყვებს, არავის აყენებს შეურაცხყოფას და ფიქრობს გზებზე, რათა წარმოაჩინოს საკუთარი თავი ისე, რომ სხვებმა პატივი სცენ. ის ზრუნავს მხოლოდ საკუთარი დიდების, სარგებლისა და სტატუსის ძიებაზე და საერთოდ არაფერს აკეთებს ეკლესიის საქმის დასაცავად. ვინც უნდა ჩაიდინოს ცუდი რამ და ზიანი მიაყენოს ღვთის სახლის ინტერესებს, ის არც ამხელს და არც მოახსენებს მათ შესახებ, არამედ ისე იქცევა, თითქოს არაფერი დაუნახავს. თუ შევხედავთ საქმეების მოგვარების მის პრინციპებს და მის დამოკიდებულებას იმის მიმართ, რაც მის გარშემო ხდება, აქვს კი მას რაიმე ცოდნა ღვთის სამართლიანი ხასიათის შესახებ? აქვს კი მას რაიმე რწმენა მის მიმართ? არანაირი. „არანაირი“ აქ არ ნიშნავს იმას, რომ მას არ აქვს ამის შეგნება, არამედ იმას, რომ მას გულში ეჭვი ეპარება ღვთის სამართლიან ხასიათში. ის არც იღებს და არც აღიარებს, რომ ღმერთი სამართლიანია. როდესაც ისინი ხედავენ, რომ ბევრი ადამიანი ამოწმებს, რომ ღვთის სახლში ჭეშმარიტება და სამართლიანობა მეფობს, ისინი ეწინააღმდეგებიან და განიკითხავენ ამას თავიანთ გულში და ამბობენ: „რატომ არის, რომ დიდი წითელი დრაკონი არ დასჯილა ღვთის რჩეული ხალხის ასეთი დევნისთვის? ურწმუნოთა შორის მყოფი ბოროტმოქმედები ჩაგრავენ ღმერთის რჩეულ ხალხს, ცილს სწამებენ და განიკითხავენ მათ, და არც ისინი დასჯილან. ისინი მშვენივრად არიან მოწყობილნი — რატომ ხდება ისე, რომ ღვთის მორწმუნეებს ყოველთვის ჩაგრავენ?“ გულის სიღრმეში მათ არ სჯერათ ღვთის სამართლიანი ხასიათის. მათ არ სჯერათ, რომ ღმერთი თითოეულ ადამიანს სამართლიანად ეპყრობა, არც იმის სჯერათ, რომ ღმერთი თითოეულ ადამიანს თავისი საქმეების მიხედვით მიუზღავს, და რომ მხოლოდ ისინი, ვინც ჭეშმარიტებას ეძიებენ, იკურთხებიან ღვთის მიერ და მოიპოვებენ საბოლოო დანიშნულების მშვენიერ ადგილს. ანტიქრისტეებს არ სჯერათ ამ რამეების. ისინი გულში ამბობენ: „თუ ეს მართლაც ასეა, რატომ არ მინახავს ისინი? შენ ამბობ, რომ ისინი, ვინც ჭეშმარიტებას ეძიებენ, ღმერთის მიერ იკურთხებიან. აი, ჩვენს ეკლესიაში ესა და ეს ეძიებს ჭეშმარიტებას, ღვთისათვის იღებს თავს და საკმაოდ ერთგულად ასრულებს თავის მოვალეობას. და რა შედეგი მოუტანა ამან? მას დიდი წითელი დრაკონი ისე დასდევს, რომ სახლში მისვლასაც ვერ ახერხებს; მისი ოჯახი დანგრეულია — შვილებსაც კი ვერ ხედავს. ეს არის ღვთის სამართლიანობა? და არის კიდევ ესა და ეს, რომელიც ღმერთის რწმენის გამო ციხეში ჩასვეს, სადაც სიკვდილის პირამდე აწამეს. სად იყო მაშინ ღმერთის სამართლიანი ხასიათი? ის მტკიცედ იდგა თავის მოწმობაში; ის არ იყო იუდა. რატომ არ აკურთხა და არ დაიცვა ის ღმერთმა? და რატომ მისცა ღმერთმა დიდ წითელ დრაკონს მისი სიკვდილის პირამდე ცემის უფლება? ჩვენს ეკლესიაში ასევე იყო წინამძღოლი, რომელმაც ეკლესიის საქმისთვის ოჯახი და პროფესია მიატოვა. ის წლების განმავლობაში ასრულებდა თავის მოვალეობას და საკმაოდ ბევრი სირთულე გამოიარა, და ბოლოს, ის დაგმეს და მოიცილეს მცირეოდენი ბოროტების ჩადენისა და ეკლესიის საქმისთვის დაბრკოლების შექმნისთვის. სად იყო ღმერთის სამართლიანი ხასიათი? და არიან ძმები და დები, რომლებიც ღმერთის სახლში საკმაოდ ახალგაზრდა ასაკში ასრულებენ მოვალეობებს, იტანენ სირთულეებს და შრომობენ, მაგრამ როგორც კი შეცდომას უშვებენ და პრინციპებს არღვევენ, მათ სხლავენ. ზოგიერთი მათგანი საკმაოდ მწარედ ტირის იმის შიშით, რომ მოიცილებენ და განდევნიან, და არავინ მათ არ ანუგეშებს. რატომ ვერ ვხედავ ამაში ღვთის სამართლიანობას? კონკრეტულად რა ფორმით ვლინდება ღმერთის სამართლიანი ხასიათი ამ რამეებში? რატომ ვერ ვხედავ მას? და არის პირადად ჩემი შემთხვევაც — შეიძლება ცოტა ზედაპირული ვიყო ჩემი მოვალეობის შესრულებისას და ზოგჯერ, შეიძლება, ცოტაოდენი გახრწნილი ხასიათიც გამოვავლინო, მაგრამ მაინც, ნიჭი მაქვს. რატომ არ მაწინაურებს ღმერთის სახლი?“ ყველა ასეთ საკითხთან დაკავშირებით ანტიქრისტეებს არ შეუძლიათ, ნათლად დაინახონ, რა ხდება. ისინი მხოლოდ გარეგნულ მოვლენებს ხედავენ, მაგრამ არ შეუძლიათ, დაინახონ, რა არის ღვთის განზრახვები მოვლენების მიღმა. მათი მთელი გული პირთამდე სავსეა ეჭვებითა და უნდობლობით, იდეებითა და წარმოდგენებით — და მათ გულში უამრავი კვანძია, რომელთა გახსნაც არ შეუძლიათ. როდესაც ამ რამეებზე ფიქრობენ, ისინი აღივსებიან წყენით, ღვთის სამართლიანი ხასიათის დაგმობითა და გმობით. განაწყენებულნი, გულში ამბობენ: „თუ ღმერთი სამართლიანია, რატომ სხლავენ ალალ ადამიანებს? თუ ის სამართლიანია, რატომ არ პატიობს ადამიანებს მცირეოდენი გახრწნილების გამოვლენას? თუ ის სამართლიანია, რატომ ათავისუფლებენ ზოგიერთ ადამიანს, რომელმაც შეასრულა თავისი მოვალეობა და ამდენი იტანჯა, მხოლოდ იმის გამო, რომ რეალური საქმე ვერ შეასრულა? თუ ის სამართლიანია, რატომ უნდა გვდევნიდნენ და გვაწამებდნენ ჩვენ, ვინც მას ურყევი ერთგულებით მივყვებით და, შესაძლოა, ციხეშიც ჩაგვსვან, და ზოგ შემთხვევაში, სასიკვდილოდაც კი გაგვიმეტონ?“ ანტიქრისტეებს არ აქვთ მკაფიო ახსნა არცერთი ამ მოვლენისთვის. მათ არ იციან, სინამდვილეში რა ხდება; მათ არ შეუძლიათ ამის ნათლად დანახვა. ხშირად, ისინი საკუთარ თავს ეკითხებიან: „არის თუ არა სამართლიანი ის ღმერთი, რომელიც მწამს? არსებობს თუ არა ღმერთი, რომელიც სამართლიანია? სად არის ის? როდესაც სირთულეების წინაშე ვდგავართ, როდესაც გვდევნიან — რას აკეთებს ის მაშინ? შეუძლია თუ არა მას ჩვენი გადარჩენა? თუ ღმერთი სამართლიანია, რატომ არ ანადგურებს სატანას? რატომ არ ანადგურებს დიდ წითელ დრაკონს? რატომ არ სჯის ამ უკეთურ კაცობრიობას? რატომ არ იჩენს ჩვენ მიმართ სამართლიანობას და რატომ არ იცავს სიმართლეს ჩვენთვის, ვისაც იგი გვწამს და საშინლად ვიტანჯეთ? რატომ არ გამოგვესარჩლება? ჩვენ გვძულს ეშმაკები და სატანა, და გვძულს ბოროტმოქმედები — რატომ არ იძიებს ღმერთი შურს ჩვენი წყენის გამო?“ ერთი „რატომ“ მეორის მიყოლებით, განუწყვეტლივ გამოდის ანტიქრისტეს გულიდან, როგორც ტყვიამფრქვევიდან, და ამის გაკონტროლება არანაირად არ შეიძლება. როდესაც მას არ შეუძლია ამგვარი რამეების გაკონტროლება, რატომ არ წარდგება ღვთის წინაშე სალოცავად და საძიებლად, ან რატომ არ კითხულობს მის სიტყვებს და არ ეძებს ძმებსა და დებს თანაზიარებისთვის? განა მაშინ სათითაოდ არ მოაგვარებს ასეთ პრობლემებს? ნუთუ ამ პრობლემების მოგვარება მართლა ასეთი რთულია? თუ შენ ღვთისა და ჭეშმარიტების მიმართ მორჩილების პოზიციას დაიკავებ, ჭეშმარიტების მიღების დამოკიდებულებას გამოავლენ, ეს საკითხები პრობლემას აღარ წარმოადგენს — ყველა მათგანის მოგვარება შეიძლება. რატომ არ შეუძლიათ ანტიქრისტეებს ამის გაკეთება? იმიტომ, რომ ისინი არ იღებენ ჭეშმარიტებას, არ სჯერათ, რომ ღვთის სიტყვები ჭეშმარიტებაა, ან არ აღიარებენ ჭეშმარიტებას. მათ არ შეუძლიათ, დაემორჩილონ ღვთის მთელ ხელმწიფებასა და განგებას, მით უმეტეს, მიიღონ მისგან ყველაფერი, რაც ხდება. სწორედ ამიტომ არიან ანტიქრისტეები გულში სავსენი ეჭვებით ღვთის სამართლიანობის შესახებ. როდესაც ისინი გამოცდის წინაშე დგებიან, ეჭვები, რომლებიც მათ გულს ავსებს, ამოხეთქავს და შინაგანად ისინი ეჭვქვეშ დააყენებენ ღმერთს: „თუ ღმერთი სამართლიანია, რატომ უშვებს ჩვენს ამდენ ტანჯვას? თუ ღმერთი სამართლიანია, რატომ არ იწყალებს ჩვენგან მათ, ვინც ქრისტეს მიყოლისას საკმარისად დაითმინა უბედურება? თუ ღმერთი სამართლიანია, რატომ არ იცავს ჩვენგან მათ, ვინც მისთვის თავს სწირავს და ასრულებს თავის მოვალეობებს, ან რატომ არ იცავს ჩვენს ოჯახებს? თუ ღმერთი სამართლიანია, რატომ უშვებს, რომ ზოგიერთი ადამიანი, ვისაც გულწრფელად სწამს იგი, მოკვდეს ციხეში, დიდი წითელი დრაკონის ხელით?“ შემდეგ ისინი იწყებენ ღვთის წინააღმდეგ დრტვინვას: „თუ ღმერთი სამართლიანია, მან არ უნდა მოგვცეს ამდენი ტანჯვის უფლება; თუ ღმერთი სამართლიანია, მან არ უნდა გაგვწვრთნას და გამოგვააშკარაოს უმიზეზოდ; თუ ღმერთი სამართლიანია, ის შემწყნარებელი უნდა იყოს ყველა იმ ბოროტი საქმის მიმართ, რომელსაც ჩვენ ჩავდივართ, და უნდა გვაპატიოს მთელი ჩვენი ნეგატიურობა და სისუსტე, და უნდა გაგვიგოს ყველა ჩვენი გადაცდომა. თუ შენ ამ რამეების გაკეთებაც კი არ შეგიძლია, მაშინ შენ არ ხარ სამართლიანი ღმერთი!“ ყოველივე ეს არის ის, რაზეც ანტიქრისტეები ფიქრობენ. ისინი სავსენი არიან ღვთის შესახებ წარმოდგენებით და საერთოდ არ ეძიებენ ჭეშმარიტებას მათ გადასაჭრელად. როდესაც დადგება დღე, როცა ისინი გამოაშკარავდებიან, ეს წარმოდგენები აუცილებლად ამოხეთქავს. ასეთია ანტიქრისტეების მახინჯი აზროვნება და ნამდვილი სახე.

ანტიქრისტეები არ აღიარებენ ან არ იღებენ ჭეშმარიტებას, მით უმეტეს, არ აღიარებენ იმ ფაქტს, რომ ღმერთი შემოქმედია, ამიტომ მათთვის ღვთის სამართლიანი ხასიათი დიდ, ღია კითხვად რჩება. და დროის გასვლასთან, მოვლენების განვითარებასთან და სხვადასხვა პრობლემის წარმოშობასთან ერთად, მათი ეს კითხვის ნიშანი სულ უფრო და უფრო იზრდება — და თანდათანობით, ის გადახაზვის ნიშნად იქცევა. რას აღნიშნავს ეს გადახაზვის ნიშანი? ეს ნიშნავს, რომ ისინი პირდაპირ უარყოფენ იმ ფაქტს, რომ ღმერთი სამართლიანია. და როდესაც ეს ჯვრის ნიშანი დაისმება — როდესაც ანტიქრისტე უარყოფს, რომ ღმერთი სამართლიანია — ყველა მისი ფანტაზია და სურვილი კვამლივით ქრება. დაფიქრდით ამაზე: რა არის ის საწყისი წერტილი, რაც ასეთ შედეგს იწვევს? (ანტიქრისტეები ფიქრობენ, რომ ღვთის რწმენით ისინი უნდა იკურთხონ და მიიღონ მისი მფარველობა. ამიტომ, როდესაც ღმერთი აკეთებს საქმეს, რომელიც არ შეესაბამება მათ წარმოდგენებსა და ფანტაზიებს, ისინი გრძნობენ, რომ ის არ არის სამართლიანი და არ შეუძლიათ ამის მიღება მისგან. ასევე, ისინი არ ლოცულობენ ღვთის მიმართ და არ ეძიებენ ჭეშმარიტებას მას შემდეგ, რაც ღვთის შესახებ წარმოდგენები უყალიბდებათ, და არ შეუძლიათ მათი დროულად გადაჭრა. ამგვარად, მათი წარმოდგენები გროვდება და ემატება ერთმანეთს — სწორედ ამას მივყავართ საბოლოოდ ასეთ შედეგამდე.) თქვენ საუბრობთ ზედაპირულ მოვლენებზე; თქვენ არ წვდებით საკითხის არსს. რატომ ვამბობ ამას? იმიტომ, რომ ანტიქრისტეების უნარის — ასე მოიქცნენ და ასეთი შეხედულებები ჰქონდეთ, ასევე ეჭვი შეიტანონ და უარყონ ღმერთი — ფესვში რაღაც იმალება. ეს, რა თქმა უნდა, განისაზღვრება ანტიქრისტეს ბუნება-არსებით. ეს არის ფესვი — ამ თემაზე საუბარს აქ შევწყვეტთ. მაშასადამე, მთავარი ძირეული მიზეზი ის არის, რომ ანტიქრისტეებს თავიდანვე აკლდათ ჭეშმარიტების სიყვარული ან მისი მიღება. რატომ არ იღებენ ისინი ჭეშმარიტებას? ამასაც აქვს თავისი ფესვი: ისინი არ აღიარებენ, რომ ღმერთი ჭეშმარიტებაა, რომ მისი სიტყვები ჭეშმარიტებაა — და რადგან ისინი ამას არ აღიარებენ, არ შეუძლიათ მისი მიღება. იმის გათვალისწინებით, რომ ისინი არ იღებენ ჭეშმარიტებას, შეუძლიათ თუ არა მათ რაიმე პრობლემას ჭეშმარიტების მზერით შეხედონ? (არა.) მათ არ შეუძლიათ ამის გაკეთება — მაშ, რა მოსდევს ამას შედეგად? მათ არ შეუძლიათ, ნათლად დაინახონ ის, რაც მათ ემართებათ, რაც უნდა იყოს ეს — დიდი თუ პატარა მოვლენები, რომლებიც მათ გარშემო ხდება, ისევე როგორც სხვების სიტყვები. მათ არ შეუძლიათ, ჩაწვდნენ ადამიანების ან მოვლენების არსს — ისინი ნათლად ვერაფერს ხედავენ. ზოგიერთი რამ გარედან ისე ჩანს, როგორც იტყვიან ხოლმე, მაგრამ არსობრივად ასე არ არის. ეს დაკავშირებულია ჭეშმარიტებასთან. თუ შენ არ გესმის ჭეშმარიტება ან არ იღებ მას, შეგიძლია გაიგო ამ მოვლენებში არსებული ჭეშმარიტება? შენ არ გესმის, ამიტომ ერთადერთი, რისი გაკეთებაც შეგიძლია, არის ამ რამეების გაანალიზება და შესწავლა ადამიანური მზერით, ადამიანური ცოდნითა და ადამიანური გონებით. რა შედეგებს გამოიღებს ასეთი შესწავლა? შეესაბამება კი ისინი ჭეშმარიტებას? შეესაბამება კი ისინი ღვთის მოთხოვნებსა და განზრახვებს? არა, არასდროს. ეს ისევეა, როგორც იობის ამბავში, რომელიც ღვთის ყველა მორწმუნემ იცის. ყველა, ვინც აღიარებს და იღებს ჭეშმარიტებას და ვისაც შეუძლია ირწმუნოს ღმერთი და დაემორჩილოს მას, გულში აქებს იობს და აღფრთოვანებულია მისით; ყველას სურს, იყოს იობის მსგავსი ადამიანი. ისინი ასევე აქებენ იობის მიერ ღვთისადმი ქების გამოხატვას და აღფრთოვანებული არიან ამით და მისი შეცნობით განსაცდელების დროს. ადამიანებს შეუძლიათ, გულში გაიგონ, რომ სხვადასხვა გასაჭირი და ტანჯვა, რომელიც იობს დაატყდა თავს, ღვთის საქმე იყო. მთლიანობაში, იობი, როგორც პიროვნება, მისაბაძი მაგალითია ყველასთვის, ვინც ჭეშმარიტებას ეძიებს. ყველას სურს, მიბაძოს მის მაგალითს და იყოს ასეთი ადამიანი. მაშ, როგორ მიიღწევა ასეთი დადებითი შედეგი? რა არის მისი საფუძველი? გულწრფელი რწმენა და აღიარება იმისა, რომ ეს არის ჭეშმარიტება, რომ ყოველივე ეს არის ღვთის საქმე — სწორედ ამ საფუძველზე მიდის ადამიანი, ნაბიჯ-ნაბიჯ, იქამდე, რომ სურს, იყოს იობის მსგავსი ადამიანი, სურს გახდეს ისეთი, ვისაც ეშინია ღვთის და ერიდება ბოროტებას. მას სჯერა ყოველივე ამის და აღიარებს ამას გულში, და საბოლოოდ, უჩნდება მისწრაფება ამისკენ, რასაც შემდეგ ეძიებს თავის ცხოვრებაში. ასეთი შედეგის მისაღწევად ყველაზე ძირეული ის არის, რომ ადამიანმა აღიაროს ყოველივე ეს და ირწმუნოს ეს გულში. მაშ, აქვთ თუ არა ანტიქრისტეებს ასეთი აღიარება და რწმენა? არ აქვთ. როგორ უყურებენ ანტიქრისტეები ყველაფერს, რაც იობმა გამოიარა? ფიქრობენ ისინი, რომ არის რაიმე მნიშვნელობა ყველაფერში, რაც ღმერთმა გააკეთა? შეუძლიათ მათ დაინახონ, რომ ყოველივე ეს ღვთის ხელმწიფების ქვეშ იყო? მათ არ შეუძლიათ ამის დანახვა, არც იმის, რომ არის რაიმე მნიშვნელობა ყველაფერში, რაც ღმერთმა გააკეთა. რას ხედავენ ისინი ამაში? იობს ჰქონდა დიდი სიმდიდრე, იმდენი ცხვარი და ხარი, რომ მთას გაავსებდა, და ჰყავდა ყველაზე ლამაზი ვაჟები და ქალიშვილები ქვეყანაში. ისინი ამას ხედავენ. და შემდეგ, მთელი მისი ტანჯვის შემდეგ, ღმერთმა ის კვლავ აკურთხა. რას ხედავენ ისინი ამაში? ისინი იტყოდნენ: „მან რაღაც გაიღო ამ კურთხევის სანაცვლოდ — მან დაიმსახურა ის. სრულიად სამართლიანია, რომ ღმერთმა კურთხევა უბოძა.“ საკითხის მათეულ საერთო გაგებაში, არის თუ არა ანტიქრისტეების გადმოსახედი ისეთი, საიდანაც ისინი იღებენ ჭეშმარიტებას და ემორჩილებიან ღმერთს? (არა.) მაშ, როგორ უყურებენ ისინი ამას? არსებობს მხოლოდ ერთი გადმოსახედი, საიდანაც ანტიქრისტეები უყურებენ მთელ ამ საკითხს, და ეს არის ურწმუნოს გადმოსახედი. ურწმუნო უყურებს იმას, არის თუ არა მიღებული მოგება, ან მოპოვებული უპირატესობა, ან განცდილი ზარალი; როგორ როგორ აირიდოს ზარალი; რას მოჰყვება ზარალი და ტანჯვა; და რისი გაკეთება არ ღირს და რისი ღირს. ეს არის ურწმუნოების თვალსაზრისი. ურწმუნოები ყველაფერს ამგვარად, ასეთი არსით უყურებენ, ეპყრობიან და აკეთებენ. ეს არის ანტიქრისტეების დამოკიდებულება ღვთის სამართლიანი ხასიათის მიმართ.

ბ. ღვთის ყოვლისშემძლეობის აბუჩად აგდება

როგორ უყურებენ ანტიქრისტეები ღვთის ყოვლისშემძლეობას? სამართლიანი იქნება თუ ვიტყვით, რომ ანტიქრისტესთვის სიტყვა „ყოვლისშემძლეობა“ ძალიან ემოციურია, ისეთი, რომელსაც შეუძლია მისი ამბიციებისა და სურვილების სტიმულირება. ეს იმიტომ, რომ მათ ძალიან სურთ იყვნენ ასეთი ტიპის ადამიანები. იყო ყოვლისშემძლე, ყოვლისმპყრობელი და ყველგანმყოფი, შეგეძლოს ყველაფერი, იცოდე ყველაფრის კეთება, შეგეძლოს ნებისმიერი რამის გაკეთება — ვინმეს რომ ეს უნარი მოეპოვებინა, მას რომ ეს შესაძლებლობა ჰქონოდა, მაშინ მისთვის ყველაფერი ძალიან მარტივი იქნებოდა. მათ არავისი შეეშინდებოდათ; მათ ექნებოდათ უმაღლესი ხელმწიფება, უმაღლესი სტატუსი და სხვებზე იმეფებდნენ. მათ ექნებოდათ აბსოლუტური ძალაუფლება, რათა ეკონტროლებინათ და მანიპულირება მოეხდინათ სხვა ადამიანებზე. ეს ანტიქრისტეს შესაძლებლობებს ბევრად აღემატება და ეს ამჟღავნებს მის ამბიციებს, მის სურვილებსა და მის ნამდვილ სახეს. ამის ერთ-ერთი მიზეზი ისაა, რომ ფრაზა „ღვთის ყოვლისშემძლეობა“ მას ყოველგვარი ფანტაზიით, ცნობისმოყვარეობითა და წარმოდგენებით ავსებს. მეორე მიზეზი ის არის, რომ მას სურს ღვთის ყოვლისშემძლეობის წვდომა მისი რწმენის მეშვეობით, რათა გაიფართოოს საკუთარი თვალსაწიერი, გახდეს უფრო გამჭრიახი და დაიკმაყოფილოს ცნობისმოყვარეობა. კიდევ ერთი ნაწილი ის არის, რომ ის ასევე ესწრაფვის ყოვლისშემძლეობას, რათა ათასობით ადამიანმა სცეს მას თაყვანი და სულ უფრო მეტი ადამიანი დაემხოს მის წინაშე და დაუთმოს მას ადგილი თავის გულში. მაშ, აქვთ თუ არა ანტიქრისტეებს ღვთის ყოვლისშემძლეობის შესახებ ჭეშმარიტი ცოდნა? აქვთ მათ მისი ჭეშმარიტი რწმენა? კვლავაც, ეს იგივეა, რაც ღვთის სამართლიანი ხასიათის შემთხვევაში — ანტიქრისტეები მხოლოდ წარმოდგენებით, ბუნდოვანი და ცარიელი ფანტაზიებით კი არ არიან სავსენი, რომლებიც არ შეესაბამება ფაქტებს — ისინი ასევე ბადებენ ღრმა ეჭვებს ღვთის ყოვლისშემძლეობის შესახებ. ისინი ეჭვობენ; მათ არ სჯერათ ამის: „ყოვლისშემძლეობა? სად არის ამქვეყნად ვინმე, ვინც ყოვლისშემძლეა? სად არის ვინმე, ვინც ყველგანმყოფი და ყოვლისმპყრობელია? ასეთი ადამიანი არ არსებობს! მსოფლიოში უამრავი დიადი და ცნობილი ადამიანია, და ბევრია ისეთი ადამიანი, ვისაც პარანორმალური ძალები აქვს: მაგალითად, წინასწარმეტყველები, და ყოველგვარი ასტროლოგები და წინასწარმეტყველებათა განმმარტებლები, და ისინიც კი არ არიან ყოვლისმპყრობელნი. „ღვთის ყოვლისშემძლეობა“ კვლავ კითხვის ნიშნის ქვეშ უნდა დადგეს, ის საფუძვლიანად უნდა იქნას გამოკვლეული.“ ამრიგად, ანტიქრისტესთვის ღვთის ყოვლისშემძლეობის არსი არ არსებობს, რადგან, როგორც მას სჯერა: „მე არ შემიძლია წარმოვიდგინო ან გავიგო, როგორ შეიძლება ღმერთი იყოს ყოვლისშემძლე, ამიტომ მისი ეს „ყოვლისშემძლეობა“ არ არსებობს. მე არ ვაღიარებ მას. სინამდვილეში, რამდენად დიდია ღმერთის უნარები და შესაძლებლობები? არავის — არც წარსულში, არც აწმყოში და არც მომავალში — არ უნახავს და ვერც ვერავინ იხილავს მათ.“ ანტიქრისტეები მუდმივად ეჭვობენ და გულში დარწმუნებულნი არ არიან, ამიტომ ყველაფერი, რაც ეკლესიაში და ძმებსა და დებს ემართებათ, მათი გამოკვლევის საგანი და სფერო ხდება. რას იკვლევენ ისინი? ისინი იკვლევენ ყველაფერს, რაც წარმოიშობა, ყველაფერს, რაც ემართება ჯგუფს ან ადამიანს, თუ რა გააკეთა ღმერთმა, როგორ წარმართა თავისი საქმე, არის თუ არა მასში რაიმე მოვლენები და სასწაულები, რაიმე ახალი და უნიკალური მოვლენა, რომელიც აღემატება იმას, რისი წარმოდგენაც ადამიანს შეუძლია, ან აღემატება ადამიანის უნარსა და შესაძლებლობებს. გარდა ამისა, ისინი იკვლევენ, უსაუბრია თუ არა რომელიმე ძმას ან დას საკუთარ განცდაზე, თუ როგორ აღასრულა ღმერთმა მათში ისეთი საქმე, რომელიც ადამიანის მოლოდინს აღემატება. ამის მაგალითი იქნებოდა გოგონა, რომელიც გამოდის მდინარის ლოკოკინას ნიჟარიდან, როგორც ხალხურ ზღაპარშია, და უმზადებს მათ ნადიმს იმ დროს, როდესაც ისინი ყველაზე მეტად იყვნენ მშივრები. კიდევ ერთი მაგალითი იქნებოდა ოქროს გამოჩენა არსაიდან მათ სახლში, იმ დროს, როდესაც მათ სახსრები აკლდათ, ან მათი მდევნელების უეცრად დაბრმავება, რომლებსაც არაფრის დანახვა არ შეეძლოთ, იმ დროს, როდესაც მათ მისდევდნენ, და ანგელოზის ჩამოსვლა და მათთვის თქმა: „ნუ გეშინია, შვილო — მე აქ ვარ, რათა დაგეხმარო.“ სხვა მაგალითი იქნებოდა, იმ დროს, როდესაც ძმები და დები სასტიკ ცემასა და წამებას განიცდიდნენ, ღმერთის დიადი ნათლის გადმოსვლა და დამნაშავეების თვალების დაბრმავება, რის გამოც ისინი იატაკზე გორავდნენ, წყალობას ითხოვდნენ და ვეღარასოდეს ბედავდნენ ძმებისა და დების ცემას, რადგან ღმერთმა შური იძია მათზე; ან, იმ დროს, როდესაც ისინი კითხულობდნენ ღვთის სიტყვებს, მაგრამ ვერ იგებდნენ მათ, რაც არ უნდა ეცადათ, და დაძინებას აპირებდნენ, ბურუსში ფიგურის დანახვა, რომელიც მათ ეუბნება: „არ დაიძინო; გაიღვიძე — აი, რას ნიშნავს ჩემი სიტყვები“; ან, როდესაც რაღაც მოხდა და ისინი შეცდომის დაშვებას აპირებდნენ, ძლიერი, შინაგანი საყვედურისა და წვრთნის მეშვეობით გაფრთხილება, რომ ამის გაკეთება არასწორი იქნებოდა, და რომ იმის გაკეთება სწორი იქნებოდა. თუ მსგავსი რამ, რისი განცდაც ჩვეულებრივ ადამიანებს არ შეუძლიათ და რისი უნარიც არ შესწევთ, მოხდებოდა ეკლესიაში, ღვთის სახლში ან ნებისმიერი ადამიანის თავს, ვინც ღმერთს მიჰყვება, ეს საკმარისი იქნებოდა იმის დასამტკიცებლად, რომ ღმერთი ყოვლისშემძლეა. თუ მსგავსი რამ არ ხდება, ან თუ ეს საკმაოდ იშვიათად ხდება, იმ შემთხვევაშიც კი, თუ ხდება, მაინც უბრალო ჭორებია და ამიტომ მათი ფაქტობრიობა და დამაჯერებლობა მნიშვნელოვნად ეჭვქვეშ დგება, მაშინ არის თუ არა ღვთის ყოვლისშემძლეობა ფაქტი, თუ არა? ფლობს თუ არა ღმერთი ყოვლისშემძლეობის არსს, თუ არა? ანტიქრისტეს გულში, ის ამ იდეების უკან კითხვის ნიშნებს სვამს.

ანტიქრისტეები მუდამ ეძიებენ ამ ნიშნებს, სასწაულებსა და პარანორმალურ ძალებს, მაშინ, როდესაც ღმერთი მუშაობს, საუბრობს და იხსნის ადამიანს. ისინი ეძიებენ ისეთ რამეებს, რომლებიც არ შეესაბამება რეალობას ან ფაქტებს. ამ რამეებს, რასაც ისინი ეძიებენ, საერთოდ არავითარი კავშირი არ აქვს ადამიანის ხსნის ღვთის საქმესთან, ან ჭეშმარიტებასთან, ან ადამიანის ხასიათის შეცვლასთან. მაგრამ მაინც, ისინი დაჟინებით ეძიებენ მათ. ისინი სავსენი არიან ცნობისმოყვარეობით ღვთის ყოვლისშემძლეობის მიმართ. ხშირად, თავიანთ ლოცვებში, ისინი სთხოვენ ღმერთს: „ოჰ, ღმერთო, გამომიცხადებდი შენს ყოვლისშემძლეობას? ოჰ, ღმერთო, განა შენ არ ხარ ყოვლისშემძლე? თუ ხარ, გთხოვ, მომიგვარო ეს საქმე. ღმერთო, თუ შენ ხარ ყოვლისშემძლე, ყოვლისმპყრობელი და ყველგანმყოფი, გევედრები, დამეხმარო, რადგან ახლა გამოწვევების წინაშე ვდგავარ. ღმერთო, თუ შენ ხარ ყოვლისშემძლე, გევედრები, მომაშორო სნეულებები სხეულიდან, ის გარემოებები, რომელთა წინაშეც ვდგავარ, დამეხმარო საფრთხის თავიდან აცილებაში. ღმერთო, თუ შენ ხარ ყოვლისშემძლე, გევედრები, როდესაც ჩემს მოვალეობას ვასრულებ, მაქციო ჭკვიანად და გონიერად, ნიჭიერად და უნარიანად ერთ ღამეში, რათა პროფესიული უნარები ძალისხმევისა და შესწავლის გარეშე ავითვისო, გავხდე ექსპერტი და გამოვირჩეოდე სხვებისგან. ოჰ, ღმერთო, თუ შენ ხარ ყოვლისშემძლე, გთხოვ, დასაჯო და შური იძიო მათზე, ვინც აუგს ამბობს და დასცინის შენდამი ჩემს რწმენას. დააბრმავე და დააყრუე ისინი, თავზე წყლულები გაუჩინე და ფეხისგულებიდან ჩირქი სდიოდეთ. დაე, ძაღლებივით დაიხოცონ. ღმერთო, თუ შენ ხარ ყოვლისშემძლე, გევედრები, დამანახე შენი ყოვლისშემძლეობა.“ ღმერთმა ამდენი სიტყვა თქვა და ამდენი საქმე გააკეთა, თუმცა ანტიქრისტეები თვალს ხუჭავენ ამაზე და უგულებელყოფენ მას; ისინი არასოდეს იღებენ გულთან ახლოს ღვთის სიტყვებს, არც მის საქმეს და ადამიანის გადარჩენის მისი მნიშვნელოვანი საქმის თითოეულ ნაბიჯს იღებენ გულთან ახლოს, ან სერიოზულად ეკიდებიან მას. ამის ნაცვლად, ისინი დაჟინებით ითხოვენ ნიშნებსა და სასწაულებს, რათა ღმერთმა მოახდინოს სასწაულები თავისი საქმის მსვლელობისას, ითხოვენ, რომ ღმერთმა გააკეთოს განსაკუთრებული რამეები, რომლებიც თვალს აუხელს მათ და დააკმაყოფილებს მათ ცნობისმოყვარეობას, რათა დაამტკიცოს თავისი არსებობა, დაამტკიცოს, რომ ის ყოვლისშემძლეა. უფრო სასაცილო ის არის, რომ ანტიქრისტეები ლოცვაშიც კი მიმართავენ ღმერთს: „ოჰ, ღმერთო, მე ვერ გხედავ შენ, ამიტომ ჩემი რწმენა მცირეა. გთხოვ, გამომიცხადო შენი ჭეშმარიტი ფორმა, თუნდაც მხოლოდ სიზმარში — გთხოვ, გამომიცხადო შენი ყოვლისშემძლეობა, რათა მქონდეს რწმენა შენდამი და მტკიცედ მწამდეს შენი არსებობა. თუ ამას არ იზამ, ყოველთვის მექნება ეჭვები შენდამი ჩემს რწმენაში.“ მათ არ შეუძლიათ დაინახონ ღვთის არსებობა ან შეიცნონ მისი არსი და ხასიათი მისი საქმისა და სიტყვების მსვლელობისას, არამედ სურთ, რომ მან გააკეთოს დამატებითი რამეები, ისეთი რამეები, რომლებიც წარმოუდგენელია ადამიანისთვის, რათა გააძლიეროს ისინი და განამტკიცოს მათი რწმენა. ღმერთმა ბევრი სიტყვა თქვა და ბევრი საქმე გააკეთა, თუმცა რაც არ უნდა პრაქტიკული იყოს მისი სიტყვები, რაც არ უნდა აღმშენებლური იყოს ის ჭეშმარიტებები, რომლებსაც ის ეუბნება ადამიანებს, რაც არ უნდა სასწრაფოდ სჭირდებოდეთ მათი გაგება, ანტიქრისტეები არ არიან დაინტერესებულნი და არ იღებენ მათ გულთან ახლოს. მართლაც, რაც უფრო მეტს საუბრობს ღმერთი, რაც უფრო მეტ კონკრეტულ საქმეს აკეთებს ის, მით უფრო შეზიზღებულად, გაღიზიანებულად და წინააღმდეგობით განწყობილად გრძნობენ თავს. უფრო მეტიც, მათში ღვთის დაგმობა და მის მიმართ გმობაც კი წარმოიშობა; ისინი განრისხებულნი დაუპირისპირდებიან მას: „არის შენი ყოვლისშემძლეობა ამ სიტყვებში? ეს არის ყველაფერი, რასაც აკეთებ — მხოლოდ სიტყვებს გამოთქვამ? რომ არ გესაუბრა, არ იქნებოდი ყოვლისშემძლე? თუ შენ ხარ ყოვლისშემძლე, მაშინ ნუ საუბრობ. ნუ გამოიყენებ საუბარს ან ჭეშმარიტების თანაზიარებას და ადამიანის ჭეშმარიტებით უზრუნველყოფას, რათა მოგვცე სიცოცხლის მოპოვებისა და ხასიათის შეცვლის მიღწევის საშუალება. ყველა ჩვენგანი ერთ ღამეში ანგელოზებად, შენს მაცნეებად რომ გექცია — აი, ეს იქნებოდა ყოვლისშემძლეობა!“ როდესაც ღმერთი ამბობს თავის სიტყვებს და აკეთებს თავის საქმეს, ანტიქრისტეების ბუნება მჟღავნდება და გამოაშკარავებულია, ნელ-ნელა, ყოველგვარი დაფარვის გარეშე, და მათი არსი, რომელიც შეზიზღებულია ჭეშმარიტებით და ეწინააღმდეგება მას, ასევე სრულიად შიშვლდება. ანტიქრისტეების ხასიათი და არსი, რომელიც აბუჩად იგდებს ღვთის ვინაობასა და მის არსს, ასევე მჟღავნდება და ვლინდება, ნელ-ნელა, დროის გასვლასთან ერთად და თავის საქმეში ღვთის განუწყვეტელი წინსვლის კვალდაკვალ. ანტიქრისტეები ეძიებენ ბუნდოვან რამეებს; ისინი ეძიებენ ნიშნებისა და სასწაულების ხილვას — და ამ ამბიციითა და სურვილით მართულნი, რომელიც არ შეესაბამება რეალობას, მათი ბუნება, რომელიც შეზიზღებულია ჭეშმარიტებით და სძულს იგი, სინათლეზე გამოდის. ამის საპირისპიროდ, ისინი, ვინც ჭეშმარიტად ეძიებს რეალობასა და ჭეშმარიტებას, ვისაც სწამს და უყვარს დადებითი რამეები, ხედავენ ღვთის ყოვლისშემძლეობას მისი საქმისა და სიტყვების პროცესში — და ის, რისი დანახვაც ამ ადამიანებს შეუძლიათ, რისი მოპოვებაც შეუძლიათ და რისი შეცნობაც შეუძლიათ, ზუსტად ის არის, რისი შეცნობაც და რისი მოპოვებაც ანტიქრისტეებს სამუდამოდ არ შეუძლიათ. ანტიქრისტეებს სჯერათ, რომ თუ ადამიანები ღვთისგან სიცოცხლეს მოიპოვებენ, საჭიროა ნიშნები და სასწაულები; მათ სჯერათ, რომ ნიშნებისა და სასწაულების გარეშე, მხოლოდ ღვთის სიტყვებიდან სიცოცხლისა და ჭეშმარიტების მოპოვება, და ამით ხასიათის შეცვლის მიღწევა და გადარჩენის მოპოვება, შეუძლებელია. ანტიქრისტესთვის ეს მარადიული შეუძლებლობაა — ეს ყოველგვარ საფუძველსაა მოკლებული. სწორედ ამიტომ ისინი დაუღალავად ელიან და ლოცულობენ იმ იმედით, რომ ღმერთი გამოავლენს ნიშნებსა და საოცრებებს და მოახდენს სასწაულებს მათთვის — და თუ ის ამას არ იზამს, მაშინ მისი ყოვლისშემძლეობა არ არსებობს. ამის მიღმა არსებული ქვეტექსტი ის არის, რომ თუ ღვთის ყოვლისშემძლეობა არ არსებობს, მაშინ ღმერთი ნამდვილად არ არსებობს. ეს არის ანტიქრისტეების ლოგიკა. ისინი გმობენ ღვთის სამართლიანობას და გმობენ მის ყოვლისშემძლეობას.

მაშინ, როდესაც ღმერთი იხსნის ადამიანებს, ანტიქრისტეებს საერთოდ არ აინტერესებთ მისი სიტყვები, მისი სხვადასხვა მოთხოვნა და მისი განზრახვები. ისინი ეწინააღმდეგებიან ამ რამეებს და და ზიზღით არიან განწყობილნი მათ მიმართ, გულის სიღრმიდან. ის, რითაც ისინი დაინტერესებულნი არიან, არ არის ყველა დადებითი რამის რეალობა, არც ის ხსნა და სრულყოფა, რომლის მიღწევაც ადამიანს შეუძლია ჭეშმარიტების ძიებისა და ღვთის წარმართვისა და განგებისადმი მორჩილების შედეგად. მაშ, რით არიან ისინი დაინტერესებულნი? ისინი დაინტერესებულნი არიან იმით, რომ ღმერთმა გამოავლინოს ნიშნები და სასწაულები და მოახდინოს სასწაულები, რათა მათ დაინახონ, რომ მან ამით მისცეს მათ გამჭრიახობის მოპოვების საშუალება, და მისცეს მათ საშუალება გადაიქცნენ გამორჩეულ პიროვნებებად, ზეადამიანებად, განსაკუთრებული ძალების მქონე თუ არაჩვეულებრივ ადამიანებად. მათ სურთ გათავისუფლდნენ ისეთი წოდებებისგან, ვინაობებისა და სტატუსებისგან, როგორიცაა ჩვეულებრივი ადამიანები, უბრალო ადამიანები და გახრწნილი ადამიანები, ღვთის ყოვლისშემძლეობის მეშვეობით. ამიტომ, რა წარმოდგენები ან პრობლემებიც არ უნდა ჰქონდეთ მათ ღვთის საქმის მსვლელობისას, ისინი არ ეძიებენ ჭეშმარიტებას მათ მოსაგვარებლად. მათ არა მხოლოდ არ შეუძლიათ ჭეშმარიტების გაგება ან ხასიათის შეცვლის მიღწევა, არამედ, ისინი ასევე განიკითხავენ ღმერთს, დაგმობენ მას და შეეწინააღმდეგებიან მას, ყველაფრის გამო, რასაც ის აკეთებს, მათ წარმოდგენებს არ შეესაბამება. ანტიქრისტეთა თვალში, მთელი პრაქტიკული საქმე, რასაც ღმერთი ასრულებს, მათთვის მიუღებელი და დაგმობილია., ეს არის ის, რაც მათ მიერ არის დაგმობილი. საბოლოო ჯამში, ღვთისადმი სწორედ ეს შეხედულებები და განმარტებები უბიძგებს მათ, სრულიად უარყონ ღვთის არსის არსებობა თავიანთ გულებში, და კიდევ უფრო მეტად დაგმონ, შელახონ და დაგმონ ღვთის არსის არსებობა. ეს იმიტომ ხდება, რომ მათი რწმენა ღვთისადმი იმაზეა დაფუძნებული, რომ ღმერთი ყოვლისშემძლეა. რომ ღმერთი გამოასწორებს მათ უსამართლობას, რომ ის შურს იძიებს მათ გამო, რომ მათთვის ის დაამარცხებს ყველას, ვინც მათ სძულთ და ვისაც ზემოდან უყურებენ — რომ ღმერთი დააკმაყოფილებს მათ სურვილებსა და ამბიციებს. ეს არის მათი რწმენის საფუძველი ღვთისადმი. მაგრამ დღემდე მოსულნი, ეს ბოროტი ადამიანები ახლა ხედავენ, რომ ასეთი ღმერთი არ არსებობს, და რომ არ არსებობს იმის შესაძლებლობა, რომ ღმერთი მათთვის რამეს გააკეთებდა. მათი გადმოსახედიდან, ეს საკმაოდ არახელსაყრელი სიტუაციაა მათთვის — ეს საშინელებაა. ამიტომ, მას შემდეგ, რაც ბევრი რამ გამოსცადეს, მათი ეჭვები და უნდობლობა ღვთის მიმართ სულ უფრო და უფრო ძლიერდება, სანამ არ გადაწყვეტენ დატოვონ ღმერთი და მისი სახლი, რათა ეძიონ წუთისოფელი, მიჰყვნენ ბოროტ ტენდენციებს და ჩაუვარდნენ სატანას მკლავებში. აი, როგორ სრულდება ყველაფერი ამ ადამიანებისთვის. თუ ვიმსჯელებთ იმ დამოკიდებულებით, რომელსაც ანტიქრისტეები ატარებენ ღვთის სამართლიანი ხასიათისა და მისი ყოვლისშემძლეობის მიმართ, ანტიქრისტეები ნამდვილად ურწმუნოები არიან. მათ არ აქვთ ღვთისადმი რწმენის მცირე ნატამალიც კი, არც უმცირესი მორჩილება ან მიღება იმისა, რასაც ღმერთი აკეთებს. როდესაც საქმე ეხება დადებით რამეებსა და ჭეშმარიტებას, ისინი შეზიზღებულნი არიან მათით და ეწინააღმდეგებიან მათ. სწორედ ამიტომ, როგორც არ უნდა შეხედო ამას, ანტიქრისტეების ურწმუნო არსი ნამდვილად არსებობს. ეს არ არის ის, რასაც სხვები ახვევენ თავს, და ეს არ არის ბუზისგან სპილოს შექმნა — მათი ეს არსი განისაზღვრება ყველა იმ შეხედულებისა და მიდგომის საფუძველზე, რომლებსაც ისინი ავლენენ, როდესაც რაღაც ემართებათ.

ანტიქრისტეებს წლების განმავლობაში სწამთ ღმერთის ისე, რომ არ შეუძლიათ დაინახონ ის ფაქტი, რომ ღმერთი ხელმწიფებს ადამიანის ბედზე. მათ არ შეუძლიათ ამ ფაქტის გაგება. მათ არ შეუძლიათ ფაქტის გაგება, თუმცა ის მათ თვალწინ არის გადაშლილი — განა ეს სიბრმავე არ არის? ღვთის სამართლიანი ხასიათი და მისი ყოვლისშემძლეობა ხშირად ვლინდება ეკლესიის საქმეში, მის რჩეულ ხალხში და ყოველგვარ მოვლენაში, რაც ხდება. ის აძლევს ადამიანებს იმის საშუალებას, რომ ეს ყველაფერი ყველგან დაინახონ — მაგრამ ანტიქრისტეებს, რადგან ბრმები არიან, არ შეუძლიათ მათი დანახვა. როდესაც ანტიქრისტეები წლების განმავლობაში მიჰყვებიან ღმერთს, ისინი იტყვიან იმ ცნობილ ფრაზას: „მე ამდენი წელი მწამდა ღმერთის და რა მოვიპოვე?“ როგორც ჩანს, მათ მართლაც არაფერი მოუპოვებიათ. ღმერთმა თავისი სიცოცხლე გაიღო ადამიანისთვის, მაგრამ ანტიქრისტეებს არაფერი მოუპოვებიათ. განა ეს შესაბრალისი არ არის? მართლაც ასეა! ანტიქრისტეების ეს ფრაზა ასე კარგად ასახავს პრობლემას. ყველა, ვინც ისმენს ღვთის სიტყვებს და განიცდის მის საქმეს, ვინც იღებს მის სიტყვებს, როგორც თავის სიცოცხლეს, იტყოდა: „ჩვენ ამდენი წელი გვწამდა ღმერთის და ამდენი რამ მოვიპოვეთ მისგან. არა მხოლოდ მადლი და კურთხევები, მისი მფარველობა და მისი წყალობა — რაც უფრო მნიშვნელოვანია, ღვთისგან ჩვენ გავიგეთ და მოვიპოვეთ ამდენი ჭეშმარიტება. ჩვენ ვცხოვრობთ ადამიანური მსგავსებით, ღირსებით. ჩვენ ვიცით, როგორ წარვმართოთ საკუთარი თავი. ჩვენ ამდენი გვმართებს ღვთის. იმ ფასთან შედარებით, რომელსაც ის იხდის, იმასთან შედარებით, რასაც ის აკეთებს ჩვენთვის, ჩვენი მცირე გასაჭირი ხსენებადაც კი არ ღირს. ადამიანმა ღვთის სიყვარულს სიყვარულითვე უნდა უპასუხოს.“ თუმცა, ანტიქრისტეები სრულიად საპირისპირონი არიან. ისინი ამბობენ: „ღმერთი მუშაობს ამ ბოლო წლებში, მაშ, როგორ მოხდა, რომ მე არაფერი მომიპოვებია? თქვენ ყველანი ამბობთ, რომ მოიპოვეთ ესა თუ ის, გქონდათ ესა თუ ის გამოცდილება — მაგრამ გაჭმევთ კი ეს გამოცდილებები? რას წარმოადგენს ეს გამოცდილებები? კურთხევების, მადლის, ნიშნებისა და სასწაულების ხილვის გვერდით, განა ისინი სრულიად უღირსი არ არის ხსენებისთვის? სწორედ ამიტომ ვგრძნობ, რომ ღმერთისადმი ჩემი რწმენის მრავალი წლის განმავლობაში, მე არაფერი მომიპოვებია. იმ ტანჯვასთან შედარებით, რომელიც გადავიტანე იმის გვერდით, რაც მივატოვე და გავიღე ღმერთისთვის, ის რამეები, რაც მოვიპოვე, საერთოდ არ ღირდა ამად! რა არის ჭეშმარიტება, თუ არა რამდენიმე ფრაზა და თეორია? რა არის ის, თუ არა რამდენიმე მოძღვრება? მე მოვისმინე ეს სიტყვები, ეს ჭეშმარიტებები და არ ვგრძნობ, რომ ჩემში რაიმე მონუმენტური ცვლილება იქნა მიღწეული! დასაწყისისთვის, ჩემი გონება არც ისე სხარტია, როდესაც რაღაცებზე ვფიქრობ. უფრო მეტიც, წლები მემატება და ჩემი ჯანმრთელობა არ უმჯობესდება იმაზე მეტად, ვიდრე ადრე იყო. თმა გამიჭაღარავდა, სახეზე მეტი ნაოჭი გამიჩნდა — რამდენიმე კბილიც კი დავკარგე და ახლები არ ამომსვლია. ღმერთი ამბობს, რომ ისინი, ვინც გადარჩებიან, ჰგვანან ახალგაზრდა, სიცოცხლით სავსე ბავშვებს, და აი, მე აქ ვარ, გაძვალტყავებული ქცეული მოხუცი. მე არ გადავქცეულვარ ბავშვად. ღვთის სიტყვების მიხედვით ჭაღარათმიანი მოხუცები შეიძლება გადაიქცნენ შავთმიან ახალგაზრდებად. როგორ მოხდა, რომ მე არ შევცვლილვარ? ღმერთი ამბობს, რომ ის სრულიად გარდაქმნის ადამიანებს, მაგრამ ეს არ მომხდარა ჩემს შემთხვევაში; მე არ გავმხდარვარ ახალი ადამიანი. მე ისევ მე ვარ და როდესაც რაღაც მემართება, ისევ თავად მიწევს იმის გარკვევა, თუ როგორ გავუმკლავდე მას. ჩემი ხორციელი სისუსტეებიც იზრდება — ხშირად სუსტი და ნეგატიური ვარ. და უფრო მეტიც, ბოლო ორი წლის განმავლობაში მეხსიერება გამიუარესდა. მე ამდენს ვკითხულობ ღმერთის სიტყვებს, მაგრამ მას არ გაუძლიერებია ჩემი მეხსიერება. განა არ შეუძლია ღმერთს მისცეს ადამიანებს რაიმე მცირე განსაკუთრებული უნარი. ისეთი, რომელიც დაიცავს მათ სხეულებს დაბერებისგან? ვგრძნობ, რომ ახლა ყველაზე დიდი პრობლემა ადამიანების სრულიად გარდაქმნაა; როგორც ჩანს, ჭეშმარიტებას არ შეუძლია ამ პრობლემის გადაჭრა. ღმერთს რომ ეთქვა რაღაც, რასაც მართლაც შეეძლო ადამიანის ახალ ადამიანად გადაქცევა, მბრწყინავი ანგელოზის იერით, რომელსაც შეუძლია გახდეს უსხეულო, რომელსაც შეუძლია გაიაროს მყარ კედლებში, რომელსაც, როდესაც დევნისა და საფრთხის წინაშე დგას, შეუძლია წარმოთქვას შელოცვა და გაქრეს, და სამუდამოდ მიუწვდომელი გახდეს — თუ, ღმერთის სიტყვების ხშირად კითხვით, ადამიანებს თმა არ გაუჭაღარავდებოდათ და სახე არ დაუნაოჭდებოდათ, და ახალი კბილები ამოუვიდოდათ დაკარგულების სანაცვლოდ — ეს შესანიშნავი იქნებოდა! აი, რას ნიშნავს სრულიად გარდაქმნა! ღმერთს რომ გაეკეთებინა ეს რამეები, მაშინ მე ვირწმუნებდი, რომ ის ღმერთია, ყოველგვარი დათქმის გარეშე. თუ ის გააგრძელებს საუბარს და ჭეშმარიტების ქადაგებას, მაშინ ჩემი რწმენა მალე შემცირდება; მალე, მე ვეღარ შევძლებ რწმენის გაგრძელებას და შესაძლოა ვეღარ შევძლო ჩემი მოვალეობის შესრულება. მე აღარ მომინდება.“ იმ დროის განმავლობაში, როდესაც ანტიქრისტე მიჰყვება ღმერთს, მის გულში ხშირად წარმოიშობა ესა თუ ის მოთხოვნა მის მიმართ, და მის წარმოდგენებში ხშირად წარმოიშობა ყოველგვარი ეჭვი და მომთხოვნი მოთხოვნები, და თავისი გარემოებებისა და პირადი სურვილების საპასუხოდ, მას ყოველგვარი უცნაური ფიქრი უჩნდება. თუმცა, მხოლოდ ერთი რამ არის: მას არ შეუძლია გაიგოს ის სიტყვები, რომლებსაც ღმერთი ამბობს, და არ შეუძლია დაინახოს ის ფაქტი, რომ ღმერთი მუშაობს ადამიანის გადასარჩენად, მით უმეტეს, არ შეუძლია გაიგოს, რომ ყველაფერი, რასაც ღმერთი აკეთებს, მიზნად ისახავს ადამიანის გადარჩენას, რომ ეს ყველაფერი მიზნად ისახავს ადამიანს მისცეს ხასიათის შეცვლის მიღწევის საშუალება. ამიტომ, როდესაც ის აგრძელებს რწმენას, ის კარგავს მოტივაციას; როდესაც ის აგრძელებს რწმენას, მის გულში წარმოიშობა ნეგატიურობისა და სასოწარკვეთის გრძნობები, და მას უჩნდება უკან დახევის, დანებების გრძნობები და ფიქრები. რაც შეეხება ღვთის არსს, თავი რომ დავანებოთ იმას, ირწმუნებენ თუ არა მას ან აღიარებს თუ არა მას, ან მიიღებს თუ არა მას — როდესაც ის აგრძელებს რწმენას, მას არც კი სურს ამ საკითხით შეწუხება. სწორედ ამიტომ, როდესაც შენ თანაზიარებაში ამბობ, რომ რაღაც არის ღვთის სამართლიანობა და მისი ყოვლისშემძლეობა და ხელმწიფება, რომ ადამიანები უნდა დაემორჩილონ მას და შეიცნონ იგი, ანტიქრისტეები გარეგნულად ხმას არ ამოიღებენ — ისინი საერთოდ არ გამოხატავენ არავითარ შეხედულებას. თუმცა, შინაგანად, მათში ზიზღი წარმოიშობა: მათ არ ენდომებათ მოსმენა; მათ არ ექნებათ მოსმენის სურვილი; ზოგიერთი მათგანი უბრალოდ ადგება და წავა. როდესაც ყველა უსმენს ქადაგებებს, როდესაც სხვებს თანაზიარება აქვთ ღვთის სიტყვებზე, როდესაც ძმები და დები დიდი ენთუზიაზმით იზიარებენ თავიანთ გამოცდილებით დამოწმებას — რას აკეთებენ ანტიქრისტეები? სვამენ ჩაის, კითხულობენ ჟურნალებს, თამაშობენ ტელეფონებით, უსაქმურად ჭორაობენ. და ამ ჩუმი ქმედებებით, პროტესტითა და წინააღმდეგობის გაწევით, ისინი ცდილობენ თავიანთი ქცევებით დაადასტურონ, რომ ყველაფერი, რასაც ღმერთი აკეთებს, უსარგებლოა: „თქვენ უბრალოდ ცდილობთ რაღაცების რაციონალიზაციას, საკუთარ თავს იტყუებთ — ღმერთი და ჭეშმარიტება უბრალოდ არ არსებობს, და უბრალოდ შეუძლებელია კაცობრიობა ღმერთმა გადაარჩინოს!“ მათ თვალში, ყველა, ვისაც სწამს ჭეშმარიტების, ემორჩილება ღმერთს და სწამს იმ ფაქტის, რომ ღმერთს შეუძლია კაცობრიობის გადარჩენა, სულელია — ისინი ყველანი უგუნურები არიან და მოტყუებულნი დარჩნენ. მათ სჯერათ, რომ ადამიანის ბედი მის საკუთარ ხელშია, რომ არ შეიძლება სხვებს მისცე მისი წარმართვისა და განგების უფლება, რომ ადამიანები არ არიან მარიონეტები, არამედ აქვთ გონება და პრობლემებზე დამოუკიდებლად ფიქრის უნარი — და თუ ვინმეს არც კი შეუძლია საკუთარი ბედის გაკონტროლება, მაშინ ის ნაგავია, არასრულფასოვანი ადამიანი. ამიტომ, რაც არ უნდა მოხდეს, მათ არ სურთ თავიანთი ბედი ღმერთს გადასცენ გასაკონტროლებლად. ეს არის ანტიქრისტეების დამოკიდებულება ყველაფრის მიმართ, რასაც ღმერთი აკეთებს. ისინი თავიდან ბოლომდე რჩებიან მაყურებლებად და ურწმუნოებად, რომლებიც სატანის მსახურების როლს ასრულებენ. ისინი მუქთახორები და შფოთისთავები არიან — ისინი არიან ბოროტმოქმედები, რომლებიც შემოიპარნენ.

გ. ღვთის სიწმინდისა და უნიკალურობის აბუჩად აგდება

ანტიქრისტეები ოდნავადაც არ აღიარებენ ღვთის ხასიათი-არსის სამართლიანობასა და ყოვლისშემძლეობას და მათ არც სწამთ ეს ყოველივე, მით უმეტეს, არ გააჩნიათ მათი არავითარი შემეცნება. რა თქმა უნდა, მათთვის კიდევ უფრო რთულია ღვთის სიწმინდისა და უნიკალურობის რწმენა, აღიარება და შემეცნება. ამიტომ, როდესაც ღმერთი ამბობს, რომ მას სურს ადამიანები იყვნენ პატიოსნები, რომ მას სურს ისინი იყვნენ რეალისტური ქმნილებები, რომლებმაც იციან საკუთარი ადგილი, ანტიქრისტეებს წარმოდგენები უყალიბდებათ და მათში გარკვეული დამოკიდებულება და გრძნობა იღვიძებს. ისინი ამბობენ: „განა ღმერთი ამაღლებული არ არის? განა ის უზენაესი არ არის? თუ ასეა, მოთხოვნები, რომლებსაც ის ადამიანს უყენებს, დიადი და ამაღლებული უნდა იყოს. მეგონა, ღმერთი ასეთი იდუმალი იყო; ვერასდროს ვიფიქრებდი, რომ ის ადამიანს ასეთ წვრილმან მოთხოვნებს წაუყენებდა. შეიძლება კი ეს ჭეშმარიტებად ჩაითვალოს? ისინი ზედმეტად მარტივია! სწორი იქნებოდა, რომ ღმერთის მოთხოვნები ამაღლებული ყოფილიყო: ადამიანი უნდა იყოს სუპერადამიანი, დიადი ადამიანი, უნარიანი ადამიანი — სწორედ ამას უნდა მოითხოვდეს ღმერთი ადამიანისგან. მას სურს, რომ ადამიანი პატიოსანი იყოს — ნუთუ ეს მართლა ღმერთის საქმეა? განა ეს ყალბი არ არის?“ გულის სიღრმეში ანტიქრისტეები მხოლოდ კი არ ეწინააღმდეგებიან ჭეშმარიტებას — ამასთან ერთად, ისინი გმობენ კიდეც მას. განა ეს ჭეშმარიტების აბუჩად აგდება არ არის? ისინი სავსენი არიან ღვთის მოთხოვნების მიმართ ზიზღითა და ათვალწუნებით; ისინი აფასებენ და ეპყრობიან მათ დაცინვის, უგულებელყოფის, სარკაზმისა და მასხრად აგდების დამოკიდებულებით. ცხადია, ანტიქრისტეები თავიანთი ხასიათი-არსით საძაგელნი არიან; მათ არ შეუძლიათ მიიღონ ისეთი მოვლენები ან სიტყვები, რომლებიც ჭეშმარიტი, მშვენიერი და პრაქტიკულია. ღვთის არსი ჭეშმარიტი და პრაქტიკულია და მისი მოთხოვნები ადამიანების მიმართ შეესაბამება იმას, რაც ადამიანებს სჭირდებათ. „დიადი და ამაღლებული“, როგორც ამას ანტიქრისტეები ახსენებენ — რა არის ეს? ეს არის ყალბი, პომპეზური და ფუყე; ის ხრწნის ადამიანებს და შეცდომაში შეჰყავს ისინი; ის იწვევს მათ დაცემას და ღმერთისგან აშორებს მათ. მეორე მხრივ, ჭეშმარიტებები, რომლებსაც ღმერთი გამოხატავს და მისი სიცოცხლე, არის სანდო, მშვენიერი და პრაქტიკული. როდესაც ადამიანი გარკვეული დროის განმავლობაში გამოსცდის ღვთის სიტყვებს, ის აღმოაჩენს, რომ მხოლოდ ღვთის სიცოცხლეა ყველაზე მშვენიერი, რომ მხოლოდ მის სიტყვებს შეუძლია ადამიანების შეცვლა და მათ სიცოცხლედ ქცევა და სწორედ ეს არის ის, რაც ადამიანებს სჭირდებათ — მაშინ როცა ის დიადი, ამაღლებული მოსაზრებები და გამონათქვამები, რომლებსაც სატანა და ანტიქრისტეები ავრცელებენ, დიამეტრულად ეწინააღმდეგება ადამიანის მიმართ ღვთის მოთხოვნების ჭეშმარიტებასა და პრაქტიკულობას. შესაბამისად, ანტიქრისტეების ამგვარი არსიდან გამომდინარე, მათ სრულიად არ შეუძლიათ ღვთის სიწმინდისა და უნიკალურობის მიღება. აბსოლუტურად გამორიცხულია, რომ მათ ეს ყოველივე აღიარონ. და რაც შეეხება ადამიანების გახრწნილი ხასიათისა და გახრწნილი არსის სხვადასხვა ასპექტს, რომელიც ღვთის მიერ არის მხილებული — მათ შეუვალობასა და ამპარტავნებას, მათ მზაკვრობის, უკეთურების, ჭეშმარიტებისადმი ზიზღით განწყობისა და სისასტიკის ხასიათებს — ანტიქრისტეები მათ საერთოდ არ იღებენ. და რაც შეეხება ადამიანთა მიმართ ღვთის სამსჯავროსა და მის მკაცრ გაკიცხვას, ანტიქრისტეებს არა მხოლოდ არ შეუძლიათ მათში ღვთის სიწმინდისა და მშვენიერების შემეცნება — პირიქით, ისინი გულის სიღრმეში ზიზღით არიან განწყობილნი ღვთის მიერ წარმოთქმული ამ სიტყვების მიმართ და ეწინააღმდეგებიან მათ. ყოველ ჯერზე, როდესაც ისინი კითხულობენ ღვთის სიტყვებს, რომლებიც კიცხავს, განსჯის და ამხელს ადამიანის გახრწნილ ხასიათს, მათ სძულთ ისინი და გინება სურთ. თუ ვინმე ეტყვის მათ, რომ ისინი არიან ამპარტავანი, შეუვალი, უკეთური ადამიანები, რომლებიც ზიზღით არიან განწყობილნი ჭეშმარიტების მიმართ, ისინი შეეკამათებიან ამ ადამიანს და წინაპრებს შეაგინებენ; და თუ ვინმე ამხელს მათ გახრწნილ არსს და დაგმობს მათ, ეს მათთვის ისეა, თითქოს ამ ადამიანს მათი მოკვლა სურდა — ისინი ამას აბსოლუტურად არ მიიღებენ. სწორედ იმიტომ, რომ ანტიქრისტეებს აქვთ ასეთი არსი და ავლენენ ასეთ რამეებს, ისინი, თავადაც რომ არ იციან, ისე ვლინდებიან და გაუცნობიერებლად ხდებიან იზოლირებულნი და მხილებულნი ღვთის სახლსა და ეკლესიაში. მათი ამბიცია და სურვილი ხშირად შეუსრულებელი რჩება და ამიტომ მათი სიძულვილი იზრდება ღვთის მიერ წარმოთქმული სიტყვების, მისი არსებობისა და ფრაზის მიმართ: „ღვთის სახლში ჭეშმარიტება მეფობს“. თუ შენ მათ ამ ფრაზას ეტყვი, მათ შენთან სამკვდრო-სასიცოცხლო ბრძოლა და შენი სიკვდილამდე გაწამება მოუნდებათ. განა ეს თავისთავად არ აჩვენებს, რომ ანტიქრისტეები მტრულად არიან განწყობილნი ღვთის მიმართ? ნამდვილად ასეა! ვინმეს რომ ეთქვა: „ღმერთი უნიკალურია; ადამიანმა არავის უნდა სცეს თაყვანი მის გარდა, არცერთ კერპს“, ისურვებდა კი ანტიქრისტე ამის მოსმენას? (არა.) რატომაც არა? ეს სიტყვები გმობს მათ, განა ასე არ არის? განა ეს არ ართმევს მათ ღმერთად ყოფნის უფლებას? იქნებოდნენ კი ისინი ბედნიერები ღმერთად ყოფნის უფლების გარეშე, ამ იმედის გაქრობით? (არა.) სწორედ ამიტომ, თუ შენ ამხელ მათ, გაუნადგურებ მდგომარეობასა და რეპუტაციას, ისე რომ არავინ სცემდეს მათ თაყვანს დატოვებ მათ ხალხის მიმხრობის უნარის გარეშე, სტატუსის გარეშე, ისინი თავიანთი ბოროტგანზრახული, მოგიღერებენ დემონურ ბრჭყალებს, რათა გაწამონ. როდესაც ეკლესიაში რაღაცები ხდება და ვინმე აპირებს, რომ ეს ამბავი ზემდგომს მოახსენოს, მისცემს კი ეკლესიის წინამძღოლი, თუ ის ანტიქრისტეა, მას მოხსენების გაკეთების უფლებას? ისინი მას გვერდს ვერ აუვლიან. ის იტყვის: „თუ შენ ამ მოხსენებას გააკეთებ, შედეგებზე პასუხს შენ აგებ! თუ ზემდგომი გაგვსხლავს ჩვენ და მოიცილებს ხალხს ჩვენს ეკლესიაში, მე სანანებლად გაგიხდი საქმეს — მე ყველას ვაიძულებ, რომ მიგატოვონ. მაშინ შენ იგემებ, თუ რას ნიშნავს, როცა მოგიცილებენ!“ განა ეს არ აშინებს და არ ემუქრება იმ ადამიანს, ვინც მოხსენების გაკეთებას აპირებდა? ანტიქრისტე ამბობს: „ღმერთი უნიკალურია, განა ასე არ არის? კარგი; მეც უნიკალური ვიქნები. ჩვენს ეკლესიაში ჩემი სიტყვა კანონია. რისი გაკეთებაც არ უნდა გინდოდეს, ჩემზე უნდა გაიარო — და ჩემს გვერდის ავლას ვერ შეძლებ. ჩემი გვერდის ავლა გინდა? ამის გაკეთება ჩემს გვამზე გადაბიჯებით მოგიწევს! ჩვენს ეკლესიაში მე ვმეფობ; აქ ჩემი სიტყვა კანონია. მე ვარ ჭეშმარიტება — მე ვარ უნიკალური!“ განა ეს არ არის ეშმაკის გამოვლინება? ნამდვილად ასეა — მისი ეშმაკური სახე მხილებულია, მისი ეშმაკური სიტყვები წარმოთქმულია.

რაც შეეხება იმას, თუ როგორ ეპყრობიან ანტიქრისტეები ღვთის არსს, ისინი ურწმუნოებიდან და ეჭვებიდან გადადიან შესაფერისი მომენტის ლოდინსა და გამოცდაზე, და საბოლოოდ — განკითხვასა და გმობაზე. ეს მათ ნაბიჯ-ნაბიჯ მიუძღვის ჭაობში, უძირო უფსკრულში და ღვთისადმი წინააღმდეგობის გაწევისა და მისი მტრობის გზაზე, მასთან სრულ დაპირისპირებაში და ბოლომდე მის წინააღმდეგ ამხედრებაში, საიდანაც დასაბრუნებელი გზა აღარ არსებობს. ისინი მხოლოდ ვერ აღიარებენ ღვთის არსის არსებობას — არამედ, ღვთის არსის თითოეული ასპექტის შესახებ ყოველგვარი წარმოდგენა და ფანტაზია უყალიბდებათ, რითაც შეცდომაში შეჰყავთ გარშემომყოფები და ის ადამიანები, ვისთანაც შეხება აქვთ. მათი მიზანია, მეტი ადამიანი გახადონ თავიანთი მსგავსი, რომლებსაც ეჭვი შეეპარებათ ღვთის არსებობასა და მისი არსის არსებობაში. სიკვდილისას სხვების თან ჩათრევაც კი სურთ. მათთვის საკმარისი არ არის ცუდი საქმეების მარტო კეთება — მათ სურთ იპოვონ სხვები, ვინც თან გაჰყვება, ვინც მათთან ერთად ჩაიდენს ცუდ საქმეებს, გაუწევს წინააღმდეგობას ღმერთს და შეიტანს არევ-დარევას მისი სახლის საქმეში, მათთან ერთად შეიტანს ეჭვს ღმერთში და უარყოფს მას. ანტიქრისტეები სავსენი არიან ღვთის არსის თითოეული ასპექტის შესახებ წარმოდგენებითა და ფანტაზიებით. მათ არა მხოლოდ არ შეუძლიათ ღვთის არსის შემეცნება ყველაფრიდან, რასაც ის აკეთებს — ისინი ასევე მკაცრად გააანალიზებენ, შეისწავლიან, გამოცდიან და განსჯიან ღვთის არსს და ფარულად შეედავებიან კიდეც ღმერთს და იტყვიან: „განა უნიკალური არ ხარ? განა ის ღმერთი არ ხარ, რომელიც კაცობრიობის ბედზე ხელმწიფებს? როგორ დაუშვი, რომ მათ, ვისაც შენი სწამს, ასეთი რამეები შემთხვეოდათ? თუ უნიკალური ღმერთი ხარ, საერთოდ არ უნდა მისცე მტრის არცერთ ძალას შენს სამუშაო ადგილზე შემოჭრის უფლება.“ რას ნიშნავს ასეთი საუბარი? როდესაც ეკლესიაში რაღაც ხდება, ანტიქრისტეები პირველები გამოიდებენ თავს და იტყვიან ძირგამომთხრელ, ნეგატიურ და განმკითხველ სიტყვებს. ისინი პირველები წამოდგებიან და შეეკამათებიან ღმერთს დაუპირისპირდებიან მას და მოსთხოვენ ამისა თუ იმის გაკეთებას. სწორედ იმ დროს, როდესაც ღვთის სახლი სირთულეების ან ურთულესი პრობლემების წინაშე დგას, ანტიქრისტეები უზომოდ ხარობენ. ეს ის დროა, როდესაც ისინი ყველაზე ბედნიერები და კმაყოფილები არიან, როდესაც სიხარულისგან ცას ეწევიან. მათ არა მხოლოდ არ შეუძლიათ ღვთის სახლის ინტერესების დაცვა — არა, ისინი განზე დგანან, უყურებენ და იცინიან, მოუთმენლად ელიან ღვთის სახლში ამბოხების დაწყებას, მთელი მისი რჩეული ხალხის დაპატიმრებასა და დაქსაქსვას და მისი სახლის საქმის შემდგომი წინსვლის შეუძლებლობას. მაშინ ისინი ისეთივე ბედნიერები იქნებოდნენ, როგორც ახალი წლის ღამეს. და ყოველ ჯერზე, როდესაც ღვთის სახლში მომხდარი რაღაც მოგვარდება და გადაიჭრება, როდესაც ძმები და დები აქედან გაკვეთილს გამოიტანენ, სწორედ მაშინ გამოეტანებათ ანტიქრისტეებს „განაჩენი“. ეს ასევე ის დროა, როდესაც ანტიქრისტეები ყველაზე მეტად არიან სასოწარკვეთილნი, მოწყენილნი და იმედგაცრუებულნი. მათ არ შეუძლიათ იმის ყურება, თუ როგორ არიან ძმები და დები კარგად, ან როგორ აქვთ ღვთის მიმდევრებს რწმენა და როგორ მიჰყვებიან მას თავდაჯერებულობით აღვსილნი; მათ არ შეუძლიათ იმის ყურება, თუ როგორ იცვლება ძმებისა და დების ხასიათი ღვთის სიტყვების წინამძღოლობით, როგორ ასრულებენ ისინი თავიანთ მოვალეობებს ერთგულად და როგორ მიდის საქმე უკეთ და უკეთ. მათ არ შეუძლიათ აყვავებული ეკლესიის ყურება, ან იმის ყურება, თუ როგორ ვითარდება ღვთის მართვის გეგმა ეტაპობრივად დადებითი მიმართულებით — და კიდევ უფრო მეტად სძულთ, როდესაც ხალხი მუდმივად ქადაგებს ღვთის სიტყვებს, მოწმობს მასზე და განადიდებს მის მშვენიერებასა და მის სამართლიან ხასიათს. და უფრო მეტიც, მათ ეზიზღებათ, როდესაც ადამიანები ეძიებენ ღმერთს, ლოცულობენ მის მიმართ და ეძიებენ მის სიტყვებს, რაც არ უნდა შეემთხვეთ, ემორჩილებიან მას და მიჰყვებიან მის წარმართვასა და განგებას. მაშინაც კი, როდესაც ანტიქრისტეები იკვებებიან ღვთის სახლიდან, ტკბებიან ღვთის სიტყვებით და სარგებლობენ მისი სახლის ყველა სიკეთით, ისინი ხშირად ნატრობენ შანსს, რომ დასცინონ ღვთის სახლს. ისინი მოუთმენლად ელიან ღვთის ყველა მორწმუნის დაქსაქსვას და ღვთის საქმემ შემდგომი წინსვლა ვეღარ შეძლოს. შესაბამისად, როდესაც ღვთის სახლს რაღაც ემართება, იმის ნაცვლად, რომ დაიცვან იგი, ან იფიქრონ პრობლემის გადაჭრის გზებზე, ან მთელი ძალით დაიფარონ ძმები და დები, ან შეუერთდნენ მათ საკითხის ერთობლივად მოსაგვარებლად, ერთობლივად წარდგნენ ღვთის წინაშე და დაემორჩილონ მის ხელმწიფებას, ანტიქრისტეები განზე დგანან, იცინიან, იძლევიან მავნე რჩევებს, ანგრევენ და არევ-დარევას თესავენ. კრიტიკულ მომენტში, ისინი გარეშე პირებსაც კი გაუწვდიან დახმარების ხელს ღვთის სახლის ხარჯზე, რითაც მოქმედებენ როგორც სატანის მსახურნი, განზრახ თესავენ არევ-დარევას და ანგრევენ ყველაფერს. განა ასეთი ადამიანი ღვთის მტერი არ არის? რაც უფრო კრიტიკულია მომენტი, მით უფრო ნათლად ვლინდება მათი ეშმაკური იერსახე; რაც უფრო კრიტიკულია მომენტი, რაც უფრო დატვირთულია მოვლენებით, მით უფრო დეტალურად და სრულად ვლინდება მათი ეშმაკური იერსახე; რაც უფრო კრიტიკულია მომენტი, მით მეტ დახმარებას გაუწევენ ისინი გარეშე პირებს ღვთის სახლის ხარჯზე. რა რჯულისანი არიან ისინი? განა ასეთი ადამიანები ძმები და დები არიან? ისინი არიან ადამიანები, რომლებიც სჩადიან დამანგრეველ, საზიზღარ საქმეებს; ისინი ღვთის მტრები არიან; ისინი ეშმაკები არიან, ისინი სატანები არიან; ისინი ბოროტი ადამიანები, ანტიქრისტეები არიან. ისინი არ არიან ძმები და დები და არც ხსნის კანდიდატები არიან. ისინი მართლაც რომ ყოფილიყვნენ ძმები და დები, ღვთის სახლის ხალხი, მაშინ მის სახლში წამოჭრილი ნებისმიერი პრობლემის დროს, ისინი გულითა და გონებით გაერთიანდებოდნენ თავიანთ ძმებთან და დებთან, რათა ერთობლივად დაპირისპირებოდნენ და მოეგვარებინათ იგი. ისინი არ იქნებოდნენ გარეშე დამკვირვებლები, მით უმეტეს, არ დადგებოდნენ განზე და არ დასცინებდნენ. მხოლოდ ანტიქრისტეების მსგავსი ადამიანები დადგებოდნენ განზე, გაიცინებდნენ და მოუთმენლად დაელოდებოდნენ ღვთის სახლში ცუდი ამბების დატრიალებას.

ანტიქრისტეების არსი შეიძლება ნებისმიერ და ყოველ საქმეში გამოაშკარავდეს. მისი დამალვა სრულიად შეუძლებელია. რასაც არ უნდა აკეთებდნენ, რა საკითხიც არ უნდა იყოს, ყველა შეხედულება და ხასიათი, რომელსაც ისინი ავლენენ, საძაგელია ადამიანისთვისაც და ღვთისთვისაც. ისინი არა მხოლოდ ნგრევას, ჩაშლასა და არევ-დარევას იწვევენ ყოველგვარ წამოჭრილ საქმეში და განზე დგანან და იცინიან — ისინი ასევე ხშირად უპირისპირდებიან ღმერთს და გამოცდიან მას. რას ნიშნავს ეს, ღვთის გამოცდა? (გულის სიღრმეში მათ არ სწამთ ღმერთის და ისინი ამბობენ რაღაცებს ან იყენებენ გარკვეულ ხრიკებს მისი აზრების გამოსაცდელად, ცდილობენ გაარკვიონ, თუ რას ფიქრობს იგი). თქვენ ხშირად ხედავთ ამას. იობის შემთხვევაში, როგორ გამოსცადა სატანამ ღმერთი? (პირველად, როდესაც სატანამ ისაუბრა, მან თქვა, რომ თუ ღმერთი იობს წაართმევდა ოჯახსა და ქონებას, ის აღარ სცემდა თაყვანს ღმერთს; მეორედ მან თქვა, რომ თუ ღმერთი იობის ხორცსა და ძვალს შეეხებოდა, ის უარყოფდა ღმერთს. სატანას სურდა ღვთის გამოცდა იობზე უბედურებების დატეხით.) არის ეს გამოცდა? არის ეს ტერმინის ზუსტი განმარტება? (არა.) მკაცრად რომ ვთქვათ, ეს პასაჟები ბრალდებას ეხება. რასაც სატანა გულისხმობდა ამ სიტყვების თქმისას, იყო: „განა არ თქვი, რომ იობი სრულყოფილი ადამიანია? ყველა იმ სიკეთით, რაც შენ მას მიეცი, როგორ არ გცემდა ის თაყვანს? თუ შენ მას წაართმევ ამ სიკეთეებს, გგონია, რომ ის მაინც გცემს თაყვანს?“ ეს არის ბრალდება. მაშ, რა არის გამოცდა? სატანამ ყაჩაღებს იობის ქონება გააძარცვინა და წააღებინა. იობისთვის ეს იყო გამოცდა. როგორ არის ეს გამოცდა? აი ასე: „განა არ გწამს ღმერთის? როგორც კი მე წაგართმევ ამ ყველაფერს, ვნახოთ, თუ მაინც გწამს მისი!“ თუმცა, როგორ გაიგო ეს იობმა? რადგან სჯეროდა, რომ ეს ღვთისგან მოვლენილი განსაცდელი იყო, მას არ გაუწევია წინააღმდეგობა და არ უბრძოლია, არც არაფერი უთქვამს — ის დაემორჩილა და მან მიიღო ეს ღვთისგან. ასევე არის ის მოვლენები, რომლებიც უფალ იესოს შეემთხვა: როდესაც სატანა ცდილობდა ეიძულებინა იგი, რომ ქვები პურად ექცია და როდესაც აჩვენა უფალ იესოს წუთისოფლის მთელი დიდება და სიმდიდრე და მოსთხოვა და და, რომ თაყვანი ეცა მისთვის. ეს იყო ცდუნებები. ახლა, რას აკეთებენ ანტიქრისტეები ღვთის გამოსაცდელად? (ანტიქრისტეებს არ აქვთ ღვთისმოშიში გულები. ისინი ბოროტებას სჩადიან მაშინაც კი, როდესაც გაცნობიერებული აქვთ ეს. მათ სურთ გამოსცადონ ღმერთი, რათა ნახონ დაატყდებათ თუ არა თავს მისი სასჯელი. რადგან მათ არ სწამთ ღვთის სამართლიანი ხასიათის, როდესაც ისინი ბოროტებას სჩადიან, მათ არ გააჩნიათ სინდისის ხმა.) ეს არის გამოცდა. ისინი ამას აკეთებენ „მოდი ვცადოთ და ვნახოთ“ მიდგომით; მათ სურთ ნახონ, თუ რას გააკეთებს ღმერთი: „განა ღმერთი დიდებული და მრისხანე არ არის? აი, მე ვჩაგრავ ეკლესიას და ამდენი ცუდი რამ ჩავიდინე ღმერთისა და ადამიანის ზურგს უკან — იცის თუ არა ღმერთმა ამის შესახებ? თუ ჩემში არ არის სევდა და არ განვიცდი ხორციელ სასჯელს, ეს ნიშნავს, რომ ღმერთმა არ იცის.“ ისინი აკეთებენ მცირე გამოხდომებს, რათა გამოსცადონ, არის თუ არა ღმერთი ყოვლისშემძლე, რათა გამოსცადონ, აკვირდება თუ არა ის ადამიანების გულისნადებს. აი, რა არის გამოცდა. მათ სურთ დაადასტურონ საკითხის ჭეშმარიტება, რათა შეამოწმონ, მართლა იმოქმედებს თუ არა ღმერთი დადონ მასთან სანაძლეო და შეედავონ მას. აი, რა არის გამოცდა.

ერთხელ კონტინენტურ ჩინეთში იყო ერთი ანტიქრისტე, რომელმაც შეცდომაში შეიყვანა ადამიანთა ჯგუფი. მან დაინახა, რომ ღვთის სახლი საზღვარგარეთ აყალიბებდა გუნდებს და გალობდა საგალობლებს და გაიფიქრა: „თუ თქვენ შეგიძლიათ გქონდეთ გუნდები საზღვარგარეთ, ჩვენც შეგვიძლია ამის გაკეთება აქ.“ ამიტომ, მან შეკრიბა ხალხი სხვადასხვა ადგილიდან გუნდში სამღერად. მან ასევე შეკრიბა დიდი აუდიტორია მათთვის; ეს საკმაოდ შთამბეჭდავი სანახაობა იყო. რატომ გააკეთა მან ეს? ერთი მხრივ, ის აყალიბებდა დამოუკიდებელ სამეფოს, რასაც ახსნა არ სჭირდება. მეორე მხრივ, რასაც ის გულისხმობდა, იყო: „ღმერთი, რომლისაც ჩვენ გვწამს, არის ჭეშმარიტი ღმერთი და ჩვენ გვაქვს სულიწმიდის საქმე. ჩვენ შეიძლება ვიმყოფებოდეთ მტრულ გარემოში, სადაც დიდი წითელი დრაკონი გვდევნის და მკაცრად და ყურადღებით გვაკვირდება, მაგრამ მოდით ვაჩვენოთ ხალხს, გვიცავს თუ არა ღმერთი. ვნახოთ, შეიძლება თუ არა რამე დაგვემართოს; ვნახოთ, შეიძლება თუ არა დაგვაპატიმრონ.“ როგორი აზროვნებაა ეს? (გამომცდელი.) ეს არის გამოცდა — ეს არის ასეთი ლოზუნგების ფრიალი და ისეთი ფრაზების გამოყენება, როგორიცაა რწმენა იმისა, რომ ღმერთი არის ყოვლისშემძლე და ყველგანმყოფი, რათა შეამოწმოს, თუ რას გააკეთებს სინამდვილეში ღმერთი დადოს მასთან სანაძლეო და ის შეებრძოლოს მას. ამას ჰქვია „გამოცდა“. ზოგიერთი ადამიანი, როდესაც სხვები ეუბნებიან: „ამის ჭამა არ შეიძლება; ის ფაღარათს გამოიწვევს“, ისინი პასუხობენ: „არ მჯერა შენი, მე ამას შევჭამ! ვნახოთ, ამიშლის თუ არა ღმერთი კუჭს.“ ამიტომ, ისინი ჭამენ მას და მართლაც, ეს მათ კუჭს უშლის. ისინი გულში ფიქრობენ: „რატომ არ დამიფარა ღმერთმა? ამან სხვა ადამიანებს აუშალა კუჭი, მაგრამ ეს იმიტომ, რომ მათ არ სწამთ ღმერთის. მე მწამს ღმერთის; რატომ ამიშალა კუჭი ისევე, როგორც ყველას?“ რა სახის ქცევაა ეს? (გამოცდა.) ეს არის იმის შედეგი, რომ ისინი არ იცნობენ ღმერთს. მაგრამ ანტიქრისტეების შემთხვევაში, არის კიდევ რაღაც დამატებითი: ისინი საერთოდ არ აღიარებენ ღვთის არსის არსებობას, ამიტომ ისინი აკეთებენ რაღაცებს საკუთარი ძალისხმევითა და საკუთარი ფანტაზიებით და ამ საქმეებს რწმენით არ აკეთებენ. ამის ნაცვლად, ისინი გამოცდიან ღმერთს. ისინი იყენებენ თავიანთ ქცევას და თავიანთ წამიერ ფიქრებსა და იმპულსებს, რათა გამოიკვლიონ, არსებობს თუ არა ღმერთი და არის თუ არა მისი ყოვლისშემძლეობა რეალური და შეუძლია თუ არა მას სინამდვილეში მათი დაცვა. თუ მათი ექსპერიმენტი წარმატებული აღმოჩნდება, მაშინ მათი რწმენა ამ საფუძველზე გაგრძელდება; თუ ის ჩავარდება, თუ ღმერთი იმედს გაუცრუებს მათ, რას იზამენ ისინი? ისინი იტყვიან: „მე აღარ ვირწმუნებ ღმერთს. არ არის ისე, თითქოს ის ზრუნავს ადამიანებზე. ყველა ამბობს, რომ ღმერთი ადამიანის თავშესაფარია — როგორც მე ვხედავ, ეს აუცილებლად ასე არ არის. რაც შეეხება ამ სიტყვებს, ადამიანებმა მომავალში საკუთარი თავისთვის სათადარიგო გეგმები უნდა შეიმუშაონ; ისინი არ შეიძლება იყვნენ ასეთი სულელები რაღაცებთან მიმართებაში. „ადამიანებმა თავიანთი საქმეები თავად უნდა მოაგვარონ — მათ არ შეუძლიათ ყველაფერში ღმერთს დაეყრდნონ.“ ეს არის ის შედეგი, რომელიც მათ თავიანთი გამოცდიდან გამოიტანეს. რას ფიქრობთ ამ შედეგზე? იქნება თუ არა ეს შედეგი ადამიანებისთვის, თუ ისინი ჭეშმარიტებას ეძიებენ? (არა.) რატომაც არა? თუ ადამიანები ჭეშმარიტებას ეძიებენ, ისინი საბოლოოდ მიაღწევენ კარგ დადებით შედეგსა და ჯილდოს. სხვაგვარად რომ ვთქვათ, რასაც არ უნდა აკეთებდნენ ადამიანები, ღმერთს აქვს თავისი გზები და პრინციპები იმასთან დაკავშირებით, თუ როგორ რეაგირებს და როგორ ეპყრობა ამ საქმეებს, ხოლო ადამიანებს აქვთ შესასრულებელი მოვალეობები და საკუთარი ინსტინქტები. ღმერთი ანიჭებს მათ ინსტინქტებს; მან უკვე მისცა მათ პრინციპები, ამიტომ ადამიანები ამ პრინციპების მიხედვით უნდა მოქმედებდნენ ღვთის სიტყვების წინამძღოლობით. ზოგიერთ საკითხთან დაკავშირებით, ზედაპირულად ისე ჩანს, თითქოს ღმერთმა უნდა დაიფაროს ადამიანი, მაგრამ ეს „უნდა“ ადამიანისგან მოდის თუ ღვთისგან? (ადამიანისგან.) ეს ადამიანის გონებაშია წარმოდგენილი. ეს „უნდა“ არ არის ჭეშმარიტება; ეს არ არის ღვთის პასუხისმგებლობა. მაშ, კონკრეტულად რას გააკეთებს ღმერთი? ღმერთს აქვს მოქმედების თავისი გზები და მას აქვს თავისი პრინციპები. ზოგჯერ, იმით, რომ არ გიცავს, ის გამხელს, რათა დაინახოს, თუ რომელ გზას ირჩევ. ზოგჯერ, მტრული გარემოს მეშვეობით, ის სრულყოფს შენს ცოდნას გარკვეულ სფეროში, გაძლევს საშუალებას, მოიპოვო ჭეშმარიტების გარკვეული ასპექტი და შეიცვალო რაიმე მხრივ. ის გაძლიერებს და გზრდის. მოკლედ, როგორც არ უნდა მოქმედებდეს ღმერთი, მას აქვს თავისი პრინციპები და მიზეზები, ისევე როგორც თავისი მიზნები და ამოცანები. თუ ჭეშმარიტებად მიიჩნევ აზრს, რომ „ღმერთმა უნდა დამიფაროს მე და ის ასე და ასე უნდა მოიქცეს“, ან ბოლომდე იცავ ამ შეხედულებას და ამით მოთხოვნებს უყენებ ღმერთს, მაშინ, როდესაც ღმერთი ასე არ მოიქცევა, შენსა და ღმერთს შორის კონფლიქტი წარმოიშობა. როდესაც ეს კონფლიქტი წარმოიშობა, ღმერთი არ იქნება დამნაშავე. მაშინ ვინ იქნება? (ადამიანი.) ეს იწყება ადამიანების შეხედულებებში არსებული პრობლემით, იმით, რომ ისინი არასწორ პოზიციას იკავებენ, არასწორ ადგილზე დგანან. როდესაც სთხოვ ღმერთს, რომ გარკვეული გზით იმოქმედოს, თავს სრულიად გამართლებულად იგრძნობ. მაგრამ კარგად რომ დაუფიქრდე, როდესაც შეძლებ დაემორჩილო და მიიღო, მაშინ იგრძნობ, რომ შენი გამართლებები უსაფუძვლოა და რომ ეს შენი გახრწნილი ხასიათი და არაგონივრული მოთხოვნებია. როდესაც შეძლებ მიღებას, ღმერთი მოგანიჭებს ჭეშმარიტებისა და შემეცნების იმ ზომას, რომელიც უნდა მოიპოვო. როგორც ის ხედავს, ეს არის ჭეშმარიტების ის ელემენტი, რომელიც ყველაზე მეტად უნდა მოიპოვო და არა რაიმე უმნიშვნელო მადლი ან კურთხევა. მხოლოდ ღმერთმა იცის, რა არის შენთვის ყველაზე მნიშვნელოვანი და ის ზრუნავს ადამიანებზე და აძლევს მათ სათანადო დროსა და სათანადო ზომით. მეორე მხრივ, ანტიქრისტეები არ აღიარებენ ჭეშმარიტებას ან სულიწმიდის საქმეს. ვინც არ უნდა ეწეოდეს თანაზიარებას ჭეშმარიტების შესახებ და მოწმობდეს ღვთის სიყვარულსა და ხსნაზე, ანტიქრისტე არა მხოლოდ უარს იტყვის მის მიღებაზე, არამედ ზიზღით განეწყობა და შეეწინააღმდეგება მას. ეს არის განსხვავება ანტიქრისტეებსა და ჩვეულებრივ გახრწნილ ადამიანებს შორის.

აქ დავასრულებთ ჩვენს თანაზიარებას ანტიქრისტეების იმ მახასიათებელზე, რომელიც ღვთის ვინაობისა და მისი უნიკალურობის არსის უარყოფას ეხება. გაქვთ კიდევ რაიმე შეკითხვა? (ღმერთო, მე მაქვს შეკითხვა. სახარების ქადაგებისას უფლის ბევრ მორწმუნეს ვხვდები და ისინი ყველანი დაჟინებით იცავენ პავლეს იმ შეხედულებას, რომელშიც ნათქვამია: „სიცოცხლე ქრისტეა და სიკვდილი – მონაგები.“ მათ ჰგონიათ, რომ თუ შეძლებენ პავლეს სიტყვების სტანდარტის დაკმაყოფილებას, ისინი შეძლებენ გახდნენ ღმერთი. არის თუ არა ეს ანტიქრისტეების კიდევ ერთი გამოვლინება და ასევე ღვთის უნიკალურობის არსის უარყოფა?) მეტ-ნაკლებად. ის, რომ ანტიქრისტეები უარყოფენ ღვთის უნიკალურობას, ძირითადად იმით არის განპირობებული, რომ მათ ღმერთად გახდომა სურთ. პავლეს სიტყვები მათი განსაკუთრებული ფავორიტია: „ჩემთვის სიცოცხლე ქრისტეა, სიცოცხლე ღმერთია, ღვთის სიცოცხლით მე ვარ ღმერთი.“ მათ სჯერათ, რომ თუ ეს შეხედულება მართებულია, მათ აქვთ იმედი, რომ გახდებიან ღმერთი, იმეფებენ და მოიპოვებენ კონტროლს ადამიანებზე; თუ არა, მაშინ მათი იმედები, რომ იმეფებენ და გახდებიან ღმერთი, იმსხვრევა. მოკლედ, სატანას ყოველთვის სურს იყოს ღმერთთან თანასწორი — და ასევე სურთ ანტიქრისტეებსაც: ისინიც ფლობენ ამ არსს. მაგალითად, ღვთის მიმდევრებს შორის არიან ადამიანები, რომლებიც მუდმივად განადიდებენ ღმერთს და მოწმობენ მასზე, მოწმობენ მის საქმეზე და იმ ეფექტზე, რომელსაც მისი სიტყვების სამსჯავრო და გაკიცხვა ახდენს ადამიანში. ისინი აქებენ ყველა იმ საქმეს, რომელსაც ღმერთი აკეთებს ადამიანის გადასარჩენად და ისინი ასევე აქებენ ღვთის მიერ გაღებულ საფასურს. სურთ თუ არა ანტიქრისტეებსაც დატკბნენ ამ ყველაფრით, თუ არა? მათ სურთ დატკბნენ მხარდაჭერით, მლიქვნელობით, განდიდებით — ადამიანებისგან ქებითაც კი. და კიდევ რა სამარცხვინო იდეებს იგონებენ ისინი? მათ სურთ, რომ ადამიანებს სწამდეთ მათი და ადამიანები დაეყრდნონ მათ ყველაფერში; სრულიად მისაღებია, რომ ადამიანები დაეყრდნონ ღმერთსაც — მაგრამ თუ, იმავდროულად, როდესაც ისინი ეყრდნობიან ღმერთს, მათთვის ანტიქრისტეებზე მინდობა უფრო ხელშესახები და ბუნებრივია, მაშინ ანტიქრისტეები უზომოდ კმაყოფილნი იქნებიან. თუ, იმავდროულად, როდესაც ადიდებ ღმერთს და ითვლი იმ მადლს, რომელიც ღმერთმა მოგცა, ასევე ითვლი ანტიქრისტეების ყველა დამსახურებულ მიღწევას და უგალობ მათ ქებას შენს ძმებსა და დებს შორის და ფართოდ ავრცელებ ყველაფერს, რასაც ისინი აკეთებენ, მაშინ მათ გულებში ისინი საოცრად კმაყოფილნი იქნებიან და თავს ბედნიერად იგრძნობენ. ამგვარად, ანტიქრისტეების ბუნება-არსების თვალსაზრისით რომ ვისაუბროთ, როდესაც ამბობ, რომ ღმერთი ფლობს ხელმწიფებას, რომ ის სამართლიანია და რომ მას შეუძლია ადამიანების გადარჩენა, როდესაც ამბობ, რომ მხოლოდ ღმერთი ფლობს ასეთ არსს, რომ მხოლოდ ღმერთს შეუძლია ასეთი საქმის კეთება და არავის შეუძლია დადგეს მის ადგილას ან იყოს მისი წარმომადგენელი ამ საქმეების კეთებისას და არავის შეუძლია ფლობდეს ამ არსს და აკეთებდეს ამ საქმეებს: როდესაც ამას ამბობ, ანტიქრისტეები, თავიანთ გულებში, არ იღებენ ამ სიტყვებს და უარს ამბობენ მათ აღიარებაზე. რატომ არ იღებენ ისინი მათ? იმიტომ, რომ მათ აქვთ ამბიციები — ეს საკითხის ერთი მხარეა. მეორე მხარე ის არის, რომ მათ არ სწამთ და არც აღიარებენ განკაცებულ ხორცს ღმერთად. როდესაც ვინმე ამბობს, რომ ღმერთი უნიკალურია, რომ მხოლოდ ღმერთია სამართლიანი, ისინი გულში არ ეთანხმებიან ამას და შინაგანად შეეწინააღმდეგებიან მას და იტყვიან: „არასწორია — მეც სამართლიანი ვარ!“ როდესაც ამბობ, რომ მხოლოდ ღმერთია წმინდა, ისინი იტყვიან: „არასწორია — მეც წმინდა ვარ!“ პავლე ამის მაგალითია: როდესაც ადამიანები ავრცელებდნენ უფალ იესო ქრისტეს სიტყვას და ამბობდნენ, რომ უფალმა იესო ქრისტემ გაიღო თავისი ძვირფასი სისხლი კაცობრიობისთვის, რომ ის ემსახურა როგორც ცოდვის გამოსასყიდი მსხვერპლი და მან გადაარჩინა მთელი კაცობრიობა და გამოისყიდა მთელი კაცობრიობა ცოდვისგან — რას გრძნობდა პავლე ამის გაგონებისას? აღიარა მან, რომ ეს ყველაფერი ღვთის საქმე იყო? აღიარა მან, რომ ის, ვისაც შეეძლო ამ ყველაფრის გაკეთება, იყო ქრისტე და რომ მხოლოდ ქრისტეს შეეძლო ამ ყველაფრის გაკეთება? და აღიარა მან, რომ მხოლოდ მას, ვისაც შეეძლო ამ ყველაფრის გაკეთება, შეეძლო ღვთის წარმოდგენა? მან ეს არ გააკეთა. მან თქვა: „თუ იესოს ჯვარცმა შეიძლებოდა, მაშინ ადამიანების ჯვარცმაც შეიძლება! თუ მას შეეძლო თავისი ძვირფასი სისხლის გაღება, მაშინ ადამიანებსაც შეუძლიათ! გარდა ამისა, მეც შემიძლია ქადაგება და მასზე მეტი ცოდნა მაქვს და შემიძლია ტანჯვის ატანა! თუ ამბობ, რომ ის არის ქრისტე, მაშინ განა მეც არ უნდა მიწოდონ ქრისტე? თუ აცხადებ მის წმინდა სახელს, მაშინ განა ჩემიც არ უნდა გამოაცხადო? თუ ის ღირსია ეწოდოს ქრისტე, თუ მას შეუძლია წარმოადგინოს ღმერთი და თუ ის არის ღვთის ძე, მაშინ განა ჩვენც არ ვართ? ჩვენ, ვისაც შეგვიძლია ვიტანჯოთ და გავიღოთ მსხვერპლი და ვისაც შეგვიძლია ვიშრომოთ და ვიმუშაოთ ღმერთისთვის — განა ჩვენც არ შეიძლება გვეწოდოს ქრისტე? რით განსხვავდება ღვთის მიერ მოწონება და ქრისტედ წოდება ქრისტესგან?“ მოკლედ, ანტიქრისტეებმა ვერ შეძლეს ღვთის არსის იმ ასპექტის წვდომა, რომელიც მისი უნიკალურობაა და მათ არ ესმით, თუ რა არის სინამდვილეში ღვთის უნიკალურობა. მათ სჯერათ: „ქრისტედ ან ღმერთად ყოფნა არის ის, რისკენაც ადამიანი მიისწრაფვის უნარისა და შესაძლებლობის საფუძველზე, ისევე, როგორც ადამიანი ძალაუფლებას ბრძოლით იპოვებს. არ შეგიძლია გეწოდოს ქრისტე მხოლოდ იმიტომ, რომ გაქვს ღვთის არსი. ქრისტედ ყოფნა საკუთარი უნარითა და მძიმე შრომით მოპოვებული შედეგია. ეს ზუსტად ისეა, როგორც წუთისოფელში ხდება — ვინც უფრო უნარიანი და დახელოვნებულია, სწორედ ის შეიძლება იყოს დიდი თანამდებობის პირი და მას ჰქონდეს გადამწყვეტი სიტყვა.“ ეს არის მათი ლოგიკა. ანტიქრისტეები არ აღიარებენ ღვთის სიტყვას ჭეშმარიტებად. ღვთის არსი და ხასიათი, რომლებზეც ღვთის სიტყვებშია საუბარი, მათთვის გაუგებარია; ისინი არიან ერისკაცები და გარეშე პირები და მათ არაფერი გაეგებათ, ამიტომ მათი საუბარი მთლიანად გარეშე პირთა სიტყვებისგან შედგება, სულიერი გაგების არმქონე სიტყვებისგან. თუ მათ იმუშავეს რამდენიმე წელი და ჰგონიათ, რომ შეუძლიათ ტანჯვა და საფასურის გაღება, რომ შეუძლიათ ფუჭი სიტყვები აფრქვიონ მოძღვრებების ქადაგებისას, რომ ისწავლეს თვალთმაქცობა და შეუძლიათ სხვების შეცდომაში შეყვანა და მოიპოვეს ზოგიერთის მოწონება, მაშინ მათ სრულიად ბუნებრივად მიაჩნიათ, რომ მათ შეუძლიათ გახდნენ ქრისტე და გახდნენ ღმერთი.

გაქვთ კიდევ რაიმე შეკითხვა? (ღმერთო, ხომ არ გვექნებოდა კიდევ ცოტა თანაზიარება იმაზე, თუ რას ნიშნავს ღვთის გამოცდა? რა გზებით ვლინდება ღვთის გამოცდა ადამიანებში?) ღვთის გამოცდა არის ის, როდესაც ადამიანებმა არ იციან, თუ როგორ მოქმედებს ღმერთი და ადამიანები არ იცნობენ მას ან მათ არ ესმით მისი და ამიტომ ისინი ხშირად უყენებენ მას არაგონივრულ მოთხოვნებს. მაგალითად, როდესაც ვინმე ავად არის, მან შეიძლება ილოცოს, რომ ღმერთმა განკურნოს იგი. „მე არ მივმართავ მკურნალობას — ვნახოთ, განმკურნავს თუ არა ღმერთი.“ და ამგვარად, საკმაოდ დიდი ხნის ლოცვის შემდეგ, როდესაც ღვთისგან არავითარი ქმედება არ არის, ის ამბობს: „რადგან ღმერთს არაფერი გაუკეთებია, მე მივიღებ წამალს და ვნახავ, შემიშლის თუ არა ის ხელს. თუ წამალი ყელში გამეჩხირება, ან თუ წყალს დავღვრი, შეიძლება ამ გზით მიშლიდეს ღმერთი ხელს და არ მომცეს მისი მიღების საშუალება.“ აი, რა არის გამოცდა. ან, მაგალითად, როდესაც გევალება სახარების ქადაგება. ნორმალურ ვითარებაში, ყველა თანაზიარებისა და მსჯელობის გზით წყვეტს, თუ რას მოითხოვს შენი მოვალეობები და რა უნდა გააკეთო და შემდეგ მოქმედებ, როდესაც შესაფერისი დრო დადგება. თუ მოქმედებისას რაღაც ხდება, ეს ღვთის ხელმწიფებაა — თუ ღმერთი ხელს შეგიშლის, მაშინ ის ამას თავისივე ინიციატივით გააკეთებს. თუმცა, ვთქვათ, ლოცვაში ამბობ: „ღმერთო, დღეს სახარების საქადაგებლად გავდივარ. შეესაბამება თუ არა შენს განზრახვას ჩემი გასვლა? არ ვიცი, შეძლებს თუ არა დღევანდელი სახარების პოტენციური მიმღები მის მიღებას და არც ის, თუ კონკრეტულად როგორ განახორციელებ შენს ხელმწიფებას ამაზე. გთხოვ შენს წარმართვასა და განგებას, შენს წინამძღოლობას, რათა მაჩვენო ეს ყველაფერი.“ ლოცვის შემდეგ ზიხარ შენთვის, გაუნძრევლად და შემდეგ ამბობ: „რატომ არაფერს ამბობს ღმერთი ამის შესახებ? შესაძლოა, საკმარისად არ ვკითხულობ მის სიტყვებს, ამიტომ არ შეუძლია მაჩვენოს ეს ყველაფერი. თუ ასეა, მაშინვე გავალ. თუ იქ წავიქცევი, ეს შეიძლება იყოს ღმერთი, რომელიც ხელს მიშლის წასვლაში და თუ ყველაფერი შეუფერხებლად ჩაივლის და ღმერთი ხელს არ შემიშლის, ეს შეიძლება იყოს ღმერთი, რომელიც წასვლის ნებას მრთავს.“ ეს არის გამოცდა. რატომ ვუწოდებთ ამას გამოცდას? ღვთის საქმე პრაქტიკულია; სრულიად ნორმალურია, რომ ადამიანებმა უბრალოდ შეასრულონ ის მოვალეობები, რომლებიც ევალებათ, მოაწყონ თავიანთი ყოველდღიური ცხოვრება და იცხოვრონ ნორმალური ადამიანობით ისე, რომ ეს პრინციპებს შეესაბამებოდეს. არ არის საჭირო იმის გამოცდა, თუ როგორ იმოქმედებს ღმერთი ან რა წინამძღოლობას მოგცემს ის. იზრუნე მხოლოდ იმაზე, რომ გააკეთო ის, რაც გევალება; ნუ გექნება მუდმივად დამატებითი ფიქრები, როგორიცაა: „მაძლევს თუ არა ღმერთი ამის გაკეთების ნებას? თუ ამას გავაკეთებ, როგორ მომექცევა ღმერთი? სწორია თუ არა ჩემი მხრიდან ამის ასე გაკეთება?“ თუ რაღაც აშკარად სწორია, მაშინ იზრუნე მხოლოდ მის გაკეთებაზე; ნუ დაიწყებ ამაზე და იმაზე ფიქრს. რა თქმა უნდა, ლოცვა კარგია, ლოცვა ღვთის წინამძღოლობისთვის, რომ მან წარმართოს შენი ცხოვრება ამ დღეს, რომ მან წარმართოს ის მოვალეობა, რომელსაც დღეს ასრულებ. ადამიანისთვის საკმარისია ჰქონდეს მორჩილი გული და დამოკიდებულება. მაგალითად, იცი, რომ თუ დენს შეეხები, დენი დაგარტყამს და შეიძლება სიცოცხლე დაკარგო. თუმცა, ფიქრობ: „არაუშავს, ღმერთი მიცავს. უბრალოდ უნდა ვცადო, რათა ვნახო დამიფარავს თუ არა ღმერთი და ვნახო, რა შეგრძნებაა ღვთის მფარველობა.“ შემდეგ ხელს ჰკიდებ მას და შედეგად, დენი გარტყამს — ეს არის გამოცდა. ზოგიერთი რამ აშკარად არასწორია და არ უნდა გაკეთდეს. თუ მაინც გააკეთებ მათ, რათა ნახო, როგორი იქნება ღვთის რეაქცია, ეს არის გამოცდა. ზოგიერთი ადამიანი ამბობს: „ღმერთს არ მოსწონს, როდესაც ადამიანები გამომწვევად იცვამენ და მკვეთრ მაკიაჟს იკეთებენ. მაშინ მე ასე მოვიქცევი და ვნახავ, როგორი შეგრძნებაა, როდესაც ღმერთი შინაგანად მკიცხავს.“ შესაბამისად, მაკიაჟის გაკეთების შემდეგ, ისინი სარკეში იყურებიან: „ღმერთო ჩემო, ცოცხალ მოჩვენებას ვგავარ, მაგრამ მხოლოდ იმას ვგრძნობ, რომ ეს ცოტა ამაზრზენია და სარკეში ჩახედვა არ შემიძლია. ამის მიღმა არავითარი დამატებითი შეგრძნება არ არის — არ ვგრძნობ ღვთის ზიზღს და არ ვგრძნობ, რომ მისი სიტყვები ერთბაშად მოდის, რათა განმგმიროს და განმსაჯოს.“ რა სახის ქცევაა ეს? (გამოცდა.) თუ ზოგჯერ ზედაპირული ხარ შენს მოვალეობაში და აშკარად იცი, რომ ეს ასეა, საკმარისია უბრალოდ მოინანიო და გამოსწორდე. მაგრამ მუდმივად ლოცულობ: „ღმერთო, მე ზედაპირული ვიყავი — გთხოვ, გამწვრთნე!“ რა მიზანს ემსახურება შენი სინდისი? თუ სინდისი გაქვს, პასუხისმგებლობა უნდა აიღო საკუთარ ქცევაზე. უნდა შეაკავო ის. ნუ ილოცებ ღმერთთან — ეს ლოცვა გამოცდად იქცევა. სერიოზული საკითხისადმი ასეთი მიდგომა და მისგან ხუმრობის, გამოცდის გაკეთება არის ის, რაც ღმერთს ეზიზღება. როდესაც პრობლემის წინაშე მყოფი ადამიანები ლოცულობენ და ეძიებენ ღმერთს და ასევე ზოგიერთ მათ დამოკიდებულებაში, მოთხოვნასა და ღმერთთან მოპყრობის გზებში, ხშირად ჩნდება გარკვეული გამოცდები. რას მოიცავს ძირითადად ეს გამოცდები? ეს არის ის, რომ გსურს ნახო, თუ როგორ იმოქმედებს ღმერთი, ან გსურს ნახო, შეუძლია თუ არა ღმერთს რაღაცის გაკეთება. გსურს გამოსცადო ღმერთი; გსურს გამოიყენო ეს საკითხი იმის დასადასტურებლად, თუ როგორია ღმერთი, იმის დასადასტურებლად, თუ რომელი სიტყვები, რომლებიც ღმერთმა თქვა, არის სწორი და ზუსტი, რომელი შეიძლება ახდეს და რომლის აღსრულება შეუძლია მას. ეს ყველაფერი გამოცდებია. თქვენ თუ გახასიათებთ ხშირად საქმის კეთების ასეთი მიდგომა? ვთქვათ, არის რაღაც, რაზეც არ იცი, სწორად გააკეთე თუ არა, ან შეესაბამება თუ არა ის ჭეშმარიტება-პრინციპებს. აქ არის ორი მეთოდი, რომელსაც შეუძლია დაადასტუროს, არის თუ არა ის, რაც ამ საქმეში გააკეთე, გამოცდა, თუ ის დადებითია. ერთი მეთოდია, გქონდეს თავმდაბალი და ჭეშმარიტების მაძიებელი გული და თქვა: „აი, როგორ მოვაგვარე და როგორ შევხედე ამ საქმეს, რაც შემემთხვა და რა შედეგი მოჰყვა ჩემ მიერ ასეთ მოგვარებას? ვერ ვხვდები, არის თუ არა ეს ის, რაც სინამდვილეში უნდა გამეკეთებინა.“ რას ფიქრობთ ამ დამოკიდებულებაზე? ეს არის ჭეშმარიტების ძიების დამოკიდებულება — მასში არ არის გამოცდა. დავუშვათ, ამბობ: „ყველა ერთად წყვეტს ამ საქმეს, თანაზიარების შემდეგ.“ ვიღაც კითხულობს: „ვინ არის ამაზე პასუხისმგებელი? ვინ არის გადაწყვეტილების მთავარი მიმღები?“ და პასუხობ: „ყველა.“ შენი განზრახვა ასეთია: „თუ იტყვიან, რომ ეს საქმე პრინციპების შესაბამისად მოგვარდა, ვიტყვი, რომ ეს მე გავაკეთე. თუ იტყვიან, რომ ის არ მოგვარებულა პრინციპების შესაბამისად, თავდაპირველად დავმალავ, თუ ვინ გააკეთა ეს და ვინ მიიღო გადაწყვეტილება. ამგვარად, რომც გააგრძელონ და ეცადონ ბრალის დადებას, ისინი მე არ დამდებენ ბრალს და თუ ვინმე შერცხვება, ეს მხოლოდ მე არ ვიქნები.“ თუ ასეთი განზრახვით საუბრობ, ეს არის გამოცდა. ვიღაცამ შეიძლება თქვას: „ღმერთს ეზიზღება, როდესაც ადამიანი ამქვეყნიურ რამეებს მიჰყვება. მას ეზიზღება ისეთი რამეები, როგორიცაა კაცობრიობის მოსაგონარი დღეები და დღესასწაულები.“ ახლა, როდესაც ეს იცი, შეგიძლია უბრალოდ მაქსიმალურად ეცადო თავი აარიდო ასეთ რამეებს, რამდენადაც ამის საშუალებას გარემოებები იძლევა. თუმცა, ვთქვათ, განზრახ მიჰყვები ამქვეყნიურ საქმეებს დღესასწაულის დროს რაღაცების კეთებისას და როდესაც მათ აკეთებ, შენი განზრახვა ასეთია: „უბრალოდ ვნახავ, გამწვრთნის თუ არა ღმერთი ამის გაკეთებისთვის, მომაქცევს თუ არა ყურადღებას. უბრალოდ ვნახავ, სინამდვილეში როგორი დამოკიდებულება აქვს მას ჩემ მიმართ, რამდენად ღრმაა მისი ზიზღი. ამბობენ, რომ ღმერთს ეზიზღება ეს, ამბობენ, რომ ის წმინდაა და სძულს ბოროტება, ამიტომ ვნახავ, როგორ სძულს მას ბოროტება და როგორ გამწვრთნის. როდესაც ამ რამეებს ვაკეთებ, თუ ღმერთი პირღებინებასა და ფაღარათს მომივლენს და თავბრუსხვევას დამახვევს, ისე რომ ლოგინიდან ადგომას ვერ შევძლებ, მაშინ გამოჩნდება, რომ ღმერთს მართლაც ეზიზღება ეს რამეები. ეს მხოლოდ სიტყვები არ იქნება — ფაქტები დაადასტურებს ამას.“ თუ მუდმივად იმედოვნებ ასეთი სცენის ხილვას, რა სახის ქცევა და განზრახვები გაქვს? შენ გამოცდი. ადამიანმა არასოდეს არ უნდა გამოსცადოს ღმერთი. როდესაც ღმერთს გამოცდი, ის გემალება და სახეს გიმალავს და შენი ლოცვები უსარგებლოა. ზოგიერთმა შეიძლება იკითხოს: „ეს არ იმუშავებს მაშინაც კი, თუ გულით გულწრფელი ვარ?“ დიახ, მაშინაც კი, თუ გულით გულწრფელი ხარ. ღმერთი არ აძლევს ადამიანებს მისი გამოცდის უფლებას; მას სძულს ბოროტება. როდესაც შენ იტოვებ ამ უკეთურ იდეებსა და ფიქრებს, ღმერთი დაგემალება შენ. ის აღარ მოგფენს ნათელს, არამედ განზე გაგწევს და გააგრძელებ სულელური დამანგრეველი და დამაბრკოლებელი საქმეების კეთებას, სანამ არ გამოაშკარავდები. ეს არის ის შედეგი, რომელიც ადამიანების მიერ ღვთის გამოცდას მოაქვს.

(ღმერთო, ერთი შეკითხვა მაქვს. მე ეკლესიაში აღჭურვილობას განვაგებ. ჩემი დამოკიდებულება ამ მოვალეობის მიმართ ყოველთვის ზერელე და არასერიოზულია. ძმებმა და დებმა მიმითითეს ჩემს შეცდომებზე და გამსხლეს და მათ ჩემთან ითანაზიარეს იმ მაგალითზე, რომელიც ღმერთმა ერთხელ მოიყვანა იმ ადამიანზე, ვინც ფარულად დალია ხველის სიროფი: ღმერთს ის არ გაუწვრთნია და არც გაუკიცხავს, არამედ ღმერთმა მოკვეთა იგი, როგორც კი მან სიროფი დალია. ღვთის ხასიათი არ იწყნარებს ადამიანის შეურაცხყოფას — მე ვიცი ეს სიტყვები, მაგრამ მაქვს შეხედულება, რომ ღმერთი მოწყალე და მოსიყვარულეა, რომ ის, ალბათ, ისე არ მომექცევა, როგორც იმ ადამიანს მოექცა. ამიტომ, არ შემშინებია. დღეს ღვთის თანაზიარებაზე დაყრდნობით, ვგრძნობ, რომ მაქვს ეჭვის დამოკიდებულება მისი სამართლიანი ხასიათის მიმართ და ანტიქრისტეების ქცევა: ღვთის გამოცდა, რომ არასდროს მეშინოდეს მისი.) ღვთის დამოკიდებულება ადამიანის მიმართ არ ეფუძნება იმას, ეშინია თუ არა ამ ადამიანს მისი და არც იმას, თუ რა წარმავალი დამოკიდებულება შეიძლება ჰქონდეს ამ ადამიანს მოცემული საკითხის მიმართ. ღმერთი სერიოზულ პრობლემებად არ მიიჩნევს იმ ცუდ ჩვევებსა და უპასუხისმგებლო ქცევებს, რომლებიც ადამიანმა შეიძლება გამოავლინოს ცხოვრების წვრილმან საკითხებში. სრულიად საკმარისია, რომ შეგეძლოს მთელი ძალისხმევის დათმობა შენი არსებითი მოვალეობისთვის და მასზე პასუხისმგებლობის აღება. თუ გრძნობ, რომ არასოდეს შეგიძლია პასუხისმგებლობის აღება აღჭურვილობის მართვაზე და არ შეგიძლია მთელი შენი ძალისხმევის ჩადება მის კარგად შესასრულებლად, რას აჩვენებს ეს? ნაწილობრივ, ეს აჩვენებს, რომ არ ხარ კარგი მმართველი; გარდა ამისა, ეს აჩვენებს, რომ არ ხარ შესაფერისი ამ საქმისთვის. თუ გრძნობ, რომ ამ საქმეზე დარჩენამ შეიძლება ერთ დღეს კატასტროფა გამოიწვიოს, აჯობებს, სხვა ვინმეს გაუწიო რეკომენდაცია ამ საქმისთვის; მიეცი ეკლესიაში ვინმეს, ვინც შესაფერისია ამ ამოცანისთვის, შენი ჩანაცვლების საშუალება, შემდეგ კი წადი და აკეთე ის საქმე, რომელშიც კარგი ხარ და რომელიც შენს ინტერესს იწვევს და იყავი ერთგული ამ მოვალეობის შესრულებისას. უფრო მეტიც, თუ ვინმეს ჭეშმარიტად უყვარს ჭეშმარიტება და ჭეშმარიტად სურს ღვთისმოშიშება და ბოროტებისგან განრიდება და ღირსეულად ცხოვრება და არ იყოს სხვებისგან მოძულებული, არამედ დაფასებული, მაშინ მას უნდა ჰქონდეს გადაწყვეტილი ყველაფრის კარგად კეთება. და ამის კეთებისას, მას უნდა ჰქონდეს მტკიცე გადაწყვეტილება ღვთის წინაშე, რომ თქვას: ღმერთო, გთხოვ, გამწვრთნე, თუ ცუდად ვასრულებ — გთხოვ, აღასრულე შენი საქმე. ადამიანებს არ ეხერხებათ სხვების ხელმძღვანელობა; საუკეთესო შემთხვევაში, მათ შეიძლება ასწავლონ ვინმეს, გახდეს ნიჭიერი ერთ სფეროში. მაგრამ როდესაც საქმე ეხება იმ გზას, რომლითაც ადამიანი დადის, მის შეხედულებებს ცხოვრებაზე, იმ მიზნებს, რომლებსაც ის ირჩევს ცხოვრებაში და იმას, თუ როგორი ადამიანი აირჩევს ის იყოს, ვერავინ დაეხმარება მას. ღვთის სიტყვებს და მხოლოდ ღმერთს შეუძლია ადამიანების შეცვლა. როგორ ხორციელდება ეს? იმით, რომ თავად ადამიანები უმწეონი არიან — მათ უნდა მისცენ ღმერთს საქმეების წარმართვისა და განგების საშუალება. მაშ, რა კრიტერიუმებს უნდა აკმაყოფილებდეს ადამიანი, რათა მისცეს ღმერთს მოქმედების საშუალება, სანამ ის მოისურვებს მოქმედებას? მას პირველ რიგში უნდა ჰქონდეს მტკიცე გადაწყვეტილება, მას უნდა ჰქონდეს ასეთი სურვილი და თქვას: „ვიცი, რომ არასოდეს გამომსვლია ამ ამოცანის კარგად შესრულება. ძმები და დები არ ყოფილან კმაყოფილნი — არც მე ვყოფილვარ კმაყოფილი — მაგრამ მე ნამდვილად მინდა მისი კარგად შესრულება. რა გავაკეთო? მე წარვდგები ღვთის წინაშე ლოცვით და მივცემ მას ჩემში მოქმედების საშუალებას.“ თუ გსურს, რომ ღმერთმა იმოქმედოს შენში, უპირველეს ყოვლისა, უნდა შეგეძლოს ტანჯვის ატანა — როდესაც ღმერთი გწვრთნის, როდესაც ის გკიცხავს, უნდა შეგეძლოს ამის მიღება. გულში მორჩილება და მიმღებლობა არის ნებისმიერი საქმის კარგად კეთების დასაწყისი. სამართლიანია ითქვას, რომ ყველას ექნება ეჭვები ღვთის სამართლიანობასა და ყოვლისშემძლეობაზე, სანამ სრულად არ გადარჩება. განსხვავება ისაა, რომ ჩვეულებრივ, გახრწნილ ადამიანებს შეუძლიათ, მიუხედავად მათი უბრალო ეჭვებისა, ნორმალურად შეასრულონ თავიანთი მოვალეობა და ეძიონ ჭეშმარიტება და ნელ-ნელა შეიცნონ ღმერთი; მათი სუბიექტური სურვილი აქტიური და დადებითია. ანტიქრისტეები სრულიად საპირისპირონი არიან: მათი სუბიექტური სურვილები არ არის მიმღებლური და მორჩილი და მათ არ სურთ აღიარება; პირიქით, ისინი მოწინააღმდეგენი არიან. მათ არ ახასიათებთ მიმღებლობა. მაშ, რა არის კარგი ჩვეულებრივ, გახრწნილ ადამიანებში? გულის სიღრმეში, ისინი იღებენ და უყვართ დადებითი რამეები — უბრალოდ, მათი გახრწნილი ხასიათის გამო, არის შემთხვევები, როდესაც მათ თავის შეკავება არ შეუძლიათ, როდესაც ისინი საქმეს ცუდად აკეთებენ და რაღაცები მათ ძალებს აღემატება და მიუწვდომელია მათთვის და ამიტომ ისინი ხშირად ნეგატიურები და სუსტები არიან გულში, გრძნობენ, რომ ღმერთს ისინი არ სურს, რომ მას ისინი სძულს. არის ეს კარგი გრძნობა? კარგია ამ გრძნობის ქონა — ეს ნიშნავს, რომ გაქვს გადარჩენის შანსი და ეს არის იმის ნიშანი, რომ შეგიძლია გადარჩე. თუ ამასაც კი არ გრძნობ, მაშინ შენი იმედი, რომ ჭეშმარიტებას მოიპოვებ და გადარჩები, ძალიან მცირეა. სწორედ ამ გრძნობის ქონა აჩვენებს, რომ ჯერ კიდევ გაქვს სინდისი, ღირსება და ზნეობრივი მთლიანობა — რომ შენში ჯერ კიდევ არის გონიერება. თუ ეს თვისებებიც კი არ გაქვს, მაშინ ნამდვილად ანტიქრისტე ხარ, ურწმუნო. ამჟამად, მხოლოდ ურწმუნოს ზოგიერთი ქცევა გაქვს, ცოტაოდენი იმისა, რასაც ის ავლენს, ცოტაოდენი მისი ხასიათისა, თუმცა არ ხარ ურწმუნო. ღვთის თვალში შენ გწამს მისი და მისი მიმდევარი ხარ, თუმცა რჩება ბევრი პრობლემა და ნაკლოვანება შენთვის მისი რწმენის გზაზე და შენს ძიებაში და შენს შეხედულებებში და შენი პირადი ცხოვრების თითოეულ ასპექტში. მაშ, როგორ უნდა მოგვარდეს ეს პრობლემები? ეს მარტივია. თუ აკმაყოფილებ სინდისისა და გონების ქონის, ჭეშმარიტების ძიებისა და დადებითი რამეების სიყვარულის ძირითად მოთხოვნებს, ყველა ეს პრობლემა შეიძლება მოგვარდეს — ეს მხოლოდ დროის საკითხია. იმ პირობით, თუ შეგიძლია მიიღო ჭეშმარიტება და ის გვემა და წვრთნა, რომელიც ღვთისგან მოდის, უკვე გადალახე პირველი დაბრკოლება. მეორე დაბრკოლება ისაა, რომ გჭირდება, შენი მხრივ, ისწავლო შენი გახრწნილი ხასიათის მოგვარება და იმ სხვადასხვა მდგომარეობისა, რომლებიც შენში წარმოიშობა, როდესაც თითოეული რამ გემართება და ისწავლო პრობლემების მოგვარება ღვთის სიტყვებით, სანამ კითხულობ ღვთის სიტყვებს და უსმენ თანაზიარებას და ძმებისა და დების გამოცდილებით დამოწმებებს. ანუ, უნდა შეგეძლოს ხშირად წარდგე მის წინაშე, მოუყვე მას შენი გარემოებებისა და მდგომარეობის შესახებ, ისევე როგორც იმ პრობლემების შესახებ, რომელთა წინაშეც დგახარ, ღიად ესაუბრო და გულწრფელად მიიღო მისი გასხვლა, მისი წვრთნა და გვემა და მისი მხრიდან შენი მხილებაც კი და დამოკიდებულება შენ მიმართ — შენი გული ღია უნდა დარჩეს მისთვის და არა ჩაკეტილი. სანამ შენი გული ღია რჩება, შენმა სინდისმა და გონებამ შეიძლება მიზანს მიაღწიოს და ჭეშმარიტება შეძლებს შენში შემოსვლას და შენში ცვლილების გამოწვევას. ყველა ეს პრობლემა მაშინ შეიძლება მოგვარდეს. ისინი არ არის მოუგვარებელი; არცერთი მათგანი არ წარმოადგენს სერიოზულ პრობლემას. ადამიანებისთვის მოვალეობის შესრულებისას ზედაპირულობა ჩვეულებრივი მოვლენაა. ეს არის ყველაზე გავრცელებული მდგომარეობა, რომელშიც მთელი გახრწნილი კაცობრიობა იმყოფება. ერთი მდგომარეობაა სიცრუით სავსე ყოფნა, მეორე — უსაქმურობა, ზედაპირულობა და ყველაფერში უპასუხისმგებლობა, დღიდან დღემდე საქმის გადაგორების მდგომარეობა, უბრალოდ ფონის გასვლის მდგომარეობა — ეს არის ნორმა მთელი გახრწნილი კაცობრიობისთვის. ეს გაცილებით ნაკლებად მძიმე შეცდომებია, ვიდრე ადამიანის მიერ ღვთისადმი წინააღმდეგობის გაწევა და ჭეშმარიტების უარყოფა. ეს არც კი არის ის, რასაც ღმერთი ადამიანში უყურებს. ღმერთი ადამიანებს გრამობით რომ ზომავდეს, მაშინ ერთი არასწორი სიტყვაც რომ ეთქვათ, ის მათ არ ისურვებდა; ერთხელ პატარა შეცდომაც რომ დაეშვათ, ის მათ არ ისურვებდა; თუ ადამიანები ახალგაზრდული სიფიცხით გამოირჩეოდნენ და საქმეებს მოუთმენლად აკეთებდნენ, ღმერთს ისინი არ მოეწონებოდა და მაშინ ისინი იქნებოდნენ ისეთები, ვისაც ის მიატოვებდა და მოკვეთდა. საქმე ასე რომ ყოფილიყო, არცერთი ადამიანი არ გადარჩებოდა. ზოგიერთი იტყვის: „განა არ თქვი, რომ ღმერთი გმობს ადამიანებს და მათ შედეგებს მათი ქცევის მიხედვით წყვეტს?“ ეს სხვა საკითხია. ადამიანების მიერ ჭეშმარიტების ძიების გზაზე, რათა მიაღწიონ ხასიათის შეცვლასა და ხსნას, ადამიანის ასეთი მდგომარეობები, როგორც ამას ღმერთი ხედავს, ყველაზე გავრცელებული რამეებია, უკიდურესად ჩვეულებრივი და ყოველდღიური. ღმერთი მათ არც კი უყურებს. რას უყურებს ის? ის უყურებს, გაქვს თუ არა დადებითი მისწრაფება და როგორია შენი დამოკიდებულება ჭეშმარიტებისა და დადებითი რამეების მიმართ და ხასიათის შეცვლის ძიების მიმართ. ის უყურებს, გაქვს თუ არა ასეთი სურვილი, იბრძვი თუ არა ამისთვის. როდესაც ღმერთი ხედავს, რომ გაქვს ეს რამეები, რომ სინდისი გამხელს, როდესაც ცუდად იქცევი, რომ იცი მისი სიძულვილი, რომ იცი ღვთის წინაშე ლოცვით წარდგომა და მისთვის აღსარების თქმა და მონანიება, მაშინ ის ამბობს, რომ გაქვს იმედი, რომ არ მოიკვეთები. ფიქრობ, რომ ღვთის სამართლიანი ხასიათი, მისი წყალობა და სიყვარული, მხოლოდ ცარიელი ფრაზებია? სწორედ იმიტომ, რომ მას აქვს ასეთი არსი, ღმერთს აქვს დამოკიდებულება თითოეული ტიპის ადამიანის მიმართ და ეს დამოკიდებულებები უკიდურესად პრაქტიკულია — ისინი სულაც არ არის ცარიელი.

ეს საუბარი ანტიქრისტეების არსის შესახებ, რომელსაც ჩვენ უკვე გარკვეული დროა ვაწარმოებთ, გამიზნულია იმისთვის, რომ ყველამ მოისმინოს, ნაწილობრივ იმიტომ, რომ ყველამ შეძლოს ანტიქრისტეების გაგება, ამოცნობა, მათი ვინაობის დადგენა და უარყოფა; ეს ასევე იმისთვისაა, რომ ყველამ იცოდეს, რომ ყველას აქვს ანტიქრისტეს ხასიათი, ისევე როგორც ანტიქრისტეებს, მაგრამ მხოლოდ ნამდვილი ანტიქრისტეები უნდა მოიკვეთონ და მიტოვებულ იქნენ, მაშინ როცა ანტიქრისტეს ხასიათის მქონე ჩვეულებრივი ადამიანები არიან ისინი, ვისაც ღმერთი გადაარჩენს და არა ისინი, ვისაც ის მოკვეთს. ადამიანებთან ანტიქრისტეების არსისა და მათი ხასიათის თითოეული ასპექტის შესახებ თანაზიარება არ ემსახურება ადამიანების დაგმობას — ეს ემსახურება ადამიანების გადარჩენას, მათთვის გზის მიცემას, მათთვის იმის ნათლად დანახვებას, თუ სინამდვილეში როგორი გახრწნილი ხასიათი აქვთ, რაზე საუბრობს რეალურად ღმერთი, როდესაც ამბობს, რომ კაცობრიობა მისი მტერია და რატომ იტყოდა ის ამას — კონკრეტულად ადამიანის როგორი გახრწნილი ხასიათი და ადამიანში ღვთისადმი წინააღმდეგობისა და ამბოხების რა გამოვლინებები აიძულებს მას მათ დაგმობას სწორედ იმიტომ, რომ ღმერთს სურს ადამიანის გადარჩენა, რადგან ის არ ტოვებს კაცობრიობას, ან თავის მიმდევრებს, ან მათ, ვინც მან აირჩია, ის დაუღალავად საუბრობს და მოქმედებს ამგვარად. ღვთის ამგვარი საუბარი და მოქმედება მხოლოდ იმას არ ემსახურება, რომ ადამიანებმა გაიგონ, რა მშვენიერია ის, რა გულწრფელი და მომთმენია ის ადამიანების მიმართ, რამდენი ძალისხმევა გაიღო მან. რა სარგებელი მოაქვს ამ რამეების გაგებას? როდესაც ადამიანებს ესმით ეს რამეები, მათ ღვთის მიმართ მხოლოდ მცირეოდენი მადლიერება უჩნდებათ — თუმცა მათი გახრწნილი ხასიათი საერთოდ არ გვარდება. ღმერთი ასეთი გულწრფელი მოთმინებით საუბრობს, რათა ადამიანებს დაანახოს, რომ ღმერთმა ძალისხმევა გაიღო და მტკიცედ გადაწყვიტა ადამიანების გადარჩენა — ის არ ხუმრობს; ღმერთს სურს კაცობრიობის გადარჩენა და ის მტკიცედ არის განწყობილი ამის გასაკეთებლად. როგორ უნდა დავინახოთ ეს? არ არსებობს ჭეშმარიტების არცერთი ასპექტი, რომელზეც ღმერთი მხოლოდ ერთი მხრიდან ან ერთი კუთხით საუბრობს და არც მხოლოდ ერთი გზით საუბრობს — ამის ნაცვლად, ის ამას ადამიანებს სხვადასხვა კუთხით, სხვადასხვა სტილით, სხვადასხვა ენითა და სხვადასხვა ხარისხით ეუბნება, რათა ადამიანებმა შეიცნონ თავიანთი გახრწნილი ხასიათი და საკუთარი თავი და აქედან გამომდინარე, გაიგონ, რა მიმართულება უნდა მიიღოს მათმა ძიებამ და როგორი გზით უნდა იარონ. ის ამას აკეთებს იმისთვის, რომ ადამიანებმა მიატოვონ და შეცვალონ თავიანთი სატანური, გახრწნილი ხასიათი და უარი თქვან ამქვეყნიური ურთიერთობების ფილოსოფიებზე, გადარჩენის გზებზე და ცხოვრების იმ გზებსა და წესებზე, რომლებითაც სატანა ხრწნის ადამიანებს, რათა ამის ნაცვლად მათ იცხოვრონ იმ გზების, წესების, მიმართულებებისა და მიზნების მიხედვით, რომლებიც ღმერთმა უჩვენა და უთხრა ადამიანებს. ღმერთი ამ ყველაფერს იმისთვის არ აკეთებს, რომ ადამიანების გული მოიგოს, რომ დაანახოს მათ თავისი საგულდაგულო ძალისხმევა, ან ის, თუ რა რთულია იმ ყველაფრის კეთება, რასაც ის აკეთებს. არ გჭირდება ამის ცოდნა. ყურადღება გაამახვილე მხოლოდ იმის პოვნაზე, თუ რა უნდა გამოიყენო პრაქტიკაში ღვთის ნათქვამ სიტყვებში და მათში ჭეშმარიტებისა და ღვთის განზრახვების გაგებაზე; შედი ჭეშმარიტება-რეალობაში; იცხოვრე ჭეშმარიტება-პრინციპების მიხედვით და მოიქეცი და იმოქმედე ჭეშმარიტება-პრინციპების მიხედვით და შეასრულე ღვთის მიერ მოცემული ღვთიური მისია, რათა მიაღწიო ხსნას. ამგვარად ღმერთი კმაყოფილი იქნება და ადამიანის ხსნის საქმე სრულად აღსრულდება, რაც ადამიანსაც მოუტანს სარგებელს. და რაც შეეხება იმ შემთხვევებს, როდესაც ადამიანების ნათქვამში ჯერ კიდევ ბევრი მოძღვრებაა, როდესაც თავიანთ ქმედებებში ზედმეტად ზედაპირულები არიან, როდესაც ყოველთვის დაუდევრობას იჩენენ, როდესაც მათი საძაგელი ბუნება მძლავრობს — განსაკუთრებით ახალგაზრდებში, რომლებიც არ არიან მიდრეკილნი წესების დაცვისკენ, რომლებსაც ზოგჯერ უყვართ დილით გვიანობამდე ძილი, რომლებსაც აქვთ ისეთი ჩვევები, რომელიც არც თუ ისე გონივრული ან სხვებისთვის სულიერად აღმაშენებელია — ნუ დააჩქარებ ამ რამეებს. ნელა მიუდექი მათ. სანამ მზად ხარ ეძიო ჭეშმარიტება და შეგიძლია ძალისხმევა გამოიჩინო ღვთის სიტყვებთან მიმართებით და შეგიძლია ხშირად წარდგე ღვთის წინაშე, გაუხსნა მას შენი გული, ის იმოქმედებს. არავის შეუძლია შეცვალოს სხვა ადამიანი ადამიანური ძალით ან ადამიანური საშუალებებით, მათ შორის შენს მშობლებსაც, რომლებსაც არ შეუძლიათ შენი შეცვლა.

ის, რომ დღეს ღვთის სახლში მოხვედი, ღვთის განგებულებაა და ის, რომ შეგიძლია აქ ქადაგებებს მოუსმინო, უსაფრთხოდ და მშვიდად, ამ ეპოქაშიც კი, ბოროტი ტენდენციების შუაგულში და შეასრულო შენი მოვალეობა ისე, რომ ერთი თეთრიც არ გამოიმუშაო — ეს ღვთის საქმეა. რატომ აკეთებს ღმერთი ამას? შენში რას მიიჩნევს ღმერთი მოსაწონად? იმას, რომ გაქვს სამართლიანობის გრძნობა და გაქვს სინდისი; რომ გეზიზღება ბოროტი ტენდენციები და მოგწონს დადებითი რამეები; და რომ ელი ღვთის სასუფევლის მოსვლას, ქრისტესა და ჭეშმარიტების მეფობას. გაქვს ეს სურვილები და ღმერთი იწონებს მათ შენში, სწორედ ამიტომ მოგიყვანა მან თავის სახლში. ფიქრობ, რომ ღმერთი ვერ ხედავს შენს ამ ცუდ ნაკლოვანებებსა და ჩვევებს? ღმერთი ამჩნევს შენს ნაკლოვანებებს — მან ყველა მათგანი იცის. თუ იცის, რატომ არ აგვარებს მათ? ასეთი რამეები ხშირ შემთხვევაში ადამიანებს გულში წინააღმდეგობრივ გრძნობებს უჩენს. ისინი ამბობენ: „გადაარჩენს ღმერთი ჩემნაირ ადამიანს? შეუძლია ჩემნაირ ადამიანს ხსნის მიღწევა? მე ისეთი უკეთური და გახრწნილი ვარ, ისე არ მსურს წვრთნისადმი დამორჩილება, ისეთი ურჩი ვარ — და ვეწინააღმდეგები და ეჭვი მეპარება ღმერთში. როგორ შეეძლო ღმერთს მაინც ჩემი არჩევა?“ რა გაწუხებს? მხოლოდ ღმერთს შეუძლია შენი გადარჩენა; უნდა გჯეროდეს, რომ მას ეს შეუძლია. სრულიად საკმარისია, რომ ფოკუსირდე ღვთის სიტყვების მოსმენაზე, მათ მიღებასა და პრაქტიკაში გამოყენებაზე. ნუ შეჩერდები ამ სხვა საკითხებზე — ნუ იქნები ყოველთვის ნეგატიური მათ გამო. არავინ ცდილობს შენი ნაკლოვანებების შენ წინააღმდეგ გამოყენებას; არავინ იყენებს ამას შენს წინააღმდეგ. ღმერთი არ უყურებს ამ რამეებს. თუკი ყოველდღიური ცხოვრების ასეთი უმნიშვნელო წვრილმანებით გამოწვეული ცუდი ჩვევები, ნაკლოვანებები ან საძაგლობა ხელს გიშლის სწორი გზისა და ჭეშმარიტების ძიებაში, განა ეს დანაკარგი არ არის? განა ღირს ამად? (დიახ.) ამჟამად საკმაოდ ბევრი ადამიანი უნდა იყოს ასეთ მდგომარეობაში გაჭედილი. ზოგიერთი ადამიანი ამბობს, რომ მისი პიროვნული თვისებაა ზედმეტი სიჩქარე, რომ ის ძალიან დაუდევარია ყველაფერში, რასაც აკეთებს და რომ არ უყვარს სწავლა. ის ამბობს, რომ ცუდი ჩვევებიც აქვს: არ უყვარს დილით ადგომა ან საღამოს დაძინება და უყვარს თამაშები; ზოგჯერ უყვარს ფუჭი საუბრები და ზოგჯერ უყვარს ხუმრობა. ის კითხულობს: გადამარჩენს ღმერთი? განა პრობლემა არ არის, რომ საკუთარ თავზე ამდენი წარმოდგენა და ფანტაზია გაქვს? რატომ არ ეძიებ ცოტას? სინამდვილეში როგორია ღვთის შეხედულება და რას ამბობს რეალურად მისი სიტყვები? არის თუ არა ეს რამეები ნახსენები, როგორც პრობლემები მის სიტყვებში? ზოგიერთი ადამიანი ამბობს, რომ უყვარს გამოპრანჭვა და ყოველთვის უწევს საკუთარი თავის შეკავება. სხვები ამბობენ, რომ უყვართ ხორცის ჭამა და გადაჭარბებული მადა აქვთ. ეს მცირე პრობლემებია. ეს ნაკლოვანებები, ეს პიროვნული თვისებები, ან ცხოვრების ეს ჩვევები, მაქსიმუმ, პიროვნების ადამიანური ნაკლოვანებებია; ისინი არ ითვლება გახრწნილ ხასიათად. ადამიანებმა რეალურად საკუთარი გახრწნილი ხასიათი უნდა გამოასწორონ. ნუ დაკარგავ მხედველობიდან უფრო დიდ სურათს. როდესაც გაიგებ, რომ გაქვს გახრწნილი ხასიათი და დაიწყებ ფოკუსირებას მასზე დაფიქრებასა და მის ამოცნობაზე და ძალისხმევას გამოიჩენ მის გამოსასწორებლად და დაიწყებ მის სიძულვილს, შენი ეს პატარა ნაკლოვანებები ნელ-ნელა შეიცვლება — ისინი აღარ იქნება პრობლემები. ზოგიერთ ახალგაზრდას უყვარს გართობა. მას შემდეგ, რაც ის თავის სათანადო საქმეს მიხედავს, ცოტა ხნით გართობა ნორმალურია. ზოგიერთ ახალგაზრდა ქალს უყვარს ლამაზად რომ გამოიყურება, გამოპრანჭვა და მაკიაჟის გაკეთება. ესეც ნორმალურია, სანამ ეს ზღვარს არ გადადის და მას არ აცვია უცნაური ტანსაცმელი ან არ უკეთია მკვეთრი მაკიაჟი, ეს ყველაფერი ნორმალურია; მას არავინ ზღუდავს. არცერთი ამათგანი არ არის პრობლემა. ცხოვრების ეს ჩვევები, მოთხოვნები შენი ცხოვრების ხარისხზე და პიროვნების მცირე პრობლემები — არცერთ მათგანს არ შეუძლია გაიძულოს ღვთისადმი წინააღმდეგობის გაწევა და ვერც ჭეშმარიტების წინააღმდეგ წასვლას გაიძულებს. ის, რაც ჭეშმარიტად გაიძულებს ღვთისადმი წინააღმდეგობის გაწევას, რაც ხელს გიშლის მის წინაშე წარდგომაში და გაიძულებს მის წინააღმდეგ ამბოხებას, შენი გახრწნილი ხასიათია. როდესაც შეძლებ შენი გახრწნილი ხასიათის აღმოჩენას, შეცნობასა და სიძულვილს და გაგიჩნდება სუბიექტური სურვილი, იმოქმედო ჭეშმარიტება-პრინციპების მიხედვით, ყველა ეს მცირე ნაკლოვანება შეიძლება მოგვარდეს. და როდესაც შენი გახრწნილი ხასიათი მოგვარდება — როდესაც ყველაზე დიდი პრობლემა, შენი ღვთისადმი წინააღმდეგობა მოგვარდება — ჩაითვლება კი შენი ეს პატარა ნაკლოვანებები კვლავ პრობლემებად? როდესაც ეს დრო დადგება, ისეთი პატარა რამეები, როგორიცაა ის, თუ როგორ წარმართავ საკუთარ თავს და როგორ ცხოვრობ, რას ჭამ, რას სვამ, როგორ ისვენებ, როგორ ასრულებ შენს მოვალეობას და როგორ ეწყობი სხვებს, ნელ-ნელა პრინციპული გახდება. მხოლოდ მაშინ გაიგებ, რომ საკუთარი გახრწნილი ხასიათის მოგვარება იყო და რჩება ადამიანის ცხოვრების უდიდეს საქმედ, რომ როგორც კი ადამიანის გახრწნილი ხასიათი მოგვარდება, ყველა სხვა პრობლემაც ასევე გვარდება. როდესაც მოაგვარებ ღვთის წინააღმდეგ ამბოხების პრობლემას, სწორედ მაშინ იცხოვრებ ადამიანური მსგავსებით, ღირსეულად. შესაძლოა, ახლა არსებობს ზოგიერთი მცირე ნაკლოვანება, რომელსაც აღარ ავლენ. ხალხმა შეიძლება შეგაქოს და თქვას, რომ კარგი ახალგაზრდა ხარ, რომ გულწრფელი ხარ ღვთისადმი შენს რწმენაში, რომ ღვთის მორწმუნეს ჰგავხარ. მაგრამ თუ ღმერთი ამბობს, რომ კვლავ შეგიძლია მის წინააღმდეგ ამბოხება, მაშინ შენი გარეგნული კარგი ქცევები უსარგებლოა, რაც არ უნდა შთამბეჭდავი იყოს ისინი. ფუნდამენტური პრობლემა არ მოგვარებულა — შენი გახრწნილი ხასიათი ჯერ კიდევ არ არის მოგვარებული და კვლავ შეგიძლია ღვთის წინააღმდეგ ამბოხება. ჯერ კიდევ ასე შორს ხარ ხსნისგან! რა სარგებელი მოაქვს მხოლოდ კარგად მოქცევას? განა ამით მხოლოდ საკუთარ თავს არ იტყუებ?

რა პრობლემის მოგვარებაა ახლა თქვენთვის სასიცოცხლოდ მნიშვნელოვანი? (გახრწნილი ხასიათის პრობლემის.) ზოგიერთმა შეიძლება თქვას: „მე მიყვარს ფერადი ტანსაცმლის ტარება, მაგრამ ღვთის სახლს ეს არ მოსწონს, ამიტომ მე ამბოხებას მოვაწყობ ამ ქცევის წინააღმდეგ.“ ეს არ გჭირდება — ატარე, თუ მოგწონს. ზოგიერთი ამბობს: „მე მიყვარს პუდრისა და მაკიაჟის წასმა და ლამაზად, რომ გამოვიყურები ყოველდღიურად ხალხში გამოსვლისას — ეს ისეთი სასიამოვნოა!“ სანამ დრო გაქვს, ეს ნორმალურია. ზოგიერთი ამბობს: „მე მიყვარს გურმანული საჭმლის ჭამა — მიყვარს ცხარე რამეები და მჟავეც.“ სანამ გაქვს საშუალება, შანსი და თავისუფალი დრო, შეგიძლია ჭამო ეს რამეები შენი სიამოვნებისთვის. ეს სურვილებიც რომ არ დაგეკმაყოფილებინა და შეგეზღუდა ისინი და მათ წინააღმდეგ ამბოხება მოგეწყო, შენი გახრწნილი ხასიათი არ მოგვარდებოდა. რა შეიძლება მოჰყვეს შენ მიერ მათ შეზღუდვას? შენ აიტანდი დიდ ხორციელ ტანჯვას, მაგრამ გულში თავს საკმაოდ დაჩაგრულად იგრძნობდი — და რა თანმდევ ნეგატიურ შედეგს მოგიტანდა ეს? შენ იგრძნობდი, რომ დიდად დაიტანჯე ღვთისთვის, რომ მოიპოვე ჭეშმარიტება, როცა სინამდვილეში, არაფერი გექნებოდა და არაფერს წარმოადგენდი. შეიძლება ელეგანტურად, ღირსეულად და მოკრძალებულად გეცვას — შეიძლება ძმას ან დას ჰგავდე და იყო კარგად მოწესრიგებული — მაგრამ თუ მოვალეობის შესრულებისას ჭეშმარიტება-პრინციპების პოვნაც კი არ შეგიძლია და თუ შეიძლება განაგრძო ეკლესიის საქმის ჩაშლა და არევ-დარევა, მოგვარდა შენი ფუნდამენტური პრობლემა? (არა.) ამიტომ, როგორც არ უნდა შეხედო ამას, ყველაზე ფუნდამენტურია ღვთის სიტყვების, ჭეშმარიტების გაგება და ჭეშმარიტება-რეალობაში შესვლა და შენი გახრწნილი ხასიათის მოგვარება. ნუ დახარჯავ შენს ძალისხმევას რამდენიმე უმნიშვნელო პრობლემაზე და გარეგნულ ქცევებზე, ნუ ჩაიციკლები მათზე და ნუ ჩაეჭიდები მათ, ნუ იგრძნობ თავს ყოველთვის დამნაშავედ და დავალებულად გულში, ნუ მოაგვარებ ყოველთვის ამ რამეებს ისე, თითქოს ისინი უაღრესად მნიშვნელოვანი საკითხები იყოს. ამის შედეგი ის არის, რომ შენი გახრწნილი ხასიათი სამუდამოდ მოუგვარებელი რჩება. თუ შენც კი არ იცი, როგორი ადამიანი ხარ, ან როგორი გახრწნილი ხასიათი გაქვს — თუ ამის მცირედი გაგებაც კი არ გაქვს, განა ეს არ აურევს საქმეებს? როდესაც შეიცნობ შენს გახრწნილ არსს, შენი ეს პატარა პრობლემები აღარ იქნება პრობლემები. ბუნებრივია, როდესაც გაიგებ ჭეშმარიტებას და შეხვალ ჭეშმარიტება-რეალობაში და შეძლებ ჭეშმარიტება-პრინციპების მიხედვით მოქმედებას, თანდათანობით გათავისუფლდები ამ პატარა პრობლემებისგან. ეს ისევეა, როგორც მოუსვენარი პიროვნებების ან ზოზინების შემთხვევაში, ან ყბედობის ან სიტყვაძუნწობის შემთხვევაში — ეს არ არის პრობლემები. ეს პიროვნული საკითხებია. ზოგიერთ ადამიანს მკაფიო დიქცია აქვს, ზოგიერთს კი არა; ზოგი უფრო თამამია და ბედავს ბევრი ადამიანის წინაშე საუბარს, ზოგიერთი კი ნაკლებად თამამია და ვერ ბედავს საუბარს, როდესაც გარშემო ბევრი ადამიანია; ზოგი ექსტრავერტია, ზოგიერთი კი ინტროვერტი. არცერთი ეს არ არის პრობლემა. რა არის პრობლემა? ანტიქრისტეების ხასიათი, რომელიც ეწინააღმდეგება ღმერთს — ეს არის პრობლემა. ეს არის ყველაზე დიდი პრობლემა, ადამიანის მთელი გახრწნილების წყარო. თუ მოაგვარებ გახრწნილი ხასიათის პრობლემას, სხვა არცერთი პრობლემა აღარ იქნება პრობლემა.

კიდევ გაქვთ შეკითხვები? (ღმერთო, ერთი შეკითხვა მაქვს: ჭეშმარიტების ძიებაში, მე მაქვს ნორმალური სულიერი ცხოვრება, თუმცა ჩემი ჭეშმარიტების სიყვარულისა და ძიების გული არც ისე დიდია. როდესაც ვგრძნობ, რომ ჩემი მდგომარეობა არასწორია, გულმოდგინედ ვეძიებ ორიოდე დღის განმავლობაში, მაგრამ როდესაც ეს დღეები გაივლის, კვლავ ვდუნდები. ეს მდგომარეობა ისევ და ისევ მეორდება და ვიცი, რომ ეს არის ხასიათი, რომელიც ზიზღით არის განწყობილი ჭეშმარიტების მიმართ, მაგრამ მაინც არ შემიძლია მისი ძირეულად მოგვარება.) ამას ვერ გაექცევი — ასეთია ადამიანის სიცოცხლეში შესვლა. ამ პრობლემის მუდმივად მოგვარების სურვილით შეცდომას უშვებ. მაგალითისთვის: ზოგიერთ ქალს, ქმრის ძიებისას, აქვს კრიტერიუმი, რომ არ არის დიდი პრობლემა, თუ მას უბრალოდ საშუალო გარეგნობა აქვს, მაგრამ ის უნდა იყოს რომანტიკული. მას უნდა ახსოვდეს, როდის და სად შეხვდნენ პირველად და მისი დაბადების დღე და მათი იუბილე და ასე შემდეგ. მას უნდა ახსოვდეს ყოველი მნიშვნელოვანი დღე და ასევე უნდა ახსოვდეს, რომ დროდადრო თქვას: „მიყვარხარ, ჩემო ძვირფასო!“ და დროდადრო უყიდოს მას საჩუქრები. ის გამოცდის მას: „რომელ დღეს იყო ჩვენი პირველი პაემანი? როდის არის ვალენტინობა?“ ის ხშირად ეძებს ასეთ რომანტიკასა და მძაფრ შეგრძნებებს და თუ მისი ცხოვრება ცოტათი მაინც მოსაწყენი ხდება, ის ბრაზდება და ეწუწუნება ქმარს: „შემოგხედე, შე ბრიყვო. შენ არაფერი იცი რომანტიკის შესახებ. შენთან ერთად დღეების გატარება ისეთი მოსაწყენია! ჩემი ცხოვრება შენს ხელში დაინგრა!“ განა არ არის ბევრი ქალი, რომელიც ამ ნაკლოვანებას ავლენს? და როდესაც ამბობენ, რომ სხვისი ქმარი რომანტიკულია, რომ მან იცის ქალის მოხიბვლა, რომ თავის ცოლს პრინცესასავით ექცევა, ეს ქალები აუტანლად ეჭვიანობენ და ნატრობენ, რომ შეეძლოთ ამ ქმრის საკუთარი თავისთვის წართმევა. მათ უბრალოდ არ სურთ მოსაწყენი, ჩვეულებრივი ცხოვრებით ცხოვრება. გამოგივლენია ეს ნაკლოვანება? (დიახ.) როდესაც ღმერთი მოქმედებს და იხსნის ადამიანებს, არ არის ამდენი ამაღელვებელი, საინტერესო მომენტი და ის არ მოგიწყობს სიურპრიზებს. ეს მოსაწყენი და ჩვეულებრივია — სწორედ ამას ნიშნავს, იყო პრაქტიკული. ჭეშმარიტების ძიება არ მოითხოვს გრძნობებს. სანამ ძიება შენს გულშია; და სანამ დროდადრო ამოწმებ, იმ გზას ხომ არ გადაუხვიე , რომელზეც დგახარ და არის თუ არა რაიმე შეცდომა ან დანაკარგი, რომელიც გამოწვეულია ადამიანური შეცდომით შენს მოვალეობაში და ითანაზიარებ იმაზე, აქვთ თუ არა ამ ხნის განმავლობაში ძმებსა და დებს რაიმე ახალი ხედვა ან ცოდნა მოვალეობის შესრულების შესახებ, რომელიც გაკლია, იმაზე, იყო თუ არა დამახინჯება ღვთის სიტყვების შენეულ გაგებაში მათი კითხვისას, იმაზე, იყო თუ არა მათში რამე, რაც შენს წვდომას აღემატება, ან რაც არ გამოგიცდია, ან უგულებელყავი და ასე შემდეგ — სანამ ყველა ასეთი გზა, მიზანი და მიმართულება ნორმალური და სწორია, ეს საკმარისი იქნება. სანამ შენი ზოგადი მიმართულება სწორია, ეს საკმარისია. ნუ ეძებ მღელვარებას და ნუ ეძებ სიურპრიზებს. არავინ აპირებს შენთვის სიურპრიზის მოწყობას. ღვთის რწმენა და ჭეშმარიტების ძიება იგივეა, როგორც ნორმალური ადამიანები ცხოვრობენ თავიანთ ცხოვრებას. ხშირ შემთხვევაში ეს საკმაოდ უღიმღამოა, რადგან შენ ცხოვრობ ამქვეყნად, სადაც არაფერია ზებუნებრივი, და არაფერია მოწყვეტილი რეალურ ცხოვრებას. აი, ასეთი უღიმღამოა ის. მაგრამ არსებობს განსხვავება ამგვარ უღიმღამო ცხოვრებასა და ურწმუნოთა ცხოვრებას შორის: სანამ გწამს ღმერთის და ასრულებ შენს მოვალეობას, მუდმივად შეიცნობ შენს გახრწნილ ხასიათს, მუდმივად ასწორებ და ცვლი შენს ურთიერთობას ღმერთთან და მუდმივად სწავლობ იმ ჭეშმარიტებებს, რომლებიც არ გესმის, შეიცნობ და იღებ იმ ჭეშმარიტებებს, რომლებიც არ იცი ან არ გესმის. სწორედ ეს არის განსხვავება. ეს უკვე საკმაოდ დიდი განსხვავებაა — მაშ, სხვას რას უნდა ითხოვდეთ? განა საკმარისი რამ არ ხდება ღვთის სახლში, ეკლესიაში და შენ გარშემო? ის მოვლენები, რომლებიც ღვთის საქმის დასაწყისიდან დღემდე მოხდა, საკმარისია ადამიანებისთვის დასაფიქრებლად. დღეები ისე სწრაფად გადის: ათი, ოცი წელი თვალის დახამხამებაში გადის, შემდეგ, კიდევ ერთი თვალის დახამხამებაში, ოცდაათი, ორმოცდაათი წელი გადის. სწორედ ასე სწრაფად გადის ადამიანის სიცოცხლე. სხვა რა მღელვარება უნდა ეძიო? ეს რამეები საკმარისად ამაღელვებელია. ყველაფერმა, რაც შენ გარშემო ხდება, საშუალება უნდა მოგცეს, აღმოაჩინო უნიკალური რამეები, გამოავლინო ჭეშმარიტება და შენთვის გასაოცარი იყოს. ეს არ არის უღიმღამო, არა? (არა, არ არის.) ჭეშმარიტების ძიება არ ნიშნავს მღელვარების ძიებას. ასეა ადამიანებისთვის, რომლებიც ნორმალური ადამიანური ბუნებით ცხოვრობენ, ამ მატერიალურ სამყაროში. ნუ დაუწყებ ძებნას მღელვარებას — მღელვარებისა და გრძნობების ძიება ის არის, რასაც აკეთებენ ადამიანები, რომლებსაც ზედმეტად ბევრი თავისუფალი დრო აქვთ. თავიანთი მოვალეობების შესრულებისას და ჭეშმარიტების ძიებისას, ადამიანებს ყოველდღე ახალი გაკვეთილები აქვთ სასწავლი. ზოგიერთი იტყვის: „მაშინ, რატომ არ ვსწავლობ?“ შეიძლება შენი პროგრესი უფრო ნელია; თუ არის რაღაცები, რასაც ყოველთვე სწავლობ, ეს საკმარისია. სანამ პროგრესს განიცდი და ეძიებ ჭეშმარიტებას, გექნება რაღაც, რითაც ამას დაამტკიცებ. მოაგვარა ამ თანაზიარებამ პრობლემა? (დიახ, მოაგვარა.) როგორ? რომელმა სიტყვებმა მოაგვარა ის? (ის მოგვარდა იმით, რომ ვიცი, ჩემი ღვთისადმი რწმენის მისწრაფების მიღმა არსებული თვალთახედვა არ არის პრაქტიკული — ჩემი ძიების გზა არ არის პრაგმატული. მე ყოველთვის ვეძებ მღელვარებას, ყოველთვის ვისწრაფვი გრძნობებისკენ და ვეპყრობი ღმერთს მხოლოდ წარმოდგენებითა და ფანტაზიებით, ვინარჩუნებ მასთან მოკრძალებულ დისტანციას. თუმცა უგულებელვყოფ იმას, რომ ადამიანებს ექნებათ სისუსტე თავიანთი სიცოცხლეში შესვლის პროცესში და გაიზრდებიან ამის კეთებისას და რომ ისინი აღმოჩნდებიან ყოველგვარი გარემოების წინაშე. ეს ნორმალურია.) შენ ეს სწორად გაიგე. როდესაც არავითარი გარემოება არ წარმოშობილა, ადამიანებმა უნდა შეასრულონ თავიანთი მოვალეობები ისე, როგორც საჭიროა და განაგრძონ თავიანთი ძიება ისე, როგორც უნდა განაგრძონ. ნუ ეძებ მღელვარებას, ან ნუ ეძიებ გრძნობებს; ნუ იქნები ზედმეტად მგრძნობიარე და ნუ იტყვი: „რატომ ვარ დღეს ცუდ ხასიათზე? ოჰ, ჩემი ურთიერთობა ღმერთთან დისტანციურია — სასწრაფოდ უნდა ვილოცო!“ არ არის საჭირო ასეთი ზედმეტი მგრძნობელობა. ღმერთს ეს არ ადარდებს; ის ყურადღებას არ აქცევს შენს ამ წვრილმანებს! შეიძლება თქვა: „დღეებია არ მილოცია, მაგრამ მოქმედებისას ხშირად ვეძიებ ღმერთს ჩემს გულში და ვინარჩუნებ ღვთისმოშიშ გულს.“ აქ პრობლემა არ არის. ზოგიერთი იტყვის: „ოჰ, ისე დაკავებული ვიყავი ჩემი მოვალეობით, რომ უკვე დღეებია ღვთის სიტყვები არ წამიკითხავს.“ არ გაგივლია ეს პროცესი — უგულებელყავი ის — მაგრამ შენი მოვალეობის შესრულების პროცესში აღმოაჩინე მრავალი პრობლემა და გამოავლინე გახრწნილი ხასიათის რაღაც ნაწილი და მოუსმინე სხვების თანაზიარებას ამ პერიოდის განმავლობაში, რამაც დიდად აღგაშენა. განა ეს არ არის რეალური მონაპოვარი? განა არ კითხულობ ღვთის სიტყვებს იმისთვის, რომ გაიგო ჭეშმარიტება და მოიპოვო ის? რა აზრი აქვს იმის დაჟინებას, რომ ეს გააკეთო გარკვეული გზით ან მანერით? კარგი. დღევანდელ თანაზიარებას აქ დავასრულებთ. ნახვამდის! (გმადლობთ, ღმერთო და ნახვამდის!)

პუნქტი მეათე: ისინი აბუჩად იგდებენ ჭეშმარიტებას, ურცხვად ფეხქვეშ თელავენ პრინციპებს და უგულებელყოფენ ღვთის სახლის სამუშაო განაწესს (ნაწილი მეორე)

დღეს ჩვენ ვაგრძელებთ თანაზიარებას ანტიქრისტეების სხვადასხვა გამოვლინების მეათე პუნქტზე: ისინი აბუჩად იგდებენ ჭეშმარიტებას, ურცხვად ფეხქვეშ თელავენ პრინციპებს და უგულებელყოფენ ღვთის სახლის სამუშაო განაწესს. გასულ ჯერზე ჩვენ გვქონდა გარკვეული კონკრეტული თანაზიარება, რომელიც მიმართული იყო ჭეშმარიტების აბუჩად აგდებისკენ, ამიტომ მოდით, ჯერ ეს მიმოვიხილოთ. როგორი იყო გასულ ჯერზე სიტყვა „აბუჩად აგდების“ განმარტება? (ჩვენ ის განვმარტეთ, როგორც ჭეშმარიტებისთვის მნიშვნელობის არმინიჭება, როგორც ჭეშმარიტების ზემოდან ყურება, აბუჩად აგდება და უგულებელყოფა და როგორც ჭეშმარიტებისადმი ზიზღის გამოვლენა.) ნათლად ახსენით ამ სიტყვების არსი პრაქტიკული ტერმინებით? (ჩვენი ახსნა მხოლოდ აბუჩად აგდების სინონიმებით შემოიფარგლა; ის იყო ზედაპირული და არ განმარტავდა ჭეშმარიტების აბუჩად აგდების დეტალებს, არც ჩვენს დამოკიდებულებასა და გამოვლინებებს ჭეშმარიტებისადმი ჩვენს მოპყრობაში. ჩვენ ვერ შევძელით მისი არსის ახსნა.) რა ტიპისაა ასეთი ახსნა? რომელ კატეგორიას მიეკუთვნება ეს? (სიტყვებსა და მოძღვრებებს.) სხვა რამე? განეკუთვნება თუ არა ის ცოდნას? (დიახ.) საიდან მივიღეთ ეს ცოდნა? ის მივიღეთ სკოლებიდან, მასწავლებლებისგან, ასევე ლექსიკონებიდან და წიგნებიდან. მაშ, რით განსხვავდება ჩემი განმარტება თქვენისგან? (ღვთის თანაზიარება ეხება თითოეული ადამიანის დამოკიდებულებას ჭეშმარიტების მიმართ — ანუ, ადამიანები ეწინააღმდეგებიან მას, ეზიზღებათ და სძულთ იგი გულის სიღრმიდან, არ იღებენ მას და გმობენ კიდეც და ერთვებიან მის მტრულ განსჯასა და ცილისწამებაში. ღვთის ახსნა მომდინარეობს ჭეშმარიტების მიმართ ადამიანების დამოკიდებულების არსიდან.) მე ვხსნი სიტყვა „აბუჩად აგდების“ არსს სხვადასხვა არსებითი ქცევების, პრაქტიკების დამოკიდებულებებისა და თვალსაზრისების პერსპექტივიდან. რომელი ახსნაა სინამდვილეში ჭეშმარიტება? (ღვთის ახსნა არის ჭეშმარიტება.) მაშ, რაში მოიკოჭლებს თქვენი ახსნა? (ჩვენ არ გვესმის ჭეშმარიტება. ჩვენ მხოლოდ საგნების ზედაპირს ვუყურებთ და მათ სიტყვასიტყვით განვმარტავთ, საკითხების განხილვისას ვეყრდნობით ცოდნასა და მოძღვრებებს.) თქვენ ამ სიტყვას განმარტავთ იმ ცოდნის საფუძველზე, რომელიც აითვისეთ და მისი სიტყვასიტყვითი მნიშვნელობის თქვენეული გაგების მიხედვით, მაგრამ საერთოდ არ იცით, როგორ უკავშირდება ეს სიტყვა ადამიანის ბუნება-არსებასა და გახრწნილ ხასიათს. ეს არის განსხვავება ცოდნასა და მოძღვრებებსა და ჭეშმარიტებას შორის. ჩვეულებრივ, თქვენც იყენებთ ამ მეთოდსა და პერსპექტივას ღვთის სიტყვების კითხვისა და ჭეშმარიტებაზე თანაზიარებისას? (დიახ.) გასაკვირი არ არის, რომ ადამიანთა უმეტესობას, როგორც არ უნდა კითხულობდნენ ღვთის სიტყვებს, არ შეუძლია გაიგოს, სინამდვილეში რა არის მათში ჭეშმარიტება. ამიტომ, ბევრ ადამიანს სწამს ღმერთი მრავალი წლის განმავლობაში ისე, რომ არ ესმით ან არ შედიან ჭეშმარიტება-რეალობაში. სწორედ ამიტომაც ითქმის ხოლმე: „ადამიანებს არ ესმით ჭეშმარიტება და არ გააჩნიათ მისი წვდომის უნარი“.

ჩვენ გავაგრძელებთ თანაზიარებას ანტიქრისტეების გამოვლინებების მეათე პუნქტზე: ისინი აბუჩად იგდებენ ჭეშმარიტებას, ურცხვად ფეხქვეშ თელავენ პრინციპებს და უგულებელყოფენ ღვთის სახლის სამუშაო განაწესს. წინა შეკრებაზე ჩვენ ჭეშმარიტების აბუჩად აგდება სამ პუნქტად დავყავით. რომელი იყო ეს სამი? (პირველი, ღვთის ვინაობისა და არსის აბუჩად აგდება; მეორე, ღვთის განკაცებული ხორცის აბუჩად აგდება; მესამე, ღვთის სიტყვების აბუჩად აგდება.) მოდით, გავაანალიზოთ თემა „ანტიქრისტეები აბუჩად იგდებენ ჭეშმარიტებას, ურცხვად ფეხქვეშ თელავენ პრინციპებს და უგულებელყოფენ ღვთის სახლის სამუშაო განაწესს“ ამ სამი პუნქტის საფუძველზე. გასულ ჯერზე ჩვენ ძირითადად განვიხილეთ პირველი პუნქტი, მაგრამ არ გვქონია ძალიან დეტალური თანაზიარება ღვთის არსის სიწმინდესა და უნიკალურობაზე, რაც მიზნად ისახავდა თქვენთვის დასაფიქრებლად გარკვეული სივრცის დატოვებას და იმას, რომ თქვენ უფრო კონკრეტულად გქონოდათ თანაზიარება ღვთის სამართლიანობისა და ყოვლისშემძლეობის იმ ასპექტებზე დაყრდნობით, რომლებზეც მე მქონდა თანაზიარება. დღეს ჩვენ გვექნება თანაზიარება მეორე პუნქტზე, რომელიც მოიცავს იმას, თუ როგორ ეპყრობიან ანტიქრისტეები ღვთის განკაცებულ ხორცს, რათა გავაანალიზოთ თემა, თუ როგორ იგდებენ ანტიქრისტეები აბუჩად ჭეშმარიტებას, ურცხვად ფეხქვეშ თელავენ პრინციპებს და უგულებელყოფენ ღვთის სახლის სამუშაო განაწესს.

II. ღვთის განკაცებული ხორცის აბუჩად აგდება

ანტიქრისტეების პერსპექტივებსა და თვალსაზრისებს განკაცებული ღვთის — ანუ ქრისტეს — მიმართ, ისევე როგორც მათ ურთიერთობას მასთან, ასევე აქვს გარკვეული კონკრეტული გამოვლინებები და არსებითი გაცხადებები. ჩვენ რომ უბრალოდ, მშრალად წარმოვაჩინოთ ადამიანების ზოგიერთი კონკრეტული გამოვლინება ან გარკვეული ადამიანების კონკრეტული პრაქტიკა, თქვენ შეიძლება ეს წარმოდგენა ოდნავ ბუნდოვნად მოგეჩვენოთ. მოდით, ნაცვლად ამისა დავყოთ ის რამდენიმე პუნქტად, რათა აქედან გავიგოთ, ზუსტად როგორია ანტიქრისტეების დამოკიდებულება ღვთის განკაცებული ხორცის მიმართ და გადავამოწმოთ და გავაანალიზოთ, როგორ იგდებენ ანტიქრისტეები აბუჩად ჭეშმარიტებას. პირველი პუნქტია პირფერობა, მლიქვნელობა და ტკბილმოუბარობა; მეორეა დაკვირვება, ანალიზი და ცნობისმოყვარეობა; მესამეა ის, თუ როგორ არის მათი ქრისტესადმი მოპყრობა დამოკიდებული მათ განწყობაზე; მეოთხეა მხოლოდ იმის მოსმენა, რასაც ქრისტე ამბობს, მაგრამ არც მორჩილება და არც დაქვემდებარება. თუ ვიმსჯელებთ თითოეული ამ პუნქტის გამოხატულებით, ისევე როგორც იმ შეხედულებებითა და გამოვლინებებით, რომელთა გაგებაც შეგიძლიათ მათი სიტყვასიტყვითი მნიშვნელობებიდან, არის თუ არა თითოეული მათგანი დადებითი? არის თუ არა რომელიმე პუნქტი, რომელიც საკმაოდ დადებითად გამოიყურება? რას გულისხმობს „დადებითი“? სულ მცირე, ის გულისხმობს ადამიანობისა და გონიერების ქონას. არ არის საჭირო მორჩილების ან იმ დამოკიდებულებისა და პოზიციის დონემდე აყვანა, რომელიც შექმნილ არსებას უნდა ჰქონდეს. მხოლოდ ადამიანური გონიერების საზომის გამოყენებით, რომელი მათგანია შესაბამის დონეზე?

პირველ რიგში, მოდით, შევხედოთ პირველ პუნქტს: პირფერობა, მლიქვნელობა და ტკბილმოუბარობა. ითვლება თუ არა ეს სამი ტერმინი საქებრად ან დადებითად ადამიანურ ენაში? (არა.) როგორც წესი, როგორი ტიპის ადამიანების საუბარსა და ქცევას აღწერს ეს სიტყვები? (მზაკვარი ადამიანების, მოღალატეების, საძაგელი ადამიანების, პირფერების.) მოღალატეების, საძაგელი ადამიანებისა და განდგომილების; იმ ტიპის ადამიანების, რომლებიც დაკავშირებულნი არიან მზაკვრობასთან, სიმდაბლესა და უკეთურებასთან. ასეთი ადამიანების ქმედებები სხვების თვალში ძირითადად აღიქმება, როგორც საზიზღარი და მდაბალი, ადამიანების მიმართ არაგულწრფელი და არაკეთილმოსურნე. ისინი ხშირად პირფერობენ, მლიქვნელობენ და ტკბილმოუბრობენ, ეპირფერებიან და ემლიქვნელებიან მათ, ვისაც გავლენა ან მაღალი სტატუსი აქვს. ამ ტიპის ადამიანები სხვებს ეზიზღებათ და, როგორც წესი, უარყოფით ფიგურებად აღიქმებიან.

მოდით, შევხედოთ მეორე პუნქტს: დაკვირვება, ანალიზი და ცნობისმოყვარეობა. ითვლება თუ არა ეს სიტყვები საქებრად ან საძრახისად? (საძრახისად.) საძრახისად? ამიხსენით, რატომ მიაკუთვნებდით მათ საძრახის კატეგორიას? კონტექსტის გარეშე ეს სიტყვები ნეიტრალურია და არ შეიძლება ეწოდოს საქებარი ან საძრახისი. მაგალითად, სამეცნიერო პროექტზე დაკვირვებული მიდგომა, პრობლემის არსის ანალიზი, გარკვეული საგნების მიმართ ცნობისმოყვარეობა — ამ გამოვლინებებს, ძირითადად, არ შეიძლება ეწოდოს დადებითი ან უარყოფითი, რადგან ისინი საკმაოდ ნეიტრალურია. თუმცა, აქ არის კონტექსტი: ადამიანების დაკვირვების, ანალიზისა და ცნობისმოყვარეობის ობიექტი არ არის ადამიანური კვლევისთვის შესაფერისი რაიმე თემა, არამედ ეს არის ღვთის განკაცებული ხორცი. ასე რომ, ცხადია, ამ კონტექსტის გათვალისწინებით, ამ ტიპის ადამიანების მიერ ჩადენილ ქმედებებზე, ისევე როგორც მათ გამოვლინებებსა და ქცევებზე დაყრდნობით, ეს სიტყვები აქ საძრახისი ხდება. როგორი ტიპის ადამიანები აკვირდებიან და აანალიზებენ, როგორც წესი, ღვთის განკაცებულ ხორცს? ისინი, ვინც ისწრაფვიან ჭეშმარიტებისკენ, თუ ისინი, ვინც არა? ისინი, ვისაც გულწრფელად სწამს ქრისტესი, თუ ისინი, ვინც სკეპტიკურად არიან განწყობილნი ქრისტეს მიმართ? ცხადია, ისინი, ვინც სკეპტიკურად არიან განწყობილნი. მათ არ აქვთ ქრისტესადმი ჭეშმარიტი რწმენა და დაკვირვებისა და ანალიზის გარდა, ისინი განსაკუთრებით ცნობისმოყვარეებიც არიან. კონკრეტულად რის მიმართ არიან ცნობისმოყვარენი? ამ გამოვლინებებისა და არსის დეტალებზე ჩვენ მალე გვექნება კონკრეტული თანაზიარება.

შემდეგ, მოდით, განვიხილოთ მესამე პუნქტი: როგორ ეპყრობიან ქრისტეს საკუთარი გუნება-განწყობის მიხედვით. ამ პუნქტს არ აქვს კონკრეტული სიტყვები მათი საქებარი ან საძრახისი მნიშვნელობის გასაანალიზებლად. რა ფაქტი მჟღავნდება ასეთი ადამიანების მსგავსი გამოვლინებითა და კონკრეტული პრაქტიკით? როგორი ხასიათი აქვს ადამიანს, რომელიც ასეთ რამეებს აკეთებს და ასეთ გამოვლინებებს ავლენს? პირველ რიგში, არიან თუ არა ისინი მიუკერძოებელნი სხვების მიმართ მოპყრობაში? (არა.) რომელი ფრაზიდან შეიძლება ამის დასკვნა? („საკუთარი გუნება-განწყობის მიხედვით“.) ეს ფრაზა ნიშნავს, რომ ამგვარი ადამიანები მოქმედებენ და ეპყრობიან სხვა ადამიანებს ან საკითხებს პრინციპების გარეშე, ყოველგვარი ზღვრის გარეშე და განსაკუთრებით სინდისისა და გონიერების გარეშე — ისინი მთლიანად საკუთარი გუნება-განწყობით ხელმძღვანელობენ. თუ ვინმე ჩვეულებრივ ადამიანს საკუთარი გუნება-განწყობის მიხედვით ეპყრობა, ეს შესაძლოა არ იყოს დიდი პრობლემა; ეს არც ადმინისტრაციულ განკარგულებებს დაარღვევს და არც ღვთის ხასიათს შეურაცხყოფს და მხოლოდ იმაზე მიუთითებს, რომ ეს ადამიანი თვითნებურია, არ ეძიებს ჭეშმარიტებას, მოქმედებს პრინციპების გარეშე და აკეთებს იმას, რაც მოესურვება საკუთარი განწყობისა და პრეფერენციებისამებრ და ითვალისწინებს მხოლოდ საკუთარ ხორციელ სურვილებსა და გრძნობებს, და არა სხვებისას და არ სცემს პატივს სხვებს. ეს არის ახსნა, რომელიც ეფუძნება მათ მოპყრობას ჩვეულებრივი ადამიანის მიმართ — მაგრამ ვინ არის აქ მათი გუნება-განწყობაზე დაფუძნებული მოპყრობის ობიექტი? ეს არ არის უბრალოდ ჩვეულებრივი ადამიანი, არამედ ის ხორცი, რომელშიც ღმერთი განკაცდა— ქრისტე. თუ შენ შენი განწყობისამებრ ეპყრობი ქრისტეს, ეს სერიოზული პრობლემაა, რომლის სიმძიმესაც ახლა არ განვიხილავთ.

ახლა, მოდით, შევხედოთ მეოთხე პუნქტს: მხოლოდ ქრისტეს სიტყვების მოსმენა, მაგრამ არც მორჩილება და არც დაქვემდებარება. აქ არ არის კონკრეტული ტერმინები იმის დასახასიათებლად, თუ ზუსტად რა არის ეს; ეს არის ერთგვარი გამოვლინება, ჩვეული მდგომარეობა და კონკრეტული დამოკიდებულება იმის მიმართ, თუ როგორ ეპყრობიან ადამიანები მოვლენებს, მაგრამ ეს ეხება ადამიანის ხასიათს. როგორია ასეთი ადამიანების ხასიათი? ისინი უსმენენ, მაგრამ არც ემორჩილებიან და არც ექვემდებარებიან. ზედაპირულად, მათ მაინც შეუძლიათ მოსმენა, მაგრამ არის თუ არა ის, რასაც ისინი გარეგნულად ავლენენ, იგივე, რასაც ფიქრობენ, ან შეესაბამება თუ არა იგი მათ ჭეშმარიტ შინაგან დამოკიდებულებას? (არა.) გარეგნულად, ისინი შესაძლოა წესიერად გამოიყურებოდნენ და თითქოს უსმენდნენ, მაგრამ შინაგანად ასე არ არის. შინაგანად, არსებობს დაუმორჩილებლობის განწყობა და დამოკიდებულება, წინააღმდეგობის გუნება-განწყობასა და დამოკიდებულებასთან ერთად. ისინი ფიქრობენ: „მე გულში არ გემორჩილები; როგორ დაგანახო, რომ არ გემორჩილები? მე უბრალოდ ყურს ვუგდებ იმ სიტყვებს, რომლებსაც შენ ამბობ, მაგრამ საერთოდ არ მიმაქვს გულთან ახლოს და არ ვასრულებ მათ. მე შენ დაგიპირისპირდები და წინააღმდეგობას გაგიწევ!“ აი, რას ნიშნავს, არც მორჩილება და არც დაქვემდებარება. თუ ასეთი ადამიანები შედიან კონტაქტში და ურთიერთობენ ჩვეულებრივ პიროვნებებთან და ჩვეულებრივი ადამიანების ნათქვამს ამგვარი მდგომარეობით, თვალსაზრისითა და დამოკიდებულებით ეპყრობიან, მიუხედავად იმისა, არის თუ არა ეს გამოვლინება აშკარა ან შესამჩნევი, როგორია ასეთი ადამიანების ხასიათი? ითვლებიან თუ არა ისინი იმად, რასაც სხვები უწოდებენ კარგ ადამიანებს ადამიანობითა და გონიერებით? მიეკუთვნებიან თუ არა ისინი დადებით ფიგურებს? ცხადია, არა. თუ მხოლოდ ფრაზით ვიმსჯელებთ „მხოლოდ მოსმენა და არც მორჩილება და არც დაქვემდებარება“, ეს ადამიანები ამპარტავნები არიან. რამდენად ამპარტავნები არიან ისინი? უკიდურესად, გონიერების დაკარგვამდე, სრულიად შეშლილნი, არავის ემორჩილებიან და არაფრად აგდებენ სხვებს. მათი დამოკიდებულება სხვებთან ურთიერთობისას ასეთია: „მე შემიძლია შენთან საუბარი, შემიძლია შენთან ურთიერთობა, მაგრამ არავის სიტყვები არ შევა ჩემს გულში და არც არავის სიტყვები გახდება ჩემი ქმედებების პრინციპები და სახელმძღვანელო“. გონებაში მხოლოდ საკუთარი აზრები უტრიალებთ, მხოლოდ საკუთარ შინაგან ხმას უსმენენ. ისინი არც უსმენენ და არც იღებენ რაიმე სწორ ან დადებით განცხადებებსა და პრინციპებს, ნაცვლად ამისა, გულში ეწინააღმდეგებიან მათ. არიან თუ არა ასეთი ადამიანები ხალხში? ჯგუფში, ასეთი ადამიანები გონიერებად ითვლებიან თუ უგუნურებად? მიეკუთვნებიან თუ არა ისინი დადებით ან უარყოფით ფიგურებს? (უარყოფით ფიგურებს.) მაშ, როგორ უყურებს და ეპყრობა მათ, როგორც წესი, ჯგუფში ადამიანთა უმეტესობა? როგორი სახის მეთოდებს იყენებენ ისინი მათთან მოპყრობისას? სურს თუ არა ადამიანთა უმეტესობას ასეთ ინდივიდებთან კონტაქტი და ურთიერთობა? (არა.) ეკლესიაში ადამიანთა უმეტესობა ვერ ეწყობა ასეთ ინდივიდებს — რა არის ამის მიზეზი? რატომ არავის მოსწონს ასეთი ადამიანები და რატომ გრძნობს ყველა მათ მიმართ ზიზღს? ამ საკითხის ახსნა ორ წინადადებას შეუძლია. პირველ რიგში, ეს ადამიანები არავისთან თანამშრომლობენ, მათ სურთ, რომ ბოლო სიტყვა მათი იყოს და არავის უსმენენ; მათი დაყოლიება, რომ სხვის სიტყვებს ყური დაუგდონ, უკიდურესად რთულია და და შეუძლებელია, რომ მათ სხვების აზრები და იდეები იკითხონ, ან მოუსმინონ რას ამბობენ სხვები. მეორე, მათ არ შეუძლიათ არავისთან თანამშრომლობა. განა ეს ორი წინადადება არ არის ამ ტიპის ადამიანის ყველაზე კონკრეტული გამოვლინება? განა ისინი არ წარმოადგენენ ასეთი ადამიანის არსს? (დიახ.) პირველ რიგში, თუ გავითვალისწინებთ მათ ხასიათს, ისინი არავის უსმენენ და არავის ემორჩილებიან. მათ სურთ, რომ ბოლო სიტყვა მათი იყოს, არ სურთ სხვების მოსმენა და არ თანამშრომლობენ მათთან. მათ გულში არ არის ადგილი სხვებისთვის, არც ჭეშმარიტებისთვის და არც ეკლესიის პრინციპებისთვის. ასეთია ამგვარი ადამიანების ანტიქრისტესეული ხასიათი. უფრო მეტიც, მათ არ შეუძლიათ არავისთან თანამშრომლობა ან შეწყობა და და თუნდაც გულში უხალისოდ გრძნობდნენ სურვილს, როცა დრო დგება, მაინც ვერ ახერხებენ სხვებთან თანამშრომლობას. რა ხდება აქ? განა ეს გარკვეულ მდგომარეობას არ უკავშირდება? ისინი ზემოდან უყურებენ სხვებს, არ უსმენენ მათ და რაც არ უნდა შეესაბამებოდეს სხვების სიტყვები პრინციპებს, ისინი არ იღებენ მათ. როდესაც საქმე სხვებთან თანამშრომლობას ეხება, ყველაფერი მხოლოდ მათი წესით უნდა გაკეთდეს. არის ეს ჰარმონიული თანამშრომლობა? ეს არ არის თანამშრომლობა; ეს არის თვითნებური ქმედება, სადაც ერთი ადამიანი განაგებს ყველაფერს. სწორედ ასეთი ხასიათი აქვთ ამ ადამიანებს სხვებთან ურთიერთობისას და ისინი ქრისტესაც ასე ეპყრობიან. ღირს თუ არა ამის გაანალიზება? აქ პრობლემა სერიოზულია და გაანალიზებას იმსახურებს! შემდეგ, მოდით, ვისაუბროთ ანტიქრისტეების კონკრეტულ გამოვლინებებსა და პრაქტიკებზე თითოეულ პუნქტში და ამ კონკრეტული გამოვლინებებისა და პრაქტიკის მეშვეობით გავიგოთ ანტიქრისტეების არსი — ჭეშმარიტების აბუჩად აგდება, პრინციპების ურცხვად ფეხქვეშ გათელვა და ღვთის სახლის სამუშაო განაწესის უგულებელყოფა. მოდით, დავიწყოთ გაანალიზება პირველი პუნქტიდან.

ა. პირფერობა, მლიქვნელობა და ტკბილმოუბარობა

პირფერობა, მლიქვნელობა და ტკბილმოუბარობა — ზედაპირულად, ყველამ უნდა იცოდეს, რას ნიშნავს ეს ტერმინები და ასეთი ადამიანები ხშირად გვხვდებიან. პირფერობა, მლიქვნელობა და ტკბილმოუბარობა ყველაზე ხშირად საუბრის ისეთი მანერაა, რომელიც გამოიყენება სხვებისგან კეთილგანწყობის, ქების ან რაიმე სახის სარგებლის მისაღებად. ეს არის საუბრის ყველაზე გავრცელებული მანერა მათთვის, ვინც მლიქვნელობითა და პირფერობით არის დაკავებული. შეიძლება ითქვას, რომ ყველა გახრწნილი ადამიანი, გარკვეულწილად, ავლენს ამ გამოვლინებას, რაც სატანის ფილოსოფიას მიკუთვნებული საუბრის მანერაა. მაშ, ავლენენ თუ არა ადამიანები იგივე გამოვლინებებსა და პრაქტიკას განკაცებული ღვთის წინაშე, შესაძლოა ასევე რაიმე სარგებლის მისაღებად? რა თქმა უნდა, ეს ასე მარტივი არ არის. როდესაც ადამიანები პირფერობენ და ემლიქვნელებიან ღვთის განკაცებულ ხორცს, ქრისტეს შესახებ მათ გულებში არსებული როგორი თვალსაზრისი ან ფიქრი იწვევს ასეთ ქცევას? ასეთ ქცევას, ადამიანები, როგორც წესი, სხვა ადამიანების მიმართ ავლენენ. თუ ადამიანები განკაცებული ღვთის მიმართაც ასე იქცევიან, ეს ირიბად ავლენს პრობლემას: ისინი განკაცებულ ღმერთს, ქრისტეს, მიიჩნევენ უბრალოდ ჩვეულებრივ ადამიანად გახრწნილ კაცობრიობას შორის. გარეგნული პერსპექტივიდან, ქრისტეს აქვს ძვლები და ხორცი და ატარებს ადამიანის იერსახეს. ეს ადამიანებს უქმნის ილუზიას, რაც აფიქრებინებს მათ, რომ ქრისტე მხოლოდ ადამიანია და საშუალებას აძლევს მათ, ურცხვად მოეპყრონ ქრისტეს ადამიანებთან მოპყრობის ლოგიკისა და აზროვნების საფუძველზე. ადამიანებთან მოპყრობის ლოგიკისა და აზროვნების მიხედვით, როგორც წესი, სტატუსისა და სახელის მქონე ადამიანთან მოპყრობისას, კარგი შთაბეჭდილების დატოვების საუკეთესო სტრატეგია, რათა შეუფერხებლად მიიღონ სარგებელი ან მომავალი დაწინაურება, არის ის, რომ შენი სიტყვები ჟღერდეს სასიამოვნოდ და ტაქტიანად, რათა მსმენელმა თავი მშვიდად და კმაყოფილად იგრძნოს. ადამიანმა უნდა შეინარჩუნოს სახის ნაზი გამომეტყველება და აჩვენოს მკაცრი ან მრისხანე სახე, ხოლო ენაში არ უნდა იყოს მძაფრი, ბოროტგანზრახული ან მკაცრი სიტყვები, ან ისეთი სიტყვები, რომლებმაც შეიძლება შელახოს ადამიანის თავმოყვარეობა. მხოლოდ ასეთი გამოვლინებებითა და სიტყვებით შეიძლება დატოვო კარგი შთაბეჭდილება ასეთი ადამიანის თანდასწრებით და არ გამოიწვიო მისი ზიზღი. როგორც ჩანს, სასიამოვნოდ საუბარი, მლიქვნელობა და პირფერობა სხვების მიმართ პატივისცემის ყველაზე ჭეშმარიტ ფორმად ითვლება. ანალოგიურად, ადამიანებს სჯერათ, რომ ქრისტეს მიმართ პატივისცემის გამოსახატად და ჰარმონიის შესანარჩუნებლად, მათ დიდი ძალისხმევა უნდა გასწიონ ასეთი ქცევის გამოსავლენად, რათა უზრუნველყონ, რომ მათი სიტყვები არ შეიცავს საწყენ ენას ან შინაარსს და, რა თქმა უნდა, არაფერ შეურაცხმყოფელს. ადამიანები ფიქრობენ, რომ ეს არის ქრისტესთან ურთიერთობისა და საუბრის საუკეთესო გზა. ისინი ღვთის განკაცებულ ხორცს ეპყრობიან, როგორც ნორმალური, გახრწნილი ხასიათის მქონე ყველაზე ჩვეულებრივ ადამიანს და ფიქრობენ რა, რომ სხვაგვარად ქცევის ან მასთან მოპყრობის უკეთესი გზა არ არსებობს. ამიტომ, როდესაც ანტიქრისტე წარდგება ქრისტეს წინაშე, მის გულში არ არის შიში, პატივისცემა ან ჭეშმარიტი გულწრფელობა, არამედ სურვილი, გამოიყენოს სასიამოვნო და ტაქტიანი ენა, მიმართოს მოჩვენებითობასაც კი, რათა ღიად ეპირფეროს და ემლიქვნელოს იმ ხორცს, რომელშიც ღმერთი განკაცდა. მათ სჯერათ, რომ ყველა ადამიანზე ჭრის ეს მიდგომა და რადგან ღვთის განკაცებული ხორციც ადამიანია, ისიც უპასუხებდა ამ მიდგომას და მოეწონებოდა იგი. აქედან გამომდინარე, ქრისტესთან, ღვთის განკაცებულ ხორცთან მოპყრობისას, თავიანთ გულებში, ანტიქრისტეები არ აღიარებენ იმ ფაქტს, რომ ქრისტე ფლობს ღვთის არსს. ნაცვლად ამისა, ისინი იყენებენ ადამიანურ ტაქტიკას, ამქვეყნიური ურთიერთობების ადამიანურ ფილოსოფიებს და სხვებთან მოპყრობისა და მანიპულირების ჩვეულებრივ ადამიანურ ხრიკებს, რათა მოეპყრონ ღვთის განკაცებულ ხორცს. აჩვენებს თუ არა ამ ქცევების არსი იმ ფაქტს, რომ ანტიქრისტეები აბუჩად იგდებენ ღვთის განკაცებულ ხორცს? (დიახ.)

ისინი ქრისტეს ისევე ეპყრობიან, როგორც გახრწნილ ადამიანებს, ქრისტეს დანახვისას მხოლოდ პირფერობისა და მლიქვნელობის სიტყვებს ამბობენ, შემდეგ კი აკვირდებიან ქრისტეს რეაქციებს და ცდილობენ დააკმაყოფილონ მისი პრეფერენციები. ზოგიერთი ადამიანი, ქრისტეს დანახვისას, ამბობს: „მე შენ შორიდანვე შეგამჩნიე. შენ გამოირჩევი ბრბოში. სხვებისგან განსხვავებით, რომლებსაც არ აქვთ შარავანდედი, შენ თავზე შარავანდედი გადგას. მე მაშინვე მივხვდი, რომ შენ არ ხარ ჩვეულებრივი ადამიანი. სხვა ვინ არ არის ჩვეულებრივი ღვთის სახლში, თუ არა ქრისტე? როგორც კი დაგინახე, მაშინვე მივხვდი, ეს უდავოდ სიმართლეა. ღმერთის განკაცებული ხორცი მართლაც განსხვავდება სხვებისგან“. განა ეს აშკარა სისულელე არ არის? ჩემი გარეგნობა ჩვეულებრივია, უბრალო. თუ მე არაფერს გავაკეთებ ან არაფერს ვიტყვი ნებისმიერ საზოგადოებაში, შესაძლოა მაინც ვერავინ მიხვდეს ვინ ვარ მე, თუნდაც ერთი ან ორი წლის შემდეგ. ნებისმიერ ჯგუფში მე მხოლოდ რიგითი წევრი ვარ; ვერავინ ხედავს ჩემში რაიმე განსაკუთრებულს. ახლა მე საქმეს ვასრულებ ეკლესიაში და ღვთის დამოწმების გამო, თქვენ მისმენთ, როდესაც თქვენ შორის ვსაუბრობ. მაგრამ ღვთის დამოწმების გარეშე, რამდენი მომისმენდა ან მომაქცევდა ყურადღებას? ეს რჩება კითხვად, უცნობად. ზოგიერთი ადამიანი ამბობს: „ჩემი აზრით, ის ზუსტად ღმერთს ჰგავს. მე ყოველთვის ვგრძნობდი, რომ ის არაჩვეულებრივია, სხვებისგან განსხვავებული“. რით განვსხვავდები მე? სამი თავი და ექვსი მკლავი მაქვს? როგორ შეგიძლია შენ განსხვავების დანახვა? ღმერთმა ერთხელ თქვა: მე განზრახ არ ვაძლევ ადამიანებს საშუალებას, შეამჩნიონ ჩემში ღვთაებრიობის მცირედი ნიშანიც კი. თუ ღმერთი არ აძლევს ადამიანებს საშუალებას, აღიქვან მისი ღვთაებრიობა, როგორ შეგიძლია შენ მისი დანახვა? განა ის, რასაც ეს ადამიანები ამბობენ, პრობლემური არ არის? ეს აშკარად სხვა არაფერია, თუ არა საძაგელი პირფერების ბოდვა, რომელთა სიტყვებსაც არავითარი არსი არ გააჩნია. განკაცებული ღვთის გარეგნული სახე არის ისეთივე, როგორც ჩვეულებრივი ადამიანისა. როგორ შეუძლია ადამიანის თვალებს ქრისტეს ღვთაებრიობის დანახვა? ქრისტეს რომ არ ემუშავა და არ ესაუბრა, ვერავინ შეძლებდა მის ამოცნობას ან მისი ვინაობისა და არსის გაგებას. ეს ფაქტია. მაშინ რას ვიტყვით მათზე, ვინც ამბობს: „მე ერთი შეხედვით მივხვდი, რომ შენ ხარ ღმერთის განკაცებული ხორცი, სხვებისგან გამორჩეული“, ან „როგორც კი დაგინახე, ვიცოდი, რომ შენ შეგეძლო დიდი საქმეების კეთება“? რა არის ეს სიტყვები? ეს სრული სისულელეა! როდესაც ღმერთს არ ჰქონდა მოცემული თავისი მოწმობა, როგორ ვერ შეძელი შენ ამის ამოცნობა, რამდენიც არ უნდა გეყურებინა? ღვთის დამოწმების შემდეგ, როდესაც შევუდექი ჩემს საქმეს, როგორ შეძელი შენ უცებ მისი დანახვა ერთი შეხედვით? ეს აშკარად ყალბი სიტყვებია, სრული სიგიჟე.

ზოგიერთ ადამიანს, როდესაც მხვდება ან ურთიერთობს ჩემთან, სურს საკუთარი თავის წარმოჩენა. ისინი ფიქრობენ: „ხშირად არ გეძლევა განკაცებულ ღმერთთან შეხვედრის შესაძლებლობა; ეს ცხოვრებაში ერთხელ გეძლევა. მე კარგად უნდა წარმოვჩინდე, გადმოვცე ღმერთისადმი ჩემი მრავალწლიანი რწმენის შედეგები და ის კარგი მიღწევები, რომლებიც ღმერთის საქმის ამჟამინდელი ეტაპის მიღების შემდეგ მქონდა, რათა ღმერთს გავაგებინო“. რას გულისხმობენ ისინი ჩემთვის ამის გაგებინებაში? ისინი დაწინაურების შანსს ელიან. ეკლესიაში რომ ყოფილიყვნენ, შესაძლოა მთელი ცხოვრება არ მისცემოდათ გამორჩევის ან დაწინაურების შანსი; მათ არავინ აირჩევდა. ისინი ფიქრობენ, რომ ახლა დადგა შესაძლებლობა, ამიტომ განსჯიან, როგორ ისაუბრონ ისე, რომ არ გამოავლინონ რაიმე პრობლემა და არ აჩვენონ, როგორ ცდილობენ საკუთარი თავის წარმოჩენას. ისინი უფრო ტაქტიანები და მოხერხებულები უნდა იყვნენ, გამოიყენონ გარკვეული მანქანებები და ხრიკები, მიმართონ წვრილმან ეშმაკობებს. ისინი ამბობენ: „ღმერთო, ჩვენ ნამდვილად დიდი სარგებელი მივიღეთ ამ წლების განმავლობაში შენდამი რწმენით! ჩვენს მთელ ოჯახს სწამს, ყველამ მივატოვეთ ყველაფერი, რათა ღვთისათვის თავი გაგვეღო. მაგრამ ეს არ არის ყველაზე მთავარი. ყველაზე მთავარი ის არის, რომ შენი სიტყვები ასეთი დიადია და შენ ამდენი საქმე შეასრულე. ჩვენ ყველანი მზად ვართ, შევასრულოთ ჩვენი მოვალეობები და თავი გავიღოთ ღვთისთვის“. მე კი ვპასუხობ: „მაგრამ ამაში ნამდვილად არ არის რაიმე სარგებელი“. „არის — მადლი, რომელიც ღმერთმა მოგვცა, უხვადაა. ღმერთის სიტყვებში ჩვენ მივიღეთ ბევრი ახალი ნათელი, წვდომა და გაგება. ყველა და და ძმა ისეთი ენერგიულია, ყველა მზადაა დაიხარჯოს ღმერთისთვის“. „არიან ისეთები, ვინც სუსტი და ნეგატიურია? ვინც ჩაშლასა და არეულობას იწვევს?“ „არა, ჩვენი საეკლესიო ცხოვრება ძალიან კარგია. ყველა და და ძმა ესწრაფვის ღვთის სიყვარულს, ტოვებენ ყველაფერს სახარების საქადაგებლად. ყველაფერი, რასაც ღმერთი ამბობს, კარგია. ჩვენ ყველანი მოტივირებულები ვართ და აღარ შეგვიძლია გვწამდეს ისე, როგორც ადრე, ვეძიებდეთ მადლს და ვეძიებდეთ პურით გაძღომას. ჩვენ უნდა მივატოვოთ ყველაფერი ღმერთისთვის, შევწიროთ თავი ღმერთს და თავი გავიღოთ ღვთისთვის“. „მაშინ, ამ გასული რამდენიმე წლის განმავლობაში, მიიღეთ თუ არა ღვთის სიტყვების რაიმე გაგება?“ „დიახ, მივიღეთ. შენი სიტყვები, ღმერთო, ისეთი დიადია, თითოეული წინადადება პირდაპირ ჩვენს საკვანძო პრობლემებს ეხება, ამხელს ჩვენს ბუნება-არსებას! ჩვენ მივიღეთ დიდი ნათელი საკუთარი თავის შეცნობასა და შენს სიტყვებში. ღმერთო, შენ ხარ ჩვენი მთელი ოჯახის, ჩვენი მთელი ეკლესიის მხსნელი. შენ რომ არა, ჩვენ დიდი ხნის წინ დავიღუპებოდით ვინ იცის სად. შენ რომ არა, ჩვენ არ გვეცოდინებოდა, როგორ გაგვეგრძელებინა. ჩვენს ეკლესიაში ყველას სწყურია შენი ხილვა, ყველა ყოველდღე ლოცულობს, რომ სიზმარში შეგხვდეს და იმედოვნებს, რომ ყოველდღე შენთან იქნება!“ მათ საუბარში არის თუ არა რაიმე არსებითად გულწრფელი ან ნამდვილი სიტყვა ნათქვამი? (არა.) მაშინ რა არის ეს სიტყვები? ისინი თვალთმაქცური, ცარიელი და უსარგებლოა. როდესაც მე ვთხოვ მათ, ისაუბრონ თვითშემეცნებაზე, ისინი ამბობენ: „ღმერთის საქმის მიღების შემდეგ, ვგრძნობ, რომ მე ვარ ეშმაკი და სატანა, რომელსაც არ გააჩნია ადამიანობა“. „როგორ არ გაგაჩნია ადამიანობა?“ „მე ვმოქმედებ პრინციპების გარეშე“. „რა ქმედებებში არ გაგაჩნია პრინციპები?“ „მე არ შემიძლია სხვებთან ჰარმონიულად თანამშრომლობა, სხვებთან ჩემს ურთიერთობებს აკლია პრინციპები, ადამიანებთან ჩემს მოპყრობას აკლია პრინციპები. მე ვარ ეშმაკი და სატანა, მე სატანისგან მოვდივარ, სატანისგან ღრმად ვარ გახრწნილი. მე ყოველ ნაბიჯზე ვეწინააღმდეგები ღმერთს, მუდმივად ვეწინააღმდეგები და ვუპირისპირდები ღმერთს“. ეს სიტყვები ზედაპირულად კარგად ჟღერს. როდესაც მე ვეკითხები მათ: „როგორ არის ესა და ეს თქვენს ეკლესიაში ახლა?“ ისინი ამბობენ: „ახლა ის კარგად არის. ის ადრე გაათავისუფლეს ეკლესიის წინამძღოლობიდან, მაგრამ შემდეგ მოინანია და და-ძმებმა კვლავ აირჩიეს იგი“. „ეძიებს ეგ ადამიანი ჭეშმარიტებას?“ „თუ ღმერთი ამბობს, რომ ის ეძიებს ჭეშმარიტებას, მაშინ ის ეძიებს; თუ ღმერთი ამბობს, რომ ის არ ეძიებს, მაშინ ის არ ეძიებს“. „ეს ადამიანი ენთუზიაზმით სავსე ჩანს, მაგრამ მისი სულიერი მონაცემები საკმაოდ ცუდია, არა?“ „ცუდი? დიახ, ცოტათი. სხვაგვარად, რატომ გაათავისუფლებდნენ მას და-ძმები გასულ ჯერზე?“ „თუ მისი სულიერი მონაცემები ცუდია, შეუძლია მას კონკრეტული საქმის კეთება? შეუძლია მას ეკლესიის წინამძღოლობის ვალდებულების შესრულება?“ ჩემი სიტყვების გაგონებისას, ისინი ამას ისე იგებენ, თითქოს ვგულისხმობ, რომ ცუდი სულიერი მონაცემების მქონე ადამიანს არ შეუძლია ვალდებულების შესრულება და ამბობენ: „მაშინ მას არ შეუძლია ამ ვალდებულების შესრულება. და-ძმებმა ის აირჩიეს, როგორც საუკეთესო უარესთა შორის; არავინ იყო უკეთესი, ამიტომ აირჩიეს იგი. ყველა და და ძმა ამბობს, რომ მისი სულიერი მონაცემები საშუალოა, მაგრამ მას მაინც შეუძლია ჩვენი წინამძღოლობა. თუ მისი სულიერი მონაცემები ცუდია, ვფიქრობ და-ძმებმა შესაძლოა არ აირჩიონ ის შემდეგ ჯერზე. ღმერთო, უნდა ვიმუშაო და-ძმებზე გავლენის მოხდენაზე?“ „ეს საკითხი დამოკიდებულია თქვენი ეკლესიის და-ძმების სულიერ ზრდაზე. ისინი პრინციპებზე დაყრდნობით ირჩევენ მას, ვინც კარგი მიაჩნიათ — ეს პროცესი სწორია, მაგრამ ზოგიერთი ადამიანი უგუნურია და არ შეუძლია ადამიანების ან მოვლენების არსში წვდომა და ზოგჯერ ისინი არასწორ ადამიანს ირჩევენ“. რას ვგულისხმობდი ამის თქმით? მე უბრალოდ ფაქტს ვაცხადებდი, განზრახ არ ვისახავდი მიზნად ამ ადამიანის გათავისუფლებას. მაგრამ როგორ გაიგო ეს ანტიქრისტემ ამის მოსმენის შემდეგ? მათ ეს ხმამაღლა არ უთქვამთ, მაგრამ გულში გაიფიქრეს: „არის თუ არა ეს ღმერთის მინიშნება ამ ადამიანის გასათავისუფლებლად? მაშინ, მე უფრო ღრმად უნდა გამოვიკვლიო, რას გულისხმობს ღმერთი სინამდვილეში. თუ ეს ადამიანი გათავისუფლდება, სხვა ვინ შეძლებს ეკლესიის წინამძღოლობას, ვის შეუძლია ამ საქმის კეთება?“ ანტიქრისტეები ბრმები არიან ღვთის მიმართ, მას არ აქვს ადგილი მათ გულებში. როდესაც ისინი ხვდებიან ქრისტეს, ისინი მას ისე ეპყრობიან, როგორც ჩვეულებრივ ადამიანს, მუდმივად იღებენ მინიშნებებს მისი გამომეტყველებიდან და ტონიდან, იცვლიან საუბრის მანერას სიტუაციის შესაბამისად, არასოდეს ამბობენ იმას, რაც სინამდვილეში ხდება, არასოდეს ამბობენ რაიმე გულწრფელს, მხოლოდ ცარიელ სიტყვებსა და მოძღვრებას საუბრობენ, ცდილობენ მოატყუონ და შეცდომაში შეიყვანონ პრაქტიკული ღმერთი, რომელიც მათ თვალწინ დგას. მათ საერთოდ არ აქვთ ღვთისმოშიში გული. მათ არც კი შეუძლიათ ღმერთს გულიდან ესაუბრონ, თქვან რაიმე ნამდვილი. მათი საუბარი მიხვეულ-მოხვეული და ირიბია. მათი სიტყვების მანერა და მიმართულება ჰგავს ნესვის ხვიარა ღეროს, რომელიც ბოძზე მიცოცავს. მაგალითად, როდესაც შენ ამბობ, რომ ვიღაცას კარგი სულიერი მონაცემები აქვს და შეიძლება დაწინაურდეს, ისინი მაშინვე საუბრობენ იმაზე, თუ რა კარგია ის და რა ვლინდება და მჟღავნდება მასში; და თუ შენ ამბობ, რომ ვიღაც ცუდია, ისინი სწრაფად საუბრობენ იმაზე, თუ რა ცუდი და ბოროტია ის, როგორ იწვევს არეულობასა და ჩაშლას ეკლესიაში. როდესაც შენ ეკითხები რაიმე რეალური სიტუაციის შესახებ, მათ სათქმელი არაფერი აქვთ; ისინი თავს არიდებენ პირდაპირ პასუხს, ელიან, რომ შენ გამოიტან დასკვნას, ყურს უგდებენ შენი სიტყვების მნიშვნელობას, რათა თავიანთი სიტყვები შენს ფიქრებს მოარგონ. ყველაფერი, რასაც ისინი ამბობენ, არის სასიამოვნოდ მოსასმენი სიტყვები, მლიქვნელობა და პირფერობა; პირიდან არცერთი გულწრფელი სიტყვა არ სცდებათ. აი, ასე ურთიერთობენ ისინი ადამიანებთან და ასე ეპყრობიან ღმერთს — ისინი სწორედ ასეთი მზაკვრები არიან. ეს არის ანტიქრისტეს ხასიათი.

ზოგიერთი ადამიანი ჩემთან ურთიერთობს ისე, რომ არ იცის, როგორი სიტყვების ან საკითხების მოსმენა მომწონს; თუმცა, მიუხედავად ამისა, გამოსავალს მაინც პოულობენ. ისინი ირჩევენ გარკვეულ თემებს ჩემთან განსახილველად და ფიქრობს: „ეს თემები შეიძლება გაინტერესებდეს, შეიძლება იყოს ის, რისი ცოდნაც ან მოსმენაც გსურს, მაგრამ ზედმეტად ზრდილობიანი ხარ იმისთვის, რომ იკითხო, ამიტომ მე გამოვიჩენ ინიციატივას და გეტყვი“. როდესაც ვხვდებით, ის ამბობს: „ბოლო დროს ჩვენს მხარეში კოკისპირული წვიმები იყო, რამაც მთელი ქალაქი დატბორა. საზოგადოებრივი წესრიგიც უარესდება; ახლა იმდენი ქურდია. როცა გარეთ გადიხარ, არსებობს რისკი, რომ გაგქურდონ ან დაგაყაჩაღონ. გავიგე, რომ ზოგიერთ ადგილას ბევრი ბავშვი გაიტაცეს და ხალხი პანიკაშია. არამორწმუნეები ამბობენ, რომ საზოგადოება ზედმეტად ქაოსური გახდა, სრულიად არანორმალური. რელიგიაში მყოფი ადამიანები კვლავ ბიბლიას ებღაუჭებიან და სახარებას ქადაგებენ, ამბობენ, რომ უკანასკნელი დღეები დადგა, რომ ღმერთი მალე გარდამოვა და დიდი უბედურებები მოგვადგა კარს“. და არიან ისეთი ადამიანები, რომლებიც ჩემთან შეხვედრისას მაშინვე ამბობენ: „რამდენიმე დღის წინ ერთ ადგილას ცაში სამი მთვარე გამოჩნდა და ბევრმა ადამიანმა გადაიღო ფოტოები. ზოგიერთი ხალხური მკითხავი ამბობს, რომ ცაში დიდი ხილვები უნდა გამოჩნდეს, რომ ჭეშმარიტი უფალი გამოჩნდა“. ისინი ამბობენ მსგავს რამეებს — განსაკუთრებით დაინტერესებულნი არიან და აგროვებენ ინფორმაციას ასეთი საზოგადოებრივი ქაოსის, უბედურებების და სხვადასხვა უჩვეულო მოვლენისა და ასტრონომიული ფენომენის შესახებ. როდესაც ისინი მხვდებიან, ამას იყენებენ საუბრის თემად, რათა ჩემთან უფრო ახლო ურთიერთობა დაამყარონ. ზოგიერთს სჯერა: „განკაცებული ღმერთი ჩვეულებრივი ადამიანია. განსხვავება მასსა და სხვებს შორის იმაში მდგომარეობს, რომ ის ასრულებს ღმერთის საქმეს და წარმოადგენს ღმერთს. ამგვარად, მაშინ როცა ადამიანთა უმეტესობას მსოფლიო მშვიდობის იმედი აქვს, რომ ადამიანებმა ჰარმონიულად და კმაყოფილად იცხოვრონ, ხორცშესხმული ქრისტე არ ჰგავს ნორმალურ ადამიანებს. ის იმედოვნებს დიდ ქაოსს მსოფლიოში, რომ მოვა ხილვები და დიდი კატასტროფები, რომ ღმერთის დიდი საქმე სწრაფად აღსრულდება და რომ ღმერთის მართვის საქმე სწრაფად დასრულდება, რათა შეასრულოს თავისი ნათქვამი სიტყვები. ეს არის ის თემები, რომლებიც მას აღელვებს და აინტერესებს. ამიტომ, მასთან შეხვედრისას, მე ვისაუბრებ ამ საკითხებზე და ის განსაკუთრებით კმაყოფილი დარჩება. მისი ამ კმაყოფილების ხარჯზე, შესაძლოა დავწინაურდე და მომეცეს შანსი, მეტი დღე გავატარო მის გვერდით“. არიან ასეთი ადამიანები? მე ერთხელ შევხვდი ახალგაზრდა გოგონას, რომელსაც ტკბილი ენა ჰქონდა; ის იყო მჭევრმეტყველი, საზრიანი და ზუსტად იცოდა, ვისთვის რა უნდა ეთქვა, ოსტატურად ახერხებდა პუბლიკაზე თამაშს და ყველა მიმართულებით ბრწყინავდა, განსაკუთრებით დახელოვნებული იყო ძალაუფლებისა და სტატუსის მქონე პირებთან ურთიერთობაში. როდესაც ის ჩემთან ურთიერთობდა, შეხვედრისას მაშინვე ამბობდა: „ამა და ამ ადგილას დანაშაულებრივი სამყარო მძვინვარებს; ადგილობრივ პოლიციაშიც კი არიან ბანდის წევრები. იყო ბანდის ლიდერი, რომელმაც იმ მხარეში ბევრი ცუდი რამ ჩაიდინა. ერთ დღეს ის გზაზე შეხვდა მაღალჩინოსანს, მთავარ დემონს. მისმა მანქანამ გაუსწრო მთავარი დემონის მანქანას და მთავარმა დემონმა უთხრა თავის მცველს: „ვისი მანქანაა ეგ? აღარ მინდა მისი დანახვა!“ მეორე დღეს ის მოიშორეს“. ხდება ასეთი რამეები საზოგადოებაში? (დიახ.) ასეთი რამეები ნამდვილად არსებობს, მაგრამ რა სარგებელი მოაქვს მათზე, როგორც მთავარ თემაზე საუბარს, ჩემთან შეხვედრისას? ეს არ არის ის თემები, რომლებიც მე მაინტერესებს ან რომელთა მოსმენაც მსურს, მაგრამ მან ეს არ იცოდა. მას ეგონა, რომ მე მიყვარდა ამ ამაღელვებელი ისტორიების მოსმენა. მითხარით, არის თუ არა კატასტროფები, ხილვები, ბუნებრივი და ადამიანის მიერ გამოწვეული უბედურებები ის თემები, რომლებიც მე მაღელვებს, რომელთა მოსმენაც მსურს? (არა.) დროის გასაყვანად ამ რაღაცების მოსმენას არაუშავს, მაგრამ თუ შენ ფიქრობ, რომ მე ნამდვილად მიყვარს მათი მოსმენა, მაშინ ცდები. მე არ მაინტერესებს ეს რაღაცები, არ მადარდებს მათ შესახებ მოსმენა. ზოგიერთი ადამიანი კითხულობს: „უსმენ, როცა ადამიანები ამ რაღაცებზე საუბრობენ?“ მოსმენის საწინააღმდეგო არაფერი მაქვს, მაგრამ ეს არ ნიშნავს, რომ მიყვარს მოსმენა, არც იმას ნიშნავს, რომ მსურს ამ ინფორმაციის, ამ ისტორიების შეგროვება. რას ნიშნავს ეს? ეს ნიშნავს, რომ გულის სიღრმეში ამ საკითხების მიმართ არანაირი ცნობისმოყვარეობა, არავითარი ინტერესი არ გამაჩნია. ზოგიერთი ადამიანი იმასაც კი ფიქრობს: „შენს გულში, განა განსაკუთრებით არ გძულს დიდი წითელი დრაკონი? თუ შენ გძულს დიდი წითელი დრაკონი, მე გეტყვი იმ სასჯელის შესახებ, რომელიც დიდ წითელ დრაკონს დაატყდა თავს: დიდი წითელი დრაკონის შიგნით მაღალჩინოსნებს შორის იყო შიდა დაპირისპირება, რამდენიმე ფრაქცია ებრძოდა ერთმანეთს, რამაც თითქმის შეიწირა ერთ-ერთი მთავარი დემონი. ეს მთავარი დემონები გადაურჩნენ რამდენიმე მკვლელობის მცდელობას, ეს ნამდვილად საშიშია! გაგიხარდებოდა ამის მოსმენა?“ გაგიხარდებოდათ ყველას ასეთი რამეების მოსმენა? თუ გაგიხარდებოდათ, მაშინ იხარეთ; თუ არ მოგწონთ მოსმენა, მაშინ ნუ მოუსმენთ — ეს ჩემთან არ არის დაკავშირებული. მოკლედ, რაც შეეხება ამ საკითხებს, იქნება ეს რომელიმე ქვეყანაში მოდებული ეპიდემია, მისი გავრცელების მიზეზები თუ გარდაცვლილთა რაოდენობა, რომელ ქვეყანას დაატყდა თავს დიდი უბედურება, რომელიმე ქვეყნის მთავრობის მდგომარეობა, რამდენად სასტიკია შიდა ბრძოლები რომელიმე ქვეყნის მაღალ ეშელონებში, თუ სოციალური არეულობები, მე შეიძლება მოვუსმინო, თუ შემთხვევით ყურს მოვკრავ, მაგრამ არ შევეცდები მოვიძიო კონკრეტული დეტალები მათზე, მოვუსმინო ახალ ამბებს, წავიკითხო გაზეთები ან მოვძებნო ინტერნეტში ამ მოვლენებთან დაკავშირებული შინაარსი მხოლოდ იმიტომ, რომ ამის თაობაზე არაფერი ვიცი. მე ამას ნამდვილად არ გავაკეთებ და არასოდეს ვაკეთებ ასეთ რამეებს. მე არ მაინტერესებს ეს საკითხები. ზოგიერთი ადამიანი ამბობს: „ეს ყველაფერი შენს კონტროლქვეშაა, ეს ყველაფერი შენი ნამოქმედარია; ამიტომაც არ ხარ დაინტერესებული“. არის თუ არა ეს განცხადება სწორი? მოძღვრების თვალსაზრისით სწორია, მაგრამ არსებითად ასე არ არის. ღმერთი ხელმწიფებს ადამიანის ბედზე, ყველა რასაზე, ადამიანთა ყველა ჯგუფზე, ყველა ეპოქაზე. სრულიად ნორმალურია, რომ თითოეულ ეპოქაში ხდება გარკვეული კატასტროფები და უჩვეულო მოვლენები — ეს ყველაფერი ღვთის ხელთაა. მიუხედავად ეპოქისა, ხდება თუ არა მნიშვნელოვანი ან უმნიშვნელო მოვლენები, როდესაც დგება ეპოქის შეცვლის დრო, ბალახის ღეროც რომ არ შეირხეს, ეს ეპოქა მაინც უნდა დასრულდეს. ეს არის ღვთის ხელმწიფების საკითხი. თუ ეპოქა არ უნდა დასრულდეს, მაშინაც კი, თუ ციურ ფენომენებში ან ყოველივეში დედამიწაზე დიდი ცვლილებები მოხდება, მისი დასრულება არ წერია. ეს ყველაფერი ღვთის საქმეა, ადამიანის ჩარევისა თუ დახმარების მიღმა. ის, რაც ადამიანებმა ყველაზე მეტად უნდა გააკეთონ, არის ის, რომ არ იდარდონ ამ საკითხებზე, არ შეაგროვონ მტკიცებულებები და ინფორმაცია ამ მოვლენების შესახებ თავიანთი ცნობისმოყვარეობის დასაკმაყოფილებლად. რაც შეეხება იმას, რასაც ღმერთი აკეთებს, შენ უნდა გაიგო იმდენი, რამდენიც შეგიძლია და არ დააძალო საკუთარ თავს გაგება იქ, სადაც ეს შეუძლებელია. გახრწნილ კაცობრიობაში ეს საკითხები სრულიად ნორმალურია, სრულიად ჩვეულებრივი. ყველა ეს საკითხი — ეპოქების შეცვლა, მსოფლიო წესრიგის ტრანსფორმაცია, რასის ბედი, რეჟიმის მმართველობა და სტატუსი და ა.შ. — ყველაფერი ღვთის ხელთაა, ყველაფერი მისი ხელმწიფების ქვეშაა. ადამიანებს მხოლოდ რწმენა, მიღება და მორჩილება მართებთ; ეს საკმარისია. ნუ გექნება იმის ფიქრი, რომ მეტი საიდუმლო გაიგო, ნუ იფიქრებ, რომ რაც უფრო მეტი საიდუმლო გესმის, მით უფრო მოდური ჩანს ეს, თითქოს ღმერთის რწმენით შენ გაქვს დიდი სულიერი ზრდა და სულიერება. ასეთი აზროვნების ქონა ნიშნავს, რომ შენი შეხედულება ღმერთის რწმენაზე არასწორია. ეს საკითხები არ არის მნიშვნელოვანი. ნამდვილად მნიშვნელოვანი საკითხი, რაზეც ადამიანებმა ყველაზე მეტად უნდა იზრუნონ, არის ღვთის მართვის გეგმის ბირთვი — კაცობრიობის ხსნა, რაც კაცობრიობას საშუალებას აძლევს, გადარჩეს ღვთის მართვის გეგმის საქმეში. ეს არის ყველაზე დიდი და ყველაზე ცენტრალური საკითხი. თუ შენ გესმის ამ საკითხთან დაკავშირებული ჭეშმარიტებები და ხილვები, მაშინ მიიღე ის, რასაც ღმერთი აკეთებს შენში და ის ჭეშმარიტება, რომელსაც ის გაწვდის და მიიღე გასხვლის, განკითხვისა და გაკიცხვის ყოველი შემთხვევა. თუ შენ მიიღებ ყოველივე ამას, მაშინ ეს უფრო ღირებულია, ვიდრე ციური ფენომენების, საიდუმლოებების, კატასტროფების ან პოლიტიკის კვლევა.

ზოგიერთი ადამიანი სწავლობს ცოტა ისტორიას, მას ესმის ცოტა პოლიტიკა და, ერთი მხრივ, მათ უყვართ თავის მოწონება; მეორე მხრივ, ისინი ფიქრობენ: „განკაცებული ღმერთი ფლობს ღმერთის არსსა და ჭეშმარიტებას. მან იცის ის ფაქტი, რომ ღმერთი ხელმწიფებს ყოველივეზე და მას ესმის დეტალები ამის შესახებ. ასე რომ, თუ მე მესმის პოლიტიკა და ისტორია, შემიძლია დავაკმაყოფილო მისი მოთხოვნილებები? შემიძლია დავაკმაყოფილო მისი ცნობისმოყვარეობა ამ ყველაფრის მიმართ?“ მე გეუბნები შენ, შენ ცდები! რაც მე ყველაზე მეტად მძულს, პირველ რიგში არის პოლიტიკა და მეორე რიგში, ისტორია. თუ შენ საუბრობ ისტორიაზე, ყვები იუმორისტულ, მოთხრობის მსგავს სახალისო ამბებს, ან უბრალოდ საუბრობ დროის გასაყვანად, ეს მისაღებია. მაგრამ თუ შენ ამ სიტყვებს, ამ საკითხებს განიხილავ, როგორც რაღაც სერიოზულს ჩემთან სასაუბროდ, პირფერობისთვის, ურთიერთობის ასაშენებლად, მაშინ შენ ცდები; მე არ მაქვს სურვილი მოვუსმინო ამ რაღაცებს. ზოგიერთი ადამიანი შეცდომით ფიქრობს: „შენ ჭეშმარიტებაზე გაქვს თანაზიარება და ატარებ შეკრებებს ადამიანებისთვის, რადგან იძულებული ხარ; გულის სიღრმეში, ყველაზე მეტად მსოფლიოში არსებული დიდი ქაოსი გიყვარს. შენ ნატრობ, რომ მსოფლიო კიდევ უფრო ქაოსური იყოს. როდესაც კატასტროფა ხდება, ვინ იცის, ფარულად რა ბედნიერი შეიძლება იყო, შესაძლოა ფეიერვერკებსაც კი უშვებდე აღსანიშნავად!“ მე გეუბნები შენ, ეს ასე არ არის. დიდი წითელი დრაკონიც რომ განადგურდეს და დაეცეს, მე ისეთივე დავრჩები, როგორიც ვარ. ზოგიერთი ადამიანი კითხულობს: „განა არ გაგიხარდებოდა, დიდი წითელი დრაკონი რომ დაცემულიყო? როდესაც დიდი წითელი დრაკონი განადგურდება და დაისჯება, განა არ უნდა გაუშვა ფეიერვერკები? განა არ უნდა გამართო დიდი წვეულება და იზეიმო ღვთის რჩეულ ხალხთან ერთად?“ მითხარით, არის ეს ის, რაც მე უნდა გავაკეთო? სწორია თუ არასწორი ასე მოქცევა? შეესაბამება თუ არა ეს ჭეშმარიტებას? ზოგიერთი ამბობს: „დიდმა წითელმა დრაკონმა იმდენად დევნა ღვთის რჩეული ხალხი, გაავრცელა საფუძველს მოკლებული ხმები ღმერთზე და ცილი დასწამა მის სახელს, გმო და განიკითხა ღმერთი. განა არ უნდა ვიზეიმოთ ცოტა, როდესაც ის მიიღებს თავის საზღაურს?“ თუ თქვენ იზეიმებთ, მე ნებას გრთავთ, რადგან თქვენ თქვენი განწყობები გაქვთ. თუ თქვენ ყველანი ხარობთ, სამი დღე და ღამე არ გძინავთ, იკრიბებით ერთად ღვთის სიტყვების წასაკითხად, მღერით საგალობლებს და ცეკვავთ ღვთის სამართლიანობის სადიდებლად, ხარობთ, რომ ღმერთმა საბოლოოდ გაანადგურა და ფეხქვეშ გათელა დიდი წითელი დრაკონი, მტერი და ღვთის რჩეული ხალხი აღარ დაიტანჯება მისი დევნითა და წამებით, აღარ იქნება ისე, რომ ვერ შეძლონ საკუთარ სახლებში დაბრუნება და საბოლოოდ შეძლებენ ოჯახებში დაბრუნებას, ყველას გუნება-განწყობა გასაგებია. თუ თქვენ გსურთ იზეიმოთ და ასე განიტვირთოთ, მე თანახმა ვარ. მაგრამ რაც შემეხება მე, მე გავაკეთებ იმას, რაც უნდა გავაკეთო; მე არ ვერთვები ამ აქტივობებში. ზოგიერთი ადამიანი კითხულობს: „რატომ გაქვს ასეთი დამოკიდებულება? განა ეს არ უხშობს ადამიანებს ხალისს? რატომ არ ავლენ ენთუზიაზმს? თუ შენ არ ხარ იქ ყველაზე კრიტიკულ მომენტში, როგორ შეგვიძლია ვიზეიმოთ?“ ზეიმი არ არის არასწორი, მაგრამ არის ერთი რამ, რაზეც ნათლად უნდა ვიქონიოთ თანაზიარება: დავუშვათ, დიდი წითელი დრაკონი დაისაჯა, ღმერთმა გაანადგურა იგი; ეს ეშმაკთა მეფე, რომელიც ოდესღაც ემსახურებოდა ღვთის რჩეული ხალხის სრულყოფას, განადგურებული და აღმოფხვრილია — მაშ, რა ხდება ღვთის რჩეული ხალხის სულიერ ზრდასთან მიმართებით? რამდენი ჭეშმარიტება გაიგეთ? თუ თქვენ ყველას შეგიძლიათ შეასრულოთ თქვენი მოვალეობები სტანდარტის შესაბამისად, ყველანი ხართ სტანდარტის შესაბამისი ქმნილებები, გაქვთ ღვთისმოშიშებისა და ბოროტებისგან განრიდების უნარი, თითოეული ადამიანი ფლობს იობისა და პეტრეს სულიერ ზრდას და ყველანი უკვე გადარჩენილები ხართ, მაშინ ეს ნამდვილად სასიხარულო მომენტია, რაღაც, რაც ზეიმს იმსახურებს. თუმცა, თუ ერთ დღეს დიდი წითელი დრაკონი დაეცემა და თქვენი სულიერი ზრდა არ მიაღწევს თქვენი მოვალეობების ერთგულად შესრულების დონეს, თუ თქვენში კვლავ არ არის ღვთისმოშიშება და არ შეგიძლიათ ბოროტებისგან განრიდება, უკიდურესად შორს ხართ იობისა და პეტრეს სულიერი ზრდისგან, არ შეგიძლიათ ჭეშმარიტად დაემორჩილოთ ღვთის ხელმწიფებას და ვერ ჩაითვლებით სტანდარტის შესაბამის ქმნილებებად, მაშინ რა გაქვთ სასიხარულო? განა ეს არ არის უბრალოდ ამაო სიხარულით ტკბობა? ასეთი ზეიმი უაზრო და უსარგებლო იქნებოდა. ზოგიერთი ადამიანი ამბობს: „დიდი წითელი დრაკონი ასე გვდევნის; ნამდვილად მისაღებია, რომ გვძულდეს ის, არა? მისი არსის ამოცნობა ხომ მისაღები უნდა იყოს? მან ასე გვდევნა; რატომ არ შეგვიძლია ვიყოთ ბედნიერები, როდესაც ის განადგურდება?“ მისაღებია იყო ბედნიერი, გამოხატო შენი ემოციები. თუმცა, თუ შენ ფიქრობ, რომ დიდი წითელი დრაკონის განადგურება ნიშნავს ღვთის მართვის გეგმის დასრულებას, რომ კაცობრიობა გადარჩა და აიგივებ დიდი წითელი დრაკონის განადგურებას ღვთის მართვის გეგმის დასრულებასთან, ისევე როგორც შენს საკუთარ ხსნასა და სრულყოფასთან, განა ეს გაგება არასწორი არ არის? (დიახ.) მაშ, რა გაიგეთ ახლა? რაც შეეხება ღვთის მტერს, დიდ წითელ დრაკონს, მისი ბედი და ის, თუ როგორ არის ის, ღვთის საქმეა და მათ არავითარი კავშირი არ აქვთ ხასიათის შეცვლისკენ ან ხსნისკენ შენს სწრაფვასთან. დიდი წითელი დრაკონი მხოლოდ საპირისპირო ფონია, მსახურების ობიექტი, რომელიც ექვემდებარება ღვთის წარმართვასა და განგებას. რას აკეთებს ის და როგორ იყენებს მას ღმერთი მსახურების გასაწევად, ღვთის საქმეა და არ ეხება ადამიანებს. ამიტომ, თუ შენ ზედმეტად ნერვიულობ მის ბედზე და საშუალებას აძლევ მას, გული გაგიფანტოს, მაშინ ეს პრობლემაა. ღმერთი ხელმწიფებს ყოველივეზე, მათ შორის დიდ წითელ დრაკონზე და ყველა ეშმაკსა და სატანაზე, ამიტომ რასაც არ უნდა აკეთებდნენ ეშმაკები და სატანები, როგორებიც არ უნდა იყვნენ ისინი, ამას არავითარი კავშირი არ აქვს შენს სიცოცხლეში შესვლასთან ან ხასიათის შეცვლასთან. რა უნდა გაღელვებდეს შენ? შენ უნდა ამოიცნო ღვთისადმი მისი წინააღმდეგობის უკეთური და სასტიკი არსი, მისი არსი, რომ მტრულად არის განწყობილი და არის ღვთის მტერი — აი, რა უნდა გესმოდეს შენ. რაც შეეხება დანარჩენს, რა კატასტროფებს მოუვლენს მას ღმერთი, როგორ წარმართავს და განაგებს ღმერთი მის ბედს, ამას შენთან არავითარი კავშირი არ აქვს და ამის ცოდნა უსარგებლოა. რატომ არის ეს უსარგებლო? რადგან რომც იცოდე, შენ ვერ გაიგებ, რატომ მოქმედებს ღმერთი ასე. რომც ხედავდე ამას, შენ არ გეცოდინება, რატომ ირჩევს ღმერთი ასე მოქმედებას, შენ ვერ შეძლებ ბოლომდე ჩაწვდე მის მიღმა არსებულ ჭეშმარიტებას. ამ თემას აქ დავასრულებ ამ რამდენიმე სიტყვით.

ანტიქრისტეების გამოვლინებები, რომლებიც იყენებენ პირფერობას, მლიქვნელობასა და ტკბილმოუბარობას, რა თქმა უნდა, გვხვდება ჩვეულებრივ გახრწნილ ადამიანებშიც, მაგრამ რა განასხვავებს ანტიქრისტეებს ჩვეულებრივი გახრწნილი ადამიანებისგან? მათ პირფერობაში, მლიქვნელობასა და ტკბილმოუბარობაში არ არის პატივისცემა, არ არის გულწრფელობა. ნაცვლად ამისა, ისინი მიზნად ისახავენ ეთამაშონ განკაცებულ ღმერთს, გამოსცადონ და გამოიყენონ იგი, რაც ბიძგს აძლევს მათ ასეთ ქცევებს; მათ აქვთ საკუთარი მიზნები. ისინი ცდილობენ ეთამაშონ მათ წინაშე მდგარ ჩვეულებრივ ადამიანს პირფერობის, მლიქვნელობისა და ტკბილმოუბარობის მეშვეობით, რათა მოატყუონ ქრისტე, რათა ქრისტემ გამჭოლად ვერ დაინახოს, ვინ არიან ისინი სინამდვილეში, როგორი გახრწნილი ხასიათი აქვთ, როგორი ზნეობა და როგორი არსი გააჩნიათ და ადამიანთა რომელ კატეგორიას განეკუთვნებიან. მათ სურთ მოტყუება და შეცდომაში შეყვანა, არა? (დიახ.) მათ პირფერობაში, მლიქვნელობასა და ტკბილმოუბარობაში არის თუ არა თუნდაც ერთი გულწრფელი სიტყვა? არცერთი. ანტიქრისტეების განზრახვა და მიზანია შეცდომაში შეყვანა, მოტყუება და სხვებით თამაში. განა ეს პრაქტიკები არ არის ანტიქრისტეების მიერ ჭეშმარიტების აბუჩად აგდების არსი? (დიახ.) ისინი ფიქრობენ, რომ ჩვეულებრივ ადამიანებს ყველას უყვარს სასიამოვნო სიტყვების მოსმენა, სიამოვნებთ მლიქვნელობა და მოსწონთ, როცა სხვები მათ წინაშე ქედს იხრიან, რაც მათ მნიშვნელოვნების გრძნობას ანიჭებს და მათ სტატუსს უფრო პატივსაცემად და დიადად წარმოაჩენს, ვიდრე რიგითი ადამიანისას. პირიქით, თუ ვინმე ზედმეტად მონურად იქცევა ქრისტეს წინაშე, არ გააჩნია ზნეობა და ღირსება, საუბრობს მიკიბულ-მოკიბულად, ყოველთვის ცდილობს მოტყუებას და ყოველთვის ცდილობს ფაქტების დამალვას, ეპყრობა ქრისტეს თვალთმაქცობითა და სიყალბით, ქრისტე არა მხოლოდ არ დაიჯერებს ამას, არამედ გულში გაღიზიანდება შენით. რამდენად? ღმერთი იტყოდა, რომ ეს ადამიანი საზიზღარია, არ ამბობს არცერთ სიმართლეს, მხოლოდ იმაზე ფიქრობს, როგორ გაეგოს ფეხთით, არ წარმოადგენს დადებით პიროვნებას — ასეთი ადამიანი არასანდოა და უნდობელი. არასანდო და უნდობელი; ეს არის ის განმარტება, რომელიც ეძლევა ასეთ ადამიანებს. ზედაპირულად, ეს მხოლოდ ეს ორი ფრაზაა, მაგრამ სინამდვილეში, ასეთ ადამიანს არ უყვარს ჭეშმარიტება, არ შეუძლია ჭეშმარიტების მოპოვება და ნაკლებად სავარაუდოა, რომ გადარჩეს. რა მნიშვნელობა და ღირებულება აქვს ასეთი ადამიანის ღმერთისადმი რწმენას, თუ მას არ შეუძლია ჭეშმარიტების მოპოვება და ნაკლებად სავარაუდოა, რომ გადარჩეს? თუ ისინი არ იწვევენ ჩაშლას ან არეულობას, მათ მხოლოდ საპირისპირო ფონის ან მსახურების ობიექტის როლის შესრულება შეუძლიათ ღვთის სახლში, ისევე როგორც დიდ წითელ დრაკონს. რას ნიშნავს რაღაცის როლის შესრულება? ეს ნიშნავს დროებით, წახვიდე იქამდე, სადამდეც შეძლებ, ურმის გაწევის მსგავსად გააგრძელო მანამ, სანამ არ გადააბრუნებ. რატომ აკისრებენ მათ ამ როლის შესრულებას? რადგან ასეთი ადამიანები არ ეძიებენ ჭეშმარიტებას. ისინი ისე იგდებენ აბუჩად და დასცინიან ჭეშმარიტებას თავიანთ გულებში, ისე აბუჩად იგდებენ და ეთამაშებიან ჭეშმარიტებას, რომ მათი საბოლოო აღსასრული გარანტირებულად პავლეს მსგავსი იქნება, ვერ მიაღწევენ ბოლომდე. ამიტომ, ამ ტიპის ადამიანს მხოლოდ დროებითი მსახურების შემსრულებლის როლის შესრულება შეუძლია ღვთის სახლში. ერთი მხრივ, ისინი საშუალებას აძლევენ მათ, ვინც ჭეშმარიტად ეძიებს ჭეშმარიტებას, გაიზარდონ გარჩევის უნარსა და გაგებაში. მეორე მხრივ, ისინი აკეთებენ იმას, რისი უნარიც აქვთ ღვთის სახლში, ეწევიან მსახურებას იმდენად, რამდენადაც შეუძლიათ, რადგან ასეთ ადამიანებს არ შეუძლიათ გზის ბოლომდე გავლა.

ერთ დღეს, როცა გარეთ გავედი, ნაცნობს გადავაწყდი. სანამ ხმას ამოვიღებდი, მან პირველმა მომმართა: „ამდენი ხანი გავიდა ჩვენი ბოლო შეხვედრიდან. ყოველდღე აქ გელოდებოდი, ისე მენატრებოდი, რომ სახლში ვერ ვჩერდებოდი. უბრალოდ აქ გამვლელ-გამომვლელში გეძებდი!“ გულში გავიფიქრე, ამ შეიძლება ადამიანს ფსიქიკური პრობლემები ჰქონდეს. დაგითქვი შენ შეხვედრა? რატომ უნდა მელოდო აქ ყოველდღე? რადგან ერთმანეთს გადავაწყდით, მოდი ვისაუბროთ რაღაც არსებითზე. მე ვკითხე მას: „როგორ იყავი ბოლო დროს?“ მან მიპასუხა: „ოჰ, ეგ არც მკითხო. ჩვენი ბოლო შეხვედრის შემდეგ, ისე ვიყავი შენზე ფიქრებით მოცული, რომ ვერც ვჭამდი და ვერც ვიძინებდი. უბრალოდ იმის იმედი მქონდა, რომ ერთ დღეს გნახავდი“. მე ვუთხარი: „მოდი ვისაუბროთ რაღაც არსებითზე. როგორი იყო შენი მდგომარეობა ამ პერიოდში?“ „საკმაოდ კარგი. ნორმალური იყო“. „ჩატარდა თქვენს ეკლესიაში არჩევნები? ისევ იგივე წინამძღოლია?“ „არა, მათ ესა და ეს აირჩიეს“. „როგორია ის?“ „ნორმალურია“. „მაშინ რატომ გაათავისუფლეს წინა ეკლესიის წინამძღოლი?“ „არ ვარ დარწმუნებული; ის ნორმალური იყო“. „უფრო კონკრეტულად თქვი, ნუ იმეორებ სულ „ნორმალურია“. ისე ხომ არ იყო, რომ არ შეეძლო კონკრეტული საქმის კეთება?“ „მე მეგონა, რომ ის ნორმალური იყო“. „რას იტყვი ახლად არჩეული წინამძღოლის ადამიანობაზე? როგორია მისი ჭეშმარიტების წვდომა? შეუძლია მას კონკრეტული საქმის კეთება?“ „ის ნორმალურია“. რასაც არ უნდა ვეკითხებოდი, მისი პასუხი ყოველთვის იყო „ნორმალურია“, რამაც შეუძლებელი გახადა საუბარი. ამიტომ, მე წამოვედი. რას ფიქრობთ ამ ისტორიაზე? რა უნდა დაერქვას ამ ისტორიას? („ნორმალური“.) ეს ამბავია „ნორმალური“. ბევრ ადამიანთან ჩემს ურთიერთობაში, ცოტა თუ საუბრობს ადამიანური გონიერებით, რომ აღარაფერი ვთქვათ ჭეშმარიტება-პრინციპების შესაბამისად საუბარზე. ადამიანთა უმეტესობის პირი სავსეა ტყუილებით, სისულელეებით, მცდარი შეხედულებებითა და კადნიერი სიტყვებით; არ არის არცერთი ჭეშმარიტი განცხადება. მე არც კი ვითხოვ, რომ შენი ნათქვამი თითოეული წინადადება შეესაბამებოდეს ჭეშმარიტებას ან ჰქონდეს ჭეშმარიტება-რეალობა, მაგრამ სულ მცირე, ადამიანურად საუბარი მაინც უნდა შეგეძლოს, გამოიჩინო ცოტა გულწრფელობა, გამოხატო ნამდვილი გრძნობა. ამათ გარეშე, შეიძლება არსებობდეს დიალოგი? არ შეიძლება. შენ ყოველთვის ცარიელი სიტყვებით საუბრობ და იტყუები; როდესაც სიტუაციების წინაშე დგები, სისულელეები, მცდარი შეხედულებები, შეურაცხმყოფელი და კადნიერი სიტყვები — ყველაფერი ეს ამოდის პირიდან და ჩნდება გამართლებისა და თავდაცვის სიტყვები, რაც შეუძლებელს ხდის ურთიერთობის აწყობას ან კომუნიკაციას, არა? (დიახ.)

ბევრი ადამიანი ჭამს და სვამს ღვთის სიტყვებს და სჯერა, რომ ეს სიტყვები ზეციერ ღმერთს, მხოლოდ ღვთის სულს და მხოლოდ იმ ღმერთს უკავშირდება, რომელიც უხილავი და ხელშეუხებელია. რადგან ეს ღმერთი ასე შორსაა, მისი სიტყვები საკმარისად ღრმააზროვნად მიიჩნევა იმისთვის, რომ მათ ჭეშმარიტება ეწოდოს. თუმცა, მიიჩნევა, რომ მათ წინაშე მდგომ ამ ჩვეულებრივ ადამიანს, რომელსაც ხედავენ და ესმით მისი საუბარი, მცირე კავშირი აქვს ჭეშმარიტებასთან, ღმერთთან ან ღვთის არსთან. ეს იმიტომ ხდება, რომ იგი ხილულია და ძალიან ახლოსაა ადამიანებთან, ის არც გულს უჩქარებს და არც თვალში ხვდებათ და არ იწვევს მათში მისტიკურობის ცნობისმოყვარეობას. ადამიანები გრძნობენ, რომ ამ ჩვეულებრივი, ხელშესახები ადამიანის ამოცნობა, რომელიც საუბრობს, ძალიან ადვილია, ის ზედმეტად გამჭვირვალეა. მათ ისიც კი ჰგონიათ, რომ შეუძლიათ მისი ბოლომდე ამოცნობა და ერთი შეხედვით მის არსში წვდომა. შედეგად, ადამიანები გაუცნობიერებლად ისე ეპყრობიან ქრისტეს, როგორც ნებისმიერ ადამიანს, ისევე, როგორც მოეპყრობოდნენ სტატუსის ან ძალაუფლების მქონე ნებისმიერ პირს. არის თუ არა ეს ჭეშმარიტება-პრინციპებთან თანხვედრაში? როგორ შეიძლება ქრისტეს გაიგივება სტატუსისა და ძალაუფლების მქონე გახრწნილ ადამიანებთან? როდესაც ადამიანები ეპირფერებიან და ემლიქვნელებიან სტატუსისა და ძალაუფლების მქონე გახრწნილ ადამიანებს, ისინი იღებენ სარგებელსა და მათ კეთილგანწყობას. გახრწნილებს ეს სიამოვნებთ; მათ სურთ სხვების პირფერობა, მლიქვნელობა და ფეხქვეშ გაგება, რადგან ეს მათ უფრო კეთილშობილურ და აღმატებულ იერს სძენს, რაც კიდევ უფრო უსვამს ხაზს მათ სტატუსსა და ძალაუფლებას. თუმცა, ქრისტე, რომელსაც ღვთის არსი გააჩნია, ზუსტად საპირისპიროა. როდესაც ადამიანს აქვს სტატუსი და დიდება, ეს არ ხდება იმიტომ, რომ ის ფლობს კეთილშობილურ არსს ან ზნეობას; ამიტომ, მან უნდა გამოიყენოს ყოველგვარი საშუალება, რათა სხვებმა გააღმერთონ და ემლიქვნელონ მას, რათა წარმოაჩინოს თავისი დიდება და სტატუსი. ამის საპირისპიროდ, ქრისტე, რომელსაც ღვთის არსი გააჩნია, თავისთავად ფლობს ღვთის ვინაობასა და სტატუსს, რომლებიც ნებისმიერი ქმნილების არსსა და სტატუსზე მაღლა დგას. მისი ვინაობა და არსი ობიექტურად არსებობს და საკუთარი ვინაობის დასადასტურებლად არ სჭირდება არცერთი ქმნილების მლიქვნელობა; არც რომელიმე ქმნილების პირფერობა ან მლიქვნელობა სჭირდება თავისი ვინაობის, არსის ან კეთილშობილური სტატუსის წარმოსაჩენად. ეს იმიტომ ხდება, რომ ქრისტეს მიერ ღვთის არსის ფლობა ბუნებრივი მოცემულობაა; ეს მას არცერთი ადამიანისგან არ მინიჭებია და მით უმეტეს, არ მოუპოვებია კაცობრიობაში წლების განმავლობაში მიღებული გამოცდილებით. ანუ, ყველა ქმნილების გარეშეც, ღვთის ვინაობა და არსი რჩება ისეთი, როგორიც არის; იმის გარეშეც, რომ რომელიმე ქმნილება თაყვანს სცემდეს ან მიჰყვებოდეს ღმერთს, ღვთის არსი უცვლელი რჩება — ეს არის ფაქტი, რომელიც არ იცვლება. ანტიქრისტეებს შეცდომით სჯერათ, რომ რასაც არ უნდა ამბობდეს ან აკეთებდეს ქრისტე, ადამიანებმა უნდა გამოიყენონ ტკბილმოუბარობა, აღტაცება უნდა გამოხატონ, უნდა აჰყვნენ და უნდა ეპირფერონ, რათა დააკმაყოფილონ მისი სურვილები და არ წავიდნენ მისი განზრახვების წინააღმდეგ, რადგან ჰგონიათ, რომ ამან შეიძლება ქრისტეს აგრძნობინოს თავისი ვინაობისა და სტატუსის არსებობა. ეს სერიოზული შეცდომაა! როგორ მოიპოვებს დიდებასა და ძალაუფლებას გახრწნილ კაცობრიობაში დიდების, ძალაუფლებისა და სტატუსის მქონე ნებისმიერი ადამიანი? (პირფერობითა და ფეხქვეშ გაგებით.) ეს ერთი ასპექტია. გარდა ამისა, ეს ძირითადად ხდება ადამიანებს შორის მათი ბრძოლისა და ძალისხმევის, მანიპულირების გზითაც კი და სხვადასხვა საშუალებით მისი მოპოვების ან ხელში ჩაგდების გზით. ეს მხოლოდ რეპუტაციაა, მაღალი თანამდებობა ან წოდება ადამიანებს შორის. ეს მაღალი რეპუტაცია, მაღალი წოდება და მაღალი სტატუსი ადამიანს ბრბოსგან გამოარჩევს, აქცევს მას წინამძღოლად, გადაწყვეტილების მიმღებად, რომლის სიტყვაც გადამწყვეტია. მაგრამ რა არის ამ სტატუსისა და დიდების მქონე ადამიანის არსი, რომელიც ადამიანებს შორის სხვებზე მაღლა დგას? არის რაიმე განსხვავება მასსა და სხვებს შორის? მისი ვინაობა და არსი ზუსტად ისეთივეა, როგორიც ნებისმიერი ჩვეულებრივი გახრწნილი ადამიანისა; ის არის სატანის ბატონობის ქვეშ გახრწნილი ჩვეულებრივი ქმნილება, რომელსაც შეუძლია უღალატოს ჭეშმარიტებასა და დადებით რამეებს, ამოატრიალოს სწორი და არასწორი, წავიდეს ფაქტების წინააღმდეგ, ჩაიდინოს ბოროტება, შეეწინააღმდეგოს ღმერთს და დაუპირისპირდეს და დაწყევლოს ზეცა. მისი ჭეშმარიტი ვინაობა და არსი არის სატანის მიერ გახრწნილი ადამიანისა, რომელსაც შეუძლია შეეწინააღმდეგოს ღმერთს, რაც მის დიდებასა და სტატუსს მხოლოდ ფუჭ წოდებებად აქცევს. ისინი, ვინც საკმარისად დაუნდობლები, სასტიკები და ბოროტგანზრახულები არიან, რომელნიც სტატუსისა და დიდებისთვის მოკლავდნენ ან ზიანს მიაყენებდნენ სხვებს, იკავებენ მაღალ თანამდებობებს. ისინი, ვისაც შეუძლია ინტრიგების ხლართვა, ვისაც აქვს მეთოდები და შეუძლია მოაწყოს შეთქმულებები, ხდებიან სხვების წინამძღოლები. ეს ინდივიდები უფრო ბოროტგანზრახულები, სასტიკები და უკეთურები არიან, ვიდრე ჩვეულებრივი გახრწნილი ადამიანები. მათ მოსწონთ, როდესაც მათ მხოლოდ ტკბილმოუბარობით, ფეხქვეშ გაგებით, პირფერობითა და მლიქვნელობით ეპყრობიან. თუ შენ მათ სიმართლეს ეტყვი, შენს სიცოცხლეს საფრთხეში ჩაიგდებ. ანტიქრისტეებს შემოაქვთ თამაშის ეს ამქვეყნიური წესები და ამქვეყნიური ურთიერთობების ფილოსოფია ღვთის სახლში და იყენებენ მათ ქრისტესთან ურთიერთობისას. ისინი ვარაუდობენ, რომ თუ ქრისტეს სურს მყარად დაიმკვიდროს თავი, მასაც უნდა მოსწონდეს, როდესაც ეპირფერებიან, ემლიქვნელებიან და ტკბილმოუბარობით მიმართავენ. ამით ისინი შეუმჩნევლად ეპყრობიან ღვთის განკაცებულ ხორცს, როგორც გახრწნილი კაცობრიობის უბრალო წევრს, რაც ანტიქრისტეების მიდგომაა. ამიტომ, ის ხასიათი, რომელსაც ანტიქრისტეები ავლენენ ქრისტესთან ურთიერთობისას, უდავოდ უკეთურია. ისინი უკეთური ხასიათისანი არიან, მოსწონთ ადამიანთა აზრებზე დაფიქრება, მოსწონთ სხვა ადამიანების სიტყვებისა და გამომეტყველების შეფასება და მოსწონთ გარკვეული საშუალებების, თამაშის ზოგიერთი წესის გამოყენება, რომლებსაც წუთისოფლის ხალხი იყენებს ქრისტესთან მოპყრობისას და მასთან ურთიერთობასთან დაკავშირებულ საკითხებში. რა არის ყველაზე სერიოზული შეცდომა, რომელსაც ისინი უშვებენ? რატომ შეუძლიათ მათ ასე მოქცევა? სად არის ამის სათავე? ღმერთი ამბობს, რომ განკაცებული ღმერთი ჩვეულებრივი ადამიანია. ანტიქრისტეები, ამის გაგონებაზე, ხარობენ და ამბობენ: „კარგი, მაშინ მე მოგექცევი, როგორც ჩვეულებრივ ადამიანს; ახლა მე მაქვს საფუძველი, თუ როგორ მოგექცე“. როდესაც ღმერთი ამბობს, რომ ღვთის განკაცებულ ხორცს ღვთის არსი გააჩნია, ანტიქრისტეები პასუხობენ: „ღვთის არსი? როგორ ხდება, რომ ვერ ვხედავ? სად არის ის? როგორ ვლინდება იგი? რას ავლენს ის იმის დასამტკიცებლად, რომ მას ღვთის არსი აქვს? მე მხოლოდ ის ვიცი, რომ ვეპირფერო და ვემლიქვნელო სტატუსის მქონე ადამიანებს. ადამიანების მიმართ პირფერობა და მლიქვნელობა ყოველთვის ამართლებს; ეს ყოველთვის სწორი გზაა. ყოველ შემთხვევაში, ეს სჯობს ჭეშმარიტების თქმას“. ეს არის ანტიქრისტეების უკეთურება. აი, როგორ არ სწამთ ანტიქრისტეებს ჭეშმარიტება და არ იღებენ მას და ცხოვრობენ მხოლოდ სატანის ფილოსოფიით.

ზოგიერთი ადამიანი ამბობს: „ყველას მოსწონს ისინი, ვისაც შეუძლია პირფერობა, მლიქვნელობა და სასიამოვნო სიტყვების თქმა; მხოლოდ ღმერთს არ მოსწონს ასეთი ადამიანები. მაშ, სინამდვილეში როგორი ადამიანი მოსწონს ღმერთს? როგორ უნდა იურთიერთოს ადამიანმა ღმერთთან, რომ მას მოეწონოს?“ იცით თუ არა? (ღმერთს მოსწონს პატიოსანი ადამიანები, ადამიანები, რომლებიც გულს უშლიან ღმერთს, ადამიანები, რომლებიც ხსნიან თავიანთ გულებს და რომლებსაც ყოველგვარი მზაკვრობის გარეშე აქვთ თანაზიარება ღმერთთან.) კიდევ რამე? (ისინი, რომელთაც ღვთისმოშიში გული აქვთ, რომელთაც შეუძლიათ ღვთის სიტყვების მოსმენა და მიღება.) (ისინი, რომელთა გულიც ღვთის სახლისკენაა მიმართული, რომლებიც ღმერთთან ერთსულოვანნი არიან.) თქვენ ყველამ ახსენეთ პატიოსან ადამიანად ყოფნის რამდენიმე ასპექტი, რომლებიც პრაქტიკაში უნდა განხორციელდეს. პატიოსან ადამიანად ყოფნა არის ის მოთხოვნა, რომელსაც ღმერთი უყენებს ადამიანს. ეს არის ჭეშმარიტება, რომელიც ადამიანმა პრაქტიკაში უნდა გამოიყენოს. მაშ, რა პრინციპები უნდა დაიცვას ადამიანმა ღმერთთან ურთიერთობისას? იყავი გულწრფელი: ეს არის პრინციპი, რომელიც უნდა დაიცვა ღმერთთან ურთიერთობისას. ნუ მიმართავ არამორწმუნეთა პრაქტიკას — პირფერობასა და მლიქვნელობას; ღმერთს არ სჭირდება ადამიანის პირფერობა და მლიქვნელობა. საკმარისია იყო გულწრფელი. და რას ნიშნავს იყო გულწრფელი? როგორ უნდა განხორციელდეს ეს პრაქტიკაში? (უბრალოდ ღმერთთან გულის გადაშლით, მოჩვენებითობის, რაიმეს დამალვის ან საიდუმლოებების შენახვის გარეშე, ღმერთთან პატიოსანი გულით ურთიერთობით და პირდაპირობით, ყოველგვარი ბოროტი განზრახვისა თუ ეშმაკობის გარეშე.) სწორია. იმისათვის, რომ იყო გულწრფელი, პირველ რიგში გვერდზე უნდა გადადო შენი პირადი სურვილები. იმის ნაცვლად, რომ ყურადღება გაამახვილო იმაზე, თუ როგორ გეპყრობა ღმერთი, უნდა გაიხსნა ღვთის წინაშე და თქვა ყველაფერი, რაც გულში გაქვს. ნუ იფიქრებ და ნუ აწონ-დაწონი, რა შედეგები მოჰყვება შენს სიტყვებს; თქვი ყველაფერი, რასაც ფიქრობ, გვერდზე გადადე შენი მოტივები და ნუ იტყვი რაღაცას მხოლოდ რაიმე მიზნის მისაღწევად. შენ გაქვს ძალიან ბევრი პირადი განზრახვა და უწმინდური მოტივი; შენ ყოველთვის გათვლილად საუბრობ და ფიქრობ: „მე ამაზე უნდა ვისაუბრო და არა იმაზე, ფრთხილად უნდა ვიყო იმაში, რასაც ვამბობ. მე ამას ისე ვიტყვი, რომ ჩემთვის სასარგებლო იყოს დავფარო ჩემი ნაკლოვანებები და კარგი შთაბეჭდილება დავტოვო ღმერთზე“. განა ეს მოტივების ქონა არ არის? სანამ სიტყვას იტყვი, შენი გონება სავსეა მზაკვრული ფიქრებით, გონებაში რამდენჯერმე აწონ-დაწონი ხოლმე სათქმელს, ისე, რომ როდესაც სიტყვები შენს ბაგეს სცდება, ისინი აღარ არის ისეთი სუფთა, ოდნავადაც აღარ არის ნამდვილი და შეიცავს შენს მოტივებსა და სატანის ხრიკებს. ეს არ არის გულწრფელობა; ეს ნიშნავს გქონდეს ბოროტი მოტივები და ბოროტი განზრახვები. უფრო მეტიც, როდესაც საუბრობ, შენ ყოველთვის აკვირდები ადამიანების სახის გამომეტყველებას და მათ მზერას: თუ მათ სახეზე დადებითი გამომეტყველება აქვთ, შენ აგრძელებ საუბარს; თუ არა, თავს იკავებ და არაფერს ამბობ; თუ მათი მზერა ცუდია და ჩანს, თითქოს არ მოსწონთ მოსმენილი, შენ ფიქრობ ამაზე და ეუბნები საკუთარ თავს: „კარგი, მე ვიტყვი რაღაცას, რაც დაგაინტერესებს, რაც გაგაბედნიერებს, რაც მოგეწონება და რაც ჩემ მიმართ კეთილგანწყობილს გაგხდის“. არის ეს გულწრფელობა? არ არის. ზოგიერთი ადამიანი არ ატყობინებს, როდესაც ხედავს, რომ ვინმე ბოროტებას სჩადის და ეკლესიაში არევ-დარევას იწვევს. ისინი ფიქრობენ: „მე რომ პირველმა განვაცხადო ამის შესახებ, იმ ადამიანს ვაწყენინებ და თუ შემთხვევით შევცდი, გასასხლავი გავხდები. დაველოდები, სანამ სხვები განაცხადებენ და მათ შევუერთდები. რომც შევცდეთ, არაფერი დაშავდება — ბოლოს და ბოლოს, ბრბოს მსჯავრს ვერ დასდებ. როგორც იტყვიან, „ვინც თავს იჩენს, საფრთხეშიც ის იგდებს თავს“. მე არ გამოვიჩენ თავს; სულელი უნდა იყო, რომ თავის გამოჩენა მოინდომო“. არის ეს გულწრფელობა? ნამდვილად არ არის. ასეთი ადამიანი მართლაც ცბიერია; ის რომ ეკლესიის წინამძღოლი ან ზედამხედველი გამხდარიყო, განა ზიანს არ მიაყენებდა ეკლესიის საქმეს? ნამდვილად მიაყენებდა. ასეთი ადამიანის გამოყენება კატეგორიულად დაუშვებელია. შეგიძლიათ ამოიცნოთ ამგვარი ადამიანი? ვთქვათ, მაგალითად, არის წინამძღოლი, რომელმაც ჩაიდინა გარკვეული ცუდი საქმეები და ხელი შეუშალა ეკლესიის საქმეს, თუმცა არავის ესმის, სინამდვილეში რას წარმოადგენს ეს ადამიანი და არც ზემდგომმა იცის, როგორია ის — მხოლოდ შენ იცი, სინამდვილეში რას წარმოადგენს ის. ასეთ ვითარებაში პატიოსნად გადასცემდი ამ საკითხს ზემდგომს? ეს საკითხი ყველაზე მეტად ავლენს ადამიანის ნამდვილ სახეს. თუ შენ დამალავდი ამ საქმეს და არავის არაფერს ეტყოდი, ღმერთსაც კი და დაელოდებოდი იმ დღეს, როდესაც ის წინამძღოლი იმდენ ბოროტებას ჩაიდენდა, რომ ეკლესიის საქმეს აურევდა და ყველა უკვე ამხელდა და გაუმკლავდებოდა მას და შემდეგ ამოიღებდი ხმას და იტყოდი: „მე თავიდანვე ვიცოდი, რომ ის არ იყო კარგი ადამიანი. უბრალოდ ზოგიერთს ეგონა, რომ იყო; რამე რომ მეთქვა, არავინ დამიჯერებდა. ამიტომ, ხმა არ ამომიღია. ახლა, როცა მან ცუდი საქმეები ჩაიდინა და ყველას შეუძლია დაინახოს, ვინ არის ის, შემიძლია ვისაუბრო იმაზე, თუ სინამდვილეში რას წარმოადგენს“, არის ეს გულწრფელობა? (არა). თუ შენ, ყოველ ჯერზე, როდესაც ვინმეს პრობლემები მჟღავნდება, ან პრობლემის შესახებ ცხადდება, მიჰყვები ბრბოს და ბოლო ხარ, ვინც დგება და ამხელს მათ ან აცხადებს პრობლემის შესახებ, ხარ თუ არა გულწრფელი? აქედან არცერთი არ წარმოადგენს გულწრფელობას. თუ შენ არ მოგწონს ვინმე, ან ვინმემ გაწყენინა და შენ იცი, რომ ის არ არის ბოროტი ადამიანი, მაგრამ შენ, შენი წვრილმანი ბუნების გამო, იწყებ მის სიძულვილს და გსურს შური იძიო მასზე, სამარცხვინო მდგომარეობაში ჩააგდო ის, შენ შეიძლება მოიფიქრო გზები და ეძებო შესაძლებლობები, რომ ზემდგომთან რაიმე ცუდი თქვა მასზე. შენ შეიძლება უბრალოდ ფაქტებს აცხადებდე და არ გმობდე იმ ადამიანს, მაგრამ ამ ფაქტების აღნიშვნისას შენი განზრახვა უკვე გამჟღავნებულია: გსურს გამოიყენო ზემდგომის ხელი ან ათქმევინო ღმერთს რაიმე, რათა მიხედო მას. ზემდგომთან პრობლემების შეტყობინებით, შენი მიზნის მიღწევას ცდილობ. ეს აშკარად შერეულია პირად განზრახვებთან და ნამდვილად არ არის გულწრფელობა. თუ ის არის ბოროტი ადამიანი, რომელიც ხელს უშლის ეკლესიის საქმეს და შენ აცხადებ ამის შესახებ ზემდგომთან, რათა დაიცვა ეს საქმე და გარდა ამისა, პრობლემები, რომლებსაც აცხადებ, სრულიად ფაქტობრივია, ეს განსხვავდება სატანის ფილოსოფიების მეშვეობით საქმეების მოგვარებისგან. ეს მომდინარეობს სამართლიანობისა და პასუხისმგებლობის გრძნობიდან და ეს არის შენი ერთგულების გამოვლენა; სწორედ ასე ვლინდება გულწრფელობა.

ღმერთს არ მოსწონს ის ადამიანები, რომლებიც მიმართავენ პირფერობას, მლიქვნელობას ან ტკბილმოუბარობას. მაშ, როგორი ადამიანი მოსწონს ღმერთს? როგორ სურს ღმერთს, რომ ადამიანები ურთიერთობდნენ და თანაზიარებდნენ მასთან? ღმერთს მოსწონს პატიოსანი ადამიანები, მას მოსწონს, როდესაც ადამიანები გულწრფელნი არიან მის მიმართ. შენ არ გჭირდება, დააკვირდე მისი ხმის ტონსა და გამომეტყველებას, ან ეცადო, თავი მოაწონო მას; უბრალოდ უნდა იყო გულწრფელი, გქონდეს წრფელი გული, გული ყოველგვარი დაფარვის, ფარდის ან შენიღბვის გარეშე და შენი გარეგნული საქციელი ემთხვეოდეს შენს შინაგან მდგომარეობას. ანუ, როდესაც შენ ეპყრობი ქრისტეს და ურთიერთობ მასთან, არ გჭირდება რაიმე ძალისხმევის დახარჯვა, „საშინაო დავალების“ შესრულება, ან წინასწარ მომზადება და რაიმეს გაკეთება; არცერთი მათგანი არ არის საჭირო. ღმერთს მოსწონს გულწრფელობა: გულითადი, ნორმალური, ბუნებრივი საუბარი და ურთიერთობა. თუნდაც რაიმე არასწორად თქვა ან შეუფერებელი სიტყვები გამოიყენო, ეს არ არის პრობლემა. მაგალითად, ვთქვათ, მივდივარ სადმე და მზარეული მეკითხება: „გაქვს თუ არა რაიმე კვებითი შეზღუდვა? რას ჭამ და რას არ ჭამ? რა მოვამზადო?“ მე ვპასუხობ: „ძალიან მარილიანი არა, არავითარი ცხარე საჭმელი და ასევე, არც ისე ცხიმიანი და არავითარი შემწვარი კერძი. ძირითად საკვებად ბრინჯი ან ატრია გამოდგება“. განა ეს მითითებები ასეთი ღრმააზროვანია? (არა). ნებისმიერი ადამიანი, ვინც საჭმლის მომზადება იცის, მაშინვე გაიგებდა ამას, ყოველგვარი ვარაუდის, ფიქრის, კონკრეტული მითითებისა თუ ახსნის გარეშე. უბრალოდ მოამზადე შენი გამოცდილების მიხედვით, ეს მარტივი საქმეა. მაგრამ ყველაზე მარტივი რამეც კი შეუძლებელია ადამიანებისთვის, რადგან მათ აქვთ გახრწნილი ხასიათი და ეგოიზმი. მე ვამბობ, რომ არ იყოს ზედმეტად ცხიმიანი, მაგრამ მომზადებისას ის ბოსტნეულის პატარა ულუფაში ერთ დიდ კოვზ ზეთს ასხამს, ფაქტობრივად წვავს მას და ძალიან ცხიმიან გემოს აძლევს. მე ვამბობ, რომ არ იყოს ზედმეტად მარილიანი და ის იმდენად ცოტა მარილს აყრის, რომ თითქმის უგემურია. ამდენი ზეთითა და ასეთი უგემურობით, შეიძლება ის მაინც მადისაღმძვრელი იყოს? მზარეულს ამ მცირე საქმის სწორად გაკეთებაც კი არ შეუძლია და ის იმასაც კი ამბობს: „ღვთის განზრახვების გაგება რთულია. ყოველი სიტყვა, რასაც ღმერთი ამბობს, ჭეშმარიტებაა; ადამიანებისთვის მისი პრაქტიკაში გამოყენება რთულია!“ რას ნიშნავს „პრაქტიკაში გამოყენება რთულია“? საქმე ის კი არ არის, რომ პრაქტიკაში გამოყენებაა რთული, არამედ ის, რომ შენ არ იყენებ მას პრაქტიკაში. შენი ეგოიზმი მეტისმეტად დიდია; შენ ყოველთვის გაქვს საკუთარი განზრახვები და პირადი მინარევები. შენ ყოველთვის გსურს საქმეების საკუთარი ნების მიხედვით კეთება და ყველაფერს საკუთარი გემოვნებით აკეთებ. მე ვამბობ: „საჭმლის მომზადებისას ნუ გააკეთებთ ცხარე კერძებს. თუ თქვენ ყველას გიყვართ ცხარე საჭმელი, ჩემთვის რამდენიმე არაცხარე კერძი მოამზადეთ“. მაგრამ მომზადებისას, ისინი მაინც ჯიუტად აკეთებენ ცხარეს; გემრიელად შეექცევიან და ჰგონიათ, რომ ეს შესანიშნავია. მე ვამბობ: „მე ხომ გითხარი, რომ არ გაგეკეთებინა ცხარე. რატომ გააკეთე?“ „ეს კერძი ცხარე უნდა იყოს. სიცხარის გარეშე გემო არ აქვს, უამისოდ უგემური იქნება“. როგორი ადამიანია ეს? აქვს მას კეთილი განზრახვები? ზოგიერთ ადამიანს უყვარს ხორცის ჭამა; მე ვამბობ: „თუ ხორცი გიყვარს, ხორციანი კერძი მოიმზადე. იმ კერძებს, რომლებსაც ჩემთვის ამზადებ, ნაკლები ხორცი გაუკეთე, ან უბრალოდ ბოსტნეულის კერძი მომიმზადე“. ის მზადყოფნით მეთანხმება, მაგრამ მომზადებისას უგულებელყოფს ჩემს თხოვნას, ქვაბში ხორცის დიდ ნაჭრებს ყრის და წიწაკასაც კი უმატებს. ხორცი ისედაც ცხიმიანია და ის მაინც წვავს მას, ყველაფერს თავის გემოზე აკეთებს. თუ მე მას ამის ნებას არ ვრთავ, ეს მისთვის მიუღებელია; ის იმასაც კი ამბობს: „შენთვის კმაყოფილების მონიჭება ძალიან რთულია. რა გემრიელია! ყველა ჭამს, შენ რატომ არ ჭამ? განა ამას შენთვის არ ვამზადებ? მეტის ჭამა კარგია შენი ჯანმრთელობისთვის, ის ენერგიას გაძლევს. თუ ჯანმრთელად იქნები, განა არ შეძლებ მეტი ქადაგების წარმოთქმას? მე ვზრუნავ როგორც შენზე, ისე ეკლესიაში მყოფ ძმებსა და დებზე“. განა ეს ადამიანი საშინლად აბეზარი არ არის? მას ყველაფერში ძლიერი სურვილები აქვს, ყველაფერზე თავისი საკუთარი შეხედულებები და იდეები გააჩნია. რომ აღარაფერი ვთქვათ იმაზე, არის თუ არა მათში რაიმე ჭეშმარიტება, მას ყველაზე ელემენტარული ადამიანობაც კი არ გააჩნია. არის ეს გულწრფელობა? (არა). თავიდან, როდესაც ამ ადამიანმა მკითხა, ისეთი შთაბეჭდილება დამრჩა, თითქოს ის წესიერი იყო, თითქოს საკმაოდ კარგად უნდა სცოდნოდა საჭმლის მომზადება. მაგრამ როგორც კი საჭმელი სუფრაზე მოდის, მე უკვე ვიცი — ის ლამაზად საუბრობს, ჩანს, თითქოს კარგად მეპყრობა, მაგრამ სინამდვილეში, უბრალოდ ეგოისტი და საძაგელი ადამიანია.

არის ერთი ასეთი ადამიანი, რომელსაც ხშირად ვხედავ; ის ბუნებრივად ანგარიშიანი და მოხერხებულია. როდესაც ჩემთან ურთიერთობს, როგორც კი წამლის დალევას ვაპირებ, მას უკვე წყალი მოაქვს; როდესაც გარეთ გასვლას ვაპირებ, ის მაშინვე იღებს ჩემს ჩანთას და რადგან ხედავს, რომ გარეთ ცივა, შარფი და ხელთათმანებიც მოაქვს. მე ვფიქრობ: ის სწრაფია, მაგრამ რატომ არის ეს უხერხული? მიუხედავად იმისა, შევდივარ თუ გამოვდივარ, ვიცვამ ტანსაცმელს თუ ფეხსაცმელს, ან ვიხურავ ქუდს, ყოველთვის არის ვიღაც ჩემზე სწრაფი. თქვენი აზრით, რას ვგრძნობ მე? უნდა მიხაროდეს თუ ვღიზიანდებოდე? (გაღიზიანებული). გაგაღიზიანებდათ თუ არა ამგვარი ქცევა? (დიახ). თუ თქვენ ყველანი გაღიზიანდებოდით, როგორ ფიქრობთ, მე ვღიზიანდები? (დიახ). ზოგიერთი ადამიანი, მას შემდეგ, რაც ამ ყველაფერს აკეთებს ჩემთვის, თავს საკმაოდ კმაყოფილად და ამაყად გრძნობს და ამბობს: „როდესაც ვმუშაობდი, ჩემს უფროსს მოვწონდი. ყველგან, სადაც მივდივარ, ხალხს მოვწონვარ, რადგან სწრაფად ვაზროვნებ“. აქ იგულისხმება, რომ მათ იციან ფეხქვეშ გაგება, პირფერობა და მლიქვნელობა; ისინი არ არიან ჩლუნგები, ზანტები ან სულელები; ისინი სწრაფები არიან მოქმედებაში და საზრიანები გონებით, ამიტომ ყველგან მოსწონთ. ისინი ამბობენ, რომ ყველას მოსწონს ისინი და ამით იმის თქმა უნდათ, რომ მეც უნდა მომწონდეს. მომწონს ისინი? საშინლად მაღიზიანებენ! მე გავურბივარ ასეთ ადამიანებს, როდესაც ვხედავ. არიან სხვებიც, რომლებიც, ხედავენ რა ამ სამყაროში, თუ როგორ უღებენ მანქანის კარებს და იცავენ თავიანთი უფროსების თავებს ქვესკნელის ბოსებისა და მთავარი დემონების პირადი მცველები და მლიქვნელი ლაქიები, იმავეს მიკეთებენ მეც. სანამ მანქანაში ჩავჯდები, ისინი უკვე იწვდიან ხელს კარის გასაღებად, შემდეგ კი ხელით მიფარავენ თავს და მეპყრობიან ისე, როგორც არამორწმუნეები ეპყრობიან ხელმძღვანელ კადრს. მეზიზღება ეს ხალხი. ამ ადამიანებს, რომლებიც ოდნავადაც არ ეძიებენ ჭეშმარიტებას, აქვთ ეგოისტური, საძაგელი და ბინძური ადამიანური ბუნება და მათ არ გააჩნიათ სირცხვილის გრძნობა. როდესაც შენ ურთიერთობ სხვებთან, ეპირფერები და ემლიქვნელები სტატუსისა და დიდების მქონე ადამიანებს და განუწყვეტლივ ეგები ფეხქვეშ, ზოგიერთი პატიოსანი ადამიანიც კი ამას საზიზღრობად მიიჩნევს და ზემოდან უყურებს ასეთ ადამიანებს. თუ შენ ამას ჩემთან აკეთებ, მე ეს კიდევ უფრო საზიზღრად მიმაჩნია. არასოდეს მოიქცე ასე ჩემთან; მე ეს არ მჭირდება, ეს მეზიზღება. მე არ მჭირდება შენი პირფერობა, მლიქვნელობა ან ფეხქვეშ გაგება. მე მჭირდება, რომ იყო გულწრფელი ჩემ მიმართ, ისაუბრო გულითადად, როდესაც ვხვდებით, ისაუბრო შენს გაგებაზე, გამოცდილებასა და ნაკლოვანებებზე, განიხილო ის გახრწნილება, რომელსაც ავლენ შენი მოვალეობის შესრულების პროცესში და ის საკითხები, რომლებშიც გრძნობ, რომ მოიკოჭლებ შენს გამოცდილებაში. შეგიძლია ჩაერთო ძიებასა და თანაზიარებაში ყველა ამ საკითხთან დაკავშირებით და შეგიძლია გამოიკვლიო კიდეც ისინი. რა თემაზეც არ უნდა გვქონდეს თანაზიარება ან საუბარი, გულწრფელი უნდა იყო და გქონდეს ამგვარი გული და დამოკიდებულება. ნუ იფიქრებ, რომ პირფერობით, ფეხქვეშ გაგებით, მლიქვნელობით ან თავის მოწონებით შეძლებ კარგი შთაბეჭდილების დატოვებას — ეს სრულიად უსარგებლოა. პირიქით, ასეთ ქცევას არა მხოლოდ არ მოაქვს რაიმე სარგებელი, არამედ შეიძლება დიდ უხერხულობაში ჩაგაგდოს და გამოააშკარავოს შენი უგუნურება.

ისინი, რომელთაც არ შეუძლიათ იყვნენ გულწრფელნი ქრისტესთანაც კი, როგორი ადამიანები არიან? თუ შენ გულწრფელი ხარ სხვებთან მოპყრობისას, გეშინია, რომ მათ შეიძლება გაიგონ შენი ნამდვილი მდგომარეობა და ზიანი მოგაყენონ, გეშინია, რომ მათ შეიძლება მოგატყუონ, გამოგიყენონ დაგცინონ ან აბუჩად აგიგდონ. თუმცა, რისი გეშინია ქრისტესთან გულწრფელობისას? თუ შენს გულში არის ეს ეჭვები, ეს პრობლემაა. თუ შენ არ შეგიძლია იყო გულწრფელი, ესეც შენი პრობლემაა; ეს არის ის სფერო, სადაც უნდა ეძიო ჭეშმარიტება და ისწრაფვოდე ცვლილებისკენ. თუ შენ ჭეშმარიტად გწამს და აღიარებ, რომ შენ წინაშე მყოფი პიროვნება არის ღმერთი, რომელიც გწამს, ღმერთი, რომელსაც მიჰყვები, მაშინ აჯობებს, არ იურთიერთო მასთან პირფერობით, მლიქვნელობითა და ტკბილმოუბარობით. ნაცვლად ამისა, იყავი გულწრფელი, ისაუბრე გულიდან და ისაუბრე ფაქტებით. ნუ იტყვი ისეთ რამეებს, რაც ემსახურება თვალთმაქცობას, ნუ იტყვი ტყუილს და ნურც სიმართლეს მიჩქმალავ და ნუ ჩაერთვები ეშმაკობასა თუ ინტრიგებში. ეს არის ქრისტესთან ურთიერთობის საუკეთესო გზა. შეგიძლიათ ამის მიღწევა? რომელია დადებითი: იყო გულწრფელი, თუ ეპირფერო და ემლიქვნელო? (იყო გულწრფელი.) გულწრფელობა დადებითია, ხოლო პირფერობა და მლიქვნელობა — უარყოფითი. თუ ადამიანებს არ შეუძლიათ მიაღწიონ ისეთ დადებით რამეს, როგორიცაა გულწრფელობა, ეს მიუთითებს მათში არსებულ პრობლემაზე, გახრწნილ ხასიათზე. არის თუ არა ჩემი ეს მოთხოვნა გადაჭარბებული? თუ თქვენ ფიქრობთ, რომ ეს გადაჭარბებულია, თუ ფიქრობთ, რომ მე არ ვიმსახურებ ასეთ მოპყრობას, არ ვიმსახურებ, რომ თქვენ ასეთი გულწრფელი მანერითა და ასეთი გულწრფელი დამოკიდებულებით იურთიერთოთ ჩემთან, მაშინ გაქვთ თუ არა უკეთესი მეთოდი, უკეთესი გზა? (არა). მაშინ გამოიყენეთ ეს მიდგომა პრაქტიკაში. მოდით, ამ ეტაპზე ამით დავასრულოთ ჩვენი თანაზიარება ამ საკითხზე.

ბ. დაკვირვება, ანალიზი და ცნობისმოყვარეობა

შემდეგ გადავდივართ მეორე პუნქტზე — დაკვირვება, ანალიზი და ცნობისმოყვარეობა. ადვილი გასაგებია ეს პუნქტი? განკაცებული ღვთის ქმედებებსა და სიტყვებთან, ასევე მის ყოველ სიტყვასა და საქმეში გამოვლენილ პიროვნებასა თუ ხასიათთან, ან თუნდაც მის პრეფერენციებთან მიმართებით, ნორმალური ადამიანები ამ ყველაფერს სწორად უნდა მიუდგნენ. ისინი, ვინც ჭეშმარიტად მიჰყვებიან ღმერთს და ეძიებენ ჭეშმარიტებას, ქრისტეს ამ გარეგნულ გამოვლინებებს მისი ხორცის ნორმალურ მხარედ მიიჩნევენ. რაც შეეხება ქრისტეს მიერ წარმოთქმულ სიტყვებს, მათ შეუძლიათ მოისმინონ და ჩაწვდნენ სიტყვებს ისეთი დამოკიდებულებით, რომ მიიღონ ისინი, როგორც ჭეშმარიტება; ამ სიტყვებიდან იგებენ ღვთის განზრახვებს, პრაქტიკის პრინციპებს და პოულობენ პრაქტიკის გზას, რათა შევიდნენ ჭეშმარიტება-რეალობაში. მაგრამ ანტიქრისტეები სხვანაირად იქცევიან. როდესაც ისინი აკვირდებიან ქრისტეს საუბარსა და მოქმედებას, მათ გულებში მიღება ან მორჩილება კი არ არის, არამედ — დაკვირვება: „საიდან მოდის ეს სიტყვები? როგორ არის ისინი წარმოთქმული? ერთი წინადადება მეორის მიყოლებით — წინასწარ არის მოფიქრებული თუ სულიწმიდის მიერ შთაგონებული? ეს სიტყვები ნასწავლია თუ წინასწარ მომზადებული? მე რატომ არ ვიცი? ზოგიერთი ეს სიტყვა საკმაოდ ჩვეულებრივად ჟღერს, უბრალო საუბარია. ეს არ ჰგავს ღმერთს; ნუთუ ღმერთი მართლა ასე ნორმალურად, ასე ჩვეულებრივად საუბრობს? დაკვირვებით ვერაფერი გავიგე, ამიტომ დავაკვირდები, რას აკეთებს ის ფარულად. კითხულობს თუ არა გაზეთებს? აქვს თუ არა წაკითხული რაიმე ცნობილი წიგნი? სწავლობს თუ არა გრამატიკას? როგორი ტიპის ადამიანებთან ურთიერთობს ის ჩვეულებრივ?“ მათ არ აქვთ ჭეშმარიტებისადმი მორჩილების ან მისი მიღების დამოკიდებულება, არამედ აკვირდებიან ქრისტეს ისეთი მეცნიერის დამოკიდებულებით, რომელიც სამეცნიერო კვლევას ატარებს ან აკადემიურ საგნებს სწავლობს. ისინი აკვირდებიან ქრისტეს სიტყვების შინაარსსა და მისი საუბრის მანერას, მსმენელებს, რომლებსაც ქრისტე მიმართავს, ასევე ქრისტეს დამოკიდებულებასა და მიზანს ყოველი საუბრისას. როდესაც ქრისტე საუბრობს ან მოქმედებს, ყველაფერი, რაც მათ ყურამდე აღწევს, ყველაფერი, რისი დანახვაც შეუძლიათ და ყველაფერი, რის შესახებაც ესმით, მათი დაკვირვების ობიექტი ხდება. ისინი აკვირდებიან ქრისტეს მიერ წარმოთქმულ ყოველ სიტყვასა და წინადადებას, მის ყოველ ქმედებას, თითოეულ ინდივიდს, რომელთანაც მას საქმე აქვს, ადამიანებთან მისი მოპყრობის წესს, მის საუბარსა და ქცევას, მზერასა და სახის გამომეტყველებას, მის ყოველდღიურ ჩვევებსა და რუტინასაც კი და სხვებთან ურთიერთობის მისეულ წესსა და დამოკიდებულებებს — ისინი ამ ყველაფერს აკვირდებიან. ამ დაკვირვების შედეგად ანტიქრისტეები ასკვნიან: როგორც არ უნდა შევხედო ქრისტეს, როგორც ჩანს, მას ნორმალური ადამიანობა გააჩნია; ის საკმაოდ ჩვეულებრივია და მასში არაფერია განსაკუთრებული, გარდა ჭეშმარიტების გამოხატვის უნარისა. ნუთუ ეს მართლაც განკაცებული ღმერთია? რამდენიც არ უნდა დააკვირდნენ, ისინი ვერ მიდიან საბოლოო დასკვნამდე; რამდენიც არ უნდა დააკვირდნენ, ვერ რწმუნდებიან, არის თუ არა ქრისტე ის ღმერთი, რომელსაც ისინი გულში აღიარებენ. ისინი ქრისტეს დამკვირვებელნი არიან და არა ღვთის საქმის განმცდელნი — როგორ შეუძლიათ მათ ღვთის შემეცნების მიღწევა?

ანტიქრისტეებს, ქრისტეზე დაკვირვებისას, არ შეუძლიათ დაინახონ ღვთის დიდებულება, არ შეუძლიათ დაინახონ ღვთის სამართლიანობა, ყოვლისშემძლეობა და ხელმწიფება. როგორც არ უნდა დააკვირდნენ, ისინი ვერ მიდიან იმ დასკვნამდე, რომ ქრისტე ფლობს ღვთის არსს; მათ არ შეუძლიათ ამის არსში წვდომა და გაგება. ზოგიერთი ამბობს: „იქ, სადაც არსში წვდომა ან გაგება არ შეგიძლია, საძიებელი ჭეშმარიტებაა“. რაზეც ანტიქრისტე უპასუხებდა: „მე აქ ვერ ვხედავ რაიმე საძიებელ ჭეშმარიტებას; აქ მხოლოდ საეჭვო დეტალებია, რომლებიც ღრმა დაკვირვებას იმსახურებს“. დაკვირვებისა და ანალიზის შემდეგ ისინი ასკვნიან: ამ ქრისტეს მხოლოდ გარკვეული სიტყვების თქმა შეუძლია და, ამის მიღმა, არაფრით განსხვავდება ჩვეულებრივი ადამიანებისგან. მას აკლია განსაკუთრებული ნიჭი, არ გააჩნია უნიკალური უნარები და არც კი ფლობს ზებუნებრივ ძალებს, რათა იესოს მსგავსად მოახდინოს სასწაულები და ნიშნები. ყველაფერი, რასაც ის ამბობს, მოკვდავის სიტყვებია. მაშ, მართლა ქრისტეა ის? ეს შედეგი შემდგომ ანალიზსა და დაკვირვებას მოითხოვს. როგორც არ უნდა შეხედონ, მათ არ შეუძლიათ დაინახონ ღვთის არსი ქრისტეში; რამდენიც არ უნდა დააკვირდნენ, ვერ ასკვნიან, რომ ქრისტეს ღვთის ვინაობა გააჩნია. ანტიქრისტეს თვალში, ღვთის განკაცებული ხორცი უნდა ფლობდეს არაჩვეულებრივ ძალებს, განსაკუთრებულ ნიჭს, სასწაულების მოხდენის უნარს და ღვთის ხელმწიფების გამოვლენისა და გამოყენების არსსა და შესაძლებლობას. თუმცა, მათ წინაშე მდგომ ამ ჩვეულებრივ ადამიანს აკლია ყველა ეს თვისება და მისი საუბარი არ არის დიდად მჭევრმეტყველური; ბევრი რამის აღწერისასაც კი, ის იყენებს უბრალო ენას, რომელიც არ შეესაბამება ადამიანურ წარმოდგენებს და უნივერსიტეტის პროფესორის დონესაც კი ვერ აღწევს. როგორც არ უნდა დააკვირდნენ ანტიქრისტეები ქრისტეს საუბარს, მის ქმედებებს, ასევე მის დამოკიდებულებასა და მანერას საქმის კეთებისას, ისინი ვერ ხედავენ, რომ ქრისტე — ეს ჩვეულებრივი ადამიანი — ფლობს ღვთის არსს. ამიტომ, ანტიქრისტეების გულებში, ის, რაც ამ ჩვეულებრივ ადამიანს ყველაზე მეტად ღირებულს ხდის, რომ გაჰყვნენ, არის ის მრავალი რამ, სიტყვა და მოვლენა, რომელთა გაგებაც მათ არ შეუძლიათ — სწორედ ეს იმსახურებს მათ დაკვირვებასა და ანალიზს, ეს არის ამ ადამიანის მიყოლის მათი უდიდესი მოტივაცია. რა შინაარსი და თემები იმსახურებს მათ დაკვირვებასა და ანალიზს? ეს არის ქრისტეს მიერ წარმოთქმული სიტყვები სიცოცხლეში შესვლის შესახებ; ჩვეულებრივ ადამიანებს ნამდვილად არ შეუძლიათ ასეთი რამეების თქმა, მათ ნამდვილად არ გააჩნიათ ისინი და ასეთი სიტყვები მართლაც არ მოიძებნება კაცობრიობაში სხვა ადამიანთან — უცნობია, საიდან მოდის ისინი. ანტიქრისტეები კვლავ და კვლავ აკვირდებიან, მაგრამ ამის შესახებ დასკვნამდე ვერასოდეს მიდიან. მაგალითად, როდესაც მე ვსაუბრობ იმაზე, თუ როგორია ვინმე, როგორია მისი არსი და ხასიათი, ჩვეულებრივი ადამიანები გულდასმით შეუსაბამებენ ამ დეტალებს რეალურ ადამიანს და გადაამოწმებენ საკითხს. როდესაც ანტიქრისტეებს ესმით ეს სიტყვები, ისინი არ იღებენ მიღების დამოკიდებულებას, რათა შეუსაბამონ და გაიგონ საკითხი, არამედ — რათა გააანალიზონ. რას აანალიზებენ ისინი? „საიდან იცი, რომ მას ასეთი ხასიათი აქვს? რას ეფუძნება შენი დახასიათება? შენ არ გქონია მასთან დიდი შეხება, მაშ, როგორ გესმის მისი? ჩვენ ამდენი ხანია მასთან გვაქვს ურთიერთობა, რატომ არ შეგვიძლია მის არსში წვდომა ან მისი გაგება? მე უნდა დავაკვირდე და მხოლოდ შენს სიტყვას არ უნდა ვენდო. ის, რასაც შენ ამბობ, შესაძლოა არ იყოს ზუსტი ან სწორი“. ზოგიერთ ადამიანთან ჩემი ურთიერთობისას, შესაძლოა მათ გარკვეულ საქმეში ან პროფესიაში გავუწიო ხელმძღვანელობა. თუ ამ ხელმძღვანელობის მანერა და მეთოდი შეესაბამება მათ ტექნიკურ ცოდნას და აკმაყოფილებს მათ, ისინი უხალისოდ შეასრულებენ მას. მაგრამ თუ ეს არ დააკმაყოფილებს მათ, ისინი გულში წინააღმდეგობას გაწევენ და იფიქრებენ: „რატომ აკეთებ ამას ასე? განა ეს არ ეწინააღმდეგება ამ სფეროს? რატომ უნდა მოგისმინო? თუ ის, რასაც შენ ამბობ, არასწორია, მე არ შემიძლია შენი მოსმენა; მე ჩემს გზას უნდა მივყვე. თუ შენ მართალი ხარ, მე უნდა გავიგო, როგორ ხარ მართალი, როგორ გაიგე ეს. შენ ეს ისწავლე? თუ არ გისწავლია, როგორ შეიძლება იცოდე? თუ არ გისწავლია, არ უნდა გესმოდეს; თუ გესმის, ეს არანორმალურია. როგორ გესმის ეს? ვინ გითხრა, ან ფარულად ისწავლე შენით?“ ისინი შინაგანად აანალიზებენ და აკვირდებიან. ყოველი წინადადება, რომელსაც ვამბობ, ყოველი საქმე, რომელსაც ვაგვარებ, უნდა გაიაროს ანტიქრისტეების ფილტრში, გაიაროს მათი შემოწმება. ისინი მას მხოლოდ იმ შემთხვევაში მიიღებენ, თუკი მათ შემოწმებას გაივლის; თუ არა, ისინი გააკრიტიკებენ, შეიმუშავებენ განსჯას და წარმოშობენ წინააღმდეგობას.

ღვთის განკაცებული ხორცი უდიდესი საიდუმლოა ყველა ადამიანისთვის. ვერავინ ჩაწვდება იმას, თუ რა ხდება სინამდვილეში ამ მხრივ და ვერც ვერავინ გაიგებს, როგორ ხორციელდება ღვთის არსი ამ ხორცში — როგორ გახდა ღმერთი ადამიანი, როგორ შეუძლია ამ ადამიანს ღვთის პირიდან გამოსული სიტყვების თქმა და ღვთის საქმის შესრულება და ზუსტად როგორ წარმართავს და ხელმძღვანელობს ღვთის სული ამ ადამიანს. მთელ ამ საქმეში ადამიანებს არც დიადი ხილვები უნახავთ და არც რაიმე მნიშვნელოვანი მოძრაობა შეუმჩნევიათ ამ ხორცისგან — როგორც ჩანს, არაფერი განსაკუთრებული არ ხდება; ყველაფერი ნორმალურად გამოიყურება. შეუმჩნევლად, ღმერთმა ისრაელში არსებული დიდება აღმოსავლეთში გადმოიტანა. ამ ადამიანის საუბრისა და მუშაობის მეშვეობით დაიწყო ახალი ეპოქა და დასრულდა ძველი, ისე, რომ ვერავინ გააცნობიერა, როგორ მოხდა ეს. თუმცა, ისინი, ვისაც ჭეშმარიტად სწამს ღმერთი, ვინც უბრალო და გულღიაა, ვისაც გააჩნია ადამიანობა და გონიერება, არ აკვირდებიან ამ საკითხებს. თუ ისინი არ აკვირდებიან, რას აკეთებენ? მხოლოდ პასიურად იცდიან? არა — ისინი ხედავენ, რომ ეს სიტყვები ჭეშმარიტებაა, სწამთ, რომ ყველა ამ სიტყვის წყარო ღმერთია და ამგვარად აღიარებენ იმ ფაქტს, რომ ეს ჩვეულებრივი ადამიანი ქრისტეა, იღებენ მას თავიანთ უფლად და ღმერთად, სხვა არაფერზე ფიქრის გარეშე. მეორე მხრივ, ანტიქრისტეებს არ შეუძლიათ დაინახონ, რომ ყველა ეს სიტყვა და მთელი ეს საქმე ღვთისგან მოდის, რომ მთელი ამ საუბრისა და მუშაობის წყარო ღმერთია და ამიტომ არ იღებენ ამ ჩვეულებრივ ადამიანს თავიანთ უფლად და ღმერთად. ნაცვლად ამისა, ისინი აძლიერებენ დაკვირვებას და გულში წინააღმდეგობას უწევენ. რას უწევენ ისინი წინააღმდეგობას? „რამდენიც არ უნდა ისაუბრო, რაოდენ დიადი საქმეც არ უნდა შეასრულო, ვინც არ უნდა იყოს შენი წყარო, სანამ შენ ჩვეულებრივი ადამიანი ხარ, სანამ შენი საუბრის მანერა არ შეესაბამება ჩემს წარმოდგენებს, სანამ შენი გარეგნობა არ არის საკმარისად დიდებული, რომ ჩემი ყურადღება მიიპყროს ან ჩემი პატივისცემა დაიმსახუროს, მე დაგაკვირდები და გაგაანალიზებ. შენ ჩემი დაკვირვების ობიექტი ხარ; მე არ შემიძლია შენი მიღება ჩემს უფლად, ჩემს ღმერთად“. მათი დაკვირვებისა და ანალიზის პროცესში, ანტიქრისტეები არა მხოლოდ ვერ იშორებენ თავიანთ წარმოდგენებს, ურჩობასა და გახრწნილ ხასიათს, არამედ მათი წარმოდგენები დღითიდღე იზრდება და სულ უფრო სერიოზული ხდება. მაგალითად, როდესაც ეკლესიის წინამძღოლი ვლინდება როგორც ანტიქრისტე, რომელიც იწვევს არეულობასა და ნგრევას ამ ეკლესიაში, ანტიქრისტეების პირველი რეაქცია, როდესაც ასეთი მოვლენა ხდება, არის კითხვა: „იცის თუ არა ქრისტემ ამის შესახებ? ვინ დანიშნა ეკლესიის ეს წინამძღოლი? როგორია ქრისტეს რეაქცია ამაზე? როგორ აგვარებს ის ამას? იცნობს თუ არა ქრისტე ამ ადამიანს? უთქვამს თუ არა ქრისტეს მანამდე, რომ ეს ადამიანი ანტიქრისტეა, ან უწინასწარმეტყველებია თუ არა ეს მოვლენა? ახლა, როდესაც ასეთი სერიოზული პრობლემა წარმოიშვა ამ ეკლესიაში, იყო თუ არა ქრისტე პირველი, ვისაც ეს უნდა გაეგო?“ მე ვამბობ, რომ არ ვიცოდი, მეც ახლახან გავიგე ამის შესახებ. „ეს არ არის სწორი — შენ ღმერთი ხარ, შენ ქრისტე ხარ; რატომ არ იცი? შენ უნდა იცოდე“. სწორედ იმიტომ, რომ მე ქრისტე ვარ, ჩვეულებრივი ადამიანი, არ მომეთხოვება ამის ცოდნა. ეკლესიას აქვს თავისი ადმინისტრაციული განკარგულებები და ადამიანებთან მოპყრობის პრინციპები. როდესაც ანტიქრისტეები ჩნდებიან, მათი მოცილება და გარიცხვა შესაძლებელია ეკლესიის პრინციპების შესაბამისად. ეს მიუთითებს იმაზე, რომ ღმერთი ფლობს ძალაუფლებას, რომ ჭეშმარიტება ფლობს ძალაუფლებას. მე არ მჭირდება ყველაფრის ცოდნა. თუ ეკლესია ვერ აგვარებს საკითხებს თავისი ადმინისტრაციული განკარგულებებისა და ადამიანებთან მოპყრობის პრინციპების შესაბამისად, მაშინ მე ჩავერევი. თუმცა, თუ ძმებსა და დებს ესმით ღვთის სახლის პრინციპები ადამიანების მოცილებისა და გარიცხვის შესახებ, მე არ მჭირდება ჩარევა. იქ, სადაც ჭეშმარიტება ფლობს ძალაუფლებას, მე არ მჭირდება ჩარევა. განა ეს ძალიან ნორმალური არ არის? (დიახ.) მაგრამ ანტიქრისტეებს შეუძლიათ შექმნან პრობლემები და ჩამოაყალიბონ წარმოდგენები ამ საკითხზე და გამოიყენონ კიდეც ეს წარმოდგენები ქრისტეს უარსაყოფად და იმ ფაქტის დასაგმობად, რომ ქრისტე ფლობს ღვთის არსს. სწორედ ამას აკეთებენ ანტიქრისტეები. იმის გამო, რომ რაღაც არ შეესაბამება მათ წარმოდგენებს, წარმოსახვებს ან მოლოდინებს, მათ შეუძლიათ უარყონ ქრისტეს არსი. ქრისტეს თითოეულ ასპექტზე მათი დაკვირვება მიდის ამ დასკვნამდე: ისინი ვერ ხედავენ ღვთის არსს ქრისტეში; ამგვარად, მათ არ შეუძლიათ განსაზღვრონ ეს ადამიანი, როგორც ღვთის არსისა და ვინაობის მქონე. ეს იწვევს ისეთ სიტუაციას, როდესაც, თუ არაფერი ხდება, ყველაფერი კარგადაა, მაგრამ როგორც კი რაღაც ხდება, ანტიქრისტეები პირველები იჩენენ თავს და უარყოფენ ქრისტეს ვინაობას და გმობენ ქრისტეს. მაშ, ზუსტად რა არის ანტიქრისტეების დაკვირვების მიზანი? მათი დაკვირვება და ანალიზი არ ემსახურება ჭეშმარიტების უკეთ გაგებას, არამედ მტკიცებულებების პოვნასა და ბერკეტის ხელში ჩაგდებას, რათა უარყონ ღვთის ხორცში განკაცების ფაქტი, უარყონ ის ფაქტი, რომ ღვთის განკაცებული ხორცი არის ქრისტე, არის ღმერთი. ეს არის მოტივი და მიზანი იმისა, თუ რატომ აკვირდებიან და აანალიზებენ ანტიქრისტეები ქრისტეს.

ანტიქრისტეები, მიუხედავად იმისა, რომ მიჰყვებიან ქრისტეს და თავს მიმდევრებად ასაღებენ, აქვთ დაკვირვებისა და ანალიზის დამოკიდებულება და საბოლოოდ ვერ იგებენ ჭეშმარიტებას ან ვერ რწმუნდებიან იმ ფაქტში, რომ ქრისტე არის უფალი, არის ღმერთი. მაგრამ რატომ მიჰყვებიან ისინი მაინც ასე უხალისოდ, ასე ნაძალადევად და რატომ რჩებიან ღვთის სახლში? ერთი საკითხი, რომელიც ჩვენ ადრე განვიხილეთ, არის ის, რომ მათ აქვთ კურთხევების მიღების განზრახვა; ისინი ამბიციურები არიან. მეორე საკითხი ისაა, რომ ანტიქრისტეებს გააჩნიათ ცნობისმოყვარეობა, რომელიც ჩვეულებრივ ადამიანებში არ გვხვდება. როგორი ცნობისმოყვარეობა? ეს არის მათი გატაცება უცნაური და უჩვეულო მოვლენებით. ანტიქრისტეები განსაკუთრებით ცნობისმოყვარენი არიან მსოფლიოში არსებული ყველა უცნაური და უჩვეულო მოვლენის, ბუნების კანონების მიღმა არსებული ყველა მოვლენის მიმართ. მათ აქვთ სურვილი, ჩაუღრმავდნენ ბევრ რამეს და ჩაწვდნენ მათ არსს. რა არის ამ ძიების არსი? ეს არის წმინდა წყლის ამპარტავნება, სურვილი, გაიგონ ყველაფერი, იცოდნენ ჭეშმარიტება ყველაფრის მიღმა, რათა არ გამოჩნდნენ არაკომპეტენტურები. რა საკითხიც არ უნდა იყოს, მათ სურთ, იყვნენ პირველები, ვინც გაიგებს, იყვნენ ყველაზე ინფორმირებულები და ყველაზე მცოდნენი ამ საკითხის დეტალების შესახებ — მათ სურთ, გახდნენ „ყველაზე“ ყოველმხრივ. ამიტომ, ისინი არც ხორცში ღვთის განკაცების საკითხს ტოვებენ უყურადღებოდ ან უგულებელყოფენ. ისინი ამბობენ: „ღვთის განკაცება უდიდესი საიდუმლოა ადამიანთა სამყაროში. ზუსტად რა ხდება ამ უდიდეს საიდუმლოსთან, ამ ყველაზე საოცარ მოვლენასთან დაკავშირებით? რადგან ის აღემატება ჩვეულებრივ მოლოდინებს და ეს ხორცი განსხვავდება ჩვეულებრივი ადამიანებისგან, რაში მდგომარეობს განსხვავება? მე თავად უნდა ვნახო და გავიგო“. რას გულისხმობენ ისინი, როდესაც ამბობენ „თავად უნდა ვნახო და გავიგო“? ისინი გულისხმობენ: „მე ვიმოგზაურე მსოფლიოს სხვადასხვა ქვეყანაში, მოვინახულე ცნობილი მთები და ისტორიული ადგილები და ვესაუბრე ცნობილ და ბრძენ ადამიანებს; ისინი ყველა უბრალოდ ჩვეულებრივი ადამიანები არიან. ერთადერთი, ვისაც არ შევხვედრივარ ან ვისგანაც არ მისწავლია, ეს ქრისტეა. ზუსტად რა არის ამ ქრისტეს არსი? მე თავად უნდა ვნახო და გავიგო“. ზუსტად რისი ნახვა და გაგება სურთ მათ? „მე მსმენია, რომ ღმერთს შეუძლია სასწაულებისა და ნიშნების მოხდენა. ამბობენ, რომ იესო არის უფალი, არის ქრისტე; რა სასწაულები და ნიშნები მოახდინა მან ადამიანების ცნობისმოყვარეობის დასაკმაყოფილებლად? მახსენდება ერთი შემთხვევა, როდესაც უფალმა იესომ ლეღვის ხე დაწყევლა და ის გახმა. შეუძლია თუ არა ახლა ამ ქრისტეს იგივეს გაკეთება? მე უნდა ვნახო და გავიგო და თუ მომეცემა შესაძლებლობა, გამოვცადო ის, რათა ვნახო, შეუძლია თუ არა მას ასეთი ქმედებების შესრულება. ამბობენ, რომ განკაცებული ღმერთი ფლობს ღვთის ხელმწიფებას, რაც საშუალებას აძლევს პარალიზებულს იაროს, ბრმას დაინახოს, ყრუს გაიგოს და ავადმყოფს განიკურნოს. ეს სასწაულებრივი და უჩვეულო მოვლენებია; ადამიანთა სამყაროში ისინი ითვლება გამორჩეულ უნარებად, რომლებიც ჩვეულებრივ ადამიანებს არ გააჩნიათ. ეს არის ის, რაც მე თავად უნდა ვნახო“. გარდა ამისა, არსებობს კიდევ ერთი, ყველაზე მნიშვნელოვანი საკითხი, რომელიც მათ გონებას იპყრობს. ისინი ამბობენ: „ზუსტად რა ხდება წარსულ და აწმყო ცხოვრებასთან და რეინკარნაციის ციკლთან დაკავშირებით ამ ადამიანურ სამყაროში? ჩვეულებრივ ადამიანებს არ შეუძლიათ ამის ნათლად ახსნა. რადგან ღმერთი განკაცდა და ღმერთი განაგებს ყველაფერს, იცის თუ არა ქრისტემ ამის შესახებ? როდესაც შესაძლებლობა მომეცემა, მე უნდა ვკითხო მას და გამოვიკვლიო ეს საკითხი; მე ვთხოვ მას, შეისწავლოს ჩემი გარეგნობა და ნახოს, კარგია თუ არა ჩემი ბედი, ვინ ვიყავი ჩემს წარსულ ცხოვრებაში, ცხოველი ვიყავი თუ ადამიანი. თუ მან იცის ეს ყველაფერი, მაშინ მე განცვიფრებული დავრჩები; ეს მას არაჩვეულებრივ, ჩვეულებრივ ადამიანებზე აღმატებულად პიროვნებად და, შესაძლოა, ქრისტედ აქცევს. ასევე, ამბობენ, რომ ზეცაში არის ღვთის ტახტი და სავანე, მაშ, იცის თუ არა ამ განკაცებულმა ღმერთმა, სად არის ღვთის სავანე და ცათა სასუფეველი? ამბობენ, რომ ცათა სასუფეველს აქვს ბრწყინვალე და დიდებული, ოქროთი მოკირწყლული ქუჩები; ამ განკაცებულ ღმერთს რომ შეეძლოს ჩვენი წაყვანა სამოგზაუროდ, განა ჩვენი მთელი ცხოვრება არ იქნებოდა ღირებული, ჩვენი რწმენა კი — არა ამაო? უფრო მეტიც, ჩვენ არ დაგვჭირდებოდა მიწის დამუშავება; როდესაც მოგვშივდებოდა, ქრისტეს შეეძლო უბრალოდ ქვები საკვებად ექცია ერთი წინადადებით. ხუთი პურითა და ორი თევზით მან ხუთი ათასი ადამიანი დააპურა; განა ეს არ იქნებოდა ჩვენთვის დიდი უპირატესობა? და რა ხდება მაშინ, როდესაც ქრისტე საუბრობს? ამბობენ, რომ ის იძლევა ცოცხალ წყალს, მაგრამ სად არის ეს ცოცხალი წყალი? როგორ მიეწოდება ის, როგორ მოედინება? ეს ყველაფერი გამოსაკვლევად ღირებული საკითხებია, თითოეული მათგანი საკმაოდ უჩვეულოა. მე რომ შემეძლოს მხოლოდ ერთ-ერთი მათგანის საკუთარი თვალებით ხილვა, მაშინ გავხდებოდი ფართო ცოდნისა და გამოცდილების მქონე ადამიანი ამ ცხოვრებაში და არა ჩვეულებრივი ადამიანი“. განა ეს ცნობისმოყვარეობა არ სძლევს მათ? (დიახ.)

ზოგიერთი ადამიანი იწყებს ღვთის რწმენას, ქრისტეს მიღებას და ქრისტეს მიყოლას არა ჭეშმარიტების მოსაპოვებლად, არამედ სხვა განზრახვებით. ზოგიერთი ადამიანი, როგორც კი მხვდება, მეკითხება: „რას ნიშნავს შვიდი წყლული და შვიდი თასი გამოცხადებაში? რაზე მიანიშნებს თეთრი ცხენი? დადგა თუ არა უკვე სამწლინახევრიანი კატასტროფა?“ მე ვპასუხობ: „რაზე მეკითხები? რა არის გამოცხადება?“ ისინი მპასუხობენ: „შენ გამოცხადების შესახებაც კი არ იცი? ამბობენ, რომ შენ ღმერთი ხარ, მაგრამ მე ამაში დარწმუნებული არ ვარ!“ სხვები კითხულობენ: „სახარების ქადაგების პროცესში ჩვენ ვხვდებით ადამიანებს, რომლებიც მისტიკურ საკითხებზე გვეკითხებიან. რა უნდა გავაკეთოთ?“ მე არც კი ვაცდი საუბრის დამთავრებას და ვეუბნები: „ნებისმიერი, ვინც ყოველთვის კითხვებს სვამს საიდუმლოებების შესახებ ჭეშმარიტების ძიების ნაცვლად, არ არის ის, ვინც იღებს ჭეშმარიტებას; ისინი ვერ გადარჩებიან მომავალში. ისინი, ვინც ყოველთვის ეძიებენ საიდუმლოებებს, არ ვარგანან; ნუ უქადაგებთ სახარებას ასეთ ადამიანებს“. რატომ ვამბობ ამას? საბოლოო ჯამში, ვინ სვამს ამ კითხვებს? სხვა კი არავინ; თავად ისინი. მათ სურთ ამ კითხვების დასმა და მათზე პასუხების ცოდნა და ფიქრობენ, რომ მე არ ვიცი, ვინ კითხულობს, თითქოს არ შემიძლია მათი ზრახვების ამოცნობა! მას შემდეგ, რაც ამას ვამბობ, ისინი ისმენენ ამას და ფიქრობენ: „ღმერთმა თქვა, რომ მე არ ვვარგივარ, ამიტომ მეტს აღარ ვიკითხავ“. რას იტყვით ჩემს მიდგომაზე? განა ამან ეფექტურად არ გააჩუმა ისინი? მე რომ მათთვის მეპასუხა, განა ეს ზუსტად მათ გეგმაში არ ჩაჯდებოდა? ამის შემდეგ ისინი ზღვარს გადავიდოდნენ და მეტს მოითხოვდნენ დაუსრულებლად დასვამდნენ კითხვებს. მაქვს თუ არა ვალდებულება, ავუხსნა მათ ეს ყველაფერი? რისი გაკეთება შეგიძლია საერთოდ ამ ცოდნით? რომც ვიცოდე, არ გეტყვი. რატომ უნდა გითხრა? წმინდა წერილების განმმარტებელი ვარ? თეოლოგიის სასწავლად მოხვედი აქ? შენ მოდიხარ ჩემზე დასაკვირვებლად და მე უბრალოდ უნდა გადაგიშალო გული შენი დაკვირვებისთვის? არის ეს მართებული? შენ მოდიხარ ჩემს გამოსაცდელად და მე უნდა მოგცე ჩემი გამოცდის უფლება? არის ეს მართებული? შენ აქ არ ხარ ჭეშმარიტების მისაღებად; შენ მოდიხარ კითხვების დასასმელად მტრული, ეჭვით სავსე და გამომძიებლური დამოკიდებულებით. მე არავითარ შემთხვევაში არ გაგცემ პასუხს. ზოგიერთი ადამიანი ამბობს: „განა აუცილებელი არ არის ნებისმიერ კითხვაზე პასუხის გაცემა?“ ეს საკითხზეა დამოკიდებული. როდესაც საქმე ეხება ჭეშმარიტებასა და ეკლესიის საქმეს, მე მაინც უნდა გავითვალისწინო სიტუაცია. თუ მე უკვე გითხარი მანამდე და შენ მაინც თავს ისე აჩვენებ, თითქოს არ იცი და თვალთმაქცურად, თავმდაბლად მეკითხები, მაშინ მე არ გიპასუხებ. მე გაგსხლავ და ამის შემდეგ შენ გაიგებ. იმ პერსპექტივიდან, თუ როგორ აკვირდებიან და აანალიზებენ ანტიქრისტეები ქრისტეს და მათი ცნობისმოყვარეობიდან ქრისტესა და ღვთის არსის მიმართ, ზუსტად რას აკვირდებიან ანტიქრისტეები? ისინი აკვირდებიან ჭეშმარიტებას. ისინი ყველაფერს, რასაც ღმერთი აკეთებს, თავიანთი დაკვირვებისა და ანალიზის ობიექტად მიიჩნევენ და ამას დროის გასაყვანად იყენებენ. ისინი ისე მიჰყვებიან ღმერთს, თითქოს მეცნიერები იყვნენ, რომლებიც გარკვეულ სფეროს ან გარკვეულ სამეცნიერო დისციპლინას სწავლობენ, ზუსტად ისე, როგორც ურწმუნოები, რომლებიც თეოლოგიურ სკოლაში დადიან. შეუძლიათ თუ არა ასეთ ადამიანებს ღვთისგან ნათელის მოფენის მიღება? შეუძლიათ თუ არა მათ სინათლის მიღება? შეუძლიათ თუ არა მათ ჭეშმარიტების გაგება? (არა.)

ეკლესიაში არის ზოგიერთი დავალება, რომელსაც მანამდე არასოდეს შევხვედრივართ და ზოგიერთი მოიცავს პროფესიულ საქმეს. როდესაც მე ვხელმძღვანელობ ასეთ საქმეს, ზოგიერთი ადამიანი გულმოდგინედ და თავმდაბლად ისმენს, იგებს იმ პრინციპებს, რომლებიც უნდა დაიცვან ამ მოვალეობების შესრულებისას და ჭეშმარიტება-რეალობას, რომელიც პრაქტიკაში უნდა განახორციელონ და რომელშიც უნდა შევიდნენ. თუმცა, ზოგიერთი ადამიანი თავს იტეხს და გულში აკვირდება; ისინი ფიქრობენ: „შენ არ გისწავლია ეს სფეროები. გარდა ამისა, მართლა შეგიძლია ამდენი სფეროს შესწავლა? ვის შეუძლია ყველაფრის გაგება და ცოდნა? რის საფუძველზე გვიწევ ხელმძღვანელობას? რატომ უნდა მოგისმინოთ? მიუხედავად იმისა, რომ ზოგჯერ ის, რასაც შენ ამბობ ჩვენი ხელმძღვანელობისას, მართლაც ლოგიკურია, საიდან იცი ეს? თუ რამეს არ ვისწავლი, არ მეცოდინება ამის შესახებ. მე უნდა დავფიქრდე, ვეცადო მეტი ვისწავლო, მეტი ვნახო, მეტი მოვისმინო და ვეცადო მივაღწიო იმ ეტაპს, როდესაც აღარ დამჭირდება შენი ხელმძღვანელობა და შევძლებ ამის დამოუკიდებლად გაკეთებას. როგორც ჩანს, შენც გზადაგზა სწავლობ და ნელ-ნელა ეუფლები მას“. ისინი მხოლოდ გარეგნულ გამოვლინებებს უყურებენ და ვერ ხედავენ, რომ, ერთი მხრივ, რასაც არ უნდა ამბობდეს ან აკეთებდეს ეს ადამიანი, არსებობს პრინციპები — მიუხედავად იმისა, თუ რომელ საქმეს ხელმძღვანელობს იგი, ის სრულდება პრინციპის მიხედვით და ეს პრინციპი დაკავშირებულია ადამიანების რეალურ საჭიროებებთან და რეალური საქმის სასურველ შედეგებთან. მეორე მხრივ და რაც ყველაზე მნიშვნელოვანია, ამ ადამიანს არაფერი უსწავლია; მისი ცოდნა, განათლება, გამჭრიახობა და გამოცდილება არ არის გამორჩეული. მაგრამ არის ერთი რამ, რაც ადამიანებმა არ უნდა დაივიწყონ: მიუხედავად იმისა, არის თუ არა მისი გამჭრიახობა, ცოდნა, გამოცდილება და ექსპერტიზა მდიდარი ან აღსანიშნავი, ამჟამინდელი საქმის შესრულებაზე პასუხისმგებელი წყარო არ არის ეს გარეგნული ხორცი, არამედ ამ ხორცის არსი — თავად ღმერთი. ამიტომ, თუ შენ ამ ხორცის გარეგნობის — მისი სიმაღლისა და იერსახის, ტონის, ინტონაციისა და საუბრის მანერის — საფუძველზე მსჯელობ, შენ ვერ შეძლებ იმის ახსნას ან ჩაწვდომას, თუ რატომ შეუძლია მას ამ დავალებების შესრულება და რატომ არის ის კომპეტენტური მათში, შენ ვერ შეძლებ ამის არსში წვდომას. ნიშნავს თუ არა არსში წვდომის შეუძლებლობა იმას, რომ ეს გადაუჭრელი საკითხია? არა, მისი გადაჭრა შესაძლებელია. შენ არ გჭირდება არსში წვდომა; შენ უბრალოდ უნდა იცოდე, გახსოვდეს და აღიარო ერთი რამ: ქრისტე არის ღვთის განკაცებული ხორცი. პრინციპები, პოზიცია და დამოკიდებულება, რომელიც ადამიანებს უნდა ჰქონდეთ ქრისტეს მიმართ, არ არის დაკვირვება, ანალიზი ან საკუთარი ცნობისმოყვარეობის დაკმაყოფილება, არამედ აღიარება, მიღება, მოსმენა და მორჩილება. თუ შენ დააკვირდები და გააანალიზებ, მოგცემს თუ არა ეს საბოლოოდ ღვთის არსის დანახვის საშუალებას? არ მოგცემს. ღმერთი არავის აძლევს მისი ანალიზის ან მასზე დაკვირვების უფლებას; რაც უფრო მეტად დააკვირდები და გააანალიზებ, მით უფრო მეტად დაიმალება ღმერთი შენგან. რას გრძნობენ ადამიანები, როდესაც ღმერთი თავის სახეს ფარავს? იმას, რომ ღვთის შესახებ წარმოდგენა მათ გულში ბუნდოვანი ხდება, მათი წარმოდგენა ჭეშმარიტების შესახებ გაურკვეველი ხდება და ყველაფერი იმ გზის შესახებ, რომელსაც უნდა მიჰყვნენ, ბინდდება. თითქოს კედელი გიფარავს ხედვას; შენ ვერ ხედავ წინ მიმართულებას, ყველაფერი ბურუსითაა მოცული. სად არის ღმერთი? ვინ არის ღმერთი? მართლა არსებობს ღმერთი? ეს კითხვები ჰგავს შენ წინ აღმართულ შავ კედელს, რაც არის ღმერთის მიერ შენგან სახის დაფარვა, რის გამოც შენ არ შეგიძლია მისი დანახვა. ყველა ეს ხილვა შენთვის ბუნდოვანი ხდება, ისინი იკარგება და სიბნელე ავსებს შენს გულს. როდესაც შენი გული დაბნელებულია, გაქვს თუ არა კვლავ გზა წინ? იცი თუ არა კვლავ, რა უნდა გააკეთო? არ იცი. რაც არ უნდა ნათელი ყოფილიყო შენი თავდაპირველი მიმართულება და მიზნები, როდესაც შენ აკვირდები და აანალიზებ ღმერთს, ისინი ბუნდოვანი და ბნელი გახდება. როდესაც ადამიანები ვარდებიან ასეთ სიტუაციაში, ასეთ მდგომარეობაში, ისინი საფრთხეში არიან; სწორედ ეს ემართებათ მათ, ვინც ორიენტირებულია ღმერთზე დაკვირვებაზე. ანტიქრისტეები ყოველთვის ასეთ სიტუაციაში არიან, წინ უკუნი სიბნელით და არ შეუძლიათ განასხვავონ, რა არის პოზიტიური, რა არის ჭეშმარიტება. რასაც არ უნდა აკეთებდეს ღმერთი, მათ არ შეუძლიათ დაადასტურონ, რომ ეს ნამდვილად ღმერთია, რომ ეს თავად ღმერთია; როგორც არ უნდა შეხედონ, ისინი განკაცებას მხოლოდ ადამიანად ხედავენ, რადგან ყოველთვის აკვირდებიან და აანალიზებენ, ამიტომ ღმერთიც აგრძელებს მათ დაბრმავებას. შენ ხედავ, რომ მათ ფართოდ აქვთ გახელილი ნათელი და დიდი თვალები, მაგრამ ისინი მაინც ბრმები არიან. როდესაც ღმერთი ადამიანებისგან სახეს მალავს, თითქოს მათი გულები გაუხეშებულია, უკუნ სიბნელეშია ჩაძირული. ისინი მხოლოდ ზედაპირულ მოვლენებს ხედავენ, არ შეუძლიათ შიგნით არსებული გზის აღქმა, ვერ იგებენ საფუძველში არსებულ ჭეშმარიტებას — უფრო მეტიც, მათ არ შეუძლიათ დაინახონ ღვთის არსი ან მისი ხასიათი.

ღვთის გამოჩინებისა და საქმის გაანალიზება და გამოკვლევა არანაირ შედეგს არ გამოიღებს. სასიცოცხლოდ მნიშვნელოვანია, არ ჩავვარდეთ ანალიზისა და დაკვირვების მდგომარეობაში; ეს ნეგატიური გზაა. მაშ, რა არის პოზიტიური გზა? ეს არის ის, რომ რადგან შენ მტკიცედ გწამს, რომ ეს ღვთის საქმეა, რომ ეს ჩვეულებრივი ადამიანი არის ღვთის განკაცებული ხორცი და ფლობს ღვთის არსს, მაშინ შენ უპირობოდ უნდა მიიღო და დაემორჩილო მას. ადამიანები გრძნობენ, რომ ამ ხორცს აქვს მრავალი ასპექტი, რომელიც მიუღებელია, მრავალი ასპექტი, რომელიც ეწინააღმდეგება ადამიანურ წარმოდგენებსა და ფანტაზიებს; ეს ადამიანების პრობლემაა. ღმერთი ამგვარად მოქმედებს და ის, რაც უნდა შეიცვალოს, არის ადამიანების წარმოდგენები, მათი გახრწნილი ხასიათი და მათი დამოკიდებულება ღვთის მიმართ და არა ღვთის განკაცებული ხორცი. ადამიანებმა აქ უნდა ეძიონ ჭეშმარიტება, ეძიონ ღვთის განზრახვები და დაიკავონ თავიანთი სათანადო პერსპექტივა და პოზიცია, ნაცვლად იმისა, რომ აღიარონ ის ღმერთად და მაინც სურდეთ მასზე დაკვირვება, ან მისი ნამოქმედარისა და ნათქვამის ანალიზი და განხილვა. ეს დიდი პრობლემა იქნებოდა. როდესაც შენი პოზიცია და ჭეშმარიტების მიღების შენი კუთხე არასწორია, შეიცვლება ის, თუ როგორ უყურებ ყველაფერს, რაც გავლენას მოახდენს შენი ძიების გზასა და მიმართულებაზე. რასაც არ უნდა აკეთებდეს ან ამბობდეს ღმერთი, შეესაბამება თუ არა ეს ადამიანურ წარმოდგენებს, მხოლოდ დროებითი საკითხია. იმ ყველაფრის წვლილი და ღირებულება კაცობრიობისთვის, რასაც ღმერთი აკეთებს, ის ღირებულება, რაც მას მოაქვს ადამიანის ცხოვრებაში, მარადიულია. მათი შეცვლა არ შეუძლია არცერთ ადამიანს, არცერთ აკადემიურ დისციპლინას, არცერთ განცხადებასა თუ არგუმენტს, ან რაიმე ტენდენციას. ეს არის ჭეშმარიტების ღირებულება. შესაძლოა, ამჟამად ამ ჩვეულებრივი ადამიანის სიტყვებმა და ქმედებებმა ვერ დააკმაყოფილოს შენი ცნობისმოყვარეობა ან პატივმოყვარეობა და ვერც სრულად დაგარწმუნოს ან თავის მხარეს გადაგიბიროს როგორც გულით, ისე სიტყვით; თუმცა, იმ ყველა სიტყვის წვლილი, რომელსაც ის დღეს ამბობს და იმ ყველა საქმისა, რომელსაც ის ასრულებს ამ ეპოქაში და ამ პერიოდში მთელი კაცობრიობისთვის, მთელი ეპოქისთვის და ღვთის საერთო მართვის გეგმისთვის, მარადიულად უცვლელია — ეს ფაქტია. ამიტომ, ერთ დღეს შენ გააცნობიერებ: „ოცი ან ოცდაათი წლის წინ მე დავაკვირდი, არასწორად გავიგე, წინააღმდეგობა გავუწიე, განვსაჯე და დავგმე კიდეც ამ ჩვეულებრივი ადამიანის მიერ გაკეთებული გარკვეულ განცხადება. ოცი ან ოცდაათი წლის შემდეგ, როდესაც ვუბრუნდები ამ განცხადებას, ჩემი გული სავსეა ღვთის წინაშე ვალში ყოფნის გრძნობითა და თვითგვემით“. გახრწნილი ადამიანები მდაბალნი და უმნიშვნელონი არიან ღვთის წინაშე, ისინი სამუდამოდ ჩვილები არიან, მათი ხსენებადაც არ ღირს. რაოდენ ბევრი საქმეც არ უნდა შეასრულოს ადამიანმა, ნებისმიერ პერიოდში და ნებისმიერ კონტექსტში ღვთის მიერ წარმოთქმული ყოველი სიტყვის წვლილთან შედარებით მთელი კაცობრიობისთვის, განსხვავება ისეთივეა, როგორც ცასა და მიწას შორის! ამიტომ, შენ უნდა გესმოდეს, რომ ღმერთი არ არის ობიექტი ადამიანებისთვის, რათა დააკვირდნენ, გააანალიზონ და ეჭვი შეიტანონ მასში. ღვთის საქმე და ღვთის განკაცებული ხორცი იმისთვის არ არსებობს, რომ ადამიანების ცნობისმოყვარეობა დააკმაყოფილოს. ის მთელ ამ საქმეს აკეთებს არა დროის გასაყვანად ან დღეების გასაფლანგად — მისი განზრახვაა ეპოქის ადამიანების გადარჩენა, მთელი კაცობრიობის გადარჩენა და იმ საქმის შედეგები, რომლის შესრულებასაც ის აპირებს, მარადიულად უნდა შენარჩუნდეს. ანტიქრისტეები ქრისტეს ეპყრობიან როგორც ჩვეულებრივ ადამიანს, რათა დააკვირდნენ და გააანალიზონ, თავიანთი ცნობისმოყვარეობის დასაკმაყოფილებლად. რა არის ამის ბუნება? შეიძლება თუ არა ამის გაგება ან პატიება? ისინი ყველა ეპოქის ცოდვილები არიან დაწყევლილნი და მარადიულად მიუტევებელნი! თუ ადამიანს აქვს ადამიანობა, ესმის ჭეშმარიტება და ფლობს ჭეშმარიტება-რეალობას, მასზე დაკვირვებაც კი საკმაოდ საზიზღარია. ქრისტეს მიმართ, როგორც ჩვეულებრივი ადამიანის მიმართ მოპყრობა და შინაგანად მასზე დაკვირვება, ყველაფრისადმი, რასაც ის აკეთებს, მტრულად და ცილისმწამებლურად მოპყრობა და მხოლოდ შენი ცნობისმოყვარეობის დაკმაყოფილების ძიება იმ სიტყვების მიმართ, რომლებსაც ის ამბობს — ზოგიერთი ადამიანიც კი, ჩემი დანახვისას, ამბობს: „უფრო მეტი თანაზიარება გაგვიწიე ჭეშმარიტებაზე, გაგვიწიე მეტი თანაზიარება მესამე ცის ენის შესახებ, თქვი მეტი ისეთი რამ, რაც არ ვიცით“ — რად მიაჩნიათ მათ ეს ადამიანი? ვინმედ, ვინც მათ მოწყენილობას გაუფანტავს? როგორ ახასიათებს ღმერთი ამ საკითხს? განა ეს არ არის ღვთის გმობა? თუ ეს მიმართულია ადამიანებისკენ, ამას დაცინვა და მასხრად აგდება ჰქვია; თუ ეს მიმართულია ღვთისკენ, ეს გმობაა.

ამ გამოვლინების შინაარსში — დაკვირვება, ანალიზი და ცნობისმოყვარეობა — ანტიქრისტეების ბუნება-არსება ვლინდება როგორც უკეთურება, როგორც ჭეშმარიტებისადმი ზიზღით განწყობილის ბუნება. ისინი უგულებელყოფენ ყველა პოზიტიურ რამეს; ისინი აბუჩად იგდებენ მათ და ეპყრობიან მათ აგდებული დამოკიდებულებით, არ ინდობენ ღვთის განკაცებულ ხორცსაც კი. მათ სჭირდებათ თავიანთი ცნობისმოყვარეობის დაკმაყოფილება ყველა საკითხში, ყველაფერს უქვემდებარებენ თავიანთ დაკვირვებას, სურთ დასკვნების გამოტანა და ყველაფრის არსში წვდომა, იმის გასარკვევად, თუ რა ხდება, რათა შემდეგ მცოდნენი და ჭკვიანები გამოჩნდნენ. ეს არის ადამიანების გახრწნილი ხასიათი. რადგან მიეჩვივნენ ყველაფერზე დაკვირვებას, ისინი ახლა თავიანთ დაკვირვებას ღვთისკენ მიმართავენ. და რას მოუტანს ეს მათ? სრულყოფასა და ხსნას? არა, ეს მათ მხოლოდ წარწყმედასა და განადგურებას მოუტანს! ასე ხასიათდებიან ანტიქრისტეები. ისინი დაწყევლილნი და დასაგმობნი არიან. ღვთის განკაცებული ხორცისადმი მიდგომისას, ისინი არასოდეს იკავებენ მიმდევრების ან შექმნილი არსებების პოზიციას მის მისაღებად და აღსაქმელად; ნაცვლად ამისა, ისინი აღიქვამენ და უდგებიან მას მეცნიერის, ყოვლისმცოდნის, ცნობისმოყვარეობით აღსავსე ადამიანის და ისეთი ამპარტავანი ინდივიდის პოზიციიდან, რომელსაც არ შეუძლია ჭეშმარიტების გაგება და რომელიც აბუჩად იგდებს დადებით რამეებს. სრულიად ნათელია, რომ ასეთი ადამიანები ვერ გადარჩებიან.

პუნქტი მეათე: ისინი აბუჩად იგდებენ ჭეშმარიტებას, ურცხვად ფეხქვეშ თელავენ პრინციპებს და უგულებელყოფენ ღვთის სახლის განაწესებს (ნაწილი მეოთხე)

II. ღვთის განკაცებული ხორცის აბუჩად აგდება

წინა თანაზიარებისას ჩვენ გვქონდა თანაზიარება ანტიქრისტეების მეათე გამოვლინების მეორე ქვეთემაზე — ღვთის განკაცებული ხორცის აბუჩად აგდებაზე. სად შევჩერდით ჩვენს თანაზიარებაში? (როგორ ეპყრობიან ანტიქრისტეები ქრისტეს საკუთარი გუნება-განწყობის მიხედვით). ჩვენ მივედით პუნქტამდე: „როგორ ეპყრობიან ქრისტეს საკუთარი გუნება-განწყობის მიხედვით“. მოდით, ჯერ გავიხსენოთ, თუ რა ასპექტებზე გვქონდა თანაზიარება. რამდენი სიტუაცია გაანალიზდა „გუნება-განწყობის მიხედვით“ საკითხთან დაკავშირებით? (იყო ხუთი სიტუაცია: მათი ქცევა გასხვლის ჟამს, მათი ქცევა ქრისტეს მიმართ, როდესაც მას სდევნიდნენ, მათი ქცევა, როდესაც განკაცებული ღვთის მიმართ წარმოდგენები უჩნდებათ, მათი ქცევა დაწინაურების ან თანამდებობიდან გათავისუფლების დროს და მათი ქცევა სხვადასხვა გარემოში აღმოჩენისას). მეტ-ნაკლებად ასეა. როდესაც უსმენთ ამ ასპექტების შინაარსს, მხოლოდ მასში განხილული შემთხვევების შესახებ ისმენთ, თუ მათ საკუთარ თავს უსაბამებთ და ამ შემთხვევების მეშვეობით იძენთ და იგებთ ჭეშმარიტებას? რა პერსპექტივიდან უსმენთ? (როდესაც ღმერთი ამხელს და აანალიზებს ამ მდგომარეობებსა და გამოვლინებებს, შემიძლია ისინი საკუთარ თავს შევუსაბამო. ზოგჯერ ჩემი ქცევა შესაძლოა სრულად არ ემთხვეოდეს ანტიქრისტეების გამოვლინებებს, მაგრამ გამოვლენილი ხასიათი და ბუნება-არსება იგივეა). მხილებული მდგომარეობები, გამოვლინებები და არსი სხვადასხვა ხარისხით არსებობს თითოეულ ადამიანში. როდესაც ადამიანები პირველად ირწმუნებენ ღმერთს, მათთვის რთულია საკუთარ თავში ამ გახრწნილი ხასიათების გამოვლინებების შემჩნევა, მაგრამ, როდესაც ღვთისადმი მათი რწმენის გამოცდილება თანდათან ღრმავდება, ისინი თავისდა უნებურად აცნობიერებენ გარკვეულ ხასიათებსა და ქცევებს. ამიტომ, მიუხედავად იმისა, გეხება თუ არა ამჟამად ის კონკრეტული გამოვლინებები, რომლებსაც განხილულ შინაარსში ვეხებით, ან წარსულში გქონია თუ არა მსგავსი ქცევები, ეს არ ნიშნავს, რომ ეს საკითხები არ გეხება; ეს არ ნიშნავს, რომ მომავალში არ ჩაიდენ მსგავს რამეებს, და არც იმას ნიშნავს, რომ არ გაგაჩნია მსგავსი ხასიათები და ქცევები. ჩვენ უკვე ერთ წელზე მეტია, რაც გვაქვს თანაზიარება და ვამხელთ ანტიქრისტეების სხვადასხვა გამოვლინებას. როდესაც ერთ წელზე მეტია ერთ თემაზე გვაქვს თანაზიარება და ჯერ კიდევ არ დაგვისრულებია, როგორ ფიქრობთ, არის თუ არა ჩვენი თანაზიარების შინაარსი კონკრეტული და საფუძვლიანი? (საფუძვლიანია). ის უკიდურესად კონკრეტული და საფუძვლიანია! მიუხედავად იმისა, რომ თანაზიარებამ ამ დონეს მიაღწია, მრავალი ადამიანი კვლავ ავლენს თავის თავდაპირველ ქცევებს და ოდნავადაც არ იცვლება. ანუ წარმოთქმული სიტყვები და მხილებული მდგომარეობები, ხასიათები და არსი მათ მცირედითაც კი არ ეხმარება. ამ პერიოდის განმავლობაში კვლავ არიან ისეთები, რომლებიც აგრძელებენ უგუნურ და უპრინციპო ქცევას, მოქმედებენ თვითნებურად და დიქტატორულად, და იქცევიან ჯიუტად და ჭირვეულად. ისინი რჩებიან ისეთებად, როგორებიც ადრე იყვნენ, ან სტატუსის მოპოვების შემდეგ კიდევ უფრო აღვირახსნილები ხდებიან და საკუთარ თავს კიდევ უფრო საფუძვლიანად ავლენენ. გარდა ამისა, ყოველთვის არიან ადამიანები, რომლებიც მოვალეობიდან თავისუფლდებიან და იდევნებიან — რა ხდება აქ? (ეს იმიტომ ხდება, რომ ამ ადამიანებს არასოდეს მიუღიათ ჭეშმარიტება; მათ ამდენი ქადაგება მოისმინეს, მაგრამ გულთან ახლოს არ მიუტანიათ). ერთ-ერთი მიზეზი ის არის, რომ ეს ადამიანები არასოდეს იღებენ ჭეშმარიტებას; ისინი ზიზღით არიან განწყობილნი ჭეშმარიტების მიმართ და არ უყვართ სიკეთეები. მეორე მიზეზი ის არის, რომ მათ თანდაყოლილად გააჩნიათ ანტიქრისტეების არსი და არ შეუძლიათ ჭეშმარიტების ან დადებითი რამეების მიღება. ამიტომ, მიუხედავად იმისა, რომ ასეთი კონკრეტულობით მქონდა თანაზიარება ანტიქრისტეების სხვადასხვა არსსა და გამოვლინებაზე და ვამხილე ისინი, ეს ანტიქრისტეები და ბოროტი ადამიანები კვლავ აღვირახსნილად და ყოველგვარი შიშის გარეშე მოქმედებენ და აკეთებენ იმას, რაც სურთ. განა ეს მათი არსით არ არის განპირობებული? ამ ადამიანებისთვის ნამდვილად შეუძლებელია საკუთარი ბუნების შეცვლა; რამდენი ქადაგებაც არ უნდა მოისმინონ, ეს მათზე მაინც არ მოქმედებს და ისინი კვლავ მოუნანიებელნი რჩებიან. თუ ვიმსჯელებთ მათი ყოველდღიური ცხოვრებით, მოვალეობების შესრულებისადმი მათი დამოკიდებულებითა და ამ მოვალეობათა შესრულების მანერით, ისინი საერთოდ არ იღებენ ჭეშმარიტებას და მათი ხასიათები ოდნავადაც არ შეცვლილა; ეს სიტყვები ყრუთათვის ქადაგებას ჰგავს — სრულიად არაეფექტურია. ეს სიტყვები არ მოქმედებს ანტიქრისტეებზე, მაგრამ იქონიეს თუ არა მათ გარკვეული შემაკავებელი გავლენა თქვენზე? შეასრულა თუ არა მათ გარკვეული ქცევების შეკავებისა და თქვენი სინდისისა და მორალის სტანდარტების ამაღლების როლი? (მეტ-ნაკლებად). თუ ამ სიტყვებს ვინმეზე ეს გავლენა არ მოუხდენია, განა შეიძლება მას ადამიანი ეწოდოს? არა, ის ეშმაკია. რა თქმა უნდა, ამ სიტყვების მოსმენის შემდეგ ადამიანთა უმეტესობამ ანტიქრისტეების სხვადასხვა ხასიათი-არსის გარჩევის გარკვეული უნარი შეიძინა და გულის სიღრმეში განივითარა სიძულვილი ანტიქრისტეების ხასიათების მიმართ, ამავდროულად კი შეიძინა გარკვეული გაგება და ცოდნა საკუთარი გახრწნილი ხასიათი-არსის შესახებ. ეს კარგი ნიშანია, კარგი რამ არის. მაგრამ არიან თუ არა ადამიანები, რომლებიც რაც უფრო მეტს უსმენენ, მით უფრო ნეგატიურები ხდებიან? ამ სიტყვების მოსმენისას ისინი ფიქრობენ: „ყველაფერი დამთავრდა. ყოველ ჯერზე, როდესაც ანტიქრისტეების გამოვლინებები, მდგომარეობები და ხასიათები მჟღავნდება, ისინი სრულად ემთხვევა ჩემსას. არცერთხელ არ ყოფილა ისე, რომ ისინი მე არ მეხებოდეს. როდის შევძლებ სრულად დავაღწიო თავი ანტიქრისტეების ხასიათს? როდის შევძლებ ვაჩვენო ღვთის ხალხის, ღვთის საყვარელ ძეთა თუნდაც ზოგიერთი გამოვლინება?“ რაც უფრო მეტს უსმენენ, მით უფრო ნეგატიურები ხდებიან და მით უფრო გრძნობენ, რომ არ გააჩნიათ გზა, რომელსაც უნდა გაჰყვნენ. არის ეს რეაქცია ნორმალური? (არა). გრძნობთ თუ არა თავს ნეგატიურად? (არა). ყოველ ჯერზე, როდესაც ისმენთ, თუ როგორ ვამხელ ანტიქრისტეების ამ გამოვლინებებსა და მოვლენებს, გხვდებათ თუ არა ეს გულზე და გიქმნით თუ არა უხერხულობას? გრძნობთ თუ არა სირცხვილს? (გვტკივა, სირცხვილს ვგრძნობთ). მიუხედავად იმისა, თუ რა გრძნობები გაქვთ, ის ფაქტი, რომ ეს არ იწვევს ნეგატიურობას, კარგია; თქვენ მტკიცედ დადექით. თუმცა, მხოლოდ ნეგატიურობის არქონა არ არის საკმარისი; ეს ვერ აღწევს მიზანს, ეს არ არის საბოლოო მიზანი. უნდა მიაღწიოთ საკუთარი თავის შეცნობას ამ სიტყვების მეშვეობით. საქმე ეხება არა ქცევის ერთი ასპექტის გაგებას, არამედ საკუთარი ხასიათისა და არსის შეცნობას. ამ გაგებამ უნდა მოგცეთ საშუალება, იპოვოთ პრაქტიკის გზა ცხოვრებაში და მოვალეობის შესრულების პროცესში, იცოდეთ, თუ რომელი ქმედებები შეესაბამება ანტიქრისტეების ქცევას, რომელი ქმედებები ავლენს ანტიქრისტეს ხასიათს და რომელი ქმედებებია პრინციპული. თუ ამის მიღწევას შეძლებთ, მაშინ ეს სიტყვები ამაოდ არ მოგისმენიათ; მათ თქვენზე გავლენა მოახდინეს. შემდეგ ჩვენ გავაგრძელებთ თანაზიარებას განკაცებული ღვთისადმი ანტიქრისტეების მოპყრობის მეოთხე გამოვლინებაზე — ისინი მხოლოდ უსმენენ იმას, რასაც ქრისტე ამბობს, მაგრამ არც ემორჩილებიან და არც ექვემდებარებიან.

დ. მხოლოდ ქრისტეს სიტყვების მოსმენა, მაგრამ არც მორჩილება და არც დაქვემდებარება

ანტიქრისტეები მხოლოდ უსმენენ იმას, რასაც ქრისტე ამბობს, მაგრამ არც უჯერებენ და არც ემორჩილებიან; მაშ, როგორ უსმენენ ისინი? ეს ფრაზა არსებითად აჯამებს იმ დამოკიდებულებას, რომლითაც ისინი უსმენენ: არ არსებობს არავითარი დამჯერობა, არავითარი ჭეშმარიტი მორჩილება; ისინი გულით არ იღებენ, არამედ მხოლოდ ყურებით უსმენენ, გულით კი არც უსმენენ და არც ითავისებენ. თუ პირდაპირი მნიშვნელობით შევხედავთ, ანტიქრისტეების ქცევა და ხასიათი ამ მხრივ შეიძლება ამ ძირითადი ელემენტებით შეჯამდეს. ანტიქრისტეების ხასიათი-არსის პერსპექტივიდან, ასეთი ადამიანები არც ემორჩილებიან და არც ქედს უხრიან არაფერს, რაც ღვთისგან მოდის, ან რასაც ღმერთი თუ ადამიანი კარგად და დადებითად მიიჩნევს, და არაფერს, რაც ბუნებრივ კანონებს შეესაბამება; ნაცვლად ამისა, ისინი ზემოდან უყურებენ ასეთ საგნებს და საკუთარი თვალთახედვა და შეხედულებები გააჩნიათ. შეესაბამება თუ არა მათი თვალთახედვა დადებითი რამის წესებსა და კანონებს? არა. მათი თვალთახედვა ორ ასპექტამდე დადის: ერთი არის სატანის კანონები, ხოლო მეორე შეესაბამება სატანის ინტერესებსა და სატანის ბუნება-არსებას. ამიტომ, ღვთის განკაცებულ ხორცთან მიმართებით, ანტიქრისტეების თვალთახედვა და დამოკიდებულებები არსებითად ორ რამეზე დადის: ერთი არის სატანის ლოგიკა და კანონები, ხოლო მეორე — სატანის ხასიათი-არსი. ქრისტე არის ღვთის სიტყვის გამხმოვანებელი, როდესაც იგი დედამიწაზე საქმის ერთ ეტაპს ასრულებს, იგი არის ღვთის გამოხატულება და განკაცება, როდესაც იგი დედამიწაზე საქმის ერთ ეტაპს ასრულებს. ასეთი როლის მიმართ, ანტიქრისტეებს, გარდა ცნობისმოყვარეობისა, დაკვირვების სიყვარულისა და მისდამი ისეთი მოპყრობისა, როგორც მოექცეოდნენ სტატუსის მქონე ადამიანს, რათა ეპირფერონ და ელაქუცონ, გულში არ გააჩნიათ ჭეშმარიტი რწმენა და არც მას მიჰყვებიან, მით უმეტეს, არ გააჩნიათ ნამდვილი სიყვარული და მორჩილება. რაც შეეხება ქრისტეს, პიროვნებას, რომელიც გახრწნილი კაცობრიობის თვალში უმნიშვნელოდ ჩანს, მისი გარეგნობა ჩვეულებრივი და ნორმალურია; მისი საუბარი, ქცევა და თავდაჭერა, ისევე როგორც მისი ადამიანობის ყველა ასპექტი, ასევე ჩვეულებრივი და ნორმალურია. უფრო მეტიც, მისი შესრულებული საქმის ფორმა, მანერა და მეთოდი ყველას თვალში უკიდურესად ჩვეულებრივი, ნორმალური და პრაქტიკული ჩანს. ისინი არ არის ზებუნებრივი, არ არის უშინაარსო, არ არის ბუნდოვანი და არ არის მოწყვეტილი რეალურ ცხოვრებას. მოკლედ რომ ვთქვათ, გარედან ქრისტე არ ჩანს ამაღლებული. მისი საუბარი, ქმედებები და თავდაჭერა არ არის ღრმა ან აბსტრაქტული. ადამიანური თვალით დაკვირვებისას, არ ჩანს არავითარი საიდუმლო, არც რაიმე გაუგებარი; იგი უბრალოდ მეტისმეტად პრაქტიკული, მეტისმეტად ნორმალურია. სანამ განვიხილავთ განკაცებული ღვთის მიერ შესრულებული მთელი საქმის არსსა და ბუნებას, მოდით, დავფიქრდეთ ყველაფერზე, რაც ადამიანებისთვის გარეგნულად ხილულია განკაცებული ღვთის ამ როლის შესახებ: მისი საუბარი, ქცევა, თავდაჭერა, ყოველდღიური რუტინა, პიროვნული თვისებები, ინტერესები, განათლების დონე, საკითხები, რომლებიც მას აღელვებს და რომლებსაც განიხილავს, მისი მოპყრობისა და ადამიანებთან ურთიერთობის გზა, ისევე როგორც ის საკითხები, რომელთა შესახებაც იგი ცოდნას გადმოსცემს და ა.შ. ყოველივე ეს, ადამიანის თვალთახედვით, არ არის ზებუნებრივი, ამაღლებული ან უშინაარსო, არამედ განსაკუთრებით პრაქტიკულია. ყველა ეს ასპექტი არის გამოცდა ყველასთვის, ვინც ქრისტეს მიჰყვება; მაგრამ მათთვის, ვისაც ჭეშმარიტად სწამს ღმერთი, ვისაც აქვს სინდისი და გონიერება, მას შემდეგ, რაც გაიგებენ ზოგიერთ ჭეშმარიტებას, ისინი ქრისტეს ყველა ამ ნორმალურ და პრაქტიკულ გარეგნულ გამოვლინებას განკაცებული ღვთის კატეგორიას მიაკუთვნებენ, რათა გაიგონ, ჩასწვდნენ და დაემორჩილონ. თუმცა, მხოლოდ ანტიქრისტეები არ აკეთებენ ამას; მათ არ შეუძლიათ ამის გაკეთება. გულის სიღრმეში, ქრისტესნაირი უკიდურესად ჩვეულებრივი პიროვნება მათთვის ისე ჩანს, თითქოს რაღაც აკლია. ზუსტად რა აკლია? გულის სიღრმეში ანტიქრისტეები ხშირად გრძნობენ, რომ ასეთი ჩვეულებრივი ადამიანი არც ისე ჰგავს ღმერთს. ისინი ასევე ხშირად ითხოვენ, რომ ასეთი ჩვეულებრივი ადამიანი საუბრობდეს, მოქმედებდეს და იქცეოდეს ისე, როგორც, მათი აზრით, შეეფერება ჭეშმარიტ ღმერთს — მათ წარმოსახვაში არსებულ ქრისტეს. ამიტომ, თუ ანტიქრისტეების გულის სიღრმეში ჩავიხედავთ, მათ არ სურთ, მიიღონ ასეთი ჩვეულებრივი ადამიანი თავიანთ უფლად, თავიანთ ღმერთად. რაც უფრო ნორმალური, პრაქტიკული და ჩვეულებრივია ქრისტეს რომელიმე ასპექტი, მით უფრო მეტად იგდებენ მას აბუჩად, დასცინიან და მტრულადაც კი უყურებენ ანტიქრისტეები. ამგვარად, ქრისტეს ქცევის ნებისმიერ ასპექტთან დაკავშირებით, მისი სიტყვების ჩათვლით, ანტიქრისტეებს გულის სიღრმეში არ შეუძლიათ მათი მიღება და წინააღმდეგობასაც კი უწევენ მათ.

რას მოიცავს ქრისტეს საუბარი? ზოგჯერ ეს ეხება სამუშაო განკარგულებების გაცემას, ზოგჯერ ვინმეს ნაკლოვანებებზე მითითებას, ზოგჯერ გარკვეული ტიპის ადამიანის გახრწნილი არსის მხილებას, ზოგჯერ საკითხის არსისა და ყველა დეტალის გაანალიზებას მასთან დაკავშირებული პრობლემების გასარჩევად, ზოგჯერ საკითხის სისწორისა და სიმცდარის განსჯას, ზოგჯერ გარკვეული ტიპის ადამიანისთვის შედეგის განსაზღვრას, ზოგჯერ ზოგიერთი ადამიანის დაწინაურებას, ზოგჯერ ზოგიერთი ადამიანის თანამდებობიდან გათავისუფლებას, ზოგჯერ ზოგიერთი ადამიანის გასხვლას და ზოგჯერ ზოგიერთი ადამიანის ნუგეშისცემასა და შეგონებას. რა თქმა უნდა, გარდა იმ ჭეშმარიტებებისა, რომლებიც ადამიანების სიცოცხლე-განწყობას უკავშირდება და რომლებზეც ქრისტე თავისი საქმის განმავლობაში საუბრობს, იგი ასევე ხშირად ეხება ყოველგვარ საკითხს, ისევე როგორც ზოგიერთ თემას, რომელიც დაკავშირებულია ადამიანურ ცოდნასთან და სხვადასხვა პროფესიულ სფეროსთან. ქრისტე არის ნორმალური და პრაქტიკული ადამიანი; იგი ვაკუუმში არ ცხოვრობს. მას აქვს ფიქრები და თვალსაზრისები ადამიანის არსებობასა და ცხოვრებასთან დაკავშირებულ ყველა საკითხზე და იგი ამ საკითხებს პრინციპებით უდგება. თუ ეს პრინციპები ეხება ადამიანების გადარჩენის, ადამიანების სიცოცხლეში შესვლის, ღვთის თაყვანისცემის თემებს, შეიძლება ითქვას, რომ ისინი ყველა ჭეშმარიტებაა? (დიახ). ქრისტეს მიერ წარმოთქმული სიტყვები, რომლებიც ადამიანურ ცოდნას, ფილოსოფიასა და ზოგიერთ პროფესიულ საკითხს ეხება, არ შეიძლება პირდაპირ ჭეშმარიტებად იწოდოს, მაგრამ ისინი განსხვავდება თვალსაზრისით, დამოკიდებულებითა და პრინციპით იმისგან, რაც ადამიანებმა იციან ამ თემებზე. მაგალითად, ადამიანები შესაძლოა მოწიწებით განეწყონ რაიმე ცოდნის მიმართ და მისით იცხოვრონ, მაშინ როდესაც ქრისტეს შეუძლია გააანალიზოს და ამოიცნოს ყოველგვარი ცოდნა და სწორად მიუდგეს მას. ავიღოთ, მაგალითად, თქვენი კომპეტენცია გარკვეულ პროფესიაში და თქვენ მიერ მასთან დაკავშირებული ცოდნის დაუფლება. რისი მიღწევა შეგიძლიათ ამ ცოდნის გამოყენებით? როგორ იყენებთ ამ ცოდნას მოვალეობის შესრულების პროცესში? არის თუ არა აქ ჩართული რაიმე ჭეშმარიტება-პრინციპი? თუ არ გესმით ჭეშმარიტება, მაშინ არ არსებობს პრინციპები და მოვალეობის შესრულებისას მხოლოდ ცოდნას ეყრდნობით. მიუხედავად იმისა, რომ მე შესაძლოა არ ვიყო ამ პროფესიის ექსპერტი ან ღრმად ვერ ვერკვეოდე ამ დარგის ცოდნაში, მხოლოდ ზოგადი წარმოდგენა მქონდეს და ძირითადი საფუძვლები ვიცოდე, მე ვიცი, როგორ გამოვიყენო ეს ცოდნა ისე და იმ პრინციპებით, რომ ეფექტურად მოემსახუროს ღვთის საქმეს. ეს არის განსხვავება. ანტიქრისტეები, რადგან არ იღებენ ჭეშმარიტებას, ვერასოდეს დაინახავენ ამას და ვერასოდეს გაიგებენ, სინამდვილეში რა არის ქრისტეს არსი. „ქრისტე ფლობს ღვთის არსს“ — კონკრეტულად რაში გამოიხატება რეალურად და სად ვლინდება ეს ნათქვამი, როგორ უნდა მიუდგნენ მას ადამიანები და რა სარგებელსა და მონაპოვარს იღებენ მისგან? ანტიქრისტეები ვერასოდეს დაინახავენ ამ ასპექტს. რატომ არის ასე? არსებობს ერთი უმნიშვნელოვანესი მიზეზი: როგორც არ უნდა უყურებდნენ ანტიქრისტეები ღვთის განკაცებულ ხორცს, ისინი მხოლოდ ადამიანს ხედავენ. ისინი ადამიანური პერსპექტივიდან ზომავენ ყველაფერს, იყენებენ ადამიანურ ცოდნას, გამოცდილებას, ინტელექტს, ანგარებიან გათვლებსა და ეშმაკობას დასაკვირვებლად, მაგრამ როგორც არ უნდა უყურონ, ამ ადამიანში ვერაფერ განსაკუთრებულს ვერ ხედავენ და ვერც იმას ამჩნევენ, რომ იგი ღვთის არსს ფლობს. მითხარით, შეუძლიათ თუ არა მათ ამის დანახვა შეუიარაღებელი თვალით? (არა). და რა მოხდება, თუ ისინი მიკროსკოპს ან რენტგენს გამოიყენებენ? მაშინ ამის დანახვის კიდევ უფრო ნაკლები შანსი ექნებათ. ზოგიერთი ადამიანი კითხულობს: „თუ ამის დანახვა შეუიარაღებელი თვალით ან მიკროსკოპით შეუძლებელია, შეუძლიათ თუ არა ამის დანახვა მათ, ვისაც სულიერ სამყაროსთან აქვს კავშირი?“ (არა). მათ, ვისაც სულიერ სამყაროსთან აქვს კავშირი, შეუძლიათ დაინახონ ეს სამყარო და აღიქვან სულები, მაშ, რატომ არ შეუძლიათ მათ განკაცებული ღვთის ამოცნობა? როგორ ფიქრობთ, შეუძლია თუ არა სატანას ღვთის დანახვა სულიერ სამყაროში? (დიახ). ღმერთის მსგავსად სატანაც სულიერ სამყაროში არსებობს, მაგრამ აღიარებს თუ არა ის ღმერთს ღმერთად? (არა). მიჰყვება თუ არა ის ღმერთს ან სწამს თუ არა მისი? (არა). სატანას შეუძლია ყოველდღე დაინახოს ღმერთი, მაგრამ არც სწამს მისი და არც მიჰყვება მას. მაშასადამე, სულიერ სამყაროსთან კავშირის მქონეებს რომც შეეძლოთ ღვთის სულის დანახვა, აღიარებდნენ თუ არა ისინი ამ სულს ღმერთად? (არა). ხსნის თუ არა ეს განმარტება პრობლემის ძირეულ არსს? (დიახ). რა არის აქ ძირეული მიზეზი? (ისინი არ აღიარებენ ღმერთს და არ ეშინიათ მისი). გულის სიღრმეში ანტიქრისტეები არ აღიარებენ ღმერთს. მათი წინაპრები, მათივე ფესვები, არ აღიარებდნენ ღმერთს. მაშინაც კი, როდესაც ღმერთი მათ თვალწინაა, ისინი არც აღიარებენ და არც თაყვანს სცემენ მას. მაშ, როგორღა სცემენ ისინი თაყვანს განკაცებულ ღმერთს, რომელიც ასეთი ჩვეულებრივი და უმნიშვნელო ჩანს? ამას ნამდვილად ვერ შეძლებენ. ამიტომ, რა საშუალებასაც არ უნდა იყენებდნენ ანტიქრისტეები დასანახად, ეს ამაოა. იმ დროიდან, როცა ღმერთმა თავისი საქმე დაიწყო, დღემდე, ღმერთმა ამდენი სიტყვა წარმოთქვა და ასეთი დიადი საქმე აღასრულა. განა ეს არ არის უდიდესი ნიშანი და სასწაული ადამიანთა სამყაროში? ანტიქრისტეებს რომ შეძლებოდათ ამის აღიარება, დიდი ხნის წინ ირწმუნებდნენ; ისინი აქამდე არ დაიცდიდნენ. ხომ არ ფიქრობს ზოგიერთი ადამიანი: „ანტიქრისტეებს უბრალოდ არ უნახავთ საკმარისად ღვთის რეალური საქმეები, ამიტომაც ვერ დარწმუნდნენ; ღმერთს რომ ეჩვენებინა ზოგიერთი ნიშანი და სასწაული, დაენახვებინა მათთვის, თუ როგორია სინამდვილეში სულიერი სამყარო, და მათ რომ ეხილათ ღვთის ჭეშმარიტი ფორმა და ის, რომ მისი ყველა სიტყვა აღსრულდა, მაშინ ისინი აღიარებდნენ და გაჰყვებოდნენ ღმერთს“? ასეა ეს? სულიერ სამყაროში ღმერთთან ამდენი წლის განმავლობაში შედავების შემდეგ, ისე, რომ არ დარწმუნებულან, დაემორჩილებოდნენ თუ არა ანტიქრისტეები მოულოდნელად სულ რაღაც რამდენიმე წელიწადში? ეს შეუძლებელია; მათი ბუნება-არსება უცვლელია. განკაცებულმა ღმერთმა ამდენი საქმე აღასრულა და ამდენი სიტყვა წარმოთქვა, ყოველივე ამას მაინც არ შეუძლია მათი დაპყრობა და ვერც ღვთის ვინაობასა და არსს აღიარებენ. ეს მათი თანდაყოლილი ბუნებაა. რაზე მიუთითებს ეს ბუნება? ეს ნიშნავს, რომ ანტიქრისტეების მსგავსი ადამიანები სამუდამოდ შეებრძოლებიან ღმერთს, ჭეშმარიტებასა და დადებით რამეს, იბრძოლებენ ბოლომდე და არასოდეს შეჩერდებიან სიკვდილამდე. განა ისინი არ არიან განადგურების სამართლიანი სამიზნენი? რას ნიშნავს „არასოდეს შეჩერდებიან სიკვდილამდე“? ეს ნიშნავს, რომ მათ ურჩევნიათ დაიხოცონ, ვიდრე აღიარონ ღვთის სიტყვები ჭეშმარიტებად, ურჩევნიათ დაიხოცონ, ვიდრე დაემორჩილონ ღმერთს. სწორედ ამის გამო იმსახურებენ ისინი სიკვდილს.

ანტიქრისტეები, როდესაც საქმე ეხება ქრისტეს, ამ ჩვეულებრივ ადამიანს, გულდასმით იკვლევენ არა მხოლოდ მის გარეგნულ მხარეს, არამედ შინაგანსაც. ამგვარად, როდესაც ქრისტე საუბრობს და მოქმედებს, ანტიქრისტეები სხვადასხვაგვარ ქცევას ავლენენ. მოდით, ვამხილოთ მათი ბუნება-არსება იმ სხვადასხვა გამოვლინების მეშვეობით, რომლებსაც ანტიქრისტეები ქრისტეს საუბრისა და ქმედებების საპასუხოდ ავლენენ. მაგალითად, როდესაც ქრისტეს ადამიანებთან საქმესა და ჭეშმარიტება-პრინციპებზე აქვს თანაზიარება, იგი ახსენებს ზოგიერთ კონკრეტულ პრაქტიკას. ეს ეხება იმას, თუ როგორ უნდა შეასრულონ და განახორციელონ ადამიანებმა კონკრეტულად დავალება მოვალეობის შესრულების პროცესში. ზოგადად რომ ვთქვათ, არცერთი დავალება არ შემოიფარგლება მხოლოდ თეორიის განხილვით, ლოზუნგების სროლით, ყველას გამხნევებითა და შემდეგ ფიცის დადებით, თითქოს ამით ყველაფერი მთავრდებოდეს; მოვალეობასთან დაკავშირებული თითოეული დავალება რთულია და გარკვეულ დეტალებს მოიცავს. მაგალითად: როგორ შეარჩიონ შესაფერისი ადამიანი; როგორ მიუდგნენ და მოეპყრონ სხვადასხვა ადამიანის განსხვავებულ მდგომარეობებს; როგორ მოაგვარონ პრინციპების მიხედვით სხვადასხვა პრობლემა, რომლებიც მოვალეობის შესრულების პროცესში წარმოიქმნება; როგორ მიაღწიონ ჰარმონიულ თანამშრომლობას ადამიანებს შორის თვითნებური და დიქტატორული მოქმედების, ან ჯიუტი და ჭირვეული ქცევის გარეშე; და ა.შ., რაც სხვადასხვა თემას მოიცავს. როდესაც ადამიანებს სჭირდებათ იმ კონკრეტული საქმის განხორციელება, რომელზეც ქრისტეს ჰქონდა თანაზიარება, და კონკრეტული პროექტების ხელმძღვანელობა, მათ შესაძლოა სირთულეები შეექმნათ. ლოზუნგების სროლა და მოძღვრებების ქადაგება ადვილია, მაგრამ რეალური განხორციელება არც ისე მარტივია. სულ მცირე, ადამიანებს სჭირდებათ ძალისხმევის გაღება, ფასის გადახდა და დროის დახარჯვა, რათა რეალურად წავიდნენ და შეასრულონ ეს დავალებები. ეს მოიცავს, ერთი მხრივ, შესაფერისი ადამიანების პოვნას, ხოლო მეორე მხრივ, შესაბამისი პროფესიის შესწავლას, სხვადასხვა პროფესიულ ასპექტთან დაკავშირებული საბაზისო ცოდნისა და თეორიების, საქმის კეთების კონკრეტული მეთოდებისა და მიდგომების გამოკვლევას. გარდა ამისა, ისინი შესაძლოა წააწყდნენ ზოგიერთ რთულ საკითხს. ზოგადად, ნორმალური ადამიანები, როდესაც ამ სირთულეების შესახებ ისმენენ, გარკვეულწილად ფრთხებიან და გარკვეულ ზეწოლას გრძნობენ, მაგრამ ისინი, ვინც ერთგულნი და მორჩილნი არიან ღვთის მიმართ, სირთულეების წინაშე აღმოჩენისას და ზეწოლის შეგრძნებისას, გულში ჩუმად ილოცებენ, სთხოვენ ღმერთს გზამკვლევობას, რწმენის განმტკიცებას, ნათლის მოფენასა და დახმარებას, და ასევე სთხოვენ, რომ დაიფაროს შეცდომების დაშვებისგან, რათა შეძლონ თავიანთი ერთგულების აღსრულება და მაქსიმალური ძალისხმევის გაღება სუფთა სინდისის მისაღწევად. თუმცა, ანტიქრისტეების მსგავსი ადამიანები ასეთები არ არიან. როდესაც ისინი ქრისტესგან ისმენენ საქმეში კონკრეტული განკარგულებების შესახებ, რომლებიც უნდა განახორციელონ და რომელთა შესრულებაც გარკვეულ სირთულეებთანაა დაკავშირებული, ისინი შინაგანად წინააღმდეგობას გრძნობენ და არ სურთ მათი შესრულება. როგორ გამოიყურება ეს უხალისობა? ისინი ამბობენ: „რატომ არასდროს ხდება ჩემს თავს რაიმე კარგი? რატომ მავალებენ მუდამ რთულ საქმეებს და რატომ მიყენებენ მოთხოვნებს? უსაქმურად მიმიჩნევენ თუ მონად, რომელსაც უნდა უბრძანონ? ჩემი მანიპულირება ასე ადვილი არ არის! შენ ამას ასე ადვილად ამბობ, თავად რატომ არ სცდი ამის გაკეთებას!“ არის ეს მორჩილება? არის ეს მიმღებლობის დამოკიდებულება? რას აკეთებენ ისინი? (ეწინააღმდეგებიან, უპირისპირდებიან). როგორ ჩნდება ეს წინააღმდეგობა და დაპირისპირება? მაგალითად, თუ ეტყვიან: „წადი, იყიდე რამდენიმე კილოგრამი ხორცი და ყველასთვის მოამზადე მოშუშული ღორის ხორცი“, შეეწინააღმდეგებიან ისინი ამას? (არა). მაგრამ თუ ეტყვიან: „დღეს წადი და დაამუშავე ის მიწა, და დამუშავებისას, სანამ ჭამას შეძლებ, ჯერ ქვებისგან უნდა გაასუფთავო“, ისინი უხალისოდ განეწყობიან. როგორც კი საქმე ეხება ფიზიკურ გაჭირვებას, სირთულეს ან ზეწოლას, მათი უკმაყოფილება ზედაპირზე ამოდის და არ სურთ საქმის გაგრძელება; ისინი იწყებენ წინააღმდეგობის გაწევას და წუწუნს: „რატომ არ ხდება ჩემს თავს რაიმე კარგი? როდესაც მარტივი ან მსუბუქი დავალებების დრო მოდის, რატომ მივიწყებენ? რატომ მარჩევენ რთული, დამღლელი ან ბინძური საქმისთვის? იმიტომ ხომ არა, რომ გულუბრყვილო ვჩანვარ და ჩემი დაჩაგვრა ადვილია?“ სწორედ აქ იწყება შინაგანი წინააღმდეგობა. რატომ ეწინააღმდეგებიან ისინი ასე? რა „ბინძური და დამღლელი საქმე“? რა „სირთულეები“? განა ეს ყველაფერი მათი მოვალეობის ნაწილი არ არის? ვისაც დაევალება, მან უნდა შეასრულოს; აქ ასარჩევი რა არის? საქმე იმაშია, რომ განზრახ ურთულებენ საქმეს? (არა). მაგრამ მათ სჯერათ, რომ განზრახ ურთულებენ საქმეს, უხერხულ მდგომარეობაში აყენებენ, ამიტომ ისინი არ იღებენ ამ მოვალეობას ღვთისგან და არ სურთ მისი მიღება. რა ხდება აქ? ნუთუ მაშინ, როდესაც ისინი სირთულეებს აწყდებიან, უწევთ ფიზიკური გაჭირვების ატანა და აღარ შეუძლიათ კომფორტში ცხოვრება, იწყებენ წინააღმდეგობის გაწევას? არის ეს უპირობო, უდრტვინველი მორჩილება? ისინი უმცირესი სირთულისთანავე უხალისოდ განეწყობიან. ნებისმიერ რამეს, რისი გაკეთებაც არ სურთ, ნებისმიერ საქმეს, რომელსაც რთულად, არასასურველად, დამამცირებლად ან სხვების მიერ აბუჩად ასაგდებად მიიჩნევენ, ისინი სასტიკად ეწინააღმდეგებიან, აპროტესტებენ და უარს ამბობენ, რითაც მცირედ მორჩილებასაც კი არ ავლენენ. ანტიქრისტეების პირველი რეაქცია ქრისტეს სიტყვებზე, ბრძანებებსა თუ იმ პრინციპებზე, რომლებზეც მას თანაზიარება აქვს — როგორც კი ეს მათ სირთულეებს უქმნის ან მოითხოვს მათგან ტანჯვას ან ფასის გადახდას — არის წინააღმდეგობა და უარი, რადგან გულში ზიზღს გრძნობენ. თუმცა, როდესაც საქმე ეხება იმას, რისი გაკეთებაც სურთ ან რაც მათთვის სასარგებლოა, მათი დამოკიდებულება იგივე არ არის. ანტიქრისტეებს სურთ განცხრომაში ყოფნა და თავის გამოჩენა, მაგრამ არიან კი ისინი აღფრთოვანებულნი და სიხარულით მზად, მიიღონ ეს, როდესაც აწყდებიან ხორციელ ტანჯვას, ფასის გადახდის აუცილებლობას, ან თუნდაც სხვების განაწყენების რისკს? შეუძლიათ მათ მაშინ მიაღწიონ აბსოლუტურ მორჩილებას? ოდნავადაც არა; მათი დამოკიდებულება მთლიანად ურჩობა და სიჯიუტეა. როდესაც ანტიქრისტეების მსგავსი ადამიანები აწყდებიან იმას, რისი გაკეთებაც არ სურთ, რაც არ შეესაბამება მათ პრეფერენციებს, გემოვნებას ან პირად ინტერესებს, მათი დამოკიდებულება ქრისტეს სიტყვების მიმართ აბსოლუტური უარისა და წინააღმდეგობისა ხდება, მორჩილების ნატამალის გარეშე.

ზოგიერთი ადამიანი, ქრისტეს საუბრის მოსმენისას, იწყებს ფიქრს: „რატომ ამბობს ქრისტე ამას? როგორ შეეძლო მას ამ საკითხს ამ თვალსაზრისით მიდგომოდა? როგორ შეეძლო მას ასეთი აზრი ჰქონოდა, როგორ შეეძლო რაღაცის ასე განსაზღვრა? არის ესეც ჭეშმარიტება? არის ესეც ღვთის სიტყვები? მე ასე არ ვფიქრობ. ის, თუ როგორ საუბრობს ღმერთი ბიბლიაში, სხვანაირად არის ჩაწერილი, გარკვეული რაციონალურობით, ამ წვრილმან დეტალებსა და უმნიშვნელო საკითხებში ჩაღრმავების გარეშე. რატომ საუბრობს ქრისტე ასე? ეს ყოველთვის ეხება დეტალებს და დეტალების გაანალიზებას; ნუთუ მართლა შეუძლია ღმერთს ასე საუბარი?“ ყოველ ჯერზე, როდესაც ისინი ღვთის სიტყვებს კითხულობენ, მათ წარმოდგენები არ უჩნდებათ და, რასაც ფიქრობენ, არის: „ეს ღვთის სიტყვებია; მე მათ უნდა დავეყრდნო, რათა მოვიპოვო სიცოცხლე, ხსნა და კურთხევები“. თუმცა, როდესაც ისინი რეალურად ურთიერთობენ ქრისტესთან, იწყებენ აზრების ჩამოყალიბებას მის შეხედულებებზე, კომენტარებსა და დამოკიდებულებებზე ზოგიერთ საკითხთან დაკავშირებით, ისევე როგორც მის გზებზე გარკვეული ადამიანებისადმი მოპყრობისას, და ეს აზრები შეიძლება ადამიანურ წარმოდგენებად ჩაითვალოს. როდესაც ანტიქრისტეებს გულში წარმოდგენები უჩნდებათ, ილოცებენ ისინი ღვთის მიმართ, რათა გასხლას მათი წარმოდგენები? აბსოლუტურად არა. ისინი განუწყვეტლივ ზომავენ ქრისტეს სიტყვებს საკუთარი წარმოდგენებით, მორჩილი გულის ნატამალის გარეშე. ამგვარად, როდესაც მათ ქრისტეს მიმართ წარმოდგენები უჩნდებათ, ისინი შინაგანად წინააღმდეგობას გრძნობენ და თანდათანობით მტრულად განეწყობიან ქრისტეს მიმართ. როდესაც ასეთი მტრობა ჩნდება, აპირებენ კი ისინი კვლავ დამორჩილებას? გეგმავენ თუ არა ისინი კვლავ მიღებას? გულში ისინი იწყებენ წინააღმდეგობის გაწევას და ფიქრობენ: „ჰმ, ახლა კი დაგიჭირე სიტყვაზე. განა შენ ღმერთი არ უნდა იყო? განა შენი ყველა სიტყვა ჭეშმარიტება არ არის? თურმე საქმის კეთებისას შენც ლოგიკურ გათვლებს ეყრდნობი და საკითხებს იმის მიხედვით განსჯი, რასაც საკუთარი თვალით ხედავ. შენი ქმედებები არ შეესაბამება ღვთის არსს!“ ისინი შინაგანად ურჩობას გრძნობენ. როდესაც ეს ურჩობა ჩნდება, იგი გარეგნულად ვლინდება. მათ შესაძლოა თქვან: „რასაც შენ ამბობ, თითქოს სწორია, მაგრამ მე უნდა შევამოწმო ღვთის სიტყვები, რათა ვნახო, რას ამბობს ის ამის შესახებ. მე უნდა ვილოცო ღვთის მიმართ, რათა ვნახო, როგორ გამიკვალავს გზას ის. მე უნდა დაველოდო და ვეძიო, რათა ვნახო, როგორ წარმმართავს და ნათელს მომფენს ღმერთი. რაც შეეხება იმას, რაც შენ თქვი, ამას მხედველობაში აღარ მივიღებ და არ შეიძლება იყოს ჩემი ქმედებების საფუძველი“. რა გამოვლინებაა ეს? (ქრისტეს უარყოფა). ისინი უარყოფენ ქრისტეს, მაგრამ რატომ კითხულობენ მაინც „სიტყვის ხორცში გამოჩინებას“? (ღმერთო, ვფიქრობ, ისინი მხოლოდ ზეცაში მყოფ ბუნდოვან ღმერთს აღიარებენ და ხელაღებით უარყოფენ ქრისტეს დედამიწაზე). ანტიქრისტეები მუდმივად უშინაარსო სიტყვებსა და მოძღვრებებში ცხოვრობენ და პატივს სცემენ ამაღლებულ, უხილავ ღმერთს. ამიტომ, ისინი დიდად სცემენ პატივს და აფასებენ დაწერილ სიტყვებს, რომლებიც ქრისტეს ჩაწერილი გამონათქვამებია, თუმცა უაღრესად ჩვეულებრივ ქრისტეს არაფრად აგდებენ და მათ გულში მას საერთოდ არავითარი სტატუსი არ გააჩნია. განა ეს წინააღმდეგობრივი არ არის? როდესაც მათ ქრისტეს მიმართ წარმოდგენები უჩნდებათ, ისინი ამბობენ: „მე უნდა ვილოცო და ვეძიო, რათა ვნახო, რას ამბობს ღვთის სიტყვები“. ვინ არიან ისინი, ვინც მხოლოდ ღვთის სიტყვებს აღიარებს, მაგრამ არა ქრისტეს? (ანტიქრისტეები). რაც არ უნდა მნიშვნელოვანი ან ღრმა იყოს მათი წარმოდგენები ქრისტეს სიტყვების მიმართ, როგორც კი ეს სიტყვები დაიბეჭდება, მათი წარმოდგენები ქრება. როგორც კი სიტყვები ტექსტად იქცევა, ისინი მათ ღმერთად სცემენ თაყვანს. განა ეს არ არის იგივე შეცდომა, რომელიც ფარისევლებმა და რელიგიურ წრეებში მყოფმა ადამიანებმა დაუშვეს? როდესაც ადამიანს ჭეშმარიტება არ ესმის, ადვილად ჩნდება ასეთი გამოვლინებები და წარმოდგენები. მას შემდეგ, რაც ანტიქრისტეებს წარმოდგენები უჩნდებათ, მათ გულებს არ შეუძლიათ მორჩილება; არ არსებობს მორჩილება, მხოლოდ წინააღმდეგობაა.

რა ვითარებაში უჩნდებათ ჩვეულებრივ ადამიანებს წარმოდგენები, ან როგორი ადამიანები არიან მიდრეკილნი იმისკენ, რომ წარმოდგენები გაუჩნდეთ? ერთი კატეგორიაა ის ადამიანები, რომლებსაც არ ესმით ღვთის სიტყვები, მეორე კი ისინი, ვისაც არ გააჩნია სულიერი გაგება და არ იღებს ჭეშმარიტებას — სწორედ ისინი არიან მიდრეკილნი იმისკენ, რომ წარმოდგენები გაუჩნდეთ. როგორც კი წარმოდგენები ჩნდება, ისინი გულში წინააღმდეგობის გაწევას იწყებენ. მაგალითად, მე შესაძლოა ვუთხრა ადამიანებს, რომ რაღაც გარკვეული წესით გააკეთონ, იმდროინდელი ფონიდან, გარემოდან და ადამიანთა საჭიროებებიდან გამომდინარე. მოგვიანებით, დროის გასვლასთან და ვითარების შეცვლასთან ერთად, ამ საქმის კეთების გზა და მეთოდიც შესაძლოა შეიცვალოს. თუმცა, ეს ცვლილება ანტიქრისტეებს აძლევს შესაძლებლობას, გაუჩნდეთ წარმოდგენები: „შენ ადრე ასე თქვი, გამოაცხადე ეს ჭეშმარიტებად და უთხარი ხალხს, რომ ასე გამოეყენებინათ პრაქტიკაში. ჩვენ, როგორც იქნა, გავიგეთ ეს, შევძელით მისი პრაქტიკაში განხორციელება და დაცვა, ვფიქრობდით, რომ კურთხევის მიღების იმედი გაგვიჩნდა, და ახლა შენ გვეუბნები, რომ სხვანაირად გავაკეთოთ — რას ნიშნავს ეს? განა არ გვტანჯავ? განა ისე არ გვექცევი, თითქოს ადამიანები არ ვიყოთ? ბოლოს და ბოლოს, როგორ არის სწორი ამის გაკეთება?“ მეთოდის, მიდგომის ან ნათქვამის ნებისმიერმა ცვლილებამ შესაძლოა წყობიდან გამოიყვანოს ზოგიერთი ადამიანი — ეს სწორედ ის ადამიანები არიან, რომლებსაც საერთოდ არ ესმით ჭეშმარიტება და არ შეუძლიათ მისი წვდომა. ისინი ზომავენ ყველაფერს, რასაც ღმერთი აკეთებს, ძველი თვალსაზრისებით, ძველი თეორიებით, ადამიანური მორალისა და სინდისის გარკვეული სტანდარტებით, და გარკვეული ლოგიკური აზროვნებითა და ადამიანური ცოდნითაც კი. როდესაც ეს ყველაფერი ეწინააღმდეგება იმას, რაც ქრისტემ თქვა, ან როდესაც მათ შორის სხვაობა ჩნდება, მათ არ იციან, როგორ გაუმკლავდნენ ამას. როდესაც არ იციან, როგორ მოიქცნენ, ნორმალურმა ადამიანებმა უნდა შეძლონ, რომ ჯერ დამშვიდდნენ და მიიღონ ეს, შემდეგ კი თანდათანობით ეცადონ გაგებას. თუმცა, ანტიქრისტეები ასე არ იქცევიან. ისინი ჯერ წინააღმდეგობას უწევენ, შემდეგ კი ლოცულობენ გაურკვეველი ღმერთის წინაშე და თავს ისე აჩვენებენ, თითქოს ჭეშმარიტებას პრაქტიკაში იყენებენ და ღმერთი ძალიან უყვართ. რა არის მათი ლოცვის მიზანი? ეს არის საკმარისი მტკიცებულებების პოვნა ქრისტეს სიტყვების უარსაყოფად, იმის დასაგმობად და გასაკრიტიკებლად, რაც ქრისტემ თქვა, რათა მიაღწიონ სულის სიმშვიდეს. აი, ასე აგვარებენ ისინი თავიანთ წარმოდგენებს. შეუძლია ამას მათი წარმოდგენების მოგვარება? (არა). რატომ არა? (რადგან ისინი არ იღებენ ჭეშმარიტებას. ისინი არ ეძიებენ ჭეშმარიტებას ღვთის სიტყვებიდან, არამედ ცდილობენ ღვთის უარყოფას). ზუსტად, ისინი არ აგვარებენ თავიანთ წარმოდგენებს ჭეშმარიტების მიღების დამოკიდებულებით ან ჭეშმარიტების მიღების გზით. მათი წარმოდგენები არ არის უკუგდებული; ისინი რჩება მათ გულში. ამიტომ, ასეთი მიდგომა ვერასოდეს მოაგვარებს მათ წარმოდგენებს, ვერასოდეს მისცემს მათ საშუალებას, უარი თქვან თავიანთ წარმოდგენებზე. ნაცვლად ამისა, ეს წარმოდგენები დროთა განმავლობაში გროვდება; დროის გასვლასთან და ღვთისადმი მათი რწმენის წლების მატებასთან ერთად, იზრდება მათი წარმოდგენები და ფანტაზიებიც. შესაბამისად, მათი დამოკიდებულება ქრისტეს მიმართ, ამ ჩვეულებრივი ადამიანის მიმართ, გარდაუვლად სულ უფრო მეტად მძიმდება წარმოდგენებით. ამავდროულად, მათ გულში ქრისტეს მიმართ ბარიერი და მისდამი უკმაყოფილებაც იზრდება. როდესაც ისინი ამ ბარიერებითა და წარმოდგენებით ასრულებენ თავიანთ მოვალეობას, ესწრებიან შეკრებებს და ჭამენ და სვამენ ღვთის სიტყვებს, რისი მიღება შეუძლიათ მათ საბოლოოდ? გარდა იმისა, რომ კურთხევებისადმი მათი სურვილები დღითიდღე იზრდება, ისინი ვერაფერს იღებენ.

გაქვთ რაიმე წარმოდგენა ქრისტეს შესახებ? ადამიანების მოთხოვნები ღვთის მიმართ აყალიბებს მათ წარმოდგენებს ქრისტეს შესახებ. საიდან მოდის ეს მოთხოვნები? ისინი წარმოიშობა ადამიანების ამბიციებიდან, სურვილებიდან, წარმოდგენებიდან და ფანტაზიებიდან. მაშ, როგორი წარმოდგენები უჩნდებათ ადამიანებს? მათ სჯერათ, რომ ქრისტემ ესა თუ ის უნდა თქვას, რომ მან გარკვეული გზით უნდა ისაუბროს და იმოქმედოს. მაგალითად, როდესაც ვინმე ნეგატიურ მდგომარეობაშია და თავს სუსტად გრძნობს, შესაძლოა იფიქროს: „განა ღმერთი სიყვარული არ არის? ღმერთი მოსიყვარულე დედასავითაა, გულმოწყალე მამასავით; ღმერთმა ნუგეში უნდა სცეს ადამიანებს. ზეცაში მყოფ ღმერთზე რომ აღარაფერი ვთქვათ — ის ხომ მიუწვდომელია. ახლა, როცა ღმერთი დედამიწაზე მოვიდა, ადამიანებს ასეთი ხელსაყრელი შესაძლებლობა მიეცათ მასთან მისასვლელად. რადგან თავს ნეგატიურად ვგრძნობ, უნდა წარვდგე ღვთის წინაშე და გული გადავუშალო“. და გულის გადაშლისას ისინი ცრემლებს ღვრიან, საუბრობენ თავიანთ სირთულეებზე, სისუსტეებზე და გულახდილად ლაპარაკობენ თავიანთ გახრწნილ ხასიათზე. რას ეძიებენ ადამიანები სინამდვილეში თავიანთ გულში? მათ სურთ, რომ ანუგეშონ, სურთ სასიამოვნო სიტყვების მოსმენა, სურთ, რომ ღმერთმა თქვას სიტყვები, რომლებიც შეუმსუბუქებს მათ სევდას, გაამხნევებს, მოუტანს ნუგეშს და ნეგატიური მდგომარეობიდან გამოიყვანს. განა ასე არ არის? განსაკუთრებით გარკვეული კატეგორიის ადამიანებს აქვთ ასეთი ფანტაზია: „ადამიანი სისუსტესა და ნეგატიურობას ვერაფერს უხერხებს, მაგრამ ღმერთს მხოლოდ ერთი წინადადებითაც შეუძლია ადამიანი სრულიად გამოაცოცხლოს და გულიდან ყოველგვარი დარდი და მწუხარება მყისიერად გაუქროს. სისუსტე და ნეგატიურობა კვამლივით გაიფანტება და ის შეძლებს იყოს ძლიერი ნებისმიერი რამის წინაშე, აღარ იქნება სუსტი ან ნეგატიურობაში ჩაფლული, მტკიცედ იდგება თავის მოწმობაში. მაშ ასე, დაე, ქრისტემ ისაუბროს!“ მითხარით, რა უნდა ვთქვა ასეთი ვითარების შესახებ? ერთი მხრივ, უნდა გავარკვიო, რატომ გრძნობს ეს ადამიანი თავს ნეგატიურად და რა მოვალეობას ასრულებს; მეორე მხრივ, უნდა მქონდეს თანაზიარება იმ პრინციპებზე, რომლებიც ადამიანმა უნდა დაიცვას მოვალეობის შესრულების პროცესში. განა ამით ყველაფერი ნათელი არ ხდება? ზოგიერთისთვის, ვინც უგუნური და ჯიუტია და არ იღებს ჭეშმარიტებას, საჭიროა ჭკუის სასწავლებელი სიტყვების თქმა მათ წასახალისებლად. ამავდროულად, ასევე აუცილებელია ამ ტიპის ადამიანის ბუნება-არსების მხილება, რათა გაიგონ, სინამდვილეში რაშია საქმე, როდესაც მუდამ ნეგატიურ მდგომარეობაში არიან და რატომ არიან ისინი მუდმივად ნეგატიურები. თუ ვიტყვი, რომ ის, ვინც მუდამ ნეგატიურ მდგომარეობაშია, არის ადამიანი, რომელიც არ იღებს ჭეშმარიტებას და რომელსაც არ უყვარს ჭეშმარიტება, შეუძლია მას ამის მოსმენის შემდეგ ნუგეშის პოვნა? (არა). დავუშვათ, ასეთი რამ ვთქვი: „მუდმივად ნეგატიურ მდგომარეობაში ყოფნა ნორმალურია. ეს ბავშვური გამოვლინებაა; ეს იგივეა, ბავშვს რომ ზრდასრულის ტვირთი აჰკიდო და სიმძიმის გამო მუდმივად ნეგატიური გახდეს. შენ მცირე სულიერი სიმწიფე გაქვს, ახალგაზრდა ხარ და ბევრი არაფერი გამოგიცდია, ამიტომ თანდათანობით უნდა ისწავლო. უფრო მეტიც, ამაში შენს მშობლებსაც მიუძღვით ბრალი; მათ კარგად არ გასწავლეს, ამიტომ ეს შენი ბრალი არ არის“. მაშინ შეიძლება იკითხონ: „აბა, ეს ჩემი გახრწნილი ხასიათი რაღაა?“ „ეს არ არის გახრწნილი ხასიათი; უბრალოდ, შენ ძალიან ახალგაზრდა ხარ და კარგი ოჯახური გარემოდან მოდიხარ; გათამამებული და განებივრებული ხარ. ერთ-ორ წელიწადში, როცა გაიზრდები, ყველაფერი გამოსწორდება“. იგრძნობდნენ ისინი ნუგეშს ამის მოსმენისას? რომ დამემატებინა დიდი ჩახუტება და გადამეცა გარკვეული დადებითი ენერგია, განა არ იგრძნობდნენ სითბოს შინაგანად? ამგვარად, ისინი იგრძნობდნენ, რომ გამოსცადეს ღვთის სიყვარული და სითბო. მაგრამ ქრისტე, როგორც წესი, ასე არ იქცევა. მან შესაძლოა მართლაც გააკეთოს ეს მოზრდილი ბავშვებისთვის, როგორც ნუგეშისცემის ფორმა, მაგრამ ზრდასრულ ადამიანებთან იგი ასე არ მოიქცევა; ამას ბრიყვის მოტყუება დაერქმეოდა. ნაცვლად ამისა, იგი ისაუბრებს არსებითზე, გიჩვენებს გზას, აგიხსნის, რაშია სინამდვილეში საქმე, და თავისუფალი არჩევანის საშუალებას მოგცემს. ის, თუ როგორი ადამიანი ხარ, განსაზღვრავს იმ გზას, რომლითაც დადიხარ. თუ შევხედავთ ყველაფრის არსს, რასაც ქრისტე აკეთებს, იგი არ ატყუებს და არ ეთამაშება ადამიანებს, მაგრამ მათ არ შეუძლიათ ამის მიღება. ისინი თვალს არ უსწორებენ ფაქტებს, არადა ქრისტეს არსი სწორედ ასეთია — მას მხოლოდ ასე მოქმედება შეუძლია. თუ ადამიანებს არ შეუძლიათ ამის მიღება, განა ეს არ ქმნის კონფლიქტს ადამიანებსა და ღმერთს შორის? თუ ისინი ვერ აღწევენ თავიანთ მიზანს და ასევე არ იღებენ ჭეშმარიტებას, განა ეს არ ქმნის ბარიერს? (დიახ). ეს ხინჯად რჩება ადამიანების გულში. ადამიანები თავდაპირველად ფიქრობდნენ, რომ ღმერთი ძალიან მოსიყვარულე იყო, ნაზი, როგორც დედა ან ბებია. მაგრამ ახლა, როცა ხედავენ, რომ საქმე ასე სულაც არ არის და მცირეოდენ სითბოსაც კი ვერ გრძნობენ, გული უტყდებათ. შესაძლებელია, რომ მათი ფანტაზია — „ქრისტეს მხოლოდ ერთ წინადადებას შეუძლია ჩემი ნეგატიურობიდან გამოყვანა“, აღსრულდეს? „საკმარისია, ქრისტე მოვიდეს ჩემი პრობლემების მოსაგვარებლად, გარანტიას ვიძლევი, რომ მყისიერად ვიგრძნობ სითბოს შინაგანად და აღარასოდეს ვიქნები ნეგატიური; ყველაფერი ნათელი გახდება და გზაც გამოჩნდება“. არის ეს ფანტაზია რეალისტური? შეიძლება ამ მიზნის მიღწევა? (არა). ამიტომ, ამ საკითხში, თუ ადამიანები ყოველთვის თავიანთ წარმოდგენებსა და ფანტაზიებს დაეყრდნობიან, ეს არ იმუშავებს; მათ უნდა ეძიონ ჭეშმარიტება პრობლემის მოსაგვარებლად.

ზოგიერთი ადამიანი ფარულად გარკვეულ რამეებს აკეთებს, და როდესაც მხვდებიან, მეუბნებიან: „მე ჩავიდინე მრუშობის ცოდვა, როდესაც მოზარდი ვიყავი“. მე ვამბობ: „გთხოვ, ნუ მეტყვი ამის შესახებ. ილოცე გულწრფელად განმარტოებით და ჭეშმარიტად მოინანიე, მაშინ პრობლემა მოგვარდება და ღმერთი არ გაიხსენებს მას. არ არის საჭირო, პირისპირ მითხრა; მე არ ვიქექები ამ საკითხებში“. როდესაც მათ საუბარს ვაწყვეტინებ, მათ უჩნდებათ ფიქრები: „ნამდვილად ღმერთი ხარ? მე ხომ ასეთი წრფელი, ასეთი მხურვალე გულით მოვედი, შენ კი ცივი წყალი გადამასხი. მე უბრალოდ მინდოდა გულახდილად მესაუბრა შენთან, რატომ არ მისმენ? კარგი იქნებოდა, რომ მოგესმინა; კიდევ ბევრი წვრილმანი მაქვს მოსაყოლი“. მე ვამბობ: „შენი ცოდვების აღიარების საბოლოო მიზანი მონანიებაა და არა მრავალი დეტალის მოყოლა. თუ ჭეშმარიტად მოინანიე გულის სიღრმეში, ფორმას მნიშვნელობა არ აქვს; ფორმალობის შესრულება უსარგებლოა. ის, რომ ყველა დეტალსა და გარემოებას დაწვრილებით მომიყვები, სულაც არ ნიშნავს, რომ მოინანიე. თუ ჭეშმარიტად მოინანიე, რომც არაფერი თქვა, მაინც მონანიებული გაქვს. და თუ არ მოგინანიებია, ამაო იქნება, თუნდაც ისაუბრო ამაზე“. ზოგიერთ ადამიანს არ ესმის, ჰგონია, რომ მინდა მოვისმინო ყველაფერი, მაგალითად, ის, რომ სიძვის ცოდვას სჩადიოდნენ, იპარავდნენ, ან გმობდნენ და მახეს უგებდნენ სხვებს, სანამ ღმერთს იწამებდნენ. მათ ჰგონიათ, რომ მზად ვარ მოვისმინო პირადი ცხოვრების ყველა ეს საკითხი, რომ მინდა ვიცოდე და ჩავწვდე თითოეული ადამიანის ყველაზე ფარულ ფიქრებს და მათ მიერ გაკეთებულ ყველა კარგ თუ ცუდ საქმეს. განა ეს ადამიანური წარმოდგენა არ არის? ისინი ცდებიან. მე მხოლოდ ის მჭირდება, რომ ვიცოდე ადამიანების გახრწნილი ხასიათის, მათი არსისა და იმ გზის შესახებ, რომლითაც დადიან; ეს საკმარისია მათი ხსნის მნიშვნელოვანი საკითხის მოსაგვარებლად. არ არის საჭირო თითოეული ადამიანის ამჟამინდელი თუ საიქიო ცხოვრების ცოდნა; არ არის საჭირო ასეთი დეტალები. ადამიანები ვარაუდობენ: „შენც ნორმალური და პრაქტიკული ხარ. არის რაღაცები, რაც არ იცი, ამიტომ შესაძლოა გსურს გაიგო თითოეული ადამიანის ოჯახური ფონი, გარემო, რომელშიც გაიზარდა და რა განსაკუთრებული ამბები გადახდა თავს ზრდის პროცესში, რათა საქმისათვის საფუძვლიანად იცნობდე მას, ხელჩასაჭიდი გქონდეს მის განსასჯელად და სამხელად“. ასეა ეს? (არა). ზოგიერთ ადამიანს, რომელსაც აქვს ეს წარმოდგენები და ფანტაზიები, ყოველთვის სურს გამიზიაროს თავისი წარსული საქმეები, როდესაც მხვდება, და ამბობს: „ეჰ, შენ არ იცი, ჩემი ოჯახი ადრე ასეთი იყო...“ მე ვამბობ: „ნუ საუბრობ შენი ოჯახის საკითხებზე; გამიზიარე შენი გამოცდილება ღვთის რწმენასთან დაკავშირებით“. სხვები ამბობენ: „ეჰ, შენ არ იცი, ადრე ამდენი პარტნიორი მყავდა“, ან „შენ არ იცი, ვის დავწამე ცილი ადრე“. არის ამის თქმა სასარგებლო? (არა). მათ ჰგონიათ, რომ განკაცებულ ღმერთს ნამდვილად სურს იცოდეს ეს საკითხები, მოწადინებულია გაიგოს ადამიანებს შორის არსებული ყველა სამარცხვინო ქცევა და ადამიანების დაცემული ცხოვრების სხვადასხვა დეტალური ასპექტი. როდესაც ასეთ ადამიანებს ვხვდები, ვეუბნები მათ: „თუ გსურს აღიარება და მონანიება, ილოცე ღვთის წინაშე განმარტოებით, ნუ მეტყვი მე. მე მხოლოდ იმაზე ვარ პასუხისმგებელი, რომ გასწავლო, როგორ შეასრულო შენი მოვალეობა ჯეროვნად და როგორ სცე თაყვანი ღმერთს რეალურ ცხოვრებაში, რათა ხსნის მიღწევაში ხელი შეგიწყო. ჩვენ შეგვიძლია ვისაუბროთ ნებისმიერ რამეზე, რაც ამას უკავშირდება, როდესაც შევხვდებით, მაგრამ რაც ამას არ ეხება, ჯობს საერთოდ არ ვახსენოთ“. ამის მოსმენისას ზოგიერთი ადამიანი იწყებს ფიქრს: „ღმერთს ნამდვილად აკლია სიყვარული, ღმერთი არ არის შემწყნარებელი“. მათი აზრით, როგორი ტიპის ადამიანს აქვს სიყვარული? უბნის კომიტეტის თავმჯდომარეს, ადამიანს, რომელიც კონკრეტულად აგვარებს სხვა ადამიანების ყოველდღიურ წვრილმან საკითხებს. ნუთუ მე უნდა ვაგვარო ასეთი საქმეები? მე მაგ საქმეებში საერთოდ არ ვერევი! როგორ ცხოვრობ, რას ჭამ და იცვამ, როგორ შოულობ ფულს, როგორია შენი ეკონომიკური მდგომარეობა, როგორ ეწყობი მეზობლებს — მე ამაში საერთოდ არ ვერევი. ეს არის ის დამოკიდებულება, რომელიც ადამიანებს აქვთ ქრისტეს მიმართ, როდესაც მათ წარმოდგენები უჩნდებათ. განსაკუთრებით მაშინ, როდესაც მათ უჩნდებათ წარმოდგენები ქრისტეს სიტყვების მიმართ ან როდესაც ქრისტეს სიტყვები სრულიად ეწინააღმდეგება მათ საკუთარ წარმოდგენებს, ანტიქრისტეები არ თმობენ თავიანთ წარმოდგენებს და არ იღებენ ჭეშმარიტებას, არც აანალიზებენ თავიანთ წარმოდგენებს და არც ეძიებენ ჭეშმარიტებას; ნაცვლად ამისა, ისინი ებღაუჭებიან თავიანთ წარმოდგენებს და გულში ფარულად გმობენ იმას, რასაც ქრისტე ამბობს.

ამ უკანასკნელ პერიოდში ღმერთი აღასრულებს განკითხვის საქმეს უკანასკნელ დღეებში. ღვთის ცათა სასუფევლის სახარების გავრცელებასთან ერთად, ღვთის სახლში გაჩნდა საქმის საკმაოდ ბევრი მიმართულება, რომელიც დაკავშირებულია სხვადასხვა პროფესიასთან, როგორიცაა მუსიკასთან დაკავშირებული სამუშაო, ტექსტზე დაფუძნებული სამუშაო, კინოწარმოების საქმე და ასე შემდეგ. ამ საქმის მიმდინარეობისას ქრისტე ასევე ჩართული იყო ამ პროფესიებთან დაკავშირებულ ზოგიერთ ასეთ საქმეში, რა თქმა უნდა, ძირითადად ხელმძღვანელობის გაწევითა და საქმის სხვადასხვა მიმართულების განსაზღვრით; იგი ამ ფარგლებში მოქმედებს. სავსებით ბუნებრივია, რომ ქრისტე შესაძლოა არ ფლობდეს გარკვეულ ცოდნას ან ზოგად ინფორმაციას, რომელიც ამ სფეროებს უკავშირდება, და შესაძლოა იყოს რაღაცები, რაც მას არ ესმის. განა ეს ძალიან ნორმალური არ არის? ადამიანთა უმეტესობისთვის ეს სრულიად ნორმალურად ჩანს და არ წარმოადგენს დიდ პრობლემას, რადგან ყველა სწავლის პროცესშია და ღვთის წინამძღოლობით ყოველგვარი საქმე მხოლოდ უკეთესობისკენ წავა და სულ უფრო მეტი დასრულებული პროდუქტი და მაღალი ხარისხის ნამუშევარი შეიქმნება. მაგრამ ანტიქრისტეებისთვის ეს არ არის მცირე საკითხი. ისინი ამბობენ: „შენ საერთოდ არ იცნობ ამა თუ იმ სფეროს, წარმოდგენაც კი არ გაქვს მასზე. რა უფლება გაქვს ჩაერიო, მიგვითითო და გვიხელმძღვანელო? რატომ უნდა იყოს შენი სიტყვა გადამწყვეტი? რატომ უნდა მოგისმინოთ ყველამ? აუცილებლად სწორია შენი მოსმენა? შენ რომ დაგიჯეროთ, საქმეში მცდარ გზას არ დავადგებით და შეცდომებს არ დავუშვებთ? ეგ კიდევ საკითხავია“. როდესაც ქრისტე საქმეში გზამკვლევობას უზრუნველყოფს, ზოგიერთი ადამიანი ამას სკეპტიკური დამოკიდებულებით უდგება: „ჯერ ვნახოთ, აქვს თუ არა აზრი იმას, რასაც ის ამბობს და არის თუ არა ეს პროფესიული ცოდნის სათანადო ფარგლებში და აღემატება თუ არა ის ჩვენს საკუთარ იდეებს. თუ ასეა, ჩვენ მივიღებთ მას და მივყვებით მის გზამკვლევობას; თუ არა, სხვა არჩევანს გავაკეთებთ, სხვა გზას ვიპოვით“. მაგრამ ანტიქრისტეებს შინაგანად სრული ურჩობის განწყობა აქვთ: „ჩვენ პროფესიონალები ვართ, მრავალი წელია ამ სფეროში ვმუშაობთ. ჩვენ შეგვიძლია ამ დავალების შესრულება დახუჭული თვალებით. შენი ხელმძღვანელობის მიყოლა მხოლოდ ფორმალობა იქნებოდა, არა? რატომ უნდა მოგისმინოთ? განა შენი მითითებები მხოლოდ ფორმალური საუბარი არ არის? რომ მოგისმინოთ, განა ეს არ გამოგვაჩენდა არაკომპეტენტურებად? მაგრამ ახლა ყველა უსმენს და მე არ შემიძლია ავდგე და შეგეწინააღმდეგო, რადგან შეიძლება ანტიქრისტედ ჩამთვალონ და შესაბამისადაც მომექცნენ. ამიტომ, ცოტა ხნით მოსაჩვენებლად თავს დაგიქნევ, ვითომ გისმენ, მოსაჩვენებლად დაგეთანხმები და მოგვიანებით, ჩვეულებრივად გავაგრძელებ ისე, რომ არაფერს შეეშლება ხელი“. ასე რომ, რამდენი თანაზიარებაც არ უნდა ჰქონდეს ქრისტეს ჭეშმარიტება-პრინციპებზე, რაც არ უნდა ნათლად ახსნას მან ყველაფერი, ანტიქრისტეებს ყოველთვის აქვთ თავიანთი ჩამოყალიბებული იდეები და ყოველთვის სჯერათ, რომ ესმით პროფესია, რომ ისინი ექსპერტები არიან ამ სფეროში, და ამიტომ ვერ იგებენ, რა არის ის ჭეშმარიტება-პრინციპები, რომლებზეც ქრისტეს აქვს თანაზიარება. ყოველთვის, როდესაც ქრისტე უზრუნველყოფს გზამკვლევობას მათ პროფესიებთან დაკავშირებულ საქმეზე, ეს ხდება მომენტი ანტიქრისტეებისთვის, რომ შეადარონ თავიანთი შესაძლებლობები და ნიჭი ქრისტესას. რაც კიდევ უფრო უარესია, ზოგჯერ, როდესაც ქრისტე საუბრობს მათ პროფესიებთან დაკავშირებულ საკითხებზე, ანტიქრისტეები ამას აღიქვამენ, როგორც ქრისტეს მიერ გაუთვითცნობიერებლობის გამოვლენას, და ისინი ფარულად დასცინიან და აბუჩად იგდებენ ქრისტეს, და თავისდაუნებურად კიდევ უფრო მეტი წინააღმდეგობა და ზიზღი უჩნდებათ ქრისტეს ხელმძღვანელობის მიმართ თავიანთ საქმეში. ისინი სრულიად დაურწმუნებელნი არიან თავიანთ გულში და ამბობენ: „შენ გვეუბნები, რომ ესა და ის გავაკეთოთ, მაგრამ რა იცი? გესმის მაინც ის სხვადასხვა ეტაპი, რისგანაც ეს სფეროები შედგება? იცი კონკრეტული დეტალები იმის შესახებ, როგორ მუშაობს ეს ყველაფერი? როდესაც კინოწარმოებაში გვიხელმძღვანელებ, იცი მაინც როგორ უნდა ითამაშოს მსახიობმა ბუნებრივად ან როგორ იწერება ხმა?“ ყოველთვის, როდესაც ამ საკითხების წინაშე დგანან, ანტიქრისტეები გულდასმით არ უსმენენ თავიანთ გულში იმ ჭეშმარიტება-პრინციპებს, რომლებიც თითოეულ პროფესიაშია ჩართული. ნაცვლად ამისა, ისინი ფარულად ეჯიბრებიან ქრისტეს შინაგანად, განზე დგანან სეირის მაყურებლებივით, დასცინიან და აბუჩად იგდებენ კიდეც ქრისტეს, მათი გული სავსეა ურჩობით. როდესაც ისინი მიდიან თავიანთი საქმის შესასრულებლად, ისინი ზედაპირულად იხდიან მოვალეობას, ჯერ გადახედავენ ღვთის თანაზიარების ჩანაწერებს, რათა ნახონ, რა თქვა ღმერთმა, და შემდეგ უბრალოდ იწყებენ მუშაობას, აკეთებენ ყველაფერს ძველი გზით. ზოგიერთმა შესაძლოა თქვას: „ღმერთს ეს არ უთქვამს, რატომ აკეთებ ამას ასე?“ რაზეც ისინი პასუხობენ: „ღმერთს არ უთქვამს, მაგრამ იცის ღმერთმა რეალური სიტუაცია? განა ჩვენ არ ვართ ისინი, ვინც რეალურად უნდა შეასრულოს ეს? რა იცის ღმერთმა? ღმერთმა უბრალოდ მოგვაწოდა პრინციპი, მაგრამ ჩვენ უნდა მოვაგვაროთ ეს რეალური სიტუაციის მიხედვით. ღმერთიც რომ აქ ყოფილიყო, ჩვენ მაინც ასე უნდა მოგვეგვარებინა. ჩვენ ვუსმენთ ღვთის სიტყვებს, როდესაც ისინი ეხება ჭეშმარიტებას, მაგრამ როდესაც საქმე ეხება პროფესიულ სამუშაოს და არ ეხება ჭეშმარიტებას, ჩვენი სიტყვაა გადამწყვეტი“. მათ მოისმინეს ის ჭეშმარიტება-პრინციპები, რომლებზეც ღმერთს ჰქონდა თანაზიარება და გააკეთეს ჩანაწერები მათზე, და ყველამ მოიხადა მოვალეობა და გადახედა ჩანაწერებს, მაგრამ როდესაც საქმე ეხება იმას, თუ როგორ უნდა გაკეთდეს ყველაფერი, ვის აქვს გადამწყვეტი სიტყვა? მათ შემთხვევაში, ჭეშმარიტება არ ფლობს ძალაუფლებას, მით უმეტეს, არაფერი აქვს საერთო ქრისტეს ძალაუფლების ფლობასთან. მაშ, ვინ ფლობს ძალაუფლებას? ანტიქრისტე ფლობს ძალაუფლებას; ადამიანია ის, ვისაც აქვს გადამწყვეტი სიტყვა. მათ თვალში ჭეშმარიტება ჰაერივითაა, უბრალოდ მოძღვრებები და ლოზუნგები, რომლებიც ზერელედ არის ნახსენები და ამით მთავრდება — ადამიანები მაინც აკეთებენ იმას, რაც სჭირდებათ, ისე, როგორც სურთ. იმ მომენტში ისინი სიტყვით მშვენივრად გეთანხმებიან და მათი დამოკიდებულებაც უაღრესად გულწრფელი ჩანს, მაგრამ როგორც კი საქმე რეალურ ცხოვრებაზე მიდგება, ყველაფერი იცვლება და აღარაფერია ისე, როგორც თავიდან ჩანდა.

ანტიქრისტეები, რადგან მუდმივად აქვთ წარმოდგენები და წინააღმდეგობა განკაცებული ღვთის მიმართ და შინაგანად დაურწმუნებელნი არიან, ფუნდამენტურად არ აღიარებენ განკაცებულ ღმერთს თავიანთ გულში; მათ მხოლოდ ზეცაში მყოფი ღმერთის სწამთ. ისინი ზუსტად პავლეს ჰგვანან: იგი გულით არ აღიარებდა განკაცებულ იესოს, არამედ სავსე იყო წარმოდგენებით. სწორედ ამიტომ, ყველა წერილში, რომელიც მან დაწერა, არასოდეს დაუმოწმებია იესოზე, არასოდეს დაუმოწმებია იესოს სიტყვებზე, როგორც ჭეშმარიტებაზე, და არასოდეს უსაუბრია იმაზე, ჰქონდა თუ არა სიყვარული იესოს მიმართ. ეს არის ის, რისი დანახვაც ადამიანებს შეუძლიათ; პავლე ჭეშმარიტი ანტიქრისტეა. ახლა ყველას შეგიძლიათ ამოიცნოთ, რომ პავლე ანტიქრისტეს კლასიკური მაგალითია. მაშინაც კი, თუ ისინი, ვინც ანტიქრისტეების კატეგორიას მიეკუთვნებიან, აღიარებენ, რომ ღვთის მიერ გამოხატული სიტყვები ჭეშმარიტებაა, შეუძლიათ მათ ჭეშმარიტების მიღება? შეუძლიათ მათ ქრისტესადმი დამორჩილება? შეუძლიათ მათ ქრისტეზე დამოწმება? ეს სხვა საკითხია. შეუძლიათ მათ დაემორჩილონ ყველაფერს, რასაც ქრისტე აკეთებს? თუ ქრისტე განაგებს ან ანაწილებს საქმეს, ადამიანებს უთითებს, თუ როგორ უნდა შეასრულონ იგი, შეუძლიათ ანტიქრისტეებს მორჩილება? ეს საკითხი ყველაზე ნათლად ააშკარავებს ადამიანებს. ანტიქრისტეებს არ შეუძლიათ მორჩილება; ისინი უგულებელყოფენ და აუფასურებენ ქრისტეს სიტყვებს. ამიტომ, რა კონკრეტული მითითებაც არ უნდა მისცეს ქრისტემ ან რა დავალებებიც არ უნდა გაანაწილოს ნებისმიერი საქმისთვის, ანტიქრისტეები არასოდეს განახორციელებენ მათ. ანტიქრისტეებს უბრალოდ არ სურთ ქრისტესადმი დამორჩილება. მიუხედავად იმისა, თუ როგორ განაგებს იგი საქმეს, მათ არ სურთ მისი შესრულება, ყოველთვის სჯერათ, რომ მათი საკუთარი იდეები უფრო ბრძნულია და ფიქრობენ, რომ საუკეთესოა მიჰყვნენ თავიანთ საკუთარ გეგმებს. თუ ეტყვი მათ: „როდესაც რაიმე საკითხს წააწყდებით, უნდა ითანამშრომლოთ სამ-ოთხ სხვა ადამიანთან, ერთად იმსჯელოთ, მეტი თანაზიარება გქონდეთ ჭეშმარიტება-პრინციპებზე და იმოქმედოთ ამ პრინციპების მიხედვით მათი დარღვევის გარეშე“, მოისმენენ ისინი? ისინი საერთოდ არ უსმენენ; მათ დიდი ხანია გადააგდეს ეს სიტყვები გონების უკანა პლანზე და სურთ, რომ თავად ჰქონდეთ გადამწყვეტი სიტყვა. შენ ეუბნები მათ: „თუ არის საკითხი, რომლის მოგვარებაც შეუძლებელია, შეგიძლიათ მიმართოთ საძიებლად ზემდგომს“, მაგრამ როდესაც მართლაც ჩნდება პრობლემა და ყველა აპირებს, ზემდგომთან ეძიოს, ანტიქრისტეები ამბობენ: „რატომ უნდა ვიკითხოთ ასეთ წვრილმან საკითხზე? ეს მხოლოდ შეაწუხებს ზემდგომს. ჩვენ თავად შეგვიძლია ამის მოგვარება, კითხვა არ არის საჭირო! ჩემი სიტყვაა გადამწყვეტი და მე ვაგებ პასუხს შედეგებზე, თუ რამე არასწორად წავა!“ რა ლამაზად ჟღერს ეს სიტყვები, მაგრამ შეუძლიათ მათ მართლაც აგონ პასუხი შედეგებზე, როდესაც რაღაც მართლაც არასწორად მიდის? თუ ეკლესიის საქმე ზარალს განიცდის, შეუძლიათ კი მძიმე შედეგებზე პასუხისმგებლობის აღება? მაგალითად, თუ იმის გამო, რომ წინამძღოლები და მუშაკები უყურადღებონი იყვნენ შეკრებების ორგანიზებისას, და-ძმები დააპატიმრეს შეკრების დროს, რის გამოც ზოგიერთი ნეგატიურ მდგომარეობაში ჩავარდა, დასუსტდა და დაბრკოლდა, ვის შეუძლია აიღოს ასეთი პასუხისმგებლობა? არიან ანტიქრისტეები პასუხისმგებელნი თავიანთ სიტყვებზე? ისინი სრულიად უპასუხისმგებლონი არიან! ეს არის ის დამოკიდებულება, რომელიც ანტიქრისტეებს აქვთ საქმის მიმართ. მითხარით, შეუძლიათ ანტიქრისტეებს ჭეშმარიტად მიიღონ და დაემორჩილონ იმ სიტყვებს, რომლებსაც ქრისტე ამბობს? (არა). გულის სიღრმეში, როგორია ანტიქრისტეების დამოკიდებულება ჭეშმარიტების პრაქტიკაში გამოყენებისა და ქრისტესადმი დამორჩილების მიმართ? ეს მხოლოდ ერთი სიტყვით გამოიხატება: წინააღმდეგობა. განუწყვეტლივ ეწინააღმდეგებიან. და რა ხასიათს შეიცავს ეს წინააღმდეგობა? რა იწვევს მას? მას ურჩობა იწვევს. ხასიათის თვალსაზრისით, ეს არის ჭეშმარიტებისადმი ზიზღი, გულში არსებული ურჩობა და დამორჩილების სურვილის უქონლობა. მაშ, რას ფიქრობენ ანტიქრისტეები თავიანთ გულში, როდესაც ღვთის სახლი ითხოვს, რომ წინამძღოლებმა და მუშაკებმა ისწავლონ ჰარმონიულად თანამშრომლობა, ნაცვლად იმისა, რომ ერთ ადამიანს ჰქონდეს გადამწყვეტი სიტყვა, და რომ მათ ისწავლონ სხვებთან მსჯელობა? „ზედმეტი თავის ტკივილია ხალხთან ყველაფერზე მსჯელობა! მე თავად შემიძლია ამ საკითხებზე გადაწყვეტილებების მიღება. სხვებთან მუშაობა, მათთან განხილვა, პრინციპის მიხედვით მოქმედება — რა ლაჩრობაა, რა სირცხვილია!“ ანტიქრისტეებს ჰგონიათ, რომ ესმით ჭეშმარიტება, რომ მათთვის ყველაფერი ნათელია, რომ აქვთ საკუთარი ხედვები და მოქმედების გზები, და ამიტომ არ შეუძლიათ სხვებთან თანამშრომლობა, არაფერზე მსჯელობენ ხალხთან, ყველაფერს თავისებურად აკეთებენ და არავის უთმობენ! მიუხედავად იმისა, რომ ანტიქრისტეები სიტყვიერად აცხადებენ, რომ მზად არიან დამორჩილდნენ და მზად არიან სხვებთან ითანამშრომლონ, რაც არ უნდა კარგად ჩანდეს გარეგნულად მათი პასუხები, რა სასიამოვნოდაც არ უნდა ჟღერდეს მათი სიტყვები, მათ არ შეუძლიათ თავიანთი ამბოხებული მდგომარეობის შეცვლა, არ შეუძლიათ თავიანთი სატანური ხასიათების შეცვლა. შინაგანად კი გააფთრებით ეწინააღმდეგებიან — რა ზომამდე? მეცნიერული ენით რომ ავხსნათ, ეს არის მოვლენა, რომელიც წარმოიქმნება მაშინ, როდესაც ორი განსხვავებული ბუნების მქონე სხეული ერთად თავსდება: განზიდვა, რაც შეგვიძლია განვმარტოთ, როგორც „წინააღმდეგობა“. სწორედ ეს არის ანტიქრისტეების ხასიათი: ზემდგომისადმი წინააღმდეგობა. უყვართ ზემდგომისადმი წინააღმდეგობის გაწევა და არავის ემორჩილებიან.

ანტიქრისტეებს, როდესაც ქრისტეს სიტყვების წინაშე დგანან, მხოლოდ ერთი დამოკიდებულება აქვთ: ურჩობა; და მათი ერთადერთი მიდგომა არის წინააღმდეგობა. მაგალითად, მე ვამბობ: „ჩვენი ეზო საკმაოდ დიდია და ჩრდილი აკლია. ზამთარში მზე ყველგან ანათებს, რაც ხალხს საშუალებას აძლევს, მზეზე გათბეს, მაგრამ ზაფხულში ცოტა ცხელა. მოდით, ვიყიდოთ რამდენიმე ხე, ისეთები, რომლებიც სწრაფად იზრდება და მომავალში კარგ ჩრდილს მოგვცემს და თან შედარებით სუფთა და თვალისთვის სასიამოვნო იქნება“. რამდენი პრინციპია აქ? (სამი). ერთი ის არის, რომ ხეები სწრაფად უნდა იზრდებოდეს, მეორე — სუფთა და შედარებით ლამაზი იყოს, და მესამე ის, რომ ისინი მომავალში კარგ ჩრდილს მოგვცემს, რაც იმას ნიშნავს, რომ მათ უნდა ჰქონდეთ ხშირი ტოტები და ფოთლები. ადამიანებს მხოლოდ ამ სამი პრინციპის განხორციელება ევალებათ; ხოლო რამდენი ეყიდათ, სად დაერგოთ და რა ჯიშის ხეები შეერჩიათ, ესეც ვუთხარი მათ. ადვილია ამ დავალების განხორციელება? (დიახ). ითვლება ეს რთულ დავალებად? (არა). ეს არ არის რთული დავალება. რატომ არ არის რთული? არის ადგილები, სადაც ხეები იყიდება, ღვთის სახლი თანხას გამოყოფს და ხეების შესაძენად ყველა ძირითადი პირობა დაკმაყოფილებულია. რაც რჩება, მხოლოდ ის არის, რომ ადამიანებმა ეს განახორციელონ; ამ დავალებაში არაფერია რთული. მაგრამ ანტიქრისტესთვის აქ სირთულე ჩნდება: „რა? ხეების ყიდვა? ფულის დახარჯვა მხოლოდ ჩრდილისთვის და გარემოს გასალამაზებლად? განა ეს ხორციელი კომფორტისკენ ხარბად სწრაფვა არ არის? ეს ფული ღვთის შესაწირავია, განა შეიძლება მისი ასე უდიერად ხარჯვა? რა არის ცუდი ცოტა სიცხეში? მზე ღმერთმა შექმნა; მზეზე ყოფნა მოგკლავს? ამას ჰქვია მზის სხივების მიღება და წვიმით ტკბობა. თუ არ გინდა მზეზე ყოფნა, დარჩი შიგნით. და ახლა გინდა ფულის დახარჯვა ამ კომფორტისთვის — ოცნებას ნუ მიეცემი!“ ის ფიქრობს: „მე მარტო ვერ გადავწყვეტ ამ საკითხს; თუ პირდაპირ შევეწინააღმდეგები, ეს არ იქნება კარგი. შეიძლება დამგმონ და სხვები არ დამეთანხმონ. ამიტომ, ამას გადაწყვეტილების მიმღებ ჯგუფს მოვახსენებ. ასევე, საუკეთესო იქნება, თუ და-ძმებსაც მივცემთ თავიანთი აზრის გამოხატვის საშუალებას. თუ გადაწყვეტილების მიმღები ჯგუფი დაამტკიცებს, მაშინ ვიყიდით ხეებს; თუ არა, მაშინ არ ვიყიდით, თუნდაც და-ძმები დაგვეთანხმონ“. ის კრებს ყველას, ახსენებს საკითხს და შემდეგ აძლევს ყველას საშუალებას, იმსჯელონ და გამოხატონ თავიანთი აზრი. ყველა ამბობს: „ხეების ყიდვა კარგი საქმეა; ყველა სარგებლობს“. ანტიქრისტე ისმენს ამას და ამბობს: „რანაირად არის ეს კარგი საქმე? ნუთუ ეს გამართლებულია მხოლოდ იმიტომ, რომ ყველა სარგებლობს? ვისი ფულით სარგებლობს ყველა? ეს ღვთის ფულის დახარჯვაა; განა ეს შესაწირავების გაფლანგვა არ არის? შეესაბამება ეს პრინციპებს?“ ყველა ფიქრობს: „შესაწირავების გაფლანგვა ყველას საკეთილდღეოდ, ადამიანების ინტერესებისთვის, მართლაც გარკვეულწილად შეუფერებლად ჩანს“. ხანგრძლივი მსჯელობის შემდეგ საბოლოო გადაწყვეტილება არის ის, რომ არ იყიდონ ხეები. ფული უნდა დაზოგონ; ვინც არ უნდა ბრძანოს ეს, ამის გაკეთება არ შეიძლება. ასეთი მსჯელობის შემდეგ მიდიან დასკვნამდე. რა დასკვნამდე? „რაც შეეხება ქრისტეს ამჟამინდელ ბრძანებას, ჩვენი საბოლოო გადაწყვეტილებაა, რომ შევეწინააღმდეგოთ მას; ჩვენ არ დავხარჯავთ შესაწირავებს და არ გავფლანგავთ ღვთის სახლის ფულის არცერთ თეთრს. კონკრეტულად რომ ვთქვათ, ეს ნიშნავს, რომ ჩვენ არ ვიყიდით ხეებს, არ გავამწვანებთ ეზოს“. ეს არის მიღებული გადაწყვეტილება. რამდენიმე დღის შემდეგ ვამჩნევ, რომ ხეები ჯერ არ უყიდიათ, ამიტომ ვკითხულობ: „რატომ არ იყიდე ხეები?“ „ო, მალე ვიზამთ“. როდესაც სეზონი დგება და სხვების ხეები უკვე შეიფოთლა, რატომ არ უყიდიათ ჯერ კიდევ არცერთი? გამოკითხვისას ვიგებ, რომ მსჯელობის შემდეგ, ისინი არ დათანხმდნენ ხეების ყიდვას; ჩემი სიტყვები ამაო იყო. თათბირის, მსჯელობისა და გაანალიზების შემდეგ, ყველამ ერთობლივად გადაწყვიტა ჩემი ბრძანების უარყოფა, რაც გულისხმობს: „ჩვენი სიტყვაა გადამწყვეტი აქ. შენ განზე გადექი. ეს ჩვენი სახლია და შენ აქ არაფერი გესაქმება“. ეს რა მიდგომაა? განა ეს წინააღმდეგობა არ არის? რა ზომამდე ეწინააღმდეგებიან ისინი? მათ საფუძველიც აქვთ — აცხადებენ, რომ ღვთის სახლის ფულის არცერთი თეთრი არ უნდა გაიფლანგოს და ღვთის შესაწირავი უმიზნოდ არ უნდა დაიხარჯოს. რას ფიქრობთ ამ საფუძველზე? სწორია ეს სიტყვები? (არა). ხშირად, ისინი, ვინც ფლანგავენ და არამიზნობრივად იყენებენ შესაწირავებს, სწორედ ეს ანტიქრისტეები არიან. მათ სურთ ჰქონდეთ გადამწყვეტი სიტყვა, ამიტომ იგონებენ თეორიების ამ კრებულს, რათა შეცდომაში შეიყვანონ ისინი, ვინც უგუნური, უმეცარია და არ გააჩნია გარჩევის უნარი. და მართლაც, ზოგიერთი ადამიანი ეგება ამ მახეში და მოქმედებს მათი სიტყვების მიხედვით, მაშინ როდესაც ქრისტეს სიტყვებს დაბრკოლებას უქმნიან და საბოტაჟს უწყობენ ანტიქრისტეები, რაც იწვევს შეფერხებებს განხორციელებაში. რა არის ამ პრობლემის ძირი? მთავარი იმაში მდგომარეობს, რომ ღვთის რჩეული ხალხი ვერ ხვდება ანტიქრისტეების თვალთმაქცობას, ყოველთვის მოვლენების გარეგნული მხარით ტყუვდება და საქმის არსს ვერ სწვდება. ანტიქრისტეები ტირანულად ქმნიან დაბრკოლებებს ამ ადამიანებს შორის, რის გამოც ღვთის რჩეულ ხალხს შორის ზოგიერთი, ვისაც არ გააჩნია გარჩევის უნარი, ხშირად ტყუვდება და მათი კონტროლის ქვეშ ექცევა.

ეკლესიაში ქრისტეს მიერ გაცემული ყოველი კონკრეტული სამუშაო განკარგულება და ბრძანება, თუ არ არსებობენ ანტიქრისტეები, რომლებიც არევ-დარევას იწვევენ, შეიძლება სწრაფად განხორციელდეს. თუმცა, როგორც კი ანტიქრისტე ჩაერევა, დავალება ფერხდება და მისი განხორციელება შეუძლებელი ხდება. ზოგჯერ განკარგულებებსა და ბრძანებებს, რომელთა შესრულებასაც ქრისტე ადამიანებისგან მოელის, ანტიქრისტეები რაიმე საბაბით პირდაპირ უარყოფენ. ამის გაკეთებისას, ისინი იყენებენ გადაწყვეტილების მიღების ისეთ ფორმას, რომელშიც ყველაა ჩართული, და ამბობენ: „ეს და-ძმების ხმის მიცემით დამტკიცდა; ეს კოლექტიური გადაწყვეტილების შედეგია და არა მხოლოდ ჩემი ერთპიროვნული გადაწყვეტილება“. რას გულისხმობს ეს? ეს მიანიშნებს, რომ და-ძმების გადაწყვეტილებები შეესაბამება ჭეშმარიტებას და რომ, როდესაც რაიმე საკითხი წამოიჭრება, და-ძმების კოლექტიური გადაწყვეტილება ნიშნავს, რომ ძალაუფლება ჭეშმარიტების ხელშია. მაგრამ როდესაც სათავეში მყოფი ანტიქრისტე ეწინააღმდეგება იმას, რასაც ქრისტე ამბობს, ნუთუ ეს ნიშნავს, რომ ძალაუფლება ჭეშმარიტების ხელშია? ცხადია, სინამდვილეში ძალაუფლება ანტიქრისტეს ხელშია. განა აბსურდული და მზაკვრული არ არის იმის თქმა, რომ ჭეშმარიტება ფლობს ძალაუფლებას, როდესაც მთელ სიტუაციას ანტიქრისტე აკონტროლებს? ანტიქრისტეები ნამდვილად დახელოვნებულნი არიან შენიღბვაში! როდესაც ქრისტე მათ რაღაცის განხორციელებას ავალებს და ყველა იგებს, რომ ეს ღვთის გაკეთებულია, რომ იგი ყველას მდგომარეობას ითვალისწინებს და ყველა მადლიერია ღვთის მადლისთვის, ეს ანტიქრისტეებს არ სიამოვნებთ და მოსვენებას უკარგავს. შემდეგ ისინი თავს იტეხენ იმაზე ფიქრით, თუ როგორ შექმნან დაბრკოლება და ძირი გამოუთხარონ საქმეს. თუმცა, თუ რაიმე მათი ინიციატივით კეთდება და საბოლოოდ ყველა მათი უზომოდ მადლიერი რჩება და მათ აფასებს, ისინი ამას ყველა სხვაზე აქტიურად ახორციელებენ და მზად არიან ნებისმიერი ტანჯვის ასატანად. განა ასეთი ადამიანები — ანტიქრისტეები — საზიზღრები არ არიან? (დიახ). როგორი ხასიათია ეს? (უკეთური ხასიათი). ანტიქრისტეებს შეუძლიათ შენიღბვა, კეთილ ადამიანებად თავის მოჩვენება, რათა შეცდომაში შეიყვანონ და თავისკენ გადაიბირონ სხვები, და თავს ისეც კი აჩვენებენ, თითქოს ჭეშმარიტებას ახორციელებენ პრაქტიკაში. ეს უკეთურებაა. რომელ ჭეშმარიტებას ახორციელებ პრაქტიკაში? უარყოფ ქრისტეს მიერ წარმოთქმულ სიტყვებსა და გაცემულ ბრძანებებს, არ შეგიძლია დაემორჩილო მათ და განახორციელო ისინი. სად არის ის ჭეშმარიტება, რომლის პრაქტიკაში განხორციელებასაც იჩემებ? განა შენ გწამს ღმერთი? ეპყრობი თუ არა ღმერთს, როგორც ღმერთს? ღმერთი, რომელიც გწამს, არ არის შენი კოლეგა, არ არის შენი თანამშრომელი, არ არის შენი მეგობარი; იგი ქრისტეა, იგი ღმერთია! განა ამას ვერ აცნობიერებ? მუდმივად აანალიზებ და გულდასმით იკვლევ ქრისტეს სიტყვებს, ცდილობ გაარჩიო მათი სისწორე, წონი დადებით და უარყოფით მხარეებს — განა არასწორ პოზიციას არ იკავებ? ანტიქრისტეები დახელოვნებულნი არიან ადამიანების სიტყვების გულდასმით შესწავლასა და გაანალიზებაში და საბოლოოდ ქრისტესაც ასე განუწყვეტლივ იკვლევენ. ქრისტეს ამგვარად გამოკვლევა და მოპყრობა — არიან კი ისინი ღვთის მიმდევრები? განა ისინი უბრალოდ ურწმუნოები არ არიან? მუდამ გულდასმით იკვლევენ ქრისტეს, მაგრამ შეუძლიათ კი გაიგონ ქრისტეს ღვთაებრივი არსი? რაც უფრო მეტად იკვლევენ ქრისტეს, მით უფრო ეჭვებით ივსებიან და საბოლოოდ ასკვნიან, რომ ქრისტე ჩვეულებრივი ადამიანია. განა დარჩა მათში ჭეშმარიტი რწმენისა და მორჩილების ნატამალი მაინც? ოდნავადაც არა. ანტიქრისტეს გულში ქრისტე მხოლოდ ჩვეულებრივ ადამიანად მიიჩნევა. ქრისტესადმი, როგორც ადამიანისადმი მოპყრობა, მათთვის ბუნებრივი ჩანს, ამიტომ გრძნობენ, რომ შეუძლიათ უგულებელყონ ქრისტეს სიტყვები და ბრძანებები, ყურად არ იღონ ისინი, არამედ უბრალოდ შეკრებებზე გამოიტანონ განსახილველად და გამოსაკვლევად. საბოლოოდ, იმას, თუ როგორ უნდა გაკეთდეს საქმე, წყვეტს ანტიქრისტე და არა ღმერთი. ვინ ჰგონიათ მათ ქრისტე? მას მხოლოდ ჩვეულებრივ წინამძღოლად ხედავენ და ქრისტეს საერთოდ არ ეპყრობიან, როგორც ღმერთს. განა ამას იგივე ბუნება არ აქვს, როგორიც ღვთისადმი პავლეს რწმენას ჰქონდა? პავლე არასოდეს ეპყრობოდა უფალ იესოს, როგორც ღმერთს, არასოდეს ჭამდა და სვამდა მის სიტყვებს და არც უფალ იესოსადმი მორჩილებას ეძიებდა. იგი ყოველთვის ფიქრობდა, რომ მისთვის სიცოცხლე ქრისტე იყო, ცდილობდა უფალი იესოს ჩანაცვლებას და, შესაბამისად, მან მიიღო ღვთის სასჯელი. რაკი მიიღე, რომ ქრისტე განკაცებული ღმერთია, უნდა დაემორჩილო ქრისტეს. მიუხედავად იმისა, რას ამბობს ქრისტე, უნდა მიიღო და დაემორჩილო, და არ უნდა იკვლიო და განიხილო, არის თუ არა ღვთის სიტყვები სწორი ან შეესაბამება თუ არა ჭეშმარიტებას. ღვთის სიტყვები არ არის გამიზნული იმისთვის, რომ გააანალიზო და გულდასმით გამოიკვლიო, არამედ იმისთვის, რომ დაემორჩილო მათ და განახორციელო ისინი. როგორ უნდა გაკეთდეს საქმე და როგორ დაიგეგმოს განხორციელების ნაბიჯები — აი, რაზე უნდა გქონდეთ თანაზიარება და მსჯელობა. რადგან, თავიანთ გულებში, ანტიქრისტეებს მუდამ ეჭვი ეპარებათ ქრისტეს ღვთაებრივ არსში და მუდამ ურჩი ხასიათი აქვთ, როდესაც ქრისტე მათ რაღაცის გაკეთებას სთხოვს, მუდამ გულდასმით იკვლევენ და განიხილავენ ამას, და ადამიანებს აფასებინებენ, სწორია ეს თუ მცდარი. არის ეს სერიოზული პრობლემა? (დიახ). ისინი ამ საკითხებს ჭეშმარიტებისადმი მორჩილების პოზიციიდან კი არ უდგებიან, არამედ ღვთისადმი წინააღმდეგობის პოზიციიდან. ეს არის ანტიქრისტეების ხასიათი. როდესაც ისმენენ ქრისტეს ბრძანებებსა და სამუშაო განკარგულებებს, არ იღებენ და არ ემორჩილებიან მათ, არამედ იწყებენ განხილვას. და რას განიხილავენ? განიხილავენ იმას, თუ როგორ განახორციელონ პრაქტიკაში მორჩილება? (არა). განიხილავენ, სწორია თუ მცდარი ქრისტეს სიტყვები და ბრძანებები, და იკვლევენ, უნდა განხორციელდეს თუ არა ისინი. არის მათი დამოკიდებულება ისეთი, რომ რეალურად სურთ ამ საქმეების განხორციელება? არა — მათ სურთ უბიძგონ სხვა ადამიანებსაც, რომ მათ დაემსგავსონ და არ გააკეთონ ეს საქმეები. და არის თუ არა მათი არგაკეთება მორჩილების ჭეშმარიტების პრაქტიკაში განხორციელება? ცხადია, არა. მაშ, რას აკეთებენ? (ეწინააღმდეგებიან). არა მხოლოდ თავად ეწინააღმდეგებიან ღმერთს, არამედ კოლექტიურ წინააღმდეგობასაც ეძებენ. განა ეს არ არის მათი ქმედებების ბუნება? კოლექტიური წინააღმდეგობა: ყველას მათნაირად ქცევა, იმის მიღწევა, რომ ყველამ მათსავით იფიქროს, მათსავით ილაპარაკოს, მათსავით გადაწყვიტოს, რათა კოლექტიურად შეეწინააღმდეგონ ქრისტეს გადაწყვეტილებასა და ბრძანებებს. ასეთია ანტიქრისტეების ხელწერა. ანტიქრისტეების მრწამსი ასეთია: „როცა დამნაშავე ყველაა, კანონი ვერავის დასჯის“, და ამიტომ სხვებსაც მოუწოდებენ, მათთან ერთად შეეწინააღმდეგონ ღმერთს, რადგან ფიქრობენ, რომ ასეთ შემთხვევაში ღვთის სახლი მათ ვერაფერს მოუხერხებს. განა ეს სისულელე არ არის? ანტიქრისტეებს დამოუკიდებლად ღვთისადმი წინააღმდეგობის გაწევის ძალა ძალიან მცირე აქვთ, რადგან სრულიად მარტონი არიან. ამიტომ ცდილობენ ადამიანების გადაბირებას ღვთისადმი კოლექტიური წინააღმდეგობის გასაწევად და გულში ფიქრობენ: „შეცდომაში შევიყვან ადამიანთა ჯგუფს და ვაიძულებ მათ, იფიქრონ და იმოქმედონ ზუსტად ისე, როგორც მე. ერთად უარვყოფთ ქრისტეს სიტყვებს, დავაბრკოლებთ ღვთის სიტყვებს და არ დავუშვებთ მათ აღსრულებას. და როდესაც ვინმე მოვა ჩემი საქმის შესამოწმებლად, ვიტყვი, რომ ყველამ გადაწყვიტა ასე გაკეთება — და მერე ვნახოთ, რას მოიმოქმედებ. ამას არ გავაკეთებ შენთვის, არ განვახორციელებ ამას — და ვნახოთ, რას მიზამ!“ მათ ჰგონიათ, რომ ძალაუფლება აქვთ, რომ ღვთის სახლი მათ ვერაფერს მოუხერხებს და ვერც ქრისტე უზამს რამეს. როგორ ფიქრობთ, ადვილია ასეთ ადამიანთან გამკლავება? როგორ უნდა მოგვარდეს ასეთი ტიპის ადამიანის საკითხი? ყველაზე მარტივი მეთოდია მათი თანამდებობიდან გათავისუფლება და გამოკვლევა. როგორც კი ეშმაკი თავს გამოააშკარავებს, ერთი წიხლით უნდა განიდევნოს იგი და ამით ყველაფერი დასრულდება. ღვთის სახლი გაძლევს უფლებას, იყო წინამძღოლი, მაგრამ არ ემორჩილები და ბედავ კიდეც, შეეწინააღმდეგო ღმერთს; განა ეშმაკი არ ხარ? ღვთის სახლი გავალებს წინამძღოლობას, რათა შეძლო რეალური საქმის კეთება, დაემორჩილო ღვთის სახლის სამუშაო განკარგულებებს და ჯეროვნად შეასრულო შენი მოვალეობა. უნდა მიიღო ღვთის სიტყვები და დაემორჩილო მათ; რასაც არ უნდა ამბობდეს ღმერთი, უნდა მიიღო და განახორციელო მისი სიტყვები, და არ შეეწინააღმდეგო მას. ღვთისადმი წინააღმდეგობის გაწევა შენს მოვალეობად აქციე — მაშ, მაპატიე, მაგრამ შენი გათავისუფლება ყველაზე მარტივი გამოსავალია. ღვთის სახლს აქვს ხელმწიფება, რომ გამოგიყენოს მსახურებაში, და ასევე აქვს ხელმწიფება, რომ გაგათავისუფლოს. ზოგიერთი ადამიანი ამბობს: „მე მშვენივრად ვასრულებდი წინამძღოლის მოვალეობას, რატომ გამათავისუფლეს? განა ეს არ არის ვირის მოკვლა, როგორც კი ის მარცვლეულის დაფქვას დაასრულებს?“ მართლა მშვენივრად ასრულებდი საქმეს, როდესაც გაგათავისუფლეს? ვირი, რომელიც უმისამართოდ ისვრის წიხლებს და იკბინება და რამდენიც არ უნდა გაწვრთნა, თავის საქმეს გულს არ უდებს, ნამდვილად უნდა მოიკლას, როგორც კი „მარცვლეულის დაფქვას დაასრულებს“. რაც შეეხება იმას, თუ როდის უნდა მოიკლას, ეს მის ქცევაზეა დამოკიდებული. მითხარით, ვინმე ნებაყოფლობით მოიშორებდა კარგ ვირს? დაფქვის დროს ვირი ყველაზე მთავარი და მნიშვნელოვანი დამხმარეა. როდესაც ის ყველაზე მეტად სჭირდებათ, იქნებოდა ვინმე იმდენად სულელი, რომ მოეკლა ვირი, შეეჩერებინა დაფქვა და მარცვლეულის გარეშე დარჩენილიყო? აკეთებს ვინმე ამას? (არა). არსებობს მხოლოდ ერთი სიტუაცია, როდესაც ეს მოხდებოდა: ვირი არ ემორჩილება წვრთნას და აგრძელებს გამეტებით წიხლების სროლასა და კბენას, რაც შეუძლებელს ხდის რაიმეს დაფქვას. სწორედ მაშინ გახდებოდა საჭირო დაფქვის შეჩერება და ვირის მოკვლა, არა? (დიახ). ვისაც ამ საკითხთან დაკავშირებით გამჭრიახობა აქვს, ნათლად ხედავს ამას. მაშ, როგორ უნდა მოექცნენ ანტიქრისტეებს, რომლებიც ურჩნი და ჯიუტნი არიან და არავითარ საქმეს არ ასრულებენ? ყველაზე მარტივი მეთოდია, ჯერ გაათავისუფლონ ისინი თანამდებობიდან. ზოგიერთი ადამიანი კითხულობს: „თანამდებობიდან გათავისუფლებით მთავრდება ყველაფერი?“ სად გეჩქარებათ? დააკვირდით მათ ქცევას. მას შემდეგ, რაც გაათავისუფლებენ და ძალაუფლებას დაკარგავენ, თუ კვლავ შეძლებენ ღვთის სახლში მსახურების გაწევას, მათ არ გარიცხავენ. თუმცა, თუ ისინი მსახურებას არ ეწევიან და, ნაცვლად ამისა, კიდევ უფრო უარესად იქცევიან წარმოდგენების გავრცელებით, ბოროტების კეთებითა და ყველგან არეულობის შექმნით, მაშინ, პრინციპების თანახმად, ისინი უნდა გარიცხონ. ერთი სიტყვით, განა საძულველი არ არის ის ყველაფერი, რაც ანტიქრისტეებში ვლინდება? (უკიდურესად საძულველია). და რა ხდის მათ საძულველს? ამ ანტიქრისტეებს სურთ ღვთის სახლში ძალაუფლების ხელში ჩაგდება; ქრისტეს სიტყვები მათ მიერ ვერ განხორციელდება, არ შეასრულებენ მათ. რა თქმა უნდა, შესაძლოა სხვაგვარი სიტუაციაც არსებობდეს, როდესაც ადამიანებს არ შეუძლიათ ქრისტეს სიტყვებისადმი დამორჩილება: ზოგიერთ ადამიანს მწირი სულიერი მონაცემები აქვს, მას არ შეუძლია ღვთის სიტყვების გაგება, როდესაც ისმენს მათ, და არ იცის, როგორ განახორციელოს ისინი; რომც ასწავლო, როგორ გააკეთოს ეს, მაინც არ შეუძლია. ეს სხვა საკითხია. თემა, რომელზეც ახლა გვაქვს თანაზიარება, ანტიქრისტეების არსს ეხება და არ უკავშირდება იმას, შესწევთ თუ არა ადამიანებს საქმის კეთების უნარი, ან როგორია მათი სულიერი მონაცემები; ეს ეხება ანტიქრისტეების ხასიათსა და არსს. ისინი სრულიად ეწინააღმდეგებიან ქრისტეს, ღვთის სახლის სამუშაო განკარგულებებსა და ჭეშმარიტება-პრინციპებს. მათ არ გააჩნიათ მორჩილება, მხოლოდ წინააღმდეგობა. აი, რა არის ანტიქრისტე.

დაფიქრდით და გაარჩიეთ, ანტიქრისტეების ზემოთ ნახსენებ რომელ გამოვლინებას მიეკუთვნება შემდეგი სიტუაცია. იყო ერთი წინამძღოლი, რომელიც ყოველდღე დილიდან საღამომდე მუშაობდა და საკმაოდ პასუხისმგებლიანი ჩანდა. თუმცა, მას იშვიათად ხედავდნენ, რაც ტოვებდა შთაბეჭდილებას, რომ იგი საქმით ძალიან დაკავებული იყო და, სავარაუდოდ, უსაქმოდ არ ყოფილა, თითქოს ფასს იხდიდა თავისი მოვალეობის შესასრულებლად. მოგვიანებით, როდესაც მათ საცხოვრებელ ადგილსა და ეზოში სამუშაო იყო შესასრულებელი, ჩვენ გამოვყავით ადამიანი, რომელიც მითითებებს მისცემდა მათ ამ სამუშაოს შესრულებისას. როდესაც ჩვენ იქ არ ვიყავით, ის წინ უნდა გამოსულიყო, დახმარებოდა საქმის გაძღოლაში და პასუხისმგებლობა აეღო; უნდა გამოეჩინა ინიციატივა. განა ეს გონივრული და მართებული არ არის? მუდამ იქ უნდა ვიყო, რომ ზედამხედველობა გავუწიო ამ საყოფაცხოვრებო საქმეებსა და დავალებებს? (არა). უმეტესწილად, ამგვარი შრომატევადი დავალებები რეალურად არ ეხება ჭეშმარიტებას. ადამიანებმა მხოლოდ გულმოდგინედ უნდა იმუშაონ, არ ჩაიდინონ დამანგრეველი ქმედებები, იყვნენ დამყოლნი და გააკეთონ ის, რასაც სთხოვენ — ეს მარტივი და ადვილად შესასრულებელია. მოგვიანებით, როდესაც იმ ადგილას სამუშაოები ძირითადად დასრულდა, მაგრამ მიმდინარე მართვა კვლავ საჭირო იყო, ეს პასუხისმგებლობა ამ წინამძღოლს გადავაბარე. ვუთხარი, რომ შეენარჩუნებინა ტერიტორიის სისუფთავე და უზრუნველეყო, რომ ყველაფერი, რასაც მოვლა-პატრონობა სჭირდებოდა, სათანადოდ ყოფილიყო მოწესრიგებული. ძირითადად ორი რამ იყო: პირველი, შეენარჩუნებინა ყველა ფიქსირებული სივრცისა და ოთახის სისუფთავე და წესრიგი შიგნით და გარეთ. მეორე, კარგად მოევლო მცენარეებისთვის; მაგალითად, მოერწყა ახლად დარგული მცენარეები, რათა ისინი არ გამხმარიყო, გაესხლა ისინი საჭიროებისამებრ, სეზონისა და მათი ზრდის მიხედვით, და საჭიროებისამებრ მიეცა მათთვის სასუქი. მხოლოდ ეს ორი დავალება — როგორ ფიქრობთ, ეს ბევრია? შეიძლება ეს დამღლელი იყოს? (არა). ეს ორი დავალება ბევრი არ არის; ადამიანს მათი დასრულება ჭამის შემდეგ სეირნობისასაც კი შეუძლია. გარდა ამისა, განა არ უნდა იზრუნო საკუთარ საცხოვრებელ გარემოზე? ასეთია ადამიანად ცხოვრება; ამგვარი დავალებები აუცილებელია ნორმალური ადამიანური ცხოვრებისთვის. უნდა მართო საკუთარი საცხოვრებელი გარემო. თუ ამას არ აკეთებ, ცხოველებისგან არაფრით განსხვავდები. შეიძლება კი მაშინ ადამიანად იწოდებოდე? ცხოველები არ უვლიან თავიანთ გარემოს; მათ არ აქვთ გამოყოფილი ადგილები თავიანთი ბუნებრივი მოთხოვნილებებისთვის და არც განსაზღვრული ადგილები აქვთ ჭამისა და ძილისთვის. ადამიანი ამ მხრივ ცხოველზე მაღლა დგას; ადამიანი უვლის თავის გარემოს, ზრუნავს სისუფთავეზე და გარკვეული მოთხოვნები აქვს საცხოვრებელი გარემოს მიმართ. ასე რომ, ჩემი მხრიდან მისთვის ამის თხოვნა გადაჭარბებული არ ყოფილა, ხომ მართალია? (დიახ). ამ დავალებების მიცემის შემდეგ, სხვა ადგილას წავედი, წინამძღოლს კი კონკრეტული საქმე უნდა შეესრულებინა. ერთ დღეს წავედი, რათა შემემოწმებინა, როგორ იმართებოდა გარემო და იქაურობის შემოვლისას გულისტკივილი, გაღიზიანება და ბრაზი ვიგრძენი! როგორ ფიქრობთ, რა მოხდა? რას შეეძლო ამგვარი ემოციების გამოწვევა? (მან არ შეასრულა ღვთის ბრძანებები და განკარგულებები). ზუსტად, სხვაგვარად ვერ იტყვი — მან არ განახორციელა ისინი. იმ პერიოდში, როცა არ ვიყავი, ამინდი განსაკუთრებით მშრალი არ ყოფილა, მაგრამ ბევრ ახლად დარგულ ნერგს ფოთლები გაუყვითლდა, ზოგიერთს კი დასცვივდა კიდეც. აღმაშფოთებელი ის იყო, რომ ორი ცნობილი მოყვავილე ხის ხასხასა მწვანე ფოთოლი მოწითალო-იისფერი გამხდარიყო და თითქმის გაყვითლდა. ამის მოსმენა გაბრაზებთ? კიდევ უფრო აღმაშფოთებელი ის იყო, რომ შესასვლელთან არსებული სუფთა ცემენტის პლატფორმა მოფენილი იყო კალათებით, პლასტმასის პარკებით, ნაგვით, დასრულებული სამუშაოდან დარჩენილი ხის ნაფოტებით, ლურსმნებით, ინსტრუმენტებით — ყველაფერი აქეთ-იქით ეყარა, ირგვლივ საშინელი სიბინძურე და უწესრიგობა იყო! ვინ არ გაბრაზდებოდა ასეთი სცენის დანახვისას? არსებობს მხოლოდ ერთი ტიპის ადამიანი, რომელიც არ გაბრაზდებოდა — ისინი, ვინც ცხოველთა კატეგორიას განეკუთვნებიან, რომლებსაც არ აქვთ სტანდარტები ან მგრძნობელობა თავიანთი გარემოს მიმართ, გულგრილნი არიან სუნის, სისუფთავის ან კომფორტის მიმართ და სრულიად არ იციან, რა არის კარგი ან ცუდი. ნებისმიერი ადამიანი, რომელსაც აქვს ნორმალური ადამიანობა, გარკვეული მოთხოვნები თავისი გარემოს მიმართ და აზროვნების უნარი, გაბრაზდებოდა ასეთი მდგომარეობის დანახვისას. იქ ადამიანთა დიდი ჯგუფი ცხოვრობდა, თუმცა მათ ამ მცირე დავალების შესრულებაც კი ვერ შეძლეს. როგორი ადამიანები არიან ისინი? მას შემდეგ, რაც მითითებები მივეცი, აი, როგორ მოეპყრნენ ისინი მათ, აი, რა გააკეთეს. აქაურობის მოწესრიგება და ამ რამდენიმე საქმის მიხედვა ხომ არ არის დამღლელი? ეს ხომ არ უშლის ხელს შენს არცერთ საქმიანობას? ეს გავლენას არ ახდენს შენს შეკრებებზე, ლოცვებზე ან ღვთის სიტყვის კითხვაზე, არა? მაშ, რატომ არ შეიძლება ამის გაკეთება? როდესაც იქ ვარ, ზედამხედველობას ვუწევ და ვუყურებ, ეს ადამიანები ასრულებენ გარკვეულ საქმეს, მაგრამ როგორც კი მივდივარ, ისინი ჩერდებიან; არავინ იღებს პასუხისმგებლობას. რა ხდება აქ? მიიჩნევენ ისინი ამ ადგილს თავიანთ სახლად? (არა). ისინი კვლავ ამბობენ, რომ ქრისტეს სასუფეველი მათი თბილი სახლია, მაგრამ მართლა ასე ფიქრობენ? მართლა ასე იქცევიან? არა. ისინი იმ გარემოსაც კი არ მართავენ, რომელშიც ცხოვრობენ. მას შემდეგაც კი, რაც მითითებები მივეცი, არავინ იღებს პასუხისმგებლობას და არავის ადარდებს. როცა ეტყვი, რომ იმუშაონ, ცოტას წაიმუშავებენ, მაგრამ დასრულების შემდეგ სამუშაო იარაღებს დაუდევრად მიყრიან ხოლმე და ფიქრობენ: „ვისაც უნდა, იმან მიხედოს, ეს ჩემი საქმე არ არის. სანამ საჭმელი და თავშესაფარი მაქვს, კარგად ვარ“. როგორი ადამიანობაა ეს? როგორი ზნეობაა? გააჩნია კი ასეთ ადამიანს ნორმალური ადამიანობის ნატამალი მაინც? ამდენი წლის განმავლობაში სწამდეს ადამიანს ღმერთი და ოდნავადაც არ შეიცვალოს, ნამდვილად წარმოუდგენელია! ამდენი ძალისხმევა გავიღე თქვენთვის ამ ყველაფრის გასაკეთებლად, ყველაფერი ასე კარგად მოვაწყვე. აქ არ ვცხოვრობ, არაფრით ვტკბები — ეს ყველაფერი თქვენთვისაა. არ არის საჭირო, მადლიერნი იყოთ; უბრალოდ მართეთ საკუთარი საცხოვრებელი გარემო და ეს საკმარისია — რატომ არის ამის გაკეთება ასე რთული? მოგვიანებით მივხვდი, რომ ამ ქცევას მიზეზი ჰქონდა. ადამიანები მოდიან ღვთის სახლში, იქნება ეს მათ მიერ ოჯახებისა და კარიერის მიტოვება, თუ სწავლასა და სამომავლო პერსპექტივებზე უარის თქმა, რათა შეასრულონ თავიანთი მოვალეობა და არა იმისთვის, რომ ჩემი გრძელვადიანი მუშაკები იყვნენ. რატომ? ისინი არცერთ თეთრს არ იღებენ, მაშ, რატომ უნდა მომისმინონ? რატომ უნდა მართონ გარემო ჩემთვის? რატომ უნდა გაიღონ ეს ძალისხმევა ჩემთვის? აი, როგორ ფიქრობენ ისინი. მათ მიაჩნიათ, რომ საკმარისია, თავიანთი უშუალო საქმე და მოვალეობა კარგად შეასრულონ, და რომ მხოლოდ თავიანთი საქმის ფარგლებში არსებული საკითხების მოგვარებით ამოიწურება მათი პასუხისმგებლობა. სხვა დანარჩენზე კი, რასაც ვავალებ, მხოლოდ მაშინ შეიძლება დაფიქრდნენ, თუ ეს მათ უშუალო მოვალეობასა და საქმიანობას ეხება, მაგრამ დანარჩენისთვის სხვა უნდა მოვძებნო. ნაგულისხმევი გზავნილი ასეთია: „ჩვენ სასუფევლის ხალხი ვართ; როგორ შეგვიძლია ასეთი ბინძური და დამღლელი საქმის კეთება? ჩვენ აღმატებული ადამიანები ვართ; ჩვენთვის მუდამ მდაბიო და დამამცირებელი საქმის დავალება ჩვენს სახელს აზიანებს! ჩვენ გარკვეული სტატუსის მქონე ადამიანები ვართ, რატომ გვირთულებ მუდმივად საქმეს?“ ამის გაგების შემდეგ, გარკვეული წარმოდგენა შემექმნა იმაზე, თუ რატომ არის ადამიანთა უმეტესობა ზიზღით განწყობილი, რატომ ეწინააღმდეგება და რატომ არ სურს მუშაობა, რატომ უყურებენ სხვებს და რატომ მიმართავენ ეშმაკობას მოვალეობებისგან თავის არიდების მიზნით, როდესაც მუშაობენ — ეს იმიტომ ხდება, რომ უმეტესობა არ ეძიებს ჭეშმარიტებას. ის, რომ ისინი ჭეშმარიტებას არ ეძიებენ, ზოგადი ნათქვამია; სინამდვილეში კი, ბევრი ადამიანი ბუნებით კომფორტის მოყვარული და შრომის მოძულეა. ამასთან ერთად, რადგან მათ აკონტროლებს აზროვნება, რომ უბრალოდ თავი გაიტანონ, მათ მიაჩნიათ, რომ ჭეშმარიტების ძიება ნიშნავს ერთად სხდომას, საუბარსა და მსჯელობას, ზუსტად ისე, როგორც დიდი წითელი დრაკონის ქვეყანაში, სადაც ადამიანები მუდმივად ატარებენ შეხვედრებს, კითხულობენ გაზეთებს და სვამენ ჩაის — მათი აზრით, ეს არის ღმერთის რწმენა და მოვალეობის შესრულება. როგორც კი საუბარი ფერმერებივით მუშაობასა და შრომაზე ჩამოვარდება, ბევრი ფიქრობს, რომ ასეთ ცხოვრებას ჩვენთან, ქრისტიანებთან, არავითარი კავშირი არ აქვს. ქრისტიანის ცხოვრება შორს არის „მდაბიო სიამოვნებებისგან“. ფარულად მათ სჯერათ, რომ ამქვეყნიურ, რუტინულ საქმეებზე მაღლა დგანან — დასუფთავება, მავნებლებთან ბრძოლა, მიწათმოქმედება, გასხვლა, ყვავილების დარგვა და ა.შ. მათ არ ეხებათ; მათ დიდი ხანია გადალახეს ცხოვრების ასეთი მდაბიო წესი. განა ეს არ არის ადამიანთა უმეტესობის მდგომარეობა? (დიახ). ადვილია ამგვარი მდგომარეობის გამოსწორება? ზოგიერთი ადამიანი, როდესაც სთხოვენ ისწავლოს დანადგარების მართვა, ამას სერიოზულად არ აღიქვამს და განზრახაც კი არასწორად იყენებს მათ, რითაც სულ რაღაც რამდენიმე დღეში აზიანებს დანადგარს. ახლად ნაყიდი დანადგარები ფუჭდება და მათი შეკეთება იაფი არ ჯდება. ისინი ფიქრობენ: „განა არ მთხოვე, რომ მესწავლა? ახლა, როცა დანადგარი გავაფუჭე და აღარაფერი დარჩა, დასვენების საბაბი მაქვს, არა? აღარ მიწევს მუშაობა, არა? სულ მთხოვდი, რომ მესწავლა და აი, შედეგიც. ეს არის ის, რისი დანახვაც გინდოდა?“ ზოგიერთი დანადგარის შეკეთების ღირებულება თითქმის ახლის ყიდვის ტოლფასია. ზოგიერთი ადამიანი ასეთი შეცდომების დაშვების შემდეგ საერთოდ არ გრძნობს თავს ცუდად ან დამნაშავედ. თუ ამას შევადარებთ ადრე ნახსენებ შეხედულებას — „არ დავხარჯოთ ღვთის სახლის ფულიდან არცერთი თეთრი, რადგან ეს ღვთის შესაწირავია“, რომელი განცხადებაა გულწრფელი და რომელი ქცევაა რეალობა? ისინი აფუჭებენ დანადგარებს, და ორიოდე შეკეთების ფასად ახალი დანადგარის ყიდვა შეიძლება. ეს მფლანგველური ქცევა რეალობაა, ხოლო განცხადება შესაწირავების არგაფლანგვის შესახებ — ყალბი, მზაკვრული და შეცდომაში შემყვანი. თუ დავუბრუნდებით ზემოთ განხილულ მაგალითს და მას ანტიქრისტეს ხასიათისა და არსის მიხედვით განვსაზღვრავთ, დღეს განხილულ რომელ პუნქტს დაუკავშირდება იგი? რომელ ასპექტში იქნებოდა შეტანილი? ისინი ამბობენ: „მე აქ ჩემი მოვალეობის შესასრულებლად ვარ და არა იმისთვის, რომ შენი გრძელვადიანი მუშაკი ვიყო“. არის ეს განცხადება სწორი? აქ მოვალეობის შესასრულებლად ხარ, მაგრამ ვინ განსაზღვრა, რას მოიცავს და რას არ მოიცავს ეს მოვალეობა? განა ეს დავალებები არ არის იმის ნაწილი, რაც უნდა აკეთო? ისევე, როგორც ყოველდღიურ ცხოვრებაში, ოჯახის სარჩენად ფულის შოვნა შენი პასუხისმგებლობაა. თუ ბოსტნეული გინდა და გადაწყვეტ, რომ თავად მოიყვანო, ეს შენი საქმეა, მაგრამ ნიშნავს ეს იმას, რომ სხვა საოჯახო საქმეები შენი პასუხისმგებლობა არ არის? განცხადება, რომ აქ მოვალეობის შესასრულებლად ხარ, სწორია, მაგრამ იმის თქმა, რომ აქ გრძელვადიან მუშაკად არ ხარ, პრობლემურია. რას ნიშნავს „გრძელვადიანი მუშაკი“? ვინ გეპყრობა ასე? არავინ მიგიჩნევს გრძელვადიან მუშაკად და ამ დავალებების შესრულება ან მცირეოდენი ძალისხმევის გაღება ასეთად არ გაქცევს. არ გიყურებ, როგორც გრძელვადიან მუშაკს და არც ღვთის სახლი გიყენებს ასეთად. ასრულებ იმ საქმეს, რომელიც შენი პასუხისმგებლობაა; ეს ყველაფერი შენი მოვალეობის ფარგლებშია. მცირე მასშტაბით, ეს ეხება შენი ყოველდღიური ყოფა-ცხოვრების უზრუნველყოფას, შენი ფიზიკური კეთილდღეობისა და ნორმალური ფიზიოლოგიური ფუნქციების უზრუნველყოფას, იმის უზრუნველყოფას, რომ კარგად იცხოვრო. უფრო ფართო მასშტაბით, თითოეული დავალება დაკავშირებულია ღვთის საქმის გავრცელებასთან. მაშ, რატომ ხარ მზად შეასრულო ამ დავალებებიდან ზოგიერთი, მაგრამ არა სხვები? რატომ იწუნებ და არჩევ? რატომ მიიჩნევ მცირეოდენი ძალისხმევის გაღებას, დასუფთავებასა და გარემოს მართვას გრძელვადიანი მუშაკის საქმედ, მდაბიო შრომად? ამას თავისი მიზეზი აქვს: როდესაც საქმე ეხება ქრისტეს ბრძანებებსა და მის ყველა მოთხოვნას, ადამიანები იმ დავალებებს, რომელთა შესრულებაც სურთ, თავიანთი მოვალეობის ნაწილად მიიჩნევენ, ხოლო იმ დავალებებს, რომელთა შესრულებაც არ სურთ ან ეწინააღმდეგებიან, გრძელვადიანი მუშაკის საქმედ თვლიან. განა ეს ფაქტების დამახინჯება არ არის? ეს არის გადახრა ადამიანების გაგებაში. რა იწვევს ამ გადახრას? ეს ადამიანების მიდრეკილებებია. და რისკენ იხრება ეს მიდრეკილებები? ისინი დამოკიდებულია იმაზე, იტანჯება თუ არა ხორცი. თუ ხორცს არ შეუძლია კომფორტით ტკბობა, თუ ის იტანს გაჭირვებას ან დაღლილობას, ადამიანები წინააღმდეგნი ხდებიან. ხოლო იმ დავალებებს, რომელთა შესრულებაც სურთ — რომლებიც გამოსაჩენი და საპატიოა — ისინი ასე თუ ისე იღებენ და მოვალეობის შესრულებად მიიჩნევენ. შეიძლება თუ არა ეს დამოკიდებულება ქრისტესადმი წინააღმდეგობად ჩაითვალოს? ადამიანები მტკიცედ ეწინააღმდეგებიან და უარს ამბობენ იმ დავალებების შესრულებაზე, რომელთა შესრულებაც არ სურთ; რაც არ უნდა კარგად დაუსაბუთო, ისინი უბრალოდ უარს ამბობენ და ეწინააღმდეგებიან. ადვილია ადამიანების ამ მდგომარეობებისა და პრობლემების მოგვარება? ეს ყველაფერი დამოკიდებულია იმაზე, თუ რამდენად უყვარს ადამიანს ჭეშმარიტება. თუ ვინმეს საერთოდ არ უყვარს ჭეშმარიტება და ზიზღით არის განწყობილი მის მიმართ, მაშინ ის არასოდეს შეიცვლება. თუმცა, თუ გაქვს ტანჯვის ატანის ნებისყოფა, შეგიძლია აუჯანყდე ხორცს და გაქვს ნამდვილი მორჩილება და მორჩილი განწყობა, განა ეს პრობლემები ადვილად არ გამოსწორდება? (დიახ). ამ ცხოვრებაში შეუძლებელია, ადამიანი საერთოდ არაფერს აკეთებდეს. ზოგიერთი ადამიანი ამბობს: „წარსულში იმპერატორები არავითარ საქმეს არ აკეთებდნენ“. მართლა ასეა? იმპერატორების უმეტესობა მთელ დღეებს სასახლის ცხოვრებით ტკბობაში არ ატარებდა. ზოგიერთმა პოეზიისა და ლიტერატურის შესწავლა ახალგაზრდობიდანვე დაიწყო და დილიდან საღამომდე მუშაობდა. ტახტზე ასვლის შემდეგ ისინი გადაცმულნი გადიოდნენ ხალხში, რათა გაეგოთ ხალხის გასაჭირი, ხოლო ეროვნული კრიზისის დროს ზოგიერთი ბრძოლის ველზეც კი გადიოდა. მიუხედავად იმისა, რომ ასეთი იმპერატორები ბევრი არ ყოფილა, ზოგიერთი ნამდვილად არსებობდა. მაშინაც კი, თუ არსებობდნენ იმპერატორები, რომლებიც თითქმის არაფერს აკეთებდნენ, როგორც ზოგიერთი ადამიანი ამბობს, ისინი ძალიან ცოტანი იყვნენ. ადამიანი, რომელიც არ არის ჩართული არავითარ სათანადო საქმიანობაში, მაგრამ მაინც ოცნებობს მხოლოდ საუკეთესოთი ტკბობაზე, უბრალოდ ფანტაზიორობს.

ბევრი ადამიანი ფიზიკურ შრომაში ძალისხმევის გაღებას ყოველთვის ღირსების შემლახველად მიიჩნევს. არის ეს შეხედულება სწორი? არიან ისეთებიც, ვინც ასეთ ძალისხმევას უბრალოდ მსახურების გაწევად მიიჩნევს და სჯერათ, რომ მხოლოდ წინამძღოლებისა და მუშაკების მიერ ეკლესიის საქმის კეთება ითვლება მოვალეობის შესრულებად — არის ამგვარი გაგება სწორი? (არა). ეს საკითხი შემდეგნაირად უნდა გაიგო: ყველაფერი, რასაც ღმერთი ადამიანებისგან მოითხოვს და ღვთის სახლში არსებული ყოველგვარი საქმე არის ის, რაც ადამიანებმა უნდა აკეთონ — ეს ყველაფერი ადამიანების მოვალეობად ითვლება. რა საქმესაც არ უნდა აკეთებდნენ ადამიანები, ეს არის ის მოვალეობა, რომელიც მათ უნდა შეასრულონ. მოვალეობა ძალიან ფართო ცნებაა და მრავალ სფეროს მოიცავს, მაგრამ რა მოვალეობასაც არ უნდა ასრულებდე, მარტივად რომ ვთქვათ, ეს შენი ვალდებულებაა და ის, რასაც უნდა აკეთებდე. სანამ მას გულით და კარგად ასრულებ, ღმერთი მოგიწონებს და გაღიარებს ადამიანად, რომელსაც ჭეშმარიტად სწამს ღმერთი. ვინც არ უნდა იყო, თუ მუდამ ცდილობ თავი აარიდო ან დაემალო შენს მოვალეობას, მაშინ პრობლემა არსებობს. რბილად რომ ვთქვათ, ზედმეტად ზარმაცი და ცბიერი, უსაქმური ხარ, გიყვარს დასვენება და გძულს შრომა. უფრო სერიოზულად რომ ვთქვათ, არ გსურს შენი მოვალეობის შესრულება და არ გაქვს არც ერთგულება და არც მორჩილება. თუ ფიზიკური ძალისხმევის გაღების ტვირთის ტარებაც კი არ შეგიძლია, რისი გაკეთება შეგიძლია? რისი ჯეროვნად გაკეთების უნარი შეგწევს? თუ ადამიანი ჭეშმარიტად ერთგულია და აქვს პასუხისმგებლობის გრძნობა თავისი მოვალეობის მიმართ, მაშინ, სანამ ამას ღმერთი მოითხოვს და სანამ ეს ღვთის სახლს სჭირდება, ის გააკეთებს ყველაფერს, რასაც სთხოვენ, საკუთარი არჩევანის გაკეთების გარეშე. განა მოვალეობის შესრულების ერთ-ერთი პრინციპი ის არ არის, რომ ადამიანმა საკუთარ თავზე აიღოს და კარგად გააკეთოს ის, რისი გაკეთებაც შეუძლია და რაც ევალება? (დიახ). ზოგიერთი, ვინც გარეთ ფიზიკურად შრომობს, არ ეთანხმება ამას და ამბობს: „თქვენ მთელ დღეს თქვენს ოთახში ატარებთ მოვალეობის შესრულებაში, ქარისა და მზისგან დაცულნი. ამაში არავითარი გაჭირვება არ არის, თქვენი მოვალეობა ჩვენსაზე ბევრად უფრო კომფორტულია. დადექით ჩვენს ადგილას და ვნახოთ, შეძლებთ თუ არა გარეთ რამდენიმე საათის განმავლობაში მუშაობას და ქარსა და წვიმაში ყოფნას“. სინამდვილეში, ყოველი მოვალეობა მოიცავს გარკვეულ გაჭირვებას. ფიზიკური შრომა მოიცავს ფიზიკურ გაჭირვებას, ხოლო გონებრივი შრომა — გონებრივ გაჭირვებას; თითოეულს თავისი სირთულეები აქვს. ყველაფერი სათქმელად უფრო ადვილია, ვიდრე გასაკეთებლად. როდესაც ადამიანები რეალურად ჰკიდებენ ხელს საქმეს, გადამწყვეტია, ერთი მხრივ, მათი ზნეობა, ხოლო მეორე მხრივ — ის, უყვართ თუ არა მათ ჭეშმარიტება. მოდით, ჯერ ზნეობაზე ვისაუბროთ. თუ ადამიანი კარგი ზნეობისაა, ის ყველაფრის დადებით მხარეს ხედავს და შეუძლია საგნების მიღება და გაგება დადებითი თვალსაზრისით და ჭეშმარიტების საფუძველზე; ანუ, მისი გული, ზნეობა და სული მართალია — ეს ზნეობის კუთხით. შემდეგ, მოდით, ვისაუბროთ სხვა ასპექტზე — უყვარს თუ არა ადამიანს ჭეშმარიტება. ჭეშმარიტების სიყვარული გულისხმობს ჭეშმარიტების მიღების უნარს, რაც იმას ნიშნავს, რომ მიუხედავად იმისა, გესმის თუ არა ღვთის სიტყვები და გესმის თუ არა ღვთის განზრახვა, მიუხედავად იმისა, შეესაბამება თუ არა შენი შეხედულება, აზრი და თვალსაზრისი საქმეზე, იმ მოვალეობაზე, რომელიც უნდა შეასრულო, ჭეშმარიტებას, მაინც შეგიძლია მისი მიღება ღვთისგან; თუ მორჩილი და გულწრფელი ხარ, მაშინ ეს საკმარისია, ეს შესაფერისს გხდის შენი მოვალეობის შესასრულებლად და ეს არის მინიმალური მოთხოვნა. თუ მორჩილი და გულწრფელი ხარ, მაშინ საქმის კეთებისას არ იქნები ზედაპირული და მზაკვრულად არ აარიდებ თავს საქმეს, არამედ მთელ შენს გულსა და ძალას ჩადებ მასში. თუ ადამიანის შინაგანი მდგომარეობა არასწორია და მასში ნეგატიურობა ჩნდება, მაშინ ის დაკარგავს შემართებას და მოუნდება ზედაპირულად მოქცევა. თუ მან გულის სიღრმეში კარგად იცის, რომ მისი მდგომარეობა არ არის სწორი, და მაინც არ ცდილობს ამის მოგვარებას ჭეშმარიტების ძიებით, მაშინ ასეთ ადამიანს არ უყვარს ჭეშმარიტება — მას მოვალეობის შესრულების მხოლოდ მცირეოდენი სურვილი აქვს, მაგრამ არ უნდა რაიმე ძალისხმევის გაღება ან გაჭირვების ატანა, და მუდამ ცდილობს მზაკვრულად აარიდოს თავი საქმეს. სინამდვილეში, ღმერთმა უკვე გულდასმით გამოიკვლია ეს ყველაფერი — მაშ, რატომ არ აქცევს ის ყურადღებას ამ ადამიანებს? ღმერთი უბრალოდ ელოდება, რომ მისი რჩეული ხალხი გამოიღვიძებს, გამოიჩენს გამჭრიახობას, ამხელს ამ ადამიანებს და მოკვეთავს მათ. თუმცა, ასეთი ადამიანები მაინც ფიქრობენ: „ნახეთ, რა ჭკვიანი ვარ. ჩვენ ერთსა და იმავე საჭმელს ვჭამთ, მაგრამ მუშაობის შემდეგ თქვენ სრულიად გამოფიტულები ხართ, მე კი საერთოდ არ ვარ დაღლილი. მე ვარ ჭკვიანი. მე ასე ბევრს არ ვმუშაობ; ვინც ბევრს მუშაობს, იდიოტია“. სწორია თუ არა მათი მხრიდან პატიოსანი ადამიანების ასე ყურება? არა. სინამდვილეში, ადამიანები, რომლებიც ბევრს მუშაობენ თავიანთი მოვალეობის შესრულებისას, პრაქტიკაში ახორციელებენ ჭეშმარიტებას და აკმაყოფილებენ ღმერთს, ამიტომ ისინი ყველაზე ჭკვიანი ადამიანები არიან. რა ხდის მათ ჭკვიანებს? ისინი ამბობენ: „მე არ ვაკეთებ არაფერს, რასაც ღმერთი არ მთხოვს, და ვაკეთებ ყველაფერს, რასაც ის მთხოვს. ვაკეთებ ყველაფერს, რასაც ის მთხოვს, მთელ ჩემს გულსა და ენერგიას ვდებ ამაში და საერთოდ არ ვაკეთებ ამას ზედაპირულად. მე ამას არცერთი ადამიანისთვის არ ვაკეთებ, ამას ღვთისთვის ვაკეთებ. ღმერთს ასე ძალიან ვუყვარვარ; მე ეს უნდა გავაკეთო ღვთის დასაკმაყოფილებლად“. ეს არის სწორი შინაგანი მდგომარეობა. შედეგად, როდესაც ეკლესია იწმინდება ასეთი ადამიანებისგან, ისინი, ვინც ცბიერობენ თავიანთი მოვალეობის შესრულებისას, ყველა მოიკვეთება, ხოლო ის პატიოსანი ადამიანები, რომლებიც იღებენ ღვთის დაკვირვებას, რჩებიან. ამ პატიოსანი ადამიანების მდგომარეობა მუდმივად უმჯობესდება და ისინი დაცულნი არიან ღვთის მიერ ყველაფერში, რაც მათ თავს ხდება. და რა აძლევს მათ ამ დაცვას? ეს იმიტომ ხდება, რომ გულში ისინი პატიოსნები არიან. მათ არ ეშინიათ გაჭირვების ან დაღლილობის, როდესაც ასრულებენ თავიანთ მოვალეობას, და არ იწუნებენ არავითარ საქმეს, რასაც მათ ავალებენ; ისინი არ კითხულობენ რატომ, უბრალოდ აკეთებენ იმას, რასაც ეუბნებიან, ემორჩილებიან, ყოველგვარი გამოკვლევისა თუ გაანალიზების გარეშე, და ყოველგვარი დამატებითი მოსაზრებების გარეშე. მათ არ აქვთ გათვლები და შეუძლიათ მორჩილება ყველაფერში. მათი შინაგანი მდგომარეობა ყოველთვის ძალიან ნორმალურია. როდესაც საფრთხის წინაშე დგანან, ღმერთი იცავს მათ, როდესაც ავადმყოფობა ან ჭირი ატყდებათ თავს, ღმერთი ასევე იცავს მათ, და მომავალში ისინი მხოლოდ კურთხევას მიიღებენ. ზოგიერთ ადამიანს უბრალოდ არ შეუძლია ამ საკითხის ბოლომდე დანახვა. როდესაც ხედავენ, რომ პატიოსანი ადამიანები ნებაყოფლობით იტანენ გაჭირვებასა და დაღლილობას თავიანთი მოვალეობის შესრულებისას, ისინი ფიქრობენ, რომ ეს პატიოსანი ადამიანები სულელები არიან. მითხარით, არის ეს სისულელე? ეს გულწრფელობაა, ეს ჭეშმარიტი რწმენაა. ჭეშმარიტი რწმენის გარეშე, არსებობს ბევრი რამ, რისი ნამდვილად გაგება ან ახსნა ადამიანს არასოდეს შეუძლია. მხოლოდ მათ, ვისაც ესმის ჭეშმარიტება, ვინც მუდამ ღვთის წინაშე ცხოვრობს და ნორმალური ურთიერთობა აქვს მასთან, და ვინც ჭეშმარიტად ემორჩილება ღმერთს და ვისაც გულწრფელად ეშინია მისი, ყველაზე ნათლად იციან თავიანთ გულებში, თუ რა ხდება სინამდვილეში. რატომ იციან მათ, მაშინ როცა სხვებმა არ იციან? იმიტომ, რომ მათ ეს გამოცდილება ჭეშმარიტების პრაქტიკაში განხორციელებითა და პატიოსან ადამიანებად ყოფნით შეიძინეს. ამ გამოცდილების მიცემა არცერთ ადამიანს არ შეუძლია და ვერც ვერავინ მოიპარავს ან წაართმევს მას. განა ეს კურთხევა არ არის? ჩვეულებრივ ადამიანს ასეთი კურთხევის მიღება არ შეუძლია. და რატომ არის ასე? ეს იმიტომ ხდება, რომ ადამიანები ზედმეტად მზაკვრები და უკეთურები არიან; მათ არ გააჩნიათ პატიოსნება, არ შეუძლიათ იყვნენ პატიოსანი ადამიანები და არ აქვთ წრფელი გული, ამიტომ ის, რასაც იღებენ, შეზღუდულია. რაც შეეხება ანტიქრისტეებს, მათზე საუბარი კიდევ უფრო ნაკლებად არის საჭირო. სხვადასხვა საკითხის მიმართ მათი დამოკიდებულებების, ასევე მათი ბუნება-არსების და განსაკუთრებით ქრისტეს მიმართ მათი დამოკიდებულების საფუძველზე, ანტიქრისტეების მსგავსი ადამიანები ვერასოდეს მიიღებენ ამ კურთხევას. რატომ არის ასე? ეს იმიტომ ხდება, რომ მათი გულები ზედმეტად უკეთური და ცბიერია! ისინი ადამიანებს სხვადასხვანაირად ეპყრობიან იმის მიხედვით, თუ ვინ არის ადამიანი, იცვლიან ფერებს ქამელეონივით, მათი გონება მუდამ გათვლებშია, კურდღლის დაუნახავად ქორს არ გაუშვებენ, არ არიან გულწრფელნი ღვთის მიმართ, არ გააჩნიათ მისდამი მორჩილება და მხოლოდ გარიგებებს დებენ მასთან. რა არის ასეთი დამოკიდებულებებისა და არსის შედეგი? ის, რომ ნებისმიერ საკითხში მათ არ შეუძლიათ ბოლომდე დაინახონ ან გაიგონ სხვადასხვა ადამიანისა და სიტუაციის არსი, ისევე, როგორც ამ სიტუაციებთან დაკავშირებული ჭეშმარიტებები. ღვთის სიტყვები მათ წინაშეა გადაშლილი, ისინი განათლებულები არიან, იციან კითხვა და გაანალიზება, აქვთ ინტელექტი და იციან გულდასმით გამოკვლევა, მაშ, რატომ არ შეუძლიათ გაგება? რამდენ ხანსაც არ უნდა იცოცხლონ, თუნდაც 80 წლამდე, მაინც ვერ გაიგებენ. რატომ ვერ გაიგებენ? ყველაზე მნიშვნელოვანი მიზეზი ის არის, რომ მათ თვალებზე აფარიათ. ზოგიერთი ადამიანი ამბობს: „მაგრამ ჩვენ არ გვინახავს, რომ მათ თვალებზე აფარებული ჰქონდეთ“. მათ გულებზე აქვთ აფარებული. რას ნიშნავს აფარებული? ეს ნიშნავს, რომ მათ გულებს ნათელი არ მოჰფენია; ისინი მუდმივად ბურუსში არიან გახვეულნი. ადრე ითქვა, რომ „ადამიანთა გული გაქვავდა“. მაშ, ვინ გააქვავა ანტიქრისტეების გულები? სინამდვილეში, ეს ღმერთია, რომელმაც ნათელი არ მოჰფინა მათ. მას არ განუზრახავს მათი სრულყოფა ან გადარჩენა. იგი მხოლოდ შესაბამის დროს, კრიტიკულ, მნიშვნელოვან მომენტებში ერევა, რათა ოდნავ შეაკავოს ისინი და თავიდან აიცილოს ღვთის სახლის ინტერესების დაზიანება. მაგრამ უმეტესწილად, როდესაც საქმე ეხება ღვთის სიტყვებს, ჭეშმარიტებას, მისდამი მორჩილებას, საკუთარი თავის შეცნობასა და მის შეცნობას, იგი არასოდეს ჰფენს მათ ნათელს. ზოგიერთმა შეიძლება თქვას: „ეს არ არის სწორი. როგორ შეგიძლია თქვა, რომ ის არ ჰფენს მათ ნათელს? ზოგიერთი, ვინც ანტიქრისტედ დახასიათდა, ძალიან ჭკვიანია. ქადაგების მოსმენის შემდეგ, თუ სამი საათი ისაუბრე, მათ შეუძლიათ ექვსი საათი ისაუბრონ. განა ეს ნათელის მოფენა არ არის?“ რამდენი საათიც არ უნდა შეეძლოთ საუბარი, თუნდაც 30, ეს მხოლოდ სიტყვებისა და მოძღვრებების გროვაა. შეეძლოთ თუ არა ფარისევლებსა და მწიგნობრებს ამ ადამიანებზე უკეთ საუბარი? თითოეული მათგანი ქადაგების ექსპერტი იყო და თითოეული მათგანი მჭევრმეტყველად საუბრობდა, მაგრამ რაში გამოადგათ ეს? როდესაც ღმერთი მოვიდა, ისინი მაინც შეეწინააღმდეგნენ და დაგმეს იგი. რა მოუტანა ამან მათ? ამან მათ განადგურება, წარწყმედა და დიდი უბედურება მოუტანა. გარედან, ღვთის სახლში ყველა ისე ჩანს, თითქოს თავის მოვალეობას ასრულებს, თითოეული ადამიანი დღეში სამჯერ იკვებება, დღისით თავის მოვალეობებს ასრულებს და ღამით ისვენებს. თუმცა, რამდენიმე წლის შემდეგ, სხვადასხვა სახის ადამიანებს შორის განსხვავებები მნიშვნელოვანი ხდება და სხვადასხვა ტიპის ადამიანების შედეგები მჟღავნდება და განირჩევა. ზოგიერთი ადამიანი სიტყვიერად აცხადებს, რომ სწამს ღმერთი, მაგრამ არ მიჰყვება სწორ გზას, ნაცვლად ამისა, ჯოჯოხეთისკენ მიექანება. სხვებს უყვართ ჭეშმარიტება და მუდმივად ისწრაფვიან მისკენ, და ამიტომ ისინი თანდათანობით შედიან ჭეშმარიტება-რეალობაში. ზოგიერთს მუდამ სურს კომფორტული ცხოვრებით ცხოვრება და სულ უფრო მზაკვარი ხდება თავისი მოვალეობების შესრულებისას, და საბოლოოდ მოიკვეთება. ზოგი იღებს ჭეშმარიტებას, გულით სულ უფრო პატიოსანი ხდება, ეცვლება სიცოცხლე-განწყობა და საყვარელი ხდება როგორც ღვთისთვის, ისე ადამიანებისთვის. ზოგიერთი მუდამ ფოკუსირებულია სიტყვებისა და მოძღვრებების ქადაგებაზე, და მთელი მათი ქადაგების შემდეგ, ღმერთი ზიზღით უარყოფს მათ და საბოლოოდ თავს იღუპავენ. ზოგიერთს აკლია სულიერი გაგება, და რაც უფრო მეტს უსმენენ ქადაგებებს, მით უფრო დაბნეულნი, ჭეშმარიტებით ნაკლებად დაინტერესებულნი და ნაკლებად მორჩილნი ხდებიან, სურთ იმოქმედონ თავნებურად და თვითნებურად, მუდამ ცდილობენ დაიკმაყოფილონ საკუთარი სურვილები და მიზნად ისახავენ დიდებას, სარგებელსა და სტატუსს — ეს საშიშია. ზოგიერთი ადამიანი რამდენიმე წლის განმავლობაში მიჰყვება ღმერთს, და ღვთის სიტყვების ჭამისა და სმის და ბევრი რამის გამოცდის შემდეგ ისინი იგებენ ბევრ ჭეშმარიტებას, აქვთ სულ უფრო მეტი რწმენა ღვთის მიმართ და იმსახურებენ მის მოწონებას. ყველა ამ ადამიანს სწამს ღმერთი, ცხოვრობს ეკლესიური ცხოვრებით და ასრულებს თავის მოვალეობებს, მაშ, რატომ იღებენ ისინი რვა ან ათი წლის შემდეგ განსხვავებულ შედეგებს და რატომ ხარისხდება თითოეული თავისი გვარისამებრ? რას ცხადყოფს ეს? განა არ არსებობს განსხვავებები ადამიანების ბუნება-არსებაში? (დიახ.)

აი, კიდევ ერთი საკითხი: მოისმინეთ და დაფიქრდით, თუ რომელ კატეგორიას მიეკუთვნება იგი ჩვენ მიერ განხილულ ანტიქრისტეთა გამოვლინებებს შორის. ზოგიერთ ეკლესიაში აშკარად არიან ბოროტი ადამიანები, რომლებიც ტირანულად და არაგონივრულად იქცევიან. მათ არ შეუძლიათ რაიმე კონკრეტული საქმის კეთება, თუმცა მუდამ ძალაუფლების ფლობა სურთ. რა საქმესაც არ უნდა შეეჭიდონ, ისინი არევ-დარევასა და განადგურებას იწვევენ და არ იცავენ პრინციპებს, და რასაც არ უნდა აკეთებდნენ, არასოდეს სურთ ფასის გადახდა, თუმცა მუდამ სურთ, რომ სხვები მათ უჯერებდნენ. მოკლედ რომ ვთქვათ, სანამ ასეთი ადამიანი ეკლესიაშია, ბევრი სხვა ადამიანი შეწუხდება მის გამო და ღვთის სახლის საქმე და ეკლესიის წესრიგი დაზარალდება და დაზიანდება. მიუხედავად იმისა, რომ ასეთ ადამიანებს არ ჩაუდენიათ რაიმე აშკარა დიდი ბოროტება ან ზიანი არ მიუყენებიათ და-ძმებისთვის, როდესაც აკვირდები მათ ადამიანობას, მათ არსს, მათ თვალსაზრისებს სხვადასხვა საკითხზე, ისევე როგორც მათ დამოკიდებულებას და-ძმების, ღვთის სახლის საქმისა და საკუთარი მოვალეობების მიმართ, ისინი მთლიანად ბოროტთა რიგებში არიან. როგორ უნდა მოვექცე ასეთ ადამიანს, თუ მას მანამდე შევხვდები, სანამ და-ძმები შეამჩნევენ? უნდა დაველოდო, სანამ ის სერიოზულ შეცდომას დაუშვებს ან დიდ უბედურებას გამოიწვევს, რათა მოვიცილო ის და გავუშვა მაშინ, როდესაც „დიდ აურზაურს“ გამოიწვევს? არის ეს აუცილებელი? (არა.) მაშინ რა უნდა გავაკეთო? სულ მცირე, უნდა გავათავისუფლო ის თავისი მოვალეობიდან. შემდეგ უნდა მოვახდინო მისი იზოლირება ან მოვიცილო ის, ავუკრძალო მას მოვალეობის შესრულება, რათა მან სხვებზე ცუდი გავლენა არ მოახდინოს. ღვთის სახლის სასიცოცხლოდ მნიშვნელოვან საქმეში ასეთი ბოროტი ადამიანების ყოფნა დაუშვებელია — სწორია ეს პრინციპი? თუ ისინი არ გამოაშკარავებულან, მაშინ ასე იყოს, მაგრამ როგორც კი გამოაშკარავდებიან, მათი ნამდვილი სახე ნათლად გამოჩნდება და ბოროტ ადამიანებად დახასიათდებიან, სწორია მათგან ეკლესიის გაწმენდა? (დიახ.) ზოგიერთმა შესაძლოა თქვას: „ასე არ გამოვა. შეიცანი ისინი, მაგრამ სხვებმა — არა. მათი მოცილება სხვებზე იმოქმედებს. თუ მათ მხოლოდ იმიტომ გაწმენდ, რომ შეიცანი ისინი, განა ეს არ ნიშნავს, რომ გადაწყვეტილებას მარტო იღებ? განა ეს ნიშნავს, რომ ძალაუფლებას ჭეშმარიტებას აძლევ? ჩვენ უნდა შევიკრიბოთ და გვქონდეს თანაზიარება და-ძმებთან, გავაანალიზოთ მათთან ერთად, ვიმუშაოთ მათ აზროვნებაზე, შევაგროვოთ მასალები და მივიღოთ ყველას თანხმობა, სანამ საქმეზე გადავალთ. უნდა დაიცვა პროცედურები და თუ ამას არ იზამ, განა არ არღვევ ეკლესიის სამუშაო განკარგულებებს? განა ეს არ იქნება არასწორი? პირველ რიგში თავად უნდა დაიცვა ეკლესიის სამუშაო განკარგულებები; არ უნდა ჩაშალო ისინი. უფრო მეტიც, განა ყველაფერი, მიუხედავად იმისა, თუ რა არის ეს, და-ძმების გათვალისწინებით არ კეთდება? რაკი ასეა, მაშინ უნდა უზრუნველყო, რომ ყველა და-ძმა სრულად იყოს ინფორმირებული ამის შესახებ და ნათლად ესმოდეს ჭეშმარიტების ეს ასპექტი. არ შეგიძლია მათი დაბნეულობაში დატოვება; უნდა მისცე ყველა და-ძმას გარჩევის უნარი“. თუ ეს პროცედურები არ იქნება დაცული და მე ვიტყვი, რომ ვინმე უნდა მოვიცილოთ, როგორ მოიქცევით? დაიბნევით, არა? ის, რომ ჩიხში აღმოჩნდებით, ამტკიცებს, რომ ასეთი თვალსაზრისები არსებობს თქვენ შორის. ის, რაზეც ვსაუბრობ, უკვე მოხდა. სასიცოცხლოდ მნიშვნელოვან სამუშაო გარემოში იყო ცუდი ადამიანობის მქონე ეშმაკი, რომელიც თავისი მოვალეობის შესრულებისას მზაკვრულად ზარმაცობდა, ცდილობდა თავი აერიდებინა გაჭირვებისა და დაღლილობისთვის. ის ყოველ ნაბიჯზე ხელს უშლიდა და არევ-დარევას იწვევდა ეკლესიის საქმეში, და როდესაც გასხლეს, იგი ურჩი გახდა და სრულიად უარყო ჭეშმარიტება. მას მუდამ სურდა თანამდებობის დაკავება და გადაწყვეტილებების მიღება, ამავდროულად კი სხვებისთვის ბრძანებების გაცემა, და არასოდეს ითვალისწინებდა ეკლესიის ინტერესებს ან იცავდა პრინციპებს, მოქმედებდა მხოლოდ საკუთარი სურვილების საფუძველზე. იმ დროს, როდესაც ის საქმეს ხელმძღვანელობდა, მან უგულებელყო რამდენიმე რამ, რაც მე დავავალე, და ჩემი სიტყვები ყურს მიღმა გაატარა. გარდა იმისა, რომ არ ასრულებდა თავის დავალებებს, ის არეულობას თესავდა. ეკლესია არის მნიშვნელოვანი სამუშაო ადგილი მოვალეობების შესასრულებლად — თუ ის ფიქრობდა, რომ მოვიდა არა თავისი მოვალეობის შესასრულებლად, არამედ ბატონკაცურ კომფორტში საცხოვრებლად ან უზრუნველი, უშრომელი ცხოვრებით დასატკბობად, მაშინ ის ცდებოდა. ღვთის სახლი არც საქველმოქმედო დაწესებულებაა და არც თავშესაფარი. ასეთი ნაძირალები, როგორიც ეს კაცია, არსად არ ვარგანან; ისინი არასოდეს არიან ერთგულნი თავიანთ არცერთ მოვალეობაში, მუდამ ზედაპირულნი არიან და უბრალოდ დინებას მიჰყვებიან. ამიტომ ვთქვი, რომ დაუყოვნებლივ მოეცილებინათ იგი. იქნებოდა ამის პრაქტიკაში განხორციელება ადვილი? (დიახ.) თუმცა, გარკვეული ტიპის ადამიანისთვის ასეთი მარტივი საქმის განხორციელებაც კი რთულია. მას შემდეგ, რაც ეს ვთქვი, სამი თვე გავიდა, სანამ ეს ბოროტი ადამიანი საბოლოოდ იძულებით გაუშვეს. რა იყო ამის მიზეზი? მას შემდეგ, რაც მე გავეცი ბრძანება ამ კაცის მოცილების შესახებ, იმ ეკლესიის წინამძღოლმა დაიწყო დავალების „განხორციელება“. როგორ განახორციელა მან ეს? მან მოიწვია შეკრება, რათა ყველას ეყარა კენჭი გადაწყვეტილების მიღებისას. ხანგრძლივი განხილვის შემდეგ უმრავლესობა საბოლოოდ დათანხმდა მის მოცილებას, მაგრამ ერთმა ადამიანმა ხმა წინააღმდეგ მისცა, ამიტომ საქმე შეჩერდა. ამ წინამძღოლმა თქვა, რომ მათ უნდა ემუშავათ იმ ადამიანზე, ვინც არ ეთანხმებოდა, განეხილათ მასთან და მიეღოთ მისი თანხმობა. ამასობაში, მე ორჯერ ვიკითხე, გაუშვეს თუ არა ის კაცი, და წინამძღოლმა მიპასუხა, რომ არა, რომ ის ჯერ კიდევ აგროვებდა და აჯამებდა მასალებს. ჩემს ზურგს უკან ისინი ასევე ამბობდნენ: „სანამ ერთი ადამიანი მაინც არ ეთანხმება, ჩვენ არ შეგვიძლია მისი მოცილება“. ამის თქმით ის გულისხმობდა, რომ არ სურდა ამ კაცის მოცილება, ამიტომ იპოვა ეს აბსურდული მიზეზი. სინამდვილეში, ის სხვებს ატყუებდა; მას ეშინოდა ამ კაცის განაწყენების და ვერ ბედავდა მის მოცილებას. საბოლოოდ, ზემდგომისგან მოვიდა ულტიმატუმი: „ეს კაცი უნდა გაუშვა. თუ ის არ წავა, მაშინ შენ უნდა წახვიდე. ერთ-ერთი თქვენგანი უნდა წავიდეს; შენ აირჩიე!“ როდესაც ეს მოისმინა, იფიქრა: „მე არ შემიძლია წასვლა; საკმარისად დიდხანს არ დავმტკბარვარ ჩემი პოზიციით!“ მხოლოდ ამის შემდეგ გაუშვა მან ეს ეშმაკი. მითხარით, რატომ იცავდა ეს წინამძღოლი ეშმაკს? განა ეს არ არის ანტიქრისტეს მიდგომა? ეს ზუსტად ანტიქრისტეს ქცევაა.

ზოგიერთი ადამიანი მუდმივად სიტყვებით აღიარებს, რომ ღვთის სწამს, მაგრამ როდესაც რამეს აწყდება, თითოეული ძმისა და დის აზრს ეძიებს, თუმცა არასოდეს ეძიებს ქრისტეს აზრს. ისინი არ კითხულობენ, რას ამბობს ქრისტე, რა არის მისი დასკვნა, რატომ სურს მას ამის გაკეთება, ან როგორ უნდა დაემორჩილონ ადამიანები. მათ მოიძიეს თითოეული ძმისა და დის აზრი და შეუძლიათ პატივი სცენ მათ ყველა აზრსა და ფიქრს, მაგრამ არ იღებენ ქრისტეს მიერ წარმოთქმულ არცერთ წინადადებას და არ ავლენენ მორჩილების არავითარ სურვილს. რა არის ამის ბუნება? განა ისინი ანტიქრისტეები არ არიან? (დიახ.) რა ხდება ამ სიტუაციაში? რატომ არ ახორციელებენ ისინი ამ საქმეს? რატომ არის მათთვის ასე რთული მისი განხორციელება? ამას თავისი მიზეზი აქვს. ისინი ფიქრობენ: „ქრისტეს აქვს ჭეშმარიტება და ღვთის არსი, მაგრამ ეს ყველაფერი ფუჭი სიტყვებია, მხოლოდ მოძღვრებები და ლოზუნგებია. როდესაც საქმე რეალურ საკითხებს ეხება, საერთოდ არ შეგიძლია ვინმეს ნამდვილი ბუნების დანახვა. შენი სიტყვები მხოლოდ ჩვენს მოსასმენად არის ნათქვამი და წიგნებში დაბეჭდილი, და საერთოდ არავითარი კავშირი არ აქვს შენს რეალურ შესაძლებლობებთან. ამიტომ, თუ ვინმეს ბოროტ ადამიანად ან ანტიქრისტედ დაახასიათებ, ეს შესაძლოა არ იყოს ზუსტი. მე რატომ ვერ შევამჩნიე, რომ ის ბოროტი ან ანტიქრისტეა? რატომ არ მესმის ეს საკითხი?“ განა ასე არ ფიქრობენ ისინი? მათ სჯერათ: „ამ ადამიანს მხოლოდ ორჯერ შეხვდი, მოისმინე მისი რამდენიმე სიტყვა და დაინახე მისი ერთი საქმე და ამბობ, რომ ის ბოროტია. და-ძმები ასე არ ფიქრობენ და შენ როგორ შეგიძლია ასე იფიქრო? რატომ უნდა ჰქონდეს შენს სიტყვებს ამხელა წონა? მე არ მინახავს ამ ადამიანის არავითარი ბოროტი საქმე, არც ის ვიცი, რა ცუდი რამეები გააკეთა, ამიტომ არ შემიძლია „ამინ“ ვთქვა იმაზე, რასაც ამბობ. მე მაქვს წარმოდგენები და ეჭვები იმასთან დაკავშირებით, რასაც აკეთებ. მაგრამ, მიუხედავად იმისა, რომ წარმოდგენები მაქვს, არ შემიძლია მათი პირდაპირ გამოხატვა, ამიტომ ირიბ მეთოდებს უნდა მივმართო: მივცემ და-ძმებს საშუალებას, ეს საკითხი კენჭისყრით გადაწყვიტონ. თუ და-ძმები არ დაეთანხმებიან, მაშინ არაფრის გაკეთება არ შეიძლება — ნუთუ მართლა შეგიძლია ყველა მათგანის გასხვლაც? გარდა ამისა, ამ ადამიანთან მხოლოდ რამდენჯერმე გქონდა ურთიერთობა და შემდეგ მას ბოროტად ახასიათებ. რატომ არ აძლევ მას შანსს? შეხედე, რა შემწყნარებლები და მოსიყვარულენი არიან და-ძმები. მე არ შემიძლია სხვების გამნაწყენებელი ვიყო; მეც უნდა ვიყო მოსიყვარულე და მივცე ადამიანებს შანსები — და არა შენსავით, ასე სწრაფად რომ გამოგაქვს განაჩენი ადამიანებზე. ვინმეს მოცილება მარტივი არ არის — რა მოხდება, თუ ეს ადამიანი ამის შემდეგ დასუსტდება? როდესაც რაიმე პრობლემა წამოიჭრება, ქრისტემ უნდა დაიცვას და-ძმები. მან უნდა შეიწყნაროს და-ძმების ნებისმიერი სისულელე, ურჩობა ან უმეცრება და არ უნდა იყოს ასეთი კატეგორიული და უსიყვარულო. განა ღმერთი უხვად მოწყალე არ უნდა იყოს? სად გაქრა ეს წყალობა? დაახასიათო ბოროტად ნებისმიერი, ვინც არ მოგწონს, და გსურდეს მისი გაშვება, ეს საერთოდ არ შეესაბამება წესებს!“ ეს წარმოდგენებია, არა? (დიახ.) როდესაც ქრისტე რამეს აკეთებს ან იღებს გადაწყვეტილებას, თუ ისინი არ ეთანხმებიან მას, მისი განხორციელება რთული ხდება. ისინი აჭიანურებენ საქმეს, იყენებენ სხვადასხვა საბაბსა და მეთოდს წინააღმდეგობის გასაწევად; ისინი უბრალოდ უარს ამბობენ მის განხორციელებაზე ან მორჩილებაზე. მათი განზრახვა ასეთია: „თუ მე ამას არ განვახორციელებ, მაშინ შენი დავალება არ შესრულდება!“ მე გეტყვი, თუ არ განახორციელებ ამას, მაშინ წინამძღოლად სხვას ვიპოვი — ისეთს, ვინც ამას განახორციელებს. შენ კი შეგიძლია დაბრუნდე იქ, საიდანაც მოხვედი! განა ეს საკითხი ასე არ უნდა მოგვარდეს? (დიახ.) მე ისინი ზუსტად ასე გავუშვი, პირდაპირ და ეფექტიანად — არავითარი საჭიროება არ იყო ვინმესთან მოთათბირების.

ზოგიერთ ადამიანს არასოდეს ესმის ჭეშმარიტება და მუდამ ეჭვი ეპარება ღვთის სიტყვებში. ისინი ამბობენ: „არის ჭეშმარიტების მიერ ძალაუფლების ფლობა იგივე, რაც ქრისტეს მიერ ძალაუფლების ფლობა? ქრისტეს სიტყვები აუცილებლად ყოველთვის სწორი არ არის, რადგან მას ადამიანური მხარეც აქვს“. მათ არ შეუძლიათ მიიღონ ქრისტეს მიერ ძალაუფლების ფლობა. ძალაუფლებას რომ ღვთის სული ფლობდეს, მათ არავითარი წარმოდგენა არ ექნებოდათ. რა არის აქ პრობლემა? ასეთ ადამიანებს მცირედი ეჭვიც კი არ ეპარებათ ზეცაში მყოფ ღმერთში, მაგრამ მუდამ ეჭვით უყურებენ განკაცებულ ღმერთს. ქრისტემ ამდენი ჭეშმარიტება გამოხატა, და მაინც, ისინი არ აღიარებენ მას განკაცებულ ღმერთად. მაშ, შეუძლიათ მათ აღიარონ, რომ ქრისტე არის ჭეშმარიტება, გზა და სიცოცხლე? ამის თქმა რთულია. ასეთი ადამიანები ქრისტეს რომც მიჰყვებოდნენ, შეუძლიათ მათ მისი დამოწმება? არიან ისინი ქრისტეს შესატყვისნი? ამ კითხვებზე საბოლოო პასუხი არ არსებობს. ასევე გაურკვეველია, შეძლებენ თუ არა ასეთი ადამიანები გზის ბოლომდე გავლას. ზოგიერთი ადამიანი გულში სრულად აღიარებს, რომ ღვთის სახლში ჭეშმარიტება ფლობს ძალაუფლებას. მაგრამ როგორ ესმით მათ ჭეშმარიტების მიერ ძალაუფლების ფლობა? ისინი ფიქრობენ, რომ რა საქმეც არ უნდა კეთდებოდეს, თუკი ის ღვთის სახლს უკავშირდება, ყველამ ერთად უნდა განიხილოს და გადაწყვიტოს. როგორც კი კონსენსუსი მიიღწევა, როგორიც არ უნდა იყოს შედეგი, ის უნდა განხორციელდეს. სწორედ ეს არის, მათი აზრით, რასაც ჭეშმარიტების მიერ ძალაუფლების ფლობა ნიშნავს. არის ეს შეხედულება სწორი? ეს მძიმე შეცდომაა; ეს ყველაზე აბსურდული და უაზრო ნათქვამია. საიდან მოდის ჭეშმარიტება? ის ქრისტეს მიერ არის გამოხატული. მხოლოდ ქრისტეა ჭეშმარიტება, მაშინ როცა გახრწნილი კაცობრიობა საერთოდ არ ფლობს არავითარ ჭეშმარიტებას, მაშ, როგორ შეუძლიათ ადამიანებს ჭეშმარიტების მიღება განხილვის გზით? ადამიანებს რომ შეეძლოთ ჭეშმარიტების მიღება განხილვის გზით, ეს იმას ნიშნავდა, რომ გახრწნილი კაცობრიობა ჭეშმარიტებას ფლობს. განა ეს ყველაზე აბსურდული რამ არ არის? ამიტომ, ჭეშმარიტების მიერ ძალაუფლების ფლობა ნიშნავს ქრისტეს მიერ ძალაუფლების ფლობას, ეს ნიშნავს ღვთის სიტყვების მიერ ძალაუფლების ფლობას, და არა იმას, რომ ყველას აქვს ძალაუფლება ან სიტყვის უფლება. ერთად შეკრება ჭეშმარიტებასა და ღვთის სიტყვებზე თანაზიარებისთვის სწორია; ეს არის საეკლესიო ცხოვრება. მაგრამ რა არის ამგვარი პრაქტიკის შედეგი? ეს არის ის, რომ ყველამ გაიგოს ჭეშმარიტება და შეიცნოს ღვთის სიტყვები, რათა ყველამ შეძლოს ღვთის სიტყვებისადმი მორჩილება და მათ შესაბამისად მოქმედება. ადამიანები იკრიბებიან ჭეშმარიტებაზე თანაზიარებისთვის სწორედ იმიტომ, რომ მათ ის არ ესმით. მათ რომ ესმოდეთ ჭეშმარიტება, ისინი პირდაპირ დაემორჩილებოდნენ ქრისტეს და ღვთის სიტყვებს; ეს იქნებოდა ჭეშმარიტი მორჩილება. თუ ერთ დღეს ღვთის რჩეული ხალხი სრულად გაიგებს ჭეშმარიტებას, ყველა შეძლებს პირდაპირ დაემორჩილოს ქრისტეს, განადიდოს იგი და დაამოწმოს მასზე, ეს იმის მანიშნებელი იქნება, რომ ღვთის რჩეული ხალხი სრულქმნილი გახდა. უფრო მეტიც, ეს დაამოწმებს, რომ ღვთის სახლს მართავს ჭეშმარიტება, მართავს ქრისტე. მხოლოდ ასეთი ფაქტები და დამოწმებები დაამტკიცებდა, რომ ღმერთი გამეფდა დედამიწაზე და ქრისტეს სასუფეველი გამოჩნდა. მაგრამ როგორ ესმის ზოგიერთ ანტიქრისტესა და ცრუ წინამძღოლს ჭეშმარიტების მიერ ძალაუფლების ფლობა? მათ პრაქტიკაში ჭეშმარიტების მიერ ძალაუფლების ფლობა ნიშნავს და-ძმების მიერ ძალაუფლების ფლობას. რა საქმესაც არ უნდა აკეთებდნენ, თუკი ამ საქმეში დარწმუნებულნი არიან, საკუთარი ნების მიხედვით აკეთებენ; ხოლო თუ არ არიან დარწმუნებულნი, რამდენიმე ადამიანთან აქვთ თანაზიარება და ჯგუფს აძლევენ გადაწყვეტის საშუალებას. შეუძლია ამას დაამტკიცოს, რომ ჭეშმარიტება პრაქტიკაში ხორციელდება? აუცილებლად შეესაბამება ჯგუფის გადაწყვეტილება ღვთის განზრახვებს? შეუძლია ასეთ პრაქტიკას ჭეშმარიტების მიერ ძალაუფლების ფლობის დამკვიდრება? შეუძლია მას დაამოწმოს, რომ ღვთის სახლში ქრისტე ფლობს ძალაუფლებას? ისინი და-ძმებისთვის საკუთარი აზრის გამოხატვის, შეხედულებების განხილვის და საბოლოოდ კონსენსუსის მიღწევისა და გადაწყვეტილებების მიღების უფლების მიცემას ჭეშმარიტების მიერ ძალაუფლების ფლობად მიიჩნევენ, რაც გულისხმობს, რომ და-ძმები ჭეშმარიტების გამხმოვანებლები არიან, თავად ჭეშმარიტების სინონიმები. არის ამის ასე გაგება სწორი? ნათელია, რომ არა, მაგრამ ზოგიერთი ანტიქრისტე და ცრუ წინამძღოლი ნამდვილად ასე იქცევა და ასე ახორციელებს მას. ისინი ფიქრობენ, რომ ამით დემოკრატიას ახორციელებენ, რომ დემოკრატიულ გადაწყვეტილებას იღებენ და ასე უნდა გაკეთდეს, მიუხედავად იმისა, შეესაბამება თუ არა ეს ჭეშმარიტებას. რა არის ასე მოქმედების არსი? შეესაბამება დემოკრატიულად გადაწყვეტილი საკითხები ავტომატურად ჭეშმარიტებას? წარმოადგენენ ისინი ავტომატურად ღმერთს? დემოკრატია რომ ჭეშმარიტება ყოფილიყო, ღმერთს აღარ დასჭირდებოდა ჭეშმარიტების გამოხატვა; განა საკმარისი არ იქნებოდა მხოლოდ დემოკრატიის მმართველობა? როგორც არ უნდა ახორციელებდეს გახრწნილი კაცობრიობა დემოკრატიას, მას არ შეუძლია ჭეშმარიტების მიღება დემოკრატიის განხორციელებით. ჭეშმარიტება ღვთისგან, ქრისტეს გამოხატულებებიდან მოდის. რამდენადაც არ უნდა შეესაბამებოდეს ადამიანური მეთოდი ადამიანურ იდეებსა თუ გემოვნებას, ის ვერ წარმოადგენს ჭეშმარიტებას. ეს ფაქტია. ცრუ წინამძღოლებისა და ანტიქრისტეების მიდგომების არსი იმაში მდგომარეობს, რომ ჭეშმარიტების მიერ ძალაუფლების ფლობის საფარქვეშ, სრულად ჩამოიშორონ ქრისტე, ჩაანაცვლონ ქრისტე დემოკრატიით და ჩაანაცვლონ ქრისტეს მმართველობა საყოველთაო თანაზიარებისა და დემოკრატიული მმართველობის მეთოდით. არის ამის ბუნება და შედეგები ადვილად შესამჩნევი? გამჭრიახ ადამიანებს უნდა შეეძლოთ მათი დანახვა. ცრუ წინამძღოლები და ანტიქრისტეები არ არიან ისინი, ვინც ქრისტეს ემორჩილება, არამედ ისინი, ვინც უარყოფს და უტიფრად ეწინააღმდეგება მას. რაზეც არ უნდა ჰქონდეს ქრისტეს თანაზიარება ეკლესიაში, თუნდაც მოისმინონ და გაიგონ, ადამიანები ამას ყურს მიღმა ატარებენ და არ სურთ მისი განხორციელება. ნაცვლად ამისა, ისინი ყურადღებას აქცევენ იმას, რასაც ცრუ წინამძღოლები და ანტიქრისტეები ამბობენ; საბოლოო ჯამში, მათი სიტყვებია გადამწყვეტი. შეუძლიათ თუ არა ადამიანებს ქრისტეს სიტყვების მიხედვით პრაქტიკაში მოქმედება, დამოკიდებულია ამ ცრუ წინამძღოლებისა და ანტიქრისტეების გადაწყვეტილებებზე, და ადამიანთა უმეტესობა მიდრეკილია, მათ გაჰყვეს. ანტიქრისტეები მკაცრად აკონტროლებენ ეკლესიის საქმეს, მხოლოდ საკუთარ თავს აძლევენ გადაწყვეტილებების მიღების უფლებას და არ აძლევენ ღმერთს სიტყვის თქმის ან ძალაუფლების ფლობის საშუალებას. ისინი ფიქრობენ: „ქრისტე აქ მხოლოდ საქმის შესამოწმებლად არის. შეგიძლია შენი სათქმელი თქვა და საქმე გაანაწილო, მაგრამ როგორ განხორციელდება ის, ჩვენზეა დამოკიდებული. ნუ ჩაერევი ჩვენს საქმეში“. განა ამას არ აკეთებენ ანტიქრისტეები? ანტიქრისტეები მუდამ ამბობენ: „ყველა და-ძმას ჰქონდა თანაზიარება“ ან „ყველა და-ძმამ მიაღწია კონსენსუსს“ — ნუთუ მათ, ვინც ამას ამბობს, რეალურად ესმით ჭეშმარიტება? ვინ არიან და-ძმები? განა ისინი უბრალოდ სატანის მიერ ღრმად გახრწნილი ადამიანების ჯგუფი არ არიან? რამდენი ჭეშმარიტება ესმით მათ, ჭეშმარიტება-რეალობის რა ნაწილს ფლობენ ისინი? შეუძლიათ მათ წარმოადგინონ ქრისტე? განასახიერებენ ისინი ჭეშმარიტებას? შეუძლიათ იყვნენ ჭეშმარიტების გამხმოვანებლები? აქვთ მათ რაიმე კავშირი ჭეშმარიტებასთან? (არა.) რაკი არავითარი კავშირი არ არსებობს, რატომ მიიჩნევენ ისინი, ვინც ასეთ რამეებს ამბობს, და-ძმებს უზენაესად? რატომ არ განადიდებენ ღმერთს და არ მოწმობენ მასზე? რატომ არ საუბრობენ და არ მოქმედებენ ჭეშმარიტების შესაბამისად? განა ისინი, ვინც ასე საუბრობს, აბსურდული ადამიანები არ არიან? ამდენი წლის განმავლობაში ღვთის სიტყვების კითხვისა და ქადაგებების მოსმენის შემდეგ, მათ არ ესმით არავითარი ჭეშმარიტება და ვერ ხედავენ, ვინ არიან ჭეშმარიტი და-ძმები. განა ისინი ბრმები არ არიან? ახლა, ყველა დახარისხდა თავისი გვარისამებრ; ბევრმა გამოავლინა თავისი ნამდვილი სახე, ისინი ყველა სატანის მოდგმისაა — ისინი მთლიანად მხეცები არიან. ვერ ხედავთ ამას ნათლად? საერთოდ არ ფლობთ ჭეშმარიტებას! ზოგიერთ ადამიანს არ სურს მოისმინოს, როგორ ვაანალიზებ ანტიქრისტეებს. ისინი ამბობენ: „კარგი რა, ნუ საუბრობ მუდამ ასეთ წვრილმან საკითხზე, როგორიც ანტიქრისტეებია; ეს უხერხულია. რატომ აანალიზებ მუდამ ანტიქრისტეებს?“ განა შეიძლება, რომ არ გავაანალიზოთ ისინი? ისინი სწორედ ასე უნდა გაანალიზდნენ, რათა ადამიანებმა გარჩევა ისწავლონ. წინააღმდეგ შემთხვევაში, როგორც კი ანტიქრისტეები გამოჩნდებიან, ისინი გაავრცელებენ მრავალ ერესსა და მცდარ შეხედულებას, შეცდომაში შეიყვანენ ბევრ ადამიანს, და გააკონტროლებენ კიდეც ეკლესიას და დააარსებენ საკუთარ დამოუკიდებელ სამეფოს. ხედავთ ნათლად, რამდენად სერიოზულია ამ საკითხის შედეგები? ახლახან ჩვენ გვქონდა თანაზიარება იმაზე, თუ რას ნიშნავს ჭეშმარიტების მიერ ძალაუფლების ფლობა. თანაზიარების მეშვეობით ადამიანებმა დაინახეს ანტიქრისტეების აბსურდული მეთოდები და უაზრო შეხედულებები. ანტიქრისტეებს მუდამ თავად სურთ ძალაუფლების ფლობა და არ სურთ, რომ ქრისტე ფლობდეს ძალაუფლებას, ამიტომ ისინი ჭეშმარიტების მმართველობას დემოკრატიულ ფორმად აქცევენ და ქადაგებენ, რომ საკითხებზე ყველას ერთად მოთათბირება ჭეშმარიტების მიერ ძალაუფლების ფლობაა. განა ამაში სატანის მზაკვრობა არ არის? არის ჭეშმარიტება ის, რისი მიღწევაც ყველას შეუძლია განხილვის გზით? ჭეშმარიტება ღვთის მიერ არის გამოხატული და ღვთისგან იღებს სათავეს. რატომ არ შეგიძლიათ პირდაპირ განახორციელოთ პრაქტიკაში ღვთის სიტყვები, პირდაპირ დაემორჩილოთ ღმერთს და პირდაპირ დაემორჩილოთ ღვთის განკარგულებებს? რატომ უნდა განისაზღვროს ქრისტეს ბრძანებები საყოველთაო განხილვის გზით? განა ეს სატანის შეთქმულება არ არის? ანტიქრისტეები ხშირად ავრცელებენ თეორიების წყებას ადამიანების შეცდომაში შესაყვანად, და რა სამუშაო დავალებასაც არ უნდა ახორციელებდნენ, გადამწყვეტი სიტყვა მათ ეკუთვნით, რითაც სრულად არღვევენ ჭეშმარიტება-პრინციპებს. თუ ანტიქრისტეების გამოვლინებებიდან შევხედავთ, ზუსტად როგორია მათი ხასიათი? არიან ისინი ადამიანები, რომლებსაც უყვართ ყოველივე დადებითი და უყვართ ჭეშმარიტება? აქვთ მათ ჭეშმარიტი მორჩილება ღვთის მიმართ? (არა.) მათი არსი ჭეშმარიტებისადმი ზიზღსა და მის სიძულვილში მდგომარეობს. უფრო მეტიც, ისინი იმდენად ამპარტავნები არიან, რომ კარგავენ ყოველგვარ გონივრულობას და არ გააჩნიათ ის ელემენტარული სინდისი და გონიერებაც კი, რომელიც ადამიანებს უნდა ჰქონდეთ. ასეთი ადამიანები არ არიან ღირსნი, ადამიანებად იწოდებოდნენ. მათზე მხოლოდ იმის თქმა შეიძლება, რომ ისინი სატანის მოდგმისანი არიან; ისინი ეშმაკები არიან. ნებისმიერი, ვინც მცირედითაც კი არ იღებს ჭეშმარიტებას, ეშმაკია — ეს ყოველგვარ ეჭვს გარეშეა.

არიან ისეთი ადამიანებიც, რომლებიც ქრისტეს სიტყვების მიმართ არც თავმდაბალ და არც ამპარტავან დამოკიდებულებას ავლენენ. ისინი არც სრულ მიმღებლობას გამოხატავენ და არც ეწინააღმდეგებიან. როდესაც ქრისტე საუბრობს, ჭეშმარიტებას აზიარებს, ვინმეს არსს განჭვრეტს ან საქმეს ავალებს, გარეგნულად ისე ჩანს, თითქოს უსმენენ და ინიშნავენ, რითაც სერიოზულობასა და თანამშრომლობას ავლენენ. ისინი ყველაფერს გულდასმით ინიშნავენ, სხვადასხვა აღნიშვნას აკეთებენ, თითქოს ძალიან არიან დაინტერესებულნი ჭეშმარიტებით და დიდად აფასებენ იმას, რასაც ქრისტე ამბობს, თითქოს განსაკუთრებით უყვართ ჭეშმარიტება და ქრისტესადმი ურყევად ერთგულნი არიან. მაგრამ ჩანს კი ასეთ ზედაპირულ მოვლენებში ამ ადამიანების დამოკიდებულება ჭეშმარიტებისადმი, მათი ხასიათი და არსი? არ ჩანს. ასეთი ადამიანები გარეგნულად თითქოს ინიშნავენ და უსმენენ, მაგრამ სინამდვილეში რას ფიქრობენ გულში? როდესაც უყურებენ იმას, რაც ჩაინიშნეს, ფიქრობენ: „რა არის ეს ყველაფერი? არცერთი სასარგებლო სტრიქონი, არაფერი ჩანს ამაღლებული ან ჭეშმარიტების შესაბამისი, და არც ჩემთვის ლოგიკურია რამე. ბარემ დავხევ და ეგ იქნება!“ განა ეს არ არის ერთგვარი დამოკიდებულება? მინახავს ბევრი ადამიანი, რომელიც ქადაგებების მოსმენისას თავს უქნევს და სახის სხვადასხვა გამომეტყველებას იღებს, თან ინიშნავს კიდეც, მაგრამ შემდეგ ამას სერიოზულად საერთოდ არ აღიქვამს. მათ არ ახსოვთ, რა უნდა განახორციელონ, არც გულში იდებენ და არც მის მიხედვით მოქმედებენ. რაც შეეხება იმის პრაქტიკაში განხორციელებას, რაც მართებთ, ამას ხომ მით უმეტეს არ გააკეთებენ. ის, რაც უნდა განახორციელონ, დაკავშირებულია ღვთის სახლის საქმესა და მათ მოვალეობასთან, ხოლო ის, რაშიც უნდა შევიდნენ, მათ პირად შესვლას ეხება. ისინი არ ახორციელებენ იმას, რაც მართებთ, და მით უმეტეს, სერიოზულად არ ეკიდებიან თავიანთ პირად შესვლას. ისინი ამბობენ: „ამბობენ, რომ ქრისტეს მიერ წარმოთქმული და გამოხატული ყოველი წინადადება ჭეშმარიტებაა, არის ის, რაშიც ადამიანები უნდა შევიდნენ, რომ ეს ყველაფერი არის ჭეშმარიტება, გზა და სიცოცხლე — მაგრამ მე ვერ ვხედავ ვერავითარ ჭეშმარიტებას ან გზას იმაში, რასაც ყოველ ჯერზე ვინიშნავ და არც იმას ვგრძნობ, რომ ეს სიცოცხლეა. მაშ, როგორ შეიძლება აღსრულდეს განცხადება, რომ ქრისტეს ღვთის არსი აქვს? როგორ შეიძლება ეს განხორციელდეს? როგორ შეიძლება ეს შეესაბამებოდეს იმას, რასაც მე ვხედავ? ეს ადვილად ვერ შეესაბამება“. ზოგიერთი ადამიანი ამბობს: „თუ მოსმენის შემდეგ მათი დამოკიდებულება ასეთია, მაშინ საერთოდ რატომ ინიშნავდნენ? თითქოს სათანადო, სერიოზული და პასუხისმგებლობით სავსე დამოკიდებულება ჰქონდათ; რა ხდება?“ ამას მხოლოდ ერთი მიზეზი აქვს. თუ ვინმეს, ვისაც არ უყვარს ჭეშმარიტება და უკიდურესად ზიზღითაა განწყობილი მის მიმართ, შეუძლია განსაკუთრებით სერიოზული და ყურადღებიანი ჩანდეს, როდესაც ქრისტე საუბრობს, მათი ერთადერთი განზრახვა სხვა არაფერია, თუ არა უბრალოდ, უხალისოდ და ზედაპირულად მოვალეობის მოხდა, და არა ჭეშმარიტი მიღება. ყოველ ჯერზე, როდესაც ისინი კითხულობენ ღვთის სიტყვებს ან კონტაქტში შედიან ქრისტესთან და ესაუბრებიან მას, ისინი აღიქვამენ არა ღვთის ეგრეთ წოდებულ ამაღლებულობას, შეუცნობლობას ან საოცრებას, არამედ მის პრაქტიკულობას, ნორმალურობასა და უმნიშვნელობას, არამედ მისი პრაქტიკულობა, ნორმალურობა და უბრალოება. ამიტომ, მათი საკუთარი თვალსაზრისიდან და პოზიციიდან გამომდინარე, მათთვის შეუძლებელია ამ ჩვეულებრივი ადამიანის სიტყვების დაკავშირება ჭეშმარიტებასთან, გზასთან ან სიცოცხლესთან. როგორც არ უნდა შეხედონ ამ პიროვნებას, მასში მხოლოდ ჩვეულებრივ ადამიანს ხედავენ; მათ არ შეუძლიათ მისი ღმერთად ან ქრისტედ მიჩნევა. ამგვარად, მათ არანაირად არ შეუძლიათ ამ უკიდურესად ჩვეულებრივი სიტყვების ჭეშმარიტებად მიჩნევა, რათა დაიცვან, პრაქტიკაში გამოიყენონ და ცხოვრების გზამკვლევად, არსებობის მიზნად და ა.შ. აქციონ — ეს მათ ძალიან აწუხებს. ისინი ამბობენ: „როგორ ხდება, რომ მე ვერ ვხედავ ვერავითარ ჭეშმარიტებას ამ ჩვეულებრივ სიტყვებში? როგორ შეგიძლიათ თქვენ ყველას ამის დანახვა? განა ეს უბრალოდ ჩვეულებრივი სიტყვები არ არის? ეს არის ადამიანური ენა, ადამიანური ტექსტი, ადამიანური გრამატიკა, რომელიც იყენებს ზოგიერთ ადამიანურ ფრაზასა და ლექსიკასაც კი, და არჩევს კიდეც ზოგიერთ ადამიანურ ანდაზასა და კულტურის ასპექტებს. როგორ შეიძლება ეს სიტყვები შეიცავდეს ჭეშმარიტებას? რატომ ვერ ვხედავ ამას? რადგან თქვენ ყველანი ამბობთ, რომ ეს ჭეშმარიტებაა, მაშინ მეც უბრალოდ აგყვებით და თუთიყუშივით გავიმეორებ; ჩავინიშნავ, რადგან ყველა ასე აკეთებს, მაგრამ თუკი თქვენ ყველანი მას ჭეშმარიტებად მიიჩნევთ, მე ნამდვილად არ მივიჩნევ. „ჭეშმარიტება“ ისეთი წმიდა სიტყვაა, ის აუცილებლად რაღაც უკიდურესად ამაღლებული უნდა იყოს! როდესაც საქმე ჭეშმარიტებას ეხება, ის ღმერთს უკავშირდება, და როდესაც ის ღმერთს უკავშირდება, არ შეიძლება იყოს ასეთი ჩვეულებრივი, ასეთი უმნიშვნელო, ასეთი ბანალური. ამიტომ, რამდენიც არ უნდა ვიკვლიო და გავაანალიზო, მასში ღვთის ნატამალსაც ვერ ვპოულობ. თუ მასში ღვთის ნატამალი არ არის, როგორ შეუძლია ჩვენი გადარჩენა? ეს შეუძლებელია. თუ მის სიტყვებს არ შეუძლია ჩვენი გადარჩენა ან ჩვენთვის სარგებლის მოტანა, რატომ უნდა გავყვეთ მას? რატომ უნდა განვახორციელოთ მისი სიტყვები? რატომ უნდა ვიცხოვროთ მისი სიტყვებით?“ ახლა მათ აჩვენეს თავიანთი ნამდვილი სახე, როგორც ანტიქრისტეებმა, განა ასე არ არის? თავიდან ბოლომდე, იმ ხორცის მიმართ, რომელშიც ღმერთი განკაცდა, მათ გამოკვლევისა და დაკვირვების დამოკიდებულება აქვთ. ღვთის სიტყვებისადმი მათ მოპყრობაში არ არის არც მიღება და არც მორჩილება, მით უმეტეს, არც პრაქტიკაში ახორციელებენ და არც განიცდიან მათ. ნაცვლად ამისა, ისინი ღვთის სიტყვებს წინააღმდეგობის, დაპირისპირებისა და უარყოფის დამოკიდებულებით ეპყრობიან. ისინი უხალისოდ ინიშნავენ რაღაცებს, როდესაც ქრისტე ესაუბრება ადამიანებს, მაგრამ გულის სიღრმეში ოდნავადაც არ იღებენ ამას. ქრისტესთან ურთიერთობის შემდეგ ზოგიერთი ადამიანი ამბობს: „ღმერთთან პირისპირ საუბარი და თანაზიარება მართლაც სასიამოვნოა“. ანტიქრისტე ამბობს: „მეც ვცდი. პირისპირ დაველაპარაკები ქრისტეს და ვნახავ, როგორია სინამდვილეში ქრისტეს სახის გამომეტყველება, ქმედებები და საუბარი, როდესაც ის ადამიანებს ელაპარაკება. ვნახავ, რას შეიძლება გამორჩეს ან რა შეიძლება აღმოაჩინოს ადამიანმა აქედან და დაადასტურონ თავიანთი რწმენა მისდამი, როგორც ჭეშმარიტი ღმერთისადმი“. ქრისტესა და მისი სიტყვების მიმართ ასეთი დამოკიდებულებით, შეუძლიათ თუ არა მათ რაიმე რეალური პრაქტიკა ან განხორციელება? არა, არ შეუძლიათ. ისინი სხვა არავინ არიან, თუ არა სეირის საყურებლად მოსული მაყურებლები; ისინი აქ ჭეშმარიტების საძიებლად სულაც არ მოსულან. როგორ ფიქრობთ, დამოკიდებულება, რომლითაც ეს ადამიანები ქრისტეს ეპყრობიან და ესაუბრებიან, ცოტათი ხომ არ ჰგავს აივანზე შეკრებილი მეზობელი ქალების საქციელს, რომლებიც ერთმანეთში ლაქლაქებენ, სადაც ვინმესთან საუბარი არ მოითხოვს სერიოზულობას და ყველა უბრალოდ იმას ამბობს, რაც სურს? ეს ადამიანები ქრისტესაც ასე ეპყრობიან: „შენ შენს შეხედულებებს გამოთქვამ, მე კი ჩემს აზრზე დავრჩები. ყველა თავის აზრზე დარჩეს; ნუ გექნება იმედი, რომ გადამარწმუნებ, მე კი ნამდვილად არ მივიღებ იმას, რასაც შენ ამბობ, მე კი ნამდვილად არ მივიღებ იმას, რასაც შენ ამბობ“. განა ეს არ არის ასეთი დამოკიდებულება? რა დამოკიდებულებაა ეს? (აბუჩად ამგდები და უპატივცემულო.) ეს ადამიანები უცნაურები არიან. რადგან არ აღიარებ ქრისტეს, როგორც იმ ხორცს, რომელშიც ღმერთი განკაცდა, მაშინ რატომ გწამს მისი და მიჰყვები მას? თუ არ გწამს, უბრალოდ რატომ არ წახვალ და არ დაასრულებ ამ ყველაფერს? ვინ გაიძულებს რწმენას? არავინ გაიძულებს ღვთის რწმენას; ეს შენი საკუთარი არჩევანია.

როდესაც ზოგიერთი ადამიანი ისმენს ჩემს თანაზიარებას რაიმე საკითხზე, მათ სწრაფად უყალიბდებათ განსხვავებული მოსაზრებები: „შენ ასე ფიქრობ, მაგრამ მე ასე ვფიქრობ. შენ შენი იდეები გაქვს თითოეულ საკითხთან დაკავშირებით, მე კი — ჩემი; ყველას თავისი იდეები აქვს“. როგორი ქმნილება იტყოდა ამას? როდესაც ღმერთი ადამიანებს ჭეშმარიტებას აწვდის, არის ეს ერთგვარი არგუმენტი? არის ღვთის სიტყვები აკადემიური თეორია? (არა.) მაშ, რა არის ისინი? (ისინი ჭეშმარიტებაა.) უფრო კონკრეტულად. (ისინი ადამიანის ქცევის პრინციპები და გზამკვლევია, ადამიანთა სიცოცხლისთვის აუცილებელი რამ.) რატომ ვამბობთ, რომ ღმერთი ადამიანებს ჭეშმარიტებას აწვდის? თქმულა ოდესმე, რომ ის ცოდნას აწვდის? (არა.) რატომ ვამბობთ, რომ ღვთის სიტყვები ადამიანებმა უნდა ჭამონ და სვან? ღვთის სიტყვები ადამიანების საკვებივითაა; მათ შეუძლიათ ასაზრდოონ შენი ფიზიკური სხეული და გაცოცხლონ, და უფრო მეტიც, ისინი გაძლევს საშუალებას, იცხოვრო კარგად, გაძლევს საშუალებას, იცხოვრო ადამიანური მსგავსებით. ისინი ადამიანისთვის სიცოცხლეა! ღვთის სიტყვები არ არის ცოდნის ფორმა, არგუმენტი ან გამონათქვამი. ცოდნას, არგუმენტებსა და ადამიანურ ტრადიციულ კულტურას მხოლოდ ადამიანების გახრწნა შეუძლია. ადამიანებს შეუძლიათ იცხოვრონ მათით ან მათ გარეშე, მაგრამ თუ ვინმეს სურს იცხოვროს და გახდეს ქმნილება, რომელიც აკმაყოფილებს მოთხოვნილ კრიტერიუმს და სტანდარტის შესაბამისია, ამას ჭეშმარიტების გარეშე ვერ შეძლებს. მაშ, ზუსტად რა არის ჭეშმარიტება? (ეს არის კრიტერიუმი საკუთარი თავის წარმართვისთვის, მოქმედებისთვის და ღვთის თაყვანისცემისთვის.) სწორია, ეს უფრო კონკრეტულია. ხედავენ ამას ანტიქრისტეები ასე? ისინი არ იღებენ ამ ფაქტს. ისინი აპროტესტებენ, ეწინააღმდეგებიან და გმობენ ამ ფაქტს, ამიტომ არ შეუძლიათ ჭეშმარიტების მოპოვება. თავიანთ ფიქრებსა და შეხედულებებში ისინი ფიქრობენ: „შენ უბრალოდ ჩვეულებრივი ადამიანი ხარ. შენ ერთს ამბობ და სხვა ადამიანები შენი სიტყვების მიხედვით პრაქტიკაში ახორციელებენ, მაშ, რატომ არ შემიძლია მე ვთქვა რაღაც სწორი და ადამიანებმაც ის განახორციელონ? რატომ არის, რომ რასაც შენ ამბობ, ყოველთვის სწორია, ხოლო რასაც მე ვამბობ, ყოველთვის მცდარია? რატომ მიიჩნევა შენი სიტყვები ჭეშმარიტებად, ხოლო ჩემი — ცოდნად და მოძღვრებებად?“ აქ არაფერია დასასაბუთებელი — ეს ფაქტია, და ეს არსით არის განსაზღვრული. ქრისტე არის ის ხორცი, რომელშიც ღმერთი განკაცდა, და მისი არსი ღმერთია. ამას ვერავინ უარყოფს; მაშინაც კი, თუ ანტიქრისტეები უარს ამბობენ მის აღიარებაზე ან მიღებაზე, მათ არ შეუძლიათ მისი უარყოფა. ის მომენტი, როდესაც ადამიანი ზურგს აქცევს ქრისტეს და უარყოფს მას, არის ადამიანის განადგურების ჟამი. ქრისტესა და მისი სიტყვების გარეშე ვერავინ გადარჩება. განა ეს ფაქტი არ არის? (დიახ.) როგორი აღშენების მოტანა შეუძლია ადამიანებისთვის ანტიქრისტეების ამ სიტყვებსა და თეორიებს? თუ ადამიანები არ მიიღებენ მათ, განიცდიან რაიმე დანაკარგს? არა, არავითარი დანაკარგი არ იქნება. ანტიქრისტეების სიტყვებს არავითარი დადებითი გავლენა არ აქვს არავისზე, პირიქით, უამრავი უარყოფითი შედეგი მოაქვს. ქრისტეს რომ არცერთი წინადადება არ ეთქვა, უბრალოდ მოსულიყო, რამდენიმე წელი ჩვეულებრივი ცხოვრებით ეცხოვრა და წასულიყო, რას მიიღებდა კაცობრიობა? ჯვრის ტარების გარდა, კიდევ რას მიიღებდა კაცობრიობა? ადამიანები კვლავ ცოდვაში იცხოვრებდნენ, აღიარებდნენ ცოდვებს და მოინანიებდნენ, მაგრამ ცოდვაში გამოუვალად ჩაფლულნი, სულ უფრო და უფრო გაიხრწნებოდნენ და საბოლოოდ, როდესაც ღვთის საქმე დასრულდებოდა, ყველა განადგურდებოდა. აი, რა დაემართებოდა კაცობრიობას. მაგრამ ქრისტე მოვიდა, გამოხატა ყველა ის სიტყვა, რომლის თქმაც ღმერთს ადამიანისთვის განზრახული ჰქონდა, მიაწოდა მთელი ჭეშმარიტება, რომელიც ადამიანს სჭირდება, და გაუმჟღავნა ადამიანს ის, რაც ღმერთს აქვს და რაც იგი არის. განა ამან არ მოიტანა გარდამტეხი მომენტი ადამიანისთვის? სხვაგვარად რომ ვთქვათ, განა ქრისტეს სიტყვებმა არ შექმნა გარდამტეხი მომენტი ადამიანისთვის? (დიახ.) რა არის ეს გარდამტეხი მომენტი? უპირველეს ყოვლისა, ეს ისაა, რომ ადამიანებს, რომლებიც მსჯავრდებისა და განადგურების წინაშე იდგნენ, გადარჩენის შესაძლებლობა და იმედი გაუჩნდათ. განა ეს არ არის გარდამტეხი მომენტი? ადამიანების იმედი მოვიდა; ისინი ხედავენ განთიადს და აქვთ ხსნის მიღებისა და გადარჩენის იმედი. როდესაც ღმერთი ანადგურებს და სჯის კაცობრიობას, მათ შეუძლიათ თავიდან აიცილონ განადგურება და სასჯელი. მაშ, ასეთი კაცობრიობისთვის, რომელსაც შეუძლია გადარჩეს, ქრისტე და მისი სიტყვები კარგია თუ ცუდი? (კარგია.) ისინი კარგია. ის, რომ ანტიქრისტეები ამდენად მტრულად არიან განწყობილნი ასეთი ქრისტეს, ასეთი ჩვეულებრივი ადამიანის მიმართ და ასე ძლიერ სძულთ იგი, მათი არსით არის განპირობებული.

ანტიქრისტეების კიდევ ერთი გამოვლინებაა ის, თუ როგორ ეპყრობიან ისინი განკაცებულ ღმერთს: ისინი ამბობენ: „როგორც კი დავინახე, რომ ქრისტე ჩვეულებრივი ადამიანი იყო, გონებაში წარმოდგენები გამიჩნდა. წიგნი „სიტყვის ხორცში გამოჩინება“ ღვთის გამოხატვაა; ის ჭეშმარიტებაა და მე ამას ვაღიარებ. მე მაქვს „სიტყვის ხორცში გამოჩინების“ ეგზემპლარი და ეს საკმარისია. არ მჭირდება ქრისტესთან კონტაქტი. გამიჩნდება წარმოდგენები, ნეგატიური განწყობა ან სისუსტე, მათ დაძლევას მხოლოდ ღვთის სიტყვის წაკითხვითაც შევძლებ. განკაცებულ ღმერთთან თუ მექნება კონტაქტი, ადვილად გამიჩნდება წარმოდგენები, ეს კი გამოაჩენს, რომ მეტისმეტად ღრმად ვარ გახრწნილი. თუ ისე მოხდა, რომ ღმერთმა მსჯავრი დამდო, გადარჩენის იმედი აღარ მექნება. ამიტომ, სჯობს, უბრალოდ დამოუკიდებლად ვიკითხო ღვთის სიტყვა. სწორედ ზეცაში მყოფ ღმერთს შეუძლია ადამიანების გადარჩენა“. სწორედ ღვთის ამჟამინდელი სიტყვები და თანაზიარება, განსაკუთრებით ის სიტყვები, რომლებიც ამხელს ანტიქრისტეების ხასიათსა და არსს, ყველაზე მეტად სტკენს გულს ანტიქრისტეებს და ყველაზე მტკივნეულია მათთვის. ეს ის სიტყვებია, რომელთა წაკითხვაც ანტიქრისტეებს ყველაზე ნაკლებად სურთ. ამიტომ, ანტიქრისტეებს გულში სურთ, რომ ღმერთმა მალე დატოვოს დედამიწა, რათა მათ შეძლონ დედამიწაზე საკუთარი ძალით მმართველობა. მათ სჯერათ, რომ ის ხორცი, რომელშიც ღმერთი განკაცდა, ეს ჩვეულებრივი ადამიანი, მათთვის ზედმეტია. ისინი ყოველთვის ფიქრობენ: „ქრისტეს ქადაგებების მოსმენამდე ვგრძნობდი, რომ ყველაფერი მესმოდა და ყველანაირად კარგად ვიყავი, მაგრამ ქრისტეს ქადაგებების მოსმენის შემდეგ ყველაფერი სხვაგვარადაა. ახლა ვგრძნობ, თითქოს არაფერი მაქვს, ვგრძნობ, რომ ისეთი უმნიშვნელო და შესაბრალისი ვარ“. ამიტომ, ისინი განსაზღვრავენ, რომ ქრისტეს სიტყვები მათ კი არ ამხელს, არამედ სხვებს, და ფიქრობენ, რომ არ არის საჭირო ქრისტეს ქადაგებების მოსმენა, რომ „სიტყვის ხორცში გამოჩინების“ წაკითხვაც საკმარისია. ანტიქრისტეების გულებში მათი მთავარი განზრახვაა, უარყონ ღვთის ხორცშესხმის ფაქტი, უარყონ ის ფაქტი, რომ ქრისტე გამოხატავს ჭეშმარიტებას, რადგან ფიქრობენ, რომ ამგვარად ღვთისადმი თავიანთი რწმენის მეშვეობით გადარჩენის იმედი ექნებათ და შეძლებენ ეკლესიაში მეფეებივით იბატონონ, რითაც ღვთისადმი რწმენის თავდაპირველ განზრახვას დაიკმაყოფილებენ. ანტიქრისტეებს აქვთ ღვთისადმი წინააღმდეგობის თანდაყოლილი ბუნება; ისინი ისევე შეუსაბამონი არიან განკაცებულ ღმერთთან, როგორც ცეცხლი და წყალი, და მარადიულ უთანხმოებაში არიან მასთან. ისინი ფიქრობენ, რომ ყოველი დღე, როდესაც ქრისტე არსებობს, არის დღე, როდესაც მათ გაუჭირდებათ გამორჩეულობა, როდესაც მათ გაუჭირდებათ თავის გამოჩენა, და რომ ისინი მსჯავრდების, განდევნის, განადგურებისა და დასჯის საფრთხის წინაშე დგანან. საკმარისია, ქრისტემ არ ილაპარაკოს და არ იმუშაოს, და ღვთის რჩეულმა ხალხმა ქრისტეს აღარ შეჰყუროს, რომ ანტიქრისტეებს მაშინვე ეძლევათ შანსი. მათ აქვთ შანსი, გამოავლინონ თავიანთი უნარები. ხელის ერთი მოქნევით, ადამიანთა მასები მათ მხარეს გადავლენ და ანტიქრისტეებს შეეძლებათ მეფეებივით ბატონობა. ანტიქრისტეების ბუნება-არსებაა, იყვნენ ზიზღით განწყობილნი ჭეშმარიტების მიმართ და სძულდეთ ქრისტე. ისინი ეჯიბრებიან ქრისტეს იმაში, თუ ვინ უფრო ნიჭიერია ან ვის უფრო მეტი უნარი აქვს; ისინი ეჯიბრებიან ქრისტეს იმაში, თუ ვის სიტყვებს აქვს მეტი ძალა და ვისი უნარებია უფრო დიდი. რადგან ისინი იმავეს აკეთებენ, რასაც ქრისტე, მათ სურთ დაანახონ სხვებს, რომ მიუხედავად იმისა, რომ ისინიც და ისიც ადამიანები არიან, ქრისტეს უნარები და განსწავლულობა ჩვეულებრივი ადამიანისაზე უკეთესი არ არის. ანტიქრისტეები ყველანაირად ეჯიბრებიან ქრისტეს, ედავებიან იმაზე, თუ ვინ უკეთესია, და ცდილობენ ყველა კუთხით უარყონ ის ფაქტი, რომ ქრისტე ღმერთია, რომ ის ღვთის სულის განსახიერებაა და რომ ის ჭეშმარიტების განსახიერებაა. ისინი ასევე ფიქრობენ სხვადასხვა გზასა და საშუალებაზე ყველა სფეროში, რათა ყველა სფეროში სხვადასხვა გზითა და საშუალებით ხელი შეუშალონ ქრისტეს, რომ ღვთის რჩეულ ხალხს შორის ძალაუფლებას ფლობდეს, ხელი შეუშალონ ღვთის რჩეულ ხალხს შორის ქრისტეს სიტყვების გავრცელებასა თუ განხორციელებას, და იმაშიც კი შეუშალონ ხელი, რომ ღვთის რჩეულთა შორის განხორციელდეს ის, რასაც ქრისტე აკეთებს, და რასაც ადამიანებისგან მოითხოვს და მოელისბისა და იმედების განხორციელებას ღვთის რჩეულთა შორის. თითქოს ქრისტეს ყოფნისას ისინი გარიყულნი არიან, ეკლესიის მიერ დაგმობილნი და უარყოფილნი — როგორც ბნელ კუთხეში მიმწყვდეულ ადამიანთა ჯგუფი. ანტიქრისტეების სხვადასხვა გამოვლინებაში შეგვიძლია დავინახოთ, რომ არსითა და ხასიათით ისინი შეურიგებელნი არიან ქრისტესთან — მათ არ შეუძლიათ მასთან ერთად ერთი ცის ქვეშ ყოფნა! ანტიქრისტეები დაბადებიდანვე მტრულად არიან განწყობილნი ღვთის მიმართ; ისინი საგანგებოდ იმისთვის არიან მომართულნი, რომ წინააღმდეგობა გაუწიონ ქრისტეს; მათ სურთ, დაამარცხონ ქრისტე და სძლიონ მას. მათ სურთ, რომ ქრისტეს მიერ შესრულებული ყველა საქმე ამაო და ფუჭი იყოს, რათა საბოლოოდ ქრისტემ ვერ მოიპოვოს ბევრი ადამიანი, და სადაც არ უნდა იმუშაოს ვერავითარი შედეგი ვერ მიიღოს. მხოლოდ მაშინ იქნებიან ანტიქრისტეები ბედნიერნი. თუ ქრისტე გამოხატავს ჭეშმარიტებებს, და ადამიანებს სწყურიათ ისინი, ეძიებენ მათ, სიხარულით იღებენ მათ, მზად არიან თავი გაიღონ ქრისტესთვის, მიატოვონ ყველაფერი და გაავრცელონ ქრისტეს სახარება, მაშინ ანტიქრისტეები სასოწარკვეთილებაში ვარდებიან და გრძნობენ, რომ ხვალინდელი დღის იმედი არ არსებობს, რომ მათ არასოდეს ექნებათ გამორჩეულობის შანსი, თითქოს ჯოჯოხეთში იყვნენ ჩაგდებულნი. ანტიქრისტეების ამ გამოვლინებებს თუ შევხედავთ, განა სხვამ ჩაუნერგა მათ ეს არსი — ებრძოლონ ღმერთს და მტრულად იყვნენ განწყობილნი მის მიმართ? აბსოლუტურად არა; ისინი ამით იბადებიან. ამიტომ, ანტიქრისტეები არიან ადამიანთა ის ტიპი, რომელიც დაბადებიდანვე ეშმაკის რეინკარნაციაა, დედამიწაზე მოსული ეშმაკია. მათ არასოდეს შეუძლიათ ჭეშმარიტების მიღება და არასოდეს მიიღებენ ქრისტეს, არ აღამაღლებენ ქრისტეს და არ დაამოწმებენ ქრისტეს შესახებ. მიუხედავად იმისა, რომ გარეგნულად არ ჩანს, რომ ისინი საჯაროდ განსჯიან ან გმობენ ქრისტეს, და მიუხედავად იმისა, რომ მათ შეუძლიათ მორჩილად გაიღონ გარკვეული ძალისხმევა და გადაიხადონ ფასი, როგორც კი შანსი მიეცემათ, როდესაც მომენტი მომწიფდება, ანტიქრისტეების შეურიგებლობა ღმერთთან თავს იჩენს. ის ფაქტი, რომ ანტიქრისტეები ებრძვიან ღმერთს და აარსებენ დამოუკიდებელ სამეფოს, საჯარო გახდება. ეს ყველაფერი ადრეც მომხდარა იმ ადგილებში, სადაც ანტიქრისტეები არიან, და ეს განსაკუთრებით ხშირია ამ წლებში, როდესაც ღმერთი ასრულებს უკანასკნელი დღეების განკითხვის საქმეს; ბევრმა ადამიანმა გამოსცადა ეს და დააკვირდა მათ.

2020 წლის 27 ივნისი


პუნქტი მეთოთხმეტე: ისინი ღვთის სახლს ისე ეპყრობიან, როგორც საკუთარ პირად სამფლობელოს

წინა შეკრებაზე თანაზიარება გვქონდა იმ ფაქტზე, რომ ანტიქრისტეები აკონტროლებენ არამარტო ადამიანების გულებს, აგრეთვე აკონტროლებენ ეკლესიის ფინანსებს. რა ძირითად საკითხებზე გვქონდა თანაზიარება? (თანაზიარება გვქონდა ორ ძირითად საკითხზე: პირველი საკითხი იყო ეკლესიის ქონების ფლობისა და გამოყენების პრიორიტეტულობა, ხოლო მეორე საკითხი იყო შესაწირის გაფლანგვა, არამიზნობრივად გამოყენება, გასესხება, თაღლითურად გამოყენება და მოპარვა.) ჩვენ თანაზიარება გვქონდა ამ ორ ძირითად საკითხზე. დღეს კი თანაზიარება გვექნება ანტიქრისტეების სხვადასხვა გამოვლინების მეთოთხმეტე პუნქტზე: ისინი ღვთის სახლს ისე ეპყრობიან, როგორც საკუთარ პირად სამფლობელოს. მოდით ამ პუნქტში განვიხილოთ, თუ რა გამოვლინებები აქვთ ანტიქრისტებს, რომლებიც ადასტურებს, რომ მათ გააჩნიათ ანტიქრისტის არსი. ისინი ღვთის სახლს ისე ეპყრობიან, როგორც საკუთარ პირად სამფლობელოს. ერთი შეხედვით, ეს ორი ტერმინი — „ღვთის სახლი“ და „პირადი სამფლობელო“ — არანაირ მინიშნებას არ იძლევა იმის შესახებ, თუ რა ბოროტების ჩადენა შეუძლიათ ანტიქრისტეებს. ფრაზა „ანტიქრისტეები ღვთის სახლს ისე ეპყრობიან, როგორც საკუთარ სახლს“, გარეგნულად არანაირ მინიშნებას არ იძლევა იმის შესახებ, თუ კონკრეტულად რას გულისხმობს ეს „სახლი“, დადებითია ეს რაღაც თუ უარყოფითი, ან კომპლიმენტად გამოიყენება თუ დამაკნინებელი მნიშვნელობით. მაგრამ ხომ არ მიანიშნებს „სახლის“ „პირადი სამფლობელოთი“ ჩანაცვლება იმაზე, რომ გარკვეული პრობლემები არსებობს? პირველ რიგში, რას გვეუბნება „პირადი სამფლობელო“? (ანტიქრისტეებს ყველაფერზე გადამწყვეტი სიტყვის თქმა სურთ.) კიდევ რა? (ისინი ღვთის სახლს საკუთარი გავლენის სფეროდ მიიჩნევენ, მომხრეებისა და საკუთარი ოჯახის წევრების კულტივირებას ახდენენ, შემდეგ კი ეკლესიაზე კონტროლს ამყარებენ.) ესეც ანტიქრისტეების გამოვლინებაა. კიდევ რა? მიანიშნებს თუ არა ამ ფრაზის ზედაპირული მნიშვნელობა იმაზე, რომ ეს არის ანტიქრისტეების გავლენის სფერო, ადგილი, სადაც ისინი ძალაუფლებას იყენებენ და გაბატონებულნი არიან, სადაც ყველაფერი ანტიქრისტეების ხელშია, მონოპოლიზებულია და კონტროლდება, ადგილი, სადაც გადაწყვეტილებებს სწორედ ისინი იღებენ? (დიახ). ჩვენ შეგვიძლია ასეთი მნიშვნელობა ამოვიკითხოთ ამ ფრაზაში, რადგან, როდესაც ადრე ანტიქრისტეების სხვადასხვა გამოვლინებას განვიხილავდით, ფართო თანაზიარება გვქონდა მათი არსის გაანალიზებასა და მხილებაზე. ამ გამოვლინებათა შორის მთავარია ანტიქრისტეების მცდელობები, გააკონტროლონ ადამიანები და გამოიყენონ ძალაუფლება — თუმცა, რა თქმა უნდა, არსებობს სხვა მრავალი გამოვლინებაც.

ახლა, როდესაც თანაზიარება გვქონდა ანტიქრისტეების მიერ „პირადი სამფლობელოს“ გამოყენების ზოგად მნიშვნელობაზე, მოდით, თანაზიარება გვქონდეს იმაზე, თუ კონკრეტულად რას ნიშნავს „ღვთის სახლი“. გაქვთ თუ არა წარმოდგენა იმის შესახებ, თუ რა არის ღვთის სახლი — შეგიძლიათ ამის ზუსტი განმარტების წარმოდგენა? ერთად შეკრებილი დებისა და ძმების ჯგუფი — არის ეს ღვთის სახლი? ითვლება ღვთის სახლად იმ ადამიანთა შეკრება ან კრება, რომლებიც მიჰყვებიან ქრისტეს და ღმერთს? ითვლება ღვთის სახლად შეკრება, რომელიც ასევე მოიცავს ეკლესიის წინამძღოლებს, დიაკვნებსა და სხვადასხვა გუნდის წინამძღოლებს? (არა). ზუსტად რა არის ღვთის სახლი? (მხოლოდ ის ეკლესია არის ღვთის სახლი, სადაც ქრისტე ხელმწიფებს.) (მხოლოდ იმ ადამიანთა შეკრება შეიძლება ჩაითვალოს ღვთის სახლად, ვინც ღვთის სიტყვებს პრაქტიკის პრინციპებად იღებს.) არის ეს ორი განმარტება ზუსტი? თქვენ ამას ვერ ახსნით. მიუხედავად ყველა იმ ქადაგებისა, რაც მოგისმენიათ, თქვენ ვერ უზრუნველყოფთ ასეთ მარტივ განმარტებას. ცხადია, თქვენ არ გაქვთ იმის ჩვევა, რომ სერიოზულად მოეკიდოთ ამ სულიერ ტერმინებსა და ლექსიკას და სათანადოდ გაითვალისწინოთ ისინი. რა დაუდევარნი ხართ! ასე რომ, კარგად დაფიქრდით: ზუსტად რა არის ღვთის სახლი? თეორიულად რომ განისაზღვროს, ღვთის სახლი არის ადგილი, სადაც ჭეშმარიტება ხელმწიფებს, იმ ადამიანთა კრება, რომელთა პრაქტიკის პრინციპებიც ღვთის სიტყვებია. ამ შემთხვევაში, პრობლემას წარმოადგენს ის, რომ ანტიქრისტეები ღვთის სახლს ისე ეპყრობიან, როგორც საკუთარ პირად სამფლობელოს; ისინი ისე ეპყრობიან ღვთის მიმდევარი დებისა და ძმების შეკრებას, როგორც საკუთარ პირად გავლენის სფეროს, როგორც ადგილს, სადაც ძალაუფლებას იყენებენ, და როგორც ობიექტს, რომელზეც ძალაუფლებას ახორციელებენ. ეს არის პირდაპირი მნიშვნელობა, რომელიც იკვეთება იმაში, რომ ანტიქრისტეები ღვთის სახლს ისე ეპყრობიან, როგორც საკუთარ პირად სამფლობელოს. არ აქვს მნიშვნელობა, რომელი კუთხიდან შეხედავთ ან ახსნით, ის, რომ ანტიქრისტეები ღვთის სახლს ისე ეპყრობიან, როგორც საკუთარ პირად სამფლობელოს, აჩვენებს მათ ბუნება-არსებას — ადამიანების შეცდომაში შეყვანის, კონტროლისა და აბსოლუტური ძალაუფლების ხელში ჩაგდების მცდელობას. ღვთის სახლი არის ადგილი, სადაც ღმერთი მოქმედებს და საუბრობს, სადაც ღმერთი გადაარჩენს ადამიანებს, სადაც ღვთის რჩეული ხალხი განიცდის ღვთის მოქმედებას, განიწმინდება და აღწევს ხსნას, სადაც ღვთის ნება და განზრახვები დაუბრკოლებლად ხორციელდება და სადაც ღვთის მართვის გეგმა შეიძლება განხორციელდეს და აღსრულდეს. მოკლედ, ღვთის სახლი არის ადგილი, სადაც ღმერთი ფლობს ძალაუფლებას, სადაც ღვთის სიტყვა და ჭეშმარიტება ხელმწიფებს; ეს არ არის ადგილი, სადაც რომელიმე ინდივიდი ძალაუფლებას იყენებს და საკუთარ საქმეს აღასრულებს საკუთარი სურვილების ან დიდებული ჩანაფიქრების მისაღწევად. თუმცა, რასაც ანტიქრისტეები აკეთებენ, პირდაპირ ეწინააღმდეგება იმას, რაც ღმერთს სურს: ისინი არ აქცევენ ყურადღებას და არ დაგიდევენ იმას, თუ რისი გაკეთება სურს ღმერთს, არ აინტერესებთ, რა ნაყოფს გამოიღებს ღვთის სიტყვა ადამიანებში, და არც ის, შეუძლიათ თუ არა ადამიანებს ღვთის სიტყვისა და ჭეშმარიტების პრინციპების გაგება, პრაქტიკაში გამოყენება და გამოცდა ადამიანთა შორის; ისინი მხოლოდ იმას ითვალისწინებენ, აქვთ თუ არა სტატუსი, ძალაუფლება და გადამწყვეტი სიტყვა, და რეალიზდება თუ არა ადამიანებში მათი განზრახვები, იდეები და სურვილები. სხვა სიტყვებით რომ ვთქვათ, საკუთარი გავლენის სფეროში რამდენი ადამიანი უსმენს მათ სიტყვებს და ემორჩილება, და როგორი სახელი, რეპუტაცია და ხელმწიფება აქვთ — სწორედ ეს არის მათი მთავარი საზრუნავი და გულშიც ყველაზე მეტად ეს აინტერესებთ. ღმერთი საუბრობს და მოქმედებს ადამიანთა შორის, გადაარჩენს ადამიანებს, უძღვება მათ და ზრუნავს მათზე; ის უძღვება მათ, რათა ღვთის წინაშე მივიდნენ, ჩასწვდნენ მის განზრახვებს, ნაბიჯ-ნაბიჯ შევიდნენ ჭეშმარიტება-რეალობაში და თანდათანობით მიაღწიონ ღვთისადმი მორჩილებას. ყველაფერი, რასაც ანტიქრისტეები აკეთებენ, ზუსტად ამას ეწინააღმდეგება. ღმერთი მიუძღვის ადამიანებს, რათა მის წინაშე მივიდნენ, ხოლო ანტიქრისტეები ებრძვიან ღმერთს ამ ხალხისთვის და ცდილობენ, თავიანთ წინაშე მიიყვანონ ისინი. ღმერთი მიმართავს ადამიანებს, რომ შევიდნენ ჭეშმარიტება-რეალობაში, ჩასწვდნენ ღვთის განზრახვას და ნაბიჯ-ნაბიჯ დაემორჩილონ ღვთის მმართველობას; ანტიქრისტეები კი ცდილობენ, ნაბიჯ-ნაბიჯ დაიმორჩილონ ადამიანები, აკონტროლონ მათი ყოველი ნაბიჯი და მტკიცედ მოაქციონ საკუთარი ძალაუფლების ქვეშ. მოკლედ, ყველაფერი, რასაც ანტიქრისტეები სჩადიან, მიმართულია იქითკენ, რომ ღვთის მიმდევრები საკუთარ მიმდევრებად აქციონ; მას შემდეგ, რაც თავიანთი ძალაუფლების ქვეშ მოაქცევენ იმ გაურკვეველ ადამიანებს, რომლებიც არ ეძებენ ჭეშმარიტებას, ისინი კიდევ უფრო შორს მიდიან და ყველა ზომას მიმართავენ, რათა თავიანთი გავლენის ქვეშ მოაქციონ ისინიც, ვისაც შეუძლია მიჰყვეს ღმერთს და ერთგულად აღასრულოს თავისი მოვალეობა, რათა ეკლესიაში ყველამ მათი სიტყვა ისმინოს და ყველაფერი — ცხოვრება, მოქმედება, ყოფაქცევა და საქმე — ანტიქრისტეების სურვილებისამებრ აკეთოს, საბოლოოდ კი მორჩილნი გახდნენ იმის მიმართ, რასაც ანტიქრისტეები ამბობენ, ასრულებდნენ მათ სურვილებს და ემორჩილებოდნენ მათ მოთხოვნებს. რაც იმას ნიშნავს, რომ რისი გაკეთებაც ღმერთს სურს და რა შედეგის მიღწევაც სურს ღმერთს, ანტიქრისტეებსაც ზუსტად იმავე შედეგის მიღწევა სურთ. შედეგი, რომლის მიღწევაც მათ სურთ, არ არის ის, რომ ადამიანები მივიდნენ ღვთის წინაშე და თაყვანი სცენ ღმერთს, არამედ ის, რომ მივიდნენ მათ წინაშე და მათ სცენ თაყვანი. საბოლოო ჯამში, როგორც კი ანტიქრისტეები ძალაუფლებას იგდებენ ხელთ, ცდილობენ, აკონტროლონ თითოეული ადამიანი და ყველაფერი თავიანთი გავლენის სფეროში; ცდილობენ, აკონტროლონ იმდენი, რამდენის კონტროლიც შეუძლიათ, და ცდილობენ, ეკლესია, ღვთის სახლი და ისინი, ვინც მიჰყვებიან ღმერთს, აქციონ იმ სფეროდ, სადაც ისინი ახორციელებენ ძალაუფლებას და შეუძლიათ მეფობა. ესე იგი, ღმერთს ადამიანები თავის წინაშე მიჰყავს, ხოლო ანტიქრისტეები აცდენენ ადამიანებს და ასევე სურთ, რომ ეს ხალხი საკუთარი თავის წინაშე მიიყვანონ. ანტიქრისტეების მიზანი ამ ყველაფრის კეთებაში არის ის, რომ ღვთის მიმდევრები საკუთარ მიმდევრებად აქციონ, ხოლო ღვთის სახლი და ეკლესია საკუთარ სახლად გადააქციონ. რადგან ანტიქრისტეებს აქვთ ასეთი მოტივაცია და არსი, რა კონკრეტული გამოვლინებები და ქცევები აქვთ იმის ნიშნად, რომ ეს ანტიქრისტეები სწორედ რომ ანტიქრისტეები არიან, რომ ისინი ღვთის მტრები არიან, რომ ისინი დემონები და სატანები არიან, რომლებიც ღვთისა და ჭეშმარიტების მიმართ მტრულად არიან განწყობილნი? შემდეგ, კონკრეტულად გავაანალიზებთ, თუ რა სახის კერძო გამოვლინებები და მიდგომები აქვთ ანტიქრისტეებს, რომლებიც ამტკიცებს, რომ ისინი ღვთის სახლს ისე ეპყობიან, როგორც საკუთარ პირად სამფლობელოს.

I. ანტიქრისტეები ახდენენ ძალაუფლების მონოპოლიზებას

რაც შეეხება პირველ გამოვლინებას, თუ როგორ ეპყრობიან ანტიქრისტეები ღვთის სახლს, როგორც საკუთარ პირად სამფლობელოს, ხშირად გვქონია თანაზიარება, და ეს არის არსებითი გამოვლინება, რომელიც მხოლოდ ანტიქრისტეებს ახასიათებთ: ანტიქრისტეებს ყველაფერზე მეტად უყვართ სტატუსი. რატომ უყვართ მათ სტატუსი ყველაზე მეტად? რას წარმოადგენს სტატუსი? (ძალაუფლებას). მართალია — ეს არის მთავარი. მხოლოდ სტატუსით ექნებათ ძალაუფლება და მხოლოდ ძალაუფლებით შეძლებენ საქმეების ადვილად კეთებას; მხოლოდ ძალაუფლებით იმედოვნებენ, რომ მათი სხვადასხვა სურვილი, ამბიცია და მიზანი რეალიზდება და რეალობად იქცევა. მაშასადამე, ანტიქრისტეები ძალიან მზაკვრები არიან, ისინი ძალიან წინდახედულნი არიან ასეთ საკითხებში; იმისათვის, რომ ღვთის სახლი თავიანთ პირად სამფლობელოდ აქციონ, მათ ჯერ ძალაუფლების მონოპოლიზება უნდა მოახდინონ. ეს თვალსაჩინო გამოვლინებაა. ანტიქრისტეთაგან, რომლებსაც შეხვედრილხართ, რომელთა შესახებაც გსმენიათ ან საკუთარი თვალით გინახავთ, რომელი მათგანი არ ცდილობდა ძალაუფლების მონოპოლიზებას? მიუხედავად იმისა, თუ რა საშუალებებს მიმართავენ, იქნება ეს ცბიერება და მზაკვრობა, გარეგნული თავდაჭერილობა და გულთბილობა, უფრო სასტიკი და განსაკუთრებით მრუდი მეთოდების გამოყენება, თუ ძალადობა, ანტიქრისტეებს მხოლოდ ერთი მიზანი აქვთ: ჰქონდეთ სტატუსი და შემდეგ გამოიყენონ ძალაუფლება. ამრიგად, პირველი საკითხი, რაზეც თანაზიარება მინდა გავმართო, არის ის, რომ უპირველეს ყოვლისა, ანტიქრისტეები ძალაუფლების მონოპოლიზებას ცდილობენ. ანტიქრისტეების ძალაუფლების წყურვილი ნორმალური ადამიანების სურვილებს სცილდება; ის აჭარბებს გახრწნილი ხასიათის მქონე ჩვეულებრივი ადამიანების სურვილებს. გახრწნილი ხასიათის მქონე ჩვეულებრივ ადამიანებს მხოლოდ ის სურთ, რომ სხვებს დიდი წარმოდგენა ჰქონდეთ მათზე და კარგი აზრის იყვნენ; საუბრისას უყვართ ზემოდან ყურება და უპირატესობის მოპოვება, მაგრამ არც ისე ძლიერ განიცდიან, თუ ძალაუფლება და ხალხის თაყვანისცემა არ აქვთ — ამის გარეშეც ახერხებენ ცხოვრებას; მათ მართლაც აქვთ ძალაუფლებისადმი გარკვეული სწრაფვა და ლტოლვა, მაგრამ არა ანტიქრისტეების დონეზე. და როგორია ეს დონე? ძალაუფლების გარეშე ისინი მუდმივად შფოთავენ, სიმშვიდეს ვერ პოულობენ, ცუდად ჭამენ და სძინავთ, ყოველი დღე თითქოს მხოლოდ მოწყენილობისა და მოუსვენრობის მომტანია და გულში ისეთი გრძნობა აქვთ, თითქოს რაღაცას ვერ აღწევენ და თითქოს რაღაც დაკარგეს. ჩვეულებრივი გახრწნილი ადამიანები ბედნიერნი არიან, როცა ძალაუფლება აქვთ, მაგრამ ზედმეტად არ ღიზიანდებიან, როცა ამის ნაკლებობას განიცდიან; შესაძლოა, ოდნავ იმედგაცრუებულნი იყვნენ, მაგრამ ასევე კმაყოფილნი არიან იმით, რომ ჩვეულებრივი ადამიანები არიან. თუკი ანტიქრისტეები იძულებულნი იქნებიან, ჩვეულებრივი ადამიანები იყვნენ, ისინი ვერ გადარჩებიან, ვერ იარსებებენ; ეს იმას ჰგავს, თითქოს მათ დაკარგეს ცხოვრების მიმართულება და მიზანი და აღარ იციან, როგორ განაგრძონ სვლა წინ მდებარე გზაზე — ცხოვრებაში. მათივე განცდით, მხოლოდ სტატუსით ივსება მათი ცხოვრება სინათლით, მხოლოდ სტატუსისა და ძალაუფლების წყალობით ხდება ის დიდებული, მშვიდი და ბედნიერი. განა ეს არ განსხვავდება ნორმალური ადამიანებისგან? როგორც კი სტატუსს იძენენ, ანტიქრისტეები უჩვეულო აღფრთოვანებას განიცდიან. სხვები ხედავენ ამას და ფიქრობენ: რატომ განსხვავდებიან ისინი უწინდელისგან? რატომ არიან ასე გაბრწყინებულნი და გაცისკროვნებულნი? რატომ არიან ასე ბედნიერნი? როდესაც კითხულობენ, ირკვევა, ეს იმიტომ ხდება, რომ სტატუსი აქვთ; ძალაუფლება აქვთ; გადამწყვეტი სიტყვის უფლება აქვთ; შეუძლიათ სხვების მართვა ბრძანებებით; შეუძლიათ ძალაუფლების გამოყენება; აქვთ პრესტიჟი და ჰყავთ მიმდევრები. როდესაც სტატუსი და ძალაუფლება აქვთ, ანტიქრისტეების მენტალობაში რაღაც იცვლება.

ანტიქრისტეების ძალაუფლების წადილი მიუთითებს იმაზე, რომ მათი არსი ჩვეულებრივი არ არის; ეს არ არის ჩვეულებრივი გახრწნილი ხასიათი. და ამიტომ, მიუხედავად იმისა, თუ ვინ არიან მათ გარშემო, ანტიქრისტეები შეეცდებიან გზა გამონახონ რომ გამოჩნდნენ, თავი მოიწონონ, რეკლამა გაუკეთონ საკუთარ თავს, აიძულონ ყველა, დაინახონ მათი დამსახურებები და სათნოებები და ყურადღება მიაქციოს მათ, და აგრეთვე საკუთარი თავისთვის გარკვეული პოზიცია უზრუნველყონ ეკლესიაში. როდესაც ეკლესიაში არჩევნები ტარდება, ანტიქრისტეები გრძნობენ, რომ მათი დრო დადგა: საკუთარი თავის რეკლამირების, საკუთარი სურვილების ასრულებისა და დაკმაყოფილების შანსი სწორედ აქ არის. ისინი ყველაფერს აკეთებენ იმისათვის, რომ წინამძღოლად აირჩიონ, ყველაფერს აკეთებენ ძალაუფლების მოსაპოვებლად, იმის რწმენით, რომ ძალაუფლების მოპოვება საქმეების კეთებას გაუადვილებთ. რატომ იქნება ეს უფრო ადვილი? როდესაც ანტიქრისტეებს ძალაუფლება არ აქვთ, სავსებით შესაძლებელია, რომ მათი გარეგნული იერიდან შენ ვერ ამოიცნო მათი ამბიციები, სურვილები და არსი, რადგან ისინი მალავენ ამას და თვალთმაქცობენ, რათა ვერ შეძლო მათი ნამდვილი სახის დანახვა. მაგრამ თავდაპირველად რას აკეთებენ ისინი მას შემდეგ, რაც სტატუსს მოიპოვებენ და ძალაუფლება ექნებათ? ისინი ცდილობენ გაამყარონ საკუთარი სტატუსი, გააფართოონ და განამტკიცონ ხელთ არსებული ძალაუფლება. და რა მეთოდებს იყენებენ ისინი ძალაუფლების განსამტკიცებლად და სტატუსის გასამყარებლად? ანტიქრისტეებს მრავალი საშუალება აქვთ; ისინი ხელს არ გაუშვებენ ასეთ შესაძლებლობას და უმოქმედოდ არ იქნებიან მაშინ, როდესაც უკვე ხელში ჩაიგდეს ძალაუფლება. მათთვის ასეთი შესაძლებლობის გამოჩენა დიდი ბედნიერების ჟამია — დრო, როცა მზაკვრობას ჩართავენ საქმეში და სრულ გასაქანს მისცემენ საკუთარ შესაძლებლობებს. მას შემდეგ, რაც ანტიქრისტეს აირჩევენ, ის ჯერ ახარისხებს თავის უშუალო ოჯახს და ახლობლებს, ამოწმებს, თუ ვინ არის მისი ახლო ნათესავი, ვინ ეპირფერება, ვინ არის მასთან ახლოს, ვინ ეწყობა მას და ვინ საუბრობს მის ენაზე. ის ასევე ამოწმებს, თუ ვინ არის მართალი, ვინ არ დაიჭერს მის მხარეს ან ვინ აბეზღებს მას, თუ ისეთ რამეს აკეთებს, რაც ეწინააღმდეგება ღვთის სახლის წესებსა და პრინციპებს — სწორედ ასეთებს მოიშორებს. მათი გადარჩევის შემდეგ, ის ფიქრობს: „ჩემი ნათესავების უმეტესობას კარგი ურთიერთობა აქვს ჩემთან, ვეწყობით ერთმანეთს, ერთ ენაზე ვსაუბრობთ; თუ ისინი გახდებიან ჩემი ქვემდგომნი და შევძლებ მათ გამოყენებას, განა არ გაიზარდება ჩემი გავლენა? და განა ეს არ გაამყარებს ჩემს სტატუსს ეკლესიაში? როგორც ნათქვამია: „ნიჭიერთა დაწინაურება ნათესავების გვერდის ავლის გარეშე არ ხდება.“ ყველა არამორწმუნე თანამდებობის პირს უწევს, დახმარებისთვის ახლო მეგობრებსა და თანამოაზრეებს დაეყრდნოს — ახლა, როცა მეც თანამდებობის პირი გავხდი, ზუსტად იგივე უნდა გავაკეთო, ეს კარგი აზრია. პირველ რიგში, ჩემი ნათესავები უნდა დავაწინაურო. რა თქმა უნდა — ჩემი ცოლი და შვილები — პირველი, რასაც გავაკეთებ, მათთვის გარკვეული თანამდებობების გამზადებაა. რას გააკეთებს ჩემი ცოლი? ეკლესიაში შესაწირავების მეთვალყურეობა გადამწყვეტი და მნიშვნელოვანი როლია — ფინანსური ძალაუფლება ჩვენს ხელში უნდა იყოს, მხოლოდ მაშინ შევძლებ ფულის თავისუფლად და მარტივად ხარჯვას. ეს ფული უცხოს ხელში არ უნდა ჩავარდეს; თუ ასე მოხდა, მაშინ ის მაინც სხვისი იქნება, ხარჯები კი კონტროლსა და ზედამხედველობას დაექვემდებარება, რაც ხელსაყრელი არ არის. ის ადამიანი, ვინც ახლა ანგარიშებს უძღვება, ჩემს მხარესაა? გარეგნულად კარგები ჩანან, მაგრამ ვინ იცის, შინაგანად რას ფიქრობენ. არა, რამე ხერხი უნდა მოვიფიქრო, რომ ისინი ჩავანაცვლო და ანგარიშების მართვა ჩემს ცოლს მივანდო.“ ანტიქრისტე ამ ყველაფერს ცოლთან განიხილავს, რომელიც ეუბნება: „შესანიშნავია! ახლა, როცა ეკლესიის წინამძღოლი ხარ, საბოლოო სიტყვა ეკლესიის შესაწირავებზე შენ გეკუთვნის, არა? შენ წყვეტ, ვინ ჩაუდგება სათავეში!“ ანტიქრისტე ამბობს: „მაგრამ, ამჟამად არ არსებობს ხელსაყრელი გზა იმისა, რომ მოვიშოროთ ის ადამიანი, ვინც ახლა ანგარიშებს მართავს“. მისი ცოლი ამაზე ცოტას დაფიქრდება და ამბობს: „განა ეს ადვილი არ იქნება? ვთქვათ, რომ მათ უკვე ძალიან დიდი ხანია, რაც ეს საქმე აქვთ ჩაბარებული. ეს ცუდია; შეიძლება არსებობდეს უიმედო ვალები, არეული ბუღალტერია ან ქრთამის აღების შემთხვევები. შეცდომები ადვილად ხდება, როდესაც ადამიანს რაიმე დიდხანს აბარია; დროთა განმავლობაში მათ ჰგონათ, რომ „კაპიტალი“ აქვთ და სხვების მოსმენას წყვეტენ. ამასთანავე, ის ადამიანი, ვინც ანგარიშებს უძღვება, საკმაოდ მოხუცებულია, ადვილად იბნევა და ხშირად ყველაფერი ავიწყდება. თუ რაიმე შეცდომა მოხდება, ეს ზარალს გამოიწვევს. ეს ისეთი მნიშვნელოვანი როლია — ისინი უნდა შეიცვალონ.“ და ვინ უნდა თქვას, რომ ისინი შესაცვლელები არიან? ამ ადამიანის შეცვლაზე არანაირი საუბარი არ უნდა წამოვიდეს თავად მისგან, როგორც ეკლესიის წინამძღოლისგან; დებმა და ძმებმა თავად უნდა შესთავაზონ ანტიქრისტეს ცოლის კანდიდატურა. მას შემდეგ, რაც მისი ცოლი წამოაყენებს ამ წინადადებას, ეკლესიის შესაწირავები მას ბარდება. მაგრამ ეკლესიის პრინციპი კარნახობს, რომ შესაწირავების შენახვას არ შეიძლება მხოლოდ ერთი ადამიანი აკეთებდეს, არამედ ეს ერთობლივად უნდა ხდებოდეს ორი ან სამი ადამიანის მიერ, რაც ხელს უწყობს იმას, რომ თავიდან ავიცილოთ რომელიმე ადამიანის მხრიდან წესების ხარვეზით სარგებლობა და ღვთის სახლის ფინანსების მითვისება. ამიტომ ანტიქრისტე რეკომენდაციას უწევს თავის ბიძაშვილს, რომ შეუერთდეს მათ მის შესანახად და ამბობს, რომ მას დიდი ხანია ღვთის სწამს, ბევრი შესაწირავი აქვს გაღებული, კარგი რეპუტაციით სარგებლობს და შეიძლება მისი ნდობა. ყველა ამბობს: „ორივე შენი ნათესავები არიან. პროცესში ოჯახს მიღმა მყოფი გარეშე პირიც უნდა იყოს ჩართული.“ ამიტომ ანტიქრისტე რეკომენდაციას უწევს რომელიმე გონებაარეულ ხანდაზმულ დას, რომ დაეხმაროს ფინანსების მართვასა და კონტროლში. ჯერ ანტიქრისტე ფინანსებს თავისი ოჯახის კონტროლის ქვეშ მოაქცევს, რის შემდეგაც მისი ოჯახი პირდაპირ განკარგავს, თუ როგორ იხარჯება ეს ფული და აკონტროლებს მის თითოეულ შემოსავალსა და გასავალს — ამ ყველაფერზე კონტროლი მთლიანად მის ხელშია.

ფინანსური ძალაუფლების მონოპოლიზებისა და ქონების გაკონტროლების შემდეგ, მიაღწია ანტიქრისტემ მიზანს? ჯერ არა. ყველაზე მნიშვნელოვანი ის არის, რომ გააკონტროლოს ეკლესიის სხვადასხვა საქმის ზედამხედველები, თავის მხარეზე გადაიყვანოს ისინი და ყველაფერი თავად განკარგოს. ანტიქრისტე გრძნობს, რომ სწორედ ეს არის ყველაზე მნიშვნელოვანი; ეს დაკავშირებულია იმასთან, თუ რამდენად შეასრულებენ თითოეული ქვემდგომი გუნდის წევრები იმას, რასაც ის ამბობს, და შეაღწევს თუ არა მისი ძალაუფლება უმდაბლეს დონეებამდე. მაშ, როგორ აკეთებს ამას? ის ფართომასშტაბიან რეფორმებს ატარებს. თავდაპირველად ის თანაზიარებას მართავს და ამბობს, რომ თითოეული გუნდის საქმიანობაში ესა თუ ის ხარვეზი იყო. მაგალითად, ვიდეო გუნდში გარკვეული პრობლემები წარმოიშვა და ანტიქრისტე ამბობს: „ეს პრობლემები ზედამხედველმა გამოიწვია. მათ საქმიანობაში დაშვებული ეს უზარმაზარი ხარვეზები და მათი გამოწვეული უდიდესი პრობლემები იმის მტკიცებულებაა, რომ ზედამხედველი არ შეესაბამება სტანდარტს და ის უნდა შეიცვალოს; თუ არ შეიცვლება, ეს საქმე სათანადოდ ვერ გაკეთდება. მაშ, ვინ შეცვლის მათ? გყავთ ვინმე მხედველობაში — არის რომელიმე კანდიდატი? გუნდში თავის საქმეში ყველაზე გამოცდილი ვინ არის?“ ყველა ფიქრობს ამაზე და ვიღაც ამბობს: „არის ერთი ძმა, რომელიც ძალიან კარგია, მაგრამ არ ვიცი, რამდენად შესაბამისია.“ ანტიქრისტე პასუხობს: „თუ არ იცით, მისი არჩევა ვერ მოხდება. მე შემოგთავაზებთ ერთ კანდიდატს. ჩემი შვილი — ის 25 წლისაა და კომპიუტერულ მეცნიერებათა ფაკულტეტი აქვს დამთავრებული, ვიზუალური ეფექტებისა და ვიდეოწარმოების სპეციალობით. ის ახალი მორწმუნეა და ჭეშმარიტებას დიდად არ ესწრაფვის, მაგრამ მისი პროფესიული უნარები ყველა თქვენგანის უნარებს სჯობს. რომელიმე თქვენგანი პროფესიონალია?“ და ყველა პასუხობს: „ჩვენ არ ვართ პროფესიონალები, მაგრამ დიდი ხანია, რაც ჩვენს მოვალეობას ვასრულებთ და გვესმის ღვთის სახლის საქმის პრინციპები. მას ესმის?“ „არა უშავს, თუ არ ესმის; ისწავლის.“ ეს ყველას მართებულად ეჩვენება და ისინი ეთანხმებიან მის ნათქვამს; ყველა თანხმდება, რომ ის დაწინაურდეს, ვინც მას მოსწონს, და ამგვარად ეკლესიაში კიდევ ერთი მნიშვნელოვანი როლი ექცევა ანტიქრისტეს კონტროლის ქვეშ. შემდეგ, ანტიქრისტეს ახსენდება, რომ ღვთის სახლისთვის მნიშვნელოვანია სახარებისეული საქმე — და მისი ზედამხედველი მის მხარეს არ იმყოფება. ის უნდა შეიცვალოს. როგორ უნდა შეიცვალოს? იმავე საშუალებით: ხარვეზების პოვნით. ანტიქრისტე ამბობს: „როგორ დასრულდა საქმე სახარების ბოლოდროინდელ პოტენციურ მიმღებთან დაკავშირებით?“ ვიღაც პასუხობს: „ერთთვიანი რწმენის შემდეგ მათ რაღაც უარყოფითი პროპაგანდა მოისმინეს და დაიჯერეს, ამიტომ აღარ სწამთ.“ ანტიქრისტე კითხულობს: „როგორ შეეძლოთ ასე უბრალოდ რწმენის შეწყვეტა? იმიტომ ხომ არა, რომ თქვენ მკაფიოდ არ გქონდათ თანაზიარება ხილვების ჭეშმარიტებაზე? ან იმიტომ, რომ ზარმაცობდით, ანდა უარყოფითი გარემოსი გეშინოდათ და საფრთხეში ჩავარდნას შეუშინდით, რის გამოც მკაფიოდ არ გქონდათ საქმეებზე თანაზიარება? ან იქნებ დროულად არ იზრუნეთ მათზე? ანდა ვერ დაეხმარეთ მათ სირთულეების მოგვარებაში?“ ის ერთმანეთის მიყოლებით აყრის კითხვებს. და მიუხედავად იმისა, თუ როგორ პასუხობენ სხვები ან რა ახსნა-განმარტებას იძლევიან, ამას არანაირი მნიშვნელობა არ აქვს; ანტიქრისტე ამტკიცებს, რომ სახარების გუნდის ზედამხედველს ძალიან ბევრი პრობლემა აქვს, მისი ხარვეზები ზედმეტად სერიოზულია, ის უპასუხისმგებლო და არაკომპეტენტურია ამ საქმისთვის, რის გამოც მას ძალის გამოყენებით ათავისუფლებს. და მათი დათხოვნის შემდეგ, ანტიქრისტე ამბობს: „ამა და ამ დამ ადრეც იქადაგა სახარება და გამოცდილებაც აქვს — ვფიქრობ, შესაფერისი იქნება.“ ამის მოსმენისას ხალხი ამბობს: „ის შენი უფროსი დაა! შეიძლება საუბარი იცის, მაგრამ კარგი ადამიანობა არ აქვს. მას ძალიან ცუდი რეპუტაცია აქვს, მისი გამოყენება არ შეიძლება,“ და დები და ძმები არ ეთანხმებიან. ანტიქრისტე ამბობს: „თუ არ ეთანხმებით, მაშინ სახარების გუნდი დაიშლება. აღარ იქადაგებთ სახარებას, თქვენ არ შეგიძლიათ ამ მოვალეობის ჯეროვნად შესრულება. სხვა გზა არ არის — აირჩიეთ შესაფერისი გუნდის წინამძღოლი და ჩემი და იქნება გუნდის წინამძღოლის თანაშემწე!“ დები და ძმები ირჩევენ ვიღაცას და ანტიქრისტე იძულებით ეთანხმება იმ პირობით, რომ მის უფროს დას გუნდის წინამძღოლის თანაშემწედ დანიშნავენ. ამგვარად მიღწეული თანხმობით, სახარების გუნდი თავის ადგილზე რჩება.

მიუხედავად იმისა, თუ სად ხდება ეს ან რა საქმეს ეხება, ანტიქრისტეები ვალდებულნი არიან, თავიანთი მარიონეტები ჩანერგონ — ადამიანები, რომლებიც მათ მხარეს არიან. როგორც კი ანტიქრისტეები წინამძღოლები ხდებიან და სტატუსს მოიპოვებენ, მათი საქმიანობის პირველი პრიორიტეტი არ არის იმის შემოწმება, თუ როგორ აქვთ საქმე თითოეული გუნდის წევრებს თავიანთ სიცოცხლეში შესვლაში, ან იმის გარკვევა, თუ როგორ მიიწევს წინ მათი საქმე, ან როგორ შეიძლება გადაიჭრას სხვადასხვა სირთულე, რასაც ისინი საქმეში წააწყდნენ, და არც იმის შემოწმება, არის თუ არა რაიმე გამოკვეთილი პრობლემა ან გამოწვევა; ამის ნაცვლად, ისინი აკვირდებიან პერსონალთან დაკავშირებულ ვითარებას და იმას, თუ ვინ არის თითოეული გუნდის წინამძღოლი, ვინ არის მათი წინააღმდეგი თითოეულ გუნდში და რომელი ადამიანები შეუქმნიან საფრთხეს მათ სტატუსს მომავალში. ისინი საკმაოდ კარგად ინფორმირებულნი არიან ასეთი საკითხების შესახებ, მაგრამ არასდროს სვამენ კითხვას ეკლესიის საქმის ვითარებასთან დაკავშირებით. ისინი არასდროს სვამენ კითხვას დებისა და ძმების მდგომარეობის, მათი სიცოცხლეში შესვლის ან იმის შესახებ, თუ როგორ მიმდინარეობს საეკლესიო ცხოვრება, და კიდევ უფრო ნაკლებად აქვთ ზრუნვის სურვილი. სამაგიეროდ, მათ ძალიან კარგად იციან თითოეული გუნდის სათავეში მყოფი ადამიანების შესახებ: არიან თუ არა ისინი მათი მარიონეტები, ეწყობიან თუ არა მათ და საფრთხეს წარმოადგენენ თუ არა მათი ძალაუფლებისთვის ან სტატუსისთვის. მათ იციან ყველა ეს დეტალი და ძალიან მკაფიოდ აქვთ დამუშავებული. რაც შეეხება ისეთ ადამიანს ჯგუფში, ვინც შედარებით პატიოსანია და სიმართლეს ამბობს, ისინი მიიჩნევენ, რომ ასეთ ადამიანს უნდა უფრთხილდნენ და არ უნდა მისცენ რაიმე სტატუსი; მიუხედავად ამისა, ისინი კეთილგანწყობას ავლენენ მათ მიმართ, ვინც დახელოვნებულია პირფერობაში, ვინც იცის სხვების მოხიბვლა, ვინც სხვების გულის მოსაგებად სასიამოვნო სიტყვებით საუბრობს და ვინც საქმის კეთებისას მინიშნებებს მიჰყვება. ანტიქრისტე კეთილგანწყობილია მათ მიმართ და გეგმავს მათ დაწინაურებასა და მნიშვნელოვან პოზიციაზე დანიშვნას. ისინი იმაზეც კი ფიქრობენ, რომ სადაც არ უნდა წავიდნენ, თან წაიყვანონ, რათა დარწმუნდნენ, რომ მეტ ქადაგებას მოისმენენ, და ამგვარად, საკუთარი მარიონეტების კულტივირებას მოახდენენ. რაც შეეხება მათ, ვინც ეკლესიაში ჭეშმარიტებას ესწრაფვიან, სამართლიანობის გრძნობა აქვთ და სიმართლის თქმას ბედავენ, რომლებიც მუდმივად ადიდებენ ღმერთს და მას მოწმობენ, რომელნიც თავს არ ხრიან ბოროტი ძალების, სტატუსისა თუ ხელმწიფების წინაშე — ისინი ფრთხილობენ მათთან, სძულთ ისინი, აბუჩად იგდებენ და გულში ემიჯნებიან. მაგრამ იმ ადამიანებს, რომლებიც მათ ეპირფერებიან — განსაკუთრებით ოჯახის წევრებსა და შორეულ ნათესავებს, ვინც მათ გარშემო ტრიალებს — საკუთარ ხალხად მიიჩნევენ და როგორც ოჯახის წევრებს, ისე ეპყრობიან. ყველა ადამიანს, ვინც ანტიქრისტეს ძალაუფლების ქვეშ იმყოფება, შეუძლია მათ გარშემო ტრიალი, მიჰყვება მათ მინიშნებებს, იღებს მითითებებს საქმის კეთებისას და მათი სურვილებისამებრ ასრულებს ყველაფერს — ამ ადამიანებს აკლიათ სინდისი ან გონიერება, ადამიანურობა და თუნდაც უმცირესი ღვთისმოშიში გული. ისინი ურწმუნოთა ბრბოა. მიუხედავად იმისა, თუ რა ცუდ საქმეებს სჩადიან ისინი, ანტიქრისტე მათ კულტივირებას ახდენს, იცავს და საკუთარ ოჯახად მიიჩნევს მათ, აქცევს თავისი ძალაუფლების ქვეშ — სწორედ ამგვარად ყალიბდება ანტიქრისტეს სამფლობელო.

და ვინ ქმნის ანტიქრისტეს პირად სამფლობელოს? უპირველეს ყოვლისა, ამ სამფლობელოში ანტიქრისტე არის უფროსი, წინამძღოლი, აბსოლუტური ხელმწიფების მქონე მეფე, რომლის სიტყვაც ეჭვქვეშ არ დგება. სისხლით დაკავშირებული ადამიანები, მათი უახლოესი ოჯახი, მათი მარიონეტები, მეგობრები, თავგამოდებული მიმდევრები, სხვები, რომლებიც სიამოვნებით მიჰყვებიან და იღებენ მათგან ბრძანებებს, და კიდევ ისინი, რომლებიც სიხარულით მეგობრობენ მათთან და უერთდებიან მათ ბოროტმოქმედებაში, და ისინი, ვინც მიუხედავად იმისა, თუ როგორ არის მოწყობილი ღვთის სახლის დადგენილებები და ადმინისტრაციული განკარგულებები, მიუხედავად იმისა, რას ამბობს ღვთის სიტყვა და ჭეშმარიტება-პრინციპები, სიხარულით მუშაობენ მათთვის თავდადებით, რისკავენ მათ გამო და ირჯებიან მათთვის — სწორედ ესენი არიან ანტიქრისტეს სამფლობელოს წევრები. ყველანი ერთად ანტიქრისტეს ბოლომდე ერთგული მიმდევრები არიან. და რას აკეთებს ანტიქრისტეს სამფლობელოს ყველა ეს წევრი? ასრულებენ ისინი თავიანთ მოვალეობას და ყოველივე საქმეს ღვთის სახლის წესებისა და პრინციპების შესაბამისად? მოქმედებენ ისე, როგორც ღმერთი მოითხოვს, და ეპყრობიან მის სიტყვებსა და ჭეშმარიტებას, როგორც ყველა პრინციპზე უზენაესს? (არა). ეკლესიაში ასეთი ადამიანების არსებობისას, ჭეშმარიტება და ღვთის სიტყვები განაგრძობს წინსვლას შეუფერხებლად? ისინი არა მხოლოდ ვერ წაიწევს წინ, არამედ ანტიქრისტეს ბანდის მიერ გამოწვეული არევ-დარევის, შეცდომაში შეყვანისა და მავნებლობის გამო, ღვთის სიტყვები, ჭეშმარიტება, რომელსაც ის გამოხატავს, და მოთხოვნები, რომლებსაც ის ადამიანებს უყენებს, ნაყოფს ვერ გამოიღებს ეკლესიაში; მათი განხორციელება შეუძლებელია. როდესაც ანტიქრისტეს სამფლობელო არსებობს, ღვთის რჩეულ ხალხს არ შეიძლება ჰქონდეს ნორმალური საეკლესიო ცხოვრება და მათ არც თავიანთი მოვალეობის ნორმალურად შესრულება შეუძლიათ, და მით უმეტეს არ შეუძლიათ რაღაცების კეთება ჭეშმარიტება-პრინციპების შესაბამისად; ეკლესიაში ყოველი საქმე კონტროლდება ანტიქრისტეს მიერ. იქ, სადაც ეს მსუბუქი ხარისხითაა წარმოდგენილი, ანტიქრისტეს მიერ დაბრკოლებების შექმნა ქაოსს იწვევს, ხალხი შფოთვის მდგომარეობაშია, საქმე წინ არ მიიწევს და ადამიანებმა არ იციან, როგორ შეასრულონ თავიანთი საქმე კარგად ან როგორ შეასრულონ საკუთარი მოვალეობა სათანადოდ; ყველაფერი ქაოსშია გახვეული. სერიოზულ შემთხვევებში, მთელი საქმე ჩერდება და არავინ იჩენს რაიმე მზრუნველობას ან ყურადღებას. მიუხედავად იმისა, რომ რამდენიმე ადამიანი ხვდება, რომ პრობლემა არსებობს, მათ არ შესწევთ ძალა, გამოიცნონ, რომ ამ არეულობას ანტიქრისტე იწვევს; ისინი, ასევე, შეწუხებულნი და გზააბნეულნი არიან ანტიქრისტეს მიერ, არ იციან, ვინ არის მართალი და ვინ მცდარი; მაშინაც კი, თუ ისეთებიც არიან, ვინც ამჩნევს გარკვეულ საკითხებს და ვისაც სურს ხმის ამოღება ან საქმის საკუთარ თავზე აღება, ისინი მაინც ვერ ახერხებენ საქმე საკუთარ მხრებზე იტვირთონ. ანტიქრისტე სდევნის ყველას, ვინც ცდილობს მათ მხილებას, ან ვისაც სამართლიანობის გრძნობა აქვს და ცდილობს, თავად იტვირთოს საქმე. და რამდენად შორს მიდიან ისინი ამ შევიწროებაში? თუ გაბედავ და ხმას არ ამოიღებ, თუ შეწყალებას ითხოვ, თუ გაბედავ და არ აცნობებ მათ შესახებ, თუ არ გაბედავ მათზე ზემდგომებთან მოხსენებას, ან მათ საქმესთან დაკავშირებული პრობლემების წამოჭრას, ან ჭეშმარიტებაზე თანაზიარებას, ან სიტყვა „ღვთის“ თქმას, მაშინ ანტიქრისტე დაგინდობს. თუ პრინციპებს დაიცავ და ამხილებ მათ, ისინი ყველაფერს იღონებენ, რომ გტანჯონ, ყველა საშუალებას გამოიყენებენ, რომ დაგგმონ და დაგთრგუნონ, და კიდევ წააქეზებენ თავიანთი სამფლობელოს წევრებს, სხვა მერყევ ადამიანებთან და იმ ხალხთან ერთად, რომლებიც უგულონი, მშიშრები და ანტიქრისტეს ძალების მოშიშნი არიან, რათა უარგყონ და ჩაგახშონ. საბოლოო ჯამში, მცირე რწმენისა და სულიერი სიმწიფის მქონე ზოგიერთი ადამიანი ანტიქრისტეს წინაშე მუხლებზე დაეცემა. და ეს ანტიქრისტეს ახარებს; მათ მიაღწიეს თავიანთ მიზანს. როგორც კი ძალაუფლებას მოიპოვებენ, ამ ძალაუფლების მონოპოლიზებისა და საკუთარი სტატუსის უზრუნველსაყოფად, ისინი არა მხოლოდ თავიანთ ნათესავებსა და მათთან კარგი ურთიერთობის მქონე პირებს აბარებენ ყველა მნიშვნელოვან საქმეს ეკლესიაში, არამედ პარალელურად სხვებსაც ქირაობენ, რომლებსაც არანაირი კავშირი არ აქვთ მათთან, რათა მსახურება გაუწიონ და თავდადებით ემსახურონ მათ — მიზანი მდგომარეობს მომავალში საკუთარი სტატუსის შენარჩუნებაში, რათა ძალაუფლება მუდმივად მათ ხელში იყოს. მათი წარმოდგენით, რაც უფრო მეტი ადამიანია მათ სამფლობელოში, მით უფრო დიდია მათი ძალები, და შესაბამისად — მით უფრო დიდია მათი ძალაუფლება. და რაც უფრო დიდია მათი ძალაუფლება, მით უფრო ეშინიათ მათი იმ ადამიანებს, ვისაც შეიძლება წინააღმდეგობა გაეწია მათთვის, ვისაც შეიძლება უარი ეთქვა მათთვის და ვინც გაბედავდა მათ მხილებას. ასეთი ადამიანებიც სულ უფრო მცირერიცხოვანნი ხდებიან. რაც უფრო ეშინია ხალხს მათი, მით უფრო მეტი კაპიტალი აქვთ იმისთვის, რომ ებრძოლონ ღვთის სახლსა და ღმერთს; მათ აღარ ეშინიათ ღმერთის და არც იმის ეშინიათ, რომ ღვთის სახლი გაუსწორდებათ. იმის მიხედვით, თუ როგორია ანტიქრისტეს სურვილი ძალაუფლებისადმი, თუ რას აკეთებენ ისინი ამ ძალაუფლებით და როგორია მათი სხვადასხვა ქცევა, ანტიქრისტე, თავისი არსით, არის ღვთის მტერი; ის სატანა და ეშმაკია.

და რას აკეთებს ანტიქრისტე საკუთარი სამფლობელოს მოწყობის შემდეგ? ძალიან შფოთავენ იმის გამო, თუ როგორ მიდის ეკლესიის სახარებისეული საქმე? აინტერესებთ ან იკვლევენ ამას? ისინი მხოლოდ შესამოწმებლად ჩამოივლიან ხოლმე, უბრალოდ მოვალეობას იხდიან, რამდენიმე სიტყვით ზედაპირულად დაიძვრენენ თავს და სხვა არაფერი. რა არის მათი შესამოწმებლად ჩამოვლის მიზანი? რა მიზნით შეუდგებიან ისინი ამ ფართომასშტაბიან მოგზაურობებს, რათა ნახონ, როგორ არიან დები და ძმები? იმის გამო ხომ არა, რომ ადარდებთ, როგორ მიდის მათი სიცოცხლეში შესვლა? არა. ისინი იმის სანახავად დადიან, აქვს თუ არა ვინმეს მათი გავლენის სფეროში წინააღმდეგობის გაწევის განზრახვა, არის თუ არა ვინმე ისეთი, ვინც ეჭვის თვალით უყურებს მათ, ან ბედავს, რომ „არა“ უთხრას მათ, ან ბედავს, რომ არ დაემორჩილოს და არ გააკეთოს ისე, როგორც ისინი ამბობენ; მათ საკუთარი თვალით უნდა ნახონ ეს და პირადად უნდა გაეცნონ სიტუაციას. ეს ერთი ასპექტია. უფრო მეტიც, მას შემდეგ, რაც ანტიქრისტე საკუთარ სამფლობელოს ჩამოაყალიბებს, ისინი საკუთარ თავს კანონიერ მეფედ აქცევენ — და თუკი იტყვი, რომ ტირანები, ადგილობრივი მოძალადეები ან ბანდიტების წინამძღოლები არიან, მათ ეს არ აინტერესებთ, მთავარია, სტატუსი და ძალაუფლება ჰქონდეთ. მათი გავლენის სფეროში, საკუთარ სამფლობელოში, მთელი ძალაუფლება მათივე ხელშია, მხოლოდ ისინი განაგებენ ყველაფერს. ამავდროულად, ისინი ასევე ტკბებიან თავიანთი კლანის თაყვანისცემით, აღტაცებითა და პატივისცემით, აგრეთვე, მათი პირფერობით, ყალბი ქებით და თუნდაც ყველა იმ უპირატესობის განცდითა და განსაკუთრებული მოპყრობით, რომელსაც ისინი იღებენ. ფიქრობ, როდესაც ანტიქრისტე თავისი ძალაუფლების მონოპოლიზებას ახდენს, ეს მხოლოდ იმისთვისაა, რომ მაღალი პოზიციიდან ისაუბროს? ან რომ ეს უბრალოდ ასეთი სურვილის დასაკმაყოფილებლად არის? არა. მათ რაღაც უფრო არსებითი სურთ: მთელი ეს მოპყრობა, რომელიც სტატუსსა და ძალაუფლებას მოჰყვება, რომლითაც ისინი თავიანთ სამფლობელოში ტკბებიან. როგორც კი ანტიქრისტე საკუთარ სამფლობელოს დააფუძნებს და როგორც კი ბოლომდე ერთგული მიმდევრები ეყოლება, მისი დღეები უფრო კომფორტულად მიილევა, ვიდრე უძველესი იმპერატორებისა. მას არაფრის კეთება არ მოუწევს: ერთი სიტყვა და მისი სურვილი შესრულებულია; ერთი სიტყვის თქმა, და სასურველი საგნები მათთან მიაქვთ. მაგალითად, ანტიქრისტე ამბობს: „დღეს კარგი ამინდია; რატომ მომინდა ქათმის ჭამა ასე ძალიან?“ შუადღემდე ვიღაცას უკვე მოუმზადებია ქათმის კერძი. შუადღისას სადილის დროს ანტიქრისტე ამბობს: „ჩვენ, ღვთის მორწმუნეებს, ალკოჰოლის მიღება არ შეგვიძლია, მაგრამ რაიმე მსუბუქ სასმელზე რას იტყვით?“ წინამძღოლის სიტყვების გაგონებისას, ანტიქრისტეს მიმდევრები აგზავნიან ვინმეს, რათა გაიქცეს და გამაგრილებელი სასმელები იყიდოს. განა ის არ იღებს ყველაფერს, რაც უნდა? მან მხოლოდ ხელი უნდა გაუწოდოს, პირი გააღოს, და ნივთებსაც მიუტანენ და ყველა მისი სურვილიც ახდება. მისი დღეები დიდ კომფორტში გადის. შემდეგ ანტიქრისტე ამბობს: „დღეს ცივა. შარშანდელი ჟაკეტი ჩრჩილმა შემიჭამა, მაგისი ჩაცმა უხერხულია — ცუდად გამოვჩნდები. წლევანდელი ჟაკეტი კი არ ვიცი, სად არის“. როდესაც ვინმე რამდენიმე ჟაკეტის ყიდვას სთავაზობს, ის ამბობს, რომ მათი ყიდვა ისე, უბრალოდ, არ შეიძლება, იგი წმინდანთა წეს-ჩვეულებებს უნდა შეესაბამებოდეს და ფულიც ამ პრინციპის შესაბამისად უნდა დაიხარჯოს. ამის თქმიდან მალევე, ვიღაცა რამდენიმე ჟაკეტს ყიდულობს. როდესაც ისინი მიდიან, ანტიქრისტე გრძნობს, რომ თუ ხმას არ ამოიღებს, ეს ყველაფერი მიზანმიმართულ ქმედებად გამოჩნდება, ამიტომ ამბობს: „ვინ იყიდა ესენი? განა ეს პრინციპების დარღვევა არ არის? განა ეს დამნაშავედ არ გამომიყვანს? ვინ იყიდა? ფულს გადავუხდი“. თავდაპირველად, ის სთხოვს თავის ცოლს, გარკვეული თანხა გამოიტანოს ეკლესიის შესაწირავიდან და შემდეგ ამბობს, რომ მოგვიანებით უკან დააბრუნებს, როცა ფული ექნება. რეალურად, ამას ისე, ზედაპირულად ამბობს; მას უკან დაბრუნების აბსოლუტურად არანაირი განზრახვა არ აქვს. ანტიქრისტე ნამდვილად იღებს ყველაფერს, რაც სურს, და ყოველივე მზამზარეულით ტკბება. და აქვს მას გულში რაიმე თვითგვემის გრძნობა ამ ყველაფრით სარგებლობის შემდეგ? განიცდის სინდისის ქენჯნას? (არა). როგორ შეიძლებოდა, რომ თავი დამნაშავედ ეგრძნო? ის ზუსტად ამას ეძებს, სწორედ ამაზე ოცნებობდა დღე და ღამე — როგორ შეეძლო ამაზე უარის თქმა? ამ უპირატესობის ფუჭად დაკარგვა არ შეიძლება; თუ ის ამით არ ისარგებლებს, მაშინ მას ძალა დაეკარგება და ყველაფერი წყალში ჩაიყრება. ხოლო როდესაც ამით ისარგებლებს, რაიმე სასიამოვნოს მაინც იტყვის, რათა ადამიანმა, რომელიც ფულს ხარჯავს, ეს ნებაყოფლობით გააკეთოს და სხვა რამეზე ფიქრი ვერც კი გაბედოს.

საკუთარ სამფლობელოში ანტიქრისტეები არა მხოლოდ იღებენ სხვადასხვა განსაკუთრებულ მოპყრობასა და მომსახურებას თავიანთი ქვემდგომებისგან, არამედ წვრთნიან კიდეც მათ თავიანთ სამფლობელოში, რათა აბსოლუტურად დაიმორჩილონ ისინი. მაგალითად, თუკი ანტიქრისტე ყველას სთხოვს, რომ დილის 5 საათზე ადგნენ, დილის 5 საათისთვის უკვე ყველა ფეხზე უნდა იყოს. ისინი, ვინც გვიან დგებიან, გასხვლას დაექვემდებარებიან — მათ თვალი უნდა ადევნონ ანტიქრისტეს გამომეტყველებას. სადილობისას ვერავინ ბედავს მაგიდასთან დაჯდომას, სანამ ის არ დაჯდება და სანამ იგი არ დაიწყებს ჩხირების გამოყენებას, სხვა ვერავინ ბედავს ამის გაკეთებას. რისი გაკეთებაც არ უნდა გადაწყვიტოს, ის უნდა შესრულდეს; როგორადაც არ უნდა გადაწყვიტოს იმ რაღაცის გაკეთება, სხვებიც უნდა მიჰყვნენ და დაუმორჩილებლობას არ პატიობს. საკუთარ სამფლობელოში ის არიან წინამძღოლი, მეფე და მისი სიტყვა საბოლოოა — ვინც არ დაემორჩილება, დაიტანჯება. მისი ქვემდგომები გაწვრთნილნი არიან, რომ უკამათოდ შეასრულონ მისი ბრძანებები, არ გაბედონ მასთან თუნდაც მცირე შეწინააღმდეგება და დაიჯერონ, რომ რაც არ უნდა ბრძანოს მან, ყველაფერი გამართლებულია და ამად ღირს — ეს მათი მოვალეობა და ვალდებულებაა. ღვთის რწმენისა და თავიანთი მოვალეობების აღსრულების სახელით, ანტიქრისტეს ქვემდგომები უკამათოდ ემორჩილებიან მას, ხელისგულზე ატარებენ და ისე ეპყრობიან, როგორც საკუთარ მეფესა და ბატონ-პატრონს. თუკი ვინმეს რაიმე აზრი ან მოსაზრება აქვს ანტიქრისტეს შესახებ, თუკი მათ ისეთი ხედვები აქვთ, რომლებიც განსხვავდება ანტიქრისტეს შეხედულებებისგან, ის ძალისხმევას არ დაიშურებს, რომ უარყოს, დააკნინოს, გაანალიზოს, განიკითხოს, დაგმოს და ჩაახშოს ისინი, და მხოლოდ მაშინ მოისვენებს, როდესაც ეს ადამიანი ბოლომდე დაემორჩილება მას. ანტიქრისტე ხარობს თავის სამფლობელოში, სადაც ყოფნა საოცრად კომფორტულია. ფული, რომელსაც დები და ძმები წირავენ, მთლიანად ანტიქრისტესთან ხვდება, ხოლო ყველაფერი, რაც ანტიქრისტეს აკლია, მათ მიერ უნდა იყოს უზრუნველყოფილი. დებმა და ძმებმა დაუყოვნებლივ უნდა დააკმაყოფილონ ანტიქრისტეს საჭიროებები, რათა ის კმაყოფილი და ბედნიერი ჰყავდეთ. ანტიქრისტემ ეს ადამიანები ნამდვილ მონებად გაწვრთნა. მისი ყველაზე ხშირი ქადაგება იმის გარშემო ტრიალებს, თუ როგორ იტანჯებოდა და როგორი ერთგული იყო, და ხაზს უსვამენ იმას, თუ როგორ უნდა გაუგონ მას ადამიანებმა და როგორ უნდა დაემორჩილონ, რათა ღმერთს ასიამოვნონ და შესაბამისობაში იყვნენ ჭეშმარიტება-პრინციპებთან. ანტიქრისტე ქადაგებს ამაღლებულ ქადაგებებს, ლოზუნგებს წარმოთქვამს და ისეთ მოძღვრებებს წარმოადგენს, რომლებიც სრულად შეესაბამება ადამიანურ წარმოდგენებსა და წარმოსახვებს, რითაც სხვების თაყვანისცემასა და აღტაცებას იმსახურებს. ამავდროულად, ის ხელს უშლის საკუთარი თავის წინააღმდეგ რაიმე ეჭვის, მერყეობისა თუ განსჯის აღმოცენებას, ასევე არ აძლევს საშუალებას ადამიანებს, რომ გაუჩნდეთ მისი მხილებასთან, განსჯასთან თუ ღალატთან დაკავშირებული ფიქრები. ეს უზრუნველყოფს მისი ძალაუფლების სამუდამოდ გაგრძელებას, რათა იგი განმტკიცდეს ეკლესიაში ყოველგვარი ცვლილებების გარეშე. განა ანტიქრისტეს საკმაოდ შორი ხედვა არ აქვს? მაშ, რა მიზანი დგას ყველა ამ ქმედების უკან? ერთი სიტყვა — ძალაუფლება. იქნებიან ეს მათი სამფლობელოს შიგნით მყოფნი თუ მის გარეთ მყოფნი, მათი თავგამოდებული მიმდევრები თუ ის დები და ძმები, ვინც მათ განჭვრეტს — რისი ეშინია და რაზე წუხს ანტიქრისტე ყველაზე მეტად? იმის, რომ ეს ადამიანები, შესაძლოა, ჩასწვდნენ ჭეშმარიტებას, მივიდნენ ღვთის წინაშე, ამოიცნონ და უარყონ ის. სწორედ ამის ეშინია მას ყველაზე მეტად. როგორც კი ყველა უარყოფს მას, იგი ჯარის გარეშე დარჩენილ სარდლად იქცევა, დაკარგავს სტატუსსა და ხელმწიფებას და ძალაუფლება ჩამოერთმევა. ამიტომ, ის მიიჩნევს, რომ მხოლოდ საკუთარი სამფლობელოს უზრუნველყოფით, თავგამოდებული მიმდევრების შეკავებით, მის მიმყოლთა საფუძვლიანად შეცდომაში შეყვანითა და კონტროლით, მათი მტკიცედ ხელში დაჭერით შეუძლია ძალაუფლების განმტკიცება. ამგვარად, ის მტკიცედ ეჭიდება იმ განსაკუთრებულ მოპყრობას, რომლითაც სურს ტკბობა — იმ განსაკუთრებულ მოპყრობას, რომელსაც ძალაუფლება მოუტანს. ზოგიერთი ანტიქრისტე განსაკუთრებით გამჭრიახია საკუთარი თავის წარმართვასა და ურთიერთობებში, დახელოვნებულია ადამიანების გულის მოგებაში. მის მიერ მართულ სამფლობელოში არიან ისეთები, ვინც მის დავალებებს ასრულებს, ვინც მის მატერიალურ საჭიროებებს აკმაყოფილებს და ვინც ინფორმაციას აგროვებს ან საქმეებს უგვარებს მას — მრავალი სხვადასხვა ადამიანია. ანტიქრისტეს გავლენის სფეროში, თუ არავის აქვს კარგი სულიერი მონაცემები, არავინ არის, ვინც ჭეშმარიტებას ეძებს და ვინც ჭეშმარიტება-პრინციპებს იცავს, ანტიქრისტეს შეუძლია ეკლესიაზე გრძელვადიანი კონტროლის შენარჩუნება, ხოლო ამ ეკლესიაში მყოფი ადამიანები ძირფესვიანად გაიხრწნებიან და გამოუსწორებელ შეცდომაში იქნებიან შეყვანილნი. მაშინაც კი, თუ ზემდგომი ვინმეს გამოგზავნის საქმის გამოსაძიებლად, ეს ამაო იქნება. ეკლესია შეუვალი და შეუდრეკელი გახდა ანტიქრისტეს კონტროლის ქვეშ — მისი მყარი ციხესიმაგრე. განურჩევლად იმისა, თუ ვინ ამხელს და განარჩევს ანტიქრისტეს, ან ვის ექნება თანაზიარება ჭეშმარიტება-პრინციპებზე, ისინი, ვინც შეცდომაში არიან შეყვანილნი, ყურს არ ათხოვებენ მათ. ამის ნაცვლად, ისინი ანტიქრისტეს მხარეს დადგებიან, წინ აღუდგებიან ჭეშმარიტებას და დაგმობენ ანტიქრისტეს მხილებასა და ანალიზს.

ანტიქრისტე, მისი თავგამოდებული მიმდევრები და მისი სამფლობელოს წევრები მუდამ განიხილავენ და გულდასმით შეისწავლიან ღვთის სახლის საქმეებს: ვინ სად გადაიყვანეს? ვინ გაათავისუფლეს? ზემდგომმა კიდევ ერთი თანაზიარება და ქადაგება გამოსცა ასეთი და ასეთი ადამიანების მხილების შესახებ — უნდა გავავრცელოთ ის? და როგორ გავავრცელოთ? ჯერ ვის მივცეთ ის და შემდეგ ვის? გვჭირდება თუ არა ჩარევა და რედაქტირება ან შესწორება? ვინ ეკონტაქტობდა ბოლო დროს გარეშე პირებს? ზემდგომმა ვინმე გამოგზავნა? ამ ადამიანებიდან რომელიმეს ჰქონდა კონტაქტი ჩვენს ქვემდგომ ხალხთან? ისინი ხშირად ერთად განიხილავენ ასეთ რამეებს; ისინი ხშირად ერთმანეთთან შეიკვრებიან ხოლმე და შეთქმულებას აწყობენ, მსჯელობენ საპასუხო ზომებზე, სქემებსა და ხერხებზე, რათა უპასუხონ ზემდგომის საქმის წარმართვის ყველა წესს; ასევე, ისინი ხშირად განიხილავენ და გულდასმით შეისწავლიან თავიანთი ქვემდგომი დებისა და ძმების გარემოებებსაც. ანტიქრისტე და მისი სამფლობელოს წევრები მთელ დღეს ერთად შეთქმულებაში ატარებენ და ერთმანეთს არ შორდებიან. როდესაც ისინი ერთად არიან, არასოდეს მართავენ თანაზიარებას ჭეშმარიტებაზე, ან ღვთის განზრახვებზე, მით უმეტეს ეკლესიის საქმეზე, ანდა იმაზე, თუ როგორ აღასრულონ საკუთარი მოვალეობა, წინ წაწიონ ეკლესიის საქმე, ან გაუძღვნენ დებისა და ძმების შესვლას ღვთის სიტყვების რეალობაში, ან თუ როგორ უპასუხონ გარე სიტუაციებს. ისინი არასოდეს მართავენ თანაზიარებას ასეთ შესაფერის საკითხებზე, არამედ აკვირდებიან, თუ ვინ ვის უახლოვდება, ვინ ვისზე საუბრობს, როდესაც ერთად არიან, რამდენად საუბრობენ ისინი წინამძღოლებზე მათ ზურგს უკან; და ყურადღებას აქცევენ იმას, თუ ვისი ოჯახია მდიდარი და რამდენი გაუღიათ შესაწირად. ეს არის ის, რაზეც პირადად საუბარობენ, ისინი მუდამ განიკითხავენ დებსა და ძმებს და ზემდგომის საქმის წარმართვის წესს — ისინი მუდამ ყველაფერს აკეთებენ იმისთვის, რომ მოატყუონ დები და ძმები და ზემდგომი. რასაც პირადად სჩადიან, სამარცხვინოა: თუ ეს არ აზიანებს ეკლესიას, ზიანს აყენებს დებსა და ძმებს; ისინი მუდამ გეგმავენ ან აურზაურს ტეხენ კარგი სულიერი მონაცემების მქონე დებისა და ძმების წინააღმდეგ, რომლებიც ჭეშმარიტებას ესწრაფვიან, ისინი მუდამ ცდილობენ, კარგი ხალხი ჩამოაქვეითონ ან სახელი გაუტეხონ. როდესაც ანტიქრისტეები რამეს აკეთებენ, ისინი ყოველთვის განიხილავენ ამას თავიანთ ბანაკში მყოფ ადამიანებთან — აქ უკვე მზაკვრული გეგმები და სქემები ერთვება. ანტიქრისტეს დაჯგუფების ვერცერთი ნათქვამი ვერ უძლებს ანალიზს; თუკი გულდასმით გამოვიკვლევთ, პრობლემა ყველაფერში აღმოჩნდება. სამფლობელოს გარეთ მყოფ ადამიანებთან ისინი თავს იკავებენ და ფრთხილობენ; ანტიქრისტეს სამფლობელოში არანაირი ზღვარი არ არსებობს: ის განიკითხავს დებსა და ძმებს, ღვთის სახლის საქმეს, ზემდგომ წინამძღოლებს — თუნდაც თავად ღმერთს. ყველაფერი მისაღებია. მაგრამ სამფლობელოს გარეთ მყოფი პირის თანდასწრებით, ისინი ფარავენ საკუთარ სიტყვებს, მერყეობენ, თავს იკავებენ და საიდუმლო ენაზეც საუბრობენ, რასაც გარეშე პირები ვერ გაიგებენ. მათ აქვთ გარკვეული მნიშვნელობის მქონე მზერა, მზაკვრული ღიმილი, რომელიც რაღაცას ნიშნავს, თუნდაც სრუტუნი და ხველება, რომელიც რაღაცას ნიშნავს — ეს ყველაფერი მათი საიდუმლო კოდებია. ზოგჯერ თავს იფხანენ, ზოგჯერ ყურებს მოქაჩავენ, ზოგჯერ ფეხებს აბაკუნებენ, ზოგჯერ ხელებს იფშვნეტენ; ეს ყველაფერი რაღაცას ნიშნავს. ეს ანტიქრისტეს ბანდის ჩვეულებრივი გამოვლინებებია — სხვადასხვაგვარი ქცევა, რომელსაც ისინი მას შემდეგ ამჟღავნებენ, რაც ეკლესიაში ძალაუფლების მონოპოლიზებას მოახდენენ. მათი სხვადასხვა ქცევისა და გამოვლინების მიხედვით რომ ვიმსჯელოთ და მათი ადამიანურობის თვალთახედვიდან გავაანალიზოთ, რას წარმოადგენენ ეს ადამიანები? განა ისინი მზაკვრობისა და უკეთურების მსახურები არ არიან? (დიახ). და გააჩნიათ სამართლიანობის რაიმე განცდა ამ ადამიანებს? აქვთ სინდისის ან ზნეობის ნატამალი? არიან პატიოსნები? არა. ამ ადამიანებს სირცხვილი არ აქვთ. ისინი იმას მოიხმარენ, რასაც დები და ძმები შესწირავენ, და ჰგონიათ, რომ ეს მათი ვალდებულებაა; ამავდროულად, ისინი ყველაფრის უფლებას აძლევენ თავს, ღვთის სახლში დათარეშობენ და ზიანს აყენებენ დებსა და ძმებს — და მხოლოდ დროებით არ ცხოვრობენ ეკლესიის ხარჯზე, არამედ ამას ყოველდღიურად აკეთებენ, თაობიდან თაობამდე. განა დემონები არ არიან, რომლებიც ადამიანის ხორცს ჭამენ და ადამიანის სისხლს სვამენ? მათ სირცხვილი არ აქვთ! ანტიქრისტე და მისი ბანდა ერთად მუდამ „ეროვნულ საქმეებზე“ მსჯელობენ. მაგრამ სამარცხვინოა მათი საუბრები დახურულ კარს მიღმა? (დიახ). რაზე საუბრობენ ისინი? ეკლესიის საქმეზე მართავენ თანაზიარებას? გრძნობენ ეკლესიის საქმის ტვირთს? ზოგიერთ ადგილას ეკლესია ზედამხედველობის ქვეშაა და დებსა და ძმებს დიდი წითელი დრაკონი, მთავრობა დევნის და აკონტროლებს, და თუნდაც ძმებისა და დების უმეტესობა სახელმწიფო ზედამხედველობის ქვეშ იმყოფება და დაკავებისა და პატიმრობის საფრთხის წინაშე დგას. ადარდებთ ეს მათ? ცდილობენ რაიმე გზა გამონახონ, რათა დაიცვან დები და ძმები, დაეხმარონ რომ დევნისა და ციხეში ტანჯვის თავიდან აცილება შეძლონ? მსჯელობენ პირად საუბრებში იმაზე, თუ როგორ დაიცვან ეკლესიის წიგნები, ქონება და ა.შ., რათა ზარალისგან იხსნან ეკლესია? თუ ეკლესიაში იუდა გამოჩნდება, რეაგირებენ ისინი დაუყოვნებლივ, სწრაფად უწყობენ ხელს დაზარალებული დებისა და ძმების უსაფრთხო ადგილას გადაყვანას მათ დასაცავად? გააკეთებდნენ ისინი ასეთ რამეებს? (არა). როდესაც ადამიანებს აქვთ ძალაუფლება, მათ შეუძლიათ აკეთონ კარგი საქმეები და მათ ასევე შეუძლიათ აკეთონ ცუდი საქმეები. მაშ, რას აკეთებს ანტიქრისტე, როდესაც ძალაუფლება აქვს? (ცუდ საქმეებს.) რა ცუდ საქმეებს აკეთებს? (პოულობს გზსს, რომ აწამოს ვინც მას არ უსმენს. როდესაც ღვთის სახლი გზავნის ზოგიერთ წინამძღოლს და მუშაკს საქმის მოსაკითხად, იგი პოულობს საშუალებას, რომ თავიდან აირიდოს ისინი, ან ბერკეტი მოიპოვოს და განიკითხოს, დაგმოს და მიზეზები გამონახოს, რათა განდევნოს ისინი, შეაჩეროს მათი გამოკითხვა საქმის შესახებ და ნაკლი აღმოაჩინოს მათში.) ზოგიერთი ანტიქრისტე ზუსტად საპირისპიროს აკეთებს: რადგან ეშინია, რომ დები და ძმები შეატყობენ მას პრობლემებს, ის ზემდგომის მიერ გამოგზავნილ წინამძღოლებს უთვალთვალებს, კარგი საკვებითა და სასმელით უმასპინძლდება და ხელს უშლის, რომ კონტაქტში შევიდნენ ქვემდგომ დებთან და ძმებთან. როდესაც წინამძღოლები დებისა და ძმების მდგომარეობას კითხულობენ, ის პასუხობს: „ყველა კარგადაა. ამჟამად ჩვენი სახარების საქმე შეუფერხებლად მიიწევს წინ.“ ყველა ის პრობლემა მოვაგვარეთ, რომელიც არახელსაყრელი გარემოდან წარმოიშვა და იუდასავით გავაძევეთ გამცემები, რომლებმაც გაგვყიდეს; ჩვენ მოვუარეთ მათ, ვინც ცდილობდა ეკლესიის საქმის არევ-დარევას და სრულად მოვიცილეთ ისინი, ხოლო ღვთის სიტყვების წიგნები ჩვეულებრივად გავრცელდა. პრობლემები საერთოდ არ არსებობს.“ ამის თქმით, ის ასევე ატყობინებს რაღაცებს სხვა ადამიანების შესახებ. როდესაც ზემდგომი ვინმეს გზავნის მის გამოსაკვლევად, თუ ჰგონია, რომ ვინმემ მის შესახებ განაცხადა — ის განზრახ შეატყობინებს იმ ადამიანის პრობლემების შესახებ ზემდგომ წინამძღოლებს, რათა შეცდომაში შეიყვანოს ისინი და აფიქრებინოს, რომ იმ ადამიანს, ვინც ანტიქრისტე დაასმინა, პრობლემები აქვს, რათა ხელი შეუშალოს წინამძღოლებს იმაში, რომ გაიგონ, რეალურად რა ხდება ეკლესიის საქმეში, და აღმოაჩინონ ანტიქრისტეს პრობლემები, რათა საბოლოო ჯამში, არ მოხდეს მისი თანამდებობიდან გათავისუფლება და აღარ იმყოფებოდეს საფრთხეში. საკუთარი სამფლობელოს დაცვისას ანტიქრისტეს მიზანი არის ძალაუფლების განმტკიცება და მისი ქმედითუნარიანობის უზრუნველყოფა, ამიტომ ის უამრავი მიმდევრის, დამქაშის, ფანატიკოსი მომხრისა და თანამზრახველის კულტივირებას ახდენს. მის მიერ ასეთი ადამიანების კულტივირების მიზანი არის ძალაუფლების მონოპოლიზება სრულად, რათა არ დაუშვას მისი შესუსტება ან წართმევა.

ანტიქრისტეები ღვთის სახლს ისე ეპყრობიან, როგორც საკუთარ პირად სამფლობელოს და პირველი, რასაც ისინი წინამძღოლობის ხელში ჩაგდების შემდეგ აკეთებენ, არის ძალაუფლების მონოპოლიზება. გიფიქრიათ რაიმე მაგალითზე, რომელიც ანტიქრისტეების მიერ ძალაუფლების მონოპოლიზებას ეხება? (ადრე იყო ერთი ეკლესიის წინამძღოლი, რომელიც ანტიქრისტე იყო. როდესაც ვინმე მის პრობლემებზე მიუთითებდა ან მას ამხელდა, ის ამ ადამიანს გააჩუმებდა და ღვთის სიტყვების წიგნებს ჩამოართმევდა. ვითარებაში უკეთ გასარკვევად მის ეკლესიებში არსებულ ზოგიერთ კრების ჯგუფში მივედი. ის ანტიქრისტე, იმის შიშით, რომ მისი ბოროტი საქმეები არ გამჟღავნებულიყო, ჩემს გაძევებას ცდილობდა და ხელსაყრელი მომენტით ისარგებლა, რომ დავედანაშაულებინე — თითქოს მისი ნებართვის გარეშე ფარულად ვესწრებოდი კრებებს. მოგვიანებით, ზემდგომმა წინამძღოლებმა ვიღაც გამოგზავნეს საქმის გამოსაკვლევად, ხოლო ანტიქრისტემ დამამცირა, ჩემზე ცუდი რამეები ილაპარაკა და შინა პატიმრობაშიც კი ჩამაგდო, დაავალა ძმებსა და დებს, რომ ჩემთან ურთიერთობა არ ჰქონოდათ. იმ დროს ეს ანტიქრისტე, წინამძღოლთან და მუშაკთან თანამშრომლობით, რვა ეკლესიას აკონტროლებდა. საბოლოოდ, რამდენიმეთვიანი თანაზიარებისა და გარჩევის შემდეგ, დებმა და ძმებმა ბოლოს და ბოლოს განდევნეს ანტიქრისტეთა ეს ჯგუფი.) ასე მოქმედებენ ანტიქრისტეები. რასაც არ უნდა აკეთებდნენ ისინი ეკლესიაში, ეს მიმართულია ძალაუფლების ხელში ჩაგდებისა და ხალხის მართვისკენ. ისინი განსაკუთრებით მგრძნობიარენი არიან იმ ადამიანის მიმართ, ვინც საფრთხეს უქმნის მათ სტატუსსა და ძალაუფლებას. მათ უკიდურესად მახვილი ყნოსვა აქვთ ასეთი საკითხების მიმართ და ისინი მყისიერად აცნობიერებენ, რომ ეს მათთვის არახელსაყრელი საკითხებია და საფრთხე ექმნება მათ პოზიციას. განა ეს უკეთურება არ არის? რატომ არიან ანტიქრისტეები ასე მგრძნობიარენი ასეთი საკითხების მიმართ? რატომ ვერ ამჩნევენ სხვები ამას? ეს დაკავშირებულია მათ ბუნებასთან; მხოლოდ ანტიქრისტეებს შეუძლიათ ამ ყველაფრის ამოცნობა. ეს ადასტურებს ერთ ფაქტს: ანტიქრისტეებს ასეთი არსი აქვთ. მათი ლტოლვა ძალაუფლებისადმი უჩვეულოა და მათ ამის განსაკუთრებული წყურვილი აქვთ. როდესაც ვინმე მიდის იმ ეკლესიაში, სადაც ისინი წინამძღოლობენ, ისინი შეისწავლიან ამ ადამიანს და ფიქრობენ: „უქმნის ეს პირი საფრთხეს ჩემს სტატუსსა და პრესტიჟს? აქ ჩემს დასაწინაურებლად არიან თუ იმისთვის, რომ გადამაყენონ?“ ჩემი პრობლემების გამოსაკვლევად მოვიდნენ თუ საქმის შესახებ ნორმალური თანაზიარებისთვის?“ ისინი, პირველ რიგში, ამ ყველაფრის გარკვევას ცდილობენ. განსაკუთრებით მგრძნობიარენი არიან ასეთი საკითხების მიმართ, რადგან სტატუსისა და ძალაუფლების განსაკუთრებული სიყვარული და სურვილი აქვთ; ძალაუფლებისა და სტატუსისთვის ცხოვრობენ. ისინი ფიქრობენ, რომ თუ ძალაუფლებას დაკარგავენ, ნაკლები მიმდევარი ეყოლებათ და არმიის გარეშე დარჩენილ მხედართმთავრებად იქცევიან, ცხოვრება აზრს დაკარგავს. ამგვარად, რაც შეეხება მათ მიერ მოპოვებულ სტატუსსა და ძალაუფლებას — სამ ეკლესიას უძღვებიან, ხუთს თუ ათს — ანტიქრისტეებს მიაჩნიათ, რომ რაც მეტი იქნება, მით უკეთესი. ისინი არავითარ შემთხვევაში არ დათმობენ საკუთარ ძალაუფლებას სხვა ადამიანების სასარგებლოდ. მათ მიაჩნიათ, რომ ის კანონიერად მათია, რომ ეს ისეთი რამ არის, რისთვისაც იბრძოლეს და რაც რევოლუციითა და სტრატეგიით მოიპოვეს. თუ სხვებს სურთ მისი მიღება, ისინი მზად უნდა იყვნენ, რომ სანაცვლოდ საკუთარი სიცოცხლე გაიღონ. ეს ჰგავს დიდ წითელ დრაკონს — თუკი ვინმე დემოკრატიულ ცვლილებებს შესთავაზებდა მისი დიქტატურის დასასრულებლად და კომუნისტურ პარტიას სამართლიანი არჩევნების ჩატარებისკენ მოუწოდებდა, რას იტყოდა დიდი წითელი დრაკონი? „დემოკრატია? შენ ამის სანაცვლოდ ოცი მილიონი ადამიანის თავი უნდა გასცე! კომუნისტურმა პარტიამ თავისი ძალაუფლება უთვალავი ადამიანის სისხლით მოიპოვა. თუ შენ ძალაუფლების ხელში ჩაგდება გინდა, ამდენი ადამიანის სისხლი და სიცოცხლე უნდა გაიღო სანაცვლოდ!“ ანტიქრისტეებიც იგივენი არიან. თუ შენ გინდა, რომ მათ ძალაუფლება დათმონ, ჭეშმარიტების შესახებ საუბარი საკმარისი არ იქნება იმისათვის, რომ დათანხმდნენ; ისინი შეგედავებიან და შეგებრძოლებიან. არ აქვს მნიშვნელობა რამდენად საძაგელია მათი მეთოდები თუ საშუალებები, ისინი აუცილებლად დაიცავენ საკუთარ ძალაუფლებას. სანამ ღვთის რჩეული ხალხი სრულად არ გამოფხიზლდება და არ გაერთიანდება მათი მხილებისთვის და მათ მოსაშორებლად, ისინი ამას თავად არასდროს იზამენ. განა ანტიქრისტეები მეტისმეტად უკეთურები არ არიან? ეს სრულად ადასტურებს და ასახავს ანტიქრისტეების უკეთურ და სასტიკ ხასიათს. განურჩევლად იმისა, თანახმანი არიან თუ არა კონტროლს დაქვემდებარებული პირები, ჭეშმარიტად თმობენ თუ არა პოზიციებს, სურთ თუ არა მორჩილება და მიყოლა — ანტიქრისტეებს ეს სრულიად არ აინტერესებთ. ისინი ძალის გამოყენებით იყენებენ საკუთარ ძალაუფლებას ხალხის ჩასახშობად და გასაკონტროლებლად. არავის აქვს დაუმორჩილებლობის უფლება: ვინც არ დაემორჩილება, სანქცირებული იქნება. ასეთები არიან ანტიქრისტეები.

სწორედ ახლა თანაზიარება გვქონდა გარკვეულ კონკრეტულ პრაქტიკებსა და გამოვლინებებზე იმის შესახებ, თუ როგორ ახდენენ ანტიქრისტეები ძალაუფლების მონოპოლიზებას. განა ამ პრაქტიკებიდან და გამოვლინებებიდან არ ჩანს, რომ ანტიქრისტეებს სასტიკი და უკეთური ხასიათი და არსი აქვთ? შეუძლია ვინმეს მათი შეცვლა? განა რომელიმე ამ მეთოდს — იქნება ეს მათთან მსჯელობა, მათ ემოციებზე აპელირება, ღვთის სიტყვებში არსებული ჭეშმარიტების წარმოდგენა, მათი გასხვლა, თუ ჭეშმარიტი გრძნობების მეშვეობით მათი შეცვლის ძიება — შეუძლია აიძულოს ისინი, რომ ძალაუფლების მონოპოლიზების პრაქტიკა მიატოვონ? (არა). ზოგიერთი ამბობს: „ანტიქრისტეები უბრალოდ გახრწნილი ხასიათის მქონე ადამიანები არიან. ადამიანებს აქვთ ადამიანური ემოციები. თუ მათ ემოციურად შეეხები, ყველაფერს ლოგიკურად აუხსნი და განუმარტავ დადებით და უარყოფით მხარეებს, მაშინ, როდესაც ჩასწვდებიან ამ მსჯელობას, შესაძლოა, ასე აღარ მოიქცენენ. მათ შეიძლება აღიარონ საკუთარი შეცდომები, მოინანიონ და შეწყვიტონ ანტიქრისტეთა გზით სიარული. შეიძლება არ დააფუძნონ საკუთარი სამფლობელო ღვთის სახლში, არ მიიზიდონ თავიანთი ფანატიკური მიმდევრები ღვთის სახლში ძალაუფლების მონოპოლიზებისთვის და არ განახორციელონ ისეთი ქმედებები, რომლებიც არ შეესაბამება ადამიანურობასა და მორალურ ღირებულებებს.“ შესაძლებელია ანტიქრისტეებზე ასეთი გავლენის მოხდენა? (არა). შეუცვლია ვინმეს ოდესმე ანტიქრისტე? ზოგი ამბობს: „შესაძლოა, დედამ ბავშვობიდანვე სათანადოდ ვერ აღზარდა ის და განებივრებული იყო. ახლა კი, თუ მას დედა დაელაპარაკება, ან თუ მისი ოჯახის ყველაზე დიდი ავტორიტეტის მქონე ადამიანი, ან ის, ვინც ყველაზე დიდხანს იყო მორწმუნე, იმსჯელებს მასთან, შესაძლოა, შეწყვიტოს იმ საქმეების კეთება, რასაც ანტიქრისტეები აკეთებენ ხოლმე.“ შეეფერება ეს სიმართლეს? (არა). რატომ არა? (მასთან მსჯელობა არ ჭრის; რაც უფრო მეტს ესაუბრები, მით უფრო მეტად ემტერება ამას. თუ შემდეგ ამხილებ და გასხლავ, შეგიძულებს.) მართალია. განა საკმაოდ არ სმენიათ მათ ღვთის სიტყვებისა და ჭეშმარიტების შესახებ? ზოგიერთ ანტიქრისტეს ათი ან ოცი წელია, რაც სწამს, უცვლელად. მათ საკმაოდ ბევრი აქვთ წაკითხული ღვთის სიტყვები, მაგრამ რატომ არ შეცვლილა რამე? საქმე იმაშია, რომ მათი გულები ბოროტებითაა სავსე — თავად ღმერთიც კი არ გადაარჩენს მათ, და შეუძლიათ კი ადამიანებს მათი შეცვლა იმ მცირე ცოდნითა და მოძღვრებით, რაც აქვთ? ადამიანურ საზოგადოებაში ქვეყნებს აქვთ განათლება და საზოგადოებაში არსებობს კანონები, რომლებიც აიძულებს ადამიანებს, ისწავლონ სიკეთე და თავიდან აიცილონ დანაშაულის ჩადენა. მაგრამ რატომ არ შეუძლია ამას ადამიანების შეცვლა? ეროვნულ განათლებასა და სისტემებს ოდესმე ჰქონიათ რაიმე დადებითი გავლენა საზოგადოებაზე? აქვთ სახელმწიფოს მიერ წახალისებულ ამ რაღაცებს რაიმე საგანმანათლებლო მნიშვნელობა ან ღირებულება კაცობრიობისთვის? გამოირჩეოდა ეფეტურობით? (არა). თუნდაც თითოეული ქვეყნის ისეთმა სამართლებრივმა უწყებებმა, როგორიცაა არასრულწლოვანთა გამოსასწორებელი დაწესებულებები და ციხეები, რომლებიც ადამიანთა დისციპლინის უმაღლეს და უმკაცრეს ადგილებს წარმოადგენს — შეცვალეს ადამიანთა არსი? ავიღოთ გარკვეული მოძალადეები, ქურდები და ბოროტმოქმედები — ისინი იმდენჯერ შედიან ციხეში და გამოდიან იქიდან, რომ რეციდივისტები ხდებიან — იცვლებიან საბოლოოდ? არა, მათ ვერავინ შეცვლის. ადამიანის არსის შეცვლა შეუძლებელია. ანალოგიურად, არც ანტიქრისტეების არსის შეცვლაა შესაძლებელი. ძალაუფლების მონოპოლიზების პრაქტიკა წარმოადგენს ანტიქრისტეების არსს და ეს არსი შეუცვლელია. როგორია ღვთის დამოკიდებულება ამ შეუცვლელი ტიპის ადამიანის მიმართ? ცდილობს კი მაქსიმუმი გააკეთოს მათ შესაცვლელად და გადასარჩენად, და ბოლოს მათი ბუნების ტრანსფორმაციას მიაღწიოს? ახლა, როდესაც გესმით, რომ ღმერთი არ აკეთებს ამგვარ საქმეს, როგორ უნდა მოექცეთ ანტიქრისტეებს? (უარყავით ისინი.) პირველ რიგში, გაარჩიეთ და გააანალიზეთ; როგორც კი მათ ბოლომდე შეიცნობთ, უარყავით ისინი. ნუ უარყოფთ ვინმეს მხოლოდ თქვენი წარმოდგენებისა და ფანტაზიების საფუძველზე, იმაზე ფიქრით, რომ ისინი ამპარტავანნი და თვითმართალნი არიან და ანტიქრისტეს ჰგვანან. ასე არ გამოვა; ბრმები ვერ იქნებით. კონტაქტის, გამოკვლევისა და გარჩევის გზით, თანდათანობით დაადგინეთ და დაადასტურეთ, რომ ვინმე ანტიქრისტეა. პირველ რიგში, თანაზიარება გამართეთ მათთან და ყველას წინაშე გააანალიზეთ ისინი, გაარჩიეთ, და შემდეგ გაერთიანდით ეკლესიაში მყოფებთან, რომლებიც ჭეშმარიტებას ესწრაფვიან და სამართლიანობის გრძნობა აქვთ, რათა უარყოთ ისინი. პირველ რიგში, გამოარჩიეთ და გააანალიზეთ ისინი, და შემდეგ უარყავით — ეს არის საუკეთესო მიდგომა ანტიქრისტეებთან გასამკლავებლად. ზოგიერთი ანტიქრისტეს შემთხვევაში, რომლებიც დახელოვნებულნი არიან თვალთმაქცობაში და საკმაოდ მზაკვრები არიან, თუ მათთან კონტაქტით გამოიკვლიე და განასხვავე ისინი და დაადასტურე, რომ ანტიქრისტეები არიან, მაგრამ დები და ძმები კარგად არ იცნობენ მათ, ჯერ კიდევ აკლიათ ნამდვილი გარჩევის უნარი, და როდესაც მათთან თანაზიარებას მართავ და დებთან და ძმებთან ერთად მათ აანალიზებ, მათ არა მხოლოდ არ სჯერათ და არ აღიარებენ, რომ ისინი ანტიქრისტეები არიან, არამედ ამასაც კი ამბობენ: „შენ წინასწარ მის წინააღმდეგ ხარ განწყობილი; ეს შენი პირადი აზრია“ — რა უნდა მოიმოქმედო? თუკი იტყვი: „ნებისმიერ შემთხვევაში, მე უკვე ამოვიცანი ისინი, ვერც შეცდომაში შემიყვანენ და ვერც შემბოჭავენ, არ მოვუსმენ რასაც ამბობენ და, მით უმეტეს, არ დავემორჩილები მათ. თქვენ განარჩევთ თუ არა მათ, ეს ჩემს საზრუნავს არ წარმოადგენს. მე თქვენ გითხარით მათი გამოვლინებებისა და საქმეების შესახებ, რასაც სჩადიან, და დაიჯერებთ თუ არა ამას, ან მოისმენთ თუ არა, ჩემი პასუხისმგებლობა მაინც შესრულებული იქნება. თუ შეცდომაში შეგიყვანენ და გაგაკონტროლებენ, თუ მოუსმენთ იმას, რასაც ამბობენ და მიჰყვებით მათ, მაშინ შედეგებსაც იმსახურებთ და თქვენ კანონზომიერად უიღბლონი ხართ!“ — მისაღებია ეს მიდგომა? ითვლება ეს თქვენი პასუხისმგებლობის შესრულებად? ითვლება ეს ღვთისადმი ერთგულებად? (არა). მაშ, რა უნდა მოიმოქმედოთ? ასეთი რამეები გარდაუვალია; მსგავსი საკითხები აუცილებლად იჩენს თავს. ზოგიერთი ადამიანი, მიუხედავად იმისა, თუ რამდენ ქადაგებას ისმენს, ვერ იგებს ჭეშმარიტებას და არ შეუძლია, რომ ანტიქრისტეების გამოვლინებები მოსმენილ ქადაგებებთან დააკავშიროს ან განარჩიოს ისინი. მაშინ, როდესაც დღესავით ნათელია, რომ ვიღაც ანტიქრისტეა, მათ უბრალოდ არ შეუძლიათ მისი ამოცნობა და მაინც შეცდომაში შედიან. სანამ ანტიქრისტეები პირადად არ მიაყენებენ ზიანს, სანამ არ დაჩაგრავენ, არ გაკიცხავენ, არ გასხლავენ ან პირდაპირ მათ თვალწინ არ იმოქმედებენ, მანამ არ აღიარებენ, რომ ის ანტიქრისტეა. სხვები ფაქტებით რომც საუბრობდნენ და მტკიცებულებები წარადგინონ, მაინც არ დაიჯერებდნენ. საკუთარი თვალით უნდა იხილონ, რას აკეთებენ ანტიქრისტეები, და სანამ ამას აღიარებენ, თავადვე უნდა გამოსცადონ ანტიქრისტეების ძალადობა. რა უნდა გაკეთდეს ამ სიტუაციაში? (მიეცით საშუალება, მიჰყვნენ ანტიქრისტეებს და გამოსცადონ ძალადობა; მხოლოდ ძალადობის განცდის შემდეგ გამოფხიზლდებიან.) განა ეს ცოტა არ იყოს მკაცრი არ არის? (ეს არ არის მათ მიმართ სიმკაცრე. ასეთ ადამიანებს არ შეუძლიათ ჭეშმარიტების გაგება თანაზიარების მეშვეობით და მათ მხოლოდ მაშინ შეუძლიათ მოიპოვონ ცნობიერება და გამოფხიზლდნენ, როდესაც პირადად გამოსცდიან ძალადობას. ამიტომ, ეს არის ასეთ ადამიანებთან გამკლავების ერთადერთი გზა.) ეს პრინციპია. ზოგიერთ ადამიანს არ ესმის, როდესაც დადებითად ესაუბრები; მათ აკლიათ ამისი წვდომის უნარი. მაგალითად, თუ მათ ეუბნები: „ის ტერიტორია საშიშია; თუ ღამით მარტო გაისეირნებ, შესაძლოა, ყაჩაღებს შეხვდე. ეს უკვე დაემართა რამდენიმე ადამიანს. ღამით არ იარო; ადრე დაბრუნდი!“ მათ არ სჯერათ და დაიჟინებენ, რომ ღამით მარტო, თანამგზავრის გარეშე უნდა გაისეირნონ. ამ შემთხვევაში, მათ მარტო სეირნობის საშუალებას აძლევ, მაგრამ ფარულად იცავ და უზრუნველყოფ, რომ რეალურად პრობლემებში არ გაეხვნენ. ეს არის შენი პასუხისმგებლობის შესრულება. როდესაც ნამდვილი პრობლემა წამოიჭრება, შენ შეგიძლია დაიცვა ისინი, აარიდო რაიმე სახის პრობლემა და დაეხმარო, რომ ჭკუის სასწავლებელი იყოს მათთვის და კარგად დაიმახსოვრონ. საბოლოოდ, დაიჯერებენ, რომ რაც თქვი, მართალი იყო. ამიტომ, ვინც ანტიქრისტეების მხრიდან შეცდომაში არიან შეყვანილნი და არ შეუძლიათ მათი გარჩევა, მიუხედავად იმისა, თუ როგორ ხდება ჭეშმარიტებაზე თანაზიარება, მათ უნდა იწვნიონ მძიმე ზიანი, ჭკუა ისწავლონ და გონებაში ჩაიბეჭდონ ეს ყოველივე, რათა გარჩევის უნარი განუვითარდეთ. ისინი, ვინც გონებაარეულნი არიან და უგულებელყოფენ რჩევას, ვერ ხედავენ ანტიქრისტეების უკეთურებასა და სისასტიკეს, და თანაც ანტიქრისტეებს დებად და ძმებად თვლიან, მათთან იმგვარად ურთიერთობენ, რომ სიყვარულითაც ეხმარებიან, გულწრფელადაც ეპყრობიან და გულითადად ესაუბრებიან. შედეგად, ანტიქრისტეების მსხვერპლნი ხდებიან. ზოგიერთმა ადამიანმა ერთხელ კი არა, რამდენჯერმე უნდა იწვნიოს ზიანი, სანამ გარჩევის უნარი განუვითარდება. შემდეგ, როდესაც თანაზიარება გაქვს მათთან და მხარს უჭერ, გიჯერებენ. ეს ეფექტური მეთოდია და ზოგიერთმა ადამიანმა ტანჯვა უნდა გამოსცადოს მსგავს რამეებში. წინათ, იყო ერთი გონებაარეული ადამიანი, რომელსაც გარჩევის უნარი აკლდა და როდესაც ღვთის სახლმა ანტიქრისტე გადააყენა, მან ეს ფაქტი კარგად არ მიიღო. ანტიქრისტეს ბოროტი საქმეები აშკარა იყო და მათ ანტიქრისტედაც ახასიათებდნენ. ამას მის გარდა ყველა აღიარებდა და ვერავინ ახერხებდა მასთან თანაზიარებას. საბოლოოდ, ის ანტიქრისტეს სადღაც გაჰყვა. გარკვეული დროის შემდეგ, როცა მძიმე ზიანი იწვნია, ტირილით დაბრუნდა და აღიარა, რომ ანტიქრისტე ნამდვილად საშინელი იყო. სინამდვილეში, ანტიქრისტე ყოველთვის ასეთი ცუდი იყო, მაგრამ რადგან მას კარგი განცდა ჰქონდა ანტიქრისტეზე და სურდა, რომ მისთვის ეამებინა, ითმენდა და შეიწყნარებდა ყველაფერს, რასაც ანტიქრისტე აკეთებდა. როდესაც ანტიქრისტემ სტატუსი დაკარგა, მან თანასწორ პირობებში დაიწყო ანტიქრისტესთან ურთიერთობა და აზრების გამოხატვა ზოგიერთ იმ საქმეზე, რასაც ანტიქრისტე სჩადიოდა. მისი თვალთახედვა შეიცვალა და მან დაიწყო პრობლემების შემჩნევა. საბოლოოდ, კიდევაც რომ ეთხოვათ, ანტიქრისტეს ხელახლა მიჰყოლოდა, ის კატეგორიულ უარს განაცხადებდა — მას ერჩივნა მომკვდარიყო, ვიდრე ანტიქრისტეს მიჰყოლოდა, რადგან მან დიდი ზიანი იწვნია და ბოლომდე შეიცნო ანტიქრისტე. სინამდვილეში, რაც მან ბოლომდე დაინახა და შეიცნო, ადრეც უთქვამთ მისთვის, მაგრამ მან უარი თქვა დათმობაზე ან ამის აღიარებაზე. რა გაეწყობოდა. ასეთმა ადამიანებმა შემოვლითი გზით უნდა იარონ და მეტი გასაჭირი გამოსცადონ — მათი ტანჯვა დამსახურებულია. რატომ ვამბობ, რომ დამსახურებულია? ვგულისხმობ იმას, რომ როდესაც კურთხევა გაქვს, მაგრამ უარს ამბობ მათით ტკბობაზე და დაჟინებით მოითხოვ რომ იტანჯო — რა გაეწყობა — ჯერ გასაჭირი უნდა გამოსცადო და იტანჯო. ეს დამსახურებული ტანჯვაა.

როდესაც ძალაუფლების მონოპოლიზებას ახდენენ, ანტიქრისტეები მნიშვნელოვან საქმეებს უპირატესად იმ ადამიანებს ანდობენ, რომლებიც უყოყმანოდ ემორჩილებიან მათ. შემდეგ ისინი წვრთნიან იმ ადამიანებს, რომლებიც ჯერ კიდევ მერყეობენ და მიმნდობი გონება აქვთ, და თავიანთ მხარეზე გადაიბირებენ. როგორც კი ეს ადამიანები სათანადოდ გაივლიან წვრთნას და ანტიქრისტეს სამფლობელოს წევრები გახდებიან, ანტიქრისტეს შეუძლია მშვიდად იყოს. რაც შეეხება სხვებს, რომელთა გამოყენებაც არ შეუძლიათ, ანტიქრისტე სრულად მიატოვებს მათ და გარიცხავს თავისი სამფლობელოდან. ყველა, ვინც მათ უყოყმანოდ ემორჩილება, ერთგულ მიმდევრად მიიჩნევა, მათი სამფლობელოს ერთგულ წევრად. ისინი ამ ადამიანებს თავიანთ მიმდევრებად, მხარდამჭერებად და სანდო პირებად მიიჩნევენ. მათი ძალაუფლება ამ ჯგუფში ვრცელდება — ანუ, ეფექტურად სწორედ მათი მეშვეობით ხორციელდება. ამიტომ, შეიძლება ითქვას, რომ როდესაც ანტიქრისტეები ძალაუფლების მონოპოლიზებას ახდენენ და ღვთის სახლს საკუთარ სამფლობელოდ გარდაქმნიან, ისინი ამაში დიდ ძალისხმევას დებენ. ისინი ახორციელებენ სხვადასხვა ქმედებას და ამისთვის დიდ საფასურს იხდიან, მაგრამ ამ საფასურის შედეგს წარმოადგენს მტრობა ღმერთთან, ჭეშმარიტებასთან და ყველა იმ დებთან და ძმებთან, რომლებიც ჭეშმარიტებას ესწრაფვიან. რა არის ამ ძალაუფლების ფასი და მნიშვნელობა? საქმე იმაში მდგომარეობს, რომ ანტიქრისტეები მოიპოვებენ კაპიტალს, რათა შეედავონ ღმერთს და მის სახლს, შექმნან საკუთარი საყრდენები, ჩამოაყალიბონ დამოუკიდებელი სამეფოები და დამოუკიდებლად იყენებდნენ დიდ ძალაუფლებას.

II. ანტიქრისტეები გარემოებებით მანიპულირებენ

წინა პერიოდში თანაზიარება გვქონდა პირველი გამოვლინების შესახებ იმაზე, რომ ანტიქრისტეები ღვთის სახლს ისე ეპყრობიან, როგორც საკუთარ პირად სამფლობელოს: ისინი ძალაუფლების მონოპოლიზებას ახდენენ. ძალაუფლების მონოპოლიზებასთან დაკავშირებით, ძირითადად თანაზიარება გვქონდა იმ კონკრეტულ თემაზე, თუ როგორ მოიპოვებენ ანტიქრისტეები ძალაუფლებას, როგორ იმყარებენ სტატუსს მისი მოპოვების შემდეგ და როგორ უფრო მეტად ამტკიცებენ ამ ძალაუფლებას, და საბოლოოდ, როგორ იყენებენ მას. გარდა ძალაუფლების მონოპოლიზებისა, მეორე კონკრეტული პრაქტიკა იმისა, თუ როგორ ექცევიან ანტიქრისტეები ღვთის სახლს, როგორც საკუთარ პირად სამფლობელოს, არის გარემოებებით მანიპულირება. გარემოებებით მანიპულირების პირდაპირი მნიშვნელობა ადვილად გასაგები უნდა იყოს, მაშ, რას გულისხმობს „გარემოებები“? მას შემდეგ, რაც ანტიქრისტე ძალაუფლების მონოპოლიზებას მოახდენს, შექმნის საკუთარ სამფლობელოს და შემოიკრებს თავის ერთგულ მიმდევრებს, თანამოაზრეებსა და გავლენის სფეროს, მისცემს სხვებს საკუთარ საქმეში ჩარევის უფლებას? მისცემს სხვებს უფლებას, რომ ჩაერიონ ან მონაწილეობა მიიღონ იმ საქმეებსა და გავლენის სფეროში, რომელსაც ის ზედამხედველობს? (ის ამის ნებას არ აძლევს). ანტიქრისტესთვის ძალაუფლება მისი სიცოცხლეა. მისი გავლენის სფეროში ყველაფერს ის უნდა აკონტროლებდეს. მიუხედავად იმისა, თუ რა ხდება მის გავლენის სფეროში, მასში ჩართული ადამიანები და საქმეები, აგრეთვე ამ საქმეთა საბოლოო შედეგი — ყველაფერი მის მიერ უნდა იყოს დაგეგმილი და კონტროლირებული. ის მკაცრად უნდა ემყარებოდეს მის სურვილებსა და პასუხობდეს მის საჭიროებებს ისე, რომ მას რაიმე ზიანი არ მიადგეს. მაგალითად, თუ ის არ ჩაერევა, არ ჩაიჭრება ან მანიპულირებას არ მოახდენს გარკვეულ საქმეზე, არამედ მიუშვებს, რომ ის ბუნებრივად, თავისით განვითარდეს, მაშინ შეიძლება ვინმემ ცუდი რეპუტაცია შეუქმნას ან დაასმინოს და თანამდებობიდან გადაყენება დაემუქროს; ამ შემთხვევაში მისი სტატუსი, შესაძლოა, საფრთხის ქვეშ დადგეს და მის ხელთ არსებული ძალაუფლებაც გაქრეს. ამიტომ, ეკლესიაში არსებული ნებისმიერი საქმე — იქნება ეს დიდი თუ მცირე — ანტიქრისტემ თავად უნდა წარმართოს. ეს საკითხები ეხება მის რეპუტაციასა და სტატუსს, აგრეთვე მის ძალაუფლებას. რაც შეეხება საკითხებს, რომლებიც მის ძალაუფლებასთან კავშირში არ არის, შეიძლება არ ჩაუღრმავდეს მათ ან თვალი დახუჭოს. განსაკუთრებით ღვთის სახლის საქმის, დებისა და ძმების სიცოცხლეში შესვლის, საეკლესიო ცხოვრებისა და მსგავსი სხვადასხვა საკითხის მიმართ — სანამ ეს საკითხები მის სტატუსსა და ძალაუფლებას არ ეხება და ზემდგომთან მის ურთიერთობას არ მოიცავს — ის თავს არ იწუხებს, არ იძიებს და არც აინტერესებს ისინი. მაგალითად, სახარების გუნდის მიერ ყოველთვიურად მოპოვებულ ადამიანთა რაოდენობა მისთვის გადამწყვეტია, რადგან ეს გავლენას ახდენს მის სტატუსზე. თუ ყოველთვიური ანგარიშგებით წარდგენილ ციფრს მისი სტატუსის შენარჩუნება შეუძლია, ის ყველაფერს იღონებს ამ მაჩვენებლის მისაღწევად, რათა დაიცვას საკუთარი სტატუსი, მაშინ როცა სხვა საკითხები სრულიად უმნიშვნელოა მისთვის. მაგალითად, ვთქვათ, რომ იმ არეალში, რომელსაც ის კურირებს, ნორმალურ პირობებში, თვეში ასი ადამიანი უნდა მოიპოვონ. თუმცა, თუ გარემო პირობების გამო, იმ თვეში წარმოქმნილი განსაკუთრებული ვითარების, ანდა იმის გამო, რომ ზოგიერთი ადამიანი ჯერ კიდევ გამოცდის პერიოდშია, მოპოვებულ ადამიანთა რაოდენობა ასზე ნაკლებია, მაშინ ანტიქრისტე დიდ ძალისხმევას დებს ამ საქმეში და შფოთვას იწყებს. რაზე შფოთავს ის? გრძნობს ტვირთსა და შფოთვას როცა ხედავს, რომ ღვთის სახარების გავრცელება შეუფერხებლად არ მიმდინარეობს? არის თუ არა საქმე იმაში, რომ სახარების მქადაგებლებს ტვირთის გრძნობა აკლიათ და ზედაპირულები არიან, ის კი წუხს იმის გამო, თუ როგორ მორწყას ისინი და გადაჭრას ეს საკითხი? ანდა ნერვიულობს იმაზე, რომ სახარების გასავრცელებლად საკმარისი სამუშაო ძალა არ ჰყავთ და როგორ მოახდინოს ამის კორექტირება და გაზრდა? არა, ის არ შფოთავს ამ ყველაფრის გამო. ის შფოთავს იმაზე, თუ როგორ აიყვანოს ეს რიცხვი ასამდე ისე, რომ ზემდგომმა არ შეამჩნიოს მისი მზაკვრული მეთოდები. თუ რეალური რიცხვი ასის ნაცვლად მხოლოდ ოთხმოცი იქნება და ის ამის შესახებ სიმართლეს იტყვის, ზემდგომმა, შესაძლოა, ვინმე გაგზავნოს სიტუაციის გამოსაკვლევად და შესასწავლად, ამიტომ, როგორ უნდა წარადგინოს მან ეს რიცხვი ისე, რომ ზემდგომმა რეაგირება არ მოახდინოს? ის ოთხმოცდათვრამეტი ადამიანის შესახებ იტყობინება. ვიღაც ამბობს: „ასე ვერ გააყალბებ; ეს მოტყუებაა, მიუღებელია“. ის პასუხობს: „არაუშავს, ყველაფერს მე ვწყვეტ; რამე თუ მოხდება, პასუხისმგებლობას საკუთარ თავზე ვიღებ“. რატომ წარადგინა მან მაინცდამაინც ეს კონკრეტული რიცხვი? რაიმე უფრო ღრმა მნიშვნელობა ხომ არ იმალება ამის უკან? გულდასმით აწონ-დაწონა ეს? მან ნამდვილად ასე ქნა. ასი ადამიანის წარდგენა მაშინ, როცა რეალური რიცხვი მხოლოდ ოთხმოცია, ზედმეტად დიდი სხვაობას ქმნის, რაც მოგვიანებით ტყუილის დაფარვას ართულებს. თუმცა, თუ ის ოთხმოცდათვრამეტს ატყობინებს, მიუხედავად იმისა, რომ ზემდგომი დაინახავს, რომ ეს რიცხვი ასს ჩამოუვარდება, ის მაინც ლეგიტიმურად გამოიყურება და ზემდგომი ამას არ შეამოწმებს, რაც მისი სტატუსის დაცულობას უზრუნველყოფს. ზოგჯერ, თუკი ის ას ადამიანს მოიპოვებს, იმასაც ბედავს რომ ორასად გამოაცხადოს და თუ ზემდგომი ვინმეს გზავნის გამოსაკვლევად, მას სიტუაციასთან გამკლავების გზებიც აქვს. ის ამტკიცებს, რომ დამატებითი ასი ადამიანი ამჟამად გამოკვლევის პროცესშია და მომავალ თვეში იქნება მოპოვებული. თუ ზემდგომი არავის აგზავნის შესამოწმებლად, შემდეგ ის პოულობს გზას, რომ თავისი დამსახურება გამოაჩინოს. ზოგჯერ, თუ თვის განმავლობაში ერთ ადამიანსაც ვერ მოიპოვებს, ის ტყუილად აცხადებს ოცდაათი ან ორმოცდაათი ადამიანის მოპოვებაზე, შემდეგ კი პოულობს საშუალებას, რომ ეს მომავალ თვეში აინაზღაუროს. მოკლედ, როდესაც საქმე ეხება სახარების ქადაგებით მოპოვებულ ადამიანთა რაოდენობის წარდგენას, ანტიქრისტეს შეუძლია მისი ფალსიფიკაცია, მოტყუება, თაღლითობა და მზაკვრული მეთოდების გამოყენება. რა რიცხვი უნდა წარედგინათ და ზოგადად რომელი რიცხვი უნდა დაესახელებინათ — ამას პირდაპირ ანტიქრისტე მიუთითებდა. განა ეს გარემოებებით მანიპულირება არ არის?

ანტიქრისტე იყენებს თავის სტატუსსა და ძალაუფლებას იმისთვის, რომ მუდმივად ჩაერიოს ღვთის რჩეული ხალხის მოვალეობის შესრულებაში და აურ-დაურიოს ის. იგი ახშობს და განდევნის ყველას, ვინც პრინციპებით მოქმედებს და თავის მოვალეობას ეფექტურად ასრულებს. რა არის მისი ამგვარი მოქმედების მიზანი? ის გარემოებებით მანიპულირებს; ამტკიცებს, რომ სრული კონტროლი აქვს, იმორჩილებს ქვედა რგოლს და ატყუებს ზემდგომს. რა არის მისი მიზანი გარემოებებით მანიპულირებაში? ეს იმისთვის ხდება, რომ ჭეშმარიტება არ გამჟღავნდეს, ხალხმა ჭეშმარიტება არ შეიტყოს, მოატყუოს ზემდგომი, დამალოს თავისი საქმის რეალური ვითარება ქვედა რგოლში, აგრეთვე დამალოს, შეასრულა თუ არა რაიმე რეალური საქმე და ისიც — საერთოდ როგორ ასრულებდა თავის საქმეს. გარემოებებით მანიპულირებისას მისი მიზანია ფაქტების მიჩქმალვა, ჭეშმარიტებისა და თავისი ბოროტი განზრახვების დამალვა; აგრეთვე, თავისი ბოროტი საქმეების, გიჟურად უტიფარი ქმედებებისა და იმ ჭეშმარიტების დაფარვა, თუ როგორ არ ასრულებს და ვერ ასრულებს რაიმე რეალურ საქმეს — სხვა რამეებთან ერთად. მაგალითად, როდესაც ღვთის სახლს გარკვეული ოდენობის თანხა სჭირდება და იკითხავს, თუ რამდენი შესაწირი აქვს მის ეკლესიას, ანტიქრისტე ჯერ იმას კითხულობს, თუ რამდენი სჭირდება ღვთის სახლს. თუ ამბობ, რომ რამდენიმე ათასია საჭირო, ის აცხადებს, რომ მხოლოდ რამდენიმე ასეული აქვს; თუ ამბობ, რომ ათიათასობით გჭირდება, ის ამბობს, რომ მხოლოდ რამდენიმე ათასი აქვს. სინამდვილეში, მას ხელთ აქვს ათიათასობით იუანი ეკლესიის შესაწირის სახით და მისი დათმობა არ სურს. განა ბოროტი განზრახვები არ ამოძრავებს? რა სურს მას? მას სურს, რომ ეს შესაწირი საკუთარი მიზნებისთვის გამოიყენოს. ითვლება ეს გარემოებებით მანიპულირებად? (დიახ). ანტიქრისტე იმდენად მანიპულირებს გარემოებებით, რომ შესაწირებსაც არ თმობს. თუკი ჰკითხავ, ჰყავს თუ არა ეკლესიაში ისეთი ვინმე, ვინც წერაში, მუსიკაში ან ვიდეოპროდუქციაშია დახელოვნებული, შესაძლოა გიპასუხოს: „გვყავს მწერლობაში დახელოვნებული პირი, რომელიც სამოცდათვრამეტი წლის არის — ყოფილი ჟურნალისტი, კუჭის მწვავე სენით“. სინამდვილეში, ეს პირი მხოლოდ ოცდაათ წლამდეა, ცხოვრების საუკეთესო წლები აქვს და კუჭის არანაირი მძიმე პათოლოგია არ აწუხებს. რატომ არ თმობს ანტიქრისტე? რატომ აწვდის ყალბ ინფორმაციას? მას გარემოებებით მანიპულირება სურს. იგი მიიჩნევს, რომ ასეთი ნიჭიერი ადამიანის გაშვება მის მმართველობაზე იმოქმედებს; ამასთანავე, სურს, რომ ეს ნიჭიერი ადამიანები შეინარჩუნოს. ეკუთვნიან კი რეალურად ეს ნიჭიერი ადამიანები მას? (არა). მაშინ რატომ არ თმობს მათ? რატომ არ სთავაზობს ამ დახელოვნებულ ადამიანებს მაშინ, როცა ღვთის სახლის საქმეს სჭირდება ისინი, და ამასთან, ინფორმაციის გაყალბებასაც კადრულობს? მას ხალხის შეცდომაში შეყვანა სურს, რათა საკუთარი სტატუსი გაიმყაროს — ის ნამდვილად მანიპულირებს გარემოებებით. ის არ კითხულობს, ჩართული მხარეები რამდენად არიან თანახმანი ამ მოვალეობათა შესრულებაზე, და არც ამ ადამიანთა რეალურ მდგომარეობას წარადგენს ჭეშმარიტად, ღვთის სახლის წინაშე. სამაგიეროდ, მათ საკუთარი გამოყენებისთვის ინარჩუნებს, ან თუნდაც არ იყენებდეს, მაინც უმალავს მათ ღვთის სახლს. მაგალითად, თუ ღვთის სახლს ეკლესიიდან ვიდეოპროდიუსერი სჭირდება, ანტიქრისტე ხედავს ამას და ფიქრობს: „ვიდეოების წარმოებაში დახელოვნებული ადამიანის გამოყოფა — ნუთუ შეიძლება ასეთი კარგი შანსის ხელიდან გაშვება? ყოველი მეწისქვილე საკუთარ წისქვილზე ასხამს წყალს: ჩემს ქალიშვილს, ვაჟს და რამდენიმე ნათესავს ვიდეოპროდუქციასთან დაკავშირებით ცოტა რამ გაეგება, ამიტომ მათ შევთავაზებ, მიუხედავად იმისა, აკმაყოფილებენ თუ არა ღვთის სახლის მოთხოვნებს“. როდესაც ისეთი კარგი შანსის წინაშე დგას, როგორიცაა ადამიანების წარდგენა, იგი უპირატესობას თავის ნათესავებსა და მეგობრებს ანიჭებს და სხვებისთვის არაფერს ტოვებს. ნუთუ ეს გარემოებებით მანიპულირება არ არის?

ზემოხსენებულ მაგალითებზე დაყრდნობით, ზუსტად რას გულისხმობს ანტიქრისტეს მიერ გარემოებებით მანიპულირება? განა ეს იმას არ ნიშნავს, რომ ანტიქრისტე სრულ ბატონობას ამყარებს, აკონტროლებს და მანიპულირებს ყველასა და ყველაფერზე? ყველაფერი მის ხელშია და საბოლოო სიტყვაც ყველაფერზე მას ეკუთვნის; სწორედ ის მართავს პროცესს, მიუთითებს და მანიპულირებს კულისებიდან. ეს არის გარემოებებით მანიპულირება. როდესაც ზემდგომი მის ეკლესიაში აგზავნის ვინმეს სიტუაციის გამოსაკვლევად და ამ ადამიანს სურს, რომ გაესაუბროს რამდენიმე ადამიანს და ნახოს, როგორ მიიწევენ წინ დები და ძმები სიცოცხლეში შესვლასა და საკუთარი მოვალეობების შესრულებაში, და რომ აგრეთვე შეამოწმოს, დარიგებულია თუ არა ისეთი მასალები, როგორიცაა ღვთის სიტყვის წიგნები და ქადაგებათა ჩანაწერები ყველა ღვთის რჩეულ ხალხთან, ანტიქრისტე ამბობს: „პრობლემა არ არის, ორი დისა და ძმის სახლში წაგიყვანთ“. ვინ არის ეს ორი ადამიანი? განა ორივე მათგანი ანტიქრისტეს სამფლობელოში მყოფი ადამიანი არ არის? (დიახ, არის). ეს ორი ადამიანი არის მისი უმცროსი და და მისი ცოლის უმცროსი ძმა. მას შემდეგ, რაც ზემდგომის გამოგზავნილ ადამიანს ამ ორ სახლში წაიყვანს, ეს ორი ადამიანი ამბობს: „ჩვენი საეკლესიო ცხოვრება შესანიშნავია; ჩვენ გვაქვს ყველანაირი ქადაგება, თანაზიარება და მოწმობის ვიდეო. ჩვენი ეკლესიის წინამძღოლი უკვე საკმაო ხანია წასულია ეკლესიის საქმის გამო და სახლში არ დაბრუნებულა.“ განურჩევლად იმისა, თუ ვინ მიდის მის ეკლესიაში, ისინი რეალური ვითარების უმცირეს ნაწილსაც ვერ აღიქვამენ. ანტიქრისტე მალავს ყველაფერს ეკლესიაში არსებული ჭეშმარიტი ვითარების შესახებ — წარმოქმნილ პრობლემებს, ბოროტ ადამიანებს, რომლებიც არეულობასა და შეფერხებებს იწვევენ, იმას, თუ ვინ ასრულებს მოვალეობებს ზედაპირულად, რომელი ამოცანები იყო წარუმატებელი და ა.შ. რასაც იქ მისვლისას ხედავ, მხოლოდ თვალისმომჭრელი სურათებია — ეს ყველაფერი ცრუ გარეგნული მხარეა. მხოლოდ ერთი რამ არის აღსანიშნავი: თუ ზემდგომის გამოგზავნილი ადამიანი იკითხავს, რამდენად არის შესაფერისი ადგილი ეკლესიის შესაწირების შესანახად და საჭიროებს თუ არა ზოგიერთი შესაწირი გატანას, ანტიქრისტე სწრაფად განაცხადებს, რომ ეკლესიის შესაწირები ბევრი არ არის. რაც შეეხება ყველა სხვა საქმეს, ის ყველაფერზე დადებითად საუბრობს, გარდა იმ შემთხვევისა, რომელიც შესაწირებს ეხება — მანამ წყვეტს საუბარს, სანამ გამოგზავნილი ადამიანი რამის თქმას მოასწრებს. ანტიქრისტე აკონტროლებს ეკლესიის პერსონალს, რომლებიც ყველანაირი მოვალეობის შესრულებისთვის შესაფერისნი არიან, მაშინ როდესაც ღვთის სახლს მოვალეობის შესასრულებლად ზოგიერთ ისეთ ადამიანს სთავაზობენ, ვინც მოსწონთ ან ვინც არ აკმაყოფილებს პირობებს — განსაკუთრებით გარკვეულ ადამიანებს ცუდი ადამიანურობითა და მათში მოქმედი ბოროტი სულით, ან სხვებს, რომლებსაც ფუნდამენტურად აკლიათ სულიერი გაგება, რომელთა ადამიანობაც საზიზღარია, რომლებიც ზედაპირულად ასრულებენ მოვალეობებს, რომლებსაც არ აქვთ ღვთის რწმენის საფუძველიდა რომლებიც ზუსტად ისეთები არიან, როგორიც არამორწმუნეები. გარდა იმისა, რომ ისინი მოვალეობებს ზედაპირულად ასრულებენ, ეს ადამიანები ასევე იწვევენ ჩაშლას და არეულობებს, ურჩად იქცევიან, ზოგიერთს არც შეუძლია გასაჭირის ატანა და ღვთის სახლიდან წასვლა სურს. ზოგიერთი მათგანი აგრეთვე უსაფუძვლო ჭორებსა და წარმოდგენებს ავრცელებს, სხვები კი სათანადოდ არ ასრულებენ თავიანთ მოვალეობებს და დღეებს ტელედრამების ან სრულიად უაზრო ვიდეოების ყურებაში ატარებენ. და რა ხდება საბოლოოდ? ზოგიერთი ამ ადამიანთაგანი გაძევებულია. მათ შორის, ვინც გაძევებულია, ოთხმოცდათხუთმეტ პროცენტზე მეტს ცუდი ადამიანობა აქვს. რამდენად ცუდია მათი ადამიანობა? უკიდურესად ცუდი — მათ აკლიათ ადამიანობა და ზოგიერთს საერთოდ არ სწამს ღმერთის. საიდან მოვიდნენ ეს ადამიანები? განა ყველანი ეკლესიამ არ უზრუნველყო? ვინაიდან ისინი ეკლესიამ უზრუნველყო, პრობლემა აუცილებლად იმ ადამიანებს უნდა ეხებოდეს, ვინც ისინი წარადგინა. გამორიცხული არ არის, რომ ზოგიერთი მათგანი ანტიქრისტე იყოს და წარდგენილი ადამიანები ანტიქრისტეს ნათესავები, თანამზრახველები ან ერთგული მიმდევრები აღმოჩნდნენ. განა ასე არ არის? ადამიანი, რომელსაც ჭეშმარიტად აქვს ადამიანობა და ცოტა სინდისი მაინც გააჩნია, შეუძლია ნიჭიერი ადამიანების წარდგენის მნიშვნელოვან საქმეს სიფრთხილით მოეპყროს? შეუძლია ჰქონდეს თუნდაც მცირედი პასუხისმგებლობა? შეუძლია აღმოფხვრას საკუთარი ეგოისტური მოტივები? ადამიანი, რომელსაც ადამიანობა და სინდისი აქვს, აბსოლუტურად აღწევს ამას და მხოლოდ ერთი ტიპის ადამიანია, ვისაც ეს არ შეუძლია — ანტიქრისტე. მათ სურთ, რომ ყველაფერი კარგი საკუთარი თავისთვის დაიტოვონ და კატეგორიულად უარყოფენ და არ თანამშრომლობენ იმასთან დაკავშირებით, რაც მათთვის ხელსაყრელი არ არის — სწორედ ასეთები არიან ანტიქრისტეები.

ანტიქრისტეების მიერ გარემოებებით მანიპულირების კიდევ უფრო საშინელი ასპექტი არსებობს — იმის გარდა, რომ ისინი ყოველთვის ცდილობენ ეკლესიაში სრული კონტროლის დამყარებასა და საქმეებთან დაკავშირებით მითითებების გაცემას. შეუძლიათ ანტიქრისტეებს თავიანთ ერთგულ მიმდევრებთან ერთად გარიგებაში შესვლა, ღვთის სახლის განკარგულებების მორჩილება, თავიანთი მოვალეობების ჯეროვნად შესრულება, ღვთის სახლის საქმის მხარდაჭერა და საკუთარი პასუხისმგებლობებისა და ვალდებულებების აღსრულება? (არა, არ შეუძლიათ.) სწორედ ამიტომ ვთქვი, რომ ისინი ერთმანეთთან გარიგებაში შედიან. როგორც კი ითქმის, რომ გარიგებაში შედიან, ცხადი ხდება, რომ ყველაფერი, რასაც ერთად ამბობენ და აკეთებენ, ფარულ მაქინაციებს მოიცავს. ზედაპირულად ეს ადამიანები მეგობრულები ჩანან, უფროსების პატივისცემა აქვთ და ზედმეტად მოსიყვარულენი, თავაზიანნი და ერთმანეთის მიმართ პატივისცემით აღსავსენი არიან, აგრეთვე აქვთ ზრდილობა და კარგი ზნეობა. რეალურად ეს ყველაფერი ზედაპირულია, ორპირი და თვალთმაქცური. რა მიზეზია, რის გამოც ასეთი თავაზიანები არიან და ერთმანეთის მიმართ უდიდეს პატივისცემასა და ზრდილობას იჩენენ? ამას თავისი მიზეზი აქვს. მათი ერთობლივი გარიგების მიზანი არ არის ის, რომ ერთმანეთისგან ისწავლონ საკუთარი სისუსტეების კომპენსირება ან რომ მხარი დაუჭირონ ერთმანეთს ჭეშმარიტება-რეალობაში შესასვლელად, რათა მიჰყვნენ ღვთის ნებას და კარგად შეასრულონ ეკლესიის საქმე. ამის ნაცვლად, ეს ხდება ურთიერთგამოყენების, დამოკიდებულებისა და დახმარების მიზნით. ისინი იმის გამო შედიან გარიგებაში, რომ მეტი ადამიანი ნიშნავს მეტ ძალას, ხოლო მეტი ძალა აადვილებს საქმეების მოგვარებას და ხელს უწყობს პირადი საქმეების წარმართვას. ამიტომ, როდესაც ერთად არიან, ძალიან მეგობრულად გამოიყურებიან, თითქოს მჭიდროდ შეკრული ოჯახი იყვნენ. ისინი უფროსი ასაკის ადამიანებს თავაზიანად მიმართავენ, თანატოლებს „დას“ ან „ძმას“ უწოდებენ, ამ სიტყვებს სითბოთი და საზოგადოებრივი ფორმალობების სრული დაცვითამბობენ. თუ ვინმემ არ იცის საქმის ვითარება, შესაძლოა, შეაქოს კიდეც ისინი სიყვარულის, ურთიერთდახმარებისა და ერთმანეთის იმედად ყოფნისთვის; როგორც ჩანს, მათ სურთ, გასაჭირის ჟამს დახმარების ხელი გაუწოდონ და საკმაოდ ბედნიერები და კმაყოფილები არიან, ამბობენ: „ჩვენ ყველანი ერთი ოჯახი ვართ; ჩვენ ერთი და იმავე ღმერთის გვწამს“. საუბრისას ისინი საპასუხო მზერით უზიარებენ სიყვარულს ერთმანეთს, რაც კიდევ უფრო ადასტურებს, რომ ისინი მართლაც ერთი ოჯახი და მჭიდროდ შეკრული ჯგუფია. მაშ, ზუსტად რას აკეთებენ ისინი, როდესაც ერთმანეთთან გარიგებაში შედიან? მაგალითად, ერთ-ერთი უფროსი და კომპანიის გენერალური მენეჯერია და ფართო სოციალური ურთიერთობები და კავშირები აქვს. მან ბევრი რამ გააკეთა ანტიქრისტეს სამფლობელოში მყოფი ადამიანებისთვის და ადამიანების უმეტესობას მისგან სიკეთე აქვს მიღებული, ამიტომ მას „დიდ დას“ უწოდებენ. როდესაც ვინმეს სახლში რამე ხდება, მაგალითად, შვილი უნივერსიტეტში შედის ან ქალიშვილი სამსახურს ეძებს, ისინი აუცილებლად მიმართავენ მას რჩევისთვის და საქმეების მოგვარებაში დახმარებას სთხოვენ. თუ ვინმე საავადმყოფოშია და ეკლესიაში არის ადამიანი, რომელიც საავადმყოფოში მუშაობს და მათ იმპორტირებული წამლების შოვნაში შეიძლება დაეხმაროს, ანტიქრისტე სწრაფად მიიჩნევს ამ ადამიანს ახლობელ, სანდო პირად და ოჯახის წევრად. ისინი ერთმანეთთან გარიგებაში შედიან ასეთი საქმეების მოსაგვარებლად, ურთიერთსარგებელს იღებენ და ორმხრივად მომგებიან სიტუაციებს ქმნიან. ამიტომ, როდესაც ერთად არიან, ერთმანეთთან შესანიშნავ ურთიერთობაში და ჰარმონიაში იმყოფებიან, ძალიან ბედნიერები არიან და არასდროს ჩხუბობენ. თუმცა, ამ ჰარმონიის მიღმა, თითოეული ადამიანი გულში ფარულად ატარებს ბოროტ განზრახვებს და იმაზე ფიქრობს, თუ როგორ გამოიყენოს მეორე მხარე, და ამავდროულად, როგორ შეუძლია სხვების დახმარება ისე, რომ ორმხრივი სარგებელი წარმოიშვას და მიღებული კეთილგანწყობის სამაგიერო დააბრუნონ. მას შემდეგ, რაც ანტიქრისტე თავის სამფლობელოს დააფუძნებს და თავისი ერთგული მიმდევრები ეყოლება, მას ჰყავს თავისი გუნდი და „ოჯახი“, რომლებიც ყოველდღიური ცხოვრების ყველა წვრილმან საქმეში ეხმარებიან. მაგალითად, სამსახურის პოვნის, კოლეჯში ჩაბარების, დაწინაურების, სერიოზულ ავადმყოფობასთან გამკლავების, საცხოვრებლის შეცვლის ან თუნდაც ისეთი ადამიანის პოვნის თვალსაზრისით, რომელიც შუამავლის სახით ფულს გადაიხდის იმისთვის, რომ დაპატიმრების შემდეგ პატიმრობიდან გათავისუფლდნენ — არსებობს ვიღაც, ვინც ამ ყველა საქმეს აგვარებს. ანტიქრისტეს თვალთახედვით, განა ეს „ოჯახის წევრები“ გამოსადეგნი არ არიან? განა მათზე არ შეიძლება დაყრდნობა? განა არ შეუძლიათ ერთმანეთზე იყვნენ დამოკიდებულნი და ერთმანეთს დაეხმარონ? (დიახ, შეუძლიათ.) ამიტომ, ასეთ სამფლობელოში, რასაც ადამიანი ხედავს, არ არიან ადამიანები, რომელიც ერთმანეთთან ღვთის სიტყვის პრინციპებით ურთიერთობენ, ან ადამიანები, რომლებიც საკუთარი სინდისის შესაბამისად მოქმედებენ, ღვთის სიტყვების მიხედვით ცხოვრობენ, ეთაყვანებიან ღმერთს, ერთმანეთთან ნორმალურად ურთიერთობენ, გულითადად თანაზიარებენ, გულს გადაშლიან და გულწრფელობას ავლენენ, თანაზიარებას მართავენ და საკუთარ გახრწნილ ხასიათსაც იცნობენ, ან ერთმანეთისგან საკუთარი ნაკლოვანებების აღმოფხვრას სწავლობენ — მსგავსი არაფერი ხდება. ეს ბანდა, ეს სამფლობელო არის ანტიქრისტეს დაჯგუფების სამფლობელო, სადაც ჭეშმარიტებას ძალა არ აქვს, სადაც სულიწმიდა არ მოქმედებს და სადაც ღვთის სიტყვები არ არსებობს ადამიანთა გულებში. ამის ნაცვლად, ანტიქრისტეს ბანდა კმაყოფილებით, კომფორტულად და დიდი სიამოვნებით ცხოვრობს აქ და მას საკუთარ სახლად მიიჩნევს. რეალურად, ეს არც ღვთის სახლია და არც ეკლესია; ეს არის საზოგადოება, ანტიქრისტეს ბანდა.

ანტიქრისტეები ეკლესიას საკუთარ სამფლობელოდ აქცევენ და მას სოციალურ ჯგუფად და თავიანთ ბანდად გარდაქმნიან. ისინი ჩართულნი არიან დამღუპველ და საძაგელ საქმეებში და საუბრობენ ან მოქმედებენ მთლიანად არამორწმუნეთა ტაქტიკითა და მეთოდებით. თითოეული მათგანი ენაკვიმატი, ლაპარაკში ზედაპირული, ზნეობრივი სიბინძურით სავსე, ვერაგი და უკეთურია და უარს ამბობს ჭეშმარიტების მიღებაზე. გარეგნულად ინიღბებიან, როგორც დახვეწილები, ცივილიზებულები, თავაზიანები, დისციპლინირებულები და კარგად აღზრდილებიც კი, რომლებსაც კარგი სულიერი მონაცემები და ზნეობა აქვთ. თუმცა, თითოეული მათგანი რეალურად ვერაგი, მზაკვარი, მდაბალი და უკეთური ზნეობის არის. ისინი ერთმანეთთან გარიგებაში შედიან, აყალიბებენ კავშირებს, ეჯიბრებიან გავლენებით, ყურადღებას აქცევენ ფუფუნებას და ხაზს უსვამენ საზოგადოებაში თემურ და პერსონალურ ურთიერთობებს. ისინი ყურადღებას აქცევენ იმას, თუ ვის აქვს საზოგადოებაში უფრო დიდი გავლენა, უფრო მაღალი სტატუსი და მეტი პრესტიჟი, აგრეთვე იმას, თუ ვინ არის სტრატეგიებში საუკეთესო. მათ მეტყველებასა და ქცევაში ვერანაირ ჭეშმარიტ რწმენას ვერ ამოიცნობ; უფრო მეტიც, მათ გულებში ღვთის სიტყვებისა და ჭეშმარიტების უმცირეს ადგილსაც კი ვერ დაინახავ. მათი რწმენა თამაშისა და თაღლითობის გარდა არაფერს წარმოადგენს. ეს უკეთური ზნეობის მქონენი ეკლესიას სოციალურ ჯგუფად, უკეთური ზნეობის ადამიანების სამფლობელოდ აქცევენ, რათა ერთმანეთთან გარიგებაში შევიდნენ, თანაც შეუჩერებლად გამოხატავენ თავიანთ მაღალფარდოვან სიტყვებს და ამბობენ: „ჩვენ გვწამს ღმერთი, ჩვენს მოვალეობებს ვასრულებთ ღვთის სახლში, აი, ასე მივყვებით ღმერთს, ამგვარად შეგვაქვს წვლილი ჩვენი დებისა და ძმების კეთილდღეობაში, ვეხმარებით და მხარს ვუჭერთ მათ ასე და გვიყვარს ერთმანეთი ასე და ასე.“ უკეთური საშუალებებით, რომლითაც შეცდომაში შეჰყავთ ადამიანები და მახეში აბამენ მათ, სხვადასხვა მდაბალ მეთოდებთან ერთად, ისინი ვნებენ დებსა და ძმებს, თუმცა სჯერათ, რომ ასრულებენ თავიანთ მოვალეობას, ეხმარებიან დებსა და ძმებს, ადიდებენ ღმერთს და მოწმობენ მასზე. მათ მცირედითაც არ ესმით, რომ ამ ქმედებებისა და ქცევების მიღმა ანტიქრისტეების მიერ გარემოებებით მანიპულირების არსი იმალება. ანტიქრისტეები მახეში აბამენ და თავიანთი ძალაუფლების ქვეშ აქცევენ მათ, ვინც ღმერთს მიჰყვება, და ეკლესიას აქცევენ საკუთარ სამფლობელოდ, სოციალურ ჯგუფად და სატანის ბატონობის ქვეშ მყოფ ადამიანთა ორგანიზაციად. შეიძლება ასეთი ორგანიზაცია კვლავ ეკლესიად ჩაითვალოს? ცხადია, რომ არა. განა აბსოლუტურად საძაგელი არ არის ანტიქრისტეების ქცევა? გინახავთ ოდესმე ასეთი ანტიქრისტეს ბანდის მსგავსი? რას გრძნობ, როდესაც მათ შორის ხარ? გარედან ისინი თავაზიანნი და კეთილგანწყობილნი ჩანან — მაგრამ როდესაც ჭეშმარიტებასა და ღვთის განზრახვებზე გაქვს მათთან თანაზიარება, დამოკიდებულება, რომელსაც ისინი აჩვენებენ, არის განსაკუთრებული ზიზღი და ინტერესის ნაკლებობა, რაც ეწინააღმდეგება მათ გარეგნულ თავაზიანობასა და კეთილგანწყობას. როდესაც მათთან ჭეშმარიტებაზე გაქვს თანაზიარება, ისინი უცხოდ შეგიგრძნობენ, ხოლო როდესაც ეკლესიის საქმეზე მართავ თანაზიარებას, ამას კიდევ უფრო მეტად შეიგრძნობენ; როდესაც მათთან იმ ჭეშმარიტება-პრინციპებზე აგრძელებ თანაზიარებას, რომლებიც მოვალეობის შესრულებისას პრაქტიკაში უნდა იქნას გამოყენებული, ისინი თავს დათრგუნულად და უინტერესოდ გრძნობენ, და სწორედ მაშინ ამჟღავნებენ საკუთარ დემონურ სახეს, იფხანენ თავებს, ამთქნარებენ და ცრემლი მოსდით თვალებიდან. განა ეს არანორმალური არ არის? რატომ იჩენს თავს მათი დემონური სახე როგორც კი ჭეშმარიტებაზე იწყებ თანაზიარებას? განა თითოეულ მათგანს არ აქვს დიდი სიყვარული გულებში? როგორ შეუძლიათ ინტერესის დაკარგვა, როდესაც ჭეშმარიტებაზე იწყებ თანაზიარებას? განა ამით არ მჟღავნდებიან ისინი? განა მათ არ აქვთ დიდი ენთუზიაზმი და ერთგულება გარე საქმეების განხორციელების მიმართ? და თუ ისინი ერთგულნი არიან, განა არ ფლობენ რეალობას? თუ მათ აქვთ რეალობა, მაშინ ბედნიერები უნდა იყვნენ, როდესაც ისმენენ ადამიანების თანაზიარებას ჭეშმარიტებაზე, ისინი უნდა ნატრობდნენ ამას. რატომ არის მათი მდგომარეობა მუდმივად არანორმალური, თანაც ისე, რომ ბოროტი სულების მიერ შეპყრობის ფაქტებიც ხდება? ეს აჩვენებს, რომ მათი ჩვეულებრივი ჰარმონიული ურთიერთობები, მათი თავაზიანობა და კეთილგანწყობა მთლიანად ყალბია. ეს არის ღვთის სამსჯავროს სიტყვები და ის ჭეშმარიტებები, რომლებსაც ის გამოხატავს და რომლებიც მათ სრულად ამჟღავნებს. შემდეგ მათი მრისხანება იფეთქებს და მათი მდგომარეობა სრულიად განსხვავებული იქნება ჩვეულებრივისგან და ისინი იწყებენ ბოროტების ჩადენას და არეულობის გამოწვევას. შემდეგ ღმერთი მათ სატანას გადასცემს და აღარ ზრუნავს მათზე. თავიანთ ურიცხვ ეშმაკობაში მათ ნამდვილი სახე გამოაჩინეს.

ანტიქრისტეების მიერ გარემოებებით მანიპულირება ნამდვილად რეალობაა. უფრო მსუბუქ შემთხვევებში, ერთი ადამიანი მანიპულირებს ადამიანების გარკვეულ რაოდენობაზე; მწვავე შემთხვევებში, ერთი ბანდა მანიპულირებს ადამიანების გარკვეულ რაოდენობაზე და ასევე, ყველა სხვა საქმეზე. საქმეებისა და გარემოებების რაოდენობა, რომლითაც ერთი ადამიანი მანიპულირებს, შეზღუდულია; ამიტომ, იმისთვის, რომ გააფართოვონ თავიანთი ძალები და დაიცვან საკუთარი სტატუსი, ანტიქრისტეებმა უნდა გაწვრთნან ადამიანთა გუნდი. მათ უნდა მიიზიდონ და გააკონტროლონ ადამიანთა ჯგუფი, რომელიც მათ მხარში ამოუდგება, დაიცავს მათ სტატუსსა და ძალაუფლებას და დაეხმარება გარემოებებით მანიპულირებაში. მას შემდეგ, რაც ანტიქრისტეები დააფუძნებენ თავიანთ დაჯგუფებას, მათი გავლენის სფერო იზრდება, რაც მათ საშუალებას აძლევს, რომ მეტ საქმეზე მოახდინონ მანიპულირება და მათი ჩართულობაც ფართოვდება. შედეგად, მსხვერპლთა რიცხვი იზრდება. რა უნდა გააკეთოთ თქვენ, თუ შეხვდებით ანტიქრისტეს ბანდას, რომელსაც შეუძლია გარემოებებით მანიპულირება? გინახავთ ოდესმე ასეთი ბანდა? ამ ჯგუფის ძირითადი წევრები ჩვეულებრივ ოთხ ან ხუთ ადამიანს ან ათზე მეტს წარმოადგენს. თითოეული მათგანი პასუხისმგებელია სხვადასხვა ამოცანაზე. მაგალითად, არიან ისეთები, რომლებიც სპეციალიზებულნი არიან პერსონალის ცვლილებებში, რომლებიც აგვარებენ ფინანსებს, რომლებიც ურთიერთობენ ზემდგომთან და რომლებიც დაუყოვნებლივ ფარავენ საქმეებს ანტიქრისტესთვის, განურჩევლად იმისა, თუ რა ხდება; აგრეთვე ისეთები, რომლებიც რჩევებს იძლევიან კულისებიდან, რომლებიც ადამიანების დასაზიანებლად ცუდ საქმეებს გეგმავენ; რომლებიც სპეციალიზებულნი არიან ჭორების გავრცელებაში, რომლებიც განხეთქილებას თესავენ, რომლებიც ეხმარებიან ბოროტმოქმედებს ბოროტების ჩადენაში, რომლებიც ინფორმაციას აგროვებენ და თუნდაც ისეთები, რომლებიც სარგებელს პოულობენ და მათ სამედიცინო მკურნალობას უზრუნველყოფენ. მოკლედ, ამ ჯგუფში მოიძებნება ადამიანი ყველა სახის როლის შესასრულებლად. ანტიქრისტეები არაფრად აგდებენ იმ ადამიანებს, რომლებსაც არ აქვთ გავლენა, არიან გულუბრყვილონი და უბრალონი და არ შესწევთ საზოგადოებაში საქმეების მოგვარების უნარი. ამის ნაცვლად, ისინი მიზანმიმართულად ირჩევენ იმ მორწმუნეებს, რომლებსაც აქვთ სტატუსი, რეპუტაცია, გავლენა და გამოცდილება — მაგალითად, არიან თანამდებობის პირები ან საზოგადოებაში დიდი ბიზნესით არიან დაკავებულნი. ესენი არიან ადამიანები, რომლებსაც სამყარო უნახავთ, საქმის კეთება ხელეწიფებათ და შეუძლიათ, კარგი რაღაცების შეძენა მათთვის. მაგალითად, თუ მანქანა 400 000 იუანი ღირს, ქმედუნარიან ადამიანს, რომელსაც ბაზარზე თამაში შეუძლია, ანტიქრისტესთვის მეორადი მანქანის ნახევარ ფასად მოპოვება შეუძლია, რაც ახალი მანქანის ტოლფასია. მოიყვანს ანტიქრისტე ასეთ ადამიანს, თუ ის დაუახლოვდება მას? (დიახ). ანტიქრისტეებს ზუსტად ასეთი ადამიანები მოჰყავთ. რა არის მათი მიზანი? ისინი მიზნად ისახავენ, რომ ღვთის სახლი, ღვთის სამუშაო ადგილი, სოციალურ ჯგუფად აქციონ და ისე გააკეთონ, რომ ღვთის საქმე და ჭეშმარიტება ვერ განხორციელდეს ხალხში — მათ საკუთარი მიზნების მიღწევა სურთ. თუ ჩვეულებრივ მორწმუნეს მთელი გულითა და სულით სწამს ღმერთი, შეუძლია თავისი ოჯახისა და კარიერის მიტოვება, არის გულუბრყვილო და უბრალო და არ შესწევს საქმეების მოგვარების უნარი, მოინდომებს მას ანტიქრისტე? (არა). თუ მის ქმარს და შვილს ორივეს შეუძლია ბიზნესში ფულის შოვნა, აქვთ გავლენა საზოგადოებაში და ვერავინ ბედავს მათ შევიწროებას, აქვს ასეთ ხანდაზმულ ქალბატონს რაიმე ღირებულება ანტიქრისტესთვის? მიუხედავად იმისა, რომ მას შეიძლება არ ჰქონდეს თანდაყოლილი ღირებულება ანტიქრისტეს თვალში, მისი ოჯახის თვალსაზრისით, მას დიდი ღირებულება აქვს. მას არ აკლია ფული, მის სახლს დებისა და ძმების მასპინძლობა შეუძლია, ხოლო თუ რაიმე წამოიჭრა, ოჯახის დახმარებით ყველაფერს მოაგვარებს. ასეთი ადამიანი ანტიქრისტესთვის დიდი ფასეულობაა. ანტიქრისტე ყველაფერს აკეთებს იმისთვის, რომ მიიზიდოს და აცდუნოს ასეთი ადამიანი, აიძულოს მის მხარეზე დადგნენ და გამოიყენონ ისინი. ანტიქრისტე ზუსტად აფასებს ადამიანებს, რომლებიც მისთვის სასარგებლოა. მას არ აინტერესებს და არ აფასებს ისეთი ადამიანი, ვისაც ჭეშმარიტი რწმენა აქვს, ვისაც გულწრფელად სწამს ღმერთი, ან კარგი ზნეობა აქვს და ერთგულია მოვალეობის შესრულებაში, და ვისაც მწყემსვისა და მორწყვის შემდეგ წინსვლა და ჭეშმარიტად საფასურის გადახდა შეუძლია. რაც უფრო პატიოსანი ხარ და რაც უფრო მეტი სინდისი და გონიერება გაქვს, მით უფრო მტრულად არიან განწყობილნი შენ მიმართ. თუ სიმართლეს ამბობ და პირდაპირ საუბრობ, ზიზღს განიცდიან და გულისწყრომას გამოხატავენ შენ მიმართ. როდესაც გხედავენ, თავს გარიდებენ. თუ მათთან ურთიერთობ, ზედაპირული თავაზიანობით შემოიფარგლებიან, მაგრამ გულით არ გესაუბრებიან, თუკი მათთვის ღირებული არ ხარ. ისინი უპირატესობას ანიჭებენ იმ ადამიანებს, რომლებიც მათთვის ღირებულნი არიან, მათ, ვინც სასარგებლოა მათი ძალაუფლებისა და სტატუსისთვის. თუკი მათ შეუძლიათ ვინმეს გამოყენება და ეს ადამიანი დაეხმარება მათ საქმეების განხორციელებაში, ნამდვილი ფაქტების მიჩქმალვაში, ბოროტი საქმეების კეთებასა და მათთვის შესაფერისი გამართლების პოვნაში, ასევე ძმებისა და დების შეცდომაში შეყვანაში ისე, რომ ეს ვერავინ შენიშნოს და ვერავინ შეძლოს ამის მხილება თუ ამოცნობა — მაშინ ასეთი ადამიანი მათ მიერ გამოყენებისა და გადაბირების ობიექტი ხდება. თუ ადამიანი, განურჩევლად იმისა, თუ ვის ესაუბრება, მუდმივად მლიქვნელურ სიტყვებს ამბობს, ადიდებს მათ, ვისაც ხელმწიფება აქვს, მიჰყვება მას, ვინც სტატუსს ფლობს, და არანაირ გამჭრიახობას არ იჩენს ადამიანების მიმართ, გამოიყენებს მას ანტიქრისტე? ასეთ ადამიანს ღირებულება აქვს ანტიქრისტესთვის, მაგრამ ისინი მას სიფრთხილითაც ეპყრობიან. ისინი ბოლომდე არ ენდობიან მათ, ვინც მლიქვნელობს, და არ ატყობინებენ გარკვეულ ამბებს. თუ კრებები იერარქიულად არის დაყოფილი, ისინი ასეთ ადამიანებს რიცხავენ უფრო მნიშვნელოვანი შეკრებებიდან. ასეთ მერყევ ადამიანებს შეუძლიათ უფრო ნაკლები მნიშვნელობის კრებებსა თუ ჩვეულებრივ შეკრებებში მონაწილეობა. ეს იმიტომ ხდება, რომ თუ სხვა წინამძღოლი გამოჩნდება, ამ მერყევმა ადამიანებმა შეიძლება ნებისმიერ დროს უღალატონ მათ და ამხილონ ისინი. ანტიქრისტე მზაკვარია ასეთ ადამიანებთან მოპყრობაში და სიტუაციის მიხედვით იყენებს მათ. ამიტომ, როდესაც საქმე ეხება გარემოებებით მანიპულირებას, ანტიქრისტე ძალიან ფრთხილია. ის ასეთ საკითხებს სისტემური და გაწონასწორებული მიდგომით უდგება, ფრთხილად აფასებს თუ როგორ იმოქმედოს და რომელი ადამიანები გამოიყენოს ბერკეტად. ის გონებაში ერთმანეთისგან განასხვავებს თუ ვინ არის მისი უახლოესი თანამზრახველი და ვინ — ზოგადი.

როდესაც ანტიქრისტე უცნობ პირთან შედის კონტაქტში — იქნება ეს ზემდგომი წინამძღოლი თუ ვინმე, ვისაც კარგად არ იცნობს — პირველ რიგში, ზვერავს მის ზნეობას: რა მისწრაფებები თუ ჰობი აქვს, გააჩნია თუ არა ჭეშმარიტი რწმენა, რამდენი წელია, რაც ღვთის სწამს, აქვს თუ არა ჭეშმარიტება-რეალობა ან გამჭრიახობა და ატარებს თუ არა ტვირთს სიცოცხლეში შესვლისთვის. ის აფასებს და აკვირდება ყოველ ასპექტს, შემდეგ სხვადასხვა მეთოდს იყენებს, რათა სიტყვები გამოსტყუოს და გამოსცადოს ისინი. თუ ხედავს, რომ ადამიანი უგუნურია, ის სიფხიზლეს ადუნებს და მას უგულებელყოფს. თუმცა, თუ პიროვნება გამჭრიახი ჩანს და მისი ამოცნობა ადვილი არ არის, გრძნობს, რომ ფრთხილად უნდა იყოს. ანტიქრისტეს მიერ გარემოებების კონტროლი ნიშნავს ყველაფრის ხელში ჩაგდებას; მას სურს, რომ ყველაფერზე გადამწყვეტი სიტყვა ჰქონდეს და ყველა ტიპის ადამიანი მისი კონტროლის ქვეშ იყოს. ღვთის სახლის წესები მისთვის აზრს კარგავს და უსარგებლო ქაღალდის ნაგლეჯს ემსგავსება, ხოლო ღვთის ადმინისტრაციული განკარგულებები და ხასიათი სრულიად არარსებული ხდება, თითქოს ჰაერი იყოს. მისი ამბიცია და სურვილები სცდება ადამიანების კონტროლსა და იმას, რომ სხვები უსმენდნენ; ის იქამდე მიდის, რომ აკონტროლებს თითოეულ მოვლენას, რომელსაც თითოეული ადამიანი განიცდის, აგრეთვე იმ საქმეებს, რომლებიც მის ცხვირწინ ხდება — როგორც მისი გავლენის სფეროს შიგნით, ისე მის გარეთ. რა არის ამ კონტროლის მიზანი? მისი ძალაუფლებისა და სტატუსის, აგრეთვე მისი რეპუტაციის დაცვა. ანტიქრისტეს მიერ გარემოებების მანიპულირება ერთ ფრაზაშია თავმოყრილი: ყველაფერი მისი კონტროლის ქვეშ არის. ამრიგად, ანტიქრისტე ვერ ბედავს რაიმე საქმის უგულებელყოფას, იქნება ეს დიდი თუ პატარა. ის ვერ ბედავს რაიმეს უგულებელყოფას, მას სურს მონაწილეობა მიიღოს და ჩაერიოს ყველაფერში, რაც დაკავშირებულია მის სტატუსთან ან მისი გავლენის სფეროსთან, ისე, რომ არ გამოაკლდეს რაიმე სარგებელს. მას სურს, რომ აქტიურად იყოს ჩართული ეკლესიის მრავალ საქმეში და აღიქვას თუ როგორ ვითარდება მოვლენები; მაგალითად, თუ ზოგიერთი ადამიანი ნამდვილად არ უსმენს ან არ ემორჩილება მას და მუდმივად გამოხატავს მოსაზრებებს მის შესახებ, ის პოულობს მათი ჩაგვრის გზებს. მაგრამ თუ ვერ პოულობს რაიმე მიზეზს მათი გასხვლისთვის, რას აკეთებს? ისპოულობს გზას, რომ გააკონტროლოს ღვთის სახლიდან გამოგზავნილი წიგნები და ქადაგებების ჩანაწერები. იგი განსაზღვრავს, თუ ვინ მიიღებს ამ მასალებს დროულად იმის მიხედვით, თუ ვინ გამოირჩევა მის მიმართ მორჩილებით. თუ შენ არ უსმენ მას ან არასასურველ ქცევას ავლენ ამ პერიოდში, ის გამოაცხადებს, რომ რესურსები შეზღუდულია და არ გამოგიგზავნის. ანტიქრისტე აკვირდება შენს ქცევას. თუ მკაფიოდ დაფიქრდები ამაზე, ბოლომდე ჩასწვდები და შეიგრძნობ ანტიქრისტეს ფსიქოლოგიას; თუ საკუთარი ნებით აღიარებ შეცდომებს და დაუახლოვდები ანტიქრისტეს, ის იპოვის საბაბს და იტყვის: „ამჯერად ღვთის სახლმა ყველასთვის საკმარისი რესურსი გამოგზავნა და შენც მათ შორის ხარ“. თუმცა, თუ ის ხედავს, რომ გარკვეული პერიოდის შემდეგ დისტანცირდები, ისევ დაგჩაგრავს. არც კი შეგატყობინებს, როდესაც ახალი რესურსები მოვა, უბრალოდ არაფერს მოგცემს და, შესაძლოა, იმის მიზეზიც იპოვოს, რომ ჩამოგართვას ის, რაც თავიდან გქონდა. განსაკუთრებით მაშინ, როდესაც ანტიქრისტე აღმოაჩენს, რომ ვინმემ შეიძლება იცოდეს მისი ბოროტი საქმეების შესახებ კულისებს მიღმა და შესაძლოა დაასმინოს იგი, ის წინასწარ იღებს ზომებს, პროაქტიულად აღიარებს თავის შეცდომებს და უზიარებს საკუთარ თვითშემეცნებას, თავდაპირველად რბილ მიდგომას იყენებს. როგორც კი ანტიქრისტე დაინახავს, რომ რბილი მიდგომა არ მუშაობს, და გულში გარკვეულწილად დაუცველობას იგრძნობს, გაიფიქრებს, რომ ამ ადამიანმა შეიძლება დაასმინოს კიდეც, ის ყველაფერს იღონებს, რომ მეტი ადამიანი შემოიკრიბოს ამ ინდივიდის ალყაში მოსაქცევად და ძალისმიერად დასაშინებლად. ეს მანამ გრძელდება, სანამ ადამიანი არ დათმობს და არ გამოხატავს თავის პოზიციას, რომ არ დაასმენს მას, და მხოლოდ ამის შემდეგ შეიკავებს თავს ანტიქრისტე. ზოგ შემთხვევაში, ანტიქრისტემ, შესაძლოა, სხვებსაც კი დაასწროს და პირველმა ამხილოს; იმის შიშით, რომ სხვებმა არ ამხილონ და არ დაასმინონ, ის წინმსწრებ ზომებს მიმართავს — განზრახ ართმევს ყველანაირ ბერკეტს ადამიანს, რათა შემდეგ ცრუ ბრალდებები წაუყენოს და ხაფანგი დაუგოს. მოგვიანებით, პოულობს საბაბს, რომ გარიცხოს და განდევნოს ეს ადამიანი და მოუჭრას ზემდგომთან და ეკლესიასთან კავშირი. ამ შემთხვევაში ანტიქრისტე თავს დაცულად გრძნობს და აღარ უწევს ნერვიულობა. განა ეს არ არის გარემოებებით მანიპულირება? (დიახ). შეიძლება ითქვას, რომ ანტიქრისტეს ქმედებები ასეთ საქმეებში არ არის მხოლოდ ერთი ან ორი დამოუკიდებელი შემთხვევა ან მხოლოდ ერთი-ორი მეთოდის გამოყენება. იმისთვის, რომ მოახდინოს გარემოებებით მანიპულირება, თავისი სტატუსის დაცვა და განმტკიცება ისე, რომ მისი სამფლობელო არ შეირყეს, ანტიქრისტე ბევრ ბოროტ საქმეს სჩადის. მაგალითად, ის ცვლის პერსონალის სისტემებსა და განლაგებას ეკლესიის შიგნით. იმისთვის, რომ მეტი ადამიანი აკონტროლოს, ის შუღლს თესავს დებსა და ძმებს შორის, აიძულებს მათ, რომ თავს დაესხან და მსჯავრი გამოუტანონ ერთმანეთს. ის აგრეთვე აქეზებს თავის მიმდევრებს, რომ ალყაში მოაქციონ ზოგიერთი და და ძმა, რომლებსაც უფრო მეტად აქვთ სამართლიანობის გრძნობა; ის აგრეთვე დებისა და ძმების წინაშე აცხადებს, თუ როგორი დიდი პატივისცემით სარგებლობს ზემდგომისგან. მეტიც, წერილებს სწერს ზემდგომს, თავს იწონებს შესანიშნავი მუშაობით და ამტკიცებს, რომ თვითშემეცნება მოიპოვა, რომ შეუძლია ნებაყოფლობით გამოააშკარავოს თავისი პრობლემები და ა.შ. ის წერს წერილებს და იუწყება საკუთარი პრობლემების შესახებ, და ეს ყოველივე ზემდგომის თვალში კეთილგანწყობის მოპოვებას ემსახურება. ის იყენებს სხვადასხვა საშუალებასა და მეთოდს გარემოებებით მანიპულირებისთვის, თავისი ერთგული მიმდევრების გასაკონტროლებლად, დებისა და ძმების მოსატყუებლად და ამავდროულად, ღვთის სახლის მოსატყუებლად. ეს არის სხვადასხვა პრაქტიკა, რომელსაც ანტიქრისტე იყენებს ეკლესიაში გარემოებების გასაკონტროლებლად. რა თქმა უნდა, არსებობს კიდევ ბევრი სხვა კონკრეტული პრაქტიკა, მაგრამ აქ არ იქნება დასახელებული. მოკლედ რომ ვთქვათ, ეს საკითხები იმის შესახებ, თუ როგორ აკონტროლებენ ანტიქრისტეები ეკლესიას, ჩვეულებრივი მოვლენაა და სხვადასხვა პრაქტიკაც, რომელსაც ისინი ავლენენ, ასევე გავრცელებულია.

III. ანტიქრისტეები ზვერავენ და იმორჩილებენ ადამიანთა გულებს

ძალაუფლების მონოპოლიზებისა და გარემოებებით მანიპულირების გარდა, კიდევ რა ქმედებები ადასტურებს, რომ ანტიქრისტეები ღვთის სახლს ისე ეპყრობიან, როგორც საკუთარ სამფლობელოს? ძალაუფლების მონოპოლიზებასთან დაკავშირებით, ჩვენ ძირითადად პერსონალის საკითხების ასპექტებზე გვქონდა თანაზიარება, ხოლო გარემოებებით მანიპულირება ძირითადად მოვლენების განვითარების კონტროლს ეხება. ანტიქრისტეთა მიერ ძალაუფლების მონოპოლიზება გარეგანი ქმედებაა, ხოლო გარემოებებით მანიპულირებაც ასევე გარეგანი რამ არის, რისი დანახვაც ადამიანებს შეუძლიათ — ეს ასპექტები ადვილად საკონტროლებელია. თუმცა არსებობს ერთი რამ, რომლის კონტროლიცგანსაკუთრებით ძნელია ნებისმიერისთვის. რა არის ეს ერთი რამ? (ადამიანთა გულებისა და ადამიანთა აზრების კონტროლი.) მითხარით, სწორია? (დიახ, სწორია.) ბიბლია ამბობს: „ყველაზე ცბიერია გული“ (იერ. 17:9), ანუ ადამიანის გულის კონტროლი ყველაზე ძნელია. ეცდებოდნენ კი ანტიქრისტეები ამ ყველაზე რთული რაღაცის კონტროლს? იქნებ თქვან: „რადგან ადამიანის გული ყველაზე ცბიერი და ძნელად საკონტროლებელია, მე მას არ გავაკონტროლებ. დაე, იფიქრონ რაც სურთ; ჩემთვის საკმარისია, სანამ ძალაუფლება მაქვს, სანამ ადამიანებს ვაკონტროლებ. მე უბრალოდ მათ ქმედებებსა და საქციელს გავაკონტროლებ, ხოლო მათი აზრები ღმერთს დავუტოვოთ სამართავად; მე არ მაქვს ამის უნარი, ასე რომ, თავს რად შევიწუხებ“? ასე წავიდოდნენ დათმობაზე ანტიქრისტეები? (არა, არ წავიდოდნენ.) ანტიქრისტეთა არსიდან გამომდინარე, მათი ამბიცია არის ადამიანის სრულად კონტროლი. მათთვის ყველაზე რთულად საკონტროლებელი ადამიანის გულია, თუმცა ეს სწორედ ის არის, რისი კონტროლიც ყველაზე მეტად სურთ. ისინი ხაფანგში იჭერენ ადამიანებს საკუთარი ძალაუფლების ქვეშ და სრულ კონტროლს ამყარებენ ყველაფერზე: თუ რა მიმართულებით განვითარდება მოვლენები, რამდენი ადამიანია ჩართული, რა საკითხები ჩნდება, ამ მოვლენების განვითარების მთელი ეს მსვლელობა და მოსალოდნელი შედეგები — ყველაფერი ვითარდება იმის მიხედვით, რასაც მსვლელობა მისცეს და ასევე, მათი გულის სურვილის შესაბამისად. თუმცა არსებობს ერთი რამ, კერძოდ, რას ფიქრობენ ადამიანები გულში? რას ფიქრობენ მათზე? კარგი წარმოდგენა აქვთ თუ არა მათზე? მოსწონთ თუ არა ისინი? სჯერათ თუ არა გულის სიღრმეში, რომ ისინი ანტიქრისტეები არიან? ისინი არჩევენ მათ ქმედებებს თუ გულისწყრომით უყურებენ? როცა ადამიანები გარეგნულად პატივს სცემენ მათ და მლიქვნელობენ, სინამდვილეში რას ფიქრობენ გულში? ნამდვილად შეესაბამება ის, რაც გულში აქვთ, მათ გარეგან იერს? ნამდვილად მორჩილნი არიან მათი? ეს საკითხი ძალიან აწუხებთ ანტიქრისტეებს. რაც უფრო შეწუხებულნი არიან, მით უფრო ეძიებენ პასუხებს. ეს არის მესამე გამოვლინება იმისა, თუ როგორ ეპყრობიან ანტიქრისტეები ღვთის სახლს, როგორც საკუთარ სამფლობელოს — ადამიანთა გულების დაზვერვა და დამორჩილება.

ადვილია ადამიანთა გულების დაზვერვა და დამორჩილება? დაზვერვა და დამორჩილება რაიმეს კეთებისას, ქმედების ან საქციელის ორ განსხვავებულ ხარისხს წარმოადგენს. როცა ანტიქრისტეს ხელთ აქვს ძალაუფლება და აკონტროლებს მოვლენის განვითარების მთელ მსვლელობასა და შედეგს, როცა ის ამ ყველაფერს აკონტროლებს, მაშინ რთულია იმის გაგება, თუ რას ფიქრობენ სინამდვილეში გულში მისდამი დაქვემდებარებული ან მისი გავლენის სფეროში მყოფი ადამიანები — რამდენად მოეპყრობიან მას, როგორც ღმერთს ან სრულყოფილ ადამიანს, რამდენად ატარებენ მის მიმართ სიძულვილს, მოსაზრებებს ან წარმოდგენებს, და თუ ამოიცნობენ მას — სინამდვილეში რას ფიქრობენ გულში, ამის დადგენა საკმაოდ რთულია. მაშინ რას აკეთებს ის? ის აკვირდება მისდამი დაქვემდებარებულთ, სარგებლის მიღების საშუალებას აძლევს ან რამდენიმე სასიამოვნო სიტყვას ეუბნება ყველას, ვისაც გამჭრიახობა აკლია და ადვილად გამოსაყენებელია. ეს ადამიანები ზუსტად რეზინის ბურთებს ჰგვანან: რაც უფრო მეტჯერ დაარტყამ, მით უფრო მაღლა აფრინდებიან და მეტ ენერგიას მოიკრებენ. ის ასეთ ადამიანებს მარიონეტებად იყენებს. რის გასაკეთებლად იყენებს მათ? ის ამ მარიონეტებს მისთვის ადამიანთა გულების დამზვერავად აქცევს. მას შეუძლია უთხრას თავის მარიონეტს: „ამ ბოლო დროს, ჩვენს ეკლესიაში, და ლიმ და მისმა ქალიშვილმა შედარებით უფრო ნაკლების შეწირვა დაიწყეს. ადრე საკმაოდ ბევრს სწირავდნენ, ახლა კი ხშირად აღარ ჩანან. რას შვრებიან ბოლო დროს? ჰქონდათ რაიმე კონტაქტი გარეშე პირებთან? ხდება რამე სახლში? წადი, გადახედე და მხარდაჭერა შესთავაზე.“ ეს ადამიანი მიდის და ლის სახლში და მიმოიხედავს, ის ფიქრობს: „აქ არ არიან უცხო სახეები. როგორც ჩანს, ორივე და საკმაოდ მშვიდ ცხოვრებას ეწევა. არ ჩანს, რომ თითქოს რაიმე სირთულეს წააწყდნენ. რატომ არ დადიან ჩვენს შეკრებებზე? მოდი, უფრო ღრმად გამოვიკვლევ.“ ეს ადამიანი ეკითხება: „ამ ბოლო დროს სახლში ახალი ნათელი ხომ არ მიგიღიათ? ბოლო პერიოდში ცოტა სუსტად ვგრძნობ თავს; ცოტა ხნით თანაზიარება გამართეთ ჩემთან.“ როდესაც დაინახავენ, რომ ეს ადამიანი ჭეშმარიტებისა და დახმარების საძიებლად არის მოსული, დები მართავენ მასთან თანაზიარებას და ეუბნებიან: „ბოლო დროს ახალი ნათელი მოვიპოვეთ იმის შესახებ, რომ ღვთის მორწმუნეები არ უნდა მიჰყვებოდნენ სხვა ადამიანებს და მუდამ მათ არ უნდა ეყრდნობოდნენ; როცა გამოწვევების წინაშე ვდგებით, ღვთის წინაშე ლოცვით უნდა მივიდეთ; ეს არის უმაღლესი სიბრძნე. ადამიანები არასანდონი არიან, მხოლოდ ღმერთს შეიძლება მიენდო; მას შეუძლია ადამიანს მიანიჭოს ჭეშმარიტება, სიცოცხლე და გზა, რომლითაც უნდა იაროს — ადამიანებს ეს არ შეუძლიათ. ადრე ყოველთვის სხვებზე ვიყავი დამოკიდებული, მაგრამ მოგვიანებით ერთ დასთან თანაზიარების მეშვეობით…“ ის პასუხობს: „ერთ დასთან თანაზიარების მეშვეობით? სად არის ეს და? გარეშე პირია?“ დები ამბობენ: „ის სულაც არ არის გარეშე პირი; ის ჩვენი ეკლესიის და არის, რომელიც რამდენიმე წლის განმავლობაში სხვაგან მოვალეობის შესრულების შემდეგ დაბრუნდა.“ ის ეკითხება: „განა ეს მაინც გარეშე პირთან კონტაქტი არ არის? შენ დაუფიქრებლად დაუკავშირდი გარეშე ადამიანებს; საჭიროა ამ საკითხის ეკლესიისთვის მოხსენება!“ ამ ინფორმაციის მოგროვების შემდეგ, ეს ადამიანი ორ გადამწყვეტ ცნობას ავლენს: პირველი, ამ ორ დას არ სურს წინამძღოლთან სიახლოვე და გარკვეულად ამოიცნეს კიდეც იგი; მეორე, მათ ჰქონდათ კონტაქტი გარეშე პირთან და იმ გარეშე პირმა მათ რაღაც უთხრა; დეტალები გაურკვეველია, დები არაფერს ამბობენ ამის შესახებ, განზრახ მალავენ ამას, რაც ნიშნავს, რომ მათი ერთგულება წინამძღოლის მიმართ ირყევა და მისგან თავდაცვა დაუწყიათ. როცა ეს ადამიანი ბრუნდება და თავის მოხსენებას წარუდგენს ანტიქრისტეს, ბედნიერია ანტიქრისტე ამის მოსმენის შემდეგ? იფიქრებდა ის ამას, „შესანიშნავია, ბოლოს და ბოლოს ჩემმა ქვეშევრდომებმა გარკვეულწილად ამომიცნეს“? (არა, არ იფიქრებდა.) რას იფიქრებდა? „ცუდია. ეს ორი და ადრე მორჩილნი იყვნენ, ისინი ჭეშმარიტი მორწმუნეები იყვნენ ეკლესიაში და ბევრს სწირავდნენ. მას შემდეგ, რაც ეს უცნობი ადამიანი დაუკავშირდა მათ, ორივე ცოტა ურჩი გახდა. გააგრძელებენ ისინი მომავალში შეწირვას? ეს პრობლემატური და სარისკოა.“ ანტიქრისტე მოუსვენრადაა. რატომ არის მოუსვენრად? (ადამიანები ამოიცნობენ და აღარ მოუსმენენ მას.) ზუსტად რომ, ადამიანთა გულები აღარ არის მისი მანიპულირებისა და კონტროლის ქვეშ, ისინი გულის ცვლილებას განიცდიან, ხოლო ის ამის გამო მოუსვენრობას გრძნობს. წარსულში, ეს ორივე უმანკო და უბრალო იყო, საკმაოდ მორჩილნი იყვნენ და მცირე გამჭრიახობას იჩენდნენ მისდამი, რაც არ უნდა ეთქვა, ყოველგვარი ეჭვის გარეშე ღებულობდნენ. ახლა, როცა მათ გულის ცვლილება განიცადეს, გამჭრიახობა განუვითარდათ და დისტანციას იცავენ, შესაძლოა, უარყოფენ კიდეც მას, და შეიძლება მასზე მოხსენებაც განიზრახეს — ეს პრობლემას ნიშნავს. განა ეს არ არის იმის კონკრეტული გამოვლინება, თუ როგორ ზვერავენ და იმორჩილებენ ანტიქრისტეები ადამიანთა გულებს?

როცა ანტიქრისტე შენიშნავს რაიმე უჩვეულოს, ის სწრაფად აგზავნის თავის ერთგულ ხალხს ან ხელქვეითებს, რათა გაარკვიონ სიტუაცია და გაიგონ მისი ძირეული მიზეზები. თუ ცვლილება არ არის, თუ ადამიანები იგივენი დარჩნენ და გულის ცვლილება არ განუცდიათ, მაშინ ის მშვიდადაა, აღარ არის შეწუხებული ან დაძაბული. თუმცა, თუ ის აღმოაჩენს რაიმე უჩვეულოს, რაღაც მისთვის უცნობს, რაც მისი მანიპულირების ქვეშ არ იმყოფება, მისი წარმოსახვისგან განსხვავებულია, მაშინ ეს პრობლემატურია. ის შფოთავს და წუხს, და სწრაფად იღებს ზომებს. რა არის მისი ქმედებების მიზანი? მას სურს, რომ ადამიანები მის აზრზე იყვნენ, გულის ცვლილება არ განიცადონ. ადამიანებმა მუდმივად უნდა აცნობონ და მოახსენონ მას საკუთარი აზრები, გამოხატონ ერთგულება, სიმტკიცე და გულწრფელობა. ის მუდმივად უნდა აკონტროლებდეს ადამიანთა გულებში არსებულ ცვალებად ფიქრებსა და იდეებს, ასევე მათი აზროვნების მიმართულებასა და პრინციპებს. როგორც კი შენიშნავს, რომ ვინმე უკმაყოფილებას გამოთქვამს, დაუყოვნებლივ უნდა ეცადოს მის შეცვლას. თუ მათი შეცვლა და მეგობრად ქცევა ვერ ხერხდება, მაშინ ისინი მტრებად იქცევიან. რა შედეგები მოჰყვება მის მტრად გახდომას? ისინი დაექვემდებარებიან ტანჯვასა და ჩახშობას. ეს ერთი მიდგომაა. არსებობს კიდევ მეორე. ანტიქრისტე ყოველთვის შეშფოთებულია მისი გარშემომყოფების გამო, ვერასდროს ახერხებს მათ სრულად შეფასებას, ეშინია, რომ ადამიანებმა შეიძლება ამოიცნონ ის და დაასმინონ, და გულში ამბობს: „დაინახე, როცა შესაწირი მივისაკუთრე და ჩემებურად ვიმოქმედე? თუ დაინახე, შეძელი ამის გარჩევა? შეგეძლო ჩემზე მოხსენება?“ ზოგიერთი ანტიქრისტე კულისებს მიღმა სექსუალურად გარყვნილიც კია, და ფიქრობს, „ვინ იცის ამის შესახებ? რას ფიქრობენ ისინი, ვინც ამის შესახებ იცის? რამენაირად უნდა ვითამაშო, ცრუ შთაბეჭდილება შევქმნა, შემდეგ გამოვცადო ეს ადამიანები, გამოვტყუოყველაზე ღრმა ფიქრები და ვნახო, რას ფიქრობენ ისინი სინამდვილეში?“ ჩაიდენდნენ ანტიქრისტეები ასეთ საქმეებს? ისეთი უკეთური ადამიანებისთვის, როგორებიც ანტიქრისტეები არიან, ასეთი საქმეების კეთება ბუნებრივ მდგომარეობადაა ქცეული; ისინი ამაში ბუნებრივად ნიჭიერნი არიან — ამას ბრწყინვალედ აკეთებენ. ანტიქრისტე შეკრებს ხალხს და ამბობს: „აქ დღეს ყველას იმ მიზნით მოვუხმე, რომ გამოვიკვლიო ეკლესიაში ჩემი ბოლოდროინდელი საქმის ნაკლოვანებები და ვისაუბრო ჩემს ცოდნაზე იმ გახრწნილ ხასიათებთან დაკავშირებით, რომლებიც გამომიმჟღავნებია. ღიად ილაპარაკეთ, თავი არ შეიკავოთ. მე არ დაგგმობთ. მოდით ღიად, გულწრფელად და პირისპირ გავმართოთ თანაზიარება. თუ რამე დავაშავე, შევიცვლები; თუ არა, ამას შეგონებად მივიღებ, რომ არ მოვიქცე ასე. ღვთის სახლში ყველაფერი ღიაა, დაუფარავი და გაშიშვლებული. ჩვენ ყველაფერს ღვთის წინაშე ვაკეთებთ და არავის სჭირდება ვინმესგან თავდაცვა. დებო და ძმებო, მშვიდად იყავით. მე დავიწყებ საკუთარი თავის გამოკვლევით. ბოლო დროს, საკუთარი სიზარმაცისა და ხორციელი კომფორტისკენ ხარბად სწრაფვის გამო, კარგად ვერ ვასრულებდი ჩემს საქმეს. ბოლო დროს სახარებისეული საქმე კარგად არ მიმდინარეობდა და საეკლესიო ცხოვრებას დიდი ყურადღება არ დავუთმე. დაკავებული ვიყავი სახარებისეული საქმით და დანარჩენი საკითხებისთვის დრო ვერ გამოვნახე. რა საკვირველია, პასუხისმგებელი მე ვარ. საკუთარ წარმოსახვას დავეყრდენი და ვივარაუდე, რომ ეკლესიის ცხოვრებას დები და ძმები თავად მოაწესრიგებდნენ და დიდად არ მომიწევდა ამაზე ფიქრი. თქვენ ყველანი ზრდასრულები ხართ და ღვთის სიტყვები იმდენად გასაგებია, რომ მთელი გულით სახარებისეულ საქმეს მივუძღვენი თავი. თუმცა, სახარებისეულ საქმეშიც ცუდად ვმოქმედებდი. მჭირდება, რომ დებისა და ძმების წინაშე ჩემი შეცდომები ვაღიარო, ვეძიო თქვენი პატიება, და ვთხოვო ღმერთს პატიება. ნება მიბოძეთ, ყველას თავი დაგიკრათ.“ ყველა ხედავს ამას და გულში ფიქრობს: „ის შეიცვალა; აღარ ჩანს ისეთი ცბიერი, როგორც ადრე. რატომ არის ის დღეს ასეთი გულწრფელი? რაღაც არასწორია. არ უნდა ავჩქარდე დასკვნების გამოტანაში; ვნახავ, რას იტყვის შემდეგ.“ ანტიქრისტე აგრძელებს, ამბობს, რომ აცნობიერებს, რომ ის ეშმაკია, სატანაა, აღიარებს, რომ არანაირი რეალური საქმე არ გაუკეთებია, მზადყოფნას გამოხატავს, რომ იყოს ზემდგომის განკარგულებაში და მიიღოს ნებისმიერი კრიტიკა ან საყვედური დებისა და ძმებისგან. ის უფრო შორსაც მიდის და ამბობს: „თუნდაც გამათავისუფლონ და აღარ დამაყენონ წინამძღოლად, მზად ვარ ვიყო უკანასკნელი. მე გირჩევთ ჩვენი ეკლესიის დას — ლის და მის ქალიშვილს, რათა გადაიბარონ ჩემი საქმე.“ მან უკვე აირჩია თავისი მემკვიდრე. განა ეს დამოკიდებულება საკმაოდ გულწრფელი არაა? საერთოდ საჭიროა ეჭვის შეტანა? ამის თქმისას, ის ტირილსაც იწყებს. შემდეგ მას მოჰყავს თავისი ცოლი და ამბობს: „ამ ხნის განმავლობაში, შენც არანაირი რეალური საქმე არ გაგიკეთებია, მხოლოდ ჩაშლა და არეულობა გამოიწვიე და ბრმად სხლავდი კიდეც დებსა და ძმებს. შენც უნდა გაგათავისუფლონ.“ ანტიქრისტე თითს საკუთარი თავისკენ, შემდეგ კი თავისი ოჯახისკენ იშვერს და ადამიანებს აგრძნობინებს, რომ ის გულწრფელია. ამის მოსმენისას, ვიღაცა ამბობს: „სინამდვილეში, ჩვენ დიდი ხანია ამოგიცანით. თქვენ არ გვეთათბირებით საკითხებზე; რამდენიმე თქვენგანი პირადად განიხილავს რაღაცებს ერთად და იღებს გადაწყვეტილებებს. ეს არ შეესაბამება ღვთის სახლის საქმის პრინციპებს. გარდა ამისა, თქვენ თვითონვე, ჩვენი ინფორმირების გარეშე, გადაწყვიტეთ, ვინ იქნება თქვენ შორის წინამძღოლი — ჩვენ ამის ცოდნის უფლებაც არ გვაქვს. ადამიანი, რომელიც თქვენ აირჩიეთ, არა მარტო არ ასრულებს რეალურ საქმეს, არამედ დაბრკოლებებსაც ქმნის, მაგრამ თქვენ მას არ ათავისუფლებთ.“ დები და ძმები ერთმანეთის მიყოლებით გამოთქვამენ მოსაზრებებს. ამის მოსმენისას ანტიქრისტე ფიქრობს: „ეს ცუდია! თუმცა, კარგია, რომ ისინი ერთბაშად აფრქვევენ თავიანთ ნამდვილ ფიქრებს. ეს ჩემი მომავალი საქმისთვის სასიკეთო იქნება. თუ ისინი ხმას არ ამოიღებდნენ და სანაცვლოდ ზურგში დანას დამარტყამდნენ — პირდაპირ მოხსენების წერილი რომ მიეწერათ ზემდგომისთვის ისე, რომ არ მცოდნოდა, მაშინ ჩემი საქმე ხომ დამთავრებული იქნებოდა? საბედნიეროდ, გამოვიყენე ეს ტაქტიკა, ჭკვიანი ვარ და სწრაფი რეაქცია მაქვს, და დროულად მოვიპოვე ინფორმაცია მათი მოსაზრებების შესახებ.“ შემდეგ ის აგრძელებს, თვალთმაქცურად აცხადებს: „მადლობა, დებო და ძმებო ნდობისთვის და დღეს ჩემი შეცდომების გულწრფელი გაკრიტიკებისთვის. მე აუცილებლად გამოვასწორებ მათ მომავალში. თუ ვერ გამოვასწორებ, დაე, სასჯელი და წყევლა დამატყდეს თავს.“ ანტიქრისტეს მიერ ადამიანთა გულების დაზვერვა და დამორჩილება არ შემოიფარგლება კარს მიღმა მოსმენითა და თვალთვალით. სერიოზულ სიტუაციებში, მას ჯიბეში კოვზირი აქვს შემონახული. რა სახის კოზირი? ის იყენებს დემოკრატიასა და თავისუფლებას, ადამიანებს საკმარის სიტყვის თავისუფლებას აძლევს, მათ სრულ თავისუფლებას აძლევს, გამოხატონ საკუთარი მოსაზრებები და ყველაზე ღრმა ფიქრები, ახალისებს, რომ ადამიანებმა გამოხატონ თავიანთი ყველაზე ღრმა განცდები, თუნდაც საჩივრები იყოს. შემდეგ იყენებს მათ სისუსტეებს, ვისაც მათგან განსხვავებული იდეები ან მოსაზრებები აქვს, და ერთიანად ანადგურებს. როგორ ჟღერს ანტიქრისტეს მიდგომა? ეს წარმოუდგენლად უკეთურია! განა ეს ცოტათი მაინც არ მოგვაგონებს დიდი წითელი დრაკონის ქცევას? ისინი არსებითად ერთი და იგივე ჯგუფია და ერთსა და იმავე ბუნება-არსებას იზიარებენ. განა ასე არ მოქმედებს დიდი წითელი დრაკონი? ანტიქრისტეს ქცევის ხილვა დიდი წითელი დრაკონის მახინჯი სახის ხილვის ტოლფასია.

ანტიქრისტეები დახელოვნებულნი არიან სასიამოვნო და სწორი სიტყვების გამოყენებაში, რათა შეაცდინონ ადამიანები და აიძულონ ისინი, რომ მათ მიენდონ. მას შემდეგ, რაც ადამიანების ჭეშმარიტ სიტუაციებს დაზვერავენ და გამოსტყუებენ, რა შედეგი მოჰყვება ამას? მოინანიებენ ანტიქრისტეები იმის გამო, რომ ადამიანებმა მათ ეს ჭეშმარიტი სიტყვები უთხრეს? ნუთუ ხელს ჩაიქნევენ, ბოროტების კეთებას შეწყვეტენ, ძალაუფლებას დათმობენ, მიატოვებენ ძალაუფლების წყურვილს და დაშლიან თავიანთ სამფლობელოს? არასდროს. ამის ნაცვლად, ისინი კიდევ უფრო გაააქტიურებენ თავიანთ ძალისხმევას. მას შემდეგ, რაც ყველაფერს გააკეთებენ, რომ ადამიანთა გულები გააკონტროლონ, ისინი ინარჩუნებენ მათ, ვინც მათ ეთანხმება და თავიდან იშორებენ ყველას, ვინც არ ეთანხმება. ჩვენ ვერ გამოვრიცხავთ, რომ ეკლესიაში ზოგიერთი და და ძმა ასეთ გარემოებებში მოიცილეს, განდევნეს, ან ჩამოართვეს ღვთის სიტყვების წიგნები. ეს ადამიანები უსამართლოდ დაზარალდნენ. რა უნდა გააკეთონ ამ უსამართლოდ დაზარალებულმა დებმა და ძმებმა? უნდა შეწყვიტონ ღვთის რწმენა იმის გამო, რომ ღვთის სახლში გამოჩნდა ანტიქრისტე, რომელმაც ასე აწამა ისინი და შეუძლებელი გახადა რწმენა? შეუძლიათ ამის გაკეთება? (არა, არ შეუძლიათ.) მართებულია კომპრომისზე წასვლა ან თავის დახრა ანტიქრისტეების ან ბნელი და უკეთური ძალების წინაშე? არის ეს გზა, რომელიც უნდა აირჩიოთ? (არა, არ არის.) მაშ, რომელი გზა უნდა აირჩიოთ? (ანტიქრისტთა მხილება და მათზე მოხსენება.) როცა აღმოაჩენ, რომ ვინმე ანტიქრისტეა, ნება მომეცი გითხრა, რომ თუ ის მნიშვნელოვანი გავლენით სარგებლობს და ბევრი წინამძღოლი და მუშაკი უსმენს მას და არ მოგისმენს შენ, და თუ მას ამხელ და, შესაძლოა, მართლაც იზოლირებული ან მოცილებული აღმოჩნდე, მაშინ ფრთხილად უნდა გადახედო შენს სტრატეგიას. ნუ ეცდებით მათთან მარტო გამკლავებას; შანსები თქვენს სასარგებლოდ არ არის. დაიწყეთ რამდენიმე ისეთ ადამიანთან დაკავშირებით, ვისაც ჭეშმარიტება ესმის და გამჭრიახობა აქვს, და ეძიეთ მათთან თანაზიარება. თუ საერთო აზრამდე მიხვალთ, მიმართეთ კიდევ ორ წინამძღოლს ან მუშაკს, ვისაც ჭეშმარიტების მიღება შეუძლია, და შეთანხმებას მიაღწიეთ. რამდენიმე ადამიანის ერთობლივი მოქმედებით, ერთობლივად ამხილდეთ ანტიქრისტე და გაუმკლავდით მას. ამ გზით, წარმატების შანსი გაქვთ. თუ ანტიქრისტეს გავლენა ზედმეტად დიდია, ასევე შეგიძლიათ რომ მოხსენების წერილი მისწეროთ ზემდგომს. ეს არის საუკეთესო მიდგომა. თუ რამდენიმე წინამძღოლი და მუშაკი ნამდვილად შეეცდება თქვენს ჩახშობას, შეგიძლიათ მათ უთხრათ: „თუ არ მიიღებთ ჩვენს მხილებას და მოხსენებას, ჩვენ ამ საკითხს ზემდგომამდე მივიტანთ და ის მოგხედავთ!“ ეს ზრდის თქვენი წარმატების შანსებს, ვინაიდან ისინი ვერ გაბედავენ თქვენ წინააღმდეგ ნაბიჯების გადადგმას. ანტიქრისტეებთან გამკლავებისას, ეს საიმედო მიდგომა უნდა გამოიყენოთ — არასდროს იმოქმედოთ მარტომ. თუ არ გაქვთ რამდენიმე წინამძღოლისა და მუშაკის მხარდაჭერა, თქვენი ძალისხმევა მარცხისთვის არის განწირული, თუ ვერ შეძლებ მოხსენების წერილის დაწერას და ზემდგომისთვის გადაცემას. ანტიქრისტეები უკიდურესად მზაკვარნი და ცბიერნი არიან. თუ საკმარისი მტკიცებულება არ გაქვთ, თავი შეიკავეთ მათ წინააღმდეგ ნაბიჯების გადადგმისგან. მათთან მსჯელობა ან კამათი უსარგებლოა, სიყვარულის გამოვლენა მათ შესაცვლელად უსარგებლოა, და ჭეშმარიტებაზე მათთან თანაზიარებაც ვერ იმუშავებს; შენ ვერ შეძლებ მათ შეცვლას. ისეთ სიტუაციაში, რომელშიც ვერ შეძლებ მათ შეცვლას, საუკეთესო მოქმედება არ არის მათთან გულწრფელი საუბრის გამართვა, მსჯელობა და მათგან სინანულის მოლოდინი. ამის ნაცვლად, ამხილეთ ისინი და მოახსენეთ მათზე, ისე რომ არ იცოდნენ ამის შესახებ, ზემდგომს მიანდეთ საქმის მოგვარება, და უფრო მეტი ხალხი წაახალისეთ, რომ ამხილონ ისინი, მოახსენონ მათზე და უარყონ ისინი, რაც ბოლოს და ბოლოს მათი ეკლესიიდან ამოძირკვას გამოიწვევს. არ არის ეს კარგი მიდგომა? თუ მათი მიზანია, რომ შინაგანი ფიქრები გამოგტყუონ, დაგზვერონ და ნახონ, შეგიძლიათ თუ არა მათი განჭვრეტა, რა უნდა გააკეთო, თუ უკვე დაადგინე, რომ ანტიქრისტეები არიან? (გულწრფელად არ უნდა ვისაუბრო მათთან, არამედ ახლა უნდა გავყვე მათ სიტყვებს და არ უნდა დავანახო ჩემი გამჭრიახობა, შემდეგ კი პირადად უნდა ვამხილო და მოვახსენო მათზე.) როგორია ეს მიდგომა? (კარგია). შენ უნდა ჩასწვდე ეშმაკებისა და სატანების ხრიკებს და მოერიდო მათი ხაფანგების ამოქმედებას ან მათ უფსკრულებში ჩავარდნას. სატანებთან და ეშმაკებთან გამკლავებისას, უნდა გამოიყენო სიბრძნე და თავი შეიკავო მათთან გულწრფელი საუბრისგან. ეს იმიტომ, რომ ისინი, ვისთანაც ჭეშმარიტად საუბარი შეგიძლია, ღმერთი და ნამდვილი დები და ძმები არიან. შენ არასდროს არ უნდა ისაუბრო ჭეშმარიტად სატანებთან, ეშმაკებთან და ანტიქრისტებთან. მხოლოდ ღმერთია იმის ღირსი, რომ გაიგოს, რა გიდევს გულში, ჰქონდეს ხელმწიფება და გამოიკვლიოს შენი გული. არავის, განსაკუთრებით ეშმაკებსა და სატანებს, არ აქვთ უფლება აკონტროლონ ან გამოიკვლიონ შენი გული. ამიტომ, თუ ეშმაკები და სატანები ცდილობენ, რომ ჭეშმარიტება გამოგტყუონ, შენ გაქვს უფლება თქვა „არა“, უარი უთხრა პასუხის გაცემაზე და არ გასცე ინფორმაცია — ეს არის შენი უფლება. თუ შენ იტყვი, „ეშმაკო, შენ გინდა რომ სიტყვები გამომტყუო, მაგრამ მე არ ვისაუბრებ გულწრფელად შენთან, არაფერს გეტყვი. მე შენზე მოვახსენებ — რას მიზამ? თუ ჩემს ჩაგვრას გაბედავ, მე შენზე მოვახსენებ; თუ დამჩაგრავ, ღმერთი დაგწყევლის და დაგსჯის!“ — მუშაობს ეს? (არა, არ მუშაობს.) ბიბლია ამბობს: „მაშ, იყავით გონიერნი, როგორც გველნი, და უმანკონი, როგორც მტრედნი“ (მათ. 10:16). ასეთ სიტუაციებში, უნდა იყო გონიერი, როგორც გველი; შენ უნდა იყო გონიერი. ჩვენი გულები მხოლოდ ღვთისთვისაა შესაფერისი, რათა გამოიკვლიოს და დაეუფლოს, და ის მხოლოდ მას უნდა მიეგოს. მხოლოდ ღმერთია ღირსი ჩვენი გულებისა, სატანები და ეშმაკები ღირსნი არ არიან! ამიტომ, აქვთ ანტიქრისტებს უფლება იცოდნენ, რა არის ჩვენს გულებში ან რას ვფიქრობთ? მათ არ აქვთ ამის უფლება. რა არის მათი მიზანი, როცა ცდილობენ ჭეშმარიტება გამოგტყუონ და დაგზვერონ? მათი მიზანია შენზე კონტროლის მოპოვება; ეს ნათლად უნდა გააცნობიერო. ამიტომ, ნუ ილაპარაკებ ჭეშმარიტად მათთან. შენ უნდა გამონახო გზები, რომ მეტი დები და ძმები გააერთიანო, რათა ამხილოთ და უარყოთ და ჩამოაგდოთ ისინი საკუთარი პოზიციიდან და არასდროს დაუშვათ მათი წარმატება. ამოძირკვეთ ისინი ეკლესიიდან და აღკვეთეთ ყოველგვარი შანსი იმისა, რომ კვლავ არეულობა შეიტანონ და ძალაუფლება გამოიყენონ ღვთის სახლში.

ანტიქრისტეების მიერ ადამიანთა გულების დაზვერვა და დამორჩილება მკაცრი რეალობაა. ანტიქრისტეების არსიდან გამომდინარე, აშკარაა, რომ ასეთ საქმიანობაში ჩართვა მათთვის ბუნებრივი და საკმაოდ ჩვეულებრივი მოვლენაა. სხვადასხვა ეკლესიაში ანტიქრისტეები ხშირად აგზავნიან თავიანთ ერთგულ პირებს, რათა შეაღწიონ დებისა და ძმების წრეში, მოიპოვონ ინფორმაცია და შეაგროვონ საიდუმლო ცნობები. ზოგჯერ, ინფორმაცია, რომელსაც ისინი აგროვებენ, საყოფაცხოვრებო წვრილმანებს ან ადამიანთა შორის შემთხვევით საუბრებს ეხება, რომლებსაც სულაც არ აქვს მნიშვნელობა. მაგრამ ანტიქრისტეები მუდამ დიდ აურზაურს ტეხენ ამ ამბების გამო და მათ აზროვნებისა და შეხედულებების რანგშიც კი აყალიბებენ, რათა დაუყოვნებლივ ჩასწვდნენ ადამიანთა ფიქრებსა და აზრებში მომხდარ ცვლილებებს. ეს იმიტომ ხდება, რომ მათ ადვილად შეძლონ გარემოებებისა და თითოეული ადამიანის სიტუაციის კონტროლი, დროულად უპასუხონ თითოეულს. ანტიქრისტეები განსაკუთრებით კონკრეტულნი არიან თავიანთ ქმედებებში ძალაუფლებასა და სტატუსთან დაკავშირებით. რამდენად კონკრეტულნი? რაც შეეხება თითოეული ადამიანის შეხედულებას იმის შესახებ, თუ როგორ აგვარებენ საქმეებს, აგრეთვე მათ შეხედულებას მატერიალურ საგნებზე, ფულზე, სტატუსზე, ღვთის რწმენაზე, მოვალეობების შესრულებასა და სამსახურის მიტოვებაზე — მათ უნდათ, რომ ეს ყველაფერი საკუთარი ხუთი თითივით იცოდნენ. მას შემდეგ, რაც ყველაფერს კარგად შეიტყობენ, ანტიქრისტეები არ იყენებენ ჭეშმარიტებას ადამიანთა გამოსაკვებად, მათი მცდარი შეხედულებების შესაცვლელად ან პრობლემების მოსაგვარებლად. ამის ნაცვლად, ისინი მას იყენებენ საკუთარი სტატუსის, ძალაუფლებისა და სამფლობელოს მსახურებისთვის. სწორედ ეს არის ანტიქრისტეების მიერ ადამიანთა გულების დაზვერვისა და დამორჩილების მიზანი. ანტიქრისტეებისთვის, ყოველივე, რასაც აკეთებენ, მნიშვნელოვნი და ღირებული ჩანს, მაგრამ ყველა ეს, სავარაუდოდ მნიშვნელოვანი და ღირებული რამეები, სწორედ ღვთის მიერაა დაგმობილი. ისინი სწორედ რომ ღალატობენ ღმერთს და მტრობენ მას.

პუნქტი მეთხუთმეტე: მათ არ სწამთ ღმერთის არსებობის და უარყოფენ ქრისტეს არსს (ნაწილი პირველი)

I. ანტიქრისტეებს არ სწამთ ღმერთის არსებობის

დღეს ჩვენ თანაზიარებას ვმართავთ ანტიქრისტეების სხვადასხვა გამოვლინების მეთხუთმეტე პუნქტზე — მათ არ სწამთ ღმერთის არსებობის და უარყოფენ ქრისტეს არსს. ეს პუნქტი ამხელს ორ გამოვლინებას, თუ როგორ ეპყრობიან ანტიქრისტეები ღმერთს და ქრისტეს, რაც წარმოადგენს ანტიქრისტეების არსს. ორივე ეს გამოვლინება პირდაპირ მიემართება თავად ღმერთს, მოიცავს რა, ერთი მხრივ, ღვთის სულს, ხოლო მეორე მხრივ, ღვთის განკაცებულ ხორცს. ანტიქრისტეებს არ სწამთ ღმერთის არსებობის და არც მის განკაცებულ ხორცს აღიარებენ. ეს არის შეხედულებები, რომლებსაც ანტიქრისტეები ღვთის მიმართ ატარებენ, და ძირითადი გამოვლინებებია იმისა, თუ როგორ ეპყრობიან ანტიქრისტეები ღმერთს. ამჯერად ჩვენ არ გავმართავთ თანაზიარებას ამ ორი ძირითადი გამოვლინების არსზე; ნაცვლად ამისა, პირველ რიგში განვიხილოთ, როგორ ვლინდება ანტიქრისტეების ურწმუნოება ღმერთის არსებობის მიმართ, ანუ რა აზრები, შეხედულებები, დამოკიდებულებები, კონკრეტული ქცევები, გამოვლინებები და მიდგომები აქვთ ანტიქრისტეებს ღმერთის მიმართ, რაც ამტკიცებს, რომ არ სწამთ მისი არსებობის. არსებობს თუ არა ამ ურწმუნოების კონკრეტული გამოვლინებები? ზოგიერთმა შეიძლება თქვას: „ანტიქრისტეების ურწმუნოება ღმერთის არსებობის მიმართ უბრალოდ იმას ნიშნავს, რომ ისინი არ აღიარებენ ამ ფაქტს და უარყოფენ ღმერთის არსებობას. გულის სიღრმეში მათ სწამთ, რომ ღმერთი არ არსებობს და რომ ღვთის სული, თავად ღმერთი და შემოქმედი, უხილავი და არარსებულია. მათთვის სახელდება „ღმერთი“ არის ცარიელი და ადამიანური წარმოსახვის ნაყოფი. განა ამის ახსნა და ამაზე თანაზიარება მარტივი არ არის? როგორ უკავშირდება ეს ანტიქრისტეების არსს? როგორ ვლინდება კონკრეტულად? განა ეს არ არის ბუზის სპილოდ გადაქცევა? მართლაც ასეთი რთულია?“ სწორია აზროვნების ეს მიმართულება? თქვენ რომ გთხოვონ თანაზიარება თემაზე, რომ ანტიქრისტეებს არ სწამთ ღმერთის არსებობა, როგორ წარმართავდით თანაზიარებას და როგორ გაკვეთდით საკითხს? მაგალითად, განვიხილოთ განსაკუთრებით მზაკვარი პიროვნება. შეგიძლია, ისაუბრო მათი მზაკვრობის კონკრეტულ გამოვლინებებზე? თუ მხოლოდ იმას იტყვი: „ეს ადამიანი ძალიან მზაკვარია და მუდმივად იტყუება ისე, რომ ერთი მართალი სიტყვაც არ დასცდენიაო“, ამით დაასრულებ თანაზიარებას? როგორია მზაკვრობის კონკრეტული მდგომარეობები და გამოვლინებები? როგორ შეგიძლია გააანალიზო ამ ადამიანის მზაკვრობა? რა მიდგომებს იყენებს იგი ყოველდღიურ ცხოვრებაში თავის წარმართვისთვის და საქმეების მოსაგვარებლად? რა მეთოდებით მოქმედებს იგი სამყაროსთან მიმართებაში? როგორია მათი თვისებები? როგორია მათი შეხედულება ადამიანებზე, მოვლენებსა და საგნებზე? როგორ შეიძლება იმის დამტკიცება, რომ ეს ადამიანი ძალიან მზაკვარია? ნუთუ არ არსებობს კონკრეტული მახასიათებლები? ნამდვილად არსებობს კონკრეტული მახასიათებლები. საქმე მხოლოდ იმას არ ეხება, თუ რა არის მზაკვრობა ან რომელი ქმედებებია მზაკვრული, და არც მხოლოდ ამ ტერმინის განმარტებას, არამედ საჭიროა, გააანალიზო მათი კონკრეტული გამოვლინებები, ქცევები, აზრები, შეხედულებები, საქმეების მოგვარების მათეული მეთოდები, თვისებები და ასე შემდეგ. მზაკვარი ადამიანების მთავარი მახასიათებელი ისაა, რომ არასდროს გადაუშლიან გულს თანაზიარებისთვის და სათქმელს საუკეთესო მეგობარსაც არ გაანდობენ. ისინი უკიდურესად ანგარიშიანი და გამოუცნობნი არიან. სინამდვილეში ასეთი პიროვნება, შესაძლოა, არც ხნიერი იყოს, არც ბევრი რამ ჰქონდეს ნანახი და, შეიძლება, მცირე გამოცდილება ჰქონდეს, თუმცა მაინც უკიდურესად ანგარიშიანი და გამოუცნობია. ასაკთან შედარებით მეტისმეტად ცბიერნი არიან. განა ბუნებით მზაკვარი ადამიანი ასეთი არ არის? იმდენად ღრმად მალავენ თავს, რომ ვერავინ წვდება მათ ნამდვილ არსს. რაც უნდა ბევრი ილაპარაკონ, რთულია იმის გარჩევა, რა არის მართალი და რა — ტყუილი; და არავინ იცის, როდის ამბობენ სიმართლეს ან როდის იტყუებიან. გარდა ამისა, განსაკუთრებით დახელოვნებულნი არიან შენიღბვასა და ეშმაკობაში. ხშირად უქმნიან ადამიანებს მცდარ შთაბეჭდილებას და მალავენ სიმართლეს, რის გამოც ყველა მხოლოდ მათ ყალბ სახეს ხედავს. ინიღბებიან ამაღლებულ, კეთილ, სათნო და უმანკო ადამიანებად, ისეთებად, ვინც ყველას მოსწონს და ვისაც ყველა აღიარებს, და ბოლოს, ყველა მათ სცემს თაყვანს და მათკენ მიუწევს გული. რაც არ უნდა დიდი დრო გაატარო ასეთ ადამიანთან, ვერასდროს გაიგებ, რას ფიქრობს. მათ გულში აქვთ დაფარული შეხედულებები და დამოკიდებულებები ყველა სახის ადამიანის, მოვლენისა თუ საგნის მიმართ. ამ ყოველივეს არავის უმხელენ. ამ საკითხებზე თანაზიარებას არც უახლოეს მესაიდუმლესთან ეწევიან. როდესაც ღვთის წინაშე ლოცულობენ, შესაძლოა, მაშინაც არ გაამხილონ გულში ჩარჩენილი სათქმელი ან საკუთარი თავის შესახებ სიმართლე. მეტიც, ცდილობენ, კეთილშობილ, სულიერ და ჭეშმარიტების მაძიებელ ადამიანებად შენიღბონ თავი. ვერავინ ხედავს, როგორი ხასიათი აქვთ და როგორი ადამიანები არიან სინამდვილეში. ეს არის მზაკვრობის გამოვლინებები. მაგალითად, განვიხილოთ ზარმაცი ადამიანი. რა არის სიზარმაცის კონკრეტული გამოვლინებები? ზოგიერთმა შეიძლება თქვას: „სიზარმაცე არის ის, როცა საერთოდ არაფერს აკეთებ, უბრალოდ მთელი დღე ზიხარ, არ გინდა განძრევა ან რამეზე ზრუნვა და არც ლაპარაკი გსურს“. არის თუ არა ეს სიზარმაცის კონკრეტული, არსებითი გამოვლინებები? (არა, ეს მხოლოდ რამდენიმე ზედაპირული ფენომენია.) მაშინ, რა არის სიზარმაცის არსებითი გამოვლინებები? უპირველეს ყოვლისა, არსებობს ორი ძირითადი გამოვლინება: პირველი, ნებისმიერი სიძნელის ატანის სურვილის უქონლობა, ტვიღთისგან და პასუხისმგებლობისგან გაქცევა, რასაც უნდა აკეთებდნენ, გამუდმებული წუწუნი, როცა მათი სხეული მცირე დისკომფორტს განიცდის, ან რაიმე მცირე სიძნელესა თუ ცოტაოდენ დაღლილობას წააწყდებიან; მეორე, ნებისმიერი სამუშაოს კეთებისადმი ზიზღი; უნდათ სიამოვნებით სავსე ცხოვრება, ამჯობინებენ დასვენებას და არ უყვართ შრომა, დროს ფუჭად კარგავენ და უმიზნოდ ატარებენ დღეებს; ასევე, გაუთავებლად წუწუნებენ და საიმედოდ იმალებიან, როდესაც მუშაობა უწევთ. ეს არის სიზარმაცის ორი მთავარი გამოვლინება; აქ კონკრეტულ გამოვლინებებზე არ ვისაუბრებთ. ავიღოთ, მაგალითად, ღორმუცელა ადამიანი. რა არის ღორმუცელობის კონკრეტული გამოვლინებები? ეს ადამიანის ბუნებისთვის დამახასიათებელი რამ არის, რაც ადვილად უნდა ამოვიცნოთ და გავაანალიზოთ, არა? (ფიზიკური სიამოვნების მუდმივი დევნა, მუდმივი სურვილი, გემრიელი საჭმელი მიირთვან და დაიკმაყოფილონ გემრიელი საკვებისადმი ლტოლვა.) (გემრიელი კერძების მიმართ დაუოკებელი მადა.) ეს ღორმუცელობის გამოვლინებებია. განა არ არსებობენ ადამიანები, რომლებიც იმის გაგონებაზე, რომ სადღაც გემრიელი საჭმელია, ყველაფერს კადრულობენ მის მოსაძებნად? მაგალითად, დავუშვათ, სადღაც ახალი რესტორანი გაიხსნა, სადაც მრავალფეროვანი გემრიელი კერძებია, მაგრამ ცოტა ძვირია, შორს მდებარეობს და მის მისაგნებად მანქანით ერთი საათის სავალი გზაა. ადამიანთა უმრავლესობა იფიქრებს, რომ მხოლოდ ჭამის გამო ამდენი ხნის მგზავრობა არ ღირს. მაგრამ ადამიანები, რომლებსაც ჭამა უყვართ, ამ რესტორნის გაგონებაზე იფიქრებენ: „ერთი საათის სავალი შორი არ არის. განა ცხოვრება ჭამა, სმა და გართობა არ არის? წავიდეთ, ვჭამოთ!“ თუმცა, იმავე ადამიანს თავისი პირდაპირი საქმისთვის რომ სთხოვო ერთი საათი მანქანით სიარული, ფიქრს დაიწყებს: „იქ წასვლით ხომ არ დავიღლები? ამდენი დროის დაკარგვა და იქ მუშაობა რაში გამომადგება? ცუდ ხალხს თუ შევეყარე, რა ვქნა? საწვავი თუ გამითავდა? იქ რა უნდა ვჭამო, მზა საჭმელი დამხვდება? ადგილობრივ გარემოს თუ ვერ შევეწყვე? ღამით რომ ვერ დავიძინო?“ ისინი საკუთარ საქმესთან დაკავშირებით ზედმეტად ბევრს ფიქრობენ და ყველგან დაბრკოლებებს ხედავენ. მაგრამ, როცა საქმე გემრიელ საჭმელს ეხება, მზად არიან, ყველა წინააღმდეგობა გადალახონ; ყველა პრობლემა ქრება და ზედმეტი ფიქრის თავიც აღარ აქვთ. ეს ღორმუცელობის კონკრეტული გამოვლინებებია. ამას აქ მხოლოდ მოკლედ ვახსენებ; ვრცლად აღარ გავაგრძელებ.

დავუბრუნდეთ დღევანდელი თანაზიარების თემას. რა არის ანტიქრისტეების მხრიდან ღმერთის არსებობისადმი ურწმუნოების გამოვლინებები? რა კონკრეტულ აზრებს, შეხედულებებსა და მდგომარეობებს ავლენენ ისინი? როცა მათ თავს რაღაც ხდება, რა დამოკიდებულებები, შეხედულებები და იდეები აქვთ, რაც ამტკიცებს, რომ მათ სინამდვილეში არ სწამთ ღმერთის არსებობის? განა არ ღირს ამაზე თანაზიარება? ანტიქრისტეებს არ სწამთ ღმერთის არსებობა; რა არის ამ ურწმუნოების დეტალები და კონკრეტული გამოვლინებები? (რაც უნდა მოხდეს, მათ არ სწამთ, რომ ეს ღმერთის წარმართული მოწყობილი, და არ შეუძლიათ, ამის მიღება ღვთისაგან.) (მათ არ სჯერათ, რომ ღმერთი აჯილდოებს კეთილს და სჯის ბოროტს, ამიტომ თავხედურად სჩადიან ბოროტებას.) ეს არის რამდენიმე კონკრეტული გამოვლინება. ანტიქრისტეებს არ სწამთ ღმერთის არსებობის. ღმერთის არსებობის ურწმუნოება უარყოფაა. რას უარყოფენ ისინი, რაც ამტკიცებს, რომ ღმერთის არსებობას უარყოფენ? (ისინი უარყოფენ ღმერთის ვინაობას, როგორც შემოქმედის.) (უარყოფენ, რომ ღმერთი აკონტროლებს ყველაფერს და ფლობს უზენაეს ხელმწიფებას.) (ისინი უარყოფენ, რომ ღვთის სიტყვები ჭეშმარიტებაა, და უარყოფენ, რომ ღვთის მიერ განკითხვისა და გაკიცხვის საქმეს შეუძლია ადამიანთა გახრწნილების გაწმენდა და მათი სატანისგან გადარჩენა.) რომელია ამ განცხადებებიდან ყველაზე წარმომადგენლობითი და არსებითი? ღვთის ვინაობისა და მისი უზენაესი ხელმწიფების უარყოფა — განა ეს არ არის წარმოამდგენლობითი? განა ეს არ არის არსებითი საკითხები? (არის.) ღმერთის არსებობის რწმენა, ერთი მხრივ, ღვთის ვინაობისა და არსის აღიარებას გულისხმობს. უფრო მეტიც, ღვთის ვინაობისა და არსის რწმენის საფუძველზე, ეს არის იმ ფაქტის მიღება და აღიარება, რომ ფლობს უზენაეს ხელმწიფებას. განა ეს არ არის ღმერთის არსებობის სრული რწმენა? განა ეს ორი პუნქტი არ არის გადამწყვეტი? (არის.) ეს ორი ყველაზე არსებითი საკითხია. ამიტომ, ანტიქრისტეების მხრიდან ღმერთის არსებობისადმი ურწმუნოების გასაანალიზებლად, ჩვენ ჯერ ორი რამ უნდა გავაანალიზოთ: პირველი, ანტიქრისტეები უარს ამბობენ ღვთის ვინაობისა და არსის აღიარებაზე; მეორე, ანტიქრისტეები უარს ამბობენ ღვთის უზენაესი ხელმწიფების აღიარებაზე. ამ ორ პუნქტში სხვა ასპექტებიც მოიაზრება. ადრე თანაზიარება გვქონდა იმის შესახებ, რომ ანტიქრისტეები არ აღიარებენ, რომ ღმერთი არის ჭეშმარიტება, რომ ღვთის სიტყვები არის ჭეშმარიტება, ან რომ ღმერთს შეუძლია ადამიანების გადარჩენა. ეს ხომ ფაქტია. თუმცა, აქ იმას ვამბობ, რომ ანტიქრისტეებს საფუძველშივე არ სწამთ, რომ არსებობს ღმერთი და საფუძველშივე არ სჯერათ ღმერთის არსებობის. ამ საკითხის ანტიქრისტეების პერსპექტივიდან გაანალიზება — კერძოდ, მათი მხრიდან ღვთის ვინაობისა და არსის უღიარებლობა და უარის თქმა ღვთის უზენაესი ხელმწიფების აღიარებაზე — გაცილებით ძლიერი და წარმომადგენლობითი იქნება.

ა. უარის თქმა ღვთის ვინაობისა და არსის აღიარებაზე

დავიწყოთ პირველი პუნქტის თანაზიარებით: ანტიქრისტეები უარს ამბობენ ღვთის ვინაობისა და არსის აღიარებაზე. რა არის ღვთის ვინაობა? ყველა შექმნილი არსებისთვის ღმერთი შემოქმედია, მაშ, რა არის მისი უზენაესი ვინაობა? (უზენაესი ხელმწიფება ყოველივეზე.) ეს სახელდებაც ზუსტია, თუმცა რა არის ღვთის ჭეშმარიტი ვინაობა? ღვთისადმი მიმართვისას შეგიძლია პირდაპირ მოიხსენიო როგორც „ყოველივეს უზენაესი ხელმწიფე”? ეს ჰგავს დედის ვინაობას, რომელიც შენთვის არის „მშობელი და გამზრდელი”, მაგრამ შეგიძლია, დედას მიმართო ასე: „შენ, ვინც გამაჩინე და გამზარდე”? (არა.) როგორ მიმართავ? (დედა.) ეს დედის მიმართვის შენეული ფორმაა. ამრიგად, შემოქმედის სახელდება, უზენაესი ხელმწიფე, არის ღმერთი და მხოლოდ თავად ღმერთს შეიძლება ეწოდოს ღმერთი. ყველა ქმნილისა და არაქმნილისთვის ღმერთი არის ღმერთი; მისი ვინაობაა უზენაესი ხელმწიფე, ხოლო სახელდება არის ღმერთი. ამ სახელდების მატარებელი არის თავად ღმერთი. მხოლოდ ღვთის სახელდების ღირსი ფლობს ღვთის ვინაობასა და არსს. მოდი, ახლა ნუ ვისაუბრებთ „არსზე”, ვისაუბროთ „ვინაობაზე”. თავად ღმერთი, რომელიც ფლობს ღვთის ვინაობას, აკეთებს ღვთის საქმეებს, გამოხატავს ღვთის ხასიათს, წინ მიუძღვის კაცობრიობას და ღვთის მეთოდების გამოყენებით ფლობს უზენაეს ხელმწიფებას კაცობრიობასა და ყოველივეზე. მათთვის, ვისაც სწამს ღმერთის და აღიარებს ღვთის ვინაობას, ღვთის ყველა ქმედების აღქმა რადიკალურად განსხვავდება ანტიქრისტეების თვალთახედვისგან. ვინც სწორად იგებს ყველაფერს, რასაც ღმერთი აკეთებს, ის დაინახავს მისი ქმედების მეთოდებს და კიდევ უფრო დარწმუნდება მის არსებობაში, რომელიც ყველაფერში ვლინდება. ამის საპირისპიროდ, თვალთახედვა, მიდგომა და კუთხე, საიდანაც ანტიქრისტეები უყურებენ ყველაფერს, სრულიად ეწინააღმდეგება მათსას, ვისაც ღვთის არსებობის სწამს. სწორედ ამის გამო, ანტიქრისტეები სიკვდილს არჩევენ, ვიდრე ირწმუნონ ღვთის არსებობა ან ის, რომ ის, ვისაც ამ ყველაფრის კეთება შეუძლია, ფლობს ღვთის ვინაობას; და რომ მხოლოდ ის არის ღმერთად სახელდების ღირსი და იმსახურებს, ხალხმა ღმერთად მოიხსენიოს.

რაც შეეხება მრავალ საკითხს, რომელიც ყველაფერსა და კაცობრიობის წიაღში არსებობს, იქნება ეს შეუიარაღებელი თვალით ხილული თუ უხილავი, ადამიანები, თუ მათ ღვთის სიტყვებისა და ნორმალური ადამიანურობის რაციონალურობის პრიზმაში შეხედავენ და გაიაზრებენ, აღმოაჩენენ, რომ ღმერთი კაცობრიობას ყველაფერში წინ მიუძღვის და რომ ის, მართლაც, არსებობს. ყველაფრის კანონზომიერებები და განვითარება იმართება და ლაგდება უხილავი, აღუწერელი წესების ერთობლიობით; მაშ, ვის აქვს ამ ყველაფრის მართვისა და დალაგების უნარი? არცერთ დიდ პიროვნებას და არცერთ გმირს, და ეს, რა თქმა უნდა, არ არის ბუნებრივი მოვლენა. პირიქით, ეს არის ის, უხილავი და ხელშეუხებელი, მაგრამ ადამიანისთვის აღქმადი, ვინც ამ ყველაფერზე უზენაეს ხელმწიფებას ფლობს. ვინ არის ეს? ეს ღმერთია. განა ღმერთის არსებობის რწმენა არ არის ის მინიმალური გონიერება, რაც ადამიანებს უნდა გააჩნდეთ? განა ეს არ არის ყველაზე მინიმალური, ძირეული თვალთახედვა და კუთხე, საიდანაც ადამიანებმა ყველაფერს უნდა შეხედონ? თუმცა, ანტიქრისტეებს ეს გონიერება არ გააჩნიათ, ამიტომაც არ უყურებენ მოვლენებს ამგვარი თვალთახედვითა და რაკურსით. ხოლო რაც შეეხება ღვთის მიერ დალაგებულ საკითხებს, რომლებსაც კაცობრიობა მხოლოდ აღიქვამს და რომელთა შესახებაც ღმერთს მკაფიო ენით არაფერი უთქვამს, ანტიქრისტეები მათ დამთხვევად, ადამიანთა ნახელავად, ბუნებრივად წარმოქმნილად ან, სულაც, ადამიანთა მიერ წარმოსახულ და მანიპულირებულ მოვლენებად მიიჩნევენ. რაოდენ მტკიცედ უნდა დაემოწმო ღვთის არსებობას, რამდენი ფაქტიც უნდა გამოიყენო იმის დასამტკიცებლად, რომ ღმერთი ყველგანაა, რომ ღმერთს გააჩნია ღვთის ვინაობა და რომ მხოლოდ მას, ვისაც გააჩნია ღვთის ვინაობა, შეუძლია ამ ყველაფრის კეთება და ყველაფრის მოწესრიგებულად დალაგება, და რომ ისეთი ხელმწიფეა, ვისაც ღვთის ვინაობა გააჩნია — ასე შეხედავენ ამას ანტიქრისტეები? ასე გაიგებენ? (არა.) რამდენი ფაქტიც უნდა წარუდგინო მათ ამის დასამტკიცებლად, ანტიქრისტეები არც დაიჯერებენ და არც აღიარებენ ამას. თუნდაც გარეგნულად არაფერს ამბობდნენ და თუნდაც არ გააჩნდეთ არანაირი მტკიცებულება ამის გასაქარწყლებლად, გულის სიღრმეში ასჯერ უფრო მეტად არ ეთანხმებიან და უარყოფენ ამას, და ამის უკან მთელ რიგ კითხვის ნიშნებს სვამენ. მათ ჰგონიათ, რომ ადამიანები, რომლებსაც ღვთის ვინაობის სწამთ, სულელები არიან, რომ ისინი შემცდარნი არიან და რომ ეს ისეთი რამ არის, რასაც მხოლოდ მოუმწიფებელი აზროვნების მქონენი გააკეთებდნენ და იფიქრებდნენ. მათი თვალთახედვით, ადამიანის თავისუფალი ნება თავად ადამიანმა უნდა აკონტროლოს და თავისუფლად გამოხატოს. მათ მიაჩნიათ, რომ ადამიანებმა ყველა მიმდინარე მოვლენაზე საკუთარი აზრი ისე უნდა ჩამოაყალიბონ, როგორც თავად ისურვებენ, და რომ ეს მოვლენები მეცნიერული მეთოდებითა და თვალთახედვით უნდა განიხილებოდეს, რომ ადამიანები არ იყვნენ ასეთი ცრუმორწმუნენი, არ უნდა ხსნიდნენ ყველაფერს ღვთის ხელმწიფებით და არ უნდა უდგებოდნენ ყველაფერს ღვთის ხელმწიფების პოზიციიდან. მაგალითად, ეკლესიაში ბევრ ძმასა და დას, მას შემდეგ, რაც მათ ღვთის ხსნა მიიღეს, ნანახი აქვს ღვთის მიერ მოხდენილი მრავალი ნიშანი და სასწაული. ისინი მოწმობენ, თუ როგორ მიუძღვებოდა ღმერთი მათ იმ დროს, როგორ დაანახა ამ მოვლენების მეშვეობით, რომ იგი ნამდვილად არსებობს და რომ ისინი ჭეშმარიტად მის მიერ იყო განხორციელებული, ასევე იმ უდიდესი კურთხევისა და მადლის შესახებ, რაც ამ მოვლენების მეშვეობით მიიღეს. მტკიცებულება სახეზეა — როგორც დამოწმებებში, ისე ფიზიკურ ფაქტებში. ამ დამოწმებებითა და ფიზიკური მტკიცებულებებით მტკიცდება მათი რწმენა, ვისაც ღვთის არსებობის სწამს, მაგრამ მათი მოსმენის შემდეგ იცვლება იმ ანტიქრისტეების თვალთახედვა, ვისაც ღვთის არსებობის არ სწამს? (არა.) საიდან იცი? იქიდან, რომ რამდენად ჭეშმარიტადაც უნდა ისაუბრო ან რამდენი ადამიანიც არ უნდა ადასტურებდეს შენს მოწმობას, ანტიქრისტეები მაინც არ ირწმუნებენ. ისინი იტყვიან: „სანამ თავად არ გამოვცდი, თუ ნანახი არ მაქვს, ესე იგი, არ არსებობს. ის, რაც თქვენ გადაგხდათ, მხოლოდ დამთხვევა და შემთხვევითობა იყო. განა ყველას არ გამოუცდია ცხოვრებაში სახიფათო ან შემთხვევითი მოვლენები? განა ამ დამთხვევებისა და შემთხვევითობების არსებობა ამტკიცებს, რომ ღვთის ნამოქმედარია? ამტკიცებს ეს იმას, რომ ღმერთი აკეთებს ამას? იქნებ უბრალოდ შენი წარმოსახვაა, იქნებ უბრალოდ გაგიმართლა, რომ გვერდით ვინმე კეთილისმყოფელი გედგა, ან იქნებ უბრალოდ შენი სიკვდილის დრო არ იყო და შემთხვევით გადაურჩი სიკვდილს”. ხედავ? აღიარებენ ისინი იმას, რაც ღმერთმა ამ ადამიანებისთვის გააკეთა? (არა, არ აღიარებენ.) მათ არ სწამთ და არ აღიარებენ იმას, რაც ღმერთმა ძმებისა და დებისთვის მოიმოქმედა; ასევე არ სჯერათ, რომ ღმერთს შეუძლია ასეთი საქმეების აღსრულება ან რომ ის, რაც ძმებმა და დებმა გამოსცადეს, მართლაც მოხდა. მათ ჰგონიათ: „როგორ შეიძლება ასეთი რამ არსებობდეს ამქვეყნად? თუ არსებობს, ეს მხოლოდ ადამიანური წარმოსახვის ნაყოფია. როგორც იტყვიან: «რაზეც დღე ფიქრობ, ღამეც ის გესიზმრებაო. ეს ყველაფერი მხოლოდ ილუზიაა.» როდესაც ანტიქრისტეები ისმენენ, თუ როგორ გამოსცადეს ძმებმა და დებმა გარკვეული ნიშნები და სასწაულები, ღვთის განსაკუთრებული მადლი და კურთხევა, ან ისეთი რამ, რაც ჩვეულებრივი ადამიანებისთვის მიუწვდომელია, მათ ამის არ სჯერათ. მაშ, შეუძლიათ ანტიქრისტეებს, დაიჯერონ იმ ნათლის მოფენისა და გზამკვლევობის შესახებ, რასაც ძმები და დები ღვთის სიტყვების გამოცდილებისას იღებენ? მათ ამისიც არ სჯერათ. არ სჯერათ, რომ ღმერთი ნათელს ჰფენს, ანათებს და წინამძღოლობს ადამიანებს. ჰგონიათ, რომ ეს ყველაფერი ადამიანური გონებიდან, ადამიანის ცოდნაზე დაფუძნებული ანალიზიდან და წვდომიდან მოდის, და რომ სწორედ ეს ქმნის ამ გამოცდილებით მოწმობებს. მათ სწამთ: „თუ ადამიანები ამ მიმართულებით ბევრს იფიქრებენ და ამაში ძალისხმევას ჩადებენ, ნუთუ არ მიიღებენ გარკვეულ ცოდნას? თუ მეც ჩავდებ ძალისხმევას, ბევრს ვიფიქრებ და ღრმად ჩავუფიქრდები ამ საკითხს, მაშინ, სტატიის წერის მსგავსად, მეც შევძლებ რაიმე გამოცდილებითი დამოწმების მოფიქრებას.“ ამიტომ, როდესაც საქმე ეხება ძმებისა და დების გამოცდილებით მოწმობებს, სადაც ისინი მოწმობენ, თუ როგორ წარუძღვა მათ ღმერთი, როგორ მოჰფინა ნათელი და გაანათა, როგორ განსაჯა, გაკიცხა, გასხლა და დამოძღვრა ისინი, და როგორ მოაწყო ღმერთმა სიტუაციები მათ გამოსაცდელად და გამოსაწრთობად, ასევე — იმას, თუ როგორ მივიდნენ აქედან ღვთის განზრახვების წვდომამდე და ასე შემდეგ, — ანტიქრისტეები არ აღიარებენ და არ სჯერათ ღვთის არცერთი ამ საქმის. მათ ჰგონიათ, რომ ეს ყველაფერი შეუძლებელია. ანტიქრისტეები არ აღიარებენ და არ სჯერათ იმ მოვლენების, რაც ძმებსა და დებს შორის ხდება. ადასტურებს ეს ანტიქრისტეების არსს, რომელიც სრულიად უარყოფს ღვთის ვინაობის აღიარებას? სინამდვილეში, ეს არ არის ყველაზე ძლიერი მტკიცებულება იმისა, რომ ანტიქრისტეების არსი ღვთის ვინაობის აღიარებას უარყოფს.

მოდით, დროებით გავცდეთ ეკლესიასა და დებსა და ძმებს და გამოვიკვლიოთ ანტიქრისტეთა შეეხდულებები სხვადასხვა საკითხებთან მიმართებაში, ადამიანთა ჯგუფებს შორის და რეალურ ცხოვრებაში. რა არის ეს საკითხები? (ადამიანების დაბადება, დაბერება, ავადმყოფობა და სიკვდილი, ასევე სოციალური ცვლილებები, პოლიტიკური ძვრები და სტიქიური უბედურებების შემთხვევები. ანტიქრისტეები ვერ ცნობენ ღვთის ხელმწიფებას ამ ყოველივეში) (ანტიქრისტეებს არ სწამთ, რომ ადამიანთა ბედისწერა ღვთის ხელთ არის; ამის ნაცვლად, მათ სურთ, საკუთარი ორი ხელით შექმნან მშვენიერი სამშობლო.) ეს არის კონკრეტული გამოვლინებები, რომლებიც ეხება საკითხის არსს. შეუძლიათ თუ არა ანტიქრისტეებს დაინახონ, რომ ადამიანის ბედისწერა, სიცოცხლე და სიკვდილი, და ყველა ის გამოცდილება, რასაც თითოეული ადამიანი გადის ცხოვრებაში, ღვთის ხელმწიფების ქვეშ არის? მათ არ შეუძლიათ ამის დანახვა. მაგალითად, საზოგადოებაში არსებობს პოპულარული გამონათქვამი: „ისინი, ვინც ხიდებს აშენებენ და გზებს აკეთებენ, ბრმები რჩებიან, ხოლო მკვლელებისა და ცეცხლის წამკიდებლების შთამომავლობა მრავლდება.“ არის კი ეს გამონათქვამი რაიმეს არსებითი წესი? არის ეს ჭეშმარიტება? არის ეს ფილოსოფიური თეორია? (არა.) მაშ, საიდან მოდის ეს გამონათქვამი? ნამდვილად არა მათგან, ვისაც ღმერთი სწამს; ეს არის ზედაპირული ფენომენი სხვადასხვა ადამიანების ცხოვრების პირობებში, მთელი კაცობრიობის განვითარების განმავლობაში. ხალხს სჯერა, რომ სამყაროს აკლია სამართლიანობა, რომ რაც უფრო მეტ კარგ საქმეს აკეთებს ადამიანი, მით უფრო დიდია იმის ალბათობა, რომ დაბრმავდეს და მეტ შურისძიებას გადაეყაროს, ხოლო რაც უფრო მეტ ბოროტებას სჩადის ადამიანი, მით უფრო მეტად ჰყვავის და წარმატებას აღწევს სამყაროში. განა შეესაბამება კაცობრიობაში არსებულ სხვადასხვა საგანთა განვითარების კანონზომიერებები ამ გამონათქვამს რაიმე ფორმით? ასევე არსებობს გამონათქვამი: „კეთილები ადრე კვდებიან, ხოლო ბოროტები ღრმა სიბერემდე ცოცხლობენ.“ რანაირმა ადამიანებმა შექმნეს ეს გამონათქვამი? ასეთი ტიპის გამონათქვამები ხალხისთვის ცნობილია, როგორც ხალხური ანდაზები; რანაირ ადამიანებს შეუძლიათ ასეთი ანდაზების წარმოთქმა? არიან კი ისინი ღვთის მორწმუნენი? არიან კი ისინი ადამიანები, რომლებსაც სწამთ ღვთის არსებობა? (არა.) არსებობენ გარკვეული სახის ცინიკოსები, რომლებიც წარუმატებელნი არიან საზოგადოებასა და ხალხში, რომლებსაც ყველგან დაბრკოლებები ხვდებათ, აქვთ მძიმე ბედი და აუსრულებელი მისწრაფებები, და ისინი არ ჰყვავიან, სადაც კი უნდა წავიდნენ. ისინი ფიქრობენ, რომ გარკვეულწილად კომპეტენტურნი და უნარიანნი არიან, თუმცა ვერ შეძლეს თავის გამოჩენა, აყვავება, სხვებისთვის გადასწრება ან წინაპრებისთვის სახელის გათქმა. სადაც უნდა წავიდნენ, მათ რიყავენ, ჩაგრავენ და სდევნიან, მათ კი არ შესწევთ უნარი, თავი დააღწიონ ამ ყველაფერს. საბოლოოდ, მიდიან დასკვნამდე: „საზოგადოებასა და კაცობრიობაში არ არსებობს სამართლიანობა; არ არსებობს ისეთი რამ, როგორიც არის კეთილის დაჯილდოება და ბოროტის დასჯა, ანდა შურისგება. ცუდი ადამიანები დაუსჯელად სჩადიან ბოროტებას, ხოლო კეთილი ადამიანები, რომლებსაც ბევრი კარგი საქმე აქვთ გაკეთებული, მაგალითად, გასცემენ შემოწირულობებს და ეხმარებიან ღარიბებს, საბოლოოდ არ იღებენ ჯილდოებს. ამიტომ ნუ იქნები კეთილი; ეს უსარგებლოა. კეთილი ადამიანები საბოლოოდ ბრმავდებიან — ამის ნაცვლად, ადამიანი ბოროტი უნდა იყო.“ რადგან ისინი წარუმატებელნი არიან სამყაროსა და ადამიანთა ჯგუფებში, ისინი წუწუნებენ მსოფლიოში სამართლიანობისა და სიმართლის ნაკლებობაზე, და ასევე მხსნელის არარსებობაზე. ისინი ფიქრობენ, რომ მათ ყველა უსამართლოდ მოექცა, რადგან ვერავინ ამჩნევს მათ ძლიერ მხარეებს ან კომპეტენციას და არავინ ნიშნავს მათ მნიშვნელოვან თანამდებობებზე. ამრიგად, ისინი ქმნიან ამგვარ დამახინჯებულ თეორიას, რათა იწუწუნონ კაცობრიობასა და სამყაროზე. სინამდვილეში არსებობს ამ სხვადასხვა მოვლენის მიზეზები? არსებობს მიზეზ-შედეგობრივი კავშირები? აბსოლუტურად! ანტიქრისტეებსაც ამ ხალხის მსგავსი შეხედულება აქვთ; მათ არ სწამთ, რომ ღმერთი ხელმწიფებს ყოველივეზე და არც ის სჯერათ, რომ სამართლიანია ყველაფერი, რაზეც ღმერთი — ღვთის ვინაობის მქონე — ხელმწიფებს. ამიტომ, ანტიქრისტეები არა მხოლოდ ვერ აღიარებენ, რომ ღმერთის ყოველი ქმედება მის ვინაობას წარმოადგენს, არამედ საზოგადოებაში გავრცელებული დამახინჯებული თეორიები და მწვალებლობებიც სწამთ. ისინი ამ დამახინჯებულ თეორიებსა და მწვალებლობებს ჭეშმარიტებად მიიჩნევენ და გულის ღმერთებად მხოლოდ მათ მოიხსენიებენ, ვინც ამქვეყნად აყვავებას ახერხებს, ვისაც თაყვანს სცემენ და მიჰყვებიან, ანდა მათ, ვისაც მათ გულებში ღმერთების ვინაობა გააჩნია. მაგალითად, ჩინურ ლეგენდებში არსებობენ ისეთი ფიგურები, როგორებიც არიან: დასავლეთის დედა დედოფალი, იადის იმპერატორი, რვა უკვდავი, გუანიინი და ბუდა — სწორედ ესენი არიან, ვისაც ანტიქრისტეები გულის სიღრმეში ნამდვილად ეთაყვანებიან. ამ ლეგენდებში იადის იმპერატორი ყველაზე დიდებულია; მას აქვს ძალა, ზეციურ სამეფოში დასაჯოს ცოდვილები და ჩამოაგდოს ისინი მიწიერ სამყაროში. როდესაც ანტიქრისტეები ამას ისმენენ, მათ დიდი აღტაცება ეუფლებათ და ფიქრობენ: „იადის იმპერატორი ნამდვილად ღმერთია! მას აქვს ღმერთის შესაფერისი იერი, ზნე და უნარები!“ ეს ლეგენდები, ისევე როგორც ეგრეთ წოდებული უკვდავები, რომლებსაც ფართო საზოგადოება შესაწირს სწირავს, ადამიანებზე ღრმა შთაბეჭდილებას ახდენენ. მათ სჯერათ: „ამ ეგრეთ წოდებულ უკვდავებს დიდი უნარები და ძალა აქვთ. ისინი იმსახურებენ ღმერთების წოდებას. მათ შეუძლიათ, ზეციურ სამეფოში მიიღონ გადაწყვეტილება სამყაროში მომხდარ ყოველ უსამართლო და არადამაკმაყოფილებელ საკითხთან დაკავშირებით, და თუ ვინმე სამართალს ეძებს, მათგან პასუხს მიიღებს. მაგალითად, ისეთი ისტორიული ფიგურები, როგორებიცაა ბაო გონგი და გუან გონგი, სულიერ სამყაროში კაცობრიობისთვის სამართალს იცავენ. როდესაც ადამიანს უსამართლოდ ეპყრობიან და სასამართლოები უსამართლოა, თუ ისინი თავიანთ საქმეს ბაო გონგს ან გუან გონგს წარუდგენენ, მათ გარანტირებული აქვთ სამართლიანობის მიღება.“ ადამიანებს სჯერათ, რომ ხალხური ზღაპრების ეს პერსონაჟები კაცობრიობისთვის სამართლიანობის აღსრულებას, ბოროტი ადამიანების დასჯას და სამყაროში ყოველივე უსამართლობის გამოსწორებას ახერხებენ, რაც მათ, ვინც იტანჯება და იბრძვის, ცრემლების ღვრის შეწყვეტის საშუალებას აძლევს. ისინი ფიქრობენ, რომ საზოგადოების ფსკერზე მყოფ ღარიბ ადამიანებს, უუნაროებსა და ჩაგრულებს, მხოლოდ შესაწირის გაღება, რწმენა და ამ ფიგურებისთვის მიყოლა სჭირდებათ, რათა თავი დააღწიონ ყოველგვარ ტანჯვას და გადალახონ ყველა ის შეურაცხყოფა და ჩაგვრა, რასაც აწყდებიან. ანალოგიურად, ანტიქრისტეებს გულსა და გონებაში სჯერათ, რომ ღმერთები ისეთები უნდა იყვნენ, როგორებიც არიან ეგრეთ წოდებული ბოდჰისატვა და ბუდა, რომლებიც კაცობრიობის ყველა ტანჯვას გადაჭრიან და ადამიანებს უბედურების ზღვიდან იხსნიან. მაგალითად, კაცი, რომლის დედაც განუკურნებელი სენით იყო დაავადებული და მედიცინა ვეღარ შველოდა, ძალიან მოსიყვარულე შვილი იყო და არ უნდოდა დედის გარდაცვალება, ამიტომ ყოველდღე აკმევდა სამ ღერ საკმეველს და გუანინი ბოდჰისატვას კერპს გემრიელ საჭმელსა და სასმელს სწირავდა. შემდეგ აღთქმა დადო: თუ დედამისის ავადმყოფობა განიკურნებოდა და ის კიდევ 30 წელს იცოცხლებდა, სამაგიეროდ, საკუთარი სიცოცხლის 30 წელს სიამოვნებით დათმობდა, სიცოცხლის ბოლომდე ვეგეტარიანელი გახდებოდა და აღარასდროს მოუსპობდა სიცოცხლეს არცერთ ცოცხალ არსებას. საკმევლის კმევის, თაყვანისცემის, ამ აღთქმის დადებისა და გულწრფელი გულის შეწირვის შემდეგ, დედამისი განიკურნა. ნიშნავდა კი ეს იმას, რომ ბოდჰისატვამ მისი აღთქმა გაიგონა? ნიშნავდა კი ეს იმას, რომ დედამისი დამატებით 30 წელს იცოცხლებდა და ის — 30 წლით ნაკლებს? არა. მაგრამ რადგან მას სწამდა, დარწმუნებული იყო, რომ ეს ჭეშმარიტი იყო. შემდეგ მან თავისი აღთქმის შესრულება ვეგეტარიანელობით დაიწყო. ერთ დღეს მან იფიქრა: „დედაჩემი განიკურნა და მისი დღეგრძელობა უკვე აღარ არის პრობლემა, შემიძლია, მომავალში აღთქმა დავარღვიო? შემიძლია ქათმის ბარკალი შევჭამო? თუ მომინდება ჭამა, შემიძლია.” ქათმის ბარკლის შეჭმისთანავე მან თავი კარგად იგრძნო და გულიც დაუმშვიდდა, მაგრამ მეორე დღეს ღებინება და ფაღარათი დაეწყო და რამდენიმე დღის განმავლობაში შეუძლოდ იყო, მდგომარეობა არ უმჯობესდებოდა. მეოთხე დღეს მან იფიქრა: „ეს ბოდჰისატვას სასჯელია? არ მაძლევს უფლებას, რომ ხორცი ვჭამო? როგორც ჩანს, სიტყვები, რომლებიც ადრე წარმოვთქვი, მართლაც ძალაში იყო — ხორცს ვერ შევჭამ!“ როცა ეს იფიქრა, სასწრაფოდ დააკმია კიდევ სამი ღერი საკმეველი, შესწირა უამრავი გემრიელი საკვები და აღიარა თავისი ცოდვა. მისი ავადმყოფობა მეორე დღესვე განიკურნა. როდესაც დაინახა, რომ ბოდჰისატვა ასეთი ეფექტიანი იყო, მან კიდევ უფრო მტკიცედ ირწმუნა: „როდესაც ადამიანები მოქმედებენ, ბოდჰისატვა მათ უყურებს. არ უნდა ვცადო მისი მოტყუება, უნდა დავიცვა ჩემი აღთქმა, თორემ მის სასჯელს მივიღებ! “ ამის შემდეგ კიდევ უფრო მეტად იგრძნო, რომ წოდება „ბოდჰისატვა“ წმინდა და ხელშეუხებელი იყო. ის ყოველდღიურად აკმევდა სამ ღერ საკმეველს და შესაწირავებს სწირავდა ფესტივალებისა და დღესასწაულების დროს. დროთა განმავლობაში ამ ადამიანში განმტკიცდა რწმენა იმისა, რომ კერპები, რომლებსაც ადამიანები შესაწირავებს სწირავენ, – ჟადეების იმპერატორი, გუანინის ბოდჰისატვა, გუან გონგი და ასე შემდეგ, – ღმერთები არიან. მათი სტატუსი ამ ადამიანების გულში კიდევ უფრო შეურყეველი გახდა, ყოველგვარი ეჭვისა და უნდობლობის გარეშე. მაშინაც კი, თუ ანტიქრისტეებს არ გამოუცდიათ ეს ყველაფერი ან არ შეუწირავთ შესაწირავები ამ კერპებისა თუ თიხის ფიგურებისთვის სახლში, ისინი მაინც პერიოდულად ისმენენ ან აწყდებიან მსგავს რამეებს თავიანთ სოციალურ წრეებში. მაგალითად, ისინი ისმენენ, თუ როგორ განკურნა ბუდამ მავანი ავადმყოფობისგან ან როგორ აღასრულა სამართალი ბოროტი ადამიანების დასჯით, ან როგორ გამდიდრდა ვიღაც მას შემდეგ, რაც ფენ შუის ოსტატმა მათ სახლში რაღაცები გადააადგილა, ან თუ როგორ განაპირობა ფენ შუის ან იინ-იანგის ოსტატებთან სამარხებისა და საფლავების არჩევასთან დაკავშირებით კონსულტაციამ ის, რომ მათი შთამომავლები მაღალი რანგის თანამდებობის პირები გახდნენ ან დიდ წარმატებას მიაღწიეს კარიერაში, და ასე შემდეგ. ეს ყველაფერი ანტიქრისტეების გონებაში ტოვებს შთაბეჭდილებას, რომ ღმერთებს უნდა გააჩნდეთ ისეთი შესაძლებლობები და ძალაუფლებები, როგორიც ამ ეგრეთ წოდებულ ბუდებსა და იმპერატორებს აქვთ, რომლებსაც ადამიანები თავიანთ ყოველდღიურ ცხოვრებაში ხვდებიან და ხედავენ. ისინი იმასაც ფიქრობენ, რომ ღმერთები უნდა ჰგავდნენ იმ კერპებს, რომლებსაც ადამიანები შესაწირავებს სწირავენ, უნდა ავლენდნენ ადამიანთა შორის გარკვეულ ნიშნებსა და სასწაულებს, რათა შიში და გაოცება დათესონ. და თუ ღმერთი ამას არ აკეთებს, მაშინ ისინი ფიქრობენ, რომ ის ღმერთად არ უნდა მიიჩნეოდეს. ღმერთების შესახებ ასეთი შეხედულებებითა და გაგებით, რად იქცევა ღმერთის კონცეფცია ანტიქრისტეებისთვის? მათ გონებაში ჟადეების იმპერატორის მსგავსი არსება, რომელსაც შეეძლო ნებისმიერ დროსა და ადგილას გაეგზავნა ზეციური ჯარისკაცები, რათა ზეციური კანონების დამრღვევნი მოკვდავთა სამყაროში ჩაეყარა, ნამდვილად არის ღმერთი, და ის, ვინც ფლობს ღმერთის ვინაობას. ანდა, კერპი, რომელსაც ადამიანები შესაწირავებს სწირავენ და რომელსაც შეუძლია, მათ გამდიდრებისა და მაღალი რანგის თანამდებობის პირებად გახდომის შესაძლებლობა მისცეს — ანტიქრისტეებისთვის ასეთი არსებებიც მიიჩნევიან ღირსად, რომ ფლობდნენ ღმერთის ვინაობას. ეს არის ანტიქრისტეების შინაგანი აღქმა და გაგება ღმერთის ვინაობის შესახებ. მაშ, როდესაც ღმერთი მოქმედებს იმ მიწაზე, სადაც დიდი წითელი დრაკონი ბუდობს, და ზოგიერთი ძმა და და დაპატიმრებულია, ეკლესია დაზიანებულია, ხოლო ღმერთის საქმე დაბრკოლებული და დარღვეულია — რას ფიქრობენ ანტიქრისტეები? „თუ ეს ღმერთია, რატომ უნდა ხდებოდეს მსგავსი რამეები ეკლესიაში? როდესაც ძმებსა და დებს აპატიმრებენ, ღმერთმა უნდა აჩვენოს ხილვები ცაში, მოავლინოს ქუხილი და რისხვა, რათა აიძულოს ბოროტი პოლიციელები, რომლებიც ძმებსა და დებს აპატიმრებენ, შეშინებული ვირთხებივით გაიქცნენ. რატომ არასდროს მსმენია მსგავსი მოვლენების შესახებ? ეს ადამიანები ხომ ღმერთს მიჰყვებიან და ღვთის რჩეული ხალხია, რატომ არ შველის და იცავს მათ ღმერთი? დიდი წითელი დრაკონი ასე გააფთრებით და სასტიკად დევნის მათ, ვინც ღმერთს მიჰყვება. რატომ არ მოდის ღმერთი დედამიწაზე კაცობრიობისთვის სამართლიანობის აღსასრულებლად? რატომ არ აბრკოლებს ღმერთი დიდ წითელ დრაკონს? რატომ არ სჯის ის დიდ წითელ დრაკონს? უეჭველად, ისე ხომ არ იქნება, რომ ღმერთს, ღმერთის ვინაობით, მხოლოდ ჭეშმარიტების წარმოთქმა და მიწოდება შეეძლოს? ჟადეების იმპერატორთან, გუანინის ბოდჰისატვასთან და ბუდასთან შედარებით, არ ჩანს, რომ ღმერთს დიდი შესაძლებლობები და უნარები გააჩნდეს. ისინი ამბობენ, რომ ღმერთს აქვს ძალა და ხელმწიფება, მაგრამ სად არის ეს ძალა და ხელმწიფება? განა ნამდვილად ღმერთია ის, ვისაც მხოლოდ ჭეშმარიტების მიწოდება შეუძლია და ვისაც ღმერთის ძალა და ხელმწიფება აკლია? როდესაც ძმები და დები დაპატიმრების პირას არიან, ღმერთმა ბოროტი პოლიციელების წინაშე კედელი უნდა აღმართოს, ან დააბრმავოს და დააინვალიდოს, გააგიჟოს ან გააბრიყვოს. მათ უნდა ესმოდეთ ხმა, გრძნობდნენ ძლიერ შეგრძნებას და ჰქონდეთ მკაფიო აზრი. რატომ არ აკეთებს ღმერთი მსგავს რამეებს? რატომ არ იძლევა ის არანაირ მინიშნებას, როდესაც ასეთი სიტუაცია ახლოვდება? როდესაც ადამიანები იტანჯებიან დაპატიმრების, წამებისა და დევნის გამო, რატომ არ აჩერებს ან რატომ არ სჯის ღმერთი ამ ეშმაკებსა და ბოროტ პოლიციელებს? როდესაც ძმებსა და დებს ხელბორკილებს ადებენ, როდესაც ხელკეტებს ურტყამენ, რატომ არაფერს აკეთებს ღმერთი? ჟადეების იმპერატორი ან გუანინის ბოდჰისატვა რომ ყოფილიყვნენ, ისინი არასოდეს დაუშვებდნენ, რომ მათ მიმდევრებს ასე ეტანჯათ. ისინი უეჭველად ჩაერეოდნენ და დაეხმარებოდნენ: ბოროტ პოლიციელებს დააბრმავებდნენ, სახეებს დაუსახიჩრებდნენ, გააგიჟებდნენ, ხელ-ფეხს დაულპობდნენ, სასიკვდილო სენს შეჰყრიდნენ და ერთმანეთის მკვლელობას აიძულებდნენ. რატომ არ აკეთებს ღმერთი ამას? ზუსტად სად არის ღმერთი? არსებობს ის საერთოდ? როდესაც გასაჭირი დგება, ღმერთი არ შველის ადამიანებს მაშინაც კი, თუ ისინი მის წინაშე ლოცულობენ და არც იმ გარემოებებს უქმნის მათ, რომ საფრთხეს დააღწიონ თავი. როდესაც ბოროტი პოლიციელები ამ დაუცველ ადამიანებს აწამებენ, საღი აზრი გვკარნახობს, რომ ღმერთი უნდა ჩაერიოს, დაეხმაროს და უბრალოდ გვერდიდან არ უნდა უყურებდეს, ვინაიდან ღმერთებს ხომ არ უყვართ მსოფლიოში უსამართლობების ხილვა და ღმერთები ადამიანთა ტანჯვისგან გადარჩენისა და ყველა არსების გასაჭირისგან დახსნისთვის არიან მოწოდებულნი. რატომ არ აკეთებს საერთოდ მსგავს რამეებს ეს ღმერთი, რომლელიც ახლა მწამს? ნამდვილად არსებობს ღმერთი, რომელიც მწამს?“ მრავალი რამის გადატანის შემდეგ ანტიქრისტეები მუდმივად დაბნეულნი და ეჭვით სავსენი არიან. ღმერთის რწმენის პერიოდშიც კი ისინი სამკითხაოდ დადიან მკითხავებთან და იინ-იანგის ოსტატებთან, რათა მომავალი გაიგონ: ნახონ, დააპატიმრებენ თუ არა მათ, წავა თუ არა მათი საქმე შეუფერხებლად, ეცდება თუ არა ვინმე ბოროტმოქმედი მათზე შურისძიებას, ან არსებობს თუ არა ციხის თავიდან აცილების გზა, თუკი ეს მათ ბედისწერაში წერია.

ღმერთის რწმენისა და მისი მიყოლის პროცესში ანტიქრისტეებს ყოველთვის უჩნდებათ წარმოდგენები ღმერთის ვინაობასა და არსთან დაკავშირებით და მათ ყოველთვის აეჭვებთ, რატომ საუბრობს ღმერთი მხოლოდ და რატომ არ ავლენს რაიმე ნიშნებსა და სასწაულებს. მიუხედავად იმისა, რომ ანტიქრისტეებიც კითხულობენ ღვთის სიტყვებს, მათი განზრახვა ჭეშმარიტების ძიება ან მიღება კი არ არის, არამედ ისინი ამას კითხულობენ შესწავლისა და განსჯის განწყობით. შედეგად, მათ არა მხოლოდ არ უვითარდებათ ჭეშმარიტი რწმენა, არამედ, რაც უფრო მეტად იკვლევენ, მით უფრო მეტად ეჭვიანები ხდებიან და მეტი წარმოდგენები ექმნებათ განკაცებულ ღმერთზე. მათი მთავარი წარმოდგენა ისაა, რომ ქრისტეს ზებუნებრივი ადამიანურობა უნდა გააჩნდეს. ისინი ფიქრობენ: „თუ ქრისტეს აქვს ნორმალური ადამიანურობა და არ აღასრულებს არანაირ ნიშნებსა და სასწაულებს, როგორ შეიძლება დამტკიცდეს, რომ ის ღმერთია?“ ანტიქრისტეების გულებში მხოლოდ ღვთის სულია ღმერთი და მხოლოდ ის ხორცია ღმერთი, რომელსაც ნიშნებისა და სასწაულების ჩვენება შეუძლია. თუ ხორცს მხოლოდ ნორმალური ადამიანურობა აქვს და არ აღასრულებს ნიშნებსა და სასწაულებს, მაშინ, მაშინაც კი, თუ მას შეუძლია ჭეშმარიტების გამოხატვა, იგი ღმერთად არ მიიჩნევა. ამიტომ გასაკვირი არ არის, რომ ანტიქრისტეები ყოველთვის ეჭვქვეშ აყენებენ განკაცებული ღვთის არსს. რაც უნდა ბევრი რამ გადახდეთ მათ თავს, ანტიქრისტეს ტიპის ადამიანი არასდროს ცდილობს მათ მოგვარებას ღვთის სიტყვებში ჭეშმარიტების ძიებით, მით უმეტეს, არ ცდილობს მოვლენების ღვთის სიტყვების მეშვეობით დანახვას — რაც მთლიანად იმითაა განპირობებული, რომ მათ არ სჯერათ, რომ ღვთის სიტყვების თითოეული სტრიქონი ჭეშმარიტებას წარმოადგენს. არ აქვს მნიშვნელობა, როგორ თანაზიარებს ღვთის სახლი ჭეშმარიტებას, ანტიქრისტეები მიუღებელნი რჩებიან და, შედეგად, სწორი დამოკიდებულების ნაკლებობას განიცდიან, მიუხედავად იმისა, თუ რა სიტუაციაში აღმოჩნდებიან; განსაკუთრებით მაშინ, როდესაც საქმე ეხება იმას, თუ როგორ მიუდგნენ ღმერთს და ჭეშმარიტებას, ანტიქრისტეები ჯიუტად ამბობენ უარს საკუთარი წარმოდგენების გვერდზე გადადებაზე. ღმერთი, რომლისაც მათ სჯერათ, არის ღმერთი, რომელიც აღასრულებს ნიშნებსა და სასწაულებს — ზებუნებრივი ღმერთი. ნებისმიერს, ვისაც ნიშნებისა და სასწაულების აღასრულება შეუძლია — იქნება ეს გუანიინ ბოდჰისატვა, ბუდა თუ მაძუ — ისინი ღმერთებს უწოდებენ. მათ სჯერათ, რომ მხოლოდ ისინი, ვისაც შეუძლიათ ნიშნებისა და სასწაულების აღსრულება, არიან ღმერთები, რომლებსაც ღმერთების იდენტობა გააჩნიათ, ხოლო ისინი, ვინც ამას ვერ ახერხებენ, რაც უნდა ბევრი ჭეშმარიტება გამოხატონ, აუცილებლად ღმერთები არ არიან. მათ არ ესმით, რომ ჭეშმარიტების გამოხატვა არის ღვთის დიდი ძალა და ყოვლისშემძლეობა; ამის ნაცვლად, ფიქრობენ, რომ მხოლოდ ნიშნებისა და სასწაულების აღსრულება არის ღმერთების დიდი ძალა და ყოვლისშემძლეობა. აქედან გამომდინარე, რაც შეეხება განკაცებული ღვთის პრაქტიკულ საქმეს — ჭეშმარიტების გამოხატვას ადამიანთა დასაპყრობად და გადასარჩენად, ღვთის რჩეული ხალხის მორწყვას, მწყემსვასა და წინამძღოლობას, რაც მათ საშუალებას აძლევს, რეალურად განიცადონ ღვთის განკითხვა, გაკიცხვა, განსაცდელები და გამოწრთობა, და მივიდნენ ჭეშმარიტების შემეცნებამდე, განიშორონ საკუთარი გახრწნილი ხასიათი და გახდნენ ადამიანები, რომლებიც ემორჩილებიან და თაყვანს სცემენ ღმერთს, და ასე შემდეგ — ანტიქრისტეები ამ ყველაფერს ადამიანის საქმედ მიიჩნევენ და არა ღვთისად. ანტიქრისტეების გონებაში ღმერთები სამსხვერპლოს უკან უნდა იმალებოდნენ და მათთვის შესაწირავი უნდა მიჰქონდეთ; ისინი უნდა ჭამდნენ ადამიანების მიერ შეთავაზებულ საკვებს, შეისუნთქავდნენ მათი დანთებული საკმევლის კვამლს, უწვდიდნენ დახმარების ხელს მაშინ, როდესაც ისინი გასაჭირში არიან, წარმოაჩენდნენ თავს ძალიან ძლიერად, უწევდნენ მყისიერ დახმარებას იმ ფარგლებში, რაც მათთვის გასაგებია, და აკმაყოფილებდნენ მათ საჭიროებებს, როდესაც ადამიანები დახმარებას სთხოვენ და თავიანთ თხოვნებში გულმოდგინენი არიან. ანტიქრისტეებისთვის მხოლოდ ასეთი ღმერთია ნამდვილი ღმერთი. ამავდროულად ყველაფერს, რასაც ღმერთი დღეს აკეთებს, ანტიქრისტეები ზიზღით ხვდებიან. და რატომ ხდება ასე? თუ ანტიქრისტეების ბუნება-არსებით ვიმსჯელებთ, ის, რასაც ისინი მოითხოვენ, არის არა მორწყვის, მწყემსვისა და ხსნის საქმე, რომელსაც შემოქმედი აღასრულებს ქმნილებების მიმართ, არამედ კეთილდღეობა და მათი სურვილების ასრულება ყველაფერში, რათა არ დაისაჯონ ამ ცხოვრებაში და მომავალ სამყაროში სამოთხეში მოხვდნენ. მათი თვალსაზრისი და საჭიროებები ადასტურებს ჭეშმარიტებისადმი მათი სიძულვილის არსს. ანტიქრისტეებს უყვართ ბოროტება, ზებუნებრივი მოვლენები და სასწაულები; და ისინი თაყვანსაც სცემენ სატანისა და ბოროტი სულების ქმედებებსა და ეშმას სიტყვებს — რაც ნეგატიური და ბოროტი რამ არის — როგორც ღვთაებრივს და როგორც ჭეშმარიტებას. ისინი ამ ყველაფერს მიიჩნევენ მთელი თავიანთი ცხოვრების თაყვანისცემისა და სწრაფვის ობიექტებად და ისეთ რამედ, რაც სამყაროში უნდა ფასდებოდეს და ვრცელდებოდეს. შესაბამისად, ღმერთის ვინაობის შესახებ მათი წარმოდგენები და შეხედულებები არასოდეს შეიცვლება, სანამ ისინი ღმერთს მიჰყვებიან. თუ ასეთი ადამიანები ღვთის სახლში საკუთარ ამბიციებს ვერ დაიკმაყოფილებენ, თუ მათ არ დააწინაურებენ ან არ გამოიყენებენ და ვერ მიაღწევენ სწრაფ და დიდ წარმატებას, ისინი მზად იქნებიან, უღალატონ ღმერთს ნებისმიერ დროს, ნებისმიერ მომენტში და ნებისმიერ ადგილას. ზოგიერთ მათგანს ათი წელია სწამს, ზოგს — ოცი; იფიქრებდი, რომ საფუძველი აქვთ და ღმერთს არ მიატოვებენ, მაგრამ სინამდვილეში მზად არიან, ნებისმიერ დროს უღალატონ ღმერთს და დაბრუნდნენ ამქვეყნიურ სამყაროში. მაშინაც კი, თუ ეკლესიას არ ტოვებენ, მათი გულები უკვე განუდგნენ და უღალატეს ღმერთს. როგორც კი გარემოება ამის საშუალებას მისცემთ ან შესაძლებლობები გაუჩნდებათ, ისინი წავლენ და ირწმუნებენ ცრუ ღმერთებსა და ბოროტ სულებს. თუ მათ მიეცემათ შანსი, მოიპოვონ ელვისებური წარმატება, დაიკავონ მაღალი თანამდებობა, გაითქვან სახელი და დატკბნენ დიდებითა და სიმდიდრით, ისინი ყოყმანის გარეშე დატოვებენ ეკლესიას და მიჰყვებიან ამქვეყნიური სამყაროს დინებას. ზოგიერთი ანტიქრისტე კითხულობს: თუ ის ღმერთია, რატომ განიცდის დევნასა და შევიწროებას დიდი წითელი დრაკონისგან? თუ ის ღმერთია, რატომ არ ავლენს ნიშნებსა და სასწაულებს დიდი წითელი დრაკონის გასანადგურებლად? ღვთის ამდენი რჩეული ადამიანი დაატყვევა და შეავიწროვა დიდმა წითელმა დრაკონმა. რატომ არ იცავს და არ იხსნის მათ ღმერთი სატანის დევნისგან?“ ეს ჰგავს იმას, თუ როგორ ფიქრობდნენ იუდაიზმის ფარისევლები: „თუ იესო ღმერთია, რატომ შეეძლოთ მისი ჯვარცმა? რატომ ვერ იხსნა მან თავი?“ ანტიქრისტეებს ეს არასოდეს ესმით, რადგან ისინი არ იღებენ ჭეშმარიტებას და არც იმის სჯერათ, რომ ღმერთის სიტყვები ყველაფერს აღასრულებს. მათ სჯერათ მხოლოდ იმის, რასაც ხედავენ და არ გააჩნიათ რწმენა იმ ღირებულებისა თუ მნიშვნელობისადმი, რაც ღმერთის მიერ გაწეულმა ყველა საქმემ გამოავლინა. მათ არ სჯერათ, რომ ღმერთის მიერ გამოთქმული ყოველი სიტყვა ჭეშმარიტებაა და რომ თითოეული მისი სიტყვა შესრულდება და აღსრულდება; მათ არ სჯერათ, რომ ღმერთის სიბრძნე სატანის მზაკვრულ გეგმებზე დაყრდნობით ვლინდება, ან რომ ღმერთი იყენებს დიდ წითელ დრაკონს, რათა მან მსახურება გასწიოს, როგორც საპირისპირო ფონმა, რომელიც ამჟღავნებს მის ყოვლისშემძლეობასა და სიბრძნეს. მათ არ სჯერათ, რომ ღმერთს გააჩნია უზენაესი ხელმწიფება ყველაფერზე და რომ ღმერთის სიტყვები ყველაფერს აღასრულებს; ამრიგად, კვლავ ღმერთის მორწმუნეები არიან ანტიქრისტეები? არ არიან. ანტიქრისტეები არიან ადამიანები, რომლებიც უარყოფენ და წინააღმდეგობას უწევენ ღმერთს; ისინი სუფთა წყლის ურწმუნოები არიან.

რა ძირითადი მიზეზები დევს იმის უკან, რომ ანტიქრისტეები უარს ამბობენ ღმერთის ვინაობის აღიარებაზე? ერთი არის ის, რომ ღმერთი არ აღმოფხვრის სამყაროში არსებულ მთელ უსამართლობას, არ აღასრულებს სამართლიანობას კაცობრიობისთვის ან დაუყოვნებლივ არ სჯის მათ, ვინც ბოროტებას სჩადის, როგორც ეს ანტიქრისტეებს წარმოუდგენიათ თავიანთ წარმოდგენებში, რომ ის ასე უნდა იქცეოდეს; ყოველდღიურად ბევრი უსამართლო მოვლენა ხდება ყველაფერში, რაზეც ღმერთი ხელმწიფებს, თუმცა ღმერთი გულგრილი ჩანს ამის მიმართ და საპასუხოდ არც ერთ სიტყვას არ ამბობს და არც რაიმეს მოიმოქმედებს. ანტიქრისტეების თვალში ყველაფერი, რაც სამყაროში ხდება, რაც მათი წვდომის არეალშია, არ შეესაბამება მათ წარმოდგენებს და არ უნდა ხდებოდეს. რატომ ფიქრობენ, რომ ეს ყველაფერი არ უნდა ხდებოდეს? ისინი ფიქრობენ: „თუ ღმერთი არსებობს, რატომ არ ზრუნავს ამ საკითხებზე? თუ ღმერთი არსებობს, რატომ ცხოვრობს ამდენი ბოროტი ადამიანი კვლავ კარგად? რატომ მდიდრდებიან მდიდრები და ღარიბდებიან ღარიბები? რატომ მიირთმევენ მდიდრები ყოველდღიურად მდიდრულ კერძებს და ტკბებიან ცხოვრებით მაშინ, როცა ამდენს კვლავ პურის მათხოვრობა უწევს? რატომ ჩაგრავენ, თრგუნავენ და ექსპლუატაციას უწევენ გულუბრყვილო ადამიანებს? რატომ შრომობენ და ოფლს ღვრიან ზოგიერთები, დღეში რვა საათზე მეტს მუშაობენ ასეთი მცირე გასამრჯელოსთვის მაშინ, როცა სხვები ერთ საათში იმაზე მეტს შოულობენ, ვიდრე ვინმეს მთელი სიცოცხლის განმავლობაში შეუძლია გამოიმუშაოს? რატომ არ რეაგირებს ღმერთი ამ სოციალურ და ამქვეყნიურ უსამართლობებზე? რატომ იბადებიან ზოგიერთები პირში ვერცხლის კოვზით, ხოლო სხვები — სიღარიბესა და სიდუხჭირეში? რატომ შეუძლიათ ზოგიერთებს მთელი სიცოცხლის განმავლობაში დიდებით, სიმდიდრითა და ოჯახის თბილი სიყვარულით დატკბნენ მაშინ, როდესაც სხვები ამას მოკლებულნი არიან, მიუხედავად იმისა, რომ ერთსა და იმავე სოციალურ გარემოში დაიბადნენ?“ ეს ანტიქრისტეების გულებში სამარადისოდ გადაუჭრელი თავსატეხებია. ისინი ფიქრობენ: რაკი ღმერთი სწამთ, ღმერთს უნდა გადაულოცონ ყველაფერი, რასაც ვერ წვდებიან და ვერ გაუგიათ; ასევე — ყველა ის თავსატეხი, რომლებსაც ვერ ჭრიან, რათა მან უზრუნველყოს გადაწყვეტა; პასუხები კი ამაზე ღვთის სიტყვებში უნდა იპოვონ. თუმცა სამიდან ხუთ წლამდე ღმერთის რწმენის შემდეგაც, მათ არ შეუძლიათ ამ პასუხების პოვნა; რვა-ათწლიანი რწმენის შემდეგ კვლავ ვერ პოულობენ პასუხებს. ოცი წლის რწმენის შემდეგ კი კითხულობენ: „ჯერ კიდევ რატომ ვერ მივიღე რაიმე პასუხი? რატომ არ მოუგვარებია ღმერთს ეს საკითხები? რატომ არ იქცევა ღმერთი გუანიინ ბოდჰისატვასავით ან ჟადეს იმპერატორივით? ღმერთს გააჩნია ხელმწიფება და ძალა, და ღმერთის ვინაობა, ამიტომ მან ეს ყველაფერი უნდა აკეთოს! რატომ ჩნდებიან ხშირად ბოროტი ადამიანები, განსაკუთრებით ეკლესიაში, და არეულობასა და შეფერხებას იწვევენ? ზოგიერთი მათგანი კი შემოწირულობებსაც იპარავს შედეგებით გამოწვეული ყოველგვარი ტანჯვის გარეშე? ზოგიერთი ადამიანი ხშირად იტყუება, სხვები კი იდეებსა და უსაფუძვლო ჭორებს ავრცელებენ – ყოველგვარი ღვთის წვრთნისა თუ სასჯელის განცდის გარეშე; სხვები მოულოდნელად წყვეტენ ღმერთის რწმენას და საზოგადოებაში სამუშაოდ მიდიან, და რამდენიმე წლის შემდეგ ისე მდიდრდებიან, რომ არასდროს დაუდგებათ მძიმე პერიოდი. ზოგიერთი მორწმუნე უფრო ცუდი ცხოვრებით ცხოვრობს, ვიდრე ისინი, ვისაც ღმერთი არ სწამს. სინამდვილეში, ღვთის მორწმუნეები იტანჯებიან, და ბევრი მათგანი დევნილია, შინ დაბრუნებას ვერ ახერხებს და სიღარიბესა და უბედურებაში ცხოვრობს. ნუთუ ეს არის ღვთის რწმენის მნიშვნელობა? ნუთუ ეს არის ღვთის მიმდევრობის ფასი? ნუთუ ეს არის ის ყოველდღიური ცხოვრება, რომლის მიცემაც ღმერთს სურს ადამიანებისთვის? როდესაც ადამიანები ისეთ საკითხებს აწყდებიან, რომელთა მოგვარებასაც ვერ ახერხებენ, რატომ არ აკეთებს ღმერთი რაიმე არაჩვეულებრივს, რათა მათ გააგებინოს და მიახვედროს? მრავალი რამ არის ისეთი, რასაც ადამიანები ვერ იგებენ და არ იციან რატომ მოქმედებს ღმერთი ისე, როგორც მოქმედებს. რატომ არ ანთებს ღმერთი ლამპარს ადამიანთა გულების გასანათებლად? რატომ არ აძლევს მათ შთაგონებას? როდესაც ადამიანები ბოროტებას სჩადიან და ჩაშლასა და არეულობას იწვევენ, ღმერთი არ ადგება, პირდაპირ არ დაწყევლის ამ ბოროტ ადამიანებს და მიაღებინებს საზღაურს. მე არ მინახავს ბევრი შემთხვევა, რომ ღმერთი ასეთ რამეებს აკეთებდეს. ზოგჯერ ადამიანებს სჭირდებათ ღვთის ნათელის მოფენა, გაბრწყინება და უზრუნველყოფა; მაშ, რატომ ვერ გრძნობენ ან ვერ ხედავენ ღმერთს? „სად არის ღმერთი?“ ეს და ყველა მსგავსი „რატომ“ პასუხგაუცემელი რჩება ანტიქრისტეების გულებში. მათ არ ესმით, რატომ არასდროს იცვლება, არ შემობრუნდება და, მით უმეტეს, არ უმჯობესდება ეს რაღაცები და მოვლენები. ისინი ფიქრობენ, რომ ღმერთის რწმენამ ადამიანები სრულად უნდა გარდაქმნას და რომ მათი მთელი ცხოვრება, ქცევა, აზრები და, განსაკუთრებით, ცხოვრების ხარისხი, ისევე როგორც მათი შესაძლებლობები და უნარები, ყველაფერი პოზიტიური მიმართულებით უნდა ვითარდებოდეს. რატომ ვერ ხედავენ ისინი ამ ცვლილებებს 10 ან 20-წლიანი დაკვირვების შემდეგ? ის, რაზეც ადამიანები ფანტაზიორობენ ან ოცნებობენ თავიანთ წარმოდგენებში, არასდროს გვარდება ან სრულდება მას შემდეგ, რაც ღმერთს ირწმუნებენ. მაშ, რა არის ღვთის რწმენის მნიშვნელობა? რა არის ღვთის რწმენისა და მისი მიმდევრობის ფასი? ეს კითხვები გადაუჭრელი და პასუხგაუცემელი რჩება ანტიქრისტეების გულებში და ისინი არ სრულდება ან არ ხორციელდება ისე, როგორც ანტიქრისტეებს წარმოუდგენიათ, ამიტომ ღმერთი, რომელიც ანტიქრისტეებს აქვთ გონებაში, არასდროს არსებობს. და, ბუნებრივია, ის, ვისაც ღვთის ვინაობა ეკუთვნის, სამუდამოდ უარყოფილია ანტიქრისტეების გონებაში.

ანტიქრისტეების ღვთისადმი რწმენაში მეტისმეტად ბევრი სიბილწეა. სინამდვილეში ანტიქრისტეებს ჭეშმარიტად არ სწამთ ღმერთის; ეს ყველაფერი თვალთმაქცობაა. მათ ღმერთის სწამთ ზუსტად ისე, როგორც არამორწმუნენი სცემენ თაყვანს ეშმაკებსა და კერპებს. მათთვის ძნელად მისაღებია ყველაფერი, რასაც ღმერთი აკეთებს და მუდმივად ეჭვები და კითხვები აწუხებთ. ისინი თავიანთ გულებში მალავენ ამ ეჭვებსა და კითხვებს, ხმამაღლა თქმას ვერ ბედავენ და, თანაც, თვალთმაქცობაში არიან დახელოვნებულნი, ამიტომ, რამდენი წელიც უნდა სწამდეთ ღმერთის, ისინი მაინც თავიდან ბოლომდე ურწმუნოებად რჩებიან. ისინი ღმერთსა და მის ყველა ქმედებას ზომავენ თავიანთი ფანტაზიებით, ღმერთის შესახებ თავიანთი სხვადასხვა წარმოსახვებითა და წარმოდგენებით, ასევე ტრადიციული ადამიანური ცოდნითა და მორალის შესახებ წარმოდგენებით. ისინი იყენებენ ამ ყველაფერს ღვთის იდენტობის გასაზომად და იმის დასადგენად, არსებობს თუ არა იგი. საბოლოო შედეგი რა არის? ისინი უარყოფენ ღმერთის არსებობას და არ აღიარებენ განკაცებული ღვთის იდენტობასა და არსს. განა სტანდარტი, რომლითაც ანტიქრისტეები ზომავენ, თუ რამდენად ფლობს განკაცებული ღმერთი ღვთის იდენტობასა და არსს, მცდარი არ არის? პირდაპირ რომ ვთქვათ, ანტიქრისტეები პატივს სცემენ ცოდნას და ცნობილ, დიად ფიგურებს, ამიტომ მათ არასოდეს აქვთ წინააღმდეგობები ან რაიმე ზიზღი იმ რამეების მიმართ, რომლებიც ამ ცნობილი, დიადი ფიგურებისგან მომდინარეობს. მაშ, რატომ სძულთ ქრისტე, როდესაც ხედავენ, რომ ის ნორმალური და ჩვეულებრივი ადამიანია, და რატომ ეწყებათ ზიზღისა და სიძულვილის განცდა, როდესაც ხედავენ, რომ ქრისტე ამდენ ჭეშმარიტებას გამოხატავს? ეს იმიტომ, რომ, რასაც პატივს სცემენ და აღმერთებენ, სულაც არ არის დადებითი, უმცირესი ნაწილითაც კი. რა მოსწონთ ანტიქრისტეებს? მათ მოსწონთ უცნაურობა, უკეთურება, სასწაულები და ზებუნებრივი მოვლენები, მაშინ როცა ღვთის ნორმალურობა და პრაქტიკულობა, ღვთის ჭეშმარიტი სიყვარული ადამიანისადმი, ღვთის სიბრძნე, ერთგულება, სიწმინდე და სამართლიანობა ანტიქრისტეთა თვალში ყოველივე დაგმობილია. მაგალითად, იმისათვის, რომ ძმებსა და დებს განუვითარდეთ ამოცნობის უნარი და პრაქტიკულად გაკვეთილი მიიღონ, ღმერთმა მოაწყო განსაზღვრული სიტუაცია. რა სიტუაცია იყო ეს? მან ისე მოაწყო, რომ მათ შორის ეცხოვრა ვინმეს, ვინც დემონით იყო შეპყრობილი. თავდაპირველად ამ ადამიანის საუბრისა და მოქმედების მანერა ნორმალური იყო, ისევე, როგორც მისი გონიერება; ის სულაც არ ჩანდა პრობლემური. მაგრამ ურთიერთობის გარკვეული პერიოდის შემდეგ ძმებმა და დებმა აღმოაჩინეს, რომ ყველაფერი, რასაც ის ამბობდა, აზრს მოკლებული იყო და აკლდა სათანადო სტრუქტურა და თანმიმდევრობა. მოგვიანებით გარკვეული ზებუნებრივი რამეები მოხდა: ის ყოველთვის ეუბნებოდა ძმებსა და დებს, რომ ნანახი ჰქონდა ესა თუ ის ხილვა და მოპოვებული ჰქონდა ასეთი და ასეთი გაცხადება. მაგალითად, ერთ დღეს მას გამოეცხადა, რომ აუცილებლად უნდა გაეკეთებინა ორთქლზე მომზადებული ფუნთუშები — მას უნდა გაეკეთებინა — და მეორე დღეს, როგორც აღმოჩნდა, გარეთ გასვლა დასჭირდა, ამიტომ ფუნთუშები თან წაიღო. მოგვიანებით, სიზმარში გამოეცხადა, რომ სამხრეთისკენ უნდა წასულიყო; ექვსი მილის მოშორებით ვიღაც ელოდა. ის წავიდა მოსაძებნად, და ზუსტად იქ იყო ადამიანი, რომელიც გზა აბნეოდა; ის დაემოწმა ამ ადამიანს ღვთის უკანასკნელი დღეების საქმის შესახებ, და მათ ეს მიიღეს. ის მუდმივად იპოვებდა გამოცხადებებს, ყოველთვის ესმოდა ხმა, მას მუდმივად ზებუნებრივი რამეები ემართებოდა. ყოველდღე, როდესაც საქმე ეხებოდა იმას, თუ რა ეჭამა, სად წასულიყო, რა გაეკეთებინა, ვისთან ეურთიერთა, ის არ მიჰყვებოდა ნორმალური ადამიანური ცხოვრების კანონებს და არც ღვთის სიტყვებს ეძიებდა საფუძვლად ან პრინციპად, ან არ ეძებდა ადამიანებს თანაზიარებისთვის. ის ყოველთვის თავის გრძნობებზე იყო დამოკიდებული და ელოდა ხმას, ან გამოცხადებას, ან სიზმარს. იყო ეს ადამიანი ნორმალური? (არა.) როგორც ჩანდა, მას ჰქონდა ჩვეულებრივი ქცევის მოდელები, დღეში სამჯერ ჭამა და ყოველდღიური რუტინა, თუმცა მას მუდმივად ესმოდა ხმები. ზოგიერთმა ადამიანმა ამოიცნო იგი და თქვა, რომ ეს იყო ბოროტი სულით შეპყრობილობის გამოვლინებები. ძმებმა და დებმა ნელ-ნელა დაიწყეს მისი ამოცნობა, ვიდრე ერთ დღეს მას არ დაემართა ფსიქიკური დაავადების გამწვავება, დაიწყო შეშლილი რაღაცების ლაპარაკი და გაიქცა შიშველი, აჩეჩილი თმით, ფსიქოზურ მდგომარეობაში. ამით, ეს საკითხი საბოლოოდ ამოიწურა. განა ახლა ძმებსა და დებს არ აქვთ ამოცნობის უნარი და წვდომა ბოროტი სულის მოქმედებისა და დემონური შეპყრობილობის კონკრეტულ გამოვლინებებზე? რა თქმა უნდა, ზოგიერთი მათგანი მსგავს რამეებს მანამდეც გადაჰყრია და უკვე ჰქონდათ მათი ამოცნობის უნარი, მაშინ, როცა სხვებს ღმერთი დიდი ხანი არ სწამდათ, მსგავსი რამეები არ გამოევლოთ და, შესაბამისად, ადვილად შესაძლებელი იყო მათი შეცდომაში შეყვანა. თუმცა, იმის მიუხედავად, შეიყვანეს შეცდომაში თუ ჰქონდათ გარჩევის უნარი, ღმერთს რომ არ მოეწყო ეს გარემო, შეძლებდნენ კი ბოროტი სულის მოქმედების ან შეპყრობილობის ჭეშმარიტ ამოცნობას? (არა.) მაშ, რა იყო ღვთის მიერ ამ გარემოს მოწყობისა და ამ ყველაფრის კეთების მიზანი და მნიშვნელობა? ეს იყო იმისთვის, რომ მათ პრაქტიკულად მოეპოვებინათ გარჩევის უნარი, ჭკუა ესწავლათ და სცოდნოდათ, თუ როგორ ამოეცნოთ ისინი, ვისაც აქვს ბოროტი სულების მოქმედება ან ვინც დემონებითაა შეპყრობილი. თუ ადამიანებს უბრალოდ ეტყოდნენ, თუ რა არის ბოროტი სულის მოქმედება — ისე, როგორც მასწავლებელი ასწავლის წიგნიდან და მხოლოდ სახელმძღვანელოს თეორიებზე საუბრობს, მოსწავლეების პრაქტიკულ სავარჯიშოებში ან წვრთნაში ჩართვის გარეშე — ადამიანებიც მხოლოდ გარკვეულ მოძღვრებებსა და განცხადებებს გაიგებდნენ. შენ მხოლოდ მაშინ შეგიძლია, ნათლად ახსნა, თუ რა არის ბოროტი სულის მოქმედება და რა არის მისი კონკრეტული გამოვლინებები, როდესაც პირადად დაემოწმები მას, საკუთარი თვალებით იხილავ და საკუთარი ყურებით მოისმენ. და შემდეგ, როდესაც კვლავ შეხვდები ასეთ ადამიანებს, შეძლებ მათ ამოცნობასა და უარყოფას; შეძლებ სათანადოდ მიუდგე და მოაგვარო ასეთი საკითხები. მაშ, განა ის, რასაც ასეთ გარემოში იძენ, ბევრად უფრო პრაქტიკული არ არის, ვიდრე ის, რასაც მთელი დღის განმავლობაში შეკრებებზე დასწრებითა და ქადაგებების მოსმენით იღებ? ადამიანებს, რომლებსაც გააჩნიათ ნორმალური აზროვნება და რაციონალურობა და ეძიებენ ჭეშმარიტებას, ექნებათ სწორი გაგება იმისა, თუ როგორ აკეთებს ღმერთი ამ ყველაფერს. ისინი არ იწუწუნებენ და არ იტყვიან: „რატომ აძლევს ღმერთი უფლებას ბოროტ სულებს, რომ გამოჩნდნენ ეკლესიაში? რატომ არ გამაფრთხილა ღმერთმა წინასწარ? რატომ არ გაწმენდს ღმერთი ბოროტ სულებს?“ ისინი არ დაიჩივლებენ ამ საკითხებზე, არამედ, მადლიერნი იქნებიან, ადიდებენ ღმერთს მისი შესანიშნავი და ბრძნული საქმისთვის და იტყვიან, რომ ღმერთს ასე ძალიან უყვარს ადამიანი! თუმცა, ანტიქრისტეები არ იღებენ ჭეშმარიტებას და, ამავე დროს, მათი გულები სავსეა ღმერთის შესახებ წარმოდგენებითა და ფანტაზიებით, უფრო მეტიც, ისინი გულში ნამდვილად ეთაყვანებიან ეშმაკებსა და კერპებს და ადარებენ და ზომავენ ყველაფერს, რასაც ჭეშმარიტი ღმერთი აკეთებს, თავიანთი კერპების მიხედვით. ასე რომ, როდესაც ასეთ სიტუაციებს აწყდებიან, თავიდან უკვირთ: „ეს ღვთის საქმეა? როგორ შეგიძლიათ, რომ ასეთი სულელები იყოთ? როგორ შეეძლო ღმერთს, რომ ეკლესიაში ბოროტი სულების გამოჩენის ნება დაერთო?“ განა ეს მცდარი გაგება არ არის? უპირველეს ყოვლისა, ისინი უარყოფენ, რომ ეს ღვთის საქმეა და ასევე ფიქრობენ: „ღმერთი ნამდვილად არ მოიქცეოდა ასე“. ღმერთებს არ სურთ, რომ ადამიანები იტანჯებოდნენ. როდესაც ბოდჰისატვა გუანინი ხედავს ადამიანთა ტანჯვას, მისი ქანდაკებები ცრემლს ღვრიან; მას სურს ყველა არსება იხსნას სატანჯველისგან, მოაქციოს ყველა ადამიანი ბუდას სახელის ქვეშ და გაათავისუფლოს ისინი კაცობრიობის სამყაროს ყოველგვარი ტანჯვისგან. ღმერთები უნდა იყვნენ გულმოწყალენი, ზრუნავდნენ თავიანთ რჩეულ ხალხზე და არ დაუშვან ეკლესიაში ბოროტი სულების გამოჩენა. ეს ნამდვილად არ შეიძლება იყოს ღვთის საქმე“. როგორც კი ასეთი რამეები ხდება, ანტიქრისტეები თავიანთ გულებში პირველ რიგში კიდევ უფრო მეტად აყენებენ ეჭვქვეშ ღვთის იდენტობას და ამავე დროს ასჯერ და ათასჯერ მეტად არიან უარზე მიიღონ ღვთის საქმენი, და კიდევ განსჯიან და გმობენ მათ. ისინი, ასევე, დასცინიან ძმებსა და დებს, რომლებიც ღვთისგან იღებენ ამ საკითხს და ეუბნებიან: „თქვენ, სულელებს, ჯერ კიდევ გჯერათ, რომ ყველაფერი ღვთის საქმეა. ღმერთი ასე არ მოიქცეოდა! ღმერთმა უნდა დაიცვას თავისი ბატკნები, იზრუნოს მათზე და საკუთარი ხელებით შეიფაროს. ღმერთები ადამიანთა თავშესაფრები არიან; ადამიანები არ უნდა იტანჯებოდნენ ამდენი გასაჭირით. ყველა ნეგატიური და ცუდი რამ არ უნდა ემართებოდეთ ადამიანებს, ასე მოქმედებენ ღმერთები“. ანტიქრისტეების გულები სავსეა ეჭვებით, უარყოფებით, წარმოდგენებითა და ღვთის განკითხვით. შედეგად, ყველაფერი, რასაც ღმერთი აკეთებს, მათ თვალში მცდარია და არ შეესაბამება იმას, რაც ღმერთმა უნდა გააკეთოს; ეს კი მათთვის ღვთის განკითხვისა და უარყოფის მტკიცებულება და ბერკეტია. ამაში სრულად მჟღავნდება ანტიქრისტეების ღვთისადმი წინააღმდეგობის ბუნება-არსება. მაგალითად, როდესაც ძმები და დები იტანენ ჩინეთის კომუნისტური პარტიის წამებასა და დევნას, პოლიცია ელექტროდამღებს წითლად გავარვარებამდე აცხელებს და მათ სხეულებზე ადებს, რაც იმდენად დიდ ტკივილს იწვევს, რომ ისინი გონებას კარგავენ და ყველა იქ მყოფს სისხლი ეყინება. რას ფიქრობენ ანტიქრისტეები ამ სცენის ხილვისას? „ეს სატანები და ეშმაკები ზედმეტად სასტიკნი არიან! მათ არ გააჩნიათ ადამიანურობა, არანაირი სიბრალული ან თანაგრძნობა. მათი მეთოდები ზედმეტად სასტიკია, ყურებაც კი არ შემიძლია! მე რომ იქ ვყოფილიყავი, გავაციებდი ამ დამღებს, ბამბად ვაქცევდი და ადამიანების სხეულებს ნაზად, თბილად და რბილად შევახებდი, ისე, როგორც ღვთის ხელი ეფერება თავის ბატკნებს, რათა ეგრძნოთ ადამიანებს მისი მოწყალე გული, მისი სიყვარული და სითბო, და ეს გააღვივებდა მათში მეტ რწმენას და გადაწყვეტილებას, რომ მიჰყოლოდნენ მას. თუმცა, ადამიანები უბრალოდ ადამიანები არიან — ჩვენ უძლურნი ვართ, რაიმე ვიღონოთ, როდესაც ვუყურებთ, როგორ იტანჯებიან ჩვენი დები, ძმები და თანამოძმეები ასე ძალიან. სად არის ღმერთი? რატომ არ აჩერებს ღმერთი ამ მომენტში ამ სატანებისა და ეშმაკების ხელებს? რატომ არ აციებს ის წითლად გავარვარებულ დამღებს? როდესაც დამღები ეხება ძმებსა და დებს, რატომ არ აკეთებს ღმერთი ისე, რომ მათ ტკივილი არ იგრძნონ? გუანინის ბოდჰისატვა რომ ყოფილიყო, ის ნამდვილად გააკეთებდა ამას; მას არ სურს, ხედავდეს, როგორ ავიწროებენ და კლავენ ცოცხალი არსებები ერთმანეთს, მას არ სურს, ხედავდეს რომელიმე მათგანის ტანჯვას, თუნდაც მცირე ჩაგვრას ან ტკივილს. ის ზრუნავს ყველა არსებაზე, მისი გული ცაზე უფრო ფართოა, მისი სიყვარული კი უსაზღვრო. ეს არის ნამდვილი ღმერთი! რატომ არ მოქმედებს ღმერთი ასე? მე არ ვარ ღმერთი, მე არ მაქვს ეს უნარი. მე რომ ღმერთი ვიყო, არ მივცემდი უფლებას ჩემს ხალხს, ასე დატანჯულიყვნენ“. არ აქვს მნიშვნელობა, რა ხდება მათ თავს, ანტიქრისტეებს ყოველთვის აქვთ თავიანთი შეხედულებები, მტკიცებები, მოსაზრებები და თუნდაც „გენიალური იდეები“. რაც უნდა ხდებოდეს მათ თავს, ისინი არასდროს უკავშირებენ ამას ღვთის სიტყვებს, არასდროს ეძიებენ ჭეშმარიტებას, რათა შეიცნონ ღმერთი, მოწმობდნენ ღვთის შესახებ, დაადასტურონ ღვთის იდენტობა, დაადასტურონ, სად და როგორ ვლინდება ღვთის არსი, რომელსაც გააჩნია ღვთის იდენტობა — ანტიქრისტეები ამგვარად არ მოქმედებენ. ამის ნაცვლად, ყოველ ჯერზე ზომავენ და ეჯიბრებიან ღმერთს სატანის, სხვადასხვა ბოროტი სულის, ან გუანინის ბოდჰისატვასა და ბუდას თვალთახედვებიდან. რა არის ამის საბოლოო შედეგი? ანტიქრისტეები ყოველ ნაბიჯზე უარყოფენ ღმერთს, მის მოქმედებებსა და არსს; ისინი უარყოფენ ღვთის ყოველ ქმედებას, მის მნიშვნელობასა და ღირებულებას და იმასაც, თუ როგორ განამტკიცებს ეს ადამიანებს. ისინი უარყოფენ იმ შედეგს, რომლის მიღწევასაც ღმერთი ცდილობს ადამიანებში ამგვარი მოქმედებით და ღვთის განზრახვების არსებობას. განა ანტიქრისტეები ღვთის იდენტობას არ უარყოფენ ღვთის ყოველი ქმედების მნიშვნელობისა და ღირებულების უარყოფით? (უარყოფენ.) ანტიქრისტეების ეს გამოვლინებები და არსი, ის აზრები, რომლებსაც ისინი ამჟღავნებენ და მათი რისხვა, მოთხოვნები, უკმაყოფილება და კითხვები ღვთის შესახებ, როდესაც მათ თავს რაღაც ხდება და ა.შ., – ყველაფერი ეს არის ანტიქრისტეების მიერ ღვთის იდენტობის არაღიარების კონკრეტული გამოვლინებები. ეს არის ფაქტები.

იმ თანაზიარებითა და გაკვეთით, რომელიც ახლახან გვქონდა ანტიქრისტეთა მიერ ღვთის იდენტობის უარყოფის გამოვლინებებსა და წყაროებზე, ანტიქრისტეთა რა არსს დააკვირდით? შეგიძლიათ დააკვირდეთ, რომ ანტიქრისტეები ცინიკურად არიან განწყობილნი ამ სამყაროს მიმართ და უყვართ სამართლიანობა და სიმართლე? არიან ანტიქრისტეები ადამიანები, რომლებსაც გააჩნიათ კეთილი ადამიანურობა, თანაგრძნობა, წყალობა, დიდი სიყვარული და ბოროტების სიძულვილი? (არა.) მაშინ, როგორნი არიან ანტიქრისტეები? (ისინი არიან ბოროტი ადამიანები, რომლებსაც სძულთ და ეზიზღებათ ჭეშმარიტება, რომლებიც ღმერთს ყოველ ნაბიჯზე უპირისპირდებიან.) ეს არის ერთი ასპექტი. კიდევ რა? ნუთუ ანტიქრისტეებს არ მოსწონთ საზოგადოებაში გავრცელებული გამონათქვამი, „ისინი, ვინც ხიდებს აშენებენ და გზებს აკეთებენ, ბრმები რჩებიან, ხოლო მკვლელებისა და ცეცხლის წამკიდებლების შთამომავლობა მრავლდება“? განა ეს იმას არ ნიშნავს, რომ ისინი გლოვობენ ამ სამყაროს მდგომარეობას და ეცოდებათ კაცობრიობა? რა არის მათი მხრიდან ამ გამონათქვამის გაზიარების არსი? განა ეს გამონათქვამი არ შეიცავს ზეციური უსამართლობის შესახებ დაჩივლების ნიშნებს? მიუხედავად იმისა, რომ მათ არაფრის შეცვლა არ შეუძლიათ, ანტიქრისტეები გულში იდებენ ასეთ უკმაყოფილებასა და გრძნობებს და წუწუნებენ, რომ ზეცა უსამართლოა: „განა არ თქმულა, რომ ცა სამართლიანია და ცას თვალები აქვსო? მაშინ რატომ არ იმკიან ჯილდოებს ისინი, ვინც ამქვეყნად სიკეთეს თესავს, მაშინ, როდესაც ბოროტი ადამიანები ყვავიან? სად არის სამართლიანობა ამ სამყაროში? როგორ გაჩნდა ამქვეყნად უსამართლობის შემთხვევები? ეს იმიტომ, რომ ცა ბრმაა და უსამართლო!“ ამაში იგულისხმება ის, რომ ღმერთთან სამართლიანობა არ არსებობს და მხოლოდ ბუდა და გუანინი არიან სამართლიანები. ამიტომ, ანტიქრისტეთა გულები სავსეა წყენით, წუწუნით, უარყოფითა და განკითხვით იმ საკითხების მიმართ, რომელთაც ჭეშმარიტი ღმერთი აკეთებს. რა იწვევს ყოველივე ამას? რა არის ამის მიზეზი? ეს გამოწვეულია ანტიქრისტეთა არსით. რა არსია ეს? უფრო კონკრეტულად რომ ვთქვათ, ანტიქრისტეთა გულები სავსეა ღმერთის განსაზღვრებასთან დაკავშირებული წარმოდგენებითა და წარმოსახვებით; მათ არ იციან და არ ესმით, თუ ზუსტად როგორ მოქმედებს ჭეშმარიტი ღმერთი და როგორ გადაარჩენს ადამიანებს. ღვთის მიერ გაკეთებულ ყველაფერს ისინი საკუთარ წარმოდგენებსა და წარმოსახვებზე დაყრდნობით აფასებენ. და რაზეა დაფუძნებული ეს ყველაფერი? ისინი მთლიანად დაფუძნებულია სატანასა და ეშმათა მეფეების მიერ კაცობრიობაში ჩანერგილ სხვადასხვა მწვალებლობებსა და ცრუ სწავლებებზე. რაც უნდა ბოროტი ან მიკერძოებული იყოს ეს მწვალებლობები და ცრუ სწავლებები, ისინი შეესაბამება ადამიანთა წარმოდგენებს, ფსიქოლოგიურ მოთხოვნილებებსა და ემოციურ საჭიროებებს; და სწორედ ეს საკითხები ხდება ანტიქრისტეთა სტანდარტები, რომლითაც ისინი საკუთარ თავს წარმართავენ, ყველაფერს ზომავენ და, მათ შორის, ღმერთსაც ამავე სტანდარტებით აფასებენ. ანტიქრისტეები თავიანთი ფესვებიდანვე არასწორნი არიან. კიდევ ერთი უფრო მნიშვნელოვანი მიზეზი არის ის, რომ ანტიქრისტეებს უყვართ ძალაუფლება და სიდიადესთან დაკავშირებული რამეები. მაგალითად, ვთქვათ, ადამიანი სასახლეში დაიბადა და ყოველდღე საუკეთესო პირობებით ტკბება, საუკეთესო საკვებს ჭამს, საუკეთესო სამოსს ატარებს, არაფრის კეთება არ უწევს და ყველაფერს იღებს, რაც სურს. ესწრაფვიან ასეთი ცხოვრებას ისინი, ვისაც ღმერთი სწამს? ჩვეულებრივ ადამიანს შეიძლება მცირეოდენი შური ან ეჭვიანობა გაუჩნდეს, მაგრამ მერე დაფიქრდებიან: „ეს ყველაფერი ღვთის მიერ არის დადგენილი. სადაც ღმერთი გაგვამწესებს, იქ ვცხოვრობთ. ასეთი ცხოვრება, შესაძლოა, მაინცდამაინც არ შეგვეფერებოდეს. შესაძლებელია ასეთ გარემოში ღმერთის რწმენა? შესაძლებელია ჭეშმარიტების გაგება და გადარჩენა? ეს რთული იქნებოდა. რაც ღმერთმა მოგვცა, საკმარისია; სანამ შეგვიძლია ღვთის რწმენა და ისეთ პირობებში ვართ, რომ წავიკითხოთ ღვთის სიტყვები, შევასრულოთ ჩვენი მოვალეობა და საბოლოოდ მივაღწიოთ ხსნას, ეს არის ყველაზე სასიხარულო რამ.“ მაგრამ ფიქრობენ ანტიქრისტეები ასე? (არა.) ისინი ფიქრობენ: „რატომ არ იყო მამაჩემი იმპერატორი? მამაჩემი მდიდარი კაცი ან იმპერატორი რომ ყოფილიყო, ჩემი ცხოვრება მართლაც ეღირებოდა ცხოვრებად. რატომ არის მისი მამა იმპერატორი? რატომ ცხოვრობს ის უზრუნველად, არაფერზე, არც საჭმელზე და არც ჩასაცმელზე, არ სწუხს, ყველაფერს იღებს, რაც კი სურს, და ფული და ძალაუფლება ყოველთვის მის განკარგულებაშია? ზეცა უსამართლოა! ის არც ისეთი ნიჭიერია და არც არანაირი ტალანტი, განათლება ან ჭკუა აქვს. რის საფუძველზე მიიღო მან ეს ყველაფერი? მე რატომ არ შემიძლია მათი მიღება? თუ მე არ შემიძლია იმ რაღაცეების მიღება, სხვებს კი შეუძლიათ, მე მათ შევიძულებ! და თუ მათ ვერ შევიძულებ, მე შევიძულებ ცას იმის გამო, რომ უსამართლოა და ცუდი ბედი მარგუნა წილად, და შევიძულებ ჩემს უიღბლობას, ჩემი გზის დამაბრკოლებელ საძაგელ ადამიანს და შევიძულებ ჩემი სახლის ცუდ ფენ-შუის!“ რა ტრიალებს მათ გონებაში? როგორც კი ანტიქრისტეთა გულებში სიძულვილი იბადება, მათი პირიდან, შესაძლოა, ყველა სახის მცდარი არგუმენტი ამოვიდეს.

ზედაპირულად ანტიქრისტეები ისე გამოიყურებიან, თითქოს კეთილმოსურნენი ყოფილიყვნენ, მაგრამ ფაქტი ისაა, რომ არცერთი რამ, რასაც ისინი ეთაყვანებიან და რისკენაც მიისწრაფვიან, დადებითი არ არის. ანდაზები და გამონათქვამები, რომლებსაც ისინი ქადაგებენ, შეიძლება ისე ჟღერდეს, თითქოს გლოვობენ ამ სამყაროს მდგომარეობას და ეცოდებათ კაცობრიობა, და თითქოს გულში კეთილგანწყობას ატარებენ, მაგრამ სინამდვილეში ისინი თავიდან ბოლომდე ეშმაკები და სატანები არიან. თუ ძალაუფლებას მოიპოვებენ და ამქვეყნად აღზევდებიან, განა შეუძლიათ ბოროტების კეთება? განა შეუძლიათ კარგი ადამიანები იყვნენ? ისინი საზარელი ცოდვებით სავსე ნაძირლები არიან. იმის გამო, რომ ძალაუფლებას ვერ მოიპოვებენ და ამქვეყნად დიდად ვერ აღწევენ წარმატებას, თავს ცოტა დაჩაგრულად გრძნობენ და შემდეგ იწყებენ ღმერთის რწმენას და მას მიჰყვებიან. თუმცა, არსებითად, მათ სულაც არ სურთ ჭეშმარიტებისკენ სწრაფვა და განსაკუთრებით არ უყვართ დადებითი რაღაცეები; ამის ნაცვლად, მათ აქვთ ზიზღი დადებითი რამეების მიმართ და უყვართ ბოროტი ძალები, ძალაუფლება, ფუფუნებით ცხოვრება და ამქვეყნიური ბოროტი მიმდინარეობები. ამიტომაც ისინი ზიზღით უყურებენ ყველაფერს, რაც გამოუხატავს და გაუკეთებია ღმერთს, რომელსაც ღვთის იდენტობა და არსი გააჩნია, და გმობენ, განსჯიან და ცილს სწამებენ ყველაფერს. არ აქვს მნიშვნელობა, რამდენად ღირებული ან აზრიანია ღვთის საქმე ადამიანებისთვის, ისინი მას არც აღიარებენ და არც იღებენ. ისინი არა მარტო უარყოფენ ღვთის იდენტობასა და არსს, არამედ სურთ, თავად განასახიერონ ღმერთი; თავს ისე აჩვენებენ, თითქოს მხსნელები არიან, რომლებსაც შეუძლიათ ყველა არსების ხსნა ტანჯვისაგან; რომლებსაც შეუძლიათ უზრუნველყონ, რომ ისინი, ვინც ხიდებს აშენებენ და გზებს აკეთებენ, ბრმები არ დარჩნენ, რომ მკვლელები და ცეცხლის წამკიდებლები დაისაჯონ და არ ჰყავდეთ შთამომავლობა, რომელიც გამრავლდება, და რომ საზოგადოების ფსკერზე მყოფი და ტანჯვაგამოვლილი ადამიანები აღარ დაიტანჯონ და ჰქონდეთ ადგილი, სადაც თავიანთ სამართალს აღადგენენ. მათ სურთ, განდევნონ ყოველგვარი ტკივილი ამქვეყნად და იხსნან ადამიანები უბედურებისგან. ანტიქრისტეებს, მართლაც, გულის სიღრმეში „უნივერსალური სიყვარული“ და უსაზღვრო „დიდი სიყვარული“ აქვთ! ყოველივე ამის შემდეგ, რა არის ზუსტად მიზეზი იმისა, რომ ანტიქრისტეები არ აღიარებენ ღვთის იდენტობასა და არსს? ისინი ამბობენ: „არ აქვს მნიშვნელობა, რას აკეთებს ღმერთი, ის არ ჰგავს ღმერთს. მე ყველაზე მეტად ვგავარ ღმერთს; ყველაზე მეტად შესაფერისი ვარ, რომ ღმერთი ვიყო. ეს იმიტომ, რომ, რასაც ღმერთი აკეთებს, არ შეესაბამება ჩემს გემოვნებას და არ ეთანხმება მასების გემოვნებასა და საჭიროებებს; მხოლოდ მე შემიძლია მასების საჭიროებებისა და აზროვნების გაგება, მხოლოდ მე შემიძლია ყველა არსების ტანჯვისგან ხსნა და მხოლოდ მე შემიძლია, ვიყო კაცობრიობის მხსნელი“. მათი ამბიციები და არსი მხილებულია, არა? რა არის ზუსტად იმ ანტიქრისტეთა ჭეშმარიტი სახე, რომლებსაც ასეთი ამბიციები და არსი გააჩნიათ? ეს არის მთავარანგელოზი, ეშმაკი სატანა. ისინი უარყოფენ ღვთის იდენტობას და არ სწამთ ღვთის არსებობა, რადგან მათ თავად სურთ იყვნენ ღმერთი. მათ სჯერათ, რომ მათი აზრები წარმოადგენს იმას, რაზეც ღმერთი უნდა ფიქრობდეს, და რომ მათი გამოვლინებები, ხასიათი და დიდი სიყვარულის არსი არის ის, რაც ღმერთს უნდა ჰქონდეს. ისინი ფიქრობენ, რომ მხოლოდ ის არის ღმერთი, ვისაცსამყაროში არსებული ყველა უსამართლობის დანახვისას სამყაროს მდგომარეობის გლოვისა და კაცობრიობის შეცოდების აზროვნება გააჩნია. ისინი ფიქრობენ, რომ ღმერთი, რომლისაც სწამთ, არ ფლობს ამ თვისებებს და რომ მხოლოდ მათ აქვთ ასეთი აზროვნება და ასეთი დიდი გული, რომელიც ატარებს ამგვარ სათნოებასა და დიდ სიყვარულს. ეს არის ანტიქრისტეთა არსი, მათი სხვადასხვა გამოვლინებები და ღვთის იდენტობის აღიარებაზე უარის თქმის არსი. ამიტომ, თუ შენ პატივს სცემ ანტიქრისტეებს, როგორც ღმერთებს და ეთაყვანები მათ, ისინი შენს მიმართ უკმაყოფილებას არ გამოხატავენ. თუ შენ მიჰყვები მათ და ამბობ, რომ მათი იდენტობა და არსი ღმერთების იდენტობა და არსია, რომ მათ აქვთ იგივე აზროვნება და დიდი სიყვარული, როგორიც ბუდას, და რომ ისინი ღმერთები არიან, ისინი ბედნიერები და შენით სრულიად კმაყოფილნი იქნებიან. ეს არის ანტიქრისტეთა არსი. განა ბოროტი არ არის არსი, რომელსაც ანტიქრისტეები ავლენენ? რაც უნდა განადიდო ღვთის სახელი და მისი საკვირველი საქმეები და რაც უნდა დაემოწმო ყველაფერს, რაც ღმერთმა გააკეთა და რა ფასიც გადაიხადა ადამიანის ხსნისთვის, ისინი გულის სიღრმეში დაუმორჩილებლები იქნებიან და იტყვიან: „ამას ვერ შევაქებ. ამას ასე არ ვუყურებ; ეს ყველაფერი ადამიანური ოცნება და წარმოსახვაა.“ როდესაც ემოწმები ღმერთს, მის სიბრძნეს, ყოვლისშემძლეობას, მის გულმოდგინე განზრახვას კაცობრიობის ხსნისთვის და იმ ფასს, რომელიც მან გაიღო, და როდესაც შენ ემოწმები მის არსს, იდენტობასა და ყველაფერს, რაც შემოქმედმა გააკეთა კაცობრიობისთვის, მხოლოდ ერთი ტიპის ადამიანი გრძნობს თავს არაკომფორტულად, და ეს ანტიქრისტეებია. და რას ფიქრობენ ისინი? „რატომ ლაპარაკობ მუდმივად ღმერთზე? მეც ბევრი რამ გიბოძე და მხარი დაგიჭირე. მე შენ შეგიყვარე, დაგეხმარე, წამალი გიყიდე, როცა ავად იყავი, და მხარში გედექი, გესაუბრებოდი და გახლდი, როცა სხვებმა მიგატოვეს. რატომ არ მადიდებ? როგორც კი ვინმე ღმერთს დაემოწმება ან ადიდებს, ანტიქრისტეები გაღიზიანებას განიცდიან და შურის გამო სძულთ ისინი. რას გრძნობენ ღვთის ნორმალური მორწმუნეები, როდესაც ესმით, რომ ვინმე ღმერთს ადიდებს? პირველ რიგში, ისინი იტყვიან „ამინ“, იმასთან დაკავშირებით, რაც იმ ადამიანმა თქვა და იმ გამოცდილებით მოწმობასთან დაკავშირებით, რომელზეც თანაზიარება ჰქონდათ. გარდა ამისა, ყურადღებით მოუსმენენ და იფიქრებენ: „ღმერთი ასე მოქმედებდა მათზე — ღმერთი ასეთი დიდებულია, მას ნამდვილად უყვარს ადამიანი! მეც ვეძიებ ჭეშმარიტებას, თუ მომავალში მსგავს სიტუაციებს გადავაწყდები. მათ ღმერთს ატკინეს იმით, რომ ასე მოიქცნენ; მეც მოვქცეულვარ ასე წარსულში, უბრალოდ არ ვიცოდი ამის შესახებ. ღვთის წინაშე ვალში ვარ! ღვთის ასეთი მოქმედება სასარგებლოა ადამიანებისთვის, და ეს ვერ გავაცნობიერე. როგორც ჩანს, ჩემი სულიერი სიმწიფე ამ ადამიანისაზე ნაკლებია, ჩემი გაგება არ არის სუფთა, და ჩემი სულიერი შესაძლებლობები მწირია. ვლოცულობ ღვთისადმი, რომ ნათელი მომფინოს და წინამძღოლობა გაიმწიოს მე — ადამიანს, რომელსაც სულიერი სიმწიფე ჯერ კიდევ აკლია. როგორ არ დასუსტდნენ ისინი განსაცდელების წინაშე? მათ გზას უკვალავდა ღვთის სიტყვები. მე რომ მსგავს გარემოებებს შევჯახებოდი, დავსუსტდებოდი და, შესაძლოა, წავბორძიკებულიყავი კიდეც. ღმერთმა წყალობა გამოიჩინა ჩემ მიმართ, შეამჩნია ჩემი მცირე სულიერი სიმწიფე და ჯერ არ დაუშვა, რომ მსგავსი სიტუაციის წინაშე აღმოვჩენილიყავი. ყველაფერი, რასაც ღმერთი აკეთებს, კარგია!“ მაგრამ ანტიქრისტეები უკმაყოფილონი არიან, როდესაც ამას ისმენენ: „რა? ყველაფერი, რასაც ღმერთი აკეთებს, კარგია? სად არის ეს სიკეთე? თუ ყველაფერი, რასაც ღმერთი აკეთებს, ასე კარგია, რატომ არიან ადამიანები ნეგატიურები და სუსტები? თუ ყველაფერი, რასაც ღმერთი აკეთებს, კარგია, რატომ ხდება ზოგიერთი ადამიანის განდევნა? თუ ყველაფერი, რასაც ღმერთი აკეთებს, კარგია, რატომ არის მუდმივად ჩაშლა და არეულობა სახარების ქადაგებისა და მოვალეობების შესრულების პროცესში? მე იმდენი კარგი რამ გავაკეთე; თავს ვწირავდი, შესაწირებს ვწირავდი და სახარების ქადაგებისას ხალხს ვიძენდი. რატომ არავინ მაქებს? რატომ არ მომცა ღმერთმა სამაგიეროდ რაიმე ჯილდო? თუ ხალხს ეუხერხულება პირში შემაქოს, არა უშავს, თუნდაც ზურგს უკან გააკეთონ ეს. რატომ არავინ მაქებს ან მაფასებს? ნუთუ არანაირი დამსახურება არ მაქვს?“ ისინი უკმაყოფილონი ხდებიან. თუ ვინმე აქებს ჩვეულებრივ ადამიანს, ანტიქრისტეებს ეს დიდად არ აღელვებთ. მაგრამ როგორც კი ვინმე ღვთის დიდ ძალაზე, დიდ სიყვარულსა და სიბრძნეზე, ან ღვთის იდენტობაზე მოწმობს, ანტიქრისტეებს სიძულვილი და შური იპყრობთ. როდესაც ვინმე მზადაა, დაემორჩილოს ღმერთს, იყოს წესიერი ქმნილება და ადამიანი, რომელიც არ სცილდება საკუთარ საზღვრებს და ემორჩილება შემოქმედის ხელმწიფებას, ანტიქრისტეებს ეს არ მოსწონთ და ამბობენ: „რატომ ემორჩილები ასე ნებით და აქტიურად ღმერთს? რატომ არის შენთვის ასე ძნელი, მომისმინო, რასაც ვამბობ? რასაც მე ვამბობ, არასწორი არ არის!“ მათ მოსწონთ, როცა ადამიანები მათი მიმდევრები არიან, ყოველ ფეხის ნაბიჯზე აქებენ, სახელები ბაგეებზე აკერიათ, გულში ატარებენ, მათი სიკეთისა და სიძლიერის შესახებ ოცნებობენ და ყველასთან აქებენ, ვისაც კი შეხვდებიან. თუ ავად ხდებიან და ხალხს თავს არ აჩვენებენ, ადამიანები იტყვიან: „რას გავაკეთებთ შენ გარეშე? შენ გარეშე გაფანტულები ვართ; ჩვენ არ შეგვიძლია რწმენის ან ცხოვრების გაგრძელება!“ ეს რომ ანტიქრისტეებს გაეგონათ, სიხარულისაგან მეცხრე ცაზე იქნებოდნენ და ამის გასაგონად მზად იქნებოდნენ, აეტანათ ნებისმიერი ტანჯვა ან დღეები გაეტარებინათ ჭამისა და ძილის გარეშე. მაგრამ თუ არავინ აქებს მათ, არ იყენებს მისაბაძ მაგალითად, არ ეთაყვანება და სერიოზულად არ აღიქვამს, ისინი გაღიზიანებას გრძნობენ და გულში სიძულვილს ატარებენ — ეს არის ტიპური ანტიქრისტე. მოკლედ რომ ვთქვათ, ანტიქრისტეები არასოდეს აღიარებენ ღვთის იდენტობას. ისინი არ იღებენ ღვთის იდენტობასა და არსს, მით უმეტეს — არ იღებენ იმ საქმეს, რომელიც მათზე აღასრულა მან, ვისაც ღვთის იდენტობა და არსი გააჩნია; და არც ღვთის მიერ კაცობრიობაში შესრულებულ მთელ საქმეს აღიარებენ ან იღებენ.

ბ. უარის თქმა ღვთის მეუფების აღიარებაზე ყოველივე არსებულზე

შემდეგ, მოდით, თანაზიარება ვიქონიოთ მეორე გამოვლინების შესახებ — „მათ არ სჯერათ ღმერთის არსებობის და უარყოფენ ქრისტეს არსს“: ანტიქრისტეები უარს ამბობენ ღვთის უზენაესი ხელმწიფების აღიარებაზე. ანტიქრისტეებისთვის შემოქმედი, რომელიც ფლობს ღვთის იდენტობას, უბრალოდ არ არსებობს, ის მხოლოდ მითია. განა შეუძლიათ ანტიქრისტეებს, აღიარონ ფაქტი, რომ შემოქმედი ფლობს მეუფებას ყოველივე არსებულზე? ცხადია, ისინი ამ ფაქტს არ აღიარებენ. ისინი ამას არ აღიარებენ, და ესეც ეფუძნება ფაქტებს. ანტიქრისტეების რწმენა, ცოდნა და ღვთის გაგება ეფუძნება ადამიანურ წარმოდგენებსა და ფანტაზიებს, კერპების შესახებ ზოგიერთ ადამიანურ აღქმებსა და გაგებას, და ასევე იმ მწვალებლობებსა და ცრუ სწავლებებს, რომლებსაც ეს კერპები იყენებენ ადამიანების შეცდომაში შესაყვანად. არის ანტიქრისტეების გულებში არსებული წარმოდგენები, ფანტაზიები, მწვალებლობები, ცრუ სწავლებები და სხვა რამეები თანხვედრაში ან წინააღმდეგობაში იმ ფაქტთან, რომ ღმერთი მეუფებს ყოველივე არსებულზე? ისინი, რა თქმა უნდა, წინააღმდეგობაში მოდიან ამ ფაქტთან. კერპებს, რომლებსაც ადამიანები შესაწირავს სწირავენ, შეცდომაში შეჰყავთ ისინი ისეთი მწვალებლობებისა და ცრუ სწავლებების გავრცელებით, რომლებიც ადამიანურ წარმოდგენებს, ფანტაზიებს და გემოვნებებს შეესაბამება, რათა მყარად მოიკიდონ ფეხი კაცობრიობაში, მაგალითად „ბუდა კეთილმოწყალეა“, „ზეცა უფრთხილდება ცოცხალ არსებებს“, „ერთი სიცოცხლის გადარჩენა შვიდსართულიანი პაგოდის აგებას სჯობს“, და „რაც ბედისწერითაა განსაზღვრული, მოხდება, და რაც არა — იმაზე ძალდატანება არ უნდა მოხდეს.“ კიდევ? (შენს ზემოთ, სამი ფუტის სიმაღლეზე, ღმერთია.) სად არის შენს ზემოთ სამი ფუტის სიმაღლე? ჰაერში, სადაც სატანა ცხოვრობს. ვინ არის ეს „ღმერთი“? (ეს სატანაა.) და რა არის გამონათქვამი, რომელსაც ბუდისტები ხშირად იყენებენ? (კეთილს კეთილი მიეზღვევა, ბოროტს კი — ბოროტი; ყველა და ყველაფერი თავის საზღაურს მიიღებს, უბრალოდ, ამისი დრო ჯერ არ დამდგარა.) ადამიანები სამყაროში ხშირად გაჟღერებულ ამ შედარებით პოზიტიურ გამონათქვამებსა და ფილოსოფიურ თეორიებს ჭეშმარიტებად მიიჩნევენ, მაგრამ სინამდვილეში, არის ეს სიტყვები ჭეშმარიტება? არსებობს რაიმე კავშირი მათსა და ჭეშმარიტებას შორის? (არა.) მაგალითად, „კეთილს კეთილი მიეზღვევა, ბოროტს კი — ბოროტი; ყველა და ყველაფერი თავის საზღაურს მიიღებს, უბრალოდ, ამისი დრო ჯერ არ დამდგარა.“ — რას ნიშნავს „კეთილს კეთილი მიეზღვევა“? რას გულისხმობს „კეთილი“? არის ეს სამართლიანობა, ჭეშმარიტება თუ ადამიანის მცირედი კეთილი ნება? (ეს ადამიანის კეთილი ნებაა.) ნამდვილად მიეზღვევა ადამიანის მცირე კეთილ ნებას კეთილი? სულაც არა. „ისინი, ვინც ხიდებს აშენებენ და გზებს აკეთებენ, ბრმები რჩებიან” — ხიდების აგება და გზების შეკეთება კეთილი საქმეებია, მაშ, რატომ რჩებიან ისინი ბრმები? არის ამ საქმეებისთვის რაიმე ჯილდო? (არა.) „ბოროტს კი — ბოროტი“ — მკვლელობა და ცეცხლის წაკიდება ბოროტებაა, მაშ, მიეზღვევა მათ ბოროტება? (არა.) რატომ არა? „ხოლო მკვლელებისა და ცეცხლის წამკიდებლების შთამომავლობა მრავლდება“ — ეს სიტყვები უარყოფს პრინციპს „ბოროტს კი ბოროტი მიეზღვევა“. „ყველა და ყველაფერი თავის საზღაურს მიიღებს, უბრალოდ, ამისი დრო ჯერ არ დამდგარა“ — რას ნიშნავს „ამისი დრო ჯერ არ დამდგარა“? რას ნიშნავს, რომ დრო უნდა დადგეს? როდესაც ადამიანებს ჭეშმარიტება არ ესმით, ისინი ამ სიტყვებსა და გამონათქვამებს პოზიტიურ რამეებად და ჭეშმარიტებებად მიიჩნევენ. ადამიანები, რომლებსაც ცარიელი გულები აქვთ და არ გააჩნიათ სულიერი საზრდოს წყარო, ამ ეგრეთ წოდებულ სწორ სიტყვებს თავიანთ სულიერ საზრდოდ, სულიერი ნუგეშის ერთგვარ სახედ იღებენ, რათა თავი დაიმშვიდონ: „არა უშავს, ცხოვრებაში არსებობს იმედი, ამქვეყნად კვლავ არის მიუკერძოებლობა და სამართლიანობა, და კვლავ არსებობს ვიღაც, ვინც სამართალს დაიცავს. ჯერ კიდევ შესაძლებელია სამართლიანი შედეგის მიღება, და ამ ყველაფერზე, საბოლოო ჯამში, გადაწყვეტილება მიიღება.“ ჭეშმარიტია ის გამონათქვამები ღვთის მიერ ყოველივე არსებულზე მეუფების შესახებ? წარმოადგენენ ისინი იმ ფაქტის ჭეშმარიტ გამოვლინებებს, რომ ადამიანები აღიარებენ ღვთის მეუფებას ყოველივე არსებულზე? (არა.) დაკავშირებულია ის გამონათქვამები ან ანდაზები, რომლებსაც ადამიანები ამბობენ, ფაქტთან, რომ ღმერთი ყოველივე არსებულის მეუფეა? (არა.) რატომ არა? (ეს სიტყვები არ არის ჭეშმარიტება.) თქვენი პასუხი ამას თეორიულ დონეზე ამტკიცებს, მაგრამ რა არის ძირეული მიზეზი? ამ მოძღვრების ძირეული მიზეზი გაცილებით რთულია, მისი ახსნა მხოლოდ ამ ერთი წინადადებით შეუძლებელია. ვინაიდან საკითხი იმის შესახებ, რომ ღმერთი ყოველივე არსებულის მეუფეა, ასე მარტივი არ არის, როგორ უნდა ჩავწვდეთ ამას? როგორც მანამდე გვქონდა თანაზიარება, ანტიქრისტეები არ აღიარებენ ღვთის მეუფებას ყოველივე არსებულზე. მიუხედავად იმისა, თუ რას უყურებენ ანტიქრისტეები, ისინი ყოველთვის გარე დამკვირვებლის თვალთახედვით და მატერიალისტის თვალით იკვლევენ და აანალიზებენ მას; მატერიალისტისა, რომელიც ფულსა და ძალაუფლებას სიცოცხლეზე მეტად აფასებს. თუ ადამიანი რაიმეს ასეთი თვალთახედვით და პოზიციიდან უყურებს, ნუთუ არ შეიცვლება საკითხის არსი? ნუთუ არ იქნება ის განსხვავებული? რა იქნება საბოლოო შედეგი, თუ ვინმე ყოველივე არსებულის განვითარების კანონებსა და წესებს მატერიალისტის თვალთახედვით შეხედავს? განა მატერიალისტის მსოფლმხედველობა არ წარმოშობს ადამიანურ ფილოსოფიებს, სტრატეგიებს, მეთოდებსა და ამქვეყნიურ საქმეთა მოგვარების მიდგომებს? ნუთუ არ წარმოშობს ის თამაშის წესებს? (დიახ.) ეს არის შედეგი, და საკითხის არსიც სწორედ აქ არის.

როგორ უყურებს მატერიალისტი ძალაუფლებას? მათ სწამთ, რომ თუ ადამიანს სურს ძალაუფლების მოპოვება, პირველი — მას სჭირდება სტრატეგიები, მეორე — მას უნდა შეეძლოს ყველა ტიპის ადამიანით მანიპულირება, მესამე — უნდა იყოს სასტიკი და მეოთხე — უნდა იყოს ცვალებადი. განა ეს მატერიალისტის მსოფლმხედველობა არ არის? არის ამაში ღვთის მეუფებისადმი დაქვემდებარების თუნდაც მცირედი ნიშანი? (არა.) როგორ მოიფიქრეს მატერიალისტებმა ძალაუფლების შესახებ ეს შეხედულებები? განა ეს შეხედულებები ანტიქრისტეთა არსმა არ წარმოშვა? (დიახ.) ანტიქრისტეთა როგორმა არსმა? მითხარით, ანტიქრისტეებს უკეთური არსი რომ არ ჰქონოდათ, მოიფიქრებდნენ სიტყვებს: „უნდა შეეძლოს ადამიანებით მანიპულირება“? იფიქრებდნენ, რომ მათ „სჭირდებათ სტრატეგიები“? იტყოდნენ, რომ „უნდა იყვნენ ცვალებადნი“? სასტიკი არსი რომ არ ჰქონოდათ, იტყოდნენ, რომ „უნდა იყვნენ სასტიკნი“? (არა.) ეს განსაზღვრულია ანტიქრისტეთა არსით. მათი არსიდან მომდინარე სხვადასხვა აზრი მხოლოდ მათ გონებაში არსებული იდეებია თუ მათი ამქვეყნიური საქმიანობის პრინციპები და ყოველდღიურ ცხოვრებაში საკუთარი თავის წარმართვაც იგივეა? (მათი ამქვეყნიური საქმიანობის პრინციპები იგივეა.) ისინი მუდმივად აკეთებენ დასკვნებს თავიანთ ყოველდღიურ ცხოვრებასა და ჯგუფებს შორის, ამიტომ მათი სტრატეგიები სულ უფრო და უფრო მწიფდება და იხვეწება, ბოლოს კი ეშმაკისეული ხდება. რას ნიშნავს ეშმაკისეული? ეს ნიშნავს, იყო საკმარისად სასტიკი, საკმარისად დაუნდობელი და საკმარისად ცბიერი. შეუძლიათ მათი სისასტიკის, დაუნდობლობისა და ცბიერების გამოვლინებებს აიძულონ ისინი, დაემორჩილონ ღვთის მეუფებას და მის განაწესს? აბსოლუტურად არა. ამიტომ, განურჩევლად იმისა, ახალგაზრდები არიან თუ მოხუცები, ანტიქრისტეები ყველაფერს აკეთებენ საკუთარი ფილოსოფიების, კანონების, თამაშის წესების, სტრატეგიებისა და გამოცდილების საფუძველზე. შეესაბამება თუ ეწინააღმდეგება ეს ყველაფერი იმ ფაქტს, რომ ღმერთი მეუფეა ყოველივე არსებულის? (ეწინააღმდეგება.) როდესაც ანტიქრისტეები ამ ყველა საკუთარ გამოგონილ კანონს ახორციელებენ, რა არის მათი პრინციპი და მიზანი? რა არის მათი მოტივაცია? ისინი ამბობენ: „თუ გსურს მიიღო ის, რაც გინდა, უნდა ისწავლო, რომ აკეთო ყველაფერი, რაც საჭიროა, და არაფერზე დაიხიო უკან, უნდა იყო საკმარისად სასტიკი, საკმარისად დაუნდობელი და საკმარისად ცბიერი, როგორც ნათქვამია: „წვრილმანი ზრახვებით ჯენტლმენი ვერ გახდები; ნამდვილი მამაკაცი დაუნდობელი უნდა იყოს.“ რას ნიშნავს ეს? ეს ნიშნავს: „რა ღვთის მეუფება? რა ზეციურ განაწესზე ლოდინი? ასეთი რამეები არ არსებობს! რომელი თანამდებობის პირი ან მონარქი არ მივიდა იქამდე, სადაც არის, მძვინვარე და სასტიკი საშუალებებით? განა ეს თანამდებობები ბრძოლითა და ხოცვით არ არის მოპოვებული?“ მათი ამ თვალსაზრისიდან გამომდინარე, აღიარებენ ანტიქრისტეები იმ ფაქტს, რომ ღმერთი არის მეუფე ყოველივე არსებულზე? (არა.) ურწმუნოთა სამყაროში ანტიქრისტეებს გადარჩენის ამ კანონის მიმართ სწორედ ასეთი თვალთახედვა აქვთ. მაშასადამე, როდესაც ისინი ეკლესიაში არიან, გამოიყენებენ იმავე სტრატეგიებს მოქმედებისას? მიჰყვებიან იმავე ცხოვრებისეულ წესებს? ეს არ შეიცვლება არც ერთი ნიუანსით. მაშინაც კი, როდესაც ანტიქრისტეები მოდიან ეკლესიაში, ისინი არასდროს იკავებენ თავს და არასდროს სწორდებიან, აბსოლუტურად არ აკეთებენ ამას. ისინი ამბობენ: „თუ გსურს, სხვებზე მაღლა დადგე, უნდა ისწავლო სტრატეგიების ფლობა. როდესაც ყველა ირგვლივ არის, განსაკუთრებით მაშინ, როცა ირგვლივ გავლენიანი ადამიანები არიან, უნდა ეცადო, მაქსიმალურად გამოიჩინო თავი და დაანახო ეს მათ, ვინც სათავეშია, წინამძღოლებსა და ზემდგომებს. მაშინ გექნება შანსი, რომ დაგაწინაურონ და მნიშვნელოვან თანამდებობებზე დაგნიშნონ, და გექნება შესაძლებლობა, სხვებზე მაღლა დადგე. გარდა ამისა, თქვენ უნდა ისწავლოთ, რომ სხვაგვარად მოიქცეთ მაშინ, როცა ხალხის გარემოცვაში ხართ, და სხვაგვარად — როცა მარტო ხართ, თქვენ უნდა ისწავლოთ მოტყუებაში ჩართვა. აკეთეთ კარგი საქმეები ადამიანების თვალწინ, ხოლო საშინელი, ცუდი, ბნელი და ისეთი საქმეები, რომლებიც ადამიანებს არ მოსწონთ, აკეთეთ საიდუმლოდ. არასდროს მისცეთ არავის უფლება, ჩაგხედოთ სულში. ადამიანებს თქვენი საუკეთესო მხარე უნდა აჩვენოთ და კარგად უნდა შეინიღბოთ თავი. არ აქვს მნიშვნელობა, რამდენად ცუდი ხართ სინამდვილეში, ეს კარგად უნდა დაფაროთ. არ დაკარგოთ ადამიანების მხარდაჭერა. როგორც კი დაკარგავთ მათ მხარდაჭერას, უკვე გვიანი იქნება — მაშინ აღარ გექნებათ შანსი.“ ანტიქრისტეები ეკლესიაშიც გადარჩენის ასეთი სტრატეგიებითა და კანონებით ცხოვრობენ.

როგორ უყურებენ ანტიქრისტეები ყველა იმ ძმებისა და დების დამოწმებებს, რომლებმაც გამოსცადეს და შეიცნეს ღვთის მეუფება ყოველივე არსებულზე? ანტიქრისტეები ამბობენ: „ადამიანებს აქვთ ტვინი, აზრები და განათლება და რედაქტირებისა და შედგენის გზით მათ შექმნეს ეს გამოცდილებითი დამოწმებები. სინამდვილეში, ყველა ეს გამოცდილებითი დამოწმება ადამიანის მიერ არის მოგონილი, ყველა მათგანი ყალბია და შეუძლებელი. მეც შევძლებდი გამოცდილებითი დამოწმების შექმნას, თუ მე ამას შევთხზავდი. შემეძლო შემექმნა 10 ან 20 სტატია გამოცდილებითი დამოწმების შესახებ. „უბრალოდ არ მსურს ამის გაკეთება. გგონიათ, ვერ ვხედავ თქვენს პატარა მზაკვრულ გეგმებს? ნუთუ ამას მხოლოდ თავის გამოსაჩენად არ აკეთებთ? თქვენ ამას ღვთის დამოწმების, ღვთის სახელის დამოწმებისა და ღვთის მიერ ყოველგვარ არსებულზე მეუფების დამოწმების ლამაზ სახელს არქმევთ და ამბობთ, რომ ღვთის მოწმენი ხართ, მაგრამ სინამდვილეში, ამას მხოლოდ იმიტომ აკეთებთ, რომ თავი წარმოაჩინოთ და სხვებზე მაღლა დადგეთ.“ ისინი არ აღიარებენ იმ მოწმობათა ჭეშმარიტებას, რომლებიც ხალხში ღვთის მიერ შესრულებულ საქმეებს ეხება. რაც შეეხება გარე სამყაროს სხვადასხვა გარემოსა და სიტუაციებს და თითოეული ქვეყნის პირობებს, ანტიქრისტეებს არ შეუძლიათ დაინახონ, თუ როგორ მოქმედებს ღმერთი, და როდესაც საქმე ეხება ღვთის მიერ გარე სამყაროს გარემოს შენარჩუნებას, შეცვლას ან მოწყობას, მათ არ შეუძლიათ დაინახონ, თუ რა მნიშვნელობა აქვს იმას, რომ ღმერთი ამ ყველაფერს აკეთებს. მათ სჯერათ, რომ „ღმერთი არის მეუფე ყოველგვარ არსებულზე“ მხოლოდ ცარიელი, მაღალფარდოვანი განცხადებაა. სინამდვილეში, რომელ ქვეყანაშიც უნდა წახვიდე, იმ ქვეყნის მთავრობას უნდა დაემორჩილო, არა? ხომ იმ ქვეყნის მთავრობისა და კანონების შეზღუდვებს ექვემდებარები? განა ეს არ ნიშნავს, რომ განცხადება, თითქოს ღმერთი ყოველივე არსებულის მეუფეა, საფუძველს კარგავს? მიუხედავად იმისა, თუ როგორ ახორციელებს ის თავის მეუფებას, შეუძლია მას, რომელიმე ქვეყნის მთავრობასა და კანონებზე მაღლა დგომა?“ ამიტომ, როგორც კი გარე სამყაროში გარემო და სიტუაცია ეკლესიისა და ეკლესიის საქმისთვის არახელსაყრელი ხდება, ანტიქრისტეები ფარულად შეიგრძნობენ ბედნიერებას და იცინიან ამ ყველაფერზე, რითაც თავიანთ დემონურ სახეებს ამჟღავნებენ. როდესაც ეკლესიის საქმე შეუფერხებლად მიდის, ღმერთი აკურთხებს და წარუძღვება მას და ყველაფერი თავის გზაზეა, როდესაც გარე სამყაროდან არანაირი ჩარევა არ ხდება და ძმებისა და დების მდგომარეობა სულ უფრო და უფრო უმჯობესდება, ანტიქრისტეების გულებს მოუსვენრობა და მოუთმენლობა იპყრობს; ისინი უკიდურეს შურს, უხერხულობასა და სიძულვილს განიცდიან. რატომ გრძნობენ სიძულვილს? მათ არ სჯერათ, რომ ღმერთს შეუძლია, იყოს მეუფე ამ ყველაფრისა. ეკლესია ღვთის სახლია; ეს არის ადგილი, სადაც ღმერთი თავისი მართვის საქმეს აკეთებს, სადაც ღმერთი გადაარჩენს კაცობრიობას, სადაც ღვთის ნება შეუფერხებლად სრულდება და სადაც ღვთის სიტყვების ადამიანებში გაცნობიერება და დადასტურებაა შესაძლებელი. როდესაც ეკლესიის საქმე კარგად მიდის, ეს წარმოაჩენს ღვთის ხელმწიფების რეალობას, და ასევე ადასტურებს, რომ ფაქტი იმისა, თითქოს ღმერთი მეუფებს ყოველივეზე, არსებობს და ჭეშმარიტია. როდესაც ეს ფაქტი არსებობს და დასტურდება, ეს ანტიქრისტეებისთვის სახეში გარტყმას ნიშნავს. სახეში გარტყმის შემდეგ ანტიქრისტეები სიხარულს, სიმშვიდესა და კომფორტს გრძნობენ გულებში თუ წინააღმდეგობისა და აღშფოთების განცდა აქვთ? (ისინი გრძნობენ წინააღმდეგობას და აღშფოთებას.) რას ფიქრობენ გულებში? მათ სძულთ ღმერთი და უარყოფენ ღმერთს. თუ ზედაპირულად ჩანს, რომ ეკლესიისა და ძმებისა და დების მდგომარეობა დიდად სახარბიელო არ არის, როდესაც ეს ადამიანები დევნილნი, შევიწროებულნი და გარიყულნი არიან და საზოგადოებაში არანაირი სტატუსი არ გააჩნიათ, ანტიქრისტეები გულებში საკმაო ბედნიერებასა და კმაყოფილებას გრძნობენ; მაგრამ როდესაც ღვთის საქმე და ეკლესიური ცხოვრება აყვავებულია და მუდმივად ვითარდება, ანტიქრისტეები თავს ბედნიერად არ გრძნობენ. რატომ არ გრძნობენ თავს ბედნიერად? იმიტომ, რომ ეს ზედმეტად შეუსაბამოა მათ წარმოდგენებთან, ეს არის ის, რასაც არ მოელოდნენ. ღვთის მეუფება და ღვთის სიტყვები აღსრულდა და განხორციელდა, რითაც თავდაყირა დადგა მათი შეხედულებები, ამიტომაც თავს სევდიანად გრძნობენ. ანტიქრისტეების მიერ გამოვლენილ აზრებსა და შეხედულებებზე დაყრდნობით, ისევე როგორც მათი უკმაყოფილების განცდებზე, განა არ აქვთ მათ დიდი წითელი დრაკონის იდენტური თვალთახედვა? განა მათი ბუნება-არსება არ არის იგივე, რაც დიდი წითელი დრაკონისა? ეს სრულიად ერთი და იგივეა.

რაც შეეხება მთელ სამყაროს, ყოველივეს, და კანონებსა და წესებს, რომლებსაც ყველა ქმნილება მიჰყვება, ანტიქრისტეები ფიქრობენ: „ბუნება და სეზონები დიდი ხნის წინ ჩამოყალიბდა. თუ დიდხანს ცივა, დათბება; თუ დიდხანს ცხელა, აცივდება. როცა ფოთლების ცვენის დრო მოვა, ისინი ქარის დაბერვისას ჩამოცვივდებიან. განა ეს ყველაფერი ძალიან ნორმალური არ არის? როგორ არის ეს ღვთის მეუფება? როგორ არის ეს ღვთის მიერ დადგენილი კანონი? რისი გაკეთება შეუძლიათ ღვთის კანონებს? ადამიანებს იმდენი ცხოველი დაუხოცავთ ისე, რომ დიდი შედეგი არ მოჰყოლია; კაცობრიობა ხომ ისევ ისე განაგრძობს ცხოვრებას, როგორც მანამდე? ისინი ამბობენ, რომ ღმერთი მეუფეა ყოველივე არსებულის, მაშინ რატომ ვერ ვხედავ, როგორ ახორციელებს ღმერთი მეუფებას მათზე? ისინი ამბობენ, რომ ღმერთი მეუფეა ყოველივე არსებულის, მაგრამ რატომ ჰყვავიან ყოველთვის ბოროტი ადამიანები, მაშინ როცა კეთილებს არასდროს აქვთ უპირატესობა?“ საბოლოოდ, ისინი ასკვნიან შემდეგს: „ამ სამყაროში არ არსებობს მხსნელი; კაცობრიობაა ის, ვინც მანიპულირებს სამყაროთი. მსოფლიოს ქვეყნების დიდი ფიგურები და ლიდერები მართავენ ამ სამყაროს, და სწორედ ეს ადამიანები ცვლიან ამ სამყაროს ლანდშაფტს. იმ დიდი და უნარიანი ადამიანების გარეშე სამყარო განწირული იქნებოდა. რაც შეეხება იმას, რომ ღმერთი მეუფეა ყოველივე არსებულის, მე ამას ვერ ვხედავ. როგორ არის ღმერთი მათზე მეუფე? რატომ ვერ ვგრძნობ ამას? რატომ ვერ ვიგებ ამას? რატომ შეიცავს ყოველივე არსებულზე ღვთის მეუფება ისეთ რამეებს, რაც ადამიანურ წარმოდგენებს ეწინააღმდეგება?“ მათ არც აღიარება შეუძლიათ და არც მიღება. როდესაც საქმე ეხება ყოველივე არსებულზე ღვთის მეუფებას, იმ გზას, თუ როგორ არის ღმერთი ყოველივე არსებულის მეუფე, იმ განწყობას, რომელსაც ღმერთი ავლენს ყოველივე არსებულზე თავისი მეუფებით, ღვთის მოქმედების პრინციპებს, ღვთის არსს და ა.შ., ადამიანებს, რომლებიც ჭეშმარიტებას მიჰყვებიან, შეუძლიათ ამის მხოლოდ მცირე ნაწილი გაიაზრონ მთელი ცხოვრების განმავლობაში. თუმცა, ეს საკმარისია იმისთვის, რომ დაემორჩილონ შემოქმედის მეუფებასა და განგებას, დაემორჩილონ შემოქმედის მიერ წარმოთქმულ ყველა სიტყვას და აღიარონ შემოქმედი ღმერთად. მაშინაც კი, თუ ზოგიერთ ადამიანს შეუძლია ამის მცირე ნაწილის გაგება, მათთვის შეუძლებელია ამის სრულყოფილად გააზრება, რადგან ღვთის მრავალი საქმე სრულდება მისი სტატუსიდან და იდენტობიდან გამომდინარე, და ყოველთვის იქნება შეუსაბამობა ამ საქმეებსა და ადამიანთა, როგორც ქმნილებათა, აზროვნებასა და შემეცნებას შორის. ის მცირეოდენი, რისი გაგებაც ადამიანებს მთელი ცხოვრების განმავლობაში განცდილი მოვლენების მეშვეობით შეუძლიათ, მხოლოდ მათთვისაა აღქმადი, ვინც ჭეშმარიტებას მიჰყვება, ვისაც აქვს გამჭრიახობა და ჭეშმარიტების წვდომის უნარი. დაბალი სულიერი მონაცემების მქონე ადამიანებისთვის, რომლებსაც არ აქვთ გამჭრიახობა და საერთოდ არ უყვართ ჭეშმარიტება, გაგების ეს მცირე ნაწილიც მიუწვდომელია. ხშირად ამბობენ, რომ ღვთის აზრები ადამიანის აზრებზე მაღლა დგას. ეს ნიშნავს, რომ ადამიანები ყოველთვის ჩამორჩებიან შემოქმედის აზრებს და რომ მათ მიერ გაგების მცირე ნაწილის მიღწევა ღვთის მადლია. მათთვის, ვინც ჭეშმარიტებას მიჰყვება, ეს მხოლოდ მაშინ მიიღწევა, თუ ისინი მიიღებენ ღვთის საქმის ბოლო ეტაპს, ღვთის მრავალი სიტყვის მოსმენის, მრავალი ჭეშმარიტების გაგებისა და განცდის შემდეგ — ეს მთელი ცხოვრების ძალისხმევას მოითხოვს. რაც შეეხება ანტიქრისტეებს, რომლებიც ფუნდამენტურად უარყოფენ ღვთის იდენტობას, თავიანთი არსის მიხედვით, მათ არ უყვართ ჭეშმარიტება ან დადებითი მოვლენები და, მით უმეტეს, არ უყვართ არაფერი, რაც დაკავშირებულია ღვთის იდენტობასა და არსთან, ამიტომ ისინი ვერასდროს მიაღწევენ იმ წერტილამდე, რომ აღიარონ ფაქტი ყოველივე არსებულზე ღვთის მეუფების შესახებ. ამ ფაქტის აღიარება ჭეშმარიტების გააზრებისა და მისკენ სწრაფვის საფუძველზეა აგებული, მაგრამ ანტიქრისტეები უარყოფენ ჭეშმარიტებას, მის მიმართ ზიზღს განიცდიან, სძულთ ღმერთი, და მით უმეტეს, სძულთ ღვთის იდენტობა და არსი. ამიტომ, მათთვის ფაქტი ყოველივე არსებულზე ღვთის მეუფების შესახებ ყოველთვის არარსებული იქნება. რას ნიშნავს „არარსებული“? ეს ნიშნავს, რომ ეს თავკერძები ვერასდროს დაინახავენ ან გაიგებენ ფაქტს ყოველივე არსებულზე ღვთის მეუფების შესახებ. შესაბამისად, მათ არ შეუძლიათ მისი აღქმა. ფაქტი ყოველივე არსებულზე ღვთის მეუფების შესახებ მრავალ რამეს შეიცავს, და ის ეხება ბევრ ჭეშმარიტებას, ასევე ღვთის სიბრძნესა და ღვთის იდენტობასა და არსს. როგორ წარმართავს და განაგებს ღმერთი ყველაფერს, რაზეც ხელმწიფებს? ამ საკითხთან მიმართებაში, მეთოდების, დროისა და ღვთის განზრახვის თვალსაზრისით, როგორ გეგმავს და განკარგავს ამას ღვთის გონება? ამ ასპექტების საფუძველზე განსჯით, ყოველივე არსებულზე ღვთის მეუფება არ არის მარტივი საკითხი; აქ ჩართულია საკმაოდ რთული მიმართებები. ისეთი თავკერძები, როგორებიც ანტიქრისტეები არიან, რომლებსაც უბრალოდ არ გააჩნიათ სულიერი გაგება და არ იღებენ ჭეშმარიტებას, ვერასდროს გაიგებენ, თუ როგორ ახორციელებს ღმერთი მეუფებას ყოველივე არსებულზე. ისინი ვერასდროს გაიგებენ ამას, ჰოდა, შეუძლიათ ამისი აღიარება? (არ შეუძლიათ.) ზოგი ამბობს: „ისინი არ აღიარებენ ამას, რადგან ვერ იგებენ. ამისი გაგება რომ შეეძლოთ, განა არ აღიარებდნენ?“ ეს მხოლოდ ვარაუდია; ვარაუდები მხოლოდ ლოგიკას შეესაბამება, ისინი ფაქტებთან აუცილებელ თანხვედრაში არ მოდიან. მაშ, რა არის ფაქტების ჭეშმარიტება? ანტიქრისტეები არასდროს აღიარებენ ფაქტს ყოველივე არსებულზე ღვთის მეუფების შესახებ. ამჯერად ნუ ვისაუბრებთ ანტიქრისტეებზე და ამის ნაცვლად ვისაუბროთ მთავარანგელოზზე, სატანაზე, ეშმაკზე, დიდ წითელ დრაკონზე. ის დევნის ღვთის რჩეულ ხალხს, აზიანებს ეკლესიას და ღვთის საქმეს დაბრკოლებას უქმნის. როდესაც ღმერთი უბედურებებს ატეხს თავს, რაც მას პანიკაში ჩავარდნისკენ, გაგიჟებისა და გამოუვალ მდგომარეობაში აღმოჩენისკენ უბიძგებს, იგი ვერ უმკლავდება ამას და ბოლოს შეწყალებას ითხოვს: „აღარასდროს ვიბრძოლებ ზეცის წინააღმდეგ“. რა ინფორმაციის მიღება შეიძლება ამ განცხადებიდან? დიდი წითელი დრაკონი აღიარებს ზეცის და ღმერთის არსებობას, მაგრამ მისი ბუნება არ იცვლება; მიუხედავად იმისა, რომ იგი აღიარებს ღმერთის არსებობას, მაინც წინ აღუდგება და ეწინააღმდეგება ღმერთს. როდესაც იგი ვერ სძლევს ღმერთს, შეწყალებას ითხოვს და ამბობს, რომ აღარ იბრძოლებს ზეცის წინააღმდეგ. მაგრამ არის კი იგი ნამდვილად დამორჩილებული და შეწყალების მთხოვნელი? არა, როდესაც იგი გამოკეთდება, ბრძოლას კვლავ განაგრძობს; ეს მისი ბუნებაა, და მისი ბუნება არ იცვლება. ანტიქრისტეებსაც ზუსტად ასეთივე ბუნება აქვთ.

როგორ უყურებენ ანტიქრისტეები კაცობრიობის ბედზე ღვთის მეუფებას ყოველივე არსებულზე მისი მეუფების ფარგლებში? ეს ძალიან წვრილმან საკითხს მოიცავს. როდესაც საქმე ეხება ყოველივე არსებულზე ღვთის მეუფებას, „ყოველივე არსებულის“ კონცეფცია მაკროსკოპული და მეტისმეტად ფართოა; ანტიქრისტეებს მისი მიღება არ შეუძლიათ, ისინი ბრმანი არიან მის მიმართ და ვერ ხედავენ მასში არსებულ არსს. მაშ, ემორჩილებიან ანტიქრისტეები იმას, თუ როგორ ახორციელებს ღმერთი მეუფებას მათ საკუთარ ბედისწერაზე? სწვდებიან ამას? ესმით ეს? შეუძლიათ მისი აღიარება? მით უფრო — არა. ანტიქრისტეებს სჯერათ, რომ მათ რეალურ ცხოვრებაში ყველა კარგი რამ საკუთარი ძალისხმევით მოიპოვეს. მაგალითად, თუ უნივერსიტეტში ჩააბარეს, ამას სწავლაში საკუთარ მონდომებას მიაწერენ და სჯერათ, რომ პრესტიჟულ უნივერსიტეტში სასწავლებლად იყვნენ გაჩენილნი. თუ კარგად ცხოვრობენ და ფული გამოიმუშავეს, მიაჩნიათ, რომ გამდიდრებისთვის არიან დაბადებულნი, რადგან მკითხავებმა უწინასწარმეტყველეს, რომ აყვავებული ცხოვრება ექნებოდათ და იღბლიანები იქნებოდნენ, როგორც თანამდებობის პირებად გახდომასთან დაკავშირებით, ისე ფინანსური წარმატების მიღწევის თვალსაზრისით. როდესაც საქმე ცუდად მიდის, ან ისე არა, როგორც იმედი ჰქონდათ, და იტანჯებიან, იწყებენ წუწუნს: „რატომ მიდის ყველაფერი ასე ცუდად ჩემთვის? რატომ არის ჩემი ბედი ასეთი ცუდი? რა საშინელი იღბალი მაქვს!“ ისინი ამ მოვლენებს ადამიანური თვალთახედვით განმარტავენ და უყურებენ. თუ ყველაფერი შეუფერხებლად მიდის, ისინი ქედმაღლობენ, ყოველ ნაბიჯზე თავს იწონებენ, სასტიკ და მუქარისმომცველ იერს იღებენ და უხეშად და ამპარტავნულად იქცევიან; მაგრამ როდესაც საქმე ისე არ მიდის, როგორც სურთ, ისინი ღმერთს და სხვა ადამიანებს ადანაშაულებენ და ცდილობენ, იპოვონ გზა სიტუაციის შესაცვლელად და მისგან თავის დასაღწევად. ისინი ამბობენ, რომ ყველაფერი, რასაც ღმერთი განაგებს და აკეთებს, კარგია, მაგრამ განმარტოებით მყოფნი ტვინს იჭყლეტენ და ცდილობენ, გამოიყენონ ყველა საშუალება სიტუაციის შემოსაბრუნებლად და მისგან თავის დასაღწევად. ისინი ამბობენ: „უარს ვამბობ, დავიჯერო, რომ ჩემი ბედი ასეთი ცუდია, რომ ჩემი იღბალი ასეთი საშინელია. უარს ვამბობ, დავიჯერო, რომ სამყარო ასეთი უსამართლოა, რომ ჩემნაირი უნარიანი ადამიანი საბოლოოდ არ ეღირსება აღიარებას, რომ ჩემი ბრწყინვალების დრო არასდროს დადგება. სინამდვილეში ბედისწერა მხოლოდ ცარიელი გარსია, ეს უბრალოდ გამონათქვამია; ყველაფერი საკუთარ ძალისხმევასა და ბრძოლაზეა დამოკიდებული. როგორც უთქვამთ: „ადამიანმა უნდა გადაიტანოს უდიდესი განსაცდელები, რათა გახდეს უდიდესი ადამიანთაგანი.“ ეს არის უმაღლესი მრწამსი; ეს არასდროს უნდა დამავიწყდეს, ის ჩემს მოტივაციად უნდა გამოვიყენო“. ისინი კვლავ და კვლავ იმეორებენ, რომ ყველაფერი, რასაც ღმერთი აკეთებს, კარგია, რომ ღმერთი ყოველივე არსებულის მეუფეა და რომ ისინი ემორჩილებიან ღვთის განგებასა და მოწყობას, მაგრამ ბოლოს მაინც ამბობენ: „ადამიანმა უნდა გადაიტანოს უდიდესი განსაცდელები, რათა გახდეს უდიდესი ადამიანთაგანი“. სხვებისთვის ხილულად ისინი სულიერ სიტყვებს ამბობენ, მაგრამ ფარულად პრინციპები, რომლებსაც ნერგავენ, პრაქტიკაში იყენებენ და მიჰყვებიან, არის სატანის ფილოსოფია ამქვეყნიურ საქმეებთან, ლოგიკასა და აზროვნებასთან დაკავშირებით. არის ამაში რაიმე მორჩილება? (არა.) აი, ასე უყურებენ, ესმით და უდგებიან ანტიქრისტეები ფაქტს ყოველივე არსებულზე ღვთის მეუფების შესახებ. ამ გამოვლინებებსა და მაგალითებზე დაყრდნობით, აღიარებენ და სწამთ ანტიქრისტეებს ღვთის მეუფება ყოველივე არსებულზე თუ ეჭვქვეშ აყენებენ და გმობენ მას? (ისინი ეჭვქვეშ აყენებენ და გმობენ მას.) მიუხედავად იმისა, თუ რას ამბობენ ისინი, მათი რეალური გამოვლინებებიდან გამომდინარე, ანტიქრისტეები ფუნდამენტურად უარყოფენ ყოველივე არსებულზე ღვთის მეუფების ფაქტს და არ სჯერათ მისი. ზოგიერთი ანტიქრისტე აბსურდულ განცხადებებსაც აკეთებს: „როგორ შეიძლება, არაფრისთვის იბრძოდეთ და პასიურად ელოდოთ ღვთის მეუფებას? ნუთუ თქვენით არ უნდა მოამზადოთ საჭმელი? ნუთუ შეგიძლიათ, პირი დააღოთ და ელოდოთ, როდის ჩამოვარდება ციდან ღვეზელები? როგორი ხელმწიფებაც უნდა ჰქონდეს ღმერთს, ადამიანებმა ხომ მაინც უნდა იმუშაონ და იმოქმედონ, არა?“ ანტიქრისტეები არა მხოლოდ უარს ამბობენ ყოველივე არსებულზე ღვთის მეუფების ფაქტის აღიარებაზე, არამედ ისინი უარყოფენ და არასწორად განმარტავენ კიდეც მას. რა მიზანი აქვთ მათ ამ არასწორი ინტერპრეტაციისას? ისინი ეძებენ საფუძველს და საბაბს იმისთვის, რომ უსინდისოდ იბრძოლონ ყველა იმ სიკეთისთვის, რაც სურთ. ანტიქრისტეების სხვადასხვა გამოვლინებებზე დაყრდნობით, რა არის მათი ჭეშმარიტი თვალთახედვა ყოველგვარ არსებულზე ღვთის მეუფების ფაქტთან დაკავშირებით? ურწმუნოება, უარყოფა და დაგმობა — აი, ეს არის მათი ჭეშმარიტი თვალთახედვა.

ამ ორ პუნქტში, რომლებზეც დღეს თანაზიარება გვქონდა, უპირველეს ყოვლისა, გავაანალიზეთ ანტიქრისტეების გამოვლინება, რომლებსაც არ სწამთ ღვთის არსებობა. ამ თანაზიარების მოსმენის შემდეგ მოიპოვეთ რაიმე გაგება? როგორ ადამიანებს აქვთ ეს პრობლემები? როგორ ადამიანს აქვს ანტიქრისტეების ბუნება, მაგრამ არა ანტიქრისტეების არსი და შეუძლია შეცვლა? რომელ ადამიანებს აქვთ იგივე პრობლემები, მაგრამ აქვთ ანტიქრისტეს არსი, არ შეუძლიათ შეცვლა, არიან ღვთის სამუდამო მტრები და ისინი არა ხსნის, არამედ განადგურების ობიექტებს წარმოადგენენ? თქვენც ავლენთ ამგვარ გამოვლინებებს? გრძნობთ, რომ შეგიძლიათ შეცვლა? შეგიძლიათ მიიღოთ ჭეშმარიტება და გამოიყენოთ იგი ამ აზრების შესაცვლელად და ჩასანაცვლებლად? (დიახ.) რომელ ადამიანებს არ შეუძლიათ შეცვლა? არსებობს ადამიანთა კატეგორია, რომლებიც, როდესაც ხედავენ ურწმუნოებს, რომლებიც ფუფუნებაში ცხოვრობენ, სასახლეებივით მოწყობილ სახლებში ბინადრობენ და ჰყავთ რამდენიმე ძვირადღირებული ავტომობილი, ცთუნდებიან და ქვითინებენ: „რა კარგია იყო მდიდარი, იყო თანამდებობის პირი, იყო უნარიანი! რატომ არის ის ასეთი უნარიანი? რატომ არის ასეთი იღბლიანი? როგორ იშოვა ფული?“ როდესაც ისინი ხედავენ, რომ ვინმეს სოციალური სტატუსი აქვს, განსაკუთრებით ეპირფერებიან, მლიქვნელობენ და ცდილობენ მათი კეთილგანწყობა მოიპოვონ, მზად არიან, მათთვის ყველაფერი გააკეთონ და ნებისმიერ დონეზე მონურად ემსახურონ. მათ განსაკუთრებით უყვართ საზოგადოებაში არსებული ბოროტი ტენდენციები და ხშირად სურთ, მათი ნაწილი გახდნენ, რის გამოც წუხილს განიცდიან, როდესაც ღვთისადმი რწმენა ამის საშუალებას არ აძლევთ. უფრო მეტიც, ისინი გრძნობენ, რომ სამყარომ უკან მოიტოვა; თავს გრძნობენ მარტოსულად, უმწეოდ, თითქოს არაფერი აქვთ საყრდენად, ვერ პოულობენ ნუგეშს და ხშირად გრძნობენ გულგატეხილობას. ადამიანთა სხვა კატეგორია დიდ აღტაცებას გამოხატავს, როდესაც ხედავს, როგორ ტკბებიან წარმატებით ფულიანი და ძალაუფლების მქონე ადამიანები საზოგადოებრივი საქმეების მოგვარებისას და ხშირად აქებენ კიდეც ამას, ისინი ამბობენ: „მათ ადამიანი მოკლეს, მაგრამ რადგან ფული და კავშირები აქვთ, მხოლოდ რამდენიმე დღე გაატარეს ციხეში და შემდეგ გამოვიდნენ. აი, ეს არის ნამდვილი უნარი!“ ისინი დიდ პატივს სცემენ და აღმერთებენ საზოგადოებაში ასეთ ადამიანებს. ადამიანთა კიდევ ერთი ტიპი განსაკუთრებულ ყურადღებას აქცევს და ღრმად არის დაინტერესებული საზოგადოებაში არსებული მგრძნობიარე პოლიტიკური თემებით, და მათ მართლაც სურთ ჩაერთონ და თავით გადაეშვან პოლიტიკასთან დაკავშირებულ საქმეებში. ამ და სხვა მსგავსი ტიპის ადამიანებს, გულის სიღრმეში, ანტიქრისტეების მსგავსი დამოკიდებულება აქვთ ღმერთის მიმართ: მათ არ სწამთ ღვთის არსებობა, არ აღიარებენ ღვთის იდენტობას ან იმ ფაქტს, რომ ღმერთი მეუფებს ყოველივე არსებულზე. ეს ადამიანებიც ანტიქრისტეების ბანდას მიეკუთვნებიან. ისინი არ მიეკუთვნებიან ეკლესიას ან ღვთის სახლს და ბოლოს განდევნილები იქნებიან. მათ არ შეუძლიათ საერთო ენის გამონახვა მათთან, ვისაც ღმერთი სწამს, და გზა, რომლითაც მიდიან, ეწინააღმდეგება ღვთის მოთხოვნებს. ეს ადამიანები ყველანი სახიფათონი არიან; მაშინაც კი, თუ ჯერ არ ჩაუდენიათ რაიმე ბოროტება და ჯერ ღიად არ უარუყვიათ, არ განუსჯიათ ან დაუგმიათ ღმერთი, ან ღიად არ შეუყვანიათ ხალხი შეცდომაში და არ უბრძოლიათ ეკლესიაში სტატუსისთვის, მათ ანტიქრისტეების არსი გააჩნიათ, რადგან ფუნდამენტურად არ აღიარებენ ღვთის იდენტობას და მით უმეტეს, არ აღიარებენ იმ ფაქტს, რომ ღმერთი მეუფებს ყოველივე არსებულზე. ისინი ბოროტი ძალების ნაწილი და სატანის ბანდის წევრები არიან. ისინი პატივს მიაგებენ ბოროტებას, ნებისმიერ მწვალებლობას ან მცდარ შეხედულებას, რომელსაც ეშმაკები და სატანა უწევენ პროპაგანდას, ისევე როგორც ნებისმიერ ბოროტ ტენდენციას, რომელიც აღმოცენდება, პოპულარულია ან ვრცელდება სამყაროში. ისინი არ მიეკუთვნებიან ღვთის სახლს ან ეკლესიას და არ წარმოადგენენ ღვთის ხსნის ობიექტებს. ეს ადამიანები ღვთის ჭეშმარიტი მტრები არიან, ისინი ანტიქრისტეები არიან.

2020 წლის 14 ნოემბერი.


პუნქტი მეთხუთმეტე: მათ არ სჯერათ ღმერთის არსებობის და უარყოფენ ქრისტეს არსს (ნაწილი მეორე)

დღეს გავაგრძელებთ თანაზიარებას ანტიქრისტეების სხვადასხვა გამოვლინების მეთხუთმეტე პუნქტზე: მათ არ სჯერათ ღმერთის არსებობის და უარყოფენ ქრისტეს არსს. წინა თანაზიარებისას ჩვენ ეს თემა ორ ნაწილად დავყავით. პირველი ნაწილი არის ანტიქრისტეების მიერ ღვთის არსებობის ურწმუნოების სხვადასხვა გამოვლინება, რომელიც, თავის მხრივ, კიდევ ორ პუნქტად დავყავით: პირველი, ანტიქრისტეები უარყოფენ ღვთის იდენტობასა და არსს; მეორე, ანტიქრისტეები უარყოფენ ღვთის მეუფებას ყოველგვარ არსებულზე. წინა თანაზიარება ძირითადად გვქონდა იმაზე, თუ როგორ არ აღიარებენ ანტიქრისტეები ღვთის არსს ან მის ხასიათს, და როგორ არ აღიარებენ ანტიქრისტეები, რომ ყველაფერი, რასაც ღმერთი აკეთებს, ჭეშმარიტებაა და წარმოადგენს მის იდენტობას, და როგორ ნამდვილად არ იღებენ ანტიქრისტეები იმ მნიშვნელობასა და ჭეშმარიტებას, რომელიც დგას იმ ყველაფრის უკან, რასაც ღმერთი აკეთებს. ანტიქრისტეები თაყვანს სცემენ სატანას, ღმერთად მიიჩნევენ მას და სატანის ყველა განცხადებასა და თვალსაზრისს იყენებენ იმ საფუძვლად და სტანდარტად, რომლითაც ზომავენ ღვთის იდენტობას, არსს და ყველაფერს, რასაც იგი აკეთებს. ასე რომ, გულებში ისინი მუდმივად ადიდებენ და ეთაყვანებიან იმას, რასაც სატანა აკეთებს, განადიდებენ და აქებენ სატანის ქმედებებს და სატანას იყენებენ ღვთის იდენტობისა და არსის ჩასანაცვლებლად. კიდევ უფრო უარესია ის, რომ იმ ყველაფრის აღიარების საფუძველზე, რასაც სატანა აკეთებს, ისინი ყოველ ნაბიჯზე კითხვის ეჭვქვეშ აყენებენ ღვთის სიტყვებსა და საქმეს, ქმნიან წარმოდგენებსა და განსჯებს მათ შესახებ და საბოლოოდ გმობენ მის სიტყვებსა და საქმეს. ამიტომ ღვთის მიყოლის პროცესში ანტიქრისტეები არ იღებენ ღვთის სიტყვებს, როგორც მათ სიცოცხლეს, მათ ჭეშმარიტებას ან მათი სიცოცხლის მიმართულებასა და მიზანს. ამის ნაცვლად, ყოველ ნაბიჯზე ეწინააღმდეგებიან ღმერთს და ზომავენ ღვთის იდენტობასა და არსს ისეთი რამეებით, როგორებიც არის მათი წარმოდგენები და ფანტაზიები, სატანის ლოგიკა და აზრები, და სატანის ხასიათი და მეთოდები. ღვთის მიყოლის პროცესში ისინი მუდმივად ეჭვობენ, ეჭვქვეშ აყენებენ და აკვირდებიან ღმერთს, მუდმივად განსჯიან მას, სძულთ, გმობენ და უარყოფენ თავიანთ გულში. ყველაფერი, რასაც ანტიქრისტეები აკეთებენ, და მათი სხვადასხვა გამოვლინება ნამდვილად ამტკიცებს, რომ ისინი არ არიან ღვთის მიმდევრები, ნამდვილი მორწმუნეები, ან ჭეშმარიტებისა და ყოველივე პოზიტიურის მოყვარულები, და რომ ისინი, ამის ნაცვლად, ჭეშმარიტებისა და ღვთის მტრები არიან. როდესაც ეს ადამიანები მოდიან ღვთის სახლში, ეკლესიაში, ისინი აქ არ არიან იმისთვის, რომ მიიღონ ღვთის ხსნა ან წარსდგნენ ღვთის წინაშე და მიიღონ მისი სიტყვები, როგორც სიცოცხლე. მაშ, რის გასაკეთებლად არიან აქ მოსულები? როდესაც ეს ადამიანები მოდიან ღვთის სახლში, პირველ რიგში ცდილობენ, რომ, სულ მცირე, ცნობისმოყვარეობა დაიკმაყოფილონ; მეორე, მათ სურთ, მიჰყვნენ ამ ტენდენციას; და მესამე, უნდათ კურთხევა. ეს არის მათი განზრახვები და მიზნები, და სულ ეს არის. ანტიქრისტეების ბუნება-არსებიდან გამომდინარე, მათ არასდროს აქვთ განზრახული, მიიღონ ღვთის სიტყვები თავიანთ ცხოვრებად; მათ არასდროს აქვთ დაგეგმილი, აქციონ ღვთის სიტყვები პრაქტიკის პრინციპებად ან თავიანთი ცხოვრების მიმართულებად და მიზნად; და მათ არასდროს აქვთ დაგეგმილი, შეცვალონ ან მიატოვონ საკუთარი ხედვები, ან გარდაქმნან და უარჰყონ საკუთარი წარმოდგენები, და მივიდნენ ღვთის წინაშე, რათა საფუძვლიანად მოინანიონ და დაემხონ მის წინაშე და მიიღონ იგი, როგორც თავიანთი მაცხოვარი. მათ მსგავსი განზრახვა არ აქვთ. ისინი უბრალოდ აგრძელებენ ღვთის წინაშე ტრაბახს იმის შესახებ, თუ რამდენად დიდებულნი, შესძლებლობის მქონენი, ძლიერნი და ნიჭიერნი არიან, თუ როგორ შეუძლიათ, გახდნენ ღვთის სახლის ბურჯი და ხერხემალი და ა.შ., რათა ამით მიაღწიონ თავიანთ მიზანს — დაიმსახურონ მაღალი შეფასება, ღვთის აღიარება და დაწინაურება ღვთის სახლში, რათა დაიკმაყოფილონ საკუთარი ამბიციები და სურვილები. მხოლოდ ეს არ არის — მათ ასევე სურთ, დაიკმაყოფილონ თავიანთი ამბიცია, სურვილი და შეასრულონ გეგმა იმისა, რომ „მიიღონ ასმაგად ამ ცხოვრებაში და საუკუნო სიცოცხლე მომავალ საუკუნეში“. ოდესმე მიუტოვებიათ მათ ეს ამბიციები, სურვილები და გეგმები? შეუძლიათ, სუბიექტურად გაიგონ, მიატოვონ და მოაგვარონ ეს საკითხები? მათ ამის გაკეთება არასდროს დაუგეგმავთ. მიუხედავად იმისა, თუ რას ამბობს ან რას ამხელს ღვთის სიტყვები, თუნდაც შეეძლოთ მისი სიტყვების საკუთარ თავთან დაკავშირება, თუნდაც იცოდნენ, რომ მათი გეგმები, აზრები და განზრახვები ეწინააღმდეგება ღვთის სიტყვებს და არ შეესაბამება მათ, რომ ისინი ეწინააღმდეგება ჭეშმარიტების პრინციპებს და ანტიქრისტეების ხასიათის გამოვლინებებია, ისინი მაინც მტკიცედ ეჭიდებიან საკუთარ შეხედულებებს, ამბიციებსა და სურვილებს, და არ აქვთ რაიმე გეგმა, რომ შეიცვალონ, შემოაბრუნონ თავიანთი შეხედულებები, მიატოვონ თავიანთი ამბიციები და სურვილები, და მივიდნენ ღვთის წინაშე, რათა მიიღონ მისი მხილება, განსჯა, გაკიცხვა და გასხვლა. ეს ადამიანები არა მხოლოდ შეუვალები არიან თავიანთ გულებში, არამედ ამპარტავნები და ქედმაღლებიც — ისინი იმდენად ამპარტავნები არიან, რომ სრულიად არაგონივრულები ხდებიან. ამავდროულად ღვთის მიერ წარმოთქმული ყოველი სიტყვის მიმართ ზიზღით არიან განწყობილნი და სძულთ გულის სიღრმეში; მათ სძულთ ღვთის მიერ გახრწნილი კაცობრიობის ბუნება-არსების მხილება და, ასევე, სხვადასხვა გახრწნილი ხასიათის მხილება. მათ უმიზეზოდ სძულთ ღმერთი და ჭეშმარიტება, და თანაც სძულთ ისინი, ვინც ეძიებენ ჭეშმარიტებას და ისინი, ვინც ღმერთს უყვარს. ეს სრულად აჩვენებს, რომ ანტიქრისტეების ხასიათი მართლაც ბოროტია. მათი უმიზეზო სიძულვილი, მტრობა, წინააღმდეგობა, განსჯა და უარყოფა ღვთისა და ჭეშმარიტების მიმართ ასევე გვიჩვენებს, რომ ანტიქრისტეებს რეალურად სასტიკი ხასიათი აქვთ.

ანტიქრისტეების სხვადასხვა ხასიათი გახსრწნილი კაცობრიობის თვალსაჩინო მაგალითებია, და ანტიქრისტეების სხვადასხვა ხასიათის სიმძიმე ნებისმიერი ჩვეულებრივი გახრწნილი ინდივიდისას აჭარბებს. მიუხედავად იმისა, თუ რამდენად ღრმად ან კონკრეტულად ამხელს ღმერთი კაცობრიობის გახრწნილ ხასიათს, ანტიქრისტეები უარყოფენ და უკუაგდებენ ამას, არ იღებენ მას, როგორც ჭეშმარიტებას ან ღვთის საქმეს. ისინი უბრალოდ აღიარებენ და სჯერათ, რომ იყო საკმარისად ბოროტი, დაუნდობელი, უკეთური, ბოროტმოსურნე და ავი, არის ერთადერთი გზა, რომ საბოლოოდ მტკიცედ იდგნენ, გამოირჩეოდნენ და ბოლომდე ინარჩუნებდნენ პოზიციებს ამ საზოგადოებასა და ბოროტ ტენდენციებს შორის. ეს არის ანტიქრისტეების ლოგიკა. ამრიგად, ანტიქრისტეები მტრობითა და სიძულვილით არიან განწყობილნი ღვთის სამართლიანი და წმიდა არსის, ღვთის ერთგულებისა და ყოვლისშემძლეობის, და სხვა ყოველივე მსგავსი დადებითის მიმართ. მიუხედავად იმისა, თუ როგორ მოწმებენ ადამიანები ღვთის იდენტობას, არსსა და მის მთელ საქმეს, და მიუხედავად იმისა, თუ რამდენად კონკრეტულად და გულწრფელად აკეთებენ ამას, ანტიქრისტეები არ ღებულობენ ამას, ისინი არ აღიარებენ, რომ ეს ღვთის საქმეა, რომ მასში არის ჭეშმარიტება საძიებელი, ან რომ ეს არის საუკეთესო საგანმანათლებლო მასალა და ადამიანთა მიერ ღვთის ცოდნის დამოწმება. ამის საწინააღმდეგოდ, რა მცირედი საქმეც უნდა გააკეთოს სატანამ, იქნება ეს შეგნებულად თუ შეუგნებლად, ანტიქრისტეები თაყვანისცემით ემხობიან მის წინაშე. როდესაც საქმე ეხება იმას, რასაც სატანა აკეთებს, ანტიქრისტეები ერთიანად იღებენ, სწამთ, ეთაყვანებიან და მიჰყვებიან ამ ყველაფერს, მიუხედავად იმისა, თუ როგორ მიიჩნევიან ისინი ადამიანებში — კეთილშობილებად თუ მდაბლებად. თუმცა, არსებობს ერთი რამ, რაც აფორიაქებს ანტიქრისტეებს: ბუდამ თქვა, რომ მას შეუძლია ადამიანების სუფთა მიწაზე გადაყვანა, და ანტიქრისტეები ფიქრობენ: „ეს სუფთა მიწა, როგორც ჩანს, ჩამოუვარდება ცათა სასუფეველსა და ზეცას, რომელზეც ღმერთი ამბობს — ის არც ისე იდეალურია. მიუხედავად იმისა, რომ სატანა ძლევამოსილია და მას შეუძლია ადამიანებს უსასრულო სარგებელი მოუტანოს და დააკმაყოფილოს მათი ყველა ამბიცია და სურვილი, ერთი რამ არის, რაც მას არ შეუძლია: მისცეს ადამიანს დაპირება, რომელიც ადამიანებს საშუალებას მისცემს შევიდნენ ცათა სასუფეველში და მიიღონ საუკუნო სიცოცხლე. სატანა ვერ ბედავს ასეთი განცხადების გაკეთებას და ვერც იმას ახერხებს, რომ ეს აღასრულოს.“ გულის სიღრმეში ანტიქრისტეებს მიაჩნიათ, რომ ეს წარმოუდგენელია, და, ამავდროულად, გრძნობენ, რომ ეს ყველაზე სანანებელი რამ არის. და ამიტომ მაშინ, როდესაც იძულებით მიჰყვებიან ღმერთს, ისინი მაინც გეგმავენ, თუ როგორ მიიღონ უფრო დიდი კურთხევები და ვინ შეძლებს მათი სურვილებისა და ამბიციების დაკმაყოფილებას. ისინი ითვლიან და ითვლიან და, საბოლოოდ, სხვა გზა არ რჩებათ, გარდა იმისა, რომ წავიდნენ კომპრომისზე და დარჩნენ ღვთის სახლში. ანტიქრისტეების ამ გამოვლინებებზე დაყრდნობით, როგორია მათი დამოკიდებულება და თვალთახედვა ღვთის მიმართ? აქვთ მათ თუნდაც გულწრფელი რწმენის ნატამალი? აქვთ ჭეშმარიტი რწმენა ღვთის მიმართ? თუნდაც მცირედით, აღიარებენ ღვთის მოქმედებებს? შეუძლიათ, გულის სიღრმიდან თქვან „ამინ“ იმ ფაქტზე, რომ ღვთის სიტყვა არის ჭეშმარიტება, სიცოცხლე და გზა? ღვთის მიერ კაცობრიობის შორის ასეთი დიდებული საქმის აღსრულების მიუხედავად — შეუძლიათ კი ანტიქრისტეებს, გულის სიღრმიდან განადიდონ ღვთის დიდი ძალმოსილება და სამართლიანი ხასიათი? (არა.) ზუსტად იმის გამო, რომ ანტიქრისტეები უარყოფენ ღვთის იდენტობას, არსსა და მის მთელ საქმეს, ისინი მუდმივად ადიდებენ და მოწმებენ საკუთარ თავზე მისი მიყოლის პროცესში, ცდილობენ, მოიპოვონ ადამიანთა კეთილგანწყობა და გულები, და კიდევ ცდილობენ, აკონტროლონ და დაატყვევონ ადამიანების გულები და შეეჯიბრონ ღმერთს მის რჩეულ ხალხთან დაკავშირებით. ყველა ეს გამოვლინება ამტკიცებს, რომ ანტიქრისტეები არასდროს აღიარებენ ღვთის იდენტობასა და არსს და არც იმას სცნობენ, რომ კაცობრიობა და ყოველივე შემოქმედის ხელმწიფების ქვეშ იმყოფება. ზუსტად ეს გავაანალიზეთ გასულ ჯერზე იმ თვალთახედვების, გამოვლინებებისა და გაცხადებების შესახებ, რომლებიც ანტიქრისტეებს აქვთ ღვთის არსებობასთან დაკავშირებით. რადგან ანტიქრისტეებს ასეთი შეხედულებები და გამოვლინებები აქვთ ღვთის არსებობასთან დაკავშირებით, როგორია მაშინ მათი დამოკიდებულება ქრისტეს, ანუ განკაცებული ღვთის ხორცის მიმართ? შეუძლიათ კი მათ ჭეშმარიტად ირწმუნონ, აღიარონ, მიჰყვნენ და დაემორჩილონ მას? (არა.) თუ განვსჯით იმის მიხედვით, თუ როგორ ეპყრობიან ანტიქრისტეები ღვთის არსებობას, ისინი ზუსტად ასეთსავე დამოკიდებულებას ავლენენ ღვთის სულის მიმართაც; ამდენად, ზედმეტია იმის თქმა, რომ მათი დამოკიდებულება ღვთის განკაცების მიმართ კიდევ უფრო მეტად საძაგელი უნდა იყოს, თანაც — უფრო მკვეთრი და მძიმე გამოვლინებებით.

II. ანტიქრისტეები უარყოფენ ქრისტეს არსს

დღეს თანაზიარება გვექნება იმის შესახებ, თუ როგორ ეპყრობიან ანტიქრისტეები განკაცებულ ღმერთს, ქრისტეს, ღვთის არსებობის ურწმუნობაზე დაყრდნობით. საყოველთაოდ აღიარებული ფაქტია, რომ ანტიქრისტეებს არ სჯერათ ღმერთის არსებობის. მთელი ამ თანაზიარების, მხილებისა და გაანალიზების შემდეგ მოიპოვეთ რაიმე კონკრეტული გაგება ანტიქრისტეების ხასიათებისა და გამოვლინებების შესახებ? მიუხედავად იმისა, იღებენ თუ არა ისინი განკაცებული ღვთის მიერ შესრულებულ საქმეს ან ღვთის ხორცშესხმის ფაქტს, რეალობაში ისინი უარყოფენ ღვთის არსებობას. მაინც ზუსტად რა ტიპის ადამიანები არიან? ზუსტად რომ ვთქვათ, ისინი სარგებელზე ორიენტირებული ურწმუნოები, ფარისევლები არიან. ზოგიერთი მათგანი აშკარად ბოროტი ჩანს, ზოგიერთი კი — თავმდაბალი, დახვეწილი, ღირსეული და კეთილშობილი ქცევით — ისინი სტანდარტული ფარისევლები არიან. როდესაც საქმე ეხება ამ ორი ტიპის ადამიანს — მათ, ვინც ბოროტად გამოიყურება, და მათ, ვინც ღვთისმოშიში და არაბოროტია — თუ ისინი ფუნდამენტურად არ იჯერებენ ღვთის არსებობას, შეგვიძლია ვთქვათ, რომ ისინი ურწმუნოები არიან? (დიახ.) დღეს ჩვენ გვექნება თანაზიარება იმის შესახებ, თუ რა შეხედულებები და დამოკიდებულებები აქვთ ურწმუნოებს ქრისტეს მიმართ, რა გამოვლინებებს ავლენენ ისინი ქრისტეს სხვადასხვა ასპექტის მიმართ და როგორ შეგვიძლია გავიგოთ ანტიქრისტეების არსი ამ გამოვლინებების საფუძველზე.

ა. როგორ ეპყრობიან ანტიქრისტეები ქრისტეს წარმოშობას

როდესაც საქმე ეხება ქრისტეს, რომელიც განსაკუთრებული იდენტობის მქონე ჩვეულებრივი ადამიანია, რა აინტერესებს ხალხს ყველაზე მეტად? უპირველეს ყოვლისა, ნუთუ ბევრს არ აინტერესებს მისი წარმოშობა? ეს ხალხის ყურადღების ფოკუსია. მაშ, მოდით, თანაზიარება გავმართოთ იმაზე, თუ როგორ ეპყრობიან ანტიქრისტეები ქრისტეს წარმოშობას. სანამ ამაზე გვექნება თანაზიარება, იმაზე ვისაუბროთ, თუ როგორ დაგეგმა ღმერთმა თავისი ხორცის წარმოშობის სხვადასხვა ასპექტი, როდესაც მან ხორცი შეისხა. როგორც ცნობილია, მადლის ეპოქაში ქრისტე სულიწმიდისგან ჩაისახა და ქალწულისაგან იშვა. იგი დაიბადა ზედმეტად ჩვეულებრივ, ნორმალურ ოჯახში, რასაც დღევანდელი ტერმინებით ჩვეულებრივი მოქალაქეების ოჯახს დავარქმევდით. იგი არ დაბადებულა მდიდარ, მოხელეთა ან გამოჩენილ დიდ ოჯახში — იგი ბაგაშიც კი დაიბადა, რაც ძალიან წარმოუდგენელი და ყველას წარმოსახვის მიღმა იყო. თუ გადავხედავთ ღვთის პირველი განკაცების წარმოშობის ყველა ასპექტს, ოჯახი, რომელშიც განკაცებული ღმერთი დაიბადა, ძალიან ჩვეულებრივი იყო. დედამისი, მარიამიც, ჩვეულებრივი იყო და არა გამორჩეული ადამიანი; მას ნამდვილად არ ჰქონდა რაიმე განსაკუთრებული ძალები ან არაორდინალური, უნიკალური ნიჭი. თუმცა, აღსანიშნავია, რომ ის არ ყოფილა არც ურწმუნო და არც არამორწმუნე, არამედ იყო ღვთის მიმდევარი. ეს ძალიან მნიშვნელოვანია. იოსები, მარიამის ქმარი, დურგალი იყო. დურგალი ხელოსნის ერთგვარი ნაირსახეობაა, და მას საშუალო შემოსავალი ჰქონდა, მაგრამ არ იყო მდიდარი და არც ბევრი დანაზოგი ჰქონდა. მიუხედავად ამისა, ის შორს იყო გაჭირვებისგან და შეეძლო, ოჯახის ყველა ძირითადი საჭიროება დაეკმაყოფილებინა. უფალი იესო სწორედ ასეთ ოჯახში დაიბადა; თუ დღევანდელი შემოსავლისა და ცხოვრების პირობების სტანდარტებით ვიმსჯელებთ, მისი ოჯახი საშუალო კლასად ძლივს ჩაითვლებოდა. კაცობრიობა ასეთ ოჯახს წარჩინებულად მიიჩნევდა თუ დაბალი სოციალური კლასის წარმომადგენლად? (დაბალი სოციალური კლასის წარმომადგენლად.) ამრიგად, ოჯახი, რომელშიც უფალი იესო დაიბადა, შორს იყო იმისგან, რომ ყოფილიყო ცნობილი, მდიდარი ან სახელოვანი, და კიდევ უფრო შორს იდგა იმისგან, რასაც დღეს მაღალ კლასად მიიჩნევენ. როდესაც მდიდარი ან მაღალი სტატუსის ოჯახების ბავშვები გარეთ გადიან, ხალხი, ჩვეულებრივ, მათ ირგვლივ შემოიკრიბება და გარს ეხვევა, მაგრამ უფალი იესოს ოჯახი სრულიად საპირისპირო იყო. იგი დაიბადა ოჯახში, რომელსაც არ ჰქონდა ძვირადღირებული საცხოვრებელი პირობები ან შესამჩნევი სტატუსი. ეს იყო ძალიან ჩვეულებრივი ოჯახი, რომელიც ხალხისთვის შეუმჩნეველი და მათგან უგულებელყოფილი იყო, ისე, რომ არავინ ღაღადებდა მათ ქებას და არც არავინ ეხვეოდა გარს. იმჟამინდელი ასეთი ფონისა და სოციალური გარემოს პირობებში, იყო თუ არა ქრისტე იმ პოზიციაში, რომ მიეღო უმაღლესი განათლება ან ზემოქმედება და გავლენა განეცადა ზეპური საზოგადოების სხვადასხვა ცხოვრების წესის, აზრების, შეხედულებებისა და ა.შ. მხრივ? ცხადია, არ იყო. მან მიიღო ჩვეულებრივი განათლება, კითხულობდა წმინდა წერილებს სახლში, უსმენდა ამბებს თავისი მშობლებისგან და მათთან ერთად ესწრებოდა საეკლესიო მსახურებებს. ყველა თვალსაზრისით უფალი იესოს წარმოშობა და ის გარემო, რომელშიც იგი გაიზარდა, არ იყო ისეთი პრესტიჟული ან კეთილშობილური, როგორც ხალხს შეიძლებოდა წარმოედგინა. გარემო, რომელშიც იგი გაიზარდა, იგივენაირი იყო, როგორიც ჩვეულებრივი ადამიანისა. მისი ყოველდღიური ცხოვრება მარტივი და ჩვეულებრივი იყო, საცხოვრებელი პირობები — საშუალო ადამიანის მსგავსი; ისინი არაფრით განსაკუთრებული არ ყოფილა და იგი მოკლებული იყო საზოგადოების უმაღლესი ფენების განსაკუთრებულ, უმაღლეს საცხოვრებელ პირობებს. ეს იყო გარემო, რომელშიც ღვთის პირველი ხორცშესხმული სხეული დაიბადა, და გარემო, რომელშიც იგი გაიზარდა.

მიუხედავად იმისა, რომ ამჯერად განკაცებული ღმერთის სქესი სრულიად განსხვავდება წინა შემთხვევისგან, მისი ოჯახური წარმომავლობა ანალოგიურად ჩვეულებრივი და ყოველგვარი გამორჩეული სტატუსის გარეშეა. ზოგი სვამს კითხვას: „რამდენად ჩვეულებრივი?“ ამ ეპოქაში ჩვეულებრივი ნიშნავს უბრალო საყოფაცხოვრებო გარემოს. ქრისტე მუშის ოჯახში დაიბადა, ე.ი. ოჯახში, რომელიც საარსებოდ ხელფასზეა დამოკიდებული, რომელსაც საკუთარ ძირითად საჭიროებებზე ზრუნვა შეუძლია, მაგრამ ისეთი შესაძლებლობით არ გამოირჩევა, როგორც მდიდარი. ქრისტე ჩვეულებრივ ადამიანებთან ურთიერთობდა და ჩვეულებრივი ადამიანების ცხოვრებას ეცნობოდა; ის ასეთ გარემოში ცხოვრობდა, მასში განსაკუთრებული არაფერი იყო. ზოგადად, განა მუშათა ოჯახის შვილებს ხელოვნების უნარების დასწავლის საშუალება აქვთ? განა აქვთ შესაძლებლობა, გაეცნონ მაღალ საზოგადოებაში გავრცელებულ სხვადასხვა შეხედულებას? (არა). ისინი არა მარტო არ იმყოფებიან იმ პოზიციაში, რომ შეისწავლონ სხვადასხვა უნარები, არამედ, მეტიც — მათ არ აქვთ შესაძლებლობა, შეხება ჰქონდეთ მაღალ საზოგადოებაში მყოფ ადამიანებთან, მოვლენებთან და საგნებთან. ამ თვალთახედვით, ოჯახი, რომელშიც ამჯერად დაიბადა განკაცებული ღმერთი, ძალიან ჩვეულებრივია. მისი მშობლები პატივსაცემი ადამიანები არიან, რომელთა საარსებო წყარო მათ შრომასა და სამსახურზეა დამოკიდებული, და საშუალო საყოფაცხოვრებო პირობები აქვთ. ასეთი პირობები ყველაზე გავრცელებულია თანამედროვე საზოგადოებაში. არამორწმუნეთა თვალთახედვით, ქრისტეს დაბადების გარემოს არანაირი გამორჩეული ან უკეთესი პირობები არ ახლდა თან და მის ოჯახურ წარმომავლობაში ან ცხოვრების ხარისხში თავის მოსაწონებელი არაფერი იყო. ზოგიერთი ცნობილი ადამიანი მეცნიერთა ოჯახებში იბადება; მათი წინაპრები პედაგოგები და უფროსი ინტელექტუალები იყვნენ. ისინი ამ გარემოში გაიზარდნენ, მეცნიერთა ოჯახის თანდაყოლილი სტილითა და მანერით. აირჩია ღმერთმა მსგავსი ოჯახური წარმომავლობა თავისი განკაცებული ხორცისთვის? არა. ამჯერადაც ღვთის ხორცშესხმას არ გააჩნია გამორჩეული ოჯახური წარმომავლობა და თვალსაჩინო სოციალური სტატუსი, და მით უმეტეს არ ჰქონია აღმატებული საყოფაცხოვრებო გარემო — მისი ოჯახი სრულიად ჩვეულებრივია. მოდი, ჯერ კიდევ ნუ განვიხილავთ, თუ რატომ აირჩია განკაცებულმა ღმერთმა სწორედ ასეთი ოჯახი, საცხოვრებელი გარემო და პირობები, რომელშიც უნდა გაზრდილიყო; ამის მნიშვნელობაზე ახლა არ ვისაუბრებთ. მითხარით, ნუთუ ზოგიერთს არ აინტერესებს, დაამთავრა თუ არა ქრისტემ უნივერსიტეტი? სიმართლეს გეტყვით: მე სკოლა კოლეჯში ჩასაბარებელ გამოცდამდე მივატოვე და 17 წლის ასაკში სახლიდან წამოვედი. მაშ, დავამთავრე თუ არა უნივერსიტეტი? (არა). ეს ცუდი ამბავია თუ კარგი თქვენთვის? (ვფიქრობ, ამის ცოდნა არაფერს ცვლის, ის არ უკავშირდება ღვთის მიყოლას.) ეს სწორი თვალთახედვაა. ამის შესახებ არასდროს მისაუბრია, არა იმიტომ, რომ დამალვა ან მიჩქმალვა მინდოდა, არამედ იმიტომ, რომ ამის თქმა საჭირო არ არის, რადგან ეს ყველაფერი სრულიად შეუსაბამოა ღვთის შეცნობასთან და მიყოლასთან. მიუხედავად იმისა, რომ განკაცებული ღმერთის დაბადების პირობებს, მის ოჯახურ გარემოსა და იმ გარემოს, რომელშიც გაიზარდა, არანაირი გავლენა არ აქვს ღმერთის ან განკაცებული ღმერთის შეცნობასთან და რეალურად არ უკავშირდება ამ რაღაცებს, მაინც რატომ განვიხილავ ამ საკითხებს აქ? დღეს რასაც განვიხილავთ, ეხება ანტიქრისტეების ერთ-ერთ შეხედულებას ქრისტეს შესახებ. ღმერთმა არ აირჩია თვალსაჩინო სტატუსი, კეთილშობილური იდენტობა ან გამორჩეული ოჯახური და სოციალური წარმომავლობა თავისი განკაცებული ხორცისთვის, მით უმეტეს, საკუთარი თავისთვის არ აირჩია აღმატებული, უზრუნველი, შეძლებული, ფუფუნებით სავსე გარემო, რომელშიც გაიზრდებოდა. ღმერთმა ასევე არ აირჩია ისეთი ოჯახური წარმომავლობა, სადაც შეძლებდა უმაღლესი განათლების მიღებას ან მაღალ საზოგადოებასთან ზიარებას. იმის გათვალისწინებით, თუ რა პირობები აირჩია ღმერთმა განკაცებისას, იმოქმედებდა თუ არა ეს ყოველივე იმ საქმეზე, რომლის შესასრულებლადაც ქრისტე მოვიდა? (არა.) თუ გადავხედავთ მისი შემდგომი საქმიანობის პროცესს, ბუნებასა და შედეგებს, ეს ასპექტები არანაირად არ მოქმედებს ღვთის სამუშაო გეგმაზე, ეტაპებსა თუ შედეგებზე; პირიქით, მისი არჩევანის ამ ასპექტებს გარკვეული უპირატესობა აქვს — კერძოდ, ის, რომ მან სწორედ ასეთ გარემოში დაბადება აირჩია, უფრო სასარგებლოა ღვთის რჩეული ხალხის ხსნისთვის, რადგან მათი 99% მსგავსი წარმომავლობისაა. ეს არის განკაცებული ღვთის წარმოშობის მნიშვნელობის ერთ-ერთი ასპექტი, რომელიც ადამიანებმა უნდა გაიგონ.

სწორედ ახლა მარტივი, ზოგადი ტერმინებით ვისაუბრე ქრისტეს დაბადების პირობებსა და გარემოზე, რათა ზოგადი წარმოდგენა შეგქმნოდათ ამის შესახებ. შემდეგში გავაანალიზოთ, თუ როგორ ეპყრობიან ანტიქრისტეები განკაცებული ღვთის წარმოშობას. თავდაპირველად ანტიქრისტეები ფარულად აბუჩად იგდებენ და ეწინააღმდეგებიან ქრისტეს დაბადების გარემოსა და პირობებს. აბუჩად რატომ იგდებენ და რატომ ეწინააღმდეგებიან მას? იმიტომ, რომ ისინი თავიანთ თავში ფიქრებსა და წარმოდგენებს ატარებენ. როგორია მათი თვალთახედვა ამის შესახებ? „ღმერთი არის შემოქმედი, ის ყველაფერზე აღმატებულია, ის უფრო მაღლა დგას, ვიდრე ზეცა, კაცობრიობა და ყველა სხვა შექმნილი არსება. თუ ეს ადამიანი ღმერთია, მაშინ ის კაცობრიობაში უმაღლეს ადგილს უნდა იკავებდეს.“ რას გულისხმობენ იმაში, რომ ის უმაღლეს ადგილს უნდა იკავებდეს? ისინი გულისხმობენ, რომ ის ყველაზე მაღლა უნდა იდგეს, რომ იგი გამორჩეულ, კეთილშობილურ და დიდ ოჯახში უნდა დაიბადოს და არაფერი უნდა აკლდეს; რომ ის მდიდარ ოჯახში უნდა დაიბადოს, მას უნდა ჰქონდეს აბსოლუტური ძალაუფლება, ისევე, როგორც ხელმწიფება და გავლენა, და იყოს განსაკუთრებით შეძლებელი და მილიარდერი. ამავდროულად, ის უმღლესი განათლების მქონე უნდა იყოს და სწავლობდეს ყველაფერს, რაც ადამიანებმა ამ სამყაროში უნდა იცოდნენ. მაგალითად, ტახტის მემკვიდრესავით, მას ინდივიდუალური რეპეტიტორი უნდა ჰყავდეს, დადიოდეს ელიტურ სკოლებში და ტკბებოდეს უმაღლესი ფენის ცხოვრებით. ის არ უნდა იყოს ჩვეულებრივი ოჯახის შვილი. რადგან ქრისტე ხორცშესხმულია, მისი განათლება სხვებზე მაღლა უნდა იდგეს და მისი სასწავლო მასალები უნდა განსხვავდებოდეს ჩვეულებრივი ადამიანების მასალებისგან. ისინი ფიქრობენ, რომ რადგან ქრისტე მეფობისთვის მოდის, მან უნდა ისწავლოს მმართველობის ხელოვნება, ასევე კაცობრიობის მართვა და კონტროლი, შეისწავლოს ოცდათექვსმეტი სტრატაგემა, ისწავლოს მრავალი ენა და დაეუფლოს ზოგიერთ მხატვრულ უნარს, რათა ეს ყველაფერი თავის მომავალ საქმიანობაში გამოიყენოს და მომავალში ყველა ტიპის ადამიანი მართოს. მათი აზრით, მხოლოდ ასეთი ქრისტე იქნებოდა კეთილშობილი, დიდებული და ადამიანების გადარჩენის უნარის მქონე, რადგან საკმარისი ცოდნა და ნიჭი ექნებოდა, ისევე, როგორც ადამიანების აზრების წაკითხვის საკმარისი უნარი, რათა მათი კონტროლი შეძლებოდა. ანტიქრისტეებს ასეთი წარმოდგენები აქვთ ღვთის განკაცებული ხორცის წარმოშობაზე და ისინი ამ წარმოდგენებს ეჭიდებიან ღვთის განკაცების მიღებისას. პირველ რიგში, ისინი არ თმობენ თავიანთ წარმოდგენებს და არ ცდილობენ, ღვთის საქმეები ხელახლა თავიანთი გულების სიღრმიდან აღიქვან ან გაიგონ. ისინი არ უარყოფენ საკუთარ წარმოდგენებსა და შეხედულებებს ან ვერ იგებენ რომ მცდარი შეხედულებები აქვთ; არც იმისკენ ისწრაფვიან, რომ შეიცნონ ქრისტე და ღვთის განკაცება და მიიღონ ყველაფერი, რასაც ქრისტე ამბობს და აკეთებს ჭეშმარიტებისადმი მორჩილების დამოკიდებულებითა და პრინციპით. სანაცვლოდ, ისინი ყველაფერს საკუთარი წარმოდგენებითა და შეხედულებებით ზომავენ. „ქრისტეს ეს განცხადება ლოგიკას მოკლებულია; ის ცუდად არის ფორმულირებული; აქ გრამატიკული შეცდომაა; აშკარად ჩანს, რომ ქრისტე უმაღლესი განათლების მქონე არ არის. განა ის უბრალო ადამიანივით არ საუბრობს? როგორ შეუძლია ქრისტეს ასე საუბარი? ეს მისი ბრალი არ არის. სინამდვილეში, მასაც სურს, რომ გამორჩეული იყოს და სხვებისგან პატივისცემით სარგებლობდეს, მაგრამ ეს უბრალოდ შეუძლებელია — ის კარგი ოჯახიდან არ არის. მისი მშობლები უბრალო ადამიანები იყვნენ, და მათმა ყოფამ მასზეც ისე იმოქმედა, რომ თავადაც იგივენაირი ადამიანი გახდა. როგორ შეეძლო ღმერთს ამის გაკეთება? რატომ არ გამოიყურება ქრისტეს სიტყვები და მანერები ძალიან ელეგანტურად და კეთილშობილურად? რატომ არ აქვს მას საზოგადოების მწიგნობრებისა და დახვეწილი ინტელექტუალების, ან საზოგადოების უმაღლესი ფენების პრინცესებისა და პრინცების მეტყველება და მანერები? რატომ ჩანს ქრისტეს სიტყვები და საქმეები ასეთი შეუსაბამო მის იდენტობასთან?“ ანტიქრისტეებს აქვთ ამგვარი თვალთახედვა და დამკვირვებელი თვალსაზრისი იმის მიმართ, თუ როგორ უყურებენ ქრისტეს, მის ყველა სიტყვასა და საქმეს, მის მიერ ხალხისადმი მოპყრობას, მის მეტყველებასა და მანერებს — და მათ გულებში უცილობლად უჩნდებათ წარმოდგენები. ისინი არა მხოლოდ არ ემორჩილებიან ქრისტეს, არამედ მის სიტყვებსაც არასწორად ეპყრობიან. ისინი ამბობენ: „შეიძლება თუ არა ასეთი ჩვეულებრივი ადამიანი, ასეთი უბრალოდ მცხოვრები იყოს ჩემი მხსნელი? შეუძლია მას ჩემი კურთხევა? შემიძლია რაიმე სარგებლის მიღება მისგან? აღსრულდება ჩემი სურვილები და მისწრაფებები? ეს ადამიანი ზედმეტად ჩვეულებრივია, იმ დონემდეც კი, რომ აბუჩად ასაგდებია.“ რაც უფრო მეტად აღიქვამენ ანტიქრისტეები ქრისტეს ჩვეულებრივად და საშუალო დონის ადამიანად, და რაც უფრო მეტად ფიქრობენ, რომ ქრისტე ძალიან ნორმალურია, მით უფრო ამაღლებულად და კეთილშობილად გრძნობენ საკუთარ თავს. ამავდროულად ზოგიერთი ანტიქრისტე მკაცრ შედარებებსაც აკეთებს: „ახალგაზრდა ხარ და არ იცი, როგორ ჩაიცვა ან როგორ ელაპარაკო ადამიანებს. არ იცი, როგორ გამოსტყუო ხალხს ამბები. რატომ ხარ ასეთი პირდაპირი? შენი ნათქვამიდან რომელი ჰგავს ღმერთისას? რომელი ნათქვამი წარმოაჩენს, რომ ღმერთი ხარ? შენი ქმედებები, მეტყველება, ქცევა, მანერები და ჩაცმულობა რანაირად ჰგავს ღმერთს? არ ვფიქრობ, რომ რაიმე მხრივ ღმერთს ჰგავდე. ქრისტეს უმაღლესი განათლება უნდა ჰქონდეს, ბიბლია ზეპირად უნდა იცოდეს და დახვეწილად საუბრობდეს, შენ კი სულ იმავეს იმეორებ და ზოგჯერ ისეთ სიტყვებს იყენებ, რომლებიც შეუფერებელია.“ ქრისტეს მიყოლის მრავალი წლის შემდეგ ანტიქრისტეებმა გულის სიღრმეში არც ღვთის სიტყვები და ჭეშმარიტება მიიღეს და არც ის ფაქტი მიუღიათ, რომ ქრისტე ღვთის ხორცშესხმული ხორცია. ეს იმის ტოლფასია, რომ მათ ქრისტე არ მიუღიათ მხსნელად. სანაცვლოდ, ისინი გულის სიღრმეში კიდევ უფრო აბუჩად იგდებენ ღვთის განკაცებულ ხორცს, ამ ჩვეულებრივ ადამიანს. რადგან ისინი ქრისტეში განსაკუთრებულს ვერაფერს ხედავენ, რადგან მისი წარმოშობა ძალიან ჩვეულებრივი და ყოფითია, და რადგან ის, როგორც ჩანს, ვერანაირ სარგებელს ვერ მოუტანს მათ საზოგადოებაში ან კაცობრიობაში და არც რაიმე უპირატესობით სარგებლობის საშუალებას აძლევს, ისინი იწყებენ მის წინააღმდეგ თავხედურად და ღიად განკითხვას: „განა ვიღაცის ოჯახიდან მოსული უბრალო ბავშვი არ ხარ? მაშინ რა მიშლის ხელს, რომ განგიკითხო? რისი გაკეთება შეგიძლია ჩემთვის? რომ გქონოდა სახელოვანი ოჯახი ან გყოლოდა სახელოვან მშობლები — მოხელეები, შეიძლება შემშინებოდა შენი. აბა, შენნაირის რატომ უნდა მეშინოდეს? ასე რომ, თუნდაც ქრისტე იყო, ღვთის მიერ დამოწმებული განკაცებული ხორცი, არ მეშინია შენი! მაინც განგიკითხავ ზურგს უკან და თავისუფლად გავაკეთებ კომენტარებს შენზე. როცა შესაძლებლობა მექნება, შევისწავლი შენს ოჯახსა და დაბადების ადგილს.“ ეს არის ანტიქრისტეების საყვარელი რამეები, რომლებზეც აურზაურს ტეხენ. ისინი არასოდეს ეძიებენ ჭეშმარიტებას და ყველაფერს, რაც მათ წარმოდგენებსა და ფანტაზიებს არ ემთხვევა, განუწყვეტლივ განსჯიან და ეწინააღმდეგებიან. ამ ადამიანებმა კარგად იციან, რომ ის, რასაც ქრისტე გამოხატავს, ჭეშმარიტებაა, მაშინ რატომ არ ეძიებენ ჭეშმარიტებას? ისინი ნამდვილად არაგონივრულები არიან!

ანტიქრისტეები განსაკუთრებულად თაყვანს სცემენ ძალაუფლებასა და სტატუსს. ქრისტე რომ მდიდარი, ძლიერი ოჯახიდან ყოფილიყო, ისინი ხმის ამოღებასაც ვერ გაბედავდნენ. მაგრამ რომ ყოფილიყო ჩვეულებრივი, ძალაუფლების არმქონე ოჯახიდან, საერთოდ არ შეეშინდებოდათ მისი, ექნებოდათ განცდა, რომ შეეძლოთ ღვთის, ქრისტეს თავისუფლად გამოკვლევა და განსჯა, და სრულიად გულგრილები იქნებოდნენ ამის მიმართ. თუკი ისინი ჭეშმარიტად აღიარებდნენ და დაიჯერებდნენ, რომ ეს პიროვნება ხორცშესხმული ღმერთია, შეძლებდნენ კი ასე მოქცევას? მოიქცევა ასე ვინმე, ვისაც თუნდაც მცირედ ღვთისმოშიში გული აქვს? ნუთუ არ შეიკავებდნენ თავს? (დიახ.) რა ტიპის ადამიანებს შეუძლიათ ასე მოქცევა? განა ეს არ არის ანტიქრისტეების ქცევა? (დიახ.) თუ შენ აღიარებ, რომ ქრისტეს არსი თავად ღმერთია და რომ ადამიანი, რომელსაც მიჰყვები, ღმერთია, როგორ უნდა მოეპყრო ყველაფერს, რაც ქრისტეს ეხება? განა ადამიანებს არ უნდა ჰქონდეთ პრინციპები? (დიახ.) მაშინ რატომ ბედავენ ისინი ამ პრინციპების დარღვევას უმცირესი ყოყმანის გარეშე? განა ეს არ არის ქრისტესადმი მტრობის გამოვლინება? იმის გამო, რომ ქრისტე ჩვეულებრივ ოჯახში დაიბადა, მასთან უკმაყოფილების განცდასთან ერთად, ანტიქრისტეები ასევე მტრობას ამჟღავნებენ მისი ოჯახისა და ოჯახის წევრების მიმართ; და მიუხედავად იმისა, რომ ეს მტრობა უჩნდებათ, ისინი არ ჩერდებიან ან არ ისვენებენ; პირიქით, როცა ამის შესაძლებლობა აქვთ, ქრისტეს სახლს დასტრიალებენ და ინფორმაციას აგროვებენ — ისე, თითქოს რაღაც კანონიერ საქმეს აკეთებდნენ: „დაბრუნდა ქრისტე? შეიცვალა ოჯახის ცხოვრებაში რაიმე ქრისტეს გამოჩენის შემდეგ?“ ისინი ყოველი შესაძლებლობისას ცხვირს ყოფენ ამ საქმეებში. განა ასეთი ადამიანები საძულველები არ არიან? განა ასეთი ადამიანები საზიზღრები არ არიან? ნუთუ ისინი საძაგლები არ არიან? ისინი უკიდურესად საძაგლები და ბინძურები არიან! მოდი, ახლა თავი დავანებოთ იმას, თუ როგორია მათი რწმენა ღმერთის მიმართ, და უბრალოდ განვიხილოთ: როგორი ზნეობა უნდა ჰქონდეთ ადამიანებს, რომლებსაც ასეთი საქმეების კეთება შეუძლიათ და რომლებსაც ასეთი მანკიერი ფიქრები აქვთ? მათ აუცილებლად დაბალი ზნეობა გააჩნიათ. ისინი ყველანი არაპატიოსანი მდაბიოები და უკიდურესად საზიზღრები და ბინძურები არიან! თუ შენ არ გწამს ქრისტე, შეგიძლია ღიად მითხრა: „შენ არ გავხარ ღმერთს; შენ უბრალოდ ადამიანი ხარ. მე ზურგს უკან განგიკითხე — რისი გაკეთება შეგიძლია ამასთან დაკავშირებით? მე შენ უარგყავი — რისი გაკეთება შეგიძლია ამის გამო? თუკი არ გჯერა, მე არ გაძალებ და არც არავინ დაგაძალებს ამას. მაგრამ არ არის საჭირო, რომ ფარულად ჩაერთო ამ წვრილმან ქმედებებში. რა მიზანს ემსახურება ისინი? ეხმარება ეს შენს რწმენას გაძლიერებაში? ეხმარება შენს ცხოვრებას წინსვლაში ან გეხმარება ღვთის უკეთ გაგებაში? ისინი არცერთ ამ მიზანს არ ემსახურებიან, მაშინ რატომ ეწევი ამას? ყოველ შემთხვევაში, ვინც ასეთ ქმედებებშია ჩართული, უკიდურესად სამარცხვინო ადამიანური თვისებები აქვს; მათ არ სწამთ ქრისტეს არსი და არ აღიარებენ მის იდენტობას. თუკი არ გჯერა, მაშინ ნუ გჯერა. წადი! რატომ აჭიანურებ შენს ყოფნას ღვთის სახლში? არ გჯერა ღვთის, მაგრამ მაინც გინდა კურთხევა და გაქვს ამბიციები და სურვილები — ეს არის ანტიქრისტეების სიბოროტე. ასეთ ადამიანებს, ვინაიდან ასე უკიდურესად საძაგელნი არიან, შეუძლიათ ასეთი „გამორჩეული“ ქმედებები ჩაიდინონ. მე ოცი წელი არ ვიყავი სახლში და ეს ადამიანები ოცი წლის განმავლობაში „კარგად უვლიდნენ“ ამ სახლს; მე ოცდაათი წელი არ ვიყავი და ისინი ოცდაათი წლის განმავლობაში „უვლიდნენ“ მას. მიკვირდა, რატომ იყვნენ ასე „კეთილები“ და უსაქმურები. მე ვიპოვე პასუხი ამ კითხვაზე, კერძოდ ის, რომ მათ სურთ ბოლომდე შეეწინააღმდეგონ ღმერთს. მათ არ სწამთ ღვთის არსისა ან იმ ყველაფრისა, რაც მან გააკეთა. ზედაპირულად ისინი ცნობისმოყვარეები და გულშემატკივრები ჩანან, მაგრამ სინამდვილეში, ისინი აკვირდებიან და ბერკეტებს ეძიებენ; შინაგანად მტრულად არიან განწყობილნი, უარყოფენ და გმობენ. რატომ სჯერათ ჯერ კიდევ ამ ადამიანებს? რა აზრი აქვს მათ ღვთის რწმენას? უნდა შეწყვიტონ რწმენა და სწრაფად გაეთრიონ აქედან! ღვთის სახლს არ სჭირდება ასეთი ხალხი. მათ არ უნდა შეირცხვინონ თავები! იგივეს იზამდით მსგავს გარემოებებსა და პირობებში? თუ ამას შეძლებდით, მაშინ თქვენც ზუსტად ისეთები ხართ, როგორიც ისინი — ანტიქრისტეების ჯგუფი, რომლებსაც მტკიცედ აქვთ გადაწყვეტილი ბოლომდე ებრძოლონ ღმერთს, დაუღალავად, სიკვდილამდე ცდილობენ იპოვონ ბერკეტები და მტკიცებულებები ღვთის წინააღმდეგ, რათა უარყონ იგი, მისი არსი და იდენტობა.

რაც უნდა აკეთოს ღმერთმა, ის არასდროს ცდება. მიუხედავად იმისა, დაიბადა იგი ჩვეულებრივ, რიგით გარემოში და წარმომავლობაში თუ წარჩინებულში, ამაში არანაირი შეცდომა არ იქნებოდა და არც ისეთი რამ, რაც ადამიანებს მის წინააღმდეგ საბაბის მოძებნის საშუალებას მისცემდა. თუ შენ ცდილობ, იპოვო რაიმე ხარვეზი ან მტკიცებულება ღვთის განკაცებულ ხორცში, რათა დაამტკიცო, რომ ის არ არის ქრისტე ან რომ მას არ გააჩნია ღვთის არსი, გეუბნები: შენ არ გჭირდება ცდა და არც რწმენით შეწუხება. უბრალოდ წადი — განა ამით არ აირიდებ თავიდან ტკივილსა და წვალებას? რატომ ირთულებ ცხოვრებას ასე ძალიან? ქრისტეში ბრალის ან მტკიცებულების ძებნა, რათა იგი დაადანაშაულო, უარყო ან დაგმო, არ არის შენი კანონიერი საქმე, მოვალეობა ან პასუხისმგებლობა. მიუხედავად იმ ოჯახისა, რომელშიც ქრისტე დაიბადა, იმ გარემოსი, რომელშიც გაიზარდა, ან იმ ადამიანური ბუნებისა, რომელიც მას ჰქონდა, ეს იყო თავად ღვთის, შემოქმედის არჩევანი და ამას არავითარი კავშირი არ აქვს არავისთან. რაც უნდა აკეთოს ღმერთმა, მართალია, და ის ჭეშმარიტებაა და კაცობრიობის საკეთილდღეოდ კეთდება. ღმერთი ჩვეულებრივი ოჯახის მაგივრად სასახლეში დაბადებულიყო, გექნებოდა შენ — ჩვეულებრივ მკვიდრს, საზოგადოების ქვედა ფენებიდან წამოსულ მდაბიო ადამიანს — საერთოდ რაიმე შანსი, რომ ღმერთთან გქონოდა ურთიერთობა? არ გექნებოდა ამის შესაძლებლობა. მაშინ, არის რაიმე არასწორი იმაში, რომ ღმერთმა დაბადებისა და გაზრდის ასეთი გზა აირჩია? ეს არის მსოფლიოში შეუდარებელი სიყვარული, ეს არის ყველაზე პოზიტიური რამ. თუმცა, ანტიქრისტეები ღვთის მიერ გაკეთებულ ყველაზე პოზიტიურ საქმესაც კი აღიქვამენ ნიშნად იმისა, რომ ის ადვილად დასაჩაგრი და სათამაშოა, და სურთ, რომ მუდმივად დააკვირდნენ, რათა მის წინააღმდეგ გამოსაყენებელი ბერკეტები ეძებონ. რას აკონტროლებ შენ? თუ შენ არც კი ენდობი ქრისტეს ზნეობას და ადამიანურ ბუნებას და მიჰყვები მას, როგორც ღმერთს, მაშინ ნუთუ საკუთარ თავს სახეში არ არტყამ? ნუთუ საკუთარ თავს არ ურთულებ საქმეს? რატომ თამაშობ ამ თამაშს? გასართობია? შემდგომში, დავაკვირდი, რომ ადამიანების უმრავლესობამ, ვინც მოგვიანებით მიიღო ყოვლისშემძლე ღმერთი, შეძლო ამ საკითხის სწორად შეფასება. მცირე ნაწილი ცნობისმოყვარეობას იჩენდა ჩემთან ურთიერთობისას, მაგრამ მე ვირიდებდი და ვაიგნორებდი ასეთ ხალხს. თუ შენ შეგიძლია ჭეშმარიტების მიღება, ერთი ოჯახი ვართ. თუ არ შეგიძლია და მუდმივად ცდილობ ჩემი პირადი ინფორმაციის მოძიებას, მაშინ წადი. მე შენ არ გცნობ; ჩვენ ოჯახი არ ვართ, არამედ მტრები ვართ. თუ ღვთის მრავალი სიტყვის მოსმენისა და მისი მუშაობისა და მწყემსობის მრავალი წლის განმავლობაშიც კი, ადამიანებს მაინც აქვთ ასეთი ფიქრები ღვთის განკაცებულ ხორცთან დაკავშირებით და თანაც ამგვარად მოქმედებენ, უნდა ითქვას, რომ ასეთ ადამიანებს აქვთ ღვთისადმი მტრულად განწყობილი ხასიათი. ისინი ღვთის მტრებად არიან დაბადებულნი და არ შეუძლიათ დადებითი რამეების მიღება.

ორი ათასი წლის წინ პავლემ დიდი ძალისხმევა გასწია უფალი იესოს წინააღმდეგ საბრძოლველად — გიჟურად დევნიდა, განსჯიდა და გმობდა მას. რატომ? იმის გამო, რომ უფალი იესო ჩვეულებრივ ოჯახში დაიბადა, იგი მოსახლეობის რიგითი წევრი იყო და არ ჰქონდა მიღებული ე.წ. განათლება, არც მწიგნობართა და ფარისეველთა გავლენა ან ზემოქმედება განუცდია. პავლეს თვალში ასეთი ადამიანი არ იყო ღირსი, ქრისტედ წოდებულიყო. რატომ? იმიტომ, რომ მას მდაბალი იდენტობა და მცირე სოციალური სტატუსი ჰქონდა, ის ადამიანთა საზოგადოების დაბალი ფენის წარმომადგენელი იყო და, შესაბამისად, არ იყო ღირსი, ქრისტედ ან ცოცხალი ღვთის ძედ წოდებულიყო. ამ მიზეზის გამო პავლემ გაბედა, ყველანაირი ძალისხმევა ეხმარა, რომ უფალი იესოსთვის წინააღმდეგობა გაეწია— იყენებდა თავის გავლენას, ქარიზმასა და ხელისუფლებას, რათა დაეგმო და მისთვის დაწინააღმდეგობა გაეწია, ჩაეშალა მისი საქმე და დაეპატიმრებინა მისი მიმდევრები. მაშინ, როდესაც ის უფალ იესოს წინააღმდეგობას უწევდა, პავლეს სწამდა, რომ ღვთის საქმეს იცავდა, რომ მისი ქმედებები სამართლიანი იყო და რომ ის სამართლიან ძალას წარმოადგენდა. მას ეგონა, რომ ღმერთს კი არა, ჩვეულებრივ ადამიანს ეწინააღმდეგებოდა. ზუსტად იმიტომ, რომ ქრისტეს წარმომავლობა მდაბლად და არადამაჯერებლად მიაჩნდა, გაბედა, უკონტროლოდ და დაუფიქრებლად განესაჯა და დაეგმო ქრისტე, თავის ქმედებებში კი განსაკუთრებით მშვიდად და მტკიცედ გრძნობდა თავს. როგორი არსება იყო ის? თუნდაც მაშინ, თუ ვერ აცნობიერებდა, რომ უფალი იესო ღვთის განკაცებული ხორცი იყო და არ იცოდა, რომ მისი ქადაგებები და სიტყვები ღვთისგან მომდინარეობდა, იმსახურებდა ასეთი ჩვეულებრივი ადამიანი მის სრულმასშტაბიან შეტევას? იმსახურებდა ის ამგვარ მავნებლურ თავდასხმას? იმსახურებდა იმას, რომ პავლეს მის წინააღმდეგ ჭორები და ტყუილები გამოეგონა სხვების მოსატყუებლად და ხალხის გადასაბირებლად? ნუთუ პავლეს ტყუილები უსაფუძვლო არ იყო? ნუთუ უფალი იესოს რომელიმე ქმედებამ იმოქმედა პავლეს ინტერესებსა თუ სტატუსზე? არა. უფალი იესო საზოგადოების დაბალ ფენებში ქადაგებდა და ამავდროულად, მრავალი ადამიანი მიჰყვებოდა მას. ეს სრულიად განსხვავებული სამყარო იყო პავლესნაირი ადამიანის საცხოვრებელი გარემოსგან, მაშ, რატომ დევნიდა პავლე უფალ იესოს? ეს მისი, როგორც ანტიქრისტეს არსის მოქმედებაა. ის ფიქრობდა: „არ აქვს მნიშვნელობა, რამდენად დიდებული, მართალი ან მისაღებია შენი ქადაგებები, თუ მე ვამბობ, რომ არ ხარ ქრისტე, მაშინ არ ხარ ქრისტე. თუ შენ არ მომწონხარ, განგდევნი, თვითნებურად დაგადანაშაულებ და პასუხს გაგაგებინებ“. რადგან ქრისტეს ნორმალურ ადამიანობაში არსებული ესყოველივე არ აკმაყოფილებდა პავლეს მოთხოვნებს და არც ქრისტეს მოქმედებები და მისთვის დამახასიათებელი თვისებები შეესაბამებოდა პავლეს წარმოდგენებსა და ფანტაზიებს, პავლეს მსგავს ანტიქრისტეებს შეეძლოთ, ყოველგვარი სინდისის ქენჯნის გარეშე განესაჯათ, უარეყოთ და დაეგმოთ იგი. რა მოხდა ბოლოს? მას შემდეგ, რაც უფალი იესოს მიერ იქნა განგმირული, პავლემ ბოლოს და ბოლოს აღიარა: „ვინ ხარ შენ, უფალო?“ ამის შემდეგ უფალმა იესომ თქვა: „მე ვარ იესო, რომელსაც შენ წინააღმდეგობას უწევ.“ ამის შემდეგ პავლეს აღარ სჯეროდა, რომ იესო იყო ჩვეულებრივი ადამიანი ან ვინმე ისეთი, ვინც თავისი თავმდაბალი წარმოშობის გამო ქრისტეს არ ჰგავდა. რატომ? იმის გამო, რომ უფალი იესოს სინათლეს შეეძლო ადამიანების დაბრმავება, მას ჰქონდა ხელმწიფება და მის სიტყვებს შეეძლო ადამიანებისა და მათი სულების განგმირვა. პავლე ფიქრობდა: „ნუთუ ეს ადამიანი, სახელად იესო, რეალურად ღმერთია? ნუთუ ის ცოცხალი ღვთის ძეა? მას შეუძლია ადამიანების განგმირვა, მაშასადამე, ის ღმერთი უნდა იყოს. მაგრამ აქვეა ერთი რამ — ის, ვინც ხალხს განგმირავს, არ არის ეს ჩვეულებრივი ადამიანი, რომელსაც ქრისტეს უწოდებენ, არამედ ღვთის სულია. ასე რომ, რადაც უნდა დაჯდეს, სანამ იესო გქვია, მე თაყვანისცემით შენ წინაშე არ მუხლს არ მოვიყრი. მე მხოლოდ ზეციურ ღმერთს, ღვთის სულს ვცემ თაყვანს.“ განგმირვის შემდეგ პავლეს აზრად მოსდის ერთი რამ. მიუხედავად იმისა, რომ მისი განგმირვა ცუდი რამ იყო, ამან გააზრებინა, რომ ადამიანს, რომელსაც ქრისტეს უწოდებდნენ, განსაკუთრებული იდენტობა ჰქონდა, და რომ ქრისტედ ყოფნა ასეთი პატივი იყო, და რომ ვინც ქრისტე ხდებოდა, შეეძლო ცოცხალი ღვთის ძე გამხდარიყო, ღმერთთან უფრო მიახლოებულიყო და შეეცვალა თავისი ურთიერთობა ღმერთთან, რითაც ეს ჩვეულებრივი ადამიანი განსაკუთრებული ხდებოდა და ამ ჩვეულებრივი ადამიანის იდენტობა ღვთის ძის იდენტობად გარდაიქმნებოდა. ის ფიქრობდა: „მიუხედავად იმისა, რომ შენ, იესო, ცოცხალი ღვთის ძე ხარ, რა არის ამაში ასეთი შთამბეჭდავი? მამაშენი ღარიბი დურგალი იყო, დედაშენი კი — ჩვეულებრივი დიასახლისი. შენ უბრალო ხალხში გაიზარდე, შენს ოჯახს დაბალი სოციალური სტატუსი ჰქონდა და თავადაც არ გაქვს რაიმე განსაკუთრებული შესაძლებლობები. გიქადაგია ოდესმე ტაძარში? გაღიარებენ მწიგნობრები და ფარისევლები? რა განათლება გაქვს მიღებული? აქვთ შენს მშობლებს მაღალი დონის ცოდნა? შენ არ გაქვს არცერთი რამ, მაგრამ მაინც ცოცხალი ღვთის ძე ხარ. მაშ, რადგან მე ასეთი მაღალი დონის ცოდნა მაქვს, მაღალი საზოგადოების ხალხთან ურთიერთობა მაქვს და ჩემი მშობლები ძალიან ინტელექტუალები, განათლებულები და გარკვეული წარმომავლობის არიან, ნუთუ ჩემთვის იოლი არ იქნებოდა, რომ ქრისტე გავმხდარიყავი?“ რას გულისხმობდა ის? „თუ ისეთ ადამიანს, როგორიც იესოა, შეუძლია იყოს ქრისტე, ნუთუ მე, პავლეს, მით უფრო არ შემიძლია, რომ ვიყო ქრისტე, ცოცხალი ღვთის ძე, რადგან ასეთი არაჩვეულებრივი, ქარიზმატული, მცოდნე და მაღალი სოციალური სტატუსის მქონე ვარ? როდესაც იესო ცოცხალი იყო, ის უბრალოდ ქადაგებდა, კითხულობდა წმინდა წერილებს, ავრცელებდა მონანიების გზას, ყველგან დადიოდა, კურნავდა ხალხს სნეულებებისგან, განდევნიდა დემონებს და წარმოადგენდა უამრავ ნიშანსა და სასწაულს. სულ ეს არის, არა? ამის შემდეგ ის ცოცხალი ღვთის ძე გახდა და ზეცაში ამაღლდა. რა რთული უნდა იყოს ეს? მე, პავლე, ცოდნით სავსე ვარ და წარჩინებული სოციალური სტატუსი და იდენტობა მაქვს. თუ ხალხში უფრო მეტად ვივლი, როგორც იესო იქცეოდა, გავზრდი ჩემს ცნობადობას, შევიძენ მეტ მიმდევარს და უფრო მეტ ადამიანს მოვუტან სიკეთეს, და თუ შევძლებ სირთულეების ატანას, საფასურის გადახდას, ჩემი სოციალური მდგომარეობის დაწევას, მეტ ქადაგებას, მეტი სამუშაოს შესრულებას და მეტი ადამიანის შეძენას, ნუთუ მაშინ ჩემი იდენტობა არ შეიცვლება? ნუთუ ადამიანის ძისგან ღვთის ძედ არ გარდავიქმნები? ნუთუ ღვთის ძე ქრისტე არ არის? რა არის ისეთი რთული ქრისტედ ყოფნაში? განა ქრისტე ადამიანის ძე არ არის, რომელიც ადამიანისგან იშვა? რადგან იესომ შეძლო ქრისტე გამხდარიყო, მე, პავლეს, რატომ არ შემიძლია? ეს ძალიან ადვილია! რასაც იესო აკეთებდა, მეც გავაკეთებ; რასაც ის ამბობდა, მეც ვიტყვი; როგორც ის დადიოდა ხალხში, მეც ზუსტად ისე ვიზამ. ნუთუ მაშინ მეც იესოს იდენტობა და მდგომარეობა არ მექნება? ნუთუ მეც არ დავაკმაყოფილებ ღვთის მოწონების პირობებს, ზუსტად ისე, როგორც იესომ გააკეთა?“ აქედან გამომდინარე, პავლეს წერილებიდან სულაც არ არის რთული დავინახოთ მისი გაგება და აღქმა იესოს იდენტობის შესახებ. მას სჯეროდა, რომ უფალი იესო იყო ჩვეულებრივი ადამიანი, რომელმაც შრომითა და საფასურის გადახდით, და განსაკუთრებით ჯვარცმის შემდეგ, მოიპოვა ზეციური მამის მოწონება და ცოცხალი ღვთის ძე გახდა — ანუ მისი იდენტობა მოგვიანებით შეიცვალა. ამრიგად, პავლესნაირი ადამიანები გონებაში არასოდეს აღიარებენ იესოს დედამიწაზე ღვთის მიერ შემოსილ ხორცად — კაცობრიობაში ღვთის განკაცებულ ხორცად. ისინი არასოდეს აღიარებენ ქრისტეს არსს.

დღევანდელი ანტიქრისტეები პავლეს ჰგვანან. უპირველეს ყოვლისა, ისინი იზიარებენ ერთსა და იმავე ფიქრებს, ამბიციებსა და მეთოდებს, ისევე როგორც კიდევ ერთ რამეს — სისულელის საერთო თვისებას. საიდან იღებს სათავეს მათი სისულელე? ის მათი ამბიციებისგან და სურვილებისგან მოდის. როდესაც ანტიქრისტეები ღვთის ხორცის შესხმას უყურებენ, არ აქვს მნიშვნელობა, რა კუთხიდან შეხედავენ, ისინი ვერ ხედავენ ღვთის არსს ქრისტეში. არ აქვს მნიშვნელობა როგორ უყურებენ, ისინი ვერ მოიპოვებენ ჭეშმარიტებას ამისგან და ვერ იგებენ ღვთის ხასიათს. არ აქვს მნიშვნელობა, როგორ უყურებენ, მათ ყოველთვის სჯერათ, რომ ქრისტე ჩვეულებრივი ადამიანია. ისინი ფიქრობენ, რომ ქრისტე პირდაპირ ზეციდან რომ ჩამოსულიყო, ისე რომ ყველას რომ ენახა, ის არ იქნებოდა ჩვეულებრივი; ისინი ფიქრობენ, რომ ქრისტეს რაიმე წარმოშობა ან წარმომავლობა საერთოდ რომ არ ჰქონოდა და ადამიანებს შორის ჰაერიდან გაჩენილიყო, ეს ძალიან უჩვეულო და არაჩვეულებრივი იქნებოდა! ისეთი რაღაცეები, რასაც ადამიანები ვერ შეიცნობენ და რაც არაჩვეულებრივია, ზუსტად ის არის, რაც აკმაყოფილებს ანტიქრისტეების ამბიციებს, სურვილებსა და ცნობისმოყვარეობას. მათ ურჩევნიათ, მიჰყვნენ ასეთ ქრისტეს, ვიდრე ჩვეულებრივ ადამიანს, რომელსაც შეუძლია ჭეშმარიტების გამოხატვა და მათთვის სიცოცხლის მინიჭება. სწორედ იმიტომ, რომ ქრისტე ადამიანისგან იშვა და რეალურად ჩვეულებრივი ადამიანია — ჩვეულებრივი, პრაქტიკული ადამიანი, რომელიც საკმარის ყურადღებას არ იპყრობს და ისე არ საუბრობს, რომ ცა და მიწა შეძრას — როდესაც ანტიქრისტეები გარკვეული დროის განმავლობაში აკვირდებიან მას, იჯერებენ, რომ ყველაფერში, რასაც ქრისტე აკეთებს, მეტი არაფერია. რაღაც კანონზომიერებების გამოვლენის შემდეგ ისინი ქრისტეს მიბაძვას იწყებენ. ისინი ბაძავენ მის ტონს, საუბრის მანერასა და ინტონაციას. ზოგიერთი მათგანი იმ კონკრეტულ სიტყვებსაც კი ბაძავს, რომლებსაც ის იყენებს, და მისი სუნთქვის ხმასა და ხველასაც იმეორებს. ზოგიერთი სვამს კითხვას: „არის ეს მიბაძვა უმეცრების ბრალი?“ ასე არ არის. რა იწვევს ამას? როდესაც ანტიქრისტეები ხედავენ ისეთ ჩვეულებრივ ადამიანს, როგორიც ქრისტეა — ვინც უბრალოდ რამდენიმე ჩვეულებრივ სიტყვას ამბობს — და რომელსაც ამდენი მიმდევარი და მისადმი დამორჩილებული ამდენი ადამიანი ჰყავს, ნუთუ მაშინ მათი გულის სიღრმეში გარკვეული ფიქრები არ იბადება ამ საკითხთან დაკავშირებით? უხარიათ ღვთის გამო, უხარიათ მის გამო და ადიდებენ მას, თუ აღშფოთებას, გულისწყრომას, მტრულ განწყობილებას, შურსა და ეჭვიანობას განიცდიან? ისინი ფიქრობენ: „როგორ გახდი ღმერთი? მე რატომ არ ვარ ღმერთი? შეგიძლია რამდენიმე ენაზე საუბარი? შეგიძლია ნიშების წარმოდგენა და სასწაულების მოხდენა? რა შეგიძლია მოუტანო ხალხს? რა ნიჭი და ტალანტი გაქვს? რა შესაძლებლობები გაქვს? როგორ მიაღწიე იმას, რომ ამდენი ადამიანი გამოგყვა? შენი შესაძლებლობები რომ იყოს ყველაფერი, რაც ამდენი ადამიანის მოსაზიდად არის საჭირო, მაშინ ჩემი შესაძლებლობებით კიდევ უფრო მეტი გამომყვება.“ ამრიგად, ანტიქრისტეები ცდილობენ, ძალისხმევა სწორედ ამაზე მიმართონ. შესაბამისად, ისინი სრულად ეთანხმებიან პავლეს შეხედულებას, რომ ქრისტედ ქცევა მიღწევადი ოცნებაა.

როდესაც ღმერთი ეუბნება ადამიანებს, რომ მოვალეობის შემსრულებელი ადამიანები და მოვალეობის შემსრულებელი ქმნილებები უნდა იყვნენ, ანტიქრისტეები განსაკუთრებულ ზიზღს განიცდიან ამ სიტყვების მიმართ და ამბობენ: „ყველაფერი, რასაც ღმერთი ამბობს, კარგი და სწორია, მაგრამ იმის არდაშვება, რომ ჩვენ ქრისტე გავხდეთ, არასწორია. რატომ არ შეუძლიათ ადამიანებს, რომ ქრისტე გახდნენ? ნუთუ ქრისტე უბრალოდ ისეთი ვინმე არ არის, ვისაც ღვთის სიცოცხლე აქვს? მაშასადამე, თუკი ღვთის სიტყვებს ვიღებთ, მის მიერ მორწყვასა და მწყემსვას ვექვემდებარებით და ღვთის სიცოცხლე გვაქვს, განა ჩვენც არ შეგვიძლია გავხდეთ ქრისტე? შენ ადამიანებისგან დაბადებული ჩვეულებრივი ადამიანი ხარ და ჩვენც ასევე ვართ. რა საფუძველზე შეგიძლია შენ იყო ქრისტე, ჩვენ კი — არა? განა შენი ცხოვრების გვიანდელ პერიოდში არ გახდი ქრისტე? თუ ვიტანჯებით და საფასურს ვიხდით, უფრო მეტს ვკითხულობთ ღვთის სიტყვებს, გვაქვს ღვთის სიცოცხლე, ვსაუბრობთ იმავე სიტყვებით, რითიც ღმერთი საუბრობს, ვაკეთებთ იმას, რისი გაკეთებაც ღმერთს სურს, და ვბაძავთ ღმერთს, ნუთუ ჩვენც არ შეგვიძლია რომ გავხდეთ ქრისტე? რა არის ამაში რთული?“ ანტიქრისტეებს არ ახარებთ ქრისტეს მიყოლა და მის ჩვეულებრივ მიმდევრებად გადაქცევა, ან შემოქმედის მმართველობის ქვეშ მყოფ ქმნილებებად ყოფნა. მათ სურვილები და ამბიციები უბიძგებთ: „ნუ იქნები ჩვეულებრივი ადამიანი. ქრისტეს ყოველ ნაბიჯზე მიყოლა და მორჩილება არაკომპეტენტურობის გამოვლინებაა. ქრისტეს სიტყვებისა და ღვთის დაპირებების მიღმა, თქვენ უფრო მაღალი მისწრაფებები უნდა გქონდეთ — როგორიცაა ღვთის ძედ ქცევა, პირმშო ძედ გახდომა, ქრისტედ ყოფნა, ღვთის მიერ დიდი მიზნებისთვის გამოყენება ან ღვთის სამეფოში სვეტად ყოფნა. რა დიდებული და შთამაგონებელი მიზნებია ეს!“ რას ფიქრობთ ამ იდეებზე? ღირს მათი წახალისება? არის ეს ისეთი რამ, რაც ნორმალურ ადამიანებს უნდა ჰქონდეთ? (არა.) სწორედ იმიტომ, რომ ანტიქრისტეებს ქრისტეს იდენტობისა და არსის შესახებ ასეთი გაგება აქვთ, ისინი სერიოზულად არ აღიქვამენ ქრისტეს წინააღმდეგობის, განსჯის, გამოცდის, უარყოფისა და დაგმობის საკუთარ სიტყვებსა და ქმედებებს. ისინი ფიქრობენ: „რა არის საშიში ადამიანის განსჯაში? შენ ხომ უბრალოდ ადამიანი ხარ, არა? შენც აღიარებ, რომ ადამიანი ხარ, მაშ, რა არის ცუდი იმაში, რომ განგსჯი, გაფასებ ან გგმობ? რა არის ცუდი იმაში, რომ გაკვირდები ან გიკვლევ? ეს ჩემი თავისუფლებაა, რომ ეს ყველაფერი გავაკეთო!“ ისინი ამას არ უყურებენ, როგორც ღმერთთან წინააღმდეგობის გაწევას ან მასთან დაპირისპირებას, რაც ძალიან საშიში თვალსაზრისია. ამრიგად, ბევრი ანტიქრისტე უკვე 20 ან 30 წელია, ზუსტად ასე უპირისპირდება ქრისტეს და გულის სიღრმეში მუდამ ეჯიბრება მას. მე ჭეშმარიტებას გეტყვით — რასაც აკეთებთ, თქვენი ნებაა, მაგრამ თუკი, როგორც ღვთის მიმდევარი, ღვთის განკაცებულ ხორცს ასე უპასუხისმგებლოდ ეპყრობით, მაშინ ერთი რამ ცხადია: შენ ადამიანს კი არ აყენებ ზიანს, არამედ ღიად უჯანყდები და უპირისპირდები ღმერთს — შენ ღვთის წინააღმდეგ დგახარ. ყველაფერი, რაც ეხება ღვთის არსს, ხასიათს, ქმედებებს, და განსაკუთრებით ღვთის განკაცებას, ადმინისტრაციულ განკარგულებებს უკავშირდება. თუკი ასე უპატივცემულოდ ეპყრობი ქრისტეს და ასე უპატივცემულოდ განსჯი და გმობ მას, მაშინ გეტყვი, რომ შენი ბედი უკვე გადაწყვეტილია. ნუ ელი, რომ ღმერთი გიხსნის. ღმერთი ვერ იხსნის ვინმეს, ვინც ღიად აჯანყდება მის წინააღმდეგ და უპატივცემულოდ დაუპირისპირდება. ასეთი ადამიანი ღვთის მტერია, ისინი სატანა და ეშმაკნი არიან, და ღმერთი არ გადაარჩენს მათ. იჩქარე და მიდი მასთან, ვიზეც ფიქრობ, რომ შენი გადარჩენა შეუძლია. ღვთის სახლი არ შეგაკავებთ, მისი კარი ფართოდ არის ღია. თუ ფიქრობ, რომ პავლეს შეუძლია შენი გადარჩენა, მიდი მასთან; თუ ფიქრობ, რომ მწყემსს შეუძლია, მასთან მიდი. მაგრამ ერთი რამ ცხადია: ღმერთი არ გადაგარჩენს. რასაც აკეთებ, შენი თავისუფლებაა, მაგრამ ის, გადაგარჩენთ თუ არა ღმერთი, ეს მისი თავისუფლებაა და ბოლო სიტყვა მასზეა. აქვს ღმერთს ეს ძალმოსილება? აქვს მას ეს პატივი? (დიახ.) განკაცებული ღმერთი ადამიანებს შორის ცხოვრობს, ის მოწმობს, რომ ქრისტეა და უკანასკნელი დღეების სამუშაოს შესასრულებლად მოდის. ზოგიერთი ადამიანი აღიარებს ღვთის არსს და მთელი გულით მიჰყვება მას, ეპყრობა და ემორჩილება მას, როგორც ღმერთს. სხვებს სურთ, ჯიუტად გაუწიონ წინააღმდეგობა ბოლომდე: „არ აქვს მნიშვნელობა, რამდენ ადამიანს სჯერა, რომ ქრისტე ხარ, მე ამას არ დავიჯერებ. არ აქვს მნიშვნელობა, რას იტყვი, მთელი გულით ვერ მიგიჩნევ ღმერთად. მხოლოდ მაშინ, როცა დავინახავ, რომ ღმერთი ჭეშმარიტად საუბრობს და მოწმობს შენზე, როდესაც ცაში მყოფი ღმერთი პირადად მეტყვის ქუხილით სავსე ხმით: „ეს არის ჩემი განკაცებული ხორცი, ჩემი საყვარელი, ჩემი ძვირფასი ძე“, მხოლოდ მაშინ გაღიარებ და მიგიღებ ღმერთად. მხოლოდ მაშინ, როცა პირადად მოვისმენ და დავინახავ, რომ ცაში მყოფი ღმერთი საუბრობს და მოწმობს შენზე, მხოლოდ მაშინ მიგიღებ, სხვაგვარად ეს შეუძლებელია!“ განა ასეთი ადამიანები ანტიქრისტეები არ არიან? როდესაც ეს დღე რეალურად დადგება, მაშინაც კი, თუ ისინი ქრისტეს ღმერთად აღიარებენ, ეს მათი დასჯის დღე იქნება. მათ წინააღმდეგობა გაუწიეს ღმერთს, აჯანყდნენ მის წინააღმდეგ და ყოველ ნაბიჯზე მტრულად იყვნენ განწყობილნი მის მიმართ — შესაძლებელია ამ ქმედებების უბრალოდ გადახაზვა? (არა.) ასე რომ, აქ არის ერთი ჭეშმარიტი განცხადება, კერძოდ ის, რომ ღმერთი თითოეულ ადამიანს მათი საქმეების მიხედვით მიაგებს. ეს ადამიანები არა მხოლოდ შურისძიების წინაშე აღმოჩნდებიან, არამედ ვეღარასოდეს გაიგებენ ღვთის პირად საუბარს მათი მისამართით. იმსახურებენ ამას? ღვთის სურვილია, დაემოწმოს ადამიანებს, გამოეცხადოს მათ და ჭეშმარიტ ქმნილებებს, გამოავლინოს თავისი ჭეშმარიტი სახე და ისაუბროს და წარმოთქვას სიტყვები. ის არ ეცხადება ეშმაკებს და არ ელაპარაკება და არ წარმოთქვამს სიტყვებს მათთვის. ასე რომ, ანტიქრისტეებს არასოდეს ექნებათ შანსი, საკუთარი თვალით იხილონ ღვთის ჭეშმარიტი სახე ან საკუთარი ყურით მოუსმინონ მის სიტყვებსა და გამოთქმებს. მათ არასოდეს ექნებათ ეს შესაძლებლობა. მაშ, გაუჭირდებათ მომავალში? (დიახ.) რატომ? ანტიქრისტეები, ეს უსირცხვილო არსებები, წინააღმდეგობას უწევენ ღმერთს და უპირისპირდებიან მას ყოველ ნაბიჯზე, აბუჩად იგდებენ, გმობენ და დასცინიან კიდეც ყველაფერს, რასაც ის აკეთებს. მაშ, როგორ მოექცევა მათ ღმერთი? კეთილად მოეპყრობა და აპატიებს? აკურთხებს? მისცემს მათ თავის დაპირებას? გადაარჩენს? პრაქტიკულად რომ ვთქვათ, შეუძლიათ ასეთ ადამიანებს ღვთისგან გაცისკროვნება და განათება მიიღონ? ამ ცხოვრებაში ისინი არ მიიღებენ ღვთისგან გაცისკროვნებასა და განათებას, ან მის გვემასა და წვრთნას, ან მის უზრუნველყოფას თავიანთი ცხოვრებისთვის. ისინი არ გადარჩებიან და მომავალ საუკუნეში მძიმე ფასს გადაიხდიან თავიანთი ბოროტი საქმეებისთვის, უკუნითი უკუნისამდე. ეს არის მათი ბედი. ანტიქრისტეებს იგივე ბედი ექნებათ, რაც პავლეს.

ბ. როგორ ეპყრობიან ანტიქრისტეები ქრისტეს ნორმალურობასა და პრაქტიკულობას

ცოტა ხნის წინ ჩვენ თანაზიარება გვქონდა და გავაანალიზეთ ანტიქრისტეების მიერ ქრისტეს არსის უარყოფის პირველი გამოვლინება, კერძოდ, თუ როგორ ეპყრობიან ანტიქრისტეები ქრისტეს წარმომავლობას, როგორ უყურებენ ამას, როგორ ესმით და როგორ იქცევიან. ჩვენ გავაანალიზეთ ანტიქრისტეების სხვადასხვა გამოვლინება, რათა ასეთი ადამიანების არსის იდენტიფიცირება მოგვეხდინა. რაც შეეხება ქრისტეს კიდევ ერთ ასპექტს — მის ნორმალურობასა და პრაქტიკულობას — რა შეხედულებები აქვთ ანტიქრისტეებს, რა ქმედებებს სჩადიან ისინი და რა ხასიათსა და არსს ავლენენ? შემდეგ ჩვენ გავაანალიზებთ ანტიქრისტეების მიერ ქრისტეს არსის უარყოფის მეორე გამოვლინებას, კერძოდ, თუ როგორ ეპყრობიან ანტიქრისტეები ქრისტეს ნორმალურობასა და პრაქტიკულობას. როდესაც საქმე ნორმალურობასა და პრაქტიკულობას ეხება, ადამიანების უმეტესობას გარკვეული წარმოდგენები და გაგება უნდა ჰქონდეს. მაგალითად, ჩაითვლება თუ არა ნორმალურობად და პრაქტიკულობად სამი დღის განმავლობაში უჭმელ-უსმელად ყოფნა — შიმშილისა თუ წყურვილის შეუგრძნობლად — და უწინდელთან შედარებით რეალურად ფიზიკურად უფრო ძლიერად და ენერგიულად ყოფნა? ნორმალურ ადამიანებს ოთხი ან ხუთი კილომეტრის გავლის შემდეგ დაღლილობა ეუფლებათ; თუ ქრისტე 40 კილომეტრის გავლის შემდეგაც არ იღლება, ფეხები არ სტკივა, ჰაერივით მსუბუქია და უფრო ენერგიულად არის, შეიძლება თუ არა ეს ნორმალურად და პრაქტიკულად ჩაითვალოს? თუ ქრისტეს სიცივეში ყოფნისას ციება არ ეკარება და არასფდროს, არანაირ გარემოებაში არ ავადდება, თუ მისი თვალები ისეთ ნათელს აფრქვევს, რომელიც ბევრად უფრო ძლიერია, ვიდრე ნებისმიერი ძლიერი ნათება, რომელსაც ისინი აწყდებიან, და არც თვალები ეღლება და არც ახლომხედველი ხდება, იმის მიუხედავად, თუ რამდენ ხანს უყურებს კომპიუტერს, თუ მზის სხივი თვალს არ ჭრის, მიუხედავად იმისა, თუ რამდენ ხანს მიაცქერდება მას, და ღამით სიარულისას სანათი არ სჭირდება, მაშინ როცა სხვებს სჭირდებათ, და დღის განმავლობაში მისი თვალები სულ უფრო და უფრო ბრწყინვალე ხდება — ჩაითვლება ეს ნორმალურობად და პრაქტიკულობად? არცერთი მათგანი არ არის; ეს არის ის ზოგადი ცოდნა, რომელსაც ადამიანები ხშირად აწყდებიან. ნორმალურობა და პრაქტიკულობა ნიშნავს, როცათუ დიდი ხნის განმავლობაში წყალს არ დალევ, გწყურდება, ბევრი საუბრის შემდეგ იღლები, ბევრი სიარულის მერე ფეხები გტკივდება და გულსაკლავი ამბების მოსმენისას სევდას განიცდი და ცრემლებს ღვრი — ეს არის ნორმალურობა და პრაქტიკულობა. მაშ, ზუსტად როგორია ნორმალურობისა და პრაქტიკულობის ზედმიწევნითი განმარტება? ნორმალურობისა და პრაქტიკულობის განმარტება არის ის, რაც შეესაბამება ხორცის ნორმალურ საჭიროებებსა და ინსტინქტებს და არ სცდება მის ფარგლებს. ნორმალურობისა და პრაქტიკულობის ფარგლებში თავსდება ის, რაც შეესაბამება ნორმალური ადამიანის შესაძლებლობებსა და არეალს, ნორმალური ადამიანის რაციონალურობასა და ნორმალური ადამიანის ემოციებს — როგორიცაა ბედნიერება, ბრაზი, მწუხარება და მხიარულება. ქრისტე არის ხორცი, რომელიც ღმერთმა დედამიწაზე შემოსა; მას, ნებისმიერი ნორმალური ადამიანის მსგავსად, აქვს ნორმალური მეტყველება და ქცევა, ცხოვრების ნორმალური რეჟიმი და განრიგი. თუ ის სამ დღე-ღამეს არ დაიძინებს, ძილიანობას იგრძნობს და ფეხზე დგომისასაც ძილი მოერევა; თუ მთელ დღეს არ შეჭამს, შიმშილს იგრძნობს; ხოლო თუ დიდხანს ივლის, დაიღლება და მალე, დასვენების გარდა, არაფერი მოუნდება. მაგალითად, მეც ვიღლები შეკრებისა და თქვენთან სამი ან ოთხსაათიანი თანაზიარების შემდეგ და მეც მჭირდება დასვენება. ეს არის ხორცის ნორმალურობა და პრაქტიკულობა, ის სრულად შეესაბამება ხორცის მახასიათებლებსა და ნორმალური ადამიანურობის სხვადასხვა გამოვლინებასა და ინსტინქტებს, და ეს სრულიადაც არ არის ზებუნებრივი. ამდენად, ასეთ ხორცს აქვს ადამიანურობის მრავალი გამოვლინება და გამოაშკარავება, ხოლო ამ ხორცის ადამიანურობის გარე ცხოვრების წესი და რუტინა არაფრით განსხვავდება იმისგან, რასაც თითოეული ჩვეულებრივი, ნორმალური ადამიანი ავლენს და აცხადებს — ისინი ზუსტად ერთნაირია. ღმერთმა შექმნა კაცობრიობა, და ღვთის განკაცებულ ხორცსაც კაცობრიობის მსგავსი მახასიათებლები და ნორმალური, პრაქტიკული ცხოვრებისეული ინსტინქტები აქვს; ის სრულიადაც არ არის ზებუნებრივი. ადამიანები ვერ გაძვრებიან კედლებში ან დაკეტილ კარში, და განკაცებული ღმერთიც ზუსტად ასეა. ზოგი ადამიანი ამბობს: „განა შენ არ ხარ განკაცებული ღმერთი? განა შენ არ ხარ ქრისტე? განა არ გაქვს ღვთის არსება? ნუთუ მართლაც შეიძლება, დაკეტილმა კარმა შეგზღუდოს? შენ უნდა შეგეძლოს დახურულ კარში გავლა. ადამიანები ხუთი კილომეტრის გავლის შემდეგ იღლებიან, მაგრამ შენ ორმოცი კილომეტრის გავლის შემდეგაც არ უნდა იღლებოდე; ადამიანები დღეში სამჯერ ჭამენ, შენ უნდა შეგეძლოს, რომ 30 დღის განმავლობაში არ ჭამო, მხოლოდ მაშინ მიირთვა, როცა მოგესურვება, და არ ჭამო, როცა არ გინდა, და ამავდროულად მაინც შეძლო შეკრებებზე ქადაგება და სხვებზე მეტად მხნედ ცხოვრება. ავადმყოფობა ადამიანის ცხოვრების ნაწილია, მაგრამ შენ არ უნდა ავადმყოფობდე. რადგან შენ ხარ ქრისტე, შენში აუცილებლად უნდა იყოს რაღაც ისეთი, რაც ჩვეულებრივი ადამიანებისგან განგასხვავებს; მხოლოდ მაშინ იქნები ღირსი, რომ ქრისტე გეწოდოს, მხოლოდ ეს დაამტკიცებს, რომ ღვთის არსება გეკუთვნის“. ეს სწორია? (არა.) რატომ არის არასწორი? ეს ადამიანური წარმოდგენები და ფანტაზიებია და არა ჭეშმარიტება.

ღვთის განკაცებული ხორცი ნორმალური და პრაქტიკულია — ყველა აქტივობა, რომელიც მისმა ნორმალურმა ადამიანურობამ განახორციელა, და მისი ყოველდღიური ცხოვრება, მეტყველება და ქცევა, ყოველივე სიკეთის რეალობაა. დასაწყისიდანვე, როდესაც ღმერთმა შექმნა ადამიანები, მან ისინი სწორედ ამ ნორმალური, პრაქტიკული ინსტინქტებით დააჯილდოვა; ამიტომ, ანალოგიურად, ღვთის განკაცებული ხორციც არასდროს დაარღვევს ამ კანონებს. ეს არის მიზეზი და საფუძველი იმისა, თუ რატომ არის ქრისტეს ნორმალურობა და პრაქტიკულობა სიკეთეები. ღმერთმა შექმნა კაცობრიობა და მათი ყველა გამოვლინება და ინსტინქტი ზუსტად თავისი სურვილისამებრ ჩამოაყალიბა. ღმერთმა უბოძა ადამიანს ეს ინსტინქტები, და ეს არის ადამიანის ყოველდღიური ცხოვრების კანონები — განა ღმერთი იზამდა იმას, რომ მისი განკაცებული ხორცი დაპირისპირებოდა ნორმალურობისა და პრაქტიკულობის ამ კანონებს? ცხადია, ღმერთი ასე არ მოიქცეოდა. ღმერთმა შექმნა კაცობრიობა, და თვით განკაცებული ხორცის არსიც ღმერთია — ისინი ერთი წყაროდან მომდინარეობენ, ამიტომ მათი მოქმედებების პრინციპები და მიზნებიც იგივეა. ქრისტეს ნორმალურობისა და პრაქტიკულობის გამოვლინებების გამო, ის მასების თვალში ბუნებრივად ზედმეტად ჩვეულებრივ ადამიანად გამოიყურება. ბევრ რამეში მას არ ჰყოფნის წინასწარი ცოდნისა და წინასწარი ჭვრეტის ძალა, რომელიც, ადამიანების წარმოდგენებით, მას აქვს; და ის ვერ ახდენს საგნების გაქრობას ან გამოჩენას ისე, როგორც ეს ადამიანებს წარმოუდგენიათ; და მით უმეტეს ვერ აღემატება ჩვეულებრივ ადამიანებს, ვერ ცდება ხორცის შესაძლებლობებსა და ინსტინქტებს ან ადამიანების ნორმალური აზროვნების ფარგლებს, რომ ისეთი რამეები აკეთოს, რასაც, როგორც ადამიანებს წარმოუდგენიათ, ვერცერთი ადამიანი ვერ გააკეთებს. ამ წარმოდგენების საპირისპიროდ, ადამიანის შეუიარაღებელი თვალისთვის, თავისი საქმის დასაწყისიდან დღემდე, ამ ჩვეულებრივ ადამიანს ღვთის არცერთი მინიშნება არ გამოუაშკარავებია ან გამოუვლენია. ადამიანის შეუიარაღებელი თვალისთვის, მისი მეტყველებისა და საქმის გარდა, მის არცერთ ნორმალურ ადამიანურ აქტივობაში არ შეინიშნება ღვთის არანაირი მინიშნება ან ღვთის იდენტობისა და არსის გაცხადება. მიუხედავად იმისა, თუ როგორ უყურებენ მას ადამიანები, მათ თვალში ის ყოველთვის ჩვეულებრივ ადამიანს ჰგავს. რატომ? მიზეზი ერთია: რასაც ადამიანი ხედავს, სწორია; ღვთის განკაცებული ხორცი ჭეშმარიტად ნორმალური, პრაქტიკული ადამიანი, ნორმალური, პრაქტიკული ხორცია. ასეთი გარეგნულად ნორმალური და პრაქტიკული ხორცი სხვა ადამიანებივით განიცდის დიდი წითელი დრაკონისგან დევნასა და შევიწროებას — ისე, რომ არ აქვს ადგილი, სადაც თავს მიიდრეკს ან დაისვენებს. ამ მხრივ ის არაფრით განსხვავდება ნებისმიერი სხვა ადამიანისგან და არც გამონაკლისია. როდესაც ასეთ დევნას განიცდის, ისიც იქ იმალება, სადაც შეუძლია; მას არ შეუძლია, უჩინრად გადაიქცეს ან მიწისქვეშ მიიმალოს, მას არ გააჩნია ზებუნებრივი ძალები ამ საფრთხეების ასარიდებლად. ერთადერთი, რისი გაკეთებაც შეუძლია, არის ის, რომ წინასწარ მოიპოვოს ინფორმაცია მათ შესახებ და შემდეგ იჩქაროს გაქცევა. საფრთხის შემცველ სიტუაციებში ადამიანები ნერვიულობენ და ეშინიათ — ფიქრობთ, რომ ქრისტესაც ეშინია? ფიქრობთ, რომ ისიც ნერვიულობს? (დიახ.) სწორია; საიდან იცით? (ნებისმიერი ნორმალური ადამიანი ინერვიულებდა ამ სიტუაციაში.) მართალია. ეს ძალიან კარგად თქვით. თქვენ ჭეშმარიტად გესმით ნორმალურობისა და პრაქტიკულობის, თქვენ ეს სრულყოფილად გაიგეთ. ამ სიტუაციებში ქრისტეც იგრძნობს ნერვიულობასა და შიშს, მაგრამ ლაჩრობას გამოავლენს? შეეშინდება მას მმართველი პარტიის? წავა მასთან კომპრომისზე? არა. ის მხოლოდ ნერვიულობასა და შიშს იგრძნობს და მოისურვებს, რომ მალე გაექცეს დემონების ამ ბუნაგს. ეს ყოველივე ქრისტეს ნორმალურობისა და პრაქტიკულობის გამოვლინებაა. რა თქმა უნდა, არსებობს ქრისტეს ნორმალურობისა და პრაქტიკულობის საკმაოდ ბევრი სხვა გამოვლინებაც, როგორიც არის, მაგალითად, ზოგჯერ გულმავიწყობა, ხალხის სახელების დავიწყება მათი დიდხანს უნახავობის შემდეგ და ა.შ. ნორმალურობა და პრაქტიკულობა უბრალოდ მახასიათებლები, ინსტინქტები, ნიშნები და მაჩვენებლებია ნორმალური, ჩვეულებრივი ადამიანისა. სწორედ იმის გამო, რომ ქრისტეს გააჩნია ნორმალური, პრაქტიკული ადამიანურობა, გადარჩენის ინსტინქტები და ხორცის ყველა მახასიათებელი, მას შეუძლია ნორმალურად ისაუბროს და იმუშაოს, ნორმალურად იურთიერთოს ადამიანებთან, ნორმალური და პრაქტიკული გზით წარუძღვეს ხალხს, და ასევე გაუძღვეს და დაეხმაროს ადამიანებს მათი მოვალეობების ნორმალური და პრაქტიკული ფორმით შესრულებაში. სწორედ ქრისტეს ნორმალურობისა და პრაქტიკულობის გამოა, რომ ყველა შექმნილი ადამიანი უფრო მეტად გრძნობს ღვთის საქმის პრაქტიკულობას, სარგებლობს ამ საქმით და მისგან უფრო ხელშესახებ და სასარგებლო მონაპოვარს იღებს. ქრისტეს ნორმალურობა და პრაქტიკულობა ნორმალური ადამიანობის ნიშნებია; ისინი აუცილებელია იმისთვის, რომ მისი განკაცებული ხორცი ჩაერთოს ყველა ნორმალურ საქმეში, აქტივობასა და ადამიანურ ცხოვრებაში, და მით უმეტეს, ისინი ესაჭიროება ყველას, ვინც მიჰყვება ღმერთს. თუმცა ანტიქრისტეებს ქრისტეს ნორმალურობა და პრაქტიკულობა ამგვარად არ ესმით. ანტიქრისტეებს სჯერათ, რომ ქრისტე უბრალოდ ჩვეულებრივი ადამიანია იმის გამო, რომ ის ნორმალური და პრაქტიკულია, და ძალიან ჰგავს ადამიანს — რაც იმას ნიშნავს, რომ ის არ იმსახურებს უწოდონ ღვთის ძე, ღვთის სახე და ხატი ადამიანთა შორის, ან ქრისტე, რადგან ის ძალიან ნორმალური და პრაქტიკულია, იმდენად პრაქტიკული, რომ ადამიანები ვერ ხედავენ მასში ღვთის რაიმე მინიშნებას ან არსს. ანტიქრისტეები ამბობენ: „შეუძლია ასეთ ღმერთს ადამიანების გადარჩენა? ღირსია ასეთი ღმერთი, რომ ქრისტე ეწოდოს? ეს ღმერთი მეტისმეტად არ ჰგავს ღმერთს! მას აკლია ღვთის შესახებ ადამიანის წარმოდგენების რამდენიმე ელემენტი: პირველი — რომ უნდა იყოს ზებუნებრივი, უჩვეულო და მისტიკური; მეორე — გააჩნდეს არაამქვეყნიერი ძალები და ყოვლისშემძლეობის გამოვლენის უნარი; მესამე — ჰქონდეს ღვთის მსგავსი გამოჩინება, ღვთის იდენტობა, ღირსება, არსი და ა.შ. თუ ამ ელემენტებიდან არცერთი არ ჩანს მასში, როგორ შეიძლება, ის ღმერთი იყოს? ნუთუ მისგან რამდენიმე სიტყვის თქმა და მცირეოდენი საქმის შესრულება იმას ნიშნავს რომ ღმერთია? მაშინ ღმერთად ყოფნა ზედმეტად ადვილია, არა? როგორ შეიძლება ჩვეულებრივი, ნორმალური ხორცი იყოს ღმერთი?“ ეს არის სწორედ ის, რასაც ანტიქრისტეები ვერასდროს მიიღებენ.

მატერიკულ ჩინეთში დიდი წითელი დრაკონის მიერ დევნისას, რამდენიმე დასთან და ძმასთან ერთად, ყოველგვარი პირადი თავისუფლების გარეშე მყოფს, ხშირად მიწევდა დამალვა ყველგან, სადაც კი წავიდოდით. ზოგჯერ, საფრთხის შესახებ ამბის გაგებისას, სწრაფად გვიწევდა გაქცევა. ამ გარემოებებში ჩემთან მყოფ ადამიანთაგან არავინ შესუსტებულა. რა იყო ამის მიზეზი? განა ისინი სულელები იყვნენ? განა გულუბრყვილონი იყვნენ? არა, საქმე ისაა, რომ ისინი მტკიცედ აღიარებდნენ განკაცებული ღვთის არსებას. მათ არათუ არ ჰქონდათ რაიმე წარმოდგენა ან დაგმობა ქრისტეს ნორმალურობასთან და პრაქტიკულობასთან მიმართებაში, არამედ ითვალისწინებდნენ, იგებდნენ და სწორად აღიქვამდნენ ამ თვისებებს. რა ტანჯვაც უნდა გადაეტანა ქრისტეს, ისინიც მასთან ერთად იტანდნენ ამას, და მიუხედავად იმისა, თუ რა დევნასა და შევიწროებას განიცდიდა ქრისტე, მაინც უდრტვინველად მიჰყვებოდნენ მას და ამ გარემოებების გამო არასდროს განიცდიდნენ შესუსტებას. მხოლოდ მაშინ, როცა გარკვეულ ადგილებში მივდიოდი, იყვნენ ცალკეული ადამიანები, რომლებიც — ვინაიდან იცოდნენ, რომ საშიში გარემოებების თავიდან ასაცილებლად გაქცეული ვიყავი და, შესაძლოა, სხვაგან არსად მქონოდა დასარჩენი, ან, შესაძლოა, ვეღარც მეპოვა სადმე თავშესაფარი — გულში ფიქრობდნენ: „ჰმ! შენ ამტკიცებ, რომ ქრისტე ხარ, ღვთის განკაცებული ხორცი, თუმცა შეხედე, რა საცოდავ მდგომარეობაში ხარ. ქრისტედ ყოფნა როგორ შეგეფერება? რით ჰგავხარ ღმერთს? ფიქრობ, რომ სხვების გადარჩენა შეგიძლია? ჯერ შენ უნდა იჩქარო და საკუთარი თავი გადაარჩინო! განა შენს მიყოლას რაიმე კურთხევის მოტანა შეუძლია? როგორც ჩანს, ეს შეუძლებელია! თუ შენს სიტყვებს სხვების გადარჩენა შეუძლია, მაშინ თავად რატომ ვერ გშველის? შეხედე შენს თავს ახლა — თავის მისადრეკ ადგილადაც არაფერი გაგაჩნია და ჩვენთან, ადამიანებთან, ძლიერ ხალხთან გიწევს დახმარების ძიება. ღმერთი რომ იყო, ასეთი საცოდავი არ იქნებოდი. ღვთის განკაცებული ხორცი რომ ყოფილიყავი, უსახლკაროდ არ დარჩებოდი!“ ასე რომ, ასეთ ადამიანებს არასდროს შეუძლიათ, გონებაში ღრმად ჩასწვდნენ ამ საკითხს. თუკი ერთ დღეს ისინი დაინახავენ, რომ ცათა სასუფევლის სახარება ვრცელდება, სხვადასხვა ქვეყანაში მრავალი ადამიანი იღებს მას, და დაინახავენ, რომ დიდი წითელი დრაკონი დაეცა, რომ ღვთის მიმდევრებს თავი მაღლა უჭირავთ და მათ აღარ დევნიან, რომ ისინი მეფობენ და ძალაუფლებას იყენებენ ისე, რომ ვერავინ ბედავს მათ შევიწროებას, მაშინ ნამდვილად სრულად შეიცვლიან ჩვეულ დამოკიდებულებას და აღარასდროს ექნებათ წარმოდგენები ხორციელად მეუფე ღმერთზე. რატომ მოხდებოდა ასეთი მკვეთრი ცვლილება? ეს ადამიანები მხოლოდ იმას ეყრდნობიან, რასაც თვალით ხედავენ; მათ არ სჯერათ, რომ ღვთის სიტყვები ჭეშმარიტებაა, რომ ის ყოვლისშემძლეა, ან რომ ყველაფერი, რასაც ამბობს, ახდება. სწამთ კი ასეთ ადამიანებს ღმერთის? რისი სწამთ მათ? (ძალაუფლების.) აქვს ქრისტეს ძალაუფლება? გახრწნილ კაცობრიობაში ქრისტეს ძალაუფლება არ გააჩნია. ზოგიერთი ამბობს: „განა ღმერთს არ აქვს ხელმწიფება? თუკი ქრისტეს არსი ღმერთია, მაშინ რატომ არ ფლობს ის ღვთის ხელმწიფებას? ხელმწიფება ძალაუფლებაზე ბევრად მეტია, ამიტომ განა ძალაუფლებაც არ უნდა ჰქონდეს?“ რა არის ხორცშესხმული ღვთის საქმის მიზანი? რა არის ხორცშესხმული ღვთის პასუხისმგებლობა? არის ძალაუფლების დემონსტრირება? (არა.) ამიტომ, ნებისმიერი ჩვეულებრივი ადამიანის მსგავსად, ის იტანჯება უარყოფით, შეურაცხყოფით, ცილისწამებითა და მტრობით ამ სამყაროსგან — ქრისტემ უნდა აიტანოს ეს ყოველივე, ის არ არის მათგან თავისუფალი.

ისინი, ვინც ჭეშმარიტებას გულწრფელად ესწრაფვიან, არამცთუ არანაირ წარმოდგენას არ ატარებენ ქრისტეს ნორმალურობასა და პრაქტიკულობაზე — არამედ, პირიქით, სწორედ ამ თვისებებში კიდევ უფრო კარგად ხედავენ ღვთის მშვენიერებას და მათი მეშვეობით უკეთ მოიპოვებენ ღვთის ჭეშმარიტ არსებასა და შემოქმედის ჭეშმარიტ არსებას. მათი გაგება ღმერთზე უფრო ღრმა, პრაქტიკული, ჭეშმარიტი და ზუსტი ხდება. ამის საპირისპიროდ, ანტიქრისტეებს ხშირად არ სურთ ასეთი ქრისტეს მიყოლა მთელი მისი ამ ნორმალურობისა და პრაქტიკულობის გამო; ისინი ფიქრობენ, რომ მას აკლია ზებუნებრივი უნარები, არ გამოირჩევა ჩვეულებრივი ადამიანებისგან და, უფრო მეტიც, იმავე საცხოვრებელ გარემოს იზიარებს, რასაც კაცობრიობა. ანტიქრისტეები არა მხოლოდ სიხარულით ვერ იღებენ ამ ყველაფერს და ვერ იგებენ ღვთის ხასიათს აქედან, არამედ გმობენ, უფრთხიან და, მით უმეტეს, აბრალებენ მას ამას. მაგალითად, როდესაც ვინმე აკეთებს ისეთ რამეს, რაც პრინციპებს ეწინააღმდეგება, თუ ამის შესახებ არ ვიკითხავ და არავინ მეტყვის, მაშინ ვერც მე შევიტყობ — განა ეს არ არის გამოვლინება, რომელიც ნორმალურობისა და პრაქტიკულობის ფარგლებში ჯდება? (დიახ.) ისინი, ვინც ფლობენ სწორ გაგებასა და ნორმალურ ადამიანურობას, საკითხს მკაფიოდ და ამომწურავად ამიხსნიან, და შემდეგ მომცემენ უფლებას, რომ ისე მოვექცე, როგორც საჭიროდ ჩავთვლი. ანტიქრისტეები სრულიად საპირისპიროს აკეთებენ; ისინი თვალთმაქცურად აკვირდებიან ჩემს ყოველ ნაბიჯს და მცდიან, რომ ფარულად გამომტყუონ რაღაცები. შემდეგ კი გულში ფიქრობენ: „რადგან ამ საკითხის შესახებ არ იცი, ეს საქმეს ამარტივებს — გეგმა მქონდა, როგორ მოვქცეულიყავი იმ შემთხვევაში, თუ ამის შესახებ გეცოდინებოდა, და სხვა გეგმა მქონდა იმ შემთხვევისთვის, თუ არ გეცოდინებოდა; მსხვილ საკითხს ისე წარმოვაჩენდი, თითქოს პატარა ყოფილიყო, შემდეგ კი საერთოდ გავაქრობდი, სრულ სიბნელეში დაგტოვებდი და ამ საქმეს მივცემდი ჩავლის საშუალებას — რადგან ამ საკითხზე არაინფორმირებული ხარ, არც არის საჭირო და არც გევალება, რომ მომავალში ამის შესახებ შეიტყო. ამ საქმეს თავად ჩავიბარებ. როდესაც ერთ დღეს შეიტყობ ამის შესახებ, ის უკვე ზუსტად ისე იქნება განვითარებული, როგორც მე ვგეგმავდი, და მაშინ რაღას მომიხერხებ?“ როგორი ადამიანები ეპყრობიან ქრისტეს ასე? კარგები არიან ისინი? არიან კი ის ადამიანები, რომლებიც ჭეშმარიტებას ესწრაფვიან? აქვთ მათ ადამიანურობა და ზნეობრივი მთლიანობა? (არა.) იყვნენ ისეთი წინამძღოლები, რომლებმაც გარკვეული რაღაცები ჩაიდინეს; ისინი თვითნებურად აწინაურებდნენ ადამიანებს ეკლესიაში, ფლანგავდნენ შესაწირავებს და აკეთებდნენ გადაჭარბებულ, უმისამართო შესყიდვებს; და მიუხედავად იმისა, თუ რამდენი ფული იხარჯებოდა ან რა მნიშვნელოვანი საკითხები იჩენდა თავს, ამის შესახებ ერთი სიტყვაც არ უთქვამთ. იქ მრავალჯერ მივედი და ამ რაღაცებზე არასდროს უსარგებლიათ ჩემი კონსულტაციით და არც რაიმე უკითხავთ ჩემთვის, უბრალოდ ყველაფერს თავად წყვეტდნენ; არც რაიმე შემოწმების განხორციელების საშუალებას მაძლევდნენ და ინფორმაცია ძალით უნდა ამომეღო მათგან. ისინი ისე მეპყრობოდნენ, როგორც უცხოს: „რადგან აქ ხარ, უბრალოდ მოგახსენებ და გეტყვი იმის შესახებ, რასაც თვალწინ ხედავ. რაც შეეხება იმ საქმეებს, რომლებიც შენს ზურგსუკან გავაკეთეთ, გირჩევნია, არც კი სცადო რომელიმე მათგანის გარკვევა. არ დაგრთავთ ნებას, რომ ჩაერიო ან გამოძიება დაიწყო.“ მიუხედავად იმისა, თუ რამდენჯერ ვეწვიე, მათ არასდროს მომცეს რაიმეს გარკვევის უფლება. იმის შიშით, რომ შეკითხვების დასმას დავიწყებდი, მათ მიზანმიმართულად შენიღბეს ჭეშმარიტება ტყუილით, ტკბილი სიტყვებით და ეშმაკობას მიმართეს. ისინი ერთმანეთს გაურიგდნენ, საერთო აზრამდე მივიდნენ და ერთმანეთს მრავლისმთქმელი მზერა გაუცვალეს; ერთიანი ფრონტი შეინარჩუნეს, ერთმანეთის პრობლემები არ გამოუტანიათ და ხელს აფარებდნენ ერთმანეთს. როდესაც იმ საქმეების შესახებ შევიტყვე, რომლებსაც ჩემს ზურგუკან აკეთებდნენ, და მათი პასუხისმგებლობა მოვითხოვე, ისინი კვლავაც აფარებდნენ ხელს ერთმანეთს — არ ამბობდნენ, ვინ იყო პასუხისმგებელი, თავს ისულელებდნენ და სიტყვებით მეთამაშებოდნენ. რა შეცდომა დაუშვეს მათ? ისინი ფიქრობდნენ: „გარდა თავისი ნორმალური, მარტივი აზროვნებისა და ჩვეულებრივი, ნორმალური ადამიანობისა, ქრისტეს — ამ ჩვეულებრივ ადამიანს — არაფერი აქვს ისეთი, რითიც შეიძლება დაიტრაბახოს, და არანაირი ზებუნებრივი ძალა არ გააჩნია. რადგან ასეა, შეგვიძლია, პატარა ნაბიჯები გადავდგათ შენს ზურგსუკან და დაუბრკოლებლად აღვასრულოთ ჩვენი საკუთარი საქმეები. ჩვენ ვაკონტროლებთ ეკლესიის ფულს, ასე რომ, ვიყიდით იმას, რაც გვინდა. ხელმოწერის საჭიროებისას საერთოდ არ გვჭირდება ვინმესთან ძიება, შეგვიძლია, უბრალოდ თვითნებურად მოვაწეროთ ხელი შესყიდვებს, ყოველგვარი გადამოწმების გარეშე, და ფული თავისუფლად ვხარჯოთ. განა ქრისტე ღმერთი არაა? შეგიძლია, მიხედო ამ ყოველივეს? ისე მოვიქცევით, როგორც გვესიამოვნება; გარდა იმ პერიოდისა, როცა შენ აქ ხარ, დანარჩენი დროის განმავლობაში ეს მთლიანად ჩვენი სამფლობელოა!“ როგორ ეპყრობოდნენ ისინი ქრისტეს ნორმალურობასა და პრაქტიკულობას? განა არ მიიჩნევდნენ მას ისეთ ვინმედ, ვისი ჩაგვრაც ადვილია? ისინი ფიქრობდნენ: „სანამ შენ გაქვს ნორმალური ადამიანურობა, ჩვენ არ გვაშინებს შენი დაჩაგრვა. თუკი არ გაქვს ზებუნებრივი ადამიანობა, შენი არ გვეშინია.“ როგორი ადამიანები იყვნენ ისინი? თუ მათ ადამიანურობის თვალსაზრისით შევაფასებთ, ჩაითვლებიან კარგ ადამიანებად? ჩაითვლებიან ისეთ ადამიანებად, რომლებსაც მორალი და ადამიანობა აქვთ? ჩაითვლებიან ადამიანებად, რომლებსაც კეთილშობილი ზნეობრივი მთლიანობა აქვთ? რანი იყვნენ ისინი რეალურად? განა მავნებელთა ჯგუფი არ იყო? ვის წარმოადგენდნენ ეს ადამიანები, როდესაც ღვთის სახლში მოღვაწეობდნენ? ისინი ადამიანსაც არ წარმოადგენდნენ, სატანას წარმოადგენდნენ. ისინი სატანისთვის აკეთებდნენ საქმეებს, მისი მსახურები და თანამზრახველები იყვნენ; აქ იმისთვის იყვნენ, რომ ჩაეშალათ და გაენადგურებინათ ღვთის სახლის საქმე; თავიანთ მოვალეობებს კი არ ასრულებდნენ, არამედ ბოროტებას სჩადიოდნენ. რით განსხვავდებოდა სატანის ამ თანამზრახველთა ჯგუფი დიდი წითელი დრაკონისგან, რომელიც იტაცებს, დევნის და შეურაცხყოფს ღვთის რჩეულ ხალხს? დიდი წითელი დრაკონი ხედავს, რომ ღვთის განკაცებული ხორცი უბრალოდ ჩვეულებრივი ადამიანია, რომ ის სრულიადაც არ არის საშიში, ამიტომ თვითნებურად ცდილობს მის შეპყრობას და როგორც კი შეიპყრობს, ცდილობს მის მოკვლას. განა სატანის ეს თანამზრახველები, ანტიქრისტეები, ზუსტად ასევე არ მოექცნენ ქრისტეს? განა მათი არსი ერთი და იგივე არ არის? (დიახ.) როგორ მიიჩნევდნენ ისინი ქრისტეს თავიანთ რწმენაში? სწამდათ მათი მისი, როგორც ღვთის, თუ როგორც ადამიანის? თუკი ისინი ქრისტეს ღმერთად მიიჩნევდნენ, მოექცეოდნენ მას ასე? (არა.) არსებობს მხოლოდ ერთი ახსნა: მათ ქრისტე ადამიანად დაინახეს — ისეთ პიროვნებად, რომელსაც იოლად განსჯიდნენ, მოატყუებდნენ, ეთამაშებოდნენ, დასცინებდნენ და ისე მოეპყრობოდნენ, როგორც თავად მოისურვებდნენ; ეს ნიშნავს, რომ ისინი მეტისმეტად უტიფრები იყვნენ. თუკი ასეთ უტიფარ ადამიანებს კატეგორიებად დავყოფთ, შეიძლება მათი მიკუთვნება შექმნილ არსებათა, ღვთის რჩეულთა, მის მიმდევართა, აგრეთვე იმ ადამიანთა კატეგორიისა და ჯგუფისთვის, რომლებიც მის მიერ სრულქმნილნი და გადარჩენილნი იქნებიან? (არა.) სად უნდა მიეჩინოს ადგილი ასეთ ნაგავს? სატანის ბანაკში. ამ ჯგუფის ადამიანები ანტიქრისტეებად ხასიათდებიან. ისინი ქრისტეს ისე ეპყრობოდნენ, როგორც ჩვეულებრივ ადამიანს, ნებაყოფლობით და დაუდევრად მოქმედებდნენ და თავიანთი გავლენის სფეროში აბსოლუტურ ძალაუფლებას ფლობდნენ, ისინი ფიქრობდნენ: „რა საკითხიც უნდა იყოს, სანამ არ მოგმართავ ან არ შეგატყობინებ ამაზე, არანაირი უფლება არ გაქვს, ჩაერიო, და ვერასოდეს შეიტყობ ამის შესახებ.“ მითხარით, აქვს თუ არა უფლება ქრისტეს, გაუმკლავდეს მათ? (დიახ.) რა იქნებოდა ამისი სათანადო გზა? (მათი ეკლესიიდან განკვეთა.) აი, როგორ უნდა მოექცეთ ანტიქრისტეებს და სატანებს; მათ შემწყნარებლობა არ უნდა აჩვენოთ. როდესაც ასეთი ადამიანები ღმერთს ირწმუნებენ, მიუხედავად იმისა, თუ რას აკეთებს ღმერთი, როგორ აწვდის ის ხალხს ჭეშმარიტებას ან რა საქმეს ასრულებს, ისინი ამას ყურადღებას არ აქცევენ. თუკი ძალაუფლება შემოაკლდებათ, ფიქრობენ გზებზე, თუ როგორ მოიპოვონ იგი, და როგორც კი ძალაუფლებაში მიეცემათ, ცდილობენ, ქრისტესთან თანასწორ პოზიციაზე დადგნენ, რათა გაიყონ მასთან სამყარო, შეეჯიბრონ იმის დასადგენად, თუ ვინ უფრო უზენაესია, და მასთან სტატუსისთვისაც იბრძოლონ. თავიანთი გავლენის სფეროში ისინი ცდილობენ, გამოიწვიონ ქრისტე და ამბობენ: „მინდა ვნახო, ვისი სიტყვა უფრო მეტს იწონის, შენი თუ ჩემი. ეს ეკლესია ჩემი სამფლობელოა; მე ისე დავხარჯავ ეკლესიის ფულს, როგორც მომესურვება, ვიყიდი იმას, რაც მინდა, და საქმეებს ისე წარვმართავ, როგორც მესიამოვნება. ვიზეც გადავწყვეტ, რომ უვარგისია, ის უვარგისია. ვისაც მინდა, იმას გამოვიყენებ, და არავის აქვს უფლება, შეეხოს იმ ხალხს, რომელთაც გამოსაყენებლად შევარჩევ. თუკი ვინმე ამას იზამს, ამ საქმეს ისე არ დავტოვებ — თუნდაც ღმერთმა თქვას, რომ ამის გაკეთება სურს, მე ამას არ შევეგუები!“ განა ეს სასიკვდილო გამოწვევა არ არის?

თუკი ადამიანები განკაცებული ღვთის ნორმალური და პრაქტიკული ადამიანურობის მეშვეობით კიდევ უფრო უკეთ ჩასწვდებიან ღვთის მშვენიერებას და უფრო მკაფიო და ზუსტ გაგებას მოიპოვებენ ღვთის პრაქტიკულობისა და არსის შესახებ, მაშინ ისინი არიან ის ადამიანები, რომლებიც ჭეშმარიტებას ესწრაფვიან, და ასევე ისინიც, ვისაც ადამიანურობა გააჩნია. თუმცა, ზოგიერთი ადამიანი ქრისტეს ღმერთად არ მიიჩნევს მისი ნორმალური, პრაქტიკული მხარის გამო. ისინი მის წინაშე უფრო უტიფრად და თავხედურად იქცევიან, უფრო მეტად თამამდებიან, რათა თავისუფლად იმოქმედონ, და სულ უფრო მეტად ხდებიან შეპყრობილნი იმ აზრებით, რომ ქრისტეს აღემატონ და ღვთის რჩეული ხალხი აკონტროლონ.. ისინი გრძნობენ, რომ აქვთ საბაბი, ზემოდან უყურონ და შეეჯიბრონ ქრისტეს, აგრეთვე მტკიცებულება, რის საფუძველზეც ქრისტეს ადამიანად მიიჩნევენ. ისინი ფიქრობენ, რომ ამ მტკიცებულების მოპოვების შემდეგ ქრისტესი არ უნდა ეშინოდეთ და შეუძლიათ, თავისუფლად აკრიტიკონ ის, იოლად და თავისუფლად ისაუბრონ და იცინონ მასთან ერთად, თანასწორ პოზიციაზე დააყენონ საკუთარი თავი და მასთან ერთად განიხილონ თავიანთი საშინაო საქმეები და პირადი საზრუნავი. ზოგიერთი კი ამბობს: „მე შენ გაგიზიარე ჩემი შინაგანი აზრები, სისუსტეები და გარყვნილი ხასიათი, ამიტომ შენც მომიყევი შენი მდგომარეობის შესახებ. მე გიამბე ჩემი გამოცდილებების შესახებ ღვთის რწმენამდე და რწმენის შემდეგ, და გიამბე იმის შესახებაც, თუ როგორ მივიღე ღვთის საქმე, ასე რომ, შენც გააზიარე შენი გამოცდილებები ჩემთან.“ რის გაკეთებას ცდილობენ ისინი? განა არ უყურებენ განკაცებულ ღმერთს, როგორც ზედმეტად ჩვეულებრივსა და ნორმალურს, და არ სურთ მისი გადაქცევა ოჯახის წევრად, ძმაკაცად, მეგობრად ან მეზობლად? მიუხედავად იმისა, თუ რაოდენ ნორმალური და პრაქტიკულია ქრისტე, მისი არსი საუკუნოდ უცვლელი დარჩება. არ აქვს მნიშვნელობა მის ასაკს, იმას, თუ სად დაიბადა, ან იმას, რამდენად დიდი ან მცირე ჩანს მისი კვალიფიკაცია და გამოცდილება შენსაზე, შენთვის ამაღლებულად გამოიყურება თუ უმნიშვნელოდ, არასოდეს დაივიწყო, რომ ის ყოველთვის შენგან განსხვავებული იქნება. რატომ არის ეს ასე? ის არის ღმერთი, რომელიც ცხოვრობს გარეგნულად ნორმალურ და პრაქტიკულ ხორცში; მისი არსი საუკუნოდ განსხვავდება შენი არსისგან; მისი არსი სამუდამოდ და საუკუნოდ არის უზენაესი ღვთისა, რომელიც კაცობრიობის ყოველ ადამიანზე ზემდგომია. ეს არ დაივიწყო. ზედაპირულად ის ჩვეულებრივ და ნორმალურ ადამიანს ჰგავს, მას ქრისტედ მოიხსენიებენ და მას ქრისტეს იდენტობა აქვს, მაგრამ თუ შენ მასში ადამიანს ირწმუნებ და ჩვეულებრივ ადამიანად, გარყვნილი კაცობრიობის წევრად დაინახავ, საფრთხეში ხარ. არ აქვს მნიშვნელობა დროს, ქრისტეს ვინაობა და არსი არასოდეს იცვლება; მისი არსი თავად ღვთის არსია, ხოლო მისი ვინაობა მუდამ ღვთისაა. ის ფაქტი, რომ ის ნორმალური და პრაქტიკული ხორცის საფარველში ცხოვრობს, არ ნიშნავს იმას, რომ ის გარყვნილი კაცობრიობის წევრია, და არც იმას ნიშნავს, რომ ადამიანებს მისით მანიპულირება ან დამორჩილება შეუძლიათ, ანდა იმას, რომ შეუძლიათ მასთან თანასწორნი იყვნენ ან ძალაუფლებისთვის შეეჯიბრონ მას. სანამ მას ადამიანად აღიქვამ, ადამიანური გზებითა და თვალთახედვით ზომავ და ცდილობ მის გადაქცევას მეგობრად, ტოლად, კოლეგად ან უფროსად, საშიშ მდგომარეობაში იმყოფები. რატომ არის ეს საშიში? სანამ ქრისტეს ჩვეულებრივ, ნორმალურ ადამიანად ხედავ, შენი გარყვნილი ხასიათი იფეთქებს. იმ მომენტიდან, როდესაც ქრისტეს ადამიანად მიიჩნევ, შენი ბოროტი საქმეები გამოაშკარავებას დაიწყებს. განა საფრთხე სწორედ აქ არ იმალება? სანამ ხალხი ქრისტეს ადამიანად ხედავს და ფიქრობს, რომ ის ნორმალური და პრაქტიკულია, რომ ადვილია მისი მოტყუება და რომ ის ზუსტად ისეთია, როგორც კაცობრიობა, ისინი არ უშინდებიან ღმერთს და ამ დროს მათი ურთიერთობა ღმერთთან იცვლება. რად იქცევა ეს ურთიერთობა? მათი ურთიერთობა აღარ არის შექმნილი ადამიანისა და შემოქმედის ურთიერთობა, ის აღარ არის მიმდევარისა და ქრისტეს ურთიერთობა და აღარც საცხოვნებელისა და ღმერთისა; ამის ნაცვლად, ის იქცევა სატანისა და ყოველგვარი არსებულის ხელმწიფის ურთიერთობად. ხალხი ღმერთს უპირისპირდება და მის მტრად იქცევა. როდესაც ქრისტეს ადამიანად აღიქვამ, შენ ცვლი შენს ვინაობას ღვთის წინაშე და ასევე — შენს ფასეულობას მის თვალში; შენ სრულად ანადგურებ შენს შესაძლებლობებსა და ბედს, ანადგურებ ამ ყოველივეს შენი თვითნებობით, ამბოხებით, ბოროტებითა და ამპარტავნებით. ღმერთი მხოლოდ მაშინ გაღიარებს, გაგიძღვება და გიბოძებს სიცოცხლესა და ხსნის მიღწევის შანსს, თუ შენ ხარ ქმნილება, ქრისტეს მიმდევარი და ადამიანი, რომელიც იღებს ღვთის ხსნას. წინააღმდეგ შემთხვევაში, შენი ურთიერთობა ღმერთთან შეიცვლება. როდესაც ხალხი ღმერთს, ქრისტეს, ადამიანად მიიჩნევს, ნუთუ არ ხუმრობენ ისინი? ხალხს ძირითადად ეს პრობლემურად არ მიაჩნია, ვინაიდან ისინი ფიქრობენ: „ქრისტემ თქვა, რომ ის ჩვეულებრივი და ნორმალური ადამიანია, მაშ, რა არის ცუდი იმაში, რომ მას ისე მოვეპყროთ, როგორც ადამიანს?“ სინამდვილეში ამაში ცუდი არაფერია, მაგრამ ამას მძიმე შედეგები მოჰყვება. ქრისტეს მიმართ ადამიანის მსგავსად მოპყრობას შენთვის მრავალი სარგებელი მოაქვს. ერთი მხრივ, ეს ამაღლებს შენს სტატუსს, მეორე მხრივ, ამცირებს დისტანციას შენსა და ღმერთს შორის, და, გარდა ამისა, ღვთის თანდასწრებით ასეთი შებოჭილი აღარ იქნები — თავს მოდუნებულად და თავისუფლად იგრძნობ. შენ გექნება შენი ადამიანური უფლებები, თავისუფლება და შენი არსებობის ფასეულობის განცდა, და იგრძნობ შენივე ყოფნას — განა ეს კარგი არ არის? ამგვარი მოპყრობა ნამდვილი ადამიანის მიმართ ცუდი არ არის, ის აჩვენებს, რომ შენ ღირსება და ზნეობრივი მთლიანობა გაქვს. ადამიანმა თავი ადვილად არ უნდა დახაროს; ხალხმა იოლად არ უნდა დაიჩოქოს, დათმოს ან აღიაროს თავისი არასრულფასოვნება რომელიმე ადამიანის წინაშე — ნუთუ ეს ადამიანთა გადარჩენის კანონები და ადამიანთა თამაშის წესებია? ბევრი ამ კანონებსა და თამაშის წესებს ქრისტესთან ურთიერთობაშიც იყენებს. ეს პრობლემებს ნიშნავს და დიდი ალბათობით შეურაცხყოფს ღვთის ხასიათს. იმიტომ, რომ კაცობრიობის ყველა წევრის ბუნება-არსება, განურჩევლად რასისა, ერთნაირია. მხოლოდ ქრისტეა განსხვავებული კაცობრიობისგან. მიუხედავად იმისა, რომ ქრისტეს აქვს ნორმალურობისა და პრაქტიკულობის გამოჩინება, და აქვს ნორმალური, პრაქტიკული ადამიანურობისთვის დამახასიათებელი ცხოვრების წესები და რუტინა, მისი არსი განსხვავდება ნებისმიერი გარყვნილი ადამიანის არსისგან. სწორედ ამის გამოა კვალიფიციური, მოსთხოვოს თავის მიმდევრებს ისე მოქცევა, როგორც ითხოვს. ქრისტეს გარდა, არცერთი სხვა ადამიანი არ არის შესაფერისი, რომ ეს მეთოდები და სტანდარტები გამოიყენოს ადამიანების მიმართ მოთხოვნების წასაყენებლად. რატომ? იმიტომ, რომ ქრისტეს არსი თავად ღმერთია, და იმიტომ, რომ ქრისტე, ეს ჩვეულებრივი, ნორმალური ადამიანი, არის ნორმალური ხორცი, რომელშიც ღმერთია შემოსილი, და ღმერთია ხორცშესხმული ადამიანთა შორის. მხოლოდ ამის საფუძველზეც კი, ქრისტეს ადამიანად დანახვა არასწორია, მისთვის ადამიანის მსგავსად მოპყრობა კიდევ უფრო არასწორია, ხოლო მისი მოტყუება, მასთან თამაში და მის წინააღმდეგ ბრძოლა ისე, თითქოს ადამიანი იყოს, კიდევ უფრო უარესია. ანტიქრისტეები, ბოროტ ინდივიდთა ბანდა, რომლებსაც სძულთ ჭეშმარიტება, სამუდამოდ უცოდინარნი რჩებიან ამ მნიშვნელოვანი პრობლემისა და თვალნათელი შეცდომის მიმართ. რატომ არის ეს ასე? იმიტომ, რომ მათი ბუნება-არსება ანტიქრისტეს არსია. ისინი ებრძვიან ღმერთს სულიერ სამყაროში, ეცილებიან მას სტატუსში, არასოდეს მოიხსენიებენ მას ღმერთად და არც სათანადოდ ეპყრობიან. ღვთის სახლში ისინი იმავე ქცევას იმეორებენ და ქრისტესაც ანალოგიურად ეპყრობიან. მათი წინაპარი ღმერთს ასე მოექცა, ამიტომ გასაკვირი არ არის, რომ ისინი სხვანაირად ვერ მოიქცევიან. რადგანაც სხვანაირად ვერ მოიქცევიან და მათი ბუნება-არსება წინასწარ დადგენილია, შეუძლია თუ არა ღმერთს, მაინც გადაარჩინოს ასეთი ადამიანები? ნუთუ არ უნდა მოიცილონ და განდევნონ ისინი ღვთის სახლიდან? ნუთუ უარყოფილნი არ უნდა იყვნენ ღვთის ყველა რჩეული ხალხისგან? (დიახ.) გაქვთ კიდევ წარმოდგენა იმის შესახებ, რომ ღვთის სახლი გმობს, მოიცილებს და განდევნის ასეთ ადამიანებს? (არა.) საცოდავნი არიან ისინი? (არა.) რატომ არ არიან საცოდავნი? ისინი საძულველნი და მიუღებელნი არიან, ამიტომაც არ არიან საცოდავები.

გ. როგორ ეპყრობიან ანტიქრისტეები ქრისტეს თავმდაბლობასა და დაფარულობას

ანტიქრისტეების მიერ ქრისტეს ნორმალურობისა და პრაქტიკულობისადმი მოპყრობა მრავალნაირად ვლინდება და ახლახან რამდენიმე კონკრეტული მაგალითი ვამხილეთ. ჩვენ აქ დავასრულებთ თანაზიარებას ამ ასპექტის შესახებ. რაც შეეხება ქრისტეს კიდევ ერთ ასპექტს — მის თავმდაბლობასა და დაფარულობას — ანტიქრისტეები კვლავაც ავლენენ თავიანთი უნიკალური ხასიათის არსს, და მათ ზუსტად ისეთივე არსებითი გამოვლინებები და მიდგომები აქვთ, როგორიც ქრისტეს ნორმალურობისა და პრაქტიკულობისადმი მოპყრობისას. ისინი კვლავინდებურად ვერ იღებენ ამ ყოველივეს ღვთისგან და ვერც პოზიტიურ რამეებად აღიქვემენ, ამის ნაცვლად, ზიზღით უარყოფენ და, უფრო მეტიც, დასცინიან და გმობენ მათ, შემდეგ კი უარყოფენ. ეს არის სამნაწილიანი სერია: თავდაპირველად აკვირდებიან, შემდეგ გმობენ და ბოლოს უარყოფენ. ეს ყველაფერი ანტიქრისტეების ჩვეული ქმედებებია; ეს განსაზღვრულია ანტიქრისტეების არსით. რა არის თავმდაბლობა და დაფარულობა? პირდაპირი მნიშვნელობით ამის გაგება არ უნდა იყოს რთული — ეს ნიშნავს, რომ არ გიყვარდეს თავის მოწონება, წარმოჩენა, ამჯობინებდე ჩრდილში ყოფნას და რჩებოდე უცნობად. ეს ეხება განკაცებული ღვთის ხასიათსა და ღვთის შინაგან პიროვნულ თვისებებს. გამოჩინებების მიხედვით, ადამიანებისთვის რთული არ უნდა იყოს შემჩნევა: ქრისტეს არ აქვს ამბიცია, ის არ ცდილობს ძალაუფლების ხელში ჩაგდებას, მას არ აქვს ძალაუფლების სურვილი, ის არ იპყრობს ადამიანთა გულებს და არც აზრების წაკითხვას სწავლობს; ქრისტე საუბრობს მარტივად, გასაგებად, მკაფიოდ, არასდროს იყენებს მზაკვრულ სიტყვებს ან ხრიკებს, რომ ადამიანებს ჭეშმარიტი აზრები გამოსძალოს. თუ ადამიანებს რამის თქმა სურთ, შეუძლიათ თქვან; თუ არა, ის არ აძალებს მათ. როდესაც ქრისტე ამხელს ადამიანების გახრწნილ ხასიათსა და სხვადასხვა მდგომარეობას, ის საუბრობს პირდაპირ და მკაფიოდ მიუთითებს მათზე; უფრო მეტიც, ქრისტეს საქმეებთან გამკლავების წესი ძალიან მარტივია. მათ, ვისაც ჩემთან ჰქონია ურთიერთობა, უნდა ჰქონდეთ ეს შთაბეჭდილება და ამბობდნენ: „შენ საკმაოდ პირდაპირი ხარ, ყოველგვარი ამქვეყნიური ურთიერთობების ტაქტიკების გარეშე. მიუხედავად იმისა, რომ სტატუსი გაქვს, არ ჩანს, რომ რომელიმე ჯგუფში უპირატესობის განცდა გქონდეს“, ეს განცხადება მართლაც ზუსტია; მე არ მსიამოვნებს ყურადღების ცენტრში ყოფნა ან სხვების წინაშე ჩემი სახელის განთქმა. ეს სტატუსი რომც არ მქონოდა და ღმერთი არ დამმოწმებოდა, ჩემი თანდაყოლილი ბუნებაა, რომ ხალხის უკანა რიგებში დავრჩე, არ მსურდეს თავის გამოჩენა და არ მინდოდეს, სხვებმა იცოდნენ, თუნდაც ჩემი რაიმე განსაკუთრებული უნარ-ჩვევების შესახებ — რადგან თუკი ადამიანებს ეს ეცოდინებოდათ, ყველგან გამომყვებოდნენ, რაც დამღლელი და რთულად სამართავია. ამიტომ არ აქვს მნიშვნელობა სად მივდივარ, როგორც კი ხალხი დამიწყებს უკან გამოყოლას, მაშინვე ვეძებ მათი გასტუმრების გზებს; როცა საჭიროა, საკითხებს განვიხილავ, ხოლო როცა არა — სწრაფად მივუჩენ მათ სათანადო ადგილებს, რათა აკეთონ ის, რაც უნდა აკეთონ. გახრწნილი ადამიანებისთვის ეს წარმოუდგენელია: „ჩვენ, ადამიანებს, ასე ძალიან გვიყვარხარ და მხარს გიჭერთ! ესოდენ მოხიბლულნი ვართ შენით! რატომ არ იღებ ამ ჩვენს მიჯაჭვულობას?“ რა საუბარია ეს? მე გითხარით ის, რაც უნდა მეთქვა, დაგავალეთ ის, რაც აუცილებელია, ასე რომ, წადით და აკეთეთ, რასაც უნდა აკეთებდეთ, ნუ ტრიალებთ ჩემ გარშემო, მე ეს არ მომწონს. ადამიანების თვალთახედვით, ისინი ფიქრობენ: „ღმერთო, ასეთი დიდი საქმის გაკეთების შემდეგ, ხშირად შენც ხომ არ გრძნობ თვითკმაყოფილებას? ამდენი მიმდევრის ყოლით შენც ხომ არ გრძნობ თავს გამორჩეულად? არ გსურს ყოველთვის განსაკუთრებული მოპყრობით ტკბობა?“ მე ვამბობ, რომ არასდროს მიგრძნია ასეთი რამ; არასოდეს ვგრძნობ იმას, რომ ამდენი მიმდევარი მყავს, არ ვთვლი თავს სხვებზე უპირატესად და წარმოდგენა არ მაქვს, რამდენად მაღალია ჩემი სტატუსი. მითხარით, ნორმალური ადამიანი ყოველდღიურ ცხოვრებაში ჩვეულებრივ რამდენად აღტაცებული იქნებოდა ასეთ მდგომარეობაში? ნუთუ არ ეცოდინებოდათ, რა ეჭამათ ან ჩაეცვათ? ნუთუ მთელი დღე ჰაერში არ იფრენდნენ? ნუთუ მუდამ იმედი არ ექნებოდათ, რომ ხალხი ყველგან დაუწყებდა დევნას? (დიახ.) კერძოდ, ისინი, ვინც გარკვეულ უნარებს ფლობს, მუდამ პოულობენ გზებს კრებების მოსაწყობად, რათა დატკბნენ ყურადღების ცენტრში ყოფნისა და სიტყვით გამოსვლისას მიღებული აპლოდისმენტების განცდით, და ფიქრობენ, რომ ეს ხორცის ჭამისა და ღვინის სმის სიამოვნებას აღემატება. მიკვირს, მე რატომ არ ვგრძნობ ასე? რატომ არ მიმაჩნია, რომ ეს კარგია? რატომ არ მომწონს ეს გრძნობა? მსოფლიო მუსიკალურ სცენაზე მათ, ვისაც ცოტა რამ მაინც შეუძლია, განსაკუთრებით კი მათ, ვინც მღერის და ცეკვავს, ქალღმერთებად, ღმერთებად, მუსიკის მეფეებად, მუსიკის დედოფლებად და კიდევ მამებად, დედებად და ბაბუებად მოიხსენიებენ. ეს კარგი წოდებები არ არის. მეტიც, ზოგიერთი უკმაყოფილოა, როდესაც მათ „სიაო ვანგს“[ა] ან „სიაო ლის“ უწოდებენ, და ფიქრობს, რომ ეს მათ სტატუსს აკნინებს, ამიტომ გზებს ეძებენ თავიანთი იერარქიული დონის შესაცვლელად, რათა მომავალში ყველამ მეფედ ან დედოფლად მოიხსენიოს. ეს არის გახრწნილ ადამიანთა მოდგმა. ზოგიერთი ადამიანი, ღვთის რწმენაში შესვლის შემდეგ, ამბობს, რომ მორწმუნეები არ უნდა იყვნენ ისეთი უტიფრები, როგორც არამორწმუნეები, რომ მათ არ უნდა უწოდებდნენ ღმერთს, მეფეს ან დედოფალს, და რომ ისინი მოკრძალებულნი და თავმდაბალნი უნდა იყვნენ. ისინი თვლიან, რომ საკუთარ თავს პირდაპირ თავმდაბალი რომ უწოდონ, ცოტა არ იყოს, ვულგარულია, ანუ საკმარისად პატარა ან მდაბალი არ არის, ამიტომ თავიანთ თავს პაწაწინას, უმნიშვნელოს, მტვერს, პატარას უწოდებენ, ზოგი კი — ქვიშის მარცვალსა და ნანომეტრს. ისინი ყურადღებას ჭეშმარიტებაზე კი არ ამახვილებენ, არამედ ვულგარულობაზე ფიქრობენ — ისეთი სახელებით, როგორებიცაა პატარა სარეველა, ყლორტი და კიდევ ჭუჭყი, ტალახი, ნეხვი და ა.შ. ეს სახელები, ერთმანეთზე უფრო უსიამოვნო და მდაბალია, მაგრამ შეუძლიათ კი მათ რაიმეს შეცვლა? მე ვხედავ, რომ ამ სახელებიანი ადამიანები ასევე ძალიან ამპარტავნები, ცუდები არიან, ზოგიერთი მათგანი ბოროტი ადამიანიც არის. ვინც ასეთ სახელს ირქმევს, უფრო პატარა ან თავმდაბალი კი არ ხდება, არამედ კვლავინდებურად უტიფარი, უკეთური და ბოროტგანზრახული რჩება.

როდესაც ღმერთი პირველად განკაცდა, რათა დედამიწაზე საქმე აღესრულებინა, მისი მუშაობა მარტივი და ხანმოკლე იყო, მაგრამ იგი კაცობრიობის ხსნის საქმის შეუცვლელ და მნიშვნელოვან ეტაპს წარმოადგენდა. თუმცა, მას შემდეგ, რაც უფალი იესო ჯვარს აცვეს, ის ცოცხალი დაბრუნდა და ზეცად ამაღლდა ისე, რომ აღარ გამოცხადებია კაცობრიობას. რატომ არ გამოეცხადა ის კვლავ კაცობრიობას? ეს არის ღმერთის თავმდაბლობა და დაფარულობა. ჩვეულებრივი ადამიანური ლოგიკის თანახმად, ღმერთი განკაცდა და ოცდაცამეტ წელიწად-ნახევარი იტანჯებოდა; მან აიტანა კაცობრიობის მხრიდან უარყოფა, ცილისწამება, განკითხვა, შეურაცხყოფა და ა.შ., და მას შემდეგ, რაც ჯვარს აცვეს და მკვდრეთით აღდგა, ის ადამიანებს შორის უნდა დაბრუნებულიყო, რათა დამტკბარიყო თავისი გამარჯვებისა და დიდების ნაყოფით. მას კიდევ ოცდაცამეტ წელიწად-ნახევარი ან თუნდაც უფრო მეტხანს უნდა ეცხოვრა და დამტკბარიყო იმით, თუ როგორ ეთაყვანებოდა და შეჰყურებდა მას კაცობრიობა, და ასევე, იმ სტატუსითა და მოპყრობით, რომელსაც ის იმსახურებდა. თუმცა, ღმერთმა ეს არ გააკეთა. საქმის ამ ეტაპზე ღმერთი მოვიდა ჩუმად და უხმაუროდ, ყოველგვარი ცერემონიის გარეშე, და იმ ადამიანებისგან განსხვავებით, რომლებიც ეძიებენ, რომ მათი ყოფნა იგრძნობოდეს ყოველი მცირედი უნარის გამოვლენისთანავე, ღმერთი არ ისურვებდა, რომ სამყაროსთვის გამოეცხადებინა: „მე აქ ვარ, თავად ვარ ღმერთი!“. ღმერთმა არც ერთი მსგავსი სიტყვა არ წარმოთქვა საკუთარი თავისთვის, არამედ ჩუმად დაიბადა ბაგაში. იმ სამ ბრძენ კაცს თუ არ ჩავთვლით, რომლებიც ღმერთის სათაყვანებლად მოვიდნენ, უფალი იესო ქრისტეს ცხოვრების დანარჩენი ნაწილი სავსე იყო სირთულეებითა და ტანჯვით, რომელიც მხოლოდ მისი ჯვარცმით დასრულდა. ღმერთმა მოიპოვა დიდება და მიუტევა ცოდვები ადამიანს — ეს ნიშნავს, რომ მან დიდი საქმე გააკეთა კაცობრიობისთვის, რადგან დაეხმარა ადამიანებს, თავი დაეღწიათ ცოდვისა და ტანჯვის ზღვისგან, და ის არის კაცობრიობის მხსნელი. ამიტომ, ლოგიკურია, რომ ღმერთი უნდა დამტკბარიყო ადამიანთა თაყვანისცემით, აღტაცებითა და მის წინაშე ქედმოხრით. თუმცა, ღმერთმა მიატოვა ყველაფერი ჩუმად და უხმაუროდ, ხმის ამოუღებლად. გასული ორი ათასწლეულის განმავლობაში ღვთის საქმე მუდამ ვრცელდებოდა. ამ გავრცელების პროცესი სავსე იყო სირთულეებით, სისხლისღვრითა და მთელი კაცობრიობის მიერ დაგმობითა და ცილისწამებით. მაგრამ, მიუხედავად ღვთის მიმართ კაცობრიობის დამოკიდებულებისა, მან განაგრძო ჭეშმარიტების გამოხატვა და არასდროს მიუტოვებია ადამიანის ხსნის საქმე. უფრო მეტიც, ამ ორი ათასწლეულის განმავლობაში ღმერთს არასდროს გამოუყენებია მკაფიო სიტყვები საკუთარი თავის გამოცხადებითვის, რათა ეთქვა, რომ უფალი იესო მისი ხორცშესხმაა და რომ კაცობრიობამ თაყვანი უნდა სცეს და მიიღოს იგი. ღმერთი უბრალოდ იყენებს ყველაზე მარტივ მეთოდს, უგზავნის თავის მსახურებს, რათა იქადაგონ ცათა სასუფევლის სახარება ყველა ერსა და ადგილას, რაც უფრო მეტ ადამიანს აძლევს საშუალებას, მოინანიოს, მივიდეს ღვთის წინაშე და მიიღოს მისი ხსნა და ამგვარად, მიეტევოს თავისი ცოდვები. ღმერთს არასდროს გამოუყენებია ზედმეტი სიტყვები იმის სათქმელად, რომ ის მომავალი მესიაა; ამის ნაცვლად, მან ფაქტებით დაამტკიცა, რომ ყველაფერი, რაც გააკეთა, თავად ღმერთის საქმეა, რომ უფალი იესოს ხსნა თავად ღმერთის ხსნაა, რომ უფალმა იესომ გამოისყიდა მთელი კაცობრიობა და რომ ის თავად ღმერთია. ამჟამინდელ ხორცშესხმაში ღმერთი ადამიანებს შორის ზუსტად იმავე წესითა და ფორმით მოვიდა. ღმერთის ხორცშესხმულად მოსვლა უზარმაზარი კურთხევაა კაცობრიობისთვის, წარმოუდგენლად იშვიათი შესაძლებლობა და, უფრო მეტიც, ეს კაცობრიობის დიდი ბედნიერებაა. მაგრამ რას ნიშნავს ეს თავად ღმერთისთვის? ეს ყველაზე მტკივნეული რამ არის. შეგიძლიათ ამის გაგება? ღვთის არსი ღმერთია. ღმერთს, რომელსაც აქვს ღვთის იდენტობა, ბუნებრივად არ ახასიათებს ამპარტავნება, სამაგიეროდ, ის ერთგული, წმინდა და სამართლიანია. კაცობრიობაში მოსვლით, მან თვალი უნდა გაუსწოროს ადამიანის სხვადასხვანაირ გახრწნილ ხასიათს, რაც იმას ნიშნავს, რომ ყველა ის ადამიანი, რომლის გადარჩენაც მას სურს, სწორედ ისინი არიან, ვინც მას სძულს და ზიზღს გვრიან. ღმერთს არ ახასიათებს ამპარტავნება, ბოროტება და მზაკვრობა, მას უყვარს სიკეთე, ის სამართლიანი და წმინდაა, მაგრამ, რასაც აწყდება, ზუსტად ისეთი ადამიანების ჯგუფია, რომელიც მისი არსის საწინააღმდეგოდ და მტრულად არის განწყობილი. რას გასცემს ღმერთი ყველაზე მეტად? თავის სიყვარულს, მოთმინებას, წყალობასა და შემწყნარებლობას. ღმერთის სიყვარული, წყალობა და შემწყნარებლობა მისი თავმდაბლობა და დაფარულობაა. გახრწნილი კაცობრიობა ფიქრობს: „რაკი ღმერთი ასეთ დიდ საქმეს აკეთებს, ასეთ დიდ დიდებას იხვეჭს და ამდენი რამის ხელმწიფეა, მაშ, რატომ არ აცხადებს ან ამცნობს საკუთარ თავს?“. ადამიანებისთვის ეს თითქოს ისეთივე მარტივია, როგორც თითების გატკაცუნება; როდესაც ისინი ერთ კარგ საქმეს აკეთებენ, მას ათმაგად აზვიადებენ, როდესაც მცირედ სიკეთეს სჩადიან, ორ-სამმაგად ზრდიან, უსასრულოდ ადიდებენ და ჰგონიათ, რომ რაც უფრო დეტალურად წარმოაჩენენ ამას, მით უკეთესია. მაგრამ ეს ყველაფერი არ არის ღმერთის არსში. განურჩევლად იმისა, თუ რას აკეთებს ღმერთი, ამაში ადამიანისეული ეგრეთ წოდებული „გარიგება“ არასდროს დევს. ღმერთი არაფერს ითხოვს და არც „ეძიებს საზღაურს“, როგორც ადამიანები უწოდებენ. ღმერთს, გახრწნილი კაცობრიობისგან განსხვავებით, არ აქვს სტატუსის სურვილი, ის არ ამბობს: „მე ვარ ღმერთი; ვაკეთებ იმას, რაც მინდა, და რასაც არ უნდა ვაკეთებდე, ჩემი სიკეთე უნდა გახსოვდეთ, გულთან ახლოს უნდა მიიტანოთ ის, რასაც ვაკეთებ, და მე მუდამ უნდა გახსოვდეთ“. ღმერთს ზუსტად ასეთი არსი აკლია; მას არ აქვს არანაირი ამბიცია, არ ახასიათებს გახრწნილი კაცობრიობის ამპარტავანი ხასიათი და არ აცხადებს საკუთარ თავს. ზოგი ამბობს: „თუკი შენ არ აცხადებ საკუთარ თავს, როგორღა უნდა გაიგონ ადამიანებმა, რომ ღმერთი ხარ? როგორ უნდა დაინახონ, რომ ღვთის სტატუსი გაქვს?“. ეს არ არის საჭირო; სწორედ ამის მიღწევა შეუძლია ღვთის არსს. ღმერთი ფლობს ღვთის არსს; განურჩევლად იმისა, თუ რამდენად თავმდაბალი და დაფარულია ის, რამდენად ფარულად მოქმედებს, რამდენად ავლენს წყალობასა და შემწყნარებლობას კაცობრიობის მიმართ, მისი სიტყვების, საქმეების, ქმედებებისა და ა.შ. საბოლოო შედეგი ადამიანებზე აუცილებლად გამოიწვევს იმას, რომ ადამიანური ქმნილებები აღიარებენ შემოქმედის ხელმწიფებას, თაყვანს სცემენ და მუხლს მოიყრიან შემოქმედის წინაშე და ნებაყოფლობით დაემორჩილებიან შემოქმედის ხელმწიფებასა და განკარგულებებს. ეს განსაზღვრულია ღვთის არსით, და სწორედ ამის მიღწევა არ შეუძლიათ ანტიქრისტეებს. მათ აქვთ ამბიციები და სურვილები, აგრეთვე ამპარტავანი, სასტიკი და უკეთური ხასიათი, მათ აკლიათ ჭეშმარიტება, მიუხედავად ამისა, მაინც სურთ ადამიანების დაუფლება და კონტროლი და აგრეთვე იმის მიღწევა, რომ ადამიანები დაემორჩილონ და თაყვანი სცენ მათ. ანტიქრისტეების არსიდან გამომდინარე, განა ბოროტები არ არიან ისინი? ანტიქრისტეები ღმერთს ედავებიან მის რჩეულ ხალხს, ნუთუ ღმერთი შეედავება? აქვს ღმერთს ასეთი არსი? მოიპოვებს ღმერთი შექმნილი ადამიანების თაყვანისცემასა და მორჩილებას ამაზე შედავებით? (არა.) როგორ მოიპოვებს ამას? შექმნილი არსებები ღვთის მიერ არიან შექმნილნი; მხოლოდ შემოქმედმა იცის, რა სჭირდება კაცობრიობას, რა უნდა ჰქონდეს და როგორ უნდა ცხოვრობდეს კაცობრიობა. მაგალითად, ვთქვათ, რომ ადამიანი ქმნის მანქანას. მხოლოდ მისმა გამომგონებელმა იცის მისი ნაკლოვანებებისა და ხარვეზების შესახებ და ის, თუ როგორ გამოასწოროს, ხოლო ვინც ცდილობს მანქანის ყალბი ასლის შექმნას, მან არ იცის. ანალოგიურად, კაცობრიობა ღმერთმა შექმნა; მხოლოდ ღმერთმა იცის, რა სჭირდებათ ადამიანებს, მხოლოდ ღმერთს შეუძლია კაცობრიობის გადარჩენა და მხოლოდ ღმერთს შეუძლია გახრწნილი ადამიანების ჭეშმარიტ ადამიანებად გარდაქმნა. ღმერთი ამ ყველაფერს არ აკეთებს თავისი ხელმწიფებით, თვითგამოცხადებით, თავის მართლებით ან ადამიანების ჩაგვრით, შეცდომაში შეყვანითა თუ კონტროლით; ღმერთი არ იყენებს ამ საშუალებებსა და მეთოდებს — ამას მხოლოდ სატანა და ანტიქრისტეები სჩადიან.

ამდენი თანაზიარების შემდეგ, როგორია თქვენი გაგება ღვთის თავმდაბლობისა და დაფარულობის შესახებ? რა არის ღვთის თავმდაბლობა და დაფარულობა? არის დაფარულობა მისი ვინაობის განზრახ დამალვა, მისი არსისა და ჭეშმარიტი ვითარების მიზანმიმართული დამალვა? (არა.) არის თავმდაბლობა რაღაც ხელოვნურად თვალთმაქცური? არის ეს თავის შეკავება? არის ეს პირფერობა? (არა.) ზოგი ამბობს: „შენ ხარ განკაცებული ღმერთი, როგორ შეიძლება, რომ ვინმემ, ვისაც ასეთი კეთილშობილური სტატუსი აქვს, ასეთი ჩვეულებრივი ტანსაცმელი ატაროს?“ მე ვამბობ, რომ უბრალო ადამიანი ვარ, რომელიც ჩვეულებრივი ცხოვრებით ცხოვრობს; ჩემში ყოველივე ჩვეულებრივია, მაშ, რატომ არ შემიძლია ჩვეულებრივი ტანსაცმლის ტარება? ზოგი ამბობს: „შენ ხარ ქრისტე, განკაცებული ღმერთი. შენი სტატუსი კეთილშობილურია — ნუ დაიმცირებ თავს“. მე ვამბობ, რა დამცირება? მე თავს არც ვაჭარბებ და არც ვამცირებ; ვარ, ვინც ვარ, ვაკეთებ იმას, რაც უნდა გავაკეთო, და ვამბობ იმას, რაც უნდა ვთქვა — რა არის ამაში არასწორი? არც გადაჭარბება და არც დამცირება არ არის სწორი; გადაჭარბება არის ამპარტავნება, დამცირება არის პირფერობა და მზაკვრობა. ზოგიერთი ამბობს: „განკაცებულ ღმერთს ცნობილი ადამიანის მანერები უნდა ჰქონდეს, და შენი მეტყველება და ქცევა ელეგანტური უნდა იყოს. შეხედე საზოგადოებაში იმ ძლიერი ქალების ვარცხნილობებს, ჩაცმულობასა და მაკიაჟს, ისენი სტატუსის მქონე ადამიანები არიან და სწორედ მათზე ხალხს დიდი წარმოდგენა აქვს!“ მე ვამბობ, რა არის სტატუსი? რა მნიშვნელობა აქვს, თუ ხალხს დიდი წარმოდგენა აქვს ჩემზე? ეს არ მანაღვლებს; თუკი შენ მაღალი წარმოდგენა გაქვს ჩემზე, ეს ჩემში ზიზღსა და გულისრევას იწვევს. არ მჭირდება შენი მაღალი წარმოდგენები. სხვები ამბობენ: „შეხედე საზოგადოებაში იმ ქალ მეწარმეებს, ისე კეთილშობილურად და ელეგანტურად აცვიათ. ერთი შეხედვითაც ჩანს, რომ ძლიერი, ელიტარული ფიგურები არიან — რატომ არ სწავლობ მათგან?“ რატომ უნდა ვისწავლო ის, რაც არ მომწონს? ისეთ ტანსაცმელს ვიცვამ, რომელიც ჩემს ასაკს შეესაბამება, რატომ უნდა ვთამაშობდე რაიმე როლს? რატომ უნდა ვსწავლობდე სხვებისგან? მე მე ვარ — ვინმესთვის თავის მოჩვენება რაში მჭირდება? განა ეს მზაკვრობა არ არის? მითხარი, როგორი იერი, გარეგნობა, მეტყველება და ქცევა უნდა ჰქონდეს განკაცებულ ღმერთს, რომ შეესაბამებოდეს მის ვინაობას? გაქვთ ამისი სტანდარტები? აუცილებლად გექნებათ, თორემ ქრისტეს ასე არ შეხედავდით. მე მაქვს ჩემი სტანდარტები — გასცდება ჩემი სტანდარტები ჭეშმარიტების პრინციპების ფარგლებს? (არა.) რატომ აქვს ზოგიერთ ადამიანს მუდმივად წარმოდგენები იმის შესახებ, თუ რა მაცვია ან რას ვჭამ, მუდმივად რატომ აკეთებენ დასკვნებს ჩემ შესახებ და გამოაქვთ განაჩენი — განა ეს საზიზღრობა არ არის? რატომ მხედავენ ასე? მათ თვალში, რასაც უნდა აკეთებდეს ქრისტე, ყველაფერი არასწორია, ყოველივე ნეგატიურია, ყოველთვის რაღაც მზაკვრული ხდება ამის უკან. რა ბოროტები უნდა იყვნენ! ღვთის ამ სხვადასხვა იდენტობითა და თვალთახედვით— ღვთის სულიდან, თავად ღვთის არსიდან მოყოლებული, განკაცებული ღვთის ადამიანობამდე — ღვთის არსებაში არ არის არც ამპარტავნება ან არც სატანის რაიმე ამბიცია და სურვილი, და, მით უმეტეს, არ არსებობს ადამიანის ეგრეთ წოდებული სწრაფვა სტატუსისკენ. თავად ღვთის არსის გარდა, ყველაზე თვალსაჩინო თვისება, რაც ღმერთს გააჩნია — ღვთის სულიდან მის განკაცებულ ხორცამდე — არის მისი თავმდაბლობა და დაფარულობა. ეს თავმდაბლობა არ არის მოჩვენებითი, ეს დაფარულობა არ არის განზრახ თავის არიდება; ეს არის ღვთის არსი, ეს თავად ღმერთია. მიუხედავად იმისა, ღმერთი სულიერ სამყაროში იმყოფება თუ ადამიანის მსგავსად ხორცშესხულია, მისი არსი არ იცვლება. თუ ვინმე ამაზე დაყრდნობითაც ვერ ხედავს, რომ განკაცებულ ქრისტეს გააჩნია ღვთის არსი, როგორი ადამიანები არიან ისინი? მათ აკლიათ სულიერი გაგება, ისინი ურწმუნოები არიან. როცა ხალხი ღვთის თავმდაბლობისა და დაფარულობის არსს უყურებს, ფიქრობს: „როგორც ჩანს, ღმერთს არ აქვს ასეთი დიდი მეუფება. იმის თქმა, რომ ღმერთი ყოვლისშემძლეა, დიდად სანდო არ ჩანს, უფრო უსაფრთხოა ითქვას, რომ ღმერთი ძლევამოსილია. რადგან მას არ აქვს ასეთი დიდი მეუფება, როგორ შეუძლია კაცობრიობაზე ხელმწიფება? რადგან ის არასდროს აჩვენებს ღვთის სტატუსსა და ვინაობას, შეუძლია სატანის დამარცხება? ამბობენ, რომ ღმერთს სიბრძნე აქვს — შეუძლია სიბრძნეს ყველაფრის გადაწყვეტა? რომელი უფრო დიდია, სიბრძნე თუ ყოვლისშემძლეობა? შეუძლია სიბრძნეს, ყოვლისშემძლეობა გადაწონოს? შეუძლია სიბრძნეს, ყოვლისშემძლეობაზე მოახდინოს გავლენა?“ ხალხი ამაზე ფიქრობს, მაგრამ ბოლომდე ვერ ხედავს ან ვერ სწვდება ამას. ზოგ ადამიანს გულში რაღაც ეჭვები აქვს, და შემდეგ ისინი თანდათან აქარწყლებენ ამას, თავიანთი გამოცდილების მეშვეობით უწყვეტად ეძიებენ და ცდილობენ ამ საკითხის გაგებას, და ისინი, გაუცნობიერელად, მოიპოვებენ გარკვეულ გამოცდილებით ცოდნას. მხოლოდ ანტიქრისტეები, მას შემდეგ, რაც ეჭვქვეშ აყენებენ ღვთის არსის ყველა ამ ასპექტს, ყველა ამ გამოვლინებას და მის ყველა ქმედებას, არა მხოლოდ ვერ იგებენ, რომ ეს არის ღვთის თავმდაბლობა და დაფარულობა, რომ სწორედ ეს არის ღვთის საყვარელი მხარე, არამედ, პირიქით, უფრო მეტად ეპარებათ ეჭვი ღმერთში და კიდევ უფრო მკაცრად გმობენ ღმერთს. ისინი ეჭვქვეშ აყენებენ ღვთის ყოველგვარ არსებულზე ხელმწიფებას, ეჭვქვეშ აყენებენ, რომ ღმერთს შეუძლია სატანის დამარცხება, ეჭვქვეშ აყენებენ, რომ ღმერთს შეუძლია კაცობრიობის გადარჩენა, ეჭვქვეშ აყენებენ, რომ ღვთის ექვსიათასწლიანი მართვის გეგმა წარმატებით დასრულდება, და კიდევ უფრო მეტად ეჭვქვეშ აყენებენ იმ ფაქტს, რომ ღმერთი გამოეცხადება ურიცხვ ხალხს თავისი განდიდებით. ამ ყოველივეში ეჭვის შეტანის შემდეგ რას აკეთებენ? ისინი უარყოფენ ამ ყოველივეს. ასე რომ, ანტიქრისტეები ამბობენ: „ქრისტეს თავმდაბლობა და დაფარულობა არაფერს ნიშნავს, ისინი არ არიან ღირსნი არც ქების და არც დიდების; და ისინი არ წარმოადგენენ ღვთის არსს. ასეთი თავმდაბლობა და დაფარულობა არ არის ისეთი რამ, რასაც ღმერთი ფლობს; ქრისტეს თავმდაბლობა და დაფარულობა მისი უსუსურობის გამოვლინებებია. ამ სამყაროში, როგორ კი ვინმეს მცირედი სტატუსი აქვს, მაშინვე მეფედ, მარკიზად ან იმპერატორად აკურთხებენ. ქრისტემ თავისი სამეფო დააარსა და ამდენი მიმდევარი ჰყავს, და ამავდროულად, სახარების საქმე დიდი მუხტით ვრცელდება — განა ეს იმას არ ნიშნავს, რომ ქრისტეს ძალა იზრდება? მაგრამ მის ქმედებებზე დაყრდნობით თუ ვიმსჯელებთ, მას არ აქვს განზრახული თავისი ძალის გაზრდა, ან ასეთი ძალის ფლობა. თითქოს არ შესწევს უნარი, რომ ამ ძალას ფლობდეს, ქრისტეს სამეფოს ფლობდეს. მაშ, შევძლებ კურთხევის მიღებას მისი მიყოლით? შევძლებ, მომავალი ეპოქის მმართველი გავხდე? შევძლებ ურიცხვი ერისა და ხალხის მართვას? შეუძლია მას ამ ძველი სამყაროს, ამ გახრწნილი კაცობრიობის განადგურება? ქრისტეს ჩვეულებრივ გარეგნობას თუ შევხედავთ, როგორ შეუძლია მას დიდი საქმეების კეთება?“ ასეთი ეჭვები მუდამ უჩნდებათ ანტიქრისტეებს გულში. ქრისტეს თავმდაბლობა და დაფარულობა ისეთია, რასაც ყველა გახრწნილი ადამიანი, მით უმეტეს კი — ანტიქრისტეები, ვერ იღებს, ვერ იწონებს და ვერ ხედავს; ანტიქრისტეები ღვთის თავმდაბლობასა და დაფარულობას იყენებენ ღვთის იდენტობასა და არსში ეჭვის შესატანად, ასევე ღვთის ხელმწიფების უარყოფის მტკიცებულებად და ბერკეტად, რითაც უარყოფენ ღვთის ვინაობას, არსსა და ქრისტეს არსს. ქრისტეს არსის უარყოფის შემდეგ, ანტიქრისტეები თავიანთი იურისდიქციის ფარგლებში იწყებენ მოქმედებას ღვთის რჩეული ხალხის წინააღმდეგ — ყოველგვარი წყალობის, შემწყნარებლობისა და შიშის გარეშე; ამავდროულად, ისინი მცირედითაც კი არ ეჭვდებიან და არ უარყოფენ საკუთარ უნარებს, პროფესიულ შესაძლებლობებსა თუ ამბიციებს. თავიანთი გავლენის სფეროში, იქ, სადაც მოქმედება შეუძლიათ, ანტიქრისტეები ბრჭყალებს აჩენენ, აკონტროლებენ ყველას, ვისი კონტროლიც შეუძლიათ, და შეცდომაში შეჰყავთ ისინი, ვისი შეცდომაში შეყვანაც შეუძლიათ; ისინი საერთოდ არ ითვალისწინებენ ქრისტესა და ღმერთს და ბოლომდე წყვეტენ კავშირს ღმერთთან, ქრისტესთან და ღვთის სახლთან.

უპირველესად რაზე გვაქვს თანაზიარება, ამ საკითხთან დაკავშირებით — თუ როგორ ეპყრობიან ანტიქრისტეები ქრისტეს თავმდაბლობასა და დაფარულობას? ღვთის თავმდაბლობა და დაფარულობა — რასაც უნდა ჩასწვდნენ ადამიანები — ანტიქრისტეების თვალში ყველაზე ხელსაყრელი პირობებია იმისთვის, რომ აკეთონ ის, რაც უნდათ, და ჩამოაყალიბონ დამოუკიდებელი სამეფო ღვთის სახლში. ღმერთი დაფარულია ხორცში, და უკანასკნელი დღეების საქმის ეს ეტაპი თავისი ფორმით განსხვავდება მადლის ეპოქისაგან. მიუხედავად იმისა, რომ ღმერთი ამ ეტაპზე სასწაულებსა და ნიშნებს არ ახდენს, მან გაცილებით მეტი სიტყვა წარმოსთქვა, უთვალავჯერ მეტი სიტყვა. მიუხედავად იმისა, თუ როგორ მოქმედებს ღმერთი, სანამ იგი ხორცშესხმულია, მისი საქმის აღსრულებას უზარმაზარი დამცირებაც ახლავს თან. მხოლოდ ასეთ ღმერთს, რომელსაც ღვთის არსება გააჩნია, შეუძლია, რომ ჭეშმარიტად დაიმდაბლოს და დაფაროს თავი, რათა ჩვეულებრივ ადამიანად იქცეს და თავისი საქმე აკეთოს, ვინაიდან მას თავმდაბლობისა და დაფარულობის არსი გააჩნია. ამის საპირისპიროდ, სატანას აბსოლუტურად არ აქვს ამისი გაკეთების უნარი. როგორი ხორცით შეიმოსებოდა სატანა ადამიანებში საქმის კეთებისას? პირველ რიგში, მას ექნებოდა დიდებული გარეგნობა და ის იქნებოდა სასტიკი, მზაკვარი და უკეთური; მაშინ ის უნდა ფლობდეს სხვადასხვა სტრატეგიასა და ტექნიკას ადამიანებთან სათამაშოდ და მანიპულირებისთვის, სხვადასხვა მზაკვრულ ხრიკთან ერთად, ის საკმარისად სასტიკი და ბოროტგანზრახული უნდა იყოს. მან მუდმივად უნდა დაანახოს თავი ადამიანებს იმის შიშით, რომ ვინმე შეიძლება არ იცნობდეს მას, და ის მუდმივად უნდა ცდილობდეს თავისი სახელის განდიდებასა და საკუთარი თავის პოპულარიზაციას. როდესაც ადამიანები საბოლოოდ მას მეფეს ან იმპერატორს უწოდებენ, ის კმაყოფილი იქნება. ის, რასაც ღმერთი აკეთებს, ზუსტად საპირისპიროა იმისა, რასაც სატანა აკეთებს. ღმერთი განაგრძობს დათმენასა და დაფარვას, და სანამ ამას აკეთებს, ის თავის სიტყვებსა და სიცოცხლეს ადამიანებში ნერგავს შემოქმედის წყალობისა და გულმოწყალების გამოყენებით, რათა ადამიანებმა შეძლონ ჭეშმარიტების გაგება, გადარჩენა და გახდნენ ჭეშმარიტი ქმნილებები ნორმალური ადამიანურობითა და ნორმალური ადამიანური ცხოვრებით. მიუხედავად იმისა, რომ რასაც ღმერთი აკეთებს ფასდაუდებელია კაცობრიობისთვის, ღმერთი ამას საკუთარ პასუხისმგებლობად მიიჩნევს. ასე რომ, ის პირადად გახდა ხორცშესხმული და დედასავით ან მამასავით დაუღალავად ზრუნავს, ეხმარება, მხარს უჭერს, ნათელს ჰფენს და ანათებს ადამიანებს. რა თქმა უნდა, ის ასევე კიცხავს, განსჯის, გვემს და წვრთნის ადამიანებს, უყურებს, თუ როგორ დღითი დღე იცვლებიან ისინი, როგორ დღითი დღე ცხოვრობენ ნორმალური ეკლესიური ცხოვრებით და როგორ დღითიდღე იზრდებიან სიცოცხლეში. ამგვარად, ყოველივე ის, რასაც ღმერთი აკეთებს, სიკეთის რეალობაა. კაცობრიობაში ადამიანები ადიდებენ ღვთის მიერ გაღებულ საფასურებს, მის დიდ ძალმოსილებასა და დიდებას, მაგრამ ღვთის სიტყვებში, როდის უთქვამს მას ადამიანებისთვის: „მე ეს და ის გავაკეთე კაცობრიობისთვის, იმდენი მსხვერპლი გავიღე; ადამიანებმა უნდა განმადიდონ და შემაქონ?“ აქვს ღმერთს ასეთი მოთხოვნები კაცობრიობის მიმართ? არა. ეს თვით ღმერთია. ღმერთს არასდროს წამოუყენებია პირობები ადამიანებთან გარიგებების დასადებად და უთქვამს: „მე თქვენს შორის დავამკვიდრე ქრისტე, თქვენ კარგად უნდა მოეპყროთ მას, მოუსმინოთ მის სიტყვებს, დაემორჩილოთ და მიჰყვეთ მას. ნუ შექმნით დაბრკოლებებს ან არეულობას, გააკეთეთ ყველაფერი, რასაც ის გეუბნებათ, როგორც გეუბნებათ, და როდესაც ყველაფერი აღსრულდება, ყველა თავის ჯილდოს მიიღებს.“ ოდესმე უთქვამს ღმერთს მსგავსი რამ? არის ეს ღვთის განზრახვა? არა. პირიქით, სწორედ ანტიქრისტეები ცდილობენ მუდამ სხვადასხვა საშუალების გამოყენებით ადამიანების შეცდომაში შეყვანას, შეზღუდვას, კონტროლს და მათზე სრული ბატონობის მოპოვებას, რათა აიძულონ ადამიანები, მიატოვონ ღმერთი და მათ წინაშე წარსდგნენ. სწორედ ანტიქრისტეები ამბობენ და აცხადებენ ყველგან, როგორც კი რაიმე მცირე საქმეს გააკეთებენ. ანტიქრისტეები არა მხოლოდ ვერ იგებენ, ვერ იღებენ, ვერ ადიდებენ ან აქებენ ქრისტეს თავმდაბლობასა და დაფარულობას, არამედ პირიქით — აბუჩად იგდებენ და გმობენ ამას. ეს ანტიქრისტეთა ხასიათი არსით არის განსაზღვრული.

დღეს თანაზიარება გვქონდა იმ სამ გამოვლინებაზე, თუ როგორ უარყოფენ ანტიქრისტეები ქრისტეს არსს. მოდით, აქ დავასრულოთ ჩვენი თანაზიარება ამის შესახებ. გაქვთ რაიმე შეკითხვა? (არა.) კეთილი, ნახვამდის!

სქოლიო:

ა. ჩინელები „სიაოს“ იყენებენ იმ ადამიანის გვარის წინ, რომელიც მათზე უმცროსია.


ექსკურსი მეოთხე: ანტიქრისტეთა ზნეობისა და მათი ხასიათი-არსის შეჯამება (ნაწილი პირველი)

გასულ შეკრებაზე დავასრულეთ ანტიქრისტეთა სხვადასხვა გამოვლინების შესახებ მეთხუთმეტე პუნქტზე თანაზიარება. ამ თხუთმეტ პუნქტზე თანაზიარების შემდეგ, შეაჯამეთ თუ არა ანტიქრისტეთა სხვადასხვა გამოვლინება და არსი? გაქვთ თუ არა მათ შესახებ ძირითადი წარმოდგენა და გესმით თუ არა ისინი? შეგიძლიათ თუ არა იმ ადამიანების გარჩევა, რომლებსაც ანტიქრისტეთა არსი აქვთ? (შედარებით აშკარა შემთხვევების გარჩევა შემიძლია, მაგრამ შედარებით ცბიერი და მუხანათი ადამიანების გარჩევა ჯერ კიდევ მიჭირს.) დღეს ანტიქრისტეთა სხვადასხვა გამოვლინებას ორი ასპექტიდან შევაჯამებთ: პირველი — ანტიქრისტეთა ზნეობა, ხოლო მეორე — მათი ხასიათი-არსი. ამ ორი ასპექტის მიხედვით ანტიქრისტეთა გარჩევა უფრო ადვილია? (დიახ.) თუ ნაკლებად გვექნება თანაზიარება და ბევრ მაგალითს არ მოვიყვანთ, შესაძლოა, მათი გარჩევა ვერ შეძლოთ; ხოლო თუ მეტი თანაზიარება გვექნება, შესაძლოა, ეს გაიგოთ, მაგრამ როდესაც ანტიქრისტეებს ბოროტების ჩადენისას დაინახავთ, მაინც გაგიჭირდეთ მათი ქცევის ამ ნიშნების მიხედვით შეფასება. ანტიქრისტეთა ბუნება-არსების შეჯამება და მათი ამ ორი ასპექტით გარჩევა ამ საკითხს თქვენთვის უფრო ნათელს გახდის.

I. ანტიქრისტეთა ზნეობა

პირველი ასპექტი ანტიქრისტეთა ზნეობაა. კერძოდ, ეს ასპექტი ეხება იმას, თუ როგორი ადამიანობა აქვთ ანტიქრისტეებს. რას მოიცავს ადამიანობა? ის მოიცავს სინდისს, გონიერებას, ზნეობრივ მთლიანობას, ღირსებას, ასევე ადამიანობის სიკეთესა და ბოროტებას. ანტიქრისტეთა ზნეობის გარჩევა მათი ადამიანობის სხვადასხვა ასპექტს მოიცავს. ჯერ ვისაუბროთ იმ ჩვეულებრივ გამოვლინებებზე, რომლებიც ნორმალურ ადამიანობაში გვხვდება, ანუ იმ თვისებებზე, რომლებიც ნორმალურ ადამიანობას უნდა ახასიათებდეს. მითხარით, კონკრეტულად რა შედის ამ კატეგორიაში? (პატიოსნება და გულკეთილობა.) კიდევ? (ღირსების გრძნობა.) როგორც ზნეობრივი სიმტკიცის, ისე ღირსების გრძნობის ქონა აუცილებელია. (ასევე, სხვებისადმი სიყვარულის, შემწყნარებლობის, გულისხმიერებისა და მიტევების გამოვლენა.) ესენიც შედის. მოდით, ყველაფერი შევაჯამოთ. უპირველეს ყოვლისა, ნორმალურ ადამიანობას პატიოსნება ახასიათებს — ეს დადებითი თვისებაა? (დიახ.) გარდა ამისა, მას ახასიათებს გულკეთილობა და გულწრფელობა, თანაც გულწრფელობასა და პატიოსნებას შორის ხარისხის მხრივ განსხვავება არსებობს. როგორ ფიქრობთ, თანაგრძნობა არის ის, რაც ადამიანის ხასიათში უნდა შედიოდეს? (დიახ.) შეიძლება თუ არა თანაგრძნობა გულკეთილობის კატეგორიას მივაკუთვნოთ? (დიახ.) კეთილი გულის მქონე ადამიანს, რა თქმა უნდა, თანაგრძნობაც ექნება. შემდეგ მოდის უბრალოება და ღირსების გრძნობა. ღირსების გრძნობა მოიცავს ღირსებას, თვითშემეცნებასა და გონიერებას. შემდეგი არის ზნეობრივი სიმტკიცე. რა არის ზნეობრივი სიმტკიცის გამოვლინებები? ესენია სამართლიანობის გრძნობა, ბოროტებისადმი ზიზღი, 	უკეთურების სიძულვილი და დადებითი რამეებისკენ მიდრეკილება. თუ ადამიანს მხოლოდ ზნეობრივი სიმტკიცე აქვს, ეს საკმარისი არ არის; თუ მას აკლია შემწყნარებლობა და მოთმინება და პირდაპირ ლაპარაკობს ადამიანების მდგომარეობისა თუ გარემოებების გაუთვალისწინებლად, ეს მიუღებელია და მის ზნეს რამდენიმე თვისება აკლია. ასევე, არსებობს შემწყნარებლობა და მოთმინება, რომლებიც, ორივე გულკეთილობის კონკრეტული გამოვლინებაა და, რა თქმა უნდა, ერთ თვისებად შეიძლება ჩაითვალოს. ეს არის ის თვისებები, რომლებიც ნორმალურ ადამიანობას უნდა ახასიათებდეს: პატიოსნება, გულკეთილობა, გულწრფელობა, უბრალოება, ღირსების გრძნობა, ზნეობრივი სიმტკიცე და შემწყნარებლობა და მოთმინება — სულ შვიდი. ნორმალური ადამიანობის ეს თვისებები შეიძლება გამოყენებულ იქნეს იმის შესაფასებლად, აქვს თუ არა ადამიანს ნორმალური ადამიანობა. თუმცა დღევანდელი თანაზიარების თემა არ ეხება არც იმ კონკრეტულ გამოვლინებებს, რომლებიც ნორმალურ ადამიანობას უნდა ახასიათებდეს, და არც იმას, თუ რომელ ადამიანებს აქვთ ეს თვისებები. ამის ნაცვლად, დღეს გვექნება თანაზიარება თემაზე: „კონკრეტულად რა არის ანტიქრისტეთა ზნეობა?“ ახლახან ნახსენები ნორმალური ზნეობის სხვადასხვა ასპექტთან შედარებით, აქვთ თუ არა ანტიქრისტეებს ამ თვისებებიდან რომელიმე და, თუ აქვთ, რომელი? (არც ერთი არ აქვთ.) რაკი ანტიქრისტეებზე ასეთი წარმოდგენა გაქვთ, მოდით, შევაჯამოთ, ანტიქრისტეთა ზნეობაში რომელი ელემენტების საფუძველზე მიიჩნევენ ადამიანები მათ ანტიქრისტეებად და რომელი ელემენტები აჩვენებს, რომ ასეთ ადამიანებს ცუდი ადამიანობა აქვთ, აკლიათ ნორმალური ადამიანობა და ანტიქრისტეთა ადამიანობა აქვთ. თუ ადამიანს იმ რამდენიმე გამოვლინებიდან, რომლებიც ადრე ნორმალური ადამიანობის ნიშნებად ჩამოვთვალეთ, ერთი ან ორი მაინც ახასიათებს, შეიძლება ითქვას, რომ მას გარკვეული ნორმალური ადამიანობა აქვს. ხოლო თუ ყველა მათგანი ახასიათებს, მაშინ მისი ადამიანობა ყველაზე ნორმალურია. მაგრამ ანტიქრისტეებს არცერთი ეს თვისება არ გააჩნიათ, მაშ, კონკრეტულად რას მოიცავს მათი ადამიანობა? მოდით, ჯერ ამ საკითხზე ვიქონიოთ თანაზიარება.

ა. ჩვეული სიცრუე

ნორმალური ზნეობის პირველი თვისება არის პატიოსნება. მოიცავს თუ არა ანტიქრისტეთა ზნეობა პატიოსნებას? აშკარაა, რომ ანტიქრისტეებს პატიოსანი ადამიანობა აკლიათ; მათი ადამიანობა, უდავოდ, პატიოსნების საპირისპიროა. მაშ, არანორმალური ადამიანობის რა ელემენტები აქვთ ანტიქრისტეებს, რომლებიც პატიოსნების საპირისპიროა? (ისინი ხშირად იტყუებიან და ადამიანებს აბრიყვებენ.) შეიძლება თუ არა ითქვას, რომ ხშირად ტყუილის თქმა იგივეა, რაც ჩვეული სიცრუე? განა ასეთი შეჯამება უფრო კონკრეტული არ არის? თუ ვიტყვით, რომ ეს ადამიანი მუდამ იტყუება ან არცთუ გულწრფელია, ეს საკმარისად ზუსტად ვერ გადმოსცემს მისი სიცრუის ხარისხს. თუ მათი ხასიათის აღსაწერად ისეთ გამოთქმას გამოვიყენებთ, როგორიცაა „ტყუილებით სავსე“, ეს საკმარისად ოფიციალურად არ ჟღერს. ამიტომ, მათი აღსაწერად და იმის გამოსახატავად, რომ ანტიქრისტეთა ადამიანობა პატიოსანი არ არის, უფრო შესაფერისია გამოთქმის „ჩვეული სიცრუე“ გამოყენება. „ჩვეული სიცრუე“ პირველი თვისებაა — ის, რაც ხშირად ვლინდება და მჟღავნდება ანტიქრისტეთა ადამიანობაში. ეს უნდა იყოს ყველაზე გავრცელებული, ადვილად შესამჩნევი და იოლად გასარჩევი თვისება, რომლის გამოვლინებასაც ადამიანები შეიძლება წააწყდნენ. ესე იგი, ღირს თუ არა თანაზიარება ჩვეული სიცრუის კონკრეტულ გამოვლინებებზე? (დიახ.)

ანტიქრისტეთა ადამიანობა უპატიოსნოა, რაც ნიშნავს, რომ მათში ოდნავი გულწრფელობაც კი არ არის. ყველაფერი, რასაც ისინი ამბობენ და აკეთებენ, შებილწულია და მათ განზრახვებსა და მიზნებს შეიცავს, ხოლო ყოველივე ამაში დამალულია მათი ისეთი ხრიკები და სქემები, რომელთა ხსენებაც და სიტყვებით გადმოცემაც კი შეუძლებელია. ამიტომ, ანტიქრისტეთა სიტყვები და ქმედებები არის მეტისმეტად შებილწული და სავსე სიყალბით. რამდენიც არ უნდა ილაპარაკონ, შეუძლებელია იმის გაგება, მათი სიტყვებიდან რომელია სიმართლე, რომელი — სიცრუე, რომელია სწორი და რომელი — არასწორი. ეს მათი უპატიოსნობითაა გამოწვეული: მათი გონება უაღრესად რთულია, სავსეა ვერაგული სქემებით და ხრიკებითაა მოცული. მათ ნათქვამში არაფერია პირდაპირი. ისინი არ ამბობენ, რომ ერთი ერთია, ორი — ორი, „კი“ ნამდვილად „კია“, ხოლო „არა“ — ნამდვილად „არა“. ამის ნაცვლად, ნებისმიერ საკითხზე სათქმელს გარს უვლიან, საკუთარ გონებაში ყველაფერს მრავალჯერ განიხილავენ, შედეგებს ითვლიან და დადებით და უარყოფით მხარეებს ყოველი მხრიდან წონიან. შემდეგ ისე ამუშავებენ იმას, რისი თქმაც სურთ, რომ მათი ნათქვამი საკმაოდ ჩახლართულად ჟღერს. პატიოსანი ადამიანები ვერასოდეს იგებენ მათ ნათქვამს და ადვილად რჩებიან მათგან მოტყუებულნი და გაბრიყვებულნი; ხოლო ვისაც ასეთ ადამიანებთან საუბარი და ურთიერთობა უწევს, ხვდება, რომ მათთან ურთიერთობა საკმაოდ დამღლელი და შრომატევადია. ისინი არასოდეს ამბობენ, რომ ერთი ერთია და ორი — ორი, არასოდეს ამბობენ იმას, რასაც ფიქრობენ და არასოდეს აღწერენ საგნებს ისე, როგორც სინამდვილეშია. ყველაფერი, რასაც ისინი ამბობენ, შეუცნობელია, ხოლო მათი მოქმედებების მიზნები და განზრახვები უაღრესად ჩახლართულია. თუ სიმართლე გამომჟღავნდება — თუ სხვები მათ გამოიცნობენ და მათ ხრიკებს მიუხვდებიან — ისინი სწრაფად იგონებენ კიდევ ერთ ტყუილს მის დასაფარად. ამგვარი ადამიანები ხშირად იტყუებიან და ერთი ტყუილის გასამყარებლად კიდევ უფრო მეტი ტყუილის თქმა უწევთ; თავიანთი განზრახვების დასამალად სხვებს ატყუებენ და საკუთარი ტყუილების მხარდასაჭერად ყოველგვარ საბაბსა და თავის გასამართლებელ მიზეზს თხზავენ. შედეგად, ადამიანებს ძალიან უჭირთ იმის გარჩევა, რა არის ჭეშმარიტი და რა — არა და არ იციან, როდის ამბობენ ისინი სიმართლეს და მით უმეტეს, როდის იტყუებიან. როდესაც ასეთი ადამიანები იტყუებიან, არც წითლდებიან და არც იბნევიან, თითქოს სიმართლეს ამბობდნენ. განა ეს არ ნიშნავს, რომ მათთვის ჩვეული სიცრუეა დამახასიათებელი? მაგალითად, ზოგჯერ გარეგნულად ჩანს, თითქოს ანტიქრისტეები სხვებს კარგად ექცევიან, მათ მიმართ გულისხმიერებას იჩენენ და გულთბილად საუბრობენ, რაც კეთილად და გულისამაჩუყებლად ჟღერს. თუმცა მაშინაც კი, როცა ასე საუბრობენ, ვერავინ განსაზღვრავს, გულწრფელები არიან თუ არა; მხოლოდ რამდენიმე დღის შემდეგ, მოვლენების განვითარებით ხდება ნათელი, გულწრფელად საუბრობდნენ თუ არა. ანტიქრისტეები ყოველთვის გარკვეული განზრახვებითა და მიზნებით საუბრობენ და ზუსტად ვერავინ ხვდება, რისი მიღწევა სურთ. ასეთი ადამიანები ჩვეული სიცრუით გამოირჩევიან და თავიანთი არცერთი ტყუილის შედეგებზე არ ფიქრობენ. თუ მათი ტყუილი მათთვის სასარგებლოა, სხვების გაცურება შეუძლია და მათი მიზნების მიღწევას ემსახურება, შედეგები მათ არ აინტერესებთ. როგორც კი მათ გამოააშკარავებენ, ისინი კვლავ გააგრძელებენ დამალვას, ტყუილის თქმასა და ადამიანების გაბრიყვებას. ამ ადამიანების ქცევისა და სამყაროსთან ურთიერთობის პრინციპი და მეთოდი სხვების ტყუილებით გაბრიყვებაა. ისინი ორპირები არიან და ისე საუბრობენ, რომ მსმენელს მოერგონ; ნებისმიერ როლს ასრულებენ, რომელსაც მოცემული ვითარება მოითხოვს. ისინი ენატკბილები და გაქნილები არიან, პირი ტყუილებით აქვთ სავსე და ნდობას არ იმსახურებენ. ვინც მათთან გარკვეული დროის განმავლობაში ურთიერთობს, მათ მიერ შეცდომაში შეყვანილი რჩება ან დაბრკოლებები ექმნება და მათგან ვერ იღებს საზრდოს, დახმარებასა თუ აღმშენებლობას. არ აქვს მნიშვნელობა, ასეთი ადამიანების ბაგეებიდან წარმოთქმული სიტყვები საზიზღარია თუ სასიამოვნო, გონივრულია თუ აბსურდული, შეესაბამება თუ არა ადამიანობას, უხეშია თუ ცივილიზებული — თავისი არსით, ყველა ეს სიტყვა ყალბი, შებილწული და ცრუა.

ანტიქრისტეთა კლასს მიკუთვნებულ ადამიანებში ჩვეული სიცრუე მათი ერთ-ერთი მთავარი ატრიბუტია. მათი ენის, საუბრის სტილის, აზრის გამოხატვის მანერის, მათი სიტყვების მნიშვნელობისა და ამ სიტყვების უკან მდგომი განზრახვის მეშვეობით ჩანს, რომ ასეთ ადამიანებს ნორმალური ადამიანობა აკლიათ და არ აკმაყოფილებენ პატიოსანი ადამიანების ადამიანობის სტანდარტებს. ანტიქრისტეებს ჩვეული სიცრუე ახასიათებთ. მათი სიცრუე და ცბიერება ბევრად უფრო სერიოზულია, ვიდრე ადამიანთა უმეტესობის შემთხვევაში; ეს არ არის ჩვეულებრივი გახრწნილი ხასიათი, არამედ უკვე სინდისისა და გონიერების დაკარგვად და ადამიანობის სრულ არარსებობად იქცა. არსებითად, ეს ადამიანები დემონები არიან; დემონები ხშირად სწორედ ასე ცრუობენ და ატყუებენ ადამიანებს, და მათ ნათქვამში არაფერია ჭეშმარიტი. როდესაც ადამიანთა უმეტესობა ცრუობს, მათ ტყუილის გამოგონება და მისი საგულდაგულოდ მოფიქრება სჭირდებათ; ანტიქრისტეს კი არც რაიმეს გამოგონება სჭირდება და არც ამაზე დაფიქრება: პირს გააღებს და ტყუილი მაშინვე ამოსდის პირიდან — სანამ გონს მოხვალ, უკვე გაგაბრიყვებს. მათი სიცრუე და ცბიერება ისეთია, რომ ნელი რეაქციის მქონე ადამიანებს შეიძლება ორი ან სამი დღე დასჭირდეთ ყველაფრის გასააზრებლად; მხოლოდ მაშინ ხვდებიან, რას გულისხმობდა ეს ადამიანი. ადამიანებს, რომლებსაც ჭეშმარიტება არ ესმით, გარჩევის უნარი არ აქვთ. ანტიქრისტეებს ჩვეული სიცრუე ახასიათებთ: რას ფიქრობთ მათ ასეთ ზნეზე? აშკარაა, რომ ეს ნორმალური ადამიანობის ნაწილი არ არის. განა ამაში რაღაც დემონური არ არის? უფრო ზუსტად რომ ვთქვათ, ეს დემონური ბუნებაა. ჩვეული სიცრუე, ტყუილების თქმა და ადამიანების მოტყუება — ნუთუ საქმის კეთების ასეთი ხერხები სკოლაში ისწავლება ან მათი ოჯახის გავლენის შედეგია? არცერთი მათგანი. ეს მათი თანდაყოლილი ბუნებაა; ისინი ამ თვისებებით დაიბადნენ. როდესაც მშობლები შვილებს ზრდიან, არავინ ასწავლის ბავშვს პატარაობიდანვე სიცრუესა და მოტყუებას, არც არავინ აიძულებს, იცრუოს და სხვები მოატყუოს, თუმცა მაინც არსებობენ ბავშვები, რომლებიც, როდესაც გაიზრდებიან, მხოლოდ ტყუილს ამბობენ, რა ტყუილიც არ უნდა თქვან, სახეზე არაფერი ეტყობათ და ნათქვამი ტყუილების გამო არ იტანჯებიან, სინანულს ან სინდისის ქენჯნას არ განიცდიან; პირიქით, ეს ბავშვები თავს ძალიან ჭკვიანებად და უაღრესად გონიერებად მიიჩნევენ, უხარიათ, ამაყობენ და გულში მალულად ზეიმობენ, რომ ტყუილისა და სხვა ხერხების გამოყენებით სხვების გაცურება და მოტყუება შეუძლიათ. ეს მათი თანდაყოლილი ბუნებაა. სწორედ ასეთები არიან ანტიქრისტეები ბუნებრივად. ჩვეული სიცრუე მათი ბუნება-არსებაა. მიუხედავად იმისა, რომ ისინი ხშირად ესწრებიან შეკრებებს და ქადაგებებსა და თანაზიარებებს ისმენენ, ანტიქრისტეები არასოდეს მიმართავენ თვითრეფლექსიას და არ ცდილობენ საკუთარი თავის შეცნობას; რამდენი ტყუილიც არ უნდა თქვან სხვების მოსატყუებლად, სინდისის არავითარ ქენჯნას არ გრძნობენ და მით უმეტეს, არასოდეს ცდილობენ, გამოსავლის მოსაძებნად აქტიურად ეძიონ ჭეშმარიტება — ეს კი ამტკიცებს, რომ არსებითად ანტიქრისტეები ურწმუნოები არიან. რამდენი მოძღვრების ქადაგებაც არ უნდა შეეძლოთ სხვებისთვის, ისინი ამ მოძღვრებებს არასოდეს უკავშირებენ საკუთარ თავს, არასოდეს აანალიზებენ საკუთარ თავს, და რამდენი ტყუილიც არ უნდა თქვან ან რამდენი ადამიანიც არ უნდა მოატყუონ, არასოდეს იხსნებიან და არ ამხელენ საკუთარ თავს; ამის ნაცვლად, თავს აჩვენებენ და მალავენ თავიანთ ნამდვილ სახეს და არასოდეს ჰყოფნით გამბედაობა, სხვების წინაშე აღიარონ, რომ მატყუარა ადამიანები არიან. ამასთანავე, ისინი განაგრძობენ სიცრუესა და ადამიანების მოტყუებას, როცა კი მოესურვებათ. განა ეს მათი ბუნება არ არის? დიახ, არის და მისი შეცვლა შეუძლებელია. ეს ბუნება ნორმალური ადამიანობის გამოვლინება არ არის; უფრო ზუსტად რომ ვთქვათ, ეს დემონური ბუნებაა, სატანის ხასიათია. ასეთი ადამიანები ეშმაკები არიან, ისინი ხორცშესხმული დემონები არიან.

ანტიქრისტეთა ზნეობის პირველი გამოვლინება არის ჩვეული სიცრუე, რომელსაც ჩვენ დემონურ ბუნებად დავახასიათებთ. ამ დემონური ბუნების გამოვლინება ის არის, რომ, განურჩევლად იმისა, როდის, სად, რა გარემოებაში ან ვისთან ურთიერთობისას საუბრობენ, ასეთი ადამიანების სიტყვები გველისა და დემონების სიტყვებს ჰგავს — მათი ნდობა არ შეიძლება. ასეთ ადამიანებთან განსაკუთრებული სიფრთხილე და გარჩევის უნარია საჭირო და დემონების სიტყვები ნაჩქარევად არ უნდა დაიჯერო. მათი ჩვეული სიცრუის კონკრეტული გამოვლინება ის არის, რომ ტყუილები თავისთავად მოსდით ენაზე; მათი ნათქვამი სიტყვები განსჯას, გაანალიზებასა და გარჩევას ვერ უძლებს. მათ ნებისმიერ დროს შეუძლიათ ტყუილის თქმა და სჯერათ, რომ ვერცერთ საკითხზე სიმართლეს ვერ იტყვიან და ყველაფერი, რასაც ამბობენ, ტყუილი უნდა იყოს. ასაკიც რომ ჰკითხო, ამაზეც დაფიქრდებიან და გაიფიქრებენ: „რას გულისხმობს, როცა ჩემს ასაკს მეკითხება? თუ ვიტყვი, რომ ხნიერი ვარ, ზემოდან ხომ არ გადმომხედავს და ჩემს კულტივირებას აღარ მოახდენს? თუ ვიტყვი, რომ ახალგაზრდა ვარ, ზემოდან ხომ არ გადმომხედავს და ხომ არ მეტყვის, გამოცდილება გაკლიაო? როგორ ვუპასუხო?“ ასეთ მარტივ საკითხზეც კი მათ შეუძლიათ მოიტყუონ, უარი თქვან შენთვის სიმართლის თქმაზე, მეტიც, კითხვა უკანვე დაგიბრუნონ და გკითხონ: „შენ რას ფიქრობ?“ შენ ამბობ: „ორმოცდაათი წლის ხარ?“ „ახლოს ხარ.“ „ორმოცდახუთის?“ „თითქმის.“ გცემენ ისინი ზუსტ პასუხს? მათი პასუხებიდან იგებ, რამდენი წლის არიან? (არა.) ეს არის ჩვეული სიცრუე.

ანტიქრისტეთა ჩვეული სიცრუის კიდევ ერთი გამოვლინება ის არის, რომ ისინი მოწმობის გაცემის დროსაც კი ცრუობენ. ცრუ მოწმობის გაცემა დაწყევლილი ქმედებაა, რომელიც შეურაცხყოფს ღვთის ხასიათს. მოწმობის გაცემის საკითხშიც კი ბედავენ შეთხზვას, სიცრუესა და თაღლითობას, რაც ნამდვილად აჩვენებს შედეგებისადმი მათ წინდაუხედავ უგულებელყოფასა და მათ უცვლელ ბუნებას! როდესაც ხედავენ, რომ სხვები გამოცდილებასა და გაგებაზე დაყრდნობით გასცემენ მოწმობას, თვითონ კი ამას ვერ ახერხებენ, მათ ჰბაძავენ, იმავეს ამბობენ, რასაც სხვები, და იგონებენ ისეთივე გამოცდილებებს, როგორიც სხვებს ჰქონდათ. თუ რაიმე ისე არ ესმით, როგორც სხვებს, მაინც ამტკიცებენ, რომ ესმით. თუ მათ გამოცდილებიდან მიღებული ასეთი გაგება და გაცისკროვნება არ აქვთ, მაინც დაჟინებით ირწმუნებიან, რომ აქვთ. ღმერთს ისინი რომც არ დაემოძღვრა, მაინც დაჟინებით ირწმუნებიან, რომ ღმერთმა ეს გააკეთა. ამ საკითხშიც კი შეუძლიათ იცრუონ და გააყალბონ, და სრულიად არ ადარდებთ, რამდენად მძიმე შეიძლება იყოს შედეგები. განა ეს ჩვეული სიცრუე არ არის? გარდა ამისა, ამგვარი ადამიანები ნებისმიერს გააბრიყვებენ. ზოგს შეიძლება გაუჩნდეს კითხვა: „როგორც არ უნდა იყოს, ანტიქრისტეებიც ხომ ადამიანები არიან; განა არ მოერიდებიან თავიანთი უახლოესი ადამიანების, მათი დამხმარეებისა და იმ ადამიანების გაბრიყვებას, რომლებთან ერთადაც გაჭირვება გადაუტანიათ? განა ოჯახის წევრების გაბრიყვებას არ მოერიდებიან? იმის თქმა, რომ მათ ჩვეული სიცრუე ახასიათებთ, ნიშნავს, რომ მათ ნებისმიერის გაცურება შეუძლიათ — საკუთარი მშობლებისა და შვილებისაც კი და, რა თქმა უნდა, ძმებისა და დებისაც. მათ შეუძლიათ ადამიანების გაბრიყვება, როგორც მნიშვნელოვან, ისე უმნიშვნელო საკითხებში, მათ შორის ისეთ საკითხებშიც, როდესაც სიმართლე უნდა თქვან, როცა ამას არანაირი შედეგი არ მოჰყვება, ან მათზე არანაირად არ იმოქმედებს და არც სიბრძნის გამოყენებაა საჭირო. ისინი ადამიანებს აბრიყვებენ და სიცრუეს იყენებენ ისეთი წვრილმანი საკითხების მოსაგვარებლადაც, რომელთა გამოც, გარეშე ადამიანების თვალით, ტყუილის თქმა საერთოდ არ ღირს და რომელთა შესახებაც პირდაპირი საუბარი მათთვის მარტივი და სრულიად უპრობლემო იქნებოდა. განა ეს ჩვეული სიცრუე არ არის? შეიძლება ითქვას, რომ ჩვეული სიცრუე ეშმაკებისა და სატანის ერთ-ერთი მთავარი გამოვლინებაა. ამ თვალსაზრისით, განა ვერ ვიტყვით, რომ ანტიქრისტეთა ადამიანობა არა მხოლოდ უპატიოსნოა, არამედ ჩვეული სიცრუითაც არის გამორჩეული, რაც მას არასანდოს ხდის? (დიახ, შეგვიძლია.) თუ ასეთი ადამიანები არასწორ ქმედებას ჩაიდენენ, შემდეგ კი, ძმებისა და დების მხრიდან გასხვლისა და გაკრიტიკების შემდეგ, ცრემლებს დაღვრიან, გარეგნულად აღიარებენ, რომ ღვთის წინაშე ვალში არიან, და მომავალში მონანიებას დაგპირდებიან — გაბედავ მათ დაჯერებას? (არა.) რატომ არა? ყველაზე დამაჯერებელი მტკიცებულება ის არის, რომ მათ ჩვეული სიცრუე ახასიათებთ! გარეგნულად რომც მოინანიონ, მწარედ იტირონ, მკერდში ირტყან და დაიფიცონ, ნუ დაუჯერებ, რადგან ისინი ნიანგის ცრემლებს ღვრიან — ცრემლებს, რომლებითაც ადამიანების გაბრიყვება სურთ. მათ მიერ ნათქვამი მწუხარე და სინანულით სავსე სიტყვები გულიდან არ მოდის; ეს მხოლოდ ვითარების შესაბამისად შერჩეული ხერხებია, რომლებიც თაღლითური გზით ადამიანების ნდობის მოსაპოვებლადაა გამიზნული. ადამიანების დასანახად ისინი მწარედ ტირიან, დანაშაულს აღიარებენ, იფიცებიან და საკუთარ პოზიციას აცხადებენ. თუმცა მათ, ვისთანაც პირად ცხოვრებაში კარგი ურთიერთობა აქვთ და ვისაც შედარებით ენდობიან, სრულიად სხვაგვარ ამბავს უყვებიან. მიუხედავად იმისა, რომ მათი საჯარო აღიარება და იმის ფიცი, რომ თავიანთ გზებს შეიცვლიან, გარეგნულად შეიძლება გულწრფელი ჩანდეს, ის, რასაც ისინი კულისებს მიღმა ამბობენ, ცხადყოფს, რომ მათი წინა სიტყვები სიმართლე კი არა, მეტი ადამიანისთვის თვალების ასახვევად გამიზნული სიყალბე იყო. რას ამბობენ ისინი კულისებს მიღმა? აღიარებენ, რომ ის, რაც ადრე თქვეს, სიცრუე იყო? არა, არ აღიარებენ. ისინი ნეგატიურობას ავრცელებენ, არგუმენტები მოჰყავთ და თავს იმართლებენ. ეს თავის მართლება და კამათი ადასტურებს, რომ მათი აღიარება, მონანიება და ფიცი სრულებით ყალბი და ადამიანების გასაცურებლად გამიზნული იყო. შეიძლება თუ არა ასეთი ადამიანების ნდობა? განა ეს ჩვეული სიცრუე არ არის? მათ შეუძლიათ აღიარებაც კი შეთხზან, ყალბი ცრემლები დაღვარონ, პირობა დადონ, რომ გზებს შეიცვლიან, და მათი ფიციც კი სიცრუეა. განა ეს დემონური ბუნება არ არის? თუნდაც ეთქვათ: „მე მხოლოდ ამდენი მესმის; დანარჩენი არ ვიცი, და ღვთის გაცისკროვნებას ვეძებ და ძმებისა და დების დახმარების იმედი მაქვს, რათა თანდათანობით მივაღწიო გაგებას“, ეს პატიოსანი დამოკიდებულება და გულწრფელი განცხადება იქნებოდა. თუმცა ანტიქრისტეებს ასეთი გულწრფელი სიტყვების წარმოთქმა საერთოდ არ შეუძლიათ. მათ ისეთი განცდა აქვთ: „გულწრფელად რომ ვილაპარაკო, ადამიანები ზემოდან გადმომხედავენ; სახეს დავკარგავ და თავს დამცირებულად ვიგრძნობ — განა ჩემს პრესტიჟს მთლიანად არ დავკარგავ? ვინ ვარ მე? განა შეიძლება, დამარცხება ვაღიარო? თუნდაც არ მესმოდეს, უნდა მოვაჩვენო, თითქოს ძალიან კარგად მესმის; ადამიანები უნდა გავაცურო და ჯერ მათ გულებში გავიმყარო ჩემი პოზიცია.“ განა ეს ანტიქრისტეთა გამოვლინება არ არის? იმ წყაროდან და იმ გზიდან, რომლითაც ანტიქრისტეები საუბრობენ, ასევე მათ მიერ წარმოთქმული სიტყვებიდან ნათლად ჩანს, რომ ასეთი ადამიანები არასოდეს იქნებიან პატიოსნები; პატიოსნება მათ შესაძლებლობებს აღემატება. რადგან ჩვეული სიცრუე მათი ზნის თანდაყოლილი ნაწილია, მათ ყველაფერში სურთ ადამიანების გაბრიყვება და საკითხების დამალვა, არ სურთ, ვინმემ ჭეშმარიტი ფაქტები ან რეალური მდგომარეობა იცოდეს ან დაინახოს. მათი შინაგანი არსება საშინლად ბნელია. ანტიქრისტეთა ზნეობის ეს ასპექტი საფუძვლიანად შეიძლება დახასიათდეს, როგორც ადამიანობის უქონლობა და დემონური ბუნება. ტყუილები ძალდაუტანებლად ადგებათ ენაზე, დაუფიქრებლად, იმდენად, რომ ძილში ლაპარაკის დროსაც კი არაფერს ამბობენ ჭეშმარიტს — ყველაფერი თაღლითობაა, ყველაფერი სიცრუეა. ეს არის ჩვეული სიცრუე.

ანტიქრისტეთა ზნეობაში პატიოსნება სრულიად არ არსებობს. მაშინაც კი, როცა არ საუბრობენ, გულში ფიქრობენ, როგორ გააბრიყვონ, გააცურონ და შეცდომაში შეიყვანონ ადამიანები — ვინ შეიყვანონ შეცდომაში, რა თქვან, როცა ვინმეს შეცდომაში შეყვანა სურთ, რა მეთოდები გამოიყენონ საუბრის დასაწყებად და რა მაგალითები მოიყვანონ, რათა ადამიანებმა დაუჯერონ. მიუხედავად იმისა, რას ამბობენ ან რას ფიქრობენ, გულში მათ არც პატიოსანი დამოკიდებულება აქვთ, არც პატიოსანი შეხედულებები და არც პატიოსანი აზრები. მათი ცხოვრების ყოველ წუთსა და ყოველ წამს ადამიანების გაბრიყვებისა და მათით თამაშის სურვილი იპყრობთ. ყოველ წამსა და ყოველ წუთს ფიქრობენ, როგორ გააბრიყვონ, როგორ შეიყვანონ შეცდომაში და როგორ გააცურონ სხვები, და ეს აზრები მთლიანად იპყრობს მათ გონებასა და გულის სიღრმეებს. განა ეს მათი ბუნება არ არის? შეუძლიათ ამგვარ ადამიანებს, ქადაგებების მოსმენისას ან ღვთის სიტყვების კითხვისას ჭეშმარიტება გაიგონ? თუნდაც გაიგონ, შეუძლიათ მისი პრაქტიკაში განხორციელება? (არა.) მათი გულების სიღრმეებისა და ზნეობის მიხედვით თუ ვიმსჯელებთ, ასეთი ადამიანები ნამდვილად არ არიან ხსნის მიმღებნი, რადგან ყველაფერი, რაც უყვართ და რაზეც გონებასა და შინაგან სამყაროში ფიქრობენ, დემონური ბუნებით არის გაჟღენთილი, ჭეშმარიტებასა და დადებით საგნებს ეწინააღმდეგება და მათში ერთი საქებარი ნაწილიც კი არ არის. მაშ, უდავოა თუ არა, რომ ჩვეული სიცრუე არის ანტიქრისტეთა ადამიანობის თვისება? (დიახ.) ადამიანები, რომლებსაც ჩვეული სიცრუე ახასიათებთ, არცერთ ჭეშმარიტებას არ ახორციელებენ პრაქტიკაში. რა შედეგები მოჰყვება ამას? რა კონკრეტული გამოვლინებები აქვს ადამიანს, რომელიც არცერთ ჭეშმარიტებას არ ახორციელებს პრაქტიკაში? შეუძლია მას წინდაუხედავად მოქმედება? შეუძლია თვითნებურად იმოქმედოს და საკუთარი თავისთვის თავად იყოს კანონი? შეუძლია დამოუკიდებელი სამეფოების შექმნა? შეუძლია შეწირულობების გაფლანგვა? შეუძლია ადამიანების შეცდომაში შეყვანა? შეუძლია ადამიანთა გულების მოგება? მას ამ ყველაფრის გაკეთება შეუძლია. ეს ტიპური ანტიქრისტეა — მას ჩვეული სიცრუე ახასიათებს. როდესაც ფაქტები გამოაშკარავდება, რამდენი წყვილი თვალიც არ უნდა აკვირდებოდეს, რამდენმა ადამიანმაც არ უნდა მისცეს ერთობლივად ჩვენება და ამხილოს იგი, მაინც უარს ამბობს აღიარებაზე. ბოლოს, შენთან გასამკლავებლად ერთ ხერხს მიმართავს: აცხადებს, რომ დაავიწყდა და თავს ისე აჩვენებს, თითქოს არაფერი იცის. ამ დროს, ასეთ ვითარებაში, მას ერთი ჭეშმარიტი სიტყვის თქმაც კი არ შეუძლია, ვერც თავს დაუქნევს და აღიარებს: „ეს მე გავაკეთე, შევცდი, შემდეგში გამოვსწორდები და იმავე შეცდომას ნამდვილად აღარ დავუშვებ.“ ასეთია ანტიქრისტე — ის არასოდეს აღიარებს დანაშაულს და არასოდეს ამბობს არცერთ ჭეშმარიტ სიტყვას. შეიძლება ასეთი ადამიანობის მქონე ადამიანი გადარჩეს? შეუძლია ჭეშმარიტების მოპოვება? არავითარ შემთხვევაში. თუნდაც ჭეშმარიტება ესმოდეს, მის მოპოვებას ვერ შეძლებს, რადგან უარყოფს, ეწინააღმდეგება და უპირისპირდება მას. ყველაზე საბაზისო დონეზეც კი, რაც პატიოსნად საუბარსა და საკუთარი შეცდომების აღიარებას გულისხმობს, მას ამ უმარტივესი ჭეშმარიტების პრაქტიკაში განხორციელება ან მისი მოქმედებაში მოყვანაც კი არ შეუძლია. როგორ შეიძლება მისგან მოელოდე, რომ დათმობს თავის სტატუსს, დათმობს თავის პერსპექტივებსა და ბედს და დათმობს საკუთარ განზრახვებს? შეუძლია მათი დათმობა და მათ წინააღმდეგ ამბოხება? ეს მით უმეტეს არ შეუძლია. თუ ერთი ჭეშმარიტი სიტყვის თქმაც კი არ შეუძლია, მისგან რაიმე უფრო რთულის გაკეთების მოლოდინი მით უფრო არარეალურია.

თქვენ გარშემო არიან ადამიანები, რომლებსაც ჩვეული სიცრუე ახასიათებთ? ზოგიერთმა შეიძლება თქვას: „ჯერ არ შემხვედრია ადამიანი, რომელსაც ჩვეული სიცრუე ახასიათებს, მაგრამ მგონია, რომ შეიძლება თავად ვიყო ასეთი.“ სიმართლეს გეტყვი; შენ სახიფათო მდგომარეობაში ხარ. ინარჩუნებენ თუ არა ადამიანები, რომლებსაც ჩვეული სიცრუე ახასიათებთ, ადამიანობის თუნდაც რაიმე კვალს? რით განსხვავდებიან ისინი დემონებისგან? თქვენგან რომელიმეს ახასიათებს ჩვეული სიცრუე? დავუშვათ, გარემოსა და წინაპირობების მიუხედავად, რაც არ უნდა მოხდეს, ადამიანს სიცრუე ისე ბუნებრივად გამოსდის, რომ არც სახე უწითლდება და არც გული უჩქარდება, და ყველაფერს ტყუილით უმკლავდება და აგვარებს. საკუთარი თავის წარმართვისას და სამყაროსთან ურთიერთობისას, და ცხოვრების ყველა ასპექტში, როგორც კი საუბრის შესაძლებლობა ეძლევა, ყველაფერი, რასაც ამბობს, ტყუილია და მის ნათქვამში არცერთი ჭეშმარიტი წინადადება არ არის. მის ყოველ სიტყვას განზრახვები და მიზნები ახლავს და სატანის მზაკვრობებით არის გაჟღენთილი. ასეთი ადამიანი პატიოსანი არ არის. თუ მას ნებისმიერ ვითარებაში შეუძლია ტყუილის თქმა, მაშინაც კი, როცა თავი სასიკვდილო საფრთხეში აქვს, განა ეს იმას არ ნიშნავს, რომ უიმედოა? ანტიქრისტეებში ჩვეული სიცრუის სხვადასხვა გამოვლინების მიხედვით თუ ვიმსჯელებთ, მათი ტყუილები მეტისმეტად ბევრია. მათი საუბრის მიზანია ადამიანების გაბრიყვება, შეცდომაში შეყვანა და გაცურება. მათი ყველა სიტყვა სავსეა სატანის მზაკვრობებითა და განზრახვებით და მოკლებულია ნორმალური ადამიანობისთვის დამახასიათებელ პატიოსნების ყოველგვარ გამოვლინებას. შეიძლება ითქვას, რომ ანტიქრისტეებს სრულებით აკლიათ პატიოსნება, რომელიც ნორმალური ადამიანობის ნაწილია. ადამიანები, რომლებსაც პატიოსნება აკლიათ და ჩვეული სიცრუე ახასიათებთ, დემონური ბუნების მქონე ადამიანებად ხასიათდებიან — ისინი დემონები არიან. ასეთი ადამიანების ხსნა ადვილი არ არის, რადგან ისინი ჭეშმარიტებას არ იღებენ და მისი მიღება მათთვის ძალიან რთულია.

ბ. ცბიერი და დაუნდობელი

ჩვეული სიცრუის გარდა, ანტიქრისტეებს კიდევ რა გამოვლინებები აქვთ? ახლახან ნორმალური ადამიანობის ისეთ ძირითად თვისებებზე გვქონდა თანაზიარება, როგორებიცაა გულკეთილობა და გულწრფელობა, და სრულიად აშკარაა, რომ ანტიქრისტეებს ეს თვისებები საერთოდ არ გააჩნიათ. ყველაფერი, რაც ნორმალური ადამიანობისთვის თანდაყოლილია, ანტიქრისტეებში უდავოდ არ არის; მათ მხოლოდ ნორმალური ადამიანობის საპირისპირო, უარყოფითი თვისებები აქვთ. მაშ, რა არის გულკეთილობისა და გულწრფელობის საპირისპირო? (ცბიერება და დაუნდობლობა.) სწორედ, ძალიან ზუსტად თქვით — ეს არის ცბიერება და დაუნდობლობა. ანტიქრისტეებს არ გააჩნიათ ისეთი თვისებები, როგორიცაა გულკეთილობა და გულწრფელობა; ამის ნაცვლად, მათ აქვთ ცბიერებისა და დაუნდობლობის ელემენტები, რომლებიც გულკეთილობისა და გულწრფელობის საპირისპიროა. არსებობს თუ არა კავშირი ცბიერებასა და დაუნდობლობასა და იმ ჩვეულ სიცრუეს შორის, რომელზეც ადრე ვისაუბრეთ? (დიახ.) დიახ, მათ შორის გარკვეული კავშირი არსებობს. რაში ავლენენ ანტიქრისტეები ცბიერებასა და დაუნდობლობას? (იმაში, რომ შეუძლიათ სიცრუის შეთხზვა და სხვებისთვის ცრუ ბრალდებების წაყენება.) სიცრუის შეთხზვა და სხვებზე გადაბრალება ერთდროულად ჩვეული სიცრუის და ცბიერებისა და დაუნდობლობის გამოვლინებაა. ეს ორი თვისება ერთმანეთთან მჭიდროდ არის დაკავშირებული. მაგალითად, თუ ისინი დააშავებენ და პასუხისმგებლობის აღება არ სურთ, ყალბ შთაბეჭდილებას ქმნიან, იტყუებიან და ადამიანებს აჯერებენ, რომ ეს სხვამ გააკეთა და არა მათ. ისინი ბრალს სხვას სდებენ და შედეგებზე პასუხისმგებლობასაც მას აკისრებენ. ეს არა მხოლოდ უკეთური და საზიზღარი საქციელია, არამედ უფრო მეტიც — ეს ცბიერება და დაუნდობლობაა. კიდევ რა გამოვლინებები აქვს ანტიქრისტეთა ცბიერებასა და დაუნდობლობას? (მათ შეუძლიათ ადამიანების ჩაგვრა, მათზე თავდასხმა და სამაგიეროს გადახდა.) ადამიანების ჩაგვრის უნარი დაუნდობლობის გამოვლინებაა. ნებისმიერი, ვინც მათ სტატუსს, რეპუტაციას ან პრესტიჟს საფრთხეს უქმნის, ან ვინც მათთვის არასასურველია, მის წინააღმდეგ თავდასხმისა და სამაგიეროს გადახდისთვის ისინი არაფერზე იხევენ უკან. ზოგჯერ ადამიანებისთვის ზიანის მისაყენებლად შეიძლება სხვებიც კი გამოიყენონ — ეს არის ცბიერება და დაუნდობლობა. მოკლედ, გამოთქმა „ცბიერი და დაუნდობელი“ მიუთითებს იმაზე, რომ ანტიქრისტეები განსაკუთრებულად ბოროტგანზრახულები არიან. ადამიანებისადმი დამოკიდებულება და მათთან ურთიერთობა სინდისს არ ეფუძნება და ისინი ადამიანებთან თანასწორ და ჰარმონიულ ურთიერთობას არ ამყარებენ; პირიქით, ყოველ ნაბიჯზე ცდილობენ, საკუთარი მიზნებისთვის გამოიყენონ, აკონტროლონ და მათით მანიპულირება მოახდინონ. სხვებთან ურთიერთობისას მათი მიდგომა არც ნორმალურია და არც პირდაპირი; პირიქით, ისინი გარკვეულ ხერხებსა და მეთოდებს იყენებენ, რათა ადამიანები შეცდომაში შეიყვანონ, გამოიყენონ და მათთვის შეუმჩნევლად საკუთარ იარაღად აქციონ. როგორც არ უნდა გამოიყურებოდეს ეს გარეგნულად — კარგად თუ ცუდად — ნებისმიერი ადამიანისადმი მათი დამოკიდებულება სრულიად მოკლებულია გულწრფელობას. მათთან, ვინც მათთვის გამოსადეგია, დაახლოებას ცდილობენ, ხოლო მათ, ვისაც უსარგებლოდ მიიჩნევენ, შორდებიან და საერთოდ არ აქცევენ ყურადღებას. შედარებით ალალი ან დაუცველი ადამიანების მიმართაც კი სხვადასხვა ხერხსა და მეთოდს იგონებენ, რათა ისინი შეცდომაში შეიყვანონ, მახეში გააბან და საკუთარი მიზნებისთვის გამოიყენონ. მაგრამ როდესაც ადამიანები სუსტები არიან, სიძნელეებს აწყდებიან ან დახმარება სჭირდებათ, ანტიქრისტეები ამას უბრალოდ თვალს არიდებენ და მათ მიმართ გულგრილობას იჩენენ. ისინი ასეთ ადამიანებთან არასოდეს ავლენენ სიყვარულს და არასოდეს უწვდიან დახმარების ხელს; პირიქით, ხშირად ჩაგრავენ, შეცდომაში შეჰყავთ და იმაზეც კი ფიქრობენ, როგორ გამოიყენონ ისინი კიდევ უფრო მეტად. თუ მათ გამოყენებას ვერ შეძლებენ, გვერდზე გადადებენ და მათ მიმართ არც სიყვარულს გამოავლენენ და არც სიმპათიას — არის კი ამაში გულკეთილობის რაიმე კვალი? განა ეს ვნების მიყენების წადილის გამოვლინება არ არის? ადამიანებთან ურთიერთობისას ანტიქრისტეთა მეთოდი და ფილოსოფია არის ხრიკებისა და სტრატეგიების გამოყენება ადამიანების გამოსაყენებლად და გასაცურებლად, ისე, რომ ადამიანებმა მათი ნამდვილი სახე ვერ დაინახონ, მაგრამ მზად იყვნენ მათთვის მონებივით შრომისთვის და მუდამ მათ ბრძანებებს დაემორჩილონ. მათ შეუძლიათ ზეწოლა მოახდინონ და დაჩაგრონ ისინი, ვინც მათ ამოიცნობს და ვის გამოყენებასაც უკვე ვეღარ ახერხებენ. მათ შეუძლიათ ასეთ ადამიანებს დაუფიქრებლადაც კი დასდონ ბრალი, რის გამოც დები და ძმები მათ მიატოვებენ, შემდეგ კი თავადაც განდევნიან ან მოიცილებენ. მოკლედ, ანტიქრისტეები ცბიერები და დაუნდობლები არიან; ისინი სრულიად მოკლებულნი არიან გულკეთილობასა და გულწრფელობას. ისინი სხვებს არასოდეს უწევენ ნამდვილ დახმარებას და როდესაც ადამიანები სიძნელეებს აწყდებიან, მათ მიმართ არც სიმპათიას ავლენენ და არც სიყვარულს. სხვებთან ურთიერთობისას მზაკვრულ გეგმებს სახავენ საკუთარი სარგებლისა და უპირატესობისთვის. ვინც უნდა მივიდეს მათთან ან სიძნელეში დახმარება სთხოვოს, ისინი ყოველთვის ანგარიშობენ, რა სარგებელი შეიძლება მიიღონ ამ ადამიანისგან, და გულში ფიქრობენ: „თუ ამ ადამიანს დავეხმარები, მომავალში რა სარგებელს მივიღებ მისგან? შეუძლია თუ არა, რომ დამეხმაროს? შეიძლება თუ არა, რომ გამომადგეს? რის მიღებას შევძლებ მისგან?“ განა ის, რომ მუდამ ამაზე ფიქრობენ, ეგოისტური და საზიზღარი არ არის? (დიახ, არის.) ეკლესიის არჩევნების დროს რა მეთოდებს იყენებენ ანტიქრისტეები? (სხვებს ამცირებენ და საკუთარ თავს აღამაღლებენ; საკუთარ თავზე უკეთესებს ძირს უთხრიან.) სხვების დამცირება და საკუთარი თავის აღზევებაც ცბიერებისა და დაუნდობლობის გამოვლინებაა. ანტიქრისტეებმა შეიძლება ადამიანების მოსაზიდად მცირე სიკეთეებიც კი გაუკეთონ და თავიანთი ღვაწლით იტრაბახონ, რათა ადამიანების პატივისცემა და ხმები მოიპოვონ. კიდევ რა? (კანდიდატებს მიუკერძოებლად და ობიექტურად ვერ აფასებენ; თავიანთ მიკერძოებასა და წინასწარ განწყობას ამატებენ.) ეს სხვების ცილისწამების მიზნით სიცრუის შეთხზვასაც მოიცავს. ანტიქრისტეთა ცბიერებისა და დაუნდობლობის არაერთ კონკრეტულ გამოვლინებაზე ადრე უკვე გვქონდა თანაზიარება. ცბიერება იმას ნიშნავს, რომ ადამიანს უამრავი მზაკვრული ხერხი აქვს; მათი ქცევის, ამქვეყნიურ სამყაროში ცხოვრებისა და ნებისმიერი საქმის კეთების პრინციპი ეყრდნობა სტრატეგიას — გულწრფელობის გარეშე, სიცრუითა და მოტყუებით აღსავსეს. დაუნდობლობა კი, ძირითადად, მათ მოქმედების მეთოდებში გამოვლენილ სისასტიკესა და შეუბრალებლობას ეხება; ისინი არავის ინდობენ, ადამიანური გრძნობა არ გააჩნიათ, სხვებს ზიანს აყენებენ და თავიანთი მიზნების მისაღწევად მზად არიან, ნებისმიერს ავნონ — ეს არის დაუნდობლობა და იგი პირდაპირ ეწინააღმდეგება ადამიანურ გულკეთილობას. თუ ადამიანს თავისი ადამიანობით გულკეთილობა ახასიათებს, მაშინ ჩვეულებრივ სიტუაციებში, სადაც კი შეძლებს, სხვების მიმართ შემწყნარებელი იქნება და მათ აპატიებს. ასეთი ადამიანი შემწყნარებელია სხვების პრობლემებისა და ნაკლოვანებების მიმართ, არ წვრილმანდება და, როცა შესაძლებელია, საკითხს ზედმეტად არ ამწვავებს. ამასთანავე, ის თანაგრძნობითაც გამოირჩევა და როდესაც ხედავს, რომ სხვები სიძნელეებს აწყდებიან, მზად არის დაეხმაროს; სხვების დახმარება სიხარულს ანიჭებს და მათი დამოძღვრა საკუთარ პასუხისმგებლობად მიაჩნია — ეს არის გულკეთილობა. გააჩნიათ თუ არა ანტიქრისტეებს ასეთი თვისება? (არა.) მათ ასე სჯერათ: „თუ გასაჭირში ხარ და დაგეხმარები, ამას თავისი ფასი ექნება. თუ რამე სიკეთეს გაგიკეთებ, ამით რა სარგებელს მივიღებ? თუ სიმპათიით განვეწყობი, ჩემ მიმართ ვინ განეწყობა სიმპათიით? თუ დაგეხმარები, ჩემს სიკეთეს დაიმახსოვრებ? თუ ჩემგან ითხოვ, რომ შენს დასახმარებლად თავი გავწირო, ტყუილად ოცნებობ! რა ურთიერთობა გვაქვს ერთმანეთთან? რა სარგებლის მოცემა შეგიძლია ჩემთვის? ოდესმე დამხმარებიხარ? ვინ ხარ? ღირს კი შენი დახმარება? მეფის ასული ან მდიდარი კაცის შვილი რომ იყო, შეიძლება შენი დახმარებით გარკვეული დიდება ან სარგებელი მიმეღო. მაგრამ არცერთი არ ხარ. მაშ, რატომ უნდა დაგეხმარო? რა სარგებელს მივიღებ, თუ დაგეხმარები?“ აი, ასე ფიქრობენ ისინი, როდესაც ხედავენ ადამიანს, რომელსაც უჭირს, რომელიც სუსტია ან დახმარება სჭირდება. ეს გულკეთილობაა? როდესაც ასეთი ადამიანები ვინმეს სუსტ მდგომარეობაში ხედავენ, ისინი არა მხოლოდ დასცინიან და აბუჩად იგდებენ, არამედ გულში ანგარიშობენ. ზოგი ამას საკუთარი თავის წარმოსაჩენად ან იმ ადამიანის გულის მოსაგებადაც კი იყენებს. არცერთი ეს ქმედება გულკეთილი არ არის. ანტიქრისტეები ხშირად სწორედ ასეთ შესაძლებლობებს იყენებენ საკუთარი თავის წარმოსაჩენად. თუ ამაში რაიმე სარგებელს ვერ ხედავენ, თუ მიზანი და მოტივაცია არ აქვთ, არაფერს გააკეთებენ. თუ ვინმეს ეხმარებიან, მათი მიზანია, ის თავიანთ მოკავშირედ აქციონ. თუ ორ ადამიანს ეხმარებიან და თანაგრძნობას უცხადებენ, სურთ ორი მოკავშირე მოიპოვონ, ორი მარჯვენა ხელი გაიჩინონ. წინააღმდეგ შემთხვევაში, თითსაც კი არ გაანძრევენ და, მით უმეტეს, სიყვარულს არ გამოავლენენ მათ მიმართ, ვისაც დახმარება სჭირდება.

ანტიქრისტეთა ცბიერებისა და დაუნდობლობის ძირითადი გამოვლინება ის არის, რომ ყველაფერს, რასაც ისინი აკეთებენ, განსაკუთრებით მკაფიო მიზანი აქვს. პირველ რიგში, ისინი საკუთარ ინტერესებზე ფიქრობენ; მათი მეთოდები კი საძაგელი, უხეში, ბინძური, მდაბალი და საეჭვოა. მათ ქმედებებში, ადამიანებისადმი მოპყრობასა და იმ პრინციპებში, რომლებითაც ადამიანებს ექცევიან, არავითარი გულწრფელობა არ არის. ისინი ადამიანებს თავიანთ სასარგებლოდ იყენებენ და ეთამაშებიან, ხოლო როდესაც მათთვის ადამიანი სარგებლობას აღარ წარმოადგენს, თავიდან იშორებენ. თუ მათთვის სასარგებლო ხარ, თავს ისე მოგაჩვენებენ, თითქოს შენზე ზრუნავენ: „როგორ ხარ? რაიმე სიძნელე ხომ არ გქონია? შემიძლია დაგეხმარო სიძნელეების მოგვარებაში. თუ რაიმე პრობლემა გაქვს, მითხარი. შენ გვერდით ვარ. რა გაგვიმართლა, რომ ასეთი კარგი ურთიერთობა გვაქვს!“ ისინი ძალიან ყურადღებიან ადამიანებად ჩანან. თუმცა, თუ დადგება დღე, როდესაც მათთვის სასარგებლო აღარ იქნები, მიგატოვებენ, მიგაგდებენ და ყურადღებას აღარ მოგაქცევენ, თითქოს მანამდე არასოდეს შეხვედრიხარ. როდესაც ნამდვილად შეგექმნება პრობლემა და მათ დახმარებისთვის მიმართავ, მათი დამოკიდებულება უცებ იცვლება და მათი სიტყვები ისეთი სასიამოვნო მოსასმენი აღარ არის, როგორიც მაშინ იყო, როდესაც პირველად დაგპირდნენ დახმარებას — რატომ ხდება ასე? იმიტომ, რომ მათთვის სასარგებლო აღარ ხარ. შედეგად, ისინი საერთოდ აღარ გაქცევენ ყურადღებას. და ეს ყველაფერი არ არის: თუ გაიგებენ, რომ რაიმე არასწორი ჩაიდინე, ან ისეთ რამეს აღმოაჩენენ, რაც შენ წინააღმდეგ ბერკეტად შეუძლიათ გამოიყენონ, შენდამი ცივად და ცინიკურად განეწყობიან და შეიძლება დაგგმონ კიდეც. რას ფიქრობთ ასეთ მეთოდზე? არის ეს გულკეთილობისა და გულწრფელობის გამოვლინება? როდესაც ანტიქრისტეები სხვებისადმი თავიანთ ქცევაში ასეთ ცბიერებასა და დაუნდობლობას ავლენენ, არის ამაში ადამიანობის რაიმე კვალი? აქვთ მათ ადამიანების მიმართ თუნდაც მცირეოდენი გულწრფელობა? სრულიად არა. ყველაფერს, რასაც ისინი აკეთებენ, საკუთარი მოგების, სიამაყისა და რეპუტაციისთვის აკეთებენ, რათა სხვებს შორის სტატუსი და სახელი მოიხვეჭონ. ყველა ადამიანს, ვისაც ხვდებიან, თუ ამის შესაძლებლობა ექნებათ, თავის სასარგებლოდ გამოიყენებენ. ხოლო მათ, ვისგანაც სარგებელს ვერ მიიღებენ, ზიზღით უყურებენ და ყურადღებას არ აქცევენ; მათთან მიახლოების ინიციატივა თავადაც რომ გამოიჩინო, ყურადღებას არ მოგაქცევენ და არც კი შემოგხედავენ. მაგრამ თუ დადგება დღე, როდესაც დასჭირდები, შენდამი მათი დამოკიდებულება უცებ შეიცვლება და ძალიან ყურადღებიანები და კეთილგანწყობილები გახდებიან, რაც საგონებელში ჩაგაგდებს. რატომ შეიცვალა შენდამი მათი დამოკიდებულება? (იმიტომ, რომ ახლა მათთვის სასარგებლო გახდი.) სწორია: როდესაც ხედავენ, რომ მათთვის სასარგებლო გახდი, დამოკიდებულებას იცვლიან. არიან თქვენ გარშემო ასეთი ადამიანები? როდესაც ასეთი ადამიანები სხვებთან ურთიერთობენ, ერთი შეხედვით არ ჩანს, რომ რაიმე აშკარად ცუდს აკეთებენ. მათ ყოველდღიურ გამოხატვებში, საუბარსა და ქცევაშიც თითქოს აშკარა პრობლემები არ ჩანს. თუმცა, თუ ყურადღებით დააკვირდები, როგორ ურთიერთობენ ისინი ადამიანებთან, განსაკუთრებით კი მათთან, ვინც მათთან ყველაზე ახლოსაა და მათთვის ყველაზე ძვირფასია, თუ დაინახავ, როგორ იყენებენ სხვებს საკუთარი სარგებლისთვის და შემდეგ როგორ ეპყრობიან მათ, ამის მეშვეობით შეძლებ დაინახო ანტიქრისტეთა ზრახვები, დამოკიდებულებები და მეთოდები, რომლებსაც ისინი სხვებთან ურთიერთობისას იყენებენ. ისინი მხოლოდ პირად სარგებელს ეძებენ, სატანის ფილოსოფიით ცხოვრობენ და მოკლებულნი არიან ნორმალურ ადამიანობას.

ანტიქრისტეთა ადამიანობას ახასიათებს ისეთი თვისებები, როგორიცაა ცბიერება და დაუნდობლობა. შეუძლიათ მათ კარგად შეეწყონ ადამიანებს, რომლებიც ადამიანებთან ურთიერთობისას და სხვადასხვა საკითხისადმი მიდგომაში პატიოსნები, გულკეთილები და გულწრფელები არიან? სურთ მათ ასეთ ადამიანებთან დაახლოება? (არა, არ სურთ.) როგორ უყურებენ ისინი ასეთ ადამიანებს? ისინი ამბობენ: „ეს ადამიანები, ყველანი, ძალიან უგუნურები არიან და ისე პირდაპირ ლაპარაკობენ. სანამ რამეს იტყვი, კარგად უნდა დაფიქრდე — რატომ ლაპარაკობ ასე გულწრფელად? რატომ ლაპარაკობ ყოველთვის ასე პირდაპირ?“ ანტიქრისტეთა თვალში ეს ადამიანები საცოდავი სულელები არიან და ისინი მათ ზემოდან უყურებენ. როდესაც ასეთი ადამიანები ხედავენ ვინმე გულკეთილს, რომელიც სხვებს გულწრფელად ექცევა, და როდესაც ამ ადამიანს სიძნელეები აქვს და დახმარება სჭირდება, ისინი მას გულწრფელად ეხმარებიან, უსურვებენ კეთილდღეობას და სურთ, სარგებელი მოუტანონ, დაეხმარონ და დამოძღვრონ — ანტიქრისტეები ასეთ ადამიანებს უგუნურებად და სულელებად მიიჩნევენ. ანტიქრისტეებს არ სჯერათ, რომ ადამიანობის ეს დადებითი ელემენტები კარგი ან მშვენიერი რამაა, რაც ადამიანებს უნდა გააჩნდეთ. პირიქით, გულის სიღრმეში ისინი ზიზღს, მიუღებლობასა და უპატივცემულობას გრძნობენ ნორმალური ადამიანობისთვის აუცილებელი ამ თვისებების მიმართ. ისინი პატიოსან ადამიანებს სულელებს უწოდებენ; იმავეს ამბობენ გულკეთილ ადამიანებზე და მით უმეტეს — გულწრფელ ადამიანებზე. ისინი, ვისაც ღმერთი შედარებით პატიოსნად სწამს და ვინც თავის მოვალეობებს შედარებით პატიოსნად ასრულებს, ვისაც კეთილი გული აქვს და არასოდეს აყენებს სხვებს ტკივილს ან ზიანს, ვისაც უყვარს სხვები და სიმპათიით არის განწყობილი მათ მიმართ, ვისაც შეუძლია უარი თქვას საკუთარ სარგებელზე და გადალახოს საკუთარი სიძნელეები სხვების დასახმარებლად, ვინც ტვირთსა და პასუხისმგებლობას გრძნობს, როდესაც ხედავს სუსტ და დახმარების საჭიროების მქონე ადამიანებს — ანტიქრისტეები გულის სიღრმეში ასეთ ადამიანებს კიდევ უფრო ამრეზით უყურებენ. რაც შეეხება მათ, ვინც ღვთისადმი რწმენაში შედარებით გულწრფელია, ვისაც ღვთისმოშიში გული აქვს, ყველაფერში იღებს ღვთის გულდასმით შესწავლას შეუძლია თავისი მოვალეობების გულწრფელად, ერთგულად და პასუხისმგებლობით შესრულება და საკუთარ მოვალეობებს გულწრფელი დამოკიდებულებით ეკიდება — ანტიქრისტეები გულის სიღრმეში ამრეზითა და სიძულვილით ეპყრობიან ასეთ ადამიანებს, გარეგნულად კი შესამჩნევად ერიდებიან მათ და დისტანციას იჭერენ მათგან. ანტიქრისტეთა თვალში ნორმალური ადამიანობისთვის აუცილებელი ყველა ეს დადებითი ელემენტი სულაც არ არის დადებითი: ისინი არც ქებას იმსახურებენ და არც წახალისებას. ამის ნაცვლად, ანტიქრისტეებს მიაჩნიათ, რომ მათი საკუთარი ხრიკები, სტრატეგიები, ადამიანებთან ურთიერთობის შინაგანი მეთოდები და სისასტიკე ქების ღირსია. რასაც არ უნდა აკეთებდნენ, ისინი ყოველთვის გონებაში თავიანთ მეთოდებსა და ხრიკებს განიხილავენ და ხვეწენ. საკითხის მასშტაბის მიუხედავად, მათ მიაჩნიათ, რომ ასე მოქმედება ღირს და აუცილებელია; წინააღმდეგ შემთხვევაში, ზარალს ნახავენ და მათი რეპუტაცია დაზიანდება. თუ გავითვალისწინებთ, რომ ანტიქრისტეთა ადამიანობაში ეს ელემენტები არსებობს, შეუძლიათ მათ ჭეშმარიტების მიღება? შეუძლიათ მათ ჭეშმარიტების პრაქტიკაში განხორციელება? სრულიად არა. რამდენიც არ უნდა გაუსვა ხაზი პატიოსნებას, გულკეთილობასა და სხვა დადებით თვისებებს, მოითხოვო ადამიანებისგან, რომ ეს თვისებები ჰქონდეთ და ამ დადებითი ადამიანობის შესაბამისად მოექცნენ ადამიანებს, შეასრულონ თავიანთი მოვალეობები და მოაგვარონ სხვადასხვა საკითხი, ანტიქრისტეები გულის სიღრმეში უარყოფენ ამ თვისებებს, ამრეზით უყურებენ და მტრულად ეკიდებიან მათ. რატომ? იმიტომ, რომ ანტიქრისტეები ამ დადებით თვისებებს სრულიად მოკლებულნი არიან; მათ არსობრივად ცბიერი და დაუნდობელი ზნეობა გააჩნიათ, რომელიც დემონური ბუნებისაა. განა ასეთი ზნეობა დაშორებული არ არის იმ პატიოსნების, გულკეთილობისა და გულწრფელობისგან, რომლებსაც ღმერთი მოითხოვს? მათ შორის არა მხოლოდ არის დაშორება, არამედ ისინი სწორედ ერთმანეთის საპირისპირონი არიან — ბუნებით განსხვავებული ორი ზნეობაა. თანხვედრაშია თუ არა ანტიქრისტეთა ცბიერებისა და დაუნდობლობის რომელიმე გამოვლინება და გაცხადება ნორმალურ ადამიანობას? თანხვედრაშია თუ არა ის ჭეშმარიტებასთან? რა თქმა უნდა, არა; ეს ყველაფერი სატანის ფარული გეგმები და ხრიკებია. ბუნება, რომელიც სატანის ფარულ გეგმებსა და ხრიკებში ვლინდება, სწორედ ცბიერი და დაუნდობელია — ეს ის ელემენტებია, რომლებიც ღვთის მოთხოვნის თანახმად ნორმალურ ადამიანობაში არ უნდა არსებობდეს. ცბიერებისა და დაუნდობლობის სხვადასხვა გამოვლინების შესახებ ამ თანაზიარების საფუძველზე დაფიქრდით, არიან თუ არა თქვენ გარშემო ისეთი ადამიანები, რომლებსაც ასეთი ადამიანობა აქვთ. ასეთი ცბიერი და დაუნდობელი ზნეობის მქონე ანტიქრისტეები, უდავოდ, მოქმედებასაც შეძლებდნენ. სხვები შეძლებენ ანტიქრისტეთა ქმედებების დანახვას, ანტიქრისტეების მოსმენას და მათზე წვდომას. თუ ანტიქრისტეთა ქმედებები ადამიანებისთვის ხელმისაწვდომია, ადამიანებს მათ შესახებ გარკვეული წარმოდგენა უნდა ჰქონდეთ და ასეთი პიროვნებების ამოცნობა და გარჩევა უნდა შეეძლოთ. ანტიქრისტეთა ცბიერი და დაუნდობელი ზნეობის ეს გამოვლინება საკმაოდ გავრცელებული და აშკარა უნდა იყოს. ეს არ არის დაფარული იდეა, აზრი ან განზრახვა, არამედ არის მათი აშკარად გამოვლენილი ადამიანობა და მათი მოქმედების მეთოდები, საშუალებები და სტრატეგიები. ადამიანებს ადამიანობის ამ ასპექტის აღქმა უნდა შეეძლოთ.

გ. ღირსების გრძნობის გარეშე და სირცხვილის უგულებელმყოფელი

ნორმალურ ადამიანობას ახასიათებს უბრალოებაც, მაგრამ არიან კი ანტიქრისტეები უბრალო ადამიანები? ცხადია, არა. ცბიერება, დაუნდობლობა და ჩვეული სიცრუე, რომლებზეც ახლახან გვქონდა თანაზიარება, უბრალოების საპირისპიროა. უბრალოების გაგება ადვილია, ამიტომ მასზე აღარ გვექნება თანაზიარება. მოდით, ღირსების გრძნობის შესახებ გვქონდეს თანაზიარება. ღირსების გრძნობა არის ის, რაც ნორმალურ ადამიანობას უნდა ახასიათებდეს; ეს გონიერების ქონას ნიშნავს. რა არის ღირსების გრძნობის ქონის საპირისპირო ცნება? (სირცხვილის უგულებელყოფა.) სირცხვილის უგულებელყოფა ნიშნავს, იყო უსირცხვილო. სხვა სიტყვებით რომ ვთქვათ, ეს შეიძლება შეჯამდეს როგორც ღირსების გრძნობის უქონლობა. რა ქმედებები და კონკრეტული გამოვლინებები ცხადყოფენ, რომ ანტიქრისტეებს ღირსების გრძნობა არ აქვთ და სირცხვილის უგულებელმყოფლები არიან? ანტიქრისტეები აშკარად ეცილებიან ღმერთს სტატუსს — ეს ღირსების გრძნობის უქონლობასა და სირცხვილის უგულებელყოფაზე მეტყველებს. მხოლოდ ანტიქრისტეებს შეუძლიათ აშკარად შეეცილონ ღმერთს სტატუსში და მის რჩეულ ხალხში. მიუხედავად იმისა, სურთ ადამიანებს ეს თუ არა, ანტიქრისტეებს მათი კონტროლი სურთ. მიუხედავად იმისა, აქვთ ამის უნარი თუ არა, ანტიქრისტეები სტატუსისკენ ისწრაფვიან, ხოლო როდესაც მას მოიპოვებენ, ეკლესიის ხარჯზე ცხოვრობენ, ღვთის რჩეული ხალხის ხარჯზე ჭამენ და სვამენ და თავად არაფერს აკეთებენ და ღვთის რჩეულ ხალხს თავს არჩენინებენ. ისინი საერთოდ არ უზრუნველყოფენ ღვთის რჩეულ ხალხს სიცოცხლით, მიუხედავად ამისა, მათ სურთ, ადამიანები თავიანთი ძალაუფლების ქვეშ მოაქციონ, აიძულონ, უსმინონ, ემსახურონ და მათთვის მონებივით იშრომონ, და ადამიანთა გულებში საკუთარი ადგილი დაიმკვიდრონ. თუ შენ სხვებზე კარგს ლაპარაკობ, თუ აქებ ღვთის დიდ სიკეთეს, მადლს, კურთხევებსა და ყოვლისშემძლეობას, ისინი თავს უბედურად და უკმაყოფილოდ გრძნობენ. მათ ყოველთვის სურთ, რომ მათზე ქებით ილაპარაკო, შენს გულში მათთვის ადგილი გქონდეს, პატივი სცე და მოწიწებით მოექცე, თანაც ეს ყოველგვარი მინარევის გარეშე აკეთო. ყველაფერი, რასაც გააკეთებ, მათთვის უნდა იყოს და მათ ინტერესებს უნდა ითვალისწინებდეს. ყოველთვის, ყველაფერში, რასაც ამბობ და აკეთებ, ისინი პირველ ადგილზე უნდა დააყენო, მათი აზრები და გრძნობები გაითვალისწინო. განა ეს არ არის ღირსების გრძნობის უქონლობა და სირცხვილის უგულებელყოფა? განა ანტიქრისტეები ასე არ იქცევიან? (დიახ, ასე იქცევიან.) სხვა რა გამოვლინებები აქვთ? ისინი იპარავენ და ფლანგავენ შემოწირულობებს, ღვთის შემოწირულობებს ითვისებენ. ესეც ღირსების გრძნობის უქონლობასა და სირცხვილის უგულებელყოფას ავლენს — ეს მეტისმეტად აშკარაა!

რაც შეეხება შემოწირულობების მოპარვას, აი, რა მოხდა ერთხელ. ზოგიერთმა ძმამ და დამ გარკვეული ნივთები შესწირა, რომლებიც ერთ ეკლესიაში გადაიგზავნა, და შემოწირულობების დაცვაზე პასუხისმგებელმა პირმა შენიშნა, რომ იქ ორი ბოთლი იყო, რომელთაც არანაირი წარწერა არ ჰქონდათ — არც ის ეწერა, რომ ზემდგომისთვის იყო განკუთვნილი და არც რაიმე კონკრეტული მითითებები ახლდა. რადგან არ იცოდა, რა იყო ბოთლებში, ამ ადამიანმა ისინი თვითნებურად დაიტოვა და ზემდგომისთვის არ გადაუგზავნია. მოგვიანებით, როდესაც ვკითხე, ჰქონდა თუ არა ეს ნივთები, მიპასუხა, რომ ორი ბოთლი ჰქონდა. ვკითხე, როგორ მოხდა, რომ ეს ორი ბოთლი მასთან აღმოჩნდა და მან სიტუაცია ასე ამიხსნა: „ეს ორი ბოთლი ყოველგვარი წარწერის გარეშე მოვიდა — არც ის ეწერა, რა იყო და არც ის, რომ ზემდგომისთვის იყო განკუთვნილი, ამიტომ აქ დავიტოვეთ. თუ ეტიკეტზე ეწერებოდა, რომ ეს ჩვენთვის გამოსადეგი რამ იყო, დავიტოვებდით და გამოვიყენებდით. თუ მათი გაყიდვა შეიძლებოდა, გავყიდდით.“ როგორ ფიქრობთ, რაში მდგომარეობს აქ პრობლემა? სხვადასხვა ადგილიდან აქ ძვირფასი ნივთები იგზავნება; ზოგს მითითება ახლავს, ბევრს კი — არც მითითება და არც ეტიკეტი. ნორმალურ პირობებში, თუ საკითხს გონივრულად გააანალიზებთ, ვის უნდა გადაეცეს ასეთი ნივთები? (ისინი ღმერთს უნდა მიეცეს, როგორც შემოწირულობები.) ნორმალური რაციონალურობის მქონე ადამიანები სწორედ ასე უნდა ფიქრობდნენ. თუმცა, მავანმა თქვა: „ამ ნივთებზე არ აწერია, რომ ზემდგომისთვის არის“. ამ სიტყვებში ის ასეთ აზრს გულისხმობდა: „ეს ნივთები შენთვის არ არის. შენ რა გესაქმება ამასთან? რაკი ეტიკეტზე არ წერია, რომ შენთვისაა განკუთვნილი, მათი განკარგვის უფლება მე მაქვს. არ მოგცემ. თუ გაყიდვა მომინდება, გავყიდი. თუ გამოყენება მომინდება, გამოვიყენებ. თუ არც გამოყენება მინდა და არც გაყიდვა, უბრალოდ იქ დავტოვებ და გავაფუჭებ!“ ასეთი იყო პასუხისმგებელი პირის თვალსაზრისი. რას ფიქრობთ ამ თვალსაზრისზე? ნუთუ არსებობენ ადამიანები, რომლებიც ამ ძვირფას ნივთებს შორიდან უგზავნიან ეკლესიას ან ცალკეულ პირებს ისე, რომ არ აკონკრეტებენ, ვისთვისაა ისინი განკუთვნილი? (არა.) ვინ გამოავლენდა ისეთ დიდ სიყვარულს, რომ ძვირფასი ნივთები ეკლესიისთვის, ღვთის სახლისთვის ან ძმებისა და დებისთვის გაეჩუქებინა? დღემდე არ მინახავს ასეთი დიდი სიყვარულის მქონე ადამიანი და არც ისეთი, ვინც ასეთ შემოწირულობას ან ქველმოქმედებას გაიღებდა. ჩვეულებრივი და იაფფასიანი ნივთებისთვისაც კი ფულის გადახდა გიწევს. მაშ, რაც შეეხება ამ ძვირფას ნივთებს, განა ვინმე უბრალოდ ასე, არაფრის სანაცვლოდ გასცემს მათ? (არა.) მიუხედავად იმისა, რომ ამ ნივთების გამომგზავნებს არ დაუკონკრეტებიათ, ვისთვის იყო განკუთვნილი, ადამიანებმა მაინც უნდა იცოდნენ, ვისთვისაა ისინი განკუთვნილი; ადამიანობას ასეთი რაციონალურობა უნდა ახასიათებდეს. როგორ უნდა მოქცეულიყო პასუხისმგებელი პირი ამ შემთხვევაში? როგორ უნდა განეკარგა ეს ნივთები? სულ მცირე, ზემდგომისთვის უნდა ეკითხა: „ეს ნივთები გნებავთ? თუ არა, რა ვუყოთ მათ?“ მხოლოდ ეს ორი კითხვა საკმარისი იქნებოდა, რომ საკითხი მოგვარებულიყო; ეს ორი კითხვა აჩვენებდა, რომ ადამიანის ზნეობას ნორმალური რაციონალურობა ახასიათებდა. მაგრამ შემოწირულობების დაცვაზე პასუხისმგებელმა პირმა ეს ორი მარტივი კითხვაც კი ვერ დასვა და არც ის უმთავრესი რაციონალურობა გააჩნდა, რომელიც ადამიანს უნდა ჰქონდეს. როგორ მოხდა, რომ ეგონა, ეს ნივთები ეკლესიისთვის იყო? მან კიდევ ერთი ფრაზაც დაამატა: „ეტიკეტი არ აქვს დაკრული, რომელზეც ეწერებოდა, რომ ზემდგომისთვისაა განკუთვნილი.“ განა ეს პრობლემა არ არის? რას ნიშნავს ეს სიტყვები: „ეტიკეტი არ აქვს დაკრული, რომელზეც ეწერებოდა, რომ ზემდგომისთვისაა“? რატომ დაამატა ეს ფრაზა? (იმიტომ, რომ ღვთის შემოწირულობების დაუდევრად გაფლანგვის საბაბი ეპოვა.) ზუსტად ასეა. ნუთუ ადამიანს, რომელიც ასე იქცევა, მართლაც შეიძლება ადამიანობაში ღირსების გრძნობა ჰქონდეს? ცხადია, არა. როგორი ადამიანობა აქვს ადამიანს, რომელიც ასეთ ზნეობას მოკლებულია? განა ეს ღირსების გრძნობის უქონლობა არ არის? ნუთუ მან ნამდვილად არ იცოდა, რომ ეს შემოწირულობები იყო? მან იცოდა, რომ ეს შემოწირულობები იყო, მაგრამ, რადგან მის ადამიანობას ღირსების გრძნობა აკლდა, შეეძლო უსირცხვილოდ ეთქვა ასეთი სიტყვები, შემდეგ კი სრულიად ბუნებრივად და დაუდევრად ესარგებლა შემოწირულობებით, მიეთვისებინა და გაეფლანგა, თითქოს მისი საკუთრება ყოფილიყო. ასეთ გამოვლინებებს მხოლოდ ანტიქრისტეთა ადამიანობის მქონე ადამიანები ავლენენ.

ანტიქრისტეებს აკლიათ სინდისი და გონიერება; კიდევ რით ვლინდება, რომ მათ ღირსების გრძნობა არ აქვთ და სირცხვილის უგულებელმყოფლები არიან? როდესაც რაიმე ცუდს აკეთებენ, სინანულს არ გრძნობენ და გულში დანაშაულის არავითარ შეგრძნებას არ ატარებენ. არც იმას უფიქრდებიან, როგორ გამოასწორონ ჩადენილი ან მოინანიონ, და ისიც კი მიაჩნიათ, რომ მათი ქმედებები გამართლებულია. როდესაც გასხვლას ან თანამდებობიდან გათავისუფლებას აწყდებიან, მიაჩნიათ, რომ უსამართლოდ მოექცნენ. ისინი გამუდმებით კამათობენ და სოფისტიკას მიმართავენ — ეს ღირსების გრძნობის უქონლობაა. არავითარ რეალურ საქმეს არ აკეთებენ; გამუდმებით სხვებს მოძღვრავენ და ცარიელი თეორიებით ადამიანები შეცდომაში შეჰყავთ, რის გამოც სხვებს ჰგონიათ, რომ სულიერები არიან და ჭეშმარიტება ესმით. ასევე, ხშირად ტრაბახობენ, რამდენი უშრომიათ და რამდენი ტანჯვა გადაუტანიათ, ამბობენ, რომ ღვთის მადლითა და ძმებისა და დების მასპინძლობითა და მზრუნველობით სარგებლობას იმსახურებენ; ამიტომ ეკლესიის ხარჯზე ცხოვრებასაც თავისთავად ცხადად მიიჩნევენ, თანაც სურთ გემრიელი საჭმელ-სასმელი მიირთვან და განსაკუთრებული მოპყრობით ისარგებლონ. ეს ღირსების გრძნობის უქონლობა და სირცხვილის უგულებელყოფაა. გარდა ამისა, მიუხედავად იმისა, რომ აშკარად დაბალი კალიბრი აქვთ, არ ესმით ჭეშმარიტება, ვერ პოულობენ პრაქტიკის პრინციპებს და არც რაიმე საქმის შესრულება შეუძლიათ, მაინც ტრაბახობენ, თითქოს ყველაფერში უნარიანები არიან და ყველაფერი კარგად გამოსდით. განა ეს სირცხვილის უგულებელმყოფლად ყოფნა არ არის? მიუხედავად იმისა, რომ აშკარად არაფერს წარმოადგენენ, თავს ისე აჩვენებენ, თითქოს ყველაფერი იციან, რათა ადამიანებმა დააფასონ და პატივისცემით შეხედონ. თუ ვინმეს რაიმე პრობლემა აქვს, მაგრამ მათ რჩევას არ სთხოვს და ამის ნაცვლად სხვას მიმართავს, ბრაზდებიან, შურთ და ბოღმას იდებენ, თანაც ყველანაირად ცდილობენ, ის ადამიანი დატანჯონ. განა ეს სირცხვილის უგულებელმყოფლად ყოფნა არ არის? აშკარაა, რომ ხშირად იტყუებიან და მრავალგვარი გახრწნილი ხასიათი აქვთ, მაგრამ თავს ისე აჩვენებენ, თითქოს გახრწნილი ხასიათი საერთოდ არ აქვთ, თითქოს ღმერთი მათ კეთილგანწყობით უყურებს და უყვარს; გამუდმებით თავს ისე წარმოაჩენენ, თითქოს შესანიშნავად შეუძლიათ ტანჯვის ატანა და დამორჩილება, ჭეშმარიტებისა და გასხვლის მიღება, არ ეშინიათ მძიმე შრომისა თუ კრიტიკის და არასოდეს წუწუნებენ — სინამდვილეში კი ბოღმით არიან სავსე. მიუხედავად იმისა, რომ აშკარად არ შეუძლიათ რაიმე გაგებაზე თანაზიარება, ვერც რომელიმე ჭეშმარიტებაზე საუბრობენ ნათლად და არც გამოცდილებიდან მიღებული მოწმობა აქვთ, მაინც თავს იკატუნებენ და სხვებს ატყუებენ; თავიანთ თვითშემეცნებაზე ფუჭად ლაპარაკობენ, რათა ადამიანებმა ისინი ძალიან სულიერებად ჩათვალონ და იფიქრონ, რომ დიდი გაგება აქვთ. განა ეს სირცხვილის უგულებელმყოფლად ყოფნა არ არის? აშკარაა, რომ უამრავი პრობლემა და ცუდი ადამიანობა აქვთ, თავიანთ მოვალეობას ყოველგვარი თავდადების გარეშე ასრულებენ და, რა საქმესაც უნდა აკეთებდნენ, მხოლოდ საკუთარ ჭკუასა და მოხერხებულობას ეყრდნობიან, საერთოდ არ ეძებენ ჭეშმარიტებას, მაგრამ მაინც ჰგონიათ, რომ ტვირთს ატარებენ, ძალიან სულიერები არიან და კალიბრი აქვთ და ადამიანების უმეტესობაზე აღმატებულნი არიან. განა ეს სირცხვილის უგულებელმყოფლად ყოფნა არ არის? განა ყოველივე ეს ანტიქრისტეთა ადამიანობის ნაკლებობის გამოვლინება არ არის? განა ისინი ხშირად არ ავლენენ ასეთ რამეებს? აშკარაა, რომ ჭეშმარიტება-პრინციპების გაგება აკლიათ და, რა საქმესაც უნდა აკეთებდნენ, პრაქტიკის ვერანაირ პრინციპს ვერ პოულობენ, მაგრამ უარს ამბობენ ძიებასა თუ თანაზიარებაზე; საქმის შესასრულებლად მხოლოდ საკუთარ მოხერხებულობას, გამოცდილებასა და ჭკუას ეყრდნობიან. მათ ისიც კი სურთ, რომ წინამძღოლები იყვნენ, სხვები წარმართონ და ყველა მათ უსმენდეს, ხოლო თუ ვინმე არ უსმენს, ბრაზდებიან და ცოფდებიან. განა ეს სირცხვილის უგულებელმყოფლად ყოფნა არ არის? რადგან ამბიციები, ნიჭი და მცირეოდენი მოხერხებულობა აქვთ, ყოველთვის სურთ, ღვთის სახლში გამოირჩეოდნენ და ღვთის სახლმა ისინი მნიშვნელოვან თანამდებობებზე დანიშნოს და მოახდინოს მათი კულტივირება. თუ მათ კულტივირებას არ ახდენენ, სწყინთ და ბოღმას იდებენ, წუწუნებენ, რომ ღვთის სახლი უსამართლოა, ნიჭიერი ადამიანების ამოცნობა არ შეუძლია და ღვთის სახლში არავინაა ნიჭის კარგი შემფასებელი, რომელიც მათ გამორჩეულ უნარებს აღმოაჩენდა. თუ მათ კულტივირებას არ ახდენენ, არ სურთ, გულმოდგინედ შეასრულონ თავიანთი მოვალეობები, აიტანონ სიძნელეები ან საფასური გადაიხადონ; ამის ნაცვლად, მხოლოდ თავიანთი ცბიერების გამოყენება სურთ, რათა საქმეს თავი აარიდონ. გულში იმედოვნებენ, რომ ღვთის სახლში მათ ვინმე დააფასებს და დააწინაურებს, რაც საშუალებას მისცემს, სხვებს აჯობონ და აქ თავიანთი გრანდიოზული გეგმები განახორციელონ. განა ეს ამბიციები და სურვილები არ არის? განა ეს სირცხვილის უგულებელმყოფლად ყოფნა არ არის? განა ეს ანტიქრისტეთა ყველაზე გავრცელებული გამოვლინება არ არის? თუ ნამდვილად გაქვს უნარები, ჭეშმარიტებას უნდა ესწრაფოდე, მთელი ყურადღება შენი მოვალეობების კარგად შესრულებას დაუთმო და ღვთის რჩეული ხალხი ბუნებრივად დაგაფასებს. თუ ჭეშმარიტება საერთოდ არ გაქვს და მაინც ყოველთვის გინდა, გამოირჩეოდე, ეს მეტისმეტი უგუნურებაა! თუ ამბიციები და სურვილებიც გაქვს და მუდამ თავგამოდებით ცდილობ მათ განხორციელებას, შენი დაცემა გარდაუვალია. ზოგიერთ ადამიანს, რომელსაც საზოგადოებაში ოდესღაც გარკვეული სტატუსი და ავტორიტეტი ჰქონდა, ღვთისადმი რწმენის მიღებისა და მის სახლში შესვლის შემდეგაც სურს, თავისი ძალაუფლება გამოავლინოს, ბოლო სიტყვა მას ეკუთვნოდეს და ყველა მის ბრძანებას ემორჩილებოდეს. მათ სურთ, თავიანთი კვალიფიკაცია და დამსახურებები წარმოაჩინონ, თვლიან, რომ ყველა მათზე დაბლა დგას, რომ ყველა მათ ძალაუფლებას უნდა დაემორჩილოს. განა ეს სირცხვილის უგულებელმყოფლად ყოფნა არ არის? დიახ, ასეა. როდესაც ზოგი ადამიანი ღვთის სახლში მოვალეობის შესრულებისას გარკვეულ შედეგებს აღწევს და გარკვეული წვლილი შეაქვს, მას ყოველთვის სურს, რომ ძმები და დები დიდი პატივისცემით მოეპყრონ, როგორც უხუცესს, მაღალი რანგის პირს და განსაკუთრებულ პიროვნებას. მათ ისიც კი სურთ, რომ ადამიანებმა მათ პატივისცემით უყურონ, გაჰყვნენ და მოუსმინონ. ისინი ეკლესიაში წამყვან პიროვნებად გახდომას ესწრაფვიან; სურთ, ყველაფერი თავად გადაწყვიტონ, ყველა საკითხზე განაჩენი გამოიტანონ და საბოლოო სიტყვა თქვან. თუ მათ ნათქვამს არავინ უსმენს ან არ იღებს, სურთ, მიატოვონ თავიანთი საქმე, ძირი გამოუთხარონ ყველა სხვას და დასცინონ მათ. განა ეს სირცხვილის უგულებელმყოფლად ყოფნა არ არის? სირცხვილის უგულებელმყოფლად ყოფნასთან ერთად, ისინი განსაკუთრებით ბოროტგანზრახულებიც არიან — ესენი არიან ანტიქრისტეები.

ანტიქრისტეთა ზნეობაში სირცხვილის უგულებელმყოფლად ყოფნის ეს გამოვლინება მეტისმეტად გავრცელებულია. ადამიანთა უმეტესობა მას გარკვეულწილად ავლენს, მაგრამ ანტიქრისტეებს არა მხოლოდ ეს გამოვლინება აქვთ, ისინი ასევე არასოდეს აცნობიერებენ, რამდენად მძიმეა იგი თავისი ბუნებით, არც ინანიებენ, არც მის შეცნობას ცდილობენ და არც მის წინააღმდეგ ამბოხდებიან. პირიქით, ისინი ამას ბუნებრივად მიიჩნევენ, რაც იმას ნიშნავს, რომ ჭეშმარიტების მიღებაზე უარს ამბობენ. როგორი სირცხვილის უგულებელმყოფელი, უგუნური, საზიზღარი და საძაგელიც არ უნდა იყოს მათი ქცევა, მათ მაინც მიაჩნიათ, რომ ის ბუნებრივი და გამართლებულია. ფიქრობენ, რომ ეს გონივრულია, რომ თავიანთი ნიჭისა და უნარების გამო წინამძღოლობას იმსახურებენ და რომ დამსახურებებისა და შეტანილი წვლილის გამო თავიანთ უფროსობას უნდა გაუსვან ხაზი, სხვები კი მათ უნდა უსმენდნენ; ამაში სირცხვილის უგულებელყოფას ვერ ხედავენ. განა ისინი უიმედონი არ არიან? ეს ნორმალური ადამიანობა არ არის; ეს ანტიქრისტეთა ზნეობაა. ჩვეულებრივ გახრწნილ ადამიანებსაც შეიძლება მეტ-ნაკლებად ჰქონდეთ ასეთი გამოვლინებები და აზრები, სხვადასხვა ხარისხის სიმძაფრით, მაგრამ ღვთის სიტყვების კითხვითა და ჭეშმარიტების მიღებითა და გაგებით აცნობიერებენ, რომ ასეთი რამეები ნორმალურ ადამიანობას არ უნდა ახასიათებდეს. ისინი იმასაც აცნობიერებენ, რომ როდესაც ასეთი იდეები, აზრები, გეგმები ან ირაციონალური მოთხოვნები წარმოიშობა, მათ წინააღმდეგ უნდა ამბოხდნენ, უარი თქვან მათზე, შეცვალონ, მონანიება ისწავლონ, ჭეშმარიტება მიიღონ და ჭეშმარიტების შესაბამისად განახორციელონ პრაქტიკა. რა განსხვავებაა ანტიქრისტეებსა და ჩვეულებრივ გახრწნილ ადამიანებს შორის? განსხვავება იმაში მდგომარეობს, რომ ანტიქრისტეები არასოდეს დაიჯერებენ, რომ მათი იდეები, აზრები და სურვილები მცდარია, ღვთის მიერ დაგმობილი და საძულველი, ან რომ ისინი სატანისგან მომდინარე უარყოფითი რამაა. შესაბამისად ისინი არასოდეს ამბობენ უარს ამ აზრებსა თუ შეხედულებებზე. პირიქით, ჯიუტად ეჭიდებიან მათ, არ ამბოხდებიან მათ წინააღმდეგ და, რა თქმა უნდა, არც იმას იღებენ, რაც სწორი და დადებითია, და არც აძლევენ საშუალებას, რომ ეს იქცეს იმ პრაქტიკად, რომელიც უნდა ჰქონდეთ, და იმ პრინციპებად, რომლებითაც უნდა ხელმძღვანელობდნენ. სწორედ ეს განასხვავებს ანტიქრისტეებს ჩვეულებრივი გახრწნილი ადამიანებისგან. მიმოიხედეთ: ყველა, ვინც ასე უგულებელყოფს სირცხვილს, მაგრამ ამას ვერასოდეს შეიცნობს და მისი გაცნობიერებაც კი არ შეუძლია, ტიპური ანტიქრისტეა.

ანტიქრისტეებს კიდევ ერთი ტიპური თვისება აქვთ, რომლის გარჩევაც ადამიანებისთვის ძალიან ადვილია: მათ სირცხვილის გრძნობა არ გააჩნიათ. როგორც ბიბლიაში წერია: „უკეთური კაცი ისასტიკებს სახეს“ (იგავ. 21:29) — მხოლოდ ანტიქრისტეები არიან ჭეშმარიტად ბოროტი ადამიანები. ანტიქრისტეები უსირცხვილოები არიან; რამდენი ისეთი რამეც არ უნდა გააკეთონ, რაც სირცხვილის უგულებელყოფას ავლენს, სხვების გრძნობებს არაფრად აგდებს და ჭეშმარიტებას ეწინააღმდეგება, მათ ამის შესახებ არც იციან და არც აცნობიერებენ. ისინი არ იღებენ იმას, რაც სწორი ან დადებითია, და არც თავიანთ მცდარ შეხედულებებსა და პრაქტიკას იშორებენ; პირიქით, ბოლომდე დაჟინებით მისდევენ მას. ანტიქრისტეები სწორედ ასეთები არიან. თქვენ რომელ კატეგორიას მიეკუთვნებით? როდესაც ასეთი არაგონივრული მოთხოვნები, უსირცხვილო აზრები და ღვთისთვის საძულველი განზრახვები და იდეები გაქვთ, იცით, რომ ღმერთს ეს ეზიზღება და ამიტომ შეგიძლიათ ამის წინააღმდეგ ამბოხდეთ და უარი თქვათ ამაზე? თუ ჭეშმარიტების მოსმენის შემდეგაც არ გსურთ ამაზე უარის თქმა, დაჟინებით მისდევთ მას და ფიქრობთ, რომ მართლები ხართ? (როდესაც ამას ვაცნობიერებ, შემიძლია ღვთის სიტყვებს დავუკავშირო და ვიგრძნო, რომ ეს აზრები საკმაოდ საძაგელი და სირცხვილის უგულებელმყოფელი აზრებია, და შემიძლია ვილოცო და მათ წინააღმდეგ ავმბოხდე.) ისინი, ვისაც შეგნებულად შეუძლიათ ილოცონ და ამის წინააღმდეგ ამბოხდნენ, ანტიქრისტეები არ არიან; ხოლო ისინი, ვინც არასოდეს ლოცულობენ და არასოდეს ამბოხდებიან ამის წინააღმდეგ, არამედ საკუთარ აზრებს მიჰყვებიან, გულში ღმერთს ეწინააღმდეგებიან და ჭეშმარიტების მიღებაზე უარს ამბობენ, ტიპური ანტიქრისტეები არიან. რამდენად უსირცხვილოც არ უნდა იყოს მათი საქციელი, მაინც უარს ამბობენ, ეს აღიარონ ან დაადასტურონ. განა აშკარა არ არის, რომ ესენი არიან ადამიანები, რომლებიც დადებით რამეებს არ იღებენ, მაგრამ უარყოფითი და უკეთური უყვართ? ვერ არჩევთ, თქვენ რომელ კატეგორიას მიეკუთვნებით, თუ არასოდეს გქონიათ ასეთი სირცხვილის უგულებელმყოფელი აზრები? (ასეთი აზრები მქონია და, როდესაც მათ ვაცნობიერებდი, შემეძლო ღვთის მიმართ მელოცა და მათ წინააღმდეგ ავმბოხებულიყავი. ზოგჯერ მათ ვერ ვაცნობიერებდი; ვმოქმედებდი ან ვლაპარაკობდი ისე, რომ ვერ ვგრძნობდი, სირცხვილის უგულებელყოფას რომ ვავლენდი, და ამას მხოლოდ მოგვიანებით, მას შემდეგ ვხვდებოდი, რაც მამხელდნენ; ამის შემდეგ კი შემეძლო მელოცა და მათ წინააღმდეგ ავჯანყებულიყავი.) თუ ვერ აცნობიერებთ, რომ ეს ყველაფერი უსირცხვილოა, ეს პრობლემა არ არის; მაგრამ თუ ამას აცნობიერებთ და მაინც არ იღებთ ჭეშმარიტებას და საკუთარ თავს არ ეწინააღმდეგებით, მაშინ ეს სერიოზული პრობლემაა. უმეტესად უგრძნობი ხართ, ამას ღვთის სიტყვებს ვერ უკავშირებთ და ვერც იმას აცნობიერებთ, რაში მდგომარეობს თქვენი პრობლემა. მაგრამ თუ ამის გაცნობიერებისთანავე გულში თავს დამნაშავედ და მხილებულად გრძნობთ, იმდენად გრცხვენიათ, რომ ვეღარავის უსწორებთ თვალს, საკუთარ თავს საძაგელ, მდაბიო და ზნეობრივად უღირს ადამიანად მიიჩნევთ, ამის გამო საკუთარი თავი გძულთ და გეზიზღებათ, შემდეგ კი ფიქრობთ, როგორ შეიცვალოთ და როგორ მოიშოროთ ეს ყველაფერი, ეს ნორმალური მდგომარეობაა. თუ ამის გაცნობიერების შემდეგ საკუთარი თავის წინააღმდეგ ამბოხება შეგიძლია, მაშინ ხსნის იმედი გაქვს. თუ აცნობიერებ და მაინც არ ამბოხდები საკუთარი თავის წინააღმდეგ, ხსნის იმედი არ გაქვს. შეძლებს თუ არა ადამიანი ცხონებას, დამოკიდებულია იმაზე, შეუძლია თუ არა ჭეშმარიტების მიღება. ზოგმა შეიძლება თქვას: „მე უგრძნობი და გონებაჩლუნგი ვარ, დაბალი კალიბრი მაქვს, მაგრამ თუ მოსმენილიდან ცოტას მაინც გავიგებ, შემიძლია ღვთის სიტყვების შესაბამისად ვიმოქმედო და საკუთარი თავის წინააღმდეგ ავმბოხდე“. ასეთი ადამიანები შეიძლება ცხონდნენ. რამდენად კარგიც არ უნდა იყოს ადამიანის კალიბრი და რამდენ ჭეშმარიტებასაც არ უნდა იგებდეს, თუ საკუთარი თავის წინააღმდეგ არ ამბოხდება, თუ ჯიუტად უარს ამბობს ჭეშმარიტების პრაქტიკაში განხორციელებასა და მიღებაზე და გულში ეწინააღმდეგება და უპირისპირდება მას, მაშინ ყველაფერი დასრულებულია — ის უიმედოა. სირცხვილის უგულებელმყოფლად ყოფნა ანტიქრისტეთა ზნეობის ტიპური თვისებაა. დააკვირდით, არიან თუ არა თქვენ გარშემო ასეთი ადამიანები, შემდეგ კი საკუთარი თავი გამოიკვლიეთ და დაადგინეთ, მიეკუთვნებით თუ არა ამ კატეგორიას — მუდამ ხომ არ მიგაჩნიათ თავი სრულყოფილ და დიდებულ ადამიანად, ყოველთვის მხსნელად ხომ არ თვლით თავს, მუდამ ყველაზე მაღლა დგომას ხომ არ ესწრაფვით, ნებისმიერ ჯგუფში სხვებს საკუთარ თავს ხომ არ ადარებთ იმის დასადგენად, რამდენად მაღლა დგახართ, და მიუხედავად იმისა, საბოლოოდ შეძლებთ თუ არა სხვებზე უკეთესი აღმოჩნდეთ, მაინც ხომ არ გსურთ, გამორჩეული იყოთ, რომ სხვებმა დიდად დაგაფასონ, ხალხში გამოირჩეოდეთ და ჯგუფის განსაკუთრებულ წევრად იქცეთ. რა გხდის განსაკუთრებულს? თავზე რქები ხომ არ გეზრდება, ან იქნებ სამი თვალი, ან სამი თავი და ექვსი ხელი? შენში არაფერი განსაკუთრებული არ არის, მაშ, რატომ გგონია მუდამ, რომ სხვებისგან გამოირჩევი და უნიკალური ხარ? ეს სირცხვილის უგულებელმყოფლად ყოფნაა. ერთი მხრივ, შენს თანდაყოლილ ფიზიკურ უნარებში არაფერი განსაკუთრებით გამორჩეული არ არის, მეორე მხრივ კი, არც შენი კალიბრია რამით განსაკუთრებული. რაც უფრო მნიშვნელოვანია, შენც, ისევე როგორც ყველა სხვა, სავსე ხარ გახრწნილი ხასიათებით, არ გესმის ჭეშმარიტება და იმავე სატანურ მოდგმას მიეკუთვნები, რომელიც ღმერთს ეწინააღმდეგება. რა გაქვს სატრაბახო? ცხადია, სატრაბახო არაფერი გაქვს. ის მცირეოდენი უნარები, შესაძლებლობები, ნიჭი და ტალანტები, რომლებიც გაქვს, ხსენებადაც არ ღირს, რადგან ეს ნორმალურ ადამიანობას არ წარმოადგენს და დადებით რამეებთან კავშირი არ აქვს. მიუხედავად ამისა, დაჟინებით წინა პლანზე წამოსწევ იმას, რაც ხსენებადაც არ ღირს, საკუთარ საპატიო მედლებად მიიჩნევ, ყველგან საკუთარ დიდებად და კაპიტალად აფრიალებ, რათა ადამიანების დაფასება და თაყვანისცემა მოიპოვო, და ამას იმ კაპიტალადაც კი იყენებ, რომ სხვებმა გარჩინონ და მათი დაფასებითა და კეთილგანწყობით ისარგებლო. განა ეს სირცხვილის უგულებელმყოფლად ყოფნა არ არის? არანორმალური ადამიანობისა და გონიერებისგან წარმოშობილი ეს ირაციონალური მოთხოვნები, აზრები, განზრახვები, იდეები და სხვა მსგავსი რამ სირცხვილის უგულებელმყოფლად ყოფნის გამოვლინებებია. თუ სირცხვილის უგულებელმყოფლად ყოფნის ეს გამოვლინებები ადამიანის ადამიანობაში დომინირებს და მის მთავარ თვისებად იქცევა, რაც მას ჭეშმარიტების მიღებასა და გაგებაში შეუშლის ხელს, ეს ანტიქრისტეთა ტიპური თვისებაა.

ზოგი ადამიანი შემოწირულობებს ხარჯავს, რათა ძმებისა და დებისთვის გემრიელი სასუსნავები, ხარისხიანი და მოდური ნივთები იყიდოს, და ამტკიცებს, რომ ამას მათზე ზრუნვის გამო აკეთებს, რათა ღვთის სახლში ბედნიერად და უდარდელად იცხოვრონ და შემდეგ ღვთის სიყვარულის მადლიერნი იყვნენ. რას ფიქრობთ ამ იდეაზე? განა ეს საკმაოდ ადამიანური არ არის? (არა, არ არის. ისინი ღვთის შემოწირულობებს საკუთარ ფულად მიიჩნევენ და ისე ხარჯავენ, როგორც სურთ, ნაცვლად იმისა, რომ შემოწირულობები ღვთის სახლის პრინციპების შესაბამისად, ნორმალურად და გონივრულად გამოიყენონ.) ადამიანობის რა პრობლემა არის ეს? (სირცხვილის უგულებელმყოფლად ყოფნა.) ასეთი ადამიანები, როგორც კი სტატუსს მოიპოვებენ, ტიპური ანტიქრისტეები ხდებიან. ისინი შემოწირულობებს სხვების გულის მოსაგებად იყენებენ და ამბობენ: „ძმებსა და დებს ტანსაცმელი აკლიათ და დუხჭირად ცხოვრობენ. მათ ბევრი სიძნელე აქვთ და ამაზე არავინ ზრუნავს. მე ეს შევამჩნიე და ამაზე პასუხისმგებლობას ავიღებ. იმისთვის, რომ ძმებსა და დებს ყოფა შეუმსუბუქდეთ და ღვთის სახლში ცხოვრებისას ღვთის სითბო, ღვთის დიდი სიყვარული და ღვთის მადლი შეიგრძნონ, ღვთის სახლმა გარკვეული თანხა უნდა დახარჯოს, რათა მათი ცხოვრების ყველა ასპექტთან დაკავშირებული საჭიროებები დააკმაყოფილოს. ამიტომ, ამაზე მეტი უნდა ვიფიქრო და გულდასმით განვიხილო, რა აკლიათ ან რა სჭირდებათ ძმებსა და დებს. უნდა შევიძინოთ თბოიზოლირებული ჭიქები, რათა ძმებსა და დებს წყლის დალევაც გაუადვილდეთ და გარეთ გასვლისას მათი წაღებაც მოსახერხებელი იყოს. ძმებისა და დებისთვის სკამებიც უნდა ვიყიდოთ: სკამებს რბილი საზურგეები უნდა ჰქონდეთ, რათა დიდხანს ჯდომისას ზურგი არ ეტკინოთ. ამ სკამებზე ჯდომა მოსახერხებელი უნდა იყოს და შესაბამისი სიმაღლე, დახრის კუთხე და სირბილე უნდა ჰქონდეს. რაც არ უნდა ღირდეს, ძმებისა და დებისთვის ხარჯს არ უნდა მოვერიდოთ, რადგან ისინი ღვთის სახლის საყრდენები და ღვთის სახლის საქმის გავრცელების კაპიტალი და მთავარი ძალა არიან. ამიტომ, ძმებსა და დებზე ჯეროვნად ზრუნვა ღვთის სახლის საქმეს აუმჯობესებს“. ძმებისა და დების უმეტესობა, ამის მოსმენისას, ცრემლებად იღვრება, მადლიერებით ივსება და გამუდმებით გაჰყვირის, რომ ეს ღვთის დიდი სიყვარულია. ისინი, ვინც ამ საქმეს უძღვებოდნენ, ამის მოსმენისას გულში სითბოს გრძნობენ და ფიქრობენ: „როგორც იქნა, გამოჩნდნენ ადამიანები, რომლებიც ჩემს გულს ჩასწვდნენ“. რა არის ეს? (სირცხვილის უგულებელმყოფლად ყოფნა.) როგორ შეიძლება ძმებისა და დებისთვის ასეთი დიდი სარგებლის მიცემა სირცხვილის უგულებელყოფად ჩაითვალოს? განა ეს ცილისწამება არ არის? (არა, არ არის.) ისინი ღვთის სახლის ფულს იყენებენ ასეთი გულუხვობის საჩვენებლად, რათა ადამიანთა გულები მოიგონ, და თავს ისე აჩვენებენ, თითქოს ძმებსა და დებს ყურადღებას აქცევენ და სიყვარულით ზრუნავენ მათზე. რა არის მათი ნამდვილი მიზანი? რბილად რომ ვთქვათ, მათ სურთ, ძმებსა და დებთან ერთად თავადაც ისარგებლონ ამ სიკეთეებით. უფრო მკაცრად რომ ვთქვათ, მათ სურთ, ადამიანებს თავი მოაწონონ და ისე მოიქცნენ, რომ ხალხს ისინი ყოველთვის ახსოვდეს, მათ გულებში ადგილი დაიმკვიდრონ და გაიხსენონ, როგორი კარგები იყვნენ. საკუთარ ფულს რომ ხარჯავდნენ, ძმებსა და დებს ანალოგიურად მოექცეოდნენ? (რა თქმა უნდა, არა.) მაშინ მათი ნამდვილი სახე გამოვლინდებოდა და ადამიანებს ასე აღარ მოექცეოდნენ. იმის მიხედვით თუ ვიმსჯელებთ, როგორ დაუფიქრებლად იყენებენ ღვთის შეწირულობებს საკუთარი სურვილების შესაბამისად, ისინი ზნეობრივი მთლიანობისა და მორალური სტანდარტების არმქონე, საზიზღარი და უსირცხვილო ადამიანები არიან. შეუძლიათ კი მათ, სხვებს ნამდვილად გულკეთილად მოექცნენ? რა ტიპის ადამიანები არიან ისინი? (ისინი სირცხვილის უგულებელმყოფელი ანტიქრისტეები არიან.) სირცხვილის ამ უგულებელყოფაში, რომელიც ანტიქრისტეებს თავიანთ ადამიანობაში აქვთ და ავლენენ, ცბიერება და დაუნდობლობაც არის — ისინი პირადი მიზნების მისაღწევად სიცრუეს იყენებენ. მათი პირიდან გამოსული სიტყვებიდან რომელია ჭეშმარიტი? მიუხედავად იმისა, რომ გარეგნულად ადამიანების მიმართ ძალიან ყურადღებიანები ჩანან, თითქოს ნამდვილად უყვართ ისინი და ბევრს ფიქრობენ მათზე, სინამდვილეში ფარულად ბოროტ განზრახვებს ატარებენ გულში. თავად არავითარ საფასურს არ იხდიან; შემოწირულობებს ხარჯავენ, საბოლოოდ კი ზარალი ღვთის სახლს ადგება, თავად ისინი კი სარგებელს იღებენ. სწორედ ასე იქცევიან ანტიქრისტეები — ისინი არა მხოლოდ სირცხვილის უგულებელმყოფლები, არამედ ცბიერები და დაუნდობელნიც არიან. მათ ჩვეული სიცრუე ახასიათებთ; სადაც არ უნდა წავიდნენ, ყველგან ატყუებენ და აბრიყვებენ ადამიანებს, ერთ ჭეშმარიტ სიტყვასაც კი არ ამბობენ. ესეც კი თავისთავად საზიზღრობაა, თუმცა ისინი ამასაც არ კმარობენ და კიდევ ტრაბახობენ, თითქოს უბრალო და გულკეთილი ადამიანები არიან, სხვებს კარგად ექცევიან, მოსიყვარულეები და თანაგრძნობის მქონე ადამიანები არიან, თითქოს არავის მიმართ არ შეუძლიათ იყვნენ გულქვა და თითქოს თავს ვერ აიძულებენ, სამაგიერო გადაუხადონ მათ, ვინც მათ ჩაგრავს. ისინი იმაზეც კი ტრაბახობენ, რომ სრულყოფილი და ღირსეული ადამიანები არიან და სურთ, საკუთარი იმიჯი შექმნან და ადამიანთა გულებში ადგილი დაიკავონ. განა ეს სირცხვილის უგულებელყოფა არ არის? ეს არის ანტიქრისტეთა ბუნება; მათი ადამიანობა სავსეა ასეთი რამეებით.

რაც შეეხება მათ, ვინც თავაშვებულად სჩადის აუგ საქმეებს და სირცხვილის უგულებელმყოფელია, ადამიანებს მათი გარკვეულწილად გარჩევა შეუძლიათ, მაგრამ იმის გარჩევა, რომ ანტიქრისტეები სირცხვილის უგულებელმყოფლები არიან, ადვილი არ არის. მე მინახავს ანტიქრისტეს სირცხვილის უგულებელმყოფლად ყოფნის განსაკუთრებული გამოვლინება: ის ხშირად თავაშვებულად და კადნიერად იქცეოდა, ჩვეულად ცრუობდა და სისტემურად, მოწესრიგებულად და თანმიმდევრულად ლაპარაკობდა. თუმცა, როდესაც საქმე დავალებების შესრულებაზე მიდგებოდა, დაწყებული საქმე ბოლომდე ვერ მიჰყავდა, თავაშვებულად სჩადიოდა აუგ საქმეებს და ყოველგვარ პრინციპს იყო მოკლებული. მას შემდეგ, რაც გარკვეული ხნის განმავლობაში ღვთის სახლში მოვალეობებს ასრულებდა, ყველაფერი, რასაც აკეთებდა, არასწორად მიდიოდა და, რაც არ უნდა გაეკეთებინა, არაფერი გამოსდიოდა კარგად. უმნიშვნელოვანესი პრობლემა კი ის იყო, რომ მაინც სურდა ადამიანების შეცდომაში შეყვანა და მათ გულებში კარგი შთაბეჭდილების დატოვება, და გამუდმებით კითხულობდა, რას ფიქრობდნენ სხვები მასზე და დიდ პატივში ჰყავდათ თუ არა. საბოლოოდ, როდესაც ცხადი გახდა, რომ თავისი მოვალეობების შესრულებისას მუდმივად უშვებდა შეცდომებს და არაფერი გამოსდიოდა კარგად, ღვთის სახლმა ის გაუშვა. მან არა მხოლოდ ვერ გააცნობიერა ეს აშკარა გამოვლინებები, არამედ, როდესაც გაუშვეს, ისეთ შთაბეჭდილებას ტოვებდა, თითქოს სრულებით უდანაშაულო იყო. რას ნიშნავს თავის უდანაშაულოდ წარმოჩენა? ეს ნიშნავს, რომ მან არასოდეს აღიარა წარსულში ჩადენილი ბოროტი საქმეები — თავისი სიცრუე, ადამიანების გაცურება და შეცდომაში შეყვანა, ასევე ის, თუ როგორ შექმნა დამოუკიდებელი სამეფო, ეკლესია საკუთარი ოჯახის კონტროლქვეშ მოაქცია, თავაშვებულად სჩადიოდა აუგ საქმეებს და უპრინციპოდ მოქმედებდა, არასოდეს ეძებდა ჭეშმარიტებას და ყველაფერს საკუთარი სურვილისამებრ აკეთებდა, სხვა ბოროტ საქმეებთან ერთად — და საერთოდ ვერ შეძლო თავისი ამ ბოროტი ქმედებების გაცნობიერება. პირიქით, მას სჯეროდა, რომ ამდენი წლის განმავლობაში ასრულებდა ღვთის სახლში თავის მოვალეობას, რომ ამდენი იტანჯა, ასეთი დიდი საფასური გადაიხადა, ამდენი დრო დახარჯა და ამდენი ენერგია შეალია, საბოლოოდ კი იმ მდგომარეობამდე მივიდა, რომ ცუდი სახელი მოიხვეჭა, ყველა ზემოდან უყურებდა, არავინ შეიბრალა და თანაუგრძნო და მის დასაცავად ხმა არავის ამოუღია. განა ეს თავის უდანაშაულოდ წარმოჩენა არ არის? ადამიანობის რა გამოვლინებაა თავის ასე უდანაშაულოდ წარმოჩენა? (გონიერების უქონლობა და სირცხვილის უგულებელმყოფლად ყოფნა.) სწორედ ასეა. ის თავის დამსახურებად მიიჩნევდა ყველაფერს, რასაც აკეთებდა, და იმ მოვალეობებსაც, რომელთა შესრულებაც ევალებოდა. იგი სრულიად უარყოფდა ყველაფერს, რაც გააკეთა და რაც ჭეშმარიტება-პრინციპებს არ შეესაბამებოდა ან ხელის შემშლელი, ან დამაბრკოლებელი იყო, ბოლოს კი თავი უდანაშაულოდ წარმოაჩინა. ეს სირცხვილის უგულებელმყოფლად ყოფნას ნიშნავს და ის ტიპური ანტიქრისტეა. შეგხვედრიათ ოდესმე ასეთი პირები? რაზეც არ უნდა გახადოთ პასუხისმგებელი ან რა დავალებაც არ უნდა დააკისროთ, ისინი ცდილობენ, ძალები შემოიკრიბონ, დამოუკიდებელი სამეფო შექმნან და სხვებს ყურადღების ცენტრში მოხვედრის საშუალება არ მისცენ, რათა თავად იყვნენ ყურადღების ცენტრში. მათ სურთ, ყველას აჯობონ; არაფერი, რასაც ვინმეს ეუბნებიან, სიმართლე არ არის და მსმენელები ვერ გარკვეულან, მათი ნათქვამიდან რომელია სიმართლე და რომელი — სიცრუე. როდესაც საბოლოოდ გაუშვებენ, ისინი კვლავ თავს განსაკუთრებით უდანაშაულოდ მიიჩნევენ და იმედოვნებენ, რომ ვინმე დაიცავს. ნუთუ ფიქრობთ, რომ ვინმე დაიცავს? (არა, არავინ დაიცავს.) თუ ვინმე დაიცავს, ის ან ნამდვილ ფაქტებს არ იცნობს, ან გონებაჩლუნგია, ან მათ მიერ შეცდომაში შეყვანილი ადამიანია, ან მათივე მოდგმის პიროვნებაა.

დ. ეგოისტი და მდაბალი

ანტიქრისტეებს არ გააჩნიათ სინდისი, გონიერება ან ადამიანობა. ისინი არა მხოლოდ სირცხვილის უგულებელმყოფელნი არიან, არამედ კიდევ ერთი განმასხვავებელი ნიშანიც აქვთ: ისინი უჩვეულოდ ეგოისტები და მდაბალნი არიან. „ეგოისტისა და მდაბლის“ პირდაპირი მნიშვნელობის გაგება რთული არ არის. ეს ნიშნავს, რომ ადამიანი არაფერს ეძებს, გარდა სარგებლისა. თუ რამე მათ ინტერესებს ეხება, ისინი მთელი გულით ეკიდებიან ამას, ამისთვის დაიტანჯებიან და საფასურსაც გადაიხდიან, აზრსა და ენერგიას ჩადებენ. თუ რამე მათ ინტერესებს არ უკავშირდება, ისინი ამაზე თვალს ხუჭავენ და ყურადღებას არ აქცევენ; სხვებს ნებას აძლევენ, როგორც მოესურვებათ, ისე მოიქცნენ — თუნდაც ვინმე ხელს უშლიდეს ან დაბრკოლებებს ქმნიდეს, ისინი ამას უგულებელყოფენ და ფიქრობენ, რომ ამას მათთან არაფერი აქვს საერთო. რბილად რომ ვთქვათ, ისინი საკუთარ საქმეს მიჰყვებიან, მაგრამ უფრო ზუსტი იქნება იმის თქმა, რომ ასეთი ადამიანი მდაბალი, უღირსი და საძაგელია — ჩვენ მათ „ეგოისტებად და მდაბლებად“ ვახასიათებთ. როგორ ვლინდება ანტიქრისტეების ეგოიზმი და სიმდაბლე? ნებისმიერ საკითხში, რაც სარგებელს მოუტანს მათ სტატუსს ან რეპუტაციას, ისინი ძალისხმევას არ იშურებენ, რომ გააკეთონ ან თქვან ყველაფერი, რაც საჭიროა, და მზად არიან, ნებისმიერი ტანჯვა აიტანონ. მაგრამ როდესაც საკითხი ეხება ღვთის სახლის მიერ მოწყობილ საქმეს ან ისეთ საქმეს, რომელიც სასიკეთოა ღვთის რჩეული ხალხის სიცოცხლის ზრდისთვის, ისინი ამას სრულიად უგულებელყოფენ. მაშინაც კი, როდესაც ბოროტი ადამიანები ხელს უშლიან და დაბრკოლებებს ქმნიან და ყველანაირ ბოროტებას სჩადიან, რითაც სერიოზულად ზემოქმედებენ ეკლესიის საქმეზე, ისინი ამას ყურადღებას არ აქცევენ და არც კითხულობენ ამის შესახებ, თითქოს ამას მათთან არაფერი აქვს საერთო. და თუ ვინმე აღმოაჩენს ბოროტი ადამიანის ბოროტ საქმეებს და მათ შესახებ მოახსენებს, ისინი ამბობენ, რომ არაფერი უნახავთ და თავს ისე აჩვენებენ, თითქოს არაფერი იციან. მაგრამ თუ ვინმე მათ შესახებ მოახსენებს და ამხელს, რომ ისინი რეალურ საქმეს არ ასრულებენ და მხოლოდ დიდებას, სარგებელსა და სტატუსს ესწრაფვიან, ისინი ბრაზისგან ცეცხლდებიან. სასწრაფოდ იწვევენ შეკრებებს იმის განსახილველად, თუ როგორ უპასუხონ ამას, ატარებენ გამოძიებას იმის გასარკვევად, ვინ იმოქმედა მათ ზურგს უკან, ვინ იყო მოთავე და ვინ მონაწილეობდა. ისინი არც შეჭამენ და არც დაიძინებენ, სანამ ყოველივე ამას ბოლომდე არ გაარკვევენ და საკითხს სრულად არ მოაგვარებენ — მეტიც, მხოლოდ მაშინ გრძნობენ თავს ბედნიერად, როდესაც ყველას, ვინც მათ შესახებ მოხსენებაში მონაწილეობდა, ჩამოიშორებენ. ეს ეგოიზმისა და სიმდაბლის გამოვლინებაა, ასე არ არის? განა ისინი ეკლესიის საქმეს ასრულებენ? ისინი საკუთარი ძალაუფლებისა და სტატუსისთვის მოქმედებენ და მხოლოდ საკუთარ წამოწყებაში არიან ჩართულნი — სხვა არაფერში. რა საქმეზეც არ უნდა იყვნენ პასუხისმგებელნი, ანტიქრისტეები არასოდეს ფიქრობენ ღვთის სახლის ინტერესებზე. ისინი მხოლოდ იმას ითვალისწინებენ, ახდენს თუ არა რამე გავლენას მათ ინტერესებზე, და მხოლოდ მათ წინაშე არსებულ იმ მცირე საქმეზე ფიქრობენ, რომელიც მათთვის სარგებლობის მომტანია. მათთვის ეკლესიის ძირითადი საქმე მხოლოდ ის საქმეა, რომელსაც თავისუფალ დროს ასრულებენ. ისინი ამას საერთოდ არ ეკიდებიან სერიოზულად. ისინი მხოლოდ მაშინ იწყებენ მოქმედებას, როცა მოქმედებისკენ უბიძგებენ, მხოლოდ იმას აკეთებენ, რისი გაკეთებაც მოსწონთ, და მხოლოდ იმ საქმეს ასრულებენ, რომელიც საკუთარი ძალაუფლებისა და სტატუსის შენარჩუნებას ემსახურება. მათ თვალში, ღვთის სახლის მიერ მოწყობილი ნებისმიერი საქმე, სახარების გავრცელების საქმე და ღვთის რჩეული ხალხის სიცოცხლეში შესვლა მნიშვნელოვანი არ არის. რა სიძნელეებიც არ უნდა ჰქონდეთ სხვა ადამიანებს თავიანთ საქმეში, რა პრობლემებიც არ უნდა გამოავლინონ და მოახსენონ მათ და რამდენად გულწრფელიც არ უნდა იყოს მათი ნათქვამი, ანტიქრისტეები ამას ყურადღებას არ აქცევენ და არ ერთვებიან, თითქოს ყოველივე ამას მათთან არაფერი აქვს საერთო. რაც არ უნდა სერიოზული იყოს ეკლესიის საქმეში წარმოშობილი პრობლემები, ისინი სრულიად გულგრილნი რჩებიან. მაშინაც კი, როდესაც პრობლემა უშუალოდ მათ წინაშეა გადაშლილი, ისინი მხოლოდ ზედაპირულად აგვარებენ. მხოლოდ მაშინ, როდესაც ზემდგომი უშუალოდ სხლავს მათ და პრობლემის მოგვარებას უბრძანებს, ისინი უხალისოდ ასრულებენ ცოტაოდენ რეალურ საქმეს და ზემდგომის დასანახად თავს იკატუნებენ. ამის შემდეგ კვლავ საკუთარი საქმეებზე გადაერთვებიან. რაც შეეხება ეკლესიის საქმესა და იმ მნიშვნელოვან საკითხებს, რომლებიც მთლიან სურათს ეხება, ისინი არცერთი მათგანით არ ინტერესდებიან და უგულებელყოფენ, ხოლო პრობლემებს მაშინაც კი არ აგვარებენ, როცა მათ აღმოაჩენენ. რა პრობლემებიც არ უნდა წამოჭრან სხვებმა, ისინი ზედაპირულად პასუხობენ, რაღაცას ჩაილუღლუღებენ და მეტად უხალისოდ აგვარებენ ამ პრობლემებს. განა ეს ეგოიზმისა და სიმდაბლის გამოვლინება არ არის? გარდა ამისა, რა მოვალეობასაც არ უნდა ასრულებდნენ ანტიქრისტეები, ისინი ყოველთვის ფიქრობენ, შეძლებენ თუ არა ყურადღების ცენტრში მოქცევას; თუ რომელიმე მოვალეობა მათ რეპუტაციას აუმაღლებს, ისინი თავს იმტვრევენ და ყველა შესაძლო გზას ეძებენ, რათა ისწავლონ იმის კეთება და შეასრულონ. მთავარია სხვებზე მაღლა დადგნენ და ამით კმაყოფილდებიან. რასაც არ უნდა აკეთებდნენ ან რაზეც არ უნდა ფიქრობდნენ, ისინი ყოველ ნაბიჯზე მხოლოდ საკუთარ დიდებაზე, სარგებელსა და სტატუსზე ფიქრობენ. რა მოვალეობასაც არ უნდა ასრულებდნენ, ისინი მხოლოდ იმაში ეჯიბრებიან, თუ ვინ იქნება სხვებზე აღმატებული, ვინ გაიმარჯვებს და ვის ექნება უფრო დიდი პრესტიჟი. მათ მხოლოდ ის აინტერესებთ, რამდენი ადამიანი აკერპებს და შეჰყურებს მათ მოწიწებით, რამდენი ადამიანი უგდებს ყურს და მიჰყვება მათ. ისინი არასოდეს ატარებენ თანაზიარებას ჭეშმარიტებაზე და არასოდეს აგვარებენ რეალურ პრობლემებს. ისინი არასოდეს ფიქრობენ, როგორ შეასრულონ თავიანთი მოვალეობა ისე, რომ საკითხები პრინციპების შესაბამისად მოაგვარონ, არც იმას აანალიზებენ, გამოიჩინეს თუ არა ერთგულება, შეასრულეს თუ არა თავიანთი პასუხისმგებლობები, არის თუ არა მათ საქმეში რაიმე გადახრა, რამე ხომ არ გამორჩათ, ან რაიმე პრობლემა ხომ არ არის, მით უმეტეს, არ ფიქრობენ იმაზე, თუ რა მოთხოვნები აქვს ღმერთს და რა არის ღვთის განზრახვები. ისინი ყოველივე ამას ოდნავადაც არ აქცევენ ყურადღებას. ისინი მხოლოდ დიდების, სარგებლისა და სტატუსის გულისთვის ეფლობიან თავიანთ საქმეში და საკუთარი ამბიციებისა და სურვილების დაკმაყოფილებას ცდილობენ. განა ეს ეგოიზმისა და სიმდაბლის გამოვლინება არ არის? ეს სრულად ამხელს იმ ფაქტს, რომ მათი გულები სავსეა ამბიციებით, სურვილებითა და არაგონივრული მოთხოვნებით და რომ მათი ყოველი ქმედება მათი ამბიციებითა და სურვილებით იმართება. რასაც არ უნდა აკეთებდნენ, მათი ქმედებების მოტივაცია და წყარო მათივე ამბიციებიდან, სურვილებიდან და არაგონივრული მოთხოვნებიდან მომდინარეობს. ეს ეგოიზმისა და სიმდაბლის ტიპური გამოვლინებაა.

ზოგიერთი წინამძღოლი არანაირ რეალურ საქმეს არ ასრულებს; იმისთვის, რომ ზემდგომს ანგარიში ჩააბარონ, გასხვლასა და გათავისუფლებას თავი აარიდონ და საკუთარი სტატუსი გაიმყარონ, ისინი ყველანაირ ხერხს მიმართავენ, რათა ძმებსა და დებს მათთვის სამსახური გააწევინონ. თავიანთ საქმეში ისინი მხოლოდ სიტყვებსა და მოძღვრებებს ამბობენ, არ ატარებენ თანაზიარებას ჭეშმარიტება-პრინციპებზე, არ აგვარებენ რეალურ პრობლემებს, მოსიყვარულე გულით არ ეხმარებიან სხვებს, არ ითვალისწინებენ სხვა ადამიანების სიძნელეებს და არასოდეს აგვარებენ იმ რეალურ სიძნელეებს, რომლებსაც ადამიანები თავიანთი მოვალეობების შესრულებისა და სიცოცხლეში შესვლისას აწყდებიან. ისინი მხარს არ უჭერენ არცერთ ნეგატიურ მდგომარეობაში მყოფ ადამიანს. ჩახშობისა და საყვედურების გარდა, ისინი მხოლოდ მოძღვრებებს ამბობენ და თავიანთ ლოზუნგებს გაჰყვირიან. რა არის მათი მიზანი? ისინი არ ითვალისწინებენ ღვთის ტვირთს; ამის ნაცვლად, სურთ, ძმებისა და დების მიერ შესრულებული მოვალეობების შედეგები გამოიყენონ საკუთარი თავის წარმოსაჩენად და თავიანთი სტატუსის გასამყარებლად. თუ ძმები და დები მოვალეობის შესრულებისას კარგ შედეგებს აჩვენებენ, ისინი კმაყოფილნი არიან. ზემდგომის წინაშე ამ დამსახურებას საკუთარ თავს მიაწერენ, გულში საკუთარ ღირსებებს აქებენ და ფიქრობენ, რომ თავიანთი მოვალეობები საკმაოდ კარგად შეასრულეს. გარდა ამისა, ისინი ზემდგომს მოახსენებენ იმ მრავალ სიძნელეზე, რომლებსაც ამ საქმის შესრულებისას წააწყდნენ, იმაზე, თუ როგორ გაუხსნა ღმერთმა მათ გზა, როგორ მიუძღოდნენ ძმებსა და დებს, რომ ერთად გულმოდგინედ ემუშავათ და ეს სიძნელეები გადაელახათ, როგორ დაეხმარნენ მათ ამ საქმის დასრულებაში, როგორ დაიცვეს პრინციპები და როგორ მოიცილეს ბოროტი ადამიანები. ისინი ასევე საგანგებოდ უსვამენ ხაზს იმ საფასურს, რომელიც გადაიხადეს, და იმ წვლილს, რომელიც თავიანთ საქმეში შეიტანეს, რათა ზემდგომმა იცოდეს, რომ საქმე სწორედ მათი ძალისხმევის წყალობით შესრულდა კარგად. ამით ისინი ირიბად ეუბნებიან ზემდგომს: „ჩემი წინამძღოლობა ნამდვილად იმსახურებს თავის სახელს და თქვენ სწორი არჩევანი გააკეთეთ, როცა წინამძღოლად მე ამირჩიეთ“. განა ეს ეგოიზმისა და სიმდაბლის გამოვლინება არ არის? ადამიანებს, რომელთა ადამიანობაშიც ეგოიზმი და სიმდაბლე ვლინდება, ხშირად რამდენიმე გაცვეთილი ფრაზა აქვთ. მაგალითად, მას შემდეგ, რაც მათ ეკლესიის წინამძღოლობა დაევალებათ, მუდამ ამბობენ: „ჩემს ეკლესიაში ჩვენი საეკლესიო ცხოვრება ისეთი კარგია, ისეთი შესანიშნავია. ჩემს ძმებსა და დებს სიცოცხლეში შესვლა შესანიშნავი და ღრმა აქვთ, ყველას აქვს სიცოცხლის გამოცდილება. შეხედეთ, როგორ უყვართ ღმერთი და რამდენად კარგად არის შესრულებული ჩვენი საქმე“. ეს ანტიქრისტეების გაცვეთილი ფრაზებია. მათი ამ გაცვეთილი ფრაზებით თუ ვიმსჯელებთ, აშკარაა, რომ ისინი იმ ეკლესიის ძმებსა და დებს, რომელზეც პასუხისმგებლობა აკისრიათ, საკუთარ ცხვრებად მიიჩნევენ, ხოლო კერძო საკუთრებად თვლიან ყველაფერს იმ ეკლესიაში, რომელსაც აკონტროლებენ. განა ეს სირცხვილის უგულებელყოფა არ არის? რატომ არის ეს სირცხვილის უგულებელყოფა? ეგოიზმისა და სიმდაბლის ნებისმიერი გამოვლინება სირცხვილის უგულებელყოფიდან მომდინარეობს. ამიტომ ეგოიზმი და სიმდაბლე სირცხვილის უგულებელყოფაა. ადამიანები, რომლებშიც ეგოიზმი და სიმდაბლე ვლინდება, უდავოდ უგულებელყოფენ სირცხვილს. როდესაც მათ ეკლესიის წინამძღოლობა და მასზე პასუხისმგებლობა, ღვთის რჩეული ხალხის მოვალეობების შესრულებაში გაძღოლა და კონკრეტული საქმის შესრულება ევალებათ, ისინი ყოველივე ამას თავიანთ კერძო საკუთრებად მიიჩნევენ. ვერავინ ჩაერევა; ყველაფერში საბოლოო სიტყვა მათ ეკუთვნით. ანტიქრისტეები ღვთის რჩეულ ხალხს, ეკლესიის საქმეს, ეკლესიის ობიექტებსა და ქონებას თავიანთ კერძო საკუთრებად მიიჩნევენ. ეს თავისთავად პრობლემურია: მათი მიზანია, ხელში ჩაიგდონ ღვთის სახლის ქონება და გაბატონდნენ ღვთის რჩეულ ხალხზე. უფრო მეტიც, ისინი ყოველივე ამას სხვებთან კონკურენციისთვის კაპიტალად მიიჩნევენ და ღვთის სახლის ინტერესების ღალატსა და ღვთის რჩეული ხალხისთვის ზიანის მიყენებასაც კი არ ერიდებიან. როგორ ფიქრობთ, გააჩნიათ ანტიქრისტეებს სინდისი და გონიერება? აქვს ღმერთს ადგილი მათ გულებში? აქვთ მათ ღვთისმოშიში და ღვთისადმი მორჩილი გული? სრულიადაც არა. ამიტომ ანტიქრისტეებისთვის სატანის მსახურების ან დედამიწაზე მყოფი ბოროტი დემონების წოდება სულაც არ არის გადაჭარბება. ანტიქრისტეს გულში არც ღმერთია და არც ეკლესია და, რა თქმა უნდა, ის ღვთის რჩეულ ხალხსაც არაფრად აგდებს. მითხარით, იმ ადგილებს, სადაც ძმები და დები არიან და სადაც ღმერთი ასრულებს საქმეს, როგორ შეიძლება ღვთის სახლი არ ეწოდოს? რა მხრივ არ არის ეკლესიები? მაგრამ ანტიქრისტეები მხოლოდ იმაზე ფიქრობენ, რაც მათი გავლენის სფეროშია. სხვა ადგილები მათ არ აინტერესებთ და მათზე თავს არ იწუხებენ. პრობლემაც რომ აღმოაჩინონ, ყურადღებას არ აქცევენ. უარესი ის არის, რომ როდესაც რომელიმე ადგილას რაღაც არასწორად მიდის და ეკლესიის საქმეს ზარალი ადგება, ისინი ამას ყურადღებას არ აქცევენ. როდესაც ეკითხებიან, რატომ უგულებელყოფენ ამას, ისინი აბსურდულ მცდარ არგუმენტებს იშველიებენ და ამბობენ: „ნუ გამოთქვამ აზრს იმაზე, რაც შენ არ გეხება“. მათი სიტყვები გონივრულად ჟღერს, ისე ჩანს, თითქოს მათ ესმით, სად გადის ზღვარი იმაში, რასაც აკეთებენ, და გარეგნულად თითქოს მათში არანაირი პრობლემა არ არის, მაგრამ რა არის ამის არსი? ეს მათი ეგოიზმისა და სიმდაბლის გამოვლინებაა. ისინი ყველაფერს მხოლოდ საკუთარი თავისთვის, მხოლოდ საკუთარი დიდების, სარგებლისა და სტატუსისთვის აკეთებენ. ისინი საერთოდ არ ასრულებენ თავიანთ მოვალეობებს. ეს ანტიქრისტეების კიდევ ერთი ტიპური თვისებაა — ისინი ეგოისტები და მდაბლები არიან.

ანტიქრისტეების ეგოიზმისა და სიმდაბლის არსი აშკარაა; მათი ამგვარი გამოვლინებები განსაკუთრებით თვალსაჩინოა. ეკლესია მათ გარკვეულ საქმეს ანდობს, და თუ ამ საქმეს მათთვის სახელი და სარგებელი მოაქვს და თავის გამოჩენის საშუალებას აძლევს, ისინი ამის მიმართ დიდ ინტერესს იჩენენ და მზად არიან, მიიღონ. თუ ეს უმადური საქმეა, ან ადამიანების წყენინებას მოითხოვს, ან თავის გამოჩენის საშუალებას არ აძლევს, ან მათ დიდებას, სარგებელსა და სტატუსს არ მატებს, ისინი ამის მიმართ ინტერესს არ იჩენენ და არ მიიღებენ, თითქოს ამ საქმეს მათთან არაფერი აქვს საერთო და თითქოს ეს ის საქმე არ არის, რომელიც მათ უნდა შეასრულონ. როდესაც სიძნელეებს აწყდებიან, გამორიცხულია, რომ მათ გადასაჭრელად ჭეშმარიტება ეძიონ, მით უმეტეს, შეეცადონ, უფრო ფართო სურათი დაინახონ და ეკლესიის საქმე გაითვალისწინონ. მაგალითად, ღვთის სახლის საქმის ფარგლებში, საქმის საერთო საჭიროებებიდან გამომდინარე, შესაძლოა პერსონალის გარკვეული გადაადგილება გახდეს საჭირო. თუ ეკლესიიდან რამდენიმე ადამიანს გადაიყვანენ, როგორი იქნებოდა იმ ეკლესიის წინამძღოლების გონივრული დამოკიდებულება? რა პრობლემაა იმაში, თუ ისინი მხოლოდ საკუთარი ეკლესიის ინტერესებზე ზრუნავენ და არა საერთო ინტერესებზე და თუ საერთოდ არ სურთ ამ ადამიანების გადაყვანა? რატომ ვერ ემორჩილებიან ისინი, როგორც ეკლესიის წინამძღოლები, ღვთის სახლის ცენტრალიზებულ მოწყობებს? ითვალისწინებს ასეთი ადამიანი ღვთის განზრახვებს? აქცევს ის ყურადღებას საქმის ფართო სურათს? თუ ისინი მთლიანობაში ღვთის სახლის საქმეზე კი არ ფიქრობენ, არამედ მხოლოდ საკუთარი ეკლესიის ინტერესებზე, განა ისინი მეტისმეტად ეგოისტები და მდაბალნი არ არიან? ეკლესიის წინამძღოლები უპირობოდ უნდა დაემორჩილონ ღვთის ხელმწიფებასა და მოწყობებს, ასევე ღვთის სახლის ცენტრალიზებულ მოწყობებსა და კოორდინაციას. სწორედ ეს შეესაბამება ჭეშმარიტება-პრინციპებს. როდესაც ამას ღვთის სახლის საქმე მოითხოვს, ვინც არ უნდა იყვნენ ისინი, ყველანი უნდა დაემორჩილონ ღვთის სახლის კოორდინაციასა და მოწყობებს და აბსოლუტურად არ უნდა იყვნენ რომელიმე წინამძღოლის ან მუშაკის კონტროლის ქვეშ, თითქოს ამ წინამძღოლს ან მუშაკს ეკუთვნოდნენ ან მის გადაწყვეტილებებს ექვემდებარებოდნენ. ღვთის რჩეული ხალხის დამორჩილება ღვთის სახლის ცენტრალიზებული მოწყობებისადმი სრულიად ბუნებრივი და გამართლებულია და არავინ უნდა შეეწინააღმდეგოს ამ მოწყობებს, გარდა იმ შემთხვევისა, როცა ცალკეული წინამძღოლი ან მუშაკი თვითნებურად ახორციელებს პრინციპებთან შეუსაბამო გადაყვანას; ასეთ შემთხვევაში, შეიძლება ამ მოწყობას არ დაემორჩილონ. თუ ნორმალური გადაყვანა პრინციპების შესაბამისად ხორციელდება, მაშინ ღვთის რჩეული ხალხის ყველა წევრი უნდა დაემორჩილოს ამას და არცერთ წინამძღოლსა თუ მუშაკს არ აქვს უფლება ან რაიმე საფუძველი, ვინმეს კონტროლი სცადოს. თქვენი აზრით, არსებობს ისეთი საქმე, რომელიც ღვთის სახლის საქმე არ არის? არსებობს ისეთი საქმე, რომელიც ღვთის სასუფევლის სახარების გავრცელებას არ უკავშირდება? ეს ყველაფერი ღვთის სახლის საქმეა, ყველა საქმე თანაბარია და აქ არ არსებობს „შენი“ და „ჩემი“. თუ გადაყვანა პრინციპებს შეესაბამება და ეკლესიის საქმის საჭიროებებს ეფუძნება, მაშინ ეს ადამიანები იქ უნდა წავიდნენ, სადაც ყველაზე მეტად სჭირდებათ. მაგრამ როგორ რეაგირებენ ანტიქრისტეები, როდესაც ასეთ სიტუაციას აწყდებიან? ისინი სხვადასხვა საბაბსა და გამართლებას პოულობენ, რათა ეს შესაფერისი ადამიანები თავიანთ გვერდით დაიტოვონ, ხოლო სანაცვლოდ მხოლოდ ორ ჩვეულებრივ ადამიანს სთავაზობენ, შემდეგ კი რაიმე საბაბს პოულობენ, რათა ზეწოლა მოახდინონ შენზე — ან ამბობენ, რომ ძალიან ბევრი საქმეა, ან რომ ხალხი არ ჰყოფნით, ადამიანების პოვნა რთულია და თუ ამ ორს გადაიყვანენ, საქმე დაზარალდება. შემდეგ გეკითხებიან, თავად რა უნდა გააკეთონ და გაგრძნობინებენ, თითქოს ადამიანების გადაყვანის შემთხვევაში მათ ვალში დარჩები. განა სწორედ ასე არ მოქმედებენ ეშმაკები? ასე იქცევიან არამორწმუნეები. ადამიანები, რომლებიც ეკლესიაში მუდამ საკუთარი ინტერესების დაცვას ცდილობენ — განა ისინი კარგი ადამიანები არიან? განა ისინი პრინციპების შესაბამისად მოქმედებენ? რა თქმა უნდა, არა. ისინი არამორწმუნეები და ურწმუნოები არიან. და განა ეს ეგოიზმი და სიმდაბლე არ არის? თუ კარგი კალიბრის მქონე ადამიანს ანტიქრისტეს დაქვემდებარებიდან გადაიყვანენ სხვა მოვალეობის შესასრულებლად, ანტიქრისტე გულში ჯიუტად ეწინააღმდეგება და უარყოფს ამას, თავის დანებება სურს და აღარ აქვს წინამძღოლად ან ჯგუფის ხელმძღვანელად ყოფნის ენთუზიაზმი. რა პრობლემაა ეს? რატომ არ ემორჩილებიან ისინი ეკლესიის მოწყობებს? მათ ჰგონიათ, რომ მათი „მარჯვენა ხელის“ გადაყვანა გავლენას მოახდენს მათი საქმის შედეგებსა და მიმდინარეობაზე და, შედეგად, მათი სტატუსი და რეპუტაცია დაზარალდება, რაც აიძულებს, უფრო მეტი იმუშაონ და მეტი იტანჯონ შედეგების უზრუნველსაყოფად — სწორედ ამის გაკეთება სურთ ყველაზე ნაკლებად. ისინი კომფორტს მიეჩვივნენ და არც ოდნავ მეტი საქმის გაკეთება სურთ და არც ოდნავ მეტი ტანჯვის ატანა, ამიტომ არ სურთ ამ ადამიანის გაშვება. თუ ღვთის სახლი მაინც განახორციელებს გადაყვანას, ისინი ბევრს წუწუნებენ და საკუთარი საქმის მიტოვებაც კი სურთ. განა ეს ეგოიზმი და სიმდაბლე არ არის? ღვთის რჩეული ხალხი ცენტრალიზებულად უნდა გადაანაწილოს ღვთის სახლმა. ამას არანაირი კავშირი არ აქვს რომელიმე წინამძღოლთან, ჯგუფის ხელმძღვანელთან თუ ცალკეულ ადამიანთან. ყველამ პრინციპების შესაბამისად უნდა იმოქმედოს; ეს ღვთის სახლის წესია. ანტიქრისტეები ღვთის სახლის პრინციპების შესაბამისად არ მოქმედებენ; ისინი მუდამ ხრიკებს აწყობენ საკუთარი სტატუსისა და ინტერესების გულისთვის და იმედოვნებენ, რომ კარგი კალიბრის მქონე ძმებსა და დებს საკუთარი თავისთვის მომსახურების გასაწევად გამოიყენებენ, რათა ძალაუფლება და სტატუსი განიმტკიცონ. განა ეს ეგოიზმი და სიმდაბლე არ არის? გარეგნულად, კარგი კალიბრის მქონე ადამიანების თავიანთ გვერდით დატოვება და იმის დაუშვებლობა, რომ ღვთის სახლმა ისინი გადაიყვანოს, ისე ჩანს, თითქოს ისინი ეკლესიის საქმეზე ფიქრობენ, მაგრამ სინამდვილეში ისინი მხოლოდ საკუთარ ძალაუფლებასა და სტატუსზე ფიქრობენ და ეკლესიის საქმეზე საერთოდ არ ფიქრობენ. მათ ეშინიათ, რომ ეკლესიის საქმეს ცუდად შეასრულებენ და ამის გამო გაათავისუფლებენ, რის შედეგადაც სტატუსს დაკარგავენ. ანტიქრისტეები საერთოდ არ ფიქრობენ ღვთის სახლის უფრო ფართო მასშტაბის საქმეზე, მხოლოდ საკუთარ სტატუსზე ფიქრობენ, თავიანთ სტატუსს იცავენ ისე, რომ ღვთის სახლის ინტერესებისთვის მიყენებული ზიანის გამო ოდნავი სინდისის ქენჯნაც არ აქვთ, და საკუთარ სტატუსსა და ინტერესებს ეკლესიის საქმის საზიანოდ იცავენ. ეს ეგოიზმი და სიმდაბლეა. როდესაც ადამიანი ასეთ ვითარებას წააწყდება, სულ მცირე, მან სინდისით უნდა იფიქროს: „ეს ადამიანები ყველანი ღვთის სახლს ეკუთვნიან, ისინი ჩემი პირადი საკუთრება არ არიან. მეც ღვთის სახლის წევრი ვარ. რა უფლება მაქვს, ხელი შევუშალო ღვთის სახლს ადამიანების გადაყვანაში? მე უნდა გავითვალისწინო ღვთის სახლის საერთო ინტერესები და მხოლოდ იმ საქმეზე კი არ უნდა ვიფიქრო, რომელიც ჩემი პასუხისმგებლობის ფარგლებშია“. სწორედ ასეთი აზრები უნდა ჰქონდეთ ადამიანებს, რომლებსაც სინდისი და გონიერება გააჩნიათ, და სწორედ ასეთი გონიერება უნდა ჰქონდეთ ადამიანებს, რომლებსაც ღმერთი სწამთ. ღვთის სახლი მთლიან საქმეს ასრულებს, ეკლესიები კი მისი ცალკეული ნაწილებით არიან დაკავებულნი. ამიტომ, როდესაც ღვთის სახლს ეკლესიისგან განსაკუთრებული საჭიროება აქვს, წინამძღოლებისა და მუშაკებისთვის ყველაზე მნიშვნელოვანია, დაემორჩილონ ღვთის სახლის მოწყობებს. ცრუ წინამძღოლებსა და ანტიქრისტეებს ასეთი სინდისი და გონიერება არ გააჩნიათ. ისინი ყველანი საკმაოდ ეგოისტები არიან, მხოლოდ საკუთარ თავზე ფიქრობენ და არა ეკლესიის საქმეზე. ისინი მხოლოდ უშუალოდ მათ თვალწინ არსებულ სარგებელს ითვალისწინებენ და ღვთის სახლის უფრო ფართო საქმეზე არ ფიქრობენ, ამიტომ ღვთის სახლის მოწყობებისადმი მორჩილება მათ საერთოდ არ შეუძლიათ. ისინი უკიდურესად ეგოისტები და მდაბლები არიან! ღვთის სახლში ისინი იმდენად თავხედებიც კი არიან, რომ ხელს უშლიან საქმეს და გაჯიუტებასაც ბედავენ; ასეთ ადამიანებს ყველაზე მეტად აკლიათ ადამიანობა — ისინი ბოროტი ადამიანები არიან. სწორედ ასეთი ტიპის ადამიანები არიან ანტიქრისტეები. ისინი ეკლესიის საქმეს, ძმებსა და დებს და ღვთის სახლის მთლიან ქონებასაც კი, რომელიც მათი პასუხისმგებლობის ფარგლებშია, ყოველთვის თავიანთ კერძო საკუთრებად მიიჩნევენ. მათ მიაჩნიათ, რომ მხოლოდ ისინი წყვეტენ, როგორ გაანაწილონ, გადაიყვანონ და გამოიყენონ ეს ყველაფერი, და რომ ღვთის სახლს ჩარევის უფლება არ აქვს. როგორც კი ეს ყველაფერი მათ ხელში აღმოჩნდება, თითქოს სატანის მფლობელობაში გადადის და ამ ყველაფერზე ხელის დაკარების უფლება აღარავის აქვს. ისინი დიდკაცები და მთავარი ბობოლები არიან, და ვინც მათ ტერიტორიაზე მოხვდება, წესიერად და მორჩილად უნდა დაემორჩილოს მათ ბრძანებებსა და მოწყობებს და მათი სახის გამომეტყველებით იხელმძღვანელოს. ეს არის ანტიქრისტეების ზნეობაში არსებული ეგოიზმისა და სიმდაბლის გამოვლინება. ისინი საერთოდ არ ითვალისწინებენ ღვთის სახლის საქმეს, ოდნავადაც არ მოქმედებენ პრინციპების შესაბამისად და მხოლოდ საკუთარ ინტერესებსა და სტატუსზე ფიქრობენ — ეს ყველაფერი ანტიქრისტეების ეგოიზმისა და სიმდაბლის დამახასიათებელი ნიშნებია.

არის კიდევ ერთი ვითარება. იქნება ეს ძმებისა და დების მიერ შეწირული ფული თუ ნივთები, ჩვეულებრივ პირობებში, რაოდენობის მიუხედავად, ყველაფერი ღვთის სახლს უნდა გადაეცეს. თუმცა ზოგიერთ ანტიქრისტეს შეცდომით სჯერა: „ჩვენი ეკლესიის ძმებისა და დების მიერ შეწირული ფული ჩვენს ეკლესიას ეკუთვნის და ის ჩვენმა ეკლესიამ უნდა შეინახოს და გამოიყენოს. არავის აქვს უფლება, ჩაერიოს იმაში, როგორ ვიყენებთ ან ვანაწილებთ მას, მით უმეტეს, არავის აქვს უფლება, ის ჩვენგან წაიღოს“. ამიტომ, თუ მათ ჰკითხავ, რამდენი შემოწირულობა მიიღო ეკლესიამ, შეეშინდებათ, რომ შეიძლება ის წაიღო, და ზუსტ თანხას არ გეტყვიან. ზოგმა ადამიანმა შეიძლება იკითხოს: „რას ნიშნავს, რომ მათ ეშინიათ, შეიძლება ფული წაიღონ? ნუთუ თავად სურთ მისი დახარჯვა?“ არა, აუცილებელი არ არის, რომ ასე იყოს. ისინი ფიქრობენ: „ჩვენს ეკლესიასაც სჭირდება ფული. თუ მას წაიღებენ, როგორ შევასრულებთ ჩვენს საქმეს?“ ზემდგომს ამ საკითხებთან დაკავშირებით პრინციპები აქვს, მაშ რატომ არ მოქმედებ ამ პრინციპების შესაბამისად, როცა ამ საკითხებს წყვეტ? ისინი საკმარის თანხას გიტოვებენ შენი საქმისთვის, დანარჩენს კი ღვთის სახლი ერთიანი წესით ანაწილებს. ეს რესურსები ეკლესიის ხელმძღვანელობის კერძო საკუთრება არ არის; ისინი ღვთის სახლს ეკუთვნის. თუმცა ზოგიერთი ანტიქრისტე, საკუთარი ამბიციებისა და სურვილების დასაკმაყოფილებლად, საკუთარი საქმის გულისთვის და იმისათვის, რომ გავლენის სფეროში არსებული რესურსები შეინარჩუნოს, ამ ნივთებსა და სახსრებს იტოვებს, ითვისებს და სხვებს მათი გამოყენების უფლებას არ აძლევს. განა ეს ეგოიზმისა და სიმდაბლის გამოვლინება არ არის? ესეც ანტიქრისტეების ზნეობის ტიპური და კონკრეტული გამოვლინებაა.

ეს ანტიქრისტეები ცუდები და ბოროტები, საზიზღრები, უკეთურები, უღირსები და მდაბლები არიან. მათზე ლაპარაკიც კი ზიზღსა და აღშფოთებას იწვევს. გარეგნულად ისინი შეიძლება ადამიანებს ჰგავდნენ და სასიამოვნოდ საუბრობდნენ, თითქოს ყველანაირი მოძღვრება ესმით და დაუფლებული აქვთ, მაგრამ როგორც კი მოქმედებას იწყებენ, მათი საზიზღარი და ბოროტი ადამიანობა მჟღავნდება, რაც თვალისთვისაც კი შეურაცხმყოფელია. რადგან თითოეულ ანტიქრისტეს ზნეობაში ეს საზიზღარი და ბოროტი თვისებები აქვს, მათ ასეთი ბოროტი საქმეების ჩადენა შეუძლიათ. სწორედ ამიტომ ეწოდებათ მათ ანტიქრისტეები. ლოგიკურია ეს მსჯელობა? (დიახ.) სხვა სიტყვებით რომ ვთქვათ, მათ ზნეობაში სწორედ ამ სასტიკი და უკეთური ხასიათების არსებობა აძლევს მათ ანტიქრისტეებისთვის დამახასიათებელი ბოროტი საქმეების ჩადენის საშუალებას და სწორედ ამის გამო ხასიათდებიან ისინი ანტიქრისტეებად. სწორედ ასეა. თუ ადამიანი ანტიქრისტეა, განა ზუსტი იქნება მისი ადამიანობის კეთილად, პატიოსნად, გულწრფელად და წრფელად დახასიათება? რა თქმა უნდა, არა. თუ ადამიანს ჩვეული სიცრუე ახასიათებს, მას ანტიქრისტეს თვისება აქვს. თუ ვინმე ცბიერი და დაუნდობელია, მასაც აქვს ანტიქრისტეს თვისება. თუ ადამიანი ეგოისტი და მდაბალია, მხოლოდ პირადი სარგებელი ამოძრავებს, თავაშვებულად სჩადის ცუდ საქმეებს და სირცხვილს უგულებელყოფს, მაშინ ის ბოროტი ადამიანია. თუ ასეთი ბოროტი ადამიანი ძალაუფლებას მოიპოვებს, მაშინ ის ანტიქრისტე ხდება.

ე. ძლიერთა მიკედლება და სუსტთა ჩაგვრა

ანტიქრისტეების ადამიანობას კიდევ ერთი საზიზღარი და საძულველი თვისება ახასიათებს — ისინი ძლიერებს ეკედლებიან და სუსტებს ჩაგრავენ. თუ ეკლესიაში ან ერში არიან გარკვეული ცნობილი ადამიანები ან ძალაუფლებისა თუ სტატუსის მქონე პირები, ვინც არ უნდა იყვნენ ისინი, ანტიქრისტეებს მათ მიმართ გულში უსაზღვრო შური და აღტაცება აქვთ და კეთილგანწყობის მოსაპოვებლად ეპირფერებიან კიდეც. როდესაც ქრისტიანობის მიმდევრები არიან, ისინი ამტკიცებენ, რომ გარკვეული პოლიტიკური ლიდერები მორწმუნეები არიან, ხოლო როდესაც უკანასკნელ დღეებში ღვთის საქმის ამ ეტაპს იღებენ, აცხადებენ, რომ ის ცნობილი დენომინაციების კონკრეტულმა პასტორებმაც მიიღეს. რასაც არ უნდა აკეთებდნენ, ისინი ყოველთვის შთამბეჭდავ სახელს არქმევენ ამას, მუდამ მოწიწებით ეკიდებიან ცნობილ ადამიანებს და ჰბაძავენ მათ, და მხოლოდ მაშინ გრძნობენ კმაყოფილებას, როცა, სულ მცირე, რომელიმე ცნობილ ადამიანთან ან სტატუსის მქონე პირთან მიკედლებას მაინც მოახერხებენ. როდესაც საქმე სტატუსის მქონე ადამიანებს ეხებათ, კარგები არიან ისინი თუ ცუდები, ანტიქრისტეები დაუღალავად ცდილობენ მათი კეთილგანწყობის მოპოვებას, ეპირფერებიან და ელაქუცებიან მათ. ისინი მზად არიან, ჩაიც კი მიართვან და მათი ღამის ქოთანი გაიტანონ. მეორე მხრივ, სტატუსის არმქონე ადამიანებთან ურთიერთობისას, როგორი წესიერები, პატიოსანნი და კეთილნიც არ უნდა იყვნენ ისინი, ანტიქრისტეები, როგორც კი საშუალება მიეცემათ, აბუჩად იგდებენ და ფეხქვეშ თელავენ მათ. ისინი ხშირად ტრაბახობენ იმით, რომ ესა და ეს ადამიანი ერში კომპანიის ხელმძღვანელია, ამა და ამ ადამიანის მამა მდიდარია, ამა და ამ ადამიანს ამდენი ფული აქვს, ამა და ამ ადამიანის ოჯახი ან კომპანია კი უზარმაზარია, და ამით საზოგადოებაში მათ გამორჩეულ მდგომარეობას უსვამენ ხაზს. რაც შეეხება ეკლესიაში ცრუ წინამძღოლებსა და ანტიქრისტეებს, რა ბოროტ საქმეებსაც არ უნდა სჩადიოდნენ ისინი, ანტიქრისტეები არასოდეს შეატყობინებენ მათ ბოროტ საქმეებზე, არ ამხელენ და არ არჩევენ მათ. ამის ნაცვლად, ისინი ფეხდაფეხ მიჰყვებიან მათ და ყველაფერს აკეთებენ, რასაც ეუბნებიან. რომელი დონის წინამძღოლსაც არ უნდა მიჰყვებოდნენ, საბოლოოდ მისი მიმდევრები, ხელის ბიჭები და მონები ხდებიან. ძალაუფლების, გავლენის, სიმდიდრისა და სტატუსის მქონე ადამიანებთან ურთიერთობისას ისინი განსაკუთრებულად მონამორჩილნი, თავმდაბალნი და უუნარონი ჩანან. ისინი უკიდურესად დამჯერნი და მორჩილნი არიან, თავს უქნევენ და ეთანხმებიან ყველაფერს, რასაც ეს ადამიანები ამბობენ. თუმცა, როდესაც სტატუსის არმქონე ჩვეულებრივ ადამიანებთან აქვთ საქმე, ისინი სრულიად სხვაგვარ იერს ირგებენ, საუბრისას მბრძანებლური მანერით ცდილობენ ადამიანების დაჯაბნას და სურთ, მათზე მაღლა იდგნენ, თითქოს უძლეველები, ყველაზე ძლიერები და ყველაზე მაღლა მდგომები იყვნენ, რის გამოც ძნელია მათში რაიმე პრობლემის, ნაკლის ან სისუსტის გარჩევა. როგორი ზნეობაა ეს? არის რაიმე კავშირი ამასა და ცბიერად ყოფნას, დაუნდობლად ყოფნასა და სირცხვილის უგულებელმყოფლად ყოფნას შორის? (დიახ, არის.) ძლიერთა მიკედლება და სუსტთა ჩაგვრა — განა ეს ანტიქრისტეების ადამიანობის მახინჯი და ბოროტი მხარე არ არის? როგორ ფიქრობთ, ასეთი ადამიანობის მქონე ადამიანები წესიერები არიან? (არა.) სიმართლეა ის, რასაც ისინი სტატუსისა და ძალაუფლების მქონე ადამიანებს ეუბნებიან? სიმართლეა ის, რასაც ისინი სუსტებს ეუბნებიან? (მათი არცერთი ნათქვამი არ არის სიმართლე.) ამიტომ, ეს პუნქტი გარკვეულწილად უკავშირდება ჩვეულ სიცრუეს. ამ პუნქტის მიხედვით თუ ვიმსჯელებთ, ანტიქრისტეების ზნეობა უკიდურესად საძაგელია და მათ ორი სრულიად განსხვავებული სახე აქვთ. ასეთ ადამიანებს მეტსახელად „ქამელეონებს“ უწოდებენ. ისინი არასოდეს ეპყრობიან ადამიანებს ჭეშმარიტება-პრინციპების, ადამიანობის ან იმის მიხედვით, ეს ადამიანები ღვთის სახლში ჭეშმარიტებას ესწრაფვიან თუ არა. ამის ნაცვლად, ისინი ადამიანებს მხოლოდ მათი სტატუსისა და გავლენის მიხედვით განსხვავებულად ეპყრობიან. სტატუსისა და უნარების მქონე ადამიანებთან ურთიერთობისას არაფერს იშურებენ, რომ მათი კეთილგანწყობა მოიპოვონ, ეპირფერონ და დაუახლოვდნენ მათ. ამ ადამიანებმა რომც სცემონ ან გალანძღონ, ისინი ამას ყოველგვარი ჩივილის გარეშე, ნებაყოფლობით აიტანენ. ისინი იმასაც კი აღიარებენ გამუდმებით, რომ არაფრის მაქნისები არიან, და მონურად იქცევიან, თუმცა, სინამდვილეში, გულში სულ სხვაგვარად ფიქრობენ, ვიდრე გარეგნულად იქცევიან. თუ სტატუსისა და ავტორიტეტის მქონე ადამიანი რამეს ამბობს, თუნდაც ეს სატანის მცდარი მსჯელობა და ერესი იყოს, რომელსაც ჭეშმარიტებასთან საერთოდ არაფერი აქვს საერთო, ისინი მოუსმენენ, თანხმობის ნიშნად თავს დაუქნევენ და გარეგნულად მიიღებენ ამას. მეორე მხრივ, თუ ადამიანს უნარები ან სტატუსი არ გააჩნია, რამდენად სწორიც არ უნდა იყოს მისი სიტყვები, ანტიქრისტეები ყურადღებას არ მიაქცევენ და ზემოდან შეხედავენ მას. მისი ნათქვამი პრინციპებსა და ჭეშმარიტებას რომც შეესაბამებოდეს, ისინი არ მოუსმენენ, არამედ უარყოფენ მის ნათქვამს, დასცინებენ და აბუჩად აიგდებენ. ეს ანტიქრისტეების ზნეობისთვის დამახასიათებელი კიდევ ერთი თვისებაა. თუ ვიმსჯელებთ იმ გზებისა და პრინციპების მიხედვით, რომლებითაც ისინი იქცევიან და ამქვეყნიურ ურთიერთობებს წარმართავენ, ეს ადამიანები უდავოდ შეიძლება დავახასიათოთ, როგორც აშკარა ურწმუნოები. მათი ზნეობის გამოვლინებები მდაბალი, საძაგელი და უღირსია.

ძლიერთა მიკედლება და სუსტთა ჩაგვრა ანტიქრისტეების მსგავსი ადამიანებისთვის საზოგადოებაში ურთიერთობის ტიპური მეთოდია. ისინი ხალისიანად საუბრობენ არამორწმუნეებთან და მათთან დაახლოებას ცდილობენ, მაგრამ როცა შემობრუნდებიან და ძმებსა და დებს ხედავენ, სათქმელი აღარაფერი აქვთ და მათთან საერთო ენას ვერ პოულობენ. ასეთები არიან ანტიქრისტეები. როდესაც საუბარია ღვთისადმი რწმენასთან, მოვალეობის შესრულებასთან, სიცოცხლეში შესვლასთან ან ხასიათის ცვლილებებთან დაკავშირებულ საკითხებზე, მათ არაფერი აქვთ სათქმელი და არც აინტერესებთ ეს. თუმცა, როდესაც საუბარია არამორწმუნეებზე, განსაკუთრებით კი მდიდარ და გავლენიან ადამიანებზე, პოლიტიკურ მოღვაწეებზე, საზოგადოების ელიტაზე, მუსიკისა და კინოს ცნობილ სახეებზე, საზოგადოებრივ ტენდენციებზე, ასევე ჭამა-სმასა და გართობასთან დაკავშირებულ საკითხებზე, ისინი უკიდურესად ენაწყლიანები ხდებიან და მათი გაჩერება შეუძლებელია. როგორც ჩანს, მათ განსაკუთრებით სწყურიათ ასეთი ცხოვრება და სოციალური სტატუსი. მართალია, ასეთ ადამიანებს ღმერთი სწამთ, მაგრამ ეს მხოლოდ მათი საკუთარი სიძნელეების, ფარული განზრახვებისა და მიზნების გამო ხდება. მათ ღმერთი მხოლოდ კურთხევების მისაღებად სწამთ და მას შემდეგაც კი, რაც ღმერთი ირწმუნეს, ასეთ რამეებს ვერ ელევიან. ამიტომ, როდესაც ჭამა-სმასა და გართობასთან დაკავშირებულ საკითხებზე საუბრობენ, ისინი ენთუზიაზმით ივსებიან. ძმებთან და დებთან საუბრისას კი სულ სხვა სურათია. გულისა და სულის სიღრმეში ისინი ზემოდან უყურებენ მათ, ვისაც ღმერთი სწამს, ვინც ჭეშმარიტებას ესწრაფვის და ვინც პატიოსანი და წესიერია. ისინი ასეთ ადამიანებს დისკრიმინაციულად ეპყრობიან და ზიზღით უყურებენ მათ. როდესაც ანტიქრისტეები ეკლესიის წინამძღოლებს ხედავენ, ფიქრობენ: „ესენი წინამძღოლებს არ ჰგვანან; თანამდებობის პირებს საერთოდ არ ჰგვანან. ამქვეყნიურ მოხელეებს ბევრად ჩამოუვარდებიან — არც ქცევის მანერები აქვთ და არც სტილი!“ თუ გაიგებენ, რომ ზოგიერთ წინამძღოლს განათლების მაღალი დონე არ აქვს, გულში მათ მიმართ დისკრიმინაციული დამოკიდებულება უჩნდებათ. როგორ ფიქრობთ, რას გრძნობენ ისინი, როდესაც მე მხედავენ? ერთი შეხედვით ფიქრობენ: „ქრისტე, განკაცებული ღმერთი, არავინ არის — უმაღლესი განათლება არ აქვს, არც ისე მაღალია, გარეგნობაც არ აქვს მიმზიდველი, ქცევის მანერები არ აქვს და ჩვეულებრივად აცვია. ყველა ამბობს, რომ მას ჭეშმარიტება აქვს; მხოლოდ ეს არის ყურადღების ღირსი, სხვა მხრივ კი მასში არაფერია შთამბეჭდავი. შეხედე, რას იცვამენ საზოგადოებაში ის ძალაუფლების მქონე ადამიანები! შენი ტანსაცმელი და ფეხსაცმელი რომელი ბრენდისაა? როგორი ვარცხნილობა გაქვს? თმა ცნობილ სალონში შეიჭერი? ერთი შეჭრა რა დაგიჯდა?“ მე ვამბობ: „თმის შეჭრაში ერთ თეთრსაც არ ვხარჯავ; სახლში თვითონ ვიჭრი.“ ისინი ამბობენ: „სილამაზის პროცედურებზე დადიხარ? სასტუმროებში ჩერდები? რამდენ ვარსკვლავიანში? ოდესმე მდიდრულ კრუიზზე ყოფილხარ?“ მე ვამბობ: „ამ საკითხებში ვერ ვერკვევი.“ ისინი ამბობენ: „მაშინ მართლაც საკმაოდ უცოდინარი ხარ. ასეთი მაღალი მდგომარეობისა და სტატუსის მქონეს, რატომ არ გაქვს ცოდნა ან წარმოდგენა ამქვეყნიურ მდიდრულ და მაღალი კლასის საგნებზე? შენი მდგომარეობიდან გამომდინარე, ეს ყველაფერი ცოტათი თავადაც უნდა გამოცადო. სულ მცირე, მაღალი კლასის სილამაზის სალონში უნდა წახვიდე, ხუთვარსკვლავიან სასტუმროში გაჩერდე და მდიდრული კრუიზით მოგზაურობაში წახვიდე. სულ მცირე, თვითმფრინავით მგზავრობისას პირველ კლასში უნდა იჯდე.“ როდესაც მე მხედავენ, დიდად არაფრად მაგდებენ, მაგრამ მაინც იძულებულნი არიან აღიარონ ერთი რამ, კერძოდ: „ის, რაც შეკრებებზე შენგან მოვისმინე, ადრე არასოდეს გამიგია; უნდა მოვუსმინო, რასაც ამბობ.“ მაგრამ შეკრებების შემდეგ უკვე აღარ მაღიარებენ. ისინი მგელს ჰგვანან: როგორც კი აჭმევ, შემობრუნდება და გიკბენს. ასეთია მგლის ბუნება. როდესაც ანტიქრისტეები ხედავენ ჩვეულებრივ ძმებსა და დებს, რომლებსაც არც ფული აქვთ და არც გავლენა, რომლებსაც უბრალოდ ჭეშმარიტება უყვართ და შეუძლიათ მისკენ სწრაფვა, და რომლებიც მზად არიან, თავიანთი მოვალეობა შეასრულონ, ისინი მათ ამრეზით უყურებენ და რიყავენ. როდესაც ქრისტეს უყურებენ და ხედავენ ჩვეულებრივ ადამიანს, ადამიანს, რომელიც ყოველმხრივ — შესახედაობით, გარეგნობითა და ქცევის მანერებით — უბრალო და ჩვეულებრივია, შეუძლიათ კი მაშინვე შეიცვალონ შინაგანი ხასიათი და თვალთახედვა? (არა, არ შეუძლიათ.) მათი დამოკიდებულება საგნების მიმართ მათივე ზნეობას ეფუძნება. რადგან ნორმალური ადამიანობა არ გააჩნიათ, ქრისტეს მიმართ მათი დამოკიდებულებაც უდავოდ ისეთივეა, როგორიც ჩვეულებრივი ადამიანის მიმართ. მათში იოტისოდენა პატივისცემაც კი არ არის; ამას მათი არსი და ზნეობა განსაზღვრავს. ანტიქრისტეს ადამიანობის ამ ასპექტის გამოვლინებაც ისეთივე საზიზღარი და საძულველია, როგორც სხვა ასპექტებში გამოვლენილი თვისებები.

ანტიქრისტეს ზნეობის სხვადასხვა თვისება, რომლებზეც ახლახან გვქონდა თანაზიარება, თითოეულმა ცალ-ცალკე შეიძლება გამოავლინოს, კარგია თუ ცუდი, მაღალია თუ დაბალი ადამიანის ზნეობა. მაღალია თუ დაბალი იმ ადამიანის ზნეობა, რომელსაც ჩვეული სიცრუე ახასიათებს? (დაბალი.) ეგოისტი და მდაბალი ადამიანის ადამიანობა კარგია თუ ცუდი? (ცუდი.) სირცხვილის უგულებელმყოფელი ადამიანის ადამიანობა კარგია თუ ცუდი? (ცუდი.) ცბიერი და დაუნდობელი ადამიანის ზნეობა მაღალია თუ დაბალი? (დაბალი.) როგორია იმ ადამიანის ზნეობა, რომელმაც მხოლოდ ძლიერთა მიკედლება და სუსტთა ჩაგვრა იცის და მხოლოდ ასეთ პრინციპებს იცავს? (ამაზრზენი.) ასეთი ადამიანები უკიდურესად ამაზრზენები არიან; მათ არა მხოლოდ ნორმალური ადამიანობა აკლიათ, არამედ შეიძლება ზუსტად ითქვას, რომ ადამიანები საერთოდ არ არიან — ისინი ნაძირალები არიან, ეშმაკები არიან. ვინც სინდისსა და გონიერებას ოდნავადაც კი მოკლებულია, ეშმაკია და არა ადამიანი.

ვ. ნორმალურ ადამიანებზე მეტად დახარბებული მატერიალურ ნივთებს

ანტიქრისტეების ადამიანობაში კიდევ ერთი გამოვლინებაა: ისინი ნორმალურ ადამიანებზე მეტად არიან დახარბებულნი მატერიალურ ნივთებს. ანუ, მათი სურვილი და მოთხოვნილება მატერიალური ნივთების მიმართ განსაკუთრებით დიდია — უსაზღვროა. ისინი ფუფუნებით სავსე ცხოვრების წესისკენ სწრაფვით არიან აღვსილნი და გაუმაძღრად ხარბები არიან. ზოგმა შეიძლება თქვას: „ანტიქრისტეების უმეტესობას ეს გამოვლინება არ ახასიათებს.“ ის, რომ ეს მათში არ ვლინდება, არ ნიშნავს, რომ მათ ადამიანობაში არ არსებობს. როგორც კი ასეთი ადამიანები სტატუსს მოიპოვებენ, რა პრინციპებით არჩევენ, რას ჭამენ, როგორ იცვამენ და როგორ გამოიყურებიან? როგორც კი სტატუსს მოიპოვებენ, თავისას აღწევენ, შესაძლებლობებს პოულობენ, გარკვეული პირობებიც ექმნებათ და მათი ცხოვრებაც იცვლება. ისინი განსაკუთრებულ მოთხოვნებს უყენებენ იმას, რასაც ჭამენ, და დიდ მნიშვნელობას ანიჭებენ სიმდიდრის დემონსტრირებასა და ფუფუნებას. ისინი დაჟინებით მოითხოვენ ბრენდული ნივთების ტარებასა და გამოყენებას, ხოლო სახლები, რომლებშიც ცხოვრობენ, და მანქანები, რომლებითაც გადაადგილდებიან, აუცილებლად მაღალი კლასის და მდიდრული უნდა იყოს. სპეცდანიშნულების სატრანსპორტო საშუალების შეძენისასაც კი ის მდიდრული აქსესუარებით უნდა იყოს აღჭურვილი. ზოგმა შეიძლება იკითხოს: „თუ ფული არ აქვთ, ამ ყველაფერს რატომ ანიჭებენ ასეთ დიდ მნიშვნელობას?“ ის, რომ ფული არ აქვთ, არ ნიშნავს, რომ ასეთ რამეებს არ ესწრაფვიან ან რომ ეს სურვილი მათ ადამიანობაში არ არსებობს. ამიტომ, როგორც კი ანტიქრისტეები ღვთის სახლის შემოწირულობებს ხელში ჩაიგდებენ, დაუფიქრებლად ფლანგავენ. მათ ყველაფრის ყიდვა და ყველაფრით ტკბობა სურთ, თანაც მათი უსირცხვილობა იქამდე მიდის, რომ მათი შეკავებაც კი ძნელი ხდება. მათ აუცილებლად უნდა სვან მაღალი ხარისხის ჩაი მოოქრული ფინჯნებიდან, მათი ყოველი ტრაპეზი მდიდრული ნადიმი უნდა იყოს, ისინი დაჟინებით მოითხოვენ სპეციალური ხარისხის ჟენშენის მიღებას და მხოლოდ მსოფლიო დონის ბრენდების უახლესი მოდელის კომპიუტერებსა და ტელეფონებს იყენებენ. ისინი ატარებენ სათვალეებს, რომლებიც ათასობით იუანი ღირს, თმის ვარცხნილობაში ასობით იუანს ხარჯავენ, ხოლო მასაჟსა და საუნაში თითო ვიზიტზე ათას იუანს ან მეტს იხდიან. მოკლედ, ისინი მოითხოვენ, რომ ყველაფერი უმაღლესი ხარისხისა და ბრენდული იყოს და სურთ, დატკბნენ ყველაფრით, რითაც ცნობილი და ძლევამოსილი ადამიანები ტკბებიან. როგორც კი ანტიქრისტეები სტატუსს მოიპოვებენ, ყველა ეს სიმახინჯე აშკარად ვლინდება. შეკრებების დროს, თუ მათ ქადაგებას მხოლოდ სამი-ხუთი ადამიანი უსმენს, ეს არასაკმარისად მიაჩნიათ და დაჟინებით მოითხოვენ, რომ სამასიდან ხუთასამდე ადამიანი უსმენდეთ. როდესაც სხვები ეუბნებიან, რომ გარეგანი გარემოებები არასახარბიელოა და ამიტომ სამი-ხუთი ადამიანის შეკრებაც უკვე საკმაოდ კარგია, ისინი პასუხობენ: „ასე არ გამოვა — რატომ უსმენს ჩემს ქადაგებას ასე ცოტა ადამიანი? ამაზე ჩემი დროის დახარჯვა არ ღირს. უნდა ვიყიდოთ დიდი ეკლესიის შენობა, რომელიც ათიათასობით ადამიანს დაიტევს, რათა ქადაგება უფრო ღირსეული იყოს.“ განა ისინი ამით სიკვდილს არ ეძებენ? სწორედ ასეთ რამეებს აკეთებენ ანტიქრისტეები. განა ამით ისინი სირცხვილის უგულებელმყოფელნიც არ არიან? მათ მდიდრული ცხოვრებისა და მატერიალური ნივთებისადმი უკიდურესად შეუკავებელი სურვილი და ინტერესი აქვთ, რაც ანტიქრისტეების ზნეობის კიდევ ერთი თვისებაა. როგორც კი ვინმე გემრიელ საჭმელს, მდიდრულ მანქანებს, ბრენდულ ტანსაცმელსა და მაღალი კლასის ძვირადღირებულ ნივთებს ახსენებს, მათ თვალები უბრწყინდებათ და სიხარბით უმწვანდებათ და მათი სურვილიც იჩენს თავს. საიდან მოდის ეს სურვილი? ეს აშკარად მათი დემონური ბუნების გამოვლინებაა. ზოგ ანტიქრისტეს შეიძლება ფული არ ჰყოფნიდეს, და როდესაც ხედავს ვინმეს, ვისაც ძვირადღირებული სამკაული ან ორ თუ სამ კარატიანი ბრილიანტის ბეჭედი უკეთია, თვალები უბრწყინდება და ფიქრობს: „ღმერთი რომ არ მწამდეს, ხუთ კარატიანის ტარებას შევძლებდი.“ შემდეგ ფიქრობს იმაზე, რომ ერთ კარატიანი ბეჭედიც კი არ აქვს, გუნება უფუჭდება და იწყებს ფიქრს, რომ ღვთისადმი რწმენა არ ღირს. თუმცა, მეტად რომ დაფიქრდება, ფიქრობს: „მომავალში დიდ კურთხევებს მივიღებ, რადგან ღმერთი მწამს. შეიძლება ხუთას კარატიანი ბრილიანტი მეკეთოს თავზე.“ განა მათ სურვილები არ აქვთ? როდესაც ტელევიზორში ხედავენ მდიდარ ადამიანებს, რომლებიც დიზაინერული ტანსაცმლით არიან შემოსილნი და ზღვაზე მდიდრული კრუიზით დაცურავენ, მათ ეჩვენებათ, რომ ეს წარმოუდგენლად ნეტარი, რომანტიკული, ღირსეული და შესაშური ცხოვრებაა. ამ ყველაფერს ხარბად შეჰყურებენ და ამბობენ: „როდის შევძლებ მეც ასეთი ადამიანი, ადამიანთა შორის ტიტანი გავხდე? როდის შევძლებ ასეთი ცხოვრებით ტკბობას?“ ისინი ამას ისევ და ისევ უყურებენ, ვიდრე არ მივლენ იმ აზრამდე, რომ ღვთისადმი რწმენა მართლაც უინტერესოა. მაგრამ შემდეგ კვლავ დაფიქრდებიან და ფიქრობენ: „ასე არ უნდა ვიფიქრო. რატომ მწამს ღმერთი? „ადამიანმა უდიდესი გაჭირვება უნდა გადაიტანოს, რათა უდიდესი ადამიანი გახდეს.“ მომავალში ჩემი ცხოვრება მათზე ბევრად უკეთესი იქნება. ისინი მდიდრული კრუიზით მოგზაურობენ, მე კი მდიდრული თვითმფრინავით ან მდიდრული მფრინავი თეფშით ვიფრენ — მთვარეზე გავფრინდები!“ განა ამ აზრებში ოდნავ მაინც არის გონიერება? შეესაბამება კი ეს აზრები ნორმალურ ადამიანობას? (არა, არ შეესაბამება.) ეს ანტიქრისტეების ადამიანობის კიდევ ერთი ელემენტია — მატერიალური ნივთებისა და მდიდრული ცხოვრების წესის მიმართ უკიდურესად დაუოკებელი სურვილი. როგორც კი ამ ყველაფერს მოიპოვებენ, მათი სიხარბე დაუოკებელი ხდება; გაუმაძღარი მზერითა და ხარბი ბუნებით სურთ, ეს ყველაფერი სამუდამოდ ჰქონდეთ. ანტიქრისტეების ადამიანობაში საქმე მხოლოდ ძლევამოსილი ადამიანების მიმართ შურში არ არის; მათ მატერიალური ნივთებიც სურთ და მაღალი ხარისხის ცხოვრებაც. ნორმალურ ადამიანობას ცხოვრებისა და მატერიალური ნივთების მიმართ მოთხოვნილებების გონივრული ფარგლები აქვს: ადამიანებს სჭირდებათ ყოველდღიური საჭიროების ნივთები, სამუშაოსა და საცხოვრებელი გარემოსთვის საჭირო პირობები და ასევე ფიზიკური მოთხოვნილებების დაკმაყოფილება. საკმარისია, რომ ეს მოთხოვნილებები დაკმაყოფილდეს, და შედარებით ნორმალურად ითვლება, თუ ადამიანი მათ საკუთარ შესაძლებლობებსა და ეკონომიკურ მდგომარეობას ზომიერად მოარგებს. თუმცა, ანტიქრისტეების მოთხოვნილება მატერიალური ნივთების მიმართ და ამით თავის განებივრება არანორმალური და გაუმაძღარია. ზოგი ანტიქრისტე განსაკუთრებით ესწრაფვის მაღალი ხარისხის ცხოვრებას — როდესაც მასპინძელ ოჯახში ცხოვრობს, სადაც მხოლოდ უბრალო საჭმელია, ცოტათი ღიზიანდება. უფრო მეტიც, თუ ამ ოჯახის ადამიანები ჭეშმარიტებას ესწრაფვიან, საკმაოდ პატიოსნები არიან და არ ეპირფერებიან, არ ელაქუცებიან და არ ეუბნებიან იმას, რისი მოსმენაც მათ სურთ, ანტიქრისტეებს კიდევ უფრო ეზიზღებათ ისინი და ფიქრობენ: „სად შეიძლება კარგი საჭმელი ვიშოვო და დიდ სახლში ვიცხოვრო? ვის აქვს კარგი საცხოვრებელი პირობები? ვის ჰყავს მანქანა და შეუძლია მომაკითხოს და წამიყვანოს, რომ ფეხით სიარული არ მომიწიოს?“ მუდამ ასეთ საკითხებზე ფიქრობენ. თქვენს ირგვლივ არიან ასეთი ადამიანები? თქვენც ასეთი ადამიანი ხართ? (ეს რაღაცები ჩვენს ადამიანობაშიც არის.) მაშ, შეგიძლიათ მათი მოთოკვა? კომფორტით ტკბობა იგივე არ არის, რაც გაუმაძღარი სიხარბე: ის ზომიერების ფარგლებში უნდა დარჩეს და მოვალეობის შესრულებას ხელი არ უნდა შეუშალოს. ასეთი ადამიანობა აქვთ ჩვეულებრივ გახრწნილ ადამიანებს. თუმცა, ანტიქრისტეები ზომიერებას არ იცავენ; ისინი გაუმაძღარნი არიან და მტაცებლობა ჩვევად აქვთ ქცეული. ამ გამოვლინებასთან დაკავშირებით კიდევ რამეს დაამატებდით? (ღმერთო, ადრე ერთი ანტიქრისტე მინახავს. იმ დროს ერთმა დამ მას ათზე მეტი ბუმბულის ქურთუკი უყიდა, ყველა ცნობილი ბრენდის, და ეს ანტიქრისტე მათ რიგრიგობით იცვამდა, ყოველ გასვლაზე ახალს იცვამდა. მოგვიანებით ის წინამძღოლი გახდა და ღვთის შემოწირულობები სედანის საყიდლად გამოიყენა. ვიღაცამ სპეციალურად მისთვის კარგი სახლიც კი იყიდა, რომ მასპინძლობა გაეწია, ხოლო როცა ის საყიდლებზე გადიოდა, ეს მასპინძელი და ფეხდაფეხ მიჰყვებოდა. თუ რომელიმე ტანსაცმელი მოეწონებოდა, უბრალოდ მიუთითებდა მასზე, და მასპინძელი და ჩქარობდა, რომ მისთვის ეყიდა. როცა სახლში ბრუნდებოდა, მასპინძელ ოჯახს წინასწარ ურეკავდა და ეუბნებოდა, რომ პელმენების ჭამა სურდა. პელმენების მოხარშვის დრო ზუსტად უნდა განესაზღვრათ — არც ძალიან ადრე, თორემ გაცივდებოდა, და არც ძალიან გვიან, თორემ სახლში მისულს, მშიერს ლოდინი მოუწევდა. ის ქვრივი იმპერატრიცასავით ცხოვრობდა; მისი ცხოვრების წესი უკიდურესად მდიდრული იყო. მოგვიანებით ეს ანტიქრისტე გააძევეს.) შეხედეთ, რამდენად უმეცრები და სულელები იყვნენ ეს ადამიანები — ანტიქრისტესთვის სახლსა და სედანს ყიდულობდნენ! ანტიქრისტეებს სჯერათ, რომ ადამიანები ამქვეყნად იმისთვის მოდიან, რომ ყველაფრით დატკბნენ, და თუ ადამიანი ამ ყველაფრით არ ტკბება, ამაოდ უცხოვრია. ეს არის მათი პრინციპი და თეორია. სწორია ეს თეორია? ეს მთლიანად არამორწმუნეების, მხეცებისა და სულის უქონელი, მკვდარი ადამიანების შეხედულებაა. ადამიანები, რომლებსაც ღმერთი სწამთ და მაინც ასეთი შეხედულებები აქვთ, სრულებით ურწმუნოები და არამორწმუნეები არიან. როგორც კი ასეთი ადამიანები სტატუსს მოიპოვებენ, ისინი მთლიანად ანტიქრისტეები ხდებიან, ხოლო სტატუსის გარეშე — ბოროტი ადამიანები არიან.

ჩვეული სიცრუე, ცბიერება და დაუნდობლობა, ღირსების გრძნობის არქონა და სირცხვილის უგულებელმყოფლად ყოფნა, ეგოისტად და მდაბლად ყოფნა, ძლიერთა მიკედლება და სუსტთა ჩაგვრა, ასევე მატერიალურ ნივთებზე ნორმალურ ადამიანებზე მეტად დახარბება — ანტიქრისტეების ზნეობის ეს თვისებები ტიპური, მეტად წარმომადგენლობითი და აშკარაა. მართალია, ამ გამოვლინებებიდან ზოგიერთი გარკვეულწილად ჩვეულებრივ ადამიანებშიც შეიძლება გვხვდებოდეს, მაგრამ მათი ეს გამოვლინებები უბრალოდ გახრწნილ ხასიათს მიეკუთვნება ან არანორმალური ადამიანობისა თუ ადამიანობის ნაკლებობის გამოვლინებებია, რომლებიც სატანის მიერ გახრწნის შედეგად წარმოიშობა. ღვთის სიტყვების კითხვის მეშვეობით ამ ადამიანებს უვითარდებათ სინდისის შეგნება და იმის უნარი, რომ მიატოვონ ეს ყველაფერი, აუჯანყდნენ ამ ყველაფერს და მოინანიონ. ეს თვისებები მათში დომინანტურ როლს არ თამაშობს და გავლენას არ მოახდენს მათ მიერ ჭეშმარიტების ძიებასა თუ მოვალეობების შესრულებაზე. მხოლოდ ანტიქრისტეები ამბობენ უარს ჭეშმარიტების მიღებაზე, რამდენი ქადაგებაც არ უნდა მოისმინონ. მათი ადამიანობისთვის დამახასიათებელი თვისებები და თავისებურებები არ შეიცვლება და სწორედ ამიტომ არიან ასეთი ადამიანები ღვთის სახლში მსჯავრდადებულნი და ვერასოდეს გადარჩებიან. რატომ ვერ გადარჩებიან ისინი? ასეთი ზნეობის მქონე ადამიანები ვერ გადარჩებიან, რადგან უარს ამბობენ ჭეშმარიტების მიღებაზე და მტრულად არიან განწყობილნი ჭეშმარიტების, ღვთისა და ყოველივე დადებითი რამეების მიმართ. მათ არ გააჩნიათ გადარჩენისთვის აუცილებელი პირობები და ადამიანობა, ამიტომ ასეთი ადამიანები განწირულნი არიან, რომ მოიკვეთონ და ჯოჯოხეთში ჩაიყარონ.

2020 წლის 12 დეკემბერი

https://www.holyspiritspeaks.org

YouTube: https://l.kingdomsalvation.org/en/video
Facebook: https://l.kingdomsalvation.org/en/facebook

